
Divinae fidei obiectum materiale quod vocant, seu obie- 
etum credendum sunt veritates a Deo de se ipso deque operi- 
bus suis revelatae; fidei obiectum formale, seft ratio propter 
quam et sub qua creditur atque assensus praestatur veri- 
tati revelatae, est auctoritas (infinita scientia, veracitas, 
dignitas) Dei loquentis: adeoque obiectum adaequatum fidei 
divinae est verbum Dei. Assensus in veritatem revelatam 
propter auctoritatem Dei revelantis est et dicitur fides 
subiectiva, seu fides qua creditur. Revelatum verbum Dei 
ipsum, qua late patet, est et dici solet usu ecclesiastico 
fides (xoc) obiectiva, seu fides quae creditur. 

Theologia proprie dicta, ut a philosophia distinguitur, 
est scientia fidei seu scientia veritatum a Deo revelatarum. 
sub formali ratione, quatenus revelatae sunt; adeoque est 
cognitio demonstratione comparata, quae veritates conti- 
neantur, et quomodo contineantur in verbo Dei; quae sit 
genuina per revelationem explicite vel implicite determi- 
nata singularum notio; quis mutuus earum habitus ao ne- 
xus; „quae unius ab altera dependentia; quae cum ideis et 
veritatibus rationalibus vel convenientia vel analogia; quae 
denique veritates aliae ex ipsis revelatis pendeant et con- 
sequantur. | 

Sicut ergo verbum Dei est, quo fides subiectiva nititur 
et fides obiectiva constituitur; ita scientia fidei seu theo- 
logia habet propriam sedem argumentorum et proprium lo- 
cum, ex quo ducit demonstrationes, ipsum Dei verbum re- 
velatum. Principia autem alia, ut sunt rationes ac veritates 
naturali tantum lumine cognitae et auctoritas mere humana, 
subserviunt theologiae, quatenus pertinent ad suadendas, 
illustrandas, analogis notionibus distinctius concipiendas 
ipsas veritates revelatas, et vicissim ad deducendas et con- 

firmandas orais alias, quae cum revelatis nectuntur. 
«Argumentari ex auctoritate est maxime proprium huius 
doctrinae, inquit s. Thomas, eo quod principia huius do- 
ctrinae per revelationem habentur. Et sic oportet, quod 
credatur auctoritati eorum, quibus revelatio facta est.... 
Locus qui fundatur super auctoritate divina est efficacis- 
simus. Utitur tamen sacra doctrina etiam ratione humana, 
non quidem ad probandam fidem.... sed ad manifestanda 
aliqua alia, quae traduntur in hac doctrina; cum igitur 
gratia non tollat naturam sed perficiat, oportet, quod na- 
turalis ratio subserviat fidei 1. q. 1. a. . 8. Cf. Melok, Ca- 
num l. I. cc. 2. 3. 

Quamdiu hoc modo universim dicitur verbum Dei esse 
obiectum fidei, et esse proprium ocum, ex quo veritates in 
theologia demonstrantur, res est evidens ex ipsis notionibus 
fidei et theologiae, nec de ea ulla potest esse controversia 
inter homines christianos. Disputatio vero cum aliis qui vel 
omnem revelationem vel revelationem christianam negant, 
est utique prior, sed non in praesenti a nobis habenda. 
upposita igitur veritate facti, quod Deus in Christo et 
per Christum se revelavit, doctrinas, praecepta, instituta 
quae ad nostram ,salutem pertinent, adeoque religionem 
divinam credendam et observandam hominibus tradidit ; 
prima quaestio sponte sese offert, ubinam revelatio chri- 
stiana integra et impermixta reperiatur ita, ut inde sin- 
gulis necesse sit haurire veritates credendas , praecepta 
observanda, media salutis adhibenda, religionem colendam. 

Deus quippe numquam omnibus et singulis hominibus, 
qui divinam religionem suscipere tenentur, ipse immediate 
sese revelavit; sed se revelans aliquibus hos ipsos consti- 
tuit suos legatos, ut characteribus divinae legationis; mi- 
raculis potissimum et adimpletis prophetiis, insigniti re- 

velationem divinam promulgarent aliis cognoscendam et 
suscipiendam. Completa autem iam revelatione per ipsum 
Deum manifestatum in carne -et per Apostolos, nulli am- 
plius exstant legati huiusmodi, per quos nova hominibus 
tradatur revelatio necessaria ad salutem atque omnibus cre- 
denda et amplectenda. Quoniam igitur revelatio christiana 


Bes: 
ita ante multa iam saecula est absoluta, ut tamen non fuerit 
destinata solis hominibus facto revelationis coaevis, sed 
hominibus omnibus futuris usque ad consummationem sae- 
culi; consequitur a) revelationem christianam nunc adhuc 
et quavis aetate integram permanere in genere humano, 
cum eam umquam deficere repugnet ipsi eius fini ac de- 
stinationi et intimae veritati; pertinet enim ad ipsam pro- 
priam indolem et insitam perfectionem religionis chri- 
stianae perduratio eiusdem usque ud consummationem sae- 
culi. Hinc b) manifestum est, eandem divinam revelatio- 
nem esse totam acceptam a maioribus, et inde &b Aposto- 
lis ad nos usque per generationum seriem propagatam. 
Unde c) patet absurde exspectari novos revelatores, quem- 
admodum fit in multis sectis Protestantium nostrae aetatis 
(v. Edmundi Iórg Historia Protestantismi T. II.); sed illud 
unice curandum esse, ut certo innotescat, quibus sive in- 
strumentis ac monumentis sive organis viventibus ac custo- 
dibus revelatio ad nos usque conservata sit integra et sin- 
cera, sicut a Christo et ab Apostolis primitus pro universo 
humano genere fuerat tradita, et quomodo eadem nobis sive 
ex illis monumentis sive ab his custodibus sit suscipienda. 
Haec autem ipsa appellamus, sieut revera sunt, princi- 
pia cognitionis christianae. Principium dicitur omne illud, 
a quo aliquid quocumque modo procedit, inquit s. Thomas 
(1. . 93. a. 1.). Unde principium cognitionis dici potest mul- 
tipliciter; hic loquimur. de principiis obiectivis cognitionis. 
Haec autem sunt supremae aliquae veritates, quae cognitae 
nobis norma sunt in cognoscendis aliis veritatibus (princi- 
pia formalia); vel quae implicite in se continent alias veris 
tates, ad quas cognoscendas ex illis progredimur (principia 
materialia). Iam in cognitione christiana, quae est cognitio 
veritatum innixa auctoritati Dei revelantis, supremum prin- 
cipium dirigens ut norma sine dubio est cognita infallibilis 
auctoritas Dei; haec vero ipsa auctoritas nostrae cognitioni 
in concreto applicatur in infallibilibus, si quae exstant, 
mediis quibus revelatio ad nos derivatur. Unde in cognita 
auctoritate horum mediorum (sive monumenta sint, sive 
revelationis infallibiles custodes) continetur principium di- 


-— m 
rigens omnem nostram cognitionem veritatum revelatarum, 
sicut prima principia metaphysices sunt norma . omnium 
cognitionum rationalium. Porro principium abstractum sive 
quod auctoritas Dei revelantis est infallibilis in se et es- 
sentialiter, sive quod mediis infallibilibus ipsa Dei aucto- 
ritas nobis applicatur, non est quidem ita comparatum, ut 
ex eius analysi possint derivari omnes veritates revelatae; 
nihilominus in concreto spectatae res illo principio enun- 
tiatae, monumenta videlicet et infallibiles fidei custodes, 
quibus tamquam mediis integra revelatio ad nos pervenit, 
huiusmodi sunt, ut ex iis omnes veritates revelatae sint 
cognoscendae. Unde hisce mediis conservandae et nobis ap- 
plicandae revelationis primo quidem continetur principium 
formale dirigens, sed aliquo deinde sensu verissimo etiam 
supremum principium materiale (quod vocant) totius cogni- 
tionis christianae et theologicae. Ubi enim iam constiterit, 
unde, a quibus, et quomodo veritas revelata cognoscenda 
sit, etiam haec ipsa sincera ac integra reperietur (1); in 
istis autem si erratum fuerit, non iam una aut altera ve- 
ritas singularis in discrimen vocabitur , sed cognitio chri- 
stiana universa subvertetur, cum fundamentum ac princi- 


(1) Augustinus ita disputat in libello de utilitate credendi. « Fateor 
me íam Christo credidisse, et in animum induxisse id esse verum quod 
ille dixerit, etiamsi nulla ratione (interna mihi perspecta) fulciatur... 
Sine paululum mecum ipse considerem, quoniam... Christum ipsum non 
vidi, quibus de illo crediderim? Nullis me video credidisse nisi popa- 
lorum atque gentium confirmatae opinioni ac famae admodum celeber- 
rimae; hos autem populos Ecclesiae catholicae mysteria usquequaque 
occupasse. Cur non igitur apud eos potissimum diligentissime requiram 
quid Christus praeceperit, quorum auctoritate commotus Christum aliquid 
utile praecepisse, iam credidi?... Scriptis ait (haereticus) crede. At Scri- 
ptura omnis, si nova et inaudita proferatur vel commendetur a paucis 
nulla confirmante ratione, non ei, sed illis qui eam proferunt, creditur. . 
Quamobrem Scripturas istas, si vos profertis tam pauci et incogniti, non 
libet credere. Rursum me ad multitudinem famamque revocabis. Cohibe 
tandem pertinaciam et mone potius, ut huius multitudinis primates quae. 
ram, et quaeram diligentissime ac laboriosissime, ut ab his potius de 
his litteris aliquid discam, qui si non essent, discendum omnino esse 
nescirem » De util. cred. n, 31. Vide Tertull. Praescript. c. 19. Iren. l. III. 
cap. 4. 


x acl 
pium ipsum cognitionis aut falsum aut saltem mancum 
futurum sit. | 

Principium cognitionis, ut a Reformatoribus saeculi XVI. 
constitutum et a Protestantibus deinceps retentum est, ita 
habet, ut in eo indoles propria totius Protestantismi, quae 
est antichristiana negatio auctoritatis a Deo inter homines 
et in hominibus constitutae, contineatur ac Oostentetur, 
atque hine ultima eiusdem haereseos explicatio usque ad 


merum rationaliamum et negationem omnis revelationis su- - 


pernaturalis iam praeparata sit. Principia contra Ecclesiae 
catholicae cum ipsa prima institutione, cum conserva- 
tione, cum natura ac indole religionis éhristianae quae 
est obedientia fidei erga apostolatum in omnibus gentibus 
(Rom. I. 6.), intime cohaerent et, quemadmodum princi- 
piorum ratio exigit, ita universae revelationi supponuntur, 
ut haec in illis iam implicite contineatur, et ex illis ad 
certam atque ab errandi periculo immunem cognitionem re- 
velationis via pateat planissima omnibus, qui credere te- 
nentur, non. modo doctis scilicet sed etiam indoctis; quae 
omnia in progressu nostrae tractationis fient manifesta. 
Principium illud Protestantium fundamentale, et com- 
mune omnibus eorum sectis saltem praecipuis, in eorundem 
libris symbolicis et confessionibus ita exprimitur: « sola 
sacra Scriptura iudex, norma et regula agnoscitur, ad quam 
omnia dogmata exigenda sunt et iudicanda » (Formulae con- 
cord. epitome apud Meyer Libri symb. Luth. p. 350; Solida 
Declarat. ibi p. 389.). Consentiunt confessiones praecipuae 
omnes, quae leguntur apud Niemeyr (Collect.Confess.Reform. 
p. 110. 330. 350. 362. 467. 602.). Cf. Móhler Symbol. 8. 44. 
In primis igitur affirmatur, revelationem et religionem 
christianam, licet primitus praedicatione promulgatam a 
Christo eiusque Apostolis , non alia ratione quam per Scri- 
pturas conservatam esse et ad nos usque propagatam ita, 
ut tuto a nobis cognosci possit. Nisl enim ita esset, Scri- 
ptura non unica sed adhuc alia esset norma ac regula, ad 
quam dogmata exigantur. Licet ergo Protestantes et Angli- 
cani nominatim admiserint in suis libris symbolicis antiqua 
symbola fidei et definitiones quatuor primorum Conciliorum, 

et adoptaverint libros suos symbolicos ipsos: id tamen ex 
consequentia sui fundamentalis principii non fit nec fieri 
potuit eo, quod in his documentis auctoritatem et regulam 
fidei agnoscerent; sed guia vel (ut magis sibi consistentes 
dicunt) quatenus huiusmodi monumenta, instituto a singulis 
examine, conformia reperiantur Scripturis. 

Praeterea in illo principio Protestantium aliud contine- 
tur, quod est omnium absurdorum gravissimum, et quo for- 
malis ratio ipsius principii completur atque absolvitur. 
Scriptura non solum est norma obiectiva fidei, quod nemo 
negat, qui in ea agnoscit contineri verbum Dei, et non so- 
lum est norma obiectiva unica eo sensu, quod censeatur 
confinere integram revelationem et adaequatum obiectum 
materiale fidei; sed etiam eo sensu, quod ad intelligendam 
Seripturam nulla datur alia norma authentica praeter ipsam 
Scripturam. Hinc non solum dicitur unica norma ac regula, 
sed etiam ipsa sola iudex agnoscitur. Instrumentum, docu- 
mentum scriptum, cuiusmodi est etiam Scriptura sacra, potest 
continere doctrinam, legem, et si placet, sententiam iudicis, 
atque adeo potest esse norma secundum quam iudicandum 
sit; sed profecto non potest esse iudex. Quod ergo in illis 
professionibus sola Scriptura dicitur esse iudex, non potest 
intelligi nisi sensu negante; nempe nullum esse :?udicem, 
nullam auctoritatem visibilem et viventem, cui ius sit fe- 
rendi iudicium de dogmate, h. e. authentice declarandi, 
quid obiectivae regulae fidei (sive ea existimetur sola Seri- 
ptura, sive adhuc alia praeter illam) sit consonum, quid ab 
ea alienum (1). Cum nihilominus Scriptura dicatur esse 
« norma, ad quam omnia dogmata exigenda sunt et iudi- 


(1) Quisque videt, proprium characterem harum omnium confessio- 
num esse illum quem diximus totius Protestantismi, nempe negationem 
auctoritatis. Professio principii fundamentalis, de quo agimus, constituta 
et edita est adversus fidem catholicam, qua agnoscitur tum Ecclesia in 
praesenti iudex controversiarum fldei ac veri sensus Scripturae, tum 
Traditio seu praedicatio et iudicium Ecclesiae quavis aetate antecedente 
constituitur simul cum Scriptura ut obiectiva norma et regula fidei. Hinc 
tota vis professionis polemicae Protestantium est in particula sola seu 
in negatione, dum dicunt: « sola Scriptura est iudex et norma. 

eanda, » e& cum norma non possit esse Scriptura non intel- 
lecta sed eius sensus intellectus (non Scriptura explicanda 
sed Scriptura explicata), reliquum est, ut quavis auctori- 
tate sublata, singuli ad sensum Scripturae a se determi- 
natum « omnia dogmata exigant et iudicent. » Unde non iam 
Scriptura , sed singuli quique homines iudices dogmatum 
eonstituuntur. Hoc sensu Protestantes suum fundamentale 
principium saltem theoretice semper explicuerunt et ex- 
plicant, nisi quando ab iis qui illud practice prosequuntur 
usque ad ultimas consequentias, quas ipsi nollent, coguntur 
relicto suo principio appellare ad principium auctoritatis, 
cuius tamen negationi tota sic dicta Reformatio innititur. 
« Septimum officium (Christianorum, qui omnes sunt sa- 
cerdotes) est iudicare et decernere de dogmatibus, aiebat 
Lutherus (de institut. Minist. Ecclesiae T. III. f. 584.)... 
Quisque. pro se salutis rationem habens certus sit, quid 
credat et sequatur, ac iudex liberrimus sit omnium , qui 
docent eum, intus a Deo solo doctus. Prorsus eiusdem iuris 
sumus omnes... ideo officium istud iudicandi non modo 
recuperare nobis licet ; sed nisi recuperaverimus, Christum 
fratrem abnegabimus. » Confer declarationes similes mini- 
stri Claude (apud Bossuet, Conférence avec M. Claude 
ed. 1816. T. 23. p. 286.), et Protestantium in Germania an- 
nis 1852. 1854. 1855. (apud cl. Iórg Histor. Protestantismi 
T. I. pp. 41. 114. sqq. 130. 137. 140. 143.). 

Superest, ut quantum ad definiendum statum quaestio- 
nis requiritur, compendio proponamus catholica principia 
cognitionis ; illorum enim amplior declaratio et demonstratio 
constituet ipsam totam,nostram tractationem. Haec princi- 
pia ab Ecclesia catholica in Concilio Tridentino sess. IV. 
in hune sensum sunt definita a) Evangelium praeparatum 
ac promissum in veteri Testamento, prout ex eiusdem V. T. 
Scripturis constat, postea promulgatum ipsius Christi ore, 
et iubente Christo tamquam fons omnis veritatis ac morum 
disciplinae ab Apostolis praedicatum continetur libris scri- 
ptis veteris et novi Testamenti, cuius utriusque unus Deus 
est auctor; nec non sine scripto T'aditionibus. b) Modus 
quo Traditiones, sicut primitus a Christo vel dictante Spi- 

ritu Sancto ab Apostolis sunt promulgatae, ad nos usque 
pervenerunt sincerae et integrae, in eo est, quod quasi per 
manus traditae continua successione in Ecclesia catholica 
conservatae sunt. c) Ecclesiae est iudicare de vero sensu et 
interpretatione Scripturarum sanctarum. Est ergo is sensus 
verus, quem tenuit et tenet sancta Mater Ecclesia, in rebus 
ad aedificationem doctrinae christianae pertinentibus; de 
his enim Ecclesia est sollicita. Authentica autem interpre- 

tatio Ecclesiae innotescit tum ex unanimi consensu veterum 
Patrum, tum ex consensu et iudicio praesenti ipsius Ec- 
clesiae. 

Universa itaque doctrina et disciplina revelata obiective 
continetur in Scripturis et in Traditionibus divinis. Orga- 
num conservationis Traditionum, et in his etiam canonis 
Seripturarum ipsarum, est perpetua successio apostolica in 
Ecclesia catholica. Veri sensus Scripturarum et (ex pari- 
tate rationis) Traditionum, obortis dubiis vel controversiis, 
authentica interpres est ipsa Ecclesia, quae Scripturas et 
Traditiones explicandas sive antecedente sive praesente con- 
sensu aut iudicio proponit explicatas. | 

Secundum haec tractatio a nobis habenda de principiis, 
ex quibus catholica cognitio revelationis ac sacra theologia 
progreditur et quibus innititur, distribuitur in duas partes 
de Scriptura et de Traditione. Nomine enim Traditionis, ' 
quam in concreto et una cum successione apostolica tam- 
quam organo conservationis ac explicationis spectamus, com- 
prehenditur etiam iilud totum, quod tertio loco dictum est 
de authentica interpretatione et declaratione dogmatum. 
Porro a Traditione hoc modo spectata pendet tum plenior 
christiana cognitio auctoritatis, divinitatis et canonis li- 
brorum sacrorum, tum catholica interpretatio veri sensus 
Seripturarum ; imo universim Scriptura ut aliquid traditum 
intelligitur. Hine nobis prior habenda est tractatio de Tra- 
ditione, et huic subordinanda altera de sacra Scriptura. 

TRACTATUS 
DE DIVINA TRADITIONE 


SECTIO I. 
DE DIVINA TRADITIONE IN SE SPECTATA. 


CAPUT I. 


DE DIVINAE TRADITIONIS NOTIONE, 
RIUSQUE FORMALI RATIONE DEMONSTRATA EX IPSA INSTITUTIONE 
RELIGIONIS CHRISTIANAE, 
UT IN SCRIPTIS APOSTOLICIS EXHIBETUR. 


THESIS I. 
Notio multiplex Traditionis explicatur. 

« Traditio spectari potest vel sensu obiectivo vel sensu activo vel 
» simul utroque complexo. Cum Traditio sacra sensu obiectivo latius 
» sumpta dici possit doctrina vel institutio ad religionem pertinens, 
» quae a maioribus transmissa est Ecclesiae custodienda, distinguatur 
» oportet ratione originis Traditio divina a Traditione simpliciter apo- 
» stolica et ecclesiastica, quarum singulis sua est, dispar tamen aucto- 
» ritas et firmitas. Neque deest certa norma, secundum sem Traditio 

» divina ab alia inferioris ordinis dignoscatur. » 


I. Fere non indiget thesis haec nisi conceptuum deola- 
ratione. Sensu obiectivo Traditio est id ipsum, quod tradi- 
tum est, doctrina vel institutum a maioribus transmissum: - 
« depositum quod accepisti, non quod excogitasti, res ad 
te perducta non a te prolata, » ut loquitur s. Vincentius 
Lirinensis Commonit. n. 27. Cum autem modus quo doctrina 
ad nos usque conservata et propagata est, possit esse va- 
rius, is nomine Traditionis hac significatione obiectiva per se 
non definitur; unde Patres aliquando ad aliquam modi de- 
clarationem epithetis utuntur, appellantque Traqitionem 
scriptam (in sacris Scripturis nobis conservatam doctrinam) 
et non scriptam. Ita Clemens Alexandrinus interpretationem 
seu intelligentiam profundiorem doctrinae Scripturarum a 
maioribus acceptam appellat Traditionis scriptae Traditio- 

nem aon scriptam (h tng èyypxpou &ypxpos 7x02906t) 
Strom. VI. p. 679. ed. Paris 1641. | : 

Actus ipse sive potius tota series et complexus actuum 
ac mediorum, quibus doctrina sive theoretica sive practica 
ad nos usque propagata est et tradita, vocatur Traditio si- 
gnificatione activa. Hoc sensu a Tertulliano (de coron. c. 4.) 
dieitur « Traditio auctriæ , consuetudo confirmatrix , fides 
observatrix. » 

Facile vero patet, Traditionem activam includere obie- 
ctum traditum, et vicissim hoc nisi cum illa et per illam 
ad nos usque conservatum esse non posse. Plenius igitur 
si Traditio spectetur, considerari semper debet in complexu, 
obiectum videlicet cum modo Traditionis velut materia cum 
sua forma, quia secus eius conservatio, integritas, vis et au- 
ctoritas rite explicari et intelligi nequit , cum haec omnia a 
modo Traditionis seu a Traditione activa pendeant, ut in dis- 
putationis progressu apparebit. Ita PP. Tridentini (sess.IV.) 
Traditiones, h. e. obiectum traditum, considerarunt cum 
Traditionum origine ac modo seu cum Traditione activa; 
et illarum auctoritas ex Traditionis modo brevissime sed 
efficacissime vindicatur, quando profitetur synodus, doctri- 
nam et disciplinam revelatam contineri (et constitui) etiam 
« sine scripto Traditionibus, quae ipsius Christi ore ab Apo- 
stolis acceptae aut ab ipsis Apostolis Spiritu Sancto dictante 
quasi per manus traditae ad nos usque’ pervenerunt; n et 
« Traditiones ipsas tum ad fidem tum ad mores pertinentes, 
tamquam vel oretenus a Christo, vel a Spiritu Sancto di- 
ctatas et continua successione in Ecclesia catholica conser- 
patas pari pietatis affectu ac reverentia (sicut libros sacros) 
suscipit et veneratur.» 

II. Distinctiones in altera parte theseos indicatae etiam 
ideo commemorandae sunt, quia cum diversae origini Tradi- 
tionis divinae, simpliciter apostolicae, ecclesiasticae diversus 
respondeat auctoritatis gradus, Protestantes tamen hanc per- 
se satis evidentem Ecclesiae catholicae doctrinam dissimu- 
lare solent, et Catholicos accusare, ac si verbo hominum 
parem eum verbo Dei tribuerent auctoritatem, non solum 
eo quod ipsi Protestantes Traditiones vere divinas habent 


zs 15 2c 
velut humanas, sed etiam quod Traditiones mere ecclesia- 
sticas confundunt cum iis, quae divinae sunt, ac deinde 
omnes promiseue pari fide credendas proponi calumniantur. 
1°. Traditiones divinae constituuntur doctrinis, praece- 
ptis, institutis, quae a Deo ipso immediate revelata et or- 
dinata sunt, quamvis in iis promulgandis intervenerit mi- 
nisterium hominum fungentium legatione Dei revelantis. 
Nominatim quoad novum Testamentum divinarum Traditio- 
num auctor est Deus ita, ut primus visibilis promulgator 
vel esset ipse Deus Christus Iesus, vel primi visibiles pro- 
mulgatores essent Apostoli revelante et dictante Spiritu 
Sancto. Ex hoc discrimine primi visibilis promulgatoris 
nulla diversitas auctoritatis, distinctio tamen accidentalis 
et historica petitur Traditionis divinae in Traditionem do- 
minicam et divino-apostolicam, In hac vero distinctione 
tamquam fundamentum supponitur, non totam divinam re- 
velationem N. T. ab ipso Christo visibiliter versante in 
terris, sed a Spiritu demum Sancto esse absolutam non 
modo suggerente omnia, quaecumque dixerat Christus, sed 
etiam docente omnem veritatem (revelandam), quam Apo- 
stoli prius nondum potuerant portare, et quae ventura sunt 
annuntiante Io. XIV. 26; XVI. 12. 18. Unde etiam Conci- 
lium Tridentinum verbis paulo ante citatis ex sess. IV? 
hane distinctionem diserte indicavit, ubi appellat « sine 
scripto Traditiones quae ipsius Christi ore ab Apostolis 
acceptae aut ab ipsis Apostolis Spiritu Sancto dictante 
quasi per manus traditae ad nos usque pervenerunt; » et 
rursus « Traditiones vel oretenus a Christo , vel a Spiritu 
Sancto dictatas, et continua successione in Ecclesia catho- 
lica conservatas. » Vide Stapleton Controvers. 1. XII. c. 9. 
2^. Ut declaretur distinctio altera inter Traditionem 
divinam (nominatim divino-apostolicam) et Traditionem sim- 
pliciter apostolicam , prae oculis habeatur oportet duplex 
munus Apostolorum. Erant enim Apostoli tum promulga- 
tores divinae doctrinae et divinorum institutorum, quae a 
Christo vel a Spiritu Sancto acceperant revelata, tum re- 
ctores et pastores Ecclesiarum, qui auctoritate pastorali a 
Christo accepta sibi propria possent disciplinam Ecclesia- 

rum moderari, et leges ferre, quas ad finem propositum san- 
ctifieationis et salutis fidelium proficuas iudicarent. Quae 
igitur ad doctrinam pertinent religiosam, eo ipso, quod de- 
monstrantur ab Apostolis tradita, etiam divinitus revelata 
esse constat. Unde semper in Ecclesia quaerere de doctrinae 
apostolicitate et de eiusdem revelatione divina prorsus unum 
idemque censebatur. Contra vero inter praecepta ac insti- 
tuta ab Apostolis profecta alia divina sunt, quorum ipsi 
erant tantummodo promulgatores, alia possunt esse et sunt 
apostolica itą ut ipsi Apostoli potestate sua pastorali es- 
gent non modo pro;uulgatores sed legislatores. Cf. 1. Cor. 
VII. 11. 12. 

Quoad doctrinam et instituta Traditionis divinae, pote. 
stati apostolicae ius est et officium docendi et declarandi; 
praecepta autem et instituta Traditionis simpliciter aposto- 
licae subsunt potestati apostolicae in Petri successoribus 
perpetuae, ut haec potestas apostolica non modo sicut in 
lege superioris ad declarationem, sed etiam sicut in lege 
sua ad modificationem, dispensationem et, si rerum adiun- 
cta postulaverint, ad abrogationem se extendat. 

Priora illa TTraditionis divinae non possunt esse diversa 
in diversis Ecclesiis, sed necessario eadem valent pro omni- 
bus;in posterioribus Traditionis mere apostolicae diversitas 
non repugnat. Exemplum luculentum esse potest diversa 
primis saeculis disciplina in observatione temporis paschalis, 
ubi tum Ecclesiae occidentis pro sua consuetudine, tum Ec- 
clesiae Asiae pro consuetudine diversa appellabant ad Tra- 
ditionem apostolicam; et in hac diversitate diu non abrupta 
pace persistebant: « diversitas ieiunii (coniuncta cum di- 
versitate celebrationis paschatis) fidei consensionem com- 
mendat, » scripsit s. Irenaeus ad Victorem Pontificem. Vi- 
de Euseb. H. E. 1. V. cc. 23. 24. At vero contra doctrinam 
et praxin Quartodecimanorum alterius speciei, qui scilicet 
errore Ebionitico et tempus et ritum 1udaicum celebratio- 
nis ex legis Mosaicae praescripto etiam Christianis servan- 
dum esse contendebant, non iam solum ad simpliciter apo- 
stolicam Traditionem disciplinae; sed ad divino-apostolicam 
Traditionem doctrinae appellandum erat, ex qua constat, 

ritus legales ac typicos post horum adimplementum per 
Christum antitypum iam mortuos et, Evangelio satis pro- 
pagato, etiam mortiferos esse. Exempla plura Traditionis 
mere apostolicae lege apud Canum (de Locis 1. ILI. c. 5.), 
qui tamen paulo confusius loquitur; distinctiora sunt apud 
Petavium (de Ecclesiast. Hierarch. 1. I. c. 1.). 
9^. Ad traditionem ecclesiasticam pertinent instituta post 
tempora aposto]ica Ecclesiae legitime tradita. Haec potest 
esse Traditio particularium Ecclesiarum , vel potest esse 
universalis. Ex charactere universalitatis constat, eius ori- 
ginem vel certe confirmationem, si non est ab Apostolis, esse 
a suprema auctoritate ecclesiastica, quae ad Ecclesiam uni- 
versam protenditur. «Illa autem quae non scripta sed tradi- ` 
ta custodimus, quae quidem toto terrarum orbe servantur, 
datur intelligi vel ab ipsis Apostolis vel plenariis Conci- 
liis, quorum est in Ecclesia saluberrima auctoritas, com- 
mendata et statuta retineri» s. Aug. ad lIanuar. ep. 54. 
(al. 118.) n. 1. Quamvis enim defectus universalitatis non 
ait argumentum decretorium ad negandam originem Tra- 
ditionis vel ab Apostolis vel a suprema auctoritate eccle- 
siastica ; universalitas est tamen argumentum certum ad 
alterutram asserendam: ecclesiasticam quidem, si de ortu 
eiusmodi 'Traditionis post tempora apostolica vel ex natu- 
ra instituti, de quo agitur, vel ex historia constet ; apo- 
stolicam vero, si quousque memoria christiana pertingit , 
ea semper observata reperiatur, nec posterior origo demon- 
strari aut rationabiliter colligi possit. Quae est ipsa re- 
gula notissima tradita a s. Augustino: « quod universa 
tenet Ecclesia nec Conciliis institutum sed semper reten- 
tum est, nonnisi auctoritate apostolica traditum rectissime 
creditur » de Baptism. 1. IV. c. 24. 
Quamvis porro ex triplici hoc Traditionum ordine, solae 
divinae sint immediate et in se verbum Dei revelatum, at- 
que ideo materiale fidei divinae obiectum; nihilominus Tra- 
ditiones mere apostolicae et ecclesiasticae pro fundamento 
habentsupernaturalem potestatem et auctoritatem, quae ipsa 
revelata est et fide divina credenda. Lege Stapleton Con- 
trov. 1. VIII. c. 16. 17. Sicut ergo qui factis dogmaticia 

in se minime revelatia , attamen ab Ecclesia definitis as- 
sensum negaret, eo ipso negaret revelatam infallibilitatem 
Ecclesiae; ita qui e. g. sacras cerimonias in administra- 
tione sacramentorum et celebratione sacrificii , crucis si- 
gnationem in fronte, usum aquae lustralis aliasque Tra- 
ditiones partim apostolicas partim ecclesiasticas reliceret, 
eo ipso negaret revelatam auctoritatem et potestatem apo- 
stolicam et ecclesiasticam , quae ex assistentia Spiritus 
Saneti in his ad mores christianos et ad religiosum cul- 
tum pertinentibus et cum fide revelata intime nexis cre- 
denda prorsus est infallibilis : proinde fidem ipsam, divi- 
nam violaret, qui huiusmodi ritus pie et sancte observari 
"ac observandos esse inficiaretur. Merito ergo s. Basilius 
(de Sp. Sto. c. 27. n. 66.) de Traditionibus et observatio- 
nibus non scriptis, inter quas multas enumerat mere apo- 
stolieas vel ecclesiasticas: si has, inquit, reiiciamus, «im- ` 
prudentes evangelium in ipsis rebus praecipuis laedemus; 
immo potius praedicationem ad nudum nomen contrahe- 
mus.» Hinc in ipsa catholicae fidei professione spondetur: 
« apostolicas et ecclesiasticas Traditiones reliquasque eius- 
dem Ecclesiae observationes et constitutiones firmissime 
admitto et amplector... receptos quoque et approbatos Eo- 
clesiae catholicae ritus in.... omnium sacramentorum so- 
lemni administratione recipio .et admitto. » Haec etiam 
causa est, cur Patres aliquando Traditiones mere aposto- 
licas aut ecclesiasticas appellent Traditiones divinas. Ita 
Cyprianusep. 68. (ad Clerum et pleb. in Hispania ed. Baluz. 
p. 119.) formam electionis Episcopi per Episcopos proximos 
eiusdem provinciae et praesente plebe, quae certissime ex 
Traditione ecclesiastica dumtaxat vel ad summum ex me- 
re apostolica derivabatur, ait esse «de Traditione divina, 
et apostolica observatione. » De his distinctionipus Tradi- 
tionis videri etiam potest Ioannes Ant. Bianchi (Della Po- 
testà della Chiesa T. III. 1. I. c. 4. 8. 10.). 

III. Ex dictis etiam intelligi possunt regulae, secundum 
quas divina-Traditio ab alia vel mere apostolica vel eccle- 
siastica distinguatur. In primis si de doctrina agitur reli- 
giosa vel de huiusmodi instituto, quod non nisi Deum au- 

ctorem habere potest, ut sunt signa efficacia gratiae seu 
sacramenta N. T., dubium non potest esse, utrum ad di- 
vinam an ad inferioris ordinis Traditionem sit referendum; 
est enim vel divinitus vel omnino non traditum. Sic nunc 
omnes Catholici divinam credunt Traditionem immaculatum 
conceptum beatissimae Virginis; antequam autem de hac 
Traditione per definitioaem Summi Pontificia certo consta- 
ret, omnes iam theologi et fideles, qui eam doctrinam as- 
serebant, non ex alia quam ex divina Traditione asseren- 
dam esse intelligebant: contra alii non sane de Traditio- 
ne, qualis esset, an divina an mere apostolica aut ecole- 
siastica, dubitabant; sed nulla esse vel certe non satis de 
ea constare illis videbatur. Pariter sentiunt omnes, perin- 
de esse negare simpliciter traditam et negare divinitus tra- 
ditam dignitatem sacramenti in minoribus Ordinibus; cum, 
si talis exstaret Traditio, non posset esse nisi divina, quia 
solus Deus potest esse auctor sacramentorum. 

In praeceptis vero et institutis ita comparatis , ut ex 
sua insita ratione non necessario divinae originis esse in- 
telligantur, sed possint etiam profecta esse ex auctoritate 
mere apostolica vel ecclesiastica, primum quidem Tradi- 
tiones ecclesiasticae ab apostolicis haud aegre discernuntur 
eâ regulá, quam superius ex s. Augustino descripsimus. 
Quando vero in huiusmodi institutis, de quibus nunc quae- 
rimus, constat originem esse apostolicam, et non posterio- 
rem solum ecclesiasticam ; in his pro discretione Traditio- 
nis divino-apostolicae et mere apostolicae fere sola norma 
eaque tutissima suppetit sensus, praxis et (ubi exstat) iu- 
dicium ipsius Ecclesiae. Vide Bellarm. De verbo Dei 1. IV. 
e. 9; Wirceburgens. De Tradition. art. 3. 

THESIS II. 


De "strictiori Traditionis significatione, qua a doctrinis 
per sacram Scripturam traditis distinguitur. | 

« Licet Traditio aliquando latiori sensu dicantur a Patribus omnia 
» dogmata et instituta ex antiquitate Ecclesiae transmissa , etiam qua- 
» tenus ut medium propagationis consideratur s. Scriptura; significatione 
» tamen strictiori et specifica nomine T'raditionis subintelligitur modus 
» transmissionis et conservationis a Scriptura sacra diversus, quae si- 
» gnificatio nominis ita communis est, ut semper praesumatur, nisi al- 
» tera latior in singularibus contextibus demonstretur. » 


Non negamus, hoc nomen Traditio evangelica, Traditio 
Apostolorum, vel cum additione diserta, Traditio Scriptu- 
rarum quandoque a Patribus usurpari de doctrina trans- 
missa per ipsas ss. Scripturas (vid. Thesaur. Suiceri sub 
v. mapxðocıç); attamen significatio restrictior secundum 
quam Traditio opponitur Scripturae, diciturque, quatenus 
praeter Scripturam alius modus transmissionis indicatur, 
ita communis est, ut nomen si simpliciter enuntiatur, hoc 
et non alio sensu acceptum semper praesumatur. Unde 
Protestantes immerito exprobrant Catholicis, ac si Tradi- 
tionem, quoties hoc nomen reperitur, acciperemus distin- 
etam a Scripturis; et multo magis falluntur et fallunt, 
cum illa vocabuli ambiguitate abutuntur ad negandam exi- 
stentiam Traditionis a Scripturis distinctae, et ad impu- 
gnanda argumenta, quae pro Traditionis strictius acceptae 
veritate ex monumentis antiquitatis & theologis catholicis 
proferri consueverunt. 

1°. Itaque in ipsis Scripturis N. T. nomen Traditio vel 
verbum ż¿radere saltem duodecim locis occurrit in signifi- 
catione huc pertinente, nec nisi semel 2. Thess. II. 15. 
certo usurpatur promiscue tam de doctrina per Scripturam 
quam de altera oretenus tradita; in reliquis locis omnibus 
vel certo vel saltem probabiliter significat Traditionem non 
scriptam Matth. XV. 2. 3. 6; Marc. VII. 3. 5. 8. 9. 18; Luc. 
I. 2; Act. XVI. 4; 1. Cor. XI. 2. 23; XV. 3; 1. Pet. I. 18; 
2. Pet. II. 21; Iud. 8; dubia sunt Gal. I. 14; Act. VI. 14. 

2°, SS. Patres Traditionem diserte a s. Scriptura dis- 
tinguunt, idque multipliciter. a) Instituta a maioribus 

accepta, quae ex Scripturis probari non posse fatentur, in 
oppositione ad Scripturas appellant simpliciter Traditio- 
nem, Traditionem apostolicam, Traditionem dominicam Ter- 
tull. de corona c. 4; Cyprian. ep. 63. ad Caecil. p. 104; 
August. de Baptism. l. II. c. 7; 1. V. c. 23. b) Traditionem 
a Scripturis diserte distinguunt non ratione doctrinae, 
quam contineat, sed ex modo propagationis. « Quid autem, 
inquit Irenaeus l. III. c. 4, si neque Apostoli quidem Scri- 
pturas reliquissent nobis, non oportebat ordinem sequi Tra- 
ditionis, quam tradiderunt iis, quibus committebant Eoccle- 
sias? Cui ordinationi assentiunt multae gentes barbarorum... 
sine charta et atramento scriptam habentes in cordibus suis 
salutem et veterem Traditionem diligenter custodientes. » 
Vide et Tertull. de coron. c. 9. Immo Vincentius Liri- 
nensis common. n. 32. 'Traditionem etiam distinguit a scri- 
pturis ecclesiasticis, ratione habita organi principis ad Tra- 
ditionis conservationem, quod non scriptis libris, sed per- 
petuo sibi succedentibus custodibus fidei constituitur (1). 
c) Patres tamquam duo distincta exhibent Traditionem et 
Scripturam, dum unam cum altera iungunt tamquam du- 
plieem fontem et duplex principium cognitionis christia- 
mae, ut Iren. l. III. c. 6. n. 1; Tertull. Praescript. c. 19; 
dum auctoritatem 'Traditionis comparant et aequalem di- 
eunt auctoritati Scripturae, ut Basil. de Spiritu Sancto 
c. 27; Chrysost. in 2. Thess. hom. 4. n. 2; dum postre- 
mo Traditionem et Scripturam conferunt, quatenus ea la- 
tius, haec minus late patet, ut cum aliis Patribus Orige- 
nes de Princip. l. I. n. 2; Epiphan. haeres. 61. c. 6; Li- 
rinen. commonit. n. 2. Atqui haec omnia partim suppo- 
nunt partim constituunt communem usum loquendi, ut 
Traditio intelligatur a Scripturis distincta vel materia si- 
mul et propagationis modo vel, si materia est eadem, sal- 
tem seeundum considerationem diversi modi conservationis 


(1) « Hoc semper, neque quidquam praeterea haereticorum novitati- 
bus excitata Conciliorum suorum decretis catholica perfecit Ecclesia, 
nisi ut quod prius a maioribus soia Traditione susceperat , hoc deinde 
posteris etiam per scripturae chirographum consignaret, magnam rerum 
summam paucis litteris comprehendendo » Lirin. l. c. 

et propagationis. Unde etiam constat, hanc significationem 
nominis semper praesumi, nisi alia demonstretur; praesu- 
mitur enim significatio communis, rarior autem et minus 
frequens non praesumitur, nec asserenda est, nisi ex con- 
textibus singulis demonstretur. 


THESIS III. 


De ordine inter Traditionem active spectatam 
et inter Traditionem obiectivam in methodo tractationis. 


« Ubi de divina Traditione in se spectata eiusque auctoritate agi- 
» tur, quaestio non tam habenda est de veritatibus traditis quam de 
» Traditionis modo ac organo; huic enim alteri prior subordinatur, et 
» hac soluta etiam illa soluta censeri debet. » 


In hae thesi quaerimus de ipsa tractationis methodo. 
Potest enim de Traditione divina sermo haberi dupliciter: 
a) ita, ut potissimum quaeratur de Traditionibus sensu 
obiectivo, utrum praeter veritates in Scriptura propositas 
existant, et ad nos usque pervenerint doctrinae revelatae 
&ut omnino non comprehensae in Scripturis, aut non ita 
comprehensae, ut ex sclis Scripturis intelligi possint; cui 
deinde quaestioni velut secundo loco subiiciatur altera de 
modo, quo conservatae illae sint et ad nos usque propa- 
gatae. Potest b) potissimum et primario quaeri de ipso 
principio, utrum Christus instituerit alium modum, aliud 
organum praeter Scripturas, quo doctrina ac instituta a 
se ipso vel a Spiritu Sancto per Apostolos revelata aeque 
tuto imo secundum quid etiam tutius quam instrumento 
litterarum perenniter propagentur et conserventur in 
sua integritate ac sinceritate. Hoc wubi ita esse demon- 
stratum fuerit, eo ipso constabit, veritates omnes hoc mo: 
do et hoc organo divinitus instituto nobis transmissas tam- 
quam revelatas, si secundum huuc transmissionis modum 
.& Beripturis distinctum spectentur, esse Traditiones divi- 
nas sensu illo obiectivo , et, si in Scripturis non conti- 
neantur, esse verbum Dei traditum tantum et non scriptum. 

Iam vero si duplex haec quaestio in se spectetur, evi- 
denter prior ac universalior est illa, utrum existat huius- 
modi organon et modus propagationis praeter Scripturas, 

prae altera utrum existant veritates propagatae modo illo 
a Scripturis distincto. Ceterum quaecumque ex duabus 
quaestionibus in ordine tractationis praeponatur, certe de 
auctoritate 'Traditionis sermo haberi nequit, quin ipse mo- 
dus et organon Traditionis divinitus institutum demonstre- 
tur, cum ea auctoritas ex ipso divinitus instituto Tradi- 
tionis modo derivetur, sen potius cum illo identificetur. 
Nihil ergo mirum, ss. Patres, ubi data opera de Traditio- 
ne eiusque auctoritate sermonem habent, in eo potissimum 
esse, ut modum et organon Traditionis declarent et divi- 
nitus institutum demonstrent. Ita Irenaeus passim; Ter- 
tullianus in Praeseript. c. 15. sqq.; Augustinus de utilit. 
credendi; Lirinensis in commonit. Cf. Conc. Trid. sess. IV. 

Porro si rem spectemus polemice, controversia genera- 
lis et longe praecipua cum Protestantibus est de ipso prin- 
cipio, utrum praeter instrumentum Scripturarum sit ali- 
quis modus et aliquod organon, quo doctrina primitus tra- 
dita a Christo et ab Apostolis sincera et integra tuto con- 
servetur (1). Ad hoe ipsum negandum illi compulsi sunt, 
ut suam haeresim et negationem multorum capitum doctri- 
nae catholicae tuerentur, quia viderunt scilicet, illo prin- 
cipio servato consequi sponte, doctrinam ab Ecclesia pro- 
positam et saeculo XVI a se reiectam, esse ipsam Tradi- 
tionem divinam. Si enim illud organon conservationis est 


(1) Protestans De Stahl ad arcendum Rationalismum anno 1856, in 
libro edito adversus D. Bursen hanc statuit propositionem: «a ut vera 
fides in hominibus singulis tuto producatur, Ecclesiae ipsius munus est 
totam fidem in sua veritate conservare. » Hoc principium catholicum si 
ille sincera fide admisisset, profecto ex Iudaismo in quo natus erat, 
non ad sectam rebellem Protestantium, sed ad columnam et firmamentum 
veritatis Ecclesiam ei transeundum fuisset, Hinc nihil mirum, continuo 
a magistris sectae reclamatum fuisse, et facili negotio demonstratum, 
hac sententia subverti ipsum fundamentum Protestantismi. Unus ex 
praecipuis eorum doctoribus D. Schenkel respondit: « veritas evange- 
lica ad sui conservationem nullo indiget speciali externo (i. e. distin- 
cto) instituto; immo institutum externum (i. e. magisterium Ecclesiae) 
veritatem obscuravit et suftodit. Sicut autem veritas non pendet a con- 
servatione, quae pertineat ad munus Ecclesiae, ita etiam non pendet 
ab Ecclesiae interpretatione; est enim unum ex principiis Lutheranis, 
s. Seripturam esse sui ipsius interpretem » (apud Iürg. l. c. T. I. p.139.). 

ipsa successio apostolica viventis semper et indefectibilis 
magisterii Ecclesiae, hoc admisso iam veritates revelatae 
ab his ipsis depositi custodibus divinitus institutis discen- 
dae et cognoscendae sunt; ac proinde demonstrato princi- 
pio illo generali quaestiones particulares de singulis Tra- 
ditionibus divinis solutae censeri debent. « Ordo rerum 
postulabat illud prius proponi, quod nunc solum disputan- 
dum est: quibus competat fides ipsa, cuius sint Scripturae, 
a quo et per quos et quando et quibus sit tradita discipli- 
na, qua fiunt Christiani; ubi enim apparuerit esse verita- 
tem disciplinae et fidei christianae (hoc est legitima suc- 
cessio inde ab Apostolis, et ius atque auctoritas conser- 
vandi disciplinam et fidem christianam), illic erit veritas 
Scripturarum (genuinus canon) et expositionum (genuinus 
sensus) et omnium Traditionum christianarum» "Tertull. 
Praescript. c. 19. | 


THESIS IV. 


De modo et organo propagandae doctrinae 
, secundum ipsam oeconomiam christianam 
divinitus institutam. 


« Dum de modo propagationis ac conservationis doctrinae et di- 
» SCciplinae christianae quaeritur, iam ex oeconomia institutionis et 
» primae promulgationis historice spectata colligitur, organon conser- 
» vationis esse authenticum magisterium, cui Scripturae sint instru- 
» mentum aliquod doctrinae; non autem Scripturas esse medium unicum 
» conservationis doctrinae, et multo minus esse fontem religionis chri- 
» $tianae, quam singuli independenter ab authentico visibili magiste- 
» rio ex eis sibi hauriant. » 


Consideramus in hac thesi modum, quo Christus Domi- 
nus divinam religionem instituit et deinde per Apostolos 
inter omnes gentes propagari iussit, ut ex modo originis 
colligamus modum conservationis, utrum is sit, quem Ec- 
clesia catholica theoretice docet et practice exhibet; an po- 
tius semen saltem aliquod aut vestigium appareat modi 
conservationis, quem Protestantes omnes theoretice docent, 
praetice vero solum in negatione dogmatum, numquam ta- 
men in affirmatione et defensione eorum quae adhuc reti- 

nuerunt, contra adversarios iure logico sequuntur aut se- 
qui possunt. 

1°. Dei Filius ipse homo factus et cum hominibus con- 
versatus in terris modo ad persuadendum hominibus apto 
in primis se ipsum legatum divinum promissum per patriar- 
chas et prophetas et tandem missum a Patre, divina au- 
etoritate pollentem, atque ita fide dignum demonstravit. Id 
egit irrefragabilibus motivis credibilitatis, miraculis (1), 
prophetiis a se editis et eventu confirmatis a scrutatione 
cordium (2), prophetiis V. T. in ipso impletis totaque hi- 
storia praecedentium aetatum, quae ad ipsum erat praepara- 
tio et paedagogia (3), transfiguratione et prophetarum appa- 
ritione, voce paterna e coelo delapsa (4), tota ratione vitae, 
doctrinae ac mortis suae, habita praesertim ratione prophe- 
tiarum antecedentium et effectuum consequentium (5), tum 
velut omnium demonstrationum compendio et evidenti con- 
firmatione, sua a mortuis resurrectione, quam tot inelucta- 
bilibus argumentis et apparitionibus manifestam reddi- 
dit (6). 


(1) Matth. XI. 5. cum parallelis; Io. X. 87; XV. 24; XI. 42. sqq. 
Evangelium Ioannis integrum habet hunc scopum praecipuum: « multa 
quidem et alia signa (miracula sunt signa, quia sunt demonstrationes) 
fecit Iesus in conspectu discipulorum suorum... Haec autem scripta sunt, 
ut credatis, quia Iesus est Christus Filius Del, et ut credentes vitam 
habeatis in nomine eius » lo. XX. 830. 81. 

(2) Matth. XXIV; Luc. XVIII. 31. sq.; Io. II. 19. sq.; XII. 82. sq.; 
XIV. 29. etc. Io. I. 48; II. 24. 25; XIII. 18. 

(8) Matth. XXVI. 54; Luc. XXIV. 2b. sq.; Io. V. 89.46; Evangel. Mat- 
thaei passim. Matth. V. 17; Luc. XVI. 16; Io. I. 17. Cf. Gal. III. 28. sq.; 
IV. 4; Eph. I. 10. 

(4) Matth. III. 16; XVII. 2; Io. XII. 28; 2. Pet. I. 16. sq. 

(5) « Incredibile est Christum resurrexisse in carne et in coelum 
ascendisse cum carne; incredibile est mundum rem tam incredibilem 
credidisse; incredibile est homines ignobiles, inflrmos, paucissimos, im- 
peritos rem tam incredibilem tam efficaciter mundo et in illo etiam do- 
ctis persuadere potuisse. Horum trium incredibilium primum nolunt 
isti quibuscum agimus, credere; secundum coguntur et cernere, quod 
non inveniunt, unde sit factum, si ron credunt tertium » Aug. Civit. 
Dei XXII. c. 5. Vide ibi reliqua. 

(0) In Evangeliis et tota praedicatione Apostolorum. Cf. 1. Cor. XV. 
9. 39q. 

Porro manifestata iam ac demonstrata sua divina lega- 
tione et auctoritate, pro singulis suis doctrinis, praeceptis, 
institutis plenam fidem exigebat et absolutam obedientiam 
praemio beatitudinis et poena damnationis aeternae propo- 
sitis. « Ipsum (Christum) videmus, quantum illa, cui et ipsi 
(haeretici) credunt, docet historia, nihil prius neque fortius 
quam credi sibi voluisse, cum illi: nondum essent idonei, 
cum quibus ei res esset, ad divina percipienda secreta. Quid 
enim aliud arguunt tanta et tam multa miracula, ipso etiam 
dicente illa fieri non ob aliud, nisi ut sibi crederetur?... 
Ergo ille... miraculis conciliavit auctoritatem, auctoritate 
meruit fidem, fidecontraxit multitudinem, multitudine obti- 
nuit vetustatem, vetustate roboravit religionem, quam non 
solum haereticorum ineptissima novitas fraudibus agens, 
sed nec gentium quidem veternosus error violenter adver- 
sans, aliqua ex parte convelleret» s. Aug. de utilit. cred. 
c. 14. n. 32. 

Postremo oeconomia, quam elegit ad inserenda sua in- 
stituta humano generi, ad integram fidem ac religionem 
divinam perpetuo duraturam stabiliendam, non ea erat, ut 
doctrinam et praecepta scripto libro comprehenderet, ex 
quo singuli sibi fidem ac religionem conformarent; quin 
immo docendo et praedicando instituit discipulos, et ex 
discipulis selegit doctores ac magistros, quibus suam com- 
municavit auctoritatem et potestatem magisterii, imperii, 
et sacerdotii, atque ex his Apostolis (seu legatione a se in- 
structis) ceterisque fidelibus sibi subiectam sibique tam- 
quam capiti unitam constituit Ecclesiam , in quam quasi 
in depositorium dives plenissime contulit omnia, quae sunt 
veritatis (cf. Iren. l. III. c. 4. n. 1.). Liber itaque authen- 
ticus, quem scripsit ipse Christus Dominus, erant Aposto- 
li; seriptus non atramento sed Spiritu Sancto (1), quibus 


(1) « Non enim Apostoli de monte desceaderunt tabulas lapideas in 
manibus portantes sicut Moyses, sed Spiritum in mente circumferentes, 
et thesaurum quendam ac fontem dogmatum et charismatum effundentes; 
ita ubique circuibant libri et legum codices vivi per gratiam effecti » 
Bi in xau voor ysvopesvoi ia TN; x apto ; euẸ puza x. 4. Chrysost. in Matth. 
hom. 1. n, 1. D" 

charismate Spiritus Sancti, auctoritate et- potestate in- 
atructis subiecit ceteros fideles docendos, regendos et san- 
ctificandos. 

Prima igitur origo, ac velut primus gradus doctrinae 
et disciplinae christianae, primus et supremus fons totius 
subsequentis perpetuae successionis est ipse Deus factus 
homo, verbo praedicationis, personali vivente magisterio. 
Perpetuitati prospicit non litteris soriptis figendo doctri- 
nam et praecepta, ex quibus litteris homines singuli sibi 
derivarent fidem et vitam christianam; sed prospicit per- 
petuitati instituendo Ecclesiam, et Apostolis cum chari- 
sm&te Spiritus Sancti et cum tota doctrina communicando 
authenticum magisterium , qui est traditae doctrinae ac 
disciplinae velut gradus secundus cum primo ut cum sua 
causa immediate nexus. Hunc alterum gradum considere- 
mus distinctius. | 

2'. Sieut Christus Dei Filius, quamdiu versabatur in 
vita mortali, sua divina auctoritate revelabat veritates et 
tradebat divina instituta : ita instituit , ut Apostoli post 
suum discessum legatione pro Christo fungentes evangelium 
ab ipso acceptum praedicando et cum potestate docendo 
propagarent inter omnes gentes ; ut docerent observare 
omnia; ut sibi testes essent usque ad ultimum terrae; ut 
portarent nomen ipsius coram gentibus et regibus; ut prae- 
diearent poenitentiam in omnes gentes; missi ea potestate 
qua ipse missus fuerat a Patre Matth. XXVIII. 18. sq. ; 
Marc. XVI. 15; Luc. XXIV. 47; Io. XX. 21; Act. I. 8; IX. 15. 
In hoc munere docendi et regendi eis promisit et misit 
Spiritum veritatis, qui doceret omnia (revelanda), et sug- 
gereret omnia quaecumque Christus ipse docuerat, et in 
omnem induceret veritatem; promisit se eis docentibus omni- 
bus diebus. adfuturum Io. XIV. 16; XV. 16; XVI. 13; 
Luc. XXIV. 49; Act. II; 1. Pet. I. 12; Matth. XXVIII. 20. 
Unde ex diserta Christi asseveratione, qui Apostolos audit 
et recipit, Christum audit et recipit, cum eorum doctrina 
et eorum auctoritas sit ipsa doctrina et auctoritas a Christo 
accepta Luc. X. 10. 16. (cum parallelis). 

Modum hunc praedicandi evangelium et propagandi Ec- 


acsi DO en 
clesiam a divino magistro praescriptum et institutum vi- 
demus in exsecutione rebus ipsis completum ab Apostolis. 
Ubique munus et auctoritatem legatorum Christi Dei sibi ` 
vindicant Rom. I. 5; X. 14. 80.; XV. 18; 1. Cor. II. 16; III. 9; 
IV. 1; 2. Cor. III. 6; V. 20; 1. Tim. I. 11. Signis et virtuti- 
bus Spiritus Sancti tamquam sigillis suae doctrinae, mis- 
sionis auctoritatem confirmant ad exemplum Christi ipsius 
Marc. XVI. 20; 1. Cor. 11. 4; 2. Cor. XII. 12; 1. Thess. I. 5; 
Heb. II. 3. 4. Hac auctoritate docentes integrae praedicationi 
ut verbo non suo sed Dei postulant fidem et obedientiam, 
&tque ita congregant fideles in Ecclesiam , cuius una est 
fides et una professio, quia est fides et professio saltem im- 
plicita integrae praedicationis apostolicae Rom. XVI. 17; 
Gal. I. 6-9; 2. Tim. I. 13. 14; III. 10. 14 ; Eph. IV. 16; 
Matth. XXVIII. 20. 

Huic igitur auctoritati ex adverso respondet obedientia 
fidei in credentibus non liberae optionis, sed sub discrimine 
aeternae salutis necessaria. « Praedicate evangelium... qui 
non crediderit, condemnabitur » Marc. XVI. 16. Obedientia 
fidei praestatur quidem ipsi auctoritati Dei revelantis: « cum 
accepissetis a nobis verbum auditus Dei, accepistis illud 
non ut verbum hominum sed, sicut est vere, verbum Dei » 
1. Thess. IT. 18. Verumtamen auctoritas revelatoris Dei im- 
mediata secundum suavem providentiam et secundum po- 
sitivam Dei et Christi institutionem patefit et applicatur 
tum singulis tum omnibus per auctoritatem divinitus tri- 
butam et demonstratam legatorum Dei, qui mittuntur, ut 
per eos et divinitas locutionis et hac supposità veritates 
revelatae proindeque veritatum legitimus sensus suscipian- 
tur. Obedientia ergo fidei non solum refertur ad auctori- 
tatem Dei immediate in se spectatam, quae est fidei motivum 
et obiectum formale (ut appellari solet); sed etiam refertur 
ad auctoritatem legatorum Dei, per quam obiectum fidei for- 
male et materiale applicatur. « Per quem (Iesum Christum) 
accepimus gratiam et apostolatum ad obediendum fidei in 
omnibus gentibus pro nomine eius » Rom. I. 5b. (1). «Non enim 


(1) Av! oU. ¿Aaßousy xxiv xai dro ToAmy, EIS Ufraxony mia TéUG ÈY MACI 
TOig EJYiGiY Um:p TOU ovyopaæroç GuTOU; accepimus apostolatum , ut annun- 

audeo aliquid loqui eorum, quae per me non efficit Christus 
in .obedientiam gentium (1) verbo et factis » ib. XV. 18. 
« Consilia (Aoyisj.ovc) destruentes et omnem altitudinem.ex- 
tolentem se adversus scientiam Dei, et in captivitatem 
redigentes omnem intellectum in obsequium Christi (ét; tny 
üzaXomv Ttov Xpiocov) in promptu habentes ulcisci omnem 
inobedientiam » 2. Cor. X. 5. 6. 

9'. Ex hac indole et historia originum christianarum fa- 
cile patet id, quod ex illa inferendum esse diximus in enun- 
tiatione theseos. Auctoritas, personale magisterium authen- 
ticum, apostolica praedicatio ex una parte, et respondens 
ex altera parte subiectio, obedientia, et officium ab illis et 
per illos suscipiendi fidem quae traditur, fideique explica- 
tionem, non sunt aliquid religioni et oeconomiae christianae 
externum et velut per accidens in certis quibusdam muta- 
bilibus adiunctis superadditum; sed sunt aliquid intesti- 
num,et essentialis quaedam proprietas oeconomiae a Christo 
institutae. Non velut a priori cuivis religioni, sed reli- 
gioni christianae secundum formam a Christo ei inditam 
et in superioribus demonstratam essentiale esse dicimus 
magisterium authenticum cum respondente sibi officio obe- 
dientiae fidei, Nempe non agitur de essentia metaphysica 
religionis in genere, sed de uno ex elementis essentialibus 
ac velut de essentia physica huius religionis christianae 
h. e. institutae in hac determinata forma a Christo, Verbo 
incarnato. 

Iam hac relatione inter auetoritatem viventis magisterii 
et officium obedientiae fidei supposita , ut elemento essen- 
tial in oeconomia christiana , evidenter consequitur ean- 
dem formam divinitus institutam esse :ncommutabilem, nec 
posse transire in aliam prorsus diversam, qua ratio viven- 
tis magisterii et auctoritatis excludatur, quin ipsa propria 
a divino institutore impressa indoles religionis christianae 
subvertatur. Atqui talis diversa et repugnans oeconomia 


tiemus fidem, et auctoritate nostri apostolatus exigamus obedientiam 
fidei in omnibus gentibus pro nomine eius, ut scilicet propter eius au- 
ctoritatem et nomen praestent obedientiam fidei. 

(1) Eis úraxony i9vov, ut gentes praestent obedientiam fidei. 

certe ea est, qua Scriptura censetur esse fons unicus do- 
ctrinae ac religionis christianae ita, ut singuli independen- 
ter ab authentico magisterio ex libris solis eam hauriant, 
et libri sint unica suprema norma secundum quam singuli 
iudicent, quid et quo sensu pertineat vel non pertineat ad 
doctrinam et disciplinam christianam. Ergo oeconomia apo- 
stolica per se secundum suam primitivam formam spectata 
demonstrat, illum solum modum conservandae et propa- 
gandae revelationis, qui in Ecclesia catholica viget et sem- 
per viguit, esse vere christianum, h. e. insitum ipsi natu- 
rae religionis christianae, ut a divino fundatore instituta 
est et velut incorporata in sua Ecclesia; modum vero a 
Protestantibus confictum conservandae doctrinae in sola 
littera scripta, ex qua singuli in genere humano sibi suam 
fidem ac religionem exprimere et conformare teneantur, 
esse antichristianum, quo ipsa propria indoles a Christo 
suae religioni impressa subvertitur (1). Concludimus igi- 
tur: sicut ipsimet Protestantes fateri coguntur, organon 
princeps ad primam promulgationem christianae fidei exem- 
plo, mandato et institutione Christi fuisse personale ma- 
gisterium authenticum non autem solum instrumentum 
Scripturae; ita etiam ex eadem institutione conficitur, 
vivens authenticum magisterium manere organon perpe- 
tuae conservationis. Homogenea est origini conservatio, 
initiis progressio; non autem, ut ex principio Protestan- 
tium asserendum esset, diversa plane ratio apostolicae 


(1) Viderunt Deformatores saeculi XVI eorumque successores dein- 
ceps, totum suum systema essentialiter repugnare fundamentis religio- 
nis christianae, ut ea hactenus viguerat et concreta exstabat in Ecclesia 
una, sancta, catholica et apostolica; hinc persentiebant, aut suam in 
orbe terrarum prorsus novam constructionem esse antichristianam, aut 
antichristianam proclamari oportere antiquam illam Ecclesiam. Ex latra- 
tibus his conscientiae acti sunt in incredibilem illum furorem, quo per 
duo saecula praedicabant, legebant expressum in Apocalypsi, ut fidei 
articulum credendum suis inculcabant, « Papam esse Antichristum, » et 
quo adhuc nuperrime in comitiis Berolinensibus notam genuini evan- 
gelii definiebant « odium contra Romam » (der Hass gegen Rom.) 

originis et subsequentis propagationis, nec transitus ab una 
oeconomia ad aliam prorsus diversam (1). 

Per se autem patet, istam quam demonstravimus divi- 
nitus institutam relationem inter authenticum magisterium 
et obedientiam fidei, inter docentes et discentes, certe non 
impedire, quominus doctrina divina etiam scriptis libris 
comprehendatur, destinatis tum ipsi magisterio authentico, 
tum qui ab illo pendent, discentibus. Magisterium tamen 
ipsum et auctoritas personalis docentium debet censeri fun- 
damentalis institutio Christi Salvatoris, cui ex speciali Dei 
providentia ut partialis fons et instrumentum doctrinae su- 
peraddita est et commendata Scriptura. Hine videmus in- 
stitutionem illam fundamentalem diserte et multis modis 
declaratam a Christo et ab Apostolis (vide superius ll. cc.) ; 
praeceptum vero ad doctrinam litteris comprehendendam 
nec a Christo datum est Apostolis tamquam aliquid essen- 
tiale ac proprium apostolatui nec ita agnitum ab Apostolis, 
qui omnes certe munere a Christo instituto functi sunt, non 
omnes tamen libros scripserunt, multoque minus universam 
doctrinam libris consignandam sibi esse putarunt. Sed de 
hae re postea dicemus. | 


(1) Concedit inter Protestantes Neander (in Histor. dogm. I. 76.), 
« viventibus adhuc Apostolis eorum Traditionem oralem iure habitam 
esse ut fontem principem cognitionis christianae; » sed Apostolis defun- 
etis iam solam Scripturam affirmat posse esse fontem cognitionis, quia 
Traditio non item Scriptura corruptioni est obnoxia, atque ita factam 
esse mutationem, cuius (ut ait) fideles ipsi initio « non erant conscii. » 

Ex demonstratis in thesi patet, hanc Nea ndri assertionem absurdam 
aequivalere huic alteri: defunctis Apostolis ipsam a Christo institutam 
et essentialem oeconomiam christianam nihil advertentibus fidelibus con- 
tinuo periisse, et aliam esse substitutam nec a Christo nec ab Apostolis 
umquam indicathm nec a fldelibus exspectatam. 

Profecto Christus Dominus eo ipso, quod personale authenticum ma- 
gisterium instituit ut elementum essentiale suae oeconomiae, etiam in- 
stituit ut hoc magisterium esset perpetuum, eoque providit, ne Tradi- 
tio periculum corruptionis subiret, utque per ipsam catholicam Tradi- 
tionem etiam Scripturarum canon et sensus integer servaretur. Verum 
illud unum est, fldeles non fuisse « conscios mutationis, » quia scilicet 
quoad organon conservationis nulla facta est nec fieri potuit; quamvis 

THESIS V. 
Vivens magisterium demonstratur perpetuum organon 
Traditionis christianae eo disertis verbis 
evangelicis et apostolicis. 


« Eadem perennitas et auctoritas magisterii demonstratur distin- 
» ctiore consideratione verborum Christi et Apostolorum. Nam 1° verbis 
» lisdem, quibus Christus Dominus Apostolos designavit authenticos 
» suos legatos supernaturali veritatis charismate instructos ad doctri- 
» nam & se vel a Spiritu Sancto acceptam Ecclesiis tradendam, simul 
» etiam instituit perpetuam successionem legatorum, cum promisso 
» charismate veritatis ad doctrinam ab Apostolis acceptam integre cu- 
» Stodíendam et in posteros propagandam; 2° hoc sensu perennis suc- 
» cessionis Apostoli suum munus explicuerunt; attamen 3° in Apostolis 
» distingui debet munus extraordinarium ipsis personale, et munus or- 
» dinariwn in quo solo ex verbis commemoratis instituta intelligitur 
n guccessio perpetua. » 


In superiori thesi ex ipso modo primae revelationis et 
promulgationis evangelii et ex propria indole apostolatus 
divinitus instituti adeoque potius ex rebus et factis quam 
ex verborum analysi conclusimus, essentialem esse oecono- 
miae christianae, atque ideo immutabilem auctoritatem per- 
sonalis magisterii, cui respondeat obedientia fidei; ac proin- 
de sicut primae promulgationis ita et conservationis or- 
ganon esse authenticum personale magisterium legatorum 
Dei, non autem Scripturas sive unicum sive princeps or- 
ganon censeri posse. Nune ex diligentiori consideratione ver- 
borum Christi et ezplicationis ab Apostolis factae demon- 
strandum est, in ipsa positiva institutione apostolatus 
tamquam organi authentici ad primam promulgationem 
evangelii etiam institutam esse perpetuam successionem apo- 
stolicam tamquam organon authenticum conservationis et 
propagationis evangelii. Considerabimus primum ipsam 
Christi institutionem, deinde eius exsecutionem quatenus 
in libris apostolicis exhibetur, postremo discrimen quod in- 
tercedit inter legatos divinos ad primam fidei praedicatio- 


quoad organon revelationis facta sit mutatio, cuius tamen Ecclesia et 
Apostolorum successores optime erant conscii, ut in sequentibus thesibus 
patebit, 


zug] 
nem, et inter legatos divinos ad fidei ab Apostolis traditae 


custodiam. 
I. Apostoli designantur ac constituuntur legati divini, 


eisque promittitur charisma infallibilitatis ad sinceram in- 
telligentiam et intemeratam praedicationem totius doctrinae 
revelatae, ac proinde eis confertur auctoritas magisterii , cui 
respondet ex parte credentium officium obedientiae fidei. Te. 
stimonia potissima huc pertinentia leguntur Io. XIV. 16-18. 
26; X VI. 18; Matth. XXVIII. 20. (cum Marc. XVI. 15. 16; 
Luc. XXIV. 47-49; Act. I. 8.). Christus (ut diserte notant 
Matthaeus et Marcus) illos undecim, quos iam pridem se- 
lectos ex ceteris discipulis Apostolos seu legatos suos no- 
minaverat (Luc. VI. 13.), appellans ad snam supremam 
potestatem in coelo et in terra iubet docere, seu, ut habet 
verbum graecum, discipulos facere (305 7:0027:) omnes gen- 
tes, eos initiare sacramentis, et docere observare omnia sua 
praecepta; potestate ergo et auctoritate collata eos seiungit 
ab omnibus aliis, qui eis subduntur docendi. Ordinantur ipsi 
testes lesu Christi in Ierusalem et omni Iudaea et Samaria 
et usque ad ultimum terrae; testes non scientia solum sed 
auctoritate et munere imposito. Unde ii ipsi, qui omni tem- 
pore a baptismo Ioannis usque ad diem quo assumptus est 
Christus in coelum, cum ipso et cum Apostolis conversati 
erant, non ideo erant testes; sed necesse erat singularis as- 
sumptio et ordinatio in numerum 'estium Act. I. 21-26. 
Porro in hoc munere ab ipso Christo imposito docendi cum 
auctoritate, praedicandi, testificandi Christus promittit se 
futurum cum eis: « docete omnes gentes... et ecce ego vo- 
biscum » Matth. 1. c.; promittit ad hoc ipsum munus testandi 
Spiritum Sanctum: « accipietis virtutem supervenientis Spi- 
ritus Saneti in vos, et eritis (ut sitis) mihi testes » Act.; 
Luc. 1l. cc. Efficientia Spiritus Sancti est quidem multiplex; 
sed quatenus spectatur munus a Christo impositum authen- 
tice docendi et testificandi, quod est proprium Apostolorum, 
eis immediate promittitur Spiritus veritatis, ut doceat omnia, 
et suggerat omnia, quaecumque dixerat eis Christus; ut do- 
ceat omnem veritatem etiam eam, quam Christo adhuc cum 
eis visibiliter versante nondum potuerant portare Io. ll. cc. 

Hisce promissis, hoc veritatis charismate certa redditur 
Apostolorum infallibilitas ut legatorum Dei ad totius do- 
ctrinae revelatae praedicationem et testificationem. 
Supposito hoc fundamento constat evidenter, iisdem ver- 
bis, quibus instituti sunt Apostoli legati authentici, in- 
structi charismate veritatis per Spiritum Sanctum et per 
praesentem tutelam Iesu Christi , etiam institutam esse per- 
petuam successionem apostolicam instructam veritatis chari- 
smate per Spiritum Sanctum et per praesentem semper tu- 
telam Iesu Christi in munere legationis divinae ad docen- 
dam et testificandam integram doctrinam revelatam. Nam 
verba illa Iesu Christi pertinent ad Apostolos non solum 
personaliter spectatos, sed quatenus repraesentant seriem 
perpetuam successorum usque ad consummationem saeculi. 
« Data est mihi omnis potestas in coelo et in terra: euntes 
ergo docete omnes gentes... et ecce ego vobiscum sum omnibus 
diebus usque ad consummationem saeculi » (1) Matth. XXVIII. 
18. sq.«Et ego rogabo Patrem, et alium Paraclitum dabit 
vobis, ut maneat vobiscum in aeternum, Spiritum veritatis... 
apud vos manebit et in vobis erit. Non relinquam vos or- 
phanos; veniam ad vos » Io. XIV. 16. sq. Iesus Christus ergo 
et Spiritus veritatis est ac manet usque ad consummationem 
saeculi, in aeternum cum Apostolis docentibus, baptizan- 
tibus et baptizatos fideles in fide continentibus, h. e. cum 
Apostolis legatione pro Christo fungentibus, ne haec forte 


(1) Consummatio saeculi cuvzeAcim Tou ciwvog; occurrit etiam Matth. 
XIII. 39. 40. 49; XXIV. 3. Significat ubique finem praesentis ordinis 
rerum et diem extremi iudicii, Igitur ziv» est tempus mundanum seu 
durationis huius ordinis rerum; atque ita intelligitur in sequenti textu 
Io. XIV. 16. permansio Spiritus veritatis cum Apostolis « in aeternum » 
iç Toy diwya, h. e. quamdiu durat hic cursus rerum. Facta igitur com- 
paratione inter locum utrumque, quoad rem ipsam synonyma censeri 
debent duo incisa £o; 7726 cuyreàsiaş tou diwyog apud Matth. et siç Tov 
diwya apud Io., quamvis modus signiflcandi sit diversus. Directe enim 
significatur apud Ioannem duratio per quam, apud Matthaeum terminus 
usque ad quem :a/is mansio Christi et Spiritus Sancti cum Apostolis 
futura sit. Quod Christus apud Matth. dicit « usque ad consummationem 
saeculi, » s. Paulus 1. Tim. VI. 14. aliis verbis exprimit: « usque ad ad- 
ventum (peypi Tn; iriçavsiaç, quae semper significat secundum adven- 
tum) Domini nostri Iesu Christi. » 

absurde detorqueantur ad doctrinam scriptam in libris ma- 
nentem. Atqui Apostoli personaliter solum spectati non 
manserunt usque ad consummationem saeculi docentes, ba- 
ptizantes, fideles in fide continentes, eo quod etiam ipsi 
« morte prohiberentur permanere » (Hebr. VII. 23.). Ergo 
verba Christi et proinde verbis enuntiata legatio, aucto- 
ritas magisterii, et veritatis charisma pertinent ad totam 
successionem apostolicam, quae his ipsis verbis instituitur. 

II. In exsecutione huius institutionis Christi Domini, 
videmus Apostolos sibi substituere alios, qui depositi a se 
accepti custodes essent et doctores per Spiritum Sanctum 
eis communicatum et in eis manentem. « Formam habe sa- 
norum verborum, quae a me audisti... bonum depositum cu- 
stodi per Spiritum Sanctum, qui habitat in nobis » 2. Tim.. 
I. 13. 14. Hoc aliisque modis multiplicibus Paulus instante 
iam tempore suae resolutionis repetit Timotheo id, quod 
Christus ante suum reditum ad Patrem praeceperat Aposto- 
lis. Lege 1. Tin. IV. 13. 14. 16; VI. 13. 14. 20; 2. Tim. I. 
6. 8; Act. XX. 28-92. 

Porro hos suos immediatos successores iubent Apostoli 
iisdem conditionibus iterum sibi substituere alios, quibus 
depositum acceptum commendent ulterius custodiendum et 
propagandum. « Tu ergo fili mi confortare in gratia, quae 
est in Christo lesu; et quae audisti a me per multos te- 
stes, haec commenda fidelibus hominibus, qui idonei erunt 
et alios docere » 2. Tim. II. 2; Tit. I. 5. 9. Apostolorum di- 
scipulus et Petri successor Clemens Romanus in sua ep. I. 
ad Corinth. n. 42. 44. ita hanc successionem describit. « Mis- 
sus est Christus & Deo, et Apostoli a Christo... Itaque cum 
plena vi persuasionis Spiritus Sancti (a Spiritu Sancto ac- 
ceptà usrx mànpopoptaç mvsuu az cToG ayiov cf. 1. Thess. I. 5.) 
egressi sunt annuntiantes regni Dei adventum. Per regio- 
nes igitur et urbes praedicantes verbum constituerunt pri- 
mitias earum, cum Spiritu probassent, in Episcopos et dia- 
conos eorum, qui credituri erant... Constituerunt praedi- 
ctos, et deinceps ordinationem dederunt, ut, quum illi deces- 
sissent, ministerium eorum alii probati viri exciperent » (1). 

(2) Kara queas ouv xai mosis x"pucgovr:g; xaSigcTAavO» Taç amapo oc 

Luculentissime agunt de hac successione alii PP. vetusti, 
inter quos legendus Irenaeus l. III. c. 3. n.-1. Sed de 
P2. alibi. ' 
Iuxta hunc itaque ordinem successionis, quae a Christo 
instituta est in ipsis Apostolis ut in repraesentantibus iu- 
ridicis et in prima stirpe totius seriei (supra n. I.), etiam 
Apostoli iubent suos successores immediatos servare man- 
datum « usque in adventum Domin: nostri Iesu Christi , 
quem (adventum) suis temporibus ostendet beatus et solus 
potens Rex Regum » 1. Tim. VI. 14. 15; sicut Apostoli ipsi 
iussi erant a Christo docere « usque ad consummationem 
saeculi. » Pastores et doctores ab ipso Christo dati' ad aedi- 
ficationem corporis Christi et ad excludendos errores tamdiu 
erunt, quamdiu corpus quod est Ecclesia, erit in hoc stadio, 
nondum consummatum scilicet in omnibus suis membris. 
« Ipse dedit quosdam quidem Apostolos... alios pastores et 
doctores ad consummationem sanctorum in opus ministerii, 
ad aedificationem corporis Christi, donec occurramus omnes 
in unitatem fidei... in virum perfectum in mensuram aeta- 


tis plenitudinis Christi » (1) Eph.IV. 11-16. Atque ad hos in 


TiGTEUEIV.... XU T8O TI)OAY TOUG Tpotipnj.eyoug, xai petağu (cf. Act. XIII. 42.) 
ETYOLLRY BrÜwxaiV, OTUG EXY X01[4719 OY , 91a8:Ewv rau 8T8QOI ÒcõoxipaT Eyo 
av8gsg TAY AÀtiTOUQ'yixy QUTUY. . 

De significatione vocis ézivop» lis est inter eruditos, utrum intel- 
ligendum sit praeceptum, lex, dispositio (vop.o:;), an vero ius pascendi, 
pascendi simul cum alio, pascendi in fundo alterius (emivepw). Prior mihi 
significatio magis obvia et vero similior videtur, tum ex contextu tum 
ob particulam u:7«£v, quae certe significat deinceps, $n posterum tempus, 
ut patet ex sequenti periodo in hoc ipso 44. capite Clementis. Iam vero 
ius simul pascendi non in posterum sed continuo dederunt Apostoli 
Episcopis a se constitutis; mandatum autem constituendi alios et alios 
successores perpetua serie recte dicuntur dedisse pro tempore futuro, 
in omne nimirum tempus usque ad adventum Domini. Ceterum etiam 
admissa altera significatione, qua :z:vopzv alii interpretantur ius pa- 
scendi, vel alii seriem successionis, sensus totius contextus manet idem 
pro causa, quam nunc agimus. l 

(1) Kai duro; :ôwxs Tous pev dmoGToAoU;.... Toug Ce moipevas xai Ñi- 
8acxaÀ0Ug .... syfi zaraytneousy di mayres (universitas completa prae- 
destinatorum).... ài; «vB8ga TEÀ:IOY, EI$ METEOV "ÀAiximg TOU MANPWUATOÇ TOU 
Xpia Tov. « Ecce qui est vir perfectus, caput et corpus, quod constat omni- 
bus membris, quae suo tempore complebuntur; quotidie tamen eidem cor- 

perpetua successione munus et charisma custodiendi depo- 
situm transit; dati enim sunt a Christo pastores et doctores 
in opus minie tërii, « ut iam non simus parvuli fluctuantes, 
et circumferamur omni vento doctrinae in nequitia homi- 
num, in astutia ad circumventionem erroris. » Igitur ad 
universitatem, ad totum corpus « pastorum et doctorum, » 
de quo mox dicemus, usque ad consummationem saeculi, 
usque ad adventum D. N. I. C. verba pertinent Christi et 
Apostolorum. « O Timothee depositum custodi... quid est 
hodie Timotheus nisi vel generaliter wniversa Ecclesia (in 
credendo) vel specialiter totum corpus Praepositorum (in 
docendo) (1), qui integram divini cultus scientiam vel ipsi 
habere debent vel aliis infundere » Vincent. Lirin. com- 
monit. n. 27. 
III. Unum reliquum est, ut demonstremus , quomodo 
eum praecedentibus componi possit discrimen, quod inter- 
cedit inter charisma Spiritus Sancti ut erat in Apostolis, 
et inter charisma eiusdem Spiritus ut est in successione 
apostolica. Si enim ultima declaratio voluntatis Christi 
Domini: « ecce ego vobiscum sum omnibus diebus usque ad 
consummationem saeculi, » et promissio: « alium Paraoeli- 
tum dabit vobis, ut maneat yobiscum in aeternum, Spiritum 
veritatis, » pertinet non ad solos Apostolos personaliter 
spectatos, sed ad totam apostolicam successionem ; videtur 
consequi, charismata omnia hisce verbis comprehensa aequo 
modo ad omnes Apostoloram successores ac ad Apostolos 
ipsos protendi. Cum vero potestas in docendo et operationes 
Spiritus veritatis in Apostolis longe ampliores fuerint, 
quam in eorum successoribus, quaeritur, qua ratione pro- 


pori accedunt, dum aedificatur Ecclesia. ... Sicut est mensura uniusque 
partis, ita totius corporis, quod omnibus suis partibus constat, est utique 
mensura plenitudinis » August. Civ. Dei XXII. c. 18. cf. ib. c. 15; in 
loan. tract. 21. n. 8. De illa copulatione pastores et doctores vide Augu- 
stinum ep. 149. n. 11. ad Paulin. 

(1) « Obedite Praepositis vestris (ro: nyoupcvois usu) et subiacete 
eis; ipsi enim pervigilant quasi rationem pro animabus vestris reddi- 
(uris » (autor yap a'ygumvougiy UT cp TUY Yozuv Upwy, as Aoyoy amoðwroytes) 

missiones illae, im aeternum et usque ad consummationem 
saeculi, ut verba Christi expresse habent, intelligendae sint. 

Ut res explicetur, primum considerari oportet munera 
in ipsis Apostolis instituendo comparationem cum muneri- 
bus successorum ex aliis doctrinae capitibus, si quae sup- 
petunt; in citatis enim verbis de huiusmodi comparatione 
nullus est sermo, adeoque ea in istis verbis per se et seor- 
sum spectatis nec includitur nec excluditur. Post hanc 
deinde comparationem facile intelligetur,.quomodo non 
omnia quidem munera Apostolorum, attamen illud quod 
hisce verbis directe exprimitur, promittatur in perenni suc- 
cessione perpetuum. 

1°. Tria ad rem praesentem in Apostolis consideranda 
sunt: a) ut revelationem immediate a Christo vel a Spi- 
ritu Sancto susceperunt, et ipsi constituti erant organa 
authentica novarum revelationum , quibus tota revelatio 
compleretur et consummaretur; 5) ut erant instructi a 
Christo auctoritate pastorum, doctorum et custodum fidei 
singuli pro universa Ecclesia; c) ut omnibus in communione 
et unitate cum Petro et sub Petro spectatis tamquam uni 
corpori episcopali conereditum erat munus pascendi et do- 
cendi ac commissa fidei custodia pro universa Ecclesia. 
Hoc postremum in Apostolis non poterat esse seiunctum 
a primo et secundo, utpote charisma comprehensum in illo 
superiori; per se tamen separabile est, ac desinente primo 
et secundo permanere potest. In apostolatu inclusus erat 
episcopatus; attamen si ille erat personalis et incommuni- 
cabilis, poterat hic esse communicabilis et propagandus 
usque ad consummationem saeculi. 

a) Iam ex his tribus primum personale fuisse Aposto- 
lis, ita ut nullo modo communicandum fuerit adeoque nec 
promissum successoribus, aliunde certo constat. Hi enim 
doetrinam revelatam accipiunt ab Apostolis ut deposi- 


tum custodiendum, et in ea iubentur permanere. « Tu. 


autem assecutus es meam doctrinam.... permane in iis, 
quae didicisti et credita sunt tibi, sciens a quo didiceris » 
2. Tim. III. 10. 14; cf. 1. Tim. IV. 5; 2. Tim. I. 13. 


Ecclesiis nibil commendatur impensius, quam ut perma- 

neant in doctrina quam didicerant, in traditione quam 
acceperant ab Apostolis Rom. XVI. 17; 1. Cor. XI. 2; Co- 
loss. II. 7 ; 2. Thess. II. 15; Heb. XIII. 7-9. Christus per 
se ipsum et per Spiritum Sanctum Apostolos docuit omnia, 
quae voluit comprehendi in revelatione ad unitatem fidei 
pro sua Ecclesia Io. XIV. 26; XVI. 12. 13 ; XVII. 17-21. 
Revelavit autem haec omnia h. e. totum depositum non so- 
lum ad credendum et sciendum; sed ut suis legatis ad do- 
cendum Matth. XVIII. 20; Io. XVII. 17. 20. Ergo praeter 
haec omnia ab Apostolis tradita, revelatio alia pertinens 
ad depositum Ecclesiae futura post Apostolos non solum 
non promittitur, sed excluditur. Hine sicut omnes fideles 
« Ssuperaedificati sunt super fundamentum Apostolorum et 
Prophetarum » Eph. II. 20; ita quavis aetate christiuna 
semper habebantur velut synonyma non modo doctrina apo- 
stolica et doctrina divinitus revelata ac credenda, sed etiam 
doctrina non apostolica et doctrina non pertinens ad depo- 
situm revelationis catholicae. Cf. Stapleton Controvers. l. V. 
c. 7. Hoc caput de revelatione in ipsis Apostolis completa 
diligentius suo loco demonstrabimus. 

b) Porro neque praerogativam alteram Apostolorum, 
quam indicavimus secundo loco, ad singulos successores 
transiisse aeque manifestum est. Restringitur enim singulo- 
rum Episcoporum auctoritas et ius pascendi ad singulas Ec- 
clesias, vel certe non extenditur in Ecclesiam universam. lam 
Apostoli constituebant et iubebant constitui Episcopos per 
singulas civitates (xax zow) Tit. I. 5. 7, vel ut loquitur 
Clemens Romanus (vide superius), « Apostoli praedicantes 
evangelium per regiones et civitates (xac yepxe xat morets), 
harum primitias probatas Spiritu constituerunt Episcopos 
eorum, qui credituri (in illis) erant » ep. I. ad Corinth. n. 42. 
Unde Petrus monet « consenior seniores » et pastores, quo- 
rum omnium princeps est ipse Christus, non ut singuli 
pascant gregem Dei universum; sed « pascite, inquit, gui 
in vobis est gregem Dei, providentes » (£zio*0ozov»vc: i. e. 
fungentes sacro munere, ex quo iam ab Apostolis et dein- 
ceps semper Episcop? appellati sunt) 1. Pet. V. 1-4. Eodem 
fere modo Paulus cohortatur « seniores Ecclesiae » Asiae: 

« attendite vobis et universo gregi, in quo vos Spiritus 
Sanctus posuit Episcopos regere (ixixomoug wow.xtvztw) Ec- 
clesiam Dei, quam acquisivit sanguine suo » Àct. XX. 28. 
Locus hie, praesertim si simul conferatur cum altero Pe- 
tri, mirificus est. Dum Paulus in ultimo inciso appellat 
Ecclesiam Dei cum articulo (tny éxxXnotxv rou 0:00), acqui- 
sitam ipsius Dei sanguine, profecto universa Ecclesia signi- 
fieatur, non solum singularis tamquam pars totius. Porro 
totum incisum « regere Ecclesiam Dei, » pendet a nomine 
« Episcopos » pluralis et indeterminati numeri, ita ut « re- 
gere Ecclesiam Dei » exprimat proprium munus et cha- 
risma Episcoporum in communi, idemque sit sensus ac si 
diceretur: Spiritus Sanctus vos posuit Episcopos, quorum, 
si generatim et in comununi spectentur, proprium munus 
est regere Ecclesiam Dei. At si singuli considerentur, et 
personaliter ii quos Paulus alloquitur, non sunt positi sin- 
guli ad regendam universam Ecclesiam Dei; sed iubentur 
pascere gregem illum quisque suum, in quo positus est per 
charisma Spiritus Sancti (1) (cf. Zaccaria Antifebron. dis- 
sertat. II. c. 7; Antifebronius vindicatus T. I. dissert. III. 
c. 5. n. 9.). Nam incisum « in quo vos posuit, » evidenter 
restringens est ad gregem particularem; ac proinde Pauli 
verba: « gregi in quo vos posuit Spiritus Sanctus, » parallela 
sunt illis Petri: « gregem quiin vobis est. » Unde epitheton 
u universo gregi» (rzvct tY Torvt) significat non absolute 
universum, sed totum illum gregem , in quo unusquisque 


(1) Praeclare totam hanc doctrinam et distinctionem episcopatus in 
communi et Episcoporum singulorum tamquam eius partem tenentium 
expressit s. Cyprianus verbis illis notissimis. « Unitatem (Ecclesiae) 
similiter tenere et vindicare debemus maxime Episcopi, qui in Ecclesia 
praesidemus, ut episcopatum quoque ipsum unum atque indivisum pro- 
bemus... Episcopatus unus est, cuius a singulis in solidum pars tenetur...» 
Cypr. de unitate Ecclesiae ed. Baluz. p. 195. « Copiosum corpus est sa- 
cerdotum, concordiae mutuae glutine atque unitatis vinculo (caput visi- 
bile unitatis visibilis est gluten et vinculum) copulatum.... Nam etsi 
pastores multi sumus, unum tamen gregem pascimus (unam Ecclesiam 
pascit episcopatus in unitate copulatus), et oves universas quas Christus 
sanguine suo et passione quaesivit (cf. Act. XX. 28), colligere et fovere 
debemus » Id. ep. 68. al. 67. ad Stephan. 

est positus. De doctrina et praxi totius antiquitatis chri- 
siianae vide Franc. Antonium Zaccaria in Antifebronio 1l. c. 
Cf. Conc. Trid. sess. 23. cap. 4; Cone. Vatican. Constit. I. de 
Ecclesia cap. 3. 

Igitur potestas Apostolorum quoad universam Ecclesiam 
iis singulis erat a Christo collata personalis, in qua nullos 
habituri erant successores. In solos singulos successores 
principis Apostolorum transit potestas regendi et authentice 
docendi Ecclesiam universam, quia in Petro non quidem 
simpliciter apostolatus , sed ' primatus tamquam petra et 
fundamentum totius Ecclesiae institutus est perpetuus, 
quamdiu ipsa Ecclesia fundata in hac petra portis inferi 
invicta permanebit Matth. XVI. 18. Sed huius veritatis 
demonstratio ad alium tractatum pertinet. 

c) Cum ex demonstratis in I et II parte huius theseos 
constet, munus authentice docendi universam Ecclesiam et 
eustodiendi integrum fidei depositum sub promissa tutela | 
Iesu Christi et assistentia Spiritus Sancti in ipsis Apo- 
stolis institutum fuisse perpetua successione usque ad con- 
summationem saeculi propagandum; ex dictis autem in 
hac III parte aeque certum sit, hanc perpetuitatem non 
fuisse institutam quoad ipsum apostolatum novarum reve- 
lationum et magisterii universalis cum charismate veritatis 
in singulis : illud unum remanet , ut Apostoli quatenus in 
eis perpetua successio instituta est cum charismate docen- 
di et custodiendi depositum pro universa Ecclesia, spectari 
debeant eo dumtaxat modo, quem tertio loco indicavimus. 
Christus Dominus nimirum non modo singulis contulit 
charisma apostolatus; sed etiam totum collegium in unione 
cum Petro et sub Petro capite instituit ut primum corpus 
episcopale, dum huic corpori in hac unitate dixit: « do. 
cete... et ecce ego vobiscum sum omnibus diebus usque ad 
consummationem saeculi »; « alium Paraclitum dabit vobis, 
ut maneat vobiscum in aeternum, Spiritum veritatis. » Hoc 
autem ipso corpus episcopale in illa unitate cum charismate 
veritatis instituit permansurum perpetua successione usque 
ad consummationem saeculi. 

2* Hia declaratis difficultas, quae contra demonstratio- 

nem in I parte theseos datam promoveri solet, facile ex- 
pedietur. Difficultas ita habet. In verbis Christi Domini 
Matth. XXVIII; Io. XIV: « docete omnes gentes... et ecce 
ego vobiscum; dabit vobis Spiritum veritatis, » confertur 
vel promittitur Apostolis potestas et infallibilitas in do- 
cendo. Si ergo illa verba dicta sunt Apostolis, quatenus 
repraesentabant totam seriem successorum suorum; eadem 
potestas et infallibilitas eodem modo, quo Apostolis, pro- 
missa est omnibus eorum successoribus. Atqui in Apostolis 
illud charisma pertinebat tum ad novas revelationes per 
Spiritum Sanctum tum ad universalem potestatem et ad 
infallibilitatem in eis singulis. Ergo eadem charismata 
singulis eorum successoribus promissa censeri deberent. 
Hoc autem cum aliunde manifesto falsum esse constet, 
verba non possunt intelligi dicta Apostolis, ut suos suc- 
cessores repraesentabant, ideoque pro his nulla ibi pro- 
missio continetur. 

Responsio patet ex iis, quae tum I. tum III. parte de- 
monstravimus. a) In verbis Christi Matth. XXVIIT. et 
Io. XIV. diserte instituitur magisterium universale cum 
charismate veritatis perpetuum, adeoque futurum non modo 
in Apostolis sed in eorum heredibus, omnibus diebus usque 
ad consummationem saeculi, in aeternum. Ergo mandatum 
ac promissio Christi in hisce verbis, « docete omnes gentes 
baptizantes eos, et ecce ego vobiscum sum usque ad consum- 
mationem saeculi, » « ut maneat vobiscum in aeternum Spi- 
ritus veritatis, » directe enuntiant tantummodo magiste- 
rium et cum eo nexum charisma veritatis ordinarium h. e. 
perenniter ad successores propagandum, non autem omnia 
charismata, quae forte extraordinaria solis Apostolis col- 
lata esse aliunde constet. b) Verba diriguntur ad colle- 
gium apostolicum in unione cum Petro, verba quidem pro- 
missionis Io. XIV , postquam iam Petro promissum erat, 
ipsum unum inter omnes Apostolos fore petram totius 
Ecclesiae, ut portae inferi numquam praevaleant adver- 
eus eam (Matth. XVI); verba autem mandati et insti- 
tutionis Matth. XXVIII, postquam Petrus singulariter 
iam institutus fuerat pastor et rector omnium ovium Iesu 

Christi (Io. XXI). Hine magisterium universale ordina- 
rium, quod confertur verbis « docete omnes gentes, bapti- 
zantes eos, docentes eos (baptizatos) servare omnia, » et cha- 
risma veritatis quod cum eo nexüm promittitur item ordi- 
narium, « et ecce ego vobiscum usque ad consummationem, » 
« Spiritus veritatis manebit vobiscum in aeternum, » pot- 
est intelligi promissum et collatum toti collegio seu vor- 
pori apostolico in unione cum suo capite et sub suo capite 
Petro, non autem singulis per sese; debet ita intelligi, quia 
aliunde constat (ut demonstravimus), magisterium univer- 
sale et cum hoc nexum charisma infallibilitatis in singulis 
Apostolis (excepto capite Petro), non fuisse ordinarium, de 
quo directe agitur Matth. XXVIII et Io. XIV, sed praero- 
gativam apostolatus extraordinariam. c) Eadem omnino va- 
lent de praerogativa novarum revelationum. Verba « do- 
cete omnes gentes... docentes eos servare omnia quaecum- 
que mandavi vobis, et ecce ego vobiscum, » « Spiritus ve- 
ritatis apud vos manebit in aeternum, » per se promittunt 
et instituunt infallibile magisterium revelationis factae, 
non autem promittunt novas revelationes, Quando Christus 
Dominus Io. XVI. 12. 18. has per Spiritum Sanctum fu- 
turas promisit, non modo nihil dixit de perpetuitate in 
aeternum, omnibus diebus usque ad consummationem saeculi; 
sed imo expresse spectabat Apostolos personaliter, qui 
multa adhuc dicenda nondum poterant portare. Saltem 
ergo possunt verba Matth. XXVIII. et Io. XIV. intel- 
ligi de infallibili praedicatione revelationis factae et cu- 
stodia depositi commissi, quin extendantur ad promissio- 
nem novarum revelationum; porro debere ita intelligi, con- 
stat, quia illis verbis instituitur magisterium et charisma 
ordinarium perpetuo duraturum; charisma autem novae re- 
velationis catholicae non esse perpetuum in Ecclesia lesu 
Christi, sed fuisse extraordinarium nullatenus permansu- 
rum ultra tempora apostolica, aliunde probatum iam est, 
et inferius data opera demonstrabitur. 

Ex diotis etiam liquet, non eodem omnino modo in Apo- 
stolis sese habuisse praerogativam universalis et infalli- 
bilis magisterii ac alteram promulgandae novae revelatio- 

nis. Illud collegio apostolico in unione et subordinatione 
cum suo capite Petro, ut iuridice repraesentabat perpetuo 
futuram Ecclesiam docentem, h. e. episcopatum. catholicum 
formatum et informatum suo capite, perenni Petri succes- 
sore, erat ordinarium; pariter vi primatus sicut magiste- 
rium universale ita cum hoc nexum charisma infallibili- 
tatis ordinarium erat Petro, atque adeo utrumque collatum 
hereditario iure transmittendum ad singulos. suos in pri- 
matu successores; reliquis Apostolis vi apostolatus minime 
hereditarii utrumque erat singulis extraordinarium. Contra 
vero praerogativa altera novae revelationis Petro non se- 
eus ac aliis Apostolis sive singulis sive omnibus simul 
spectatis erat extraordinaria, nec in successores Petri nec 
in totum episcopatum propaganda. 

Si nune adhuc opus sit in forma respondere difficultati 
initio propositae, ita habeto. Distinguo maiorem: illis ver- 
bis quae sunt apud Matth. XXVIII. et Io. XIV, promitti- 
tur Apostolis ea potestas et infallibilitas 1n docendo, quae 
permansura sit omnibus diebus usque ad consummationem 
saeculi, et in aeternum , hoc est ordinaria; et ideo haec 
verba directe referuntur ad totum corpus apostolicum in 
unione cum capite Petro, non autem ad singulos per sese, 
atque ad infallibiliter docendam et custodiendam revela- 
tionem factam, non autem ad novam revelationem, concedo 
maiorem. Directe enuntiantur Aisce verbis omnia charismata 
potestatis et infallibilitatis etiam extraordinaria, quae Apo- 
stolis v? apostolatus collata fuisse aliunde constat, nego 
maiorem. Unde etiam distinguo consequens maioris: ea 
potestas et infallibilitas quae Ais verbis promissa est ordt- 
naria collegio apostolico ineunione cum Petro, etiam pro- 
missa est eodem modo successoribus h. e. toti corpori suc- 
cessorum in unione cum successore Petri, concedo conse- 
quens; promissa est quaevis potestas et infallibilitas etiam 
extraordinaria, de qua in Apostolis sive omnibus sive sin- 
gulis aliunde non vero directe ex his verbis constat, nego 
consequens, Eadem ratione distinguo minorem: nova revelatio 
et potestas universalis ac infallibilitas in singulis Apostolis 
pertinebat ad charismata extraordinaria, de quibus non di- 

recte ex his verbis sed aliunde constat, concedo minorem; 
haec charismata extraordinaria directe enuntiantur his 
verbis, quibus promittuntur dona permansura in aeternum, 
omnibus diebus usque ad consummationem saeculi, nego 
minorem. Unde patet, quid veri et quid falsi subsit in ul- 
tima conclusione. 

Dixi autem , verbis Matth. XXXVIII. et Io. XIV. di- 
recte enuntiari munus dumtaxat ordinarium in apostolico 
collegio, quatenus munus iungitur ibi cum promissione per- 
ennitatis; nam praescindendo ab hac institutione propa- 
gationis ad successores, non nego, mandatum docendi omnes 
gentes ac promissionem tutelae Christi et Spiritus veri- 
tatis in verbis eisdem indirecte et ampliori significatione 
simul etiam extendi posse ad. charismata extraordinaria 
apostolatus. 


THESIS VI. 


De intimo nexu principii Traditionis cum necessariis 
proprietatibus religionis christianae. i 


« Oeconomia custodum fidei, quam ad integrae revelationis conser- 
» vationem et propagationem a Christo institutam esse ex historica ori- 
» gine religionis christianae probavimus, 1? intimo causali nexu cohaeret 
» cum universalitate et unitate fidei, ita ut sine illo principio Tradi- 
» (ionis hae proprietates etiam solum spectatae, quatenus evidenter in- 
» telliguntur necessaria postulata religionis christianae, consistere non 
» possint, nisi concedatur in alio prorsus ordine, qui nuspiam existit, 
» charisma infallibilitatis omnibus fidelibus commune. Hinc 2° intelli- 
» gitur, Protestantismum universum in multiplices sectas invicem con- 
» trarias distractum repugnare essentiali proprietati religionis divinae, 
» cum haec divisio consequatur ex ipso eorum principio fundamentali , 
* quin sectarum ulla ex censu communionis Protestanticae iure excludi 
» possit; sic dictam vero eorum communionem orthodoxam consistere non 
» posse, nisi ita ut principium ipsum, quo suam ab Ecclesia defectionem 


» tuentur, iterum negent, sicque totam causam manifestis contradictio- 
* nibus implicent. » 


I. In prima parte huius theseos ostendimus, modum Tra- 
ditionis superius demonstratum ex institutione Christi, cu- 
Btodes scilicet fidei tamquam organon perpetuum conser- 
vandae revelationis, cohaerere intime tamquam principium 

et causam cum necessariis characteribus christianae reve- 
lationis, qui sunt wniversalitas ac unitas. 

1°. Sumimus hanc revelationis wniversalitatem sensu la- 
tiori, quo eius necessitas, et ex hac necessitate etiam exigen- 
tia illius modi Traditionis evidentius intelligatur. Nomine 
itaque universalitatis significamus modum proponendi reve- 
lationem accommodatum iis omnibus, quibus proponenda est, 
ita ut sine periculo erroris possibilitate morali credere pos- 
sint, et credere teneantur. Talem universalitatem in hy po- 
thesi, quod Deus aliquid revelaverit, et multo magis in hypo- 
thesi quod revelationem suam destinaverit omnibus genti- 
bus, et omni creaturae (Matth. XXVIII. 20; Marc. XVI. 15.), 
exigi & sapientia et bonitate Dei, est prorsus evidens. At- 
qui exclusa revelatione immediate facta singulis, modus 
conservandi revelationem pridem completam et eandem pro- 
ponendi omnibus gentibus ita, ut dictum est, omnibus ac- 
commodatus, nullus est nisi per auctoritatem legatorum 
Dei, qui in hac sua missione et auctoritate sint facile co- 
gnoscibiles. Ergo ab ea oeconomia legatorum Dei, quae 
instituta est ad perpetuam custodiam et praedicationem 
revelationis pridem consummatae, tamquam a causa et prin- 
cipio pendet haec necessaria proprietas universalitatis. Pro- 
batur propositio,minor. Seclusa enim revelatione imme- 
diata et exclusa auctoritate facile cognoscibili legatorum 
Dei, a quibus praedicatio et doctrina tamquam verbum 
Dei suscipi possit et debeat, non quia argumentis demon- 
stratur, sed quia authentice ab eis proponitur, nullus alius 
restat propositionis modus nisi per demonstrationem, qua 
quis sine periculo et sine prudenti formidine errandi ar- 
gumentis convineatur, non solum generatim revelationem 
et revelationem christianam esse a Deo factam, in quo 
nulla esset insuperabilis difficultas; sed imo speciatim hano 
determinatam seriem veritatum, praeceptoruin, instituto- 
rum, et hoc determinato sensu esse revelatam, et sincere ac 
integre per saeculorum decursum ad nos usque conservatam; 
omnes vero illos plurimos homines etiam fama ingenii et 
doctrinae celebres errasse et errare, qui vel non has omnes 
veritates vel his plures vel non hoc sed alio sensu admi- 

serunt et admittunt ut revelatas. Haec inquam omnia ita 
essent demonstranda singulis, ut non propter auctoritatem 
demonstrantis sed propter rationes perspectas , certa per- 
suasione et sine errandi periculo aut formidine suscipi pos- 
sint ac debeant. Paucis , seclusa auctoritate Ecclesiae ad 
conservandam et explicandam revelationem quae non fiat 
immediate singulis, sola restat demonstratio scientiae. At- 
qui evidenter scientia non est accommodata omnibus homi. 


nibus, et tanto oneri saltem longe maxima pars hominum. 


est plane impar. Dixi saltem maximam partem imparem, 
quia hoc immediate evidens est et ad praesentem nostram 
thesim abunde sufficit; ceterum si de universa revelatione 
agitur, facile moralis impossibilitas universim et quoad 
omnes demonstrari posset; quoad res enim fidei ante fidem 
susceptam omnes stult? sunt, ut multis disputat s. Augu- 
stinus l. de util. credendi. Ergo praeter auctoritatem lega- 
torum Dei nullus est modus accommodatus proponendi fidem 
revelatam omnibus gentibus. 

Dupliceim video posse et solere fieri exceptionem contra 
hane demonstrationem: primam quidem, quod gratia illu- 
strationis internae supplet defectum propositionis externae; 
alteram, quod rudibus et indoctis, qui inquisitioni et de- 
monstrationi tam multiplici et difficili pares non sunt, con- 
suli potest auctoritate licet mere humana et scientifica do- 
ctorum. 

. At enim gratia in primis internae illustrationis sane 
necessario coniungitur cum propositione fidei externa etiam 
maxime accommodata, ut assensus possit esse sicut opor- 
tet, supernaturalis; gratia vero quae suppleat ipsam pro- 
positionem externam , quia haec aut nulla est aut , quod 
eodem fere recidit, non idonea, et qua ideo singuli uti non 
possunt, talis inquam gratia illustrationis est revelatio im- 
mediata vel simpliciter vel aequivalenter. Dari huiusmodi 
illustrationes etiam in praesenti oeconomia tamquam cha- 
risma extraordinarium, quod Deus aliquando in ordine psy- 
chologico supernaturali concedit, nullum est dubium; nec 
etiam contendimus, absolute repugnare oeconomiam, in qua 
charisma revelationis immediatae pro singulis esset ordi- 

narium, ubi de propositionis externae necessitate iar nulla 
esset quaestio; at realiter et historice talem ordinem re- 
velationis nec promissum esse nec umquam exstitisse nec 
existere, prorsus constat. De modo, quo Protestantes talem 
revelationem sibi propriam vindicabant, inferius dicemus. 
Ad alteram propositam difficultatem non utemur illa re- 
sponsione, in tali hypothesi fidem mere humanam fore, ut- 
pote innixam auctoritati tantum humanae; existimamus 
enim auctoritatem mere humanam posse esse medium, quo 
auctoritas revelatoris Dei innotescat et nobis applicetur ita, 
ut in actu fidei assensus non praestetur propter auctorita- 
tem humanam sed unice propter auctoritatem divinam; quae 
controversia est alterius loci. Neque illud dicam quamvis 
verissimum, hanc exceptionem polemice nomine Protestan- 
tium fieri non posse ; illi enim auctoritatem etiam ipsius 
Ecclesiae in negotio fidei ex suo fundamentali principio 
reiiciunt ideo, quia aiunt auctoritatem hanc esse humanam, 
in rebus fidei autem nulli humanae sed soli divinae aucto- 
ritati locum esse posse. Quamquam re ipsa, ut mox pate- 
bit, auctoritati divinae a Protestantismi auctoribus et do- 
ctoribus substituta est auctoritas humana, quam saltem 
plebes Protestantes quatenus contra auctoritatem divinam 
Ecclesiae catholicae protestantur, omnes sequuntur. Nune 
autem non solum polemicam adversus Protestantes sed ge- 
neraliorem ex ipsa rei natura quaestionem habemus de ne- 
cessaria et idonea fidei propositione, ut haec possit esse 
universalis. Responsio itaqueestalia magis generalis et evi- 
dens. In obiectione supponitur fundamenti instar, illos ho- 
mines doctos, de quorum scientifica auctoritate sermo est, 
absque periculo et prudenti formidine erroris pervenisse 
sua inquisitione scientifica ad plenam certitudinem , quae 
omnes et solae veritates et quo determinato sensu in reve- 
latione eontineantur, et praeterea ita illuc pervenisse, uf 
haec illorum plenissima scientia indoctis et rudibus certo 
innotescat, nec hi de aliquo illorum errore prudenter su- 
spicari possint. Atqui hoc utrumque suppositum falsum esse - 
convincitur ex natura et indole et difficultate veritatum 
fidei, ex diversitate ingenii et eruditionis hominum docto- 

rum, ex nascente inde in omnibus difficilibus quaestionibus, 
in quibus auctoritatis norma deest, diversitate sententia- 
rum inter doctissimos quosque, ex impotentia rudium pru- 
denter iudicandi de illorum hominum certa scientia, et mul- 
to magis discernendi inter verum et falsum in sententia- 
rum diversitate et oppositione. Unde fit, ut haec mere 
humana et scientifica auctoritas eruditorum pro rudibus 
non solum nullum sufficientis certitudinis fundamentum fo- 
ret sed nova dubiorum seges, ex qua moralis impossibilitas 
propriá inquisitione perveniendi ad liquidum pro eis auge- 
retur, nihilque aliud certum remaneret praeter hoc unum, 
quid in negotio fidei verum, quid falsum sit, inveniri non 
posse, adeoque nec inquiri debere. Maneat ergo, quod pro- 
bavimus, praescindendo ab immediata revelatione facta sin- 
gulis nullum esse modum conservandae et proponendae re- 
velationis accommodatum omnibus gentibus praeter aucto- 
ritatem facile cognoscibilem custodum et doctorum fidei, 
qui divinitus missi ac constituti perpetua successione sese 
excipiant; hanc ergo oeconomiam oum essentiali charactere 
universalitatis proprio divinae revelationi cohaerere tam- 
quam causam cum suo effectu (1). 


(1) Est haec insignis argumentatio s. Augustini in toto libello de 
utilitate credendi. « Nihil igitur nobis restare modo vides, quamdiu stul- 
ti sumus, si nobis vita optima et religiosa cordi est, nisi ut quaeramus 
sapientes, quibus obtemperando dominationem stultitiae... evadere ali- 
quando possimus... Si Dei providentia non praesidet rebus humanis, ni- 
hil est de religione satagendum. Sin vero et species rerum omnium.... et 
interior nescio quae conscientia Deum quaerendum Deoque serviendum 
meliores quosque animos quasi publice privatimque hortatur; non est 
desperandum, a5 eodem ipso Deo auctoritatem aliquam constitutam, quo 
velut gradu certo innitentes attollamur in Deum. Haec autém, seposita 
ratione quam sinceram intelligere, ut saepe diximus, difficillimum stultis 
est, dupliciter nos movet, partim miraculis partim sequentium multitu- 
dine... Cum igitur tantum auxilium Dei, tantum profectum fructumque 
videamus (iuxta latius ibi enumerata motiva credibilitatis, quibus aucto- 
ritas instituta divinitus facile cognoscibilis est), dubitabimus nos eius 
Ecclesiae condere gremio, quae usque ad confessionem generis humani 
ab Apostolica Sede per successiones Episcoporum, frustra haereticis cir- 
cumlatrantibus et partim plebis ipsius iudicio, partim Conciliorum 
gravitate, partim etiam miraculorum maiestate damnatis, culmen aucto- 

2^. De unitate fidei vix aliud reliquum est dicendum; ar- 
gumentum enim demonstrans nexum authentici magisterii 
cum necessaria fidei universalitate, etiam demonstrat eius- 
dem nexum cum fidei unitate, quae ab universalitate dis- 
tingui quidem non tamen separari potest. Quando Deus 
veritates revelat, in facto ipso revelationis continetur di. 
vinum necessarium praeceptum ad rationalem creaturam , 
eui revelatio destinata est, eas veritates omnes credendi. 
Est id evidens ex ipsa notione auctoritatis, sapientiae et 
sanctitatis Dei revelantis, et ex notione dependentiae, in- 
digentiae, ac ordinationis ad verum et bonum ex parte crea- 
turae rationalis. Proinde ex notionibus iisdem evidens est, 
Deum revelatorem necessario velle voluntate legifera uni- 
tatem fidei et professionis in eiusdem universalitate. Atqui 
cum hac unitate fidei institutio legatorum Dei, qui infal. 
libili auctoritate fidem integram conservent et doceant, ita 
cohaeret, ut illa ex hac sponte sequatur, et sine hac (prae- 
cisione facta ab hypothesi manifesto falsa revelationis im- 
mediatae, quae fiat singulis) esse non possit. Si enim et 
auctoritas magisterii et immediata saltem aequivalens re- 
velatio (1) seponitur, totum negotium ex superius demon- 
stratis necessario revocatur ad propriam singulorum inqui- 
sitionem, quae, ut pariter ex superioribus constat, spectata 


ritatis obtinuit? Cui nolle primas dare, vel summae profecto impietatis 
est vel praecipitis arrogantiae. Nam si nulla certa ad sapientiam salu- 
temque animis via est, nisi cum eos rationi praecolit fides; quid est 
aliud ingratum esse opi atque auxilio divino quam tanto labore (l. ro- 
bore) praeditae auctoritati velle resistere? Et si unaquaeque disciplina 
quamvis vilis et facilis, ut percipi possit, doctorem aut magistrum re- 
quirit; quid temerariae superbiae plenius, quam divinorum sacramento- 
rum (mysteriorum) libros et ab interpretibus suis nolle cognoscere, et 
incognitos velle damnare? » Aug. l. c. n. 27. 34. 35. 

(1) Nomine revelationis immediatae, si id monere opus est, hic sem- 
per intelligimus manifestationem veritatis, quae a Deo ipso fiat nullo 
interposito medio. Adeoque hoc sensu revelatio aut revelationis inter- 
pretatio facta per legatos Dei est mediata. Alio longe sensu quandoque 
immediata revelatio dicitur omnis revelatio supernaturalis in oppositione 
ad manifestationem Dei naturalem, quae aliter distinguuntur nomine 
revelationis proprie et improprie dictae. 

indole et difficultate veritatum de quibus agitur, et spe- 
ctata ingenii, scientiae, cupiditatum varietate non ad fidei 
unitatem, sed ad opinionum diversitatem gignendam est 
idonea. ; 

II. Quae ex ipsis rerum naturis et velut a priori de- 
monstravimus, confirmantur luculentissime a posteriori, fa- 
etis scilicet patentibus, quibus componitur tota historia Pro- 
testantismi. Ostendimus ex ipsis rerum naturis, sublata 
auctoritate legatorum Dei, qui continua successione fidei 
depositum conservent, nullum alium remanere modum quo 
fides proponatur singulis, quam sive formalem sive aequi- 
valentem revelationem immediatam ad singulos, aut inqui- 
sitionem per modum scholae & singulis instituendam ; hoc 
autem posito fidei unitatem in eiusdem universalitate con- 
servari non posse. Atqui tota historia Protestantismi inde 
a sua origine usque &d hanc aetatem constanter, semper et 
ubique non solum in multiplicibus integris sectis sed in 
singulis etiam hominibus has easdem conclusiones rebus 
ipsis exhibuit et exhibet, quin ullum possit adferri factum, 
in quo illae verae non esse deprehendantur. 


Sane primi iam sic dicti Reformatores cum auctorita- 


tem magisterii et custodiae fidei in Ecclesia negabant, ei 
continuo substituebant inspirationem singulorum, qui le- 
gunt Scripturas, saltem aequipollentem revelationi imme- 
diatae. Videbant enim inter haec tria, inter auctoritatem ma- 
gisterii, inquisitionem relictam singulis, et immediatam re- 
velationem seu inspirationem singulorum nihil esse me- 
dium; reiecta ergo prima, cüm ad secundam simpliciter et 
sine temperatione appelláre non auderent, reliquum erat, 
ut ad tertiam confugerent. Docebant ergo, Scripturam sa- 
eram esse omnibus perspicuam claritate supernaturali, eo 
quod verbum Dei scriptum, quando legitur vel auditur, 
virtute sua insita quae est virtus Spiritus Sancti, singulos 
illuminat et sanctificat, ut verum et genuinum sensum faci- 
le intelligant, atque ita pro singulis immediate ipsum Spiri- 
tum Sanctum esse interpretem et doctorem: «quisque iudex 
liberrimus ait omnium qui docent eum, intus a Deo solo do- 


ctus » (vide supra p. 9.). Illuminatio itaque non est solum 

gratia ad supernaturalem fidem necessaria, quam Catholici 
concedunt et credunt; sed est illuminatio, quae externum ex- 
cludit authenticum magisterium, et per quam singuli consti- 
tuuntur iudices omnium docentium, quo nomine intelligitur 
praeprimis ipsa Ecclesia. Unde etiam theologi Protestantes 
e. g. Gerhardus (in Locis l. I. De Interpret. Script.) docere 
solent, illam sententiam, qua Scriptura sui ipsius interpres 
dieitur, idem valere ac Spiritum Sanctum esse interpretem 
sui proprii sensus. Cum vero hanc interpretationem factam 
a Spiritu Sancto asserunt esse charisma ordinarium pro 
singulis Scripturam legentibus, ut exoludant necessitatem 
authentici magisterii, evidenter asserunt singulorum inspi- 
rationem, seu revelationem immediatam saltem aequivalen- 
tem. Modum huius illuminationis, ut eum primi ipsi Refor- 
matores concipiebant, ita describunt: « quum primum ali- 
quod Dei verbum ( in Scriptura ) existit , virtus Spiritus 
Sancti est cum illo inseparabiliter semper coniuncta ita , 
ut virtus et efficacia verbi cum virtute Spiritus Sancti sit 
prorsus una eademque, vere divina, nec magis verbum quam 
ipse Spiritus Sanctus sine hac virtute esse vel cogitari pos- 
sit» (Schmid Dogmatica Lutherana). 

Tali modo illuminationis per ipsum Spiritum Sanctum 
supposito, nihil opus esset auctoritate legatorum Dei ad 
certam et infallibilem intelligentiam verbi revelati. Unus- 
quisque sibi sufficeret, et sibi ipsi esset Ecclesia ; unitas 
. porro fidei sponte sequeretur, cum singulis unus Spiritus 
veritatis, qui non potest sibi ipsi repugnare, cognitionem 
divinae revelationis et veri sensus in lectione vel auditione 
verbi ex opere operato infunderet. 

At vero hanc immediatam inspirationem tamquam ordi- 
narium charisma singulorum. ita efficax, ut ad fidei univer- 
salitatem ac unitatem authenticum magisterium non sit ne- 
cessarium, merum. esse figmentum, luculentissime suis ge- 
stis Reformatores ipsi et tota Protestantismi historia de- . 
monstrarunt, ne hic argumenta repetamus, quibus superius 
divinitus institutam ostendimus eam oeconomiam, ut obe- 
dientia fidei in singulis usque ad consummationem saeculi 
respondeat authentico magisterio et custodiae fidei, quae 

concredita est successioni apostolicae. Enim vero, menda- 
cium huiusmodi charismatis, quod Reformatores sibi suis- 
que sectatoribus vindicabant, demonstrant contrariae et con- 
tradictoriae sententiae horum hominum inspiratorum in gra- 
vissimis christianae doctrinae capitibus, et unius eiusdemque 
hominis e. g. ipsius Lutheri diversis temporibus diversa 
iudicia de sensu revelatae doctrinae; tum universim factum 
historicum, quod persuasio huius inspirationis non princi- 
pium erat unitatis fidei sed innumerabilium sectarum, quae 
omnes a Spiritu Sancto doctae non solum suas invicem et 
ipsorum Reformationis auctorum doctrinas oppugnabant et 
oppugnant, sed etiam igne et ferro grassantes olim Ger- 
maniam, Galliam, Belgium, Scotiam , Angliam biragipus 
repleverunt. 

Iam si haec singulorum inspiratio re ipsa tamquam or- 
dinarium charisma nulla est, interpretatio illa independens 
a quavis auctoritate revocatur, si non ad fanaticum furo- 
rem, ut in multis accidit, ad inquisitionem privatam et ad 
ingenium singulorum. -Hac autem posita, fidei unitatem in 
universalitate ostendimus esse impossibilem. Id Protestan- 
tes ipsi, cam experientia evidenter inanem demonstrasset 
singulorum inspirationem , facile intellexerunt. Hine qui 
aliquam religionem positivam et communionem dootrinae 
salvam volebant, principium auctoritatis, cuius negatione 
suain defendebant defectionem ab Ecclesia, vel solum pra- 
ctice et modo agendi vel etiam theoretice et in doctrina 
postliminio revocabant, sicut ipse Lutherus (1), nihil sol- 


(1) Fatentur id nunc passim Protestantes ac discernunt duplicem 
Lutherum, unum ante annum 1525. seu ante magnas rebelliones in Ger- 
mania exeitatas per illum spiritum qui fanaticos homines invaserat, 
alterum post annum 1525. Lutherus prior ad pertrahendos miseros po- 
pulos in defectionem ab auctoritate Ecclesiae asserebat singulos « a 
solo Deo doctos, » Lutherus posterior ad aliquam unitatem et commu- 
nionem inter suos efficiendam ingeminabat « munus ecclesiasticum esse 
& Beo institutum, cuius unicus fons Christus est agnoscendus Christi- 
que mandatum ao institutio. » Lutherus ille prior, ait Protestans Schwarz, 
« seditiosá audaciá sese opposuit auctoritati hierarchicae in conscientias,» 
Lutherus posterior « fluctuabat irrequietus inter illimitatam libertatem 
spiritus et inter rigorosam auctoritatem authentici magisterii. » Vide 


cl. Iórg. 1. c. T. I. p. 386. 416—419. k 

lieiti de evidenti contradictione. Qui vero sibi constare vo- 
lunt, ex ipso suo fundamentali principio independentis in- 
terpretationis concedunt, fidei unitatem esse impossibilem, 
et ideo affirmant eam non esse necessariam ad communio- 
nem religiosam et ad salutem (1). Consequentia haec non 
potest negari esse legitima; sed consequens est prorsus ab- 
surdum et repugnans omnibus notionibus , quas habemus 
certissimas de Dei revelatoris sapientia, sanctitate et aucto- 
ritate atque de hominis absoluta dependentia. Principium 
vero, ex quo legitime deducitur consequens absurdum, non 
potest non esse etiam ipsum absurdum. 

Ita hae nostra aetate eo deventum est, ut omnes Pro- 
testantes concedere cogantur, et re ipsa concedant saltem 
practice, plerique etiam theoretice, principium cui inniti- 
tur tota Reformatio saeculi XVI et defectio ab Ecclesia 
catholica, esse ita comparatum, ut eo adhibito unitas fidei 
et communio religiosa, in qua una omnium debeat esse pro- 
fessio, nulla existere aut conservari possit. In hoc theore- 
mate per se satis claro et experientia demonstrato consen- 
tire coacti, in reliquis omnibus dissentientes nunc discer- 
nuntur in sequentes factiones praecipuas: a) eorum, qui 
fundamentale principium independentis investigationis seu 
(ut loquuntur) Liberi examinis sincere et secundum totam 
suam vim adhibendum et in usum deducendum esse cen- 
sent. Hi negant, Scripturas ipsas esse normam credendi, 
et affirmant id solum in rebus religionem spectantibus esse 
sequendum, quod quisque ratione sua sive de Scripturis et 


in Seripturis sive aliunde intellexerit, aut sibi intellexisse: 


visus sit ut verum, seu potius ut opinionem interim foven- 
dam, donec eliminatio omnium notionum christianarum in 
dies ulterius promoveatur. Omnes et solos eos, qui ita sen- 


(1) Protestantes Berolinenses in ephemer. ecclesiasticis anno 1856. 
(apud Iórg. I. p. 140.) ita disputant ex suo fundamentali principio ad- 
versus illos, qui adhuc vellent conservare aliquam communem profes- 
sionem fidei. « Confessio (communis fldei) sine hierarchia pendet in aére: 
quomodo sincera doctrina suum finem assequetur, undenam puritas do- 
ctrinae repeti, quomodo conservari potest, si nulla adsunt munia, nulli 
ordines, quibus sit potestas absoluta cum securitate hanc doctrinae pu- 
ritatem efficiendi et conservandi et salutem quaerentibus communicandi? » 

tiunt, esse genuinos Protestantes et sinceros defensores 
principii fundamentalis (Zationalistae qui nunc sub diver- 
sis formis et nominibus inter Protestantes eruditos vel ali- 
quo eruditionis colore tinctos constituunt maximam par- 
tem) (1). b) His proxime accedunt, qui exigunt sensum 


(1) Iidem Berolin. ephem. Protest. (Iórg. I. p. 129. 180.): « Si Biblia 
essent codex legum et norma doctrinalis, indigerent interpretatione au- 
thentica, ut scopus aliquis attingi posset; si Scripturae sunt norma 
obiectiva, logica consequentia postulat ineluctabili necessitate institu- 
tionem Ecclesiae cum infallibili confessione fidei, auctoritate et regimine. 
Protestans haec (ex suo principio) admittere nequit; ergo et ultima thesis 
systematis Bomani reiicienda est, videlicet auctoritas Seripturae tamquam 
normae obiectioae; haec enim est radix, ex qua omnes ossertiones Roma- 
nae necessario iterum progerminant, n 

Vis principii cui haeresiarchia saeculi XVI originem suam debet, 
quantum valeat ad destructionem totius religionis christianae, nuper 
irrefragabili consequentia logica ab homine atheo Eduardo Hartmann 
demonstratum est in libro, qui inscribitur « Intestina dissolutio Chri- 
stianismi » (Die Selbstzersetzung des Christenthums. Berlin 1874.) 
« Reformatores, inquit, non adverterunt, suam fldem qua creditur in- 
fallibilitas canonicarum Scripturarum, totam inniti fidei qua creditur 
infallibilitas testantis Ecclesiae et ecclesiasticae traditionis. Protestando 
contra infallibilitatem Ecclesiae et traditionis, nihil advertentes, snb- 
verterunt ipsum fundamentum, ita ut confracto lapide angulari muni- 
tissimi aedificii hierarchici, paulatim ruina totius necessario sequeretur. 
Ex una parte proclamabant libertatem examinis et conscientiae singu- 
lorum, et ex parte altera putabant, pro suo arbitrio oppositis aggeribus, 
et quae pro lubitu inveneruut, humanis statutis, atque ijactando suas 
adhuc conservatas reliquias dogmaticas se posse cohibere inceptum iam 
fluzxam dissolutionis dogmatum, somniantes fleri posse, ut homines hu- 
iusmodi arbitrariis statutis velut sacris cancellis continerentur, post- 
quam ipsimet subverterant infallibilem auctoritatem Ecclesiae ex infal- 
libili perenni. inspiratione (nempe supernaturali assistentia Spiritus 
veritatis) derivatam. » « Principium Protestantismi contra dogmaticam 
christianam totum dirigitur ad negationem, ad dissolutionem, ad de- 
struetionem. » Ex ipso principio Reformationis, teste Hartmanno, ven- 
tum est non solum ad negationem religionis revelatae, sed etiam ulte- 
rius ad scientiam recentis aetatis, qua negatur ipsa existentia Dei, et 
secundum quam iste auctor inter suos non incelebris docet, res omnes 
existentes originem habere ex infausta aberratione vis cuiusdam occnl- 
iae suique minime conséiae, atque ita, cum ipsa existentia censeri de- 
beat malum fundamentale, finem omnium unice desiderandum esse omnium 
redactionem ad nihilum primitivum, in quo solo requies tandem erit 
aeterna. i | 

nescio quem religiosum et fiduciam in Christum ut Sal- 
vatorem , doctrinam vero et dogmata habent ut dOixgopa 
(Pietistae); vel postulant generalem quandam fidem in Chri- 
stum et in Scripturas ut instrumentum publicum religio- 
nis christianae, in ceteris plenam vindicantes libertatem 
omnibus, qui iuxta fundamentale principium pertinere ve- 
lint ad « Protestantismum oecumenicum» (sic dicti Unio- 

nistae universales) (1). co) His connectuntur alii, qui po- 
 stulant unitatem professionis in iis, in quibus diversae 
sectae in unam communionem externam compingendae iam 
videntur consentire; in ceteris, in quibus dissentiunt, per- 
mittunt iuxta principium fundamentale plenam libertatem. 
Hi ergo, sicut reliqui hactenus commemorati, inter homi- 
nes diversissimae fidei et confessionis volunt esse commu- 
nionem religiosam (sic dicti Unionistae positivi). His nunc 
propinquius accedunt illi Neoprotestantes, qui &vctopaoc- 
xwç ge veteres catholicos dicunt. d) Sequuntur ii, qui uni- 
tatem professionis fidei praeferunt principio fundamentali, 
et constitutam volunt auctoritatem ecclesiasticam, a cuius 
interpretatione deficere singulis sit nefas. Hi iterum mul-. 
tiplieiter discernuntur. Alii pro norma obiectiva habent 
auctoritatem primorum Reformatorum et librorum symbo- 
licorum, atque adeo traditionem inde a saeculo XVI de- 
rivatam, quo huius traditionis auctores per ipsam negatio- 
nem principii Traditionis et omnis auctoritatis a Scriptu- 
ris distinctae primum exorti sunt (Lutheran: antiquae pro- 
fessionis); alii volunt auctoritatem Ecclesiae divinitus con- 
stitutam, hancque dicunt primitus a Christo et ab Apo- 


(1) Iidem Berolinenses (ib. p. 137.): « Congruenter ad protestanticum 
conceptum fidei statuere licet hanc thesim: potest quispiam vere fidelis 
esse, etiamsi ne in unum quidem dogma ecclesiae (intelligunt ecclesiae 
protestanticae, ad quam pertinent) amplius consentiret, » Darmstadien- 
ses ib. p. 126: « Ipse Dominus Ecclesiae vult varietatem; hanc nisi vo- 
luisset, clarius esset locutus. » At clarissime loquitur a Domino consti- 
tuta interpres et custos doctrinae ipsa Ecclesia catholica. Hac norma 
catholici intellectus negata, consequitur utique varietas opinionum, non 
quia Dominus Ecclesiae eam voluit, quod opinari blasphemum est, sed 
quia homines nolunt audire, quam Dominus audire praecepit tamquam 
se ipsum (Luc. X. 16; Matth. XVIII. 17.). 

stolis fundatam, nihil advertentes, hoc ipso damnari schi- 
sma et haeresim totius Reformationis (Neolutheran:i); alii 
fanatici homines exspectant novum adventum Christi et 
novam abundantiorem effusionem Spiritus Sancti; alii se- 
rio affirmant, hanc effusionem et novam institutionem Ec- 
clesiae iam nunc recentissime factam esse, habentque suos . 
apostolos, prophetas, episcopos etc. (multiplices sectae, quas 
comprehendimus nomine Peeudoprophetarum). 

Ex hoc compendio historiae Protestantismi puto cuique 
evidens esse, quod initio dixi, æ posteriori ex universa re- 
centiorum sectarum historia, quin ullum factum in contra- 
rium adferri possit, confirmari, vel admisso principio Pro- 
testantium totum negotium propositionis fidei reduci ad 
singulorum inquisitionem, qua unitas fidei reddatur impos- 
sibilis, vel fundamentum ipsum totius Reformationis esse 
subvertendum, et authenticum magisterium ad revelationis 
custodiam et explicationem admittendum, quod non potest 
esse nisi & Christo ipso institutum. 

Porro agnoscere principium auctoritatis a Christo insti- 
tutae, quae eo ipso est perpetua, ac proinde ante sic dictam 
Reformationem et tempore Reformationis continebatur in 
ipsa successione apostolica Ecclesiae, simul tamen non fa- 
teri impietatem rebellionis contra hanc divinam auctorita- 
tem; pariterque agnoscere falsitatem principii independen- 
tiae singulorum ab auctoritate Ecclesiae conservantis et 
eriplioantis depositum fidei, simul.tamen probare Reforma- 
tionem, quae tota illi principio innititur et sine illius ve- 
ritate non potest non esse falsa; haec, inquam, manifesta 
est et ingens contradictio. Atqui sic dictus Protestantismus 
orthodoxus haec omnia saltem practice et modo agendi, ubi 
adversus indifferentismum et rationalismum sese tueri co- 
natur, simul admittat necesse est, ita ut principium inde- 
pendentiae, cui suam debet existentiam, neget, et princi- 
pium auctoritatis affirmet transferendo auctoritatem docendi, 
cui obedientia fidei debeatur, ab Ecclesia catholica et apo- 
stolica ad suos Reformatores, qui se ipsis fatentibus non 
nisi negando quamvis Ecclesiae auctoritatem Reformatores 
erant vel esse poterant; ac porro substituat "Traditioni a 

Christo et Apostolis acceptae traditionem, cuius origo sae- 
culo demum XVI erat negatio ipsius principii Traditionis. 
Ita certe sic dicti Lutherani antiquae professionis (1). Qui 
vero paulo pudentiores et pertaesi huius auctoritatis Re- 
formatorum concedunt ac defendunt auctoritatem Ecclesiae 
divinitus institutam, simul tamen approbant Reformationem 
saeculi XVI; ii auctoritatem a Christo in sua Ecclesia in- 
stitutam negant, simulque affirmant auctoritatem Ecclesiae 
quae aut nullibi existit sed adhuc futura est, aut quae orta. 
est ex negatione auctoritatis Ecclesiae apostolicae. Ita, qui 
dicuntur Aeolutheran:. Totus ergo Protestantismus ille 
pseudoorthodoxus ingenti quadam contradictione seu potius 
contradictionum serie regitur ac sustentatur. 


THESIS VII. 


De incommutabili perduratione eiusdem oeconomiae 
post libros N. T. conscriptos. 


« Magisterium authenticum divinitus institutum ad custodiam et 
» propagationem doctrinae ex Ápostolorum praedicatione acceptae neque 
» sua in functione mutatum neque auctoritate minutum est, ex quo N.T. 
» libri conscripti sunt et Ecclesiis traditi; quod quidem tum ex prae- 
» cedentibus corollarii instar consequitur, tum etiam speciatim ex ipsa 
» 88. librorum origine historica et nativa dispositione demonstratur. » 


I. In superioribus demonstravimus, magisterium succes- 
sionis apostolicae a Christo ipso Ecclesiae conditore, tutore, 
sponso ac capite esse institutum ad divinae doctrinae in- 


(1) Ipsi Protestantes aliarum factionum contra hanc Reformatorum 
et librorum symbolicorum auctoritatem passim argumentantur ita, ut 
ei auctoritatem Ecclesiae catholicae praeferendam esse fateantur: « malle 
se, aiunt, sequi sanctiorem Traditionem et spiritualiorem Pontificem Ec- 
clesiae catholicae quam has tabulas lapideas, quae non habent originem 
a monte Sinai » cf. Iórg. I. p. 122. 130. ete. Contra eos vero, qui iuxta 
doctrinam Neolutheranam Ecclesiae auctoritatem in docendo vindicant, 
demonstrant hanc Ecclesiam docentem non posse esse nisi Ecclesiam 
catholicam, atque ideo totam Reformationem esse rebellionem contra au- 
ctoritatem divinitus institutam: « si hanc auctoritatem Ecclesiae agno- 
scerem (ita concludit D.Schenkel adversus alterum Protestantem D.Stahl), 
ipsa logica me cogeret transire ad Ecclesiam catholicam » Ib. p. 18b. 
Patet, eandem esse rationem Ánglicanorum maxime vero Puseyistarum. 

tegritatem servandam et propagandam ; esse institutum ver- 
bis ac promissis disertis perpetuum usque ad consumma- 
tionem saeculi ; esse institutum functione et auctoritate non 
pendente ex mutabilibus adiunctis rerum et dotibus huma- 
nis, sed promanante ex praesenti tutela Christi et chari- 
smate Spiritus veritatis manentis cum successoribus Apo- 
stolorum in aeternum; esse institutum non tamquam ali- 
quid accidentale, quod aliquando salva christiana religione 
abesse possit, sed tamquam principium et causam conser- 
vantem essentialium characterum professionis christianae. 
Atqui munus ita constitutum prorsus est immutabile in 
sua functione et auctoritate; neo potest Deus sibi ipsi con- 
tradicere efficiendo vel permittendo, ut oeconomia sub di- 
sertis promissionibus perpetuitatis et indefectibilitatis ita a 
se fundata iransvertatur in aliam essentialiter diversam. 
Ergo sub quavis hypothesi eadem oeconomia manet immu- 
tabilis, ac proinde etiam sub hypothesi, quod doctrina prae- 
dieationi et custodiae legatorum Christi commissa successu 
temporis vel integra vel ex parte libris inspiratis consi- 
gnaretur. Immo ex ipsa descripta natura illius organi sem- 
per viventis divinitus instituti constat, sicut doctrinam 
sola praedicatione traditam ita etiam doctrinam libris con- 
signatam, et huiusmodi divinos libros ipsos fore sub custo- 
dia et authentica interpretatione eiusdem semper vigentis 
successionis apostolicae. 

II. Quod demonstratur ex characteribus successionis 
apostolicae divinitus institutae, intelligi etiam potest ex 
consideratione alterius termini, qui sunt libri saeri N. T. 

1°. Considerentur adiuncta, in quibus libri scripti sunt. 
Antequam libri N. T. existerent, multo magis antequam 
omnes in canonem collecti lózoroutut in omnibus Ecclesiis, 
sane iam ipsae Ecclesiae pridem iuxta mandatum et insti- 
tutionem Christi praedicatione et ordinatione apostolica 
erant constitutae, in illis impositione manuum Apostolorum 
ordinati Episcopi, quibus praedicatio et Traditio Apostolo- 
ram commissa erat tamquam depositum fideliter custodien- 
dum per charisma Spiritus Sancti, iisdemque erat iniun- 
cium munus, ut et ipsi iuxta Christi mandatum alios per 

civitates et regiones instituerent et ordinarent sibi succes- 
sores eadem auctoritate eodemque charismate instructos 
(vide thes. V. n. II.). Tum igitur fideles, tum cooptandi in 
Ecclesiam pendebant obedientiá fidei ab auctoritate succes- 
sorum apostolicorum tamquam legatorum Dei, a quibus 
doctrinam et disciplinam christianam susciperent praedica- 
tam et explicatam. Haec itaque non erat solum dependentia 
discentium a scientia docentium, quod nondum existerent 
libri, ex quibus singuli haurire possent doctrinam; sed erat 
authenticum magisterium , & quo ex Christi institutione 
pendebat obedientia fidei, et per quod continebatur unitas 
Ecclesiarum. Ergo cum ab Apostolis paulatim Ecclesiis tra- 
debantur libri inspirati continentes doctrinam revelatam , 
non sane constituta oeconomia Ecclesiae destruebatur; sed 
documenta accedebant adhibenda iuxta oeconomiam illam 
divinitus institutam, atque adeo ab eisdem Episcopis Apo- 
stolorum successoribus ac depositi custodibus conservanda 
et explicanda, si quae de legitimo sensu oriretur dubitatio. 
2°, Historice constat et ex ipsa dispositione librorum 
evidens est, singulos scriptos fuisse oblata occasione et ne- 
cessitate particulari ad particularem aliquem scopum, ple- 
rosque directos immediate ad singulares Ecclesias vel ad 
singulares personas, in modo tractandi accommodatos par- 
ticularibus tum existentibus adiunctis. Nulli autem $3. seri- 
ptorum fuit propositum integram institutionem in doctrina, 
disciplina , et cultu religionis christianae in libro aliquo 
consignare. Inde fit, quod in nullo ss. librorum ex ordine 
et in didactica connexione ad formam catecheseos tradita 
reperiatur universa christiana doctrina, et quod in singu- 
lis multa capita gravissima vel omittantur vel obiter in- 
dicentur vel deductione solum ex eis colligi possint, si iam 
aliunde innotuerint. Iam vero talis librorum origo ex par- 
ticularibus occasionibus et ad scopum particularem, et talis 
interna eorum dispositio evidenter demonstrat, sive in sin- 
gulis sive in omnibus simul scribendis nec Spiritus Sancti 
consilium fuisse nec Apostolis umquam venisse in mentem, 
scripta ita comparata substituere ministerio pastorum et 
doctorum &uthenticorum, quos Christus iusserat docere 

omnia quaecumque ipse mandaverat, et docere omnes gentes 
usque ad consummationem saeculi, ut illâ viventis magi- 
sterii oeconomiá abolitá deinceps unusquisque non amplius, 
quemadmodum eousque ex Christi constitutione et missione 
factum erat, doceretur ab authenticis Dei legatis, sed se 
ipsum ex libro scripto doceret. Id evidens esset, etiamsi 
interim concederetur, universam doctrinam revelutam fuisse 
illis libris consignatam ; argumentum enim ducitur non tam 
ex deficientia materiae quam ex forma docendi et modo pro- 
ponendi et explicandi doctrinam. 

Ceterum posita hac librorum historica origine et interna 
dispositione, quae origini respondet, comprehensio totius re- 
velatae doctrinae non nisi gratuita assertione affirmari 
potest. Cum enim nec singuli sacri scriptores propositum 
habuerint totam doctrinam christianam suis libris com- 
prehendere, nec ad unum totum constituendum quisque 
suam partem initis inter se consiliis conferre voluerint, 
sed ex diversissimis occasionibus singuli scripserint, quae 
in illis adiunctis necessaria erant vel opportuna; potuit 
quidem Spiritus Sanctus, qui est auctor princeps Scriptu- 
rarum, ita omnia dirigere, ut integrum corpus doctrinae to- 
tius constitueretur etiam insciis scriptoribus et praeter eo- 
rum consilium, at hoc ita factum esse argumento nullo de- - 
monstrari potest, nisi iam supponatur, quod est in quae- 
stione, voluisse Deum, ut Scriptura esset unicus fons vel 
saltem completus codex, ex quo integra revelatio cogno- 
scenda sit. Ex Christi mandato, ut Apostoli et eorum suc- 
cessores doceant usque ad consummationem saeculi omnes 
gentes observare omnia quaecumque ipse mandaverat, et 
ex promissione Spiritus veritatis docentis omnem veritatem 
et manentis cum eis in aeternum, per quem Christo testes 
esse iubentur usque ad ultimum terrae, certo constat uni- 
versam revelationem per'authenticum magisterium in per- 
petua successione esse praedicandam ; at mandati, ut hanc 
eandem revelationem integram libris consignarent, nec in 
verbis Christi ipsius, nec in dictis Apostolorum, nec in modo 
agendi et scribendi Apostolorum eorundem et reliquorum 
88. scriptorum, nec in dispositione, scopo et occasione libro- 

rum, nec in persuasione Christianorum usque ad saeculum 
XVI ullum est vestigium : quo ergo quaeso argumento id 
demonstrabitur, nisi antea ponas non esse credendum verbo 
propagato per praedicationem, quam Christus disertis et 
irrefragabilibus mandatis ac promissis instituit et omnem 
revelatam veritatem comprehendere iussit; sed solum esse 
credendum verbo in Scriptura, quam praedicationi super- 
addidit quidem, nec tamen umquam omnem veritatem re- 
velatam in ea comprehendendam esse aut iussit aut pro- 
misit? 

Sed quidquid de hac Scripturae materiali plenitudine 
sit, de qua inferius dicendi locus erit, forma librorum tum 
singulorum tum omnium ea est, ut evidenter non sint scripti 
ad universam religionem christianam singulos fideles docen- 
dam independenter ab authentico magisterio (1). Cf. Sta- 
pleton T. I. 1. XII. c. 3. 

3°. In hisce libris ipsis non solum supponitur authenti- 
cum magisterium in modo ipso scribendi, ex quo apparet 
eos dirigi ad Christianos fide iam imbutos per praedica- 
tionem, et velut in subsidium praedicationis in eis repeti 
aut etiam superaddi institutiones, consilia, admonitiones, 
quae nisi iam praecognitá religione christianá nec intelligi 
nec rite aestimari possent; sed etiam diserte fideles rele- 
gantur ad praedicationem iam perceptam et susceptam, at- 
que in ea permanere iubentur Rom. XVI. 17; 1. Cor. VII. 17; ` 
X1.23; XIV.33; XV.1,;2. Cor. I. 18; Gal. I. 18; Phil. IV. 9; 
Coloss. II. 6. 7; 1. Thess. IV. 2;2. Thess. II. 15;2. Tim.II.2; 
Heb. II. 3. Insuper in his ipsis libris designantur custodes 


(1) Fatentur id nunc haud inviti Protestantes. « Non praeteriri hoc 
loco poterit, inquit Döderlein (Instit. Theolog.), vetuisse consilium li- 
brorum N. T. quin totum et luculentum doctrinae christianae systema 
proponeretur; merito itaque ad monumenta doctrinae publicae refugimus, 
cum, quid vere tradiderint Apostoli, definiendum est. » Lessing id ipsum 
concedit et affirmat (Op. t. X. p. 242.). « Demonstrari nequit, Apostolos 
et Evangelistas eo consilio sua scripta edidisse, ut religio christiana 
integre et plene ex eis derivari et probari possit; multo vero minus de- 
monstrari potest, Spiritum Sanctum nihilominus praeter consilium scri- 
bentium rem ita ordinasse ac disposuisse.» Vide Illustrissimum Ranol- 
der Hermeneut. ed, 2. p. 830. 281. 

depositi et doctores authentici perpetua serie sibi invicem 
successuri, per quos depositum fidei atque adeo etiam de- 
positum, quod libris iisdem consignatum est, perpetuo cu- 
stodiatur integrum et secundum verum suum sensum expli- 
cetur; hique ipsi in suo ministerio ac magisterio exercendo 
non primum vel certe non solum ad Scripturas, sed ad 
traditam et susceptam integram doctrinam praedicationis 
relegantur (vide thes. V.n. II.). Ergo editis libris inspiratis 
divinitus institutum perpetuum et semper vivens magiste- 
rium non est abolitum vel auctoritate diminutum; sed ei 
divinum instrumentum doctrinae est traditum conservan- 
dum, explicandum, et adhibendum ad efficaciorem praedi- 
cationem et accommodatiorem custodiam totius depositi fidei. 
Scholion. Reliquum est, ut difficultati occurramus, quae 
totam praecedentem demonstrationem impeditam reddere 
quibusdam videtur, et quae serio et non sine supercilio a 
Protestantium doctoribus e. g. a Gerhardo movetur. a) Ex 
principiis catholicis supponitur et etiam in nostra argu- 
mentatione saltem indicatur, Scripturas ipsas suscipiendas 
et Scripturarum auctoritatem cognoscendam esse ab aucto- 
ritate organi Traditionis seu successionis apostolicae ; ni- 
hilominus tamen haec auctoritas organi Traditionis unice 
hucusque probata est ex ipsis Scripturis, qui videtur esse 
circulus, ut aiunt, vitiosus. b) Dicitur interpretatio ac in- 
telligentia certa veri sensus Scripturarum non esse inde- 
pendens ab organo 'Traditionis et authentico magisterio suc- 
cessionis apostolicae, sed ab hoo ipso organo et magisterio 
petenda; haec tamen ipsa auctoritas magisterii in inter- 
pretandis Seripturis probatur ex Scripturis. Vel ergo hunc 
Scripturarum sensum esse verum et legitimum creditur 
auctoritati magisterii; tum auctoritas magisterii probanda 
accipitur: ut principium probationis, quae iterum est petitio 
principii: vel hic sensus legitimus cognoscitur independen- 
ter & magisterio; tum independentia interpretationis admit- 
titur et supponitur vera in praemissis, ut inferatur eius 
falsitas in conseguenti, quo nihil potest esse absurdius. In 
forma utraque difficultas in unam contracta ita proponi 
potest: auctoritas organi Traditionis non potest demonstrari 

: ex testimoniis Scripturae, nisi cognitio auctoritatis et veri 
sensus Soripturarum supponatur antecedens et independens 
abauctoritate organi Traditionis; atqui in thesibus auctoritas 
organi Traditionis demonstratur ex testimoniis Scripturae; 
ergo supponitur cognitio auctoritatis et veri sensus Scri- 
pturarum independens ab auctoritate organi Traditionis. 
Hoc autem ipsum propositum est hisce thesibus demonstrare 
falsum; ergo supponitur verum, quod propositum est demon- 
strare falsum. 

Respondeo, distinguo maiorem: non potest institui ea de- 
monstratio ex Scripturis, nisi supponatur cognitio auctorita- 
~ tis omnium librorum, in omnibus locis sacri textus, et in omni- 
bus fidelibus, nego maiorem ; nisi supponatur cognitio au- 
etoritatis quorundam librorum in quibusdam locis, et in qui- 
busdam fidelibus, subdistinguo maiorem: nisi supponatur co- 
gnitio auctoritatis, quae est ex veracitate librorum, concedo 
maiorem; nisi supponatur cognitio auctoritatis, quae est ex 
inspiratione librorum, nego maiorem. Ulterius non potest 
institui demonstratio, nisi supponatur cognitio veri sensus, 
distinguo maiorem: misi supponatur cognitio veri sensus 
secundum totam amplitudinem doctrinae, et nisi suppona- 
tur, integram religionem christianam ex iis libris derivari 
posse a singulis independenter ab auctoritate organi Tra- 
ditionis, nego maiorem; non potest institui demonstratio 
nisi supponatur cognitio veri sensus quorundam singula- 
rium testimoniorum, subdistinguo maiorem: nisi supponatur, 
cognitionem hanc a quibusdam, qui huic demonstrationi in- 
stituendae vel percipiendae sunt idonei, obtineri posse prae- 
scindendo non tamen deficiendo ab auctoritate organi Tra- 
ditionis, concedo maiorem ; nisi supponatur haec cognitio 
Scripturarum omnibus accommodata, nego maiorem. Pariter 
distinguo minorem: haec demonstratio in nostris thesibus 
instituitur tum £Aheologice, ut distinctius secundum scien- 
tiam reddamus rationem fidei nostrae, tum polemice ut eam 
defendamus contra adversarios assumendo libros aliquos sa- 
cros ex generali demonstratione christiana saltem ut ve- 
races, vel etiam ut $4nspiratos ex principio admisso ab ipsis 
adversariis, concedo minorem; instituitur tamquam neces- 

saria omnibus et per sese ad acquirendam primam cogni- 
tionem auctoritatis in successione apostolica, nego minorem. 
Denique distinguo consequens: supponitur quorundam libro- 
rum auctoritas veracitatis ex demonstratione christiana ge- 
nerali, vel etiam $nspirationis ex principio adversariorum, 
concedo; supponitur cognitio auctoritatis omnium librorum, . 
nego. Porro supponitur, sensum verum certo intelligi posse . 
in hisce claris determinatis locis et ab iis, qui demonstra- 
tioni percipiendae sunt idonei, concedo ; supponitur posse 
universam doctrinam revelataàm ex Scripturis determinari 
a singulis independenter ab auctoritate magisterii, nego. 
Ad illud quod additur, respondeo: propositum est demon- 
strare falsum, posse universam revelatam doctrinam a sin- 
gulis determinari ex solis Scripturis independenter ab or- 
gano divinitus instituto, et per charisma veritatis idoneo 
ad custodiam et explicationem depositi fidei, concedo; est 
propositum demonstrare, nulla esse in Scripturis testimo- 
nia clara et evidentia vel generatim nullam posse ex eis 
institui convincentem demonstrationem, non excludendo qui- 
dem auctoritatem organi Traditionis, ab ea tamen praesoin- 
dendo, nego. 

Videlicet tractatio nostra antecedens integra potest spe- 
ctari secundum obiectivum ordinem idearum , ut ex insita ra- 
tione sese excipiunt et aliae ab aliis pendent, vel potest 
spectari polemice. Priori modo ex génerali demonstratione 
christiana utique supponimus, evangelia et scripta aposto- 
lica esse genuina ; pariterque supponimus ex horum librorum 
genuinitate demonstratam evangelicae narrationis veracita- 
tem, atque hine ulterius ex factis et verbis Christi in 
evangelio consignatis consequi eiusdem Salvatoris divinam - 
auctoritatem (vide prolegom. p. 4.). His autem positis verba 
et facta Christi intelliguntur divina esse, et intelligitur do- 
ctrina eius esse revelata, etiamsi libri solum ut veraces, non 
antem ui inspirati interim assumantur. Ex hoc iam princi- 
pio progreditur, et huic fundamento innititur tota nostra 
demonstratio. Unde nihil nisi generalem demonstrationem 
christianam supponimus. Si vero tractatio spectetur altero 
modo polemice adversus eos Protestantes, qui adhuc chri- 


stiano nomine censeri possunt, absque petitione principii 
ut commune utrimque fundamentum supponere possemus 
divinitatem et inspirationem librorum sacrorum. 


CAPUT. II. 


DE DIVINAE TRADITIONIS FORMALI RATIONE UT EXHIBETUR 
IN CONSTITUTIONE ECCLESIAE INDE AB AEVO APOSTOLICO. 


THESIS VIII. 


Formalis ratio Traditionis demonstratur ex constitutione 
et ex principiis Ecclesiae. 

« Iuxta formam ac institutionem, quam ex evangelicis et apostolicis 
» Scriptis demonstravimus, Ecclesia aevi apostolici et sequentium dein- 
» ceps aetatum constituta exhibetur in ceteris idoneis monumentis, et 
» tum professione diserta tum constante modo agendi semper et ubique 
» hoc nixa principio: successores esse Apostolorum, qui perpetua serie 
» et mutua communione cohaerentes per charisma veritatis custodiant 
» depositum fldei, ut « nihil detrahi, nihil addi possit coelesti dogmati, 
» quod semel revelatum esse sufficiat. » 


I. Cum agitur de ipsis principiis ac fundamentis reli- 
gionis christianae, de principiis quae non solum sunt in 
theoretica professione, sed quae practice in usum ita ve- 
niunt quotidie, ut ex iis universim lex credendi, tota fides 
et vita christiana pendeat; prorsus evidens est fieri non po- 
tuisse, ut Ecclesiarum constitutio, docendi et credendi nor- 
ma, ab Apostolis secundum Christi mandatum in universo 
orbe tradita ac disposita, in omnibus Ecclesiis longe late- 
que diffusis corrumperetur et mutaretur in aliam plane 
oppositam, quando Apostolis paulatim defunctis eaedem Ec- 
clesiae ab ipsis constitutae transierunt in successiones se- 
quentes, non sane alia generatione repente substituta priori, 
sed continua serie pastoribus et plebibus prioris ac sequentis 
generationis inter se nexis, ac generationibus una alteri vel- 
ut commixtis. Quare si in his sequentibus successionibus 
reperiuntur Ecclesiae ubique constitutae et gubernatae eo 
principio Traditionis, quod ex scriptis evangelicis et apo- 
stolicis demonstravimus & Christo institutum, ab Apostolis 
secundum Christi dispositionem in usum deductum; inelu- 
ctabili argumento totius historiae comprobabitur, verum 

sensum institutionis Christi et Apostolorum illum esse, 
quem ex ipsis Scripturis superius proposuimus. Si igitur 
thesis nostra spectetur polemice adversus Protestantes, non 
appellamus ad testimonia et ad doctrinam antiquitatis chri- 
stianae tamquam ad authenticam propositionem revelatio- 
nis de principio et organo conservandae integritatis depo- 
siti, quam authentiam illi negant; sed appellamus ad an- 
tiquitatis sententiam unanimem tamquam ad historicum 
testimonium fidei , quod et illi et quivis homines sanae 
mentis agnoscunt et negare non possunt; ex quo scilicet 
testimonio intelligamus, quid universa antiquitas ut insti- 
tutionem ac doctrinam Christi et Apostolorum crediderit, 
et semper ac ubique professa sit. Ex hac vero testifica- 
tione inferimus, sensum verbi Dei quod et ipsi in Sori- 
pturis agnoscunt, de Traditionis principio non posse esse 
alium, nisi quem universa antiquitas theoretice et practice 
semper et ubique professa est, et Ecclesia catholica adhuc 
profitetur ; idque inferimus non propter supernaturalem au-- 
etoritatem testantium ab adversariis negatam, sed propter 
historicam impossibilitatem mutationis et corruptionis, quae 
continuo post Ápostolos in ipsa fundamentalia principia Ec- 
clesiae Iesu Christi inducta supponi deberet. Hanc vim te- 
stimonii antiquitatis christianae saltem practice ne ipsi qui- 
dem Protestantes negant, qui cum fide non etiam rationem 
exuerunt; hine eorum sollicitudo corradendi testimonia ve- 
terum, quàe ex contextibus abrupta suam in sententiam 
torqueant, et eádem arte eludendi, quae principium catho- 
lieum demonstrant. Ceterum nec unica nec praecipua ratio 
determinans modum et valorem tractationis theologicae no- 
bis est polemica, cum longe potior sit intelligentia distincta 
doctrinae fidei, et in praesenti fundamentorum fidei, ex qui- 
bus rite intellectis confutatio errorum sponte consequitur. 
Hisce declaratis ad demonstrationem theseos accedimus. 
1°. Apud Patres primae, secundae, tertiae successionis et 
deinceps in omnibus Ecclesiis orientis et occidentis est axio- 
matis instar constans sententia, continuam successionem 
pastorum et doctorum divinitus ordinatam non interrupta 


serie cum Apostolis cohaerentem esse organon visibile ad 
FRANZELIN. b 

doctrinam Christi integram intemerate servandam et pro- 
pagandam ; hanc igitur ex Traditione, quae ab initio est, 
esse accipiendam. Iam Patres apostolici Clemens Romanus, 
Ignatius, Polycarpus, et paulo post Hegesippus testantur, 
Apostolos iuxta Christi mandatum ordinasse sibi perpetua 
serie in ministerio futuros successores Episcopos (1); atque 
adeo ut vitetur haeresis et vera servetur doctrina, coniun- 
ctionem cum Episcopis esse necessariam, qui sequendi sint 
tamquam Christus ipse; hocque modo tenendam esse Tra- 
ditionem ab initio acceptam. Per hanc itaque successionem 
inde ab Apostolis perpetuam et cohaerentem, una et con- 
sentiens servanda erat doctrina in omnibus quamvis dissi- 
tis Ecclesiis (2). De nulla re magis sollicitus est s. Igna- 
tius in suis epistolis, quam de consensu et unione cum 
Episcopis , ut integritas doctrinae et Ecclesiae divinitus 
disposita constitutio servetur. « Prius admonui vos, ut una- 
nimes sitis in sententia Dei (yywun cogitatio manifestata, 
verbum, doctrina); etenim Iesus Christus, inseparabilis 
vita nostra, Patris est sententia (9), sicut et Episcopi per 
fines terrae constituti in Iesu Christi sententia sunt; unde 
oportet vos unanimes esse sententiae Episcopi... Quemcum- 
que enim paterfamilias mittit ad gubernandam familiam 
suam, hunc ita accipere debemus sicut ipsum, qui mittit. 
Manifestum igitur est, quod Episcopum oporteat respicere 
ut ipsum Dominum. Et ipse quidem Onesimus laudat ve- 
strum in Deo ordinem, quod omnes secundum veritatem 


(1) Clem. Rom. ep. I. ad Corinth. n. 42. 44. (Vide supra p. 33.), in 
qua epistola, ait s. Irenaeus (III. c. 3. n. 3.), « reparat Clemens Corin- 
thiorüm fidem, et quam nuper ab Apostolis acceperant Traditionem. » 

(2) « Hegesippus (medio saec. II.) in quinque commentariorum li- 
bris... scribit, se Romam usque proficiscentem plurimos Episcopos adiisse 
et ab omnibus unam eandemque accepisse doctrinam... Romae vero cum 
essem, inquit, successionis (Pontificum) seriem composui usque ad Ani- 
cetum, cuius diaconus erat Eleutherus, et Aniceto successit Soter, post 
hunc Eleutherus. In singulis urbibus ita habet, sicut praedicant lex et 
prophetae et ipse Dominus » apud Euseb. H. E. 1. IV. c. 22. 

(3) Cf. Augustini dictum in Io. tract. 29. n. 6: « Filius est doctrina 
Patris. » Nazianzeno (or. 30. al. 36. n. 20.) Filius est « definitio Patris » 
(4$ ópos mpog vo ógilop.svov). 

vivatis et quod nullus sit apud vos faon locus » ad 
Ephes. n. 3-6. Vide ad Philadelph. n. 2. 3; ad Trallian. 
n. 7; ad Smyrn. n. 8; ad Magnesios n. 6. 7. Scopum et 
materiam praecipuam epistolarum Ignatii Eusebius (H.E.ITI. 
c. 96.) his verbis comprehendit. « Singularum civitatum 
Ecclesias monebat imprimis, ut maxime caverent haereses 
tum primum erumpentes et invalescentes, hortatusque est, 
ut tenaciter inhaererent Apostolorum Traditioni, quam te- 
stificans iam etiam scripto consignare securitatis causa ne- 
cessarium duxit. » Polycarpus ep. ad Philipp. n. 7. hunc 
tradit canonem ad haereses vitandas: «relinquentes vani- 
tatem multorum et falsas doctrinas, ad traditam nobis ab 
initio doctrinam convertamur. » Quamvis modum Traditio- 
nis, obiter tantum mentionem iniiciens, non indicet, is non 
est alius quam declaratus ab Ignatio in litteris ad Poly- 
, carpi Ecclesiam (Smyrnensem)et ad Ecclesias alias scriptis, 
quarum collectionem Polycarpus ipse instituit (vid. ep. 
Polyearpi n. 18. et Euseb. III. 36.) (1). 

. Sub idem tempus saeculo adhuc II Irenaeus et paulo 
: post Tertullianus adversus haereticos disputantes necesse 
habuerunt data opera totam doctrinam de 'Traditione ac 
Traditionis organo multis declarare et defendere. Convenit 
Irenaeus cum. Gnosticis in principio communi, praeter Scri- 
pturas esse etiam Traditionem a Christo et ab Apostolis acce- 
ptam. Verum haeretici Traditionem iaotabant occultam ad 
solos Gnosticos per generationum successionem derivatam; 
Irenaeus ex opposito ostendit, Traditionem esse publicam 
in Ecclesia universa, eiusque organon esse successionem 
Episcoporum inde ab Apostolis, quo doctrinae integritas 
Semper servetur. « Qum ex Scripturis arguuntur, in accu- 
sationem convertuntur Scripturarum, Vows quia non possit 
ex his inveniri veritas ab his, qui nesciunt Traditionem; 
non enim per litteras traditam illam, sed per vivam vo- 
cem... Cum autem ad eam iterum Traditionem quaeest ab — 
Apostolis. quae per successiones presbyterorum in Ecclesiis 

, custoditur, provocamus eos; adversantur Traditioni... Tra- 


(1) De Polycarpo legendus est Irenaeus III. c. 8. n. 4. 

ditionem itaque Apostolorum in toto mundo manifestatam, 
in omni Ecclesia adest respicere omnibus, qui vera velint 
videre; et habemus annumerare eos, qui ab Apostolis insti- 
tuti sunt Episcopi in Ecclesiis et successores eorum usque 
ad nos » l. II. c. 2. n. 2; c. 8; 1. IV. c. 26. n. 4.5; c.33.n. 8. 
Eadem de modo Traditionis adversus haereticos testatur 
Tertullianus. «.Ceterum si quae (haereses) audent interse- 
rere se aetati apostolicae, ut ideo videantur ab Apostolis 
traditae , quia sub Apostolis fuerunt, possumus dicere : 
edant ergo origines Ecclesiarum suarum, evolvant ordinem 
Episcoporum suorum ita per successiones ab initio decur- 
rentem, ut primus ille Episcopus aliquem ex Apostolis vel 
apostolicis viris, qui tamen cum Apostolis perseveraverit, 
habuerit auctorem et antecessorem. Hoc enim modo Eccle- 
siae apostolicae census suos deferunt... Si haec ita se ha- 
bent, ut veritas nobis adiudicetur, quicumque in ea regu- 
la incedimus, quam Ecclesia ab Apostolis, Apostoli a Chri- 
sto, Christus a Deo tradidit, constat ratio propositi nostri 
definientis, non esse &dinittendos haereticos ad ineundam de 
Scripturis provocationem, quos sine Scripturis probamus ad 
Scripturas non pertinere n Praescript. c. 32. 37; contr. Marc. 
l. I. c. 21; 1. IV. c. 5. Hoc idem fundamentum Origenes sup- 
ponit christianae theologiae, quam exposuit in libris de 
Principiis. «Cum inulti sint qui se putant sentire quae Chri- 
sti sunt, et nonnulli eorum diversa a prioribus sentiant; 
servetur vero ecclesiastica praedicatio per successionis ordi- 
nem ab Apostolis tradita, et usque ad praesens in Ecclesiis 
permanens: illa sola credenda est veritas, quae in nullo ab 
ecclesiastica et apostolica discordat Traditione » de Princip. 
praefat. n. 2. 

Vide etiam Cyprian. epp. 27. 69; Athanas. de decret. Ni- 
caen. n. 27; Epiphan. haeres. 27. n. 6. (Carpocratianorum); 
haeres. 06. n. 9. (Melchisedechian.); Optatum contra Par- 
men. l. II. n. 2. 3; August. de utilit. credendi c. 17; contr. 
epist. fundamenti c. 4; ep. 53. al. 165. n. 2. ad Generosum; 
ep. 118. al. 56. n. 32. ad Dioscorum; Vincent. Lirin. Commo- 
nit. c. 9. 33. 

Hine Patres omnes, qui plerique ipsi pastores erant, vel 

saltem testes praesentes principiorum quibus Ecclesiae re- 
gebantur, repetunt et inculcant hoc esse munus, hanc solli- 
eitudinem praecipuam Episcoporum, ut doctrinam a maio- 
ribus acceptam tradant integram tamquam depositum suis 
successoribus. « Agnitio vera est (vost; Anine) doctrina 
Apostolorum, et antiquus Ecclesiae status (vo Xpyxtov tng 
axxAnorzs sustnua) in universo mundo, et character corporis 
Christi secundum successiones Episcoporum, quibus illi eam 
quae in unoquoque loco est, Ecclesiam tradiderunt: quae 
pervenit usque ad nos custoditione Scripturarum tractatio 
plenissima, neque additamentum neque ablationem recipiens, 
et lectio sine falsattone et secundum Scripturas | expositio 
legitima et diligens et sine periculo et sine blasphemia» 
Iren. IV. c. 83. n. 8; cf. 1. I. c. 10. n. 2. « Nobis, inquit 
Tertullianus, nihil ex nostro arbitrio inducere licet, sed nec 
eligere (1), guod aliquis de arbitrio suo induzerit : Aposto- 
los Domini habemus auctores, qui nec ipsi quidquam ex suo 
arbitrio quod inducerent, elegerunt; sed acceptam a Domino 
disciplinam fideliter nationibus adsignaverunt » Tertull. 
Praeseript. c. 6; cf. c. 9. Augustinus appellans contra Pela- 
gianos « ad sanctos et in sancta Ecclesia illustres antistites 
Dei,» eorum auctoritatem hae potissimum ratione probat: 
« quod invenerunt in Ecclesia, tenuerunt; quod didicerunt, 
docuerunt; quod a Patribus acceperunt, hoc filiis tradide- 
runt» contr. Iulian. l. Il. n. 84. Vide Eecognitiones Cle- 
ment. ]. VIII. n. 87. (Galland. T. II. p. 298.); Athanas. ad 
Serapion. ep. I. n. 28; Basil. ep. 145. T. III. p. 233; Epi- 
phan. haeres. 56. n. 8; Tirinens. Commonit. n. 12.14.26. 97. 32. 
2°, Criterium integritatis doctrinae apostolicae in Ec- 
clesiis perpetua successione derivatae semper habebatur Ec- 
clesiaram communio et consensus inter se, cam Ecclesiis 
apostolicis et nominatim cum Ecclesia Petri; in quo ulti- 
mo etiam solo et per se spectato continetur et contineri 
semper credebatur demonstratio tum sincerae apostolicae 
doctrinae tum communionis cum Ecclesia universa. 
Testimonium celebre est Irenaei l. III. o. 3, qui ad de- 


(1) Alludit ad nomen aieecic, quasi latine electio diceretur, 


m 
monstrandam « Traditionem Apostolorum in toto mundo ma- 
nifestatam in omni Ecclesia,» satis esse testatur indicare 
« maximae et antiquissimae et omnibus cognitae, a glorio- 
sissimis duobus Apostolis Petro et Paulo Romae fundatae 
et constitutae Ecclesiae eam, quam habet ab Apostolis Tra- 
ditionem et annuntiatam hominibus fidem per successionem 
Episcoporum pervenientem usque ad nos,» quoniam nimi- 
rum «ad hanc Ecclesiam propter potentiorem principalita- 
tem (1) necesse est omnem convenire (2) Ecclesiam, hoc est 
eos qui sunt undique fideles, in qua semper ab his qui sunt 
undique, conservata est (3) ea quae est ab Apostolis Tradi- 


(1) Massuetus legit: potiorem principalitatem, sed fatetur solum Cod. 
Claromont. habere pontiorem et littera n expuncta potiorem; in ceteris 
Codd. et edit. legi potentiorem. Quia textus graecus Irenaei desideratur, 
coniecturas diversas proposuerunt eruditi: ĉia tny íxavwregav apymv 
Griesbach; s£eigerov mgurriov Salmasius; úmsprspoy mpwrsioy Massuetus; 
diapspougay mewrteiay Thiersch. Verum P. Schneemann in praeclara dis- 
sertatione qua verum sensum huius loci illustravit et adversus detor- 
siones Protestantium vindicavit (in Ephemeride Der Katholik 1807. 
T. XVII. p. 419.), comparando omnia loca in quibus vox prineipalitas 
occurrit, sin minus certum saltem probabilissimum ostendit, graece fuis- 
8e au0:vriayv. Ceterum quodcumque ex his vel geminis nominibus suppo. 
natur, ex contextu et tota argumentatione Irenaei clarissimum est, non 
posse significari nisi potiorem potestatem, principatum, primatum Ec- 
clesiae Romanae; in hac enim principalitate Irenaeus constituit funda- 
mentum et principium unitatis tidei omnium Ecclesiarum seu totius Ec- 
clesiae universalis. Discrimen solum est, quod vox cv2:vr:« etiam per se 
et etymologice spectata, non admittit aliam significationem, «gx» et 
mQurtioy per se fortasse sensus ambigui determinantur ex ipso contextu 
ad hanc significationem principatus ac primatus, quam certe expressit 
vetustissimus et forte Irenaeo coaevus interpres per potentiorem prin- 
cipalitatem. Sicut Irenaeus Romanae Ecclesiae principalitatem , ita Cy- 
prianus (ep. 5b. p. 86.) appellat « Petri cathedram atque Ecclesiam 
principalem; » Augustinus « Romanam Ecclesiam, in qua semper viguit 
apostolicae cathedrae principatus » (ep. 43. n. 7.); « Apostolatus (Petri) 
principatum cuilibet episcopatui praeferendum, » ut adeo « distet cathe- 
drarum gratia » de Bapt. 1. II. c. 1. n. 2. 

(2) Xupfawsiw i. e. concordare. Confer: « qui ex variis et diferenti- 
bus gentibus in unam cohortem fidei convenientes fiunt homines » Iren. 
l. IV. c. 21. n. 3. 

(3) Pronomen i» qua pertinet ad Ecclesiam Romanam; sensus enim 
est, ab omnibus Ecclesiis seu ab omnibus qui sunt undique fideles, in 

tio. » Unitatem praedicationis et consensionem totius Eo- 
clesiae vide egregie descriptam ab Irenaeo 1. I. c. 10. n. 2; 
l. V. c. 20. n. 1. Efficacissime Tertullianus: « Ecclesias (Apo- 
stoli) apud unamquamque civitatem condiderunt, a quibus 
traducem fidei et semina doctrinae ceterae exinde Eccle- 
siae mutuatae sunt, et quotidie mutuantur, ut Ecclesiae 
fiant; ac per hoc et ipsae apostolicae deputantur ut sobo- 
les apostolicarum Eeclesiarum.... Dum una omnes, probant 
unitatem ; dum est illis communicatio pacis et appellatio 
fraternitatis et contesseratio hospitalitatis, quae iura non 
alia ratio regit quam eiusdem sacramenti (professionis fi- 
dei) vna Traditio.... Quid autem praedicaverint (Apostoli), 
id est quid illis Christus revelaverit, et hic praescribam, 
non aliter probari debere nisi per easdem Ecclesias, quas 
ipsi Apostoli condiderunt, ipsi eis praedicando tam viva, 
quod aiunt, voce quam per epistolas postea. Si haec ita 
sunt, constat proinde omnem doctrinam, quae cum illis Ec- 
clesiis apostolicis matricibus et originalibus fidei conspirat, 


Ecclesia Romana tamquam in principio et in causa unitatis fldei, con- 
servatam esse Traditionem Apostolicam; sicut Optatus dicit loco mox 
citando, « in una cathedra Petri unitatem ab omnibus servari.» Quoad 
rei summam non magni interesset, si quis concederet, particulam in 
qua referri ad nomen propinquius omnem Ecclesiam. Tum omnis Ecclesta 
in qua ab omnibus fidelibus ubique terrarum conservata est Traditio, 
non posset esse nisi tota universalis Ecclesia masa n éxxAncia. Sicut 
paulo ante dixit « Traditionem Apostolorum in toto mundo manifesta- 
tam in omni Ecclesia », et alibi (1. II. c. 9. n. 1.) dicitur « Ecclesia 
omnis per universum orbem accepisse ab Apostolis Traditionem. » Si- 
gniflearetur ergo: cum Ecclesia Romana necesse esse consentire Eccle- 
siam universalem, in qua Ecclesia universali semper integra conservata 
est Traditio; ratio autem huius necessarii consensus simulque conse- 
quentis ex hoc consensu conservatae unitatis et integritatis in doctrina 
tradita collocatur in potentiori prineipalitate eiusdem Romanae Eccle- 
siae. Per se patet, distinctionem quae hic iniici videtur, inter Ecclesiam 
Romanam et universalem, non esse separationis sed unionis sicut inter 
caput et totum corpus. Huic testimonio Irenaei conferenda sunt verba 
Nicolai I. Pontificis ep. ad Photium. « Cum universa credentium multi- 
tudo ab sancta Romana Ecclesia. quae omnium caput est. Ecclesiarum, 
doctrinam exquirat, integritatem fidei deposcat, delictorum veniam postu- 


let, necessarium est, ut magnam nos curam qui ad hoc vocati sumus, 
adhibeamus » (Hard. T. V. p. 1046.). 

veritati deputandam, sine dubio tenentem quod Ecclesiae ab 
Apostolis, Apostoli a Christo, Christus a Deo accepit..... 
Communicamus cum Ecclesiis apostolicis, quod nulli doctri- 
na diversa: hoc est testimonium veritatis » Tertull. Prae- 
script. c. 20. 21; cf. 32. 36. 

Consulantur Cyprian. de unit. Ecclesiae p. 195; ep. 42. 
p. 97; ep. 52. p. 73. (ed. Baluz.); PP. Antiochen. contr. 
Paul. Samosat. ep. synod. (inter Opp. Dionys. Alexand. 
ed. de Magistris p. 250. 281.); Athanas. de decret. Nic. 
Synodi n. 4; Episcoporum Aegypti ep. apud Theodoret. 
Hist. Eccl. 1. IV. c. 3; Basil. ep. 251. al. 72. n. 4; Epi- 
phan. haeres. 31. p. 202. (ed. Petav.); Optat. 1. VII. n. 5; 
August. cont. litt. Petiliani l. II. c. 51; Cassian. de In- 
carnat. l. I. c. 6; Lirinens. Commonit. n. 4. 8. 23. 38. 39; 
Leontius cont. Nestor. l. I. (Galland. T. XII. p. 667.) ; 
Episcopi orientales ad exstinguendum schisma Acacianum et 
postea Photianum in VIII. Synodo subscribentes professioni 
fidei a Pontificibus Hormisda et Hadriano II. propositae 
Hard. T. II. p. 1017. 10230; T. V. p. 773. 785. 786. 
coll. 1029; Agatho Pontifex ep. ad Impp. Hard. T. III. 
p. 1080. 1081. 

Hane & Christo ipso institutam unitatem et consensio- 
nem Episcoporum quae per unionem et consensum cum suc- 
cessore Petri efficiatur et conservetur, tamquam criterium 
integritatis doctrinae declarant praeterea ss. Patres, dum . 
eandem describunt in ipsis Apostolis ut repraesentantibus 
totam suam successionem (vide supra p. 92. 8q.). « Negare non 
potes, inquit Optatus Donatistae Parmeniano , scire te in 
urbe Roma Petro primo cathedram episcopalem esse colla- 
tam, in qua sederit omnium Apostolorum caput Petrus, unde 
et Cephas appellatus est: in qua una cathedra unitas ab 
omnibus servaretur, nec ceteri Apostoli singulas sibi quisque 
(disiunctas) defenderet, ut iam schismaticus et peccator esset, 
qui contra singularem cathedram alteram collocaret n Opt. 
1l. II. n. 8. (Galland. T. V. p. 471.). Cf. Tertull. contr. Marcion. 
l. IV. c. 2; Hieronym. ep. 112. n. 8. (ed. Vallarsi); August. 
contr. Faust. 1. XXVIII. c. 4; Theophil. Alexandrin. ep. ad 
Episcopos Aegypti (Galland. T. VII. p. 617.); Sophron. ep. 


* 


Em 
ivi ad Serg. CP. lecta in Synodo VI. (Harduin.T. III. 
p. 1260.). 

Sollicitudo ss. Patrum enumerandi et demonstrandi per- 
petuam successionem apostolicam in Ecclesia Romana, « ad 
quam propter potentiorem principalitatem necesse est omneni 
convenire Ecclesiam, » profecta est ex eodem studio et di- 
recta ad eundem finem, ut scilicet immediate demonstrent 
successionem vere apostolicam custodum fidei, et mediate 
ex communione Ecclesiarum inter se et cum Ecclesia Ro- 
mana omnium membrorum et totius corporis unitatem con- 
tinente ostendant integritatem fidei apostolicae. Ad hunc 
scopum continuam seriem successorum Petri se consignasse 
diserte profitentur Irenaeus l. III. c. 3; Ephraem Syrus 
apud Asseman. Bibl. Orient. T. I. p. 129; Optatus l. II. 
n. 9; Epiphánius haeres. 27. n. 6; Augustinus ep. 53. 
al. 165. n. 2. cf. Tertull. Praescript. c. 32. « Nemo mi. 
retur, inquit Epiphanius post descripta omnium Pontificum 
nomina, quod singula tam diligenter percurrerim; per haec 
enim veritas perenniter manifesta ostenditur, » 

Enimvero petra super quam Christus suam aedificavit 
Ecclesiam, ut portae inferi non praevaleant adversus eam, 
Petrus nempe in sua perpetua successione iuxta institutio- 
nem Christi (Matth. XVI. 18.) est principium unitatis visi- 
bilis, qua tota Ecclesia una est in communione et fidei 
consensione; atque ita petra a Christo posita intelligitur 
esse causa formalis, ut Ecclesia docens sit unum corpus 
per assistentiam Spiritus Saneti tamquam per causam ef- 
ficientem infallibile in suis definitionibus ad conservandum 
et explicandum fidei depositum. Corpus nempe Ecclesiae 
docentis non est simpliciter Ecclesia docens, cui promissa 
est agsistentia Spiritus veritatis et tutela Christi in do- 
cendo, nisi quatenus suo visibili capite velut informatur, 
ut sit simpliciter Ecclesia docens, eaque constituta sub as- 
Blatentia Spiritus veritatis, per quam est infallibilis. Ideo 
dixi, causam formalem seu velut formam constituentem cor- 
poris infallibilis esse caput visibile ipsius corporis; causa 
vero efficiens infallibilitatis nec est nec esse potest alia 
nisi assistens Spiritus veritatis. 

Verum ut Petrus in perpetua sua successione princi- 
pium activum sit confirmando fratres ad fidei consensionem 
et continendo Ecclesiae unitatem in petra, ad hunc finem 
Christus rogavit, ut fides Petri perenniter permanentis non 
deficiat in suo hoc offcio et munere divinitus iniuncto , 
contulitque petrae per se spectatae firmitatem, cui innite- 
retur perpetuo firmitas Ecclesiae, quae in hac unione cum 
petra et per petram a Christo Deo est constituta columna 
et firmamentum veritatis. Ideo in successore Petri per se 
spectato infallibilitas ad doctrinas fidei sua definitione pro- 
ponendas et decidendas eiusdem rationis est ac in toto cor- 
pore Ecclesiae docentis suo capiti unitae. Sed haec alium 
postulant locum et longe ampliorem tractationem. 

9'. Iam hoc principium, quod successio apostolica sic 
unita ac consentiens sub assistentia est Spiritus Sancti, 
inde ab Ecclesiae primordiis constituit summam et fasti- 
gium totius doctrinae de authentico organo Traditionis. 
Semper et ubique explicita vigebat professio, causam  ef- 
ficlentem, per quam in successione perenni et in unitate 
custodum fidei conservetur integra doctrina, iuxta promis- 
sionem etiam in Scripturis consignatam ex donatione Chri- 
sti esse ipsum Spiritum veritatis. Id enim fieri aiunt « per 
charisma veritatis certum » Iren. IV. c. 26. n. 2; « per ope- 
rationem Spiritus » id. III. c. 24. n. 1. (1) ; «per doctorem 
veritatis, qui non sinit Ecclesias aliter intelligere aliter 
credere, » quam ab Apostolis acceperint Tertull. Praescript. 


(1) « Praedicationem Ecclesiae undique constantem et aequaliter 
perseverantem... perceptam ab Ecclesia custodimus, et quae (praedicatio) 
semper a Spiritu Dei, quasi in vase bono (in Ecclesia) eximium quod- 
dam depositum, iuvenesceus et iuvenescere faciens ipsum vas, in quo 
est. Hoc enim Ecclesiae creditum est Dei munus..... et in eo disposita 
est communicatio Christi i. e. Spiritus Sanctus... in Ecclesia enim po- 
suit Deus Apostolos, prophetas, doctores (1. Cor. XII. 28.) et universam 
reliquam operationem, cuius non sunt participes omnes, qui non currunt 
ad Ecclesiam.... Ubi enim Ecclesia, ibi Spiritus Dei; et ubi Spiritus 
Dei, illic Ecclesia et omnis gratia: Spiritus autem veritas » Iren.III.24. 

« Quapropter eis, qui in Ecclesia sunt, presbyteris obaudire oportet, 
his qui successionem habent ab Apostolis..... qui cum episcopatus suc- 
cessione charisma veritatis certum secundum placitum Patris accepe- 
runt » Id. IV. 26. 

c. 28. (1); « per Dominum Ecclesiae inhabitatorem, ne eat 
in errorem quamlibet studiosissima speculatio » August. in 
Ps. 9. n. 12; « per suggestionem Spiritus sancti ($vnyouvcoc 
Tou zvsuU.Zc05 &Ytou), ne a vero deficiant » Episcopi in con- 
sensione Cyrill. Alex. ep. ad Monach. (T. V. inter epistolas 
p. 4); « per charisma acceptum ad docendum in eodem Spi- 
ritu, et per Spiritum Patris, qui in eis loquitur» Leon- 
tius contr. Áphthartodocetas (Galland. XII. p. 682.). Con- 
sensionem in unam veritatem nihil impedit montium et 
marium disiunctio, quia consensionem ipsam unus efficit 
Spiritus, et dum in unitate manent, « omnes ab una Spi- 
ritus gratia edocti sunt » (2) Theodoret. dial. de Incom- 
mutabili (T. IV. p. 32.). Quocirca doctores et pastores « in 
Ecclesia Dei divinitus per tempora et loca dispensatos, 
quisquis in sensu catholici dogmatis unum aliquid in Chri- 
sto sentientes contempserit , non hominem contemnit sed 
Deum » Lirinens. c. 40. Quod « in Sede apostolica invio- 
labiliter semper catholica custoditur religio, » huius pri- 
vilegii ratio est, « quia non potest D. N. Iesu Christi prae- 
termitti sententia dicentis: tu es Petrus, et super hanc pe- 
tram aedificabo Ecclesiam meam » (Professio orientalibus 
proposita et ab eis subscripta tempore Hormisdae et in 
Conc. VIII. ll. ec. supra). Cf. Basil. contr. Eunom. 1. I. 
n. 3; Hieronym. in Amos IX. 15. (in fine); Augustin. ser- 
mon. de symbolo ad Catechum. n. 14. (T. VI.). 

4". Ex propositis capitibus consequitur id, quod Patres 
vetustissimi non minus inculeant, primum omnium quae- 


(1) « Age nunc omnes (Ecclesiae) erraverint, deceptus sit et Apo- 
stolus de testimonio reddendo, nullam respexerit Spiritus Sanctus, ut 
eam in veritatem deduceret, ad hoc missus a Christo, ad hoc postula- 
tus de Patre, ut esset doctor veritatis; neglexerit officium Dei villieus, 
Christi vicarius (cf. alium Paraclitum mittam vobis Io. XIV.), sinens 
Ecclesias aliter interim intelligere, aliter credere, quod ipse per Apo- 
stolos praedicabat; ecquid verisimile 'est, ut tot ac tantae in unam 
fldem erraverint? » Tertull. ibi. 

(2) Yo pias yap amravrec myeupatixng £ynx»320a» xyapiroc. Confer his 
locutionibus declarationem Concilii Tridentini: « sancta ipsa synodus 
a Spiritu Sancto.... edocta atque ipsius Ecclesiae iudicium et consuetu- 
dinem seenta » etc. Sess. XXI. c. 1; Sess. XIII. prooem. 

rendum esse, -ubinam sit Ecclesia a Christo instituta et ab 
Apostolis propagata; in hac enim necessario reperiri totam 
Christi doctrinam, et ab Ecclesia eam sincere praedicari. 
« Fugere igitur oportet sententias ipsorum . . . . confugere 
autem ad Ecclesiam, et in eius sinu educari et Dominicis 
Scripturis enutriri » Iren. l. IIT. c. 4; c. 24. n. 1; 1. V. 
c. 20. n. 2. Legantur Ignatius ad Magnes. n. 7; Theophil. 
Antiochenus ad Autolyc. l. I. n. 14; Clemens Alexand. 
Strom. VII. p. 755; Tertull. Praescript. c. 19. 37; Origen. 
de Princ. praefat.; Cyrill. Hierosol. cateches. XVIII. 
n. 26. 27; Hieronym. dialog. contr. Lucifer. (ad finem); 
Augustin. de util. cred.; contr. ep. fundamenti c. 4. 5. 

II. Si a constanti et universali doctrina hucusque expo- 
sita praescindatur, modus agendi et practice iudicandi de 
veritate vel falsitate dogmatum ac sententiarum quae in 
quaestionem vocabantur, semper et ubique observatus id 
ipsum quod diximus, evidenter demonstrat, totam nempe 
antiquitatem christianam hoc principio informatam , hoc 
fundamento nixam : integre conservari et tradi revela- 
tionem per consentientes pastores et doctores Ecclesiae a 
Christo datos (Eph. IV. 11.); ideo hunc consensum in do- 
ctrinam tamquam revelatam esse criterium certum Tradi- 
tionis divinae inde ab Apostolis derivatae; ac proinde quam- 
vis doctrinam novam repugnantem tali consensui hoc ipso 
repugnare revelationi ac Traditioni divinae. 

1°. Tamquam argumentum princeps, contra quod nulla 
valeret exceptio, ad demonstrandam doctrinam revelatam 
et ad convincendum errorem oppositum semper valebat il- 
lud: « sic credit quae sub coelo est, catholica Ecclesia , et 
omnes Episcopi consentiunt nobiscum» Conc. Antioch. contr. 
Paul. Samosat. (Mansi T. I. p. 1033.) ; Conc. Nicaen. 
in fine symboli; Concilia subsequentia. Vide Athanas. de 
Synodis n. b; ad Epictet. 9; Augustin. de Baptism. 1. II. 
c. 9. n. 14; 1. VII. c. 5; Cyrill. Alex. ep. synodica 9. ad 
Nestor. n. 5. 7. (in ed. Garner. Opp. Marii Mercator. 
T. II. p. 71.). 

Hine ad singulorum sive Episcoporum sive fidelium or- 
thodoxiam probandam appellatum est ad communionem cum 

Episcopis consentientibus Ecclesiae catholicae, vel cum Ec- 
clesiis apostolicis et maxime cum centro ac vinculo uni- 
tatis et consensionis Pontifice Romano. Ita contra Gnosticos 
Iren. et Tertull. locis supra citatis (Iren. TII. c. 4. n. 1;cf. 
l. I. c. 10. n. 2; Tertull. Praescript. cc. 20. 21. 32; contr. 
Marc. 1. IV. c. 5.); contra Novatianos Cyprian. ep. 52. ad 
Antonian. et alibi; contra Semiarianos Basil. ep. 204. al. 75. 
ad Neoeaesareenses; contra Apollinaristas Gregor. Nazianz. 
ep. 1. ad Cledon. T. II. p. 84. (ed. Maurin.); in schismate 
Antiocheno Hieronymus ep. 15. n. 2. ed. Vallarsi al. ep. 57; 
contra Donatistas Optatus 1. II. n. 3. 5. 11. (Galland. V. 
p. 471-478.) et Augustinus ep. 43. al. 162. n. 1.|7. 19; ep. 44. 
al. 163. n. 8. 6; contra Monophysitas Episcopi orientales in 
professione fidei praescripta ab Hormisda Pontifice, et con- 
tra Photianos in Synodo VIII. (Harduin. Conc. Collect. 
ll. cc. supra). 

2'. Quoniam doctrina fidei tradita est a Deo Apostolis, 
ab Apostolis Ecclesiae, et iugiter conservata a subsequen- 
tibus pastoribus et doctoribus: hinc semper appellatum est 
ad antiquitatem doctrinae ab haereticis impugnatae; anti- 
quitas autem demonstrabatur ex testimonio et consensione 
Patrum antecedentium. Vicissim e&dem ratione demonstra- 
batur oppositae doctrinae novitas, et propter ipsam novita- 
tem damnabatur, quod repugnaret fidei a maioribus acce- 
ptae. Unde principium alterum: sequendam antiquitatem , 
de qua constat ex Traditione; omnem doctrinae novitatem 
oppositam arcendam esse. « Id verum, quod prius; id prius, 
quod ab initio; id ab initio, quod ab Apostolis » Tertull. 
cont. Marc. IV. c. 5. « Nihil innovetur, nisi quod tradi- 
tum est» (1) Stephanus I. Pontifex (apud Cyprian. ep. 74.) 


(1) Verba Stephani in causa rebaptizantium quoad grammaticam 
constructionem aliquantisper singularem conferri possunt cum verbis 
Patrum Chalcedonensium in vetusta versione latina (Hard. II. p. 650.), 
ubi aiunt de epistola Leonis Pontificis: « niAil praeter fidem quae olim 
a SS. PP. annuntiata est, venerabilis Romanus Pontifex innovavit » 
(gr. óu3s» tn; rahas Fapa Twy dyiwy TraTspuy xaTayysA3Srigmg miotas Ó 
JiopiAms Tns 'Pwpng mapaxsxiymxa mpoeãgoç). Eusebius (H, E. VII. c. 8.) ait: 
5 Stephanus nihil recense invectum praeter Traditionem quae ab initio 
obtinuerat, înnovandum ratus est » (pn 8:iv ri vswrepov napa TQ» Xxpa- 

« Desinat incessere novitas vetustatem » Coelestinus I. Pon- 
tif. ep. 21. n. 2. « Nihil liceat novitati, quia nihil adiici 
convenit vetustati » Xystus III. Pontif. ep.6. n. 7. cf. Vin- 
cent. Lirinensem e. 43. Hoc modo damnati sunt Gnostici 
aliique vetusti haeretici (Iren. III. 4; V. 20; Clem. Alex. 
Strom. VII. p. 762. 764; Tertull. Praescript. 8. 9. 10. 25. 26; 
contr. Praxeam c. 2; contr. Marc. IV. D.); dissentientes 
de valore baptismi haereticorum (Stephan. Pontifex apud 
Cyprianum ep. 74. ad Pompei. et Lirinens. n. 9. 10.); 
 Novatiani (Pacian. ep. 3. n. 1. 2.); Ariani in Concilio Ni- 
caeno (Athanas. de Synod. n. 4. 9; Hilar. ad Constant. 


T"»Gag&y dpym3tv mapaSogiv smixaivorousiy). Unde non facile concedam 
auctori « Defensionis Cleri Gallicani » 1. IX. c. 3, istud nihi? innovetur 
referri ad hominem suscipiendum in Ecclesiam, ut sensus sit: nihil 
praeter id quod traditum est, esse in homine innovandum, nempe ut 
reversis ab haeresi manus imponatur ad poenitentiam. Secundum mo- 
dum loquendi Scripturae et PP. dici quidem potest kominis innovatio 
per baptismum, Bed innovatio (dvaxaivwciç) seu regeneratio per poeniten- 
tiam nulla est (cf. Heb. VI. 6.). Stephanus itaque vetat innovationem 
circa Traditionem: nihil novi inducatur, nisi (sed) hoc tantum servetur, 
quod traditum est, ut manus imponatur in poenitentiam. Ita ipse Oy- 
prianus verba intellexit. « Praecepit (inquit 1. c.) nihil aliud innovari, 
nisi quod traditum est; quasi is innovet, qui unitatem tenens unum 
baptisma uni Ecclesiae vindicat, et non ille utique qui unitatis oblitus 
mendacia et contagia profanae tinctionis (baptismatis haereticorum) 
usurpat. » De impositione manuum in poenitentiam vide dissertationem 
Petri Coustant (Epistolae RR. PP. p. 238. sqq.). 

Ceterum si verba Stephani per se spectentur, directe non definiunt 
quaestionem fidei; sed continent praeceptum traditae disciplinae invio- 
labiliter servandae, quae pro fundamento habet doctrinam fldei, « post 
, Cypriani passionem » directe et in se definitam. Verba Stephani sunt: 
« Si quis de quacumque haeresi venerit ad vos, nihil innovetur, nisi 
quod traditum est, ut manus illi imponatur in poenitentiam » (apud 
Cyprian. ep. 74. ad Pompei.). Nimirum ut Augustinus ait, « nondum erat 
diligenter illa baptismi quaestio pertractata; sed tamen saluberrimam 
consuetudinem tenebat Ecclesia in ipsis quoque schismaticis et haereticis 
corrigere quod pravum est, non iterare quod datum est » (de Bapt. 1. II. 
:n. 12.). Hanc saluberrimam consuetudinem Romanus Pontifex servari 
praecepit, quin tamen ipsam de ministro baptismi doctrinam, cui illa 
innititur, directe et explicite definiret. Ideo Cyprianus ab unitate Ec- 
clesiae abscissus non èst, atque hoc sensu dici potest controversiam 
non directe ac immediate de fide, sed disciplinarem fuisse. 

l. IT. n. 4); Apollinaristae (Greg. Naz. ad Cledon. ep. 2. 
T. II. p. 97.); Nestoriani in Concilio Ephes. (Cyrill. ad 
Clericos suos n. 10. ed. Garner. Opp. Marii Merc. T. II. 
p. 51; Lirinens. n. 42.); Eutychiani in Concilio Chalced. 
(Hard. II. p. 650.); Pelagiani ac Nestoriani a Coelestino 
et Xysto Pontificibus (Coelestin. ep. 21. ad Gallos; Li- 
rinens. n. 43.); Monotheletae in Concilio Lateran. sub Mar- 
tino I. (Hard. III. 887.). In his et in aliis omnibus sem- 
per erat «negotii exitus usitatus et solitus : retenta est 
scilicet antiquitas, explosa novitas» (Lirinens. n. 9.). Conf. 
Stapleton T. I. 1. VII. c. 4. 

Porro in appellatione ad Patres antecedentes non tam 
propositum erat AÀistorice demonstrare doctrinae dequa quae- 
rebatur, derivationem ab Apostolis, quam potius argumento 
theo'ogico ex consensu antecedenti inferre absolutam anti- 
quitatem et apostolicitatem doctrinae; quia videlicet ratum 
erat et apud Christianos extra controversiam, Patres con- 
sentientes numquam tradidisse tamquam fidei doctrinam 
nisi quod ipsi accepissent, nec docuisse nisi quod ipsi a suis 
antecessoribus didicissent (cf. supra p. 69.). Ideo in appel. 
latione ad antecessores, etiam testificatio consentiens prô- 
Xime antecedentium sufficere, non autem antiquissimorum 
Patram directa testimonia in medium adducere necessarium 
iudieabatur, ut de sententia etiam antiquissimorum et de - 
apostolicitate doctrinae constaret. Ita saeculo V°. Patres 
Concilii Ephesini tamquam ad testes irrefragabiles doctri- 
, nae apostolicae appellant ad Patres antecedentes decem, 
inter quos duo soli (Cyprianus et Felix Pontifex) sunt sae- ` 
culi IIT, reliqui omnes IV'. vel etiam V'. (vide Lirinens. 
n. 42.). Leo M. ep. ad Leonem Augustum appellat ad sex 
Patres, quorum tres saec. IV'. alii tres V‘. Hard. II. p. 65. 
Inter 26 Patres citatos ab Augustino l. I. contr. Iulian. 
duo soli (Irenaeus et Cyprianus) vetustiores sunt saecu- 
lo IV*. Pariter saeculo VII’. in Concilio Lateranensi sub 
Martino I. inter 20. Patres citatos nonnisi duo vel tres 
erant aut saltem putabantur esse superiores saeculo IV*. 
(Iustinus, Hippolytus, Dionysius Areopag.) Harduin. III. 
p. 858. In synodo sexta tum scilicet in epistola Agatho- 

nis ibi recitata tum a Concilio ipso appellantur 15 Patres, 
quorum nullus floruit ante IV. saeculum Hard. III. 
p. 1094. 1202. sq. 

Concludimus confessione hominis Protestantis Münscher, 
qui rei evidentia convictus saltem factum agnoscit (Histor. 
dogmat. T. III. p. 132.). a Etiamsi, inquit, nulla diserta 
testimonia in promptu essent de auctoritate et usu Tradi- 
tionis, eius tamen vis et momentum ex multis indiciis se 
proderet. Inde enim orta est illa sollicitudo in quavis sen- 
tentia immo in quovis termino theologico suspicionem no- 
vitatis amovendi; inde Episcoporum, synodorum, et gym- 
bolorum protestatio tam frequens et expressa , nihil nisi 
acceptam a sanctis antecessoribus doctrinam proponi; inde 
studium in controversiis fidei doctrinam confirmandi au- 
etoritate veterum, et oppositam arguendi novitatis; inde 
diligentia in Conciliis colligendi testimonia antiquitatis, 
quibus suam definitioném conformarent.... Haec scilicet 
demonstrant, habitum fuisse criterium verae doctrinae, ut 
Athanasius ait (de Decretis Nic. n. 4.), «cum omnes inter se 
consentiunt, et nec inter se nec a Patribus discrepant. » 


THESIS IX. 


De constitutione visibili organi Traditionis accommodatissima 
muneri iniuncto. 


` « Quamvis suprema ratio, ex qua perennis conservatio integritatis 
» doctrinae et certitudo ac securitas de hac conservatione oritur, sit 
- » promissum et collatum a Christo perpetuum charisma veritatis; ipsa 
» tamen visibilis constitutio et communio custodum fidei quovis tempore 
» ita se habuit, ut secundum suavem Dei providentiam muneri iugiter 
» conservandae Traditionis plene respondeat. » 


Sine dubio causa adaequata, qua per successores Apo- 
stolorum efficitur et infallibiliter certa redditur conservatio 
revelationis pridem consummatae, est Spiritus veritatis, 
qui successoribus Apostolorum perpetuo assistit iuxta pro- 
missiones Christi , quas et per se claras et hoe sensu ab 
universo nomine christiano inde ab Apostolis intellectas 
esse in superioribus thesibus demonstravimus. Quia vero 

Spiritus Sanctus successoribus Apostolorum non adest tam- 
quam praeconibus novae revelationis, sed tamquam custo- 
dibus depositi (th. V.), neque adest per continuas revelatio- 
nes sed per assistentiam, directionem, et tutelam, ne um- 
quam « eat in errorem quamlibet studiosissima speculatio » 
et diligentia humana: ideo elementum humanum, humana 
inquam actio, inquisitio, sollicitudo et solertia non exclu- 
ditur, sed immo secundum suavem Dei dispositionem re- 
quiritur, estque hoc ipsum elementum humanum sub actio- 
ne et directione Spiritus Sancti velut corpus visibile in- 
formatum spiritali charismate invisibili. Quare operae pre-. 
tium erit ipsum subiectum visibile ministerii instituti ad 
custodiam fidei considerasse distinctius , ut intelligamus , 
qua perfectione ipsum hoc ministerium etiam secundum 
elementum visibile quovis tempore suo muneri responderit. 

Dicimus itaque a) unionem et communionem visibilem 
custodum fidei, et b) eorundem indolem ac mores univer- 
sim spectatos, simul cum principiis quibus nitebantur, hu- 
iusmodi esse, ut suspicio defectionis a doctrina primitus 
tradita et innovationis in universali praedicatione ecclesia- 
stica inductae prorsus excludatur. 

I. Ut intelligamus etiam humano éicmento per se hi- 
storice ac philosophice spectato repugnare innovationem 
contrariam apostolicae Traditioni, praecipuum locum sane 
obtinet unio ac communio hierarchica Episcoporum et fi- 
delium totius Ecclesiae. 

1°. Non solum semper observatum est apostolicum in- 
stitutum, ut Episcopus non eligeretur, nisi prius de sin- 
ceritate eius fidei certis testimoniis constaret, « ne quis ad 
sacerdotalem locum indignus obreperet,» ut ait Cyprianus 
ep. 68; sed etiam praesertim Episcopi maiorum sedium 
continuo post electionem aliis collegis suis et maxime Pon- 
tidei Romano per litteras synodicas exponebant distinctam 
suaa fidei professionem. « Apostolica et prisca Traditio in 
sanctis Dei per totum orbem Ecclesiis tenuit, ut qui ad 
episeopatum provehebantur, iis qui ante ipsos regebant 
summa sacerdotia, omnia sincere exponerent , quid senti- 
Tent et quomodo circa fidem se haberent.... ne in vacuum 

eurrerent» s. Sophron. Episcop. Hierosolymitan. in epistola 
synodica ad Honorium Pontificem et F^ergium Constanti- 
nopolitanum, in qua distinctam comprehendit fidei profes- 
sionem (Concil. VI. Hard. III. p. 1259.). Ratio sanctae 
huius institutionis per se evidens est, et egregie declara- 
tur & 8. Gregorio M. « Nam cum vicissim nobis fidei no- 
strae confessionem transmittimus et charitatem nostram 
erga nos ostendimus, quid aliud in sancta Dei | Ecclesia 
agimus, nisi arcam bitumine linimus, ne unda erroris in- 
tret? » Gregor. 1. VII. ep. 4. ad Cyriac. Constantinopol. 
Vide eiusdem Gregorii 1. IX. ep. 52. ad Secundin.; Leonis M. 
ep. 69. al. 52. n. 1; ep. 70. al. 54. n. 1; ep. 14. al. 84. 
n. 1; Hilarii l'ontificis epp. 5. et 6; Gelasii epp. 1. et 2. 
Per litteras communicatorias seu formatas invicem missas 
nominatim per communicatorias cum Pontifice Romano Epi- 
8copi omnes de fidei communione cum toto orbe securi erant 
(Optatus l. II. n. 3. 5. 13.). « Communicamus cum Eccle- 
siis apostolicis, quod nulli doctrina diversa: hoc est testi- 
monium veritatis » Tertull. Praescript. c. 21. (cf. th. VIII.). . 
Cui vero communio negabatur , is « quisquis esset, Chri- 
stianus non erat, quia in Ecclesia non erat» (Cyprian. 
ep. 51. ad Antonian ). 

2^, Sicut solliciti erant tum singuli tum omnes simul 
Episcopi, ut fides singulorum consentiens fidei communi 
omnium esset testatissima, et diligenter cavebatur, ne a 
fide communi quomodocumque dissidens particeps videretur 
communionis ecclesiasticae; ex ratione eádem vigili studio 
curabant, ut de fide una Episcoporum in singulis sedibus 
sese excipientium certo constaret. Cf. supra p. 69. sq. Hine 
series Episcoporum orthodoxorum in diptychis singularum 
Ecclesiarum descripta diligentissime servabatur, reiectis iis 
qui defectionis a fide vel communione universae Ecclesiae 
suspecti fuerant. Vide Leon. M. ep. 80. c. 3. ad Anatol.; 
ep. Episcoporum Aegypti adeundem (Hard.'T. II. p.698.699.). 
Quanti haec res aestimata fuerit, apparet ex diuturnis con- 
troversilis e. g. de nomine s. Chrysostomi restituendo in 
diptycha; de delendis nominibus Acacii et successorum eius 
in sede Constantinopolitana, quae lis tenuit a tempore Ge- 

lasii usque ad Hormisdam Pontificem. Cf. Card. Bona de 
Rebus liturgicis l. II. c. 12. 

9'. Si quando in aliqua Ecclesia novitas doctrinae con- 
tra communem traditam fidem serpere coepisset, Episcopi 
erat non solum eam comprimere, sed etiam certiores reddere 
Episcopos alios et imprimis Pontificem Romanum, ut com- 
muni sententia ubique damnatus error ab Ecclesia arceretur. 
Episcopi Aegypti adversus Monophysitam Timotheum Ae- 
lurum opem postulant Anatolii Constantinopolitani Episcopi, 
« quatenus sancta et intemerata fides immobilis et intenta- 
bilis possit ab omni haeretica sapientia custodiri; nostrosque 
gemitus synodicis litteris sanctissimo Ecclesiae Romanae 
Pontifici Leoni, neo non et Antiocheno et Hierosolymitano 
atque Thessalonicensi et Ephesino Dei amantissimis Episco- 
pis, vel aliis quibus fuerit visum, Ecclesiis indicetis, quo- 
niam hoc delictum laesio est communis, ut omnes totius orbis 
Episcopi cognoscentes ea quae praesumpta sunt a Timotheo, 
et quia novitates exercuit... dignam formam quae in hoc 
placuerit, praebere non differant » (Hard. T. II. p. 699.). 
Ita Episcopi in Concilio Antiochiae collecti Paulum Samo- 
satenum deferunt Dionysio Romano Pontifici et Maximo ` 
Alexandrino (apud Euseb. H. E. VII. c. 25.); schismaticos 
Felieissimum et Fortunatum Cyprianus Cornelio Pontifici 
(ep. 55.); Arium omnibus Episcopis catholicis Alexander 
Alexandrinus (ep. inter Opp. Athanasii T. I. p. 397.). In 
causa Nestorii, Eutychianorum, Pelagianorum multae ultro 
citroque inter Episcopos datae sunt epistolae commonito-, 
riae. Cf. Stapleton T. I. 1. VII. c. 7. 

Ad eandem servandae fidei et praecavendi periculi sol- 
licitudinem pertinet, quod tum Clericis tum aliis fidelibus 
transeuntibus ab una Ecclesia ad aliam dari consueverunt 
a suis Episcopis litterae communicatoriae eorum sincerae 
fidei testes, ne homines a tradita fide devii ullibi in commu- 
nionem fidelium irrepere possent. Conferantur canones Apo- 
stol. 10. et 26. (in versione Dionysii Exigui 18.94.); Iliberi- 
, tanus 65; Laodicenus 41; Chalcedonensis 11. (Act.XV.); Con- 
stitut. Apostolic. ]. II. c. 58; Basilii ep. 191.T. III.p.284;ep. 

203.p.801; Zosimi Pficis ep. 1.n.1. àd Episcopos Galliae etc. 

4". Praeterea extraordinarium quidem, sed ubi pericu- 
lum novitatis imminentis vel necessitas alicubi iam exor- 
tae id postulare videbatur, efficax praesidium unionis et 
consensionis, pariterque ad solemniorem confirmationem an- 
tiquitatis et damnationem novitatis erant et sunt Concilia 
Episcoporum vel ex provinciis singularibus, vel ex uni- 
versa Ecclesia orbis terrarum. De hoc sicut etiam de uni- 
tatis glutino (ut Cyprianus loquitur) longe praecipuo atque 
ordinario per communionem omnium pastorum cum succes. 
sore Petri tamquam membrorum cum capite (Concil. Chal. 
cedon.) distinctius hie agere non possumus, cum istius tra- 
ctationis alius proprius sit locus. | 

Iam haec tanta communio omnium. Episcoporum uni- 
versae Ecclesiae inter se, et haec tanta sollicitudo commu- 
nis et unius fidei consideranda est simul cum principio 
fundamentali, cui omnes innitebantur et a quo totam fidei 
oeconomiam pendere apud omnes certum erat; retinendam 
scilicet esse fidem semel traditam, omnem novitatem opposi- 
tam esse subversionem fidei et salutis: « nihil innovetur, nisi 
quod traditum est. » Vide supra th. VIII. His autem simul 
spectatis quis non videt, quam apte ministerium institutum 
ad conservandam 'Traditionem etiam secundum visibilem 
constitutionem suo respondeat muneri? Hac enim unione 
et his pastorum unitorum principiis positis fieri numquam 
potuit, ut vel repente et uno quodammodo impetu vel pau- 
latim serpendo novitas contra vetustatem praevaleret , et 
- totam inficeret Ecclesiam, idque ita ut huiusmodi innova- 
tionis nec tempus nec modus nec historia ex certis et pa- 
tentibus factis designari possit. Demonstratio haec erit 
adhue plenior, si addatur consideratio altera, qui quanti- 
que viri fuerint in hac unione et inter se et cum suis ante- 
cessoribus per longam aetatum seriem et in omnibus Ec- 
clesiis orbis terrarum coniuncti. 

II. Si mentem primum convertainus ad aetatem ss. Pa- 
trum, custodes illi fidei divina providentia per universas 
Ecclesias inde ab Apostolis per multa saecula dispensati 
insignes fuerunt morali universalitate omnes amore et stu- 
dio doctrinae ab Apostolis traditae ac detestatione pari 


— n 
omnis novitatis; multi ex iis doctrinam, quam acceperant 
et tradebant ut apostolicam, martyrio sanguinis vel aeru- 
mnosae confessionis confirmarunt; praestantes non solum 
cognitione doctrinae quam ab antecessoribus acceperant et 
cui innutriti erant, sed etiam sanctitate vitae christia- 
nae; multi ex iis clari ingenio et scientia amplissima re- 
rum divinarum et humanarum. Hi viri tot ac tanti omnes 
inter se conspirantes sententiis, uniti communione, in id 
omnem suam sollicitudinem, omnes suas curas conferebant, 
de quo paulo ante.diximus, ut semper servaretur anti- 
quitas et arceretur quaevis novitas doctrinae ceu subversio 
totius religionischristianae. Adhibebantur igitur opes omnes 
maximae et aptissimae, adhibebantur ab hominibus aptis- 
simis, adhibebantur modis aptissimis ad conservationem 
traditae doctrinae; ergo si divina providentia adest rebus 
maximis, a quibus pendet religio et salus populi christiani, 
fieri non potuit innovatio et traditae doctrinae corruptio. 

Haec porro consideratio saltem quoad suas partes es- 
sentiales applicari potest omnibus aetatibus Ecclesiae et 
successionis apostolicae. Si quando sanctitatem et scientiam 
quod adtinet, nubes quaedam inductae sunt, certe idem sem- 
per mansit studium Traditionis servandae, idem horror no- 
vitatis, eadem consensio in doctrinam a ss. Patribus acce- 
ptam: atque adeo si aetate Patrum doctrina apostolica per- 
severavit integra, non minus intemerata eadem ad nos usque 
perdueta est. 

His rationibus, quas hie vix paucis indicavimus, omni 
tempore a sanctissimis Traditionis custodibus ipsis vindi- 
cata est, auctoritas et fidelitas antecessorum suorum in eo- 
dem munere custodiae depositi. Patres Concilii Lateranen- 
sis sub Martino I post antecedentium Patrum sententias 
unanimes recitatas exclamarunt: « Domini Dei et Salvato- 
ris nostri Iesu Christi perficientes cum summa devotione 
33. Patres verbum, datam eis lucernam ab eo gratiae et scien- 
tiae non utique sub modio absconderunt infructuosae obscu- 
ritatis, sed super candelabrum sustulerunt salutiferae doctri- 
nae, quatenus resplendeat omnibus qui in domo sunt, id est 
populo catholicae Ecclesiae.... Quae utique et nos per lectio- 

nem venerabilium sermonum eorum perspicientes, ipsum 
quidem glorificamus Patrem luminum, ex quo omne datum 
bonum et omne donum perfectum mandatum est eis ad ple- 
nitudinem catholicae eius et apostolicae Ecclesiae; accusato- 
res autem eorum merito reprobavimus tanti luminis obum- 
brare nitentes veram confessionem per novitatis commen- 
tum » (Harduin. T. III. p. 886.). Augustinus multis in locis 
eo quo diximus modo, auctoritatem Patrum antecedentium 
commendat eloquentissime. Sic postquam plurium senten- 
tiam adversus Iulianum Pelagianum adtulerat: « isti Epi- 
scopi sunt, inquit, docti, graves, sancti, veritatis acerrimi 
defensores adversus garrulas vanitates, in quorum ratione, 
eruditione, libertate, quae tria bono iudici tribuisti, non 
potes invenire quod spernas. Si episcopalis synodus ex toto 
orbe congregaretur, mirum si tales possent illic facile tot 
sedere. Quia nec isti uno tempore fuerunt, sed fideles et 
multis excellentiores paucos dispensatores suos Deus per 
diversas aetates temporum locorumque distantias, sicut ei 
placet atque expedire iudicat, ipse dispensat... Tanto tibi 
sunt terribiliores, quia oppugnas catholicam fidem, quam in 
lacte suzerunt, quam in cibo sumpserunt, cuius lac et cibum 
parvis magnisque ministraverunt... Talibus post Apostolos 
sancta Ecclesia plantatoribus , rigatoribus , aedificatoribus, 
pastoribus, nutritoribus crevit; ideo profanas voces vestrae 
novitatis expavit... Quaesiturus es tudices, ubi tot sanctos 
doctores egregios atque memorabiles catholicae veritatis ac- 
cuses... insuper et universam Christi Ecclesiam, cui divinae 
familiae dominica cibaria fideliter ministrantes ingenti in 
Domino gloria claruerant n August. cont. Iulian. 1. IT. n. 37. 
Vide eundem contra Iulian. 1. I. n. 30-34; 1. II. n. 81. 34; 
Oper. imperf. 1. II. n. 87; Clement. Alex. Strom. VII. p. 762; 
Tertull. Praescript. c. 29; Athanas. de Synodis n. 4. 43. 47; 
Basil. contra Eunom. 1. I. n. 9; Gregor. Naz. ad Cledon. ep. 2. 
Opp. T. II. p. 97; Hilar. ad Constant. 1. I. n. 5; Lirinens. n. 88. 

Iam si simul omnia comprehendantur quae hac thesi di- 
ximus, modus et scopus communionis omnium pastorum, 
sollicitudo et praesidia servandae Traditionis, ardens stu- 
dium uhius eemper et eiusdem doctrinae cum detestatione 

novitatis, sanctitas, scientia eorundem pastorum; evidens est 
successionis apostolicae secundum suum visibile elemen- 
tum plenissima aptitudo ad servandam integritatem traditae 
doctrinae, ita ut his per se spectatis sub communi etiam 
providentia Dei mutatio et corruptio moraliter impossibilis 
appareat. At quoniam haec omnia dona , haec perpetua 
unitatis et consensionis conservatio iuxta Christi promis- 
siones sunt et demonstrantur esse effectus tutelae Christi 
manentis cum successoribus Apostolorum omnibus diebus 
usque ad consummationem saeculi, et Spiritus veritatis ma- 
nentis.cum eisdem in aeternum (th. V.), certitudo oritur theo- 
logica, supernaturalis et absoluta. 

Corollarium 1"" ad duas theses antecedentes. Quando 
constat de existentia et auctoritate semper viventis magi- 
sterii et ministerii ad conservandam 'l'raditionem iuxta mo- 
dum in superioribus thesibus demonstratum ; sufficit demon- 
strasse aliquo tempore obtinentem consensum fidei in suc- 
cessione apostolica, quo vindicetur revelatio divina et apo- 
stolica Traditio cuiusvis capitis doctrinae. Inquisitio ergo 
veritatis revelatae , et disputatio cum heterodoxis non a 
singularibus doctrinae capitibus, sed a demonstratione uni- 
versalis principii cognitionis, videlicet ab auctoritate et mu- 
nere successionis apostolicae ad conservandam ac propa- 
gandam integram revelationem exordienda est. « Ordo re- 
rum desiderabat illud prius proponi, quod nunc solum 
disputandum est, quibus competat fides ipsa , cuius sint 
Scripturae, a quo et per quos et quando et quibus sit tra- 
dita disciplina , qua fiunt Christiani. .. Illic erit veritas 
Scripturarum et expositionum et omnium traditionum chri- 
stianarum » Tertull. Praescript. 19. Vide supra th. VIII. 
cf. p. 5. sq. 21. 

Nihilominus ut ad fructum scientiae theologicae de- 
monstretur A:storice, et adversus eos qui negant princi- 
pium auctoritatis, vindicetur polemice apostolica origo et 
revelata veritas singulorum dogmatum, non sufficit mera 
appellatio ad consensum praesentem; sufficit tamen demon- 
strare consensum in eandem dogmatis veritatem aliquot 
saeculis anteactis, quae tempora Patrum appellantur, quin 

necesse semper sit testimoniis disertis exhibere consensum 
aetatis apostolicae vel proxime sequentis ex parcis, quae 
nobis supersunt monumentis. Scientifice enim, etiam adver- 
sus negantes authenticum magisterium, ex consensu anti- 
quitatis christianae licet paulo sequioris potest inferri de- 
rivatio doctrinae ex tempore apostolico, et consensus prae- 
sens ostendi connexus cum doctrina aetatis apostolicae per 
demonstratum consensum temporis intermedii, dum doctrina 
quam nunc profitemur, demonstretur identica cum doctrina 
Patrum quarti puta quintive saeculi ex testimoniis diser- 
tis, et haec ipsa ostendatur identica cum doctrina aetatis 
apostolicae ex impossibilitate mutationis et innovationis. 

Corollarium 2"". Quamvis in doctrinis traditis quae omni- 
bus sunt explicite credendae, semper fuerit plenus consen- 
sus (Aug. contr. Iulian.]1. I. n. 31.); possunt tamen contineri 
in obiectiva revelatione capita doctrinae, in quibus aliquo 
tempore consensus vel non fuerit satis perspectus vel reipsa . 
non obtinuerit (August. ibid. n. 22.). Unde fieri quidem ne- 
quit, ut in successione apostolica post consentientem affir- 
mationem et professionem explicitam alicuius doctrinae fidei 
sequatur intra fines Ecclesiae eiusdem doctrinae negatio, 
vel vicissim post consentientem negationem et damnationem 
eiusdem affirmatio; potest tamen fieri, ut post discordes 
sententias sequatur plenissimus consensus. 

Ergo a) discors sententia de aliqua doctrina inter cu- 
stodes fidei in communione mutua perseverantes non est 
argumentum per se sufficiens ad probandum, doctrinam non 
esse divinitus traditam ; licet probet, de divina eius tradi- 
tione saltem ad obligationem fidei pro omnibus seu fidei 
catholicae nondum satis constare. Contra b) in quacumque 
communione demonstrari potest inducta post antecedentem 
consensum professionis fidei mutatio ex affirmatione in ne- 
gationem vel vicissim ; ea non est Ecclesia Christi. 

THESIS X. 


De distinctione inter auctoritatem historicam et dogmaticam 
in, testificatione Traditionis. 


« Discrimen inter principia Ecclesiae ante Concilium Nicaenum et 
» Ecclesiae sequentis aetatis a Protestantibus quibusdam assertum, quod 
» Ecclesia uno tempore apostolicam originem suae doctrinae testimoniis 
» mere historicis, tempore alio auctoritate sui magisterii vindicare con- 
» sueverit, plane fictitium censeri debet. Quovis enim tempore elemen- 
» tum historicum in antiquitate ac consensione testificationis et elemen. 
» tum divinum auctoritatis per assistentem Spiritum veritatis distin- 
» ctum, numquam tamen unum ab altero separatum intelligebatur. » 


Affirmant Protestantes (ut Twesten Dogmatic. T. I. 
p. 117.), antiquiorem Ecclesiam solum historice appellasse 
ad Traditionem, demonstrando scilicet in Ecclesiis aposto- 
licis, quibus Apostoli ipsi praedicaverant, per continuam 
successionem Episcoporum usque ad sua tempora saeculi II. 
et IIT. idem ab Apostolis traditam nondum fuisse corru- 
ptam, sed adhuc integram; posteriori vero tempore Eccle- 
siam « id quod testimonio Traditionis historice considerato 
deerat, supplere studuisse auctoritate, quam sibi vindica- 
bat. » Docent alii (Lessing, Delbrück), Ecclesiam antiquam 
ante Nicaena tempora sibi sufficere censuisse traditam re- 
gulam fidei; post Concilium Nicaeuum vero habuisse Scri- 
pturas inspiratas ut unicum fontem et normam doctrinae 
fidei. Hanc temporum comparationem alii plerique inver- 
tunt affrmantes, usque ad saeculum IV. vel etiam tardius 
usque ad saeculum VII. unicam normam fuisse Scripturas, 
ex eo autem tempore coepisse appellari etiam ad Traditio- 
nem (cf. cl. P. Perrone de Tradit. n. 381 ). 

I. Quam haec omnia non solum falsa sint sed prorsus 
absurda, patet cuivis comparanti doctrinam ss. Patrum in 
superioribus duabus thesibus propositam, ubi ad singula 
capita citavimus testimonia tam Patrum, qui ante Concilium 
Nicaenum, quam qui post illud tempus a II? ad VI" et VII" 
saeculum floruerunt. Vetustiores ac recentiores illi Patres 
uno ore plene consentiunt tum in usu Traditionis velut 
demonstrationis historicae ex perpetua successione Episco- 
porum, ex connexione cum Apostolis et communione et 

consensione universali; tum in praedicanda Traditionis in- 
fallibili securitate et divina auctoritate, quae derivetur a 
Spiritu veritatis inhabitatore Ecclesiae; tum in asserenda 
hae Traditione authentica tamquam norma interpretationis 
Seripturarum, quamvis de hoc ultimo inferius data opera 
nobis agendum adhuc sit. 

Sane si Patres apostolici et subsequentes II. III. saeculi 
Irenaeus, Tertullianus etc. appellant ad doctrinam ab initio 
traditam, ad Traditionem quae est ab Apostolis per succes- 
siones presbyterorum , ad census Ecclesiarum apostolica- 
rum; idem non minus frequentatur a Patribus post Conci- 
lium Nicaenum, Athanasio, Epiphanio, Optato, Augustino, 
Vincentio Lirinensi ceterisque, qui sanctos antecessores com- 
mendant, quia « quod a Patribus acceperunt, filiis tradide- 
runt, » ut loquitur Augustinus; et ante eum Athanasius: 
« nos quidem sententiam, inquit, a Patribus ad Patres trans- 
iisse demonstramus.... vos synodum insectamini, quia vi- 
delicet non vestra sed illa definierit, quae ab initio tradi- 
dere testes oculati, qui et ministri verbi fuere » de Decret. 
Nieaen. n. 27. Nec minus quam Irenaeus et Tertullianus 
Patres quoque posteriores appellant ad continuam succes- 
sionem in Ecclesia potissimum Romana ut centro. et vin- 
culo unitatis, « quoniam per eam successionem perpetuo ma- 
nifesta veritas demonstratur, » ut testantem vidimus Epi- 
phanium; et Augustinus: « tenet me, inquit, in Ecclesia 
ab ipsa Sede Petri usque ad praesentem episcopatum suc- 
cessio sacerdotum » contr. epist. fundamenti n. b. Vide su- 
pra p. 69. sq. 

Vieissim Patres posteriores potissimum fundamentum 
constituunt quidem in consensione, quatenus ea est et ef- 
fectus et criterium Spiritus veritatis manentis in aeternum 
cum successione apostolica, atque adeo appellant ad aucto- 
ritatem magisterii derivatam ex promissa assistentia Spi- 

ritus Sancti. At vero non minus diserte Patres vetustissimi 
Ignatius, Irenaeus, Tertullianus supremam rationem, cur & 
communi doctrina Ecclesiae dissentire nefas sit, et qua con- 
stet, divinam doctrinam esse sincere ef integre per succes- 
sionis ordinem conservatam, tandem revocant ad auctorita- 

tem divinitus derivatam a Christo in Apostolos et ab Aposto- 

lis in eorum successores, ad « charisma veritatis communi- 
catum cum episcopatus successione, » ad « communicationem 
Christi id est Spiritum Sanctum, » ad promissum et mis- 
sum « doctorem veritatis Spiritum Sanctum.» Vide p. 74.8q. 

In doctrina itaque Patrum de ministerio Traditionis dis- 

tinguitur disputatio duplex, de elemento scilicet visibili et 
de charismate invisibili, quae duo sunt quidem connexa, 

. eum visibile ab invisibili pendeat, in propria sua ratione 
constituatur, et quodammodo informetur ; considerantur ta- 

men a Patribus et debent considerari ambo distincta. Nimi- 

rum ut demonstrent conservationem et derivationem doctri- 
nae ab Apostolis, Patres vetustissimi tria distinguunt , suc- 
cessionem apostolicam, consensionem, et perpetuum charisma 
Spiritus Saneti. Successio Episcoporum inde ab Apostolis 
est necessaria, non tamen in Ecclesiis singulis per se sufficit 
ad demonstrandam apostolicitatem doctrinae; negative ergo 
ex eius defectu probant, a sectis posterius exortis non teneri 
apostolicam doctrinam. Ut non solum materialis sed for- 
malis eit successio apostolica, postulatur in perpetua suc- 
cessione personarum (Episcoporum) simul consanguinitas et- 
successio doctrinae; huius autem criterium est consensus 
et communio cum Ecclesia universali (1), cuius iterum 

communionis vinculum simul et criterium est communio 


(1) « Ubi tunc (sub Apostolis) Marcion...... ubi tuhc Valentinus ? 
Nam constat illos neque adeo olim fuisse, Antonini fere principatu, et 
in catholicam primo doctrinam credidisse apud Ecclesiam Romanensem, 
donec sub episcopatu Eleutheri benedicti... in perpetuum discidium re- 
legati venena doctrinarum suarum disseminaverunt.... Cupio ostendant 
mihi, ex qua auctoritate prodierunt... Probent se novos Apostolos esse, 
dicant Christum iterum descendisse, iterum ipsum docuisse, iterum cru- 
cifixum, iterum mortuum, iterum resuscitatum; sic enim Apostolos solet 
facere; dare illis praeterea virtutem eadem signa edendi, quae et ipse... 
Ceterum si quae audent interserere se aetati apostolicae, ut ideo videan- 
tur ab Apostolis traditae, quia sub Apostolis fuerunt, possumus dicere: 
edant ergo origines Ecclesiarum suarum, evolvant ordinem Episcoporum 
suorum ita per successiones ab initio decurrentem, ut primus ille Epi- 
scopus aliquem ex Apostolis vel apostolicis viris qui tamen cum Apo- 
stolis perseveraverint, habuerit auctorem et antecessorem... Confingant 
tale aliquid haeretici... Sed etsi confinxerint, nihil promovebunt. Ipsa 

cum Ecclesia Romana, quae unitatis radix est ac centrum 
(supra p. 69. sqq.). Iam ex hac successione et consensione 
Patres argumentum ducunt dupliciter: a) magis historicum 
et philosophicum, quia historice constat, Episcopos sibi suc- 
cedentes quorum memoria et nomina in Ecclesiae venera- 
tione servata sunt, fideles fuisse custodes fidei; neque enim 
in serie Episcoporum eius nomen fuisset toleratum , qui 
depositum adulterasset (cf. supra p. 82.). Praeterea unani- 
mis consensus omnium Ecclesiarum, quae per totum orbem 
constitutae sunt, est ipse argumentum etiam philosophicum 
veritatis; error enim est multiplex, veritas una. « Ecquid 
verisimile est, inquit Tertullianus Praescript. c. 28, ut tot 
ac tantae (Ecclesiae) in unam fidem erraverint? Nullus inter 
multos eventus est unus exitus, variasse debuerat error 
doctrinae Ecclesiarum. Ceterum quod apud multos unum 
invenitur, non est erratum sed traditum. » Haec historica 
et philosophica consideratio instituitur potissimum polemice 
et in oppositione ad varietates et dissensiones multiplicium 
haereseon. b) Argumentum proprium ac supremum ducunt, 
ut vidimus, ex consideratione theologica successionis et con- 
sensionis, quatenus a Christo originem habet ad custodiam 
depositi, et ad hoc infallibiliter servandum ei promissa et 
semper praesto est tutela Christi et assistentia Spiritus 
Saneti (th. VIII. n. 3°.). 

Non ergo in modo considerandi ministerium Traditionis 
et in methodo demonstrandi integritatem doctrinae traditae 


enim doctrina eorum cum apostolica comparata ex diversitate et contra- 
rietate sua pronuntiabit , neque Apostoli alicuius auctoris esse neque 
Apostolici... Ad hanc itaque formam provocabuntur ab illis Ecclesiis, 
quae licet nullum ex Apostolis vel Apostolicis auctorem suum profe- 
rant, ut multo posteriores, quae denique quotidie instituuntur, tamen 
in eadem fide conspirantes non minus apostolicae deputantur pro con- 
sanguinitate doctrinae. Ita omnes haereses ad utramque formam (suc- 
cessionis apostolicae, et consanguinitatis doctrinae in consensione cum 
Ecclesiis apostolicis) a nostris Ecclesiis provocatae, probent se, quaqua 
putant, apóstolicas. Sed adeo nec sunt, nec possunt probare quod non 
sunt; nec recipiuntur in pacem et communicationem ab Ecclesiis quoquo- 
modo apostolicis, scilicet ob diversitatem sacramenti nullo modo apo- 
stolicae » Tertull. Praescript. c. 30-82; cf. 86. 37. Clem. Alex. Strom. V1I. 
p. 764. 76b. 

ullum est discrimen inter Patres vetustissimos et inter 
recentiores, Sed qui hoe confinxerunt, solum adtenderunt 
argumentationem historicam apud vetustiores Patres dissi- 
mulata argumentatione theologica , quae est potissima et 
non minus diserta apud eosdem; contra vero Patrum re- 
centiorum solam partem theologicam , dum appellant ad 
auctoritatem manentem -ex promisso et collato charismate 
veritatis, selegerunt neglecta eorum argumentatione histo- 
rica et philosophica. Hac sane arte contradictiones et di- 
versitates sententiarum ubique reperientur. 

II. Protestantes ex suo principio fundamentali neque 
in consentiente testificatione antiquitatis christianae et Ec- 
clesiae totius agnoscunt authenticam propositionem revelatae 
doctrinae, sed tantummodo historicum testimonium fidei, ut 
loquuntur, h. e. testimonium ex quo discamus, quae fuerit 
eorum attestantium fides; ita ut non fides nostra ad illud 
testimonium conformanda, sed testimonium ipsum ad nor- 
mam unicam fidei, quae est Scriptura, examinandum et 
iudicandum sit (cf. supra p. 7.). Quoniam vero vel inviti 
sentiunt, quantum sit ponderis in sententia ac iudicio an- 
tiquitatis christianae, conantur hoc ipsum suum principium 
obtrudere vetustis Patribus. Aiunt igitur, Patres illos ad 
Ecclesiarum et nominatim ad Ecclesiarum apostolicarum do- 
ctrinam tum vigentem solum appellasse, guia vel quatenus 
videbant eam actu consentire cum doctrina Scripturarum; 
adeo ut demonstratio apostolicitatis doctrinae ex Scripturis 
independenter a sensu et consensu Ecclesiarum praecedat 
et sola sit propria demonstratio, examen autem professionis 
Ecclesiae subsequatur, et si ea reperiatur conformis Scri- 
pturis, confirmationem aliquam praebeat demonstrationis 
propriae, quae instituta est ex solis Scripturis indepen- 
denter ab auctoritate et Traditione Ecclesiae. 

Quam hoc impudens sit mendacium, puto satis constare 
ex superioribus. Vide th. VIII. Nihilominus praeter iam de- 
monstrata inquiramus sententiam vetustorum Patrum de hac 
re adhuc distinctius. Statuunt unanimes et disertissimis 
verbis, praedicationem et Traditionem ecclesiasticam esse 
normam supremam et necessariam, ad quam Scripturarum 

et canon et lectio et interpretatio exigenda sit. Non ergo 
Scripturae sensus erutus interpretatione independenti est eis 
norma, ad quam examinent et vel probent vel reiiciant prae- 
dicationem et Traditionem Ecclesiae; sed haec praedicatio ut 
ab Ecclesia proponitur, est eis fidei obiectum et norma, ad 
quam sententia de ipso Scripturarum canone ét vero sensu 
exigenda sit. 

Per successionem Episcoporum, quibus Apostoli Eccle- 
siam quae in unoquoque loco est tradiderunt, ait Irenaeus, 
« pervenit usque ad nos custoditione sine fictione Scriptu- 
rarum tractatio plenissima... et lectio sine falsatione, et 
secundum Scripturas expositio legitima » 1. IV. c. 33. n. 8. 
Eodem modo Tertulliangs: « ergo non ad Scripturas provo- 
candum est, nec in his constituendum certamen... Ordo 
rerum desiderabat illud prius proponi... quibus competat 
fides ipsa, cuius sint Scripturae, a quo et per quos et quando 
et quibus sit tradita disciplina, qua fiunt Christiani ; ubi 
enim apparuerit esse veritatem disciplinae et fidei christia- 
nae, illie erit veritas Scripturarum et expositionum et 
omnium Traditionum christianarum » Praescript. 19. Ut au- 
tem reperiatur, ubi sit veritas doctrinae, provocat Tertul- 
lianus cum ceteris ad consensum Ecclesiarum (supra p. 71.). 
Unde monet ulterius Irenaeus, in Ecclesia a Domino ipso 
positos esse doctores: « ubi igitur charismata Domini posita 
sunt, ibi discere oportet veritatem, apud quos est ea, quae 
est ab Apostolis Ecclesiae successio... Hi enim et fidem 
nostram custodiunt... et Scripturas sine periculo exponunt 
l. IV. c. 26. n. 5; cf. ib. c. 32. n. 1. Ita et Clemens Alexan- 
drinus: « recta sunt omnia coram iis, qui intelligunt h. e. 
iis, qui ab ipso (Domino) declaratam expositionem Soriptu, 
rarum secundum ecclesiasticam regulam accipientes conser- 
vant» Strom. VI. p. 676. Verum et genuinum Gnostiecum ait 
esse, « qui cum in ipsis consenuerit Scripturis servans apo- 
stolicam et ecclesiasticam dog matum rectitudinem, rectissime 
vivit » Strom. VII. p. 762. (cf. VI. p. 645. 679; VII. p. 755; 
Origen. Princip. IV. n. 9; Euseb. Demonstr. Evang. 1. I. 
c. 8.). Clementia discipulus Origenes tum in praefatione ad 
libros de Principiis ut fundamentum totius theologiae et 

yywcsws christianae declarat praedicationem ecclesiasticam 
(cf. supra p. 68.); tum diserte Traditionem definit esse nor- 
mam supremam interpretationis Scripturae. « Quoties (hae- 
retici) canonicas proferunt Soripturas, inquit, in quibus 
omnis Christianus consentit et credit, videntur dicere: ecce 
in domibus est verbum veritatis (Matth. XXIV. 26.). Sed 
nos illis credere non debemus nec exire a prima et eccle- 
siastica Traditione, nec aliter credere nisi quemadmodum per 
successionem Ecclesiae Dei traditum est » Comment. in Matth. 
n. 46. T. III. p. 864. In Recognitionum libris nomine Cle- 
mentis Romani suppositis sed scriptis saeculo III. ineunte, 
inducitur s. Petri admonitio. « Multas, ut video, ingeniosi 
homines ex his quae legunt, verisimilitudines capiunt; et 
ideo diligenter observandum est, ut leo Dei cum legitur, non 
secundum proprii ingenii intelligentiam legatur. Sunt enim 
multa verba in Scripturis divinis, quae possunt trahi ad 
eum sensum, quem sibi unusquisque sponte praesumpserit, - 
quod fieri non oportet. Non enim sensum, quem extrinse- 
eus adtuleris, alienum et extraneum debes quaerere , quem 
ex Scripturarum auctoritate confirmes ; sed ex ipsis Seri- 
pturis sensum capere veritatis, et ideo oportet ab eo intel- 
ligentiam discere Scripturarum, qui eam a maioribus secun- 
dum veritatem sibi traditam servat »1. X. n. 42. (Galland.II. 
p. 922.) cf. 1. VIII. n. 37. (ib. p. 298.). Ne prolixiores simus, 
omnium Patrum inde.ab aevo apostolico ea est sententia , 
quae s. Vincentio Lirinensi saeculo V? « a quam plurimis 
sanctitate et doctrina praestantibus viris » confirmata est, 
unumquemque « duplici modo munire fidem suam debere; 
primo scilicet divinae legis auctoritate, tum deinde Eccle- 
siae catholicae Traditione. » Ratio autem, cur Scripturarum 
ęanoni « ecclesiasticae intelligentiae iungenda sit auctori- 
tas, » a Vincentio declaratur: « quia videlicet Scripturam 
Sacram pro ipsa sua altitudine non uno eodemque sensu 
universi accipiunt; sed eiusdem eloquia aliter atque aliter 
alius atque alius interpretatur, ut paene quot homines sunt, 
tot illie sententiae erui posse videantur. » Nominatis aliquot 
haereticis, qui suas haereses ex ipsis Scripturis defendunt, 
concludit: « atque idcirco multum necesse est propter tantos 

tam varii erroris anfractus,- ut propheticae et apostolicae 
interpretationis linea secundum ecclesiastici et catholici sen- 
sus normam dirigatur » Lirin. cc. 1. 2. 88; cf. etiam August. 
de Genesi ad litter. Op. imperfect. n. 15; Rufin. Hist. Eccl. 
l. II. c. 9. Vide Stapleton Controv. 1. XI. c. 8. 


THESIS XI. 
Per synthesin ex praecedentibus colligitur 


proprius Traditionis conceptus, et ex Patrum sententiis 
confirmatur. 


« Doctrina fldei universa, quatenus sub assistentia Spiritus Sancti 
» in conseusu custodum depositi et doctorum divinitus iustitutorum con- 
» tinua successione conservatur, atque in professione et vita totius Ec- 
» clesiae sese exserit, sensu maxime proprio divina est Traditio. Hanc 
» 88. Patres dicunt praedicationem ecclesiasticam , intelligendi regulam, 
» regulam apostolicae veritatis, si directe spectatur doctrina ut obiectum, 
» quod in successione apostolica servatur ac traditur; est autem et di- 
» citur conscientia fidei, catholicus intellectus, ecclesiasticus sensus, fides 
» scripta in cordibus, sapientia non scripta, si directe ut subiectum spe- 
» ctatur Ecclesia sub assistentia Spiritus Sancti constituta et charismate 


» veritatis imbuta ad intelligendum, custodiendum et explicandum de- 
» positum fidei. » 


I. Prima pars theseos est mera synthesis antecedentium. 
Demonstratum est, promulgationem revelationis a Christo 
ipso esse ita dispositam, ut Apostoli pro Christo legatione 
fungentes suo ministerio et auctoritate praedicationis, qua 
per Spiritum veritatis erant instructi, Ecolesias fundarent, 
eisque totam doctrinam revelatam velut hereditatem trans- 
mitterent; atque adeo fit, ut religioni christianae secundum 
divini sui auctoris institutionem essentialis sit « obedientia 
fidei » respondens supernaturali auctoritati docentium, pro- 
indeque essentiale sit magisterium authenticum (th. IV.). In- 
super demonstratum est, verbia disertis instituisse Christum, 
ut magisterium authenticum cuius auctoritas est ex assisten- 
tia Spiritus Sancti inducentis in omnem veritatem, primo 
ordinatum ad infallibilem promulgationem revelationis sit ' 
perpetuum usque ad consummationem saeculi ad eiusdem in- 
tegrae revelationis conservationem et propagationem (th. V.). 
Unde constat ulterius, hanc oeconomiam a Christo institu- 

tam ex rei natura nexam esse cum charactere unitatis in 
universalitate fidei christianae (th. VI.); nec posse censeri 
Scripturas substitutas magisterio successionis apostolicae, 
sed eas esse instrumentum doctrinae, quod ipsis custo-. 
dibus depositi est commissum custodiendum et explican- 
dum (th. VII.). Tum demonstratum est, secundum hanc oeco- 
nomiam in Scripturis definitam et exhibitam evidenter inde 
& temporibus Apostolorum universam Ecclesiam esse con- 
stitutam, hocque nixam fundamentali principio, magisterium 
et ministerium ad custodiendam et praedicandam integram 
revelationem esse institutum in successione apostolica; idque 
ita, ut huic magisterio, quatenus in consensu et communione 
nominatim cum visibili unitatis centro spectatur, promis- 
sum sit semperque praesens supernaturale charisma Spiritus 
Saneti (th. VIII.). Huic muneri porro intelleximus elementum 
visibile totius constitutionis et actuum Ecclesiae tam in vita 
(si ita loqui fas est) quotidiana, quam in solemnibus gestis 
mirabiliter respondere ; constanter tamen semper et ubique 
formalem rationem auctoritatis et plenae securitatis in ser- 
vanda et explicanda doctrina repetitam fuisse a charismate 
invisibili Spiritus Sancti (th. IX. X.). Ex quibus omnibüs 
apparet, Ecclesiam universam omnium aetatum et omnium 
locorum cum tota sua historia esse magnum commentarium 
realem, ac perpetuam confirmationem veri sensus, quem in 
verbis Christi et Apostolorum expressum Catholici credi- 
mus et demonstramus. 

Ergo demonstratum est, insitam naturam et propriam 
rationem Ecclesiae a divino fundatore esse ita constitutam, 
ut fides et disciplina divinitus primum a Christo ipso et 
dictante Spiritu Sancto ab Apostolis tradita, per ministe- 
rium et magisterium authenticum semper vigens ac vivens 
a generatione in generationem propagetur. « Et timebunt 
qui ab occidente, nomen Domini, et qui ab ortu solis, glo- 
riam eius, cum venerit... Hoc foedus meum cum eis, dicit 
Dominus: Spiritus meus qui est in te (1), et verba mea quae 


(1) Alloeutio Domini non est directa ad Isaiam, sed ad eos quibus- 
«um suum hoc foedus futurum esse dicit, h. e. vel ad populum christia- 


num vel ad Christum simul et ad Ecclesiam. Ergo pronomen numeri 
FBRANZELIN, 7 

posui in ore tuo, non recedent de ore tuo, et de ore seminis tui, 
et de ore seminis seminis tui , dicit Dominus, amodo et usque in 
sempiternum» Is. LIX. 19-21. « Traditionem Apostolorum, ut 
disputat Irenaeus, in toto mundo manifestatam in omni Eccle- 
sia adest respicere... et habemus annumerare eos, qui ab Apo- 
stolis instituti sunt Episcopi in Ecclesiis et successores eo- 
rum usque ad nos... Tantae igitur ostensiones cum sint 
(al. ostensionis cum sint haec), non oportet adhuc quaere- 
re apud alios veritatem, quam facile est ab Ecclesia su- 
mere, cum Apostoli quasi in depositorium dives plenissi- 
me in eam contulerint omnia, quae sint veritatis, uti omnis 
quicumque velit, sumat ex ea potum vitae; haec est enim 
vitae introitus» Iren. III. ec. 3. 4. Atqui doctrina et di- 
sciplina divina inde ab Apostolis conservata et propagata, 
si consideretur una cum modo œt organo propagationis, 
quod ab instrumentis Scripturae distinctum ac diversum 
a Christo ipso est institutum, divina Traditio est ac dici 
debet sensu maxime proprio (th. II. III.) Ergo constat 
propositum in priori parte praesentis theseos. 

II. Quoad alteram partem theseos in primis ob oculos 
ponenda est phraseologia Sanetorum, ubi loquuntur de do- 
ctrina ac disciplina divina, prout viget et vivit per omnes 
aetates in fide et professione, in vita et cultu totius Ec- 
clesiae et nominatim in consensu pastorum et doctorum. 

Iam s. loannes ait: « Filius Dei venit et dedit nobis 
sensum (Biavowxv), ut cognoscamus verum Deum et simus in 
vero Filio eius » 1. Io. II. 20; et s. Paulus: «nos autem non 
spiritum huius mundi accepimus, sed Spiritum quiex Deo 
est, ut sciamus quae a Deo donata sunt nobis... Quis co- 
gnovit sensum Domini, qui instruat eum? Nos autem sen- 
sum Christi (vouv Xpiorov) habemus» 1. Cor. II. 10-16. 


ingularis in fe, in ore tuo, seminis fui non refertur ad Isaiam, sed 
est collectivum referendum ad eos, quos Dominus alloquitur. Quomodo 
enim secus intelligas incisum: de ore seminis twi? potestne Ecclesia et 
populus christianus appellari semen Isaiae? Promittitur igitur Spiritus 
Domini, promittuntur verba Domini permansura cum novo populo Dei a 
generatione in generationem usque in sempiternum. Of. loca parallela in 
prophetiae iam implemento Io. XIV. 16; Matth. XXVIII. 29. supra th. V. 

Ioannis discipulum Ignatium audivimus supra (p. 66.) 
monentem, ut omnes « unanimes sint in sententia Dei; » ad 
quam unitatem vinculum sunt « Episcopi per fines terrae 
constituti, qui sunt in sententia Iesu Christi;» et quia Ie- 
sus Christus est ipsa sententia, ipsum Verbum Patris, ideo 
qui sunt unanimes in sententia Episcopi (uniti cum Epi- 
scopis per fines terrae), sunt in sententia Dei. Sententia 
itaque Patris est Iesus Christus; sententia Iesu Christi est 
in consensu Episcoporum, et per hos in consensu omnium 
fidelium ep. ad Ephes. n. 3. sqq. 

Irenaeus, ut vidimus, distinctissime Traditionem decla- 
rat ut integram doctrinam, quae per successiones Aposto- 
lorum pervenit usque ad nos, operante et charisma verita- 
tis largiente Spiritu Sancto (supra p. 74. sq.), et cuius . 
doctrinae compendium comprehenditur àtque omnibus Chri- - 
stianis semper tradebatur in symbolo apostolico. Iam hanc 
in Ecclesia traditam et in tota eius vita sese exserentem 
fidem appellat «regulam veritatis immobilem, » per quam 
haereses et falsae interpretationes Scripturarum dignoscun- 
tur l. I. c. 9. n. 4; 1. III. c. 2. n. 1; «veritatis praeco- 
nationem n to ^n; &Xrctac xnpuyua III. c. 8. n. 8; « prae- 
dicationem Ecclesiae undique constantem et aequaliter per- 
severantem » l. III. c. 24. n. 1; « Ecclesiae praedicationem 
veram et firmam, apud quam una et eadem salutis via in 
universo mundo ostenditur» l. V. c. 20. n. 1; « praeco- 
nium Ecclesiae, quod prophetae quidem praeconaverunt, 
perfecit autem Christus, Apostoli vero tradiderunt, a qui- 
bus Ecclesia accipiens per universum mundum sola bene 
custodiens tradidit filiis suis » 1. V. praefat. (cf. Conc. 
Trid. sess. IV.). 

Eodem sensu Tertullianus appellat « regulam fidei unam 
omnino, solam immobilem et irreformabilem » de veland. 
virg. c. 1; contr. Prax. c. 2. et 8; de Praescript. c. 18. 14; 
u regulam quam Ecclesia ab Apostolis, Apostoli a Chri- 
sto, Christus a Deo tradidit » Praescript. c. 97. 

A Clemente quoque Alexandrino dieitur regula eccle- 
siastica, ex qua accipitur Scripturarum expositio, et qua 
novum et antiquum Testamentum in concentum redigun- 

tur, contra ac Gnostici inter Testamentum utrumque fin- 
gunt repugnantiam Strom. VI. p. 676. Ipsam xyvoc:v h. e. 
profundiorem. mysteriorum et Scripturarum intelligentiam 
docet traditam esse per successionem inde ab Apostolis, 
quae est « scriptae non scripta Traditio, n a Christo ad Apo- 
stolos, ab Apostolis ad nos usque perveniens, atque ideo 
pertinens ad ipsam regulam ecclesiasticam, secundum quam 
Scripturae sunt intelligendae ibid. p. 645. 679. Hanc ap- 
pellat etiam ecclesiasticam sapientiam (1) 1. VII. p. 769; 
quae «verissima vvoc:; in sola est antiqua Ecclesia » non 
autem apud haereticos ib. p. 755; haeretici enim « depra- 
vant regulam Ecclesiae, » habent scilicet « falsam clavim 
et non ingrediuntur sicut nos per Domini Traditionem , 
sed perfosso Ecclesiae muro veritatem transgrediuntur» 
ib. p. 764. 765. 

Sequitur Clementis discipulus Origenes. In praefatione 
ad libros de Principiis ut norma, ad quam omnes senten- 
tiae exigendae sunt, ponitur «ecclesiastica praedicatio per 
successionis ordinem ab Apostolis tradita et usque ad prae- 
sens in Ecclesiis permanens; » hanc dicit « regulam apo- 
stolicae veritatis » in Ps. 96. hom. 4. n. 1. T. II. p. 671; 
« regulam coelestis Ecclesiae Iesu Christi secundum succes- 
sionem apostolicam n (2) de Princip. 1. IV. n. 9. T. I. p. 166. 

Antiquus auctor libri adversus Artemonitas inscripti 
« Parvus Labyrinthus » Traditionem appellat sensum eccle- 
siasticum et primitivae fidei regulam (8) apud Euseb. H. E. 
l. IV. c. 28. Simillimus est modus loquendi Athanasii, qui 
universalem doctrinam, qua Episcopi et tota Ecclesia in- 
formantur, dicit « intellectum, secundum quem nos senti- 
mus n (4) or. II. contr. Arian. n. 94. T. I. p. 502; et 
a ecclesiasticum scopum , fidei anchoram » or. III. n. 58. 


(1) Tn; yveciog tns exxànsiactixns pavo Tnpia. 

(2) Kavov tns 'Incou Xpia ou xata 8ia80v Tuv "AmoaroAuv oUgaviou éx- 
xÀncia$. 

(3) To ixxAnciacrixov Qpoynpa, mio TSUG dpxaiae xavova. 

Recentiores eruditi auctorem Labyrinthi Eusebio incompertum cen- 
sent esse s. Hippolytum. 

(4) Aiavoiav, ws jpeg Qpovoupeev. 


— 101 — 

Epiphanius nominat «regiam viam, quae est Ecclesia, et 
iter veritatis» haeres. 69. (Novatianorum) n. 12. coll. 13; 
Hilarius « fidei conscientiam; conscientiam communis fi- 
dei » (1), quam opponit « impiae intelligentiae » haeretico- 
rum de Trinit. 1. VIII. c. 1. et de Synodis n. 65; Rufi- 
nus a« intelligendi regulam ex apostolica successione susce- 
ptam » Hist. Eccles. 1. II. c. 9; Augustinus « fidei regu- 
lam, regulam sanitatis » in Io. tract. 18. n. 1; de doctri- 
na christian. l. III. c. 2; «regulam pietatis» Genes. ad 
litt. I. c. 21. n. 41. (ita et Pseudo-Augustin. de Praedest. 
et grat. c. 1.); « canonicum sensum; n « catholicum intel- ` 
lectum » serm. 294. c. 20. (al. serm. 14. de verbis Apo- 
8toli); contr. ep. Parmeniani l. II. c. 10. n. 20; cf. contr. 
Faust. l. IV. c. 2; Vincentius Lirinensis « ecclesiasticae 
intelligentiae auctoritatem; » u ecclesiastici et catholici sen- 
sus normam » Commonitor. c. 2; cf. c. 98; Concilium Tri- 
dentinum « universum Ecclesiae sensum » sess. XIII. c. 1. 
Has omnes locutiones in duplicem classem, quam in 
thesi indicavimus, dispesci posse ex ipsa significatione no- 
minum patet; aliis enim iisque praestantissimis magis di- 
recte designatur doctrinae catholicae conscientia et intel- 
ligentia, quae est in Ecclesia et nominatim in Ecclesia do- 
cente sub charismate Spiritus Saneti, quando dicitur « con- 
scientia fidei. communis; sensus ecclesiasticus, intellectus ca- 
tholicus, ecclesiastica intelligentia, scopus ecclesiasticus ; n 
aliis directe significatur ipsa tradita doctrina et fides ob- 
lectiva informans intellectum et conscientiam Ecclesiae, ubi 


(1) Hic modus loquendi a recentioribus quibusdam dictus est fa- 
vere errori, ac si Ecclesia docens solum declararet id, quod in conscientia 
Ecclesiae discentis continetur. Quomodo se habeat conscientia fldei in 
Ecclesia discente dicemus in thesi sequenti. Ceterum haec s. Hilarii 
sententia omnino idem et eodem modo signiflcat, quod ab aliis PP. di- 
citur « sensus ecclesiasticus, » « sensus Ecclesiae, » « intellectus catho- 
licus, » « eeclesiastica intelligentia, » « ecclesiastica sapientia.» Neque 
vero nomine « conscientiae fidei » intelligitur solius déscentis sed immo : 
totius Ecclesiae sensus et consensus. Si qui vero appellationem per se 
aptissimam detorqueant ad sensum alienum, non ideo appellatio ipsa 


censeri potest favere errori; quae enim reperiri possunt vocabula nulli 
detorsioni ad alienos sensus obnoxia? 

appellatur « praedicatio ecclesiastica, praeconatio Ecclesiae 
(70 tng ExxXmotae xnpuY.), regula fidei , regula pietatis , 
regula veritatis apostolicae, intelligendi regula.» Patet au- 
tem, hanc non esse rem aliam et aliam; sed unius rei, Tra- 
ditionis scilicet in complexu spectatae (vide supra p. 12.), 
aliam et aliam considerationem. 

Non puto, cuiquam dubium incidere posse, utrum re- 
vera id quod hisce nominibus designatur, sit tradita fides 
et professio Ecclesiae; est enim hoc in locis citatis omni- 
bus manifestissimum. Afferam tamen pro utraque classe 
locutionum exemplum in integro contextu. Vincentius Li- 
rinensis c. 1. et 2. postquam dixit, fidem muniendam esse 
«primo divinae legis (Scripturae) auctoritate, tum deinde 
Ecclesiae catholicae Traditione, » continuo subdit: « hie 
forsitan requirat aliquis, cum sit perfectus Scripturarum 
canon sibique ad omnia satis superque sufficiens, quid 
opus est, ut et ecclesiasticae intelligentiae iungatur aucto- 
ritas ?» Respondet: propter difficultates et varias, quibus 
Scripturae explicantur, interpretationes multum necesse 
est, «ut propheticae et apostolicae interpretationis linea 
secundum ecclesiastici et catholici sensus normam dirigatur.» 
Hie Traditio Ecclesiae catholicae, ecclesiastica intelligentia, 
ecclesiasticus et catholicus sensus evidenter rem unam ean 
demque significant et promiscue usurpantur. | 

Augustinus in Io. tract. 18. n. 1. sentiens difficulta- 
tes in interpretatione capitis V. Ioan. ita monet auditores. 
« Neque natae sunt haereses... nisi dum Scripturae bonae 
intelliguntur non bene, et quod in eis non bene intelligi- 
iur, etiam temere et audacter asseritur. Itaque carissimi, 
valde caute haec audire debemus, ad quae capienda par- 
vali sumus, et corde pio et tremore, sicut scriptum est, 
hanc tenentes regulam sanitatis, ut quod secundum fidem 
qua imbuti sumus, intelligere valuerimus, tamquam de cibo 
gaudeamus; quod autem secundum sanam fidei regulam in- 
telligere nondum potuerimus, dubitationem &uferamus, in- 
tellgentiam differamus... Etiam a me, carissimi, longe sit 
vana praesumptio , si volo sanus in domo Dei conversari , 
quae est Ecclesia Dei vivi columna et firmamentum verita- 

tis. » Itaque fides qua imbuti sumus, dicitur regula secun- 
dum quam Scripturas interpretamur, ut si verba Scriptu- 
rae videantur sensum praeseferre contrarium illi regulae 
fidei, non in fide vacillemus, sed fateamur nos Scripturas 
non intelligere. Illa autem fides qua imbuti sumus et illa 
regula fidei obiective consideratur in Ecclesia, à qua nos 
eam accepimus, ita ut securitas nostrae fidei sit per Ec- 
clesiam, columnam scilicet et firmamentum veritatis. 


THESIS XII. 


De modo quo consensus fidelium in doctrinam fidei, 
' sit criterium divinae Traditionis. , 


« Conscientia ac professio fidei in toto fldelium coetu a Spiritu ve- 
» ritatis per magisterium authenticum successionis apostolicae semper 
» conservatur ab errore immunis. Licet ergo sive singulis de plebe fide- 
» lium sive plebibus integris non sit facultas authentice docendi sed 
» oficium discendi, totius tamen populi christiani « catholicus sensus» 
» et consensus in dogmate christianae fldei censeri debet unum ex cri- 
» teriis divinae Traditionis. » 


I. In prima parte huius propositionis duo dicuntur, 
conservari nempe per Spiritum Sanctum in fidelium coetu 
fidei integritatem semper illaesam, tum vero Spiritum San- 
ctum id praestare non sola immediata sua operatione et 
sine visibili ministerio, sed per authenticum magisterium 
successionis apostolicae. Haec quae a quibusdam dicitur 
infallibilitas passiva Ecclesiae (1), facile intelligitur ex 
mutua relatione inter pastores doctoresque authenticos et 
inter greges fidelium , prout ea a Christo ipso disposi- 
ta ac instituta exhibetur tum in evangelicis et apostoli- 
cis scriptis tum per omnes subsequentes aetates in ceteris 
documentis. 

1°. Probatur itaque in primis argumento generali sed 
evidenti. Quando Christus Deus ac Dominus authenticum 
magisterium instituit, et cum legatis suis, dum eos bapti- 
zare et docere omnes gentes atque initiatos in fidei inte- 

(1) Mallem equidem distinguere Ecclesiae infallibilitatem in creden- 


do et infallibilitatem in docendo, vel infallibilitatem in fidei obedientia 
(zns dxon;) et in fidei praedicatione ac definitione (zou xnpuypartos). i 

gritate continere iussit, se futurum promisit omnibus die- 
bus usque ad consummationem saeculi, Spiritumque verita- 
tis cum iis testantibus mansurum in aeternum, finis huius 
institutionis erat ipsa doctrinae ac testimonii suscepti con- 
servatio et fidei integritas in fidelibus; charismata énim haec 
promissa et collata sunt in utilitatem et necessitatem totius 
corporis 1. Cor. III. 22. coll. Eph. IV. 16. Unde huic magi- 
sterio perpetuo, indefectibili, et infallibili ex ipsa Christi in- 
stitutione respondet perpetua « obedientia fidei » in creden- 
tibus (th. IV.). Ergo sicut Spiritus Sanctua praedicationem 
et testificationem in unitate pastorum et doctorum conser- 
vat semper immunem ab errore; ita per hanc ipsam infal- 
libilem testificationem docentium conservat semper immunem 
ab errore fidem discentium, qui per fidei obedientiam manent 
in consensione et communione cum consentientibus pasto- 
ribus: Christus sententia Patris, Episcopi per fines terrarum 
(coniuncti per vinculum et glutinum unitatis) in sententia 
Christi, fideles in sententia Episcoporum (th. VIII. n. I.). 

2°. Argumentum ductum ex fine charismatum in succes- 
sione apostolica et ex relatione auctoritatis docentium ad. 
obedientiam fidei in discentibus generatim spectatum pos- 
sumus considerare distinctius ex ipsis verbis Christi et Apo- 
stolorum. De apostolatu ac munere divinitus commisso prae- 
dicandi et docendi Christus et Apostoli numquam sermonem 
habent, quin simul considerent illi respondentem fidem ac 
professionem credentium tamquam scopum et effectum, ad 
quem illud ordinatur; sicut vicissim hanc fidem et profes- 
sionem exhibent in connexione cum praedicatione tamquam 
cum sua conditione et causa (partiali utique, ministeriali 
et externa cf. 1. Cor. III. 4-9.). Si quando fidem et profes- 
sionem spectant in connexione cum gratia interna utpote 
causa praecipua; huiusmodi testimonia abstrahunt quidem 
a gratia externa praedicationis, non vero eam excludunt, 
cum iuxta universalem et ordinariam oeconomiam a Chri- 
. Sto institutam gratia interna invisibilis connexa sit cum 
gratia externa visibili auditus fidei. Est hic divinus velut 
gorites: salutifera professio et invocatio, fides, auditus fidei, 
praedicatio, divina missio Apostolorum eorumque succes- 

sorum, denique verbum Christi revelatum. « Prope est ver- 
bum in ore tuo et in corde tuo; hoc est verbum fidei, quod 
praedicamus.... Omnis enim quicumque invocaverit nomen 
Domini, salvus erit. Quomodo ergo invocabunt, in quem non 
crediderunt, aut quomodo credent ei, quem non audierunt, 
quomodo autem audient sine praedicante, quomodo vero prae- 
dicabunt, nisi mittantur?... Ergo fides e» auditu, auditus 
autem per verbum Christi » Rom. X. 8-17. Itaque sunt gentes 
edoctae servare omnia quaecumque mandavit Christus, sed 
quatenus ex altera parte sunt missi a Christo praedi- 
cantes et docentes, quibuscum Christus est omnibus diebus 
Matth. XXVIII. Rogat Christus oratione quae effectu ca- 
rere nequit, ut omnes unum sint in Patre et in Filio; sed 
unum sint credituri per verbum Apostolorum Io. X VII.20.21. 
Unum corpus et unus Spiritus, in una spe vocationis; sicut 
unus Dominus ita una fides, unum baptisma; sed ad hano 
unitatem perpetuo efficiendam et conservandam, « ad con- 
summationem (xa^xg^*tcu.ov articulatam dispositionem et per- 
fectionem) sanctorum, ad aedificationem corporis Christi, 
ut iam non simus parvuli fluctuantes et cireumferamur omni 
vento doctrinae, » in hunc inquam finem ipse instituit mu- 
nera tum extraordinaria in prima fidei revelatione, tum or- 
dinaria ad fidei conservationem et propagationem. « Ipse 
dedit quosdam quidem Apostolos... alios autem pastores et 
doctores... donec occurramus omnes in unitatem fidei, et agni- 
tionis Filii Dei, in virum perfectum in mensuram aetatis 
plenitudinis Christi» Eph. IV.4-14. Portae inferi non prae- 
valebunt adversus Ecclesiam; sed hoc efficit Christus per 
aedificationem eius super petram, et quatenus tota petrae 
innititur et a petra continetur Matth. XVI. 18. 

Non opus est, ut eandem operationem Spiritus Sancti in 
universam Ecclesiam per ministerium successionis aposto- 
licae confirmemus ex unanimi doctrina ipsorum custodum 
depositi inde ab aetate apostolica, cum haec demonstratio 
ex superioribus huc facile transferri possit. Vide th. VIII.IX. 
n. II. ' 

, Bpiritus itaque veritatis adest toti fidelium coetui « non 
sinens Ecclesias aliter intelligere, aliter credere quod ipse 

per Apostolos praedicaverat; » sed hoc exsequitur suavi pro- 
videntia per visibile ministerium pastorum et doctorum. 
Pastoribus in communione et consensione spectatis adest 
Spiritus veritatis inducens in omnem veritatem ut immedia- 
tum principium ad conservationem catholici intellectus; et 
per horum ministerium ut per gratiam externam, quacum 
nectitur tamquam elementum longe praecipuum unctio et 
gratia interna, idem Spiritus veritatis est principium effor- 
mandi et conservandi infallibiliter « conscientiam fidei » in 
grege adunato pastoribus. Hinc intelligitur, divinas pro- 
missiones quibus declarantur charismata et munera pasto- 
ribus propria, nominatim munus et charisma infallibiliter 
docendi (cf. th. V.), referri quidem immediate et tamquam 
ad subiectum, ad solos Apostolos eorumque successores; sed 
mediate et tamquam ad finem, pertinere ad utilitatem ac 
fructum totius Ecclesiae. 

9'. Hinc porro Spiritus Sanctus quatenus est principium 
internae gratiae et unctionis ad credendum verbum et ad 
servandum mandatum Dei ab authentico magisterio propo- 
situm, non iam pro diversitate munerum hierarcbicorum 
sed indiscriminatim promissus est fidelibus, « dividens sin- 
gulis prout vult. » 

Si quando ergo interna haec gratia dicitur doctrina, 
revelatio, testimonium, huiusmodi locutiones non ad exclu- 
sionem gratiae externae et authenticae praedicationis, sed 
immo cum huius adsignificatione intelligendae sunt. Ita 
intelligitur illud 1. Io.II.20-27: « Nunc antichristi multi fa- 
eti sunt... ex nobis prodierunt sed non erant ex nobis... 
Sed vos unctionem habetis a Sancto et nostis omnia. Non 
scripsi vobis quasi ignorantibus veritatem, sed quasi scien- 
tibus eam... Vos quod audistis ab initio, in vobis perma- 
neat... Haec scripsi vobis de his, qui seducunt vos. Et vos 
unctionem quam accepistis ab eo, maneat in vobis, et non 
necesse habetis, ut aliquis doceat vos; sed sicut unctio eius 
docet vos de omnibus, et verum est et non est mendacium. 
Et sicut docuit vos, manete $n eo. n Qui docet est ipse Chri- 
stus; docet autem dupliciter, per unctionem scilicet gra- 
tiae internae, et per verbum externum propositum ab iis 

qui legatione pro Christo funguntur, inter quos est ipse 
loannes, qui sane ad docendum praedicavit evangelium, et 
ipsam hanc epistolam fecit ad docendum (1). Hine in eo- 
dem ipso loco Apostolus cum gratia illa interna coniungit 
ministerium externum: « vos quod audistis ab initio, in vo- 
bis permaneat; » et in exordio huius ipsius epistolae: « quod 
fuit ab initio, quod audivimus, quod vidimus oculis no- 
stris... testamur et annuntiamus vobis n I. 1-5. Videlicet 
praedicatione externá suppositá fideles unctionem habent a 
Sancto, et docti sunt et norunt omnia; quae omnia sunt illud 
ipsum, quod audierunt ab initio et in quo permanere iu- 
bentur. Unde Ioannes quidem soripsit et hanc epistolam et 
Evangelium quasi iam scientibus veritatem (vide supra 
th. VII. n. IT. 3°), scripsit tamen ad docendum et velut ad 
subsidium praedicationis. At doctores, a quibus fideles « non 
necesse habent » doceri, sunt docentes nova contraria illis, 
quae audierant ab initio; hos ergo fugere et repellere iu- 
bentur fideles, ut conservent unctionem quam acceperunt 
per internam gratiam cum praedicatione externa Apostolo- 
rum. « Haec scripsi vobis de his, qui vos seducunt. Et vos 
unctionem quam accepistis ab eo, maneat in vobis, et non 
necesse habetis ut aliquis doceat vos. » Uno verbo dici pot- 
est: in unctione praedicatio apostolica includitur, pis 
eatio haeretica excluditur. 

Modo non dissimili intelligi debent illa prophetica: « Et 
ponam... universos filios tuos doctos a Domino»(2) Is. LIV.18, 
quae Christus Dominus ipse Io. VI. 45. explicat de necessi- 
tate gratiae internae coniungendae cum externa praedica- 
tione, etiam quando haec procedit ex ipso divino eius ore. 
« Nemo potest venire ad me, nisi Pater qui misit me, tra- 
xerit eum... Est scriptum in prophetis: et erunt omnes do- 


(1) « Et non habetis necessitatem, ut aliquis vos doceat... quid ergo 
nos facimus, fratres, quia docemus vos?... Ipsi Ioanni dico:... ut quid 
telem epistolam fecisti? quid illos docebas, quid instruebas, quid ae- 
dificabas?.... Magisteria forinsecus, adiutoria quaedam sunt et admoni- 


, tiones; cathedram in coelo habet, qui corda docet » s. August. in 1. Io. 
tract. III. n. 13. 


(3) mm "1125 graec. 3i8axrouc fsov. Of. Matth. XXVIII. 19. pa- 


Inreucare, 

cibiles Dei (Si3axcot Beou); omnis qui audivit a Patre et di- 
dicit, venit ad me. » Videlicet ut character proprius novi 
Testamenti declaratur gratia interna et sanctitas theolo- 
gica in comparatione cum oeconomia Mosaica, quae, qua- 
tenus peculiaris uni populo Israël, erat externa et ad iu- 
stitiam legalem. Non tamen ideo ministerium externum in 
novo Testamento excluditur, aut singulis revelatio promit- 
titur immediate a Deo citra causas ministeriales proposita; 
sicut vicissim in oeconomia externa veteris Testamenti non 
excludebatur, sed imo supposita et inclusa intelligi debet 
gratia et sanctificatio interna (1). E 

' Ita etiam secundum analogiam fidei et totius novae oe- 
conomiae aliunde manifestissimae explicari debet oraculum 
alterum Ieremiae. « Ecce dies venient, dicit Dominus, et fe- 
riam domui Israël et domui Iuda foedus novum; non secun- 
dum pactum quod pepigi cum patribus eorum, ut educerem 
eos de terra Aegypti, pactum quod irritum fecerunt... Sed 
hoc erit pactum quod feriam cum domo Israël post dies 
illos, dicit Dominus: dabo legem meam in visceribus eorum 
et in corde eorum scribam eam, et ero eis in Deum et ipsi 
erunt mihi in populum; et non docebit ultra vir proximum 
suum et vir fratrem suum dicens: cognosce Dominum; omnes 
enim cognoscent me a minimo eorum usque ad maximum , 
ait Dominus » Ierem. XXXI. 81-34. Confertur hic id quod 
praevalet in antiquo pacto, scriptio scilicet in tabulis la- 
pideis atque oeconomia externa et temporaria eum eo, quod 


(1) Sane in veteri Testamento gratia interna atque sanctificatio 
theologica non deerat; sed a) illa erat parcior quam in novo Testa- 
mento; 5) ratione huius internae gratiae divina oeconomia non erat 
restricta ad unum populum Israél, sed erat universalis; ideo c) gratia 
et sanctificatio non pertinebat ad pactum antiquum, temporarium, qua- 
tenus hoc specifice differt a novo aeterno Testamento; sed erat gratia 
et sanctificatio iam tum hereditas Testamenti aeterni velut in anteces- 
sum tributa ante mortem testatoris Christi Dei. «Illi omnes (iusti) etsi 
pro temporis dispensatione veteris Testamenti ministrabant figuris, ad 
novum tamen Testamentum, quamvis nondum revelatum, per gratiam Dei 
pertinebant » Aug. contra adversar. leg. et prophet. 1. II. n. 30; ep. 140. 
n. b. et alibi saepe. Cf. Tract. de Trinit. th. XLVIII.; de Incarnat. p. 496. 
sqq. ed. 1; p. 499. ed. 2. 

praevalet in novo Testamento, cum scriptione nimirum in 
cordibus per gratiam (non exclusa sed inclusa praedica- 
tione per legatos Dei) (1), cum oeconomia sanctificationis 
internae et numquam desitura. Ita comparate ad vetus Te- 
stamentum etiam intelligi debent non autem seorsum et 
absolute urgeri ultima verba: « non docebit ultra vir pro- 
ximum suum... omnes enim cognoscent me, » si ea restrin- 
gantur ad hoc stadium, in quo Ecclesia adhuc « per fidem 
ambulat nondum per speciem. » Quoniam vero saepe in 
Seripturis propheticis verba eadem sensu minus pleno re- 
feruntur ad inchoationem nondum perfectam, sensu autem 
plenissimo significant consummationem perfectam, possunt 
eum Augustino ultima incisa prophetiae protendi ad Ec- 
clesiam eonsummatam in visione beatifica, ad Eztvocw in 
qua omnes « cognoscent, sicut et cogniti sunt»1.Cor.XIII.12. 
« Nunc certe, ait Augustinus (de Spirit. et littera n. 97-41), 
iam tempus est Testamenti novi, cuius per prophetam facta 
est promissio per haec verba, quae ex illa prophetia com- 
memoravimus. Cur ergo adhuc dicit unusquisque civi suo 
et fratri suo, cognosce Dominum?... Cum ergo nunc ista 
praedicatio usquequaque crebrescat, quomodo tempus est 
novi Testamenti... nisi quia eiusdem Testamenti novi ae- 
ternam mercedem, id est ipsius Dei beatissimam contem- 
plationem promittendo coniunxit? » 

Comparatio itaque pro stadio fidei in novo Testamento 
habet triplicem terminum: a) cognitio erit universalior 
extensione et longe amplior intensione; 5) doctrina potior 
erit interna per gratiam quam externa: « neque qui plantat 
est aliquid neque qui rigat, sed qui incrementum dat Deus » 
(1. Cor. III. 7.); c) doctrina ipsa externa non merum homi- 
nem primum promulgatorem, et ab eo (licet auctoritate di- 
vina) institutos homines habebit ulteriores propagatores ; 
sed eius primus promulgator visibilis erit Deus-homo, qui 
per ministerium legatione fungentium pro ipso, continuabit 
praedicationem omnibus diebus usque ad consummationem 


(1) €f. 2. Cor. III. 8: « epistola estis Christi, ministrata a nobis et 
scripta non atramento sed Spiritu Dei vivi, non in tabulis lapideis sed 
in tabulis cordis carnalibus. » 

saeculi. « Multifariam multisque modis Deus loquens pa- 
tribus in prophetis, novissime diebus istis locutus est nobis 
in Filio » Heb. I. 1. « Et Moyses quidem fidelis erat in tota 
domo eius tamquam famulus in testimonium eorum, quae 
dicenda erant; Christus vero tamquam Filius in domo sua » 
Heb. LII. 5. Porro « quid est Apollo, quid vero Paulus? Mi- 
nistri eius, cul oredidistis... Dei enim sumus adiutores 
( cuvepyot ), Dei agricultura estis, Dei aedificatio estis » 
1. Cor. III. 4. 5. 9. His addi potest d) sensus plenior, quod 
ipsa visio Dei facie ad faciem pertinet ad promissionem et 
mercedem novi Testamenti. 

II. Pars altera theseos sequitur ex demonstrata priori. 
Profecto enim consensus fidelium in aliquam doctrinam tam- 
quam dogma divinitus revelatum, est argumentum ac cri- 
terium revelationis et Traditionis divinae eo ipso, quod Spi- 
ritus veritatis totum fidelium coetum conservat semper 
immunem ab errore fidei adverso, licet id praestet per mi- 
nisterium authentice docentium. Praeterea huiusmodi con- 
sensum non posse continere errorem in fide ex eo etiam 
constat, quod universus populus christianus aliquam do- 
ctrinam non potest credere revelatam, quin is sit catholicus 
sensus et intellectus totius Ecclesiae, ut tum per se evi- 
dens est, tum patet ex coniunctione plebium cum Episcopis 
(p. 66.), tum ex officio pastorum longe praecipuo prospi- 
cjendi integritati fidei. « Ecclesia enim Dei inter multam 
paleam multaque zizania constituta, multa tolerat; et tamen 
quae sunt contra fidem vel bonam vitam, non approbat nec 
tacet nec facit » Aug. ep. 55. n. 9b. al. 119. ad Ianuar. Hine 
solent ss. Patres absurditatem hypotheseos quod totus po- 
pulus christianus in rebus fidei errasset, assumere tamquam 
argumentum notissimum ad demonstrandam veritatem do- 
ctrinae antiquae et falsitatem doctrinae novae. Si novita- 
tes ab haereticis inductae et antiquitati contrariae reci- 
piantur, « necesse est (ita argumentatur Vincentius Liri- 
nensis ab absurdo), ut omnes omnium aetatum fideles, omnes 
sancti, omnes casti, continentes, virgines, omnes clerici, le- 
vitae et sacerdotes, tanta confessorum millia, tanti marty- 
rum exercitus, tanta urbium , tanta populorum celebritas 

et multitudo, tot insulae, provinciae, reges, gentes, regna, 
nationes, totus postremo iam paene terrarum orbis per ca- 
tholicam fidem Christo capiti incorporatus, tanto saeculo- 
rum tractu ignorasse, errasse, blasphemasse, nescisse quid 
crederet, pronuntietur » Commonit. c. 33. Simillimis verbis 
idem argumentum versant Tertullianus Praescript. c. 29; 
Athanasius de Synodis n. 4; Gregor. Nazianzenus ep. 2. ad. 
Cledon. T. IT. p. 97. Hinc ipsemet summus Pontifex Pius IX 
tamquam proximam praeparationem ad dogmaticam defini- 
tionem immaculatae conceptionis B. V. M. inter cetera etiam 
postulavit ab Episcopis orbis terrarum, ut ipsi indicarent, 
« quae esset suorum fidelium erga immaculatam Deiparae 
conceptionem pietas, et devotio; » atque inter criteria di- 
vinae traditionis ab eodem SSmo Domino Nostro numera- 
tur « singularis catholicorum Antistitum ac fidelium con- 
.spiratio » (in Bulla « Ineffabilis »). Cf. Gregor. de Valentia 
de Fide disp. I. q. 1. P. 7. 8. 47; Analys. Fidei 1. VIII.c.9; 
Bellarmin. de Ecclesia 1. III. c. 14; Suarez de Fide disp.V. 
sect. 6. 

Per se patet, consensum plebis christianae debere esse 
certum et clarum, ut ex eo argumentum pro Traditione to- 
tam suam vim obtineat. Si consensus in doctrinam tamquam 
in dogma revelatum ambiguus sit, potest quidem ac debet 
plus minusve eius ratio haberi, per se tamen solus non 
sufficit ad certum iudicium ferendum. Pariter manifestum 
est, ad huiusmodi plebis christianae consensum appellari 
non posse nisi in iis capitibus, quae vel in explicita fide- 
lium cognitione versantur vel certe in publica et constanti 
aliqua praxi et consuetudine continentur; quis enim posset 
demonstrari consensus in doctrinis aliis subtilioribus, quae . 
a multitudine fidelium implicite solum creduntur in fide 
pastorum et doctorum (1)? In comprobandis autem doctri- 


(1) « Duo sunt rerum genera, quae ab Ecclesia creduntur. Unum quod 
ad omnes aeque pertinet; et in hoc genere non est valde difficile omnium 
fidem sensumque cognoscere..... Alterum est genus earum rerum, quas 
cognoscere aon rudium et imperitorum in Ecclesia, sed maiorum et sa- 
pientum interest. Quo in genere Bi vulgarem plebis sententiam roges, 
perinde erit, ut si a caeco sensum colorum postules. Caute igitur atque 
prudenter, cum huiusmodi fortasse res in sermonem popularem incidunt, 

nis quae catholicam eamque explicitam intelligentiam mul- 
titudinis fidelium non fugiunt, magna confidentia etiam in 
controversiis contra haereticos ad illum consensum et ad 
robur consuetudinis provocatum est. Ita e. g. Basilius (de 
Spiritu Sancto c. 29.) ait de Origene: « non sanas habet in 
omnibus de Spiritu Sancto opiniones, nihilominus et hic 
veritus consuetudinis robur pias voces emisit de Spiritu San- 
cto. » Augustinus ex consensu multitudinis adversus Pela- 
gianos et eorum reliquias probat effectum Eucharistiae (de 
Peceator. merit. et remiss. 1. I. n. 34.); effectum baptismi in 
parvulis (serm. 291. n. 14. 17.); peccatum originale (ibid. et 
contr. Iulian. 1.I.n.31.32.); necessitatem gratiae ad initium 
fidei et ad perseverandum (de Dono persever. n. 63.). Cum 
conquestus esset lulianus, quod contra Pelagianam doctri- 
nam tantummodo opponeretur « murmur » populi; ostendit 
Augustinus (contra Iulian. l. c.) gravitatem huius testimo- 
nii. « Et ipse populus adversus vos propterea murmurat, 
quia non est talis quaestio, quae possit etiam cognitionem 
fugere popularem. Divites et pauperes, excelsi atque infi- 
mi... noverunt, quid cuique aetati in baptismate remitta- 
tur... Quasi parva sit istius veritatis assertio, quod in hoc 
fidei firmissimo et antiquissimo fundamento ipsa toto orbe 
diffusa non a se discrepat multitudo! » Vide Stapleton 
l. XI. c. 4. 

Corollariwm. Dictum celebre s. Hilarii (contr. Auxen- 
tium n. 6. T. II. p. 597.): « sanctiores sunt aures plebis 
quam corda sacerdotum, » illum tantummodo sensum habet 
sanctissimum et desideratissimum, ut & populo communio 


qui in vulgo paulo modestiores sunt, nihil omnino afirmate asgeveran- 
terque pronuntiant; sed id se credere ac sentire in hisce rebus profi- 
tentur, quod Ecclesia credit ac sentit, quo profecto nomine sapientes 
Ecclesiae maioresque designant... Nunc illud dicimus, in communi omnium 
controversia certum argumentum ex communi fidelium sensu depromi, 
quamvis non oporteat singillatim omnium sensum perscrutari. In fide 
autem earum rerum, quae proprie sunt doctorum atque sapientum, so- 
lam horum sententiam expetendam, vulgi ne exspectandam quidem..... 
At vero in utrarumque rerum decretis ac legibus nec vulgus nec sapientes 
omnes habere locum; sed ii tantum, qui sint Ecclesiae pastores » Mel- 
chior Canus de Locis 1, IV. c. 6. ad 14. argumentum, Cf. 1. V, c. 6. ad 12. 

et consensio cum sacerdotibus in unitate et consensu Ec- 
clesiae manentibus praeferatur doctrinae sacerdotum ab 
unitate et communi fide lapsorum; esset autem absurdissi- 
mum, si corda sacerdotum sumerentur infinite, vel populi 
constituerentur iudices sacerdotum. Ordine enim prorsus 
inverso corda sacerdotum , conscientia fidei et intellectus 
catholicus pastorum in unitate* Ecclesiae manentium, sunt 
eausa ministerialis et organon, quo Spiritus veritatis san- 
ctas format aures populi, sensum scilicet et intellectum ca- 
tholicum eorum, quorum est audire et discere et praestare 
« obedientiam fidei» Um«xonv tns mi07:o; Rom. I. b. Pot- 
est quidem accidere, ut Episcopi etiam multi etiam inte- 
grarum provinciarum a fide deficiant, et tamen maior pars 
gregum fidelium in orthodoxa professione constans praefe- 
rat communionem et consensionem cum successione aposto- ` 
lica, quae permanet in consensu et communione cum cen- 
tro unitatis i. e. cum Sede Petri; non tamen potest fieri, 
ut deficiat universus episcopatus, et ut hic non maneat sub 
assistentia Spiritus Sancti organon conservandae Traditio- 
niş, per quod ut per magisterium ordinarium externum 
idem Spiritus communionem et fidem catholici populi con- 
tineat et conservet. Ut autem hoc verum sit, non neces- 
sario semper requiritur, ut episcopatus universus eximio 
ardore ac studio professionem orthodoxam contra adversa- 
rios defendat ac tueatur; sed sufficere potest eius constan- 
tia in semel tradita doctrina, quà ipsá constantià manet 
vivens norma dirigens et vinculum unionis pro populo ca- 
tholico. Hoc unum est, quod factis historiae ecclesiasticae 
nominatim ex historia invalescentis Árianismi saeculo IV* 
ad summum suaderi posset; non autem illud quod anony- 
mus auctor dissertationis « de consulendis fidelibus in re- 
bus christianae doctrinae »(1) ex illa historia deduci posse 
putavit: « Ecclesiam docentem non esse quovis tempore in- 
Strumentum activum infallibilitatis Ecclesiae. » Immo exi- 
lia tot Episcoporum catholicorum; eorum adversus Arianos 
." constantia; fidelis populi fuga ab Episcopis intrusis et com- 


(1) In Ephemeride litteraria the Rambler Iuly 1859. p. 218. sqq. 

munio cum exulibus; relatio Sozomeni, perseverantiorem 
fuisse populum in urbibus, quarum Episcopi fortiores erant 
et in fide constantiores (Soz. VI. 21.); comminatio populi 
Antiocheni fraudes Episcopi Ariani Leontii manifestandi 
Episcopis oceidentalibus (Theodor. H. E. II. 24.) et facta 
alia, quae omnia refert ipsemet auctor anonymus disserta- 
tionis, demonstrant etiam eó tempore « Ecclesiam docentem 
fuisse instrumentum activum infallibilitatis Ecclesiae. » 


SCHOLION I. 


Quae hactenus de magisterio et ministerio conservan- 
dae Traditionis disputavimus, postulare videntur, ut distin- 
etius principia saltem indicemus de subiecto et de obiecto 
potestatis infallibiliter docendi ac iudicandi. Plenior enim 
gravissimi huius argumenti expositio ac demonstratio per- 
tinet ad alium sibi proprium tractatum de Ecclesia et de 
Romano Pontifice. 

Principium I. Indefectibilitas in veritate fidei quae est 
una in catholicitate, seu infallibilitas in credendo divini- 
tus promissa et collata est Ecclesiae universali, quae ést 
« domus Dei, columna et firmamentum veritatis » 1. Tim. 
III. 15; » aedificata supra petram , et portae inferi non 
praevalebunt adversus eam » Matth. XVI. 18. Quidquid 
ergo universalis Ecclesia fide credit, id ex promissione et 
institutione Christi constat infallibiliter verum esse. Huius 
igitur infallibilitatis in credendo, quae etiam passiva di- 
citur, subiectum est ipsamet Ecclesia universalis. 

Ecclesia in indefectibili veritate unius fidei a Spiritu 
Sancto conservatur per ministerium et magisterium authen- 
ticum, per pastores et doctores, quos Christus dedit in ae- 
difieationem corporis Christi (Eph. IV. 11. 12.), ad docen- 
dam Ecclesiam Dei cum auctoritate, cui debeat responde- 
re tamquam effectus ex parte omnium fidelium consensus 
et «obedientia fidei » (cf. th. IV. n. 2°.). Propterea huie 
magisterio a se instituto Christus promisit et contulit in- 
fallibilitatem in docendo (1) omnia, quae ipse Christus Spi- 
ritusque Sanctus docuerat. 


(1) Quia magisterium charismate hoc infallibilitatis instructum actio- 

Subiectum ergo huius infallibilitatis in docendo sunt illi 
omnes et soli, quibus ius est et officium divinitus commis- 
sum authentice docendi universam Ecclesiam. 

1°. Ita infallibilis est Ecclesia docens, h. e. corpus pa- 
storum et doctorum in unione, consensione, et subordina- 
tione ad visibile caput Ecclesiae; idque a) in universali et 
consentiente praedicatione doctrinae de fide vel moribus; 
b) iu solemnibus iudiciis seu definitionibus eiusdem doctri- 
nae. Ecclesiae enim docenti sic constitutae dictum est : 
«Data est mihi omnis potestas in coelo et in terra; euntes 
ergo docete omnes gentes ; baptizantes eos... docentes eos 
servare omnia quaecumque mandavi vobis; et ecce ego vobis- 
cum sum omnibus diebus usque ad consummationem saeculi » 
Matth. XXVIII. « Et ego rogabo Patrem, et alium Paracli- 
tum dabit vobis, «t maneat vobiscum in aeternum, Spiritum 
veritatis... ille vos docebit omnia et suggeret vobis omnia, 
quaecumque dixero vobis » (4 ivxov úpıy) Io. XIV. 16. 26. 
Vide th. V. cf. Zaccaria Antifebron. dissert. II. c. 12. 

Istae namque promissiones non pertinent ad singulos 
successores Apostolorum, quia singuli non succedunt Apo- 
stolis in munere authentice docendi universam Ecclesiam, 
quod in Apostolis (excepto solo Petro capite Ecclesiae iu- 
giter permansuro in suis successoribus) non erat ordina- 
rium sed extraordinarium et ipsis personale; verum factae 
sunt promissiones corpori successionis apostolicae in com. 
muni , quatenus sunt Ecclesia docens. At Ecclesia docens 
non sunt, nisi quatenus uniti, consentientes , subordinati 
manent visibili capiti totius Ecclesiae. 

Quare causa efficiens infallibilitatem docentis Ecclesiae 
sive in eius universali praedicatione sive in eius solemni- 
bus definitionibus ac iudiciis est utique promissa assisten- 
tia Spiritus veritatis; sed conditio sine qua successores 
Apostolorum non sunt Ecclesia docens, et causa formalis 


ne sua ministeriali custodit, proponit, explicat, tuetur doctrinam revela- 
tam, et fideles omnes in fldei unitate conservat; ideo infallibilitas in 
docendo dici solet activa, finemque habet indefectibilitatem in ereden- 


do, quae per « obedientiam fidei » est totius corporis Ecclesiae infalli- 
bilitas passiva. 
' e 

per quam constituuntur in ratione docentis Ecclesiae, 
cui promissa est tutela Christi et assistentia Spiritus ve- 
ritatis in docendo, est visibile caput Ecclesiae a Christo 
institutum et unio atque consensio membrorum cum hoc 
capite, sicut universim forma unitatis visibilis est ipsuin 
visibile caput Ecclesiae. Hinc est, quod munus infallibi- 
liter docendi ordinarium h. e. ad successores propagan- 
dum in Apostolis institutum , a Christo Domino declara- 
tum est verbis, quae numquam ad singulos, sed semper 
ad totum collegium in unione cum Petro dirigebantur. Cf. 
th. V. VIII. 

2". Ex opposita ratione verba Christi, quibus Petro pri- 
matus et in primatu comprehensa infallibilitas magisterii 
promittitur et confertur, ipsum solum designant non tan- 
tummodo diserte distinctum a ceteris, sed etiam in rela- 
tione ad ceteros ab ipso confirmandos et pascendos. « Beatus 
es Simon Bar-Iona... et ego dico tibi, quia tu es Petrus, et 
super hanc petram aedificabo Ecclesiam meam , et portae 
inferi non praevalebunt adversus eam » Matth. XVI. « Si- 
mon, Simon, ecce Satanas expetivit vos... ego autem ro- 
gavi pro te, ut non deficiat fides tua: et tu aliquando con- 
versus (ixt5*0:)x;) confirma fratres tuos» Luc. XXII. 
4 Dicit Simoni Petro Iesus: Simon Ioannis diligis me plus 
his?.... Dicit ei: pasce agnos meos... pasce oves meas» 
Io. XXI. 

Igitur Petrus munere ordinario pro se et pro singulis 
suis successoribus accepit a Christo potestatem et officium 
in fide et moribus pascendi et docendi universam Eccle- 
siam, ita ut haec ipsa potestas in Petro collata singulis 
eius successoribus exigat ex divina institutione « obedien- 
tiam fidei » et consensum totius Ecclesiae; et proinde in- 
fallibilitas totius Ecclesiae in credendo consistere non pos- 
sit, nisi quatenus capiti Ecclesiae, successori Petri cum tali 
iure exigendi consensum fidei simul collata est infallibili- 
tas in docendo; dum nempe doctrinam de fide vel moribus 
proponit definitiva sententia, quae totam Ecolesiam obliget 
ad « obedientiam fidei.» Subiectum igitur infallibilitatis est 
ipse successor Petri per divinam assistentiam, quae ei pro- 

missa est per se spectato, quatenus docet Ecclesiam, non 
autem sub conditione concurrentis iudicii aut consensus 
aliorum pastorum et doctorum, qui prae Pontifice ita do- 
cente Ecclesiam sunt pars nobilissima Ecclesiae aedificatae 
super hanc petram, ut portae inferi non praevaleant adver- 
sus eam; sunt fratres confirmandi; sunt oves pascendae: 
quamvis prae fidelibus maneant pastores et doctores ad 
ipsam doctrinam definitam eis authentice proponendam, 
docendam , defendendam. 

« Revelatum dogma fidei est, Romanum Pontificem cum 
ex cathedra loquitur, id est, cum omnium Christianorum 
Pastoris et Doctoris munere fungens, pro suprema sua Apo- 
stolica auctoritate doctrinam de fide vel moribus ab uni- 
versa Ecclesia tenendam definit, per assistentiam divinam 
ipsi in beato Petro promissam ea infallibilitate pollere, qua 
divinus Redemptor Ecclesiam suam in definienda doctrina 
de fide vel moribus instructam esse voluit; ideoque eius- 
modi Romani Pontificis definitiones ex sese, non autem ex 
consensu Eeclesiae irreformabiles esse » (Definitio Concilii 
Vaticani Constit. [. de Eccl. Christi cap. 4.). 

Corollariwm 1. Subiectum infallibilitatis a Christo pro- 
missae ad definitiones doctrinae de fide vel moribus non 
est duplex adaequate distinctum ; sed est tum visibile caput 
Ecclesiae per se spectatum, tum hoc ipsum visibile caput 
velut componens et informans corpus Ecclesiae docentis, 
quae ipsamet sic constituta (corpus cum capite) est infalli- 
bilis per assistentiam Spiritus veritatis. Hane inadaequa- 
tam distinctionem in subiecto infallibilitatis indicat ipsa 
Vaticana definitio paulo ante descripta. Comparatur enim 
ibi infallibilitas Pontificis ex cathedra definientis cum in- 
fallibilitate definientis Ecclesiae (1); illa directe et data 
opera & Concilio declaratur, haec ut certa supponitur, et 
assumitur ut terminus comparationis. Si nimirum quae- 


(1) Ecclesia infallibilis est in credendo, in universali praedicatione, 
in doctrinae definitione; sub hac postrema dumtaxat ratione compara- 
tur infallibilitas Pontificis definientis cum infallibilitate deffnientis Ec- 
clesiae, quia Pontifex in definitionibus ex cathedra dumtaxat a Concilio 
declaratur infallibilis. | 

ratur de obiecto, quousque infallibilitas illa Pontificis ex- 
tendatur, generatim ut norma constituitur infallibilitas 
Ecclesiae definientis: « Romanum Pontificem... ea infallibi- 
litate pollere, qua divinus Redemptor Ecclesiam suam in de- 
finienda doctrina de fide vel moribus instructam esse voluit.» 

Corollarium 2. Quidquid sive fide catholica credendum 
give theologica certitudine tenendum est de extensione quoad 
obiectum infallibilitatis, si ea spectetur in definiente Ec- 
clesia seu in generali Concilio; illud ipsum eodem modo 
credendum ac tenendum est de infallibilitate, si ea spectetur 
in Romano Pontifice ex cathedra loquente. Patet ex dictis, 
hoc ipsum definitum esse a Concilio Vaticano. 

Corollariwum 3. Consensus Ecclesiae antecedens potest 
quidem esse obiectivum mediun, quo Pontifex perveniat in 
cognitionem doctrinae ut definibilis; sed non est per se et 
ex natura rei unicum et necessarium medium cognitionis; 
possunt enim doctrinae de fide vel moribus etiam ex aliis 
fontibus ac mediis cognosci definibiles, et possunt definiri 
quaestiones etiam intra fines Ecclesiae hactenus dubiae et 
controversae. Nullo autem modo huiusmodi Ecclesiae seu 
Episcoporum consensus sive antecedens aut concomitans 
sive subsequens, necessarius est per modum iudicii authen- 
tici coneurrentis cum iudicio seu definitione Pontificis. 
Galliceana sententia hunc consensum Ecclesiae postulans 
velut necessarium ad infallibilitatem definitionum Ponti- 
ficis ita, ut subiectum unicum infallibilitatis esset corpus 
Ecclesiae docentis, Pontifex nempe cum Episcopis, iam hae- 
resis est directe et explicite damnata & Concilio Vaticano. 
Consensus tamen subsequens totius Ecclesiae semper est 
effectus definitionis Pontificis. 

Corollarium 4. Secundum ipsius Concilii Vaticani de- 
clarationem Pontifex dicitur logui ex cathedra, « cum omnium 
Christianorum Pastoris et Doctoris munere fungens, pro 
suprema sua Apostolica auctoritate doctrinam de fide vel 
moribus ab universa Ecclesia tenendam definit. » Neque enim 
cathedra apostolica aliud est, quam supremum authenticum 
magisterium, cuius definitiva sententia doctrinalis obligat 
universam Ecclesiam ad consensum. Intentio haec definiend« 


* 


— 110 — 

doctrinam, seu docendi definitivà sententiá et auctoritate 
obligante universam Ecclesiam ad consensum debet esse 
manifestata et cognoscibilis claris indiciis. Non tamen es- 
sentialis est forma aliqua determinata, quam Pontifex ad- 
hibere debeat ad hanc suam voluntatem manifestandam. 
Quamvis enim sint modi aliqui solemnes, qui ex sese ex- 
primunt locutionem ex cathedra, et quibus proinde Pontifex 
numquam utitur nisi loquendo ex cathedra, cuiusmodi sunt 
Bullae dogmaticae; haec tamen forma non est essentialis 
et exclusiva ita , ut sine illa Pontifex tamquam omnium 
Christianorum pastor et doctor definire doctrinam de fide 
vel moribus ab universa Ecclesia tenendam eique oppositos 
errores eodem hoc modo damnare, atque hanc suam volun- 
tatem manifestam reddere non possit. 

Corollarium 5. In ipsis documentis Conciliorum et Pon- 
tificum, quibus certissime propositum est edere definitiones 
doctringe, possunt et solent contineri plura, quorum defi- 
nitio non intenditur; ut sunt obiter vel incidenter dicta, 
quae indirecte enuntiari solent, plerumque etiam argumen- 
ta allata ad probationem ipsius definitivae sententiae etc. 
Haec licet gravem habeant auctoritatem , non tamen sunt 
definitiones infallibiles. 

Pariter possunt esse et sunt Pontificum documenta non 
solum privata sed omnino profecta ex munere pastorali, qui- 
bus circa doctrinam de fide vel moribus aliqua monere, sua- 
dere, iubere, reprehendere, prohibere propagationem alicuius 
sive opinionis sive erroris propositum est, quin intendant 
definitivam sententiam edicere, qua adstringatur tota Ec- 
clesia; eoque ipso non est locutio ex cathedra. « Respon- 
dent enim saepe Pontifices ad privatas huius aut illius 
Episcopi quaestiones, suam opinionem de rebus propositis 
explicando, non sententiam ferendo, qua fideles obligatos 
esse velint ad credendum » Melch. Canus 1. VI. c. 8. ad 7. 
In hunc censum merito referuntur e. g. duae epistolae Ho- 
norii I. ad Sergium Constantinopolitanum (1). Inter alia 
plara exemplum manifestissimum prostat in decreto Ste- 


(1) De sensu minime haeretico harum epistolarum diximus in tract. 
de Incarnat. th. XL. in Scholio. 

phani I, de quo diximus th. VIII. n. II. In quaestione 
quae per se erat fidei, imperatum sane erat: « Nihil inno- 
vetur, nisi quod traditum est. » Sed nullo inodo dici potest, 
definitionem fuisse ex cathedra; secus enim Cyprianum et 
reliquos Africanos ac orientales Episcopos, qui in eodem 
haerebant errore, Pontifex non retinuisset in communione 
catholica, nec opus fuisset ut quaestio « post Cypriani de- 
mum passionem » ad liquidum deduceretur, de qua re saepe 
ad Cypriani excusationem contra Donatistas agit Augu- 
stinus. 

Dubium oriri posse de quibusdam documentis Pontifi- 
cum, utrum contineant locutionem ex cathedra et defini- 
tionem doctrinae, non negamus; sed hoc idem accidit quan- 
doque etiam circa documenta Conciliorum, cuius rei exem- 
plum habemus in diversis sententiis, quae fuerunt et inter 
aliquos adhue sunt de Instructione pro Armenis edita in 
Concilio Florentino, utrum quae ibi docentur nominatim 
de materia et forma sacramentorum, sint definitiones dog- 
maticae, an solum instructiones in praxi observandae. Si 
quando huiusmodi dubia incidunt, recte monent theologi, 
«in hac re diiudicanda multum valere tum virorum sa- 
pjentum iudicium tum (multo magis) Ecclesiae sensum 
et consensum » Tanner de Fide q. 4. dub. 6. n. 262. 

Haee de subiecto infallibilitatis pro nostro scopo satis 
sint; ad nostram enim praesentem tractationem magis per- 
tinet doctrina de ?nfallibilitatis obiecto. 

Principium II. Depositum christianae fidei stricto sensu 
acceptum complectitur ea omnia et sola, quae humano ge- 
neri à Deo explicite vel implicite revelata sunt credenda, 
facienda, sequenda; seu quae manifestata sunt revelatione 
catholica (in distinctione a divinis revelationibus privatis) 
ad aeternam salutem humani generis. 

Corollarium 1. In deposito fidei continentur tum do- 
etrinae theoreticae de mysteriis et dogmatibus (in his etiam 
veritates, quae quatenus ratione cognoscibiles solent dici 
pertinere ad religionem naturalem); tum leges practicae 
(et in.his etiam lex naturalis scripta in cordibus hominum 
ratione utentium); tum constituta quaedam fundamentalia, 


- — — m /ADÀ 


Le: Am —— G a 


— 121 — 
ut sunt Ecclesia, eius potestas, eius forma regiminis; tum 
iustituta sanctificationis, consecrationis et cultus divini 
(sacramenta, sacrificium et alia plura): revelatus ac su- 
pernaturalis ordo dogmatícus, ethicus, iuridicus (ta tns 
moÀueiuxg), Üiturgicus. 

Corollarium 2. Solae veritates a Deo revelatae, quando 
sufficienter propositae sunt, possunt ac debent cred: fide di- 
vinâ; quia haec est assensus propter auctoritatem Dei re- 
velantis. | 

Corollarium 3. In deposito fidei possunt obiective con- 
tineri et continentur veritates, quae non semper erant vel 
nuno adhuc non sunt sufficienter propositae. Huiusmodi 
igitur veritates semper quidem, ex quo tempore revelatae 
sunt, et pro omnibus fidelibus erant obiectum fidei impli- 
citae, quae extenditur ad totum depositum revelationis ; 
ante sufficientem propositionem tamen non erant aut sunt 
obiectum fidei explicitae , cuius obligatio pendet ab ipsa 
sufficienti propositione. Quamvis ergo post Apostolos nul- 
lum detur revelationis catholicae incrementum; locum tamen 
. habet profectus in revelationis pridem completae explica- 
tione et propositione. De hac re alibi dicetur. 

Corollarium 4. Quae continentur in deposito revelatio- 
nis, ea omnia semper, ubique, ab omnibus fidelibus credenda 
et credita sunt fide saltem émplicitá; non tamen omnia ita 
credita sunt aut necessario credenda fide ezplicitàá. Quamvis 
ergo certissime revelata censeri debeant ea omnia, quae 
semper, ubique, ab omnibus credita sunt fide divinà empli. 
cità; absurdum tamen et toti fidei oeconomiae contrarium 
est dicere, ea sola contineri in deposito revelationis (infra 
th. XXIV.).. 

Prinoipium III. Cum veritatibus revelatis connexae sunt 
et ad eas referuntur veritates aliae in se quidem non re- 
velatae, sine quibus tamen ipsum depositum revelationis 
non posset in tota suà plenitudine rite custodiri, explicari, 
defendi. 

Multa sunt per se ad philosophiam , ad philologiam, 
ad humanam empiriam pertinentia, sine quorum infallibili 
certitudine nec ipsa veritas revelata infallibiliter proponi 

et explicari, nec quid credendum sit, intelligi posset: « nisi 
rationales animas haberemus, credere non possemus. » Prae- 
terea facta in se minime revelata frequenter ita supponun- 
tur vel ipsi explicationi revelationis, vel erroribus huic 
oppositis, ut in quibusdam adiunctis dogma revelatum cu- 
stodiri, contra erroneas detorsiones defendi, vel sine pe- 
riculo applicari nequeat, quin iudicium de dogmate reve- 
lato vel de errore opposito comprehendat etiam huiusmodi 
facta in se non revelata. Huc pertinent facta quae dici so- 
lent dogmatica, quando quaeritur de genuino sensu textuum 
humanorum in determinatis libris, quatenus in eo. contextu 
concordent vel opponantur deposito fidei; facta Aag:ogra- 
phica verae sanctitatis èt aeternae gloriae hominum de- 
functorum, qui solemni iudicio proponantur universae Ec- 
clesiae cultu religioso prosequendi; facta deinde per-se 
historica, e. g. legitima celebratio determinati Concilii; 
praeterea speciales quaedam dispositiones divinae provi- 
dentiae, et universim « res ad generalé bonum Ecclesiae 
pertinentes » (Encyclic. Quanta cura), e. g. si quaeritur de 
opportunitate vel morali necessitate politicae independentiae . 
et dominii temporalis in summo Pontifice sub relatione ad 
gubernationem Ecclesiae. 

Corollariwm 1. Depositum fidei non solum negatione ve- 
ritatis revelatae ac haeresi, quantum in ipsa est, violatur; 
verum etiam potest oppugnari et in animo fidelium peri- 
culis obiici per errores contra veritates in se non revela- 
tas, sed tamen connexas cum revelatis et eatenus theolo- 
gicas. 

Corollarium 2. Quamvis depositum fidei stricte sum- 
ptum non comprehendat nisi vera revelata, attamen depo- 
situm custodiendum in tota sua amplitudine cum omnibus 
suis munimentis et modis applicationis latius patet: « O 
Timothee depositum custodi, devitans profanas vocum no- 
vitates » 1. Tim. VI. 20. 

Principium IV. Cui & Christo commissum est munus in- 
fallibiliter custodiendi depositum et illud tuendi adversus 
errores ingruentes, eius auctoritas infallibilis sub promissa 
a&ssistentia Spiritus Sancti valet in primis ad custodiendas, 

proponendas, explicandas veritates quae stricto sensu ipsum 
depositum fidei constituunt, nempe ad veritates revelatas, 
ac proinde ad arcendos errores his directe oppositos seu 
ad condemnandas haereses. Haec infallibilitas ad ipsum re- 
velatum dogma fundamentale fidei catholicae pertinet; atque 
hinc eius negatio non solum haeresis est, sed etiam radix 
omnium haereseon. 

In hoc continetur atque inde immediate consequitur, in- 
fallibilitatem promissam ad custodiendum depositum ex- 
tendi ad totam custodiendi depositi amplitudinem, h. e. ad 
veritates etiam in se non revelatas, quatenus cum revelatis 
cohaerent, et ad earum custodiam, propositionem, explica- 
tionem, defensionem requiruntur. Haec infallibilitatis ex- 
tensio omnibus theologis consentientibus veritas est theo- 
logice ita certa, ut eius negatio error esset gravissimus vel 
ex plurium sententia etiam haeresis, quamvis hactenus ex- 
plicite haereseos damnata non sit. Vide Card. de Lugo de 
Fide disp. XX. 106-114; Bañez 2. 2. q. 11. a. 2. concl. 2; 
Suarez de Fidé disp. V. sect. 6. n. 4. D. 8; sect. B. n. 4. 

Corollarium 1. Non solum veritatis revelatae sed etiam 
veritatis connexae quatenus ad revelatam refertur, defini- 
tio ab infallibili magisterio dari potest infallibilis; e&dem- 
que ratione non solum condemnari haereses, sed etiam in- 
feriores censurae ferri possunt auctoritate infallibili sub 
assistentia Spiritus veritatis. Quod ergo doctrina non de- 
finitur tamquam in se revelata, seu quod errores non sin- 
gilatim damnantur nota haereseos; sed vel nulla determi- 
nata censura vel censuris inferioribus vel in globo censuris 
pluribus proscribuntur: ob has causas per se spectatas sine 
gravi errore negari non potest vel factum definitionis ca- 
nonicae aut locutionis ez cathedra, vel consequenter ipsius 
definitionis infallibilitas. 

Corollarium 2. Constitutiones dogmatieas Concilii Con- 
stantientis contra articulos Wiclefü et Ioannis Hus con- 
firmante Martino V; Leonis X. contra Lutherum ( « Ex- 
surge 7); Clementis XI. contra Iansenianos ( « Urmigeni- 
ius »)etc. ubi sub diversis censuris i» globo propositiones 
damnantur, pariterque Constitutionem Pii VI. contra Pisto- 

rienses (« Auctorem fidei » ), ubi singillatim propositiones 
plurimae proscribuntur inferioribus censuris, nemini Catho- 
lico fas est negare esse definitiones infallibiles. Hoc autem 
corollarium etiam aliunde certum vicissim demonstrat veri- 
tatem principii positi, quia sine illo ipsum consequens con- 
sistere non posset. 

Corollarium 3. Qualitas quae propositioni competere de- 
finitur, illi infallibiliter competit eo sensu et modo, qui in 
definiendo intenditur. Unde qui putant e. g. temeraríam dici 
propositionem, quae contra graves rationes et contra gra- 
vem auctoritatem sine sufficienti fundamento asseritur, ii 
etiam aiunt, hane qualitatem non autem per se falsitatem 
propositionis in censura temeritatis definiri. Hoc idem, non 
definiri falsitatem sed aliam damnabilem qualitatem pro- 
positionis, aeque affirmant quoad censuras, quibus notan- 
tur propositiones scandalosae, male sonantes, piarum aurium 
offensivae. Vide Card. de Lugo de Fide disp. XX. n. 114; 
Canum 1. XII. c. 11. ad finem. Certe quando Concilium Vien- 
nense « opinionem (de infusione gratiae et virtutum in par- 
vulis) tamquam probabiliorem duxit eligendam, » haec per 
se non est definitio veritatis sed solum maioris probabili- 
tatis (cf. de Lugo l. c. n. 115-129.). 

: Corollarium 4. Infallibilitas Ecclesiae et Pontificis Ro- 
mani creditur fide divina propter auctoritatem Dei reve- 
lantis; sententia quae per infallibilem definitionem Eccle- 
siae vel Pontificis proponitur ut vera, non tamen ut reve- 
lata, creditur propter revelatam auctoritatem proponentis. 
Unde hane quam aliqui appellant fidem ecclesiasticam, pos- 
sumus dicere fidem mediate divinam. 

Principium V. Si Ecclesia est infallibilis in custodiendo 
deposito fidei saltem stricte sumpto, ac proinde in decla- 
rando vero sensu dogmatum revelatorum; eo ipso est in- 
fallibilis in iudicio de vero sensu, de intensione et exten- 
sione suae propriae auctoritatis et infallibilitatis seu, quod 
idem est, in iudicio de conditionibus et de obiectis, in qui- 
bus sibi divino iure competat auctoritas et promissa sit 
assistentia Spiritus veritatis. Haec enim auctoritas et in- 
fallibilitas in se profecto est dogma revelatum. 


— 125 — 

Corollariwm. Contradictionem involvit admittere infal- 
libilitatem Ecclesiae in dogmatibus revelatis, et simul au- 
. étoritatem definitionis quae supponatur actu existens, ne- 
gare eo, quod res definita non pertineat ad dogmata reve- 
lata. Si enim Ecclesia vel Pontifex loquens ex cathedra 
actu definit veritatem in se non revelatam , eo ipso ewer- 
cite etiam definit extensionem suae infallibilitatis ad hu- 
iusmodi veritates. Definit ergo vim ac verum sensum dog- 
matis revelati, cuiusmodi certe est infallibilitas Ecclesiae 
et Pontificis. Atqui adversarius ipse admittit auctoritatem 
infallibilem ad definiendum verum sensum dogmatum re- 
velatorum. Ergo in hypothesi existentis definitionis ex 
suis principiis admittat necesse est extensionem infallibi- 
litatis etiam ad veritates in se non revelatas; eandem vero 
simul negat. Ergo contradictio inter principam et conclu- 
sionem est manifesta (1). 

Principium VI. Sicut ex ipsius revelationis principiis 
ut ab Ecclesia intelliguntur et declarantur, certum est, ad 
eius infallibile magisterium pertinere veritates et eius in- 
fallibili iudicio subiici errores solum in ordine ad custo- 
diendum depositum religionis christianae, atque ad eam in 
fidelibus tuendam et promovendam; ita aeque certum est, 
in plerisque scientiis ut ab hominibus ex principiis mere 
naturalibus et ex fontibus non revelatis excoluntur et ex- 
colendae sunt, in philosophia potissimum tum theoretica 
tum practica, in iuris prudentia, in historia, geologia, 


(1) Accipe specimen huius contradictionis quoad infallibilitatem Ec- 
clesiae; nam in Romano Pontifice auctor eam in dubium vocare ausus 
est. « Le condizioni adunque che si richiedono, perché il giudizio del 
papa sia certamente infallibile sono due; 1°. che quel giudizio versi sopra 
materie rivelate; 2^. che sia accompagnato dal consenso dell' episcopato. 
Mancando questa seconda condizione, non è certo che il giudizio sia 
infallibile; mancando la prima è certo che non è infallibile..... Quan- 
tunque il papa ed i vescovi fossero unanimi (che nol sono) nel decidere 
che la Chiesa ha bisogno per ora del dominio temporale del papa, e nel 
dichiarare scomunicati tutti quelli che pensano diversamente, questa de- 
cisione come non proveniente dai maestri della Chiesa e dai custodi della 
verità rivelata, ma da dottori privati, non avrebbe alcuna autorità per 
vincolar le coscienze, » Mediatore 9. Agosto 1962. 

ethnographia reperiri veritates, quae simul sunt revelatae 
vel eum revelatis connectuntur. Ratio est, quia revelatio 
continet non tantum veritates superrationales, sed multas 
ratione quoque et ex fontibus naturalibus cognoscibiles ; 
seu aliis verbis, quia revelatio et disciplinae naturales in 
multis obiectum (materiale) habent commune. Pariter evi- 
dens est, in hisce disciplinis non quidem recto usu sed 
abusu rationis et ignorantia (1) posse statui hypotheses 
tamquam principia, et posse deveniri ad conclusiones, quae 
veritatibus revelationis, sive per se rationalibus sive su- 
perrationalibus, vel simpliciter vel secundum aliquid ad- 
versentur, quae proinde (quia verum vero contradicere ne- 
quit) contineant errores ex principiis revelatis cognosci- 
biles et damnabiles. ! 

Magisterium itaque Ecclesiae huiusmodi veritates docet 
et de huiusmodi erroribus iudicare potest infallibiliter non 
docendo scientias humanas ex propriis earum principiis, 
sed iudicando ex suis principiis (2). Quare Ecclesia infal- 
libilis numquam iudicat, et vi promissae infallibilitatis ne- 
que potest umquam Spiritus Sanctus permittere, ut defi- 
niendo iudicet sive de veritatibus sive de erroribus, nisi in 
ordine ad depositum custodiendum et ex munere divinitus 
iniuncto custodiae depositi. 

Corollariwum 1. Quamvis philosophia et ceterae discipli- 
nae naturales principiis suis propriis nitantur, quae cogno- 


scuntur vel quatenus cognoscuntur non ex revelatione et 


ex magisterio authentico Ecclesiae, sed ratione et ex fon- 


(1) « Sicut sacra doctrina fundatur super lumen fidei, ita philosophia 
super lumen naturale rationis. Unde impossibile est, quod ea quae sunt 
philosophiae, sint contraria iis quae sunt fidei... Si quid autem in dictis 
philosophorum inveniatur contrarium fidei, hoc non est philosophiae sed 
magis philosophiae abusus ex defectu rationis » s. Th. in Boéth. Trin. 
Prolog. q. 2. a, 3. 

(2) « Propria huius scientiae (theologiae) cognitio est, quae est per 
revelationem, non autem quae est per naturalem rationem (obiectivam). 
Et ideo non pertinet ad eam proba:e principia aliarum scientiarum, sed 
solum iudicare de eis. Quidquid enim in aliis scientiis reperitur veri- 
tati huius scientiae repugnans, totum condemnatur ut falsum » s. Th. 1. 
q. 1. a. 6. ad 2. 

tibus naturalibus ; magisterium tamen Ecclesiae potest et 
vero debet ex principiis revelationis praemonstrare errores 
cavendos, qui integritati et incolumitati depositi custodiendi 
adversantur. Catholici ergo scientiarum cultores hanc nor- 
mam prae oculis habeant oportet ex praescripto rationis, 
ne incidant in errores; ex praescripto fidei, n ne incidant in 
errores contrarios vexatus fidei. 

Corollarium 2. Qui se profitentur catholicos adeoque 
agnoscunt authenticum Ecclesiae magisterium, et nihilomi- 
nus affirmant, philosophiam modo declarato subiectam non 
esse huic normae, per eandem impediri progressum scien- 
tiae, Ecclesiam debere relinquere philosophiae ut suos erro- . 
res ipsa corrigat (Syllab. Pontific. prop. X. XI. XII. XIV.); 
ii postulant libertatem ad errores amplectendos per philo- 
sophiae abusum, et negant Ecclesiae ius ac officium pro- 
spiciendi integritati ac sanitati doctrinae fidei. Vide Con- 
cilium Vaticanum Constit. de Fide cap. 4. can. 2. 

Principium VII. Sancta Sedes Apostolica cui divinitus 
commissa est custodia depositi, et iniunctum munus ac offi- 
cium pascendi universam Ecclesiam ad salutem animarum, 
potest sententias theologicas vel quatenus cum theologicis 
nectuntur praescribere ut sequendas vel proscribere ut non 
sequendas, non unice ex intentione definitivà sententià 
infallibiliter decidendi veritatem, sed etiam absque illa ex 
necessitate et intentione vel simpliciter vel pro determi- 
natis adiunctis prospiciendi securitati (1) doctrinae catho- 
licae (cf. Zaccaria Antifebronius vindicatus T. II. dissert. V. 
c. 2. n.1.). In huiusmodi declarationibus licet non sit doctri- 
nae veritas infallibilis, quia hanc decidendi ex hypothesi 
non est intentio; est tamen infallibilis securitas. Securita- 
tem dico tum obiectivam doctrinae declaratae(vel simpliciter 
vel pro talibus adiunctis), tum subiectivam quatenus omni- 
bus tutum est eam amplecti, et tutum non est nec absque 
violatione debitae submissionis erga magisterium divinitus 
constitutum fieri potest, ut eam amplecti recusent. Qui hane 


(1) Non coincidere haec duo, infallibilem veritatem et securitatem, 
manifestum est vel ex eo, quod secus nulla doctrina probabilis aut pro- 
babilior posset dici sana et secura. 

distinctionem inter ultimam definitivam sententiam Pontifi- 
cis loquentis ex cathedra et inter alias provisiones ac prohi- 
bitiones doctrinules negaret, cogeretur omnia edicta s. Se- 
dis ad doctrinam quomodocumque pertinentia in uno eodem- 
que censu definitionum ew cathedra habere, quod quidem 
ex historia ecclesiastica, ex praxi s. Sedis, et maxime ex 
8tudiosissima declaratione definitionis em cathedra a s. Con- 
cilio Vaticano edita, manifesto falsum esse convincitur. 
Diligenter vero distinctio inter veritatem infallibilem et 
inter securitatem doctrinae animadvertatur, secundum eam 
namque i» principio positam intelligenda sunt, quae in 
deductis corollariis dicuntur (1). 

Corollarium 1. Auctoritas magisterii a Christo instituti 
in Ecclesia, quoad rem de qua nunc agimus, dupliciter spe- 
ctari debet: a) ut in singulis actibus est sub assistentia 
" Spiritus Saneti ad infallibilem definitionem veritatis, seu 
ut est auctoritas infallibilitatis; b) velut extensive, ut ma- 
gisterium idem agit auctoritate quidem pascendi sibi divi- 
nitus commis8&, non tamen totâ eius intensione (si ita loqui 
fas est) nec ultimatim definiendo veritatem , sed quantum 
necessarium aut opportunum et sufficiens visum fuerit ad 
securitatem doctrinae, quam possumus forte dicere aucto- 
ritatem universalis providentiae ecclesiasticae, vel providen- 
tiae doctrinalis. | 

Corollarium 2. Auctoritas infallibilitatis non potest a 
Pontifice communicari aliis velut suis ministris et suo no- 
mine agentibus. Si quando igitur definitio infallibilis di- 


(1) Post primam huius tractatus editionem candidatus theologiae 
pro Doctoris gradu consequendo Traiecti ad Rhenum vulgavit de Romani 
Pontificis infallibilitate in ferendis censuris dissertationem eruditam, in 
qua triginta fere paginas impendit impugnandae doctrinae, quam ipse 
in hoc nostro septimo principio eiusque corollariis reperisse sibi visus 
est; nec minori fortitudine proeliatur contra viros doctos, qui fere in 
nostras partes concessere, suamque doctrinam propriis argumentis con- 
firmarunt. Hi Doctores nostra defensione non egent, nec animus est eam 
assumere; sed ea sola quae nos diximus et quae eadem etiam nunc 
vera et tutà esse putamus, paulo distinctius declarabimus, ne alii quoque, 
quod erudito candidato subinde accidit, verba nostra in sengum alienum 
accipiant. 

catur edita per aliquam sacram Congregationem Roma- 
nam, hic modus loquendi non est proprius; Congregatio 
enim in hac hypothesi se habet dumtaxat per modum con- 
gulentis, definiens autem est solus Pontifex. Debent ergo 
hic occurrere ea indicia, quibus supra diximus oportere in- 
tentionem Pontificis ex cathedra definiendi manifestam reddi. 

Auctoritas universalis providentiae ecclesiasticae, ut eam 
appellavimus, non quidem independens sed cum dependentia 
a Pontifice, communicabilis est et ab ipso Pontifice commu- 
nicatur maiori vel minori extensione quibusdam ss. Congre- 
gationibus Cardinalium. Unde etiam ss. Congregationum 
decisiones recte dici possunt et usu ecclesiastico dici so- 
lent decreta sanctae Sedis. 

Ex dictis patet, omnem definitionem ex cathedra esse 
utique definitionem sanctae Sedis, quatenus nimirum tota 
intensione supremi magisterii agens « doctrinam de fide 
vel moribus ab universa* Ecclesia tenendam definit »; non 
tamen omne decretum sanctae Sedis licet pertinens ad do- 
ctrinam esse definitionem em cathedra; postremo definitio- 
nem ex cathedra, quae solius est Pontificis quatenus ipsi 
in beato Petro promissa est divina assistentia, numquam 
sensu proprio et genuino dici posse decisionem Pontificiae 
Congregationis. 

Corollarium 3. Falsum est, auctoritatem propter quam 
debeatur assensus intellectus, sgolàm esse auctoritatem Dei 
revelantis vel Ecclesiae aut Pontificis infallibiliter definien- 
tis; sunt enim gradus assensus religiosi multiplices. In prae- 
senti distinguendus est assensus fidei proprie et immediate 
divinae propter auctoritatem Dei revelantis; assensus fidei 
quam supra diximus mediate divinam, propter auctoritatem 
infallibiliter definientis doctrinam ut veram non tamen ut 
revelatam; assensus religiosus propter auctoritatem univer- 
salis providentiae ecclesiasticae in sensu, quem in exposi- 
tione principii paulo ante declaravimus. 

Nimirum non agitur in hoe assensu, quem dicimus re- 
ligiosum , de doctrina vi decreti tenenda ut infallibiliter 
vera aut relicienda ut infallibiliter falsa vel per aliam 
censuram infallibilis auctoritatis notata; hoc enim esset 

PRANZELIN. 9 

contra hypothesin. Nihilominus vi supremi et universalis 
magisterii tam sacra est auctoritas, ut ei licet non ex cathe- 
dra definienti doctrinam ab universa Ecclesia tenendam, sed 
absque hutusmodi definitione praescribenti doctrinam ali- 
quam sequendam vel non sequendam obedientia debeatur. 
Hane obedientiam adversarii non negant quidem esse de- 
bitam, sed eam restringunt mere ad omissionem actuum ex- 
ternorum , atque adeo ad reverentiíale silentium, « ne quis 
aliquam doctrinam doceat, imo etiam in aliqua materia 
scribat vel iudicium suum proferat »; nequaquam vero nisi 
per definitionem ex cathedra exigi posse « mentis obse- 
quium, ita ut quis suam opinionem deponat et tam firma 
certitudine contrariam amplectatur, ut iuramento se illi 
adhaerere profiteatur » (dissert. Traiectensis p. 134. ). Si 
quando vero sacra Congregatio, ubi nondum exstabat de- 
finitio ez cathedra, huiusmodi mentis obsequium postula- 
vit, ut in causa Galilaei, « sacr£ Inquisitionis Congrega- 
tio potestatis suae limites excessit » (ibid. p. 188. citando 
D. Bouix de Papa T. II. p. 194.). Nos vero existimamus, in 
huiusmodi judiciis etiam citra definitionem ew cathedra edi- 
tis postulari et praestandam esse obedientiam, quae inclu- 
dat mentis obsequium, non quidem ut iudicetur doctrinam 
esse infallibiliter veram aut falsam (quemadmodum ad- 
versarius nostram sententiam intellexisse videtur); sed ut 
iudicetur doctrinam in tali iudicio contentam esse securam, 
et nobis non quidem ex motivo divinae fidei (propter aucto- 
ritatem Dei revelantis vel Ecclesiae infallibiliter docentis), 
attamen ew motivo sacrae auctoritatis (1), cuius munus 
indubitatum est prospicere sanitati et securitati doctrinae, 
mentis obsequio amplectendam ac contrariam reiiciendam. 
Neque enim hic ngitur de illis decretis, quibus aliquando 
nihil aliud quam silentium iniungitur (ut e. g. factum no- 
vimus & Paulo V. in doctrina de auxiliis divinae gratiae), 
sed sermo est de responsionibus et decretis, quibus doctrina 


(1) Ratio propter quam praestatur assensus ceu obiectum formale 
determinat speciem actus; unde vides, quomodo hic assensus merito di- 
catur religiosus, et specie differat a fide sive immediate sive mediate 
divina. 

aliqua sequenda vel non sequenda praescribitur (1). Haec 
ergo iis ad quos pertinet, non tacenda solum sed in eo 
sensu, quo declaratur, docenda ac defendenda proponitur, 
in quo ipso includitur mentis obsequium, nisi forte hypo- 
erisin et fictionem imperari suspiceris. Cum porro in do- 
ctrina theologica locus proprius atque adeo ratio propria 
et praecipua, propter quam assensus praestatur, non sit 
intrinsecus perspecta veritas sed auctoritas proponens veri- 
tatem, illa sacra auctoritas universalis providentiae doctri- 
nalis vi muneris sui sufficientissimum est motivum, ex quo 
possit ac debeat.pia voluntas imperare consensum religio- 
sum seu theologicum intellectus (cf. infra in Appendice de 
habitudine rationis ad fidem cap. II.). Puto hanc nostram 
sententiam niti gravissimis argumentis. 

a) Quaesitum erat a Congregatione S. R. U. Inquisitio- 
nis, utrum tuto tradi possent septem ibi descriptae proposi- 
tiones (ad sic dictum ontologismum spectantes, cf. tract. de 
Deo th. XXIV .). « Feria IV. die 18. Septembris 1861. in con- 
gregatione generali Emi et Rmi DD. praehabito voto DD. 
Consultorum, omnibus et singulis propositionibus mature 
perpensis, proposito dubio responderunt: negative. » Nemo 
certe theologus dixerit, hane s. Congregationis declara- 
tionem esse definitionem ex cathedra. At vero non silen- 
tium dumtaxat indicitur; sed omnino doctrinalis decisio 
est, quae in illis propositionibus enuntiantur, continere do- 
ctrinam non tutam; atque ideo ut obedientia huic magisterio 
debita praestetur, ab iis ad quos pertinet, ita non solum 
loquendum sed etiam sentiendum est. Unde quivis catho- 
licus theologus non utique quaestionem philosophicam et 
sclentificam, cur et qua ratione interná illae doctrinae tu- 
tae non sint, sed quaestionem simpliciter et stricte theo- 
logicam , an tutae sint , censebit plene solutam et argu- 
menta quae forte opponantur, recisa per hanc solam respon- 


(1) Per se facile intelligitur, decreta de quibus solis nos agimus, 
omnino diversa esse a litteris privatis, quibus forte auctoris vel scholae 
alicuius studia commendentur, aut alia huiusmodi tractentur. Neque 
vero integra regesta e. g. Gregorii M. quispiam decretis Pontificiis ac- 


censebit. 
* 

sionem : s. Congregatio iudicavit, doctrinam haud tuto tradi 
posse. Hinc s. Congregatio ipsa ad hoc suum decretum, 
tamquam ad normam non silentii sed doctrinae tradendae 
ac proinde etiam tenendae, in alia causa Lovaniensi ap- 
pellavit. Hoc sit alterum exemplum , idque multo adhuc 
illustrius. 

b) Die 2 Martii 1866 Emus Card. Patritius nomine 
ss. Congregationum Inquisitionis et Indicis iudicium de do- 
ctrinis Professoris Lovaniensis ad Emum Archiepiscopum 
Mechliniensem perscripsit. Postquam de librorum Profes- 
soris Ubaghs emendatione iuxta notationes ss. Congrega- 
tionum (cf. infra in Appendice c. IIT. n. I.) nondum perfecta 
monuit, ita Emus Cardinalis prosequitur. « Praeterea... 
memorati Cardinales (SS. CC.) alias doctrinas examinan- 
das susceperunt, quae in recentioribus operum eiusdem 
auctoris editionibus continentur. Et vero perspicere debue- 
runt, tradi in illis libris doctrinas plane similes aliquot ex 
septem propositionibus, quas in adiecto folio Eminentia Tua 
enuntiatas reperiet, quasque Suprema S. Officii Congregatio 
die 18 Septembris 1861 haud tuto tradi posse iudicavit (1); 
et alias quoque in iisdem libris opiniones referri, quae 
caute minus quam fas esset, exponuntur. Ita declaranda 
potissimum omnino essent et emendanda, quae... leguntur 
de opinione, quam traducianismum vocant, et quae ibidem 
occurrunt de vitae principio in homine. Quare Emi Car- 
dinales in hane devenere sententiam: in libris philosophi- 
cis a G. C. Ubaghs hactenus in lucem editis inveniri do- 
ctrinas seu opiniones, quae absque periculo tradi non pos- 
sunt. Quam sententiam Sanctissimus D. N. Pius IX ratam 
habuit et suprema sua auctoritate confirmavit. ».- 

Candidatus Traiectensis hane epistolam, seu hoc iudi- 
cium ss. Congregationum confirmatum suprema auctori- 
tate Pontificis censet esse definitionem em cathedra, ut ap- 
paret ex iis quae scribit p. 132. et ex tota eius doctrina. 
At profecto «) definitiones ex cathedra Pontifex suo nomine 
edit, non aliis committit velut delegata potestate eden- 


(1) Citatur nempe decretum illud, de quo paulo ante diximus. 

das et perseribendas. 9) Forma ipsa responsionis , Cardi- 
nales devenisse in hane sententiam, in libris Professo- 
ris « inveniri doctrinas, quae sine periculo tradi non pos- 
sunt, » a forma definitionum doctrinae et locutionis ex 
cathedra -est alienissima. y) Quod sententiam Congrega- 
tionis ratam habet et sua suprema auctoritate confir- 
mat summus Pontifex, id non efficit definitionem ex ca- 
thedra, nisi ipse suum faciat atque ex sese edat decretum 
cum necessariis signis intentionis definiendi doctrinam ab 
universa Ecclesia tenendam, ita ut sententia non amplius 
sit Congregationis tamquam iudicantis sed per modum 
dumtaxat consulentis. Hoc solum sensu praesertim post 
declarationem Concilii Vaticani admitti potest ac debet 
doctrina eorum theologorum, qui ut Cardenas et Lacroix 
etiam a Zaccaria Aistorice citati (delle Proibizioni de’ libri 
Append. 8. 2. n. 6.) dixerunt, decreta doctrinalia ss. Congre- 
gationum si specialiter approbata fuerint a Pontifice, esse 
definitiones ex cathedra. Ne vero insistatur illi expressioni, 
sententiam Congregationis esse confirmatam suprema au- 
ctoritate Pontificis, advertatur supremam posse dici aucto- 
ritatem sive éntensione exercitii sive in sua substantia; hoc 
altero modo Pontifex e. g. concedit indulgentias, privile- 
gia, dispensationes, decernit servorum Dei beatificationes 
(citra ultimum definitivum iudicium) suprema potestate, 
quin ideo semper sit suprema intenso $n exercitio huius 
potestatis. Ita ergo etiam non potest esse Pontificia con- 
firmatio decreti doctrinalis, quin sit ex suprema auctori- 
tate, quae nimirum est Pontificia; sed potest esse sine su- 
prema intensione huius auctoritatis ac magisterii, quae re- 
peritur in solis definitionibus ex cathedra. 

Nec magis locutionem ex cathedra eo demonstrabis, quod 
in litteris Cardinalis Patritii 90 Augusti 1866 dicitur: 
« per responsiones sacrarum Congregationum s. Officii et 
Indicis tum anno 1864 tum anno 1866 summi Pontificia 
auctoritate sancitas quaestionem (Lovaniensium) fuisse de- 
finitam; n aut quod Episcopi Belgae die 17 Decembris 1866 
in epistola ad Professores aiunt: « in quaestione diu agi- 
tata tamque definita nihil optandum exspectandumque su- 

peresse. » Nam profecto per haec sanctae Sedis decreta finis 
impositus est quaestioni eo ipso, quod eisdem decisionibus 
doetrinalibus obedientia praestanda erat, ad quam obliga- 
tionem nec fuit necessaria, nec edita est definitio ex cathe- 
dra. De responsione anni 1866 id satis constat ex dictis; 
in altera vero 11 Octobris 1864 nihil continetur praeter 
sequentia. Primo dicitur, quoad libros Professoris Ubaghs 
iam annis 1843 et 1844 ex s. Congregationis Indicis « sen- 
tentia Gregorii XVI. summi Pontificis auctoritate confir- 
mata » fuisse transmissa duo notationum folia « monendi 
causa auctorem operis, ut nova aliqua editione librum 
suum emendandum curet; atque interim in scholasticis 
guis lectionibus ab iis sententiis docendis abstinere velit. » 
Tum additur, has emendationes nondum esse ab auctore 
exsecutioni mandatas. Quapropter « Cardinales tum qui 
s. Inquisitioni tuin qui libris notandis praepositi sunt,... 
iudicaverunt, exsequendum ab auctore esse, quod minime 
adhue praestitit, nimirum emendandam illi esse expositam 
doctrinam in cunctis iis locis seu capitibus, quae sacer 
Consessus librorum notandorum iudex minus probavit, 
iuxta notationes in supra dictis duobus foliis comprehen- 
sas. Ex quo tamen haudquaquam intelligendum est pro- 
bari doctrinas reliquas, quae in recentioribus operum prae- 
dicti auctoris editionibus continentur. Hanc porro Emorum 
Patrum sententiam SS. DD. N. Pius IX auctoritate sua ra- 
tam habuit ac confirmavit. » Concluditur adhortatione ad 
Episcopos Belgii, quorum erit dare omnem operam, ut ne- 
que in Universitate Lovaniensi neque in aliis scholis « illae 
amplius explicentur doctrinae, quae ubi primum ad Apo- 
stolicae Sedis iudicium delatae sunt, visae sunt a scholis 
catholicis amandandae. » Haec sunt, quibus tum in epi- 
stola Card. Patritii tum ab Episcopis Belgis iure merito 
dicitur « quaestio definita. » Atqui evidens est, hanc non 
esse definitionem ex cathedra, si quid hoc nomine veniat, 
a Concilio Vaticano didiceris; sed esse ez auctoritate uni- 
versalis providentiae doctrinalis sapientissimam terminatio- 
nem nimis diu agitatae quaestionis. 

Iam his suppositis sententia quam defendimus, confirma- 

tionem habet plenissimam. Decisioni enim isti doctrinali 
ss. Congregationum, licet ex dictis definitionem Pontificis ex 
cathedra loquentis non contineat, debetur tamen sine ullo 
dubio « absoluta subiectio » cum « sinceritate assensus; » 
assensus inquam debetur non fidei immediate vel mediate 
divinae, sed ille religiosus quem iam satis descripsimus, ex 
motivo sacrae auctoritatis, quae (etiam citra definitionem 
ex cathedra) inest supremo magisterio. Professores illi 
nonnulli ad quos res proxime pertinebat, non solum sup- 
ponebant hane decisionem Apostolicam non esse definitio- 
nem ex cathedra, sed asserebant esse mere disciplinarem 
non vero doctrinalem ; silentium nempe indictum esse, nihil 
autem de ipsa doctrina decretum. Nam si ea doctrinalis 
sit, obedientiam exigi quoad ipsam doctrinam atque adeo 
mentis obsequium, ipsimet videbant (cf. Revue catholique 
T. XVIII. pag. 199.). « Disciplinaris est, aiebant, non do. 
ctrinalis; docere non possumus ea, quae sunt reprobata, 
sed corde servare licet ea, quae publice docebamus. » Ita 
referebant Episcopi Belgii die 1 Augusti 1866 in litteris 
ad summum Pontificem. Ad haec vero nomine Sanctissimi 
Patris die 30 Augusti 1866 respondit Card. Patritius, 
« omnia ad quaestionem Lovanii agitatam spectantia fuisse 
in examen revocata et prae oculis habita, dum per memo- 
ratas responsiones (11 Octobris 1864 et 2 Martii 1866) 
quaestio definiretur. Porro viri catholici, multo vero magis 
ecclesiastici id muneris ;habent, ut decretis Sanctae Sedis 
plene, perfecte absoluteque se subiiciant , e medio sublatis 
contentionibus, quae sinceritati assensus o[ficerent. n Post 
haec subscribere iussi sunt Professores ad quos spectabat, 
omnesque laudatissima obedientia subscripserunt mense De- 
cembri eiusdem anni hanc formulam. « Obsequens inandatis 
vestris ( Episcoporum) hocce documentum filialis obedien- 
tiae vobis exhibere festino, humillime rogans, ut per ma- 
nus vestras ad pedes Sanctissimi Domini Pii PP. IX depo- 
natur. Decisionibus s. Sedis Apostolicae die Z2 Martii et 
90 Augusti huius anni plene, perfecte absoluteque me sub- 
licio, et ex animo acquiesco. Ideoque ex corde reprobo et 
reiicio quamcumque doctrinam oppositam. n 


— 136 — 

Irrefragabilem confirmationem nostrae sententiae in his 
nemo non videt. Si enim decisiones sacrarum Congregatio- 
num anni 1864 et 1866 ita habent, ut descripsi, illae de- 
finitiones Pontificis ex cathedra loquentis censeri nequeunt. 
Exigitur tamen ac debetur eis non quidem assensus fidei 
divinae, sed obedientia intellectus respondens sacrae au- 
ctoritati universalis providentiae doctrinalis, a qua decisio- 
nes profectae sunt. 

c) Geminae demonstrationes principii quod defendimus, 
deducuntur ex subscriptione aliquot propositionum, quam 
cohortante et laudante Gregorio XVI (in litteris 20 Dec. 1834) 
Episcopus AÁrgentoratensis postulavit et anno 1840 tandem 
obtinuit a doctore Seminarii D. Bautain , et ex subscri- 
ptione simillima quam anno 1855 approbante S. P. Pio IX, 
s. Congregatio Indicis indixit viro erudito D. Bonetty. 

In hisce actis utrisque certissime non intercessit defi- 
nitio Pontificis ex cathedra loquentis; ex altera vero parte 
&eque certum est, et ex subscriptionibus ipsis reique gestae 
historia manifestum, non ad reverentiale silentium et ad 
obedientiam externam dumtaxat, sed ad ipsam doctrinam 
non utique fide divina sed religioso mentis obsequio ample- 
ctendam illa mandata tum Episcopi tum s. Congregationis 
approbante summo Pontifice pertinuisse. Vide tract. de Deo 
th. VI. in Scholio. 

d) Hanc ipsam doctrinam summus Pontifex Pius IX. in 
litteris scriptis 21. Decembris 1863. ad Arehiepiscopum Mo- 
nachiensem quarum initium est « Tuas libenter accepimus », 
clarissime exposuit. « Persuadere Nobis volumus, noluisse 
(eos qui conventui litterario Monachiensi adfuerant) obli- 
gationem, qua catholici magistri ac scriptores omnino ad- 
stringuntur, coarctare in iis tantum, quae ab infallibili 
Ecclesiae iudicio. veluti fidei dogmata ab omnibus credenda 
proponuntur. Atque etiam Nobis persuademus, ipsos noluis- 
se declarare perfectam illam erga revelatas veritates adhae- 
sionem..... obtineri posse, si dumtaxat dogmatibus ab Ec. 
clesia expresse definitis fides et obsequium adhibeatur, Nam- 
que etiamsi ageretur de illa subiectione, quae fidei divinae 
actu est praestanda, limitanda tamen non esset ad ea, quae 

expressis oecumenicorum Conciliorum aut Romanorum Pon- 
tifieum, huiusque Apostolicae Sedis decretis definita sunt; 
sed ad ea quoque extendenda, quae ordinario totius Eccle- 
siae per orbem dispersae magisterio tamquam divinitus 
revelata traduntur, ideoque universali et constanti con- 
sensu a catholicis theologis ad fidem pertinere retinen- 
tur. Sed enm agatur de illa subiectione, qua ew conscientia 
$i omnes catholici obstringuntur, qui in contemplatrices 
ecientias incumbunt, ut novas.suis scriptis Ecclesiae affe- 
rant utilitates, idcirco eiusdem conventus viri agnoscere 
debent, sapientibus catholicis haud satis esse, ut praefata 
dogmata recipiant ac venerentur, verum etiam opus esse, ut 
se subiiciant tum decisionibus, quae ad doctrinam pertinentes 
a Pontificiis Congregationibus proferuntur, tum iis doctri- 
nae capitibus, quae communi et constanti catholicorum con- 
sensu retinentur ut theologicae veritates et conclusiones ita 
certae, ut opiniones eisdem doctrinae capitibus adversae quam- 
quam haereticae dici nequeant, tamen aliam theologicam me- 
reantur censuram. » | 

Hoc argumentum quod in prima huius libri editione 
solum mihi sufficere visum erat, dissertator 'Traiectensis 
(p. 186. sqq.) substituendo verbis sensum inauditum et 
ipsi contextui repugnantem eludi posse putavit. Pontifex, 
ait ille, primum loquitur de definitionibus dogmatum re- 
velatorum, tum agens de decisionibus quae a Pontificiis 
Congregationibus proferuntur, intelligi voluit « solummodo 
illa decreta, quae suo nomine promulgata ut suas defini- 
tiones ez cathedra profectas , assensu absoluto quemcum- 
que catholieum venerari oportet, » ita ut ergo in prima 
parte loci a nobis citati sermo sit de dogmatum definitio- 
nibus ex cathedra eub censura haereseos contra errores op- 
positos; in secunda parte « decisiones, quae a Pontificiis 
Congregationibus proferuntur, » intelligantur solae defini- 
tiones Pontificis ex cathedra loquentis, sed sub aliis inferio- 
ribus censuris. Hunc sensum putat dissertator insuper 
etiam ex eo confirmari, quod in litteris Pontificis decisio- 
nes a Pontificiis Congregationibus prolatae coniunguntur 
cum «is doctrinae capitibus, quae communi et constanti 

catholicorum consensu retinentur ut theologicae veritates, » 
in quibus (ut noster oppugnator testatur) « Suarezius cum 
alis Ecclesiam consentientem infallibilem esse docet.» 
Praeterea tertio censet, illum quem nos putamus sensum cla- 
rissimum litterarum ad Archiepiscopum Monachiensem, non 
esse genuinum , quia theologi ex una parte docent, non 
posse exigi mentis assensum nisi per definitionem infalli- 
bilem (p. 136), ex parte altera Card. Gotti negat omnino 
ipsum nostrum principium, quemadmodum (p. 156) adver- 
sarius citat: « decreta Congregationum in materia fidei et 
morum ex se et ut a Congregatione ipsa prodeunt, multi 
quidem sunt facienda, sed non praebent theologo firmum 
argumentum, » attamen « omnes in foro externo obedire te- 
nentur. » l 

At vero doctrina Pontificis in litteris, de quibus agi- 
tur, omnino manifesta est. «) Quis quaeso in animum in- 
ducat, nomine « decisionum quae a Pontificiis Congrega- 
tionibus proferuntur, » nullas comprehendi decisiones quae 
ab ipsis Congregationibus proferantur, sed solas definitio- 
nes ab ipso Pontifice ex cathedra prolatas? Decisiones qui- 
dem Congregationum possunt dici et saepe dicuntur pro- 
fectae a s. Sede, a qua in ipsos illos sacros consessus de- 
rivatur iurisdictio et magisterium participatum (sensu su- 
perius explicato), et cuius sunt organa ac veluti membra 
assumpta ad universalem providentiam pastoralem et do- 
ctrinalem ; eaedem, licet maneant iudicia edita a Congre- 
gatione et minime a Pontifice ex cathedra loquente, dicun- 
tur etiam quandoque decisiones Pontificis , quatenus eas 
sua suprema auctoritate ratas habet et confirmat; sed pro- 
fecto inauditum est, in stylo Curiae (ut vocant) et ab ipso 
Pontifice definitioni ex cathedra fieri appellationem deci- 
sionis, quae a Pontificia Congregatione profertur. 

6) Inspiciamus contextum. Dixerant viri docti in suo 
conventu Monachii habito, « omnes catholicos in doctis 
suis commentationibus debere ex conscientia dog maticis in- 
fallabilis catholicae Ecclesiae obedire decretis. » Pontifex 
laudat quidem hanc professionem veritatis, « quae ex ca- 
tholicae fidei obligatione necessario oritur ; » sed partim 

quo sensu intelligi debeat, partim eam solam non sufficere 
declarat. Nam primo « obligatio qua catholici magistri ac 
scriptores omnino adstringuntur, non coarctatur in iis tan- 
tum, quae ab infallibili Ecclesiae iudicio velut fidei dog mata 
ab omnibus credenda proponuntur.» Itaque necessarium est, 
sed non sufficit adhaerere iis, quae sive formali sive ae- 
quipollente iudicio infallibili Ecclesiae ut dogmata reve- 
lata proponuntur credenda fide catholicá immediate diviná&. 
Subdit Pontifex secundo et distincto inciso, ad perfectam 
illam erga revelatas veritates adhaesionem, quae necessa- 
ria omnino est ad verum scientiarum progressum assequen- 
dum, neque sufficere, « s? dumtaxat dogmatibus ab Eccle- 
sia expresse definitis fides et obsequium adhibeatur. n Haec 
secunda sententia Pontificis non esset a priori distincta et 
omnino diversa, ut in litteris exhibetur, si hic dogmata 
ab Ecclesia definita eodem sensu, quo in antecedentibus 
dogmata fidei ab Ecclesiae iudicio proposita intelligeren- 
tur. Agitur ergo in hoc secundo inciso etiam de illis dog- 
matibus, quae non ut in se revelata definiuntur, cuiusmodi 
sunt illa e. g. contra Pistorienses et in multis aliis Con- 
stitutionibus non sub nota haereseos sed sub inferioribus 
censuris definita, quibus ex motivo infallibilitatis Eccle- 
siae seu Pontificis fides praestanda est mediate divina; hoc- 
que ipsum satis indicatur illa locutione, « fides et obse. 
quium adhibeatur, » 

Si ad scientias rite excolendas (de hoc enim Pontifex 
agit) non satis est prae oculis habere tum dogmata fidei 
ab Ecclesiae iudicio sive formali (per definitionem) sive 
aequipollente (per consensum) proposita omnibus credenda, 
tum dogmata illa quibus fides et obsequium adhiberi de- 
bet ob expressam Ecolesiae definitionem, licet definita non 
sint ut inse revelata; quid amplius viris catholicis « qui in 
contemplatrices scientias incumbunt, » superest praestan- 
dum ? Hoc declarat Pontifex verbis, ex quibus superius 
citatis nostrum desumpsimus argumentum. « Sed cum de 
ila subiectione agatur (diversa ab actu fidei sive imme- 
diate sive mediate divinae), qua ex conscientia ii omnes 
catholici obstringuntur, qui in contemplatrices scientias 

incumbunt... recognoscere debent, sapientibus catholicis 
haud satis esse, ut praefata Ecclesiae dogmata recipiant 
ac venerentur (quae vel totius Ecclesiae magisterio tam- 
quam divinitus revelata proponuntur, vel definita sunt si- 
ve de fide sive gradu inferiori expressis oecumenicorum 
Conciliorum aut Romanorum Pontificum decretis) : verum 
etiam opus esse, wt se subiiciant tum decisionibus quae ad 
doctrinam pertinentes a Pontificiis Congregationibus profe- 
runtur, tum iis doctrinae capitibus quae communi et con- 
stanti catholicorum consensu retinentur ut theologicae ve- 
ritates et conclusiones ita certae, ut opiniones iisdem do- 
ctrinae capitibus adversae quamquam haereticae dici ne- 
queant, tamen aliam theologicam mereantur censuram. » 
Clare ergo decisiones a Pontificiis Congregationibus prola- 
tae distinguuntur ab omnibus iis, quae expressis Romano- 
rum Pontificum decretis definita sunt. Proinde illae intelli- 
guntur non esse definitiones ez cathedra, et tamen eis (ut 
adversarius p. 143. fatetur) subiectionem per assensum 
mentis deberi, Pontifex declarat. Et sane si adversarii in- 
terpretatio admitteretur, iam Constitutiones Concilii Con- 
stantiensis contra Wicleffum (approbante Martino V.), 
s. Pii V. contra Baium, Innocentii XI. contra Molinos, 
Innocentii XII. in causa Fenelonii, Clementis XI. contra 
Quesnellium, Pii VI. contra Pistorienses, ipsa illa posthac 
edita a Pio IX. (Quanta cura) vel minime vel saltem non 
ex integro comprehenderentur inter « expressa oecumeni- 
corum Conciliorum aut Romanorum Pontificum decreta; » sed 
omnes illae in litteris ad Archiep. Monachiensem diceren- 
tur « decisiones a Pontificiis Congregationibus prolatae, » 
quo quid quaeso absurdius fingi posset? 

y) Contra clarum hunc litterarum textum et contextum 
nihil proficitur ex eo, quod decisiones a Congregationibus 
prolatae simul nominantur cum veritatibus theologicis 
quae a catholicis communi consensu retinentur, et quarum 
negatio propterea aliquam notam theologicam mereretur. 
Bene autem a&dvertas velim, nullo modo hic sermonem esse 
in litteris Pontificis de censuris doctrinarum per iudicium 
Ecclesiae iam pronuntiatis, sed tantummodo de religiosa 

dogmata fidei sed ut theologicas veritates consensu tam com- 
muni et constanti, ut (ex consentiente iudicio theologorum) 
sine erroris vel temeritatis vel aliis huiusmodi notis ne- 
gari non possent. lam quoniam adversarius affirmat, Sua- 
rezium docere talem catholicorum consensum esse infalli- 
bilem, eius doctrinam describere operae pretium fuerit. De 
Ecclesiae i» fallibilitate in credendo Suarez (de Fide disp. V. 
sect. 6.) tria docet, primo Ecclesiam non posse a fide defi- 
cere per haeresim ; secundo neque posse errare per igno- 
rantiam « in his, quae credit tamquam certa de fide; » ter- 
tio in his quae credit non tamquam de fide, sed ita ut 
contraria sententia mereretur aliquam censuram, tenendum 
est eam non errare, de infallibilitate tamen, in his omni- 
bus non tam certo constat; sed secundum diversos gradus, 
quibus doctrina propinquius vel remotius fidem attingit , 
erit magis vel minus certum Ecclesiam in his non erra- 
re (1). De auctoritate consensus theologorum quid nobis vi- 


(1) Haee (ut iam monui) non dicuntur nec dici possent de infal- 
libilitate Ecclesiae docentis vel Pontificis in iudicando et ferendis cen- 
suris ex cathedra: sed dicuntur a Suarezio de Ecclesiae infallibilitate 
dumtaxat in credendo ante latam aliquam definitionem. In dissertatione 
Traiectensi p. 84. 85. locus citatur truncatus, ac dein p. 140. ad illum 
appellatur in sensu minime genuino. Verba Doctoris eximii (de Fide 
disp. V. sect. 6. n. 8.) haec sunt. « Dico tertio, quamvis certum non sit, 
quae Ecclesia credit tantum wt pia et probabilia, esse vera (quae tamen 
pia ita credit, ut contraria doctrina censeatur mereri notam aliquam 
theologicam, quemadmodum mox videbimus); si tamen tota Ecclesia in 
aliqua huiusmodi re conspirat, tenendum est in eo non errare, non solum 
practice (doctrinae securitas), quod est manifestum, sed etiam specula- 
tive (doctrinae veritas). Ratio primae partis est, quia non constat in 
his omnibus rebus regi Ecclesiam ab Spiritu Sancto (quo solo efficitur 
infallibilitas supernaturalis), cum ad fidem ea non pertineant, nec sint 
ad salutem necessaria (ex qua necessitate ad salutem existit ratio theo- 
logica infallibilitatis in definienda doctrina morum). Ratio vero alte- 
rius partis (in qua dixit, tenendum esse Ecclesiam in his etiam rebus 
non errare) est, quia universa Ecclesia etiam spectata ut humana con- 
gregatio, in qua sunt plures viri sapientes, habet humano modo sum- 
mam auctoritatem; ergo si tota Ecclesia iudicet (credendo) aliquid esse 
probabile, evidenter probabile est, et inde in primis tollitur periculum 
practici erroris; et deinde flt maxime verisimile, illud étiam in re ipsa 

deatur, inferius th. XVII. indicabimus; interim vero constat 
Suarezium et doctores plurimos, qui huiusmodi catholicorum 
consensum, licet in eo infallibilitatem non agnoscant, nihilo- 
minus ad securitatem doctrinae et ad veritatis argumen- 
tum tam grave sufficere iudicant, ut ei repugnare sine 
nota temeritatis fas non sit, hos inquam doctores omnes 
nostrum tenuisse principium, quo ad obligandum assensum 
religiosum (distinctum ab assensu fidei immediate vel me- 
diate divinae) in rebus theologicis non requiri auctorita- 
tem infallibilem affirmamus, sed sufficere (ut Suarez loqui- 
tur) « humano modo summam auctoritatem; » aliud enim 
est iudicare auctoritatem in proposita doctrina non errare, et 
aliud auctoritatem esse infallibilem. Quod vero ad rem spe- 
ctat, de qua nunc agimus, ex dictis quisque videt, quam apte 
in litteris ad Archiep. Monachiensem coniungatur obliga- 
tio conscientiae', « ut qui in contemplatrices scientias in- 
cumbunt, se subiiciant tum decisionibus, quae ad doctri- 
nam pertinentes a Pontificis Congregationibus proferuntur, 
tum iis doctrinae capitibus quae communi et constant? ca- 
tholicorum consensu retinentur ut theologicae veritates. n 

3) Haec quae ex Suarezio citavimus, satis ostendunt, 
quid sentiendum sit de dissertatoris affirmatione, theologos 
omnes quos ipse novit (ut ait), conspirare in contrariam 
sententiam, non posse nimirum obsequium mentis iuste po- 


esse verum, praesertim quia verisimile est, etiam Spiritum Sanctum 
specialiter adiuvare et illuminare doctores Ecclesiae; si enim quoad 
veritates omnes naturales id conceditur, ut in 1. I. de Gratia c. 2. n. 17. 
diximus, quanto magis in hac materia sentiendum erit (quod vero longe 
diversum est a promissa infallibili assistentia Spiritus veritatis, per 
quam efficitur proprie dicta infaZibilitas Ecclesiae et Pontificis definien- 
tis ex cathedra). Sciendum est autem, in his rebus (quas Ecclesia credit 
tantum uż pias et probabiles, quod initio proposuerat velut vmoz:p:vo» 
seu disputationis subiectum ) esse gradus, ut sumi potest ex diceudis 
disputat. XIX. sect. 2. (ubi agitur de diversis gradibus censurarum theo- 
logicarum), namque quaedam illarum (rerum), licet non sint tam certae 
ut contrariae sint haereticae, interdum sunt erroneae, quia proxime ad 
principia fidei accedunt; interdum sunt temerariae propter magnum con- 
sensum Patrum, cui opponuntur; interdum vero sunt tantum probabiles 
vel probabiliores; et secundum eosdem gradus erit magis vel minus cer- 
tum, Ecclesiam in his non errare. n 

stulari nisi ab auctoritate infallibili. Citat Bellarminum 
(de Eccles. 1. III. c. 14. argum.3.), Suarez (de Fide disp. V. 
Sect. 6. n. 8; sect. 8. n. 7. 8.), tum recentes D. Bouix, Murray, 
Knox, Weniger, illam qui nomine Rudis assumpto scri- 
psit de Petra Romana, ac tandem D. Ward, quem nostrum 
principium defendendo sibi ipsi contradicere putat. Nibil 
nimirum distinguendo inter assensum fidei (sive immediate 
sive mediate divinae) et inter assensum religiosum, qui spe- 
cifice diversae auctoritati respondet, facile contradictionis 
accusabuntur non modo D. Ward, sed etiam Suarez et omnes 
illi veteres theologi, qui doctrinam eius paulo ante deseri- 
ptam sequuntur. At Bellarminus et Suarez et generatim 
veteres theologi ubicumque ex obligatione assensus inferunt : 
infallibilitatem auctoritatis obligantis, loquuntur de assensu 
fidei immediate vel mediate divinae. Et sane tum veteres 
tum recentiores theologi Murray, Weninger, Rudis, Ward 
ubi agunt vel de iis, quae tota Ecclesia credit de fide, vel 
de definitionibus sive Conciliorum sive Pontificis ex cathe- 
dra loquentis, recte arguunt talem assensum qui huic do- 
ctrinae fidei vel hisce definitionibus ab universa Ecclesia 
praestandus est, necessario supponere auctoritatis propo- 
nentis ac definientis infallibilitatem. Sic Bellarminus in 
loco, qui citatur, in primis declarat statum quaestionis: 
« Ecclesia non potest errare, id est, id quod tenent omnes 
fideles tamquam de fide, necessario est verum et de fide, 
et similiter id quod docent, omnes Episcopi tamquam ad fi- 
dem pertinens, necessario est verum et de fide. » Tum hanc 
veritatem probat pluribus argumentis, quorum tertium ita 
habet. « Obligamur sub anathematis poena credere Ecclesiae 
in omnibus, ut patet Matth. XVIII. 17; et Concilia omnia 
dicunt anathema non assentientibus Ecclesiae decretis. At 
iniquum esset sub tam gravi poena obligari ad assentien- 
dum rebus incertis et interdum falsis. » Ait igitur, impo- 
nere obligationem credendi de fide, ita ut repugnans ha- 
bendus sit haereticus extorris ab Ecclesia, non posse sine 
iniquitate committi nisi auctoritati infallibili. At haec 
quomodo quaeso repugnant nostrae sententiae, ad quam 
refellendam candidatus "'Traiectensis ultimum dumtaxat 

Bellarmini incisum producit, insuper habito toto textu et 
contextu? | | 
Gemina citationis fallacia etiam contigit in textu Car- 
dinalis Gotti, qui verbis ut in dissertatione describuntur, 
videtur enuntiare principium nostro directe repugnans. Ci- 
tatur ita: « decreta Congregationum in materia fidei et mo- 
rum ex se et ut a Congregatione ipsa prodeunt, multi qui- 
dem sunt facienda, sed non praebent theologo firmum argu- 
mentum.» « Si&best specialis Pontificis confirmatio, omnes 
in foro externo obedire tenentur, non obstante quacumque 
opinionum probabilitate. » Atqui doctissimus Cardinalis 
tantummodo asserit, quod omnes concedunt, decisiones Con- 
gregationum ad doctrinam pertinentes non habere eam fir- 
mitatem, quae in :nfallibilitate fundatur; nec per easdem 
constitui posse articulos fidei. Neque Cardinalis dicit, ut 
sensus exhibetur in citatione, tantum in foro externo de- 
beri obedientiam; sed ait: « omnes saltem in foro externo 
obedire tenentur. » Obedientia itaque quam Card. Gotti cum 
aliis omnibus negat et excludit praestandam huiusmodi de- 
cretis, non est alia quam obedientia fidei divinae. Quae qui- 
dem doctrina non solum non repugnat nostro principio, sed 
egregie cum eo conciliatur (1). 


(1) Ut videas, quam solerter candidatus voculas quasdam ex tex- 
tibus exsciderit, accipe verba Card. Gotti (de Locis theol. T. I. q. 3. 
dub. 9. $. 2. n.12.). « Decreta Congregationum in materia fidei et morum 
ex se et ut a Congregatione ipsa prodeunt, multi quidem sunt facienda; 
sed non praebent theologo firmum, id est infallibile argumentum. » Pro- 
bat deinde magni esse facienda et auctoritatis forte tantae, quantae sunt 
decreta Conciliorum nationalium. « Quare omnes saltem in foro externo 
obedire tenentur, non obstante quacumque opinionum probabilitate. 
Quod vero non praebeant theologo argumentum infallibile, probatur. 
Nam Cardinalium Congregationes neque ex se nec virtute a summo 
Pontifice accepta gaudent privilegio infallibilitatis.... Ratio autem est, 
quia potestas iudicandi et definiendi in materia fidei et proponendi ar- 
ticulos eius, qui totam Ecclesiam ad credendum obligent, alligata est 
dignitati supremi capitis, pastoris et doctoris Ecclesiae.... ergo sicut 
non potest delegare alterum, ut sit Ecclesiae supremum caput, pastor 
et doctor, nec Spiritus Sancti adsistentiam in alterum transferre, ita 
nec potest facultatem formandi decreta fidei alteri delegare aut com- 
municare, Hinc Congregatio 8. Inquisitionis auctoritate sibi a summo 

Verum quidquid dicas de horum theologorum opinioni- 
bus, sensus genuinus litterarum ad Archiep. Monachiensem - 
ex ipso textu et contextu demonstratur; quod a nobis iam 
satis praestitum esse confido. 

e) Demonstratio haud absimilis ducitur ex aliis summi 
Pontificis litteris 15 Iunii 1857 ad Archiepiscopum Colo- 
niensem Card. Geissel de decreto s. Congregationis Indicis, : 
quo libri Antonii Günther fuerant proscripti. Huiusmodi 
decreta quae ad proseribendam doctrinam eduntur, non 
eo evadunt definitiones ex cathedra, quod suprema Ponti- 
ficis auctoritate confirmantur et publicari iubentur (1), 
quemadmodum in eis.expresse notari solet. Nihilominus 
Pontifex in litteris commemoratis declarat, ipsum decretum 
sufficere debuisse, ut omnes catholici non solum persua- 
sum baberent, nemini deinceps fas esse doctrinam iis libris 
traditam tueri ac propugnare; sed ut etiam intelligerent 


Pontifice commissa, potest quidem quos Ecclesia haereticos dixit sive 
articulos sive homines ultima sententia condemnare (in quibus decretis 
damnationis articulorum nos dicimus deberi non solum silentium , sed 
religiosum mentis obsequium , non tamen vei decretorum assensum fidei 
divinae); ab ea tamen controversia aliqua fidei decidi nom potest ita, 
ut transeat in articulum fidei, et qui dissentiant immediate sint Aaere- 
tici, ex vi praecise iudicii 8. Congregationis. » 

Quoad duos alios citatos, libenter concedo adversarium iure pro sua 
causa appellare fortasse ad D. Knox, certe ad D. Bouix, cuius ego do- 
ctrinam in hoc capite sequi non possum. Neque enim haec duo, quae 
ipse asserit, conciliare valeo, a) posse s. Congregationem Inquisitionis 
« notas theologicas quae iustae videantur, etiam haereseos inurere » ali- 
cui opinioni seu doctrinae; b) neminem tamen « posse iuste adigi ut 
illi iudicio interne et ex animo adhaereat, » Conciliare haec inquam 
non valeo, si sermo sit (ut saepe dixi) de adhaesione non fidei divinae 
praecise ex vi iudicii Congregationis, sed de adhaesione religiosa in- 
ferioris ordinis. Neque ego concedam D. Bouixio, s. Congregationem in 
causa Galilaei « potestatis suae limites excessisse. » 

(1) Hac de re consului plures theologos Urbis eosque tam graves, 
ut sententiam non verear Romanam appellare. Sane vero nisi ita esset, 
iam nullum foret discrimen inter huiusmodi decreta Indicis et inter 
condemnationes librorum, quae ab ipso Pontifice per litteras Apostolicas 
quandoque flunt. Hoc autem discrimen tum per sese satis manifestum 
est, tum ex Constitutione cuius initium Apostolicae Sedis 8. 2, dedu- 
citur. | 

FRANZELIN. 10 

« sinceram haberi non posse doctrinam Güntherianis libris . 
contentam » (1). 

f) His liceat addere pro confirmando nostro principio 
argumentum desumptum ex doctrina Benedicti XIV. priva- 
tum quidem theologum agentis, sed in re, in qua omnibus 
fatentibus fere sine exceptione maior eius est auctoritas. 
Principium nostrum, quod iamdiu defendimus, hoc est: ad 
obligandum internum assensum religiosum in re theologica 
non necessario requiritur infallibilitas auctoritatis propo- 
nentis. lam vero Benedietus XIV. duo haec docet. «) In 
beatificatione servorum Dei iudicium Pontificis non est in- 
fallibile, sicut infallibile censeri debet eius iudicium ulti- 
mum in beatorum canonizatione (de Canonizat. SS. 1.1.c.42.). 
6) Nihilominus qui assereret, in hac vel illa beatificatione 
formali Pontificem actu errasse, &tque adeo non esse bea- 
tum, qui beatus declaratus est, aut non esse ei secundum 
Pontificiam concessionem eultum exhibendum, is « temeri- 
tatis vel gravioris theologicae censurae nota afficiendus es- 
set » (ib. n. 10.). Atqui in his duabus Benedicti propositio- 
nibus ipsum nostrum principium continetur. Porro eadem 
est doctrina plurimorum theologorum, et puto post Bene- 
dictum XIV. esse communem ; ergo principium nostrum sal- 
tem per se spectatum, et praescindendo ab eius applicatione 
in specialibns casibus iudiciorum ecclesiasticorum ad doctri- 
nam pertinentium non est contra (ut eruditus candidatus 
dixit) sed iuxta communem sententiam doctorum. Genera- 
tim Bellarminus ( de R. Pontif. 1. IV. c. 2.) testatur: « Ca. 
tholici omnes conveniunt inter se, Pontificem solum vel cum 
suo particulari Concilio aliquid in re dubia statuentem, 
sive errare possit sive non, esse obedienter audiendum. » 

(1) Iam saepe monui, nostram assertionem demonstrationesque de 
religioso assensu et mentis obsequio praestando referri dumtaxat ad 
decreta, quibus doctrina vel praescribitur vel proscribitur. Si quando ergo 
liber aliquis inter prohibitos notatus sciretur non ob falsitatem theo- 
logicae doctrinae, 'sed ob periculum charitatis et pacis violandae vel 
ob doctrinae importunitatem in specialibus adiunctis vel ob aliae siini- 
les rationes oeconomiae ecclesiasticae; de huiusmodi disciplinaribus 


provisionibus ecclesiasticae prudentiae in tota nostra praesenti tracta- 
tione non agitur. 

Nominatim de decretis Congregationum et ipsius Pontificis, 
licet definitiones ex cathedra non sint, hoc officium catho- 
licorum Franc. Antonius Zaccaria inculcat (1), citando. 
etiam Alexandri VII. litteras 7. Aug. 1660 ad Rectorem 
Universitatis Lovaniensis, simillimas in hoc capite litteris 
Pii IX. ad Archiep. Monachiensem, quas superius descri- 
psimus (Zaccaria Storia delle proibizioni de' libri l. II. 
dissert. II. c. 2. 3.). 

g) At si haec ita sunt, nonne argumentum theologicum 
concidit, quo doctores ad probandam infallibilitatem Pon- 
tificis ex cathedra loquentis uti solent ? Nonne « tali modo 
perniciosum Gallicanismi systema caput abscissum iterum 
extollere posset? » Huius periculi graviter nos commonet 
dissertatio Batava; quod enim discernimus inter infallibiles 
definitiones ex cathedra et inter alia documenta sanctae 
Sedis, quibus debeatur religiosum mentis obsequium , licet 
definitiones ex cathedra censeri nequeant, « tales distinctio- 
nes (ait laureandus p. 155. 156.) natae sunt infallibilem 
Pontificis auctoritatem in concreto inanem reddere, et an- 
sam praebere in particulari aliquo deereto decisionis in- 
fallibilitatem negandi... Et quibus indiciis constare potest, 
Pontificem ut infallibilem Ecclesiae doctorem, non vero ut 
gubernatorem tantum fallibilem doctrinalem sententiam pro- 
nuntiasse, nisi forsitan receptione et sensu Ecclesiae? » (2). 


(1) « Alle proibizioni di Roma se autori sono de'liBri, si arrendano 
eglino con vera docilità e sommissione di spirito, riprovando ció che 
ella riprova.... riconoscendone secondo le qualità di esse o per autore 
o almeno per primo original fonte il sommo Pontefice, Za cui autorità 
quantunque egli non sempre la spieghi tutta, nè la indirizzi nelle più 
solenni maniere all’ insegnamento della Chiesa universale, prevaler dee 
al giudizio di tutti i privati Dottori e Maestri » 1. c. cap. 3. n. 4. « Sono 
io persuaso, che alla Providenza appartenga di non permettere, che . 
Roma anche fuori del caso in cui il Pontefice parli ex cathedra, con- 
danni come errore una dottrina, che tale non sia.... La giustizia della 
proibizione non si ha da esaminare, ma sempre è da supporre, se non 
fosse, iZ che non sarà mai, enidentemente extra Dei praeceptum; e su questa 
supposizione che rimane, se non ubbedire? » ib. Append. 8. 2. n. 8. 4. 

(3) Habet ibidem p. 156. noster theologus ex historia quoque re 
torsionem. Negari non potest, Honorium I. duas epistolas ad Sergium 
scripsisse non mere privatas sed ex munere pastorali, nihil tamen (ut 

Haec conviciis simillima videntur, condonanda tamen 
sunt iuvenili ingenio. Nemo profecto catholicus umquam 
negavit, aut negare potest necessitatem distinguendi in- 
ter definitiones ex cathedra et inter alias declarationes 
etiam doctrinales sive ipsorum. Pontificum sive Pontificia- 
rum Congregationum. Hostes s. Sedis et impugnatores in- 
fallbilitatis soli hane necessariam distinctionem, quae in 
ipso decreto definitionis Vaticanae continetur, semper co- 
nati sunt, et nunc Neoprotestantes (veteres catholici) ma- 
xime conantur eliminare. Unde consequens esset, infallibili- 
tatem effici ac regi non assistentia divina, ut Concilium de- 
claravit, sed velut Aabituali inspiratione. De hac hostium 
arte pluribus agit Maurus Cappellari (Gregorius XVI) in 
suo « Triumpho 8. Sedis » cap. 24, quamvis ipse in omni- 
bus documentis quae definitiones ex cathedra haberi non 
debent, Pontificem appellet doctorem privatum, non eo sensu 


evidens est ex litteris ipsis) deflniendo. Unde ex nostra doctrina sequi 
videtur, illis litteris re/igiosum mentis obsequium fuisse deferendum. 
« Ergo (dissertator exclamat) Sophronius et catholicae veritatis defen- 
sores peccaverunt non praestando firmum assensum !? » Vellem dixisset 
nobis candidatus, cuinam rei ex nostra sententia assensum praestandum 
fuisse existimet. In illis epistolis distinguenda est pars dogmatica seu 
doctrinalis, et pars altera spectans ad oeconomiam et particularem disci- 
plinam in particularibus adiunctis. Quoad doctrinam s. Sophronius et 
defensores catholicae veritatis pridem consentiebant iis, quae in duabus 
epistolis docentur; de iis vero quae in huiusmodi litteris Pontifices forte 
suadeaut circa particularem aliquam disciplinam, nobis sermo non est. 
Docet nimirum Honorius, secundum definitiones s. Leonis et Concilii 
Chalcedonensis credendas ac profitendas esse duas Christi naturas in- 
tegras, distinctas cum suis distinctis operationibus in uno operante tam 
divina quam humana; voluntates vero Christi non esse inter se con- 
trarias, ut subdole Sergius nuntiaverat ab adversariis affirmari. In his 
a Sergio falso suppositis adiunctis suasit Pontifex, ut modus exponendi 
doctrinam catholicam retineretur ille, qui est in Leonis epistola ad Fla- 
vianum, nec una voluntas diceretur, quia hoc nisi unitas dumtaxat con- 
sensionis intelligeretur, ad Eutychianismum vergit; nec duae voluntates 
numerarentur hisce verbis, quibus ex relatione Sergii intelligebant illi 
conficti adversarii modo Nestoriano voluntates contrarias. Hanc dicimus 
partem epistolae oeconomicam et disciplinarem, eamque fundatam in 
falso supposito, obreptitiam et gubreptitiam, cui nec assentiendum erat 
nec obediendum, Vide tract. de Incarnat. th. XL. in Scholio. 


-— 

quo e. g. Innocentius IV. aut Benedictus XIV. in suis com- 
mentariis privati doctores sunt, sed in oppositione dum- 
taxat ad supremam intensionem auctoritatis, qua definit 
doctrinam ab universa Ecclesia tenendam, seu qua ex ca- 
thedra loquitur; atque adeo in illis documentis ita est 
doctor privatus i. e. non definiens em cathedra, u ut ei 
contradicere esset temeritas intolerabilis » (ib. n. 6.), cum 
contra privatis sententiis Pontificum in eorum libris non 
secus ac aliorum doctorum sine ulla temeritate contradi- 
cere omnino fas sit, quam libertatem Benedictus XIV. omni- 
bus plenissimam tribuit ( Praefat. ed. 2. de Synodo dioeces:). 
Quoniam igitur de distinctione agitur, non quae sit inter 
privatas lucubrationes in quibus sacra auctoritas Pontificis 
locum non habet, sed inter documenta profecta ex munere 
quidem supremi magisterii, in quibus tamen Pontifex non 
proponat ultima definitiva sententia doctrinam ab universa 
Ecclesia tenendam, et inter huiusmodi definitiones quae 
ad assensum fidei immediate vel mediate divinae obligant 
Ecclesiam; propterea doctissimus auctor « Triumphi » tam 
sollicite insistit. necessitati certarum notarum, quibus di- 
gnoscantur definitiones ex cathedra, ne permiscendo priora 
illa cum his posterioribus documentis « confusiones et per- 
turbationes inducantur in Ecclesia » (1). 

Et sane doctor Neoprotestantium Fridericus Schulte ad 
haeresim defendendam et oppugnandum dogma infallibili- 


(1) « Siccome tutto ciò che risolvesi nel Concilio, sebbene spettante 
alla fede, senza animo espresso di definire, non forma una dogmatica 
decisione; cosi senza questa espressa intenzione nei Padri, non potrà 
dirsi da essi rappresentata in quelle risoluzioni la Chiesa deflniente. 
Chi ha fior di ragione puó senza fatica farne al Papa l'applicazione. 
Ma quando il Papa consultato risponde e giudica, avrà conseguentemente 
l'animo di giudicare. Si certamente, ma di giudicare da teologo e da pri- 
vato dottore (h. e. sine definitione ex cathedra), qua/ora non assuma la 
pienezza di sua autorità... Si è dimostrato, che il Papa puó parlare come 
capo della Chiesa (definiendo) e come privato dottore. Ora non venendo 
questa distinzione esclusa dalla primazia, perchó mom s'introducano 
confusioni e disordini nella Chiesa, à necessario che si diano certe note 
indubitate e manifeste, mercè le quali conoscere si possa quando il Pon- 
tefice definisce solennemente, ossia ex cathedra, e quando altrimenti. L'e- 
sistenza di queste note è tanto certa, quanto è certa la distinzione 

tatis Pontificis, in id potissimum vires omnes intendit et 
sophismata construit, ut evincat inanem esse distinctionem 
definitionum ex cathedra ab aliis publicis documentis et 
declarationibus Pontificum , adeoque omnes declarationes 
quae a Pontifice vi sui muneris ‘pastoralis quomodocumque 
editae sunt vel eduntur, post Concilium Vaticanum a catho- 
lieis habendas esse definitiones infallibiles (1). Cum nempe 
veritas catholica in medio consistat inter errores sibi invi- 
cem oppositos, ut Patres saepe explicant, haeretici semper 
consueverunt dogmata catholica detorquere in sensum ex- 
tremum partis oppositae; hoc enim modo imperitis imponi, 
et quod catholica Ecclesia minime docet, velut degma ca- 
tholicum facile impugnari posse vident. 

Hanc itaque distinctionem definitionum give Pontificum 
ex cathedra loquentium sive Conciliorum oecumenicorum 
ah aliis documentis s. Sedis cum nemo sine rerum confu- 
sione negare queat, quomodo quaeso adversarius audet obii- 
cere periculum Gallicanismi ex eo, quod his posterioribus 
declarationibus ipsius mentis obsequium religiosum deberi 


dimostrata, e quanto pure 2 certo il disordine ehe senza di esse neces- 
sariamente deriverebbe a danno della Chiesa, disordine essenzialmente 
contrario al fine per cui fu istituito il primato. » Cappellari 1l. c. n. 4.5. 

Haec doctrina de necessitate distinctionis definitionum ex cathedra 
ac proinde de necessitate et certitudine notarum distinguentium per se 
clara est, et communis inter theologos catholicos, saltem quando quae- 
ritur quae notae certo sufficiant, quamvis aliqua inter eos sit diversitas 
in modo potius loquendi quam in re ipsa, quando declarant, quae notae 
non sufficiant. In hac re non sequimur modum Mauri Cappellari, ubi 
ipse notas definitionis assignat (1. c. n. 5.) internas et externas; puto 
tamen eas recte se habere, dummodo 4) fides quam auctor, per definitio- 
nem ab universa Ecclesia exigi dicit, intelligatur etiam mediate divina, 
et £) iuxta hunc sensum quoque accipiatur, quod ibi dicitur de ana- 
themate et damnatione Aaereseos contrariae, vel sufficienti indicio « che 
qualora il Papa ometta questa formola, ad onta di tale omissione in- 
tende e vuol definire da sommo gerarca e da giudice della fede; » dum- 
modo y) locutio directa ad Ecclesiam intelligatur non de externa acci- 
dentali forma documenti, sed de re ipsa quam Pontifex satis siguificet 
a se definirl ut tenendam ab universa Ecclesia. 

(1) Sehulte, Die Macht der rómischen Püpste...... zur Würdigung 
ihrer Unfehlbarkeit. Prag 1871. p. 65-88. cf. Die Stellung der Concilien, 
Pàápste and Bisohüfe etc. p. 814. 

affirmamus, et quomodo ipse ad hoc periculum arcendum 
nobis commendat erga easdem declarationes dumtaxat re- 
verentiale silentium? Gallicanismus in eo erat, quod defi- 
nitionibus ex cathedra negarent assensum fidei divinae de- 
beri, quoniam infallibilitatis subiectum non agnoscebant 
nisi solam universalem Ecclesiam vel dispersam vel reprae- 
sentatam in Conciliis oecumenicis, quae intelligebant seor- 
sum a suo capite informante, Romano Pontifice. Quod si - 
nonnulli Gallicani excluso assensu fidei ad mittebant assensum 
religiosum debitum definitionibus ex cathedra; eo vehemen- 
tius documentis aliis quae definitiones non sunt, ac nomi- 
natim decretis Congregationum doctrinalibus negabant de- 
beri mentis obsequium, non tamen excludebant silentium 
reverentiale. Videat ergo dissertator, quo recidant absurdae 
criminationes. 

Quod denique spectat argumentum theologicum, a do- 
ctoribus efficacissime induci solitum, imo comprehensum iam 
in ipsa revelata doctrina, ad demonstrandam infallibilita- 
tem Pontificis ex cathedra definientis, illud non ita habet, 
ut adversarius sibi fingit; sed est illud, quo superius p. 116. 
definitionum infallibilitatem ex testimoniis evangelicis de- 
monstravimus. Suarez cum ceteris theologis argumentum 
hac ratione proponit. « Veritas catholica est , Pontificem 
definientem ex cathedra esse regulam fidei, quàe errare 
non potest, quando aliquid authentice proponit universae 
Ecclesiae tamquam de fide (immediate vel mediate) divina 
credendum... Probari in primis potest ex testimoniis pro- 
xime citatis (Matth. XVI;Io. XXI.). Nam Christus dedit 
Petro et successoribus eius potestatem pascendi Ecclesiam 
maxime in doctrina... et singulari modo per potestatem iu- 
risdictionis interpretandi seu proponendi veritates credendas, 
et sub obligatione illas credendi (fide nempe divina, ut iam 
dixerat, et ut verbum hoc in theologia per se semper in- 
telligitur): ergo haec potestas habet necessario adiunctam 
infallibilitatem, et assistentiam Spiritus Saneti ut non erret. 

Consequentia probatur, quia hoc' necessarium est propter 
~ infallibilitatem Ecclesiae in credendo; nam si Pontifex do- 
cens illo modo, eam posset decipere, etiam ipsa po$set de- 
cipi, imo cogeretur ad errorem, quia credere teneretur. » 

Atqui hoc argumentum facto discrimine inter definitio- 
nes ex cathedra, quibus debeatur assensus fidei immediate 
vel mediate divinae, et inter alias decisiones, quibus prae- 
standus sit assensus religiosus (in sensu saepe explicato), 
non solum non labefactatur, sed imo ipsam distinctionem 
definitionum ab aliis etiam authentieis documentis Ponti- 
ficum supponit, eique innititur. Hanc potestatem exigendi 
-a tota Ecclesia assensum in veritatem per actum fidei , qui 
modus docendi est ac dicitur definitio ex cathedra, Neopro- 
testantium magister Fridericus Schulte intelligere noluit 
comprehensum in verbis evangelicis, ut ex eis per analy- 
sin facile deduci queat; ac propterea dixit, distinctionem 
definitionum ex cathedra ab aliis publicis Pontificum docu- 
mentis non aliud esse, quam saeculi XVI « figmentum scho- 
lasticum » (Schulte l. o.). 

Si argumentum theologicum constituitur in hoc princi- 
pio: omnis actus auctoritatis, qui exigit non solum silen- 
tium reverentiale et obedientiam externam sed assensum in- 
ternum (sine distinctione gradus et qualitatis), necessario . 
infallibilis sit oportet; hoc certe a nobis relicitur, sed ne- 
gamus esse argumentum; £heologicum h. e. explicite aut 
implicite in revelatione contentum, vel quod ex revelatis 
veritatibus deduci queat, vel saltem in veterum theologo- 
rum consensu fundetur. Si istud principium admittatur, 
quomodo quaeso e. g. edictum Stephani I. « nihil innove- 
tur, nisi quod traditum est, » illa plurima quae tam in 
actis Conciliorum quam in Constitutionibus Pontificum theo- 
logi definitiones stricte dictas esse inficiantur, et quibus 
tamen « sine intolerabili temeritate » (ut loquitur Maurus 
Cappellari) contradicere aut contrarium sentire fas non 
fuisse vel esse iidem theologi consentiunt, quomodo inquam 
huiusmodi omnia documenta adhuc distinguentur a defini- 
tionibus ex cathedra, et non prorsus iuxta Schultenam as- 
sertionem eum eis commiscebuntur? Huiusmodi vero « con- 
fusiones et perturbationes in Ecclesia » equidem cum eodem 
beatissimo auctore « Triumphi» maxime cavendas esse puto. 

h) Si postremo quaeratur, quando et quomodo peccetur 
violatione istius religiosi obsequii interni, de quo egimus, 

" hane disceptationem ad doctores theologiae moralis remit- 
timus. Ánimadverto tamen, «) ratione obiecti et per se 
spectatis huiusmodi decretis, peccatum non esse sive im- 
mediate sive mediate contra fidem; D) ratione subiectt non 
peecari sine deliberata pervieacia; y) generatim, an sit 
peccatum, an gravius vel levius, pendere ex adiunctis mul- 
tiplieibus obiectivis et subiectivis, quae nobis singillatim 
enucleare nec animus est nec facultas. Cf. Suarez de Fide 
disp. XIX. sect. 6. 

Corollarium 4. Auctoritas universalis providentiae eccle- 
siasticae et doctrinalis per se primo residet in solo pastore 
totius Ecclesiae et in nulla alia persona singulari. Attamen 
sicut singulis Episcopis dictum est, « pascite qui in vobis 
est gregem Dei, » ita eis sine dubio in gregibus sibi sub- 
ditis competit etiam quoad pabula sanae doctrinae aucto- 
ritas providentiae particularis, in subordinatione et unione 
cum supremo et universali pastore, Romano Pontifice. Ex ne- 
ceasitate huius subordinationis et unitatis in doctrina fit, ut 
eorum authentia referatur dumtaxat ad praedicandam et 
tuendam doctrinam vel explicita definitione vel consensu Ec- 
clesiae vel per decisiones universalis providentiae iam pro- 
positam, non vero ad controversas inter catholicos quaestio- 
nes ex sese decidendas. Propter eandem causam eum Episcopi 
auctoritas etiam quoad proprium suum obiectum suprema 
non sit, semper praesto est magisterium supremum s. Sedis, 
ubi contra doctrinam sive unius sive plurium Episcoporum 
merito suspicio oriretur. Cf. Antifebron. dissert. II. c. 12. 

Imo in foro interno et in ordine ad directionem vitae 
spiritualis auctoritas sacra h. e. vi muneris sacri a Christo 
instituti, et non solum auctoritas scientifica competit suo 
modo etiam directoribus animarum, adeo ut fideles in rebus 
dubiis, quae conscientiam attingunt, possint et aliquando 
(ubi alia via tuta non patet) teneantur suum iudicium pra- 
ctioum conformare auctoritati ministrorum Dei (cf. s. Al- 
phonsum 1. I. n. 12. 18.). Nimirum totam Ecclesiam et sin- 
gulas eius partes Iesus Christus caput disponit ac regit in 
vita interna et externa, sed non sine suis visibilibus vica- 
riis per omnes ordines a supremis usque ad infimos, ita ut ` 


e 

principium auctoritatis et obedientiae spiritualis diversis 
gradibus, formis ac modis totum corpus ac omnia membra 
pervadat. | 

Universim consilium evangelicum obedientiae non modo 
voluntatis sed etiam intellectus luculentissime demonstrat, 
infallibilitatem praecipientis non esse conditionem necessa- 
riam, ut subiectio et obedientia intellectus praestari queat(1). 
Imo ex doctrina communi Sanctorum, quam multis Suarez 
(de Religione T. IV. tract. IX. 1. IV. c. 15. cf. T. III. 1l. X. 
c. 8. n. 2.) et compendio s. Alphonsus (1. IV. n. 47.) deseri- 
bunt,« subditus dubitans an res praecepta sit licita nec ne, 
tenetur dubium deponere, et sic potest et debet obedire. » 
Docent enim ss. Bernardus, Bonaventura, Ignatius, bb. Hum- 
bertus Ord. Praedicat., Dionysius Carthusianus ceterique 
uno consensu: « quidquid vice Dei praecipit homo , quod 
non sit tamen certum displicere Deo,sic accipiendum est, 
quasi praecipiat Deus » (s. Bonavent. Specul. disciplin. P.I. 
c. 4.). At haec omnia prorsus falsa essent , nisi subditus 
teneretur in huiusmodi.dubiis intellectum non quidem in 
opinione speculativa sed in iudicio practico de honestate 
suae actionis subiicere auctoritati, licet ea nec speculative 
nec practice sit infallibilis. Haec ergo Sanctorum doctrina, 


(1) Haec sola obiter adnotavi in prima editione. Est porro ex ipsis 
' verbis evidens, hic agi dumtaxaj de principio generali, num infallibilitas 
auctoritatis sit conditio necessaria, ut obedientia intellectus, sane re. 
spondens diversa diverso gradui et naturae auctoritatis, possit locum 
habere, Candidatus vero Traiectensis ex consilio evangelico obedientiae 
intellectus, timens suarum opinionum libertati paulo crassius monstra 
depingit. Postquam p. 144. citavit illa mea verba de consilio evangelico 
obedientiae intellectus, quae auctoritati etiam non infallibili praestari 
queat, territus conqueritur: « gi non solummodo teneor assensum men- 
tis praestare auctoritati infallibili, sed et fallibili et reformabili Provi- 
dentiae sic dictae... singuli Episcopi in quorum dioecesibus commoror, 
hoc sibi lure vindicare possunt; imo cuique confessario licet non sit 
iudex opinionum, ut aiunt theologi, sed tantum dispositionum, mihi 
mutare meam sententiam iniungere licebit, quo fieri potest, ut quavis 
vice, qua mihi loci vel confessarii vel superioris mutatio contingat, 
forsitan et opinionis cuiusdam mutatio necesse sit. » Relegat ingeniosus 
doctor mea verba pacatiori iam animo, et videbit nihil sibi periculi 
esse pertimescendum sive ab Episcopis sive a confessariis. 

quam s. Alphonsus appellat communem et certam, si vera 
sit, falsum est non posse aut numquam debere intellectum 
sese subiicere superiori auctoritati nisi infallibili. . 

Corollarium 5. Auctoritas infallibilitatis et supremum 
magisterium Pontificis definientis ex cathedra omnino nihil 
umquam pertinuit ad causam Galilaei Galilaei, et ad eiura- 
tionem opinionis ipsi iniunctam. Non solum enim nulla vel 
umbra definitionis Pontificiae ibi intercessit, sed in toto illo 
decreto Cardinalium s. Officii, et in formula erurationis ne 
nomen quidem Pontificis umquam sive directe sive indirecte 
pronuntiatum reperitur. Legi possunt documenta descripta in 
Ioannis Bapt. Riccioli Almagesto Novo P. II. 1. IX. sect. 4. 
c. 40. p. 496. sqq. Attamen in illo statu quaestionis ef re 
nondum eliquata, cum systematis astronomici veritas minime 
adhue probata nullum praeberet fundamentum loca Scriptu- 
rae in alio quam in obvio sensu interpretandi, ipsique in 
physicis ac astronomicis pro ea aetate homines doctissimi 
ut Tycho Brahe, Alexander Tassonus, Christophorus Schei- 
mer, Antonius Delphinus, Iustus Lipsius (vide Ricciolium 
l. c.p. 495.) Galilaei opinionem iudicarent contrariam Scri- 
pturis, pertinebat omnino ad auctoritatem providentiae ec- 
clesiasticae cavere, ne quid detrimenti caperet interpretatio 
Scripturae per coniecturas et hypotheses plerisque tum 
temporis visas minime verosimiles (1). Non examen doctri- 


(1) Haud diu post causam Galilaei indicatam Honoratus Fabri S.I. 
in Basilica Vaticana Poenitentiarius cuidam Copernicani systematis fa'u- 
toriin haec verba rescripsit. « Ex vestris coryphaeis non semel quaesi- 
tum est, utrum haberent aliquam pro terrae motu demonstrationenf? 
Numquam ausi sunt id asserere. Nil ergo obstat, quin loca illa in sensu 
litterali Ecclesia intelligat, et intelligenda esse declaret, guamd:iu nulla 
demonstratione contrarium evincitur; quae si forte aliquando a vobis 
excog itetur, quod vix crediderim, in hoc casu mullo modo dubitabit Ec- 
clesia declarare, loca illa in sensu figurato et improprio intelligenda esse, 
ut illud poetae: terraeqre urbesque recedunt. » Rescriptum istud inser- 
tum est anno 1665. mense Iunio Actis Societatis regiae Anglicae (Euseb. 
Amort in Philosophia Pollingiana T. III. P. I. p. 2.). In eadem sententia 
tempore Galilaei erant Romae alii theologi et astronomi, ut P. Scheiner, 
P. Riccardi Magister Palatii Apostolici (Nellius in vita Galilaei T. II. 
p. 449). Ex litteris Marii Guiducci discipuli Galilaei datis 6. et 13. 
Sept. 1624. Nellius l. c. haec refert. « In questo fratempo ebbe egli 

nae institutum est ad eius definitionem pro universa Ec- 
clesia (1), de quo nemo cogitabat; sed habitus processus 
eriminalis anno 1633, secundum quem pro illis adiunctis 
non potuit aliud iudicari, quam quod in finali iudicum 
sententia continetur. « Ne tuus iste gravis et perniciosus 
error ac transgressio (2) remaneat omnino impunitus, et tu 
in posterum cautior evadas et sis in exemplum aliis , ut 
abstineant ab huiusmodi delictis, decernimus ut per publi- 
cum edictum prohibeatur liber Dialogorum Galilaei Gali- 
laei, te autem damnamus ad formalem carcerem huius s. Of- 


(Galileo) notizia, che il Gesuita P. Orazio Grassi di lui antagonista (Pro- 
fessor astronomiae in hoc Collegio Romano) aveva detto, che allor quando 
si fosse trovata una dimostrazione che provasse il moto della terra, con- 
verrebbe interpretare la Scrittura Sacra altrimenti, che non si è fatto, 
ne luoghi dove si favella della stabilità della terra e moto dei cieli, et 
questo ex sententia Cardinalis Bellarmini. » Haec doctrinae expositio 
digna ingenio et pietate Bellarmini ac Fabri egregie ostendit tum ge- 
nuinum sensum tum aequitatem sacri tribunalis tum rationem, qua 
Galilaeus non solum potuit sed debuit sententiae sincere acquiescere, 
ut nihil opus sit cum D. Bouix et cum dissertatore Traiectensi arbi- 
trari, « 8. Inquisitionem potestatis suae limites excessisse, » atque com- 
mentitium illud e pur si muove maxime eo modo, quo sine certo auctore 
rumor percrebuit, non ad laudem sed ad dedecus viri sapientis confictum 
esse videatur. 

(1) Celeberrimus Gassendus in Ecclesia Divionensi Praepositus et in 
Academia Parisiensi Mathematices Professor, Galilaeo amicissimus, ita 
scripsit. « In eo sum, ut placitum illud reverear, quo Cardinales aliquot 
approbasse terrae quietem dicuntur. Etenim licet Copernicani tueantur, 
loca Scripturae quae terrae statum sive quietem et soli motum tribuunt, 
explicanda esse de ipsa, ut loquuntur, apparentia deque accommodatione 
al captum moremque loquendi vulgarem... nihilominus quod ea loca se- 
cus explicentur a viris, quorum, ut constat, tanta est in Ecclesia au- 
ctoritas, ea propter ipse ab illis sto, et hac occasione facere intellectum 
captivum non erubesco. Non quod propterea existimem articulum fidei 
esse; neque enim, quod sciam quidem, id assertum ab illis est, aut apu 
universam Ecclesiam promulgatum atque receptum: sed quod illorum 
iudicium habendum praeiudicium sit, quod non possit apud fideles non 
maximi esse momenti » De motu impresso a motore translato ep. 2. 
Opp. T. III. p. 471. ed. Florent. 1727. 

(2) Galilaeus violaverat mandatum ei iniunetum a anno 1616, cui pro- 
miserat se obtemperaturum, « ut in posterum non liceat ipsi dictam fal- 
sam opinionem defendere aut docere quovis modo , neque voce neque 
scriptis » (Vide Riccioli 1. c. p. 498.). 

ficii ad tempus arbitrio nostro limitandum, et titulo poeni- 
tentiae salutaris praecipimus, ut tribus annis futuris recites 
semel in hebdomada septem psalmos poenitentiales, reser- 
vantes nobis potestatem moderandi, mutandi, aut tollendi 
omnino vel ex parte supradictas poenas et poenitentias » (1). 
Vide Revue des sciences écclésiastiques 2*. serie T. III. 
p. 105. &qq.; 217. sqq. 


SCHOLION II. 


Postquam diximus de subiecto et obiecto authentici ma- 
gisterii ad infallibilem custodiam, explicationem, et defen- 
sionem depositi adversus ingruentes errorea, hic paucis de- 
clarabimus significationem censurarum, quibus propositio- 
nes veritati doctrinae repugnantes sive authentice a pote-, 
state ecclesiastica condemnari sive scientifice a doctori- 
bus designari solent. In Coneilio Constantiensi sess. VIII. 
et XV. ac in Bulla confirmationis Martini V. damnati sunt 
45 articuli Ioannis Wicleff et 90 Ioannis Hus sub hisce cen- 
suris: articuli « notorie haeretici et a ss. Patribus reprobati, 
alii non catholici sed erronei, alii scandalosi et blasphemi, 
quidam piarum aurium offensivi, nónnulli temerarii et sedi- 
tiosi. » Censurae autem hae non singulae singulis proposi- 
tionibus appositae sunt, sed adiectae toti elencho (ut aiunt) 
in globo, ita ut nulla esset propositio cui aliqua ex enume- 
ratis notis non conveniret, et nulla posita esset nota, quae 
ad aliquam ex iis propositionibus non pertineret. Hanc for- 
mam summi Pontifices, ubi multae simul propositiones da- 
mnandae erant, deinceps plerumque servarunt, ita Leo X. 
in ipsa Bulla « Exsurge » contra Lutherum, Gregorius XIII. 
et Pius V. contra Baium, Innocentius XI. contra Michaelem 


(1) De mendaciis, quibus diu post rem gestam et Galilaei obitum 
tingi coeperunt terricula ac tormenta contra ipsum adhibita, non est 
hic dicendi locus. Sufficiet legisse ad eorum confutationem vel solam 
narrationem Vincentii Viviani, qui erat Galilaei discipulus ac familiaris 
amicus (in Opp. Galilaei ed. Ticini 1744. T. I. p. LXIV). Vide etiam Ma- 
rino Marini, Galileo e l'Inquisizione. Roma 1850; La verité sur le procès 
de Galilée (Mélanges scientifiques ete, de M. Biot. Paris 1858. T. III. 


p. 1. sqq.) 

Molinos pseudomysticum, Alexander VIII. contra 31 pro- 
positiones Iansenianorum, Innocentius XII. contra 23 pro- 
positiones ex libro Fenelonii (quarum tamen nulla damnata 
ut haeretica), Clemens XI. contra 101 propositiones Ques- 
nelli (in Bulla «Unigenitus») etc. In Bulla dogmatica « Aucto- 
rem Fidei » ad praecidendas Iansenianorum fraudes Pius VI. 
doctrinae capitibus Pistoriensium apposuit singulis singulas 
censuras. 

Quoad significationem diversarum notarum in primis 
considerandum est, quae dicantur propositiones haereticae, 
erroneae, temerariae, quia hae censurae frequentissime oc- 
currunt, et iis determinatis aliae facilius intelliguntur. 

a) Haeretica est propositio, quae certo opponitur (sive 
contrarie sive contradictorie) veritati, de cuius revelatione 
sufficienter in Ecclesia proposita certo constat. Duo ergo 
requiruntur et revelatio et sujJiciens in Ecclesia proposi- 
tio, ut doctrina opposita sit haeretica. Non enim sufficit 
ut veritas contineatur in obiectiva revelatione , quamdiu 
satis proposita non est; secus propositio in dubium revo- 
cans e. g. auctoritatem supremam aliquot librorum deute- 
rocanonicorum semper etiam iam IV. saeculo, negans imma- 
culatam Beatae Virginis conceptionem iam ante solemnem 
definitionem haeretica fuisse dici deberet. Qui modus lo- 


quendi, et quia odiosus est, consultius vitatur, et reipsa ` 


verus non est, quia haeresis includit notionem oppositionis 
contra professionem, de qua in Ecclesia certo constet. Quam- 
vis si talis propositio contraria veritati revelatae sed non- 
dum satis propositae, diceretur materialiter non formaliter 
haeretica, lis tota fere esset de modo loquendi. Non tameu 
requiritur ad hane propositionis censuram, ut ipsi auctori 
de revelatione constet. Non enim hic agitur de peccato hae- 
reseos sed de propositione in se haeretica, ad cuius ratio- 
nem bona fides auctoris nihil refert. Unde possunt damnari 
et saepe damnantur propositiones ut haereticae, quae non 
tum primum incipiunt esse sed iam ante erant tales, quin 
ideo auctor criminis haereseos necessario reus sit aut 
esse declaretur. Vice versa is, cui satis constat de revela- 
tione veritatis licet nondum universaliter ita propositae, 


— ESSEN 
iim: at Die 


-A 


Oo dF 


— 159 — 
ut omnes credere teneantur, potest negando committere 
peccatum contra fidem, quin propositio negationem enun- 
tians sensu declarato sit in foro externo haeretica et censura 
haereseos afficienda (cf. tract. de Deo Prolegomen. n. III.). 

Per se patet et ex superioribus constat, ad eos qui sunt 
authentici doctores et iudices in doctrina fidei pro universa 
Ecclesia, ad summum Pontificem et ad oecumenicum Con- 
cilium pertinere munus definiendi doctrinam in revelatione 
contentam, quae tamen hactenus non fuerit satis proposita. 
In tali definitione sane continetur sufficiens et omnium cla- 
rissiinà propositio fidei pro universa Ecelesia, et hoc ipso 
continetur vel (plerumque) explicite additur censura hae- 
reseos contra doctrinam oppositam, quae hactenus in sensu 
formali quem diximus, haeretica non fuerat. 

De exposita ratione primae illius censurae inter omnes 
convenit, saltem ad rein ipsam quod spectat; nonnulla vero 
est sententiarum diversitas, ubi reliquarum censürarum non 
solum generica sed stricta et specifica notio declaranda est. 
Generice quaevis propositio falsa est erronea, atque adeo 
in re theologica de qua in censuris sermo est, omnis pro- 
positio repugnans veritati theologicae de qua satis constet, 
ac proinde in supremo gradu etiam haeresis continet erro- 
rem; et omnis propositio haeretica ac dicto sensu erronea 
est etiam saltem in se temeraria. At usu Pontificum et exinde 
usu theologorum utraque posterior censura ab haeresi, et 
propositio temeraria ab erronea distinguitur ut gradus in- 
ferior à gradu superiori. Unde ulterius tam erronea quam 
temeraria propositio est damnabilis et sub his notis damna- 
tur, quatenus modo aliquo opponitur veritati theologicae, 
non tamen ita ut certo opponatur veritati, quae certo sit 
vel definiatur esse veritas fidei, sed gradu aliquo inferiori; 
et censura quidem temerariae propositionis est iterum in- 
ferior et minus gravis prae nota erroris. lam in determi- 
natione propriae specificae notionis, qua utraque censura 
ab aliis omnibus distinguatur, simul conferendo theologo- 
rum diversas theorias et maxime praxim, ut eas adhibent, 
et ut potissimum ab ipso summo Pontifice adhibitae sunt 
in Bulla « Auctorem fidei, » haec quae subiicimus, satis 


constant. 

b) Propositio erronea est propositio repugnans doctri- 
nae theologicae, quae vel definitur vel in Ecclesia univer- 
saliter docetur et retinetur. ut certa et saltem intime nexa 
cum doctrina fidei, non tamen proponitur tamquam doctrina 
in se revelata et proinde de fide. Ratio itaque propria erro- 
ris desumitur ex ratione propria veritatis oppositae. Huius 
autem notae sunt altera positiva, videlicet certitudo ex uni- 
versalitate consensus ut in propositionem theologice certain, 
et ex intimo saltem nexu cum doctrina fidei; altera negati- 
va, quod doctrina non proponitur et praedicatur ut certo 
revelata ac de fide. Nota positiva inservit ad hanc censuram 
erroris distinguendam ab aliis inferioribus, ut poatea con- 
stabit; nota negativa hano distinguit a superiori, h.' e. a 
censura propositionis haeret?cae (1). Ratio porro cur, licet 
universaliter teneatur ut certa, non tamen censeatur esse 
simpliciter de fide, potest esse duplex: vel quia non satis 
constet consensum esse non solum ut in propositionem ve- 


(1) Diligenter animadvertendum est magnum discrimen inter authen- 
ticos iudices de doctrina ( Concilium seu Pontificem) et inter privatos 
doctores. Posteriores hi solum scientiflce possunt determinare gradum 
censurae seu de eo opinionem edicere, et in hoc suo iudicio scientifico 
(nisi censura iam authentice fixa sit) habent pro norma eas notas, de 
quibus in textu loquimur. Ecclesia vel Pontifex, ut iudex authenticus, in 
examine quidem praemittendo deflnitioni (de quo alibi dicemus) habet 
etiam prae oculis illas notas; sed in ferendo iudicio est sub assistentia 
Spiritus Sancti, ita ut ab hac assistentia non vero ab examine prae- 
misso, imo neque necessario a veritate fundamentorum, quibus forte 
movetur, pendeat ultimi iudicii et definitionis veritas ac infallibilitas. 
Unde authentice definiendo gradum censutae, hoc ipso definit, gradum 
certitudinis in doctrina opposita saltem illum esse, qui respondeat cen- 
surae definitae, quamvis e. g. in censura propositionis erromeae consen- 
sus ille manifestans errorem, de quo diximus in textu, vel nexus cum 
doctrina revelata hactenus nondum satis fuisset cognitus. Censura enim 
ipsa fertur ab Ecclesia ad manifestandum hunc nexum et gradum cer- 
titudinis. Dixi gradum certitudinis saZtem definiri eum, qui respondeat 
censurae. Ubi enim non declaratur censura suprema Aaereseos, aliquando 
Ecclesiae satis est definire gradum, qui saltem sit certus ac tenendus, 
ut patet ex pluribus propositionibus Pistoriensium, quae damnantur 
velut « ad minus erroneae, » et ex declaratione Concilii Viennensis de 
infusione gratiae et virtutum in parvulis, si conferatur cum doctrina 
Conc. Tridentini sess. VI. c. 7. 

ram, sed etiam ut in propositionem revelatam et fide cre- 
dendam, atque ideo antequam de,illa definitio Ecclesiae 
existat, theologi generatim fateantur non posse diei sim- 
pliciter de fide; vel quia est conclusio theologica deducta 
ex una quidem propositione revelata, ex altera vero solum 
aliunde vel theologice vel lumine rationis certa. Igitur cen- 
. sura propositionis erroneae comprehendit tum eam quae ita, 
ut dictum est, opponitur conclusioni theologicae certae, cu- 
iusmodi praeter alias potest censeri e. g. XXII. damnata in 
Bulla « Auctorem fidei; » tum eam, quae opponitur doctri- 
nae ex universali consensione et praedicatione indubitanter 
tenendae ut verae, quae tamen non simpliciter et certo tam- 
quam de fide proponitur, ut esset exempli causa X. quae in 
eadem Bulla dicitur ad minus erronea. Doctrina ita , ut ul- 
timo loco diximus, proposita plerumque est proxima fidei, 
et propositio ei opposita dieitur proxima haeresi. Unde ap- 
paret, omnem propositionem prooimam haeresi esse etiam 
erroneam, non tamen omnem propositionem affectam censura 
erroris esse etiam proximam haeresi; latius enim patet cen- 
sura propositionis erroneae quam procimae haeresi, 

c) Nota temeritatis, ut diximus, est inferioris gradus, 
quam praecedens censura erroris. Propositio in directo suo 
sensu temeraria, debet repugnare alicui doctrinae theologi- 
cae non solum probabili sed communi ita, ut eam negare 
fas non sit. Quia est censura inferioris gradus quam error, 
propositio temeraria comparata cum erronea erit in minus 
directa oppositione contra veritatem, vel opposita veritati 
minus stricte nexae cum doctrina fidei. Quia hoe pius et 
minus morali aestimatione et theologica prudentia diiudi- 
candum est, nihil mirum quod theologi, nisi forte Eccle- 
sia ipsa definierit gradum, fere fluctuent inter duas has 
censuras, et propositiones easdem quas alii dicunt erroneas, 
alii appellent temerarias, atque etiam coniungere soleant 
utramque ita, ut dicant propositionem esse erroneam vel 
saltem temerariam. Erit itaque propositio in suo sensu di- 
recto temeraria, quae vel repugnat doctrinae theologicae 
universaliter et constanter apud pios et doctos receptae 
tamquam tenendae ex gravibus fundamentis auctoritatis et 

analogiae fidei (quo e. g. pertinet XLI. Pistoriensium), vel 
aliquid affirmat contrarium approbatis in Ecclesia institu- 
tis ac consuetudini licet in se non revelatis (ut essent XXVII. 
XXXI. LIV. ibid.). Praeterea propositio potest esse teme- 
raria modaliter eo, quod inique damnat doctrinam proba- 
bilem vel probabiliorem; sic temeraria declarata est pro- 
positio XXVI. Pistoriensium, qua explodunt doctrinam de 
« limbo puerorum » velut « fabulam Pelagianam. » 

Quoniam una propositio potest pluribus modis veritati 
opponi, hine potest et solet eadem una affici pluribus dis- 
tinctis censuris. Si quando tamquam temerariae simul et 
erroneae sententiae damnantur (ut plures propositiones in 
citata Constitutione « Auctorem fidei» X. XLVII. LXIV. 
LXXVII. LXXVIII.), notandum est, quod supra monuimus 
de significatione magis generica temeritatis, qua utique pro- 
positio haeretica et erronea potest dici simul temeraria. Po- 
stremo per se patet, ubi de censuris theologicis agitur, non 
intelligi temeritatem solum subiectivam quae opponitur 
prudentiae et consilio, quo sensu temere dicitur, quidquid 
dicitur tumultuarie sine necessaria consideratione et per- 
specta ratione. 

d) Longe facilius determinatur propria significatio alia- 
rum censurarum, quae cum praedictis connectuntur, et sunt 
velut intermediae. Haeresim sapiens propositio dicitur, quae 
grave praebet fundamentum iudicandi, eam cohaerere cum 
principio haeretico, et profectam esse ex sententia haeretica 
auctoris; suspecta de haeresi, quae habet aliquid praeposte- 
rum ita, ut rationabilem pariat su:picionem implicitae hae- 
reseos, Facile patet, posse simul cum his duabus notis sa- 
poris et suspicionis haereseos coniungi strictiorem determi- 
nationem modi, quo sententia opponatur veritati; sic utraque 
Pistorjiensis XXII. et XXVIII. dicitur: suspecta de haeresi, 
eamque sapiens, et erronea. Propositio male sonans est, quae 
licet significatione minus usitata verborum sensum aliquem 
admittat innocuum, in significatione tamen communi ver- 
borum continet aliquid contrarium sanae doctrinae, quin 
ex contextu et adiunctis temporis, personae et rerum ad 
sensum innocuum determinetur. Unde quisque videt, propo- 


— 103 — 

sitionem male sonantem facile posse simul esse subiectam 
aliis censuris (vide Pistoriens. XLIV. LXV .); et intelligi- 
tur praeterea, propositionem aliquam, quae aliquando non- 
dum fixa terminorum significatione vel alia significatione 
verbis adhaerente, apud vetustos Patres erat innocua, nunc 
sine explicatione prolatam posse esse maíe sonantem, cu- 
iusmodi foret e. g. propositio simpliciter nunc affirmans 
in Deo tres substantias, sicut olim b. Hieronymo « venenum 
sub melle latere » videbatur (ep. 15. n. 4. ad Damas.), si 
dicerentur simpliciter « sine suis interpretationibus » tres 
divinae hypostases. Propositio piarum aurium offensiva est, 
« quae repugnat communi fidelium existimationi, in quam 
ex pietate doctrinae sacrae conformi inducti sunt » (ita 
Kilber Tract. de Fide n. 228). Notae aliae: propositio schis- 
matica, in schisma inducens, sedítiosa; blasphema, impia; 
scandalosa, perniciosa; iniuriosa, captiosa etc. si qua ex- 
plicatione indigent, legi possunt declaratae penes theologos. 
Vide Canum 1. XII. c. 11; Suarez de Fide disp. XIX. 
sect. 2; Card. de Lugo de Fide disp. XX. sect. 8; Henr. 
Kilber (inter Theol. Wirceburgenses) de Fide (ad calcem) 
et alios. 

SECTIO II. 


DE CONSERVANDAE TRADITIONIS DOCUMENTIS 
ET INSTRUMENTIS. 


CAPUT I. 


DE MONUMENTIS TRADITIONIS UNIVERSIM SPECTATIS. 


THESIS XIII. 


De monumentis Traditionis quatenus exhibent consensum 
custodum depositi, et quatenus pro iisdem sunt 
instrumenta doctrinae. 


« Traditio hucusque secundum divinitus institutum et princeps suum 
» organon considerata, spectari porro potest, ut monumentis antiquita- 
» tis ecclesiasticae, potissimum documentis scriptis conservata est; haec 
» enim monumenta 1°. suppeditant certum argumentum divinae Traditio- 
» nis, seu potius exhibent Traditionem ipsam, quatenus ex illis consen- 
» sus custodum depositi in aliquod doctrinae caput tamquam pertinens 
» ad christianam fidem demonstratur; 2". in comparatione autem cum 
, » organo semper vivente, monumenta eadem sunt intime cum illo nexum 
» eique velut connaturale subsidium conservandae Traditionis, et instru- 
» menta doctrinae. » 


I. Monumenta universim appellamus opera antiquita- 
tis, sive scripta sint sive res aliae, ex quibus in cognitio- 
nem ducimur idearum ac doctrinarum, morum , conditio- 
nis et totius historiae veterum sive hominum singularium, 
sive maxime integrae societatis. Monumenta igitur eccle- 
siastica dicimus hoc loco opera multiplicis speciei et ordi- 
nis ex antiquitate adhuc reliqua, ex quibus in cognitionem 
venimus sententiae, professionis et fidei, quae tum fuerit. 
circa doctrinam et disciplinam christianam vel ex integro vel 
insingulis capitibus spectatam. Patet vero, primum locum 
in his monumentis tenere opera scripta; haec enim ceteris 
clarius, distinctius, explicatius ideas et sententias ac totum 
doctrinae ambitum referre possunt. Huc pertinent tabulae 
symbolorum et publicarum professionum fidei, conservatae 
vel singillatim vel in actis Conciliorum velin scriptis Pa- 
trum; acta et definitiones Conciliorum; singulorum Patrum 
opera polemica et apologetica, dogmatica, catechetica et 

homiletica, exegetica, historica, ascetica ; acta Martyrum 
et Confessorum; libri liturgici et Sacramentaria; libri poe- 
nitentiales, canones disciplinae, legum ecclesiasticarum et 
etiam civilium collectiones; historia ecclesiastica universim 
et histori& haereseon; ex obliquo scripta etiam haeretico- 
rum et hostium christianae religionis. 

Monumenta ecclesiastica alie supersunt sculpta, picta, 
architectonica in eoryptis, saerariis, sarcophagis, cathedris, 
scyphis, monilibus, supelleetilibus diversissimis sacro vel 
profamo usui Christianorum destinatis, in quibus saepissime 
etiam aliquid scripturae in epigraphis intervenit. Huius- 
modi monumenta licet per se minus apta videantur ad dis- 
tinctam notionem doctrinae ac professionis exhibendam quam 
libri seripti; aliquando tamen etiam vividiore luce velut 
percellunt animos, quia non solum.itteris eo modo ut libri 
ideas menti exhibent, sed actus ipsos, vitam religiosam cul- 
tumque veterum Christianorum expressa artis repraesenta- 
tione ocnlis eubiiciunt (1). 


(1) Speciminis causa in tabula adnexa exhibemus aliquot mohumenta 
" cħtistiana, quorum primum n. 1. est ex pictura saeculi II. vel III. ineuntis 
in coemeterio Callisti; alterum n. 2. 8. ex caelaturis in sarcophago Are- 
latensi saeculi IV; reliqua desumpta sunt ex fragmentis auro pictis va- 
sorum crystallinoórum saeculi III. et IV. ut habentur in Opere doctissimi 
P. Raphaelis Garruücci (Vetri ornati di figure in oro trovati nei eimi- 
teri cristiani di Roma: Roma 1864.), apud quem amplior explicatio legi 
potest (tab. I. III. VII. IX. X.). 

Figura 1. In tripode seu ín altari, de quo edere non possunt qui 
tabernaculo deserviunt (Heb. XV. 10.), propositus est panis simul cum 
pisce, vif habitu philosophi graeci adstat manu extensa super dona pro- 
posita; pone conspicitur figura muliebris habitu orantis manibus ad coe- ` 
lum extensis. Ex adverso respondet depicta in pariete (sed hic omissa) 
imago alia, in qua cernitur sacrificium Abrahami praeparatum, ipse vero 
patriarcha extensis pariter ad coelum manibus. Habes sacrificium eucha- 
risticum, in quo Christus ipse sub speciebus panis offertur, oculis exhi- 
bitum fere non minus clare et distincte quam ab Ighatio, Iustino, Ire- 
naeo descriptum est, dummodo librum artis christianae ac eius symbola 
legere scias. Qui videtur panis, est piscis Y. X. ©. Y. X. h. e. iuxta notis- 
simam hieroglyphicam christianam Iesus Ohristus Dei Filius Salvator, 
ex litteris initialibus Incouc; Xọieroç Osou Yiog Xorng. Nomine Ecclesiae 
ex gentibus collectae per ministerium sacerdotum flt sacrificium. (In 
omni loco sacrificatur et offertur nomini meo oblatio munda; quia ma- 

làm demonstratio theseos ex perspecta veritate ante- 
cedentium sponte consequitur. Distingui possunt in ipsa 
prima parte duae enuntiationes, una negans: monumenta 


gnum est nomen meum in gentibus, dicit Dominus Mal. II. 11. « Et ad- 
ducent omnes fratres vestros de cunctis gentibus donum Domino.... et 
'assumam ex eis sacerdotes et levitas dicit Dominus » Is. LXVI. 20. 21.). 
Ne de sacrificio repraesentato dubites, adest sacrificium typicum Abra- 
hami. 

Figura 2. 3. Sacrificium idem eucharisticum eodem fere modo, sed 
repraesentatione duplici distincta exhibetur in sarcophago Arelatensi. 
Christus multiplicat quinque panes et duos pisces tamquam symbolum 
Eucharistiae (Io. VI.): symbolum sacrifici manifestum inde est, quod 
Dominus adstanti Apostolo ostendit panes et pisces arae impositos, 
idque ita ut simul innuat sacrificium pro peccato, quod repraesentatur 
per serpentem in arbore paradisi. 

Sequuntur picturae in fragmentis crystallinis. 

Figura 4. In parte superiori exhibetur Ohristus redivivus stans in 
monte; ex una parte adstat s. Petrus, cui Dominus tradit volumen ex- 
plicatum in sinum pallii eius. In volumine adhuc leguntur syllabae 
INUS, quas cl. P. Garrucci supplet Dominus legem dat, ex sarcophago 
Arelatensi, ubi Christus sedens in medio Apostolorum librum legis tenet 
istis verbis inscriptum. Traditio autem libri legis signum est traditae 
potestatis regiminis et magisterii in regno Christi. Haec ipsa potestas 
significatur eruce super humerum Petri, tamquam sceptro regni Iesu 
Ohristi: « solus novus rex saeculorum Christus Iesus novae gloriae et 
potestatem et sublimitatem suam in humero extulit, crucem scilicet, ut 
secundum Davidis prophetiam (Ps. 95. 10. secundum LXX.) exinde re- 
gnaret» Tertull. adv. Iud. c. 11. « Principatus super humerum eius » Is. 
IX. 6.; « et dabo clavem domus David super humerum eius » ib. XXII.22. 
Huic nostrae picturae omnino geminum musivum opus exstat in Eccle- 
sia Constantiae (Ciampini De sacris aedificiis a Const. M. constructis 
p. 131. tab. XXXII.), nisi quod ibi s. Petrus manu gerit virgam, non 
crucem super humerum; in volumine autem ei porrecto scriptum est .Do- 
minus pacem dat. P. Garrucci iudicat has diversitates serius in aliqua 
operis instauratione inductas fuisse. Ceterum et virga est indicium po- 
testatis, sive intelligatur virga (sceptrum) virtutis Ps. 109. 2, sive anti-- 
typus virgae Moysis. Quoad inscriptionem vero pax est ipsum insigne 
ac propria nota regni Christi Eph. II. 14. sqq. et locis aliis passim. Porro 
in nostra pictura ad alterum latus Christus mittit Paulum, ut portet no- 
men eius coram gentibus et regibus et filiis Israel. Ad marginem palma 
et in ea phoenix avis symbola sunt resurrectionis; Christus enim suscita- 
tus a morte hic exhibetur, Ex monte promanant septem flumina, nempe 
profluens a Christo gratiae plenitudo (in qua continentur septem dona Spi- 
ritus Sancti Is. XI. 2. 3; septem sacramenta velut canales multiformis 

ecclesiastica antiquitatis non praebent certum argumentum 
Traditionis divinae, nisi possit demonstrari consensus in 
doctrina , quam praeseferunt; altera affirmans: praebent 


gratiae Dei). Sequitur pars inferior insignis huius monumenti. Agnus 
Christus in monte, ex quo scaturiunt tamquam ex fonte uno quatuor 
flumina doctrinae evangelicae. Ab utroque latere duae civitates IERU- 
SALE et BECLE pro BETLE, ex quibus accurrunt sex agni sub Spiritu 
Sancto in linguis igneis ad Christum; fideles nempe ex Iudaeis (Ieru- 
salem) et ex gentibus (in Bethlehem primum Christus manifestatus est 
Magis, qui erant primitiae gentium). Superne IORDANES est symbolum 
baptismi. Haec eadem omnia visuntur in opere musivo Ecclesiae ss. Co- 
smae et Damiani (Ciampini Vetera monumenta T. II. p. 60. tab. XVI.), et 
(excepto Iordane) in Ecclesia s. Marci (ibid. p. 122. tab. XXXVII.); nisi 
quod utrobique pro ampliori spatio agni, symbolum fidelium, sunt duo- 
decim. In Basilica Liberiana duae item sunt civitates HIERUSALEM 
BETHLEEM; quinque agni penes unam, quinque penes alteram (ibid.T.I. 
p. 200. tab. XLIX.). In Ecclesia s. Sabinae sub effigie s. Petri est figura 
muliebris librum apertum manu tenens cum subiecta epigraphe ECCLE- 
SIA EX CIRCUMCISIONE; ex parte altera sub effigie s. Pauli respondet 
figura similis ECCLESIA EX GENTIBUS (ibid. p. 188. tab. XLVIII.). 
Litterae in margine nostri monumenti PIE Z sunt inscriptio saepe re- 
petita in scyphis mis non; (bibas vivas). 

Figura 5. Christus virga percutiens petram in deserto. Christus ipse 
erat petra 1. Cor. X. 4; et Christus ex hac petra profundit aquam gratiae. 
Typo Moysi substituitur antitypus Christus signiflcatus per illum. 

. Figura 6. Christus virgam virtutis vel antitypum virgae Moysis 
manu tenens convertit aquam in vinum. Verum cum Evangelista expresse 
nominet Aydrias sex Io. II. 6, nihilominus sicut in hoc ita in aliis plu- 
ribus. monumentis sunt septem hydriae. Nempe quod non tam historiam 
quam rem signifleatam, h. e. transubstantiationem eucharisticam oculis 
exhibere propositum erat (Tract. de Euchar. p. 216.); id numero mystico 
septenario indicatur. 

Figura 7. Petrus dux et legislator populi novae Legis, substituitur 
Moysi duci et legislatori V. T. Immo locum occupat Christi tamquam eius 
Vicarius (cf. figuram 5.). De litteris saepe occurrentibus in vestimentis, 
ut hic vides litteram 'I, consule Ciampini Monumenta vetera T. I. c. 13. 

Figura 8. Est desumpta imago ex fragmento vitreo in museo Bor- 
giano Congr. de Propaganda Fide. €l. P. Mozzoni qui eam acceperat a 
b. m. P. Marchi, inseruit monumentis saeculi II. Certe est antiquissima; 
et cum aliis monumentis similibus demonstrat cultum in antiquitate 
christiana erga Sanctos, nominatim per imagines, et cultum hyperduliae 
super sanctos ipsos Apostolos erga Virginem Matrem Dei. Beata Virgo 


habitu orantis pro nobis collocata visitur inter duos sanctos Apostolos 
Petrum et Paulum. 

certum argumentum 'Traditionis divinae et exhibent Tradi- 
tionem ipsam, ubi consensus successionis apostolicae demon- 
strari potest. 

Profecto ad priorem negantem enuntiationem quod per- 
tinet , ubi consensus vel antecedens vel synchronus vel 
consequens directe vel indirecte demonstrari non potest, 
huiusmodi monumenta solummodo exhibent privatam sen- 
tentiam et intelligentiam singulorum, vel saltem aliud in 
iis exhiberi non constat. Privata autem sententia citra 
consensum spectata non est maioris auctoritatis, quam est 
vel auctoritas privata singulorum Patrum et doctorum, 
vel sunt argumenta quibus probatur. Poterit ergo esse sen- 
tentia vera, poterit esse gravis, poterit esse probabilis; at- 
tamen vi huiusmodi privatae intelligentiae et testificatio- 
nis non demonstratur pertinere ad Traditionem divinam, 
quia Patres singuli citra consensum successionis apostoli- 
eae aliquid docentes non testium Traditionis, sed doctorum 
privatorum munere funguntur (de quo inferius dicemus); 
et quia criterium deest assistentiae Spiritus Sancti et per 
hanc infallibilis intelligentiae, quod quidem criterium quan- 
do agitur de custodia Traditionis in Ecclesia et per Ecclesiam 
universalem, positum esse vidimus inipsoconsensu (supra 


Figura 9. Daniel occidens draconem (Dan. XIV. 26.) typus idolo- 
latriam occidentis Christi, qui tamqnam praefiguratus antitypus pone 
adstat virgam virtutis manu tenens, ut in plurimis aliis mónumentis. 

Figura 10. Tobias exenterat piscem: « cordis eius... fumus extricat 
omne genus daemoniorum... et fel valet ad ungendos oculos, in quibus 
fuerit albugo, et sanabuntur » Tob. VI. 4. sqq. Piscis symbolum Christi 
qui expellit daemonem, et illuminat oculos. Utrumque monumentum 
(9. 10.) pertinet ad ea plurima, quae ostendunt nullo discrimine eundem 
fuisse usum librorum deuterocanonicorum ac protocanonicorum tamquam 
Scripturarum sacrarum. 

Figura 11. Piscis sub cucurbita significat Christum praefiguratum 
in historia Ionae prophetae Ion. II. 1; IV. 6; Matth. XII. 40. Ubi enim 
in vulgata versione legitur hedera, in Itala erat cucurbita (LXX. xo- 


Aoxuyüm heb. Ppp). Numerus septenarius in planta symbolica fecun- 
- C 


ditatis quid significet, constat ex dictis ad figuram 4. Etiam in aliis monu- 
mentis, ubi Ionas humana figura repraesentatur dormiens sub planta, 
servatur numerus septenarius cucurbitarum (Op. cit. P. Garrucci tab. IV.). 

th. VIII.) (L). Porro si sententia in monumentis relata non 
modo esset citra consensum sed etiam contra illum, patet 
non Traditionis divinae sed veteris erroris testimonium 
fore. 

Non minus constat de veritate propositionis secundae, 
quae ‘erat affirmans; ubi enim monumenta sententiam anti- 
quitatis exhibent ita, ut ex iis consensus custodum fidei 
et successionis apostolicae in aliquod fidei dogma demon- 
stretur, eo ipso exhibent doctrinam sub eo charactere, qui 
est criterium certum Traditionis divinae. Tum quippe illis 
monumentis velut pràesentes sistuntur custodes fidei non 
ut privati doctores, sed ut consentientes testes Traditionis 
ex diversis aetatibus diversisque Ecclesiis , et eorum non 
privatae sententiae referuntur sed unanime testimonium 
Traditionis. Ergo sicut consentiente testificatione successio- 
nis apostolicae viventis, ita monumentis quae consentien- 
tem testificationem successionis apostolicae antiquiori ae- 
tate obtinentem referunt, divina Traditio demonstratur et 
exhibetur. Lege August. contr. Iulian. 1. I. n. 30-34; 1. II. 
n. 931-37; Op. imperfect. 1. II. n. 87. 

II. In altera parte theseos comparamus monumenta et 
documenta antiquitatis ecclesiasticae cum ipso perenniter 
vivente magisterio. 

1°. Documenta illa universim spectata dicimus esse sub- 
sidium ad conservandam Traditionem cum organo principe 
intime nexum eique velut connaturale. Sicut apostolatus a 
Christo est institutus per se non ad scribendos libros, sed 
ad promulgandum evangelium regni auctoritate praedica- 
tionis, ad constituendas Ecclesias, ad fideles conservandos 


(1) Si monumentum referret definitivam sententiam etiam unius, cui 
in docendo promissa est infallibilis assistentia Spiritus Sancti, neganda 
esset hypothesis non posse demonstrari consensum; haec enim assisten- 
tia promissa est omnibus et solis ex Christi mandato docentibus uni- 
versam Ecclesiam, cuiusmodi persona singularis post Apostolos nulla est 
nisi Episcopus Ecclesiae universalis h. e. successor Petri; ubi autem 
universa Ecclesia authentice docetur, iam etiam de « praedicatione eccle- 
siastica » et de consensu constat, qui consequitur tamquam effectus (vide 
supra p. 114. sqq.). 

in fide per ipsum vivens magisterium et ministerium au- 
thenticum; nihilo tamen secus aliqui ex Apostolis et di- 
scipulis Apostolorum inspirati erant a Spiritu Sancto ad 
praedicationem etiam scriptis documentis ex parte compre- 
hendendam in subsidium praedicationis et viventis magi- 
sterii (th. IV.): ita successio apostolica ex se et directe a 
Christo instituta est ad doctrinan et disciplinam christianam 
vivente semper magisterio ac ministerio in perpetua suc- 
cessione conservandam et propagandam; at ex hoec ipso mu- 
nere divinitus iniuncto velut connaturaliter sequitur pro 
rerum ac temporum conditione et necessitate plus minusve 
ampla doctrinae ac disciplinae christianae consceriptio et in 
monumentis consignatio. Cum enim Spiritus Sanctus non 
citra ministerium humanum, nec etiam per continuam im- 
mediatam revelationem nihil agentibus fidei custodibus af- 
flatam depositum conservet; sed id praestet per assisten- 
tiam dirigentem et iuvantem et ab errore praeservantem; 
ideo opera etiam humana et elementum humanum sub hac 
Spiritus assistentia requiritur (th. IX.). Ad hane autem 
humanam operam sub directione Spiritus Sancti positam 
pertinet etiam, atque ex ipsa natura societatis hominibus 
et pro hominibus constitutae secundum sapientiam et pro- 
videntiam Dei consequitur, ut publicae fidei professiones, 
solemnia successionis apostolicae in Conciliis iudicia ac de- 
finitiones, viudiciae et declarationes doctrinae traditae ad- 
versus novitates exortas, catecheses et institutiones populi 
catholici, expositiones Scripturarum, liturgia, ritus admi- 
nistrationis sacramentorum, ad summam actus quique prae- 
cipui vitae ecclesiasticae etiam scriptis consignentur, haec- 
que omnia documentis et monumentis expressa posteris tra- 
dantur. Non est quidem haec scriptio et consignatio ipsi mu- 
neri successionis apostolicae ex institutione Christi inhae- 
rens, sicut inhaeret essentiale ei magisterium et ministerium 
personale; nihilominus magisterii non quidem in singulis 
sed generatim spectati aliqua functio, ex rerum et hominum 
natura moraliter necessaria adeoque suavi providentiae Dei 
consona, haec quoque est, ut integritati et perpetuitati do- 

ctrinae et disciplinae etiam documentis et monumentis con- 
sulatur (1). 

Porro ipsi &ctioni humanae magisterii semper viventis 
propter eandem rationem quia non revelationibus semper 
novis sed assistentia Spiritus Sancti regitur, necessaria 
saepe est inquisitio in fidem et professionem suorum an- 
tecessorum et antiquitatis christianae , ubi vel consensus 
praesens non est satis perspicuus, vel professionis prae. 
sentis connexio cum antiquitate adversus oppositos errores 
vindicanda, vel pro fidelibus ad luculentiorem confirma- 
tionem ac declarationem  perennitas doctrinae et unitas 
fidei per omnes aetates demonstranda est. Haec autem 
ad sensum et consensum antiquitatis appellatio nisi ex 
monumentis et documentis, quae supersunt, directe insti- 
tui non potest. Constat ergo, monumenta et documenta 
christianae professionis ac disciplinae tum origine tum mo- 
rali necessitate ex ipsa natura cuiusvis societatis et nomi- 
natim societatis christianae esse cum magisterio perpetuae 
successionis apostolicae intime nexa, et societati christia- 
nae praesidia ad servandam 'Traditionis integritatem velut 
connaturalia. Cf. Bellarmin. De verbo Dei 1. IV. c. 12. 

2°. Licet haec ita sint, attamen si monumenta ecele- 
siastica formaliter spectentur, h. e. non loquendo de aucto- 
ribus quatenus eorum plerique Episcopi aut Pontifices, vel 
seorsim « per aetates temporum et locorum distantias dis- 
pensati» vel collecti in Conciliis ipsi constituebant pro 
sua aetate vivens magisterium; sed considerando monumen- 
ta in se quatenus sunt monumenta antiquitatis, ea censeri 
non possunt organon princeps Traditionis ; sed sunt ipsi 
organo principi subsidium et instrumentum doctrinae quan- 
tumvis modo declarato moraliter necessarium et connaturale. 

Nam .a) ordine originis successores Apostolorum perpe- 
tua serie sese excipientes sub assistentia Spiritus Sancti, 
et « sub charismate veritatis certo quod cum episcopatus 


(1) Confer Euseb. de epistolis Ignatii supra p. 67; de documentis 
Patrum universim, quos Deus « paucos multis excellentiores per diver- 
sas aetates temporum locorumque distantias dispensare voluit, » vide 
p. 74. 8q.; 86. 

successione acceperunt » (th. VIII.), sunt ex demonstratis 
organon servandae Traditionis simpliciter ac immediate a 
Christo institutum; hoc autem alterum praesidium ad ser- 
vandam Traditionem habet originem in praecipuis suis ele- 
mentis ab ipso organo principe, non ex immediata Dei in- 
stitutione, licet sit ex speciali Dei erga Ecclesiam suam 
providentia. Uno verbo dici potest: perpetuum semper vivens 
magisterium apostolicum est ipsa rei substantia a Deo in- 
stituta ad conservandam Traditionem, conservatio per mo- 
numenta est aliquis modus consequens ex re a Deo instituta. 

b) Ideo ordine necessitatis alterum est ex institutione 
Dei simpliciter necessarium et essentiale, alterum ipsi da- 
tum est ad rite fungendum suo munere sub suavi Dei pro- 
videntia et quodammodo ad melius esse. 

c) Ordine doctrinae unum se habet ad alterum, ut in- 
strumentum doctrinae inanime ad doctorem viventem, qui 
eo utitur eiusdemque est authenticus interpres. Sicut Scri- 
ptura sacra continet verbum Dei scriptum, atque ita con- 
stituit partem depositi seu obiectivae revelationis , cuius 
custodia, explicatio, et praedicatio divinitus concredita est 
semper viventi successioni apostolicae sub directione Spi- 
ritus Sancti, proindeque huius ipsius successionis est au- 
thentice declarare verum sensum Scripturae : simili fere 
modo monumenta omnia ecclesiastica , quatenus exhibent 
consensum vel definitivum iudicium successorum apostoli- 
corum quovis tempore praeterito, continent verbum Dei ac 
proinde pertinent ad depositum custodiendum et explican- 
dum & continua et vivente successione apostolica. Si quan- 
do ergo vel de existentia consensus ex iis monumentis de- 
monstrandi , vel de vero sensu doctrinae in iis exhibitae 
dubitatio aut controversia oriatur, ipsa vivens successio 
apostolica est authentica interpres et iudex sensus et con- 
sensus. | 

Verbum Dei aive in Scriptura sacra sive in monumentis 
ecclesiasticis contentum sine dubio est regula ac norma 
credendi universae Ecclesiae; sed verbum Dei explicandum 
est norma velut in actu primo, verbum Dei eæplicatum est 
norma in actu secundo. Authentica vero explicatio pertinet 


s 

ita ad vivum semper magisterium custodum revelationis, 
ut singuli in intelligendo verbo Dei sive in Scripturis sive 
in ceteris monumentis contento semper ab auctoritate et 
praedicatione huius ipsius. magisterii pendere et iuxta illius 
catholicum intellectum verbum Dei intelligere et credere 
debeant. Hoc ipsum est, quod dici solet: Scriptura et Tra- 
ditio (obiectiva, comprehensa in monumentis et documen- 
tis) est regula fidei remota; Ecclesia (vivens Ecclesiae ma- 
gisterium et praedicatio) est regula fidei prowima. Cf. Gre- 
gor. de Valentia de Fide disp. I. q. 1. punct. 7. S. 12. (1); 
Suarez de Fide disp. V. sect. 5; Stapleton. 1. XII. c. 15-17. 


THESIS XIV. 


De demonstratione consensus directa vel indirecta 
ex documentis antiquitatis. 


« Consensus testium de quo diximus, ex monumentis demonstrari 
» potest dupliciter: 1^. directis testimoniis, quae vel ex diversis aetati- 
» bus et Ecclesiis deprompta communem et universalem professionem 
» ipso suo consensu immediate exhibeant, vel contineant solemne et au- 
» thenticum de doctrina iudicium ad Ecclesiam universam; 2°. demon- 
» Sirari potest illatione, quando paucorum etiam testimonia ex indole 
» testium, causae, et adiunctorum non nisi com munem fidem referre in- 
» telliguntur. » 


I. In priori parte nostrae propositionis agimus de de- 
monstratione directa consensus inter testes Traditionis ex 


(1) Gregorius de Valentia hanc statuit thesim: « Nec praeterita aliqua 
Traditio sine praesenti aliqua auctoritate est iudex fidei. » Eam probat, 
quod sicut de Scriptura ita de Traditione im monumentis eomprehensa 
potest controversia oriri, quae postulet iudicem et normam, qua fideles 
omnes certi reddantur, quid sit tenendum, quid respuendum; huiusmodi 
vero iudex et norma non potest esse nisi vivens semper magisterium. 
Controversia postulans iudicem excitari potest triplex, videlicet de au- 
ctoritate Traditionis alicuius, de vero eius sensu, de eius existentia. Quae 
habet de eontroversiis circa verum sensem notatu digna sunt. « Oum 
Traditio, inquit, scriptis fere doctorum orthodoxorum im Ecclesia con- 
servetur, quaestiones ac dubia moveri possunt de sensu illius, sicut du- 
bitatur saepe de sensu ac mente doctorum (quorum videlicet scripta le- 
guntur). Eiusmodi vero quaestiones, cum erunt ortae post Traditionem 
(in monumentis comprehensam) quae semel tantum, ut ita dicam, locuta 
est, neque praeterea amplius loquitur, certe per eandem ipsam Traditio- 
nem definiri satis non poterunt » l. c. 


— 174 — 

monumentis depromenda, atque ita dupliciter de existen- 
tia Traditionis constare posse dicimus, conspiratione nimi- 
rum testimoniorum vel solemni iudicio. 

1°. Si ex monumentis proferantur diserta testimonia 
omnium aetatum inde ab aevo apostolico vel certe ex eo 
tempore, quo primum doctrina de qua quaeritur, ab hae- 
reticis impugnari coepit, et propterea a doctoribus in unione 
ac consensione catholica perseverantibus tractari diligen- 
tius , et si testimonia haec pertineant ad diversas paene- 
que omnes provincias; hoc sane idem est ac si universa. 
Ecclesia cum omnibus suis pastoribus et doctoribus, mar- 
tyribus ac populo fideli in sua connexione cum Apostolis 
et per Apostolos cum praedicatione Christi ipsius, per sae- 
culorum decursum homogeneo semper progressu coram si- 
steretur, testans suam fidem fideique intellectum (cf. Au- 
gust. contr. Iulian. l. II. n. 37; vide supra p. 806.). Atqui 
illustrior demonstratio consensionis custodum fidei nulla 
reperiri potest. Ergo de valore et evidentia huiusmodi de- 
monstrationis constat. 

2°, Solemne atque authenticum iudicium de aliqua do- 
etrina tamquam revelata et apostolica iam per sese demon- 
strat verum id, quod enuntiat, quando illius est iudicis, qui 
auctoritate a Christo accepta docet universam Ecclesiam; 
sive iudexiam sit immediate successio apostolica in unitate 
et consensione ut in oecumenicis Conciliis, sive sit Ponti- 
fex per se, qui est unitatis et consensionis origo ac cen- 
trum (1) (cf. supra p. 114. sqq.). Huiusmodi ergo iudicium 
semper vel in se exhibet et authentice manifestat vel ef- 
fieit consensum omnium in unitate catholica perseveran- 
tium, estque clarissima et solemnis expressio consensionis 
custodum fidei saltem eius aetatis, qua iudicium latum est, 
et omnium aetatum subsequentium. Ergo monumenta ex 
quibus tale iudicium innotescit, eo ipso exhibent consen- 
tientem doctrinam ac Traditionem in successions apostolica. 

Praecellit hic modus demonstrandi consensionem prae 


(1) « Una Ecclesia a Christo Domino super Petrum origine unitatis 
et ratione (causa efficiente et continente) fundata » Cyprian. ep. 70. ad 
Ian.; ep. 73. ad Iubai. 

altero quem primo loco commemoravimus, quia facilior est, 
omnibus accommodatus et ad quodvis dubium de existen- 
tia consensionis excludendum aptior. Ideo saepe, ubi con- 
sensus testium « per aetates temporum et locorum distan- 
tias dispensatorum » est ambiguus vel in dubium vocatus, 
declaratio eius per authenticum iudicium redditur necessaria. 
« In ipsa vetustate, ut monet s. Vincentius Lirin. c. 88, 
unius sive paucissimorum temeritati primum omnium ge- 
neralia, si qua sunt, universalis Concilii decreta praepo- 
nant (matris Ecclesiae filii); tunc deinde, si id minus est, 
sequantur, quod promimum est, multorum atque magnorum 
consentientes sibi sententias magistrorum. n 

II. Persaepe ea est Patrum, controversiae, adiunctorum, 
et causae totius conditio, ut ex paucorum etiam doctorum 
insignium testificatione consensus successionis apostolicae 
etcommunis doctrina facile intelligatur. Si de Patribus aga- 
tur licet paucis, qui in controversia aliqua adversus hae- 
reticos pro causa catholica veluti duces eminebant et pro 
ea, inspectante atque laudante universa Ecclesia, decerta- 
bant, ut Athanasius, Basilius, Gregorius Nazianzenus, Hi- 
larius, Augustinus pro mysterio SS. Trinitatis contra Aria- 
nos et Semiarianos; Cyrillus Alex., Leo M., Agatho, So- 
phronius pro mysterio incarnati Verbi contra Nestorlanos 
et Monophysitas horumque surculos; Augustinus, Fulgen- 
tius pro gratia Dei contra Pelagianos et eorum reliquias etc.; 
horum inquam Patrum doctrina quoad rem ipsam, quam 
contra haereticos nomine totius Ecclesiae defendebant (prae- 
scindendo etiam ab authenticis iudiciis, quae aliqui eorum 
tamquam universalis Ecclesiae pastores et doctores tule- 
runt), sine dubio est expressio communis fidei ac professio- 
nis totius Ecclesiae. Non tamen idem dici potest de omnibus 
quaestionibus, quas Patres occasione defensionis fidei com- 
munis ex sua privata sententia forte pertractarunt. « Pro- 
fundiores difficilioresque partes incurrentium quaestionum, 
quas latius pertractarunt qui haereticis restiterunt, sicut 
non audemus contemnere, ita non necesse habemus adstrue- 
re» Indic. auctoritatum Sedis Apostolicae in ep. 21. Coe- 
lestini Pontificis ad Epp. Galliae. 

Generatim si Patres etiam pauciores quorum tum in 
vita tum post obitum magna erat in Ecclesia Dei aucto- 
ritas (cf. Aug. cont. Iul. 1. I. n. 11. 29.), doceant aliquid 
ad fidem catholicam pertinere, vel testentur de doctrina 
publice recepta et a maioribus tradita , sive verbis diser- 
tis sive modo tractandi id prodant; si hoc testimonium 
ferant iis in adiunctis, ut doctores coaevos vel certe sub- 
sequentes non potuerit latere, et receptum sit nemine con- 
tradicente: huiusmodi testimonium etiam pauciorum ita com- 
paratum est, ut spectata oeconomia, unitate et communione 
Ecclesiae (th. IX.) consensus custodum fidei ex eo legitime 
et certo inferatur. Ita s. Augustinus ex singulorum etiam 
Patrum asseverante modo loquendi, ex auctoritate, fama, 
meritis quibus in Ecclesia clarebant,- infert, id quod tam- 
quam fidem christianam proponunt, non posse esse nisi ex 
regula fidei et communi professione depromptum, quia se- 
cus neque ipsi ita docuissent, nec ita docentes ab Ecclesia 
tanta celebritate fuissent recepti. Hac ratione appellat ad 
Cyprianum: « vides quanta fiducia ex antiqua et indubi- 
tata fidei regula vir tantus ista loquatur » (de Peccator. me- 
rit. et remiss. l. III. n. 11.); ad Gregorium Nazianzenum: 
« est quidem tanta persona, ut neque ille hoc nisi ex fide 
christiana omnibus notissima diceret, neque illi eum itam 
clarum haberent atque venerandum, nisi haec ab illo dicta 
ex regula notissimae veritatis agnoscerent » (contr. Iul. I. 
n. 16.); ad Hilarium « tanta in Episcopis catholicis laude 
praeclarum, tanta notitia famaque conspicuum » (ib. n. 9.); 
ad Ambrosium, « cuius, inquit, pro fide catholica gratiam, 
constantiam, labores, pericula sive operibus sive sermoni- 
bus et ipse sum expertus, et mecum non dubitat orbis 
praedicare Romanus » (ib.n.10.); negat Chrysostomum po- 
tuisse in communi dogmate aliud sentire quam universam 
Ecclesiam, quia secus non tanta gloria emineret: « absit, ut 
tu (Ioannes) aliud saperes, et in ea (Ecclesia) tam prae- 
cipuus emineres» (ib.n.22.); hae denique ratione inferen- 
do demonstrat orientalium Episcoporum consensum cum 
occidentalibus in dogmate peccati originalis: « quia et ipsi 
utique christiani sunt, et utriusque partis terrarum fides 
ista una est, quia fides ista christiana est» (ib. n. 14.). 


xo us 
CAPUT II. 


DE 88. PATRUM ET DOOTORUM AUCTORITATE PRIVATA. 


THESIS XV. 


De auctoritate ss. Patrum, si singillatim 
spectentur. 
« Singulorum Patrum auctoritas per se spectata non quidem infal- 
» libilis est et peremptoria; persuadet tamen non modo pietas sed etiam 
» manifesta ratio, ut et singulorum sententiae theologicae non parvi 
» flant, et non nisi cautissime in sensum accipiantur dissonum a com- 
» muni aliorum Patrum in dogmate et in rebus theologicis doctrina. » 


I. Quod continetur in prima parte enuntiationis, per se 
evidens est; neque enim hominibus certitudo ac securitas, 
quod numquam errent, et inde orta auctoritas irrefragabilis 
adesse potest ex quavis scientiae et sanctitatis praestan- 
tia; sed ex solo charismate Spiritus veritatis et indefecti- 
bili eius assistentia. Haec autem non singulis sive Episco- 
pis sive sanctis doctoribus promissa est, sed ut pridem de- 
monstravimus, iis solis, qui ex Christi institutione munus 
acceperunt authentice docendi universam Ecclesiam , et 
quatenus hoc munere funguntur ; Petri inquam successo- 
ribus in quibus unitatis et consensionis origo est ac vin- 
culum, et Episcopatui universo, si in unitate ac consen- 
sione inter se et cum suo centro spectatur. Duo itaque 
animadvertemus, primum ut tum in re ipsa tum in dictis 
et (si ita loqui fas est) in methodologia veterum quorun- 
dam doctorum probe distinguamus consensum Patrum, qua- 
tenus exhibet consensum ipsius infallibilis Ecclesiae, et 
auctoritatem deinde singulorum Patrum; secunda animad. 
versio erit de conditionibus, quas ad ipsius consensus au- 
ctoritatem nonnulli theologi requirunt. 

]^. Praeclare distinguit Augustinus Patres spectatos 
privatim singulos et speoctatos in unitate ac consensione ut 
testes 'Traditionis. Citatis aliquot Patrum testimoniis dog- 
ma peccati originalis attestantium, quorum eum ceteris et 
cum universa Ecclesia consensum ex adiunctis et modo lo- 
quendi collegit (cf. th. XIV. n. II.), declarat diserimen in- 

ter eorum privatam auctoritatem et inter Ecclesiae Tra- 
ditionem, pro qua illi testantur. « Haec, inquit, non tdeo 
commemoravi, quod disputatorum quorumlibet sententiis tam- 
quam canonica auctoritate nitamur ; sed ut appareat, ab 
initio usque ad praesens tempus quo ista novitas orta eat, 
hoc de originali peccato apud Ecclesiae fidem tanta con- 
stantia, custoditum, ut ab eis qui dominica traoctarent elo- 
quia, magis certissimum proferretur ad alia falsa refutan- 
da, quam id tamquam falsum refutari ab aliquo tentare- 
tur» Augustin. de Peecator. merit. et remiss. 1. III. n. 14. 

Ipse igitur consensus Patrum in doctrinam fidei non 
ideo veram infallibiliter exhibet sententiam, quod singuli 
consentientium per se et subiective sint infallibiles; sed 
quamvis singuli possint errare, ex promissione Christi in- 
fallibiliter certum est, consensum omnium numquam posse 
esse in aliquem errorem contrarium fidei, numquam fuisse 
et vi promissae divinae providentiae nec esse potuisse, cum 
huiusmodi communis consensus contra fidem Ecclesiae tra- 
ditam iam ipsius fidei ac Traditionis Ecclesiae corruptio- 
nem vel supponeret vel induceret. > 

De singulis itaque vel de pluribus etiam Patribus extra 
consensum spectatis dicta sunt et intelligi debent, quae Augu- 
stinus aliique aliquando affirmare videntur, non auctoritate 
sed ratione et probatione Patrum se moveri. Nam ubi adest 
consensus, non quidem auctoritas singulorum probat, sicut 
auctoritas singulorum scriptorum inspiratorum sola suffi- 
cit; sed in consensu ipso ratio et probatio continetur Tra- 
ditionis tam historica et philosophica quam theologica (su- 
pra th. VIII-X.). Ita igitur intelligenda sunt illa Augu- 
stini: «alios praeter Scripturarum libros ita lego, ut quan- 
talibet sanctitate doctrinaque praepolleant, non ideo verum 
putem, quia ipsi ita senserunt; sed quia mihi vel per illos 
auctores canonicos vel probabili ratione , quod a veritate 
non abhorreant, persuadere potuerunt» Aug. ep. 82. n. 3. 
ad Hieronym. cf. contr. Faust. 1. XI. c. 5; ep. 93. n. 35. ad 
Vincent. Eodem sensu in suis ipsius litteris postulat li- 
beros correctores non sane doctrinae, quam tradit in con- 
sensu cum successione apostolica, sed privatarum senten- 

tiarum. «In omnibus litteris meis, inquit, non solum pium 
lectorem sed etiam liberum correctorem desidero... sicut 
ili dico, noli meis litteris quasi Scripturis canonicis in- 
servire... quod certum non habebas, nisi certum intelle- 
xeris, noli firmiter retinere; ita illi dico, noli meas litte- 
ras ex tua opinione vel contentione, sed ex divina lectione 
vel inconcussa ratione corrigere » de Trin. 1. III. prooem. 

cf. de Dono persever. c. 21. n. 55. Hinc etiam intelligitur 
legitimus sensus verborum Tertulliani (Praescript. c. 3.), 
« personas probari ex fide, non fidem ex personis. » Sensus 
scilicet est is ipse, quem expressit Vincentius Lirinensis 
c. 29: « magna profecto res et ad recolendum necessaria... 
ut omnes vere catholici noverint se cum Ecclesia doctores 
recipere, non cum doctoribus (singularibus) Ecclesiae fidem 
deserere debere.» Pariter intelligitur, quo sensu verum 
sit, quod ait s. Thomas 1.q. 1.a. 8. ad 2: « utitur (theo- 
logia) auctoritatibus doctorum Ecclesiae quasi arguendo ex 
propriis sed probabiliter» tantummodo, non conclusione ne- 
cessaria, sicut arguitur ex auctoritatibus Scripturae sacrae. 
Postremo intelligitur, quam sitabsurda et Augustini ipsius 
sententiae adversa lansenianorum propositio (90"* inter 
damnatas ab Alexandro VIII. 7. Dec. 1690), quae ita ha- 
bebat: « ubi quis invenerit doctrinam in Augustino clare 
fundatam, illam absolute potest tenere, non respiciendo ad 
ullam Pontificis Bulla m. » 

2". Locushic, quo declaramus quandonam Patrum aucto- 
ritas irrefragabilis non sit, necessario adhue postulat ex- 
 plieationem duplicis conditionis, sub qua eis auctoritatis 
ille supremus gradus negari solet. 

a) Distinguunt quidam inter Patres, ut sunt testes Tra- 
ditionis et ut sunt doctores; sub priori ratione omnes fa- 
tentur esse eorum auctoritatem ineluctabilem, sub ratione 
posteriori aiunt non esse tantam , ut piaculum sit debita 
cum reverentia ab eorum placitis discedere. Ut haec distin- 
ctio vera sit, fieri deberet inter Patres ut testes 'Traditionis 
doctoresque authenticos in unitate et consensu spectatos, 
atque inter eosdem si considerentur ut doctores privati. Iidem 
nempe qui sunt depositi custodes, sunt etiam divinitus in 

stituti doctores, hocque duplex munus licet forte distingui 
non tamen potest separari, ut alio loco demonstrabimus. 
Sub eadem ergo conditione, sub qua Patres "Traditionem 
infallibiliter custodiebant, etiam doctrinam revelatam assi- 
stente Spiritu Sancto explicabant et secundum legitimum 
sensum declarabant infallibiliter; quam conditionem saepe 
diximus esse consensum inter se et cum unitatis centro. 
Ubi ergo Patres pro munere doctorum unánimes, constanter 
et asseveranter declarant sensum dogmatis qui fuerat ob- 
scurus, explicant quod fueratimplicitum, definiunt strictius 
quod videbatur ambiguum; non minus is ab eis traditus et 
explicatus sensus revelationis credi debet verus et genuinus, 
quam dum pro munere custodum, quod iam clarum ac ex- 
plieatum acceperant a maioribus suis, posteris tradiderunt. 
Si ergo dicuntur Patres, quatenus doctores sunt, « modum 
tradere quo doctrina Ecclesiae ab ipsis subiective concipie- 
batur,» et porro in hoe negotio eorum auctoritas negatur 
esse ineluctabilis, id intelligi non potest de modo conci- 
piendi unanimi atque constante; hic enim unanimis con- 
ceptus doctrinae nihil est aliud, quam intellectus catholicus 
formatus et expolitus sub infallibili assistentia et directione 
Spiritus Sancti (th. XI. n. II.). Verum tamen est, singulos 
ut doctores privatos et citra consensum spectatos in modo 
concipiendi, in explicatione et illustratione doctrinae re- 
velatae non esse infallibiles, de qua re satis dictum est. 
Ubi ergo de definienda auctoritate Patrum agitur, multo 
nobis aptior videtur simplex distinctio inter Patres in con- 
sensu et inter eosdem singillatim spectatos. 

b) Alteram conditionem, sub qua Patrum auctoritas ir- 
refragabilis esse negatur, adscribam verbis Melchioris Cani, 
estque ea apud ipsum bipartita. Primo quidem ait, « san- 
ctorum testimonia referri posse ad philosophiae confirman- 
da dogmata. » De his ita statuit: « sanctorum auctoritas 
sive paucorum sive plurium, cum ad eas facultates affer- 
tur, quae naturali lumine continentur, certa argumenta 
non suppeditat sed tantum pollet, quantum ratio naturae 
consentanea persuaserit. » His deinde addit alias quasdam 
doctrinas auctorum ecclesiasticorum, «quae, inquit, citra 

iacturam pietatis ignorari non ab imperitis modo verum a 
doctis etiam possunt, quod nec fidei dogmata sunt neque 
ex illis derivantur. » Huc refert quaestiones quasdam de 
natura gratiae sanctificantis, de modo operandi sacramen- 
torum, quaestionem utrum Ioannes Evangelista e vita non- 
dum excesserit; immo (pro illa aetate, qua Canus scripsit) 
etiam doctrinam de immaculata conceptione Beatae Virgi- 
nis. De huius generis quaestionibus statuit hoc principium: 
« omnium etiam sanctorum auctoritas in eo genere quae- 
stionum, quas ad fidem diximus minime pertinere , fidem 
quidem probabilem facit, certam tamen non facit » Canus 

de Locis l. VII. c. 2. n. 2. 8; c. 8. n. 1. 9. 
Equidem ultro concedo, in quaestionibus mere philoso- 
phicis non auctoritatem Patrum per se valere, sed rationes, 
"quibus quod affirmant, probari possit, esse spectandas; dum- 
modo tamen prae oculis habeatur, quod diximus (p. 125. sq.) 
et adhuc alibi dicemus, quaestiones per se philosophicas 
propter intimum nexum cum veritatibus revelatis , posse 
esse et frequenter esse, secundum quid vere theologicas. 
Át in quaestionibus ad religionem et ad propriam ratio- 
nem a6 intelligentiam dogmatum pertinentibus, quas Canus 
secundo loco commemoravit, numquam dicerem nec sine 
petitione principii dici potest, quod ipse ait: « omnium san- 
ctorum auctoritas in eo genere quaestionum, quas ad fidem 
minime pertinere diximus, certam fidem non facit. » Si 
iam in antecessum verum esse constaret, quod assumitur, 
has quaestiones ad fidem non pertinere, fateor consensum 
omnium Patrum non effecturum, ut ad fidem pertinerent; sed 
hoc ipsum est quod quaeritur, utrum ad fidem non per- 
tineant. Si autem Patres unanimes constanter et asseve- 
ranter atque ita in iis consentiant, ut vel diserte vel modo 
tractandi prodant eas haberi tamquam veritates fidei in 
praedicatione ecclesiastica et in intellectu catholico com- 
prehensas, profecto ipse eorum consensus probat inelucta- 
bili auetoritate, eas quaestiones ad fidem pertinere, et in 
eo quod ita unanimes docent, certam fidem faciunt. Peti- 
tionem principii evidenter.ostendit exemplum, quo Canus 
suam assertionem illustrare voluit. Continuo post illa ver- 

ba « omnium sanctorum auctoritas... certam fidem non fa- 
cit » (1. VII. c. 3. concl. 4. n. 9.), subiicit exemplum doctri- 
nae de immaculata conceptione Beatae Virginis , « quae 
controversia, ut putabat, non sit ex illarum numero, quae 
catholieam fidem aut promovere aut immovere possint. » 
Poterat vir doctus eo tempore nondum eliquata veritate 
existimare, hanc quaestionem non pertinere ad fidem, quia 
nullum putaret esse sufficientem consensum Patrum et nul. 
lam testificationem Scripturae in alterutram partem ; sed 
profecto non poterat dicere, hanc quaestionem esse ex iis, 
« in quibus omnium sanctorum auctoritas certam fidem non 
facit, quia est quaestio ad fidem non pertinens. » Si enim 
auctoritas omnium sanctorum affirmationem ratam et fir- 
mam habeat, ipse consensus id pro quo testantur, demon- 
strat pertinere ad fidem; sicut revera semper continebatur 
in obiectiva revelatione catholica, et nunc pertinet ad fi- 
dem etiam omnibus ab Ecclesia propositam. 

Quoad hoc alterum igitur ita sentimus. Cum quaeritur, 
quae sit omnium consentientium Patrum auctoritas in re 
theologica, non simpliciter et primo loco distinetio velut a 
priori repetenda est ex praesumpto discrimine inter res quae 
ad fidem pertineant, et quae non pertineant; sed multo tutius 
distinguitur inter modos diversos, quibus doctrina a Patri- 
bus proponitur. Si consentiant ita, ut manifesto habeant 
doctrinam tamquam pertinentem ad communem Ecclesiae 
fidem, consensus ipse Traditionem divinam demonstrat, ut 
contra talem unanimem doctrinam sentire omnino nefas, 
et per se quidem haereticum sit. Si consensus existat in 
doctrinam vel doctrinae explicationem tamquam religiosam 
seu theologicam et veram, quin tamen satis appareat, utrum 
eam proponant tamquam doctrinam fidei, vel si consensus 
ipse non sit adeo manifestus; contra huiusmodi communem 
doctrinam repugnare erroris vel temeritatis nota plerum- 
que non carebit. Immo licet non negem, posse plerumque 
ex ipsa rei indole discerni, utrum quaestio mere philoso- 
phiea aut theologica sit, hoc tamen ipsum saepe tutius colli- 
ges ex ipso modo docendi Patrum. Neque enim res, quae 
tantummodo philosophicae sunt, reperies a 8s. Patribus com- 

muni aliquo consensu tractatas et assertas tamquam ad re- 
ligionem pietatemque christianam pertinentes. 

II. Pars altera theseos ubi singulorum etiam Patrum 
auctoritatem venerandam esse dicimus, constat ex eorum 
saltem plerorumque munere pastorum, ex singulari fidei, 
unitatis veritatisque studio, ex scientia et eruditione in 
doctrina et disciplina christiana, ex sanctitate eximia, qua 
peculiaribus Dei illustrationibus se aptiores reddiderunt et 
christianam doctrinam non solum verbo et scriptis sed vita 
ipsa expresserunt, ex vetustate qua ad initia rei christianae 
propius accedunt et tempore cum ipsis Apostolis propin- 
quius cohaerent, ex veneratione praecipua qua in Ecclesia 
Dei tum viventes tum post obitum semper habiti sunt tam- 
quam singulari Dei erga suam Ecclesiam providentia electi 
et charismatibus doctrinae et sanctitatis abundantius in- 
structi ad explicationem, illustrationem et defensionem fidei 
christianae. Huc transferenda sunt quae diximus th. IX. 
n. II; th. XIV. n. II. 

Omnes istae notae, quae sunt ratio auctoritatis singu- 
lorum in rebus ad doctrinam christianam pertinentibus, 
comprehenduntur nomine Patris Ecclesiae. Quatuor enim 
postulantur, ut scriptor ecclesiasticus proprio sensu in nu- 
mero Patrum Ecclesiae computetur. a) Requiritur, ut eius 
scripta magni sint momenti ad tuendam et illustrandam 
doctrinam ac Traditionem apostolicam, quod aliquando non 
tam amplitudine et eruditione quam simplici orthodoxa do- 
ctrina et vetustate obtineri potest, ut e. g. accidit in 
scriptis nonnullorum Patrum apostolicorum et apologeta- 
rum. b) Praeter doctrinam postulatur non modo ad finem 
usque communio cum Ecclesia catholica, sed etiam vitae 
sanctimonia; in hac enim includitur peculiaris cum Deo 
omnis sapientiae fonte coniunctio, inde profundior et lima- 
tior fidei et disciplinae christianae intelligentia, ardens 
Ecclesiae atque unitatis et sinceritatis doctrinae amor. Li- 
cet vero haec sanctitas singulos non reddat infallibiles , 
tribuit eis tamen etiam seorsim spectatis auctoritatem in 
docendo, quanta aliis etiam antiquissimis scriptoribus ec- 
clesiasticis per se spectatis non competit, qui ut testes hi- 

storici quatenus cum aliis consentiant, egregie adhiberi 
possunt, minus autem ut doctores sua propria auctoritate 
valent; cuiusmodi sunt Tatianus, Tertullianus, Origenes, 
Arnobius, Lactantius, Eusebius, Rufinus aliique. c) Chara- 
cteres isti doctrinae ac sanctitatis connectantur oportet cum 
antiquitate. Veteres Episcopi et doctores appellabant hoc 
nomine Patrum omnes suos antecessores fidei integritate , 
doctrina et sanctitate insignes, per quos ipsi fidem et do- 
ctrinam christianam acceperant. Ex pluribus autem iam 
saeculis usus invaluit quoad hanc appellationem distinguen- 
di duplicem aetatem Ecclesiae. Prior aetas Christo et Apo- 
stolis propinquior computatur per illud tempus, quo doctri- 
nae et disciplinae christianae explicatio, illustratio et ad- 
versus ingruentes haereses defensio in plerisque praecipuis 
capitibus absoluta est. Sancti theologi maximam partem 
Episcopi, quorum opera, studiis, ac scriptis id effectum, 
et Ecclesiae doctrina in omnem posteritatem illustrata est, 
atque adeo quorum documentis illustratam et defensam do- 
ctrinam subsequentes aetates acceperunt ; qui igitur ex ipsa 
propinquiore connexione cum Apostolis, ex doctrina et san- 
ctitate apud sequentes Episcopos et doctores tamquam Pa- 
tres apud filios peculiari in auctoritate et veneratione erant, 
ita ut posteriores ab eis tamquam filii & patribus novas 
defensiones et declarationes forte necessarias derivarent, 
aut certe confirmationem doctrinae repeterent: isti inquam 
sancti theologi et Episcopi vetusti appellantur Patres Ec- 
clesiae, et illud tempus dicitur aetas Patrum. At licet ca- 
tholiea revelatio obiectiva post Apostolos non amplius in- 
crementum accipiat, explicatio tamen, illustratio et defensio 
numquam simpliciter et absolute terminata dici potest; inde 
fit, ut aetas Patrum et proinde series Patrum non ab omni- 
bus uno modo et eodem termino finita assumatur. Usu satis 
communi s. Bernardus (defunctus 1153) postremus inter Pa- 
tres censeri solet. d) His accedit Ecclesiae approbatio, quae 
ubi adsunt tria antecedentia, numquam deest et in illis iam 
includitur; neque enim solemne decretum est necessarium, 
sed sufficit practicus, si ita loqui fas est, consensus (1). 


(1) Paulo alia est ratio Doctoris Ecclesiae quam Patris Ecclesiae. 

III. Ubi de conciliandis inter se Patribus agitur, tripli- 
citer potest sese offerre difficultas. Vel enim obiicitur, uni- 
versalem consensum affrmantem unius aetatis opponi uni- 
versali consensui neganti alterius aetatis; vel aliqui ex 
Patribus videntur contrarii communi ceterorum doctrinae; 
vel cum uno tempore consensus non appareat sed diversi 
videantur diversa sentire, tempore subsequenti omnes con- 
veniunt in unam ratam et firmam sententiam. 

.  l'. Oppositio inter consensum unius et alterius aetatis in 
rebus fidei numquam potest esse vera, sed apparens tantum. 
Constat id ex principiis demonstratis th. VIII-X; quia vi- 
delicet cum consensu rato et firmo in proponenda et expli- 
canda doctrina fidei semper est coniunctum ex promissione 
Christi charisma veritatis; veritas autem manet una et ea- 
dem in aeternum. Ostendi igitur semper poterit, vel oppo- 
sitionem esse non in re ipsa sed in modo loquendi; vel 
suppositum consensum aetatis antecedentis non esse realem, 
et non esse ratam ac firmam sententiam communem multo- 
que minus professionem fidei, sed opinionem privatam plus 
minusve late patentem inter aliquot Patres. Si quando vero 
ex solis praesidiis historicis et hermeneuticis alterutrum 
demonstrari liquido non posset, ex principio tamen theolo- 
gico aliunde certissimo indubitatum maneret, non realem 
sed apparentem esse contradictionem. Principium theologi- 
cum revocatur ad illud, quod Leontius opposuit haereticis 
monophysitis Patrum inter se dissensum fingentibus: « quia 


Praerogativa Doctoris Ecclesiae non includit antiquitatem; sed supponit 
excellentiam et amplitudinem doctrinae magis quam appellatio Patris 
Ecclesiae. Ex hac diversitate patet, quomodo sancti nonnulli qui nequa- 
quam computantur inter Patres, vel vicissim qui sine controversia sem- 
per inter Patres numerabantur, aliquando solemni decreto a s. Sede 
declarentur Doctores Ecclesiae. Tales declarati sunt s. Thomas a s. Pio V; 
8. Bonaventura a Xysto V; s. Petrus Damiani a Leone XII; s. Bernardus 
a Pio VIII; s. Hilarius Pictaviensis (rogante Concilio Burdigalensi), et 
8. Alphonsus Ligorius a Pio IX. Notum est praeterea, distingui solere 
Secundum numerum Evangelistarum quatuor magnos Doctores Ecclesiae 
inter ceteros eminentes, qui sunt Ambrosius, Hieronymus, Augustinus, 
Gregorius M. in Ecclesia occidentali; Athanasius, Basilius, Gregorius 
Nazianzenus, Chrysostomus in Ecclesia orientali. 

Patres (in consensu spectati) charisma doctrinae &cceperunt, 
nec ipsi erant qui loquebantur (suis studiis humanis unice 
relicti); sed Spiritus Sanctus loquebatur per ipsos » (Gal- 
landi T. XII. p. 669. 682.). Vide supra p. 74. sq. 

Ariani aut Arianorum fautores saeculo IV. contendebant, 
coneubstantialitatem vel certe vocem consubstantialitatis 
Filii cum Patre definitam in Concilio Nicaeno antea damna- 
tam fuisse a Concilio Antiocheno adversus Paulum Samo- 
satenum, atque adeo repugnare consensui praecedenti.Contra 
eos 8. Athanasius imprimis statuit ipsum principium theo- 
logicum. « Non decet illos cum his committere, omnes enim 
Patres sunt; neque sanctum esset definire hos probe, illos 
male loquutos; omnes quippe im Christo obdormierunt... 
Neutros fas est culpare, omnes quippe res Christi curabant, 
omnes studia sua convertebant adversus haereticos» Athanas. 
de Synodis n. 49. 45. Generatim monet n. 13. 14, si semel 
Patres consentientes erroris accusentur, omnem docendi 
auctoritatem atque ita totam fidei oeconomiam subversum 
iri. Tum vero, quantum non data facultate inspiciendi lit- 
teras Patrum Antiochenorum ipsi videbatur (1), explicat 


(1) De damnatione vocis ópoouciog; a PP. Antiochenis decreta contra 
Paulum Samosatenum primum mentio occurrit in litteris, quas Semiariani 
ex Concilio Ancyrano 368. scripserunt ad Episcopos Sirmii congregatos. 
Ex his litteris narrationem accepit Hilarius (de Synodis n. 81. 86.); Atha- 
nasius quoque eandem narrationem accepit ab adversariis, nec ipse vi- 
derat acta Antiochena, ut testatur n. 48. et 47; Basilius qui ep. 52. n. 2. 
T. III. p. 145. obiter eiusdem rei mentionem facit, poterat accepisse ex 
iisdem documentis vel ab hisce Patribus. Est igitur satis probabile, quod 
contendit Maranus Div. D. N. I. C. 1. IV. c. 29. n. 2. et Simon de Magistris 
in prolegomenis ad Opp. Dionysii Alexand. n. 18. sqq., totam historiam 
damnationis rou oópoouciou contra Paulum Samosatenum esse fabulam a 
Semiarianis confictam; quamvis non modo Frohschammer, sed etiam il- 
lustrissimus Hefele (Hist. Conc. T. I. p. 115.) huic doctorum virorum 
sententiae repugnet. 

In explicatione sensus, quo supposita historiae veritate vox damnata 
sit, tres illi Patres non omnino consentiunt. Iuxta Athanasium ista fue- 
rit argumentatio Samosateni: si Christus est verus Filius Dei, est Patri 
consubstantialis; consubstantialia autem dicuntur, quae ortum habent 
ex una substantia per partitionem eiusdem; hoc cum in Deo sit absur- 
dum, Christus non potest esse verus Dei Filius. Patres ergo Antiocheni 

n. 45, qua ratione Patres utriusque Concilii pro diverso scopo 
diversa non tamen contradictoria docuisse dicendi sint. Ita 
pariter confutati sunt a doctoribus catholicis ii omnes tum 
veteres tum recentiores, qui aliam doctrinam de SS. Tri- 
nitate apud Patres universim spectatos ante Concilium 
Nicaenum et aliam apud Patres subsequentes viguisse con- 
tendebant. Ex ipso videlicet principio theologico certum 
est, contradictionem non posse esse nisi apparentem. Prae- 
sidiis deinde hermeneuticis et historicis rite adhibitis hoc 
ipsum demonstratur, modum scilicet loquendi et argumen- 
tandi fuisse diversum , rem autem doctrinamque ipsam 
eandem, licet non ab omnibus eadem claritate et distin- 
ctione expositam. Cf. tract. de Trin. th. X. XI.. 

2'. Hypothesis de qua hucusque diximus, realis oppo- 
sitionis inter consensum unius et alterius aetatis per ipsum 
charisma promissum indeficientis veritatis in magisterio. 
authentico excluditur, nec umquam potest esse nisi oppositio 
apparens; sed possunt esse reales duae aliae hypotheses, ut 
nullus revera sit Patrum consensus circa aliquod caput do- 
ctrinae, vel pauci reperiantur contrarii communi consensui 
ceterorum. Verum in his prudenter et caute procedendum 
est, ne temere dissensus confingantur, ubi in re ipsa for- 
tasse plenus est consensus. i 

a) Si Patres diversi videantur diversa sentire, nihil 
aliud in interpretando est reliquum, quam ut sensus sin- 
gulorum ex textu et contextu ac reliquis adiunctis deter- 
minetur, et 8i vere diversa est diversorum Patrum senten- 
tia, concludatur, ex Patrum dissentientium auctoritate non 
posse constare de veritate huiusmodi doctrinae. Verum inde 


intelligendi essent hoc sensu negasse Filium Patri consubstantialem. 
Eodem fere modo condemnationem illam explicat Basilius, nisi quod 
omissa argumentatione Samosateni simpliciter Patribus Concilii tribuit 
opinionem , qua censuerint hunc sensum divisionis substantiae subesse 
vocabulo consubstantialis. Episcopi Áncyrani contra apud Hilarium 1. c. 
n. 81. asserunt, haereticum ipsum usurpasse hane vocem, ut unam tan- 
tum personam Patris et Filii, seu ut « Patrem et Filium solitarium » 
significaret, et in hoc sensu Sabelliano vocem fuisse damnatam a Con- 
cilio; idque ipse Hilarius n. 86. sine contentione admittit. Cf. tract. de 
Trin, Scholion 1. ad thesim XI. 

nondum esset consequens, de doctrinae veritate aliunde 
constare non posse. Fieri enim potest, ut post dissensum 
inter doctores deinceps subsecutus sit eliquata quaestione 
plenus in Ecclesia Dei consensus; de quo explicationis pro- 
fectu inferius dicemus. : 

b) Si pauci aliqui Patres videantur contradicere con- 
stanti et sua lam aetate communi doctrinae, tum sane cha- 
racteres commemorati hac thesi n. II. quibus singuli ss. Pa- 
tres erant insignes, et principia quibus in christianae do- 
ctrinae explicatione semper nitebantur, ac maxime auctoritas 
in qua ab universa Ecclesia semper habiti sunt (th.IX. et 
th. XIV.), omnino postulant, ut Patrum dicta ambigua, 
etiamsi significationes verborum minus propriae et insolen- 
tiores supponi deberent, in sensu explicentur consono com- 
muni aliorum doctrinae. Indoles enim, tota ratio sentiendi, 
.et principia auctoris aliunde certo cognita haberi debent 
ut normá praecipua interpretationis saltem sensu negativo, 
ut scilicet verbis non tribuatur sensus illi cognitae aucto- 
ris indoli repugnans. Nihil autem cognitis ss. Patrum prin- 
cipiis et indoli magis potest esse repugnans, quam doctrina 
& communi.consensu aliena. 

Hanc ipsam regulam tradit non solum Facundus Her- 
mianensis,, licet ipse in eius applicatione ad Theodorum 
Mopsuestenum erraverit (vid.Petavium Prolegom.c. 2.n.8.); 
sed diu ante ipsum s. Ambrosius. « Verbum si offenderit, 
inquit (ep. 48. n. 4. ad Sabin. 9*.), virtutem professionis in- 
terrogato... etiam sermonem dubium mens non dubia obum- 
brat et defendit a lapsu. » Exemplum ex innumeris unum 
potest esse explicatio verborum Hilarii data ab Augustino. 
« Quidam cum vellet brevissime singularum in Trinitate 
personarum insinuare propria; aeternitas, inquit, in Patre , 
species in Imagine, usus in Munere. Et quia non mediocris 
auctoritatis in tractatione Scripturarum et assertione fidei 
vir exstitit; Hilarius enim hoc in libris suis posuit: horum 
verborum... abditam scrutatus intelligentiam quantum va- 
leo, non eum secutum arbitror in aeternitatis vocabulo, nisi 
quod, Pater non habet Patrem (principium) de quo sit» Aug. 
Trin. VI. c. 10. n. 11. Ita locutiones quasdam difficiles 

Dionysii Alexandrini de Filio Dei in sanum sensum explica- 
tas vide apud Athanasium l. de sentent. Dionysii, et 1. de 
Synodis n. 47; locutiones similes Gregorii Thaumaturgi 
declaratas apud Basilium ep. 210. al. 64. n. 5; Chrysostomi 
modum loquendi de innocentia infantium baptizandorum 
explicatum , et simul fraudem Iuliani Pelagiani detectam 
apud Augustinum eontr. Iul. 1. I. n. 22. Multae aliae quo- 
rundam Patrum locutiones conciliandae veniunt, de quibus 
in paene omnibus theologiae tractatibus agitur, ut cum 
dicunt: Verbum insitum in Patre factum esse prolatitium 
in mundi creatione vel in incarnatione; Patrem solum esse 
natura invisibilem; Filium Patri ministrare; Spiritum San- 
etum non ex Filio procedere, procedere tamen per Filium 
et esse Filii Spiritum; unam esse naturam trium persona- 
rum, sicut una est plurium hominum natura; personas in 
Deo discerni mentis tantum consideratione ( éxtvota ). (De 
his singulis actum est in tract. de Trin.). Ita pariter aiunt, 
consideratione tantum discerni duas naturas in Christo; 
unam esse naturam Verbi incarnatam ; in Christo virtutem 
corporis vim poenae sine sensu poenae excepisse; naturam 
carnis in Christo esse absorptam a divinitate, post resur- 
rectionem transiisse in divinitatem (tract. de Incarnat.). 
Porro: in operibus bonis nos incipere, gratiam subsequi; 
necesse esse ut secundum id operemur, quod magis dele- 
etat; gratiàá agi hominem invinocibiliter et insuperabiliter 
(vel inseparabiliter). Ulterius: verbum accedens ad elemen- 
tum mundare non quia dicitur, sed quia creditur; soli Deo 
necesse esse confiteri peccata; infantibus necessariam esse 
communionem Eucharistiae, ut ingrediantur vitam aeter- 
nam; in Eucharistia manere naturam panis; eam esse si- 
gnum corporis Christi; Episcopos magis consuetudine quam 
dispositionis dominicae veritate presbyteris esse maiores. 
Tum: peccatores non esse de Ecclesia; quando Christus 
promisit aedificationem Ecclesiae in petra, promisisse aedi- 
fieationem in se ipso. Huiusmodi propositiones omnes pro: 
latae ab haereticis damnatae vel damnandae sunt, apud 
Patres tamen in sanum et catholicum sensum explicantur 
ex contextibus, et ex eorum doctrina alibi clariori. 

Hine patet, quam absurdi sint Ianseniani, cum Baii et 
Quesnelli propositiones ab errore immunes esse defendunt 
eo, quod earum quaedam paene verbis s. Áugustini conce- 
ptae sint. Patet etiam, quantopere deceptus sit historicus 
ille, qui hoc tempore (1) ex simili prorsus ratione ausus 
est defendere, s. Augustinum esse « parentem lansenismi.» 
Par cum Ianseniana est causa omnium fere haereticorum, 
Arianorum, Monophysitarum, Pelagianorum, Socinianorum, 
qui in suis erroribus tuendis ad obseuriora quaedam dicta 
ss. Patrum appellare solebant. 

Quamvis haec ita sint, non est tamen negandum, po- 
tuisse fieri et revera factum esse, ut in aliquo doctrinae 
capite ss. Patres nonnulli a veritate aberraverint. Ratio 
vero et conditio, sub qua intra fines Ecclesiae diversitas 
sententiarum locum habere potest, et sub qua ergo etiam 
aliquando dissensus aliquis ss. Patrum invalere potuit, 
generatim est obscuritas quaestionis ex defectu solemnis 
iudicii antecedentis. Speciatim sententiarum diversitas oriri 
consuevit ex modo quo caput doctrinae adhuc implicite in 
alio, nondum clare et explicite in se erat propositum; vel 
ex modo, quo dogma magis in praxi et consuetudine, quam 
in distincta et « instanti praedicatione » continebatur. Ex 
altera parte huiusmodi dissensus ipse indicium est et ar- 
gumentum quaestionis eo tempore nondum eliquatae et 
obseuritatis adhuc obtinentis. - 

Verum huiusmodi obscuritas nullo umquam tempore fuit 
in iis fundamentalibus doctrinis revelatis, quae omnibus 
explicite semper cognoscendae et credendae erant, atque 
ideo in publica professione et symbolo fidei continebantur; 
nec potest admitti in quibusvis aliis revelatis doctrinis post 
solemnem et publicam definitionem. Ergo etiam singulorum 
ss. Patrum a doctrinis ipsorum iam aetate ita eliquatis dis- 
sensus admitti nequit, nec potest componi cum principiis 
quibus regebantur, et cum auctoritate qua semper emine- 
bant in Ecclesia. 

c) In iis denique capitibus, in quibus realis ostendi 
potest singulorum aliquot Patrum dissensus a subsecuto 


(1) In ephemer. the Rambler mense Decembri 1858. 

deinceps universali consensu, semper etiam demonstrari 
potest, istas dissentientes opiniones non esse derivatas 
ex Traditione. Speciatim fontes fere esse solent: «) prae- 
iudicata interpretatio alicuius loci Scripturae (ut in opi- 
nione angelis corpora tribuentium; et aliorum, si qui vi- 
sionem beatificam usque ad resurrectionem differri puta- 
bant; vel qui duplicem resurrectionem, et inter utramque 
regnum chiliasmi opinando statuebant); B) conclusiones per- 
peram deductae ex fidei analogia (ut in sententia rebapti- 
zantium saec. IIT, et in opinione eorum qui Pastorem Her- - 
mae, ep. Barnabae eto. accensebant Scripturae divinae 
saec. II. IIT.); y) facta particularia non rite explicata, ` 
vel argumenta interna perperam adhibita (quod utrumque 
accidit in haesitationibus saeculi III. IV. circa auctorita- 
tem canonicam aliquot librorum Soripturae). 


THESIS XVI. 


Opinio de regno Christi millenario penes 
Patres ante saeculum quartum comparatur cum consensu opposito 
Patrum subsequentium. 


« Quamvis plures Patres usque ad saeculi quarti initia secuti fuerint 
» sententiam de regno Christi in terra per mille annos ante universalem 
» corporum resurrectionem futuro; ea tamen erat privata singulorum opi- 
» nio, numquam autem communis consensio velut in doctrinam fidei, Id 
» constat 1*. ex consensu contrario subsequente; 2*. ex certis principiis, 
» quibus regitur Traditio apostolica; 3°. ex ipsa origine et tota historias 
» illius opinionis.» ` 


Aliquando accidere potuit, ut privatam opinionem unius 
plures Patres adsciverint; ex quo deinde fit ut, si prae- 
sertim id contigerit tempore antiquissimo, quod monumen- 
torum inopia nobis est obscurius, viguisse videatur et & 
nonnullis iactetur unanimis sententia Patrum priorum, 
adversus quam tamen consensus contrarius subsequentium 
aetatum invaluerit. At hic subsequens consensus contrarius 
etiam solus per se spectatus satis est, ut ex principio theo- 
logico, et etiam philosophice ex principiis quibus Patres 
semper nitebantur (th. VIII. IX.), certo constet, antece- 


— 192 — 
dentem consensum illum non potuisse esse universalem in 
ratam firmamque sententiam, sed meram fuisse singulorum 
doctorum opinionem. Ceterum munus erit theologorum hoc 
ipsum etiam historice demonstrare. 

Ad demonstrandum maximum discrimen inter privatam 
opinionem licet latius diffusam et inter consensum vere ca- 
tholicum in promptu quidem essent plura exempla, sed nul- 
lum ad rem praesentem aptius quam opinio chiliastarum, 
quos Augustinus (Civ. Dei XX. 7.) milliarios appellat, do- 
centium ante resurrectionem universalem resuscitandos esse 
iustos, qui restaurata urbe Hierosolymorum mille annis cum 
Christo regnaturi sint in terra. Diligens inquisitio in hi- 
storiam huius opinionis, de qua nostro etiam tempore inter 
viros bonos et doctos non raro mentio incidit , non debet 
censeri digressio & praesenti nostro scopo; modus enim quo 
illa doctrina vetustissimis temporibus orta est, viguit, et 
interiit, proprietatem ac notas Traditionis genuinae prae 
traditionibus spuriis egregie illustrabit. 

I. Possunt coacervari nomina eorum, qui II. et III. sae- 
eulo sententiam de regno illo mille annorum interiecto inter 
resurrectionem primam iustorum et inter resurrectionem 
secundam universalem amplexi fuerant, Papias (apud Euseb. 
H. E. III. 39. et apud Iren. V. 33.), Iustinus (Dial. cum 
Tryph. n. 80.), Irenaeus (l. V. c. 81-36.), Tertullianus (cont. 
Marcion. 1. III. c. 24.), Methodius (Conviv. Virg. IX. n. 5.), 
Nepos Episcopus Aegyptius (apud Euseb. 1. VII. c. 24.)," Vi- 
ctorinus Petavionensis (teste Hieronymo de viris illust. 
c. 18. et in Ez. XXXVI.), Commodianus (contra gentil. in- 
struct. c. 43. 44. 80.), Lactantius (Instit. 1. VII. c. 24. 26.), 
Quintus Iulius Hilarion (de durat. mundi Bibl. Max. T. VI. 
p. 976.), Sulpitius Severus (1). 


(1) Sulpitius in dialogo cum Gallo et Posthumiano, quem adhuc ha- 
bemus, chiliasmo favisse dicitur a s. Hieronymo in Ezech. XXXVI. T.V. 
p. 422; at in eo dialogo nunc saltem nihil huiusmodi comparet. Unde 
Hieronymus de Prato editor Opp. Severi (T. I. dissert. 5. ed. Veronae 1741.) 
censet, Doctorem maximum aut ex aliena dumtaxat relatione dialogum 
novisse aut memoria lapsum esse. Forte ansam suspicionis praebuit, 
quod Sulpitius scribit, ab Antichristo regnum et templum Hierosolymis 

Post Lactantium ineunte saeculo IV. nullus amplius au- 
ctor gravis et catholicus usque ad recentissimam aetatem 
huius sententiae mentionem fecit, quin simul eandem im- 
probaverit et re:ecerit. Improbant et reiiciunt eam Euse- 
bius ll. cc.; Basilius ep. 265. al. 293. ad Eulog.; Gregor. 
 Nazianz. l. II. carm. 31. al. 133. v. 175. sq. T. II. p. 876; 
Epiphanius haeres. 77. n. 26. T. I. p. 1031; Theodoretus hdc: 
retic. fabul. 1. III. c. 6; Nicephorus H. E. l. VI. c. 21; Hiero- 
nymus de viris illust. i Papia; in Is. XX. 23; XXV. 1. sq.; 
XXX. 26; XXXV. in fine; et in Praefat. in 1. XVIII. in 
Isaiam (cf. in Ier.XX. 10.); in Ezech. XXXVI; ep.120. q.2. 
ad Hedib. et alibi; Augustinus Civ. Deil. XX. oc. 7; Phila- 
strius haeres. 59; Gennadius de Eccles. dogm. c. 25. (in ap- 
pend. Opp. August. T. VIIL.). Huc pertinent, qui in suis 
commentariis in Apoc. XX. reaurrectionem primam et mille 
annos ibi memoratos plane contra explicationem chiliasta- 
rum interpretati sunt consensu unanimi, Andreas Caesa- 
reensis Bibl. Max. T.V; Aretas ib. T.IX; Primasius ib. T. X ; 
Ambrosius Autpertus ib. T. XIII; Beda Opp. T. V; Beren- 
gaudus in Append. Opp. s. Ambrosii; vulgatus Anselmus 
(qui non Cantuariensis sed probabiliter Laudunensis est), 

Iam quamvis aliqui ex Patribus directe damnent reguum 
millenarium, ut Cerinthus et saeculo IV. Apollinarius hae- 
retici illud asserebant, includitur tamen improbatio totius 
huius opinationis, etiam sub formis minus absurdis quam fin- 
xerant Cerinthiani. Hoc vel inde evidens est, quod Patres non 
solum modum sed rem ipsam improbant, et plerique diserte 
cum .chiliasmo haereticorum coniungunt illum assertum a 
quibusdam priscis catholicis velut accidentaliter non quoad 
rem ipsam diversum. Ita fere semper Hieronymus. « Neque 
enim iuxta Iudaicas fabulas, quas illi 9euvspocct appel- 
lant (1), gemmatam et auream de coelo expectamus Ieru- 


excitatum iri. Hoc ipsum docet etiam Hippolytus in suo genuino com- 
mentario de Christo et Antichristo n. 6. 57; nec video rationem, cur a 


recentioribus quibusdam dicatur in hoc commentario chiliasmum tradi, 
cum is potius n. 44. 64. 6b. satis manifeste excludatur. 
(1) nun recte vertitur scure seucic (etiam in Novellis Iustiniani); 
memorat nempe Hieronymus fabulas mischnicas seu talmudicas. Mischna 
FRANZELIN. s 18 

salem, nec rursus passuri circumcisionis’ iniuriam , nec 


oblaturi taurorum et arietum victimas, nec sabbathi otio 


dormiemus. Quod (non quidem secundum eandem formam 
Iudaiearum cerimoniarum sed quoad rei substantiam sub 
alia forma) et multi nostrorum et praecipue Tertulliani 
liber de spe fidelium (deperditus, sed superest 3" cont. Mar- 
cionem), et Lactantii institutionum volumen septimum pol- 
licetur, et Victorini Petabionensis Episcopi crebrae expo- 
sitiones, et nuper Severus noster in dialogo, cui nomen 
Gallo imposuit; et ut Graecos nominem et primum extre- 
mumque coniungam, Irenaeus et Apollinarius » Hieron. in 
Ez. XXXVI. (T. V. p. 422.). Augustinus aperte alludit ad 
modum exponendi Papiae ac Irenaei; Philastrius universim 
inter haereticos ponit chilionetitas (millenarios), Gennadius 
diserte post haereticos nominat et reiicit opinionem Papiae, 
Irenaei, Tertulliani, Lactantii, Nepotis; Eusebius, Theo- 
doretus, Nicephorus reprobant, et duo ultimi inter haereses 
recensent opinionem Nepotis, quae ut est exposita a Dio- 
nysio Alexandrino (upud Euseb. Vit. 24. ) nihil differre vi- 
detur ab illa Irenaei (1). 

Porro quae fuerit communis sententia tempore subse- 
quenti, discimus ex unanimi doctrina theologorum. Schola- 
stici constanter, sine contradictione, certa affirmatione et 
plerique verbis gravissimis opinionem chiliasmi reiiciunt. 
S. Thomas « dicendum, inquit, quod occasione illorum ver- 
borum (Apoc. XX. 4.), ut Augustinus narrat 1l. XX. de Civ. 
Dei (c. 7.), quidam Aaeretic? posuerunt primam resurrectio- 
nem futuram esse mortuorum, ut cum Christo mille annis 
in terra regnarent (en substantiam opinionis, quam dicit 
haereticorum fuisse); unde vocati sunt chiliastae, quasi mil- 
lenarii, et Augustinus ibidem ostendit verba illa aliter esse 
intelligenda, scilicet de resurrectione spirituali » s. Th. 


non serius saeculo III ineunte conscripta est ex vetustioribus Iudaicis 
sive traditionibus sive commentis. 

| (1) Ita intelligitur Hieronymus, qui Praefat. in 1. XVIII. comment. 
Isaiae ait, Dionysium Alexandrinum scripsisse contra chiliasmum Irenaei, 
cum tamen certum sit ex Eusebio (VII. 24.), Dionysium adversus Ne- 
potem scripsisse. 


Íp | — — 

4. dist. 43. q. 1. 8. 3. sol. 1. ad 4. S. Bonaventura: « de resur- 
rectione secundum fidem catholicam tenendum est, quod omnia 
corpora hominum resurgent in generali iudicio, non exi- 
stente in eis distantia (moraliter longa, multo minus mille 
annorum) quantum ad ordinem temporis, sed potius quan- 
tum ad ordinem dignitatis » Bonav. Centiloq. P. IV. sect.2. 
cf.in 4. dist. 43. a. 1. q. 3; Brevilog. P. VII. c. 5. Dominicus 
Sotus ita habet: « illis verbis Ioannis (Apoc. XX.) Papias 
eius discipulus (1) seductus duas commentus est corporum 
resurrectiones; guo errore Lactantius atque alii fuerunt 
subinde commaculati... sed haec fabula non diu in Ecclesia 
perstitit » Sot. 4. dist. 49. q. 2. à. 1. ad 3. Bellarminus re- 
lata opinione Lactantii de duplici resurrectione priori iu- 
storum posteriori reproborum et de regno millenario, sub- 
dit: « haec opinio fuit etiam multorum veterum ut Papiae, 
Iustini, Irenaei, Tertulliani, Apollinaris... sed iam dudum 
explosa est tamquam error exploratus » Bellarm. de Rom. 
Pontif. 1. III. c. 17. Suarez de Incarn. T. II. disp. 50. tota 
sectione 8* data opera illam sententiam refellit. Post com- 
memoratam doctrinam millenariorum Papiae, Irenaei, Iustini 
et ceterorum, cuius fundamentum constituebant ipsi in 
Apoc. XX. de dupliei resurrectione , ita loquitur Suarez. 
« Dicendum est tamen, resurrectionem iustorum non esse 
futuram usque ad diem iudicii, et illa die omnes homines 
resurrecturos; quare non intercedet magna mora inter re- 
surrectionem iustorum et iniquorum.Haec assertio est certa, 
et quatenus repugnat citato errori (millenario), existimo esse 
de fide.» Concludimus verbis Cornelii a Lapide in Apoc. XX.2. 
«Hic itaque, inquit, est error millenariorum; haeresim dicere 
non audeo, quia apertas Scripturas aut Conciliorum decreta, 
quibus haec sententia quasi haeretica damnetur, non habeo. 
Unde et s. Augustinus 1. c. (Civ. XX. 7.) eam damnare non 
est ausus. Satis tamen illa erroris convincitur, et ab Ec- 
clesia damnari posset ut haeretica, uti noster P. Salas et 
alii eam damnant... Denique posteriores Patres et Ecclesiae 


(1) Utrum Papias audierit ipsum Ioannem , dubitari potest; vide 
Euseb. 1. III. 89, ubi Papias ipsemet a discipulis Apostolorum non ab 


Apostolis se eruditum esse testari videtur. š 

sensus hanc sententiam reprobavit, unde illa iam evanuisse 
videtur, » 

Igitur de universalj, constante et rata consensione Pa. 
trum et doctorum inde saltem a V" saeculo usque ad hane 
nostram aetatem in reiicienda illa opinione nullum potest 
esse dubium; quamvis non ita se habeat negatio, ut opinio 
improbata, antequam Ecclesiae definitio accedat, possit dici 
haeretica. Ex hoc autem ipso iuxta principia saepe iam a 
nobis demonstrata et declarata evidens est, illam Patrum 
aliquorum II. et IIT. saeculi commentationem non esse sen- 
tentiam traditam ab Apostolis, nec praeseferre posse uni- 
versalem consensum, aut « intellectum catholicum » locorum 
Seripturae, quibus nitebantur; sed esse privatam singula- 
rium doctorum intelligentiam ac interpretationem doctrinae 
seu scriptae 'seu traditae, in qua interpretatione privata 
ac consensu destituta utique falli poterant et fallebantur, 
ut subsequens universalis sensus ac consensus oppositus 
demonstrat. 

II. Sane si consideretur status quaestionis, et sententia 
illa saeculo II. ac III. latius diffusa comparetur cum con- 
sensu contrario saeculis subsequentibus invalescente, prin- 
cipia ipsa quibus Traditio et custodia depositi regitur, 
demonstrant illam sententiam non contineri in deposito 
revelationis, nec ex TTraditione apostolica fuisse derivatam. 
Quae nostra assertio latiori diffusione illius doctrinae primis 
saeculis, auctoritate Patrum qui illam defenderunt, clari- 
tate ipsa verborum Scripturae, si in sensu immediato in- 
telligantur, non solum non infirmatur, sed immo hae ipsae 
rationes comparatae cum consensu subsequente contrario 
clariorem lucem afífundunt demonstrationi. 

Enimvero supponamus paulisper, quod affirmant chilia- 
stae, doctrinam de regno illo millenario esse a Deo revela- 
tam et ab Apostolis f£raditam Ecclesiae, illamque genuinum 
continere intellectum sensus Scripturae, atque inde quid 
consequens sit, videamus. Verbum Dei scriptum obvio, 
primum sese offerente, immediato h. e. non tropico sensu 
acceptum hane sententiam clarissime exhibet. « Et vidi an- 
gelum... et apprehendit draconem... qui est diabolus et 


* 

Satanas, et ligavit eum per annos mille... et vidi sedes... 
et animas decollatorum propter testimonium Iesu... et vi- 
xerunt et regnaverunt cum Christo mille annis. Ceteri 
mortuorum non vixerunt, donec consum mentur mille anni; 
haec est resurrectio prima, » et reliqua quae sequuntur 
Apoc. XX. 1-15. Adventus hic gloriosus Christi et hoc eius 
regnum in terra cum sanctis resuscitatis per mille annos 
aut saltem per longum tempus ante universalem resurre:- 
ctionem et ultimum iudicium ita habet, ut oracula plura 
psalmorum, prophetarum, Evangeliorum, epistolarum apo- 
stolicarum sensu obvio et immediato accepta hoc ipsum 
regnum describere videantur; eo autem non admisso inter- 
pretatio reddatur difficilior, sensusque translatus in locis 
quam plurimis substituendus sit (dabo enim hoc millena. 
riis). Porro in hae hypothesi Scriptura locis tam multis 
sensu obvio intelligenda ab Apostolis Ecclesiae tradita , 
. hieque idem sensus ab Apostolis et a primis fidelibus com- 
pendio expressus esset in ipso symbolo apostolico illis verbis: 
«venturus est iudicare vivos et mortuos;»ita enim asseverant 
millenarii redivivi. Certe Traditionem hane (in hypothesi) 
apostolicam , et hune sensum Scripturarum clarissime te- 
nebant et exprimebant doctores catholici II. et III. saeculi; 
quorum numerus satis amplus est, ut etiam multos ex fide- 
libus iuxta eorundem Patrum doctrinam sensisse existi- 
memus. At vero inde ab eo tempore, quo doctrinae et dogma- 
tum christianorum intelligentia maxime explicata et exculta 
est, inde a saeculo IV" ineunte et saeculo V", quibus fere 
omnes maximi doctores Ecclesiae floruerunt, supposita haec 
Traditio apostolica et vera obvii sensus Scripturarum re- 
velataeque doctrinae ipsiusque symboli intelligentia (1) ma- 


(1) Pseudonymus Ben Ezra (Emmanuel Lacunza) ad finem vergente 
superiori saeculo ad resuscitandum chiliasmum scripsit quatuor volu- 
minibus opus prolixum de secundo adventu Christi in gloria, quod vidi 
manu scriptum, et audivi a nonnullis impense laudari. Ibi T. I. cap. VII, 
8. 8. ita loquitur: « Posso mettervi sotto gli occhi, quanto sopra questo 
particolare (super articulum symboli) hanno detto i primi teologi, e 
quanto hanno preso da essi quelli, che hanno messe assieme leggi di 
Dottrina Cristiana (Catecheses). Certo che essi sentivano il peso della 
grande difficoltà..... in una cosa troppo insieme concordi. Voglio dire, 

gis magisque non solum obseurata esset et oblivioni tra- 
dita, sed impugnata et reiecta ab omnibus doctoribus , in 
quorum operibus adhuc reliquis aliqua huius rei mentio 
occurrit. Conspirassent doctores unanimes ad Scripturam 
non uno tantum .alterove loco sed in pluribus veteris et 
novi Testamenti libris, quoties de novissimis diebus agitur, 
a claro et obvio sensu detorquendam in difficiliores, trans- 
latas et (in hypothesi) falsas explicationes; in universa 
Ecclesia, dum sive in catechesibus et institutionibus populi 
sive in scholis secundus adventus Iesu Christi, resurrectio 
mortuorum, ultimum iudicium explicatur, veritas ab Apo- 
stolis tradita constanter et ubique inde a IV" saltem sae- 
culo occultaretur, et docerentur ea, quae cum illa veritate 
componi non possunt. Atqui haec omnia quomodo cum oe- 
economia 'Traditionis et cum promissa d&ssistentia Spiritus 
Saneti catholicum intellectum  praeservantis ab errore et 
inducentis in omnem veritatem consistere possint, nemo in- 
telligat. Possunt esse sine dubio et sunt veritates, quae 
implicite et obscurius traditae in praedicatione Apostolo- 
rum, vel magis' practica consuetudine quam theoretica do- 
ctrina primitus comprehensae, aliquando vocatae fuerint 
intra ipsos fines Ecclesiae in controversiam ; hac autem 
exorta paulatim explicatae et lucidius declaratae sunt, do- 
nec in universalem transierunt consensum totius Ecclesiae; 
de qua revelatae doctrinae explicatione alio loco dicemus. 
At factum numquam est nec ex oeconomia Traditionis fieri 
potest, ut ordine inverso fidei articulus primum explicite, 
claro et obvio sensu comprehensus in praedicatione eccle- 
siastica et in intellectu catholico, deinceps orta forte contro- 
versia, involvatur in obscuritatem, transeat in dissensum, 
ac tandem praevaleat contra illum consensus oppositus et 
negans, quae negatio absque contradictione dominetur in 
universa Dei Ecclesia per multa saecula, per annos mille et 


che (wtt$ affatto convengono nel negare a quell'articolo di fede il senso 
ovvio, genuino, e letterale sul punto del giudizio dei vivi, fanno ad esso 
una aperta violenza per dar luogo al loro sistema; e se mi è permesso 
parlare cosi, non vogliono ammettere l'articolo di fede, se non cede al 
sistema. » 

quingentos. Ergo ex ipso primo principio interpretationis 
catholicae demonstratur, claritatem illam Scripturarum a 
chiliastis iactatam non nisi apparentem esse, re autem vera 
illis locis ex ipsa sua apparente claritate plurimum subesse 
obsceuritatis ; nec minus demonstratur id, de quo nos in prae- 
senti agimus, veterem nempe illam ante quartum saeculum 
doctrinam non fuisse consensum catholicum. 

III. Nobis vero non sufficit quaesivisse, an fuerit; sed 
demonstrandum est, quomodo non fuerit consensus catho- 
lieus. Necesse ergo nobis est inquirere modum et originem 
vetustae istius doctrinae millenariae, ut historice etiam 
constet, non Traditionem apostolicam sed alium esse eius 
fontem. j 

1°. Ex ipso modo defensionis et impugnationis apparet, 
illam sententiam numquam fuisse universalem. Iustinus et 
Irenaeus ll. cc. simul defendunt duo capita doctrinae , re- 
surrectionem mortuorum et regnum Ohristi in terra per mil- 
le annos, sed modo longe diverso. Haereticos qui negant 
resurrectionem, ait Iustinus, non esse Christianos sed atheos 
et impios; contra vero doctrinam de regno millenario non 
inter certa dogmata sed inter liberas opiniones recenset. 
« Tibi et antea confessus sum, me quidem et multos alios 
ita sentire, sicut etiam (vos Iudaei) omnino nostis hoc fu- 
turum esse (1); multos vero etiam Christianorum qui purae 
et piae sententiae sunt, hoc non agnoscere, tibi significavi.» 
Ita etiam intelligi debet argumentatio Irenaei l. V. c. 81. 
n. 1; c. 83. n. 4; c. 95. n. 1. Eius nempe sententia huc reyo- 
catur, ut negantes regnum millenarium habeat quidem in 
numero catholicorum, verumtamen eos arma ministrare cen- 
seat haereticis ad negandam ipsam mortuorum resurrectio- 


(1) 'Qc xai mavres sn10Ta035 touto vyevnaopssvov. Maranus et Thirlbius 
smic7a03s voluissent mutatum in ézic7a03o:, « ut omnino hoc ita futurum 
esse nos (Christiani) sciamus. » Sed lectio éz:07a03:« rectissime habet; a 
Iudaeis enim opinio de illo regno glorioso Messiae in urbe Ierusalem 
transiit ad Christianos, ad sectas Iudaicis ritibus et doctrinis addictas, 
cuiusmodi erant Cerinthiani, Nazaraei, Ebionaei. Horum ex sententiis 
Papias facile induci poterat ad dicta quaedam Apostolorum praepostere 
intelligenda; a Papia deinde alii catholici praesertim in Asia minori 
eandem interpretationem acceperunt. 

nem. Porro saeculo III. chiliasmus in Alexandrina Eccle- 
sia adeo non probabatur, ut qui illam opinionem.a Nepote 
Episcopo adoptaverant, in schisma delapsi, nec nisi eâ reie- 
ctâ persuasu s. Dionysii, iterum reconciliati fuerint. Sum- 
mam opinionis a Nepote propositae et a se impugnatae Dio- 
nysius refert his verbis: « librum quendam proferunt (schis- 
matici illi) Nepotis... quasi in eo certissime demonstratum 
sit, regnum Christi in terris futurum. » Hanc deinde ipsam 
sententiam significat falsam esse et refutandam. In specia- 
libus etiam characteribus huius regni, ut a Dionysio refe- 
runtur, nihil est quod Nepotis opinionem ab ea Papiae aut 
Irenaei diversam fuisse ostendat. Non ergo Nepos regnum 
depinxit refertum impurie voluptatibus vel cerimoniis Iu- 
daicis, sicut factum est ab haereticis ; neque enim si ita 
esset, tantis laudibus efferret Dionysius huius viri « fidem 
et studium Scripturarum, » « magnaque reverentia se eum 
prosequi » diceret. Ipsa itaque sententia qualis fuit Papiae, 
Irenaei, Iustini, in Ecclesiis Aegypti saeculo iam III. non 
videbatur tolerabilis; tantum abest, ut fuerit in Ecclesia 
communis. Imo propterea quod millenarii et nominatim Ne- 
potiani tam confidenter ad Apocalypsin appellabant, ipse 
hic sacer codex apud nonnullos catholicos perperam qui- 
dem, ut suo loco dicemus, in suspicionem venit libri sup- 
posititii, sed argumento manifesto, quantopere fideles pluri- 
mi ab opinione chiliastarum abhorrerent. Ante Dionysium 
contra millenarios pugnavit Origenes 1. II. de Princip. c. 11; 
Praefat. in Cantic. et alibi. In Ecclesia Romana opinionem 
umquam fuisse.admissam, nullum apparet vestigium. Os- 
tendi vero potest contrarium ex iis, quae ineunte saecu- 
lo III’. Romae disputavit Caius presbyter adversus Ce- 
rinthum; licet enim Cerinthus impuris commentis opinio- 
nem reddiderit detestabiliorem , Caius tamen non solum 
haec adiuncta damnat, sed etiam rem ipsam regni illius 
non agnoscit. « Cerinthus, inquit, portenta quaedam indu- 
cit, affirmans post resurrecttonem regnum Christi $n terris 
futurum, et iterum carnem Hierosolymis cupiditatibus ser- 
vituram » etc. apud Eusebium H. E. IIT. 28. 

2°. Si auctores et originem opinionis consideremus di- 

ligentius, numquam videtur opinio latissime diffusa amt 
magnae aestimationis fuisse. Fontem unde ad catholicos 
manavit, narrat Eusebius 1. III. c. 39. « Papias alia non- 
nulla, quasi ex traditione non scripta ad ipsum pervenis- 
sent, in medium profert, peregrinas (2:v«xc) scilicet quas- 
dam parabolas Salvatoris ac doctrinas eius, et alia non- 
nulla fabulis propiora (puvfüixocspx). Inter quae et mille 
annorum spatium fore dicit post resurrectionem ex mor- 
tuis, regno Christi corporaliter in hac terra substituro. 
Haec quidem existimo ipsum apostolicis narrationibus prae- 
postere intellectis supposuisse, cum quae in symbolis (1) 
mystice ab eis dicta erant, non perspexisset. Apparet enim 
&dmodum mediocris ingenio, sicut ex eius libris coniicere 
licet. Verum et perquam multis ecclesiasticorum (scriptorum) 
post ipsum auctor fuit eiusdem opinionis, antiquitate viri 
sese munientibus, ut puta, Irenaeo et si quis alius eadem 
sentire visus est.» Ex hac itaque Eusebii explicatione Pa- 
pias non ipsam doctrinam de regno millenario a presbyteris 
seu Apostolorum discipulis accepit; sed audiverat ab eis et 
vero legerat in Scripturis nonnulla intelligenda symboli- 
ce, ex quibus ipse sensu proprio et immediato intellectis 
suam de regno Christi effinxit opinionem, quam deinde vel- 
ut a presbyteris traditam sua auctoritate Irenaeo aliisque 
persuasit. Millenarii redivivi hanc Eusebii enarrationem 
explodunt velut calumniam. At vero si doctrina ipsa esset 
apostolica, quomodo Patres insignes saeeuli IV. et deinceps, 
quomodo sequentes omnes theologi eam vel contempserunt . 
vel oblivione et sensu ac consensu contrario obliterarunt? 
Ceterum quisquis Papiae expositionem legerit apud Irenaeum - 
V. 33. facile intelliget, Eusebium nihil dixisse, quod non 
sit verissimum. Presbyteri et cum illis seu ex illis Papias 
haec referunt ib. n. 9. tamquam dicta ab ipso Domino. « Ve- 
nient dies, in quibus vineae nascentur singulae decem mil- 
lia palmitum habentes, et in uno palmite dena millia bra- 
chiorum, et in uno vero palmite dena millia flagellorum, 
et in unoquoque flagello dena millia botruum (sic), et in 
unoquoque botro dena millia acinorum , et unumquodque 


(1) 'Ev vnodsypaci cf. Heb. VIII. 5; IX. 283. 


* 

acinum expressum dabit viginti quinque metretas vini; et 
cum eorum apprehenderit aliquis sanctorum botrum, alius 
clamabit botrus: ego melior sum, me sume et per me Do- 
minum benedic. » Similia dicuntur de spicis et granis tri- 
tici (1). Iam quis non videt, haec esse syinbolica? Papias 
tamen ea accepit et tradidit tamquam sensu immediato et 
proprio intelligenda, sicut et illa, quae in prophetis di- 
cuntur de leonibus aliisque feris cicurandis et herba ac 
palea vescentibus. 

Satis igitur constat, opinionem quatenus a catholicis 
est adoptata, originem habuisse in Asia minori; Hierapoli 
enim in Phrygia Papias erat Episcopus. Hinc videmus hu- 
ius opinionis Patres, quorum auctoritas ceteroquin gravis 
est, fere omnes cohaerere cum Asia minori; Iustinus dialo- 
gum cum Tryphone, in quo chiliasmum adstruit ," habuit 
Ephesi (Euseb. IV. 18.), Irenaeus ortus et eruditus erat in 
eadem provincia, Methodius primum fuerat Episcopus Olym- 
pi in Lycia. Ceterorum qui supersunt, auctoritas in hac 
quaestione prorsus nulla est. Tertullianus libros adversus 
Marcionem scripsit iam delapsus ad sectam Montani (2), 
qui utique pertinet ad chiliastas. Hinc ille diserte appellat 
pro regno millenario ad testimonium novae prophetiae, quo 
nomine Montani, Priscillae et Maximillae deliria designare 
solet (cf. contr. Prax. c. 1. 80; de ieiun. c. 1; de resurrect. 
carn. c. 11.). « Confitemur, inquit, in terr& Nobis regnum 


(1) Unde et materiali sensu acceperunt centupla a Domino promissa. 
« Quae sunt in hoc saeculo centupla et prandia exhibita pauperibus, et 
' eoenae quae redduntur? Haec sunt in regni temporibus h. e. in septima 
die... in qua non facient omne terrenum opus, sed adiacentem habebunt 
paratam mensam a Deo, pascentem eos epulis omnibus » Iren. l. c. n. 2. 
Ad haec alludens Augustinus Civ. XX. 7. ait, a millenariis promitti ci- 
bum ac potum tantum, « ut non solum nullam modestiam teneant, sed 
modum etiam ipsius incredulitatis (i. e. infidelium) excedant. » Dicent 
millenarii recentes, se spiritales solum delicias admittere. Respondeo: 
erit tum spectata solum interna ratione « opinio utcumque tolerabilis, » 
sed desinant appellare ad Papiam et vetustos PP. nec porro Eusebium 
in hoc negotio calumniae accusent. 

(2) Ad Montanistas defecit anno 10*. vel 11*. Septimii Severi (203. 
vel 204), libros contra Marcionem coepit scribere anno 15°. eiusdem prin- 
cipis, ut constat ex 1l. I. c. 15. 

repromissum... post resurrectionem in mille annos in civitate 
divini operis Hierusalem coelo delata... Hanc et Ezechiel no- 
vit, et Ioannes vidit, et qui apud fidem nostram est, novae 
prophetiae sermo testatur » (1) 1. III. c. 24. De Nepote a Dio- 
nysio Alexandrino confutato post ea, quae superius dixi, ni- 
hil necesse est addere. « Opuscula Lactantii, Posthumiani et 
Galli (i. e. Sulpitii Severi dialogus cum Posthumiano et 
Gallo), Commodiani, Victorini Petabionensis, » sieut et « li- 
bellus qui appellatur Nepotis » in decreto Gelasii Ponti- 
fieis in Concilio Romano 70. Episcoporum edito omnia re- 
lata sunt inter apocrypha, h. e. quae non suscipiuntur in 
auctoritatem sicut scripta ss. Patrum (Mansi Collect. Con- 
‘cil. T. VIII. p. 161. 170. (2). Remanet adhuc Q. Iulius Hi- 
larion scriptor ignobilis et & nullo antiquorum nomina- 


tus (9). 


(1) Fallitur certe Natalis Alexander, qui (dissert. 27. in saec. I. 
art. 2.) nomine novae prophetiae putat designari Apocalypsin; eviflenter 
enim ab Apocalypsi, quam Joannes vidit, Tertullianus distinguit novam 
prophetiam. Multo magis falsus est Lacunza, dum T. I. c. ó. ar. 2. 8. 4. 
verba Natalis Alexandri inserit in textum, ac si essent Tertulliani, 
atque ita legit: « novae prophetiae seu Apocalypsis sermo testatur. » 

(2) Probabilissimum est, rationem cur ad apocrypha reiicerentur 
horum auctorum scripta, praecipuam et in nonnullis unicam fuisse chi- 
liasmum ab iis defensum. Ita mihi persuadet maxime illud, quod in 
decreto plurimum tribuitur s. Hieronymo, et quoad reiiciendos scriptores 
fere eius sententia adoptatur. De Rufino c. 9. dicitur: « illa sentimus 
quae praefatum beatum Hieronymum sentire cognoscimus, et non solum 
de Rufino, sed etiam de universis quos vir saepius memoratus zelo Dei et 
fidei religione reprehendit » ib. p. 149. Iam vero sunt illi ipsi scripto- 
res , quos s. Hieronymus saepissime simul omnes enumerat et selo Dei 
reprehendit unice ob mille annorum fabulam, ut eam appellare solet. 
Vix ergo dubitari potest, hanc fuisse rationem, cur istis opusculis mil- 
lenariis non inter Patrum scripta sed inter apocrypha locus datus sit, 
Quod si verum est, facile intelligis, quo loeo saeculo V°. ea opinio fue- 
rit in Ecclesia Romana. 

(8) Falsum est, quod aliqui asserunt, Tichonium Donatistam teste 
Gennadio (in Catalogo c. 18.) docuisse regnum millenarium; immo Gen- 
nadius testatur contrarium, dummodo rite intelligatur. « Mille quoque 
annorum regni suspicionem tulit (saepe pro abstulit); neque duas in 
carne resurrectiones futuras unam iustorum et aliam iniustorum , sed 
unam et semel omninm » (Opp. s. Hieronymi ed. Vallarsi T. II. p. 961.). 

Haec demonstrant, nullum omnino esse latinum scripto- 
rem seu Patrem Ecclesiae in auctoritatem receptum , qui 
eam opinionem defenderit; Patres graecos esse quidem tres 
quatuorve millenii assertores, sed eos fere AÁsianos vel certe 
cum Asianis cohaerentes, ut totam hanc opinationem potis- 
simum ex unius Papiae virisanctissimi falsa intelligentia ori- 
ginem traxisse appareat. Quod quidem non solum Eusebius 
sed etiam Hieronymus confirmat. « Hic (Papias) dicitur mille 
annorum Iudaicam edidisse 9:uc:9061v, quem secuti sunt Ire- 
naeus, et Apollinarius et ceteri, qui post resurrectionem 
&iunt in carne cum sanctis Dominum regnaturum » Hieron. 
de viris illust. c. 18. Non solum ergo ea sententia numquam 
fuit in communi consensu et «intellectu catholico; » sed 
imo 8i comparetur cum multitudine aliter sentientium et 
docentium , dici debet fuisse paucorum; quamvis per se 
spectata et maxime prae sua falsitate dici possit habuisse 
sectatores multos. Hoc sensu s. Hieronymus conqueritur 
de multisveterum, de multis ecclesiasticorum virorum, de mul- 
tis nostrorum, qui ita senserunt, et de plurima multitudine 
nostrorum, qui «in hae dumtaxat parte sequebantur Apolli- 
narium, » quando iste haereticus eandem.opinionem sae- 
culo IV. resuscitavit. 

Veneratio autem erga illos nonnullos ss. Patres ac mar- 
tyres, non approbatio doctrinae censeri debet, quod Hiero- 
nymus uno in loco (in Ierem. XX. 10.) ait: « damnare non 
possumus, quia multi ecclesiasticorum virorum et martyres 
ista dixerunt; et unusquisque in suo sensu abundet, et Do- 
mini cuncta reserventur iudicio.» Aliis enim in locis multis 
id ipsum, quod illi viri ecclesiastici dixerant, passim ap- 
pellat « Iudaicum errorem, dogma Iudaicum, Iudaicam fa- 
bulam, somnia, doctrinam iudaizantium.» Ceterum ea opinio 
propter sensum et consensum contrarium omnium theolo- 
gorum usque ad recentissimam hane aetatem sine dubio 
nune longe in deteriori conditione est, quam fuerat sae- 
culo IV’. et V°. tempore Hieronymi et Augustini. 

Haec tamen omnia forte prolixius a nobis disputata non 
ita velim intelligi, ac si mihi fas esse putarem censuram 
aliquam inurere opinioni millenariorum recentium (id enim 

nostrum non est); sed eo spectant omnia, ut quae sit in 
hac re Patrum consensio vel dissensio, atque inde status 
historicus et theologicus quaestionis cognoscatur, ne iactata 
veterum Patrum auctoritate nobis illudi sinamus. Concludo 
verbis modestissimis Alphonsi Muzzarelli (Dissert. selecta- 
rum dissert. 9^. de Regno millenario p. 324.): « respondeo, 
me temperatam millenariorum sententiam non uthaereticam 
traducere, sed tamen contendo, quod in praesenti tempore 
sit ad minimum improbabilis, quia ex una parte est desti- 
tuta omni gravi auctoritate, ex altera vero habet auctori- 
tates contra se gravissimas et ineluctabiles. » 

Forte opponet aliquis, de auctoritate praecipua ad quam 
millenarii appellant, et quae, si eorum sententiam continet, 
sola sufficit, de testimoniis inquam Scripturae hic nihil esse 
dietum, adeoque remanere totam difficultatem insolutam. 
Respondeo: a) scopus nobis propositus et res de qua directe 
agimus, neque postulat neque permittit exegesin locorum . 
Scripturae, quibus illi abutuntur. Verumtamen 5) qui de- 
monstrat intellectum catholicum circa aliquod revelatae 
doctrinae caput, eo ipso demonstravit, saltem. negative 
sensum Scripturae non posse esse eum, qui huic intelle- 
etui catholico contradicat. Unde c) possemus fateri, nos ne- 
scire quid aliquibus prophetiis Seripturarum nondum im- 
pletis et nominatim Apoc. XX. singillatim et in ultima 
determinatione significetur , et simul affirmare , scire nos 
quid illae prophetiae secundum « ecclesiasticae intelligen- 
—. tiae auctoritatem » non significent. Ceterum secundum ean- 
dem intelligentiam catholicam, quae est canon princepsin- 
terpretationis Scripturarum, satis etiam positive novimus, 
ad rei summam quod spectat, quis sensus illis prophetiis 
et nominatim Apoc. XX. subsit genuinus. Lege August. 
Civ. Dei XX. 7. sqq. et reliquos interpretes supra citatos. 
Itaque d) millenariis asserentibus se pro sua sententia ha- 
bere sacram Scripturam, respondemus distinguendo: habetis 
litteram Scripturae explicandae, transmittimus; habetis sen- 
sum Scripturae explicatae secundum. regulam principem 
catholicae interpretationis, negamus. Cf. Suarez de Incarn. 
T. II. disp. 50. sect. 8; Le Nourry Apparat. ad Bibl. Max. 
PP. T. I. 1. II. dissert. 1. c. 2; Muzzarelli 1. c. 

THESIS XVII. 


De modo quo scholarum cpnsensus exhibere possit 
Traditionem divinam. 


« À monumentis quae immediate exhibent authenticum iudicium vel 
» consentientem doctrinam successionis apostolicae distingui debent 
» documenta privatae auctoritatis, quae mediate deducere possunt in co- 
» gnitionem doctrinae traditae in Ecclesia. Unde affirmandum est, una- 
» nimem et constantem theologorum scholae sententiam de aliqua do- 
» ctrina tamquam ad fidem pertinente exhibere mediate ipsam testiflca- 
» tionem successionis apostolicae, atque ita legitimum esse testimonium 
» divinae Traditionis. Neque huic assertioni quidquam officiunt senten- 
» tiae quaedam theologicae, quae aliquando inter theologos communes 
» postmodum obsolevisse feruntur. » 


I. Monumenta doctrinae possunt esse profecta ab ipsis 
oustodibus depositi, quatenus sive in Conciliis sive extra 
Concilia munere testium Traditionis et authenticorum do- 
ctorum funguntur, ita ut in iisdem monumentis exhibeatur 
vel solemne iudicium vel alio modo sufficiens consensus ad 
doctrinanr fidei authentice proponendam universae Ecole- 
siae. Manifestum est, in huiusmodi monumentis immediate 
sisti testimonium successionis apostolicae (sive in unitate 
corporis custodum depositi cum suo capite, sive in capite 
 &d continendam unitatem fidei in corpore) sub ea ratione 
et conditione, sub qua « charisma veritatis certum » promis- 
sum est & Christo (th. VIII. IX. XIII. XIV.). Est ergo in iis 
testificatio divino-humana, nimirum Spiritus Sancti assi- 
stentis et ab errore praeservantis testificatio per pastores 
et doctores divinitus constitutos. 

At quicumque sit consensus in documentis eorum, qui 
non pertinent ad testes praeordinatos & Deo (Act. X. 41.), 
in illis per se et secundum propriam auctoritatem specta- 
tis non continetur testimonium eo, quo dictum est, modo 
authenticum. Exhibent tamen testimonium sufficiens de ipsa 
Ecclesiae doctrina, ut si necessariae adsint conditiones, ex 
eis in cognitionem veniamus sententiae authenticorum cu- 
stodum et Ecclesiae totius; atque ita testimonia quae per 
se et immediate auctoritatem humanam vel historicam non 


f 

excedunt, mediate sistunt nobis auctoritatem humano-divi- 
nam.. Hoc fere modo Augustinus contr. Iulian. 1. I. n. 84; 
l. II. n. 383. 36. distinguit testimonium Hieronymi presby- 
teri a testimoniis Episcoporum, illudque urget, quod Hiero- 
.nymus eruditissimus optime nosset Ecclesiarum orientis et 
occidentis fidem. Post enumeratas unanimes Episcoporum 
sententias, subdit: « nec sanctum Hieronymum, quia presby- 
ter fuit, contemnendum putes... qui omnes vel paene omnes 
qui ante illum aliquid ex utraque parte orbis de doctrina 
ecclesiastica scripserunt, legit, nec aliam de hac re tenuit 
prompsitque sententiam » (1). 

Ex his principiis iam patet, quae sit et quae non sit 
consentientium scholarum et theologorum catholicorum au- 
ctoritas. 

1°. Scholae catholicae inde a XII. saeculo usque ad me- 
dium saeculum XVIII. universim spectatae et multo etiam 
magis scholae theologicae de quibus agimus, sub tutela erant 
et sub sollicita providentia Ecclesiae. Consulto loquor de 
scholis antiquioribus, quia in illis relationes, de quibus di- 
cturus sum, quoad ius et factum sunt evidentiores; in re- 
centioribus autem quamvis čus fundamentale mutari non 
possit, factum, tamen non semper et ubique pari evidentia 
claruit propter iuris violationem, qua potestas civilis scho- 
las etiam theologicas ab auctoritate Ecclesiae et intimo 
cum ea nexu avellere studuit. Quidquid igitur sit de ha- 
rum recentissimarum scholarum consensu, indole ecclesia- 
stica, et consanguinitate cum intellectu. catholico ipsius 
Ecclesiae; Academiae certe vetustiores omnes nonnisi au- 
etoritate Sedis Apostolicae erant et censebantur legitimae. 
Pontificis diplomate erectae ac munitae, sub continua 
ipsius Sedis Apostolicae vigilantia constitutae , ius suum 
omne , sua privilegia, suam in docendo auctoritatem de- 
rivabant ab Ecclesia. Porro secundum banc cum. Eccle- 


(1) S. Hieronymus ipse in eadem causa Pelagiana de se testatur ad 
Ctesiphont. ep. 133. n. 12. (ed. Vallars. T. I. p. 1034.): « multi anni sunt, 
quod ab adolescentia usque ad hanc aetatem diversa scripsi opuscula, 
semperque habui studio audientibus loqui, quod publice in Ecclesia di- 
diceram. » 

sia intimam connexionem et relationem scholae theologi- 
cae et doctorum integra collegia scopum praefixum habe- 
bant sinceram expositionem, explicationem, et defensionem 
ipsius doctrinae et disciplinae ecclesiasticae. Si qui vero 
ex doctoribus ad sententias periculosas declinare videren- 
tur, continuo tum ab ipsis Academiis auctoritate velut sub- 
delegata per propositionum proscriptionem et scientificas 
censuras, tum auctoritate propria Episcoporum, et ipsius 
tandem Pontificis supremo magisterio eoercebantur. Vicis- 
sim ex scholis ita constitutis velut ex almis matribus prod- 
ibant maximam saltem partem ipsi Episcopi et praecipui 
quique in universo Clero, quibus certe institutio in scholis 
percepta elementum erat humanum ad intelligentiam do- 
ctrinae et disciplinae, qua instituebant et regebant popu- 
lum christianum. Insuper Episcopi iidem tum singuli ipsi- 
que Pontifices tum Concilia in doctrina declaranda et de- 
finienda Academias ac scholarum doctores in consilium 
adhibebant ita, ut communis scholarum doctrina tamquam 
praeparatio quaedam, esset authenticae definitionis Pontifi- 
cum et Conciliorum (1). 

Iam hisce positis , spectatis scilicet principiis quibus 
scholae catholicae reguntur et earundem relatione ac con- 
nexione cum summis pastoribus et cum Ecclesia universa, 
spectato scopo totoque ingenio scientifico et morali doctorum 
si universim et in complexu considerentur, spectata aucto- 
ritate qua communis eorum doctrina apud Episcopos, Pon- 
tifices, in Conciliis et in Ecclesia universa habetur, eviden- 
ter apparet, caput doctrinae in quod scholae omnes tamquam 


(1) Confer e. g. Concilium Viennense in Clement. de Summa Trin. 
« Patres Conc. Viennensis opinionem illam , inquiunt, quae dicit tam 
parvulis quam adultis conferri in baptismo informantem gratiam et vir- 
tutes, tamquam probabiliorem et doctorum modernorum theologiae ma- 
gis consonam et concordem, fore a catholicis eligendam. Si ergo in re 
quae olim inter ipsos etiam scholasticos theologos controversa fuerat, 
opinio concors iuniorum tanti apud Patres in Concilio fnit, quanto ma- 
gis nos res omni tempore ab schola praescriptas tenere ac revereri de- 
bemus » Melch. Canus do Locis 1. VIII. c. 4. concl. 2. (De re ipsa infu- 
sionis donorum, de qua Concilium hic loquitur, vide Conc. Trid. sess. VI. 
c. 7. can. 11. cf. tract. de Incarn. p. 405.). 

in doctrinam fidei conveniant rata et constanti sententia, 
esse doctrinam comprehensam in «intellectu catholico» et 
in « conscientia communis fidei » ipsius successionis aposto- 
licae et Ecclesiae totius. Hoc ipsum est, quod docuit sum- 
mus Pontifex Pius IX. in litteris ad Archiepiscopum Mo- 
nachiensem (21. Dec. 1863.). « Etiamsi ageretur de illa sub- 
iectione, quae fidei divinae actu est praestanda, limitanda 
tamen non esset ad ea, quae expressis oecumenicorum Con- 
ciliorum aut Romanorum Pontificum huiusque Apostolicae 
Sedis decretis definita sunt; sed ad ea quoque extendenda, 
quae ordinario totius Ecclesiae per orbem dispersae ma- 
gisterio tamquam divinitus revelata traduntur, ¿ideoque uni- 
versali et constanti consensu a catholicis theologis ad fidem 
pertinere retinentur. » Quamvis ergo scholae et scholarum 
theologi non sint, organon a Christo institutum ad conser- 
vandam doctrinam revelatam sub assistentia Spiritus veri- 
tatis, ex unanimi tamen et constanti eorum sententia in 
rebus fidei, quando non solum docent aliquid ut verum sed 
ut credendum fide catholica, in cognitionem ducimur intel- 
ligentiae catholicae et doctrinae, quam ipsa successio apo- 
stolica ut custos et interpres authentica revelationis con- 
servat et tradit (1l). 

2". Distinxi unanimem scholae sententiam de re aliqua ut 
fidei, et sententiam de re ut vera; ex priori ducimur in cer- 
tam cognitionem doctrinae totius Ecclesiae, ut dictum est; 
in posteriori eam auctoritatem esse concedimus , ex qua 
propter eam , de qua diximus, connexionem scholae cum 
Ecclesia docente pondus accedat gravissimum, nec fas sit 
ab huiusmodi communi ac constanti doctrina discedere. 


(1) Verba Christi « qui vos audit me audit, » et altera Pauli (Eph. 
IV. 11.): « ipse dedit... pastores et doctores, » non possunt ergo imme- 
diate transferri ad doctores scholasticos et ad horum auctoritatem de- 
monstrandam, ut a Cano factum esse video (1. VIII. c. 4. concl.8. argum. 3.), 
quamvis adhiberi possint ad demonstrationem mediatam; posita enim 
auctoritate docendi, quam successioni apostolicae a Ohristo collatam esse 
illis verbis demonstratur, potest ex eadem auctoritate et ex connexione 
ac relatione scholae cum pastoribus et doctoribus a Christo institutis 
ipsius scholae auctoritas deduci. . 

FRANZELIN. 14 

Schola universa spectari nimirum debet eo fere modo, 
quo superius th. XII. demonstravimus considerandam esse 
plebem christianam seu Ecclesiam discentem; est enim, ad 
doctrinam quod attinet, schola universa theologica (quam- 
diu manet vere theologica et in debita subordinatione ad 
Ecclesiam docentem) insignis quaedam pars Ecclesiae di- 
scentis. Hinc ulterius distingui debet elementum superna- 
turale seu charisma veritatis et elementum humanum. Cha- 
risma veritatis ac infallibilitas non est promissa scholae 
immediate in se; sed per successores Apostolorum « qui 
eum episcopatus successione charisma veritatis certum ac- 
ceperunt, » integritas doctrinae fidei in schola universim 
spectata conservatur. Quatenus ergo unanimis consentit in 
aliquam doctrinam ut fide credendam, sicut populus chri- 
'Stianus ita schola theologica universa non errat ex causa 
supernaturali , quia Spiritus Sanctus per ministerium et 
magisterium successionis apostolicae, cui per obedientiam 
fidei cohaeret et subiicitur, fidei integritatem in ea con- 
servat (1). 

At quando doctores scholae inquisitione, studio humano, 
et scientia humana proponunt suas de doctrina revelata 
sententias, suasque deductiones ex fontibus revelationis ut 
veras unanimi consensu, non tamen ut fide catholica cre- 
ditas ab Ecclesia et eredendas; auctoritas ex principiis su- 
perius positis gravis quidem agnoscenda est, cui nemo 
sine nota saltem temeritatis audeat contradicere; imo est 
hic scholarum consénsus praeparatio quaedam et elemen- 
tum humanum, cuius ipsum magisterium infallibile semper 
rationem habet, et quo sub directione Spiritus Sancti uti 
et iuvari solet ad declarationes et definitiones authenticas. 
Non tamen possumus dicere, scholam ipsam in sua inquisi- 
tione et suo studio humano esse immediate sub infallibili 
assistentia Spiritus Sancti, qua fiat, ut sub hypothesi con- 


(1) Hoe sensu non autem de infallibili assistentia Spiritus Sancti 
immediata verum esse concedimus, quod ait Canus 1. c. concl. 2.: « cum: 
inter ipsos theologos scholasticos magna fere ubique dissensione certe- 
tur, ita ut in hac parte iure forsitan reprehendantur, certe non idem 
omnes assererent, nist eodem divino Spiritu permoverentur. » 

sensus errare non possit; haec enim assistentia modo i 
superioribus declarato immediate solis successoribus Apo- 
stolorum in unitate et consensione spectatis, atque unita- 
tis origini successori Petri a Christo promissa est. Hinc 
passim doctores gravissimi sententias theologicas etiam 
unice ex principiis revelatis deductas affirmant certas pro- 
pter consensum omnium scholasticorum, negent tamen eas- 
dem esse de fide; proindeque contra unanimem huiusmodi 
sententiam pugnare aiunt fore saltem temerarium, non ta- 
men haereticum. Sic e. g. Vasquez in 3. q. 6. disp. 41. 
docet, «in Christo esse gratiam habitualem et charitatem 
(videlicet habitus infusos) idque indubitanter asserendum 
esse iusta scholasticorum communem sententiam, et absque 
temeritatis nota id negari non posse. » Simul tamen con- 
tendit adversus Suarezium , hane doctrinam licet absque 
ulla controversia commünem inter scholasticos, non perti- 
nere ad fidem ita, ut eius negatio posset dici error in fide. 
Vasquezio assentiuntur de Lugo, Maeratius aliique. Ipse- 
met Suarez de communi in omnibus scholis doctrina as- 
serente animae Christi ab initio suae existentiae visionem 
beatificam, eodem fere modo loquitur. « Quaeres, qua cer- 
titudine haec doctrina tenenda sit. Aliqui existimant, sim- 
pliciter esse de fide. Sed non videtur, quia Scripturae 
testimonia non sunt adeo expressa, quin aliis modis expli- 
cari possint, et nulla etiam exstat de hac re Ecclesiae de- 
finitio, neque etiam Traditio est satis aperta; nam licet theo- 
logi in hac veritate asserenda consentiant, non tamen illam 
affirmant ut dogma fidei, et fere eodem modo loquantur 
ss. Patres; et ideo alii solum dicunt, esse opiniofiem ita 
veram, ut contrarium opinari temerarium sit. Et haec est 
censura mitissima omnium, quae dari potest; existimo enim 
contrariam sententiam etiam erroneam » (1) Suarez in 3. 
q. 9. disp. 25. sect. 1. cf. Canum 1. XII. c. 7. praecept. 8. Eo- 
dem fere modo sentiendum est et ipsi scholastici sentiunt 
quoad doctrinam communem et theologice certam de proces- 


(1) De veritate theologica harum sententiarum vide tract. de Verbo 


incarnato th. XLI. A 

sione Verbi ac Spiritus Sancti per formalem rationem in- 
tellectus et amoris, de qua multis egimus in tractatu de 
Trin. th. XXVI. E 

3°. Ubi vero constans. et consentiens doctrina non obti- 
net sed theologi graves in diversa abeunt, multoque magis 
ubi non rata sententia sed opinantium modo rem proponunt, 
ibi auctoritas non quidem continuo nalla est; verum dis- 
sensus ipse ostendit, auctoritate rem confici non posse, sed 
rationibus standum esse, ut illud amplectamur, quod fidei 
analogiae, doctrinae scilicet Scripturae, explicationibus Pa- 
trum, praedicationi ecclesiasticae, sensui et consensui Ec- 
clesiae magis videatur consonum (de sententiis enim loqui- 
mur vere theologicis non de meris placitis philosophiae). 
Quae quidem inquisitio ad tractationem vere theologicam 
non solum in huiusmodi rebus ambiguis sed ubique neces- 
saria est, ut non solum constet, an doctrina de qua quae- 
ritur, pertineat ad depositum revelationis, sed etiam quo- 
modo in eo contineatur et ad illud pertineat. Hoc autem 
examine rite instituto perspicuum fiet, doctrinam princi- 
pum scholae Lombardi, Halensis, s. Bonaventurae et ma- 
xime s. Thomae in sententiis quidem constantibus ac com- 
munibus nonnisi compendium esse ac summam doctrinae 
Patrum (1), et praedicationis ecclesiasticae ; tum vero in 
iis etiam capitibus, quae magis ambigua sunt et in opi- 
nione posita, congruentiam et nexum magis minusve arctum 
cum eadem praedicatione ecclesiastica non deesse. Simul 
deinde patebit, inter magnos illos scholae magistros a par- 
tium studio vacuos diversitatem quidem, raro tamen in re- 
bus maieris momenti pugnam esse et proprie dictum dis- 
sensum. Propter hanc intimam connexionem cum doctrina 
Patrum et cum intellectu catholico universim, auctoritas 
principum scholae et prae ceteris s. Thomae per se sola 
non quidem irrefragabilis est , veneranda tamen et inter 


(1) Patres quos scholastici vetusti velut duces sequuntur et quo- 
ruur imaginem exprimunt, sunt potissimum quidem Augustinus, Diony- 
sius, Gregorius, Boethius, Damascenus; verum hos ipsos interpretantur 
vel quandoque etiam eorum sensum temperant aut corrigunt secundum 
normam praedicationis ecclesiasticae. 

privatos doctores praecipua. Fructus praeterea numquam 
poenitendus illius, quod diximus, examinis is etiam erit, ut 
melius assequamur genuinum sensum magistrorum scholae, 
et distinctius intelligamus non solum quid doceant, sed et- 
iam rationes, quare ita doceant et ita docendum sit. Neque 
tamen ideo fas est in huiusmodi rebus, ubi viri graves et 
docti diversa opinantur, placitis unius viae, ut loquuntur, 
et iis quae tibi vera vel probabiliora videntur , ita insi- 
stere , ac si auctoritate totius scholae immo etiam totius 
Ecclesiae illa vera probarentur, vel quia unum aliquem ex 
magnis scholasticis noniinasti, iam omnis a tua opinione 
dissensus esset intolerabilis. « Theologorum scholasticorum, 
inquit Melchior Canus, etiam multorum testimonium, si alii 
contra pugnant viri docti, non plus valet ad faciendam 
fidem, quam vel ratio ipsorum vel gravior etiam auctoritas 
comprobarit. Videlicet in scholastica disputatione plurium 
auctoritas obruere theologum non debet, sed si paucos viros 
modo graves secum habeat (gravibus scilicet rationibus 
nixos), poterit sane adversum plurimos stare ; non enim 
numero haec iudicantur sed pondere... Quo loco sane ar- 
guendi sunt scholastici nonnulli, qui ex opinionum quas 
in schola acceperunt, praeiudiciis viros alios catholicos no- 
tis gravioribus inurunt, idque tanta facilitate, ut merito 
rideantur... Alia sunt scholae placita, de quibus mox di- 
eturi sumus (in quibus scilicet constans et unanimis est 
consensus, ut a nobis paulo ante est declaratum), alia sunt 
praecepta sectae, de quibus modo loquimur. Quae ab illis 
dissident, ea notam habent; quae ab his, non habent. Non 
enim si quid aut Scotisticis aut Thomisticis pronuntiatis 
contrarium est , error illico est» Canus 1. VIII. c. 4. con- 
clus. 1. EE 

Omnium quae hactenus disputavimus, haec summa est. 
a) Ex scholasticorum theologorum seriptis certo constare 
potest de doctrinae alicuius revelatione et divina Traditione, 
quando unanimi et constanti sententia in iis reperitur do- 
ctrina proposita tamquam pertinens ad catholicam fidem, 
quia ex consentiente testimonio certo constat de intellectu 
catholico ipsius successionis apostolicae et Ecclesiae totius. 

b) Ubi propositio et deductio alicuius theologicae doctrinae 
in iisdem theologorum scriptis rata et unanimi sententia 
proponitur ut vera ac legitima, ab ea sine nota saltem te- 
meritatis vel etiam erroris dissentire fas non est, quia talis 
consentiens auctoritas et per se est gravissima, et ab Ec- 
clesia ipsa communis theologorum doctrina tum in Conci- 
liis tum universim extra Concilia magni fit, et tamquam 
aliquod elementum praeparationis ad solemnes definitiones 
consideratur. Haec autem accipienda ita sunt, ut valeant 
de ipsa doctrinae veritate, non autem de modo eam expli- 
candi et probandi; de doctrinis vere theologicis ad res fidei 
et morum pertinentibus, non autem de placitis mere philo- 
sophicis (1); de sententiis ratis ac firmis cohaerentibus cum 
doctrina Scripturae vel ss. Patrum, non autem de theore- 
matibus opinantium modo propositis; de consensu non unius 
aetatis multo minus unius aut alterius scholae, sed de con- 
sensu constanti et communi gravium theologorum, qui tem- 
poris progressu non desierit. Non certe repugnat, ut aliqua 
sententia aliquamdiu inter theologos communis, postea ar- 


(1) Constat, multas veritates per se philosophicas et metaphysicas 
esse tamen in strictissima relatione cum veritatibus fidei, ut hae sine 
illis rite intelligi et explicari non possint. Quod cum accidit, veri- 
tates illae metaphysicae non quidem universim spectatae sed in sua 
formali relatione af veritates fidei, quibuscum complicitae sunt, vere 
theologicae censeri debent. Huiusmodi sunt notiones naturae et hy- 
postaseos in relatione ad mysterium unius naturae in tribus hyposta- 
sibus SS. Trinitatis et duarum naturarum in una hypostasi Christo 
(v. tract. de Incarnat. th. XXVI. sqq.; tract. de Trin. th. XXIII); do- 
ctrina de accidentibus corporum in ordine ad eorum conservationem sine 
substantia ut subiecto inhaesionis in SS. Eucharistia ; de essentialibus 
corporum relationibus ad spatium in ordine ad idem mysterium Euchari- 
atiae saltem negative, quaenam essentiales non sint (vid. tract. de Euch. 
th. XI. XVI.); de habitibus et qualitatibus accedentibus et inhaerentibus 
in ordine ad doctrinam de gratia et de charactere sacramentali (v. tract. 
de Sacram. in genere th. XIII.); de forma substantiali in ordine ad uni- 
tatem realem humanae naturae (cf. tract. de Incarn. th. XII. n. II.); ve- 
ritates denique aliae plures quae ex sese communes sunt (quoad obie- 
ctum materiale) philosophiae et theologiae, quia et per se rationales 


sunt et simul in revelatione comprehenduntur (cf. tract. de Deo Prole- 
gom. theorem. II.). 

gumentis et documentis melius perspecti& communis esse 
desinat, vel etiam obsolescat. Talis autem mutatio ipsa ar- 
gumentum est, consensionem illam antecedentem non fuisse 
ratam et firmam sententiam, quae securis et immutabilibus 
niteretur fundamentis; sed opinionem tantum pro praece- 
denti statu quaestionis probabilem. « Quae opinio, ait Card. 
de Lugo, hoc saeculo in scholis frequentissima est et fere 
ab omnibus defenditur, saeculo proximo re melius exami- 
nata et novis fundamentis apparentibus, a paucis retinebi- 
tur. Non ergo repugnat, aliquamdiu maiorem scholastico- 
rum partem opinionem aliquam ut probabiliorem amplecti, 
quae reipsa falsa sit» Lugo de Fide disp. 20. sect. 3. n. 128. 
c) Quando sententiarum et opinionum inter graves theolo- 
gos diversitas est, ex eorum auctoritate certitudo compa- 
rari non potest; sed tum maiori auctoritate perpensa tum 
multo magis rationibus ex theologiae fontibus deductis sta- 
tuendum, quid verum aut vero sit similius. | 

Postremo, si id necesse est, moneo in tota hac declara- 
tione nostra unice sermonem esse de auctoritate scholae per 
se spectata, Nam si rationes spectentur, quibus doctrinam 
confirment, facile patet, has etiam a paucis propositas 
posse esse tales, ut doctrinam vel ad fidei revelatae de- 
positum pertinere, vel saltem theologice certam esse de- 
monstrent. 

II. Superest, ut satisfiat difficultati, quae contra decla- 
ratam auctoritatem theologorum scholae moveri potest et 
vero a quibusdam recentioribus etiam solet. Scholasticos 
communi consensu docuisse, aiunt, plures sententias quae 
iam a theologis aut falsae aut minus probabiles habentur. 
Ita e. g. ex eorum sententiis minores Ordines credere opor- 
teret esse sacramenta, quae tamen doctrina nunc consensu 
fere aeque communi reiicitur ut falsa. Pariter unanimes 
docuerunt, materiam in sacramento Ordinis esse traditio- 
nem instrumentorum, quod nune post Morini, Martenii alio- 
rumque inquisitiones in vetera monumenta & non paucis, 
imo a maiori forte parte theologorum sine temeritate ne- 
gatur. Simili consensione feruntur docuisse, peccatorem iam 
contritione iustificatum ad sacramentum poenitentiae acce- 

dere debere, nec potestatem clavium ad absolvendum a culpa 
extendi; sed Deum immediate citra ministerium sacerdotis 
remittere culpam poenitenti, sacerdotem absolvere solum a 
poena; de cuius quidem doctrinae falsitate saltem post Con- 
cilium Tridentinum constat. 

Non est nobis propositum singulorum scholasticorum 
genuinam sententiam de hisce doctrinae capitibus exami- 
nare; solum nune negamus, consensum circa illa, quicum- 
que fuerit, eos characteres praeseferre, sub quibus auctori- 
tatem scholasticorum valere diximus ad plenam demonstra- 
tionem doctrinae fidei vel certitudinis theologicae. Nam 
a) in nullum ex commemoratis capitibus umquam exstitit 
scholarum consensus tamquam in doctrinam fide catholica 
ereditam et credendam, nec etiam ut in doctrinam penes 
catholicos doctores certam et sine controversia tenendam; 
sed consensus, si quis exstitit, erat communis quaedam 
opinio. Hoc ne de aliis dicam, vel inde manifestum est, 
quod 5) consensus non erat universalis; sed doctores magnae 
auctoritatis motis et paullo eliquatis hisce quaestionibus 
in diversas abibant sententias, quin ideo vel communi fidei 
vel certae doctrinae in re tanti ponderis, repugnare cense- 
rentur, et in crimen umquam vocarentur violatae fidei vel 
gravis erroris. c) Si consensum aliquamdiu fuisse demon- 
strari posset, certe is non erat constans, quod ipsum ar- 
gumentum esse diximus, praecedentem, si quis fujt, con- 
sensum non firmae et ratae sententiae sed opinionis fuisse. 
Sane iam tempore s. Thomae, quo post prima initia inge- 
nium, doctrina, gloria scholae sua incrementa accepit, quoad 
priora duo capita quae commemoravimus, erat sententiarum. 
diversitas; quoad ultimum saltem communior ésse coepit 
doctrina, quae posteriori aetate in scholis lucidius expli- 
cata in Concilio ipso Tridentino confirmationem naota est. 

1". Ad Ordines minores quod spectat, non & Christo in- 
stitutos esse sed procedente tempore « Ecclesiam sibi eos 
constituisse, » iam ante aetatem s. Thomae docebant Hugo 
a S. Victore, Lombardus, Gratianus; ex qua institutione ec- 
clesiastica sequitur, non esse veri nominis sacramenta. Post 
tempora s. Thomae diu ante Morini inquisitiones diserte 

affirmarunt et probandum susceperunt, minores Ordines 
non esse sacramenta, Durandus, Caietanus, Navarrus, Do- 
minicus Sotus, qui posterior ominatur s. Thomam, si in 
summa ad hunc locum pervenisset, sententiam traditam 
in 4. dist. 24. mutaturum fuisse, et rationem sacramenti 
hisce Ordinibus negaturum. Quae quidem coniectura non 
aliud ostendit, nisi quod tempore Soti (unius ex theologis 
Concilii Tridentini) constibat, penes vetustos scholasticos 
totam hanc rem non in certa sententia, sed in opinione 
positam fuisse et ultro citroque disceptatam (1). De his 
doctoribus vide Vasquez in -3. P. disp. 237. c. 2. Inde a 
saeculo XVI. frequentissima et communior fieri coepit inter 
doctores sententia haec negans. De diversis opinionibus, 
utrum episcopatus sit Ordo et sacramentum, vide Vasquez 
ib. disp. 240. ; 

2". Venio ad id, quod dicitur de materia sacramenti Or- 
dinis. Est in hoc capite fere eadem ratio ac in praecedenti; 
diversi opinabantur diversa. Longe communior certe sen- 
tentia erat et multorum adhuc nunc est illa, quae in praxi 
et usu semper est tenenda, traditionem scilicet instrumen- 
torum esse in Ecclesia latina partem necessariam mate- 
riae sacramenti. S. Bonaventura tamen defendit in Or- 
dinibus sacris essentialem materiam esse solam manuum 
impositionem: « sicut omne instrumentum sive armatura in 
virtute manus ėst, sic etiam per impositionem manuum, ubi - 
deessent talia (instrumenta), possunt signari; unde.... in 
impositione manuum in Ecclesia primitiva ceteri Ordines 
implicabantur » 4. dist. 24. P. 2. a. 1. q. 4. S. Thomas vero 
censuit, « per manus impositionem dari plenitudinem gra- 
tiae, per quam ad magna officia sint idonei... in ipsa da- 


(1) S. Thomas in 4. dist. 24. q. 1. a. 2. sol. 2. tres adfert opiniones de 
Ordinibus, qui chaqpacterem imprimant. « Circa hoc fuit triplex opinio. 
Quidam enim dixerunt, quod in solo Ordine sacerdotii character impri- 
mitur. Sed hoc non videtur verum (post Tridentinum iam non esset tu- 
tum id asserere)... alii dixerunt, quod in sacris Ordinibus imprimitur 
character non autem in minoribus.... Cum character sit signum distin- 
eijivum ab aliis, oportet quod in omnibus character imprimatur..... et 
haec est tertia opinio, quae communior est. n í 

tione calicis sub forma verborum determinata characterem 
sacerdotalem imprimi » 4. dist. 24. q. 2. a. 9. Alii alio modo 
rem explicabant, ut manifestum sit omnes quidem censuisse, 
practice totum ritum esse accurate servandum, in theore- 
tica vero determinatione essentialis materiae ac formae non 
fuisse universalem consensum in unam sententiam sive 
ut fide credendam sive ut theologice absque controversia 
certam (Vasquez l. c. disp. 239.). 

9'. Quoad postremum de potestate clavium ad absolven- 
dam culpam, possent qui negasse yidentur hanc potestatem, 
ita explicari, ut non ministerialem ac instrumentalem sed 
potestatem tamquam causae principis negaverint in mini- 
stris, et hoc sensu dixerint, solum Deum non vero sacer- 
dotem remittere culpam. Ita certe s. Thomas explicavit 
Magistrum Lombardum. Doctrina Magistri 4. dist. 18. haec 
erat. « Varia a doctoribus traduntur super his, et in hac 
tanta varietate quid tenendum? Hoc sane dicere ac sentire 
possumus, quod solus Deus dimittit peccata et retinet; et 
tamen Ecclesiae contulit potestatem ligandi et solvendi. 
Sed aliter ipse solvit et ligat, aliter Ecclesia. Ipse enim 
per se tantum dimittit peccatum, quia et animam mundat 
ab interiori macula, et a debito aeternae mortis solvit. Non 
autem hoc sacerdotibus concessit, quibus tamen tribuit pote- 
statem solvendi et ligandi, id est ostendendi homines ligatos 
vel solutos. » S. Thomas in hune locum 4.dist. 18. q. 1. 
a. 9. sol. 1. ad 1. ita commentatur. « Sicut Magister dicit in 
littera, sacerdotibus commissa est potestas remittendi pec- 
cata, non ut propria virtute remittant, quia hoc Dei est; 
sed ut operationem Dei remittentis ostendant tamquam mi- 
nistri. Sed hoe contingit tribus modis. Uno modo ut ostep- ` 
dant eam non praesentem, sed promittant futur&m.... sic 
sacramenta veteris legis operationem Dei significabant.... 
Alio modo ut significent praesentem, et nibil operentur ad 
eam; et sic quidam dicunt, quod sacramenta novae legis 
significant collationem gratiae... Tertio modo ut significent 
divinam operationem in remissionem culpae praesentem, et 
ad ipsam aliquid dispositive et instrumentaliter operentur; 
et sic secundum aliam opinionem, guae sustinetur commu- 

nius, sacramenta N. L. emundationem ostendunt divinitus 
factam, et hoc modo etiam sacerdos N. T. ostendit absolutos 
a culpa. » (Haee doctrina non quidem de operatione dispo- 
sitiva, sed de vera efficacia instrumentali sacramentorum , 
quam pro suo tempore s. Thomas dicit communiorem, iam a 
Trid. Concilio sess. VII. can. 6-8; sess. XIV.c.9. definita est. - 
Cf. tract. de Sacram. th. X. XI.). Disertius et asseverantius 
de hac ipsius culpae remissione per absolutionem sacerdotis 
ut per causam instrumentalem agit s. Thomas 3. q. 84. a. 8. 
ad 3. et in Opusc. V. ed. de Rubeis al. XXII. de Forma ab- 
solutionis. Richardus a S. Victore coaevus Lombardo in 
Tract. de potestate ligandi et solvendi c. 12. ita loquitur. 
«Exstat quorundam de potestate ligandi atque solvendi sen- 
tentia tam frivola, ut ridenda videatur potius quam refel- 
lenda. Putant enim et praedicant, sacerdotes non habere 
potestatem ligandi atque solvendi, sed ostendendi homines 
esse solutos sive ligatos... Dicunt apostolicos viros pec- 
cata remittendi vel retinendi potestatem non habere, cum 
Dominus hoe dicat; dicunt, eos tantummodo habere pote- 
statem utrumque ostendendi, cum Dominus hoc non dicat.» 

Porro quisquis sensus fuerit Magistri et aliquot schola- 
sticorum illius temporis, ex ipso modo quo loquitur Lombar- 
dus, et ex verbis disertis s. Thomae aliorumque constat, illam 
doctrinam, nec fuisse umquam communem nec fuisse firmae 
sententiae sed merae opinionis, et tempore iam s. Thomae 
obsolevisse, ita ut eliquata quaestione veritas opposita in 
universali consensione ac professione iam sit totius Eccle- 
siae. Scholasticorum a saeculo XII. ad XVII. hac de re do- 
ctrinam ipsis eorum verbis descriptam habes in disserta- 
tione Caroli Du Plessis d'Argentrée: « De contritione et 
virtute clavium variae scholasticorum sententiae » Pari- 
siis 1712. Confer Morinum de Poenit. 1. VIII. et de Con- 
 tritione et Attritione P. I., quibus locis etiam hic auctor de 
8Scholasticorum sententia agit. 

SECTIO III. 


DE RELATIONE INTER DIVINAM TRADITIONEM 
ET SCRIPTURAM. 


THESIS XVIII. 
Praedicatio ecclesiastica est suprema norma 
interpretationis ss. Scripturarum. 


« Catholicus intellectus 1° spectatus in authentico iudicio ad uni- 

» versam Ecclesiam, vel in consentiente doctrina successionis apostoli- 

cae manifestatus, sub assistentia Spiritus Sancti est interpres iufal- 

» libilis Scripturarum sacrarum; unde 2" huiusmodi authentica interpre- 

» tatio quatenus versatur circa singulares Scripturarum textus, simplici- 

n ter haberi debet intelligendi regula; 3° universim spectata praedicatio 

» ecclesiastica est canon interpretationis significatione negante, quod 

» sensus ei contradicens numquam potest esse verus, et significatione 

» aiente, quod ad verum sensum reperiendum vel confirmandum plerum- 
.» que manudaeit et non mediocriter iuvat. » 


I. Veritas huius theseos consequitur ex iis omnibus, 
quae in Sectione I. demonstravimus de totius doctrinae. re- 
velatae conservatione et explicatione per magisterium au- 
thenticum sub assistentia Spiritus Sancti. Quando docemur, 
tolam « disciplinam qua fiunt Christiani, » in perpetua suc- 
cessione custodum fidei conservari et propagari; « in Ec- 
clesiam tamquam in depositorium dives collata esse omnia 
quae sunt veritatis, ut quicumque velit hauriat ex ea po- 
tum vitae; » « in Ecclesia tamquam in vase bono esse exi- 
mium depositum fidei a Spiritu Dei semper iuwenescens et 
iuvenescere faciens ipsum vas, » huius proinde vitae fidei 
semper iu venescentis principium esse Spiritum Sanctum: pro- 
fecto non intelligitur conservatio tantummodo verborum, 
formularum, et theorematum quae materialiter spectentur; 
sed- intelligitur conservatio et propagatio sincerae intelli. 
gentiae veritatum revelatarum, cuius expressio in verbis, 
formulis, ac theorematibus continetur. Ideo praestantissimas 
esse vidimus appellationes illas Patribus solemnes: catholicus 
intellectus, sensus ecclesiasticus, conscientia communis fidei; 
his enim insita propria ratio Traditionis in complexu, h. e. 
cum suo organo spectatae praeclare exprimitur. Iam vero 

ad depositum ab Ecclesia custodiendum pertinent etiam et 
in primis Scripturae, in quibus « disciplina christiana et ea 
quae sunt veritatis, » verbis et sententiis auctore Spiritu 
Sancto ex parte consignata sunt. Ergo a Spiritu Dei con- 
servatur perpetuo in Ecclesia non solum verbum materiale 
Seripturae sed veritatum, quae verbis Scripturae continen- 
tur, catholicus intellectus hoc modo et ad hunc scopum, 
ut ipsum magisterium authenticum in iudicando de vero 
sensu Scripturae et in eius expositione non erret. Ergo 
Ecclesia hoc intellectu catholico instructa infallibilis est 
Seripturarum interpres, quae quidem infallibilitas ultimo 
revocatur ad assistentiam et directionem Spiritus Sancti. 

Ulteriori demonstratione haec non indigent. Quae enim 
th. VIII. demonstravimus de conservatione totius revelatae 
doctrinae, et universim intellectus catholici per charisma 
et per operationem Spiritus Sancti, pari modo demonstrant 
conservationem intellectus catholici, dum ad doctrinam 
Scripturis consignatam refertur. Nominatim vero conserva- 
tionem et traditionem verae intelligentiae Scripturarum in 
successione apostolica perpetuam esse, ex communibus ve- 
tustissimorum PP. principiis ostendimus th. X. n. II. Quin 
immo ubi PP. sermonem habent de intellectu catholico, de 
sensu ecclesiastico, de ecclesiastica intelligentia, potissimum 
considerant Ecclesiae intellectum in relatione ad interpre- 
tationem Scripturarum (vide th. XI. n. II.). 

Nicut enim universa doctrina quae viget in communione 
et consensione totius Ecclesiae, a magisterio authentico 
continetur et conservatur, nihilque ratum est quod sit dis- 
iunctum et dissentiens, quod fiat privatim iàiz, ut loqui- 
tur Ignatius (ad Magnes. n.7.); ita Scriptura non est privatae 
interpretationis (91x; imAuvssws), sed Spiritus veritatis qui 
eius est auctor, ut arguit s. Petrus (2. Pet. I. 20.21.), est 
etiam^eius interpres (1) per idem ipsum ordinarium publi- 

(1) « Hoc primum intelligentes, quod omnis prophetia Scripturae 
propria interpretatione mon fit (iàiag é&miAuGeug ou syivsra: ); non enim 
voluntate humana allata est aliquando prophetia, sed Spiritu Sancto 
inspirati (omo mvsuparog æyiou Qspopsvoi) locuti sunt sancti Dei homi- 
nes. » Cur Scriptura non sit privatae interpretationis, Apostolus hanc 
rationem reddit, quia est Scriptura divinitus inspirata. 

cum magisterium, quod a Christo institutum universim est 
organon Spiritus Sancti ad conservationem ét explicatio- 
nem doctrinae. « His, inqüit Origenes de Princip. IV. n. 9, 
qui credunt sacros libros non hominum esse scripta, sed 
ex inspiratione Spiritus Sancti voluntate Patris universo- 
rum per lesum Christum eos scriptos esse et ad nos per- 
venisse, ostendemus vias quae videantur, intelligentiae, ut 
inhaereant regulae coelestis Ecclesiae Iesu Christi secun- 
dum successionem apostolicam » (1). Eorum ergo, apud quos 


« manet Spiritus veritatis in aeternum , » et qui per cha- 


risma Spiritus Traditionem Apostolorum custodiunt, est 
etiam munus authentice declarandi verum sensum Scriptu- 
rae a Spiritu Sancto inspiratae et continentis doctrinam 
ac praedicationem Apostolorum. Vide Concilium Tridenti- 
num Sess. IV. cf. Melch. Canum 1. XII. c. 7. praeceptione 1. 

II. Ex dictis itaque constat, praedicationem ecclesiasti- 
cam sive.per consensum in magisterio authentico sive per 
definitivum iudicium propositam , sicut generatim est ac 
dieitur regula fidei, ita esse etiam speciatim regulam in- 
telligendi Seripturas, et canonem supremum interpre- 
tationis. : 

l*. Si definitio ac solemne iudicium versatur circa de- 
terminatum Scripturae locum, et propositum habet huius 
sensum authentice declarare, constat profecto hunc esse 
sensum verum et genuinum, quem Spiritus Sanctus sceri- 
ptionem inspirando expressum voluit (2). Ergo huiusmodi 
definitio seu iudicium supremus est canon interpretationis, 
ita ut ceterae omnes regulae interpretandi ductae ex gram- 
matica, philologia, archaeologia, contextu proximo et re- 
moto, scopo auctoris, collatione aliorum locorum ete. ei sub- 
ordinentur, h. e. eo solum dirigendae et hoc fine adhi- 


(1) Postrema verba ita reddit Rufinus: « conabimur demonstrare 
illam regulam et disciplinam, quam a Iesu Christo traditam sibi Apo- 
stoli per successionem posteris quoque suis sanctam Ecclesiam docen- 
tibus tradiderunt, » Verba graeca vide supra p. 100. 

(2) Seusus multorum textuum Scripturae hoc modo declaratus est 
e. g. Matth. XXVIII. 19; Io. X. 80; Io. I. 1.14; XV. 26; XVI. 13. sq.; 
Luc. X XII. 19. 20;Io. X X .23; Iac. V.14; Io. III. 5. (Trid. Sess. VII. can.2.) etc. 

bendae sint, ut sensus quem verum esse iam certo constat, 
etiam soientifice demonstretur verus esse, atque adeo cur 
et quomodo verus sit ostendatur. Quis enim quåeso cu- 
iusvis interpretationis est scopus, nisi ut ad verum sensum 
intelligendum perveniatur? Cum ergo verus sensus quis 
Bit, iam aliunde constat, praesidia interpretationis rite 
adhiberi non possunt, nisi ad illum ipsum sensum intelli- 
gendum ut verum. Quod si ex regulis mere humanae *et 
scientificae interpretationis ad sensum  perveniretur illi 
quomodocumque contrarium vel etiam alium ab eo diver- 
sum, eo ipso constaret (in hypothesi quod unus tantum est 
loci sensus) de interpretationis fallacia, atque adeo prae- 
sidia adhibita vel non:esse idonea et sufficientia, vel non 
esse rite adhibita. Si quando igitur disciplina humanae 
interpretationis scopum suum non assequeretur, non ideo 
sensus ecclesiastica definitione determinatus minus certus 
redderetur; $ed humanae scientiae proderetur defectus, et 
scientia ipsa ac bene consulta ratio postularet, ut fatere- 
mur aliquid ad veram intelligentiam assequendam neces- 
sarium nos latere. 

2». Patet porro, non solum solemni definitione Conciliorum 
vel Pontificis, sed etiam ex aliunde perspecta consensione 
in determinatum sensum alicuius loci posse constare de 
eatholico intellectu, ad euius normam « interpretationis li- 
nea » dirigenda sit. Sicut enim a Romano Pontifice vel a 
Concilio authentice definiri potest, quis sit verus loci ali- 
cuius sensus, ita etiam intellectus Ecclesiae sese manife- 
stat in unanimi Patrum consensione, ubi in interpretatio- 
nem loci alicuius dogmatici vel ad legem morum pertinentis 
certa et definita sententia conspirant, quamvis priori illo 
iudicio sensus ecclesiasticus apertius et facilius innotescat 
quam hoc posteriori modo. Consensum Ecclesiae tum prae- 
sentem tum antecedentium aetatum synodus Tridentina sta- 
tuit ut supremum canonem interpretationis suo decreto 
sessionis IV. « Ut nemo suae prudentiae innixus, in rebus 
fidei et morum ad aedificationem doctrinae christianae per- 
tinentium sacram Scripturam ad suos sensus contorquens 
contra eum sensum, quem tenuit et tenet Sancta Mater Ec- 

clesia, cuius est iudicare de vero sensu et interpretatione 
Scripturarum sanctarum , aut etiam contra unanimem con- 
sensum Patrum ipsam Scripturam sacram interpretari au- 
deat.» Ex dictis vero constat, hoc decreto non aliud defi- 
nitum esse, quam quod iam in oeconomia tradendae fidei 
& Christo ipso instituta continetur, et illa supposita ex ipsis 
rerum naturis sequitur. « Nihil novi statuit Concilium, 
inquit Pallavicinus loquens de hoc decreto, nec novam voluit 
imponere obligationem, sed docere voluit et confirmare obli- 
gationem iam existentem, quam fides nostra ex sua natura 
inducit » Hist. Conc. Trid. 1. VII. c. 18. n. 3. 6. 

9'. Non minus evidens est, praedicationem ecclesiasti- 
cam sive solemni iudicio sive unanimi consensu manifesta- 
tam, quando ad determinatum sensum singulorum textuum 
refertur, non modo esse canonem interpretationis sensu me- 
gante, h. e. ut nefas sit sensum tribuere Scripturis con- 
tradictorium doctrinae enuntiatae per intellectum catholi- 
cum; sed esse etiam regulam intelligendi sensu afjirmante, 
h.e. ut eum ipsuin sensum textus Scripturae verum cre- 
dere oporteat, qui ei subesse consensu Ecclesiae vel iudicio 
solemni definitus est. Huiusmodi enim definitione non modo 
declaratur, doctrinam enuntiatam esse veram et esse reve- 
litam, et non solum docetur, quis sensus Scripturae non 
subsit; sed etiam docetur quis sensus subsit, doctrinam 
nempe enuntiatam contineri in ipso determinato Scripturae 
loco. Ecclesia autem non minus per charisma veritatis est 
infallibilis in explicando sensu Scripturae, in qua deposi- 
tum fidei consignatum est, quam generatim in custodia.et 
explicatione depositi. Unde non modo interpretatio contra- 
dictoria vel contraria sensui definito ab Ecclesia, sed etiam 
explicatio ita diversa, ut ille ab Ecclesia definitus sensus 
in hoe determinato textu contineri negetur, convincitur esse 
« contra eum sensum, quem tenuit et tenet Sancta Mater 
Ecclesia. » 

Decretum Tridentinum forma negante: « ut nemo contra 
eum sensum... aut unanimem consensum... Scripturam sa- 
cram interpretari audeat,»duo continet; ut videlicet a) nemo 
audeat interpretari Scripturam sensu repugnante doctrinae 

universali, etiamsi sensus loci Scripturae in quaestionem vo- 
cati non esset positive ab Ecclesia definitus, de quo mox 
dicturi sumus. Ita decretum habet sensum negativum. At 
b) directe et explicite statuit, ut nemo audeat Scripturam 
interpretari contra sensum definitum ab Ecclesia. Ita sensus 
decreti aequipollet affirmanti, ut nemo nisi iuxta sensum 
Ecclesiae Scripturam interpretetur, quia, ut diximus, inter- 
pretatio quae non est zuzta sensum definitum, eo ipso est 
contra eundem. Unde in professione Fidei a Pio IV. prae- 
scripta adhibetur forma affirmans. « Sacram Scripturam 
iuxta eum 'sensum, quem tenuit et tenet Sancta Mater Ec- 
clesia, cuius est iudicare de vero sensu et interpretatione 
88. Scripturarum, admitto, nec eam umquam nisi iuxta una- 
nimem consensum PP.*accipiam et interpretabor.» 

Postremo hune sensum genuinum decreti Tridentini so- 
lemniter declaravit sacrum oeecumenicum Concilium Vati- 
canum Constit. de Fide cathol. c. 2. « Nos idem decretum 
(Tridentini Concilii) renovantes, hanc illius mentem esse 
declaramus, ut in rebus fidei et morum, ad aedificationem 
doctrinae christianae pertinentium, is pro vero sensu sacrae 
Scripturae habendus sit, quem tenuit ac tenet Sancta Mater 
Ecclesia, cuius est iudicare de vero sensu et interpretatione 
Seripturarum sanctarum; atque ideo nemini licere contra 
hunc sensum vel etiam contra unanimem consensum Patrum 
ipsam Seripturam sacram interpretari. » 

Proscripta igitur est recentiorum quorundam eriticorum 
sententia, qui fas esse aiebant huiusmodi Scripturae loca 
sensu etiam diverso interpretari, et negare eum sensum his 
ipsis locis subesse, quem in eis Ecclesia intellexit vel etiam 
solemni iudicio declaravit, dummodo nulla inferatur doctrina 
ceteroquin catholicae fidei adversa, hocque solo sensu ne- 
gante decretum Tridentinum esse accipiendum. Nec minus 
excluditur eorum opinio, qui in eodem decreto tantum cau- 
tionem quandam disciplinarem non vero declarationem et 
doctrinam dogmaticam ac irreformabilem agnoscebant. Vide 
Ilhlüum Ranolder Hermeneut. ed. 2. P. III. S. 56. 61. - 

III. Ecclesiastica praedicatio universim spectata, quin ad 
determinandum sensum loci singularis Scripturarum per 

FRANZELIN. 15 

se et explicite referatur, est tamen canon interpretationis 
in primis sensu negante, ut nulla interpretatio possit esse 
vera , quae cuicumque Scripturarum textui ex ipsa sacri 
scriptoris mente enuntiato sensum tribuat repugnantem pro- 
ximae regulae fidei, quia veritas non potest repugnare ve- 
ritati. Praeterea iuvat eadem ecclesiastica praedicatio etiam 
positive ad sensum difficilium locorum tutius et plenius in- 
telligendum. Profecto enim doctrinam et intelligentiam apo- 
atolicam de aliquo fidei capite iam aliunde perspectam habere 
plurimum iuvat interpretationem tum universim in omnibus 
locis ad illud caput pertinentibus, tum maxime in iis texti- 
bus, qui facile quidem intelliguntur ad illud caput doctrinae 
posse referri, haud tamen ita suut expliciti, ut sensus sine 
ulla ambiguitate ex iis solum per 3e spectatis determinari 
queat. In huiusmodi quippe locis sacri scriptores ipsi in 
suis lectoribus pleniorem doctrinae cognitionem ad verum 
sensum assequendum praesupponunt (vide supra p. 60.). 
Conferatur e. g. praesuppositus intellectus catholicus de 
sacramento matrimonii cum Ephes. V. 32. in contextu to- 
tius loci v. 28-32; de charactere sacramentali cum 2. Cor. 
I. 22; Eph. I. 13. (vide tract. de Sacram. in genere th. XII. 
n.II.); de potestate relicta Ecclesiae concedendi indulgentias 
cum Matth. XVI. 19; de Filio Dei genitoa Patre et subsi- 
stente in duabus naturis cum Io. X. 36; XIV. 28; de perfe- 
ctione scientiae Christi cum Luc. II. 58; de perfectione san- 
etitatis in immaculata Virgine cum Luc. I. 28. etc. Secun- 
dum haec Augustinus de valore baptismi ab haereticis collati 


fatetur (de Baptism. l. II. c. 4.): « nec nos ipsi tale aliquid 


auderemus asserere, nisi universae Ecclesiae auctoritate fir- 
mati; » hae autem firmatus tum interpretationes textuum 
Scripturae as. Cypriano aliisque catholicis et deinde a Do- 
natistis contra valorem huiusmodi baptismi prolatas refel- 
lit, tum ipse ex variis Scripturae locis probare instituit 
veritatem auctoritate et Traditione Ecclesiae iam demon- 
stratam (1). 


(1) Haec est ratio, cur Patres certad quasdam veritates aliquando 
sola Traditione cognitas haberi affirment, aliquando vero easdem etiam 
ex Scriptura vindicare studeant; non vero huius apparentis contradi- 

Facile quisque videt, totam rationem praedicationis ec- 
clesiasticae tamquam normae interpretandi Scripturas tum 
positiva tum negativa significatione heic declaratam nihil 
esse aliud quam eam, quae dici solet lex interpretandi se- 
cundum analogiam fidei. Eius vero applicationem passim 
videre est apud ss. Patres. Sic Augustinus quoad ipsam 
ambiguam lectionem vel interpunctionem monet interpre- 
tem, ut « consulat regulam fidei, quam de Scripturarum 
planioribus locis et Ecclesiae auctoritate percepit » de Do- 
etrin. christ. l. III. c. 2. Distinctissime canonem negati- 
vum alibi tradit. « Didici, inquit, non haerere homini in 
respondendo secundum fidem, quod respondendum est homi- 
nibus, qui calumniari libris nostrae salutis affectant, ut quid- 
quid ipsi de natura rerum veracibus documentis demonstrare 
potuerint, ostendamus nostris litteris non esse contrarium. 
Quidquid autem de quibuslibet suis voluminibus his nostris 
litteris id est catholicae fidei contrarium protulerint, aut 
aliqua etiam facultate ostendamus , aut nulla dubitatione 
credamus esse falsissimum (1).... Et cum divinos libros 
legimus, in tanta multitudine verorum intellectuum , qui 
de paucis verbis eruuntur et sanitate cátholicae fidei 
muniuntur, id potissimum deligamus , quod certum appa- 
ruerit eum sensisse, quem legimus; si autem hoc latet, id 
certe quod circumstantia Scripturae non impedit et cwm 
sana fide concordat; si autem et Scripturae circumstantia 
pertractari ac discuti non potest, saltem id solum quod fides 
sana praescribit. Aliud est enim, quid potissimum scriptor 
senserit, non dignoscere; aliud autem a regula pietatis er- 
rare » Genes. ad litt. I. c. 21. n. 41. cf. inIo. tract. 18. n. 1. 
Vides hic regulam fidei commendari ut canonem necessarium 
et universalem tum scientiae cuiusvis tum interpretationis 


ctionis solutio in defectu constantium principiorum quaerenda est, quo 
Patres laboraverint, ut imperite et calumniose asserunt recentiores 
quidam Protestantes. 

(1) His Augustini verbis expressam habes relationem inter scientiam 
et fidem, ut fides tamquam norma sensu saltem negativo dirigat scien- 
tias omnes, et theologia, quemadmodum scholastici loquuntur, imperet 


omnibus aliis scientiis. Hac de re alio loco dicemus. 
* 

Scripturarum, si canon intelligitur sensu solum negante ; 
non tamen tradi universim ut canonem sensu positivo et 
tamquam fontem, ex quo vel omnes veritates scientiae hu- 
manae vel omnium locorum Scripturae interpretationes de- 
rivari possint. Discrimen inter regulam fidei, ut est canon 
interpretationis positivus et ut est canon solum negativus, 
expressit idem Augustinus praeclare 1l. III. de Peccatorum 
merit. et remiss. c. 4.n.9., ubi agens de Rom. V. 12. sqq. 
tantummodo illorum verborum, quibus Adam dicitur « for- 
ma futuri,» sensum ait manere ambiguum. « Nam et nos 
aliud inde aliquando diximus et aliud fortasse dicemus, 
quod tamen huic intellectui (peccati originalis) non sit ad- 
versum (habes canonem negativum). Cetera vero quae ibi 
dicuntur, si diligenter advertantur atque tractentur........ 
etiamsi subobscurum pariant rerum ipsarum necessitate ser- 
monem, non tamen poterunt alium sensum habere, nisi per 
quem factum est, ut antiquitus universa Ecclesia retineret, 
fideles parvulos originalis peccati remissionem per Christi 
baptismum  consecutos n (habes in praedicatione ecclesia- 
stica canonem positivum interpretationis). Vide Stapleton 
l. XI. c. 3. 

Corollarium 1. Traditio MT est catholicus intelle- 
ctus doctrinae Scripturarum perpetuo conservandus in suc- 
cessione apostolica, quam aliqui theologi Traditionem inAae- 
sivam et exegeticam appellant ad distinctionem a Traditione 
(ut vocant) constitutiva, non minus esset necessaria, etiamsi 
daretur hy pothesis Protestantium, totam revelationem obie- 
etive contineri in libris divinis. Hanc autem Traditionem 
Protestantes ex suis principiis adeo non admittunt, quem- 
admodum nonnulli catholici theologi decepti quorundam 
Protestantium concessionibus putarunt, ut controversia de 
ila sit longe praecipua, atque hac legitime terminata re- 
liquae omnes facilem habeant solutionem, ante hane vero 
finitam disputationes cum haereticis multum laboris et pa- 
rum utilitatis habere Patribus visae sint. Cf. Tertull. Prae- 
script. 17-19. et reliquos citatos th. VIII. et th. X. n. II. 

Corollarium 2. Postulatum Protestantium, ut interpres 
ad Scripturas accedat mente minime praeoccupata ullo dog- 

mate, sequitur quidem ex eorum principiis; est autem, qua- 
tenus excludit etiam fidei doctrinam sub authentico Eccle- 
siae magisterio praeconceptam, evidenter repugnans oeco- 
nomiae tradendae fidei, quam Christus instituit (1). Longe 
alia est Patrum doctrina, qui sicut ex una parte docent, 
verba Seripturae divinae reddi verba humana licet retinean- 
tur materialiter eadem, si quis suum sensum praeconceptum 
inferat Scripturis et non sensum Scripturarum faciat suum; 
ita ex parte altera postulant, ut legens Scripturas perspe- 
ctum habeat intellectum catholicum, et instructus sit regula 
credendi ab Ecclesia sibi tradita, ad quam sensus Scriptu- 
rarum exigendus est. Vide Recognition. Clementin. l. X. 
n. 42; Athanas. contr. Arian. or. III. n. 28; Hilar. de Trin. 
l. I. n. 18; ad Constant. 1. II. n. 9; Hieronym. in Gal. I. 11. 
(T. VII. p. 386.); Augustin. contr. Faust. 1. XXXII. c. 19; 
ad Consent. ep. 120. n. 13. coll. n. 17; Lirinens. c. 36-38. 
(cf. supra p. 94-96.). 

Qorollarium 3. Quod Protestantes adversus catholicos 
frequenter ingeminare solent, in Ecclesia catholica sacrae 
hermeneuticae et exegesi nullum posse esse locum vel certe 
nullum profectum, calumnia est absurda prorsus et ridicula. 


(1) Eiusdem speciei et absurditatis est principium Georgii Hermes, 
quod etiam Frohschammer et ex parte Güntherus adoptarunt. Statuunt 
illi, fas esse imo et necessarium, ut etiam catholicus philosophus sus- 
cepta jam et credita fide, accedat ad examen revelationis ac fidei, non 
ut quaerat solum scientiflclam demonstrationem eius, quod iam habet 
tamquam veritatem certissimam, adeo ut ad nullam aliam conclusionem 
in inquisitione perveniri possit, omnisque conclusio contraria a priori 
habeatur fallax et erronea; sed examen esse instituendum, aiunt, nulla 
suppositá certitudine ipsius rei inquirendae et adhuc ignorando, ad 
quam conclusionem inquisitio deductura sit. Hoc autem nihil est aliud, 
quam instituere examen revelationis et fldei cum dubio positivo de ve- 
ritate fidei catholicae hactenus susceptae et creditae. Quod quidem du- 
bium Hermes non modo concedit sed impense commendat (Praefat. ad 
Introduct. philosophic. p. X. sqq.); alii post Hermesianae doctrinae 
damnationem negant quidem, se progredi a dubio positivo, re tamen 
vera licet non progrediantur (ut Hermes) a dubio de omni veritate, 
nihilominus dubium positivum de veritate revelationis et fidei catho- 
licae in ipso prineipio et in ipsa methodo includitur. Vide deflnitiones 
8. Concilii Vaticani Constit. de Fid. cath. cap. 9. can. 6. 

Ex eo enim quod per praedicationem ecclesiasticam et ver- 
bum Dei traditum cognitae sunt veritates, quibus repugnans 
sensus non potest esse verus et proinde non potest subesse 
verbo Dei scripto, quod ergo constat de aliquo sensu, qui certo 
non est expressus in Scripturis; et quod praeterea per ean- 
dem certo constat, quis sensus in nonnullis locis « ad aedi- 
ficationem doctrinae christianae pertinentibus » sit expres- 
sus: ex hac inquam praesupposita certa cognitione ac fide 
non solum non impeditur scientia interpretationis, sed etiam 
iuvatur et promovetur. Nihil enim cuicumque inquisitioni 
scientificae potest esse exoptatius , quam ut iam aliunde 
perspectum habeatur, quid verum non sit, adeoque qui er- 
rores sint vitandi; vel etiam quid verum sit, et quo pro- 
inde inquisitiones dirigere oporteat, et quid sit argumentis 
demonstrandum. Tota adversariorum cavillatio originem du- 
cit ex duplici errore. 

Error primus est dogmaticus, quod praedicationem ec- 
clesiasticam et Ecclesiae iudicium habent tamquam opinio- 
nem, quae ex ipsis Scripturis examinanda sit a singulis et 
iudicanda. Certe si humana tantum opinio producatur de 
sensu Scripturarum, eaque ex una parte dicatur ex Scri- 
pturis ipsis examinanda et iudicanda, utrum vera sit, et 
ex parte altera proponatur ut norma, secundum quam unus- 
quisque Scripturas interpretari lubeatur et iureiurando ad- 
stringatur: haec est absurda contradictio et intolerabilis 
tyrannis, quae solis Protestantibus per duo fere saecula 
placuit et sic dictis orthodoxis inter ipsos adhuc placet, 
dum in suos libros gymbolicos iurant (supra p. 55. 56.); ab 
Ecclesia catholica autem explosa semper est et damnata. At 
si eádem infallibili certitudine, qua constat Seripturas conti- 
nere verbum Dei, simul constet, quis sensus eis non subsit 
vel etiam quis eis subsit; non modo tyrannis non est et 
intolerabile iugum, sed ex rei natura conseqüens obligatio 
simulque felicissima manuductio ad amplectendum verum 
et respuendum falsum, ad illud argumentis demonstrandum 
et ad hoc refellendum. Hanc autem infallibilitateim Ecclesiae 
nos demonstramus. Ceterum dum infallibilitatem negant, 
disputatio ad aliud iam devolvitur; nec porro repetant in 

hypothesi quae mobis est thesis certissima, infallibilitatis 
Ecclesiae et, ut ipsi loquuntur, in systemate catholico im- 
pediri scientiae hermeneuticae profectum et fructum. 
Alter error adversariorum , quo nititur cavillatio , est 
scientificus, quod non advertunt, aliud esse ex auctoritate 
infallibili certo novisse, quis sensus non subsit vel etiam 
quis subsit, et aliud intellexisse rationes ac modum ex textu 
atque contextu , cur et quomodo talis sensus sit verus ac 
genuinus. Hoc alterum proprius est fructus interpretationis 
scientificae, atque adeo in exegesi non minus quam in uni- 
versa theologia locum habet « fides quaerens intellectum.» 
Corollarium 4. Per se patet, Ecclesiam non dici iudicem 
de vero sensu sive Scripturarum sive Traditionum, quasi 
ipsa eis insitam auctoritatem tribueret. Verbum Dei sive 
in Scripturis consignatum sive Traditionibus constans, quae 
etiam per documenta et monumenta conservatae sint, habet 
auctoritatem ex sese, quia est verbum infinitae veritatis; 
estque ideo universae Ecclesiae norma credendi. Ecclesia 
vero sub assistentia Spiritus Sancti solum discernit verbum 
Dei ab eo quod tale non est, et genuinum eius sensum au- 
thentice interpretatur. Non ergo constituimus Ecclesiam 
supra verbum Dei, ut Protestantes calumniantur; sed di- 
cimus Ecclesiam dirigi verbo Dei in credendo, sicque esse 
sub verbo Dei; et eandem genuinum verbi sensum infalli- 
biliter intelligere et singulis proponere credendum, sicque 
esse supra privatam fallibilem intelligentiam singulorum. 

' THESIS XIX. 


Sufficientia Scripturarum a ss. Patribus praedicatur 
non eccludendo sed supponendo Traditionem ac ministerium 
ad custodiam depositi. 


«In comparatione Scripturae cum "Traditione haec in primis te- 
» nenda sunt: 1°. inter ea quae clare in Scripturis continentur, eminet 
» ipsa demonstratio successionis apostolicae divinitus institutae ad in- 
» fallibilem custodiam et explicationem traditae doctrinae; 2°. licet con- 
» cedatur, ea omnia quae ab omnibus fidelibus explicite credenda sunt, 
» contineri explicite in Scripturis, non tamen continentur ita, ut con- 
» troversiae de iis exortae ex solis Scripturis independenter ab authen- 
» tico magisterio ad captum omnium finiri queant; neque ergo ad fidei 
» unitatem in catholicitate servandam Scripturae solae sufficiunt; 3°. licet 
v demonstrari semper possit, haereticorum innovationes esse praeter 
» Scripturas, et demonstrari plerumque possit, innovationes easdem esse 
» contra Scripturas, utrumque tamen non fit independenter a Traditio- 
» ne et citra respectum ad normam catholici intellectus. Unde 4°. non 
» absolute sed triplici hac restrictione suppositá praedicari potest et a 
» 8S. Patribus praedicatur Scripturarum plenitudo ac sufficientia. » 


I. Quod fundamenti instar ponimus, clare contineri in 
Seripturis revelationem ministerii divinitus instituti ad con- 
servandam et explicandam integram doctrinam fidei, demon- 
stratum est th. IV. V. VII. Et sane qui hoc dogma in Scri- 
pturis non vident, iis potius nulla quam omnia dogmata 
clare in Scripturis contineri affirmandum esset. 

Hoc igitur primum sensu potest praedicari, et a Patri- 
bus aliquando praedicatur sufficientia Scripturae ad omnia 
dogmata demonstranda. Scriptura enim in hypothesi, quod 
eius divina auctoritas iam admissa est, plenissime exhibet 
et demonstrat authenticum magisterium Ecclesiae tamquam 
principium dirigens (seu principium formale), quo perve- 
niatur in cognitionem omnium veritatum fidei, et contro- 
versiae omnes decidantur. Aliis verbis idem dici potest : 
Seriptura clare continet hoc principium, successionem apo- 
stolicam esse divinitus institutam custodem et magistram 
totius revelatae doctrinae; hoc autem principium continet 
implicite omnes veritates revelatas non quidem analytice 
(tamquam principium materiale, ex cuius analysi evolvantur 

omnes veritates), sed directive (tamquam principium PA 
male, quo dirigamur ad cognitionem omnium veritatum). 
Vide supra p. 5. 6. Ergo hoc sensu Scriptura dici potest 
continere implicite omnia dogmata revelata. 

Huc pertinet Patrum doctrina exposita th. VIII. n. I. 
4^ th. X. n. II. Unde eodem hoc sensu Patres etiam eas 
veritates, quas sola Traditione nobis conservatas esse faten- 
tur, Scripturarum auctoritate niti dicunt. « Quamvis huius 
rei, ait Augustinus de valore baptismi ab haereticis collati, 
certe de Scripturis canonicis non proferatur exemplum, 
earundem tamen Scripturarum etiam in hac re a nobis te- 
netur veritas, ctm hoc facimus quod universae iam placuit 
Ecclesiae, quam ipsarum Scripturarum commendat auctori- 
tas» Aug. contra Creseon. l. I. c. 33. n. 39; de Unit. Eccle- 
siae c. 22. n. 63. 

II. Quod in altera parte theseos saltem hypothetice con- 
cedimus, concedunt theologi cum Bellarmino De verbo Dei 
l. IV. c. 11. ad obiect. 1'" et 14'^; cum fratribus de Wal- 
lenburg Controv. general. Tract. VI. de Testimoniis c. 4. 
n. 14. 15. Ex eadem ratione Patres symbolum apostolicum 
appellant compendium Scripturarum, atque ideo monent ca- 
techumenos, primum ipsam fidem in symbolo comprehensam 
« in latitudine cordis inscribendam esse,» et postea « op- 
portuno tempore singulorum etiam adsertionem em Scripturis 
excipiendam » Cyrill. Hierosol. catech. V. n. 12; August. 
serm. de symbolo ad catechum. c. 1; Cassian. de Incarnat. 
l. VI. c. 8. Quod vero in hac parte affirmamus, illud est, 
neque in his articulis qui explicite ab omnibus credendi 
sunt, intelligentiam Scripturae esse independentem ab au- 
thentico magisterio, ut singuli ex Scripturis doctrinam fidei 
sibi componant, et controversiae exortae citra auctoritatem 
magisterii et iudicis authentici ex solis Scripturis ad ca- 
ptum omnium terminari possint. 

]'. Symbolum non eo sensu est vel a Patribus dicitur 
compendium Scripturae , quod singuli privata sua intelli- 
gentia illud ex Scripturis sibi componant aut componere 
possint; sed imo ordine inverso secundum oeconomiam or- 
dinariam a Christo institutam symbolum ac fundamenta 

christianae doctrinae ab Apostolis praedicata et ut deposi- 
tum commissa suis successoribus singuli suscipiunt ab Ec- 
clesia anthentice docente, atque in tradita hac fide universali 
constituitur regula et norma ad intelligendas Scripturas, 
eo quo demonstratum est modo th. X. n. Il; th. XVIII. 
coll. th. XI. 

2". Hoc ipsum manifestum est ex iis quibus demonstra- 
vimus, Seripturas ex nativa sua indole non esse ita com- 
paratas atque ideo non eo fine datas, ut singuli ex eis in- 
dependenter a magisterio authentico fidem sibi construamnt, 
sed esse datas ut sint in Ecclesia et sub authentico ma. . 
gisterio successionis apostolicae instrumentum doctrinae 
th. VII. n. II. 

9'. Idem demonstratur luculentissime ex historia hae- 
reseon. Haereses enim omnes etiam contra articulos omnibus 
explicite credendos non aliunde aut ortae aut defensae 
sunt, nisi quod, ut ait Augustinus, «Scripturae bonae in- 
telliguntur non bene, et quod in eis non bene intelligitur, 
etiam temere et audacter asseritur » Aug. in Io. tract. 18. 
n. 1l. Orta autem controversia de vero sensu Scripturae com- 
poni non potest nisi auctoritate infallibilis magisterii, cui 
obedientia fidei praestanda sit, vel scientifica demonstra- 
tione. Huic alteri percipiendae et aestimandae impar est 
maxima pars hominum, qui credere tenentur cf. th. VI. n. I; 
ergo securitas intelligentiae singulorum necessario pendet 
ab auctoritate magisterii infallibilis. Cf. Tertullianum Prae- 
script. c. 15. sqq. et Patres reliquos, quos citavimus th. X. 
n. II. et th. XVIII. Coroll. 1. 

III. Partis tertiae assertio prima per se evidens est, 
posse nempe semper demonstrari haereticorum innovationes 
esse praeter Scripturas; hoc enim idem est ac dicere, errores 
contra fidem non contineri in verbo fidei. 

Assertio secunda, posse plerumque demonstrari haereti- 
corum errores esse contra Scripturas , revocatur ad hanc 
aliam, pleraque fidei dogmata ab haereticis impugnata, et 
generatim loquendo plerasque veritates revelatas obiective 
contineri in ipsis Scripturis. Cuius quidem assertionis de- 
monstrationem indirectam exhibent omnia ss. Patrum opera 

et theologorum omnium disputationes; rarae enim sunt fidei 
veritates, quas non reperias apud ipsos demonstratas ex 
Scripturis, rarissimae cum haereticis controversiae, in qui- 
bus iidem PP. et theologi ad Scripturas non appellent. 

At vero, quae est tertia assertio, in interpretandis Seri- 
pturis singuli prae oeulis habeant necesse est tamquam 
principem normam ac regulam intelligendi praedicationem 
ecclesiasticam ac doctrinam per viventem semper succes- 
sionem apostolicam conservatam et ab authentico magiste- 
rio declaratam. Nam etiam veritates, quae obiective con- 
tinentur in Seriptura et ex ea a Patribus ac theologis 
demonstrari solent, in primis non omnes clare in ea conti- 
nentur ita, ut citra testimonium Traditionis demonstrari 
possent; deinde quae etiam clare continentur, non conti- 
nentur pro omnibus qui credere tenentur, ita ut ex Scri- 
ptura sola citra auctoritatem magisterii eas intelligere pos- 
sent (praecisione interim facta a modo, quo Scripturae 
ipsius auctoritas cognoscatur); postremo non continentur 
pro statu controversiae ita, ut ortae de vero sensu contro- 
versiae ad captum omnium, et ad fidei unitatem in catho- 
licitate servandam citra iudicium *authentici magisterii ter- 
minari possint (cf. n. Il.). 

Etiamsi ergo pleraeque veritates revelatae clarius vel 
obscurius in Scriptura contineantur, immo etiamsi omnia 
dogmata credenda continerentur in Scripturis, ea tamen est 
Scripturae explieandae relatio ad praedicationem ecclesia- 
sticam et ad authentici magisterii explicationem, ut a) prae- 
dicatio ecclesiastica et authentica definitio quatenus refertur . 
ad sensum singularium textuum determinandum, sit norma 
Intelligendi simpliciter; ut b) praedicatio ecclesiastica et 
fidei regula, prout per custodes depositi conservatur et ex. 
plicatur, universim spectata habeatur norma in intelligendis 
Scripturis saltem sensu negativo; ut c) etiam universim spe- 
ctata praedicatio sit in multis demonstrationibus ex Scri- 
ptura petendis norma dirigens et positive iuvans securam 
et pleniorem veri sensus intelligentiam (th. XVIII.). 

Unde etiam in veritatibus Scripturâ comprehensis ulti- 
mum iudicium de vero sensu et definitio, quae dogmata 

et quo sensu in Scriptura contineantur , et exortae forte 
dubitationis de vero sensu authentica terminatio omnium 
captui accommodata revocatur ad auctoritatem magisterii. 
Proxima norma credendi proinde constituitur in hoc ipso 
iudicio et in consentiente praedicatione ecclesiastica, quae 
partim Seripturas ipsas exhibet secundum verum sensum 
explicatas, partim normam suppeditat directricem verae 
explicationis (1). 

IV. Iam triplici hoc sensu, ss. Patres non raro praedi- 
cant Scripturarum sufficientiam, quod scilicet a) dogmata 
omnibus explicite cognoscenda, vel speciales veritates quae- 
dam ab haereticis in controversiam vocatae obiective con- 
tineantur in Seripturis; quod 5) supposito magisterio Ec- 
clesiae et catholico intellectu ex Scripturis et secundum 
Seripturas cognosci possint; quod denique c) ipsa auctoritas 
docentis Ecclesiae in Scripturis designatur tamquam norma 
universalis ad fidei susceptionem et cognitionem. 

1°. Illustrabimus haec principia aliquot exemplis desum- 
ptis ex Patrum locis, ubi plenitudinem et sufficientiam Scri- 
pturae maxime praedicare videntur. 

Clarissinum exemplum exhibet s. Vincentius Lirinensis 
Commonitor. c. 1. et 2. Dicitur ibi « Scripturarum canon ' 
perfectus sibique ad omnia satis superque sufficiens. n At 
a) non agitur absolute de omnibus capitibus revelatae do- 
ctrinae, sed agitur de doctrinis tum in controversiam vo- 
catis ab haereticis, quos nominatim recenset. Immo directe 
ibi agit Vincentius de necessitate Traditionis, illam autem 
Seripturae sufficientiam ponit in obliquo per modum obie- 
ctionis (2) ; unde non erat necesse distinctius eam decla- 


(1) Ex his patet absurditas obiectionis Protestantium, qui catho- 
lieos theologos contradictionis accusare solent, quia ex una parte theo- 
retice defendunt necessitatem 'Traditionis, ex parte altera practice ita 
habent controversias et demonstrationes theologicas, ut omnes fere suas 
theses in primis ex Scriptura probare instituant. Aliud enim est veri- 
tates ex praedicatione ecclesiastica gusceptas et intellectu catholico 
tamquam norma supposito probare ex Scripturis, et aliud his omnibus 
reiectis suam privatam intelligentiam constituere normam ac iudicem 
unicam veri sensus universae Scripturae. 

(2) « Hic forsitan requirat aliquis, cum sit perfectus Scripturarum 

rare, sed simpliciter potuit in capitibus ab haereticis im- 
pugnatis Scripturae sufficientiam admittere, dummodo tam- 
quam norma interpretandi praesuppouatur Traditio. Hine 
b) diserte declarat , etiam adversus haereticos illos fidem 
muniendam esse dupliciter « primo scilicet divinae legis 
(Scripturae) auctoritate, tum deinde Ecclesiae catholicae 
Traditione. » c) Causam cur etiam in his, quae verbo scri- 
pto continentur, necessaria sit Traditio, exponit notissim& 
illà sententiá: « quia Scripturam sacram pro ipsa sua alti- 
tudine non uno eodemque sensu universi accipiunt... idcir- 
co multum necesse est propter tantos tam varii erroris an- 
fractus, ut propheticae et apostolicae interpretationis linea 
secundum ecclesiastici et catholici sensus normam dirigatur.» 
Immo d) nemo dubitat, Scripturam esse et dici posse abso- 
lute sufficientem, si « divinum canonem secundum univer- 
salis Ecclesiae Traditionem et iuxta catholici dogmatis re- 
gulas interpretemur, » ut monet Vincentius in recapitula- 
tione c. 38. Est igitur hic a Vincentio exhibitus ordo plane 
oppositus methodo Protestantium. Non agitur de sufficientia 
Scripturae , ut ex ea' unusquisque totum complexum cre- 
dendorum sibi construat; sed fides integra et catholicum 
dogma suscipitur a magisterio universalis Ecclesiae. Seri- 
ptura autem secundum Traditionem et iuxta catholicum 
dogma explicata sufficiens est velut divinum instrumentum 
doctrinae ad hoc ipsum dogma confirmandum et defenden- 
dum; vel enim Scriptura divina iuxta catholicum intelle- 
ctum explicata exhibet ipsum dogma in se, vel certe de- 
monstrat infallibile magisterium Ecclesiae , a quo dogma 
sit suscipiendum (cf. n. I.). 

Exemplum alterum sumi potest ex s. Augustino de Doct. 
christ, 1. II. c. 9. n. 14. « In iis quae aperte in Scripturis 
posita sunt, inquit, inveniuntur illa omnia, quae continent 
fidem moresque vivendi; spem scilicet atque charitatem de 
quibus libro superiore tractavimus. » Iam vero a) nomine 
fidei non complectitur Augustinus, quidquid i in verbo reve- 
lato continetur; sed intelligit veritates in symbolo apostolico 


canon sibique ad omnia satis superque sufficjens, quid opus est ut ei 
ecclesiasticae intelligentiae iungatur auctoritas? » Vincent. l. c. 

et publica ac explicita omnium professione comprehensas; 
moresque vivendi non omnia morum praecepta, sed spem 
aeternorum bonorum ac dilectionem Dei et proximi univer- 
sim intelligit, ut ex libro I, ad quem appellat, manifestum 
est. b) Ad haec ipsa ex Scripturis intelligenda Augustinus 
Traditionem institutionemque christianam a magisterio Ec- 
clesiae acceptam supponit. Instruit enim hoc libro Christia- 
num, quomodo pervenire possit ad « gradum scientiae, » quae 
fidem supponit. Ad comparandam hanc scientiam, monet 
s. Doctor, oportere primum libros canonicos ex Traditione 
Ecclesiae cognoscere et suscipere; deinde aliquam generalem 
eorum quae libri continent, notitiam esse acquirendam. Tum 
distinguendo inter ea quae aperte posita sunt, et inter ob- 
scuriora, « illa quae in eis (Scripturis) aperte posita sunt, 
inquit, vel praecepta vivendi vel regulae credendi, solertius 
diligentiusque investiganda sunt; » postremo etiam « quae 
obscura sunt, aperienda et discutienda. » Quando igitur 
Augustinus dicit, « omnia quae continent fidem moresque 
vivendi, aperte esse posita in Seripturis; » his verbis nec 
omnia revelata in Scripturis contineri significat, multoque 
minus necessitatem excludit Traditionis et authentici magi- 
sterii. Ceterum quid senserit Augustinus de Traditione, ali- 
unde ex fere omnibus eius libris et nominatim ex disputatio- 
nibus de valore baptismi ab haereticis collati satis constat. 
Clarissime enuntiat tum principium formale Traditionis ,' 
custodiri nimirum Traditionem apostolicam per magisterium 
et ministerium Ecclesiae, tum principium materiale, doctri- 
nam traditam latius patere quam Scripturas, de quo poste- 
riori in sequenti thesi distinctius dicemus. « Consuetudi- 
nem (non rebaptizandi ab haereticis baptizatos) credo ex 
apostolica Traditione venientem, sicut multa, quae non in- 
veniuntur in litteris eorum neque in Conciliis posterorum , 
et tamen quta per universam custodiuntur Ecclesiam, non 
nisi ab ipsis tradita et commendata creduntur » Aug. de 
Baptism. 1. II. c. 7. n. 2. 

Exemplum aliud non admodum dissimile est penes Chry- - 
sostomum hom. 93. in 2. Thess. n. 4. (T. XI. p. 318.). « Quid 


opus est homilia ? Omnia sunt clara et recta, quae sunt in 

divinis Scripturis; manifesta sunt, quaecumque sunt neces- 
saria. n At scopus Chrysostomi est hortari auditores, ut 
non solum ad sermonem oratoris conveniant in ecclesia; sed 
etiam lectionem prophetarum , epistolarum, et Evangelii, 
quae fit a lectore et diacono, diligenter audiant. Itaque 
a) supponit auditores in fide institutos secundum ordina- 
riam Ecclesiae oeconomiam; non autem in mentem ei ve- 
nit illa a Deformatoribus saeculi XVI. conficta claritas 
Scripturarum, utex eis independenter a magisterio Ecclesiae 
unusquisque symbolum ae fidem sibi componat. 5) « Omnia 
illa necessaria et in Scripturis manifesta » apud Chry- 
sostomum non sunt omnia revelata, immo neque ea quae 
omnibus sunt explicite credenda; non enim de his neces- 
saris loquitur. Sed illis verbis significat omnes conditio- 
nes necessarias, ut fideles ad piam aedificationem ex audi- 
tione lectionis fructum capere possint; quia, ut ait, saltem 
historias possunt intelligere, vel saltem intelligere aliqua, 
a ut de iis quae sunt obscura, interrogent. » Ergo c) cla- 
ritas Scripturae a Chrysostomo non opponitur necessitati 
Traditionis et auctoritatis Ecclesiae in docendo, sed excu- 
sationi auditorum, qui socordiam audiendi divinam lectio- 
nem cohonestare volebant praetextu obscuritatis Scripturae. 
Si quaeris apud Chrysostomum comparationem Scripturae 
cum Traditionibus, 'eam habes in sequenti hom. 4. in 
2. Thess. n. 2. (p. 532.). « Perspicuum est, inquit, quod 
non omnia (Apostoli) per epistolam tradiderunt, sed multa 
etiam sine scriptis (4yp«Qoc); aeque vero haec et illa sunt 
. fide digna; ergo et Traditionem Ecclesiae censeamus fide 
dignam: Traditio est, nihil ultra quaeras. » 

2^. Sicut ubique, ita et hic ad genuinum sensum ss. Pa- 
trum assequendum prae oculis habendi sunt sermonum 
contextus. | 

a) Quando magnificis laudibus efferunt Scripturarum 
Supremam et divinam auctoritatem, excellentiam et copiam 
doctrinae, in his nihil est, quod non omnes catholici sentiant 
et amplectantur, vel quod institutionem magisterii ad au- 
thentieam declarationem veri sensus Scripturarum, aut di- 
vinas Traditiones etiam eas quae explicite Scripturis non 
continentur, in dubium adducat. 

, b) Quando Patres plenitudinem et sufficientiam Scriptu- 
rarum praedicant locutionibus affirmantibus; non excludunt 
sed supponunt tum magisterium successionis apostolicae in 
Seripturis demonstratum ut principium dirigens ad cogno- 
scendam totam revelationem (n. I.), tum Traditionem obie- 
ctivam et praedicationem ecclesiasticam tamquam regulam 
interpretandi verum sensum Scripturae. Agunt igitur de 
plenitudine obiectiva Scripturae explicandae. Hanc deinde 
ipsam obiectivam plenitudinem numquam censuerunt abso- 
lutam et quoad omnes et singulas veritates; sed relativam 
vel quoad praecipuas veritates ab haereticis impugnatas (ut 
Lirinensis l. c., et Cyrillus Hieros. cat. IV. n. 17.), vel 
quoad singularia et specialia quaedam capita. Ita Athana- 
sius orat. cont. gent. n. 1. ait, ad fidem in Christum indican- 
dam « sufficientes esse sacras Scripturas; » plurimos autem, 
subdit, existere libros magistrorum nostrorum , « quos si 
quis legerit, Scripturarum interpretationem aliquo modo 
intelliget et cognitionem quam desiderat, assequi poterit.» 
Ita Tertullianus contr. Hermogen. c. 22. de historia creatio- 
nis coeli et terrae Gen. I.1. « adoro, inquit, Scripturae ple- 
nitudinem, qua mihi et factorem manifestat et facta » (1). 

c) Quando Patres praedicant sufficientiam Scripturae lo- 
cutionibus eæcludentibus, ut dicere videantur, nihil esse di- 
vinum, nihil (ad religionem pertinens) verum , nihil ore- 
dendum, quod scriptum non est; exclusio non refertur ad 
Traditionem, sed ad fontes spurios et ad argumentationes 
haereticorum, ex quibus doctrinas contrarias Scripturis vel 
diversas a tota, qua late patet, revelatione deducebant. Vi- 
delicet haeretici provocabant vel ad philosophiam et dedu- 
etiones rationis, ut Sabelliani, Ariani maxime factionis 
Eunomianae, Nestoriani et alii plerique; vel ad facta quae- 
dam humana particularia, ut Donatistae; vel ad libros apo- 


(1) Tertullianus ibi ex primis Geneseos capitibus ostendit, in Scri- 
ptura ubi de rerum productione agitur, semper commemorari sicut cau- 
sam efficientem et effectum, ita etiam causam materialem, si quae erat. 
Haec igitur quia nulla memoratur Gen. I. 1., concludit, nullam fuisse; 
idque concludit ex plenitudine Scripturae in illo loco, i. e. ex scopo 
enumerandi omnia, quae in productione intervenerant. 

oryphos, ad fictas prophetias et traditiones , ut Montani- 
stae et Manichaei. Hinc Patres a fallacibus ratiociniis phi- 
losophorum et a fontibus apoeryphis provocabant ad Seri- 
pturas. Pariter quando haeretici ad suam causam tuendam 
inferebant quaestiones de factis quibusdam particularibus, 
quae poterant tricis et obscuritatibus involvi, e. g. quid 
Concilia Episcoporum Arianorum valeant auctoritate (cf. 
Augustin. contra Maximin. l. III. c. 14.) ; utrum Felix 
Aptungitanus ordinator Caeciliani fuerit traditor ; utrum 
in ecclesiis Donatistarum fierent miracula (cf. August. con- 
tra Petilian. de unico Baptism. c. 17; de unit. Ecclesiae 
c. 9. n. 5. 6; c. 18. n. 48; c. 19. n. 49.): Patres sapientissi- 
me sepositis huiusmodi factis, ad probanda specialia illa 
capita doctrinae ab haereticis impugnata inducebant Seri- 
pturas, quia has etiam haeretici agnoscebant ut fontem 
communem cum catholicis (1). Ad solas autem Seripturas 
non appellabant, nisi quatenus vetabant «) aliquid proferri 
ex fontibus apoeryphis; vel 8) urgeri aliquid contra Scri- 
pturas ex humanis inventis et sophisticis argumentationi- 
bus; vel y) haberi ut revelatum, quod singuli aliqui ho- 
mines absque auctoritate proferebant. 

9'. Secundum haec principia facile sensum assequeris 
textuum quos ex ss. Patribus Protestantes coacervarunt, 
quosque collectos habes apud Bellarminum De verbo Dei 
1. IV. c. 11. et apud alios. Quando ait Basilius: « infidelita- 
tis argumentum est aliquid velle superinducere eorum, quae 
non sunt scripta» (or. de Fide n. 1. 2.), id s. Doctor ipse 
ibi (n. 2.) explicat intelligi de iis , quae sunt « aliena a 
Domini doctrina » &AAiocvpta, TNG TOV xuptou. 919 a.0X a À € (cf. 
Basilii doctrinam de Traditione citàtam supra p. 16.). Quan- 


(1) « Nunc nec ego Nicaenum nec tu debes Ariminense tamquam prae- 
ludieaturus proferre Concilium. Nec ego huius (Ariminensis) auctoritate 
nec tu illius (Nicaeni) detineris, Seripturarum auctoritatibus non quo- 
Tumque propriis sed utrisque communibus testibus res cum re.... concer- 
tet » Aug. contra Maximin. Arianum l. c. « Non audiamus: haec dicis, 
haec dico (obiectiones traditionis librorum sacrorum , thuriflcationis, 
9Xcitatae persecutionis); sed audiamus: haec dicit Dominus. Sunt certe 
libri Dominici, quorum auctoritati utrique cedimus, utrique servimus; 
ibi quaeramus Ecclesiam » De unit. Ecclesiae contra Donatist. c. 8. n. 5. 

FRANZELIN. 16 

do alii aiunt, « cogitationem auditoris claudicare, si quid 
dicitur sine Seripturis et ex sola animi ratiocinatione ; » 
« non esse quaerendum quid huic vel illi videatur, sed esse 
Scripturas consulendas; » « non ex propriis ratiocinationi-, 
bus esse loquendum (in negotio fidei) sed ex Scripturarum 
consequentia: » satis patet opponi auctoritatem Scripturae in- - 
ventis humanis, quae nulla nituntur sufficienti auctoritate, 
non autem esse sermonem de exclusione Traditionis. Ita Theo- 
philus Alexandrinus contra Origenistas megantes Christi 
regnum aeternum ait, « daemoniaci spiritus esse aliquid 
extra Scripturarum auctoritatem putare divinum, » in op- 
positione ad commenta humana, ut declarat ipse Theophilus; 
accusat enim ibi Origenem, « quod philosophorum argutias 
propriis tractatibus miscuisset... ignorans daemoniaci spi- 
ritus esse instinctum sophismata humanarum mentium se- 
qui et aliquid extra Scripturarum auctoritatem putare di- 
vinum » (ep. paschal. n. 6. Galland. T. VII. p. 617.). Simili- 
ter quod ait Origenes, duo Testamenta sufficere, « ex quibus 
liceat omnem rerum scientiam capi, et nullam aliam ter- 
tiam Scripturam debere ad auctoritatem scientiae suscipi » 
(in Lev. hom. 5.n.9.), id intelligitur de sufficientia Scriptu- 
rae ut instrumenti doctrinae pro fidelibus Christianis ad ex- 
elusionem librorum apoeryphorum. Tum illud Hieronymi: 
« quod absque auctoritate et testimoniis Scripturarum, quasi 
Traditione apostolica sponte reperiunt atque confingunt, per- 
cutit gladius Dei » in Agg. I. 11, dictum est de « concilia- 
bulis haereticorum, » et testimonia Scripturarum opponun- 
tur ad excludendas confictas traditiones. 

Peceant igitur Protestantes multipliciter, dum Patribus 
adscribunt suam sententiam, qua dogmata omnia ex Scri- 
pturis demonstranda esse defendunt, ut Traditionis aucto- 
ritatem infringant. Nam a) generatim quod Patres dicunt 
de Scripturis praesupposito magisterio authentico et catho- 
lico intellectu, illi detorquent ad excludendum idem magi- 
sterium (1). Speciatim b) quod PP. negant haereticis fon- 

(1) In hoc modo solas Scripturas admittendi seposita auctoritate 


Conciliorum et Patrum praeiverant Protestantibus Maximinus Arianus 
(apud Aug. Collat. cum Mazim. n. 1.), Pelagius (apud eund. de natur. et 

tibus profanarum novitatum, illi transferunt ad negandam 
Traditionem; quod denique c) PP. affirmant de sufficientia 
Seripturae sub certis conditionibus et in certis quibusdam 
doctrinae capitibus, ipsi sumunt absolute et universim quoad - 
totam revelationem propositam ad credendum. 

Consule Bellarminum 1. c.; Gregor. de Valentia Analys. 
fidei l. VIII. c. 6; Stapletonum 1. XII. c. 11; Card. Du Per- 
ron contra Regem Angl.l. III; Wirceburgens. de Tradit. 
n. 67. 69. 71; P. Perrone de Tradit. n. 381. sqq. 

Scholion 1. Quae a Protestantibus ex Scripturis ipsis ad 
exclusionem Traditionum proferri consueverunt, vix comme- 
moratione digna sunt. Quid quaeso adversus necessitatem 
aut existentiam Traditionum divinarum inferas ex eo, quod 
« omnis Scriptura divinitus inspirata utilis dicitur ad do- 
cendum etc.» ? 2. Tim. III. 16. Nam a) affirmatio sive utili- 
tatis sive necessitatis unius medii ad aliquem finem non est 
exclusio necessitatis alterius medii. b) Non agitur ibi de 
Scriptura tumquam unico fonte, in quo revelatio contineatur 
et ex quo haurienda sit revelationis cognitio ; sed de in- 
Strumento doctrinae, quo homo Dei in fide iam institutus 
perficiatur. c) Utilitas de qua ibi sermo est, enuntiatur non 
solam de tota Scriptura complezive sed de unaquaque Scri- 
ptura distributive sumpta, i. e. saltem de quovis libro ad 
Seripturam pertinente, et cui hoc nomen Scripturae com- 
petat; neque enim subiectum est tota Scriptura naca À «gan, 
sed omnis Scriptura i.e. quaevis Scriptura masx 0297. Quis 
autem umquam dixit, quemvis librum Scripturae compre- 
hendere omnes et singulas veritates fidei? 

Quod Moyses in ultimo suo testamento Deut. IV. 2. mo- 
net populum: « non addetis ad verbum quod vobis loquor, 
nec auferetis ex eo; custodite mandata Domini Dei vestri,» 
h. e. quod iubet legem a Deo datam servari inviolatam, et 
quod vetat addere humana praecepta tamquam divina; id 
sicut neque universim negat futurum incrementum revela- 
tionis, quae non per Moysen, sed post continuum in veteri 


grat. c. 89. n. 46.), Pneumatomachi (apud Basil. de Spiritu Sancto c. 10. 
n. 25.), Eutyches in Concilio sub s. Flaviano (Harduin. Collect. T. II. 


P. 142. 186.). Conf. Móhler Symbolic. 1. I. c. 5. §. 89. " 

lege progressum a Filio Dei demum inearnato et per Spi- 
ritum Sanctum in Apostolis completa est, neque excludit 
novas Scripturas inspiratas libris Mosaicis addendas: ita 
necexocludit Traditiones divinas. Pariter comminatio s. Ioan- 
nis Apoc. XXII. 18. 19: « si quis apposuerit ad haec... et 
si quis diminuerit de verbis libri prophetiae huius ; » nihil 
continet aliud quam prohibitionem corrumpendi vel sensum 
vel textum ipsum libri divini. . 

Quod denique non erubuerint appellare ad verba Chri- 
sti, ubi a) traditiones et 9sucspoccic a legis peritis inductas 
docet mandato Dei posthabendas vel etiam inanes fuisse; 
et b) absolute reprobat eas traditiones et interpretationes 
scribarum, quae legem Dei in alienum sensum detorquebant 
Matth. XV. 2. sqq.; Marc. VII. b. sqq. ; appellatio deinde 
. ad monitum Apostoli Coloss. II. 8, ut fideles sibi caveant ab 
ea philosophia et iis traditionibus hominum, quae viden- 
tur semina et exordia fabularum Gnosticarum fuisse, de 
quibus Irenaeus aliique Patres II. saeculi agunt: huius- 
modi inquam appellationes nihil probant aliud, quam malam 
causam a pessimis et ineptis patronis defendi. 

Scholion 2. Quod in thesi n. II. diximus, concedi a ca- 
tholieis theologis, obiective contineri in Scripturis omnia, 
quae ab omnibus necessario sunt explicite cognoscenda et 
credenda, longe diversum habet sensum ac doctrina Prote- 
stantium, qua iureiurando profitentur: « Scriptura sacra 
omnia continet ad salutem necessaria, ita ut quidquid ibi 
non legitur nec possit per eam probari, non debeat ab ali- 
quo exigi, ut credatur velut articulus fidei aut censeri ne- 
cessarium ad salutem » (ita articulus VI. anglicanus). Nam 
praeter modum diversum probationis authenticae ex Scri- 
pturis, quem Christus in sua Ecclesia instituit et cui Pro- 
testantes plane alium substituerunt, qua de re iam saepe 
diximus; quoad ipsam comprehensionem obiectivam a) dum 
catholici concedunt, contineri in Scripturis omnia, qvae ne- 
mini ignorare licet; non ideo etiam concedunt, contineri in 
Scripturis omnia in Ecclesia necessario credenda. b) Cur 
cognitio et fides explicita alicuius articuli non requiratur 
ab omnibus, non concedunt rationem esse illam, quod. talis 

artieulus non contineatur in Scripturis. c) Non concedunt, 
articulis in Scriptura non contentis posse ab aliquo sine 
haeresi et defectione ab Ecclesia fidem negari, si ei scilicet 
ab authentico magisterio tamquam in divina 'Traditione 
contenti sufficienter proponantur. Protestantes vero haec 
omnia affirmant in illa sua iurata professione , contineri 
videlicet et probari posse (independenter ab auctoritate ma- 
gisterii) ex Scripturis omnia ipsi Ecclesiae necessario cre- 
denda; doctrinam eo ipso, quod non continetur in Scriptu- 
ris, non esse necessario ecredendam; huiusmodi proinde do- 
ctrinam quae in Scripturis et ex Scripturis solis probanda 
non contineatur, numquam et nullo modo cuiquam posse 
proponi ita, ut necessario sit credenda. Nihil ergo conces- 
sio illa catholicorum commune habet cum hac haeresi Pro- 
testantium. | 


THESIS XX. 


De existentia Traditionum divinarum, quae 
non continentur in Scripturis. 


« Quod spectat ad factum ipsum existentiae Traditionum, quae scri- 
» ptae non sint; 1°. evidenter constat, nec ex rerum naturis nec eX or- 
» dine divinae providentiae in historia revelationis manifestato requiri 
» ad obsequium fidei exigendum hanc velut conditionem, ut veritas cre- 
» denda Scripturis consignata sit; 2°. demonstrato principio Traditionis 
» formali de instituta scilicet successione apostolica ad servandum in- 
» tegrum fidei depositum, negari non potest catholicum principium ma- 
» teriale, etiam post absolutum canonem Scripturarum, verbum Dei Tra- 
» ditione conservatum et obiectum fidei christianae latius patere, quam 
» verbum Dei scriptum; 3°. Protestantes suum principium ut in ipsorum 
» libris symbolicis et confessionibus expressum est, non latius patere 
» verbum Dei credendum quam verbum Dei scriptum, sine manifesta 
» contradictione tueri non possunt. » 


I. Quod dicimus in prima assertione vix indiget demon- 
stratione. Ex rei enim natura evidenter idem obsequium 
fidei debetur infinitae veritati, quoties de facta aliqua re- 
velatione certo constat, seu quoties verbum Dei sufficienter 
est propositum , sive propositio fiat per divinam Scriptu- 

ram give alio quovis modo. Revelatio ipsa quae exstat in 
. Seripturis, revocatur ad revelationem immediatam patriar- 

chis, prophetis, Apostolis primitus factam sine Scripturis. 
Sane Protestantes ipsi de hac re non dubitant; sed asse- 
runt, propositionem sufficientem revelationis mediatae in 
praesenti saltem ordine, diu post primam promulgationem 
fieri non posse nisi per Scripturas. At vero sicut Deus pri- 
mos suos legatos ad primam revelationis promulgationem 
potuit reddere et reddidit fide dignos motivis credibilita- 
tis; ita profecto potest per omne tempus futurum consti- 
tuere suos legatos ad conservandam et praedicandam re- 
velationem primitus factam, eosdemque partim repetitis et 
continuo permanentibus motivis credibilitatis immediate in 
se ipsis, partim et potissimum per connexionem cum priiis 
ilis legatis et per promissiones infallibilitatis in hac con- 
nexione eis factas demonstrare et exhibere fide dignos at- 
que infallibiles testes. In hac autem hypothesi profecto ea- 
dem est obligatio hisce legatis fidem adhibendi conservan- 
tibus et attestantibus veritatem pridem revelatam, sive in 
Scripturis sive sine Scripturis eam proponant, sicut fuit 
obligatio adhibendi fidem primis legatis revelationem sibi 
factam etiam sine Scriptura attestantibus. Quamdiu ergo 
-de rerum naturis solum quaeritur, id unum constat, Deum 
(si aliquid revelare velit et fidem postulare in omne futu- 
rum tempus) debere sibi, ut tum primam revelationem red- 
"dat fide dignam, tum modum aliquem eligat conservandi in- 
tegram et semper dignam fide tamquam verbum Dei eandem 
revelationem. Adeoque si modus conservandi est Scriptura, 
requiritur ut quovis tempore adsint sufficientia motiva cre- 
dibilitatis, in ea contineri sincerum et incorruptum ver- 
bum Dei; si modus conservandi est auctoritas testium pro 
Deo legatione fungentium sine Scriptura , requiritur ut 
semper adsint sufficientia motiva credibilitatis, per eorum 
attestationem proponi sincerum et incorruptum verbum Dei. 
Utrovis autem posito idem sane fidei obsequium debetur 
verbo Dei sive scripto sive non scripto; eo tamén discri- 
mine, quod auctoritas testium , qua sine Scripturis credi- 
bile et credendum proponatur verbum Dei, facile intelligi- 
tur; auctoritas vero credibilis Scripturarum sine testibus 
innotescere et conservari non potest. Sed de hac re alibi. 

Nunc de eo > quaeritur, quod in prima parte theseos habet 
secunda nostra assertio. Licet enim ex internis rerum na- 
turis non requiratur, ut verbum credendum sit verbum 
scriptum ; posset nihilominus providentia Dei revelatoris 
voluisse mediatam revelationem numquam proponere cre- 
dendam nisi scriptam. Quod si ex historia revelationis 
ostendi posset, non demonstraret quidem Scripturae neces- 
sitatem absolutam ex rerum naturis; sed tamen demonstra- 
ret, eam esse conditionem aliquam, sine qua Deus ex sua 
libera electione in praesenti ordine humani generis non pro- 
poneret revelationem. Contra vero si ex historia revelatio- 
` nis ostendi potest, saltem usque ad illud tempus de quo 
controversia movetur, veram a Deo revelatam religionem 
numquam exstitisse, quin ex dispositione divina aliquas ve- 
ritates revelatas comprehenderit non scriptas et sola Tra- 
ditione transmissas; si insuper ostendi potest, etiam post 
absolutum canonem librorum divinorum persuasionem de 
aequali oeconomia revelationis christianae semper perdu- 
rasse certissimam theoretice et practice in ipsa societate 
christiana inde ab Apostolis derivata: id per se spectatum 
est argumentum certum, spectatum polemice est saltem 
praeiudicium gravissimum, etiam in deposito revelationis 
christianae contineri veritates credendas, quae Scripturis 
consignatae non sint. Atqui hoc utrumque ex historia re- 
velationis certo constat. Ergo argumento per se certo, po- 
lemice praeiudicio gravissimo ex historia revelationis pro- 
batur, secundum dispositionem divinae providentiae etiam 
in praesenti ordine non requiri comprehensionem in Scriptu- 
ris, ut aliquid ad verbum Dei credendum pertineat; sed 
imo sicut antea semper latius patuit, ita etiam post cano- 
nem Scripturarum absolutum latius patere verbum Dei 
credendum quam verbum Dei scriptum. 

Sane evidenter constat, populum Dei inde ab origine 
humani generis usque ad haeresim saeculi XVI. semper in 
sua fide ac professione habuisse aliqua dogmata ceu di- 
vinitus tradita, quae in Scripturis non continebantur. 

1°. Inde ab origine generis humani usque ad Moysen 
revelatio primitus data de Deo creatore et sanctificatore, 

de cultu divino divinaque lege, de vita futura, de angelis 
bonis ac malis, et maxime de futuro humani generis re- 
paratore servabatur absque ulla Scriptura saltem penes eos, 
qui usque ad tempus fere universalis depravationis rege- 
bantur Spiritu Dei, et sub nomine filiorum Dei distingue- 
bantur a filiis hominum (Gen. VI. 2. 3.), sicut postea « po- 
pulus Dei, populus Deo peculiaris, populus iustus et se- 
men sine querela, » cui « credita erant eloquia Dei, » dis- 
tinguebatur a nationibus (cf. Sap.X.15; Rom.III. 2; IX. 4.). 
Servabatur autem primitiva revelatio partim ministerio 
ordinario per successionem patriarcharum, partim extraor- 
dinario per charisma Spiritus prophetici, quo tum conser- - 
v&tioni tum explicationi et proficienti semper incremento 
revelationis consultum erat (cf. Conc. Trident. sess. VI. 
cap. 2.). 

De patriarchis ante diluvium paucissima quidem novi- 
mus; quae enim post revelationem factam Adamo de eis in 
Scriptura indicantur, ad haec fere reducuntur. De Enos filio 
Seth iuxta versionem vulgatam dicitur: « iste coepit sn- 
vocare nomen Domini » Gen. IV. 26; seu ut est in textu he- 
braico: « tunc coeptum est invocari nomen Domin: » (1), quod 
non de prima institutione (facta iam in Adam, Abel, Seth), 
sed de propagatione et praedicatione publici cultus ao re- 
ligionis intelligi debet. « Septimus ab Adam Enoch » dici- 
tur prophetasse Iud. 14. (2). Irenaeus (1. IV. c. 16. n. 2.) 
exhibet eundem Henoch ut Dei legatum, quamvis falso pu- 
taverit functum esse legatione ad angelos, commutans ni- 
mirum cum aliis antiquis versione LXX. deceptis filios Dei 
Gen. VI. 2. cum angelis lapsis. De Noe scriptum est: 
« octavum Noe iustitiae praeconem custodivit (Deus) dilu- 


(2) mjm nus Np? Omn R 

(2) Inter viros gloriosos Ecclesi. XLIV. laudantur etiam patriarchae 
qui floruerunt ante diluvium; nominatim Henoch et Noe. Laudes ergo 
generales quae v. 1-15 celebrationi speciali singulorum praemittuntur, 
cur sensu accommodo non etiam ad primaevos illos patres referendae 
sint, non apparet ratio. Inter istas laudes praedicatur, quod fuerint 
« nuntiantes in prophetis dignitatem prophetarum » (h. e. prophetiis in se 
exhibentes dignitatem prophetarum, graece a7 myysAxozsg &y mooqnrtioac). 

vium mundo impiorum inducens » (1) 2. Pet. II. 6. Si insi- 
síamus grammaticae formae verborum , hic appellaretur 
Noe octavus iustitiae praeco; unde tota series patriarche- 
rum inde ab Enos, qui coepit invocare nomen Domini, Enos, 
Cainan, Malaleel], Iared, Henoch, Mathusala, Lamech, Noe 
dicerentur praecones iustitiae, atque adeo custodes et prae- 
dicatores religionis. Ita verba Petri interpretati sunt inter 
vetustiores Mauclerus (Monarchia ecclesiast. T. I. p. 226.), 
inter recentes illustrissimus Haneberg (Hist. revelat. sect. I. 
c. 4.), Phillips (Ius eoclesiast. T. II. p. 347.) et alii. Hoc 
deinde sensu si intelligatur Iosephus Antiquit. l. I. c. 3. 
n. 1, viderentur consuevisse ludaei considerasse Traditio- 
" nem antediluvianam per has potissimum octo generationes 
non computando Adamum et filium eius Seth. Verba Iose- 
phi sunt: « Et isti quidem (posteri Sethi) per septem ge- 
nerationes (usque ad Noe) perseverarunt, Deum pro uni- 
versorum Domino agnoscentes virtutemque in omnibus re- 
spicientes. Deinde procedente tempore (sub Noe octavo) in 
peius mutati sunt a patriis institutis » (£x twy map &Üuc- 
pwy). Sed nihil opus est insistere sive illi interpretationi 
verborum s. Petri sive huic Iudaeorum persuasioni ex te- 
stimonio losephi. Tum enim Iosephus potest alio modo ex- 
plicari, tum verba s. Petri admittendo insolentiorem mo- 
dum loquendi simplicius intelliguntur, ut dicatur Noe octa- 
vus inter servatos in arca (cf. 1. Pet. IIT. 20.). Manet ni- 
hilominus, quod in brevissimis illis notitiis patriarchae 
Enos, Henoch, Noe diserte exhibentur ut custodes religio- 
nis et praecones iustitiae. Ceterum cum religiosa revelatio 
et promissiones generi humano in suo progenitore Adamo 
factae usque ad diluvium semper conservatae sint, per se 
patet, eas non nisi per Traditionem propagatas fuisse. Mo- 
dus autem non sane fuit diversus ab eo, qui ut aetate pa- 
triarchali post diluvium se habuerit, distinctius nobis de- 
Soribitur (2). « Scio, ait Dominus de Abraham, quod prae- 


(1) Ka! dgxaiou xospou oux pesaro, AAN os8ooy Nwe Sixarosuyns xn- 
puxa iQuAaE:, xaTaxÀug|uov xocqpu) &csQwv emažaç. 

(2) Conservatio Traditionis etiam historice tantum spectata tem- 
pore patriarcharum facillima apparet, cum propter vitam eorum lon- 

cepturus sit filiis suis et domui suae post se, ut custodiant 
viam Domini et faciant iudicium et iustitiam» Gen. X VIII.19. 
Moyses de temporibus antiquissimis inde a divieione popu- 
lorum ait: « Memento dierum autiquorum, cogita genera- 
tiones singulas, interroga patrem tuum et annuntiabit tibi, 
maiores tuos et dicent tibi; quando dividebat Altissimus 
gentes, quando separabat filios Adam, constituit terminos 
populorum iuxta numerum filiorum Israël (rationem habuit 
in sua providentia praecipuam filiorum Israël, et termi- 
nos populorum adaptavit ad bonum huius populi adhuc fu- 
turi, atque terram numero eius congruam destinavit) Deut. 
XXXII. 7. 8. Idem modus Traditionis universim spectatae 
exhibetur etiam extra familiam Abrahami Iob VIII. 9-12. 
Diximus alibi (cf. th. XII. n. I.), distinguendum esse 
pactum aeternum, spirituale et universale a Deo constitu- 
tum cum genere humano continuo post lapsum, et pactum 
temporarium, typicum, particulare cum uno populo Israël. 
Illud prius propagabatur aetate patriarchali usque ad Moy- 
sen sola Traditione, deinceps Traditione simul et Scriptura 
propagatur, ut mox dicemus. Alterum foedus particulare 
continebatur lege scripta. Hanc rem optime perspexit exi- 
mius Suarez. « Lex proprie sumpta non promittebat prae- 
mia aeterna... et nihilominus verissimum etiam est, homi- 
nes sub lege constitutos habuisse promissionem vitae ae- 
ternae et spiritualium bonorum et fidem eorum... Neque 
hoe posterius cum priori repugnat, quia hanc promissio- 
nem non habuerunt Iudaei ex lege, sed ex Patribus, ut ita 


gissimam paucae generationes ad millenos annos protenderentur. Ut 
numerus annorum exstat in textu hebraico et in Vulgata, Abraham 
natus anno Adami 2008. potuit convixisse cum Sem, qui obiit anno 
Adami 2158; Noe pater Semi natus anno Adami 1056. potuit conversatus 
esse cum Enos, qui mortuus est anno Adami 1140; Enos autem natus 
anno Adami 235. vixit cum avo suo Adam per septem integra saecula. 
Ut sunt numeri apud LXX, series comprehendit paulo plures: Abraham 
vixit cum Thare, Thare cum Sarug, Sarug cum Heber, Heber cum Sem, 
Sem cum Mathusala, Mathusala cum Enos, Enos cum Adam. Iuxta Sama- 
ritanum exemplar Abraham iungitur cum Thare, Thare cum Sarug, Sa- 
rug cum Heber, Heber cum Noe, Noe cum Mathusala, Mathusala cum 
Adam. 

dicam, utique per Traditionem eorum; nam a principio Ec- 
clesiae facta est hominibus fidelibus, et in eis per Traditio- 
nem permansit fides eius, et in Abraham revocata est et ex- 
pressior facta.... Sic ergo ad populum Israeliticum perve- 
nit, et postea per prophetas scripta est, non tamquam nova 
sed tamquam antiqua. Quod totum satis probat testimonium 
Pauli Heb. XI. ubi incipiens ab Abel et progrediens per 
patriarchas usque ad prophetas, omnes dicit habuisse hanc 
promissionem. Lex ergo nullam promissionem spiritualem 
huic antiquae addidit » Suarez de Legibus 1. IX. c. 6. n.21. 

:2^. Ex tempore Moysis, quando iam libri aliqui divini 
scripti erant, in primis a Deo ipso institutum est ministe- 
rium ordinarium Traditionis exegeticae, et authenticae in- 
terpretationis in sacerdotio. « Labia sacerdotis custodient 
scientiam, et legem requirent ex ore eius, quia angelus (le- 
gatus) Domini exercituum est » (1) Mal. II. 7. Lege insti- 
tutionem Deut. XVII. 8-12. cf. Ps. XLIII. 2; LXXVII. 5; 
Ecclesi. VIII.9-19. Ministerium extraordinarium datum erat 
in successione prophetarum, quorum missio referebatur non 
solum ad novas promulgandas revelationes , sed etiam ad 
custodiam et explicationem revelationis et legis acceptae. 
At non solum exegetica erat Traditio, de qua nunc non agi- 
mug; sed per idem ministerium in suo complexu, ut nempe 
componebatur ministerio ordinario sacerdotii et extraordi- 
nario successionis prophetarum, sine dubio veritates divi- 
nae etiam non scriptae servabantur, vel obscurius indica- 
tae in Scripturis clare docebantur in Traditione, maxime 
ex illis quae, iam antiquitus sola Traditione conservatae, ad 
pactum spirituale et universale pertinebant. Etiam inter 
Üsucspocsig Seu traditiones plurimas, quas ludaei inde ab 
antiquis temporibus referebant ad Moysen, sibi una cum 
lege scripta datas in monte Sinai, non est improbabile 
aliquas fuisse genuinas (2). Sed quidquid de his sit, certe 


() win niN2x"mim qR '» 

(2) De his traditionibus multa disputata sunt a recentioribus. Inter 
ipsos ss. Patres non desunt, qui aliquas earum ad Moysen revocandas 
esse putaverint. « Moysés, inquit Hilarius in Ps. II. n. 2, quamvis ve- 
teris Testamenti verba in litteris condidisset, tamen separatim quae- 

doctrina de canone, auctoritate et divinitate ipsorum li- 
brorum sacrorum non nisi Traditione transmissa erat, quod 
quidem per se patet, et etiam intelligitur ex discrimine a 
Iudaeis statuto quoad libros, de quibus obscurior erat Tra- 
ditio. Ita Iosephus (contra Appion. l. I. n. 8.) postquam li- 
bros scriptos usque ad Artaxerxem indicaverat iuxta con- 
suetam penes ludaeos divisionem in Legem, Prophetas, et 
Psalmos; de aliis posterioribus scriptis ait: « non in aequa- 
lem fidem recepta sunt ac priora, propterea quod non ac- 
curata esset successio prophetarum. » Tum de certa Iudaeo- 
rum fide qua hos libros susceperunt et custodiunt, testa- 
tur: « cum tot iam saecula effluxerint... omnibus ludaeis 
gtatim a prima nativitate hoc insitum est, ut haec credant 
Dei dogmata. » Fides porro haec Iudaeorum etiam ex do- 
etrina et ex modo docendi Christi et Apostolorum evidens 
est, nec aliter quam per Traditionem servata. 

9'. Ecclesiam Christi in suo exordio constitutam fuisse 
et fidei doctrinam suscepisse praedicatione Christi et Apo- 
stolorum, doctrinae autem consignationem in Scriptura N.T. 
Ecclesiis iam longe lateque constitutis paulatim subsecutam 
esse, adeoque primitivam Ecclesiam multa credidisse, quae 
verbo Dei non scripto sed tradito tantummodo contineban- 
tur, nemo Christianus negare potest (vide th. IV.). Ergo 
saltem usque ad illud tempus, de quo Protestantes contro- 
versiam movent, scilicet usque ad tempus adultae iam Ec- 
clesiae christianae post obitum Apostolorum, numquam 
, exstitit revelata religio, quin eâ comprehenderentur aliquae 
veritates credendae nullis divinis Scripturis consignatae. 

Quare si verum esset, in religione christiana post aeta- 
tem apostolicam nullas existere veritates revelatas quae 
scriptae non sint,id non esset ex intestina necessitate nec 
ex consueto divinae providentiae ordine in historia reve- 


dam ex occultis legis secretiora mysteria septuaginta senioribus qui 
doctores deinde manerent, intimaverat. Cuius doctrinae etiam Dominus 
in Evangelio meminit dicens, super cathedram Moysi sederunt scribae... 
(Matth. XXIII. 2.). Doctrina ergo horum mansit in posterum, quae ab 
ipso scriptore legis accepta in hoc seniorum et numero et officio con- 
servata est.» 

lationis manifestato; sed esset factum extra ordinem pro- 
videntiae, qua Deus inde ab origine promulgationi et con- 
servationi suae revelationis consuluit. Imo si comparatur 
propria ratio ac forma novi Testamenti cum Testamento 
veteri, hypothesis ista videtur repugnare ipsi perfectioni 
novi Testamenti, in quo semper viventi magisterio ad con- 
servationem et emplicationem revelatae doctrinae longe am- 
pliores promissiones factae sunt quam sacerdotio veteris 
legis (cf. th. IV. sqq.), adeo ut tamquam indoles propria 
et distinguens novae legis exhibeatur scriptio per Spiritum - 
Sanctum in corde Ecclesiae (in intellectu catholico) prae 
lege veteri scripta in tabulis lapideis et litteris defor- 
mata 2. Cor. ITI. 2. 3. 6. 7. 8. (cf. th. XII. n. L). Certe hy- 
pothesis illa singularis Protestantium cum non sit respon- 
dens sed potius repugnans naturae et congruentiae rerum, 
nullo alio modo probari posset, quam a posteriori, instituta 
nempe comparatione inter fidem et doctrinam Ecclesiae ab 
Apostolis derivatae et inter ipsas Scripturas evidenter de- 
monstrando, nihil esse in doctrina Ecclesiae, quod non sit 
etiam in Scriptura, et contra analogiam omnium praece- 
dentium aetatum ac contra propriam a Christo suae Eccle- 
siae inditam formam iam veluti fortuito et per accidens 
non latius patere verbum Dei revelatum ac credendum 
quam verbum Dei scriptum. Atqui 

4». Ecclesia ab Apostolis derivata, quae ipsis adversa- 
ris fatentibus in sua origine tempore Christi et Apostolo- 
rum multa dogmata non scripta credebat fide divina, etiam 
post Apostolos et post completionem librorum divinorum. 
constanter conservavit et tum theoretice tum practice ma- 
nifestavit hoo principium, videlicet non solum non esse ne- 
cessarium, ut veritas credenda contineatur in Scripturis, 
sed re ipsa esse veritates aliquas revelatas et ab Ecclesia 
eredendas ac creditas, quae scriptae non sunt. 

De hae Ecclesiae fide primum ^heoretice et principio 
generali testantur omnes veteres Patres ac doctores, in- 
ter quos nominandi sunt Ignatius per Asiam (apud Eu- 
seb. III. 36.); Clemens Alexandriae (l. de paschate apud 
Euseb. VI. 33.); Tertullianus in Africa (de corona coc. 8. 4.); 

Eusebius in Palaestina (Demonstrat. evang. 1. I. c. 8.); Ba- 
silius in Ponto (de Spiritu Sancto c. 27. n. 67; c.29. n. 71.); 
Epiphanius Cypri (haeres. 61. n. 6.)); Chrysostomus Antio- 
chiae et Constantinopoli (in 2. Thess. hom. 4. n. 2.); Hiero- 
nymus in oriente et occidente (Dialog. adv. Lucif. n. 4.); 
Augustinus nomine totius Ecclesiae (de Baptism.]1. II. n. 19. 
et saepe alibi). Cf. Bellarmin. De verboDeil. IV. c. 7. Horum 
omnium una sententia huc redit: « necessarium se putasse 
, Traditiones acceptas securitatis ergo etiam litteris consi- 
gnare; non omnia observanda et credenda esse scripta; Apo- 
stolos alia scriptis alia sine scriptis tradidisse, utraque 
esse paris auctoritatis; quando constat aliquid esse in Tra- 
ditione, nihil ultra esse quaerendum; multa quae universa 
observat Ecclesia, esse ab Apostolis tradita, licet scripta 
non reperiantur. » Hoc idem principium Ecclesia declaravit 
solemnibus definitionibus in Conciliis. Ita in Concil. VII. 
Act. VII. multa exstant praeclara in hanc rem, quorum 


haec est summa. « Oriens et occidens et aquilo et meridies. 


Spiritus Sancti inspiratione consentimus in unum... omnia 
recipientes, quaecumque sancta catholica Ecclesia antiquitus 
scripta et non scripta recepit » (Harduin.T.IV .p. 478. 479.). 
« Si quis Traditionem ecclesiasticam sive scriptam sive non 
scriptam irritam facit, anathema sit » (ib. p. 471.). Cf. Con- 
cil. VIII. Act. X. can. 1. (Hard. T. V. p. 1098.). 
Praeterea practice et quoad dogmata quaedam specialia 
universa Ecclesia semper professa est eandem unanimem 
sententiam. Sicut enim dogmata in Scripturis consignata 
semper tum fidelibus declarata sunt tum adversus haere- 
ticos defensa appellando ad fontem utrumque Scripturae et 
Traditionis; ita Patres tum seorsim tum in Conciliis collecti 
de quibusdam christianae doctrinae capitibus fatentur, ea 
ex Scripturis demonstrari non posse, nec tamen minus ea- 
dem ad fidei depositum pertinere ex sola Traditione tuen- 
tur. Id verum est non solum de verbis non scriptis, quae 
tamquam solemnes formulae sancita sunt ad strictiorem 
dogmatum declarationem et definitionem, ut sunt formulae: 
una natura tres personae; personae consubstantiales; unio 
secundum hypostasin; efficacia Sacramentorum ex opere 

operato; trausubstantiatio, et aliae plurimae. Huiusmodi 
enim definitiones non tam existentiam Traditionum probant, 
de quibus nune loquimur, quam principium formale T*a- 
ditionis, de quo in superioribus actum est, successores sci- 
licet Apostolorum custodes esse et doctores authenticos 
totius revelatae doctrinae. At eo quo diximus modo, ex sola 
Traditione agnoscunt et defendunt etiam dogmata non scri. 
pta. Ita defendunt divinitatem et integritatem canonis li- 
brorum sacrorum ad unum omnes, qui de hac re aliquid 
disputarunt, ut apparebit ex tractatione de Scripturis in- 
ferius habenda. Ita pariter defendunt baptismum parvulis 
conferendum e. g. Origenes in ep. Rom. l. V. n. 9. T. IV, 
p. 565. « Ecclesia ab Apostolis Traditionem accepit etiam 
parvulis baptismum dare. » Cf. hom: VIII. n. 8. in Lev. 
T. II. p. 230; hom. IX. n. 4. in Iosue ib. p. 420. Augusti- 
nus de efficacia baptismi in parvulis ex Scripturis non habet 
nisi « coniecturam »& circumcisione petitam; argumentum 
autem convincens « si quisquam in hac re auctoritatem 
divinam quaerat, » s. Doctor depromit ex hoc principio: 
« quod universa tenet Ecclesia, nec & Conciliis institutum 
sed semper retentum est, nonnisi auctoritate apostolica tra- 
ditum rectissime creditur » de Baptism. 1. IV. c. 24. Ad 
hane Traditionem solam iterum appellat pro eadem re. « Par- 
vulos baptizandos esse concedunt (ipsi Pelagiani), qui con- 
tra auctoritatem universae Ecclesiae procul dubio per Domi- 
num et Apostolos traditam venire non possunt » de Peccator. 
merit. et remissione l. I. c. 26. cf. ibid.].IIT.c.2; Serm.294. 
n. 14. 17; de Gen* ad litt. 1. X. c. 28. (1). Eodem modo vel 


(1) Anabaptistae iam inde a saec. XVI. a reliquis Protestantibus 
postulabant, ut sibi baptismum infantibus conferendufn ex Scripturis 
demonstrarent. Quod quia efficere non poterant, Lutherus tandem ab- 
surde contendebat, etiam infantes per miraculum iam elicere actum fldei, 
atque ita negavit, quoad baptismum suscipiendum esse aliquos infantes. 
Át reliquum erat, ut hoc miraculum ipsum ex Scripturis demonstrarent, 
quod nec Lutherus nec reliqui Protestantium 'theologi eius sententiae 
sectatores umquam tentarunt. Nune Protestantes sinceriores ultro faten- 
tur, quod anno 1855. protestatus est concionator regis Borussiae Krüm- 
macher: « prorsus in confesso est, baptismum infantium ex Scriptura non 
posse demonstrari.» Neobaptistae cuidam in Conventu ecclesiastico Fran- 

etiam luculentius disputat de Traditione quoad dogma va- 
loris baptismi ab haereticis collati (de Baptism. contr. Do- 
natist. 1. II. c. 7. n. 12; 1. IV. c. 6; 1. V. n. 30. 81; de unit. 
Ecclesiae c. 22. n. 63; contra Crescon. 1. I. cc. 32. 33.). Locis 
omnibus uná sententiá licet verbis diversis repetit, quod 
habet de Baptism. 1. V. 1. c. Quae Cyprianus et alii eius 
: collegae de hac re senserunt, « nullo modo praeferenda sunt 
adversus totius Ecclesiae catholicae confessionem, cuius se 
illi membra esse gaudebant, et unde se neque ipsi praeci- 
derunt, neque diversa sentientes praecidi passi sunt, donec 
aliquando in Domini voluntate per plenarium Concilium 
licet post multos annos, quid esset rectius eluceret , non 
aliqua novitate instituta sed antiquitate roborata... Apo- 
stoli autem nihil quidem exinde praeceperunt (in Scriptura); 
sed consuetudo illa quae opponebatur Cypriano, ab eorum 
Traditione exordium sumpsisse credenda est, sicut sunt multa 
quae universa tenet Ecclesia, et ob hoc ab Apostolis prae- 
cepta bene creduntur, quamquam scripta non reperiantur.» 
Cf. Hieronym. dialog. adv. Lucifer. n. 23. 26. Imo ad mul- 
tiplieia Scripturarum testimonia, ex quibus Cyprianus et 
Episcopi Africani deducere conabantur veritatem suae sen 
tentiae, non aliud responsum est efficacius quam illud Ste- 
phani Pontificis: « nihil innovetur, nisi quod traditum est» 
Lirinens. cc. 9. 10. Cf. Card. Du Perron cont.reg. Angl. ].III. 
ce. 7: 8. 13. 

Sicut ergo populus Dei inde ab origine usque ad Moy- 
sen, et a Moyse usque ad Christum, et tempore Christi ac 
Apostolorum habuit in sua fide ac professione veritates 
etiam non scriptas; ita non minus post Apostolos et post 
completionem librorum inspiratorum Ecclesia ab Apostolis 
propagata semper theoretice et practice profitebatur verita- 
tes aliquas tamquam divinitus revelatas, quas non in Seri- 
pturis sed sola 'Traditione acceperat. 

In historia igitur revelationis universa non n solum nihil 


cofurthiensi eodem anno demonstranti, « quemvis defensorem baptismi 
infantium tandem niti debere auctoritate infallibilis Ecclesiae, » non 
poterant reliqui ministelli respondere aliter quam totum concedendo. 
Vide Edm. lIórg Histor. recent. Protestantismi T. II. p. 39. 40. 


— 25; — 

est, quod suadeat veritates omnes credendas esse veritates 
scriptas; sed ex ea etiam ostenditur, a) comprehensionem 
in Scripturis non esse conditionem necessariam articuli 
fidei; b) divinam providentiam hune ordinem in proponenda 
revelatione numquam esse secutam saltem usque ad tem- 
pus, de quo est controversia; c) sicut tempore antecedenti 
ita etiam tempore post Apostolos, de quo disputatur, Ec- 
clesiam ab Apostolis propagatam habuisse semper in sua 
professione veritates aliquas non scriptas. Non potest ergo 
negari latius patere verbum Dei credendum quam verbum 
scriptum, quin toti historiae revelationis repugnetur, et 
Ecclesia universa semper usque ad novos Apostolos sae- 
culi XVI. perperam constituta, perperam credidisse, perpe- 
ram functa ministerio praedicationis impudentissime dicatur. 

II. His praemissis iam etiam secunda pars theseos de- 
monstrata censeri debet. Dicimus, demonstrato et admisso 
principio formali Traditionis consequi veritatem principii 
materialis, quo asseritur latius patere verbum Dei creden- 
dum quam scriptum. Sane ex principio Traditionis formali, 
ut in superioribus demonstravimus, consensus successionis . 
apostolicae divinitus institutae ad custodiam totius reve- 
latae doctrinae exhibet testimonium authenticum et intal- 
libile de dogmatibus revelatis. Atqui tempore quo Prote- 
stantes ab Ecclesia schisma fecerunt, ex multis saltem sae- 
culis universalem fuisse consensum in plura dogmata tam- 
quam divinitus revelata, quae tamen in Scripturis non con- 
tinentur, vel saltem non ita continentur ut ex eis solis pro- 
bari possint, iidem Protestantes non modo concedunt verum 
etiam eontendunt. Ergo haec dogmata divinitus revelata 
esse negari non potest, nisi negando authentiam consen- 
tientis testificationis, h. e. negando principium formale Tra- 
ditionis. Hoc ergo admisso admitti necessario debet, illa 
dogmata pertinere ad depositum fidei per successionem apo- 
Stolicam conservatum ac traditum, proindeque admitti de- 
bet, latius patere verbum Dei credendum quam verbum Dei 
scriptum. Controversia ergo cum Protestantibus (ut saepe 
iam monui) non est reducenda ad disputationem de sin- 


gularibus quibusdam doctrinae capitibus, utrum ea reve- 

lata sint et divinitus tradita; sed controversia princeps re- 
vocari debet ad ipsum principium formale Traditionis, ex 
cuius veritate sponte sequitur veritas « omnium Traditionum 
christianarum, » et cuius negatio est fundamentum omuium 
aliarum negationum Protestantismi. Vide supra th. III. et 
Coroll. 1. ad th. IX. 

III. In tertia parte theseos dicimus, principium Pro- 
testantium, ut illud proponunt in libris symbolicis, et ut 
praetendebatur tamquam fundamentum et ratio praecipua 
sic dictae Reformationis, sine manifesta contradictione de- 
fendi non posse. 

1°. Professio Protestantium eaque fundamenti instar in 
libris symbolicis proposita ad ostendendam necessitatem et 
iustitiam suae secessionis ab Ecclesia evidenter apostolica, 
his verbis concipiebatur.« Credimus, confitemur et docemus, 
unicam regulam et normam secundum quam omnia dogmata 
omnesque doctores aestimari et iudicari oportet, nullam 
omnino aliam esse (1) quam prophetica et apostolica scripta . 
cum veteris tum novi Testamenti » Formul. Concord. epi- 
tom. S. 1. Agitur de professione fidei divinae, et hac fide 
dicunt se credere: a) (affirmando) libros omnes et solos ve- 
teris et novi Testamenti quos receperunt in suo canone, 
esse libros sacros continentes sincerum verbum Dei ereden- 
dum; nisi enim illos omnes fide crederent sacros et divi- 
nos, non possent eos omnes habere ut normam dogmatum 
fide credendorum ; nisi eos solos crederent sacros et divinos, 
possent esse adhuc in aliis forte libris dogmata credenda, 
&c proinde non possent eos quos habent, credere ut unicam 
normam omnium dogmatum credendorum., b) Credunt (ne- 
gando), nullum esse aliud verbum Dei eredendum nullam- 
que fidei doctrinam, quae illis libris non contineatur et ex 
ilis probari non possit; hanc suam fidem explicite expri- 
munt, dum solemniter profitentur: credimus nullam omnino 
aliam esse regulam et normam, c) Credunt (affirmando et ne- 
gando), singulos esse sibi sufficientes interpretes veri sensus 


(1) Grammatica constructio paulo insolentior, « unicam regulam nul- 
lam omnino aliam esse », tribuenda est ardentissimo zelo horum san- 
ctorum patrum in inculcandis principiis haeresiarchiae 


— 259 — 
huius verbi divini, et Ecclesiam non esse authenticam in- 
terpretem seu iudicem veri sensus; sed singulis suam inter- 
pretationem debere esse normam ad iudicandam interpreta- 
tionem Ecclesiae, et ad iudicanda omnia dogmata ab Eccle- 
sia proposita. Credunt enim eadem illa fide, Scripturam esse 
unicam regulam secundum quam omnia dogmata et omnes 
doctores aestimari et iudicari oportet; qui vero Ecclesiae 
vel cuiuscumque iudicis interpretationem authenticam ad- 
mitteret, iam non iudicaret omnes doctores secundum uni- 
cam regulam (vide supra p. 7-9.). Atqui harum trium as- 
sertionum, quas se fundamenti instar credere profitentur, 
nulla continetur in Scripturis. Ergo eo ipso, quod statuunt 
principium, nihil esse credendum quod scriptum non sit, 
credunt et fundamenti instar credenda esse statuunt plura 
dogmata, quae non sunt scripta. In ipsa igitur enuntia- 
tione principii, qua negant aliquid non scriptum esse cre- 
dendum, simul affirmant aliquid non scriptum esse creden- 
dum, quae est contradictio evidens. E 

2*. Praeter haec omnes communiones nominis christiani, 
et Protestantium coetus praecipui, qui adhuc aliquid do- 
etrinae christianae profitentur, ipsique primi Reformatores 
(« homines Dei, » ut eos appellare adamant), quibus suam 
originem per scissionem ab Ecclesia catholica debent, a) reti- 
nuerunt et retinent aliqua in sua professione et praxi, quae 
per solam "Traditionem Ecclesiae catholicae transmissa, in 
nullis vero Scripturis consignata acceperunt. Crediderunt et 
(nondum delapsi in rationalismum aut atheismum) adhuc 
credere se profitentur, libros singulos Scripturae, quos non 
aliunde quam ab Ecclesia catholica acceperunt, esse inspi- 
ratos vel saltem libros peculiari ratione divinos; baptismum 
valide conferri posse ab haereticis et infidelibus; infantes 
esse baptizandos; celebrandum esse non sabbatum sed diem 
sequentem ; ob graves causas licitum esse Christianis ius- 
iurandum; non esse necessarium abstinere a suffocato et 
sanguine, et alia quae solà Traditione et auctoritate magi- 
sterii Ecclesiae catholicae constant, nullibi autem aunt seri- 
pta; immo de tribus ultimis scriptum videtur contrarium 


(Exod. XX. 10. 11. coll. Matth. XXIV. 20; ibid. V. 83-87; 

Act. XV. 28. 29.), nisi verba secundum catholicae intelli- 
gentiae ac Traditionis lineam interpretemur. b) Credunt 
positive et negative contra fidem Ecclesiae catholicae multa, 
quae non sunt scripta; inter haec ipsum duplex principium 
fundamentale totius systematis, unum quod dicunt princi- 
pium formale, Scripturam solam esse regulam fidei, de quo 
satis lam diximus; alterum quod principium materiale ap- 
pellant, nempe sola fide (1) (i. e. fiducia et certa persua- 
sione, Deum non respicere peccata nostra sed tantum Chri- 
sti merita) hominem iustificari. Praeterea ubinam quaeso 
scriptum est discrimen inter articulos fidei fundamentales 
et necessario credendos atque articulos non fundamentales, 
qui quomodocumque propositi negari possint, quin ideo quis 
excidat & fide et communione Ecclesiae? ubinam est scri- 
ptum, qui sint illi articuli fundamentales? Ex negationibus 
autem, quas opponunt eatholicae doctrinae, nulla prorsus 
in Scripturis continetur. Cf. Hadriani et Petri de Wallem- 
burg « Examen principiorum fidei, » Examen I. methodus 
Augustiniana P. II; de Testimoniis Prob. b*. Est itaque 
principium illud fundamentale Protestantium, ut in sym- 
bolieis libris enuntiatur, tum in se contradictorium tum 
repugnans reliquae eorum doctrinae. 


(1) Lutherus hoc suum dogma tamquam in Scripturis contentum 
persuadere conatus est manifestis multorum textuum corruptelis, inter 
quas illa notiszima Rom. III. 28, ubi inseruit in sua versione particu- 
lam, iustificari hominem « per solam fidem, » (allein durch den Glauben). 
Epistolam canonicam Iacobi suae doctrinae evidenter repugnantem im- 
piis sannis explosit velut « minime evangelicam, » « non apostolicam, ” 
« vere stramineam » (eine recht strüherne Epistel) (Doellinger « Refor- 
matio » T. III. p. 189. sq. 356; Riffel Hist. Eccl. T. II. p. 42; Móhler 
Symbol. T. II. $. 41; Bayle Diction. v. Luther nota O. P.; Lexic. Eccle- 
siast. Friburg. T. VI. p. 676.). 

THESIS XXI. 
~ Multiplici ratione Traditio antecedit Scripturam. 


« Si comparatio instituatur universim inter Traditionem et Scriptu- 
» ram; Traditio censeri debet praecedere tum ordine chronologico, tum 
» ordine logico et cognitionis secundum oeconomiam a Christo institu- 
» tam, tum ordine comprehensionis et amplitudine, qua Traditio spe- 
» ctari potest tamquam totum sub se velut partem continens doctrinam 
» Scripturae et de Scriptura.» ` 


Patet, hic non eo sensu quo in duabus thesibus antece- 
dentibus, quaestionem esse de Traditionibus, quatenus seri- 
ptae non sunt; sed nomine Traditionis significari universam 
doctrinam et disciplinam revelatam , quatenus ut medium 
seu instrumentum eius conservationis spectatur non littera 
scripta sacrorum librorum sed perpetua series testium ac 
custodum fidei, per quos depositum revelationis integrum 
conservatum est, et inde a sua prima promulgatione ad nos 
usque transmissum. Quamvis enim existant revelatae do- 
etrinae capita non scripta, quae per solam Traditionem 
transmissa sunt (th. X1X. XX.), nulla tamen existit do- 
etrina scripta, quae non etiam per Traditionem conservata 
sit; siquidem Scripturae ipsae et proinde contenta in Scri- 
pturis per Traditionem ad nos pervenerunt. Unde potest a 
Seriptura& ut partiali instrumento conservationis praescindi, 
seu potius potest Scriptura ipsa spectari ut res tradita, 
atque ita universa doctrina revelata considerari, quatenus 
est Traditio (vide th. I. et II.). Sie Patres universam 
doctrinam quamvis ex parte Soripturis consignatam, prae- 
scindendo a modo conservationis per Scripturas, appellant 
proprio sensu T'raditionem. « Quid autem, inquit Irenaeus 
l. III. c. 4, si neque Apostoli quidem Scripturas reliquissent 
nobis, nonne oportebat ordinem sequi Traditionis, quam tra- 
diderunt iis, quibus committebant Ecclesias? Cui ordinationi 
Gssentiunt multae gentes barbarorum... sine charta et atra- 
mento scriptam habentes in cordibus suis salutem et vete- 
rem Traditionem diligenter custodsentes. » Hoc itaque sensu 
deelarato divinam "Traditionem comparamus cum divina 
Soriptura. 

I. Traditio praecedit Scripturas ordine chronologico. Hoc 
autem nemo sane ita intelligit, ac si primum universa reve- 
latio fuisset absoluta et per Traditionem propagata, ac dein- 
ceps veritates traditae etiam Scripturis consignatae essent; 
pridem enim ante completam revelationem aliquae Scriptu- 
rae existebant, immo in revelationis progressu Scripturae 
antecedentes praesupponebantur et ad eas appellabatur, ut 
frequentissime factum est a Christo ipso et ab Apostolis. 
Neque etiam propositionis is sensus est, ut quaevis revela- 
tio semper primum praedicatione absque Scripturis tradita 
dicatur, et postea demum scripta in sacro codice; hoc saepe 
quidem, non tamen semper ita factum est (cf.Ier. XX XVI. 32; 
Apoc. I. 3. 19; XXII. 7. 10. 19, ne quidquam dicamus de 
psalmis aliisque libris quibusdam tum moralibus tum histo- 
ricis). Sensus ergo est, quod primo quidem in oeconomia 
veteri revelatio, quae suo modo implicite continebat to- 
tam revelationem paulatim explicandam et complendam 
(S. Th. 2. 2. q. 1. a. 7.), praecessit conservata usque ad 
Moysen per solam Traditionem; in ulteriori vero eius ex- 
plicatione demum inspirati sunt sancti Dei homines ad li- 
bros scribendos. Porro etiam in novo Testamento institutio 
et per traditam fidem informatio Ecclesiae Iesu Christi 
facta est per praedicationem, antequam ullus liber N. T. 
scriptus esset; progressu vero temporis novimus doctrinam 
ex parte fuisse etiam scriptam, eidemque Ecclesiae iam 
pridem constitutae et per apostolicam praedicationem my- 
steriis fidei imbutae Scripturas N. T. una cum libris V. T. 
fuisse traditas tamquam instrumentum doctrinae « utile ad 
docendum, ad arguendum, ad corripiendum, ad erudiendum 
in iustitia » 2. Tim. III. 16. Haec constant ex superioribus 
th. VII. n. II; th. XX. n. I. 

II. Diximus altero loco, Traditionem praecedere quoad 
nos ordine cognitionis Secunduni oeconomiam a Christo in- 
stitutam. Distingui hic debet Traditio spectata wt mere 
historica, quatenus est fundamentum demonstrationis criti- 
cae ac philosophicae, et Traditio im sensu theologico for- 
maliter ut religiosa et divina. De hac Traditione divina 
nobis sermo est. In altero autem termino comparationis 

distinguimus cognitionem de Scriptura ut monumento nobis 
conservato, et cognitionem doctrinae quae est in Scriptura. 
Utramque hanc cognitionem dicimus, secundum oeconomiam 
christianam pendere aliquo sensu a Traditione divina, atque 
ita ordine logico Traditionem priorem esse Scripturis. 

l'. In cognitione de Scriptura spectari potest genuini- 
tas, integritas, veracitas, divinitas doctrinae, inspiratio li- 
brorum sacrorum. i 

Genuinitas hic intelligitur origo operis ab eo scriptore 
eui tribuitur, aut saltem (si scriptor forte non sit comper- 
tus) quod opus scriptum sit eo tempore (late sumpto) et 
iis in adiunctis, quibus asseritur. Haec iam genuinitas pot- 
est saltem de plerisque libris Scripturae prorsus demon- 
strari historice et critice ex traditione, quam diximus mere 
historicam, non secus ac genuinitas aliorum librorum ve- 
terum demonstratur. Dixi saltem de plerisque libris id de- 
monstrari posse, non quod negem fieri posse de omnibus, sed 
quod in quibusdam difficultates sunt maiores, quamdiu Tra- 
ditio sensu non theologico sed mere historico spectatur. 

Integritas sin minus quoad singula quaeque saltem quoad 
rei summam eodem modo demonstrari potest. 

Veracitas ex demonstrata genuinitate in plurimis, ex 
veracitate autem divinitas doctrinae in nonnullis consequi- 
tur. Quando enim constat e. g. de genuinitate librorum 
Moysis, plerorumque librorum historicorum, Evangeliorum, 
Actuum, epistolarum apostolicarum , iam pariter etiam 
constabit de veracitate saltem quoad praecipua quaeque. 
Porro ex veracitate e. g. Evangeliorum constabit de divi- 
nitate personae, ac consequenter de divinitate doctrinae et 
promissionum Christi, quae in Evangeliis leguntur; et ex 
hae divinitate doctrinae et promissionum Christi conseque- 
tur saltem quoad rei summam divinitas doctrinae Aposto- 
lorum in eorum epistolis consignatae. 

At vero veracitas multoque magis divinitas doctrinae 
quoad omnia et singula demonstrari nequit, nisi ex libro- 
rum inspiratione (vel saltem ex charismate infallibilitatis 
in scriptione omnium et singularum sententiarum). 

Inspiratio (idemque dicendum esset de infallibilitate) 

certo et sicut oportet, innotescere non potest nisi testimo- 
nio divino. Hoc autem testimonium licet de aliquot libro- 
rum inspiratione etiam in Scriptura apostolica nobis con- 
servatum sit, quoad totum librorum complexum tamen, qui 
inspir&ti credendi sunt, sola Traditione est transmissum. 
At haec Traditio testimonii divini non est mere historica, 
sed est Traditio christiana per ministerium divinitus insti- 
tutum et per consentientem praedicationem ecclesiasticam 
conservata ac definita; de quibus infemus erit distinctius 
dicendi locus. 

Haec praemittenda erant ut intelligatur, quomodo co- 
gnitio nostra de Scripturis pendeat, et quomodo non pendeat 
& Traditione sensu theologico accepta. Dicimus itaque, ge- 
nuinitatem, integritatem, veracitatem, divinitatem doctrinae 
in libris Scripturae posse quidem, praecisione facta ab au- 
thentica Traditione sensu christiano intellecta, historice 
et critice demonstrari, sed non quoad omnes textus Scri- 
pturae, qui credendi sunt his proprietatibus insignes; non 
pro omnibus qui credere tenentur, cum maxima pars ho- 
minum tali demonstrationi sufficienter percipiendae non sit 
idonea; non pro statu controversiae, ut haec excitata ad 
captum omnium historice et critice terminari possit. Pa- 
riter inspiratio librorum sacrorum et inde consequens ab- 
soluta veracitas et divinitas doctrinae potest quidem etiam 
demonstrari testimonio Scriptura apostolica comprehenso, 
sed sub eadem triplici limitatione: non quoad omnes libros, 
non sufficienter pro omnibus, et praesertim pro statu contro- 
versiae non ad captum omnium (cf. supra th. XVIII. XIX.). 

Porro haec scientifica demonstratio pertinens ad disci- 
plinam apologeticam sine dubio confert et hypothetice ne- 
cessaria est ad defensionem fidei; sed certe non est illa 
& Christo ipso immediate instituta oeconomia ad fidem in- 
tegram et nominatim ad doctrinam de instrumentis fidei 
quoad omnes eorum partes, pro omnibus, pro quavis con- 
. ditione tuto et sine errandi periculo conservandam. Chri- 
stus enim et Spiritus Sanctus per Apostolos quemadmodum 
doctrinam revelatam universam, sic etiam haec instrumenta 
doctrinae una cum revelatione de eorum inspiratione tra- 

didit successioni apostolicae conservanda et adhibenda ita, 
ut eorum conservatio atque de genuinitate, integritate, in- 
spir&tione authenticum iudicium ac definitio pertineat ad 
ipsius apostolicae successionis ministerium et magisterium 
sub assistentia et directione Spiritus veritatis, sicut ad 
idem magisterium universim pertinet custodia, explicatio 
et definitio depositi fidei, eorumque omnium quae ad de- 
positi custodiam sunt necessaria. Ergo secundum oecono- 
miam & Christo institutam principium cognitionis, quae in 
Ecclesia de Scripturis habenda est et habetur, est haec 
ipsamet custodia et authentica praedicatio sub assistentia 
Spiritus Sancti, hocque principium unum et solum est uni- 
versale accommodatum omnibus, quoad omnes libros libro- 
rumque partes, ad controversias omnes iuxta Christi insti- 
tutionem ad captum omnium definiendas, quantum opus 
est pro fine Ecclesiae. Demonstratio heic non alia requi- 
ritur praeter illam, qua ostendimus, universam doctrinam 
revelatam esse commissam custodiae successionis apostoli- 
cae; cum doctrina de Scripturis non sit nisi pars in tota 
doctrina tradita. Vide praesertim th. V. VIII. XI. m. II. 
Atqui custodia illa depositi et perpetua ecclesiastica prae- 
dicatio sub directione Spiritus Sancti sensu theologico ma- 
xime proprio est Traditio (th. XI.) Ergo secundum oeco- 
nomiam ordinariam a Christo institutam cognitio christiana 
de Scripturis universalis subiecto (quoad universitatem 
fidelium) et universalis obiecto (quoad omnes libros), - prae- 
sertim vero cognitio de Scripturis formaliter ut divinitus 
inspiratis, pendet a Traditione, proindeque haec logice et 
ordine cognitionis prior est. 

2^. Doctrina i» Scripturis et Traditio quo ordine cogni- 
tionis sese excipiant, constat ex thesi XVIII. collatis the- 
sibus VII. n. II; X. n. II; XIX. Praedicatio videlicet ecele- 
siastica est norma ad intcllizended doctrinam in Scripturis 
sensu illis thesibus demonstrato. Declaratum vero etiam est, 
hanc rationem normae non ita accipiendam esse, ac si prae- 
Scindendo a Traditione christiana nihil certi de Scripturis 
intelligi, aut verus sensus i» Scripturis hermeneutica cer- 
titudine deüniri nullibi posset. 

Ex hac autem ratione, quia praescindendo a Tradittone 
christiana et ab authentico magisterio possunt multa in- 
telligi de divina auctoritate saltem aliquorum librorum et 
de vero sensu in Scripturis, vel quia polemice auctoritas 
divina et etiam inspiratio Scripturarum potest ex conces- 
sione adversarii supponi; ex hac inquam et sub hac ratione 
potest Scriptura assumi ut logice et in ordine cognitionis 
prior, atque ita ex ipsis Scripturis auctoritas ceteraeque 
proprietates tum Ecclesiae tum Traditionis demonstrantur. 

Verum a) in illa praecisione a Traditione christiana, 
praesidiis mere historicis et criticis innixa cognitio de Seri- 
pturis erit et ipsa historica magis quam proprie theolo- 
gica. b) Quando ex concessis ab adversario polemice assu- 
mitur inspiratio Scripturarum, quod altero loco diximus, 
ea non est prioritas logica Scripturae absoluta et ex obie- 
clivo rerum ordine sed ex aliqua hypothesi. c) Nec in hac 
hypothesi polemica assumitur, nec in illa praecisione quam 
diximus, a Traditione christiana, obtineri potest velut ante- 
cedens cognitio auctoritatis multoque minus inspirationis 
omnium librorum, et veri sensus totius doctrinae, quae est. 
in Scripturis; sed vel ex demonstratione historica prae- 
supponitur vel ex concessione adversarii assumitur ut prior 
cognitio divinae auctoritatis aliquot librorum , et demon- 
strabilis verus sensus aliquot peculiarium capitum doctri- 
nae, quae clare in Scripturis consignata sunt. Ita sine pe- 
titione principii et quin ideo subvertatur logica prioritas 
Traditionis in hac thesi statuta , in superioribus usi su- 
mus auctoritate Scripturae ad auctoritatem "Traditionis 
demonstrandam. Vide Scholion ad th. VII. 

III. Pars ultima theseos, ubi dicimus Traditione tam- 
quam toto comprehendi velut partem doctrinam de Scri- 
ptura et doctrinam quae est in Scriptura, constat ex ipsa 
Traditionis definitione. Universa quippe doctrina revelata 
proindeque tam doctrina non scripta quam doctrina scripta 
conservatur etiam per magisterium semper vivens et per 
praedicationem successionis apostolicae (1). Doctrina autem 


(1) Hoc non debet ita intelligi, ac si illud omne, quidquid est Scri- 
pturis consignatum, conservaretur etiam per Traditionem seorsum et in- 

spectata secundum hune modum custodiae et propagationis 
per aetatum decursum, est ac dicitur proprio sensu Tra- 
ditio. Cum igitur huius universae doctrinae ita ad nos 
usque propagatae pars sit doctrina de Scripturis et doctrina 
consignata in Scripturis (th. XX.); merito dicimus, in or- 
dine comprehensionis Traditionem esse totum , doctrinam 
de Scripturis et in Scripturis esse partem totius. 


dependenter a Scriptura. Sed a) Scriptura ipsa sub assistentia Spiritus 
Sancti conservatur et explicatur per successionem apostolicam, atque 
ita omnia etiam Scripturis consignata conservantur per Traditionem 
mediate; licet in multis doctrinae revelatae capitibus instrumentum im- 
mediatum conservationis pro ipsa successione apostolica seu pro Ecclesia 
docente sit littera scripta. b) Distingui debent, quae sunt in Scripturis 
dogmata (theoretica et practica) revelata propter se, nempe propter suam 
dignitatem ac necessitatem a Deo manifestata et proposita ad creden- 
dum, et quae sunt revelata per accidens, h. e. quae sunt inspirata ad 
Scribendum et sub inspiratione Scripturis consignata non propter se sed 
propter alia, quibuscum connectuntur et ad quae relationem habent, ut 
sunt e. g. adiuncta quaedam in historia et his similia (S. Th. 2. 2. q. 1. 
a. 6. ad 1; q. 2. a. 5.). Priora illa dogmata saltem ea quae sunt com- 
muniter omnibus explicite credenda, conservantur etiam Traditione seor- 
sum a Scriptura, et de his valet quod ait s. Irenaeus: « quid si neque 
Apostoli quidem Scripturas tradidissent, nonne oportebat ordinem sequi 
Traditionis? » Nihilominus etiam quoad dogmata scripta et revelata 
propter se universim loquendo Scripturae sunt in praesenti ordine pro- 
videntiae instrumentum necessarium magisterio divinitus instituto in 
. successione apostolica. Quoad illa alia quae diximus revelata per acci- 
dens, ea conservata per Traditionem independenter a Scripturis intelligi 
non possunt; sed conservantur Scripturis, quas conservat Traditio. 


— 908 — 


SECTIO IV. 
DE CATHOLICAE DOCTRINAE EXPLICATIONE. 


THESIS XXII. 


Revelatio catholica per Iesum Christum 
et per Spiritum Sanctum in Apostolis completa est. 


« Revelatio catholica in plenitudine temporis a Christo Dei Filio 
» per se ipsum et per Spiritum Sanctum in Apostolis completa censeri 
» debet, ita ut non solum nova oeconomia perfectioris ordinis et am- 
» plioris revelationis Dei ab antiquis nonnullis et recentioribus haere- 
» ticis conficta excludatur, sed etiam in oeconomia praesenti nullum 
» obiectivum incrementum depositi fidei catholicae sacris Scripturis et 
» &postolica Traditione comprehensi post Apostolos aut factum aut in 
» Ecclesia militante adhuc exspectandum sit. » 


Revelatio facta a Christo Dei Filio dum visibilis eum 
hominibus conversatus est, et per Spiritum Sanctum in Apo- 
stolis potest dupliciter concipi velut adhue complenda. Pri- 
mo modo intellexerunt Montanistae, Manichaei, sectae plu- 

*res medii aevi, ut Fraticelli et homines evangelii aeterni 
(saltem aliquatenus etiam Abbas Ioachim), sectae innume- 
r&biles recentioris aetatis Anabaptistae, Schwedenborgiani, 
Irwingiani, homines ecclesiae futurae seu omnes illi, qui 
exspectant novam et abundantiorem effusionem Spiritus 
Sancti (cf. p. 55.).. Omnes enim isti, quamquam alii aliter, 
statuerunt tertiam perfectiorem oeconomiam Spiritus San- 
cti, quae sit in simili fere relatione ad oeconomiam secun- 
dam a Christo Filio Dei institutam, sicut est haec secunda 
ad primam veteris Testamenti seu ad oeconomiam Patris, 
ut illorum aliqui eam appellabant. Exclusa hae manifesta 
haeresi posset profectus obiectivae revelationis concipi se- 
cundo modo, ut Ecclesia Christi in terris, quam haeretici 
ili dicunt vel destructam vel destruendam, sit quidem 
iuxta divinas promissiones perpetua usque ad consumma- 
tionem saeculi; sed in Ecclesia ipsa accipiat revelatio in 
dies nova incrementa, sicut in V. T. a prima inchoatione 
usque ad Christum et Apostolos continuo novae. revela- 
tiones antiquis accesserunt. 

In thesi profectum obiectivum revelationis post Aposto- 
los sub utraque forma negamus. Est enim consummatio 
catholicae revelationis per Christum et per Spiritum San- 
ctum in Apostolis ipsamet-caput doctrinae in divinis Scri- 
pturis et in Traditione expressum , atque in successione 
apostolica totaque vita Ecclesiae theoretice et practice mul- 
tipliciter manifestatum. 

I. Ad primum quod attinet, oeconomiam praesentem Ec- 
clesiae Iesu Christi esse statum ultimum atque supremum 
divinae manifestationis pro hac conditione mortali generis 
humani, plane manifestum est ex ipsa revelatione christiana. 

1°. Generatim in Scripturis novum Testamentum a Chri- 
8to conditum comparatur veteri tamquam perfectum et con- 
summatum imperfecto et inchoato, tamquam firmum et im- 
mobile perficiendo et transferendo in hunc ipsum statum 
perfectionis. Sicut enim Foedus antiquum semper exhibetur 
ut inchoatio sub spe et exspectatione novae oeconomiae, per 
quam perficiatur; ita ulterior divinae manifestationis per- 
fectio quae in novo Testamento exspectanda proponitur, 
non est alia, quam ut fides transeat in visionem facie ad 
faciem in patria. Huius rei demonstrationem data opera 
exhibet s. Paulus in epistola ad Hebraeos. 

a) Oeconomia legis Mosaicae (ita arguit, Apostolus) im- 
perfecta erat et tantummodo manuductio ad novam oeco- 
nomiam Christi perfectam; unde et sacerdotium in veteri 
pacto erat inefficax et ideo abrogandum, proindeque etiam 
abroganda erat tota illa oeconomia quatenus erat imper- 
fecta, ut patet ex intimo nexu sacerdotii cum religione 
universa. Succedere autem ei debuit sacerdotium Christi 
altioris ordinis, efficax, aeternum; et numquam abrogan- 
dum; ex quo ipso constat, etiam oeconomiam in hoc aeterno 
sacerdotio fundatam esse aeternam. « Si ergo consummatio 
per sacerdotium Leviticum erat.... quid adhuc necessarium 
fuit secundum ordinem Melchisedech alium surgere sacer- 
dotem ?... Translato enim sacerdotio necesse est, ut et legis 
(oeconomiae totius) translatio fiat... Reprobatio (berners 
abolitio) quidem fit praecedentis mandati propter infirmi- 
tatem eius et inutilitatem (ĉia «o &uenq &aÜeveq xar dvwpeheç 

propter ineffieaciam); nihil enim ad perfectum adduxit 
lex: introductio vero (erat) melioris spei; per quam proxi- 
mamus ad Deum... Hic autem (Christus) eo quod maneat 
in aeternum, sempiternum habet sacerdotium. Unde et aal- 
vare in perpetuum potest accedentes per ipsum ad Deum » 
VII. 11. sqq. b) Antiquum Testamentum umbra erat et ty- 
pus novi; ideo illi imperfecto debuit succedere hoc perfe- 
ctum. Illud propter ipsam imperfectionem debuit desinere, 
ergo huic propter perfectionem (supremam secundum actua- 
lem Dei providentiam) nullum perfectius succedet. « Nam si 
illud prius culpa vacasset (&t yap nY &spm 04 si fuisset exem- 
ptum ab imperfectione), non utique secundi locus inquire- 
retur » VIII. 5-18. c) Diserte ex historia fundationis anti- 
qui et novi Testamenti declarat Apostolus; hoc secundum 
esse. ultimum et immobile. Ita enim prophetiam, « adhuc 
semel (1), et movebo coelum et terram » Agg. II. 7, inter- 
pretatur. « Quod autem adhuc semel dicit, declarat mobi- 
: lium translationem (pergðcoiw) tamquam factorum, ut ma- 
neant ea quae sunt immobilia. Itaque regnum immobile sus- 
cipientes, habemus gratiam » XII. 27. 28. Antiquum Testa- 
mentum est illud « quod evacuatur » , novum illud « quod 
manet » 2. Cor. III. 11. cf. Rom. X. 4; Gal. III.28. sq.; IV.9. 4. 

2", Sicut novum Testamentum comparatur cum veteri 
tamquam perfectum succedens imperfecto, ita ipsum tam- 
quam imperfectum cum succedente perfecto confertur num- 
quam nisi cum visione beatifica 1. Cor. XIII. 9-138. coll. 
2. Cor. V. 7; 1. Io. IIl. 2. Triplex itaque status sibi respon- 
det et per gradus cohaeret, umbra testamenti veteris, imago 
novi, res visionis beatae, quod indicat Apostolus Heb. X. 1. 
u Umbram habens lex futurorum bonorum, non ipsam ima- 
ginem rerum. n Habet se igitur vetus oeconomia ad Eccle- 
siam Christi in terris, sicut Ecclesia in terris se habet 
ad Ecclesiam coelestem; atque ita Ecclesia Christi est media 
inter veterem umbram et consummatam promissionum pos- 
sessionem. « Primum tabernaculum est Synagoga, secun- 


(1) In heb. N'T VYY NIN "y; Vulgata: « adhuc unum mo- 
dicum »; LXX. et Paulus ¿ri draž, 

dum Ecclesia, tertium coelum... Primum in umbra fuit et 
figura, secundum in figura est et in veritate, tertium in 
veritate sola (al. in veritatis aula). In primo ostenditur 
vita, in secundo datur, in tertio possidetur » s. Bruno 
Astens. hom. 34. ed. Romae 1791. T. II. p. 409. (exstat sub 
nomine Eusebii Gallicani in Bibl. Max. T. VI. p. 721.). 
Cf. s. Ambros. in Ps. 38. n. 25; Dionys. Hieràrch. ecclesiast. 
c. b. n. 2. : 

9'. Idem demonstratur ex constanti modo loquendi Scri- 
pturae, quo oeconomia haec praesens a Christo instituta ap- 
pellatur plenitudo temporis Gal. IV. 4; Eph. I. 10. et reve- 
latio in Christo et per Christum dicitur facta in novissimis ` 
diebus Heb. I. 1; Act. II. 17; 1. Pet. I. 20. (Cf. S. Th. 2.2. 
q. 1. a. 7. ad 4.). 

II. Commentum perficiendae revelationis in aliqua tertia 
perfectiori oeconomia, de quo diximus, excludetur a fortiori 
omnibus argumentis, quibus revelationem novam ad incre- 
mentum depositi catholici pertinentem ne in hac quidem 
perpetua Ecclesia Christi amplius expectandum esse demon- 
stramus. ; 

1°. Consideretur modus loquendi et doctrina Scriptura- 
rum de consummatione revelationis eiusdemque promulga- 
tione per Apostolos, et de professione ac praedicatione fidei 
in eorum successoribus usque ad consummationem saeculi. 

a) In ultimo sermone Io. XVI. 12-15. Christus Domi- 
nus directe et immediate spectat Apostolos personaliter, 
eisque per Spiritum Sanctum totam veritatem salutarem 
revelandam promittit, revelandam vero ut Apostolis h. e. 
ut suis legatis, non solum ad credendum et sciendum sed ad 
praedicandum et testificandum. « Adhuc multa habeo vobis 
dicere, sed non potestis portare modo. Cum autem vene- 
rit ille Spiritus veritatis, docehit vos omnem veritatem (1). 
Non enim loquetur a semet ipso, sed quaecumque audiet: 
loquetur, et quae ventura sunt, annuntiabit vobis. Ille me 
elarificabit, quia de meo accipietet annuntiabit vobis. Omnia 
quaecumque habet Pater, mea sunt; propterea dixi, quia de 

(1) "Ez: m0AXa iyw Aeysiy Upav, 44A ou 8uvaa0e Baata(ew apti orav Os 
EAOn &x£1y0$, TO myeua TNE aAnbsias, cönynosi pas iis maray Tn» GÀnOsIav. 

meo actipiet et annuntiabit vobis.» «) Quod dicimus, di- 
recte et immediate spectari Apostolos personaliter, non so- 
lum in defectu praesenti infirmitatis sed etiam in perfe- 
ctione futura suscipiendae totius veritatis, manifestum est 
ex oppositione parallela in duobus primis incisis. Profecto 
enim qui non possunt portare modo, sunt personaliter ipsi 
illi homines ad apostolatum vocati; iam vero huic condi- 
tioni in qua modo sunt, opponitur altera in qua iidem ipsi 
erunt tunc, cum venerit ille Spiritus veritatis (1); infirmi- 
tati qua non possunt portare, opponitur perfectio qua iidem 
docentur omnem veritatem (2). B) Alterum quod diximus, 
Apostolis ita personaliter spectatis promitti. revelationem 
totius veritatis salutaris, constat ex ipsis disertis verbis. 
Infinita veritas cum relatione ad extra, nempe ad omnem 
veritatem revelandam Ecclesiae, consideratur secundum or- 
dinem communicationis in tribus personis SS. Trinitatis, 
in Patre, a Patre in Filio, a Patre Filioque in Spiritu 
Sancto, qui ideo est ac dicitur Spiritus veritatis in se et 
ad intra ob communicationem infinitae veritatis a Patre et 
Filio (3); Spiritus veritatis ad extra, ad Ecclesiam ut com- 
municator omnis veritatis revelandae (4). Ipsa ergo substan- 
tialis veritas, Sancta Trinitas, in aeternis suis consiliis 
nullam habet aliam veritatem revelandam in tempore wt 
veritatem Ecclesiae in terris praeter hanc, quam omnem 


(1) Non utique ipso die pentecostes, sed tempore adventus Spiritus 
Sancti paulatim ac per gradus inducti sunt in omnem veritatem, ut ex 
manifestis factis et ex ipsis verbis constat: inducet in omnem veritatem 
oómyncsi UMAS. 

(2) 'Ou 83uvac0: BaoraÇsiy = óðnynosi pas 56 masay Tw» dÀ7Ósavy 

apri = óTay sÀÓm S$xsivog. 

(8) Filius veritas 5 2505, Spiritus Sanctus Spiritus veritatis to 
TYycUJ4O. TNS aÀ»n0tiac. Of. tract. de Trin. p. 404. ed. 2". 

(4) Communicatio veritatis substantialis quae est ipsamet essen- 
tia divina, a Patre vero in Filium veritatem, a Patre et Filio in Spiri- 
tum veritatis; a SS. Trinitate quae est una veritas, communicatio ana- 
loga veritatis in Ecclesiam. Unde vides Ecclesiae novi Testamenti quae 
est regnum veritatis (Io. XVIII. 86. 37.) et firmamentum veritatis 
(1. Tim. III. 15) et sanctificata in veritate (Io. XVII. 17.), intimam unio- 
nem et relationem ad SS. Trinitatem (Io. ibi 21-23.) quemadmodum 
etiam in symbolo apostolico et aliis deinceps signiflcatur. 

docere heic dicitur Spiritus veritatis. Atqui hanc omnem 
veritatem dicitur docere ipsos personaliter spectatos Apo- 
stolos. Ergo tota veritas, quae est veritas Ecclesiae in ter- 
ris, ipsis Apostolis revelata est a Spiritu veritatis. y) Hanc 
esse veritatem Ecclesiae, hoc est, revelatam Apostolis non 
pro ipsis solis sed pro Ecclesia et ut Ecclesiae communi- 
eandam, manifestum est ex ipso fine revelationis catholi- 
cae, ex munere apostolatus, ex disertis mandatis Christi 
fundatoris Ecclesiae. Ideo dixi, directe et immediate spe- 
ctari personaliter ipsos Apostolos ; nam finaliter sane in 
doctrina omnis veritatis, quam ipsi docentur a Spiritu ve- 
ritatis, spectatur tota Ecclesia ab Apostolis docenda hane 
omnem veritatem catholicam. 

Initio huius ipsius sermonis in quo Dominus Apostolis 
promittit totam veritatem salutarem (masay tny &ànherav), 
explicuit hune scopum quem diximus. « Mittam vobis a 
Patre Spiritum veritatis.... ¿lle testimonium perhibebit de 
me; et vos testimonium perhibebitis de me, quia ab initio 
mecum estis » (testimonium divino-humanum) Io. XV. 26.27. 
Et mox in fine, totius sermonis rogat sanctificationem Apo- 
stolorum i» tota illa veritate, et omnium fidelium omnium 
locorum et temporum, qui per verbum Apostolorum utique 
secundum totam illam veritatem credituri sunt in ipsum. 
« Pater sanete... sanctifica eos in veritate (iv ty &ànhera), 
sermo tuus veritas est; sicut tu me misisti in mundum, et 
ego misi eos in mundum... non pro eis autem rogo tantum, 
Sed et pro eis qui credituri sunt (sine discrimine temporis) 
per verbum ipsorum in men Io. XVII. 17-20. Hoc verbum 
praedicandum totius veritatis revelatae eisdem solemniter 
committit post resurrectionem suam. « Euntes docete omnes 
gentes.... docentes eos servare omnia, quaecumque mandavi 
vobis » (quaecumque nimirum mandavit vel visibiliter do- 
cens vel invisibiliter mittens Spiritum veritatis, qui ab ipso 
accipit et quaecumque audit, loquitur) Matth. XXVIII. 20. 
Haec igitur « omnis veritas quam docuit eos Spiritus ve- 
ritatis, » haec « omnia quaecumque eis mandavit » Filius 
Veritas, sunt evangelium quod praedicare iubentur omni 
creaturae in mundo universo Marc. XVI. 15, et in quo evan- 

FRANZELIN, 18 

gelio per virtutem supervenientis Spiritus Sancti testes 
constituuntur in Ierusalem, et in omni Iudaea, et Samaria, 
et usque ad ultimum terrae Act. I. 8. Hinc quoniam quod 
Apostoli acceperunt et praedicaverunt, est totum evangelium 
h. e. tota veritas annuntianda Ecclesiae, praeter illud « non 
est aliud evangelium » Gal. I. 6-9. 

b) Ex his iam evidens est, quo munere functuri : sint 
successores Ápostolorum usque ad consummationem saecu- 
li, quae futura sit fides obiectiva (obiectum fidei quod cre- 
ditur) in Ecclesia usque ad mensuram aetatis plenitudinis 
Christi (Eph. IV. 183.). Totum evangelium, tota veritas fidei 
revelata est Apostolis pro Ecclesia, ac proinde eadem tota 
veritas fidei ab eis praedicata et transmissa est Ecclesiae. 
Praeter illam ergo totam veritatem ab Apostolis praedica- 

tam nulla datur alia veritas Ecclesiae Christi, hoc est, ve- 
ritas fidei catholicae. Aeque late ergo patet nec ulterius 
protensa intelligi potest veritas fidei catholicae, quam veri- 
tas praedicationis apostolicae. 

æ) Hinc totum aedificium spirituale Ecclesiae, fides cum 
omnibus suis divinis institutis et virtutibus, dicitur ut 
templum sanctum in Domino, et omnes fideles dicuntur 
a superaedificati super fundamentum Apostolorum et Prophe- 
tarum, ipso summo angulari lapide Christo Iesu» Eph.II.20. 
In ordine igitur doctrinae et institutorum Ecclesia non ha- 
bet aliud fundamentum quam revelationem veteris Testa- 
menti per Prophetas et revelationem novi Testamenti con- 
summataim per Apostolos, cuius principium et finis est 
Christus lesus. Fideles ergo in tota sua fide innituntur 
fundamento praedicationis apostolicae (in qua ut in con- 
summatione praedicatio prophetica includitur). Neque vero 
haec solum institutio temporaria, forte pro aetate dumta- 
xat primitiva Ecclesiae, censeri potest. Sed quamdiu fun- 
datio in lapide angulari Christo Iesu, praeter quem funda- 
mentum aliud nemo potest ponere (1. Cor. III. 10.) pro Ec- 
clesia Christi manet essentialis; tamdiu haec connexio et 
fundatio in lapide angulari pro eadem Ecclesia Christi non 
perfieitur nisi per «fundamentum Apostolorum et Prophe- 
tarum.» Hinc ipsa civitas sancta Ierusalem coelestis, quae 

velut lapidibus pretiosis construitur omnibuselectis omnium 
temporum translatis a meritorio stadio fidei ad gloriosum 
praemium fidei , symbolice ostensa est s. Ioanni « habens 
fundamenta duodecim, et in ipsis duodecim nomina duo- 
decim Apostolorum» Apoc. XXI. 14. 

9) Quoniam ex demonstratis apostolatus institutus erat 
ad primam fundationem Ecclesiae per totius veritatis fidei 
praedicationem ; hoc ipso successorum munus non potest 
esse alterius adhuc veritatis revelatio; sed illius « omnis 
veritatis » ab Apostolis acceptae in sua integritate et in 
suo genuino sensu conservatio et praedicatio. Quando igi- 
tur Apostolis ut iuridice repraesentantibus totam suam 
successionem usque ad consummationem saeculi praeceptum 
est: « docete omnes gentes... docentes eos servare omnia, quae- 
cumque mandavi vobis; » munus impositum docendi totam 
veritatem catholicam utique pertinet aeque ad perennem 
successionem apostolicam ae ad collegium ipsorum A posto- 
lorum. Verum ad Apostolos hoc magisterium pertinet ut 
ad primos promulgatores totius veritatis catholicae revelan- 
dae; ac proinde propter hanc totietatem veritatis ab ipsis 
Apostolis vi suae missionis iam promulgatam, ad succes- 
sores magisterium pertinet ut praedicatores eiusdem totius 
veritatis catholicae revelatae. Magisterium ergo illo mandato 
testamentario, docete... servàre omnia quaecumque manda- 
vi vobis, a Verbo incarnato institutum quoad obiectum do- 
ctrinae tam late patet pro tota successione apostolica ac 
pro ipso.collegio apostolico; sed in Apostolis est magiste- 
rium primae promulgationis quoad totam doctrinam reve- 
landam, in successoribus magisterium praedicationis eius- 
dem totius doctrinae revelatione iam completa (cf. th. V.). 

Quapropter successores Apostolorum ubique exhibentur 
ut testes et doctores tantummodo eorum, quae acceperant 
ab Apostolis (th. V. n. III.). Eorum enim munus est et of- 
ficium « permanere in iis quae didicerant et credita sunt 
illis» ab Apostolis, « scientes a quibus didicerint;» eadem 
quae ab Apostolis « acceperunt per multos testes, » iuben- 
tur « commendare fidelibus hominibus, qui idonei erunt et 
alios docere; » monentur , ut « formam habeant sanorum 

. verborum, quae ab Apostolis audierant in fide, » et «u bo- 


num depositum custodiant per Spiritum Sanctum » 2. Tim. 
I. 13. 14; II. 2; III. 14. Fideles omnes pariter iubentur « su- 
percertare semel traditae sanctis fidei n Iud. 9 ; « ambulare 
in Christo, radicati et superaedificati in ipso et confirmati 
fide, sicut et didicerant » Coloss. II. 7. 

c) Quae hactenus demonstravimus, compendio ad haec 
capita reducuntur. x) Ad munus extraordinarium aposto- . 
latus pertinet prima promulgatio totius revelandae verita- 
tis, quam ipsi immediate a Christo vel a Spiritu Sancto 
acceperunt revelatam. 9) Hoc charisma non solum positive 
pertinet ad apostolatum; sed est ei proprium emclusive eo 
ipso,quod a Spiritu veritatis docebantur « omnem verita- 
tem » pro Ecclesia novi Testamenti, seu totam veritatem ca- 


tholicae revelationis. Unde fit, ut successores ab ipsis Apo- - 


stolis ordinati iubeantur tantummodo custodire depositum, 
et docere ea quae didicerant ab Apostolis. Hinc porro y) tota 
Ecclesia in sua fide et doctrina innititur, omnesque fide- 
les sunt superaedificoati super fundamentum Apostolorum 
et Prophetarum; atque idcirco fidelibus omnibus commen- 
datur, ut non aliam admittant doctrinam fidei, nisi quae. 
derivatur ab Apostolis. Quando igitur inculcatur fidelibus: 
« observetis eos, qui dissensiones et offendicula praeter do- 
ctrinam quam vos didicistis (1), faciunt» Rom. XVI. 17; 
huiusmodi sententiae declarant esse contra doctrinam Apo- 
stolorum, quidquid tamquam fides revelata ab omnibus fi- 
delibus credenda proponitur praeter et supra doctrinam ab 
Apostolis traditam. 3) Quamvis igitur tempore apostolico, 
quo testimonia citata Scripturarum sunt edita, revelatio 
catholica nondum fuerit conclusa; attamen nulla nova re- 
velatio in deposito fidei suscipienda erat, quae non esset 
ab ipsis Apostolis vel promulgata vel confirmata. Hinc in- 
telligitur pertinens ad ipsum magisterium proprium apo- 
stolatus, id quod veteres tradunt, ipsos libros inspiratos 
Evangelii Marci a s. Petro, Evangelii Lucae a s. Paulo 


fuisse probatos et Ecclesiae commendatos (Euseb. H. E. - 


II. c. 15; III. c. 4; Hieronym. de viris illustrib. c. 7. et 8.). 


(1) Ilaga tny 3i9aym», hy peis ipabere. 

c) Ex his omnibus clarum est, quod suscepimus demon- 
strandum. Quoniam munus extraordinarium apostolatus in- 
stitutum erat a divino Salvatore ad primam fundationem 
Ecclesiae in suo fundamento ipsáque su& essentiá nempe 
in doctrina fidei completam; idcirco promissus et missus 
Spiritus veritatis revelationem totius veritatis fidei catho- 
licae in ipsis illis primis fundatoribus plantatoribusque 
complevit. Nulla ergo amplius revelatio catholica in mili- 
tante Ecclesia Dei est exspectanda. 

2^. Si quod dubium manere posset de vero sensu in al- 
latis testimoniis Scripturae per se inspectis , res ipsa de- 
monstratur ex diserta doctrina et practico agendi modo to- 
tius Ecclesiae. | 

a) Diserta doctrina et praedicatio Ecclesiae quam in 
thesi VIII. et sqq. exposuimus, hanc ipsam totius revela- 
tionis catholicae incommutabilem completionem per Spiri- 
tum Sanctum in Apostolis absolutam, de qua nunc agimus, 
evidenter demonstrat. 

æ) Semper et ubique in Eeclesia ratum erat principium, 
suecessores Apostolorum esse custodes doctrinae apostoli- 
cae, cui nihil addi a qua nihil detrahi possit. « Regula 
lucis est: custodi quae accepisti, neque addens quidquam 
neque detrahens » s. Barnabas ep. n. 19. « Neque is qui 
multum de fide potest dicere, ampliat, neque is qui minus, 
diminorat » Iren. I. c. 10. n. 2. « Vera cognitio Aposto- 
lorum doctrina est et antiquus Ecclesiae status » id. IV. 
c. 99. n. 8. « Nobis curiositate opus non est post Christum 
ducem nee inquisitione post evangelium ; quum credimus, 
nihil desideramus ultra credere: hoc enim prius credimus, 
nihil esse quod ultra credere debeamus... Imprimis hoc 
propono, unum utique et certum aliquid institutum esse a 
Christo, quod credere omni modo debeant nationes... Quae- 
rendum est donec invenias, et credendum ubi inveneris; et 
nihil amplius quam custodiendum quod credidisti, dum hoc 
insuper credis, aliud non esse credendum ideoque nec re- 
quirendum, cum id inveneris et credideris, quod ab eo in- 
stitutum est, qui non aliud tibi mandat inquirendum, quam 
quod instituit » Tertull. Praescript. cc. 8. 9. « Quod admo- 

net Cyprianus (ep. ad Pompei.), ut ad fontem recurramus, 
id est ad apostolicam Traditionem, et inde canalem in no- 
stra tempora dirigamus, optimum est et sine dubio facien- 
dum » Aug. de Bapt. contr. Donatist. V. c. 26. « Neque nunc 
fides incepit, sed à Domino per discipulos ad: nos usque 
pervenit » Athanas. ep. encyclie. ad Episcopos n.1. (T. I. 
p. 111.). « Nos praecipimus iis, qui in Christum sperant, ni- 
hil curiose praeter antiquam fidem inquirere » Basil. ep.175. 
(T. III. p. 262.). « Mirari satis nequeo tantam quorumdam 
hominum... errandi libidinem, ut contenti non sint tradita 
semel et accepta. antiquitus credendi regula; sed nova ac nova 
in diem quaerant, semperque aliquid gestiant religioni ad- 
dere, mutare, detrahere; quasi non coeleste dogma sit, quod 
semel revelatum esse sufficiat » Vinc. Lirin. n. 26. cf. n. 27. 
Vide reliqua th. VIII. p. 67-72. 

6) Semper valebat principium universale, quidquid no- 
vum est, non ad fidem pertinere sed ad haeresim, si cum 
fidei deposito confundatur. Hinc apostolicitas character ne- 
cessarius doctrinae fidei. Lege th. IX. n. I. 

y) Ideo 8synonymae semper habebantur appellationes « fi- 
des apostolica et fides Ecclesiae » Clem. Alex. Strom. VII. 
p. 763; Pamphil. Apolog. Origenis c. 1. Nimirum, ut ait 
s. Irenaeus III. 1., « non per alios dispositionem salutis 
nostrae cognovimus quam per eos, per quos evangelium 
pervenit ad nos.» 

b) Consideretur modus agendi in Ecclesia. Quoties ali- 
quod doctrinae caput ad fidem catholicam pertinere defi- 
nitum est, id semper intellectum est esse prorsus idem ac 
definivisse, illam doctrinam revelatam ad nos pervenisse ab 
Apostolis sive in divina Scriptura sive sine scripto Tradi- 
tione. « De fide nequaquam dixere (PP. Nicaeni), decretum 
est; sed: sic credit catholica Ecclesia; ut declararent non 
recentiorem sed apostolicam esse suam sententiam » Atha- 
nas. de Synod. n. 6. Cf. Concil. Antiochenum (Mansi T. I. 
p.1033.); Concil. Ephesin. (apud Lirinens.Commnonitor.c.42.); 
Concil. VII. (Hard. IV. p. 479. 482.); Tridentin. sess. IV. 
Hine inquisitio omnis ad hoc unum semper reducebatur, 
utrum doctrina contineretur in Scripturis vel in apostolica 

Traditione; quod quidem acta omnium Conciliorum et histo- 
ria omnium definitionum fidei evidenter demonstrant. 
.9'. Hoc ipsum principium ad revelationem fide catho- 

lica credendam nihil pertinere posse, quod non in Seriptu- 
ris vel in apostolica Traditione contineatur, ab omnibus ` 
theologis tum supponitur in suis demonstrationibus tum 
diserte etiam ab eis declaratur ad 9. dist. 25. et ad 2. 2. q. 1. 
seu in tractatu de Fide. Consulantur S. Th. 1. q. 1. a. 8. 
ad 2; 2. 2. q. 1. a. 7. ad 4; q. 174. a. 6. ad 3; Canus de Locis 
l. V. c. 5. q. 9. ad ultimum; 1. XII. c.8. conclus. 8; Bellarmin. 
De verbo Dei l. IV. c. 9. regula 1°. et Z*; Gregor. de Va- 
lentia in 2. 2. disp. I.q. 1. puncto 6; Suarez de Fide disp. II. 
sect. 6. n. 15. sqq.; Card. de Lugo de Fide disp. III. sect. B. 
n. 69. sqq. ; Benedictus XIV. de Canonizatione SS. 1. IIT. 
c. 53. n. 2. 15. | 

Corollarium. Revelationes et prophetiae quae factae sunt 
post Apostolos, adhuc fiunt et fient in Ecclesia, non perti- 
nent ad depositum fidei catholicae , quod Ecclesiae custo- 
diendum, praedicandum, et explicandum commissum est. Ra- 
tio est, quia huiusmodi revelationes non diriguntur ad uni- 
versam Ecclesiam sed ad homines privatos. Privati autem 
ideo dicuntur, quia non constituuntur a Deo legati ad suam 
Ecclesiam ut prophetae olim et Apostoli et sancti Dei ho- 
mines inspirati ad divinos libros scribendos; sed accipiunt 
revelationem vel ad suam propriam vel etiam ad aliorum 
privatam directionem et fructum. Itaque per se neque per- 
tinent revelationes privatae ad depositi fidei catholicae 
explicationem promovendam, ad quam Christus Dominus 
ministerium ordinarium in visibili capite Ecclesiae, ut 
principio et fundamento unitatis fidei, et in successione 
apostolica capiti unita instituit sub promissione infallibi- 
lis assistentiae, non autem sub directione per novas reve- 
lationes. Hine est, quod inter rationes ob quas privatae 
revelationes suspectae videri possint, iuxta Benedictum XIV 
(de Canonizatione SS. 1. III. c. 58. n. 8.) recensetur illa, 
« 8i revelatum dicatur, quod adhuc sit sub Ecclesiae iu- 
dicio. » à 

Ceterum sane non repugnat, ut Deus cuipiam revelet 

verum sensum alicuius veritatis in obiectiva revelatione 
apostolica contentae et ab Ecclesia nondum definitae nec suf- 
ficienter omnibua propositae. Unde etiam posset aliquando 
Deus per revelationem privatam factam Pontifici vel pluri- 
bus aut paucioribus Patribus Concilii manifestare verum 
sensum dogmatis; hic autem esset modus extraordinarius 
ad dogmatis explicationem, ubi infallibilitas definitionis ac 
propositionis pro fidelibus non ex tali privata revelatione, 
sed semper ex promissa ordinaria assistentia Spiritus San- 
cti repeteretur, quia haec assistentia non autem revelatio 
privata a Deo promissa est et universae Ecclesiae infalli- 
biliter certa..De tali modo extraordinario explicandi dog. 
matis intelligi fortasse potest, quod habet s. Augustinus 
de Baptism. VII. n. 102. (1). 

Si quaeritur, qua fide huiusmodi revelationes privatae 
sint eredendae, responsio theologorum haec est. Distingua- 
tur in primis inter fidem obiectivam seu materiale obiectum 
fidei, et inter fidem subiectivam seu habitum atque actum 
fidei. Ad fidem divinam obiective spectatam pertinet, quid- 
quid a Deo revelatum est; ad obiectivam fidem catholicam 


(1) Fatetur eo loco Augustinus se ignorare, utrum baptismus vali- 
dus habendus esset, ubi tum conferens tum recipiens infideles essent, nec 
ulla existeret societas nominis christiani; « sed totum ludicre et mimice 
et ioculariter ageretur. » Unde si de hac quaestione in Concilio senten- 
tiam rogaretur, ait sibi implorandum videri alicuius revelationis ora- 


culum, nisi forte res aliis Episcopis iam esset explorata: « divinum iu- : 


dicium per alicuius revelationis oraculum concordi oratione et impensis 
supplici devotione gemitibus implorandum esse censerem, ita sane ut 
post me dicturos sententias, ne quid iam exploratum et cognitum affer- 
rent, humiliter exspectarem. » Quamquam forte rectius nomen revelatio- 
nis hoc loco apud Augustinum sicut haud raro apud alios Patres accipi 
potest in latiori significatione pro divina illustratione ad reperiendum 
verum sensum in monumentis et documentis revelationis apostolicae; 
cuiusmodi illustrationes sane ad ordinem divinae assistentiae pro ex- 
plicanda revelatione antiqua, non ad ordinem novae revelationis in sensu 
stricto et proprio pertinent. Haec latior et strictior significatio nominis 
revelatio et aliorum similium notanda est, ne dictis quibusdam ss. Pa- 
trum, quod recentioribus nonnullis accidit, inducamur in confusionem 
charismatis assistentiae vel adiutorii i/iustrationis cum charismate reve- 


lationis proprie dictae. 

pertinet, quidquid a Deo revelatum est universae Ecclesiae 
credendum. Unde latius patet obiectum fidei divinae quam 
fidei catholicae. Si iam etiam fidem subiectivam ex obiecto 
distinguere placet in fidem divinam et fidem catholicam , 
appellatio fidei divinae non designat habitum aut actum 
specie diversum; sed idem habitus et idem specie actus di- 
citur fides divina, quatenus refertur ad quodcumque obie- 
ctum a Deo revelatum propter auctoritatem Dei revelantis 
creditum; fides autem catholica dicitur quatenus refertur 
ad obiectum comprehensum in deposito revelationis catho- 
licae. Unde revelatio privata a Deo facta potest et saltem 
ab eo, cui fit vel pro quo fit, debet credi fide divina, si evi- 
dentia adsint motiva credibilitatis; non tamen ea fides di- 
citur catholica. Haec est sententia communior et nobis qui- 
dem videtur vera, quamvis repugnent illi theologi, qui pu- 
tant ad obiectum fidei divinae requiri, ut sit in Scriptura 
vel apostolica Traditione contentum vel etiam ab Ecclesia 
propositum credendum; qui proinde censent, huiusmodi re- 
velationes privatas numquam posse credi fide divina, sed 
tantummodo teneri actu consilii et prudentiae christianae 
(vide Salmanticenses Tract. de Fide disp. I. dub. 4. 8.1.2.). 
Dixi posse et saltem ab eo, cui aut pro quo facta est re- 
velatio, debere credi fide divina, s? adsint evidentia moti- 
va credibilitatis, Ex hac necessaria conditione evidentis 
credibilitatis videtur orta illa diversitas opinionum inter 
theologos , quam commemoravi. Videntur nimirum aliqui 
negare umquam posse eoque magis debere credi revelatio- 
nes privatas fide divina, eo quod in eis numquam adsint 
motiva credibilitatis ad talem fidem sufficientia. At posse 
Deum etiam privatas suas revelationes reddere evidenter 
credibiles ut divinas , haud secus ac illas patriarchis aut 
prophetis factas, profecto negari non potest. Si Deus id 
potest, non perspicio, qua ratione constet actu numquam 
fecisse aut facturum huiusmodi revelationes ita credibiles, 
saltem iis in quorum mente Deus revelando operatur, ut 
sanctis illis, qui (quod de s. Ignatio traditum est) se pa- 
ratos offerebant etiam ad testimonium sanguinis pro veri- 
tate rerum privata revelatione sibi manifestatarum. Si 

quando autem Deus re ipsa talibus motivis se manifestaret 
ut revelatorem, profecto obligatio credendi propter infini- 
tam auctoritatem Dei revelantis h. e. fide divina, in du- 
bium vocari non posset. Át vero ita propositas revelatio- 
nes omnino raras esse constat ex biographiis sanctorum 
et ex tota historia; et forte numquam fit privata revelatio 
iis motivis externis credibilitatis, ut alii possint aut omni- 
no teneantur credere fide proprie dicta divina. 

Quod pertinet ad Ecclesiae iudicium, quo huiusmodi re- 
velationes privatae aliquando approbantur, illud non eo spe- 
ctat, ut revelationes proponantur fidelibus fide divina cre- 
dendae; sed ut declaretur , a) in iis nihil esse quod fidei 
catholicae, bonis moribus et disciplinae christianae adverse- 
tur; 5) sufficientia esse indicia veritatis, ut huiusmodi re- 
velationes fide humana pie et prudenter ac sine superstitio- 
ne credi et ad aedificationem a fidelibuslegi possint. « Ser- 
monem instituendo de earum approbatione, inquit Benedi- 
ctus XIV. de Canoniz. SS. 1. II. c. 32. n. 11, sciendum est, 
approbationem istam nihil esse aliud quam permissionem, 
ut edantur ad fidelium institutionem et utilitatem post ma- 
turum examen,» et quemadmodum loquitur Card..de Tur- 
recremata apud ipsum Benedictum 1. III. c. 53. n. 15, «ut 
possint legi in Ecclesia Dei eo modo, quo multorum aliorum 
doctorum libri et sanctorum historiae et legendae licen- 
tiantur legi fidelibus. » c) Post Ecclesiae huiusmodi appro- 
bationem, vel si etiam nullo adhuc lato iudicio graves ad- 
sint genuinitatis rationes, certe fas non est tales revelatio- 
nes contemnere (cf. Bened. XIV. 1. c. 1. IIT. c. 53. n. 15; 
Vasquez in 3. P. T. II. disp. 117. c. 6. n. 77). 

Vide S. Th. 2. 2. q. 174. a. 6. ad 8; Canum 1. XII. c. 3. 
conclus. 3; de Valentia T. III. q. 1. puncto 1. 8. 5; Sua- 
rez de Fide disp. III. sect. 10; de Lugo de Fide disp. I. 
sect. 11; Benedict. XIV. de Canoniz. SS. 1. II. c. 82. 
n. 11. 12; 1. III. c. 53. 

THESIS XXIII. 
De modo quo doctrina fidei aliquo tempore 
possit esse obscurius proposita, quae deinceps explicetur 
ac declaretur. 


« Rite constituta primum distinctione, qua veritates revelatae inter 
» 8e differunt tum ratione obiecti materialis tum modo diverso praedi- 
» cationis apostolicae et Traditionis, affirmandüm est, posse esse et esse 
» in deposito obiectivae revelationis veritates, quae 1°. non semper et 
» ubique continerentur explicite in catholico intellectu et ín manifesta 
» praedicatione ecclesiastica; quae ideo 2°. aliquo tempore intra ipsos 
» fines Ecclesiae citra crimen haeresis in controversiam vocarentur; ad- 
» eoque 3°. posse quasdam veritates revelatas aliquo tempore esse ob- 
» SCuras, numquam tamen posse obscurari ita, ut adversus eas praeva- . 
» leat oppositus et negans consensus. » 


I. Ratio propter quam creditur et qua constituitur‘ ob- 
tectum. formale fidei, in omnibus veritatibus revelatis una 
est, &üctoritas scilicet Dei loquentis seu locutig Dei suff- 
cienter proposita: non autem ratio credendi repetitur ex 
maiori veritatis creditae dignitate, insita necessitate et 
connexione cum ultimo fine; haec enim omnia pertinent ad 
proprietates obiecti materialis seu rei quae creditur , non 
.ad motivum ac rationem propter quam creditur. Ideo dis- 
tinetio post Hunnium et Georgium Calixtum a Protestan- 
tibus invecta inter articulos fundamentales et non funda- 
mentales seu &òtapopovç absurda est. In illa nempe distin- 
ctione statuitur, consensum in articulis non fundamentalibus 
esse indifferentem et non necessarium, adeo ut huiusmodi 
articulos quomodocumque propositos salva fidei integritate 
et communione ecclesiastica liceat non credere et etiam ne- 
gare propter ipsam inhaerentem minorem dignitatem et ne- 
cessitatem, dummodo consensus servetur in articulis fun- 
damentalibus maioris dignitatis et necessitatis. Haec sine 
dubio falsa sunt et haeretica commenta; at verissimum est, 
inter obiecta fidei materialia esse discrimen, quatenus non 
omnium aequalis est necessitas, ut explicite ac in se ab 
omnibus fidelibus cognoscantur, atque ita explicite credan- 
tur. « Aliqua sunt credibilia, inquit s. Thomas, de quibus 
est fides secundum se; aliqua vero sunt credibilia, de qui- 

bus non est fides secundum se, sed solum £m ordine ad 
alia... Per se ad fidem pertinent illa, quae directe nos or- 
dinant ad vitam aeternam, sicut sunt tres personae omni- 
potentis Dei, mysterium incarnationis Christi et alia hu- 
iusmodi » 2. 2. q. 1. a. 6. ad 1. cf. a. 8. Haec itaque sunt 
explicite et in se cognoscenda et credenda omnibus, quia 
eorum cognitio vel ex sese absolute necessaria est ad or- 
dinandum hominem ratione utentem in finem supernatu- 
ralem (necessitas medii), vel certe ita constituunt funda- 
mentum religionis christianae, ut cuiusvis Christiani sit 
oficium ea cognoscere (necessitas praecepti). Unde etiam 
quovis tempore in publiea fidelium Christianorum profes- 
' sione continebantur. Alia multa continentur in revelatione, 
quae pertinent « ad praedictorum manifestationem,» ut 
l. ¢. ait s. Thomas; ad veritatis revelatae cognitionem sci- 
licet intensive et extensive perfectiorem et ampliorem et 
ad eiusdem fidei defensionem , quae amplior, cognitio nec 
per se et absolute nec ratione alicuius praecepti omnibus 
Christianis est necessaria nec moraliter possibilis. Unde 
neque necesse est, ut omnia revelata omnibus explicite 
proponantur eredenda ; sed sicut quoad aliqua implicita 
fides (1), ita implicita sufficit propositio et praedicatio. 


(1) Implicite eredi dicitur veritas, quae in se ipsa non concipitur nec 
cognoscitur ut revelata; continetur tamen in alia veritate, quam quis in 
se ipsa explicite cognitam habet et credit. Illud alterum vero, in quo 
aliquid implicite credi dicitur, esse potest a) obiectum formale fidei seu 
auctoritas Dei revelantis (ita generalem et in confuso actum fidei eli- 
ciunt fideles: credo, quidquid Deus infinita veritas revelavit); 5) potest 
esse Ecclesia proponens revelationem: credo, quidquid credit et docet 
Ecclesia; c) potest esse aliquod obiectum materiale fidei explicite credi- 
tum, in quo alterum licet in se non cognitum includiter. Haec unius ' 
obiecti materialis comprehensio in altero obiecto materiali contingit a) 
ita, ut sine alia revelatione unum ex altero posset deduci: sic credens 
definitum credit implicite omnes definitionis partes et omnia essentia- 
lia tali definito; credens propositionem universalem credit implicite 
omnes particulares sub ea comprehensas; credens propositionem comple- 
xam credit singulas eius partes. 8) Potest unum in altero contineri ita, 
ut sine alia revelatione eam comprehensionem humana ratio intelligere 
non posset, vel quia comprehensio ípsa licet in se necessaria, est tamen 
supra rationem humanam, vel quia in se necessaria non est, sed pen- 

Declarata veritatum revelatarum distinctio secundum 
ipsum obiectum a) colligitur ex Scripturis 1. Cor. II. 2. 6; 
III. 1. 2. 10; Heb. V. 11-VI. 1; 1. Thess. III. 10. b) Eadem 
demonstratur ex differentia semper agnita in Ecclesia in- 
ter simplicem fidem omnibus necessariam et inter yvootv et 
sapientiam christianam, quae non solum intensive expres- 
sius et clarius cognoscit easdem veritates, quae a simpliéi- 
bus fidelibus cognoscuntur confusius; sed etiam extensive 
plures veritates complectitur cognitione explicita, quas ab 
aliis implicite credi sufficit. Cf. Iren. I. c. 10. n. 3; Clem. 
Alexand. Strom. V. p. 545; VI. p.645.676.079; VII.p.791.755; 
Orig. contra Cels. III. n. 44. 45; de Princip. Praefat. et l.IV. 
n. 9; Euseb. Demonstr. Evang. I. c. 8. p. 29; Basil. de Spi- 
ritu Sancto c. 27. c) Idem discrimen patet ex prudenti oe- 
conomia semper adhibita in institutione catechumenorum . 
et populi christiani. Lege Augustini tract. 98"" in Ioannem. ` 

II. Hac veritatum revelatarum differentia supposita, in 
considerationem venit diversitas, quae sit in ipso modo prae- 
dicationis apostolicae et Traditionis. Ex thesi antecedenti 
constat, nihil pertinere ad depositum fidei catholicae, quod 
non iam contineretur in praedicatione et in instrumentis 
a Christo versante in terris atque a Spiritu Sancto per 
Apostolos traditis Ecclesiae. Attamen ex differentia veri- 
tatum revelatarum paulo ante in hae thesi explicata in- 
telligitur, neque necesse esse neque expectandum, ut ve- 
ritates omnes uno et eodem modo contineantur in primitiva 
praedicatione etin Traditione quovis tempore obtinente. Nam 
quae omnibus fidelibus sunt explicite cognoscenda et cre- 
denda, sine dubio quavis aetate continebantur explicite in 
apostolica doctrina et in Traditione, clare quantum tempo- 
rum adiuncta postulabant, diserte h. e. diligenti et instanti 
praedieatione. Contra vero in iis quae ad explicatiorem in- 
telligentiam et ulteriorem declarationem fidei obiectivae 


dens a libera Dei voluntate: sic credens unum verum Deum credit im- 
plicite Patrem, Filium, et Spiritum Sanctum; credens redemptionem per 
Christum, credit mortem Christi; credens remissionem peccatorum, cre- 
dit necessitatem sacramenti baptismi et poenitentiae etc. Vide Suarez 
de Fide disp. II. sect. 6. n. 2. 

pertinent, possunt esse aliqua, quae in ips& praedicatione 
apostolica implicite dumtaxat continerentur, et quae proin- 
de etiam aliquo saltem tempore ¿implicita in aliis doctrinis 
explicitis fuerint transmissa per Traditionem; possunt esse 
alia in Traditione obscurius proposita et minus disertü mi- 
nusque instanti praedicatione, donec rerum et controver- 
siarum adiuncta postulent, et Spiritus, Sancti directio per 
magisterium authenticum efficiat explicationem impliciti, 
declarationem et expolitionem obscuri, disertam et instan- 
tem praedicationem seu definitionem minus diserti, 

Secundum hune triplicem modum s. Vincentius Liri- 
nensis notiesimis illis locis sui Commonitorii diversitatem 
declarat, qua se habeat ecclesiastica praedicatio et Traditio 
tempore antecedente comparate ad profectum subsequentem. 
« Imitetur animarum religio rationem corporum, quae licet 
&nnorum processu numeros suos evolvant et explicent, ea- 
dem tamen quae erant, permanent... Hoc rectum et con- 
sequens est, ut primis atque extremis sibimet non discre- 
pantibus, de incrementis triticeae institutionis triticei quo- 
que dogmatis frugem demetamus; ut quum aliquid ex illis 
seminum primordiis accessu temporis evolvatur, et nunc 
laetetur. (nutriatur) et excolatur, nihil tamen de germinis 
proprietate mutetur... Christi Ecclesia sedula etcauta de- 
positorum apud se dogmatum custos, nihil in his umquam 
permutat, nihil minuit, nihil addit... sed omni industria 
hoc unum studet, ut vetera fideliter sapienterque tractan- 
do, si qua sunt illa antiquitus informata et inchoata, ac- 
curet et poliat; si qua iam confirmata et definita, custo- 
diat. » Haec et alia plura de eæplicatione implicitorum 
nn. 27-92. Multa ibidem habet de declaratione eorum quae 
erant obscura. «Intelligatur te exponente industrius, quod 
antea obscurius credebatur ; per te posteritas intellectum 
gratuletur, quod ante vetustas non intellectum veneraba- 
tur: eadem tamen quae didicisti, doce, ut cum dicas nove, 
non dicas nova» n. 27. Postremo agit de instant? et di- 
serta praedicatione eorum, quae antea minus diserte tra- 
debantur. «Denique quid umquam aliud Conciliorum de- 
cretis enisa est (Ecclesia), nisi ut quod antea simpliciter 

credebatur, hoc idem postea diligentius crederetur ; quod 
antea lentius praedicabatur , hoc idem postea instantius 
praediearetur; quod antea securius colebatur, hoc idem post- 
ea sollicitius excoleretur? » n. 32. | 

lta igitur de hac differentia in modo Traditionis haben- 
dum est. Cum dogmata divina quo sunt profundiora, eo 
sint fecundiora, habeantque relationes prope infinitas ad 
omnium temporum exigentias, atque oppositiones ad errores 
diversissimos, quos humana infirmitas vel perversitas 'ex- 
cogitare potest; patet, nec faetum esse nec moraliter fieri 
potuisse, ut dogmata singula secundum omnes illos respe- 
ctus ab Apostolis explicite proponerentur et enuntiarentur. 
Eo autem minus id erat necessarium, quod una cum dog- 
mate etiam charisma veritatis ad dogma singularum aeta- 
tum necessitati applicandum et explicandum iu successores 
Apostolorum ex Christi promissione et institutione propaga- 
batur. Hine a) in praedicatione apostolica poterant proponi 
aliqua universalia, in quibus continerentur implicite sin- 
gularia progressu temporis ortis dubiis explicanda per ma- 
gisterium Ecclesiae: sic sufficiebat doctrina de necessitate 
gratiae ad omne opus bonum in via salutis, ut adversus 
Semipelagianos postea definiretur eadem necessitas ad ini- 
tium fidei. Poterant contineri complexa, ex quibus expli- 
canda essent elementa constituentia: Christus est Deus 
et homo, unde orta necessitate definiri poterant multa de 
utraque natura; supreina est potestas Petri ut visibilis 
fundamenti Ecclesiae et centri unitatis, unde explicanda 
multa iura et officia in particulari. b) Poterant contineri 
aliqua primum a fidelibus obscurius et solum confuse, in- 
tellecta, quae progressu temporis applicanda essent ad par- 
tieularia et distinctius intelligenda, cuiusmodi sunt multa 
praenuntiata de futuris e. g. de glorificatione Ecclesiae 
adhuc militantis in terra et de aliis pluribus , quae in 
Apocalypsi contenta forte distincte non intelligentur ante 
eorum complementum. Poterant contineri aliqua simplicius 
enuntiata, quorum declarationem strictiorem in directa op- 
positione ad certam quandam errorum formam ipsae exor- 
tae postmodum haereses reddebant necessariam: inde a Patri- 

bus et Conciliis definitus modus loquendi et statutae for- 
mulae ecclesiasticae velut tesserae fidei. c) Poterant deni- 
que aliqua dogmata proposita esse magis usu practico et 
consuetudine Ecclesiarum quam diserta doctrina et instanti 
praedicatione, quorum diserta praedicatio vel solemnis de- 
finitio progressu temporis fieret necessaria: cuiusmodi exem- 
pla prostant luculenta in controversia de potestate confe- 
rendi valide sacramenta extra Ecclesiam, et in historia ca- 
nonis librorum sacrorum, de quo postea dicturi sumus. Cf. 
Suarez de Fide disp. II. sect. 6. n. 16-18; Lugo de Fide 
disp. III. sect. 5. n. 70-73; disp. I. sect. 13. 8. 1. n.270-274; 
S. 3. n. 3802-304. 

III. Ex dictis evidens est, posse esse veritates obiective 
in deposito fidei comprehensas, quae tamen non semper es- 
sent in manifesta praedicatione ecclesiastica sufficienter pro- 
positae ad obligationem explieitae fidei catholicae. Revera 
esse tales aliquas veritates, demonstratur ex omnibus illis 
Conciliorum vel Pontificum definitionibus, quae declarabant 
tamquam veritates fidei eas doctrinas, de quibus ante defi- 
nitionem doctores catholici absque dispendio fidei et com- 
munionis diversas sequebantur sententias, in hoc insuper 
consentientes, quod eas doctrinas ad depositum fidei suffi- 
cienter manifestatum et necessario credendum nondum per. 
tinere faterentur. Colligitur idem etiam inde, quod adhuc 
nunc plures sunt quaestiones theologicae minime definitae 
et a Romanis Pontificibus ac Conciliis scientibus et volen- 
tibus relictae insolutae, quae tamen versantur circa sen- 
sum aliquot capitum doctrinae revelatae ita, ut ex eiusdem 
revelatae doctrinae analysi solvi atque adeo ab infallibili 
magisterio definiri posse videantur. 

Hinc sunt apud Patres distinctiones inter « substantiam 
fidei (0o0:otv tnc mto coc) quae una est apud omnes, et inter 
quaestiones profundioris intelligentiae » Iren. I. c. 10.n.2.3; 
inter ea « quae manifestissime in Ecclesiis praedicantur, 
quae definita sunt in ecclesiastica praedicatione, de quibus 
totius Ecclesiae una est sententia, et inter alia quae sunt 
adhuc inquirenda de sacra Scriptura et sagaci perquisitione 
investiganda, quae non manifeste discernuntur, quae non 

satis manifesta praedicatione distinguuntur, quae non sunt 
evidentia in ecclesiastica praedicatione » Origen. de Princip. 
in praefatione. Distinguitur in Christianorum doctrina in- 
ter « regulam fidei quae apud nos nullas habet quaestiones, 
et inter illud quod salva fidei regula potest in quaestio- 
nem venire » Tertull. Praescrip. c. 18. Aliud est « quod ad 
ipsa fidei pertinet fundamenta, et alia sunt in quibus inter 
se aliquando etiam doctissimi et optimi regulae catholicae 
defensores salva fidei compage non consonant, et alius alio 
de una re melius aliquid dicit et verius » August. contr. 
Iulian. I. c. 6. n. 22. Distinguitur « error ferendus in quae- 
stionibus non diligenter digestis, nondum plena Ecclesiae 
auctoritate firmatis, et error non ferendus, qui ipsum Ec- 
clesiae firmamentum quatere molitur » Id. serm. 294. n. 4. 
(T. V. p. 8832.) cf. de Baptism. I. c. 7. n. 9; VII. c.53.n.102. 
Distinguitur denique « portiuncula aliqua fidei nostrae mi- 
nus lucide clara, et illud quod Dominus neminem in Ec- 
clesia sua voluit ignorare » s. Leo ep. 30. c. 2. ad Pulche- 
. riam Augustam (ed. Ballerini); ep. 31. c. 4. cf. ep. 60. 

Si eontineri possunt et continentur in obiectiva revela- 
tione (Scriptura et Traditione) doctrinae capita, quae non 
semper et ubique praedicatione ecclesiastica sufficienter sunt 
proposita tamquam revelata; sive quod idem est, si conti- 
nentur veritates in fidei regula remota, quae non semper 
et ubique sunt sufficienter applieatae per fidei regulam pro- 
cimam; eo ipso constat esse posse et esse doctrinas in ob- 
iectiva revelatione, quae a doctoribus catholicis citra dis- 
pendium fidei et communionis aliquando poterant in contro- 
versiam vocari vel etiam negari. Fidei enim unitas servatur 
integra, quamdiu a fidei regula prozima nullus est dissen- 
sus. Exemplum inter alia plurima est in errore rebaptizan- 
tium. « Et o rerum mira conversio! auctores eiusdem opi- 
nionis catholici, consectatores vero haeretici iudicantur; 
absolvuntur magistri, condemnantur discipuli; conscriptores 
librorum filii regni erunt, adsertores vero gehenna susci- 
piet » Vincent. Lirin. n. 11. Cf. August. de Baptism. 1. II. 
n. 6. et alibi. 


IV. Ad clariorem intelligentiam huius rei, quomodo fieri 
PRANZELIN. 19 

possit, ut de quibusdam veritatibus in revelatione compre- 
hensis aliquo tempore in ipsa Ecclesia non satis constet, con- 
siderandum est triplex veluti stadium explicationis quorun- 
dam dogmatum, prout iam a Patribus, nominatim a s. Au- 
gustino lucidissime distinctum est. Primum stadium est, 
quando nulla adhuc urgente controversia nec quaestione 
adhuc diligenter digesta caput aliquod doctrinae tenetur 
vel implicite in professione propositionis universalioris (e. g. 
ut ante definitionem habebatur doctrina, quousque omnimoda 
sanctitas Matris Dei, quousque necessitas supernaturalis 
adiutorii gratiae protendatur cf. Aug. de Praedest. SS. 
n. 2. 7. 27.); vel tenetur usu et praxi magis quam theoretica 
et distincta propositione ac instanti praedicatione (cf. Aug. 
de dono Perseverant. n. 63. 65.) (1), cuius modi exemplum 


habes in doctrina de baptismo ab haereticis collato usque 


ad tempora Agrippini ineunte saeculo III, de canone Scri- 
pturarum sacrarum veteris Testamenti usque ad saecu- 
lum III. labens vel IV. iniens. Alterum stadium est, quando 
huiusmodi caput doctrinae incipit vocari in controversiam, 
et ideo examinari et inquiri diligentius. Orta et durante 
controversia sine dubio fluctuatio aliqua inducitur, et apud 
aliquos maior obscuritas quam fuerat ante controversiam, 
donec paulatim inquisitione ipsa sub assistentia et dire- 
ctione Spiritus Saneti res ad liquidum deducatur. « Quo- 
modo enim potuit ista res, ait Augustinus de commemorata 
controversia tempore Cypriani, tantis altercationum nebulis 
involuta ad plenarii Concilii luculentam illustrationem con- 
firmationemque perduci, nisi primo diutius per orbis ter- 
rarum regiones multis hinc atque hinc disputationibus et 
collationibus Episcoporum pertractata constaret? » de Ba- 
ptism. II. n. 5. Sequitur itaque tertium stadium, quando 


. magisterii authentici solemni iudicio vel aliter consensu 


invalescente de dogmatis revelatione iam certo constat, il- 


(1) De gratia necessaria etiam ad initium fldei et ad perseverandum 
ita ibi n. 63. loquitur Augustinus. « De hac re quam nunc adversus no- 
vos haereticos nou commemorare tantum, sed plane tueri et defendere 
compellimur, numquam tacuit (Ecclesia) in precibus suis, etsi aliquando 
in sermonibus exserendam nullo urgente adversario non putavit » etc. 

ludque quaestione eliquatá transit in explicitum intellectum 
catholicam et in manifestam praedicationem ecclesiasticam. 
Hac autem manifesta consensione et explicita disertaque 
praedicatione posita, iam intra fines Ecclesiae nec dissensio 
nec obscuratio dogmatis locum habere potest. Unde in Bulla 
Auctorem fidei damnata est haeretica propositio Pistorien- 
sium n. 1. qua affirmabant: « postremis hisce saeculis spar- 
sam ease generalem obscurationem super veritates gravioris 
momenti spectantes ad religionem, et quae sunt basis fidei 
et moralis doctrinae Iesu Christi. » 

Omnes tres illas conditiones et formas quaestionum de 
quibus agimus , memorat et clare designat s. Augustinus 
de Baptism. II. 12-14. « Nolite ergo nobis auctoritatem obii- 
cere Cypriani ad baptismi repetitionem... Nondum enim 
erat diligenter illa baptismi quaestio pertractata , sed ta- 
men saluberrimam consuetudinem tenebat Ecclesia in ipsis 
quoque schismaticis et haereticis corrigere quod pravum 
est, non iterare quod datum est. Quam consuetudinem credo 
ex apostolica Traditione venientem, sicut multa quae non 
inveniuntur in litteris eorum. » Habes primum stadium, 
ubi nullà ortà controversiá Traditio est in consuetudine et 
praxi magis quam in diserta et instanti praedicatione. Se- 
quitur descriptio secundi stadii apud Augustinum. « Hanc 
ergo saluberrimam consuetudinem per Ágrippinum praede- 
cessorem suum dicit s. Cyprianus quasi coepisse corrigi... 
Irruente itaque tam magna quaestione, cum... difficilé ratio 
redderetur, et praecederet auctoritas Agrippini et nonnul- 
lorum, qui ei consenserant, hominum in hac quaestione defi- 
cientium... irruerunt in oculos animae verisimiles rationes 
et intercluserunt iter pervestigandae veritatis... Cum fati- 
gatum (Cyprianum) praecedentis Concilii, quod per Agrip- 
pinum factum est, excepisset auctoritas, maluit praedeces- 
Sorum suorum (in sede Carthaginensi inde ab Agrippino) 
tamquam inventum defendere quam inquirendo amplius la- 
borare. » Vides in secundo hoc statu quaestionis motas con- 
troversias et inductam aliquam obscuritatem. Sed audiatur 
rei exitus. « Postea tamen , dum inter multos ex utraque 
parte tractatur et quaeritur, non. solum inventa est (veritas) 

sed. etiam ad plenarii Concilii auctoritatem roburque per- 
ducta (1), post Cypriani quidem passionem (anno 258.), sed 
antequam nos nati essemus » (anno 353.). Est hic ultimus 
status quaestionis eliquatae iam et plenissimi consensus in 
Ecclesia catholica, cui quia repugnabant Donatistae, schis- 
matici erant et haeretici. Eadem fere triplicis stadii de- 
scriptio est apud Augustinum ibid. 1. I. n. 9; 1. II. n. 5. 6. 20; 
l. IV. n. 12. 

Ex stadio secundo inquisitionis et fluctuationis si trans- 
itur ad stadium tertium pleni consensus, hunc ipsum con- 
sensum in doctrinam tamquam revelatam esse oriterium 
certum ac infallibile Traditionis divinae, adeoque numquam 
posse praevalere consensum negantem contra id, quod ob- 
iective continetur in revelatione, demonstratum est in su- 
perioribus th. VIII. n. I; Coroll. 1. et 2. ad th. IX. 

Scholion. Cavendum est, ne quod dixinus de veritatibus 
quibusdam implicitis in praedicatione apostolica et de ne- 
cessaria ulteriori declaratione per magisterium ecclesiasti- 
cum adversus varias successu temporis exsurgentium erro- 
rum formas, praepostere transferatur ad ipsam Apostolorum 
intelligentiam , atque intelligentia fidei minus perfecta in 
ipsis Apostolis quam in Patribus et in posterioribus do- 
ctoribus fuisse putetur, quod Günther secundum suam fal- 
sam notionem T'raditionis asserere ausus est. Longe aliud 
est, quod Apostoli dogmata non proposuerint sub omnibus 
formis, quibus enuntiari possunt directe opposita multipli- 
cibus erroribus, et quod ideo definitiones dogmatum eorun- 
dem aliis terminis et modis loquendi et novis explicationi- 
bus &ccommodis ad temporum exigentias, adhibitis etiam 
analogis ideis rationalibus, sequioribus aetatibus necessa- 
riae fuerunt (2); et aliud est, quod Apostoli ipsi fidei dog- 


(1) Disputatur, utrum Concilium hoc plenarium et universae Eccle- 
siae, et (ut de Baptism. I. 7. loquitur) plenarium totius orbis saepe ab 
Augustino commendatum intelligi debeat Arelatense I. anni 814. an Ni- 
caenum anni 325. Vide Natalem Alexandrum in saec. III. dissert. 24. 

(2) Hoc sensu declarant e. g. Athanasius definitionem Nicaenam, Fi- 
lium esse ex substantia Patris et consubstantialem Patri (de decret. Ni- 
caen. n. 19. 23.), Nazianzenus explicationes doctrinae de Spiritu Sancto, 


— 293 — 

mata secundum totam intimam rationem scientia infusa 
(de hac enim, non de scientia humanis studiis acquisita 
sermo est) minus distincte cognoverint quam doctores sub- 
sequentes. Hoc alterum theologi catholici communiter re- 
probant etiam ut temerarium, ait Suarez (de Fide disp. II. 
sect. 6. n. 10.), vel aliqui dicunt etiam erroneum, ut Valen- 
tia (T. III. disp. I. q. 1. puncto 6.). Nihilominus quoad ex- 
plieitam Apostolorum intelligentiam sapienter distinguunt 
Suarez l. c. n.18, de Lugo (de Fide disp.III.sect.b. n. 71. 72.) 
inter ipsum proprium sensum dogmatis, quem Apostoli 
fide infusa explicite et sicut primis promulgatoribus reli- 
gionis christianae conveniens erat, perfecte cognoscebant, 
et inter contingentia particularia, ad quae illud ipsum quod 
in doctrina revelata propositum est, suo tempore esset ap- 
plicandum. Haec particularia e. g. singulos comprehensos 
in serie successorum Petri, ad quos verba pertinent « super 
hanc petram aedificabo Ecclesiam meam, » et alia multa 
huiusmodi Deus in sua revelatione utique distincte com- 
prehendebat; Apostoli autem ea nonnisi confuse et in ge- 
nerali intellexisse dicendi sunt, nisi eis omnia futura re- 
velata fuisse absque ulla ratione fingamus. 


ubi dicuntur « non formidandi calumniatores nominum, quae scripta non 
essent, ex Scriptura tamen intelligi possent » (or. 31. al. 27. n. 24. T. I. 
p. 571.), Augustinus appellationes trium personarum et unius essentiae 
in Deo (de Trin. VII. n. 9.) etc. | 

THESIS XXIV. 


De vero sensu canonis Vincentiani. 


« Canon s. Vincentii Lirinensis (Commonit. n. 8.4.38. 41.), quo cha- 
» racteres doctrinae catholicae assignantur universitas, antiquitas et con- 
n sensio fidei, si 1°. per se spectetur, verissimus est sensu affirman- 
» te, quod doctrina hisce characteribus insignis est certe dogma fidei 
» catholicae; non tamen verus est sensu excludente ita, ut ad depositum 
» fidei nihil pertinere possit, quod non ubique et ab omnibus semper 
» explicite creditum sit. Si autem 2^. sensus regulae in contextu ipsius 
» Commonitorii quaeratur, nihil aliud exhibetur quam duplex nota, 
» utravis sufficiens ad dignoscendam antiquitatem absolutam seu aposto- 
» licitatem doctrinae, consensus videlicet praesens Ecclesiae et consen- 
» sus antiquitatis relativae existens ante exortam controversiam. » 


I. Canonem de quo agimus, Lirinensis enuntiat his ver- 
bis. « In ipsa item catholica Ecclesia magnopere curandum 
est, ut id teneamus, quod ubique, quod semper, quod ab omni- 
bus creditum est. Hoc est etenim vere proprieque catholi- 
cum... Sed hoc ita demum fiet, si sequamur universitatem, 
antiquitatem, consensionem » n. 9. Agitur itaque de capiti- 
bus, quae non quomodocumque in Ecclesia tenentur et 
observantur, sed quae fide sunt credita (1). Creditum esse 
potest aliquid dupliciter, explicite scilicet vel implicite tan- 
tum (cf. th. XXIII. n. L). Quidquid continetur in deposito 
obiectivae revelationis, sine dubio ubique, semper, ab omni- 
bus catholicis creditum est saltem &mplicite, nec quidquam 
potest in deposito contineri, quin ita sit creditum ; desine- 
ret enim iam esse catholicus, qui promptum non gereret 
animum ad credenda omnia, quae sibi tamquam divinitus 
revelata fuerint sufficienter proposita, seu cuius Aab:tus 
fidei non extenderetur ad assensum praestandum omnibus 
in revelatione comprehensis. At hoc sensu semper et ubique 
creditum esse non potest dari velut criterium et regula theo- 


(1) Extenditur quidem non modo ad divinas sed etiam ad mere 
apostolicas Traditiones regula ab Augustino de Bapt. 1. IV. c. 24. et 
alibi proposita: « quod universa tenet Ecclesia, nec Conciliis institutum 
sed semper retentum est, nonnisi auctoritate apostolica traditum rectis- 
sime creditur; » sed latius patet semper retentum esse apud Augustinum, 
quam semper creditum esse apud Lirinensem. Cf. supra p. 1b. 

logica ad discernenda ea, quae in revelatione continentur; 
obiecta enim fidei implicite dumtaxat credita non cogno- 
scuntur in se ipsis tamquam revelata. Sed immo quaerere, 
utrum aliquid sit ubique, semper, ab omnibus saltem im- 
plieite creditum, est idem ac quaerere utrum aliquid'in 
obiectiva revelatione et Traditione contineatur, quae res 
est inquirenda per aliud, non autem nota ad aliud inve- 
niendum. Quamvis ergo verum sit tam sensu affüirmante 
quam excludente, id omne pertinere ad depositum fidei quod 
ubique, semper et ab omnibus saltem implicite creditum est, 
et nihil ad depositum pertinere, quod ita creditum non 
sit; non potest tamen haec esse > significatio regulae Vin- 
centianae. 

Intelligi itaque criterium propositum non potest nisi de 
fide explicita. Iam vero constat ex thesibus superioribus, 
consensum universalem in aliquod dogma ut doctrinam fidei, 
quovis tempore is existat, esse criterium certum doctrinae 
divinitus traditae (th. V. n. III; th. VIII. n. I. II; Coroll. 1. 
ad th. IX; th. XI. n.II.). Ergo sine dubio talis consensus an- 
tiquitatis, et splendidissime consensus universalis omnium 
aetatum demonstrat Traditionem divinam (th. XIV. XV .). 
Quod ergo ubique, semper, ab omnibus creditum est , .non 
potest non esse revelatum et divinitus traditum. 

At vero ex superioribus pariter constat, posse aliqua 
doctrinae capita contineri in deposito obiectivae revelatio- 
nis, quae non semper erant in manifesta et explicita prae. 
dieatione ecclesiastica, et quae proinde quamdiu sufficienter 
proposita non erant, intra ipsos fines Ecclesiae in contro- 
versiam vocari poterant citra iacturam fidei et communio- 
nis (coroll. 2. ad th. IX. et th. XXIII.). Ergo potest ali- 
quod doctrinae caput contineri in obiectiva revelatione, et 
potest etiam successu temporis, facta sufficiente explicatione 
et propositione, pertinere ad veritates fide catholica neces- 
sario credendas, quod licet semper contentum in deposito 
revelationis, non tamen semper, ubique, et ab omnibus ex- 
plieite erat creditum aut necessario credendum. Quamvis 
„ergo characteres in canone enumerati si adsint, evidenter 
demonstrent, doctrinam cui competunt, esse dogma fidei ca- 

tholieae; non tamen si desint, eo ipso iam eonstat, doctri- 
nam non contineri in deposito fidei, aut doctrinam hoc ipso 
quod aliquo tempore ob defectum sufficientis propositionis 
non erat explicite credenda, nullo tempore esse credendam. 
Canon ergo verus est sensu affirmante, non tamen potest 
admitti sensu negante et excludente. , 

II. Si canon spectetur in contextu et una cum explica- 
tione, qua declaratur a Vincentio, apparet sensum eius esse 
sequentem. a) Antiquitas absoluta seu apostolicitas doctri- 
nae non proponitur ut nota, per quam aliud inquiratur; 
sed est ipsa res quae inquiritur. b) Tamquam notae, per 
quas apostolicitas doctrinae cognoscenda sit, proponuntur 
duae proprietates: universitas quae est consensus praesens 
Ecclesiae, et consensio antiquitatis (1), relativae scilicet, 
i. e. consensus qui demonstretur exstitisse ante exortam 
controversiam. Ex utravis harum duarum notarum cogno- 
scitur et infertur antiquitas absoluta. Quando enim sive 
per solemne iudicium magisterii authentici (Concilii oecu- 
menici vel Pontificis) sive per unanimem praedicationem 
ecclesiasticam consensio praesens universitatis est clara et 
manifesta, haec sola per se sufficit; si vero orta iam con- 
troversia consensus hic esset minus perspectus, vel ab ad- 
versariis confutandis non agnosceretur, tum ait Vincentius 
appellandum esse ad consensionem antiquitatis manifestam 
vel solemnibus iudiciis vel conspirantibus sententiis Pa. 
trum. Postremo si in disputatione polemica haeretici eo pro- 
grederentur, ut neque eam antecedentium Patrum auctori- 
tatem venerarentur, non aliud remanere fatetur commune 
nobis et illis principium quam auctoritatem Scripturae. Ve- 
ritas huius nostrae interpretationis elucet ex contextibus 
omnibus ipsius Commonitorii Vincentiani. 

1°. Iubet tenere id, « quod ubique, semper, ab omnibus 


(1) Quod n. 3. 4. 38. a Vincentio videtur dici tribus membris: uni- 
versitas, antiquitas, consensio, revera non tria sed duo tantum membra 
continet realiter distincta, ut apparet ex ipsius auctoris explicatione: 
et n. 41. (h. e. in recapitulatione, quae sola nobis superest ex secundo 
Commonitorio) ipsemet illa tria contrahit in duo membra: « diximus, in- 
quit, universitatis et antiquitatis consenstionem spectari oportere. » 

creditum est, » nihil discernens utrum ita creditum fuerit 
explicite an implicite (n. 8.). Tum vero proponit notas, ex 
quibus perveniamus in cognitionem, utrum aliquid ita ubi- 
que, semper, ab omnibus sit creditum, quae notae sunt uni- 
versitas, antiquitas, consensio. « Sed hoc (ut teneamus id, 
quod ubique, semper, &b omnibus creditum est) ita demum 
fiet, inquit, si sequamur universitatem, antiquitatem, con- 
sensionem, n Ergo ubique, semper, et ab omnibus creditum 
esse est res cognoscenda per aliud, non vero nota et cri- 
terium cognitionis; notae autem sunt universitas, antiqui- 
tas, consensio. ; 

2°. Iam vero Vincentius quid intelligat nomine univer- 
sitatis, ita continuo declarat: « sequemur autem universi- 
tatem hoo modo, si unam fidem veram esse fateamur], quam 
tota per orbem terrarum confitetur Ecclesia. » Est itaque 
universitas consensio totius Ecclesiae et quidem, quatenus 
distinguitur a nota antiquitatis , consensio Ecclesiae hac 
praesenti aetate, qua oritur quaestio. Id manifestum est ex 
n. 4, ubi universitatem tamquam consensionem praesentem, 
quae ab aliquibus turbari potest inventis novis erroribus, 
confert cum antiquitate tamquam consensione aetatis prae- 
cedentis, « quae prorsus iam non potest ab ulla novitatis 
fraude seduci. » Praeterea ibidem n. 4. ait, sequendam esse 
universitatis consensionem , « ne ab unitatis integritate in 
partem schismatis abrumpamur, » quod deinde n. b. exem- 
plo illustrat catholicorum in Africa, qui « detestato schis- 
mate (Donati) universis mundi Ecclesiis (utique in prae- 
senti consentientibus) adsociati sunt. » 

3°. Antiquitatem quatenus nota est, intelligi a Vincen- 
tio relativam, ut ex ea inferatur antiquitas absoluta seu 
apostolicitas, constat ex toto modo disputandi. Antiquita- 
tem enim semper gonstituit in praecedentium Patrum vel 
Conciliorum sententia, quae fuerat ante ortum haereseos 
eonfutandae vel controversiae decidendae. « Item in ipsa 
vetustate, inquit n. 88, unius sive paucissimorum temeri- 
tati primum omnium generalia, si qua sunt, universalis 
Concilii decreta praeponant; tune deinde, siid minus est, 
multorum atque magnorum consentientes sibi sententias 

magistrorum » (1). Et n. 89. antiquis haeresibus vult op- 
poni Concilia facta iam ante illas haereses exortas, aut 
si haec etiam ab eis haereticis contemnantur, tum demum 


polemice contra eos remanere ut communem fontem Seri- 
pturas. 


4*. Denique utramvis notam vel scilicet consensionem 


(1) Ne quis forte ex hoc et aliis hisce similibus locis Lirinensem 
accuset erroris contra infallibilem auctoritatem definitionum Romani Pon- 
tificis, haec animadvertenda sunt. 1°. Lirinensi propositum est non so- 
lum pro catholicis, sed etiam polemice contra novitates haereticorum 
exhibere notas apostolicitatis doctrinae a nemine recusandas. 2^. Propo- 
nit has notas contra « haereses novitias recentesque tantummodo, quam 
primum scilicet exoriuntur » n. 39. Hinc supponendo nullum adhuc con- 
tra eas nuper exortas directum iudicium prodiisse, neque poterat com- 
mode ad definitionem Pontificis appellare. 3°. Notae quas af/firmando 
adfert, sunt omnino verissimae; sed non propterea negat et excludit no- 
tas alias pro diversitate rerum et adiunctorum. 4°. In iis ipsis notis 
quas proponit, authenticum iudicium Apostolicae Sedis saltem implicite 
includitur. Quando enim huiusmodi iudicium exstat, illud universitatem 
aut antiquitatem consensionis authentice declarat, vel universitatem cer- 
tissime efficit. Adeoque si antiquitus edita exstat definitio Pontificis (de 
antiquitate enim in hoc numero 38. immediate agit), semper etiam pot- 
est provocari ad « multorum atque magnorum consentientes sibi sen- 
tentias magistrorum. » 5°. Lirinensi non secus ac pridem Irenaeo satis 
esse provocare ad auctoritatem Sedis Apostolicae, ut innotescat aposto- 
lieitas doctrinae, ipsemet non obscure indicat n. 9. « Mos iste semper in 
Ecclesia viguit, ut quo quisque foret religiosior, eo promptius novellis 
adinventionibus contrairet. Exemplis talibus plena sunt omnia. Sed ne 
longum flat, unum aliquod, et hoc ab Apostolica potissimum Sede sume- 
mus, ut omnes luce clarius videant, beatorum Apostolorum beata successio 
(Romanos Pontifices dicit) quanta vi semper, quanto studio, quanta con- 
tentione defenderit susceptae semel religionis integritatem. n Narrata 
deinde innovatione rebaptizantium inde ab Agrippino Carthaginensi, in 
haec verba prosequitur. « Cum ergo undique ad novitatem rei cuncti 
reclamarent, atque omnes quaquaversum Sacerdotes pro suo quisque stu- 
dio reniterentur; tunc beatae memoriae Papa Stephanus Apostolicae 
Sedis antistes cum ceteris quidem collegis suis, sed tamen prae ceteris 
restitit, dignum, ut opinor, existimans, si reliquos omnes tantum fide; 
devotione vinceret, quantum loci auctoritate superabat, Denique in epi- 
stola quae tunc ad Africam missa est, his verbis sanxit, nihil novandum, 
nisi quod traditum est..... Quis ergo tunc universi negotii exitus? Quis 
utique, nisi usitatus et solitus?  Retenta est scilicet antiquitas, explosa 
novitas. » 

universitatis praesentis vel consensionem antiquitatis suffi- 
cere ad demonstrandam apostolicitatem doctrinae, luculen- 
ter docet Lirinensis locis omnibus. « Quid igitur tunc fa. 
ciet Christianus catholicus , interrogat n. 4, si se aliqua 
Ecclesiae particula ab universalis fidei communione prae- 
ciderit? » « Quid utique, respondet, nisi ut pestifero cor- 
ruptoque membro sanitatem universi corporis anteponat? » 
Si vero de praesenti consensu ob ortas perturbationes esset 
dubitatio, alterum restat: « tunc item providebit, inquit, 
ut antiquitati inhaereat. » | 

Non potest igitur dubitari, quin is sit genuinus sensus 
s. Vincentii, quem in thesi enuntiavimus. Doctrina autem 
cui desit utraque nota, debet censeri catholicae fidei saltem 
nondum satis proposita; doctrina repugnans alterutri con- 
sensioni debet censeri novitas profana. 


THESIS XXV. 


De munere coniuncto custodum atque doctorum fidei, 

et de modo explicationis depositi. 

« Ex dictis infertur propriisque argumentis confirmatur, infallibiles 
fldei custodes esse etiam infallibiles fidei doetores, ut in obiectiva re- 
velatione Scripturae et Traditionis imp/icita explicent, ambigua defi- 
niant, minus diserta $nstantiori praedicatione proponant, erroribus 
impugnata defendant; qua in functione licet elemento humano inqui- 
Sitionis et scientiae suus sit locus, infallibilitas tamen explicationis 
et definitionis a promissa assistentia et directione Spiritus veritatis 
Tepetenda est. Falsum est igitur, quod recens quaedam schola asseruit, 
in explicatione dogmatum hoc unum esse munus Ecclesiae docentis 
Sub assistentía Spiritus Sancti, ut identidem ferat iudicium, quaenam 
inter plures diversas intelligendi dogmatis rationes pro quolibet 
Scientiae stadio ceteris potior habenda sit. » 


4 S 3 ud 


4d Gd S3 :3 o» ai 


I. Ut in superioribus declaratum est, conceptus Tradi- 
tionis divinae non eo absolvitur, quod summa aliqua for- 
mularum fidei conservatur; sed essentialis ratio Traditionis 
posita est in perpetua infallibili conservatione veri sensus 
ac verae intelligentiae depositi fidei ac doctrinae revelatae 
(cf. th. XI. n. II.). Porro in deposito fidei possunt contineri 
et continentur veritates, quae sunt implicitae in aliis, quae 

aliquo tempore sunt adhuc obscurius et minus diserte pro- 
positae; unde de iis intra ipsos fines Ecclesiae possunt oriri 
controversiae, et possunt eaedem ab aliquibus in dubium 
vocari (th. XXIII.). Praeterea etiam dogmata quae iam clare 
proposita sunt, possunt ab errantibus vel ab haereticis prae- 
postere intelligi et perverti ad sensum alienum sub mul- 
tipliei forma erroris. Atqui ortis huiusmodi controversiis 
et imminentibus erroribus vera intelligentia doctrinae et 
integritas depositi infallibiliter conservari, et pro fine quem 
Deus revelationi praestituit, rite proponi nequit, nisi custo- 
des fidei simul sint infallibiles fidei doctores. In hoc ipso 
enim posita est vera ratio et functio doctoratus authentici, 
de quo agimus, ut quae erant in deposito implicita, exhi- 
beant iam explicita; ut quae erant ambigua et minus di- 
serta necdum satis proposita, secundum verum sensum de- 
finiant, et expressius proponant; ut quae in alienum sen- 
sum sub diversis errorum formis detorquentur, definitis veris 
conceptibus et statutis verborum formulis adversus errores 
defendant. Non possunt ergo intelligi divinitus instituti cu- 
stodes infallibiles depositi, quin eo ipso iidem intelligantur 
divinitus instituti infallibiles doctores, quia custodia de- 
positi exercetur et perficitur ipsis functionibus doctoratus 
authentici, adeo ut munus hoc duplex custodum et doctorum 
fidei distingui quidem, non tamen subiecto et functione 
separari queat. Cf. th. XXIII. 

Hinc Paulus Eph. IV. 11. coniungit charisma pastorum 
et doctorum. Munera quae subiecto et functione inter se 
differunt, Apostolus ibi clare distinguit et seiungit, haec 
vero duo munia non minus clare connectit particula con- 
iunetionis. « Ipse (Christus) dedit quosdam quidem Aposto- 
los, quosdam autem Prophetas (vous wev-rouç Òe alios-alios), 
alios vero Evangelistas, a/:os autem pastores et doctores » (1). 
Hune sensum Apostoli egregie declararunt ss. Hieronymus 
(comumentar. in h. 1.) et Augustinus (ep. 149. n. 11. al. 59. 
ad Paulinum). « Pastores et doctores, quos maxime ut dis- 
cernerem voluisti, eosdem puto esse, sicut et tibi visum 


(1) Kai àuvog iBuxe Toug pey doc TOAOUg, ToUg Be mpoQnTas, Toug Be 
t£Uayyy cio Tas, Tous s moipeyaç xai OibagxaAoUs. 

est, ut non alios pastores, alios doctores intelligamus; sed 
ideo cum praedixisset pastores, subiunxisse doctores, ut in- 
telligerent pastores ad suum officium pertinere doctrinam. 
Ideo enim non ait, quosdam autem pastores, quosdam vero . 
doctores, cum superiora ipso locutionis genere distingueret 
dicendo, quosdam quidem Apostolos, quosdam autem Pro- 
phetas, quosdam vero Evangelistas; sed hoc tamquam unum 
aliquid duobus nominibus amplexus est, quosdam autem 
pastores et doctores n Aug. l. c. Eadem ratione concludit 
s. Hieronymus. « Nec vero putandum, quod sicut in supe- 
rioribus tribus alios dixit esse Apostolos, alios Prophetas, 
alios Evangelistas; ita et in pastoribus et magistris of- 
ficia diversa posuerit. Non enim ait, alios autem pastores 
et alios magistros, sed alios pastores et doctores, ut qui 
pastor est,esse debeat et magister » Hieron.l.c. Ex ipsa ergo 
Christi institutione in munere pastorum includitur munus 
doctorum; unde idem Apostolus 1. Cor. XII. 28. in enume- 
ratione parallela utrumque uno nomine doctorum compre- 
hendisse videtur. « Quosdam quidem posuit Deus in Ecclesia 
primum Apostolos, secundo Prophetas, tertio doctores. » 
Si quis tamen contenderet, hoc altero loco enumerationem 
esse tantummodo charismatum eztraordinariorum, paralle- 
lismus non esset adaequatus, sed nomen doctorum utroque 
loco positum solum generica non vero apelos significa- 
tione conveniret. 

Sed quidquid censeas de posteriore hoc testimonio, in- 
separabilis coniunctio pastoratus a Christo instituti et do- 
ctoratus authentici tum ex ipso munere pastorum tum ex 
verbis citatis Eph. IV. manifesta est, tam ab ipso Apostolo 
aliis locis eadem unitas custodiae depositi et doctoratus 
sensu, quo nunc loquimur, satis declaratur. Contra « er- 
rantes et in errorem mittentes » in primis commendat Ti- 
motheo custodiam depositi. « Tu vero permane in his, quae 
didicisti et credita sunt tibi, sciens a quo didiceris » 
2. Tim. III. 14. Ad hoc ipsum vero munus custodiae depo- 
siti continenti contextu subiungit officium doctoratus, com- 
mendans eidem Scripturam tamquam instrumentum doctri- 
nae, quo nempe in ipsa custodia eorum, quae didicerat et 

quae ei erant credita, uteretur « ad docendum, ad arguen- 
dum, ad corripiendum, ad erudiendum in iustitia, ut per- 
festus sit homo Dei ad omne opus bonum instructus » ibid. 
v. 165.17. Functiones ergo doctoris coincidunt cum custo- 
dia eorum, quae tradita sunt et concredita. Eodem sensu 
iubet eundem Timotheum « recte tractare verbum veritatis » 
. ib. II. 15; iubet attendere « lectioni et doctrinae, » ut se- 
ipsum salvum faciat et eos qui ipsum audiunt, ad quod 
munus ei data est gratia per impositionem manuum pres- 
byterii 1. Tim. IV. 13-16. Sicut his locis in recto com- 
mendatur doctoratus, per quem custoditur verbum tradi- 
tum veritatis; ita alibi directe iniungitur custodia depo- 
siti, in qua includitur doctoratus per formam sanorum 
verborum. « O Timothee depositum custodi, devitans profa- 
nas vocum novitates (1) et oppositiones falsi nominis scien- 
tiae » 1. Tim. VI. 20. « Formam habe sanorum verborum (2)... 
bonum depositum custodi per Spiritum Sanctum, qui ha- 
bitat in nobis » 2. Tim. I. 13. 14. 

II. Ex hac unitate muneris custodiendae fidei et docto- 
ratus secundum functiones declaratas, seu ex eo ipso, quod 
munus custodum fidei a Christo institutum est ita, ut exer- 
ceatur per functiones doctoratus nec possit sine his inte- 
grum consistere, evidens est, idem principium quod confert 
infallibilitatem in custodia depositi, conferre eandem infal- 
libilitatem in functionibus doctoratus. Quae ergo demon- 
strant promissam tutelam Christi ac directionem et assi- 
stentiam Spiritus veritatis, ut successio apostolica deposi- 
tum fidei usque ad consummationem saeculi integrum sem- 
per infallibiliter custodiat (th. V-XI.), eadem omnia etiam 
demonstrant hane tutelam Christi et assistentiam ac dire- 
ctionem Spiritus veritatis esse causam efficientem, per quam 
custodes depositi sub iisdem conditionibus, sub quibus in- 


(1) Nunc in edd. graecis est x:voQuviac; sed xaiwvogovyiac sicut Vulgata, 
habent verss. Itala, Ármena, plures Patres graeci et latini, nonnulli 
codd. graeci. 

(2) Yrorurwsiy eye vyiaiwaytwy Xoyuv, formam expressam habe sana- 
rum doctrinarum ab Apostolis traditarum non solum ad credendum sed 
etiam ad docendum. 

fallibiles sunt in custodienda fide, reddantur infallibiles 
in explicandis, clarius proponendis, distinctius definiendis 
et hoc ipso sincere defendendis veritatibus revelatis. 

. I. Verba itaque Christi: « docete omnes gentes... et ecce 
ego vobiscum sum omnibus diebus usque ad consummatio- 
nem saeculi; » « ego rogabo Patrem et alium Paraclitum 
dabit vobis , ut maneat vobiscum in aeternum , Spiritum 
veritatis; » « Paraclitus autem Spiritus Sanctus ille vos 
docebit omnia et suggeret vobis omnia, quaecumque dixero 
vobis » (th. V.), non possunt pertinere ad successores Apo- 
stolorum ut perpetuos depositi custodes, quin ad eos per- 
tineant ut fidei revelatae doctores secundum functiones, 
quas commemoravimus, quia his ipsis custodia depositi 
exercetur. Hine Patres quos citavimus th. VIII. n. I, dum 
de assistentia et operatione Spiritus Sancti loquuntur ad 
infalibilem custodiam depositi per magisterium authenti- . 
cum, plerumque has functiones doctoratus prae oculis ha- 
bent. Rationem eur sit haereticum repugnare Ecclesiae 
consensu communi Scripturarum sensum declaranti, adeo- 
que rationem infallibilitatis in expositione et explicatione 
dogmatum refert Irenaeus IV. 26. n. 5. « ad charismata 
Domini, per quae Scripturas sine periculo nobis exponunt 
ii, apud quos est ab Apostolis Ecclesiae successio. » Causa 
efficiens, ut in universali Ecclesia « non eat in errorem 
studiosissima speculatio » explicando verum sensum dog- 
matum, apud Augustinum (in Ps. 9. n. 12.) est « Dominus, 
qui ipsam Ecclesiam inhabitat. » Causa infallibilitatis de- 
finitionum dogmatum , quae adversus haereticos fiunt in 
Conciliis, apud Cyrillum Alex. T. V. P. II. p. 4. 175. « est 
Christus qui praesidet, » et « Spiritus Sanctus qui per Con- 
cilia loquitur. » Quod « in Sede Apostolica immaculata est 
semper servata religio, » id inde est, « quia non potest 
D. N. Iesu Christi praetermitti sententia dicentis: tu es 
Petrus et super hanc petram aedificabo Ecclesiam meam » 
(in Professione subscripta ab orientalibus sub Hormisda, 
et sub Hadriano II. in Conc. VIII.). Ratio auctoritatis ir- 
refragabilis consentientium Patrum, qui per temporum et 
locorum differentias dispensati doctorum munere funguntur, 

apud Theodoretum T.IV. p. 33. et Leontium Galland. XII. 
p. 682. est « charisma Spiritus Saneti, quod acceperunt ad 
docendum in uno Spiritu, » et « gratia Spiritus Sancti, 
per quem edocti sunt et inter se consentiunt. » 

2'. Quae quamvis ita sint, hoc tamen promissum et or- 
dinarium charisma Spiritus veritatis non est per novam 
revelationem , ut demonstravimus th. XXII; sed est per 
assistentiam et per directionem Spiritus Sancti ita, ut ele- 
mentum humanum inquisitionis, industriae, doctrinae acqui- 
sitae non excludatur, sed immo supponatur. Possumus quoad 
hane rem distinguere tria, occasionem , praeparationem, 
ultimam conclusionem explicationis, clarioris propositionis, 
strictioris definitionis dogmatum. 

a) Occasionem externam frequentissime praebent con- 
troversiae exortae, errores, haereses, ut ss. Patres saepe 
, animadverterunt. Ipsa enim custodia depositi necessariam 
reddit adversus errores doctrinae revelatae defensionem, 
ex qua explicatio, strictior definitio, et instantior praedi- 
catio dogmatis consequitur: « & quibus proficiscuntur in- 
stituta doctrinae, ab lisdem (decet) discordes eruditionis 
repugnantias solvi, » ait Gratianus Augustus (Opp. s. Am- 
brosii T. II. p. 787.). Conferantur Patres Concilii Chalce- 
donensis in alloeutione ad Marcianum Augustum (Hard. II. 
p. 646. sq.); Athanas. de decret. Nicaen. n. 32; Hilar. Trin. 
l. II. n. 1. sqq.; Augustinus in Ps. 54. n. 22; de dono Per- 
sever. c. 20. n. 53; Civ. Dei 1. XVI. c. 2. n. 1; Confess. 
1. VII. c. 19. n. 25. « Ex haereticis asserta est Catholica, 
inquit Augustinus in Ps. 1. c., et ex his qui male sentiunt, 
probati sunt qui bene sentiunt. Multa enim latebant in 
Scripturis; et cum praecisi essent haeretici, quaestionibus 
agitaverunt Ecclesiam Dei: aperta sunt, quae latebant, et 
intellecta est voluntas Dei. » « Multa quidem ad fidem ca- 
tholicam pertinentia, dum haereticorum callida inquietu- 
dine exagitantur, ut adversus eos defendi possint, et con- 
siderantur diligentius, et intelliguntur. clarius, et instan- 
tius praedicantur; et ab adversario mota quaestio discendi 
existit occasio » de Civ. Dei l. c. 

b) Praeparatio interna explicationis varia est et latis- 

sime patet. Ad elementum humanum hic sine dubio praeter 
alia pertinet scientia acquisita disciplinarum sacrarum, 
studium Seripturarum , operum ss. Patrum et universim 
monumentorum ecclesiasticorum, liturgiae, rituum , con- 
suetudinum ecclesiasticarum, theologiae denique universae, 
in quibus omnibus subsidium disciplinarum etiam mere ra- 
tionalium et humanarum deesse non potest. Tota denique 
haec opera et industria considerari debet subdita et sub- 
serviens auctoritati ac vigilantiae magisterii authentici. 
At non sola scientia constituitur hoc elementum praepa- 
rationis, quod dicimus humanum ; sed alia sunt quam plu- 
rim& rerum ac eventuum, et totius vitae christianae adiun- 
cta ad populum christianum et ad universam Ecclesiam 
pertinentia, quibus explicatio, illustratio, distinctior defi- 
nitio dogmatum praeparari potest. 

Non opponimus igitur hoc loco humanum divino sicut 
distinguitur natura et gratia; sed elementum humanum di- 
cimus tam naturalem quam supernaturalem dispositionem 
ac cooperationem ez parte hominum, quam Spiritus Sanctus 
aua providentia et assistentia moderatur ac dirigit ad fidei 
explicationem, definitionem ac defensionem. Unde elemen- 
tum istud quod dicimus humanum , quatenus pertinet ad 
praeparationem explicationis, considerari debet semper sub 
speciali providentia et directione Spiritus Sancti; adeo- 
que in ipsa praeparatione humanum a divino distingui, 
non tamen separari potest. Possumus autem hano praepa- 
rationem spectare in universa Ecclesia et ideo primo loco 
in ipsa Ecclesia docente et in magisterio authentico , vel 
possumus eam considerare ut est in hominibus et coetibus 
privatis, puta in scholis et theologis vel in populo chri- 
stiano. Primo modo debet dici directa praeparatio expli- 
cationis, sub providentia Spiritus Sancti inducentis in 
omnem veritatem; altero modo debet dici praeparatio in- 
directa , quatenus coniungitur et subservit auctoritati et 
actioni Ecclesiae docentis. 

c) Conclusionem explicationis appellamus ipsam authen- 
ticam propositionem , quando iam dogma explicite, clare, 
diserte proponitur credendum; sive id fiat per solemnem 

: definitionem, sive per consensum universalem praedicatio- 
nis ecclesiasticae aliter praevalentem. Iam vero quae hac- 
tenus disputavimus, demonstrant, etiam in ipsa hac ev- 
plicationis conclusione elementum humanum suas partes 
habere, quoniam Ecclesia non novis revelationibus regitur, 
sed per assistentiam et gubernationem Spiritus Saneti in 
professione revelationis ab Apostolis traditae infallibiliter 
conservatur. Haec itaque assistentia et gubernatio organa 
humana divinitus instituta horumque operam dirigit ad 
consensum vel definitionem veri revelati, eisque in sua 
inquisitione assistit ita, ut ad consensum vel definitionem 
numquam perveniatur nisi secundum sensum genuinum in 
obiectiva revelatione contentum. Unde ad ipsam directionem 
et providentiam Spiritus Sancti pertinet efficere, ut suffi- 
ciens diligentia humana in fidei definitionibus numquam 
desit, quod recte animadvertunt Suarez (de Fide disp. V. 
sect. 8. n. 11.), Bellarminus (de Rom. Pontif. 1. IV. c. 2.) 
et alii. Elementum humanum potest quidem esse varium 
in diversis adiunctis et diversis aetatibus; sed infallibi- 
litas propositionis et definitionis tota nititur in promissa 
assistentia Spiritus Sancti, non vero pendet a perfectione 
elementi humani, diligentiae , inquisitionis , theologicae 
scientiae per se spectatae. 

Nihilominus verum manet, quod: diximus de elemento 
humano in explicatione fidei. Ecclesia nimirum sive ad 
universalem consensum in praedicatione sive. ad formalem 
definitionem dogmatum, quae prius in controversiam voca- 
bantur, a Spiritu Sancto npn deducitur per novas revela- - 
tiones et per inspirationem propheticam, nec deducitur (sal- 
tem ex infallibili promissione) per miracula psychologica. 
Sed elementum humanum, sive illud pro diversis tetnpo- 
ribus et adiunctis sit in se perfectius sive imperfectius, 
habet primo indefectibiliter promissam tutelam Christi et 
Spiritus veritatis, ne wmquam « eat in errorem » (ut lo- 
quitur Augustinus), ut scilicet numquam deveniatur ad 
universalem consensum praedicationis in dogmate fidei, 
quod veritas revelata non sit, nec umquam deveniatur ad 
definitionem, quae non sit vera. Ad huiusmodi verum con- 

sensum aut veram definitionem secundo ipsum humanum 
elementum deducitur per supernaturalem gubernationem Spi- 
ritus Saneti, quae naturam non destruit sed elevat et or- 
dinat. | 

Unde «) pro diversitate elementi humani potest aliqui- 
bus aetatibus explicatio fidei esse illustrior quam aliis. 
9) Pro eadem diversitate ipsae formales definitiones fidei 
possunt esse aliquibus temporibus pleniores, distinctiores, 
profundiores quam aliis. y) Imo fieri potest, ut ex imper- 
fectione elementi humani (scientiae, inquisitionis, coopera- 
tionis, sanctitatis) non deveniatur ad definitionem , ad 
quam Spiritus Sanctus sub conditione maioris perfectionis 
deduxisset. 3) Sed fieri numquam potest, quaecumque sint 
elementa humana, et quaecumque supponatur eorum im- 
perfectio , ut ipse consensus praedicationis , de quo dixi- 
mus, vel ipsa definitio ad quam deventum est, positive non : 
contineat veritatem. Ad indefectibilitatem enim huius con- 
sensus horumque iudiciorum fidei omnibus diebus usque 
ad consummationem saeculi promissa est assistentia eius 
eui data est omnis potestas in. coelo et in terra, ac Spi- 
ritus veritatis tam incommutabiliter, quam incommutabi- 
liter promissa est indefectibilitas Ecclesiae (1). 


(1) Lubet hic adscribere Ludovici Molinae lucidissimam huius rei 
explicationem. « Quamvis Spiritus Sanctus adfuerit semper Ecclesiae, ne 
in suis definitionibus erraret, omnesque proinde sint verissimae et inter 
se consentientes; negandum tamen idcirco non est, Deum, quando aliqua 
sese offerunt definienda, exigere ab Ecclesia cooperationem ac investiga- 
tionem eorum quae definienda sunt, et pro qualitate hominum qui in 
Conciliis conveniunt, investigatione et industria quae adhibetur, et pro 
maiori vel minori peritia ac notitia rerum quae uno tempore quam 
aliis habetur, confici deflnitiones magis ant minus perspicuas, exactius- 
que ac plenius definiri res uno tempore quam aliis. Etenim Spiritus 
Sanctus cum suaviter omnia disponat, ita Ecclesiae ne erret, assistit, 
ut illius cooperationi et industriae, temporumque opportunitatibus ac 
cireumstantiis suum locum relinquat. Neque propterea negare intendi- 
mus, ad Spiritum Sanctum pertinere illustrationibus aliisque auxiliis 
supernaturalibus adiuvare congregatos in Conciliis ad res deflniendas, 
BSolereque abundantius uno tempore quam alio illa impertiri iuxta suae 
sapientiae ac providentiae ordinem ac dispositionem, prout Ecclesia 
. plus uno tempore quam alio ad ea suscipienda seipsam disponit, atque 
* 

3°. Si quae diximus, in summam contrahamus, ezplicatio 
doctrinae fidei per doctores authenticos in his fere capi- 
tibus constituta intelligitur. Vel a) solemni definitione aut 
unanimi praevalente consensu authenticum magisterium 
proponit dogma in se ipso explicite, quod antea propositum 
erat in alio implicitum; vel 5) sub determinatis concepti- 
bus et respectu directe opposito certis quibusdam erroribus 
dogma declaratur, hocque ipso statuuntur determinatae 
ecclesiasticae verborum formae, quibus tales conceptus ex- 
primuntur; vel c) quod prius obscurius erat et ambiguum, 
aut usu magis ao consuetudine constabat quam diserta 
praedieatione, definitur clarius et expressius. Ex his de- 
nique, ut patet, consequitur d) distinctior tum pro sin- 
gulis tum pro universa Ecclesia intelligentia ; hisque omni- 
bus continetur instantior expliciti et definiti iam dogmatis 
praedieatio et adversus haereses validior defensio. 

Est hie, ut brevissime dixit Albertus M. (3. dist. 25. 
a. 1l. ad 1.) « potius profectus fidelis in fide, quam fidei in 
fideli, » h. e. profectus explicitae et distinctae cognitionis 
obiecti fidei, non incrementum ipsius obiecti in se. Elo- 
quentius idem declarat Vincentius Lirinensis locis illis 
notissimis. « Crescat igitur oportet et multum vehemen- 
terque proficiat tam singulorum quam omnium, tam unius 
hominis quam totius Ecclesiae, aetatum ac saeculorum gra- 
dibus, intelligentia, scientia, sapientia; sed in suo dum- 
taxat genere, in eodem scilicet dogmate, eodem sensu, ea- 


iuxta suum beneplacitum, qui dona sua, ut vult, digtribuit.... Cum vero 
disputationibus, assidua lectione, meditatione ac investigatione rerum, 
augeri soleat temporum progressu earum notitia ac intelligentia, Pa- 
tresque in posterioribus Conciliis investigatione ac definitionibus prio- 
rum adiuventur, inde oritur, ut definitiones posteriorum Conciliorum esse 
soleant dilucidiores, pleniores magisque aocuratae et exactae quam prio- 
rum. Ad posteriora etiam Concilia spectat interpretari, exactiusque ac 
plenius definire, quae in prioribus Conciliis minus dilucide, et non tam 
plene et exacte definita fuere. His de causis temporum progressu crescit 
in Ecclesia notitia rerum definitarum, non solum quoad numerum sed 
etiam quoad perspicuitatem et exactionem, ut in dogmate illo, an par- 
vulis in baptismo gratia et virtutes theologicae infundantur, et in pleris- 
que aliis est manifestum » Molina in 1. P. q. 14. a. 18. disput. XV.n. 7. 

demque sententia... quodcumque in hac Ecclesiae Dei agri- 
cultura fide Patrum satum est, hoc idem filiorum indu- 
stria decet excolatur et observetur, hoc idem floreat et 
maturescat, hoc idem proficiat et perficiatur. Fas est enim 
ut prisca illa coelestis philosophiae dogmata processu tem- 
poris excurentur, limentur, poliantur; sed nefas est, ut 
commutentur ; efus ut' detruncentur, ut mutilentur. Ac- 
cipiant licet evidentia. lucem, distinctionem; sed reti- 
neant necesse est plenitudinem, integritatem , proprieta- 
tem » Commonitor. n. 27-32. cf. Basil. ep.228. a1. 79. num.9; 
Augustin. ll. cc. 

III. Güntherus distinguebat facta historica in Scriptu- 
ris consignata, et horum factorum intelligentiam. Hanc in- 
telligentiam appellabat « traditionem doctrinalem » et « con- 
scientiam Ecclesiae. » Porro intelligentiam eandem statuebat 
continua incrementa accipere ope scientiae philosophicae , 
adeo ut imperfectior fuerit in Apostolis quam in ss. Pa- 
tribus, in hie tamen minime perfecta immo admodum manca 
propter defectum verae philosophiae, donec tandem nunc 
reperta vera philosophia (Grüntheriana) viam instravit, qua 
p'rveniatur ad supremam totius revelatae doctrinae intel- 
ligentiam atque ita ad conclusionem « traditionis doctri- 
nalis, » seu, ut ipse loquitur, ad id quo non plus ultra pro. 
cedi potest. In hoc scientiae profectu et veritatis explica- 
tione per aetatum decursum ad magisterium Ecclesiae spe- 
etat inter varios modos intelligendi dogmatis quovis tem- 
pore obtinentes definire illum, qui eo tempore est aptéissimus. 
Hac in definitione Ecclesia sub assistentia Spiritus Sancti 
est infallibilis; at non ideo definitus modus intelligendi 
dogmatis est perfectissimus. Imo proficiente humano intel- 
lectu in aliis scientiis, in philosophia generatim, in psycho- 
logia, in philosophia naturae, etiam illa ab Ecclesia pridem 
data dogmatis definitio apparebit imperfecta, et alia per- 
fectior erit necessaria. Huiusmodi ergo definitiones quae 
ab Ecclesia diversis aetatibus editae sunt, ait Güntherus, 
agnoscendas esse ut continentes aliquam veritatem, non ta- 
men veritatem et veram dogmatis intelligentiam simpliciter. 
Ita definitio Ephesina de unitate personae Christi continet 

aliquam veritatem in eo positam, quod Christus homo fuit 
ab initio suae existentiae coniunctus Deo Verbo, sed non 
continet nec potuit continere supremam intelligentiam dog- 
matis (1), quia saeculo V. defuit philosophia saeculi XIX; 
Spiritus Sanctus vero hune defectum noluit supplere iuxta 
sapientem oeconomiam, qua nec Moysi in V. T. revelata 
fuit veritas SS. Trinitatis, et iuxta effatum illud Christi: 
«non potestis portare modo.» Eadem ratione etiam Conci- 
lium Tridentinum dicitur a Günthero (in Annalibus philo- 
sophieis quos inscripsit Lydia 1852. p. 348-350.) « quoddam 
interim, cui utrum definitivum sit successurum, nemo no- 
vit. » Propaedeutica T. II. p. 259. sqq.; Aurorae australes 
et boreales p. 260-264; Lydia 1850. p: 94. sqq. | 

In tota hac theoria in primis conceptus Traditionis do- 
ctrinalis pervertitur; tum consequenter ad hanc idearum 
perversionem relatio inter intelligentiam Apostolorum et 
sequentium doctorum perperam stabilitur; ss. Patrum et- 
iam consentientium auctoritas, et generatim doctoratus au- 
thenticus ad explicationem dogmatum vel negatur vel in 
alienum sensum detorquetur; hinc ministerium divinitus in- 
stitutum in successione apostolica ad conservandam et ex- 
plicandam Traditionem fere eliminatur, atque in eius locum 
aliquo modo cultores scientiae rationalis substituuntur; 
philosophia et scientia naturalis quae non potest esse nisi 
aliquod subsidium elementi human? in praeparatione explica- 
tionis, assumitur ut causa princeps totius explicationis; 
quamvis enim concedatur per Spiritum Sanctum explicatio- 
nem esse infallibilem, hoc ipsum non rite declaratur. Prae- 
terea Traditionis ipsius in se et obiective spectatae incremen- 
tum (utique ex falsa Traditionis notione) admittitur. Postremo 
conclusio explicationis et valor definitionis omnino praepo- 
stere concipitur. De hoc tantum ultimo hic agimus; reliqua 
enim ex superioribus thesibus confutata facile intelliguntur. 

1°. Definitiones fidei sub ea verborum forma et sub iis 


(1) Suprema haec intelligentia iuxta Güntherianos in eo est, quod 
duae personae divina et humana, manentes duae personae, coniungnntur 
jn unam personam compositam. Huius commenti confutationem vide in 
tract. de Incarn, th. XXI. XXIV. XXV. 

conceptibus, sub quibus proponuntur, credendae sunt fide 
irreformabili ac immobili. Hoc enim ipsum efficitur per assi- 
stentiam Spiritus Sancti, ut hisce Ecclesiae definitionibus 
nihil subsit, quod non sit obiective revelatum et immutabili- 
ter verum. Quamvis ego fieri possit, ut dogma prius directe 
explicatum et definitum sub uno conceptu in oppositione 
adversus certum aliquem errorem (e. g. distinctio persona- 
rum in Deo adversus Sabellianos, unitas personae in Chri- 
sto adversus Nestorianos), postea directe declaretur et de- 
finiatur sub alio conceptu adversus errorem alium forte priori 
contrarium (e. g. unitas essentiae in tribus personis adver- 
sus Arianos, distinctio naturarum in Christo adversus Mo- 
nophysitas); fieri tamen numquam potest, ut conceptus prior 
non maneat in omne tempus infallibiliter verus et creden- 
dus tamquam dogma a Deo revelatum. Ita exempli causa 
postquam definitum est, unam esse personam Christi eamque 
divinam, nec hominem Christum esse aliam distinctam per- 
sonam quam Christum Deum; non potest quovis tempore 
Sequenti reperiri ut verum et admitti, aliam personam esse 
Deum Verbum et aliam distinctam personam Christum ho- 
minem, quomodocumque personae duae inter se unitae in- 
telligantur. « Manet enim verbum fidei in aeternum, » ut 
ait Athanasius de definitione Nicaena (ep. ad Afros n. 2.). 
Sane nisi hoc fundamentale principium firmum sit, infal. 
libilitas Ecclesiae tam in docendo quam in credendo, et 
constans veritas omnium dogmatum subvertetur. 

. 9". Ex his ipsis consequitur, relationem inter definitio- 
nes fidei et inter scientiam humanam omnino inversam esse 
et ei oppositam, quam Güntheriani conceperant. Post defi- 
nitionem nefas est, ut scientia humana sensum dogmatis 
ad suas rationales ideas praeconceptas conformet; sed or- 
dine inverso sensus in definitione propositus norma sit 
oportet scientiae et intelligentiae. Scientiae itaque theolo- 
gicae munus est, a) ut satagat dogma secundum formam 
definitam quam accommodatissime concipere; expoliendo et- 
iam, si opus sit, ad sensum definitae veritatis notiones 
philosophiecas. Qua ratione e. g. notiones personae et na- 
turae ad sensum dogmatis definiti de SS. Trinitate et 

Incarnatione, notio generationis ad sensum dogmatis de 
processione Spiritus Sancti a doctoribus catholicis expoli- 
tae sunt non sine fructu ipsius etiam rationalis philoso- 
phiae (vid. tract. de Trin. th. XXX. XXXI.). b) Alterum 
et praecipuum deinde theologiae munus est, ut secundum 
sensum definitum veritatem ex monumentis revelationis 
demonstret, atque adversus errores et falsas intelligendi 
r&tiones tueatur. c) Haec ipsa necessaria defensio, et hoc 
studium verae intelligentiae postulat, ut dogmatis in defi- 
nito suo sensu nexus ac concentus cum aliis veritatibus 
give theologicis sive etiam rationalibus et naturalibus (quan- 
tum mysteriorum indoles permittit) inquiratur et manife- 
stus exhibeatur. Valet itaque axioma Patrum sicut uni- 
versim ita etiam in singulis capitibus pro scientia theolo- 
gica: fides praecedit, ut sequi possit rerum fidei scientia; 
in fide fundatur scientia ; fides quaerit intellectum, Non 
autem praecedit intellectus et scientia, ut fidei obiectum 
sub certa forma definitum ad suas ideas suumque genium 
eonformet, nec potest admitti principium a Gtünthero indi- 
catum ordine inverso: «intelligo ut credam, » si de alia 
scientia quam de cognitione motivorum credibilitatis sermo 
sit (S. Th. 2. 2. q. 1. a. 4. ad 2.). 

Hanc ipsam doctrinam iam ab oecumenico Concilio Va- 
ticano definitam habemus. « Neque enim fidei doctrina quam 
Deus revelavit, velut philosophicum inventum proposita est 
humanis ingeniis perficienda; sed tamquam divinum depo- 
situm Christi sponsae tradita, fideliter custodienda et in- 
fallibiliter declaranda. Hinc sacrorum quoque dogmatum is 
sensus perpetuo est retinendus, quem semel declaravit san- 
cta Mater Ecclesia, nec umquam ab eo sensu, altioris in- 
telligentiae specie et nomine, recedendum. » Huic defini- 
tioni in cap. IV. Constit. Dei Filius, respondet canon 9'*; 
« Si quis dixerit, fieri posse, ut dogmatibus ab Ecclesia 
propositis aliquando secundum progressum scientiae sensus 
iribuendus sit alius ab eo, quem intellexit et intelligit 
Ecclesia; anathema sit.» 

Corollarium. Sicut historia populi Dei in V. T. ab Adam 
usque ad Christum, pariterque historia evangelica et apo- 

stolica est historia divinae revelationis; ita etiam inde a 
consummata obiectiva revelatione locum habere potest et 
certe habuit Aistoria emplicationis et propositionis dogma- 
tum. Quoniam usu loquendi satis communi dogma fidei dici 
solet non tam veritas revelata in se, quam veritas reve- 
lata quatenus est sufficienter proposita in Ecclesia, sicut 
dici potest e. g. veritatem revelatam immaculatae Conce- 
ptionis B. V. non fuisse dogma fidei ante definitionem, nunc 
esse dogma fidei; propterea historia explicationis et propo- 
sitionis veritatum revelatarum potest dici historia dogma- 
tum. Quamvis ergo erraret, qui hac appellatione affirmaret 
historiam h. e, mutationem aliquam et profectum revelatio- 
nis obiectivae post Apostolos, atque ita historiam dogmatum 
confunderet cum historia revelationis; et quamvis gravius 
adhue erraret, qui hoc nomine uteretur ad asserendam mu- 
tabilitatem sive veritatis revelatae in se sive dogmatis suf- 
ficienter iam propositi: non est tamen quod quis offenda- 
tur nomine licet recentius invecto Aistoriae dogmatum; ha- 
bet enim nomen praeter illam praeposteram significationem 
aliam eamque verissimam. Quis enim dixerit, definitionum 
e. g. Tridentinarum, aut propositionis doctrinae de canone 
librorum sacrorum, aut definitionis nuper commemoratae de 
immaculata conceptione B. V. nullam esse historiam ? Ni- 
hilominus ambiguitas et abusus nominis satis est, ut, ubi 
potest perperam intelligi, non adhibeatur sine declaratione, 
et potius dicatur Aéstoria emplicationis quam historia dog- 
matum. Porro explicatio dogmatum, de qua in thesi egimus, 
non est idem ac theologia dogmatica seu schola theologica; 
ergo etiam Aistoria emplicationis dogmatum et historia theo- 
logiae dogmaticae distinguuntur. 

Denique consideranti patebit, explicationem ac propo- 
8Sitionem dogmatum eiusque historiam 'cohaerere cum hi- 
Storia revelationis ut cum suo fundamento praesupposito; 
necti intrinsecus cum historia theologiae ut cum suo oon- 
Sequenti, et aliquatenus ut cum aliquo antecedenti elemento 
praeparationis; copulari extrinsecus cum historia haereseon, 
a qua non tamquam a causa sed tamquam ab occasione 

explicatio et explicationis modus quadam ratione pendet; 
patebit postremo, eandem historiam explicationis dogma- 
tum constituere partem intimam historiae ecclesiasticae. 


THESIS XXVI. 
De discrimine explicationis depositi fidei 
ante et post completam revelationem. 


« Explicatio et illustratio revelationis usque ad guum complemen- 
» tum per Christum et per Spiritum Sanctum in Apostolis, facta est a 
» Deo ipso per novas continuo sibi succedentes revelationes. Instituta 
» ergo comparatione inter diversas oeconomias, non autem inter singu- 
» las im his oeconomiis personas, dici debet depositum fidei eo fuisse 
» explicatius, quo plenitudini temporis propinquius. Quod vero ait 
n 8. Thomas (2. 2. q. 1. a. 7.), quantum ad substantiam articulorum fi- 
» dei non esse factum eorum augmentum per temporum successionem, 
» sed quantum ad explicationem crevisse numerum articulorum, non 
» eodem sensu intelligendum est, ac quando dicimus, in Ecclesia chri- 
» stiana post Apostolos nullum obiectivum incrementum depositi, eius- 
» dem tamen explicationem loeum habere posse. » 


I. Sine dubio populus Dei unus est et latiori aliquo sensu 
una Ecclesia Dei ab initio humani generis usque ad con- 
summationem saeculi, adhaerens Deo per fidem, spem et cha- 
ritatem, atque ad hanc unionem cum Deo sicque ad aeternam 
salutem pertingens per merita Christi redemptoris, pro uno 
statu adhuc futuri, pro alio statu iam praesentis; « non enim 
aliud nomen est sub coelo datum hominibus, in quo oporteat 
nos salvos fleri » (Act. IV. 12.). Vide Gregor. de Valentia 
Analys. fidei 1l. VI. c. 2. n. 2. Hinc Deus inde ab initio super- 
naturaliter seipsum, et redemptionem per Christum revelavit 
(Gen. III. 15.). In fide autem in Deum et in Christum red- 
emptorem consistit ipsa (ut diei solet a theologis) sub- 
stantia fidei, Sine qua Ecclesia Dei numquam fuit: « haec 
est vita aeterna, ut cognoscant te solum Deum verum et 
quem misisti Iesum Christum » (Io. XVII. 9.). Nihilominus 
discrimen est maximum inter modum revelationis, instituta, 
et sacramenta, ut se habuerunt ante Christi adventum, et 
ut completa sunt a Verbo incarnato in sua Ecclesia; sicut 
discrimen est inter promissionem et praeparationem aoc inter 
rem ipsam promissam et completam. Unde distinota sane est 

duplex oeconomia veteris ac novi Testamenti. In ipsa ve- 
ieri oeconomia secundum ea omnia quae enumeravimus, 
diserimen non quidem eiusdem rationis sicut inter vetus 
et novum Testamentum, magnum tamen est inter populum 
Dei peculiarem collectum et formatum ministerio Moysis, et 
inter statum praecedentem ante Moysen, qui status pro 
ceteris gentibus etiam post institutionem populi peculiaris 
perduravit. Unde altera est distinctio, quae dici solet legis 
naturae et legis scriptae; seu oeconomiae patriarchalis et 
oeconomiae Mosaicae. 

Iam si non singulas personas sed status diversos et oe- 
conomias conferamus; primum quidem constat, revelatio- 
nem patriarchalem, quatenus publica erat et communicanda 
aliis, penes Israelitas per Moysen collectos et formatos in 
peculiarem populum Dei conservatam fuisse aut renovatam; 
deinde vero revelationem eandem tum quoad doctrinam di- 
rectam de Deo tum quoad veritates alias connexas et quoad 
doctrinam moralem, maxime autem quoad futurum Messiam 


fuisse explicatam, illustratam, disertius et instantius pro- 


positam per Moysen, prophetas, et inspiratos scriptores novis 
et moraliter loquendo continuo sibi succedentibus revelatio- 
nibus usque ad completionem per adventum promissi et 
exspectati Messiae. Depositum ergo revelationis longe expli- 
catius et amplius erat in lege scripta quam in oeconomia 
patriarchali, idque non per meram explicationem absque 
novis revelationibus; sed per incrementum ipsius obiectivi 
verbi Dei. 

Si veteris oeconomiae pars utraque seorsum spectetur, 
facile patet, incrementum per temporum successionem in 
utraque fuisse. Nam revelationes et in serie patriarcharum 
. praesertim inde ab Abraham non defuerunt; potissimum 
vero in oeconomia Mosaiea missio prophetarum et inspiratio 
scriptorum sacrorum usque ad tempora secundi templi lu- 
culentissima, ab eo tempore minus quidem perspecta Iudaeis 
8ed tamen realis numquam desiit (1). Hae vero revelationes 


| (1) Iudaei praeter modum sublimissimum quo Deus cum Moyse « ore 
ad os loquebatur » Num. XII. 18, distinguunt quatuor gradus: 1°, prophe- 


- 

novae utique incrementum erant depositi ex praecedentibus 
aetatibus transmissi. « Fides nostra, inquit s. Thomas, in 
duobus principaliter consistit; primo quidem in veri Dei 
cognitione... secundo in mysterio incarnationis... Si ergo 
de prophetia loquamur, in quantum ordinatur ad fidem dei- 
tatis, sic crevit secundum tres temporum distinctiones, sci- 
licet ante legem, sub lege, et sub gratia. Nam ante legem 
Abraham et alii Patres prophetice sunt instructi de his, 
quae pertinent ad fidem deitatis. Unde et prophetae nomi- 
nantur Ps. CIV.15... Sub lege autem facta est revelatio pro- 
phetica de his, quae pertinent ad fidem deitatis, excellen- 
tius quam ante; quia iam oportebat circa hoc institui non 
solum speciales personas aut quasdam familias sed totum 
. populum Exod. VI. 2... Postmodum vero tempore gratiae ab 
ipso Filio Dei revelatum est mysterium Trinitatis Matth. 
XXVIII. 19. In singulis tamen statibus prima revelatio 
excellentior fuit. Prima autem revelatio ante legem facta 
est Abrahae (computando tempora generis humani velut 
renovati post Noe, et respiciendo immediatam connexionem 
cum populo Israël; quoad revelationem ante diluvium pos- 
set idem dici de Adam, quod Angelicus hic dicit de Abra- 
ham)... Isaac vero facta est inferior revelatio quasi fun- 
data super revelatione facta Abrahae, unde dictum est ei: 
ego sum Deus Abraham patris tui Gen. XXVI. 24; et si- 
militer ad lacob dictum est: ego sum Deus Abraham 
patris tui et Deus Isaac Gen. XXVIII. 12. Et similiter 


tiam NIJI quae coniuncta est cum visione aliqua; 2°. Spiritum Sanotum 


vip m ubi est divina inspiratio interna sine visione (confer con- 
tra ordinem graduum S. Th. 9.2. q. 174. a. 2. coll. a. 9.); 3°. Urim et 
Tummim Dan Q'N Lev. VIII, 8; Ecclesi, XLV.12, (gr.10.), quo Deus 


se revelabat sacerdotibug: 4*. Filiam vocis sp-na quae est revelatio 
quaedam mediata, et concessa fuisse dicitur sapientibus et piis post 
tempora Malachiae sub secundo templo. « Praestantiores sapientum, di- 
citur in libro Kosri P. III. c. 11, durante templo secundo videbant figu- 
ras et audiebant filiam vocis, qui gradus est piorum, quo gradus pro- 
phetarum est superior. » Haec saltem eatenus valent, ut demonstrent, 
ipsos Iudaeos continuationem supernaturalis revelationis sub templo se- 
cundo non negasse, 

in statu legis prima revelatio facta Moysi excellentior fuit, 
supra quam fundatur omnis alia prophetarum revelatio 
. (sicut et ipsa fundatur super eam, quae facta est praece- 
dentibus patriarchis). Ita etiam in tempore gratiae super 
revelatione facta Apostolis de fide Unitatis ét Trinitatis - 
fundatur tota fides Ecclesiae (ipsa vero revelatio Christi 
et Spiritus Sancti per Apostolos est completio totius re- 
velationis praecedentis). Quantum vero ad fidem incarna-: 
tionis Christi, manifestum est, quod quanto fuerunt Chri- 
sto propinquiores, sive ante sive post , ut plurimum ple- 
nius de hoo instructi fuerunt» S. Th. 2, 2. q. 174. a. 6. 

Ceterum ne de propinquitate ad Christum difficultas oria- 
tur, a) comparatio intelligenda est inter triplicem statum 
oeconomiae non inter personas singulas; 5) adverti debet, 
totum novum Testamentum ut tempus novissimum et tem- 
poris plenitudinem esse Christo semper aeque propinquum: 
« et ecce ego vobiscum sum omnibus diebus usque ad con- 
summationem saeculi. » Itaque saltem loquendo de statu ac 
fidei deposito et praescindendo a singulis personis indubi- 
tatum est, quod eloquentissime prosequitur 8. Gregorius M. 
« Hoc quoque nobis sciendum est, quia et per incrementa 
temporum crevit scientia spiritualium Patrum. Plus namque 
Moyses quam Abraham, plus prophetae quam Moyses, plus 
Apostoli quam prophetae in omnipotentis Dei scientia eruditi 
sunt... quia quanto mundus ad extremitatem ducitur, tanto 
nobis aeternae scientiae aditus largius aperitur » in Ezech. 
l. II. hom. 4. n. 10-12. (al. in Ez. hom. 16.). Vide Suarez de 
Fide disp. II. sect. 6; de Lugo de Fide disp. III. sect. b. 

II. S. Thomas 2. 2. q. 1. a. 7. duo docet, quoad substan- 
tiam scilicet articulorum fidei non esse factum augmentum, 
et solum quoad explicationem crevisse numerum articulo- 
rum. Constat vero tum ex ipsa explicatione s. Thomae tum 
ex iis quae hactenus a nobis dicta sunt, hanc duplicem as- 
Bertionem Angelici non esse intelligendam eo sensu , quo 
in N. T. post Apostolos nullum incrementum, sed solum ex- 
plieationem depositi revelati locum habere posse in supe- 
rioribus demonstravimus. 

1°. Quoad negationem augmenti artionlorum, distinguan- 

tur oportet substantia fidei (obiectivae), et quae ad sub- 
stantiam accedunt et cum illa connectuntur. Si conside- 
remus fidem in sua completione, fidem inquam christianam, - 
substantia eius est mysterium Dei unius et trini atque 
. redemptionis per Verbum incarnatum: « opus evangelii, 
substantia novi Testamenti, quod exinde Pater et Filius et 
Spiritus Sanctus tres crediti unum Deum sistunt... ut co- 
ram iam Deus in suis propriis nominibus et personis co- 
gnosceretur, qui et retro per Filium et Spiritum Sanctum 
praedicatus non agnoscebatur » Tertull. contr. Prax. c. 81. 

Animadvertatur deinde, credi aliquid posse dupliciter, 
explicite et in se, tum implicite in alio explicite cognito. 
Implicitum unum in altero esse potest iterum dupliciter, 
primo modo ut in principio dirigente (principio forma- 
li); ita revelata et revelanda omnia creduntur implicite 
in auctoritate Dei revelantis, et omnia saltem satis pro- 
posita ereduntur in fide Ecclesiae. Altero modo potest una 
veritas contineri in altera ut in principio includente (prin. 
cipio materiali) idque vel solum obiective et in se, ita ut 
& nobis nonnisi per novam revelationem ea comprehensio 
cognosci possit; vel etiam logice et quoad nos, ita ut com- 
prehensio vel.per analysin et deductionem vel alio modo 
e. g. ex historicis eventibus sine nova revelatione sit co- 
gnoscibilis (vide p. 284. nota). 

Quae non aliter in revelatione continentur quam in prin- 
cipio dirigente , vel implicita sunt in principio includente 
solum obiective, non vero etiam quoad nos; ea revera no- 
bis revelata non sunt, quamvis aliquid revelatum sit, in quo 
ut in principio illae veritates adterutro modo contineantur. 
Sunt autem in se revelata, quae continentur in principio 
includente etiam quoad nos, quamus comprehensio nondum 
cognoscatur. 

Hisce positis a) semper erat aliquid supernaturaliter a 
fidelibus cognitum, in quo implicite credebantur omnia re- 
velata et revelanda; cognitum nempe erat obiectum formale 
fidei seu auctoritas Dei, si ei aliquid revelare placuerit. 
Imprimis ergo virtus seu supernaturalis habitus fidei sem- 
per erat eiusdem rationis. Habet enim virtus fidei suam 

propriam speciem non ab obiecto materiali quod. creditur , 
sed ab obiecto formali, propter quod creditur; virtus nimi- 
rum est supernaturalis, qua a Deo revelata vera esse cre- 
duntur propter auctoritatem ipsius Dei revelantis. 

b) Inde ab origine generis humani erant aliquae veri- 
tates explicite revelatae, in quibus saltem obiective conti- . 
nebatur implicita tota substantia fidei nostrae, et implicitae 
continebantur veritates aliae multae, quae temporis pro- 
gressu explicite. sunt revelatae. « Omnes articuli ( per se 
ad fidem pertinentes cf. supra p. 283. 284.) implicite con- 
tinentur in aliquibus primis credibilibus , scilicet ut cre- 
datur Deus esse et providentiam habere circa hominum sa- 
lutem, secundum illud Heb. XI. 6: accedentem ad Deum 
oportet credere, quia est, et quia inquirentibus se remu- 
nerator sit. In Esse enim divino includuntur omnia, quae 
credimus in Deo aeternaliter existere , in quibus nostra 
beatitudo consistit; in fide autem providentiae includuntur 
omnia, quae temporaliter a Deo dispeünsantur ad hominum 
salutem, quae sunt via ad beatitudinem » S. Th. 2. 2. q. 1. 
E 7. Semper ergo erant aliqui articuli fidei revelati, qui 
saltem implicite continebant substantiam articulorum totius 
fidei, et hoc sensu non est factum eorum Augmentin per 
temporum successionem. 

c) At pertinentia ad ipsam substantiam, mysterium Tri-. 
nitatis, incarnatio Verbi et divinitas Messiae, licet cognita 
ex plicite hominibus specialiter & Deo illustratis, non tamen 
semper in revelatione publica et communi continebantur ita 
clare, ut in V. T. omnes ea credere tenerentur, aut non opus 
fuisset illustratione per claram revelationem novi Testa- 
menti. Multae deinde veritates particulares de Christo, de 
modo et mediis sanctificationis etc., ut nihil dicamus de 
historicis, ita successu temporis revelata sunt, ut prius 
simpliciter non revelata fuisse dici debeant, cum sine nova 
revelatione cognosci ut fide credenda non potuerint. Unde 
simpliciter dicendum est, revelationem veritatum obiecti- 
vam in V. T. per temporum successionem incrementa ac- 
cepisse. Et hoc est discrimen in comparatione ad novum 
Testamentum, in quo huiusmodi obiectivum incrementum, 

post revelationis catholicae completionem per PINO 
iam locum non habet (th. XXII.). 

2". Altera s. Thomae et reliquorum theologorum proposi- 
tio erat de explicatione revelationis in V. T. « Quantum ad 
explicationem crevit numerus articulorum , quia quaedam 
explicite cognita sunt a posterioribus, quae a prioribus non 
cognoscebantur explicite » S. Th.1. c. Ex discrimine inter 
comprehensionem quarumdam veritatum, quae obiective qui- 
dem erant implicitae in revelatione nondum completa V. T. 
non tamen ita, ut sine nova revelatione fieri possent expli- 
citae, et inter comprehensionem implicitam veritatum, quae 
eat logica etiam quoad nos in revelatione N. T. iam com- 
pleta; ex eo inquam discrimine intelligitur quoque diffe- 
rentia inter modum utriusque explicationis. Prior illa nec 
facta est nec fieri potuit nisi a Deo per revelationem ipsius 
veritatis explieandae et nondum in se revelatae, quo ipso 
revelationi continuo novum incrementum accessit; posterior 
non est niei veritatis iam pridem in se revelatae clarior 
propositio per explicationem verbi Dei in Ecclesia conser- 
vati et traditi, quae explicatio scientifice etiam opera et 
industria humana, authentice et infallibiliter per magiste- 
rium Ecclesiae sub assistentia Spiritua Sancti absque nova 
revelatione instituitur ac perficitur. 


. TRACTATUS DOGMATICUS 
DE DIVINIS SCRIPTURIS 


SECTIO I. 
DE SAORAE SORIPTURAE INSPIRATIONE. j 


CAPUT I. 


DB EXISTENTIA SORIPTURAEB INSPIRATAE UNIVERSIM, 
ET DE VERA INSPIRATIONIS$ NOTIONE. 


THESIS I. 


Ex Traditione divina veteris Testamenti, 
atque ex doctrina Christi ipsius et Apostolorum 
libri omnes librorumque partes pertinentes ad s. Script uram 
aequali modo divinae auctoritatis 
a credi debent. | 


« Oerto constat 1°. tempore Christi et Apostolorum penes Synago- 
» gam exstitisse collectionem librorum, in qua nonnisi libros divinos a 
» maioribus acceptos contineri populus Iudaicus universus persuasum 
» habebat; pariterque constat 2°. Christum Dominum ipsum Christique 
» Apostolos hanc Iudaeorum fidem confirmasse ac libros in collectione 
» nomine Seripturae, Seripturae sacrae, Litterarum sacrarum comprehen- 
» 808 tamquam divinos Ecclesise commendasse. » 


Quaerimus de nomine et significatione specifica, tum 
etiam de re Scripturae sacrae. Tria autem proponimus hac 
thesi demonstranda, a) hoc nomen Scripturae apud popu- 
lum Dei tum ante Christum tum tempore Christi et Apo- 
stolorum et in ore Christi ipsius ac Apostolorum fuisse 
nomen proprium unius collectionis librorum, significans au- 
etoritatem sacram solis et omnibus scriptis inhaerentem, 
quae hoc nomine Scripturae comprehenduntur; 5) hanc au- 
eloritatem quae nomine Scripturae sacrae significabatur, 
fuisse a Iudaeis creditam libris inesse omnino divinam 
tamquam verbo Dei épsius; c) hanc ipsam auctoritatem di- 
vinum Scripturae ut veroói Dei Christum ipsum eiusque 
Apostolos supposuisse et docuisse. 

FRANZELIN. 21 

I. Summi momenti est in causa praesenti, ut signifi- 
catio nominis Scripturae apud populum Dei et in ore Chri- 
sti ac Apostolorum propria uni solèt et tot? collectioni sa- 
erorum librorum bene perspecta habeatur. S1 enim certo 
constant haec duo, & populo Dei, ab ipso Christo Christi- 
que Apostolis nomine Scripturae fuisse intellecta omnia 
et sola scripta unius sacrae collectionis, et fuisse ipso no- 
mine significatam auctoritatem sacram ; tum sane ex ipsa 
revelatione a Christo et ab Apostolis data et confirmata 
constabit, hanc sacram auctoritatem, quae nomine Scriptu- 
rae significatur, inesse omnibus et solis scriptis, quae per- 
tinere demonstrantur ad istam collectionem Scripturae. 

Est autem ex his ipsis clarum, dum loquimur de uni- 
tate collectionis librorum, formam unitatis h. e. formalem 
rationem sub qua omnes isti libri unum constituere intel- 
liguntur, esse ipsam unam in omnibus parem auctoritatem. 
Probanda itaque in primis nobis est haec unitas collectio- 
nis librorum, quae nomine proprio Scripturae significetur. 

1°. Quod spectat existentiam collectionis alicuius anti- 
quissimae librorum sacrorum velut in uno corpore iuris 
religiosi, sequentia animad vertisse sufficiet. 

a) Aliquos ex libris qui inde a remotissima antiquitate 
nomine Scripturarum veteris Testamenti ab omnibus Chri- 
stianis designantur, penes ludaeos diu ante Christum, imo 
ab ipsa prima librorum origine in vna aliqua collectione 
publice recepta exstitisse, ex ipso librorum scopo qui ex 
interna eorum indole elucet, manifestum est, quamdiu de 
collectionis amplitudine non quaeritur, etde numero libro- 
rum qui omnes et soli in ea fuerint comprehensi. Sunt 
enim saltem plures eorum librorum ita comparati, ut ma- 
nifesto unum velut corpus constituant destinatum ad usum 
publieum in tota vita religiosa et civili illius populi. Cf. 
Exod. XVII. 14; XXIV. 4; Deut. IV. 1-15; XVII. 18. 19; 
XXVIII. 58-61; XXIX. 20; XXX. 10; XXXI. 9-13. 26. (1); 


(1) « Scripsit itaque Moyses legem hane PANT TANNIN 
e$ tradidit eam sacerdotibus flliis Levi, qui portabant arcam foederis 
Domini, et cunctis senioribus Israel; praecepitque eis dicens: post septem 

1. Reg. X. 25; 3. Reg. II. 3; 4. Reg. XXII.8.10. sq.; Dan.IX.2; 
2. Esdr. VIII. 8; 1. Mach. I. 59. 60; 2. Mach. II. 13; Luc. IV. 
16. sq.; Act. XIII. 15. 27; XV. 21; 2. Cor. III. 14. 

b) Mentio simul cum partitione unius totius collectionis 
occurrit in prologo ad librum Ecclesiastici scripto tertio 
saeculo ante Christum (1). Partitio ter ibi commemorata 
est in Legem, Prophetas, et alios libros, « qui nobis a pa- 
rentibus nostris traditi sunt. » Simul satis clare (praeser- 
tim in textu graeco) indicatur , totam eam collectionem , 
« Legem, Prophetas, ceteraque aliorum librorum, » tum tem- 
poris non solum hebraice sed iam etiam in versione graeca 
exstitisse (2). Simillima est collectionis distributio tempore 


annos, anno remissionis, in solemnitate tabernaculorum convenientibus 
cunctis ex Israel.... leges verba legis huius coram omni Israel... ut au- 
dientes discant et timeant Dominum Deum vestrum, et custodiant im- 
pleantque omnes sermones legis huius.... Postquam ergo scripsit s 
verba legis huius in volumine atque complevit, praecepit Levitis.... di- 


cens: tollite librum istum "mW mnn "BD DN et ponite eum in la- 


tere arcae foederis Domini Dei vestiti, ut sit ibi contra te in testimo- 
nium» Deut. XXXI. His aliisque locis dum « liber Thorah » « omnia 
praecepta in libro Thorah » « foedus scriptum $n hoe libro Thorah » 
(XXIX. 20. in textu hebraico) memorantur, non solum Deuteronomium 
sed totum pentateuchum intelligendum esse, vide in Introductione ad 
libros V. T. edita a Benedicto Welte P. II. sect. I. c. 1. 8. 18. Eadem 
appellatio etiam latius patet 1. Mach. I. 59. 60. za £igAim rou vopov... 
PigAioy Bix&mxn; (quod apud Iosephum Antiq. XII. c. 5, n. 4. redditur 
BigAog iepa xai vouos). In sacra bibliotheca a Nehemia collecta ac tem- 
pore Machabaeorum restituta continebantur libri historici, prophetici, 
et psalmorum: « construens bibliothecam congregavit de regionibus libros, 
et prophetarum, et David, et epistolas regum et de donariis» (xarafaA- 
Aopsvog PigAiofmxuv emiguynyaye TO mepi Twy (£aciAsQY, xai mTQo QnTQY, XAI TO 
rou Áaui8 xai eriotohas ÉaciAsuy msot avahepartwy) 2. Mach. II. 13. 

(1) Ex modo, quo describitur Ecclesi. L. summus sacerdos Simon fllius 
Oniae colligunt eruditi, scriptorem libri, qui erat Iesus filius Sirach avus 
interpretis prologique auctoris, sub hoc sacerdote Simone adhuc super- 
stite vixisse et sacerdotis maiestatem suis vidisse oculis. Ille autem 
fere certe est Simon I. cognomento Iustus, qui vixit 300. annis ante 
Christum. Unde liber scriptus fuerit circa annum 290. vel 280. ante 
Christum; interpretatio ergo simul cum prologo prodierit a nepote circa 
annum 230. 

(2) Memorans interpres difficultatem transferendi libros sacros ex 
hebraica in aliam linguam ait: du yap igoĉuvausi aua iy iautois E(ggai- 

ë 

Christi in Legem, Prophetas, et Psalmos Matth. XXII. 40; 
Lue. XXIV. 27. 44. 

Pariter apud Philonem Iudaeum (de vita contemplativa 
ed. Francofurth. 1691. p. 893.) divisio est in leges, sermo- 
nes per prophetas divinitus editos, et hymnos. Distinctius 
Iosephus contr. Appion. l. I. n. 8. secundum eandem dis- 
tributionem numerat libros ipsos. Locum adscribo integrum, 
quia saepius in sequentibus totum contextum prae oculis 
habuisse iuvabit. « Apud nos, inquit, nequaquam innume- 
rabilis est librorum multitudo dissidentium et inter se pu- 
gnantium; sed duo dumtaxat et viginti libri sunt totius 
temporis descriptionem continentes, qui merito creduntur 
divini. Ex his quinque quidem sunt Moysis, qui et leges 
continent et humanae generationis traditionem usque ad 
ipsius (Moysis) obitum... A Moysis obitu usque ad impe- 
rium Artaxerxis regis Persarum post Xerxem prophetae, 
qui Moysi successere, res sua aetate gestas conscripserunt 
tredecim libris ; quatuor vero reliqui hymnos in Deum et 
praecepta vitae hominum complectuntur. Ab Artaxerxe au- 
tem usque ad nostram memoriam sunt quidem singula lit- 
teris mandata, sed non in aequali auctoritate libri habiti 
sunt cum praecedentibus, quia non accurate perspecta erat 
successio prophetarum (3t« To un q3vs5 0o THY 70v tpoon cov 
&xgió* 9ixdoynv). Porro re ipsa manifestum est, quanta nos 
veneratione libros nostros prosequamur. Cum enim tot iam 
saecula effluxerint, nemo nec adiicere quidquam nec ab iis 
demere aut mutare ausus est. Sed omnibus Iudaeis statim 
a prima nativitate congenitum est, ut haec scripta credant 
Dei dogmata et eis inhaereant ac pro eis, si opus sit, li- 
benter mortem subeant.» Cum hac distributione librorum 
ad unam collectionem pertinentium convenit etiam ea, quae 
in Talmude ac penes Massoretas et nunc adhuc in Bibliis 
hebraicis observatur, in Legem, Prophetas, et Hagiographa 
D'a3u Duel) TÒN 


aTi Atyoptya, xai óTay [.sTaX Un is Erepav yàwocaw Ou joyoy ĝe tauta (vi- 
delicet non solum hic liber ab ipso translatus), 4AA« xai: o vopoç xai oi 
mpoQmTtias xoi Tæ Aorra Twy BiBAwy Qu pixpay ixsi Tn». Biaqopay 8v autoi 
Àtyopsya. 

2^. Unitas collectionis tamquam sacrae bibliothecae se- 
iunctae ab omnibus aliis libris profanis iam ex dictis intel- 
ligi potest. Sed singillatim demonstrandum est id, in quo 
cardo praesentis quaestionis versatur, formam unitatis a 
populo Dei, ab ipso Christo Domino eiusque Apostolis fuisse 
constitutam in una pari auctoritate sacra omnium partium 
istius collectionis, et formalem rationem sacrae auctoritatis 
fuisse expressam nomine Scripturae tamquam proprio seri- 
ptis omnibus et solis istius sacrae bibliothecae, adeo ut 
cuicumque documento nomen Scripturae vel huic geminum 
tribuatur, hoc ipso designetur ut pars istius unius colle- 
ctionis et eminens auctoritate sacra inhaerente huic toti 
et soli corpori Scripturae. 

a) In novo Testamento a Christo et ab Apostolis libri 
trium classium (Legis, Prophetarum , Psalmorum), de qui- 
bus diximus, singulique librorum textus nomine collectivo 
Scripturae, Scripturae sacrae, et formul& citationis scriptum 
est vel alià aequipollente designantur ita, ut appareat, esse 
hoe nomen proprium alicuius unius collectionis librorum no- 
tissimae, et esse nomen excellentiae, quo exsors et par omni- 
bus illis libris et librorum textibus auctoritas significetur, 
ita ut appellatio ipsa per se habeatur velut certum pignus 
et ineluctabilis demonstratio veritatis. 

x) A Christo Domino et ab Apostolis nomine Seriptu- 
rae vel Scripturae sacrae tamquam auctoritas cui serviat 
omnis fidelis intellectus, citantur libri ex singulis classi- 
bus plus quam trigesies, modo nempe ex prima, modo ex 
secunda, modo ex tertia classe; eademque appellatione ex- 
cellentiae circiter decies provocatur ad libros sacros in 
confuso et sine distinctione. Pariter sub formula aequipol- 
lente scriptum est indiscriminatim appellatur ad libros di- 
versarum classium ferme nonagies. D) In novo Testamento 
textus ex diversis classibus simul adferuntur ac si essent 
ex uno eodemque libro sub communi formula Scriptura di- 
cit. « Nonne Scriptura dicit: quia ex semine David (Ps. 
LXXXVIII. 5; CXXXI. 11.), et de Bethlehem castello 
(Mich. V. 2.) venit Christus? » Io. VII. 42. « Continet Scri- 
ptura: ecce pono in Sion lapidem summum angularem , 

electum, pretiosum; et qui crediderit in eum, non confun- 
detur (Is. XXVIII. 16.)... lapis quem reprobaverunt aedi- 
ficantes, hic factus est in caput anguli (Ps. CXVII. 22.), 
et lapis offensionis et petra scandali » (Is. VIII. 14.) 1. Pet. 
II. 6-8. Adferuntur textus ex diversis libris sub formula: 
« una Scriptura , altera Scriptura, » ut Io. XIX. 36. 37. 
Sub formula scriptum est in Lege citantur loca ex libris 
diversarum classium (1), atque ita nomine Legis proprio 
uni classi designatur tota collectio Io. X. 34; XII. 34; XV. 
25; Rom. III. 19; 1. Cor. XVI. 21. Praeterea y) diserte 
omnes tres classes connumerantur uno communi nomine 
Scripturarum Luc. XXIV. 44. 45. coll. 27. et 32. Denique 
3) s. Paulus 2. Tim. III. 15. 16. primum totam collectio- 
nem appellat sacras litteras (7x isgx vpxupzxvx cum ar- 
tieulo), deinde distributive quemvis librum illius collectio- 
nis designat ut Scripturam, hocque ipso ut eminentem. au- 
ctoritate ex inspiratione divina, quae proprietas est ipso 
nomine Scripturae significata. De inspiratione et de hoc 
textu enucleatíus postea dicemus; interim vero constat, 
nomen Scripturae esse nomen proprium designans exsortem 
et auctoritate eximiam collectionem librorum velut unum 
totum, in quo comprehensi libri omnes librorumque sin- 
guli textus sunt Scriptura; et quia sunt partes aut singu- 
laria dieta Scripturae, propterea eis omnibus asseritur una 
eademque auctoritas nomine Scripturae designata. 

Exstabat igitur tempore Christi et Apostolorum una 
collectio librorum sacrorum, cuius unitatis ratio formalis 
non aliunde repetitur quam ab una auctoritate in toto et in 
omnibus partibus; haneque ipsam inhaerentem auctorita- 
tem sacram nomen Scriptura in ore Christi et Apostolorum 
significat. 


(1) Ita fit etiam a recentioribus magistris Iudaeorum e. g. in Tra- 
ctatu Sanhedrin (de Iudiciis) fol. 91. col. 2: « dixit R. Iosua, quomodo 
probatur resurrectio mortuorum ex Lege? Quia dicitur Ps. LXXXIV. 5. 
non laudaverunt, sed laudabunt te. Dixit R. Chaia, dixisse R. Iohanam: 
quomodo probatur resurrectio mortuorum ex Lege? Quia dicitur Is. LII. 8. 
simul laudabunt, oculo ad oculum videbunt » (Wetsten. ad. Io. X. 34.). 
Cf. s. Hilar. in Psalm. prolog. n. 8. 

b) Quoniam Christus Dominus, et Apostoli fidem Iudaeo- 
rum de Seripturis sacris supposuerunt et confirmaverunt 
ut veram, possumus ad ipsam doctrinam evangelicam et 
apostolicam distinctius intelligendam inquirere, quid Iu- 
daei de unitate et auctoritate Scripturae sacrae tempore - 
quo Christus et Apostoli eorum fidem in hoc capite ratam 
habebant ac approbabant, senserint et crediderint; haec 
enim ipsa erit fides confirmata et Ecclesiae tradita ab ipso 
Christo et Apostolis. Assumemus expositionem istius per- 
suasionis Iudaeorum tum Hellenistarum ex Philone tum 
Palaestinensium ex Iosepho. 

Philo in usu continuo et amplissimo sacrorum libro- 
rum qui est in eius operibus, indiscriminatim sive ad 
omnes sive ad singulos appellat ut ad Scripturas sacras, 
- libros sacros, sacrum sermonem , sacratissimam litteram , 
propheticum sermonem, prophetica dicta, oraculum, dicta 
sanctius edita, eloquium Dei ispxg ypxoxo, ispae DipAous, 
ispov Aoyov, ispeoc otov YPLLLAX, TPOPNTIXOY Aoyov, mpogntuxa 
pnu xe, YPNO, co xpnoDsv, Ta ispopavemoDsv ca, Aovtov Tou 
Osou (Eichhorn Repertor.T.V. p. 241-246.). Eodem modo Io- 
sephus appellat sacros libros, illos sacrarum Scripturarum 
libros, sacras litteras ispxc DipAoue, Tag Twv ispwy vpaqQov 
BiBAouc, ispx. ypxypzrz (Antiquit. praefat. p. b; 1. III. c. 5. 
n. 2; 1. IV. c. 8. n. 48; 1. X. c. 4. n. 2; contr. A ppion.L.IL.n.4. 
ed. Haverkamp). Similiter (ut in N. T. fieri vidimus) quae 
sunt in libris Moysis et in libris Regum, comprehendit 
sub communi formula, « ita scriptum esse in sacris libris» 
Antiq. IX. c. 2. n. 2. Auctoritatem libri Iosue vindicat, 
quia est « inter libros in templo servatos » Antiq. V. c. 1. 
n. 17; auctoritatem libri Danielis, quia est « in sacris Seri- 
pturis » Antiq. X. c. 10. n. 4. Manifesto autem Philo et Io- 
Sephus non aliud exprimunt quam communem fidem populi 
Iudaici; atque adeo ex doctrina Synagogae & Christo et 
ab A postolis confirmata nullum est dubium de unitate col- 
lectionis, quatenus par est et exsors auctoritas omnium li- 
brorum, qui nomine Scripturae comprehenduntur. Quae 
igitur dicuntur et probantur de auctoritate Scripturae uni- 
versim vel de libris Scripturae singulis, ea demonstrant 

auctoritatem totius collectionis omniumque librorum et 
omnium partium ad Scripturam pertinentium. 

. II. Diximus de unitate Scripturarum, et de sacra eis 
insita auctoritate tamquam unitatis forma; sed quae sit 
et quanta haec auctoritas significata ipsis nominibus Scri- 
ptura, Scriptura sacra, sacrae litterae, nondum est expli- 
catum. Huius rei declarationem paulatim sequentibus the- 
sibus perficlemus. Nune dicimus, in fide populi Iudaiei 
quam Christus Dominus et Apostoli confirmarunt, creditam 
fuisse, ut dogma fundamentale, auctoritatem omnino divi- 
nam Scripturae. 

Inquiremus hanc fidem Synagogae iterum ex Iosepho 
et Philone; neque enim inter Iudaeos illius aetatis certio- 
res testes nobis supersunt. Prior Palaestinensis ex genere 
sacerdotali, alter Iudaeus Hellenista evidenter ita loquun- 
tur ubique, ut cirea hoe caput non suam opinionem pri- 
vatam, sed notoriam et publicam totius populi fidem pro 
ponere intelligantur. 

Ipsae perpetuae appellationes Scripturae sacrae, libro- 
rum sacrorum, librorum Scripturae atque aliae, quas paullo 
ante commemoravimus, et modus provocandi ad eas Scri- 
pturas tamquam ad divinum corpus iuris iam satis demon- 
strant, habitos fuisse libros &uctoritatis prorsus divinae. 
Potest tamen propria vis et significatio , qua constanter 
hisce nominibus excellentiae eos libros designant, ulterius 
determinari disertis testimoniis. 

a) Testimonium Iosephi, cuius verba supra citavimus ex 
l. I. n. 8. contr. Appionem, ad haec revocatur. «) Eos li- 
bros, ait, tam didacticos et historicos quam propheticos non 
a se solum sed a suo populo credi et merito credi divinos 
(ta Suatog Oera mem Tsopsva); esse Iudaeis omnibus velut 
congenitum credere hos libros et horum librorum doctrinam 
divina dogmata, ita ut pro hac fide prompto animo mortem 
oppetant. b) Haec divinitas ex eo repetitur, quod libri illi 
omnes scripti sunt a prophetis ex inspiratione divina, nec 
ullis aliis quam prophetarum libris in ea collectione pot- 
erat esse locus. Postquam l. c. contr. Appion. n. 6. 7. dixit, 
solis « sacerdotibus et prophetis » penes Israelitas fuisse 

munus scribendi historiam populi, sacerdotale autem genus 
semper servari impermixtum, concludit: « neque scribere 
omnibus fas erat, nec ulla in scriptis est discrepantia; sed 
solis prophetis (1), qui antiquissima quidem et veterrima 
ex inspiratione divina (LATA TNY ÈTLTYOLAY vn do TOU Oecov) 
didicerunt, res vero sui temporis clare descripserunt » (cf. 
Aug. Civ. Dei XVIII. c. 41.). Unde y) nefas est in illis li- 
bris quidquam addere vel demere vel mutare. 3) Hanc fi- 
dem et venerationem erga divinos libros servant Iudaei, 
quatenus manifesta est et perspecta successio prophetarum, 
qui tum libros scripserunt tum eosdem universo populo 
tradiderunt. | 

b) Philo tum modo, quo Scripturis utitur fere semper 
mystico, demonstrat suae gentis fidem de earum divinitate; 
tum etiam diserte et frequenter docet, eos libros scriptos. 
esse a prophetis, « quorum ore pater universorum oracula 
edidit » (de profugis p. 479.), « qui in persona Dei oracula 
ediderunt inspirati » (de Cherubim p. 116), « qui locuti 
sunt numine inspirati » (de confus. linguar. p. 326.). Quae 
quidem omnia non solum ad sermones ore prolatos, sed ad 
ipsa scripta referuntur; unde haec scripta appellat « eximia 
oracula prophetico ore edita » (de nomin. mutat. p. 1066.). 
Locus insignis Philonis ad rem praesentem est l. IIT. de 
vita Moysis p. 658. 659, ubi libros a LXX. interpretibus in 
graecam linguam translatos appellat « leges ex oraculis 
acceptas, in quibus nefas sit (in versione instituenda) quid- 
quam vel demere vel apponere vel transponere. » Hinc ait 
necesse fuisse, ut LXX. interpretes in vertendis illis libris 
et ipsi prophetaverint: « quasi numine correpti propheta- 
bant non alii alia, sed omnes eadem nomina et verba quasi 
quopiam invisibiliter singulis dictante » (2). Historiam in- 


(1) Notio prophetae non solum est specifica, quam indicat etymolo- 
gia vocis graecae, futura praenuntiantis, sed multo frequentius generica 
hominis loquentis, agentis, scribentis sub supernaturali extraordinaria 
operatione et inspiratione Dei ad divina consilia divinasque voluntates 
manifestandas hominibus, ut clarius indicat ipsum nomen hebraicum 


N22 ef. P. Patrizi in Evang. 1. III. dissert. 18. n. 13. 


(2) Eadem quae Philo, narrant de inspiratione LXX. interpretum 

terpretationis Philo habet ex Aristea (vide in Bibl. Gal- 
landi T.II.); sed fama illa de modo interpretandi si vera 
non sit, originem non aliunde habere potuit quam ex com- 
muni fide totius populi de divinitate verbi scripti in istis 
libris. Ne minoris dignitatis et auctoritatis existimaretur 
versio prae textu hebraico, Hellenistis videbatur necessa- 
rium supponere non minus interpretes quam primos sceri- 
ptores prophetando scripsisse. Nimirum sicut textus origi- 
nalis communi fide populi Dei credebatur propheta, ita ipsa 
versio vel erat vel ab Hellenistis supponebatur esse pro- 
phetica in significatione vocis generica, de qua diximus. 
Etiamsi ergo veritas famae de inspiratione interpretum 
negari possit, testimonium de fide communi populi Dei 


eamque ex divinitate ss. Scripturarum deducunt Patres bene multi, Iu- 
stinus cohort. ad Graec. n. 13; Iren. III. c. 21. al. 25; Clemens Alex. 
Strom. I. p. 342; Hilarius in Pss. praefat. n. 8; Cyrillus Hierosol. catech. 1V. 
n. 34; Epiphanius de mensur. et ponder. c. 6; Augustinus Civ. Dei XVIII. 
ec. 42. 43; Theodoretus in Pss. praefat. T. I. p. 396; Olympiodorus Cate- 
na in Iob prooem. ed. Patrit. Iunii; Chronicon Paschale ed. Paris p. 172; 
Georg. Syncellus Chronograph. ed, Venet. p. 216. 217. 

« Nec mirum, ait Clemens Alexand. l. c., inspiratione Dei qui pro- 
phetiam dederat, etiam interpretationem tamquam prophetiam graecam 
esse effectam. » Augustinus vero ibi c. 42. post expositam interpretum 
inspirationem: « tam mirabile Dei munus acceperant, inquit, ut illarum 
Scripturarum non tamquam humanarum sed, sicut erant, tamquam divi- 
narum etiam isto modo commendaretur auctoritas credituris quandoque 
gentibus profutura. » Sequenti capite 43. declarat, quam facili negotio 
ita conciliari queat discrepantia inter textum graecum et hebraicum. 
u Quidquid est in hebraeis codicibus, et non est apud interpretes Sep- 
tuaginta, noluit ea per istos sed per illos prophetas Dei Spiritus di. 
cere. Quidquid vero est apud Septuaginta, in hebraeis autem codicibus 
non est, per istos ea maluit quam per illos idem Spiritus dicere, sic 
ostendens utrosque fuisse prophetas. » Qui hanc sententiam voluerit 
tueri, poterit praeter sententiam Patrum in subsidium vocare, quod 
a) circa hoc tempus a primis Ptolomaeis usque ad posteriora tempora 
Machabaica (sub Ioanne Hircano I. vel eius filiis cf. 2. Mach. I. 10.) 
plures fuerunt inspirati ad scribendos libros, ut Iesus Sirach, scriptor 
libri Sapientiae, scriptores primi et secundi libri Mach.; quod b) certum 
est, editionem graecam fuisse adhibitam et non raro eius lectiones di- 
versas a textu hebraico adoptatas ab ipsis Apostolis, atque ab eisdem 
libros sacros in ea editione et cum multis lectionibus diversis ab he- 
braica fuisse ut Scripturas inspiratas Ecclesiis traditos. 

quoad inspirationem ipsius primae scriptionis librorum, ex 
qua fama illa originem habet, manet integrum ac indubi- 
tatum. 

Nondum quaerimus hoc loco de specifica notione in- 
spirationis; interim tamen ex dictis evidens est, ludaeos 
tempore Christi et Apostolorum communi fide sacram Scri- 
pturam , ac proinde libros omnes in ea comprehensos et 
librorum partes (cf. n. I.) credidisse documenta scripta sub 
operatione Dei supernaturali ita, ut infallibiliter contineant 
verbum Dei, et documenta sint non humana sed divina, 
: quibus credens ipsi Deo credat. 

III. Hane de dignitate et auctoritate Serpia in po- 
pulo Iudaico fidem, quae totam eius religiosam, politicam et 
domesticam vitam regebat ac sustentabat (cf.1.Mach.XII.9.), 
Christus Dominus ipse et eius Apostoli non modo non im- 
probant vel corrigunt; sed immo dum ex una parte a Iu- 
daeis ita credi et sentiri vel supponunt in usu ipso Scri- 
pturarum vel diserte testantur (Io. V.39.), ex parte altera 
ipsi fidem eandem confirmant, et cum ea totam suam in- 
stitutionem connectunt. ' | 

1". Confirmat Christus ipse, dum ad easdem Scripturas 
appellat tamquam ad testificationem non humanam sed di- 
vinam et auctoritatis supremae ac infallibilis contra Iu- 
daeos incredulos. « Ego autem non ab homine testimonium 
accipio..... Ego- autem habeo testimonium maius Ioanne. » 
Hoc testimonium maius adfert triplex, opera quae dedit ei 
Pater ut perficeret ea, vocem Patris, Scripturas. Hoc ter- 
tium testimonium pluribus declarat. « Serutamini Scriptu- 
ras, quia vos putatis in ipsis vitam aeternam habere; et 
illae sunt, quae testimonium perhibent de me... Si autem 
ilius (Moysis) litteris non creditis, quomodo verbis meis 
credetis? » Io. V. 34-47. Vide Io. X.34. 35; Matth. XXI. 42.43; 
XXII. 29.31. etc. Utitur eisdem Scripturis tamquam instru- 
mentis irrefragabilis auctoritatis ad instituendos discipulos 
fideles; inculcat necessitatem , ut impleantur Scripturae 
Matth. XXIV .15; XXVI. 24. 31. 54; Luc. IV.21; XVI. 29.31; 
XVIII. 31; XXIV.26.27; Io. XIII. 18. Ipsi tentatori opponit 
sententias Scripturae (scriptum est) Matth. IV.4. 7. 10. 

2". Confirmant eandem fidem Apostoli usu amplissimo, quo 
Scripturam adhibent tamquam instrumentum divinae doctri- 
nae et divinae auctoritatis. Ex testificatione enim et aucto- 
ritate Seripturae probant divinam missionem et dignitatem 
Christi ipsius, et suae doctrinae ac praedicationis auctorita- 
tem divinitatemque; quod sane aliis quam divinis testimo- 
niis efficere nec poterant nec volebant. Quam late sese por- 
rigat hic usus Scripturarum , patet vel ex solis citandi 
formulis Scriptura dicit, Scriptura continet, scriptum est etc. 
quae in N. T. longe plus quam centies occurrunt. Ut vis 
intelligatur argumenti, quod ex amplissimo hoc usu du- 
citur, is considerandus est in triplici forma. 

a) Apostoli adhibent Scripturas sensu litterali tamquam 
verbum Dei (cf. Marc. VII. 13. coll. 10; Rom. II. 2.), cui 
serviat omnis intellectus, quodque non vi argumentorum, 
sed sola sua insita auctoritate valeat; ita ut argumentum 
divinae et revelatae veritatis et tota vis demonstrationis con- 
stituatur in formulis: Scriptura dicit, scriptum est Act. I.16; 
III. 18. 21; VIII. 32. sqq.; XV. 15; XVII. 2; XVIII. 28; 
Rom. I. 2; III. 10. sqq.; IV. 28; IX. 17; X. 11; XV. 4; 
1. Cor. XV. 8. 4; Gal. III. 8. 

b) Utuntur Scripturarum textibus frequentissime secun- 
dum sensum typicum tamquam non minus verum et aucto- 
ritate verbi Dei efficacem ad probationes, quam est sensus 
litteralis Matth. II. 15. coll. Ps. XI. 1; Matth. XIII. 35. 
coll. Ps. LXXVII.2; Io. XIII.18. coll. Ps.XL.10; Io. XIX. 36. 
coll. Exod. XII. 46; Act. I. 16. 20. coll. Ps. LXVIII. 26; 
CVIII. 8; Gal. IV. 22. 24; Heb. II. 13. coll. Is. VIII. 17. 18. 
At dum hac significatione typica ad exemplum Christi ipsius 
verba Scripturarum adhibent Apostoli, eo ipso supponunt 
et proponunt eas ut librum divinum, quia constat ex ipsa 
natura sensus typici, solum Deum posse esse eius auctorem. 
« Spiritualis sensus sacrae Scripturae accipitur ex hoo, 
inquit s. Thomas, quod res cursum suum peragentes si- 
gnifieant aliquid aliud, quod per spiritualem sensum acci- 
pitur. Sic autem ordinantur res in cursu suo ; ut ex eis 
talis sensus possit accipi, quod eius solius est, qui sua 
providentia res gubernat, qui solus Deus est..... Unde in 

nülla scientia, humana industria inventa, proprie loquendo 
potest inveniri nisi litteralis sensus , sed solum in ista 
Scriptura, cuius Spiritus Sanctus est auctor, homo vero 
instrumentum » S. Th. Quodlib. VII. &..16. cf. 1. q. 1. à. 10; 
cl. P. Patrizi Instit. de Interpret. Scriptur. c. 8; c. 9. a. 4; 
c. 10. a. 1. Insuper modo ipso, quo Apostoli absque decla- 
ratione et praeparatione hoc interpretandi genus adhibent, 
supponunt et approbant certam persuasionem ac fidem tam 
in Iudaeis quam in primis Christianis, contineri in Scri- 
ptura huiusmodi sensus typicos, proindeque supponunt et 
confirmant fidem de Scripturae divinitate, cum haee sit 
primum fundamentum sensus typici. 

c) Demonstrant Apostoli, ad exemplum Christi ipsius, 
Scripturarum divinitatem argumentandi ratione , qua eis 
utuntur. Singulas enim quandoque voces et phrases inci- 
dentes urgent tamquam auctoritatem divinam ad gravis- 
sima quaeque demonstranda. Generatim Christus Domi- 
nus ipse enuntiat principium: « donec transeat coelum et 
terra, iota unum aut unus apec non praeteribit a lege, 
donec omnia fiant» Matth. V. 18; Luc. XVI. 17. Huic 
principio innixae argumentationes Apostolorum passim oc- 
currunt. Colligunt veritates fundamentales ac proponunt 
. ut revelationem demonstratam ex particula adhuc semel 
Heb. XIL. 17; ex adiecto novum Testamentum ib. VIII. 8. 
coll. 13; ex nominibus Melchisedech, Salem, et ex omissa 
.huius regis genealogia ib. VII. 2. 3; ex numero singulari 
in semine tuo Gal. III. 16; ex adiectivo fidelia mista: « dabo 
vobis sancta (1) David fidelia » Act. XIII. 34. Cf. Matth. 
XXII. 32. 43. coll. Marc. XII. 36; 1. Cor. IX. 9. 10. coll. 
1. Tim. V. 18. Atqui talis argumentandi ratio in rebus gra- 
vissimis evidenter supponit et declarat sententiam de su- 
prema auctoritate et de divinitate instrumenti. Christus 
ergo ipse et Christi Apostoli fidem, quam de hac librorum 
collectione penes Iudaeos fuisse vidimus, multipliciter usu 
ipso horum librorum confirmarunt; nec ergo potest divina 


(1) In textu hebraico Is. LV. 8. nunc est: D'J12N3:7. TT "Dn 
gratias David fideles. Legerunt LXX. probabiliter "IOM seu "Dn. 
~ o - ~ .. , -; 


— 334 — 
auctoritas librorum omnium et partium librorum, quibus- 
cumque nomen proprium Scripturae competit, vocari in 
dubium, quin Christi ipsius et Apostolorum auctoritati et 
manifestae doctrinae CODE ODER tin, 


THESIS II. 


Libri Scripturae inspirati sunt ita, ut Deus sit 
librorum auctor. 


« Cum libri non una sed pluribus rationibus divini dici queant; 
» ex doctrina catholica tam in scriptis apostolicis quam in perpetua 
» Traditione conservata, Scripturae credi debent divinae eo, quod sunt 
» libri Dei et Deus est librorum auctor per suam supernaturalem actio- 
» nem in conscriptores humanos, quae usu ecclesiastico ex ipsis Scri- 
» pturis derivato inspiratio dicitur. » 


I. Divinus potest diei liber a) ratione materiae, quod 
doctrinam continet divinitus revelatam sive ipsi scriptori 
sive aliis, quamvis scriptio illius doctrinae ex humana 
solum opera et industria profecta sit. Potest b) liber dici 
divinus ratione modi scribendi sub assistentia supernaturali 
Spiritus Sancti infallibiliter tantummodo errorem praeca. 
vente in lis saltem, quae ad scopum libri principem per- 
tinent, quamvis ceterum scriptio ita sit ex mente, volun- 
tate et opera humana, ut ipse homo scribens censeri debeat 
princeps in suo ordine auctor libri. c) Liber divinus est 
sensu strictiori ratione scriptionis, quae sit efficienter a Deo 
per hominem, in quem operetur ad scribendum et in scri- : 
bendo ita, ut Deus ipse princeps auctor libri sensu pro- 
prio huius vocabuli censeri debeat. Haec supernaturalis 
et extraordinaria Dei operatio dicitur :inspiratio. 

Dicimus in thesi, Scripturas non solum primo et se- 
cundo sed etiam tertio modo, qui duos priores includit, 
secundum doctrinam catholicam credendas esse divinas. 

Sane haec sententia, Deus est auctor librorum sacrae Scri- 
pturae, solemnibus iudiciis ab Ecclesia est proposita et de- 
elarata. In Concilio Florentino decretum pro Iacobitis (cf. 
Pallavic. Hist. Cone. Trid. 1. VI. c. 11. n. 11-15.) ita habet. 
« Firmissime credit, profitetur et praedicat (sacrosancta 
Romana Ecclesia) unum verum Deum, Patrem et Filium 

et Spiritum Sanctum esse omnium visibilium et invisibi- 
lium creatorem... Unum atque eundem Deum veteris et novi 
Testamenti, hoc est Legis et Prophetarum atque Evangelii 
profitetur auctorem, quoniam eodem Spiritu Sancto inspirante 
utriusque Testamenti sancti locuti sunt, quorum libros sus- 
cipit et veneratur, qui titulis sequentibus continentur » 
(enumerantur omnes libri canonici). Hane definitionem re- 
petit Concilium Trid. sess. IV. « Omnes libros tam veteris 
quam novi Testamenti , cum utriusque unus Deus sit au- 
ctor... (s. synodus) suscipit et veneratur... Si quis autem 
libros ipsos integros cum omnibus suis partibus, prout in 
Ecclesia catholica legi consueverunt et in veteri vulgata 
latina editione habentur, pro sacris et canonicis non sus- 
ceperit... anathema sit. » Si cui videatur ambiguum, quo 
sensu hic dicatur Deus auctor utriusque Testamenti , at- 
tendat &d contextum et conferat decretum Florentinum, 
quod Patres Tridentini in sua definitione secuti sunt, ut 
constat ex historia Concilii ( Pallavic. 1. c.). In contextu 
incisum , « cum utriusque Testamenti unus Deus sit au- 
ctor, » continet rationem , cur libri utriusque Testamenti 
& Concilio suscipiantur pro sacris et canonicis. Atqui 
haec solum potest esse ratio ad suscipiendos libros, qua- 
tenus Deus vel directe dicitur auctor librorum utriusque 
Testamenti, vel dicitur auctor omnium :nstztutorum utrius- 
que Testamenti generatim et in his inclusive ettam libro- 
rum. Ergo uno vel altero sensu a Concilio Deus declara- 
tur auctor librorum. In Concilio autem Florentino, ad cuius 
normam decretum Tridentinum conformatum est, locutio 
« Deus est auctor utriusque Testamenti, » diserte declara- 
tur in hune sensum, ut intelligatur auctor librorum utrius- 
que Testamenti; neque enim explicatio adnexa, « i. e. au- 
ctor Legis, Prophetarum atque Evangelii, » alium sensum 
admittit, quod quidem evidens est praesertim ex secundo 
termino, ubi Deus dicitur « auctor Prophetarum, » et ex 
modo, quo auctor esse dicitur in ultimo inciso: « quoniam 
eodem Spiritu Sancto inspirante utriusque Testamenti san- 
eti locuti sunt, quorum libros suscipit (Ecclesia). » Per ver- 
bum locuti sunt desumptum ex 2. Pet. I. 21. cum possit in- 

telligi locutto ore aut scripto edita, significari a Concilio 
locutionem scriptam patet ex contextu. Eandem fidem (ap- 
pellationibus classium librorum paulisper mutatis) continet 
symbolum professionis catholicae Graecis propositum et in 
Concilio Lugdunensi II. a Michaele eorum Imperatore obla- 
tum saeculo XIII; huic gemina professio saeculo XI. a 
Leone IX. missa est ad Petrum Episcopum Antiochenum 
(Hard. T. VI. P. I. p. 954.), saeculo IV. in Concilio Cartha- 
ginensi IV. praescripta Episcopis consecrandis (Hard. I. 
p. 978.), quae adhuc nunc ab Episcopis in sua consecra- 
tione editur. Formula in his omnibus documentis est: « cre- 
do (credimus) etiam novi et veteris Testamenti, Legis et 
Prophetarum et Apostolorum unum esse auctorem Deum et 
Dominum omnipotentem. » Brevius sed eodem sensu dicitur 
in professione ab haeresi Waldensium redeuntibus prae- 
scripta ab Innocentio III: « novi et veteris Testamenti unum 
eundem auctorem esse Dominum credimus. » Nunc haec 
fidei doctrina explicite et verbis disertis definita est ab 
oecumenico Concilio Vaticano. « Eos vero (veteris et novi 
Testamenti libros integros cam omnibus suis partibus) Ec- 
clesia pro sacris et canonicis habet.... propterea quod Spi- 
ritu Sancto inspirante conscripti Deum habent auctorem, 
atque ut tales Ecclesiae traditi sunt » Constit. Dei Filius 
cap. 2. 

Formula igitur, Deus est auctor librorum Scripturae sa- 
crae, dogmatica est ad exprimendum modum, quo Scriptura 
haberi debeat divina. 

II. Iam in quaestione altera, quomodo haec-fidei doctrina 
contineatur in revelatione, primum dicimus, hanc esse do- 
etrinam Christi ipsius et Apostolorum , ut exhibetur in 
scriptis evangelicis et apostolicis. Argumentum ex hisce 
scriptis adferimus triplex, ex confirmatione scilicet fidei 
Iudaeorum quoad hoc caput saepe repetita a Christo et ab 
Apostolis, ex modo citandi Scripturas, ex declaratione 
diserta. | 

1°. Si expendantur ea, quae ex Iosepho et Philone pro- 
lata sunt in thesi antecedenti n. II, evidens erit, hanc fuisse 
communem fidem ac professionem gentis ludaicae tempore 


iy a 
Christi et Apostolorum, scriptores librorum sacrorum in 
scribendo fuisse sub divina supernaturali actione ita, ut 
non modo doctrina et res scriptae censeri debeant divinitus 
propositae, sed etiam scriptio rerum tribuenda sit prin- 
cipaliter operationi Dei in homine et per hominem .agen- 
tis. Taim Iosephus quam Philo ex fide certissima suae gentis 
sive in Palaestina sive inter alios populos constitutae te- 
stantur, libros sacros haberi scriptos a prophetis per inspi- 
rationem, Notio autem huius imspirationis ad scribendum 
haec erat, ut non solum prophetae acceperint divinitus 
doctrinam , quam deinde suo marte conscriberent, sed ut 
ipsa scriptio esset per inspirationem divinam. Id evidenter 
patet a) ex eo, quod ipsam actionem scribendi appellant 
prophetiam , scribere est prophetare: interpretes LXX. in 
ss. litteris vertendis, inquit Philo, « quasi numine correpti 
prophetabant.» b) Patet ex modo, quo factam dicunt seri- 
ptionem «quasi alio invisibiliter suggerente. » c) Patet ex 
eo, quod res formaliter ut scriptas adeoque ipsos libros 
efficienter divinae operationi tribuunt; ipsos enim textus 
scriptos dicunt esse « oracula prophetico ore (1) edita. » 
Imo d) dum supremam auctoritatem librorum inde repe- 
tunt, quod scripti sunt per prophetas, eo ipso intelligunt, 
scriptionem ipsam esse a prophetis formaliter quatenus pro- 
phetae sunt. Notio autem prophetae est et penes Iudaeos 
erat hominis non suo nomine suisque viribus naturalibus, 
sed in persona Dei et per supernaturalem divinum impul- 
sum agentis, loquentis, aut scribentis. « Prophetae sunt 
interpretes Dei, qui illis utitur tamquam organis ad ma- 
nifestationem eorum, quae vult, » ait Philo de monarch. I. 
p. 820; « propheta nihil de suo profert, sed omnia aliena alio 


(1) Os propheticum, ubi de libris sermo est, sane non est materia- 
liter intelligendum, sed est expressio metaphorica significans ipsam 
actionem manifestationis et prolationis idearum per signa sensibilia, 
quae in libris sunt verba non dicta sed scripta. Ita est « Scriptura 
praedicta per os David » Act. I. 16; et Zacharias genitor Baptistae « po- 
stulans pugilarem scripsit, dicens: Ioannes est nomen eius » Luc.I. 63. Qua 
eadem figura dicimus: ait, inquit, clamat Cicero; loquitur Demosthenes 
ore rotundo etc. Os vero propheticum est, quatenus manifestatio idea- 
rum procedit ex supernaturali Dei actione, quae inspiratio dicitur. 

FRANZELIN. 22 

suggerente» Id. l. quis rerum divin. heres p. 517; « pro- 
pheta est interpres intus suggerente Deo, quae dicenda 
sunt » Id. de poen. et praem. p. 918. cf. Exod. VII. 1. 
coll. IV. 16. 

In huiusmodi declarationibus distingui debet utique id, 
quod pertinet ad ipsam essentiam charismatis, sub quo libri 
scripti esse dicuntur, quod est charisma prophetiae, et dis- 
tingui debent speciales ac accidentales modi charismatis, 
qui possunt esse varii et salva ipsa rei essentia possunt 
abesse. Ad essentiam certe pertinet, ut locutio prophetica 
vel (pro re, de qua agitur) scriptio prophetica sit ex su- 
pernaturali Dei instinctu ita, ut liber vi ipsius charis- 
matis, sub quo scriptus est, contineat verbum Dei scri- 
ptum, atque adeo Deus per hominem a se inspiratum ad 
scribendum sit auctor libri. Hoc ergo modo Iudaei tempore 
Christi et Apostolorum libros Scripturae credebant divinos 
eo, quod eos eredebant scriptos sub inspiratione divina et 
sub charismate prophetiae (1). Atqui Christus et Apostoli 
fidem Iudaeorum de sanctitate et auctoritate Scripturae 
lueulentissime confirmarunt, ut osterdimus in thesi supe- 
riori n. III. Ergo ipsius Christi et Apostolorum haec eadem 
doctrina est. 

2°. Christus et Apostoli ipso modo citandi Scripturas 
docent, textus quos adferunt, habere Deum auctorem, for- 
maliter quatenus scripti sunt. Nam a) Deus auctor Scriptu- 
rae ponitur in recto, homo ut instrumentum in obliquo. 


(1) Ex hac inspirationis notione penes Iudaeos obtinente si praeser- 
tim simul conferantur, quae indicat Iosephus de modo, quo in libris 
Scripturae admittendis postulabant manifestam successionem propheta- ` 
rum, et quae scribit de dubiis circa libros editos post Artaxerxem, de- 
monstratur omnino falsa opinio quorundam recentiorum, qui asseruerunt 
omnes libros de rebus sacris vel de historia populi Dei tractantes a Iudaeis 
accensitos fuisse Scripturis sacris (Movers Loci quidam historiae canonis 
V. T. illustrati; I. A. Nickes de libro Iudith; cf. Folia trimest. Tubin- 
gens. 1855. p. 77.). « Omnes libri, ait Movers, qui de rebus divinis, de 
vita recte instituenda, de Iudaeorum historia singulari numinis provi- 
dentia ordinata, ad institutionem pietatisque excitationem conscripti 
erant, divinitus inspirati credebantur. » Atqui ex demonstratis longe 
diversa sunt, quae postulabant Iudaei ad rationem libri inspirati. 

« Oportet impleri Seripturam(cnv yozpny vxovnv), quam prae- 
dixit Spiritus Sanctus per os David » Act. I. 16; « Domine 
qui Spiritu Sancto per os patris nostri David pueri tui di- 
zisti: quare fremuerunt gentes etc. » Ib. IV. 25; « Deus pro- 
miserat (evangelium) ante per prophetas in Scripturis san- 
ctis » Rom. I. 2; « Deus terminat (definit) diem in David 
dicendo etc. » Heb. IV. 7; « dicit Deus, dicit Spiritus San- 
ctus , contestatur nos Spiritus Sanctus » Heb. I. 6. sq. ; 
III. 7; X. 15. coll. VIII. 8; « dixit (Deus) in quodam loco » 
Heb. IV. 4. Quod est apud Marc. XII. 26: « non legistis in 
libro Moysi super rubum (Exod. III. 6.), quomodo dixerit 
illi Deus inquiens: ego sum Deus Abraham » etc.; id apud 
Matthaeum declaratur Deus dixisse ipsis Iudaeis, ad quos 
Christus loquebatur. At istis Iudaeis haec verba non sunt 
dicta, nisi quatenus scripta sunt; ergo Deus dimit haec 
verba, quatenus ea scripta sunt, sunt verbum scriptum Dei: 
u non legistis quod dictum est a Deo dicente vobis: ego. 
sum Deus Abraham » etc. Matth. XXII. 981. b) Ordine 
inverso sed eodem sensu declaratur, scriptorem huma- 
num in Spiritu Sancto dixisse ipsos textus scriptos. « Quo- 
modo Daeid in Spiritu vocat (tempore praesenti , quod 
non potest intelligi nisi de verbis formaliter ut scriptis) 
eum Dominum dicens: dixit Dominus Domino meo » etc. 
Matth. XXII. 43; Marc. XII. 36. Eundem esse sensum hac 
forma inversa ac quando Deus ponitur in recto, per se con- 
stat et apparet ex ultimo hymno Davidis, ubi declarat, 
quid sibi velit loqui in Spiritu, dicere in Spiritu Sancto: 
« Spiritus Domini, inquit, locutus est per me, et sermo eius 
per linguam meam » 2. Reg. XXIII. 2. Denique c) simplici- 
ter Scriptura ponitur pro ipso Deo loquente, quod fieri ne- 
quit, nisi quatenus Deus est auctor Scripturae et loquitur 
per Scripturam. « Providens Scriptura (npoidouca Ñe Xj ypapn) 
praenuntiavit Abrahae » Gal. III. 8. His igitur citationum 
formulis textus Scripturae, formaliter quatenus in Seri- 
ptura consignati sunt, tribuuntur a Christo et ab Aposto- 
lis Deo auctori. Atqui quod valet de divinitate singularum 
partium Scripturae, valet etiam de omnibus libris et de 
collectione librorum, quibus competit excellentia designata 
* 

nomine proprio Scripturae, Scripturae sacrae (th. I.). Ergo 
ex doctrina Christi et Apostolorum deducitur, Deum esse 
auctorem librorum Scripturae. 

9'. Conficitur idem ex diserta doctrina apostolica. Locus 
princeps est 2. Tim. III. 16. « Omnis Scriptura divinitus 
inspirata» maca ypxpn Ücomveuccoc. 

Vocabulum Óso-vsuccoc alibi nuspiam occurrit nec in 
novo Testamento nec apud LXX. interpretes; sed occurrit 
res ipsa et rei descriptio. Ex huiusmodi ergo locis notionem ge- 
neralem determinabimus. Propheta dicitur « vir spiritualis » 
(&v0pe oc myevparopopos MNT WIN) Hos. IX. 7. (1), vir Spiri- 
tûs i. e. vir, qui habet Spiritum et habetur ac agitur a 
Spiritu. Finis et effectus huius actionis Spiritus Sancti in 
hominem saepe describitur. « Spiritus Dei irruit, insilit in 
prophetas, » eos « induit » ad hunc finem, ut populo annun- 
tient Dei voluntatem, Dei consilia. Hinc propheta dicitur 
esse « velut os Domini, » per quem nempe Deus velut mo- 
vens per suum instrumentum motum loquitur: « quasi os 
meum eris» lerem. XV. 19. cf. Exod. IV. 16. Prophetis 
dicit Deus: « verba mea in ore tuo» lerem. I. 9; V. 14. cf. 
Is. VI. 7; et quae prophetae loquuntur, « os Domini locutum 
est » Is. LVIII. 14. et alibi. Consequenter quae in ‘virtute 
Spiritus Sancti loquuntur, ea dicuntur et sunt non hominis 
verba, sed « verbum Domini » Num. XXIV. 2; 1. Reg. X. 6. 
10; 2. Reg. XXIII. 2; Mich. III. 8; Zach. VII.12; 2. Esd. IX. 
30. Hoc igitur proprio sensu passim prophetae dicuntur 
loqui « in Spiritu Dei », i. e. per Spiritum Dei tamquam 
causam efficientem. Clarissime 2. Pet. I. 21. logui voluntate 


(1) Locum hunc Hoseae s. Hieronymus et alii intellexerunt de veris 
prophetis. « Prophetam tibi vere dicentem et prophetantem Spiritu San- 
cto, stultum et insanum vocabas, iuxta illud quod in Ramoth Galaad 
principes locuti sunt ad Iehu 4. Reg. IX. 11: quid venit ad te iste ve- 
sanus? » Hieronym. in h. l. Quidquid vero de hoc censeas, certe nomen 
vir Spiritus est explicatio seu definitio nominis propheta. Hebraica ha- 
bent: « Venerunt dies visitationis, venerunt dies retributionis; sciet 
(comperiet) Israél. Propheta (reputatus est vel factus est) stultus, vir 
Spiritüs insanus propter multitudinem iniquitatis tuae, propter magnam 


praevaricationem » TYT WN VIVY NII IN 

humana opponitur locutioni, quam proferunt sancti Dei ho- 
mines inspirati sive singulariter moti et acti (gepoy.evot) Spi- 
ritu Sancto; exclusio illius prioris et positio huius poste- 
rioris constituit propriam rationem inspirationis in homine, 
et terminative efficit prophetiam. « Non voluntate humana 
allata est (hveyðn) aliquando prophetia, sed Spiritu Sancto 
inspirati (To rvcug.a. vog dxytou pepopeyor) locuti gunt sancti 
Dei homines. » 

Ex his satis apparet, inspirationem active esse ipsam 
supernaturalem actionem Dei in hominem, qua eum evehit , 
promovet et permovet ad manifestandum seù efferendum 
id, quod Deus vult; passive esse ipsum statum hominis ita 
affecti; denique verbum ipsum, quod homo inspiratus effert 
sive per actionem symbolicam sive per locutionem sive per 
scriptionem, esse et dici inspiratum terminative, quatenus 
est effectus divinae operationis et inspirationis activae. 
Consequenter quando Scriptura ipsa dicitur inspirata, in- 
Spiratio seu actio Dei intelligi debet terminative ut causa 
efficiens Scripturae, et Scriptura ut effectus Dei inspirantis. 

Hae notione inspirationis iam demonstrata (1), Paulus 
Apostolus docens Scripturam esse inspiratam , necessario 
intelligendus est de supernaturali operatione Dei ad ipsam 
Scripturam efficiendam seu de inspiratione terminative spe- 
ctata. Docet itaque Apostolus, Scripturam esse opus et ef- 
fectum supernaturalis actionis divinae in homines inspira- 
tos, ac proinde Deum per homines inspiratos esse efficien- 
tem causam et auctorem Scripturae. 

Ad horum quae diximus, veritatem parvi interest, utrum 
in verbia Pauli terminus divinitus inspirata (Ücozvcuccoq) su- 
matur tamquam praedicatum , ut probabilissime in textu 
graeco (2), an tamquam adiectum subiecto huius proprieta- 
tem declarans, ut in versione vulgata: « omnis Scriptura di- 


(1) Deduximus generalem notionem inspirationis ex ipsis Seriptu- 
ris non iam supponendo eas esse instrumentum divinitus inspiratum; 
sed quatenus in hisce libris doctrina Prophetarum et Apostolorum et 
Christi ipsius veraciter consignata reperitur. Nulla ergo hic est petitio 
principii. Cf. tract..de Traditione th. XXI. n. II. 

(2) laca yeaQn (icti) Ssomvsua voc xoà pedos zpos Qi0naxaMiay x. A. 

vinitus inspirata utilis est ad docendum » etc. Utrovis enim 
modo proprietas quae iam in ipso nomine Scriptura com- 
prehenditur implicite, sive per adiectivum sive per praedi- 
catum explicite affirmatur de eadem Scriptura, esse scilicet 
inspiratam. 

Parvi etiam refert ad rem praesentem, utrum subiectum 
« omnis Scriptura » sumatur collective pro tota Scriptura, 
an distributive, ut persuadet phrasis graeca nasa pan 
sine articulo, pro quovis scripto cui nomen Scriptura ut 
proprium atque ut nomen excellentiae conveniat (cf. th. I.). 
Priori enim modo immediate tota collectio et proinde omnia 
in collectione comprehensa dicerentur inspirata, altero modo 
immediate affirmatur inspiratio (terminative nempe nspi- 
ratum esse) de omnibus et singulis, quae habent nomen 
excellentiae Scriptura; hoc autem nomen, ut constat ex the- 
81 I, proprium est non solum integrae collectioni sed parti- 
bus etiam et textibus singulis pertinentibus ad illam col- 
lectionem (1). Lege cl. P. Patrizi Commentationem de divi- 
nis Scripturis S. V. : | 

III. Doctrina de hac inspiratione Scripturarum, ut 
Deus librorum sacrorum auctor credi debeat, in perpetua 
et universali praedieatione ecclesiastica antiquitatis chri- 
stianae multipliciter proposita et declarata est. Posset ex 
ipso usu et modo, quo semper et ab omnibus ad Scri- 
pturas provocatum est, facile demonstrari, fuisse inde ab 
aevo apostolico dogma extra controversiam, non solum ver- 
bum Dei contineri in Scripturis sed etiam verbum, forma- 
liter ut scriptum, esse ab auctore Deo. Hic tamen disertam 


(1) Recole citationum formulas evangelicas et apostolicas. « Nec Seri- 
pturam hanc legistis: lapidem quem reprobaverunt » etc. Marc. XII. 10; 
«impleta est haee Scriptura » (scilicet locus Is. LXI.) Luc. IV. 21; 
« oportet impleri Scripturam (tny ygatnv vavrn»), quam praedixit Spiritus 
Sanctus » (scilicet Ps. CVIII. 8.) Act. I. 16; « locus autem Scripturae erat 
hic (Is. LIII. 7.).... et incipiens a Scriptura ista » Act. VIII. 32. 8b. 
Porro: « interpretabatur im omnibus Scripturis, quae de ipso erant» 
Luc. XXIV. 27; u ceteras Scripturas » 2. Pet. III. 16. Insuper: « ut Seri- 
ptura (n yp»;2) impleretur: os non comminuetis ex eo; et iterum alia 
Seriptura dicit: videbunt in quem transfixerunt» Io. XIX. 36. 37; « in 
Elia (3. Reg. XIX.) quid dicit Scriptura? n Rom. XI. 2. 

solummodo doctrinam proponemus, quia et luculenta est et 
adversus omnes exceptiones munitissima. Exhibebimus au- 
tem unanimem doctrinam antiquitatis christianae ita, ut 
non solum res ipsa inspirationis Scripturae auctoritate con. 
sensionis universalis demonstretur, an sit; sed etiam ex ipsa 
praedicatione ecclesiastica proponantur elementa omnia ad 
distinetam notionem inspirationis librorum , quantum eam 
assequi possumus, quid sit. Unde in sequentibus, ubi ulti- 
mam tandem conclusionem de notione inspirationis dedu- 
cemus, ad hane tum Scripturae ipsius tum Patrum doctri- 
nam praemissam appellabimus. Revocamus totam explica- 
tionem Patrum ad haec capita. 

1°. Scripturae conscriptae sunt per Spiritum Sanctum, 
per operationem Spiritus Sancti; ideo sunt litterae Dei, 
epistola Dei ad homines. Inter capita doctrinae quae sunt 
in manifesta praedicatione ecclesiastica, ponit Origenes, 
« quod per Spiritum Sanctum Scripturae conscriptae sunt » 
praefat. de Princip. n. 8. coll. 4. Iudaei et Christiani con- - 
fitentur biblia « esse scripta Spiritu Sancto » Id contr. 
Cels. V. n. 60. « Scripturae divinae utpote Spiritu Sancto 
conscriptae magnum continent thesaurum absconditum » 
Chrysost. in Genes. hom. 21. n. 1. Nihil refert, quis homo 
singulos psalmos scripserit, « cum manifestum sit, omnes 
esse scriptos per operationem divini Spiritus » èx cv rtou 
sou mveup.a moe &vspyerxo Theodoret. praefat. in Pss. In omni- 
bus libris Scripturarum consensus est perfectus, « quia in 
eorum  conscriptoribus erat idem Spiritus Sanctus n Theo- 
phil. Antioch. ad Autolyc. 1. III. n. 12; 1. II. n. 9; Athanas. 
praefat. in Pss. n. 2. 9. 10; et qtia « non immerito cum illa 
scriberent, eis Deum vel per eos locutum tot tantique populi 
crediderunt » Aug.Civ.Dei XVIII. c. 41. n. 1. Inter errores 
Theodori Mopsuesteni in V. synodo recensitos et damnatos 
etiam hic est, quod libri Salomonis « scripti sunt non per 
gratiam propheticam sed per gratiam prudentiae, quae evi- 
: denter altera est praeter illam; » quod reprobavit Theodo- 
rus librum Iob « contra conseriptorem eius id est Spiritum 
Sanctum dicens, quod pagana sapiens hunc librum conscri- 
psit; » quod « non oportet collaudare codicem Cantici Can- 

ticorum sicut habentem propheticam dictationem bonorum 
Ecclesiae » Concil. V. Act. IV. nn. 63. 66. 68. 71. Hard. III. 
p. 86. sqq. 

Universim Scripturae sunt « epistola omnipotentis Dei 
ad creaturam suam » Aug. Serm. II. in Ps. 90. n. 1; Enar- 
rat. in Ps. 149. n. 5; Gregor. M. 1. IV. ep. 31. ad Theodor. 
« Deus velut longe absentibus litteras misit, quas quidem 
litteras dedit Deus, adtulit Moyses » (Deus auctor litte- 
rarum, Moyses tabellarius) Chrysost. in Genes.hom.II.n. 2. 

2. Scripturae dictae sunt a Deo. Sane « Scripturae sunt 
veraces dictiones Spiritus Sancti » Clem. Rom. ep. I. ad Cor. 
n.45; « Scripturae sunt dictae a Verbo Dei et Spiritu eius » 
Iren. 1. II. c. 38. n. 2; « sunt infideles, qui negant Scriptu- 
ras esse dictas a Spiritu Sancto n Anonymus (qui censetur 
Hippolytus) contr. Artemonit. apud Euseb. H. E. 1. V. c.28; 
« Deus ipse voluit docere per sanctas Soripturas » Hippo- 
lyt. contr. Noet. n. 9; « laudabitur interim Evangelium et 
Apostolus pro divinis oraculis (1) » Theonas Alexandrin. 
(Routh Reliquiae sacr. T. III. p. 442.). 

3°. Deus condidit, dedit Scripturas. « Accipitur ut certa 
demonstratio vom Dei, qui dedit Scripturas » Clem. Ale- 
xand. Strom. II. p. 362; « Deus prius per prophetas deinde 
per se ipsum postea per Apostolos locutus etiam Scriptu- 
ram condidit, quae canonica nominatur altissimae auctori- 
tatis » August.Civ.Dei XI. c.8. cf. XVIII. c. 41. In prologo 
Gelasii Pontificis ad suum decretum « de recipiendis libris 
sive non recipiendis, » ut exstat in codice Lucensi, ait Pon- 
tifex: « ad discutiendas vel intelligendas Scripturas, quas 
in novo vel veteri Testamento a pluribus editas (accepimus, 
vel novimus vel verbum aliud excidit), illud apostolicum 
nobis convenit servare eloquium: prophetias, inquit, nolite 
spernere, omnia autem probate; ut plenius Dei operatione 
credamus illas esse conditas » (Mansi Supplement. ad Con- 
cilia T. I. p. 357.). 


(1) Quemadmodum libri veteris Testamenti ab ipso Christo et Apo- 
stolis numerabantur distributi in duas vel tres classes, in « Legem et 
Prophetas, » vel in « Legem, Prophetas et Psalmos; » ita ad hanc ana- 
logiam omnes libri novi Testamenti distingui consueverunt a veteribus 
in duos ordines, « in Evangelium et Apostolum. » 

4*. Protenditur operatio et veracitas perfecta Spiritus 
Sancti ad omnes etiam minimas partes Scripturae. « Nos 
qui perfectam veracitatem Spiritus etiam usque ad levem 
apicem et lineam extendimus (1), non concedimus, neque 
enim fas est, vel res minimas a scriptoribus esse temere 
positas » Gregor. Nazianz. or. II. (de fuga sua) n. 105.T. I. 
p. 60. Similia habent Origen. de Princip. l. IV. n. 7; Hie- 
ronym. ep. 27. al. 102. n. 1 ad Marcell.; praefat. in com- 
ment. Philem. T.VII. p. 742; August. ep. 82. al. 19. ad Hie- 
ronym. n. 9-7; Chrysostom. in Genes. hom. 15. n. 1; hom. 42. 
n. 2. etc. 

D*. Comparate tribuitur scriptio Spiritui Sancto, et ne- 
gatur esse humana. « Christi conversatio in carne. demon- 
stravit, legem et prophetas scripta esse coelesti gratia, nec 
hominum esse scripttones quae creduntur verba Dei» Orig. 
de Princip. 1l. IV. n. 6. (2). Nostri auctores « non secundum 
artem scripserunt, sed secundum gratiam, quae super omnem 
artem est; scripserunt enim quae Spiritus iis loqui dabat » 
Ambros. ep. 8.ad Iustum n.1.«Has litteras non ratio humana 
reperit, sed hominibus sanctis virtus coelestis infudit n Cas- 
aiodor. de institution. divinar. litter. c. 13. 14. 

6". Hoc intelligendum est ita, quod .Deus est princeps 
auctor librorum, homines vero sunt instrumenta Dei ad libro— 
rum scriptionem. Sacris scriptoribus non opus erat artificio 
sermonum, « sed tantummodo se ipsos mundos exhibere ope- 
rationi divini Spiritus, uż ipsum divinum plectrum e coelo 
subiens, ac velut instrumentum citharae vel lyrae adhibens 
viros sanctos, nobis revelaret cognitionem rerum divinarum 
et coelestium » Iustin. cohort. ad Graec. n. 8; Athenagor. 
Legat. pro Christianis n. 9. cf. Hippolyt. contra Noet. 
n. 11. 12. « Cum Spiritum Sanctum auctorem. tenemus; qui 
scriptorem (sacrorum librorum) quaerimus, qaid aliud agi- 


(1) 'Husiç 89s ói xat pexpi Tns TUxoyamc xepoumg xoa YRAN ToU TYEV- 
patos tny axpißsiav 8Xxovrec. 

(2) 'Oux avðpwrwy divas guyypappata roue mremiG TEUjAevOUG tou Aoyouç. 
Huius IV. libri de Principiis inscriptio in Philocalia (anthologia a ss. Gre- 
gor. Naz. et Basilio ex operibus Origenis collecta) ponitur: « de divina 
inspiratione divinae Scripturae » mepi rou SeomvsugroUu TNs Oseias *vgapms. . 

mus, quam legentes litteras de calamo percontamur? » Gre- 
gor. M. praef. in Iob n. 2. 8. (cf. supra Theodoret.). 

T*. Haee coniunctio specialis hominum cum Deo inspi- 
rante ad scribendum declarantur ex coniunctione analoga in 
supernaturali ordine membrorum Christi cum capite Christo, 
et per eam illustratur doctrina, quomodo Deus sit auctor 
princeps librorum, homines vero instrumenta Dei ad scriben- 
dum. Prophetae enim et Apostoli etiam formaliter ad scri- 
bendos libros et in scribendo erant membra Christi capitis. 
« Itaque cum isti scripserunt, quae ille ostendit ac dixit, 
nequaquam dicendum est, quod ipse mon scripserit; quan- 
doquidem membra eius id operata sunt, quod. dictante capite 
cognoverunt. Quidquid enim ille de suis factis et dictis nos 
legere voluit, hoc scribendum illis tamquam suis manibus 
imperavit. Hoc unitatis consortium quisquis intellexerit , 
non aliter accipiet, quod narrantibus discipulis Christi in 
Evangelio legerit, quam si ipsam manum Dei quam in pro- 
prio corpore gestabat, scribentem conspemcerit » Augustin. 
de Consensu Evangelist. l. I. n. 54. 

Patres quorum luculentam doctrinam et testificationem 
adduximus, sunt ex diversis Ecclesiis, ex omnibus aetati- 
bus a primo usque ad septimum saeculum. A saeculo I-III. 
"Clemens Romanus, Iustinus M., Athenagoras, Theophilus 
Antiochenus, Irenaeus, Hippolytus, Anonymus Eusebii, Cle- 
mens Alexandrinus, Origenes, Theonas. A saeculo IV-VII. 
Athanasius, Gregor. Nazianzenus, Ambrosius, Hierony mus, 
Augustinus, Chrysostomus, Theodoretus, PP. Concilii V, 
Cassiodorus, Gregorius M. Consensus insuper per symbola 
fidei et solemnia iudicia quae n. I. citavimus, declaratus 
est et confirmatus. 

Vides autem, in hac perpetua et universali praedica- 
. tione ecclesiastica non aliud contineri, nisi declarationem 
et explicationem doctrinae Christi et Apostolorum, quam 
in scriptis evangelicis et apostolicis expressam demonstra- 
vimus, Seripturas esse efficienter libros Dei, et Deum esse 
auctorem librorum Seripturae. Universalis ergo consensus 
apostolicae successionis demonstrat illum quem diximus, 
esse verum sensum doctrinae evangelicae et apostolicae. 

THESIS III. 


Declaratur distinctius notio inspirationis 
- per analysin formulae dogmaticae: Deus est auctor 
librorum sacrae Scripturae. 


« Instituta analysi revelatae doctrinae qua Deum librorum sacro- 
» rum seu Scripturae auctorem esse profitemur, simul collatis eiusdem 
» doctrinae declarationibus quae in christianae antiquitatis monumen- 
» tis continentur, inspiratio ad scribendos sacros libros essentialiter 
» constitisse videtur im charismate gratis dato illustrationis et motionis, 
» quo veritates quas Deus per Scripturam Ecclesiae tradere voluit, mens 
» hominum inspiratorum conciperet ad scribendum, et voluntas ferretur 
» ad eas omnes et solas scripto consignandas, sicque elevatus homo tam- 
» quam causa instrumentalis sub actione Dei causae principis consi- 
» lium divinum exsequeretur infallibili veracitate. Unde facta distin- 
» ctione inter inspirationem et assistentéam, illa ad veritates et verbum 
» formale, haec etiam ad signa et verba materialia necessario perti- 
» nuisse dicenda est. » 


Ad declarationem theseos neces:e nobis est in anteces- 
sum distinctius definire praenotiones quasdam tum de si- 
gnificatione nominis auctor libri, tum de elementis forma- 
lem rationem libri constituentibus. 

1°. Nomen auctoris per se et seorsum sumptum habet 
utique significationem genericam, eoque ipso comprehendit 
significationes plures spec?e inter se distinctas. Auctor enim 
generice is dicitur, a quo aliquid originem habet ut a cau- 
sa efficiente. Cum vero efficientiae eint diversissimae, nec 
minus diversi effectus, igde fit ut nomen auctoris induat si- 
gnificationes inter se specifice diversas. Significatio specifica 
determinatur vel ex contextu vel etiam simplicius epithetis, 
quibus efficientiae et effectus species definiatur. Hoe modo 
terminus complexus auctor libri ratam et fixam habet signi- 
ficationem specificam. Ad claritatem notionis a) distinguimue 
causam primam sine cuius concursu causa secunda agere ne- 
quit, causam per se deinde, quae etiam dicitur principalis, 
agens nimirum sua inhaerente virtute in distinctione a causa 
instrumentali, quae non inhaerente sibi virtute agit sed 
dumtaxat ex motione (uti aiunt) h. e. ex virtute derivata 
et transeunte causae principalis. Iam dum dicitur auctor 


. 

libri, numquam intelligitur efficientia dumtaxat per con- 
cursum generalem causae primae , nec sensu proprio effi- 
clentia causae instrumentalis; sed semper significatur cau- 
sa per se, quae potest esse prima vel secunda. Habitudo 
vero inter has causas est huiusmodi. Si Deus (causa pri- 
ma) dicitur auctor (adeoque per se causa) libri, excluditur 
causa secunda agens ut causa per se h. e. virtute propria 
sibi inhaerente; unde vicissim si homo (causa secunda) 
sensu proprio est et dicitur auctor libri, eo ipso negatur 
Deum (causam primam) esse libri auctorem, non tamen ex- 
cluditur, ut per se constat , generalis concursus causae 
primae, qui nullatenus importat Deum esse auctorem libri, 
nisi absurde loquendo Deum dicere velis auctorem omnium 
librorum. Sive vero Deus sive homo sit auctor libri, in 
neutra hypothesi excluditur causa instrumentalis, per quam 
causa principalis (Deus vel homo) agat et efficiat sui libri 
existentiam. 5) Spectando effectum, nomine librit intelli- 
gimus ampliorem aliquem (1) contextum sententiarum seu 
sensuum scripto consignatum. Unde significatio termini com- 
plexi auctor libri ea est, quod sit auctor (causa per se) 
tum conceptionis sensuum ad scribendum (2) tum eorum 
consignationis in scripto. 

2°. Quoad formalem rationem libri, quam diximus al- 
teram praenotionem necessariam, in libro quovis vel do- 
cumento scripto a) spectari debent ideae et iudicia horum- 
que totus complexus, quae in libro verbis et propositioni- 
bus significantur, atque ab aliis res et sententiae, ab aliis 
sensa, in thesi nostra veritates dicuntur. Cum enim agatur 
de ideis et iudiciis sive sententiis quae a Deo sunt, non 


(1) Amplitudo in quaestione praesenti de auctore libri se habet 
ut aliquid accidentale. Sic epistolas praesertim brevissimas non sole- 
mus dicere /ibros, nihilominus illas Apostolorum etiam quae sunt pau- 
corum commatum (ut ad Philem. 1. et 2. Io. et Iud.), accensemus Zibris 
movi Testamenti, Imo quoad auctorem eadem est ratio singularum sen- 
tentiarum, quae singulae (ut vidimus) dicuntur Scriptura; Deus vero 
sicut librorum ita et Scripturae et quidem cuiusvis Seriptwrae (moon; 
ypatn:) auctor praedicatur, quod in thesi II. satis demonstravimus. 

(2) Ubi de Deo sermo est, haec 9:ompsmw; intelligenda esse, opus 
non est monere. 

possunt esse nisi veritates, sub ea saltem ratione reflexa, 
sub qua et quo sensu ex auctoris intentione sunt scripta 
in libro. Ab ipsis veritatibus et sensibus b) distinguun- 
tur signa , quibus veritates et sensus exprimuntur, sub 
ratione grammatica et rhetorica, ad quam etiam pertinere 
potest ordo et connexio rerum. Haec quae possumus dice- 
re 9v&caziw seu dispositionem libri, aliquando ab auctore 
per se intenduntur tamquam suus sensus exprimendus, ali- 
quando non ita pertinent ad intentionem auctoria, sed pos- 
sunt diversimode se habere salva tota veritate et integris 
sensibus, quorum expressionem per suum librum auctor 
intendit. Unde c) speetandus est finis operis, seu finis ad 
quem auctor librum suum ex ipsa libri indole directum 
esse voluit; ab hoc enim pendet, quid ex omnibus in libro 
comprehensis sit vel non sit ab auctore sapiente per se 
intentum. 

Iam illa omnia quae auctor in libro per seintendit, et 
sine quibus liber non esset talis qualem auctor esse voluit, 
constituunt ipsam rationem formalem , per quam ab ipso 
inditam liber est et esse merito censetur opus huius aucto- 
ris. Sunt vero alia quae in genere quidem uno alterove 
modo debent adesse, cum sine illis ipsa forma ab auctore 
intenta exprimi nequiret; possunt tamen alio et alio modo 
se habere, quin liber desinat esse talis qualem auctor esse 
voluit, quoniam ab auctore ad scopum sui libri non per se 
jintenduntur, nec proinde necessario ab ipso singillatim 
determinantur. Haec itaque quamvis non determinentur 
ab auctore, et vel uno vel alio modo se habeant, dum ta- 
men apta sint ad illud exprimendum quod auctor in 8uo 
libro per se intendit, non impediunt, quominus liber vere 
sit huius auctoris. Propterea hanc appellamus partem ma- 
terialem libri ad distinctionem a ratione formali, qua con- 
stituitur opus huius auctoris (1). 


(1) Nomina haec formae et materiae desumpta sunt ex compositis 
physicis. Quoniam in his forma dat ac determinat esse specificum in eo 
ordine sive substantiali sive accidentali, in quo forma consideratur; 
materia autem necessario quidem aliqua subest formae, sed &d esse spe- 
eificum indifferenter se habet, an in individuo haec vel illa sit: propter- 

Ut concreta aliqua applicatione rem explicemus, e. g. 
in eodice legum, in libro didactico ad docendam veritatem 
speculativam vel practicam, in libro historico destinato ad 
docendam aliquam aliam veritatem per facta narrata, id 
quod ex scopo huiusmodi librorum per se: intenditur, et 
quod ideo rationem formalem constituit, sunt sensa seu res 
et sententiae; totum vero illud quod ad rationem signorum 
retulimus, non excepta ipsa dispositione ordinis, non est 
necessario per se intentum , et proinde potest se habere 
velut pars materialis. Haec tamen ipsa quae ad partem 
materialem pertinent, signa inquam ipsa oportet esse apta 
ad veritates intentas exprimendas; secus ipsum formale 
libri conservari non posset. Dixi signorum electionem pos- 
se pertinere ad rationem materialem; nam si quando ex 
scopo libri signa ipsa sint per se intenta, in hac hypothesi 
pertinerent utique ad rationem formalem libri. Ita in lo- 
cis quibusdam dogmaticis praesertim mysteria superratio- 
nalia continentibus, certa quaedam vocabula et formulae 
ad exprimendum conceptum mysterii possunt esse iuxta ta- 
lium locorum scopum pars formalis; pariter in libro, cuius 
scopus esset rhetoricus et aestheticus, praeter res et sen- 
tentias stylus quoque pertineret ad formalem seu essentia- 
lem rationem libri; nec minus ordinis dispositio jn historia 
destinata ad docendam chronologicam rerum successionem, 
esset ex ipso scopo per se intenta saltem quantum opus 
foret ad chronologiae veritatem , ac proinde pertinens ad 
formalem rationem libri. ; 

I. Hisce praenotatis patet, neminem posse esse vero sensu 
auctorem libri, nisi qui efficiat ut saltem id, quod est for- 
male libri, a se mente conceptum consignetur litteris. Ut 


ea in translatione horum nominum ad alios etiam ordines, illud quod 
propriam rationem sive rei sive notionis determinat, appellatur formale; 
illud vero quod in individuo ad istam propriam rationem indifferenter 
se habet, dicitur materiale. In praesenti itaque formale dicimus id omne, 
quo liber constituitur talis et sine quo non esset talis, qualem auctor 
pro libri scopo esse vult; materiale vero appellamus, quod potest, aliter 
se habere, quin liber desinat esse, qualem auctor pro eins scopo esse 
vult. Unde haec eadem, si mavis, poteris dicere essentialia et acciden- 
talia libri. 

quis igitur per alterum tamquam per causam instrumen- 
talem ratione tamen et voluntate agentem libri auctor sit, 
necesse est, ut alter ipsomet suggerente ad scribendum 
mente concipiat et ipsomet movente feratur voluntate ad 
scribendum ea opnia et sola, quae pertinentia ad formalem 
rationem talis libri ipse tamquam auctor princeps scribenda 
praeconceperat. Neque enim si unum horum deest, auctor 
libri esse poterit. Non sane est auctor libri, qui sua sensa 
communicat quidem alteri non tamen in ordine ad scriben. 
dum ea, nec alterum inducit ad illa scribenda; neque au- 
etorem se agnoseet libri, si quod ipse voluit comprehendi 
ut formale libri, alter non totum excipiat; neque auctor est 
saltem totius libri et simpliciter, si rebus et sententiis ab 
ipso in suo libro intentis alter suo marte aliquid super- 
addat; certe auctor non est huius partis superadditae. 

Quando igitur profitemur Deum auctorem librorum sa- 
erorum, auctorem autem per homines inspiratos , hac for- 
mula dogmatica exprimitur, quae operatio divina sit et 
quae non sit essentialis ita, ut ea posita Deus vere sit au- 
ctor libri, ac proinde liber sit divinitus inspiratus, ea au- 
tem negata negetur Deus auctor libri, et consequenter ne- 
getur librum pertinere ad Scripturam divinitus inspi- 
ratam. 

1°. In ea formula itaque positive affirmatur, Deum ef- 
fecisse ut, quas veritates ipse Ecclesiae per Scripturam 
tradendas mente comprehendit , easdem hominis inspirati 
mens conciperet scribendas, et voluntas ferretur ad eas omnes 
ac solas scribendas. l i 

Dixi eas veritates omnes et solas in libro inspirato con- 
signari, quas Deus auctor libri mente et voluntate sua 
comprehendit scribendas. Si enim in libro scriberetur ab 
homine sententia etiam vera, quam Deus scribendam consi- 
lio suo non comprehendit et quam proinde homini ad scri- 
ptionem non inspiravit, multo magis si in libro Scripturae, 
quod theologus recentior de iis quae nos dicimus revelata 
per accidens, affirmare ausus est, continerentur aliquae 
sententiae in se non verae(1); huiusmodi sententiarum pro- 


(1) Conferri potest etiam Benedicti XII. elenchus errorum Armeno- 

fecto Deus non esset auctor, nec proinde illae essent verbum 
Dei, sed omnino verbum humanum. Atqui a) dum s. Conci- 
lium Vaticanum post alias geminas Conciliorum et Pon- 
ticum definitiones declarat libros veteris et novi Testa- 
menti pro sacris et canonicis ab ipsa Ecclesia haberi « pro- 
pterea, quod Spiritu Sancto inspirante conscripti Deum hka- 
bent auctorem, » profecto haec conscriptio intelligitur sim- 
pliciter et proinde secundum omnes sententias, quae ab in- 
spirato scriptore in libro consignatae sunt; neque enim 
inspiratio ad conscriptionem interrupta et per intervalla 
sed ad totam conscriptionem asseritur. b) Quando Eccle- 
sia profitetur Deum auctorem libri sacri et canonici, hoc 
sacrum et canonicum non minus late patet, quam significatio 
nominis Scriptura. Atqui Scripturae accensentur omnes et 
solae sententiae, quae ab homine inspirato in libro consigna- 
tae sunt, ac porro in doctrina evangelica et apostolica et in 
communi Patrum praedicatione expresse singulae sententiae, 
eo quod et ipsae sunt Scriptura, tribuuntur Deo auctori, 
quod utrumque in th. I. et II. demonstravimus. Ergo in 
professione Ecclesiae et in eius formula synodali, Deus est 
auctor libri sacri et canonici, intelligitur Deus auctor libri 
secundum omnes partes quae sunt Scriptura , ac proinde 
àuctor omnium sententiarum quae primitus ab homine in- 
spirato sunt libro consignatae, quoniam hae omnes et so- 
lae sunt Scriptura. 

2^, Ex eadem notione auctoris libri deinde deducitur, ` 
quid in ea etiam quoad partem formalem libri, de qua nunc 
loquimur, non requiratur. a) Non requiritur, ut veritates 
ipsae quas Deus Scripturis consignari voluit, homini in- 


rum, ubi (errore CXIV.) supponitur ut doctrina catholica explorata, 
subesse veritatem credendam in Scriptura consignatis sententiis, etiam 
iis quae non propter se sed per accidens revelata dici solent (vide Rain- 
aldi Annales ann. 1341. n. 69.). Apud SS. PP. sententias omnes Scriptu- 
rae sine discrimine ac nominatim has scriptas de rebus non propter se 
revelatis, haberi divinitus inspiratas, a nemine in dubium vocari potest. 
Vid. Aug. ep. 82. n. 3; Civ. Dei XI. 8; cont. Faust. XI. 5.6; Gen. ad litt. I. 
c. 18-21; VII. c. 28; Hieronym. prolog. ep.Philem.; ep. ad Paul. p. 708.; 
Apol. 1. III. p. 465; Chrysost. in Gen. hom. I. cf. Canum 1. II. c. 16. 8Q.; 
Bellarmin. de verb. Dei 1. I. c. 6. n. 16. sq. et supra p. 844. 

spirato aliunde iam cognitae non fuerint vel esse potue- 
rint. Praecedens enim cognitio hominis non potest esse 
ratio, cur Deus illas veritates suo consilio comprehendere 
nequeat per Scripturam tradendas Ecclesiae, et cur super- 
naturali sua operatione efficere nequeat, ut homo veritates 
ipsas aliunde sibi cognitas mente et voluntate concipiat ad 
eas scripto consignandas. 

b) Eadem ratione non excluduntur industria, studium, 
et praesidia, puta, documentorum et testium ab homine 
adhibita ad res et sententias seu ad veritates concipiendas, 
dummodo supernaturalis operatio et directio Dei efficiat, 
ut mens hominis inquirentis sensa ea omnia et sola ad scri- 
bendum concipiat, pariterque ad eadem omnia et sola seri- 
benda voluntas supernaturaliter moveatur, quae Deus ut 
scribantur, consilio suo comprehendit. 

c) Si nomine revelationis intelligatur manifestatio rei 
occultae, patet ex dictis, in inspiratione revelationem non 
esse elementum essentiale; potest enim esse inspiratio ve- 
rissima sive ad loquendum sive ad scribendum citra reve- 
lationem illo stricto sensu acceptam. Pendet ergo ex ipsa 
natura et indole veritatis inspiratae, vel ex modo quo ve- 
ritas se habet ad hominem inspirandum, utrum inspiratio 
revelationem eo sensu intellectam includat necne (1). 


(1) S. Thomas agens de prophetia 2. 2. q. 174. a. 2. distinguit tres 
gradus principales; nobilissimam dicit esse illam, quae est manifestatio 
divinae veritatis secundum intellectualem visionem absque visis vel 
externis per sensus vel imaginariis; alteram esse, in qua veritas su- 
pernaturalis manifestatur per similitudinem corporalium rerum, hancque 
licet inferiorem magis proprie dici prophetiam, quam illam primam 
sublimiorem; tertium gradum esse cognitionem per lumen infusum su- 
pernaturale cirea ea, quae humana ratione (licet diverso i. e. solum na- 
turali modo) cognosci possunt. Hunc ultimum gradum cognitionis licet 
non sit proprie prophetia, sufficere docet ad inspiratam. locutionem vel 
scriptionem, si utique simul coniungatur motio voluntatis ad loquendum 
vel seribendum modo supra explicato. « Magis proprie dicuntur prophetae, 
inquit (ibi ad 8.), qui vident per imaginariam visionem, quamvis illa 
prophetia sit nobilior quae est per intellectualem visionem, dummodo 
tamen sit eadem veritas utrobique revelata. Si vero lumen intellectuale 
alicui divinitus infundatur non ad cognoscendum aliqua supernatura- 

At vero si revelatio intelligitur sensu minus quidem 
stricto sed frequentatissimo , veritatis propositio ab ipso 
Deo facta, sane inspiratio quaevis ad scribendos libros sa- 
cros erat revelatio, quae primum quidem fiebat interne in 
mente hominis inspirati , ut deinde per scriptionem tam- 
quam verbum Dei proponeretur Ecclesiae, et obiectum fidei 
constitueret tam pro ipso homine inspirato quam pro aliis, 
quando tamquam veritas inspirata satis propositum erat. 

II. Operationem divinam, quam explieuimus necessa- 
riam, ut vere sit ac dici possit liber De: auctoris, et aine 
qua Deus auctor libri non esset, non eandem requiri quoad 
partem materialem libri, ex ipsa notione auctoris libri cla- 
rum videtur. Est enim ex dictis Deus auctor libri , qua- 
tenus sua operatione in mentem et voluntatem hominis 
scribentis efficit, ut hic ea omnia et sola scribat, quae Deus 
ipse in libro scribendo per se intendit. Hoc autem obtine- 
bitur, quomodocumque se habeant ab auctore per se non 
intenta, signa inquam et reliqua quae diximus partem ma- 
terialem libri, dummodo haec apto sint ad sensum ab. au- 
ctore intentum  exprimendum. Hoc autem ipsum demon- 
strat, non illam divinam operationem quae proprie inspi- 
ratio dicitur, et quae requiritur pro parte formali libri, 
necessario etiam extendi ad signa et ad alia partis mate- 
rialis; esse tamen aliquam operationem divinam necessa- 
riam etiam pro parte materiali , ut Deus infallibiliter sit 
auctor libri. Haeo divina operatio quae sit , et quae non 
sit, nunc inquirimus. 

1°. Quoad signa seu vocabula evidens est, nec res ipsas 
h. e. sensa auctoris principis posse esse scripto expressa, 


lia, sed ad iudicandum secundum certitudinem veritatis divinae ea, quae 
humana ratione cognosci possunt, sic talis prophetia intellectualis est 
infra illam, quae est cum imaginaria visione ducente in supernaturalem 
veritatem... Qui hagiographa conscripserunt (id est libros tertiae classis 
secundum divisionem s. Hieronymi in prologo galeato, quamvis haec 
valeant etiam de libris pluribus aliarum classium), eorum plures logue- 
bantur frequentius de his quae humana ratione cognosci possunt, non 
quasi ex persona Dei (i. e. non sieut prophetae proprie dicti, expresse 
attestantes: haec dicit Dominus) sed ex persona propria, cum adiutorio 
tamen divini luminis » cf. a. 8. O. 

nisi signa eligantur apta ad sensum exprimendum. Si ergo 
Deus sua inspiratione rerum et sensuum ita agit in homi- 
nem inspiratum ad scribendum, ut liber scriptus infalli- 
biliter vi ipsius operationis divinae vere et sincere con- 
tineat sensa Dei, cum ipsa inspiratione cohaereat necesse 
est seu in ea includatur talis operatio divina, ut homo 
scribens non solum actu eligat, sed etiam infallibiliter 
eligat signa apta ad res et sententias inspiratas vere et 
sincere exprimendas, atque adeo in signorum aliorumque 
quae ad partem materialem pertinent, apta electione red- 
datur infallibilis. Profecto enim homo mente et voluntate 
inspiratus quidem ad sensa Dei scribenda , sed in signo- 
rum electione plene sibi permissus, maneret fallibilis in 
exprimendis conceptibus inspiratis; hoc autem ipso non 
esset infallibiliter consequens, librum sub tali inspiratio- 
ne scriptum esse Scripturam ^terminative inspiratam et 
verbum Dei. Atqui ut crederetur esse infallibiliter verbum 
Dei , numquam aliud argumentum quaesitum est, quam 
quod scriptor humanus esset inspiratus. Sicut ergo cum 
inspiratione activa infallibiliter nectitur nspiratio termi- 
nativa (inspiratum esse) ipsius operis, ita in notione in- 
'Spirationis activae includitur operatio divina, qua homo 
efficiatur infallibilis in exprimendis conceptibus inspiratis, 
h. e. in ipsa aptorum signorum ac terminorum electione. 

2°. Ex dictis iam patet, qualis sit haec operatio di- 
vina, quam dicimus cum inspiratione connexam. Scopus 
sacrorum librorum saltem in plerisque talis est, ut forma- 
lis ratio librorum prae hoc scopo non mutetur, si aliis vo- 
cabulis, alio stylo eaedem res et sententiae exprimantur, 
dummodo termini qui possunt esse alii atque alii, adhibean- 
tur idonei et rebus respondentes. Pertinet ergo saltem in 
plerisque non ad rationem formalem sed ad rationem ma- 
terialem Soripturarum, quod sententiae his potius quam aliis 
terminis &equipollentibus exprimantur. « Nec putemus in 
verbis Scripturarum esse evangelium sed in sensu, non in 
superficie sed in medulla, non in sermonum foliis sed in 
radice rationis » s. Hieronym. in Gal. I. 11. 12. T. VII. 
p. 986. Iam vero ut quis sit auctor libri, requiritur quidem, 

ut id omne quod prae libri scopo constituit eius rationem 
formalem , ab ipso sit tamquam ab auctore principe; non 
autem requiritur, ut eodem modo ab ipso sit, quod in libro 
prae eius scopo materialiter se habet, nec eius propriam ra- 
tionem constituit. Ergo potest quis per alium tamquam per 
causam instrumentalem verissimus auctor esse libri, quin 
ipse terminos in individuo et stylum totamque constructio- 
nem grammaticam et rhetoricam suppeditet. Ut tamen ni- 
hilominus per suppeditationem rerum et sententiarum cer- 
tum efficiatur, librum scribendum fore ipsius tamquam au- 
etoris principis, necesse est, praecaveat errorem scribentis 
in electione &ptorum signorum. 

Ergo ex notione inspirationis seu ex eo, quod Deus est 
auctor Scripturarum per conscriptores humanos ita, ut ex 
ipsa actione Dei in homines inspiratos infallibiliter certum 
git, Scripturas esse libros Dei ut auctoris; a) in plerisque, 
ubi videlicet horum potius signorum prae aliis aequipol- 
lentibus electio materialiter se habet, nulla est ratio affir- 
mandi, Deum ipsum supernaturali praeveniente actione 
signa et modum scribendi suppeditasse et in individuo 
determinasse. Est tamen P) ratio evidens affirmandi as- 
sistentiam Dei, qua scriptoribus humanis in ipsis eligen- 
dis signis idoneis ita aderat, ut in conceptibus inspiratis 
vere et sincere exprimendis essent prorsus infallibiles. 
c) In hae assistentia et directione quoad ipsum modum 
orationis includitur gratia sermonis, « quod quis effica- 
citer loquatur (scribat) ad instruendum intellectum , ad 
movendum affectum, ad flectendum auditorem ( vel lecto- 
rem) » (1), ut eam explicat s. Thomas 2. 2. q. 117. a. 1. Si 
autem d) prae scopo alicuius loci vel contextus verba ipsa 
et stylus in individuo pertinerent ad rationem formalem, 
tum sane ex ipsa notione 2nspirationis et auctoris libri de- 
duceretur, verba et stylum esse suppeditata a Deo non se- 
cus ao res et sententias. Quia vero huiusmodi formalis ra- 


(1) Per se patet, hanc gratiam sermonis pro diverso scopo librorum 
esse diversam, atque adeo ad ipsam essentiam inspirationis hoc charisma 
non aliter pertinere, nisi quatenus coincidit cum assistentia ad electio- 
nem locutionis sufficientis pro scopo libri. 

tio difficillime determinari potest, et singularis vis, efficacia 
ac profunditas ipsorum verborum, et quae Patres praedicant 
de valore eorumdem singulorum verborum Scripturae, par- 
tim magis pertinent ad res significatas et ad verbum for- 
male, et partim ex assistentia Spiritus Sancti in selectione 
verborum satis explicantur; propterea ex notione ipsa in- 
spirationis, nisi aliunde probetur, divina suppeditatio ver- 
borum in individuo in locis singulis vix discerni et statui 
poterit. 

Rerum ordo et dispositio pro diverso scopo libri ali- 
quando constituit partem formalem et pertinet ad ipsa 
sensa auctoris, aliquando computatur ad stylum. Pro hac 
diversitate ordo rerum in priori hypothesi ad inspiratio- 
nem proprie dictam, in posteriori secundum paulo ante de- 
monstrata ad assistentiam divinam referendus erit. 

3°. Ex his quae diximus, tantummodo demonstratur ar- 
gumento negativo, divinam suggestionem et velut dictatio- 
nem verborum in individuo non esse essentialem in notione 
inspirationis; ac proinde talem diotationem verborum non 
posse colligi ex eo, quod Deus est auctor Soripturae. Ex 
hoc autem ipso praesumi debet, ubi non demonstratur op- 
positum, revera ita factum esse, et Deum qui disponit 
omnia suaviter, permisisse, ut homines divinis sensis iam 
eollustrati et ad ea scribenda supernaturaliter moti, secun- 
dum diversam singulorum indolem et eruditionem ipsi sub 
divina assistentia reperirent et seligerent idearum inspira- 
tarum signa. Ceterum suppetunt argumenta etiam positiva, 
ex quibus deducitur, saltem plerumque auctores inspiratos 
in verbis seligendis et in modo scribendi grammatico ac 
rhetorico divina assistentia tantum adiutos et munitos, 
non autem divinitus accepta dictatione ad unum determi- 
natos fuisse. Argumenta haec potissima tria sunt. 

a) Evidens est in libris sacris elocutionis et styli di- 
versitas respondens diversae indoli et eruditioni scripto- 
rum. « De Isaia sciendum, inquit s. Hieronymus, quod in 
sermone suo disertus est, quippe (en rationem) ut vir no- 
bilis et urbanae eloquentiae, nec habens quidquam in elo- 
quio rusticitatis admistum. » Contra « leremias sermone 

quidem apud Hebraeos Isaia et Osee et quibusdam aliis 
prophetis videtur esse rusticior, sed sensibus par, quippe 
qui eodem Spiritu prophetaverit. Porro simplicitas eloquii 
a loco ei in quo natus est, accidit. Fuit enim Anathotites, 
qui est usque hodie viculus » Hieronym. Praef. in Is. et Ierem. 

b) Dum sacri scriptores diversi e. g. plures Evangeli- 
stae referunt non solum eandem rem gestam sed etiam eos- 
dem sermones ab aliis e. g. & Christo Domino dictos, utun- 
tur tamen verbis diversis, quamvis certum sit illum, cuius 
verba recitare se profitentur, idem non aliis et aliis verbis 
sed uno tantum modo dixisse. Sie verba, quibus usus est 
Christus in institutione ss. Eucharistiae, referunt quatuor 
sacri scriptores Matth. XXVI; Marc. XIV ; Luc. XXII; 
l. Cor. XI. Singuli autem verba eadem Christi exhibent 
paulo aliter atque aliter; ita tamen, ut Marcus magis con- 
veniat cum Matthaeo, quippe qui huius Evangelium sceri- 
ptum prae oculis habuisse creditur et ab eruditis proba- 
tur, vicissim Lucas propius accedat ad Paulum, cuius 
discipulus et sectator fuit. Huius discrepantiae rationem 
s. Augustinus pluribus explicat eandem , quam nos diximus 
(de Consens. Evangelist. l. II. n. 27. 28.). « Si ergo quaeri- 
Aur, inquit, quae verba potius Ioannes Baptista dixerit, 
utrum quae Matthaeus, an quae Lucas eum dixisse comme- 
morat, an quae Marcus.:. nullo modo hine laborandum esse 
iudicat, qui prudenter intelligit, ipsas sententias esse neces- 
sarias cognoscendae veritati, quibuslibet verbis fuerint ex- 
plicatae. Quod enim alius alium verborum ordinem tenet, 
non est utique contrarium ; neque illud contrarium est, si 
alius dieit, quod alius praetermittit. Ut enim quisque me- 
minerat, et ut cuique cordi erat vel brevius vel prolicius, ean- 
dem tamen explicare sententiam, ita eos explicasse manife- 
stum est. n Obiicienti forte, « Evangelistis per Spiritus San- 
cti potentiam id debuisse concedi, ut nec in genere verbo- 
rum nec in ordine nec in numero discreparent, » respondet 
sanctus doctor, id fieri non debuisse tum ob alias ratio- 
nes, tum « simul etiam ut, quod ad doctrinam fidelem ma- 
xime pertinet, intelligeremus non tam verborum quam re- 
rum quaerendam vel amplectendam esse veritatem, quando 

eos qui non eádem locutione utuntur, cum rebus sententiisque 
non discrepant, in eadem veritate constitisse approbamus. » 
Ita Augustinus l.c. . 

c) Denique scriptor 2. Mach. quem sub inspiratione Spi- 
ritus Saneti scripsisse omnes catholici credimus , stylum 
et flexum sermonis satis manifesto sibi suaeque eruditionis 
modo ac facultati attribuit. « Ego quoque, ita librum con- 
cludit, in his faciam finem sermonis. Et si quidem bene et 
ut historiae competit, hoc et ipse velim; sin autem minus 
digne, concedendum est mihi » (graece: sin autem tenuiter 
et mediocriter, tantum assequi potui & às $uccAoc xt js cpuoc, 
Touto Qux 70v 7v wot) 2. Mach. XV.39. Lege de his opusculum 
citatum cl. Patris Patrizi (de Scripturis divinis S. IV.) (1). 

III. Reliqua quae in thesi enuntiavimus, non indigent, 
nisi recapitulatione. 

1°. Analysis testimoniorum , quae sive evangelica et 
apostolica sive ex ss. Patribus in superiori thesi adtuli- 
mus, demonstrabit, in illis semper vel supponi vel exprimi 


(1) Aliqui ex Scholasticis qui videntur asserere singulorum verbo- 
rum inspirationem, nonnisi modo loquendi discrepant a sententia, quam 
nos defendimus. Fatentur enim sufficere, ut scriptor in verbis eligendis 
per assistentiam Spiritus Sancti ab omni errore praeservetur. Ita Suarez 
de Fide disp. V. sect. 3. n. 4. 5. « Adverto, inquit, duobus modis posse 
intelligi singula verba Scripturae esse a Spiritu Sancto, per specialem 
motionem antecedentem vel tantum per assistentiam et quasi custodiam. 
Prior modus erit, quando Spiritus Sanctus vel imprimit conceptum verbi 
per species infusas saltem per accidens, vel peculiariter movendo et 
excitando species praeexistentes... Non videtur autem necessarium, etsi 
eruditi quidam recentiores id contendant, ut semper dictentur verba 
hoc peculiari modo. Quando enim auctor canonicus scribit aliquid, quod 
secundum se humanum est et subiacet sensibus, satis videtur, quod 
Spiritus illi specialiter assistat, et custodiat ab omni errore et falsi- 
tate et ab omnibus verbis, quae non expediunt vel decent ialem Seri- 
pturam, avertendo- scilicet speciali providentia omnia obiecta, quae 
conceptus talium verborum excitare possunt; et in reliquis permitten- 
do, ut scriptor sua memoria et stis speciebus et sua diligentia utatur 
in scribendo... satis ergo est, ut uno vel altero modo iuxta exigentiam 
materiae verba sint a Spiritu Sancto. » Hucusque Suarez, Quoad inspi- 
rationem verborum materialium lege etiam Agobardum Lugdunensem 
l. contra Fredegisum n. 12. 18. in Bibl. Gallandi T. XIII. p. 446.. 


* 


— 360 — 

operationem divinam tam in intellectum quam in volunta- 
tem hominum inspiratorum. Ex una enim parte a) Deus de- 
-. elaratur dixisse Scripturas per prophetas; commendatur Scri- 
ptura dicta, scripta, condita, mentibus infusa a Spiritu 
Sancto, operatione Spiritus, gratia coeleati ; sacri scriptores 
non arte humana opus habuisse, sed tamquam instrumenta 
operationi Spiritus sese permisisse dicuntur; ex parte altera 
b) ipsi scriptores sacri im Spiritu Sancto, inspiratione Spi- 
ritus Sancti, prophetando h. e. acti supernaturali operatione 
Spiritus (úro mysupaæroç dyrou ospopcvot) sacros textus ut 
gunt in Scriptura, edidisse atque adeo scripsisse dicun- 
tur; unde fit c) ut ipsi libri et textus, quos Spiritus San- 
etus suo charismate inspirans homines, et homines inspi- 
rati in virtute Spiritus Saneti seripserunt, sint omnes 
et singuli Scriptura divinitus inspirata (maca ypapn 
üzomvcucco,) et verbum Dei, Atqui illa $nspiratio activa 
Spiritus Sancti in homines, ut sint prophetae (sensu bi- 
blico latiori) ad scribendum verbum Dei, non potest intel- 
ligi nisi ut supernaturalis operatio in mentem ad conci- 
pienda sensa Dei et motio in voluntatem ad eadem scri- 
benda; nec status hic :nspirationis passivae in homine 
propheta potest intelligi nisi ut mentis et voluntatis af- 
fectio respondens inspir&tioni activae, tamquam effectus 
suae causae; nec denique ipsum inspiratum esse Scripturae 
potest intelligi nisi ut terminus, quem respicit et efficit 
Spiritus inspirans per hominem in mente et voluntate in- 
spiratum. Porro d) haec analysis operationis duplicis ali- 
quando diserte ab ipsis Patribus instituitur , ut quando 
sacri scriptores tum scribenda a Christo capite (illustra- 
tione mentis) cognovisse dicuntur, tum Christus dicitur eis 
tamquam suis manibus, quod scriberent, (motione volunta- 
tis) imperasse. | 

2", Cur inspiratio dicatur charisma, satis per se evi- 
dens est, cum sit donum spiritale indebitum ac supernatu- 
rale. Aeque constat, eam pertinere ad charismata, quae no- 
mine generico sed significatione specifica dicuntur gratis 
data. Revocatur enim ad donum prophetiae generice acce- 
ptae (cf. Suarez de Fide disp. VIII. sect. 4. n. 6.), et con- 

cessum est non ad personalem sanctificationem accipientis, 
sed ad sanctificationem ac supernaturalem fructum aliorum 
et totius Ecclesiae (cf. S. Th. 1. 2. q. 111. a. 1.). 

Corollarium 1. Patrum doctrina qua ab inspiratis scri- 
ptoribus artem humanam in scribendo excludunt, et eorum 
aliqui Spiritus Sancti operationem ad omnem apicem Scri- 
pturarum protendi affirmant, tantummodo demonstrat ideas 
et sententias esse a Deo inspiratas in ordine ad scribendum, 
hisque exprimendis nulla signa, quibus aliud significare- 
tur quam Deus voluit, sed ubique signa idonea fuisse adhi- 
bita sub assistentia Spiritus Sancti; non autem significat, 
singula vocabula eodem modo ut sensa esse inspirata. Ex 
parte vero altera scriptorum saerorum labor et industria 
ac studium res scribendas investigandi ex documentis et 
testibus, immo et excusationes de styli ac sermonis tenui- 
tate ostendunt quidem, homines inspiratos non mortua sed 
viventia et rationalia fuisse instrumenta, qui et ipsi ali- 
quid agerent; non tamen ostendunt, divinam inspirationem 
eis defuisse. Potest haec res commode illustrari ex modo, 
quo Deus generatim in ordine gratiae agere solet. Ad 
praeparandam et conferendam gratiam hominibus potest 
et solet Deus etiam uti instrumentis externis et sensibi- 
libus (cuiusmodi sunt omnia media sensibilia salutis in 
Ecclesia , et inter haec ipsa sacramenta). Praeterea per 
gratiam elevat et viribus supernaturalibus instruit ani- 
mam ad eos quoque actus virtutum, qui secundum sub- 
stantiam possunt edi viribus tantum naturalibus; per vi- 
res gratiae autem fit, ut actus iam sint supernaturales 
et alterius plane ordinis, quam si ederentur ab homine 
suis naturalibus viribus permisso. Sie igitur intelligi pot- 
est, quod Deus ad inspirationem idearum et sententiarum, 
quas Sceriptur& consignari et ita tamquam verbum suum 
Ecclesiae proponi voluit, quandoque uteretur etiam instru- 
mentis externis, suppeditando hominibus inspirandis do- 
cumenta, testes, propriam rerum scribendarum inspectio- 
nem et naturalem cognitionem, quibuscum adiumentis suam 
internam illustrationem intellectus et motionem voluntatis 
coniungeret, atque efficeret, ut ea omnia et sola mente 

 eoneiperent et complecterentur voluntate ad scribendum, 
quae ipse suo consilio comprehendit per Scripturam Ec- 
elesiae communicanda. Hine nulla adversus inspirationem 
existit difficultas, quod e. g. scriptor libri 2. Mach. II. 24. 27. 
ait, se « a Iasone Cyrenaeo quinque libris comprehensa 
tentasse uno volumine breviare, » hocque in opere « nego- 
tium plenum vigiliarum et sudoris se assumpsisse; a quod 
pariter s. Lucas I. 2. 9. protestatur, sibi assecuto omnia 
diligenter, a testibus scilicet rerum gestarum, visum esse 
haec ex ordine scribere; quod Apostoli et nominatim Ioan- 
nes XIX. 36; 1.Io. I. 1. appellant, tamquam ad historicum 
motivum credibilitatis, ad suam propriam rerum inspectio- 
nem. Haec de ipsis rebus atque sententiis. 

Ad vocabula autem et stylum in scribendo quod spectat, 
cum in his ut plurimum scriptores suo ingenio et erudi- 
tioni permissi, per assistentiam Spiritus Sancti tantummodo 
contra errores ipsi veritati et sinceritati rerum ac sententia- 
rum obfuturos munirentur, poterat scriptor 2. Mach. XV. 39. 
excusare tenuitatem et mediocritatem , et poterat Paulus 
2. Cor. XI. 6. fateri se « imperitum sermone sed non scientia » 
(Bien Ty Aoyo QAX òu Ty  veczt)). Hoc eodem sensu s. Tho- 
mas declarat, quod dicitur in glossa (ordinaria Walafridi 
Strabonis) de epistola ad Hebraeos: « non est mirandum 
(ita Walafridus), quod epistola ad Hebraeos maiore relucet 
facundia quam aliae; cum naturale sit unicuique plus in 
sua quam in aliena lingua valere » (putavit enim cum aliis, 
epistolam hanc a Paulo hebraice, ceteras vero graece fuisse 
scriptas). Unde Angelicus obiicit sibi difficultatem contra 
supernaturale donum linguarum Apostolis concessum, eam- 
que ita solvit: « dicendum quod, sicut dicitur 1. Cor. XII. 7, 
manifestatio Spiritus datur ad utilitatem, et ideo Paulus 
et alii Apostoli fuerunt instructi divinitus in linguis omnium 
gentium, quantum requirebatur ad fidei doctrinam ; sed 
quantum ad quaedam quae superadduntur humana arte ad 
ornatum et elegantiam locutionis, Apostolus instructus erat 
(scientia acquisita) in propria lingua, non autem in aliena » 
S. Th. 2. 2. q. 176. a. 1. ad 1. Sermo est, ut patet, de elocu- 
tione et stylo in epistolis inspiratis. 

Corollarium 2. Sicut charisma prophetiae generatim spe- 
etatuim ita etiam charisma inspirationis ad scribendum non 
complectitur velut elementum essentiale sive ecstasin men- 
tis sive suspensionem libertatis (1). Quamvis enim homines 
. inspirati recipiant charisma illustrationis et motionis sine 
sua libera cooperatione, motio tamen non necessario est hu- 
jusmodi, ut voluntatem agat antecedente necessitate; sed 
satis est, ut eam moveat infallibiliter ad obsequendum. 
Vide Bonfrerii Praeloquia c. 8. sect. 2. 4. cf. S. Th. 2. 2. 
q. 178. a. 3. ad 4. 

Corollarium 3. Sicut in instinctu prophetico ad loquen- 
dum, quem s. Thomas 2. 2. q. 178. a. 4. et ceteri theolog» 
distinguunt a prophetia completa (cf. Aug. Genes. ad litt. 
l. III. n. 37.), ita etiam in inspiratione ad scribendum non 
videtur quidem essentiale, ut homo cognoscat se esse a Deo 
inspiratum; non tamen facile concedendum est, re ipsa ali- 
cui ex sacris scriptoribus suam inspirationem fuisse incom- 
pertam. Cf. Io. XI. 49-62. Vide Suarez de Fide disp. V. 
sect. 9. n. 15; disp. VIII. sect. 4. n. 2. 6; Bonfrerii Praeloq. 
c. 8. sect. 6. Per se patet, nostrae fidei de facto inspira- 
tionis non minus constare posse per revelationem illius a 
Christo vel Apostolis promulgatam, etiamsi factum ipsi 
homini inspirato non fuisset compertum (2). 


(1) « Dicunt aliqui, prophetas extra se raptos prophetare, humana 
mente a Spiritu obumbrata. Verum id abhorret a professione divinae 
praesentiae, ut amentem reddat, qui a numine corripitur, et cum ple- 
nus esse coeperit divinarum doctrinarum, tunc a propria mente excidat... 
Quin potius neque lumen caecitatem parit, sed videndi facultatem a na- 
tura insitam elevat; neque Spiritus tenebras inducit animis, sed ad re- 
rum intelligibilium cognitionem mentem eXcitat a peccati maculis pu- . 
ram » s. Basilius (vel alius) in Is. n. 5. T. I. p. 381. 

(2) Homini inspirato non solum certitudine humana sed certitudine 
supernaturali constare debet de sua inspiratione, si ipsemet a Deo de- 
stinetur ad suum librum tamquam inspiratum proponendum, vel ad ve- 
ritates sibi inspiratas tamquam revelationem divinam promulgandas. 
Sed haec ipsius hominis inspirati destinatio ac missio sane non perti- 
net ad essentiam inspirationis. Imo etiamsi e. g. de inspiratione libro- 
rum deuterocanonicorum V., T. nec scriptoribus nec ulli hominum ante 
Christum et Apostolos certo constitisset, inde omnino nihil sequeretur 
difficultatis contra eorum verissimam inspirationem nobis a Christo 

Corollariwm 4. Licet praeter Scripturas alia exstent do- 
eumenta ecclesiastica , quae et verbum Dei continent et 
edita sunt sub assistentia Spiritus Sancti errorem infalli- 
biliter praecaventis, non tamen ideo praeter Scripturas 
alia sunt monumenta inspirata. 

Corollarium 5. Cum propositio verbi per libros a Deo 
facta saltem secundum ordinariam librorum destinationem 
non videatur posse concipi per modum revelationis priva- 
tae, sed ex sese publica sit et directa ad populum Dei, vel 
certe hunc scopum habeant omnes libri, qui possint compu- 
tari ad sacram Scripturam secundum propriam huius nominis 
significationem (vide th. I.); constat charisma extraordina- 
rium inspirationis ad scribendos libros sacrae Scripturae cum 
ipsa consummatione revelationis catholicae desiisse. Vide 
iract. de Traditione th. XXII. Licet vero etiam in prae- 
genti oeconomia consummatae revelationis catholicae non 
absolute repugnet inspiratio ad scriptionem aliquam priva- 
tam, huiusmodi tamen scriptio, si exstaret, ad Scripturam 
Ecclesiae consignatam et ab Ecclesia fidelibus proponendam 
nullatenüs pertineret; sed de illa eodem modo sentiendum 
esset, ut de revelationibus privatis generatim diximus in 
Corollario ad citatam th. XXII. 


vel a Spiritu Sancto per Apostolos revelatam. Quod prophetia proprio 
&c pleno sensu non est aut dicitur, ubi deest homini inspirato con- 
scientia supernaturalis charismatis, non probat, neque ¿inspirationem 
ad scribendum sine hac conscientia posse consistere; quamvis inde 
possit inferri, non esse admittendam talem hominis inspirati ignora- 
tionem, nisi aliunde satis probetur. Huiusmodi autem probatio ignorati 
charismatis revera non suppetit in ullo ex scriptoribus librorum sacro- 
rum, quos habemus in canone. Confer cl. Denzinger de Cognit. Relig. 
` TT. II. 1. II. n. 126. 

THESIS IV. 


Confutatur notio inspirationis 
quae sit per meram assistentiam divinam, et quae 
dicitur inspiratio subsequens. 


« Falsum est, quod Ioannes Iahn aliique docuerunt, sufficere ad ra- 
» tionem libri inspirati, et re ipsa inspirationem s. Scripturae in eo 
» tantum esse positam, quod Deus sua assistentia averterit periculum 
» errandi et homines reddiderit infallibiles in scribendo; idque falsum 
» èst, sive veritates ita scriptae iam prius revelatae fuisse dicantur 
» sive revelatae non fuerint. Minori adhuc iure aliqui. divinum testi- 
» moninm de plena veracitate libri, humana solum ope scripti, appel- 
» larunt inspirationem subsequentem, et libros aliquos s. Scripturae prae- 
» sertim in narrationibus rerum gestarum quae scriptoribus humanitus 
» erant compertae, hoc modo subsequenter tantum inapiratos cengere haud 
» nefas esse putaverunt. » 


I. Priorem inspirationis notionem inter duas quas con- 
futamus, absolute et nullo inter libros Scripturae sive pro- 
pheticos sive historicos facto discrimine statuit Ioannes Iahn. 
Ita enim ille definit. « Divinam assistentiam ad praecaven- 
dos errores appellamus suggestionem seu inspirationem, quae 
appellatio usu loquendi consecrata est, quamvis non valde 
apta sit; exprimit enim aliquid positivum, cum tamen notio 
ei subiecta sit negativa. In hoc ipso quippe haeo divina 
praemunitio ab erroribus differt a revelatione, quod seri- 
ptori nullas novas cognitiones suppeditat, eum nihil docet; 
sed tantummodo impedit immixtionem errorum in iis, quae 
iam novit; revelatio autem doctrinas, cognitiones et intel- 
ligentiam divinorum consiliorum subministrat. Haec defini- 
tio inspirationis et distinctio a revelatione diligenter ani- 
 madvertenda est; frequenter enim una cum altera permisce- 

tur, ex qua confusione magnae deinde oriuntur difficultates.» 
Haec ille in Introductione ad divinos libros V. T. ed. 2". 
T. I. 8. 19. 

Bonfrerius obiter legenti eiusdem videri posset senten- 
tiae; revera tamen eius opinio multum ab illa Iahnii dif- 
fert, licet etiam in Bonfreriana explicatione nequeat censeri 
genuina et integra notio inspirationis expressa esse, nec ea 

praesertim post definitionem Vaticanam amplius possit sus- 
tineri. Distinguit Bonfrerius modum triplicem, quo se ha- 
beat Spiritus Sanctus erga sacros scriptores, antecedenter, 
concomitanter, et consequenter, De inspiratione sic dicta con- 
sequente agemus postea; interim antecedentem appellat Bon- 
frerius, « cum Spiritus Sanctus inspirat, revelat, demon- 
Strat, quae dicenda scribendave sunt, ita ut de suo marteve 
proprio nihil addat scriptor; sed ea dumtaxat scribat, quae a 
Spiritu Sancto inspirata revelataque sunt.» Hune modum 
refert ad eas partes librorum, ubi res inspiratae sunt ex 
gese supra vim intelligentiae humanae, nec homini natura- 
liter vel cognitae vel cognoscibiles. Concom:itanter existimat 
se habuisse Spiritum Sanctum cum ss. scriptoribus in li- 
bris historicis, qua parte narrantur res gestae aliunde scri- 
ptoribus compertae: «ita (inquit) Evangélia, ita Acta Apo- 
stolorum, ita Machabaeorum libri, ita ceteri libri historici 
& prophetis aliisve conscripti. » Videri autem posset hic 
secundus modus concomitans Bonfrerii prorsus idem esse 
ac inspiratio illa & Iahnio asserta, non tamen est. Ita lo- 
quitur: « concomitanter sese habet Spiritus Sanctus, cum 
non ad modum dictantis et inspirantis (intellige: suppedi- 
tantis res incompertas) se habet sed ad eum modum, quo 
qui alterum scribentem oculo dirigeret, ne in re quapiam 
erraret. Hoc enim modo potest Spiritus Sanctus scriptorem 
hagiographum dirigere, ut in nullo eum errare fallive per- 
mittat; cum enim praesciat, quid ille scripturus sit, ita ei 
adstat, ut sicubi videret eum erraturum, inspiratione sua (sug- 
gestione rei incompertae) illi esset ad futurus.» Porro in ho- 
minibus sub hac concomitante Spiritus Sancti actione scri- 
bentibus « est determinatio quaedam ab extrinseco, ut diversa 
vel contraria iis quae scribunt, scribere non possint, cum . 
. Seribentes Spiritus Sanctus non patiatur errare, semper ad- 
stet scribentibus paratus in actu primo illis, quae scri- 
benda sunt, inspirare, sicubi sibi relicti essent aberraturi; 
ab intrinseco tamen liberi sunt, cum re ipsa illos Spiritus 
Sanetus non determinet, nec quidquam antecedenter in il- 
lis operetur, nisi sicubi operatio divina illis est necessaria » 
Praeloq. c. 8. sect. 1-4. Vide etiam Richardi Simon Hist. 

crit. N. T. P. I. c. 28. 24; Calmet dissert. de Inspirat. art. 2. 
(ad 2. Pet. I. 21.). 

Diserimen itaque huius sententiae ab altera Iahnii po- 
tissimum duplex est, quod a) Bonfrerius solam assistentiam 
ad praecavendos errores non extendit ad omnes libros et 
textus Scripturae; quod 5) cum assistentia ubique in omni- 
bus libris et locis coniunctam admittit inspirationem posi- 
tivam in actu primo, quae quoties est necessarium, transeat 
in actum secundum, atque scriptori resipsas et sententias sori- 
bendas suggerat; ex quibus tribus notionibus, assistentia ad 
cavendos errores, parata in actu primo suggestione scribendo- 
rum, suggestione scribendorum in actu secundo ubi necessitas 
postulet, consistit et absolvitur notio integra illius: mod: 
concomitantis; non ergo haec, ut apud lIahnium, est notio 
solum negativa (1). Quae quamvis ita sint, existimamus 
tamen hane etiam Bonfrerii sententiam et explicationem 
inspirationis concomitantís sine dubio falsam esse. Quamvis 
enim inspiratio proprie dicta in actu primo ubique scriptori 
parata esse dicatur, re tamen vera in sacris libris multa 
exstarent scripta, quae in actu secundo proprie inspirata non 
essent, sed solum humanis viribus licet sub assistentia Dei 
infallibili conscripta. Unde ex parte convenit cum Iahnii 
sententia, atque adeo simul cum ea confutabitur. Sententia 
autem Iahnii eonfutatur iis omnino omnibus argumentis, 
quibus II. et III. thesim probavimus. 

1°. Ipsemet Iahn fatetur, nomine inspirationis significari 
&ctum positivum; unde hoc nomen ait minus esse idoneum ad 
exprimendam notionem negativam a se statutam. Atqui no- 
men est biblicum adhibitum ab Apostolis; eius notio posi- 
tiva manifesto deducitur ex doctrina Christi, prophetarum 
et Apostolorum, ut ea exhibetur tam in Scripturis veteris 

(1) Si quis legat Du Pinii dissertationem praeliminarem in Scri- 
pturas T. I. 1. I. c. 2. $. 7. et citata ibi verba aliqua detruncata Corne- 
lii a Lapide ex commentario in 2. Tim. III. 16, existimare posset, Cor- 
nelium in libris Seripturae historicis et moralibus assistentiam Spiritus 
Sancti ad scriptionem infallibilem admisisse, non autem inspirationem 
sensu proprio, quo eam tenendam esse dicimus. At Cornelii doctrina de 
inspiratione eo ipso in loco est omnino sincera, dummodo contextus in- 
teger legatur. 

Testamenti quam in scriptis evangelicis et apostolicis; est 
declarata in universali praedieatione ecclesiastica; expres- 
sa in symbolis et in Conciliorum definitionibus (th. IT. TIT). 
Ergo ex ipsa doctrina revelata quam in. superioribus de- 
monstravimus, Scripturae sunt inspiratae sensu proprio 
et positivo, non autem impropria et negativa solum signi- 
ficatione. | 

2°. Ex demonstratis inspiratio talis est actio Dei in ho- 
mines, et libri Scripturae ita sunt opus hominum inspi- 
ratorum, ut Deus credi debeat librorum auctor. Atqui si 
divina assistentia solum impedivit errores, ceterum vero 
homines proprio marte libros scripserunt, Deus non est. 
auctor librorum, 

9'. Si ea esset notio inspirationis et si Scripturae eo 
solum sensu essent inspiratae, oecumenica Concilia et sum- 
mus Pontifex possent scribere libros vel certe documenta 
definitionum per inspirationem, et charisma inspirationis 
proinde esset ordinarium. Re etiam vera alia praeter Scri- 
pturas existerent documenta inspirata. Atqui haec omnia 
oppido falsa sunt. 

Per se patet, hanc inspirationis notionem manere falsam, 
sive agatur de locis Scripturae continentibus doctrinam 
extra actum inspirationis iam revelatam scriptoribus ipsis 
vel aliis, sive sermo sit de libris et locis, quorum doctrina 
et sententiae aliunde revelatae non erant. Si enim doctrina 
revelata litteris qonsignetur ab homine marte proprio et 
Dei assistentià solum praecavente errorem; non propterea 
Deus erit auctor libri, licet infallibiliter continentis do- 
ctrinam revelatam, ut patet in canonibus et definitionibus 
Conciliorum , in quibus infallibiliter continetur doctrina 
revelata, non tamen Deus est auctor scripti ipsius eo sensu 
proprio, quo Deus eredendus est auctor Scripturae inspira- 
tae (th. II. III.). 

4^. Conceptu illo Iahnii de inspiratione supposito multa 
in Scripturis continerentur explicite, quae tamen non es- 
gent verbum Dei, nec a Deo explicite revelata. Si enim s. Lu- 
cas exempli gratia (quod idem valet de aliis narrationibus 
historicis et doctrinis moralibus Bibliorum) in Actis res 


— 369 — 

gestas Pauli et aliorum narravit tantummodo, quatenus eas 
novit scientia humana acquisita, et Deus solum impedivit 
errorem; illa facta in se ipsis non sunt a Deo manifestata 
sed ab homine tantum, licet ex divina assistentia infalli- 
biliter certum ait, facta accidisse ita, ut ab homine narran- 
tur. Quia igitur haec assistentia supponitur revelata, pot- 
erit in revelatione divinae assistentiae censeri implicite 
revelata veritas factorum quae narrantur; non tamen facta 
erunt revelata explicite et in se ipsis. Qui ergo ea facta 
negaret, peccaret contra fidem, quia negaret verbum Dei 
revelantis assistentiam et in assistentia infallibilem vera- 
citatem narrationis, non autem negaret verbum Dei expli- 
cite revelantis ipsa facta in se ipsis, quia huiusmodi ver- 
bum nullum existeret. Unde divina revelatio ad huiusmodi 
facta et doctrinas morales sacrae Scripturae eo fere modo 
se haberet, quo e. g. se habet revelatio ad facta dogmatica, 
quae ab Ecclesia infallibili: veracitate definiuntur.: Atqui 
haec omnia sunt prorsus falsa et absurda. Ergo falsus est 
ile conceptus inspirationis, ex quo haec consequuntur. 

II. In altera parte theseos agimus de opinione aliqua 
singulari, quae olim & paucissimis quibusdam theologis in 
Belgio proposita tamquam hypothesis possibilis, nostra ae- 
tate in lucem revocari coepit velut thesis de notione inspira- 
tionis reipsa obtinentis in quibusdam Soripturae libris. Bon- 
frerius l. c. sect. 7. describit tertium modum, quo Spiritus 
Sanctus se habere posset in librorum scriptione. « Conse- 
quenter se habere posset Spiritus Sanctus, inquit, si quid 
humano spiritu absque Spiritus Sancti ope, directione, as- 
siatentia a quopiam scriptore esset conscriptum, postea ta- 
men Spiritus Sanctus testaretur, omnia quae in eo scripta 
essent, vera esse; certum enim est, tunc totum hoc scriptum 
fore Dei verbum, et eandem infallibilem veritatem habitu- 
rum, quam habent cetera, quae inspiratione vel directione 
eiusdem Spiritus Saneti conscripta essent. » 

Librum ita & Spiritu Sancto probatum fore Scripturam 
sacram, persuadere instituit duplici argumento. Nam a) de- 
cretum quod ab alio proprio marte scriptum rex approbat, 
fit verbum regis. b) Sententiam aliquam ab homine prola- 

FRANZELIN, 94. 

tam Spiritus Sanctus « potest reddere Scripturam sacram 
et verbum Dei eam probando et veram esse asserendo ; et 
ita de facto fecit » approbando sententiam aliquam poeta- 
rum profanorum Arati Act. XVII. 28. et Epimenidis Tit.1.12. 
et Menandri 1. Cor. XV. 383. (vide s. Hieronymum ep. 70. 
n. 9. ad Magnum). Ergo « pari modo integram historiam 
vel librum aliquem quamquam initio profano spiritu sceri- 
ptum posset Spiritus Sanctus Scripturam sacram reddere 
asserendo, vera esse omnia quae in eo libro haberentur.» 
Declarat vero Bonfrerius diserte, hanc suam hy pothesin se 
nolle applicatam libro cuicumque Scripturae sacrae, quam 
nunc habemus. « Hoc tertio modo, inquit, etsi non existi- 
mem Spiritum Sanctum aliquando usum in iis quos habe- - 
mus sacrae Scripturae libris, absolute tamen nihil vetat uti, 
vel etiam aliquando usum forte in iis libris nonnullis, quos 
diximus fuisse Scripturam sacram et postea tamen inter- 
cecidisse, » quia scilicet in Scriptura quam habemus, ipsa 
citatione et appellatione ad eos videntur approbati esse ut 
veraces. Ita etiam ut doctrina hypothetica et possibilitatis 
ante Bonfrerium a Lessio et Hamelio thesis proposita est (1): 
« si aliquod opus pium et salutare humana industria ex 
divino instinctu compositum (2) publico testimonio Spiri- 
tus Saneti approbaretur tamquam in omnibus suis partibus 
verissimum, tale opus habiturum auctoritatem aeque infal- 
libilem, atque (habet) Scriptura sacra, et recte Scripturam 
sacram et verbum Dei appellatum iri. Nam eiusdem est 
auctoritatis epistola a rege dictata, et (alia) ab eo subsori- 
pta; qui modus, etsi de fácto putem eum non inveniri in 
aliquo Scripturae canonicae libro, non tamen est impossibilis» 
(Hist. Congreg. de Áuxil. Livini de Meyer 1. I. c. 9. ed. Ve- 
net. 1742. p. 24.). 


(1) In thesibus ab adversariis obiectis, quas Lessius et Hamelius 
non agnoverunt ut suas, haec ita erat concepta: « liber aliquis, .qualis 
forte est secundus Machabaeorum, humana industria sine assistentia 
Spiritus Sancti scriptus, si Spiritus Sanctus postea testetur nihil ibi 
esse falsum, efficitur Scriptura sacra » (Hist. de Auxil. 1. I. c. 7. p. 17.). 

(2) Si hic instinctus esset ea inspiratio, quam superioribus thesibus 
descripsimus, theoria haec nihil haberet commune cum altera Bonfrerii; 
sed revera in contextu non videtur significari illa proprie dicta in- 
Spiratio. 

At nostris hisce temporibus opinio de approbatione sub- 
sequente, qua. liber aliquis fiat Scriptura sacra, proposita 
est formå longe deteriori a nonnullis eruditis, qui censue- 
runt reipsa plures seu libros seu librorum textus exstare 
in nostro canone Scripturarum , qui humana tantum ope 
scripti postmodum fuerint nihilominus auctoritate et ap- 
probatione Ecclesiae accensiti sacris Scripturis. Imo ap- 
pellando ad Bonfrerium hane approbationem dicunt tnspt- 
rationem subsequentem, et librum ita approbatum fieri aiunt 
inspiratum, quem quidem modum loquendi valde incommo- 
dum et vero ineptum, nec Bonfrerius nec ullus alius ante 
. haec tempora adhibuit. Proponunt itaque et suam faciunt 
in primis distinctionem inspirationis antecedentis et conco- 
mitantis; tum ita prosequuntur. « Fieri etiam potest, ut 
scriptum aliquod primitus solis ordinariis humanis viribus 
confectum, eo demum ad dignitatem verbi Dei elevatum 
esset atque hoc ipso $inspiratum evasisset, quod. canoni in- 
sertum est (1). In hac hypothesi scriptum aliquod factum 


(1) Insertio in canonem non est nisi testifleatio et declaratio li- 
brum esse inspiratum, ac proinde inspiratio non efficitur per insertio- 
nem in canonem; sed ei praesupponitur ut obiectum declarationis. Est 
haec doctrina de modo, quo liber inspiratus fleri queat, eo magis mira, 
quod insertio in canonem seu in elenchum librorum, qui certo et indu- 
bitanter ab omnibus credendi sint inspirati, fleri potuit et quoad ali- 
quos libros re ipsa facta est ab Ecclesia post tempora Apostolorum ex 
Traditione quidem apostolica. Quam insertionem posteriorem auctor non 
solum non negat, sed videtur non abhorrere a sententia, libros ab Apo- 
stolis nondum habítos tamquam inspiratos posse deinceps ab Ecclesia 
declarari canonicos atque ita reddi inspiratos. Existimat enim libros 
Paralipomenon, Esdrae, Nehemiae, Esther post aetatem demum Iosephi 
Flavii « usu magis magisque consecratos fuisse, » hisque « ab Ecclesia 
circa idem tempus » additos fuisse libros deuterocanonicos (Histor. re- 
velat. p. 697. 699.). Ex hac opinione consequeretur, Ecclesiam posse ef- 
ficere, ut liber antea non inspiratus, incipiat esse inspiratus, quod sane 
dici non potest. Aliquid huiusmodi indicavit Sixtus Senensis Bibl. sacrae 
l. VIII. haeres. 12. ad obiect. 7. ed. 1742. T. II. p. 1098. « Nec quidquam, 
inquit, illorum (librorum Mach.) fidei derogatur, etiamsi ab auctore pro- 
fano scripti sint, cum libri fides non ab auctore sed ab Ecclesiae catho- 
licae auctoritate pendeat, et quod illa acceperit, verum et indubitatum 
esse oportet, a quocumque dictum sit auctore, quem (auctorem Mach.) ego 
neque sacrum neque profanum ausim affirmare. » Debuisset advertere Six- 

* 

esset verbum Dei eo modo, quo locus aliquis a Cicerone 
scriptus fit verbum meum, quando illum in aliqua oratione 
vel epistola usurpo ad meum conceptum exprimendum: 
haec est ?nspiratio subsequens. Quaenam ex hisce tribus 
speciebus inspirationis ad hune vel illum librum, ad hunc 
vel illum versum referenda sit, vix potest singillatim de- 
finiri; dicere tantum possumus, ea loca, in quibus expres- 
sum est: haec dicit Dominus vel aliquid simile, probabi- 
lius ad primam (antecedentem), narrationes vero historicas 
rerum quae subsunt experientiae, ad posteriorem (subsequen- 
tem) pertinere posse. Libri poetici videntur potissimum ad 
secundam (concomitantem) censendi » (Historia revelationis 
biblieae auctore D. Daniele Haneberg. 1850. p. 774.). 

Haec omnia praesertim post definitionem editam in oe- 
eumenico Concilio Vaticano, sustineri nullo modo possunt. 
Definitio ita habet. « Eos vero (libros integros cum omnibus 
suis partibus, prout in Trid. Concilii decreto recensentur 
et in veteri vulgata latina editione habentur) Ecclesia pro 
sacris et canonicis habet, non ideo quod sola humana in- 
dustria concinnati, sua deinde auctoritate sint approbati ; 
nec ideo dumtaxat, quod revelationem sine errore contineant; 
sed propterea, quod Spiritu Sancto inspirante conscripti 
Deum habent auctorem, atque ut tales ipsi Ecclesiae tra- 
diti sunt » (Constitut. Dei Filius cap. 2.). Ut patet, a) du- 
plex error hae Concilii declaratione directe excluditur, quod 
libri aliqui Scripturae sint scripti sola humana industria, 
qui tamen ab Ecclesia deinde approbati et inserti in cano- 
nem Soripturarum, hac ratione habeantur sacri et canonici; 
vel. quod aliqui libri Scripturae solum ratione materiae non 
autem ratione ipsius scriptionis sint libri divini. b) Positive 
docetur, libros Scripturae esse sacros ratione ipsius scri- 


tus, Ecclesiam infallibilem tradere hos libros ut auctorum inspiratorumg 
et ideo quia oportet indubitatum esse, quod illa ex Traditione aposto- 
lica accepit, repugnare auctores fuésse profanos; et repugnare, ab Ecclesia 
infallibili tradi tamquam Scripturam sacram librum scriptum ab au- 
ctore profano. Ab Ecclesiae itaque auctoritate pendet nostra cognitio, 
- Jibrum esse inspiratum; non autem ab ea pendet, sed tamquam obie- 
ctum Traditionis et definitionis praecedit et praesupponitur ipsum fa- 
ctum inspirationis. 

ptionis sub inspiratione Spiritus Saneti ita, ut Deum ha- 
beant auctorem. Neque tamen singulae notae, quibus con- 
stet inspiratio divina, et quae requirantur, ut Deus sit au- 
ctor librorum, a Concilio ipso explicantur. Hine c) theolo- 
gice demonstrando notionem inspirationis eiusque discrimen 
ab assistentia divina, atque declarando, quid requiratur vel 
saltem quid non sufficiat ad illud, ut Deus sit auctor li. 
brorum, ex hac definitione Concilii per conclusionem theo- 
logicam infertur falsitas illius etiam sententiae, quae solam 
assistentiam divinam qua Deus scribentibus adfuerit eos 
praemuniens ab omni errore, sufficere asserit ad rationem 
Scripturae sacrae, qualem Ecclesia nunc habet, reque ipsa 
in aliquibus libris saeris aut librorum partibus non aliam 
inspirationem ab hac assistentia distinctam locum habuisse. 
d) De sententia vero mere hypothetieca, ut eam Bonfrerius: 
explicuit, Concilium non loquitur. Revera si tantummodo 
dicitur, librum humanitus scriptum, cuius in omnibus et 
singulis veracitatem Deus postmodum revelatione publica 
revelasset, posse dici sacram Seripturam et habiturum au- 
ctoritatem divinam, lis potest esse de verbis, dummodo agno- 
scatur diversitas huiusmodi libri a Scriptura divinitus in- 
spirata, quam accepit et habet Ecclesia. 

Quod spectat ad intestinam fallaciam illius perperam 
appellatae inspirationis subsequentis, ut rerum confusionem 
extricemus, distinguimus tria haec: liber est inspiratus, 
liber est Seriptura sacra, liber continet verbum Dei; po- 
stremo vero quaeremus, quomodo non absolute repugnet , 
aliquem librum humanitus scriptum fieri scriptum divini- | 
tus seu inspiratum.. 

1°. Inspiratio est divina supernaturalis actio in homi- 
nem scribentem, ex qua liber ab homine inspirato scriptus, 
est et appellatur terminative inspiratus. Atqui divina ap- 
probatio et declaratio, in libro aliquo humana solum ope 
scripto nihil esse non verum, non est actio Dei in scripto- 
rem; nec per hanc declarationem fit, ut actus praeteritus 
scribendi desinat esse mere humanus, et liber iam pridem 
conscriptus ope mere humana incipiat esse scriptus divini- 
tus. Ergo talis approbatio non est nec esse potest inspira- 
tio, neo talis liber potest esse inspiratus. 

2". Nomen Scripturae et Scripturae sacrae est ex usu 
biblico et christiano nomen proprium designans non aliud 
quodeumque sacrum monumentum nisi libros et partes li- 
brorum, qui sub divina inspiratione scripti sunt. Ergo cum 
subsequens divina approbatio et declaratio veracitatis non 
possit efficere librum inspiratum et origine homogeneum 
libris Scripturae; neque potest efficere , ut pertineat ad 
s. Scripturam proprio nomine dietam. Si scriptura sacra 
accipiatur significatione communiori et generica, efficiet uti- 
que divina revelatio veracitatis et sanctitatis doctrinae, ut 
talis scriptura iam sit sacra, sicut definitiones Conciliorum 
vel Romanorum Pontificum propter infallibilem veracita- 
tem, de qua ex revelatione divina constat, dici possunt scri- 
pta sacra. 

9». Ex huiusmodi attestatione veracitatis libri a Deo 
ipso per revelationem catholicam facta consequeretur sane, 
ut quae in libro humanae originis continerentur, essent 
veritates divinitus revelatae et proinde verbum Dei cre- 
dendum. Sicut enim generatim veritates ab hominibus na- 
turaliter cognitas, ita etiam veritates naturaliter ab aliquo 
homine cognitas et scriptas posset Deus revelatione super- 
naturali proponere credendas, idque efficeret hoc ipso, quod 
per publicam revelationem attestaretur veracitatem libri. 
At non ideo liber ille humanitus scriptus esset liber inspi- 
ratus aut Scriptura sacra proprii nominis, quamvis dici 
posset liber divinus ratione materiae et veritatum , quas 
continet (cf. th. II.). De huiusmodi catholica revelatione 
Dei subsequente locuti sunt illi nonnulli theologi Belgae, de 
quibus diximus. Quia vero viderunt, libros quos habemus 
in canone, simpliciter et omnes una ratione esse traditos 
ut libros Dei auctoris; de ista vero revelatione subsequente 
quoad aliquem eorum nullum esse vestigium ; ideo sapien- 
ter protestati sunt, se illam suam theoriam hypotheticam 
nulli prorsus libro canonico applieatam velle. At quod 
Sixtus Senensis et quidam recentiores dixerunt de susceptione 
in canone per auctoritatem Ecclesiae, qua liber humana so- 
lum industria scriptus fieri possit Scriptura sacra, imo reipsa 
aliquos libros vel librorum partes hac insertione in cano- 

ne evasisse Scripturam inspiratam inspiratione. subsequen - 
te, longe diversum est. Talis enim libri humani susceptio 
in canone a) ab infallibili Ecclesia fieri nequit, quia esset 
fallax testimonium de libri inspiratione, qui inspiratus non 
est. 5) Infallibilis definitio Ecclesiae de veritate omnium 
quae in libro aliquo humano continentur, non repugnat 
quidem; at per eam non solum liber non fieret Scriptura 
inspirata, sed neque efficeretur, ut veritates in eo libro 
contentae essent veritates divinitus revelatae. Talis enim 
definitio eodem modo se haberet ut definitio in factis dog- 
maticis; constaret scilicet de veritate omnium quae scripta 
essent in libro, non per immediatam revelationem Dei sed 
per revelatam infállibilitatem testantis Ecclesiae vel Pon- 
tificis; credenda ergo essent fide non immediate sed me- 
diate diviná (cf. supra p. 124.). 

Ceterum illi theologi nonnulli qui locuti sunt de sub- 
sequente revelatione Dei, per quam liber humanus fieri 
posset Scriptura sacra, videntur decepti esse confusione 
divinitatis libri ratione materiae quam continet, et ratione 
scriptionis. Confundunt scilicet comprehensionem verbi Dei , 
et divinam originem seu inspirationem ipsius scriptionis. 
Quia vident divina revelatione subsequente effici posse, ut 
quod continetur in libro veraci humanitus scripto, iam sit 
verbum Dei, concludunt, librum ipsum esse inspiratum et 
esse Scripturam sacram, quod tamen nullo modo sequitur. 

. Hine etiam respondebis ad probationem, quam adferunt 
ex similitudine diplomatis regii. Si minister regius docu- 
mentum suo marte scripsit rege nec sensa suppeditante nec 
movente voluntatem ministri, nulla approbatione rex fieret 
auctor scripti operis. AÁpprobatione tamen regis leges, quae 
in eo documento scriptae essent, fierent leges regiae, quia 
lex suam formalem rationem et robur legis obtinet non a 
iureconsultis qui illam mente conceperunt, et scripserunt, 
sed ex manifestatione voluntatis regiae et ex approbatione 
a rege facta. Hoc etiam sensu codices legum tribuuntur 
principibus e. g. Iustiniano, Theodosio etc., non quod ipsi 
dicantur auctores librorum, sed quod contenta in codicibus 
ab auctoritate et voluntate principum vim legis habent. 

Neque enim eadem est significatio, quando dicitur auctor 
libri, et quando nominatur codex Theodosianus vel diploma 
regis vel testamentum testatoris; priori illa locutione ei- 
gnificatur, ex cuius mente ipse sententiarum complexus 
emanaverit et conscriptus fuerit; appellationibus posterio- 
ribus per se tantummodo dicitur, a quo codex, diploma, 
. testamentum habeat auctoritatem et vim obligandi. 

4". Quia adversarii provocant ad sententias aliquas gen- 
tilium, quas dicunt factas esse Scripturam sacram subse- 
quente approbatione veracitatis, et ad similitudinem, quod 
unus alterius e. g. Ciceronis sententias potest reddere suas; 
ad huius rei declarationem inquirendum est, quomodo do- 
cumentum pridem humanitus exaratum possit fieri inspi- 
ratum. Ex dictis iam constat, librum inspiratum et proprio 
nomine Scripturam sacram non posse esse nisi ex actione 
supernaturali Dei in hominem ad scribendum, ex qua liber 
existit origine inspiratus. Ergo a) nulla subsequens appro- 
batio potest librum reddere inspiratum. ^) Nec assumptio 
sententiae profanae facta ab auctore inspirato eam efficit 
. in se inspiratam, quamvis relatio et applicatio vel narratio 

illius sententiae ab homine profano dictae sit inspirata. 
‘Sic e. g. relatio sermonum amicorum Iob, immo etiam sen- 
tentiarum hominum impiorum, « qui dixerunt cogitantes 
apud se non recte... coronemus nos rosis » ete. Sap. Il, 
narratio dicti a caeco sanato: « Deus peccatores non au- 
dit » Io. IX. 31, applicatio versuum Arati et Epimenidis 
Act. XVII. 28; Tit. I. 12. sine dubio inspirata est; at non 
ideo illae sententiae in se, vel ut exstant in libris poeta- 
rum, evaserunt veritas inspirata.Nihilominus c) non repugna- 
ret, aliquam sententiam veram sed humanitus scriptam fieri 
inspiratam. Sicut enim praecedens naturalis cognitio verita- 
tis non est ratio, cur Deus eam non possit inspirare ad scri- 
bendum, ita etiam praecedens naturalis.scriptio non est ra- 
tio, quae ex sese impediat inspirationem eiusdem veritatis 
ad eam scribendam divinitus; tum vero neque repugnaret, 
ut ad sententiam eandem inspiratam exprimendam adhibe- 
rentur eadem verba, quibus usus est auctor profanus. Sic 
non repugnat, ut auctor inspiratus 2. Mach. compendium 

historiae Iasonis Cyrenaei sibi inspiratum ad scribendum, 
concepisset verbis ipsius Iasonis, quem supponimus aucto- 
rem non inspiratuim. Hinc etiam concedimus non absolute 
repugnare, ut inspirarentur res et sententiae omnes, quae 
iam exstarent scriptae humanitus in aliquo libro undequa- 
que veraci. Si deinde res illae omnes et sententiae inspi- 
ratae ad scribendum exprimerentur iisdem verbis, quibus 
usus erat auctor non inspiratus; in hae hypothesi idem 
conceptus vel idem liber integer scriptus esset bis modo 
valde diverso, semel humanitus et iterum divinitus. Hoc 
vero licet ex ipsa notione inspirationis per se non repu- 
gnans, attamen si de libro integro agatur, fere ludicrum 
videtur, nec satis conciliandum cum divina maiestate et 
- sapientia. 


CAPUT II. 


DE MODO QUO LIBRI INSPIRATI NOBIS INNOTESOUNT. 


THESIS V. 


De inefficacia argumentorum internorum ad demonstrandam 
inspirationem librorum. 


« Nullo iure quidam Protestantes quoad libros novi Testamenti cri- 
» terium tum positivum tum exclusivum ad dignoscendas Scripturas 
» inspiratas collocarunt in munere apostolatus, quo scriptores fuerint 
» insignes. Fallax pariter est argumentum, quo Protestantes alii eos 
n libros omnes et solos, quos in sua ab Ecclesia defectione ceu unicam 
» fidei regulam conservarunt, tamquam divinitus inspiratos innotescere 
» affirmant ex characteribus internis librorum, tum ex eorum doctrina 
» Scilicet et forma tum ex salutari in legentium animos efficacia. » 


I. Ioannes David Michaélis ( Introduct. in N. Testam. 
T. I. cap. 9.) hane statuit doctrinam. a) Nemini Prote- 
stantium ex principiis suae Confessionis fas est appellare 
ad testimonium Ecclesiae sive praesentis sive anteceden- 
tis aut etiam apostolicae aetatis ad probandam inspirationem 
librorum sacrorum, quos suscipiunt velut unicam regulam 
fidei. Argumentum vero Protestantium ductum ex «'sapore n 
et ex utilitate horum librorum inane est et inefficax ad 

probandam inspirationem (1). b) De inspiratione librorum 
V. T. possumus certi esse ex testimonio Christi et Aposto- 
lorum; huiusmodi vero testimonium disertum nullum exstat 
pro inspiratione librorum N. T. c) Criterium validum pro 
inspiratione horum librorum unicum est, si sint scripti ab 
Apostolis. Unde inspiratio librorum N. T., qui ab aliis scri- 
pti sunt quam ab Apostolis, ut Evangelii Marci et Lucae, 
non potest demonstrari. d) Apostolos inspiratos fuisse vi 
muneris apostolici, a Micha&lisio probatur argumentis, quae 
revocantur ad tria. «) Apostolorum munus et charisma est 
excellentius quam prophetarum; atqui prophetae erant in- 
spirati; ergo inspirati erant etiam Apostoli. 9) Christus 
promisit et misit Apostolis Spiritum Sanctum, ut doceret 
eos omnem veritatem. y) Fides nostra innititur doctrinae 
Apostolorum: ergo eorum scripta in quibus doctrina fidei 
ad nos, pervenit, debent esse inspirata. Habebant a Christo 
potestatem legiferam: ergo eorum scripta quae continent 
doctrinam moralem, sunt inspirata (2). Tandem appendicis 


(1) De his argumentis Protestantium ex interna librorum indole 
ductis paulo post agemus. Interim confessio Michaélisii non caret suo 
` valore et acumine. In versione gallica ita est. « Une sensation intérieure 
des effets du St. Esprit et la conviction de l'utilité de ces écrits pour 
améliorer le ceur et nops purifier, sont des critères aussi incertains 
que le précédent. Quant à cette sensation intérieure, je dois avouer que 
je ne l'ai jamais éprouvée, et ceux qui la ressentent, ne sont ni dignes 
d'envie ni plus prés de la verité, puisque les Mahométans l'éprouvent 
aussi bien que les Chrétiens (haec valent de sensu fanatico pietistarum 
et aliorum enthusiastarum); et comme cette sensation intérieure est la 
seule preuve sur laquelle Mahomet ait fondé sa religion, nous .devons 
conclure, qu'elle est trompeuse. L'autre caractère est également insuff- 
sant, puisque de pieux sentiments peuvent être excités par des ouvra- 
ges purement humain$, par les écrits des philosophes ou méme par des 
doctrines fondées sur l'erreur; et s'il était possible de tirer une conclu- 
sion de ces prémisses, les prémisses elles-mêmes &ont incertaines, puis- 
qu'on a l'exemple d'hommes souverainement méprisables, qui ont cru 
avoir atteint le plus haut degré de sainteté » (haec omnia vera sunt, si 
sistitur in mero sensibili affectu, et vera fides tamquam norma dirigens 
non praesupponitur). 
(2) In verhis Christi Matth. XVI. 18. 19: « tu es Petrus et super 
hanc petram aedificabo Ecclesiam meam... Quodcumque ligaveris super 
terram, erit ligatum et in coelis, et quodcumque solveris super terram, 

instar subnectit argumentum ex 2. Pet. III. 16, qui locus 
iam non agit de munere et charismate proprio apostolatus, 
eui nostra cognitio inspirationis innitatur; quatenus vero 
ex illo testimonio inspiratio librorum N. T. probetur, alibi 
videbimus. 

Nisi sciremus, ad quas incitas Protestantes reiecta Tra- 
ditione ex ipso suo fundamentali principio de Scriptura 
velut uniea fidei regula redacti fuerint, videri posset Mi- 
chaëlis his argumentis non demonstrare inspirationem li- 
brorum N. T. sed ostendere voluisse, eam a Protestantibus 
nullo modo demonstrari posse; tam ea sunt inepta et a 
re prorsus aliena. Examinabimus criterium quod statuitur 
primum in suo sensu a ffirmante, deinde in sensu excludente. 

1°. Quod spectat affirmationem, munus apostolatus esse 
criterium positivum inspirationis ad scribendum, sequentia 
animad vertenda sunt. Inspiratio ad scribendum non secus ac- 
donum prophetiae et inspiratio ad loquendum est charisma 
gratis datum non permanens per modum habitus, sed trans- 
iens per modum actus (cf. S. Th. 2.2. q. 171. a.2.). Est autem 
inspiratio ad scribendum charisma distinctum tum a reve- 
latione quae homini fiat immediate a Deo, tum ab infallibi- 
litate ad revelationem seu yoce seu scripto annuntiandam, 
tum etiam ab inspiratione ad loquendum, ut evidens est 
ex ipsa notione inspirationis ad scribendum superius de- 
monstrata. Sane enim hisce omnibus positis, nondum ha- 
betur inspiratio ad scribendum; unde videmus multos pro- 
phetas et Apostolos, quibus illa charismata non deerant, 
tamen ad libros sceribendos non fuisse inspiratos. Vicissim 
potest esse inspiratio ad scribendum citra revelationem stri- 
otissimo sensu dictam (suprath.III.n.I.), imoetiam citra mis- 
sionem hominis inspirati ad revelationem simpliciter appel- 
latam voce et praedicatione annuntiandam , et citra in&pira- 


erit solutum et in coelis; » quibus Petri primatus super Ecclesiam Christi 

clarissime nuntiatur, de inspiratione autem librorum nulla est mentio, 
Michaélis illam significationem manifestissimam negat, hanc alteram 
intrudit. Haec scilicet est ars hermeneutica « immunis & praeiudiciis, » 
ut sensum obvium qui non congruit praeiudiciis, tenebris involvant; 
sensum qui placet, confingant. 

tionem ad loquendum. Quomodo enim probabitur, scriptorem 
e. g. libri Esther, quem et Protestantes in canone retinue- 
runt, necessario instructum fuisse aut omnibus illis donis 
aut eorum aliquo? Est ergo charisma inspirationis ad seri- 
bendum ita ab illis donis distinctum et separabile, ut nec 
in illis ineludatur nec ex illis consequatur. 

Iam vero demonstrari potest et argumenta Michaélisii, 
si quid probant, demonstrant hoc unum, apostolatui secun- 
dum Christi institutionem propria fuisse et connexa cha- 
rismata immediatae revelationis et iufallibilitatis in prae- 
dicatione; nullum autem est argumentum, quo demonstretur | 
ex Christi promissione et institutione muneri eidem essen- 
tiale seu cum illo necessario nexum fuisse charisma in- 
spirationis ad libros scribendos. Nam a) sicut mandata 
omnia & Christo versante in terris facta Apostolis ad prae- 
dicationem referuntur, nullum autem ad scriptionem per- 
tinet; ita eodem etiam pertinent promissa cum mandatis 
coniuncta, et ex his promissis charismata apostolatui essen- 
tialia (vide tract. de Tradit. th. IV. V. VII.). Unde b) Apo- 
stoli qui sane omnes munere iniuncto fungebantur erantque 
instructi charismatibus cum eo nexis, non omnes tamen sceri- 
pserunt libros inspiratos. Ergo c) ex charismate apostola- 
tus sequitur quidem Apostolos, si doctrinam revelatam vel- 
lent scripto proponere, fuisse infallibiles sicut in praedi- 
canda ita in scribenda doctrina Christi; at ex munere 
apostolatus per se spectato non sequitur, ipsam scriptio- 
nem esse inspiratam; nec sequitur, non potuisse Àpostolos 
scribere alia ad doctrinam Christi nihil pertinentia, in qui- 
bus non solum non inspirati, sed neque infallibiles essent. 
Ex genuinitate igitur libri apostolici sequitur quidem di- 
vinitas revelatae doctrinae, quae in eo proponitur, et infal- 
libilitas in proponenda aut scribenda doctrina ; non tamen 
per se consequitur, librum eo ipso, quod est genuinus et 
scriptorem habet Apostolum,. esse /nsptratum (cf. tract. de 
Tradit.th. XXI.n.II.). d) Argumentum assumptum a Michaé- 
lisio ex inspiratione prophetarum, non est aliud quam petitio 
principii, si genuina habeatur notio inspira&tionis ad seri- 
bendum. Si enim dicuntur prophetae ad scribendum inspi- 

rati fuisse ex ipso munere prophetico, hoc ipsum versatur 
in quaestione, dum negamus huiusmodi inspirationem es- 
sentialiter connexam esse cum munere sive prophetico sive 
apostolico per se spectato. Si vero scriptio prophetica in 
sensu biblico nominis dicitur scriptio inspirata, hoc utique 
verum est (supra th. II. n. II.); sed hoc charisma nulli mu- 
neri aut statui est allig atum. Idein enim quod de Apostolis 
novi Testamenti diximus , valet etiam de prophetis ve- 
teris Testamenti; fuerunt nempe multi prophetae, quin es- 
gent inspirati ad scribendum , et vicissim erant aut poterant 
esse scriptores inspirati, quin essent insigniti munere pro- 
.phetarum. Hine e) charisma inspirationis extraordinarium 
est non solum in comparatione cum successoribus eo, quod 
non esset ordinaria aliqua successione propagandum ; sed 
etiam in comparatione cum ipso apostolatu, quatenus cum 
munere apostolico non erat necessario nexum. Propterea in- 
spiratio libri etiam apostolici non certo innotescere potest, 
nisi de ea constet speci ali testimonio fide digno; et siqu 
dem liber proponatur. fide divina credendus ut pertinens 
ad Scripturam inspiratam, nonnisi testimonio divino seu 
revelatione sufficienter constare potest de facto inspiratio- 
nis. Neque enim fide divina creditur, nisi propter auctori- 
tatem Dei revelantis. 

Posset forte aliquis hanc doctrinam in dubium vocare eo, 
quod inquisitio in auctoritatem canonicam seu inspiratio- 
nem quorundam librorum N. T. e. g. epistolae ad Hebraeos, 
epistolarum quarundam ex septem sie dictis catholicis et 
Apocalypseos apud veteres scriptores coincidere videatur 
cum inquisitione in eorundein librorum apostolicam origi- 
nem et genuinitatem , ita ut positive eo ipso haberentur 
libri inspirati, quod constaret eos habere auctores Aposto- 
los; et vicissim negative, si liber non esset originis aposto- 
licae, etiam de auctoritate canonica dubitaretur. Quin imo 
absurdum videtur fateri librum aliquem esse scriptum ab 
Apostolo, et tamen negare esse inspiratum. 

At in primis falsum est, sensu negativo has duas quae- 
Stiones apud veteres habitas fuisse velut ita connexas, ut 
necessario ex negatione apostolicae originis sequeretur ne- 

gatio inspirationis. Non enim deerant , qui dubitarent de 
scriptore epistolae ad Hebraeos sicut etiam Apocalypseos, 
utrum hic esset Ioannes Apostolus an alius Ioannes presby- 
ter, quin ideo in dubium vocarent inspirationem. Et quis um- 
quam nisi haereticus de inspiratione Evangelii Marci et Lu. 
cae ac libri Actuum Apostolorum dubitavit? In sensu deinde 
positivo non simpliciter ex apostolica origine inferebatur 
inspiratio; sed illa origo et genuinitas adhibebatur tam. 
quam confirmatio existentis Traditionis de inspiratione libri, 
et ad removenda dubia de hac existente Traditione. Agebatur 
scilicet de libris qui, ut postea demonstrabimus, universali 
usu, consuetudine et lectione habebantur tamquam pertinen- , 
tes ad Scripturam sacram ab Apostolis traditam. Si qui ergo 
hanc ipsam Traditionem apostolicam de aliquo libro tamquam 
Scriptura sacra in dubium vocabant, iis nihil magis pro- 
num erat, quam ut valorem existentis consuetudinis et usus 
Ecclesiarum infirmare conarentur dubiis excitatis de ipsa 
libri genuinitate, vel ut orto iam dubio de valore existentis 
Traditionis etiam dubitaretur de genuinitate libri. Imo ali- 
quando non simpliciter libros abiudicabant scriptoribus Apo- 
stolis, sed eos adtribuebant impostoribus haereticis, ut Apo- 
calypsim Cerintho; ex quo sane consequens fuisset, eam non 
esse inspiratam. Status igitur controversiae is erat, ut va- 
lor existentis Traditionis, qua hi libri trangmissi erant tam- 
quam Scriptura sacra, impugnaretur suspicione, quod li- 
bri essent supposititii. In his ergo rerum adiunctis merito 
Patres vel diserte vel implicite ita argumentari poterant: 
hi libri quos Ecclesiae acceperunt et retinent ut Scriptu- 
ram sacram, sunt scripti ab ipsis Apostolis, non autem sub 
eorum nomine irrepserunt in Scripturas Ecclesiarum; ergo 
ea Traditio Ecclesiarum est legitima et suum retinet valo- 
rem. Quae argumentatio non simpliciter et generatim tam- 
quam per consequentiam intrinsecus necessariam ex aposto- 
lica origine concludit ad inspirationem librorum; sed ex 
apostolica origine librorum confirmat valorem Traditionis, 
qua traditi sunt tamquam libri inspirati. Praeterea uti. 
que semper viguit communis persuasio instar principii, 
quod nulli Apostolorum libri scripti exstant vel certe nulli 

traditi sunt Eccleaiae nisi 3i inspirati. Hoc autem erat testi- 
monium non velut de rei essentia ex ipsa natura. apostola- 
tus, sed velut de facto historico ex Traditione consensu 
ecclesiastico confirmata. 

2°. Multo absurdius et sane haereticum est Michaëlisii 
criterium sensu eæcludente, quod nulli libri N. T. probari 
possint inspirati, nisi qui seripti sint ab Apostolis. Charis- 
ma enim extraordinarium inspirationis ad scribendum nulli 
muneri aut conditioni personarum est alligatum, sed si 
ullo alio maxime hoc dono, quamdiu revelatio non est com- 
pleta, « Spiritus ubi vult, spirat. » Sicut ergo ex nullo mu- 
nere, quo scriptor functus sit in Ecclesia, potest demon- 
strari libri inspiratio; ita etiam muneris sive apostolici sive 
cuiusvis alterius defectus nihil obest demonstrationi, quae 
aliunde ex divino scilicet testimonio et revelatione pe- 
tenda est. 

II. Facile intellexerunt Protestantes, suum principium 
fundamentale de verbo scripto velut immediata locutione 
Spiritus Saneti, et de Scriptura velut unica regula fidei 
consistere non posse, nisi de inspiratione Scripturarum 
quas in suo canone retinuerunt, certo constet, et nisi de ea 
constet ex aliis fundamentis quam ex Traditione apostolica 
per Ecclesiam catholicam conservata et declarata. Ut ergo 
a necessitate reperiendi testimonium praeter Scripturas, quo 
de earundem inspiratione constaret, aliqua ratione se expedi- 
rent, quia viderunt illud testimonium nullum esse posse nisi 
in Traditione conservata et declarata per successionem apo- 
stolicam in Ecclesia catholica, receperunt se ad argumenta et 
criteria ipsis libris canonicis internis, ex quibus eorum di- 
vinalorigo et inspiratio innotesceret. Distinguunt autem cri- 
terium triplex, a) historicum quod constituunt in miraculis 
et prophetiis in Scriptura comprehensis; 5) alterum quod ipsi 
appellant internum, et quod melius dici posset dogmati- 
cum, collocatum in sanctitate, sublimitate, et consensione 
doctrinae hisce libris contentae; c) aliud quod dicunt empi- 
ricum, quodque repetunt ex miris effectibus, quos animi 
legentium ex vi et efficacia verbi Dei experiantur (vide 
Card. Wiseman De praecipuis doctrinis Ecclesiae catholioae 

Lect. 2*.). Addunt aliqui d) quod possumus dicere argumen- 
tum aestheticum, coniungendum cum criterio dog matico, il- 
ludque ponunt in sublimitate et simplicitate dictionis. At- 
qui vel obiter inspicienti evidens est, argumenta haec omnia 
non posse constituere principia ex quibus, sive generatim 
spectentur sive singula examinentur, legitime inferatur, 
libros eos omnes et solos esse divinitus inspiratos. 

1°. Spectemus ea generatim. Ut ex huiusmodi characte- 
ribus certo innotescat librorum inspiratio, a) constare de- 
bet, harum notarum non posse esse alian causam quam in- 
spirationem. Atqui hoc falsum est vel certe demonstrari et 
a nobis sciri nullo modo potest. Pone enim librum conti- 
nere doctrinam revelatam , et iam nulla amplius inveniri 
potest ratio, cur illis omnibus notis liber humanitus scri- 
ptus insignis esse nequeat, ut apparet facile tum ex ipsa 
rei natura tum ex multis libris sanctorum auctorum mini- 
me inspiratis. b) Vel characteres enumerati omnes simul 
sumpti et quatenus insint gradu eminenti, dicuntur tam- 
quam effectus demonstrare inspirationem ut sui causam, vel 
id praestare possunt etiam singuli et quovis gradu libris 
insint. Atqui hoc alterum est evidenter absurdum , et eo 
posito libri inspirati essent non solum illi comprehensi in 
canone, sed prorsus innumerabiles.Si autem dicitur primum, 
determinari deberet ante omnia eminens ille gradus et mo- 
dus quo hae notae inesse debeant, quod nec a priori et ex 
ipsa rei natura, nec a posteriori et ex aliqua positiva ipsius 
Dei revelatione fieri potest, cum huiusmodi revelationis de 
notis internis, ex quibus cognoscenda sit librorum inspi- 
ratio, nullum exstet vestigium. Sed omissa etiam hao de- 
terminatione, characteres illi enumerati omnes simul sum- 
pti non omnibus insunt libris, quos etiam Protestantes ha- 
bent in canone; et quatenus eis insunt, non insunt iis 
solis. Ut enim nihil dicam de plerisque libris historicis 
veteris Testamenti eorumque partibus, quomodo quaeso in* 
spiratione nondum supposita demonstrabunt, illas notas in 
illo gradu requisito inesse epistolis e. g. 2**. et 9'". Ioannis, 
epistolae Iudae, illis Pauli ad Titum et Philemonem; con- 
tra vero mirabiles epistolas e. g. Ignatii vel Polycarpi e[v 

illam Clementis vel alteram ad Diognetum ete. his notis 
inspirationis carere? Neque dicant, has epistolas aliunde 
innotescere minime inspiratas , quippe quae scriptae sint 
post aetatem apostolicam. Nam praeter quam quod id de 
iis omnibus verum non est, nunc non quaeritur de harum 
epistolarum inspiratione; sed imo supponitur eas non esse 
inspiratas; cum tamen non appareat, notas quas dicunt 
' indices inspirationis, his aliisque scriptis humanis minus 
inesse, imo cum longe magis inesse videantur, quam-plu- 
ribus libris librorumque partibus, quos etiam Protestantes 
retinuerunt ut inspiratos, evidens est, per notas internas 
quas proferunt, hos libros canonicos a libris humanis di- 
stingui non posse. Evidens ergo est, ex iis characteribus 
cognosci non posse, libros qui a Protestantibus retenti sunt 
in canone, omnes et solos esse inspiratos. 

Ab hac de criteriis internis doctrina Protestantium longe 
diversum est, quod apologetae catholici adversus incredu- 
los appellare solent ad sanctitatem, sublimitatem et puri- 
tatem doctrinae in Scripturis comparando eam cum indole, 
tempore et adiunctis sacrorum scriptorum, et ad alia crite- 
ria interna. Apologetae enim in primis de revelatione agunt 
non de inspiratione librorum; tum quatenus forte de in- 
spiratione agunt, nemo eorum umquam huiusmodi inter- 
nis eriteriis probandum suscepit, omnes et solos libros quos 
habemus inter Seripturas, esse divinitus inspiratos; sed 
adhibent loca quaedam singularia Scripturarum ad per- 
suadendam existentiam alicuius inspirationis; in haoc vero 
ipsa probatione, et generatim in demonstratione veritatis 
christianae criteria interna habent nec ut unica nec ut 
praecipua motiva credibilitatis; imo iis utuntur magis 
sensu negativo, ut ostendant nihil esse in doctrina repu- 
guans facto revelationis, quod verum demonstrant aliis cri- 
teriis positivis. 

Hoc sensu adhiberi possunt et aliquando a Patribus et 
theologis catholicis adhibentur etiam ecriferia interna ad 
defendendam ab oppugnationibus veritatem inspirationis li- 
brorum. Supposita scilicet demonstratione inspirationis quae 
aliunde conficitur, consideratio internorum charaeterum 

tum hominum qui scripserunt, tum librorum sacrorum pot- 
est suppeditare motivum credibilitatis aliquatenus et in 
nonnullis locis sensu positivo, potissimum vero sensu ne- 
gativo, quod in libris nihil est repugnans facto inspiratio- 
nis; atque ita haec consideratio intestinae indolis libro- 
rum potest removere praeiudicia et difficultates, quae im- 
pedire possent intelligentiam demonstrationis a testimoniis 
repetendam. Ita e. g. Augustinus, qui ubique divinitatem 
et inspirationem librorum ex Traditione demonstrat, nihi- 
lominus ad doctrinae consensionem appellat in oppositione 
ad dissensiones et contradictiones philosophorum, ut ra- 
tionabilem persuadeat fidem populorum. « Auctores nostri, 
in quibus non frustra sacrarum litterarum figitur et ter- 
minatur canon, absit ut inter se aliqua ratione dissentiant. 
Unde non immerito, cum illa scriberent, eis Deum vel per 
eos locutum... cum doctis atque indoctis tot tantique po- 
puli crediderunt » Civ. Dei XVIII. c. 41. n. 1. 

. Ita etiam Ecclesia in examine Traditionis de aliquo li- 
bro inspirato, utrum ea genuina sit et apostolica , potuit 
in subsidium vocare considerationem charaeterum interno- 
rum, concentum doctrinae et similitudinem libri cum aliis, 
de quorum inspiratione ex constanti et certa "Traditione 
nullum erat dubium. Multo etiam directius poterat ratio- 
nem habere sensus populi christiani de huiusmodi libro; 
sensus enim ille est unum ex criteriis ad dignoscendam 
Traditionem, ut tract. de Trad. th. XII. demostraviimus, et 
longe alterius rationis quam gustus Lutheri, qui libros 
inspiratos admittebat aut repudiabat, prout in iis ex sua 
privata interpretatione sibi gustare videbatur conformita- 
tem vel difformitatem cum suo praeconcepto systemate 
doctrinae repugnante universali consensioni. Hoc igitur 
modo intelligi debet doctrina Bellarmini, quando ait (de 
verbo Dei 1. I. c. 10. ad 2.) : « Ecclesia potest declara- 
re, quis sit liber habendus canonicus, et hoc non temere 
nec pro arbitratu, sed ex veterum testimoniis, et similitu- 
dine librorum de quibus ambigitur, cum illis de quibus non 
ambigitur, ac demum ez communi sensu et quasi gustu po- 
puli christiani, » 

2^. Si quatuor commemorata criteria singillatim spe- 
etentur; quoad primum, quod dicunt historicum, absurde 
confunditur narratio miraculorum et prophetiarum quae in 
libro descripta sit, cum patratione miraculorum et editione 
verarum prophetiarum ad comprobandam veritatem alicuius 
doctrinae. Miracula et prophetiae non ideo, quia referun- 
tur in Scripturis, iam patrata sunt vel patrata intelligun- 
tur ad comprobandam doctrinam de inspiratione; et si ad' 
hunc finem patrata essent, praerequireretur ipsum divinum 
testimonium de inspiratione, quod deinde confirmaretur su- 
pernaturalibus illis signis. Tum vero tota maneret quae- 
stio, quomodo illud testimonium conservatum sit et ad nos 
usque pervenerit. Ceterum argumentum ut a Protestantibus 
adhibetur (apud Em. Wiseman l. c.), dum ex narratione 
et relatione miraculorum et prophetiarum inferunt librum 
in quo scripta sunt, esse inspiratum, evidenter est absur- 
dum. Argumentum secundum (dogmaticum) et tertium (em- 
piricum), si omnia concedantur , quae argumenti auctores 
postulant, ad summum probare posset, hos libros in ali- 
quibus partibus continere doctrinam revelatam. At ne id 
quidem probant illa duo argumenta per se sumpta, nisi alia 
coniungantur, quibus librorum scriptores veraces et in- 
fallibiles fuisse demonstretur. Certe nullo modo demon- 
strant inspirationem ipsius scriptionis, imo neque veritatem 
narrationum et doctrinae in omnibus partibus librorum, 
qui in canone comprehenduntur. Ex argumento denique 
ultimo (quod diei potest aestheticum) nihil umquam aliud 
efficias, nisi quod res et doctrinae seu revelatae seu aliunde 
cognitae verbis et locutionibus aptis expressae sunt; hoc 
autem non nisi per inspirationem fieri potuisse , neque 
evidens est. nec demonstrari potest, quin illud ipsum prae- . 
supponas, quod est in quaestione. 

THESIS VI. 


De necessitate testimonii , quo innnotescat inspiratio. 


« Ex ipsa rei natura de facto inspirationis aliis praeter hominem 
» inspiratum constare nequit nisi testimonio; hoc autem testimonium 
» quoad Scripturas, quae in Ecclesia ut verbum Dei inspiratum susci- 
» piuntur et creduntur, non potest esse nisi testimonium divinum. » 


I. Inspiratio est factum supernaturale psychologicum 
in mente hominis, quod sicut alia facta interna immediate 
Deo notum est, et ipsi tantummodo homini inspirato; quam- 
vis ne huie quidem sub formali ratione inspirationis et 
quatenus est supernaturale, necessario innotescat ( vid. 
th. III. Coroll. 3.). « Quis enim hominum scit quae sunt 
hominis, nisi spiritus hominis, qui in ipso est? » 1. Cor. 
II. 11. Non potest itaque inspiratio aliis hominibus inno: 
tescere, nisi vel ex suis effectibus externis vel ex testi- 
monio fide digno. Effectus externus inspirationis de qua 
loquimur, non est alius quam ipsa scriptio et liber scri- 
ptus. Atqui in his nulla est nota insita, quae ex sese 
manifestet inspirationem tamquam causam necessariam, ut 
paulo ante demonstratum est. Ergo non nisi testimonio 
fide digno factum inspirationis aliis hominibus innotescere 
potest. 

Hoc testimonium vel est mere humanum vel est divi- 
num. Si est testimonium humanum dumtaxat, necessario 
in serie testantium, quaecumque illa supponatur, primus 
testis à quo ceterorum auctoritas pendet, est ipsemet homo 
.inspiratus, quia illi soli immediate, ceteris vero, praescin- 
dendo & testimonio divino, non nisi ex ipsius testimonio 
innotescere potest. 

Quamvis testimonium humanum de facto interno super- 
naturali, cuiusmodi est inspiratio , longe difficilius fidem 
mereatur quam testificatio de factis externis sensibus ob- 
noxiis, et quamvis tale factum internum eodem fere modo 
sicut veritas speculativa, non sit proprium obiectum hu- 
mani testimonii propter facilitatem illusionis in testante 
et diffieultatem in aliis certo cognoscendi illusionis exclu- 


— 389 — 
sionem ; nolim tamen affirmare, absolute loquendo non posse 
esse talem auctoritatem testantis, ut humanam fidem me- 
reretur. | 

Il. Quidquid vero de hae re sit, factum inspirationis 
ex hypothesi non a Deo sive immediate per se ipsum sive 
mediate per legatum divinum proponitur, sed proponitur 
testimonio mere humano (1); unde non propter auctorita- 
tem Dei revelantis (qui supponitur minime revelasse hoc 
factum) sed unice propter auctoritatem hominis attestan- 
tis, atque adeo non divina sed humana et fallibili fide cre- 
ditur, ea quae sunt scripta ig libro, esse verbum Dei. Quare 
si liber ita suscipiendus est, ut haec una ratio, quod aliqua 
sententia scripta sit in eo libro, satis esse debeat et obli- 
gationem inducat fide divina credendi illam sententiam esse 
verbum Dei, multoque magis si hoc modo et ut talis au- 
ctoritatis liber propositus sit universae Ecclesiae; tum sane 
humanum testimoniuin de facto inspirationis non sufficit (2), 
: ged prorsus requiritur testimonium divinum. 

Iam vero a) Scripturae sacrae ab universali Ecclesia, 
imo ab omnibus qui Christiani aliquo iure appellantur, 
suscipiuntur et suscipiendae sunt tamquam inspiratae, ita 
ut ex hac sola ratione, quod sententia aliqua in his libris 
continetur, fide divina credatur et credi debeat verbum 
Dei per ipsam seriptionem revelatum. Ergo etiam factum 
inspirationis continens rationem, cur comprehensa in libro 
verbum Dei esse, sit fide divina credendum, credatur opor- 
tet fide divina; ac proinde de eo constare debet non hu- 


(1) In hac thesi praescindimus ab infallibilitate Ecclesiae, ex cuius 
definitione infallibiliter constare posset de facto etiam in se non reve- 
lato sed cum revelatione connexo. Huiusmodi definitio Ecclesiae non est 
testimonium mere humanum; si autem factum inspirationis s. Scripturae 
spectatur, quatenus illud ab Ecclesia proponitur ac praedicatur, iam 
etiam constat de testimonio divino, quia Ecclesia illud non solum ut 
verum sed nt a Deo revelatum proponit credendum fide divina h. e. 
propter auctoritatem Dei testantis inspirationem. 

(2) Loquimur de testimonio mere humano; si vero testiflicatio ho- 
minis confirmaretur miraculis vel aliis signis divinis tamquam motivis 
eredibilitatis a Deo ipso positis, illud iam non humanum sed divinum 
esset testimonium. l 

mana dumtaxat sed divina testificatione. Si enim auctori- 
tate tantum humana constaret librum esse & Deo inspira- 
tum, non solum existentia verbi Dei in eo libro constaret 
fide mere humana propter auctoritatem hominis dumtaxat; 
sed etiam fides in veritatem eorum quae scripta sunt 
in libro, resolveretur ultimatim in assensum propter aucto- 
ritatem hominis. Etiamsi namque quis diceret se credere illa 
vera esse, quia credit esse in libro verbum a Deo inspi- 
ratum, atque adeo se credere propter auctoritatem Dei per 
librum loquentis; cum tamen hoc ipsum, Deum in eo libro 
loqui, non aliunde sive cognoscat sive credat nisi unice 
ex auctoritate et testimonio hominis, evidens est ultimum 
fundamentum talis fidei in veritatem eorum quae scripta 
sunt in libro, fore auctoritatem mere humanam (1). 5) Si 
quaestio spectetur polemice in controversia cum iis Prote- 
stantibus, qui adhue revelationem admittunt, ratio non 
est minus evidens. Illi enim postulant propositionem per 
librum inspiratum tamquam conditionem necessariam ad 
praestandam fidem divinam veritati propositae, quia per 
librum inspiratum Spiritus Sanctus nobis loquitur. Si er- 
go humano solum testimonio crederetur librum esse inspi- 
ratum, eo ipso etiam veritates contentae in libro tamquam 
inspirata verba Spiritus Sancti credi non possent nisi te- 
stimonio humano; inniteretur ergo tota fides auctoritati 
hominis testantis de libri inspiratione, non autem aucto- 
ritati divinae. Hoc ipsimet fatentur, atque idcirco quae- 


(1) Aliud omnino est, quod revelatio divina seu existens divinum 
testimonium potest nobis applicari, ut dici solet, per testimonium hu- 
manum. Hoc enim nihil est aliud, quam quod per hominem possumus 
venire in notitiam testimonii divini seu divinae locutionis insignitae 
et velut obsignatae divinis factis ac motivis eredibilitatis a Deo ipso 
positis, ut suam locutionem redderet cognoscibilem tamquam vere divi- 
nam. Tum supernaturali firmitate primum assentimur ac inhaeremus 
ipsi existentiae locutionis divinae, aique inde propter auctoritatem Dei 
loquentis, nullo autem modo propter auctoritatem hominis cuius ope 
pervenimus in notitiam existentis locutionis Dei, credimus eadem flrmi- 
tate supernaturali veritates illa divina locutione revelatas ac proposi- 
tas. Sed de hac re alibi dicemus, ubi instituemus analysin actus fidei. 
Cf. tract, de Deo uno th. IX. n. III. 


— 391 — 

runt alias rationes praeter testimonium humanum, ex qui- 
bus suscipiant libros tamquam inspiratos. At illae ratio- 
nes nullae sunt; sed sunt vel gratuitae assumptiones vel 
ad summum coniecturae, ut demonstratum est in thesi prae- 
cedenti. Cum ergo ex dietis in hac thesi de inspiratione li- 
brorum constare nequeat nisi per testimonium, hoc autem 
relate ad Scripturas ut fundamentum fidei divinae non pos- 
sit esse mere humanum; restat, ut omnes fateantur, de fa- 
cto inspirationis Scripturarum, sicut oportet, constare non 
posse nisi testimonio divino. 

Per se patet, non esse sermonem de necessitate testimo- 
nii divini immediati sed sufficere testimonium Dei media- 
tum per legatum divinum a Deo motivis credibilitatis in- 
signitum , sive primus divinae attestationis promulgator 
sit ipsemet homo inspiratus, sive alius cui Deus libri in- 
spirationem immediate revelaverit. 

Pariter constat, ubi agitur de criterio ad cognoscendam 
non iam essentiam sed existentiam inspirationis, sermonem 
non esse de inspiratione abstracte spectata quid ea sit, de 
quo superius dictum est, sed in concreto de ipsis libris 
inspiratis, quinam illi sint. De singulis ergo libris inspi- 
ratis valent omnia, quae diximus de modo, quo inspiratio 
innotescit; neque aliter quam ex testimonio divino libro- 
rum numerus et libri singuli Seripturae inspiratae, sicut 
oportet, cognosci possunt. 


THESIS VII. 


De duplici modo, quo testimonium divinum de libris 
inspiratis nobis conservatum est. 


« Testimonium divinum de inspiratione quam plurium ex iis libris 
» qui inter Scripturas a Christianis communi consensione suscipiuntur, 
» scriptis etiam apostolicis conservatum nobis est; non tamen de inte- 
» gro canone librorum quos etiam Protestantes retinuerunt, eonstare 
» potest nisi testimonio sola T'raditione conservato. » 


Eo ipso quod agitur de ss. Scripturis ab universa Ec- 
clesia suscipiendis et credendis, testimonium divinum de 
his Seripturis certe pertinet ad depositum revelationis ca- 
tholieae. Revelatio autem catholica completa est per Chri- 

stum et per Spiritum Sanctum in Apostolis (de Tradit. 
th. XXII.). Hoe ergo testimonium, haec revelatio de Seri- 
pturis inspiratis et Scripturarum libris non subsequenti de- 
.muin aetate Ecclesiae tradi potuit, sed ab ipsis Apostolis 
ad Ecclesiam pervenisse necesse est. Nulli ergo possunt 
esse libri pro ipsa Ecclesia inspirati, de quorum inspira- 
tione nunc in novo Testamento revelatione iam completa 
testimonium divinum aut nondum existat in deposito reve- 
lationis, aut non iam aetate apostolica exstiterit; poterant 
tamen per se loquendo in veteri Testamento, eum deposi- 
tum fidei adhuc complendum et explicandum erat per no- 
vas succedentes revelationes (de Tradit. th. XXV.), exstare 
libri inspirati, quorum iuspirationis revelatio a Christo de- 
mum vel a Spiritu Sancto per Apostolos facta sit et Ec- 
clesiae christianae tradita (supra th. III. Coroll. 3.). 

Hisce suppositis testimonium illud divinum nobis con- 
servari non potuit nisi vel in sola Traditione vel praeter 
Traditionem (stricto sensu dictam cf. de Trad. th. II.) et- 
iam in scriptis apostolicis. 

I. Iam dicimus, testimonium divinum de inspiratione plu- 
rium librorum quos habemus in canone, conservatum esse 
etiam in scriptis apostolicis. Id evidenter constat ex dictis 
in superioribus thesibus I. et II. Ex iis enim conficitur, 
universam saltem Scripturam tempore Christi et A postolo- 
run a Synagoga admissam confirmari et proponi ut inspi- 
ratam testimonio Christi ipsius et Apostolorum in scriptis 
etiam evangelicis et apostolicis conservato, seu canonem Iu- 
daeorum eo tempore existentem , quatenus affirmans est, 
divino testimonio scripto confirmari. 

Licet vero in controversiam vocatum sit, qui fuerint 
libri omnes et soli in canone Iudaeorum comprehensi; de 
multis tamen ex his libris quos habemus in canone chri- 
stiano, nullum est aut esse potest dubium, quin iidem tem- 
pore Christi et Apostolorum fuerint in canone Iudaeorum, 
ad quos proinde certo pertinet divinum testimonium in scri- 
ptis apostolicis conservatum, proponens et confirmans Scri- 
pturas sacras Iudaeorum tamquam inspiratas. Est. hoc ita 
evidens, ut nulla indigeat probatione; quid enim nisi mul- 

tos certe ex libris qui in nostro canone sunt, indicat di- 
visio in tres classes, et appellatio diserta ad libros sin- 
gulos, ac citatio textuum ex eisdem (1), quae facta a Chri- 
sto et ab Apostolis in scriptis apostolicis prostat ? 

Imo cum in seriptis apostolicis disertum exstet testi- 
monium (2. Tim. III. 15. 16.) pro inspiratione totius colle- 
ctionis librorum, qui tum temporis a Iudaeis agnosceban- 
tur pertinentes ad Scripturam, definiri potest nominatim, 
ad quos libros omnes licet non propterea iam etiam ad so- 
los scriptum illud testimonium certo referatur, si constet, 
quinam fuerint libri tum temporis comprehensi in: Seri- 
ptura & ludaeis agnita tamquam divina. Atqui constat hi- 
storicis argumentis, quantum satis est, in collectione Iu- 
daeorum tum temporis exstitisse saltem eos omnes libros, 
quos adhuc nune habent in suo canone, et qui protocano- 
nici vocari solent. 

1". Ex Patribus a II. ad V. saeculum, qui describunt 
singillatim libros canonisIudaici, ut Melito (apud Euseb.IV. 
20.), Origenes (Euseb. IV. 25.), Epiphanius (de mensur. et 
pond. n. 4. 22. 23; Haeres. VIII. n. 6.), Hilarius (Prolog. 
in Pss. n. 15.), Hieronymus (Prolog. galeat. et alibi); pa- 
riter ex scriptis Iudaicis illius temporis (vide Buxtorf. in 
l. Tiberias c. 11.) certissimum est, saltem a christiano sae- 
eulo II. hos omnes libros fuisse in canone Iudaeorum. Est 
autem incredibile, Iudaeos intra tempus quod eflluxit a 
Christo et ab Apostolis usque ad illam aetatem, suscepisse 
aliquos libros in canonem, quos tempore Christi et Apo- 
stolorum in eo nondum habuissent, quin tamen huius rei 
ullum in historia exstet vestigium. Incredibile id est, si 
spectes extensionem huius mutationis, quae nullo recla- 
mante fieri debuisset per universum orbem, ubi Iudaei 


(1) Patet facile, hoc totum argumentum esse dumtaxat affirmans, 
libros scilicet ita citatos esse certe propositos ut sacram Scripturam; 
non esse argumentum exc/udens, ac si aliunde constare non posset, etiam 
alios praeter sic citatos fuisse a Christo et ab Apostolis agnitos et tra- 
ditos Ecclesiae; de qua re postea dicemus. Ceterum in N. T. disertae 
citationes neqne omuium librorum protocanonicorum V. T. occurrunt; 
numquam citantur libri Iudic. Eccles. Cantic. Esth. 1. et 2. Esdr. 

erant dispersi; idque multo etiam fit minus credibile, si si- 
mul computetur maxima eorum veneratio erga sacros libros, 
in quibus aliquid addere vel demere vel mutare summum 
nefas censebant (1). 

2". Accedit, quod canon iste prout illum primorum saecu- 
lorum christiani Patres diligenter a Iudaeis exquisitum , 
ipsique magistri Iudaici recensent, facile ostenditur conve- 
nire cum eo ipso, quem Iosephus ex persuasione ac fide 
suae gentis refert paulo post Hierosolymorum eversionem, 
et quem ex longo iam tempore eundem sine mutatione per- 
mansisse testatur (cf. supra th. T.). Numerantur a Iosepho 
viginti duo libri, videlicet quinque Moysis, tredecim pro- 
phetarum, quatuor qui hymnos continent et praecepta mo- 
rum. Iam si inspiciatur appellatio et divisio librorum pe- 
nes Iudaeos, ut exhibentur a Melitone, Origene, Hilario , 
Hieronymo, EÉpiphanio, Talmudistis, ubique secundum nu- 
merum litterarum hebraiecarum numerantur viginti duo li- 
bri ita, ut praeter quinque Moysis et quatuor morales 
(Psalmorum, Proverbiorum, Ecclesiastis, Cantici Cantico- 
rum) remaneant tredecim prophetarum hac censione: 1. Io- 
sue, 2. Iudicum cum Ruth, 3. Samuel (1. et 2. Reg.), 4. Re- 
gum (9. et 4. Reg.), 5. Chronicon (1.et 2. Paralip.), 6. Esdras 
(1. et 2. Esd.), 7. Esther (2),8. Isaias,9. Ieremiascum Thre- 
nis, 10. Ezechiel, 11. Daniel, 12. Prophetae duodecim mino- 
. res (9), 13. Iob. Qui existimant, libros duos Paralipome- 


(1) Quanta fuerit circa illud ipsum tempus sollicitudo Iudaeorum 
in servandis suis libris vel ex eo uno apparet, quod singulorum libro- 
rum non modo versus et vocabula sed ipsas litteras numerarunt, dili- 
genter adnotantes, quot sint vocabula, quot litterarum formae diversae, 
quae sit littera media in toto libro etc., quam a»pif::«» Iudaei ad suos 
antiquos scribas referunt (vide Buxtorf. 1. Tiberias c. 8.). 

(2) In catalogo Melitonis liber Esther omissus est. Huius rei ratio 
optima redditur ex eo, quod initium libri secundum editionem graecam 
(cap. XI. et XII. nostrae Vulgatae) in hebraico et penes Iudaeos non 
habetur. Inde etiam liber idem desideratur in catalogis Athanasii, Syn- 
opsis Athanasianae, Nazianzeni, Amphilochii, Leontii, Nicephori, ut alibi 
explicabimus. 

(3) Apud Origenem hic liber XII. Prophetarum excidit, ut evidens 
eat ex eo, quod promittit numerationem 22 librorum, tum vero hoc 

non, duos Esdrae, et Esther non posse comprehendi apud 
Iosephum inter tredecim libros prophetarum, sed hos quin- 
que libros serius fuisse susceptos, assertionisque rationem 
adferunt, quod hi libri prophetici non sunt (Haneberg Hist. 
revel. bibl. p. 696. ef. supra p. 316.), omnino videntur 
negligere testimonia veterum Patrum ac ludaeorum, nec 
adtendere ad alias rationes contrarias, quod nimirum Io- 
sephus hisce libris non secus utitur quam ceteris, et quod 
nomen prophetarum sumit sensu biblico ac theologico pro 
hominibus inspiratis, quod postremo huiusmodi tarda in- 
sertio in canonem ineluctabilibus argumentis falsa osten- 
ditur. Vide th. IV. n. II. 

Quae cum ita sint, satis constat libros saltem eos, qui 
adhuc pertinent ad Hebraeorum canonem, in collectione 
Scripturarum comprehensos iam fuisse tempore Christi et 
Apostolorum. Atqui Christus et Apostoli eam collectionem 
tamquam librorum inspiratorum approbarunt testimonio con- 
signato in scriptis etiam apostolicis, ut patet ex testimoniis 
allatis th. I. et II. et nominatim ex 2. Tim. III. 15. 16. (de 
quo loco vide th. II. n. II. 3°.). Ergo testimonium divinum 
de inspiratione quam plurium librorum quos in canone ha- 
bemus, etiam scriptis apostolicis &d nos usque conserva- 
tum est. Cf. cl. Welte in Periodic. trimest Tübing. 1855. 
p. 68. sqq. 

II. Seripto illo divino Vestinonio constare quidem pot- 
est, eos libros V. T. pertinere ad Scripturas, et esse pro- 
inde inspiratos (cf. th. II.); at idem testimonium minime 
certiores nos facit, eos solos esse Scripturam inspiratam, 
nec quidquam docet de libris inspiratis novi Testamenti. 

1°. Ex illo testimonio non constat, utrum Christus et 
Apostoli in completione ac consummatione revelationis 
praeter eas non adhuc alias quasdam Scripturas tradide- 
rint; testimonium enim affirmans est, hos libros esse in- 
Spiratos, non autem eæcludens, nullos alios esse libros V: T. 
inspiratos. Unde ex illa scripta attestatione non potest de- 


eraso non reperiuntur nominati nisi 21; praeterea in versione Rufini 
*t apud Hilarium, qui suam numerationem desumpsit ex Origene, liber 
idem est expressus. 

finiri, utrum canon Iudaeorum fuerit completus et conclu- 
su$, an vero incompletus et nova revelatione a Christo et 
Apostolis supplendus. Quae res eo minus definita censeri 
potest ex testimonio a[firmante, quamdiu illud solum spe- 
ctatur, quod a) omnes Christiani, etiam Protestantes ipsi, 
fatentur Apostolos libros alios, videlicet Scripturas novi 
Testamenti licet harum in illo testimonio nulla sit mentio, 
tradidisse Ecclesiis tamquam inspiratos; quod b) certo con- 
stat, apud ludaeos praeter commemoratos fuisse libros 
alios in magna veneratione, de quibus utrum eiusdem ra- 
tionis et auctoritatis essent cum illis prioribus, dubii ma- 
nebant propterea, quod « successio prophetarum non satis 
erat perspecta et continua » (p. 924.); imo c) saltem pro- 
babile censeri debet, Iudaeos Hellenistas, quorum Bibliis: 
graecis Apostolos usos fuisse constat, habuisse inter Scri- 
pturas libros alios praeter numeratos. Ergo in primis Pro- 
testantes testimonio in scriptis apostolicis consignato certi 
esse nequeunt, utrum ipsorum canon in quo solos libros 
protocanonicos V. T. retinuerunt, non sit mancus, et ita 
pars aliqua verbi revelati, quod in solis Scripturis haberi 
putant , sibi desit. At de hoc canone inferius dicetur. 

2°. Protestantes et Christiani omnes, qui hoc nomen 
aliqua ratione verosimili sibi vindicant, habent in canone 
libros novi Testamenti saltem protocanonicos (1). De horum 
igitur inspiratione testimonio divino ad nos usque conser- 
vato et nobis proposito constare debet (th. VI.), quod, ut 
iam diximus , non potest conservatum esse nisi vel sola 
Traditione vel simul etiam scriptis apostolicis. Atqui de 
inspiratione horum librorum, si non solum in confuso quae- 
ritur de existentia aliquot Scripturarum novi Testamenti, 
sed si tota collectio et libri omnes ac singuli determinate 
spectentur, nullum exstat testimonium in scriptis aposto- 


(1) Protestantes plerique secum asportarunt velut viaticum in suo 
& paterna domo Ecclesiae discessu libros N. T. omnes, quos habuit et 
habet Ecclesia catholica; alii facta etiam in hac re haeresi ac selectione 
retinuerunt solos protocanonicos, si ita appellari possunt; multi incon- 
stantes ac dubii fluctuabant inter libros deuterocanonicos N. T. retinen- 
dos vel reiiciendos. 

licis. Ergo de inspiratione Scripturarum omnium, quas 
etiam Protestantes retinuerunt, constare nequit nisi testi. 
monio divino sola Traditione conservato. 

Libri aliqui novi Testamenti in scriptis apostolicis 
tamquam ad Scripturas pertinentes adeoque (ex demonstra- 
tis th. I. et II.) inspirati memorantur semel tantum vel 
summum bis. Locus certior est 2. Petr. III. 16, ubi epi- 
stolae Pauli a Petro adnumerantur Scripturis. « Charissi- 
mus frater noster Paulus secundum datam sibi sapientiam 
scripsit vobis (Ecclesiis Asiae), sicut et in omnibus epi- 
stolis loquens in eis de his (ut expectantes adventum Do- 
mini satagant immaculati inveniri, et Domini longanimi- 
tatem salutem arbitrentur), in quibus (1) sunt quaedam 
difficilia intellectu, quae indocti et instabiles depravaut, 
sicut et ceteras Scripturas (W; xat vx Aotzaxe v0xoxc) ad 
suam ipsorum perditionem. » Dum ait Petrus, indoctos ho- 
mines depravare ea quae sunt in epistolis Pauli, sicut ce- 
teras Scripturas, sane epistolas easdem connumerat Scri- 
pturis; hanc enim vim connumerationis habet partitivum 
ceterae. Concedam igitur, epistolas Pauli tum temporis iam 
scriptas (quae erant vel plane omnes vel omnes una 2. Tim. 
excepta) testimonio divino in epistola apostolica conservato 
adnumerari Scripturis. Hanc vero Scripturae appellationem 
sufficere ad testandam inspirationem, ex aliis scriptis te- 
stimoniis confici potest et in superioribus demonstratum est. 

Verum a) quí quaeso suadebis, alios omnes libros novi 
Testamenti hoc testimonio Petri adnumerari Scripturis ? 
Imo nop omnes libros iis verbis comprehendi posse, plane 
evidens est, cum omnes ne scripti quidem adhue fuerint. 
Petrus enim hane 2'" epistolam paulo ante martyrium 
scripsit anno 66 vel 67 aerae vulgaris, cum Ioannis scri- 


(1) In textu graeco recepto relativum refertur ad immediate ante- 
cedens pronomen neutrum de his, non ad epistolas; legitur enim crei 
ToU rw, EY 0i;, în quibus rebus sunt quaedam difficilia. Sed ad sensum 
parvi interest; sermo enim semper est de rebus et sententiis, quatenus 
sunt in epistolis Pauli. Praeterea haec lectio graeca minime certa est; 
habent quippe s» z:; codd. non pauci, inter quos vetustissimi A. B. et 
Sinaiticus. 

pta tam Evangelium seilicet quam epistolae et Apocalypsis 
non nisi viginti fere aunis post prodierint. Insuper b) epi- 
stola ipsa haee Petri est ex illis libris, quorum genuinitas 
et origo apostolica certo probari et extra controversiam 
poni solum potest ex Traditione sensu catholico intellecta; 
unde divinitas ipsa et valor testimonii scripti, quod ad 
aliorum librorum inspirationem probandam assumitur, et 
consequenter etiam haec aliorum librorum inspiratio ultimo 
ad probationem ex Traditione revocari debet. Hinc deni- 
que c) illi Protestantes, qui hanc epistolam 2"" Petri re- 
pudiarunt , etiam testimonio hoc scripto ad probandam 
Seripturarum novi Testamenti inspirationem destituti sunt. 

Alterum testimonium scriptum posset esse 1. Tim. V. 18, 
ubi ita legitur. « Dicit enim Scriptura: non alligabis os 
bovi trituranti; et: dignus est operarius mercede sua. » Prior 
sententia est desumpta ex Deut. XXV. 4; altera autem, 
quae iuxta interpretationem Vulgatae est citatio alicuius 
loci Scripturae, his verbis concepta nullibi occurrit nisi 
Luc. X. 7. Quod si it& est, et nisi forte Apostolus solum 
applicet quoad sensum, quae de mercede operariis reddenda 
Deut. XXIV. 14. praescribuntur, s. Paulus hic adnumerat 
Evangelium Lucae Scripturis. At res haec non est satis 
certa, et si admittitur, nihil inde convinces pro inspira- 
tione omnium librorum canonis novi Testamenti. Ad hane 
igitur probandam testimonium in scriptis apostolicis nul- 
lum reperire est; sed illud non aliter quam sola Tradi- 
tione ad nos usque pervenit. 

Scholion. Nisi dicta rite intelligantur, videbuntur quae 
asserimus de libris novi Testamenti, non satis cohaerere 
cum iis, quae concedimus de libris veteris Testamenti. Non 
nemini vero minus adtendenti ad sensum, quo Traditionem 
hic intelligimus, videbimur praeterea nimis malta conceden- 
tes etiam contradictoria scripsisse. 

1°. Quoad libros veteris Testamenti, solum historice 
probato numero et canone librorum, qui penes Iudaeos tem- 
. pore Christi et Apostolorum in auctoritate erant, conce- 
dimus, scriptis apostolicis consignatum testimonium Christi 
et Apostolorum de tota collectione in communi sufficere, 

ut ex ipso testimonio scripto revelata censeri debeat inspi- 
ratio horum omnium librorum. Quare ergo historice pro- 
bata collectione librorum novi Testamenti, non eodem modo 
satis est testimonium Petri ad inspirationem omnium li- 
brorum huius collectionis demonstrandam? 

Responsio non est difficilis. Nam tum scripta divina 
testimonia tum historica probatio quoad libros V. T. valde 
diversa sunt ab historia et divino testimonio scripto quoad 
libros N. T. Quoad illos priores diserta prostant testimonia 
in scriptis apostolicis, quibus omnes libri tum temporis in 
canone Synagogae exstantes a Christo et ab Apostolis con- 
firmantur ut inspirati, et ad Scripturam inspiratam com- 
putantur. Expendantur testimonia allata th. I. et IT. ma- 
xime 2. Tim. III. 15. 16. Tum vero historicà evidentiá de- 
monstratur, saltem hos libros omnes quos ludaei adhuc 
habent in canone, iam eo tempore in eodem fuisse. Unde 
divinum testimonium scriptum evidenter ad hos omnes li- 
bros pertinet. Qua in argumentatione demonstratio histo- 
rica est tantum applicatio propositionis revelatae univer- 
salis ad singularia obiecta, quae sub universali proposi. 
tione comprehendi demonstrantur. Si huiusmodi applicatio 
impediret , quominus obiectum singulare esset revelatum 
et tamquam revelatum satis propositum, revelatio mediata 
et fides universim subverteretur: -« nisi rationales animas 
haberemus, credere non possemus. » Ita in universali pro- 
positione, qua revelatum est omnes posteros Adae contra- 
here peccatum originale (excepto utique Christo et excepta 
sanctissima Dei matre), iam etiam revelatum est, singulos 
determinatos homines contraxisse peccatum. Cognitio enim 
naturalis, quod et ipsi homines sunt ab Adam originem 
trahentes, est tantum (ut dixi) propositionis universalis 
ac revelatae applicatio 'ad singularia obiecta. Testimonio 
divino scripto revelatum est, libros omnes tempore Christi 
€t Apostolorum comprehensos in collectione Scripturarum : 
Synagogae esse libros Scripturae inspiratae; atqui in ea 
collectione evidenter comprehendebantur saltem hi libri 
omnes, quos Iudaei adhuc habent in canone; ergo scripto 
testimonio divino revelatum est, hos libros omnes esse li- 


— 400 — 

bros Seripturae inspiratae. Huius syllogismi conclusio con- 
tinetur tota in maiori; minor tantum evidenter ostendit 
consequentis comprehensionem in maiori. Imo si propo- 
sitio minor ita enuntiatur: atqui in ea collectione com- 
prehendebantur saltem multi ex libris, qui adhuc sunt in 
canone; haec ipsa minor habet pro se divinum testimo- 
nium eN ut constat ex citationibus a Christo et ab 
Apostolis frequentissime factis. 

At vero quoad libros novi Testamenti testimonium scri- 
ptum 2. Pet. III. 16. non potest referri nisi ad libros tum 
iam existentes in collectione Scripturarum. Atqui a) aligai 
ex libris N. T. quos habemus in canone, tum neque adhuc 
erant scripti; b) de aliis pluribus non potest evidenter pro- 
bari solis argumentis historicis et seposita Traditione sensu 
catholico intellecta, eos iam tum fuisse habitos in censu 
Scripturarum, Ergo ex illo testimonio scripto non potest 
probari inspiratio totius collectionis librorum N. T. quam 
nunc habemus, et quam etiam Protestantes retinuerunt. 

2^. Altera difficultas quae sese offerre potest, est se- 
quens. Videmur concedere, ex Scripturis ipsis probari posse 
quam plurium librorum inspirationem praecisione facta a 
Traditione; id autem quí fieri potest, cum et libri pro- 
bandi et libri probantes nonnisi Traditione nobis sint con- 
servati, et tantummodo Traditione de eorum' genuinitate 
et integritate constare queat? Insuper videri posset hic 
concedi maior via probationum ex Scripturis independenter 
a Traditione, quam concessa sit in tractatu de Traditio- 
ne. Responsio ad haee desumi potest ex iis, quae diximus 
de Tradit. th. XXI. n. II. 

a) Conservatio, probatio genuinitatis et integritatis li- 
brorum intelligi certe nequit, nisi ex Traditione saltem 
historica; potest tamen institui haeo probatio, et quoad 
plures libros inter quos certe sunt Evangelia et Pauli 
epistolae, evidens reddi praescindendo a Traditione authen- 
tica sensu catholico intellecta. Probata autem horum libro- 
rum genuinitate consequitur veritas et divinitas doctri- 
nae in illis consignatae. Unde ex testimoniis Christi et 
Apostolorum, quae ex probata genuinitate librorum pro- 

bantur esse testimonia vera et divina, potest aliorum li- 
brorum inspiratio probari praescindendo a Traditione gensu 
catholico intellecta. 

b) Non autem supponuntur libri ex quibus testimonia 
desumuntur, necessario ut inspirati; sed sufficit, ut pro- 
bentur esse genuini h. e. scripti ab Evangelistis et Apo- 
stolis, quibus adtribuuntur; ex hoc enim ipso veracitas et 
divinitas doctrinae satis constat. 

c) Non dicimus, hanc demonstrationem inspirationis li- 
brorum ex testimoniis scriptis esse accommodatam omni- 
bus, pro omnibus adiunctis ad finiendas controversias, 
pro omnibus libris. Hic tantum quaerimus, utrum ad- 
sint apostolica testimonia scripta, in quibus aliquorum 
librorum inspirationem enuntiari demonstretur pro iis, 
qui demonstrationi capiendae sint idonei, et qui doctri- 
nam apostolicam wt revelationem divinam sine controver- 
sia se admittere profitentur. Hoc utique concedimus; si- 
mul tamen firma manent, quae dicta sunt in tractatu de 
Traditione. Videlicet sicut generatim quoad alia dogmata, 
ita et quoad hoc dogma de inspiratione et inspir&torum 
librorum numero propositio necessaria ad unitatem fidei 
in catholicitate servandam est per authenticam Traditio- 
nem sensu catholico intellectam , haecque est oeconomia 
ordinaria a Christo instituta ad fidei conservationem et 
propagationem. Imo vero, ut ex dictis in hao thesi constat, 
inspiratio omnium librorum, qui sive in canone catholico 
continentur sive etiam & Protestantibus retenti sunt, est 
unum ex illis doctrinae capitibus, quae scripta non aunt, 
sed per solam Traditionem sub assistentia Spiritus Sancti 
ad nos usque conservata. 


. 

THESIS VIII. 


Principia Protestantismi repugnant probationi canonis 
Scripturarum, quem  Reformatores retinuerunt. 


« Protestantibus de hoc divino testimonio ac proinde de suo iute- 
» gro Scripturarum canone, sicut ad doctrinae fidei fundamentum opor- 
» tet, neque ex ipsa Traditione constare potest, quamdiu hanc eo solum - 
» sensu admittunt, quam ipsi dicunt traditionem historicam, et quae tota 
» iudicanda et exigenda sit ad Scripturam ceu unicam fidei regulam. » 


In suis libris symbolicis haec tria principia profitentur 
sic dicti Protestantes orthodoxi: 1° libros quos habent in 
canone, omnes et solos credendos esse verbum Dei scriptum 
et divinitus inspiratos; 2" testificationem divinam nullam 
fuisse conservatam aut conservari potuisse sola Traditione 
ita, ut ex ea de aliquo dogmate certo constare possit, et 
ut obiectum fidei constituat; 3° Traditionem circa dogmata 
et circa intelligentiam verbi Dei admitti dumtaxat posse 
historicam hoc sensu, quod ex Traditione tamquam ex te- 
stimonio historico discitur, quomodo verbum Dei diversis 
aetatibus a Christianis fuerit intellectum; quae quidem Tra- 
ditio per se nullius sit auctoritatis, sed exigenda et iudi- 
canda a singulis ad normam unicam, quae est Scriptura. 

Nihilominus tamen iidem Protestantes plerique saltem 
disputando cum antichristis, quos habent in sua commu- 
nione, ubi ratio exigitur, qua hos omnes libros habeant 
in canone tamquam inspiratos, ad Traditionem appellant, 
quia vident aliam viam demonstrationis nullam patere. 
Dicimus iam , demonstrationem hane institui non posse, 
nisi reiectis principiis quae tamquam fundamentalia a Pro- 
testantibus statuta sunt, admittatur catholicum principium 
Traditionis, atque &deo ex principiis Protestantismi viam 
nullam patere ad inspirationem librorum novi Testamenti 
saltem plerorumque demonstrandam, quos tamen libros ut. 
verbum Dei inspiratum habent ceu unicam fidei regulam. 

Sane Traditio ex eorum principiis tantummodo refert sen- 
tentiam veterum Christianorum, hocque unum docere potest, 
hos libros omnes habitos fuisse & veteri Ecclesia velut per- 

tinentes ad Scripturam sacram atque inspir&tos. Haec au- 
tem veterum sententia, utrum vera sit an falsa, a singulis 
iudicanda est ad unicam normam verbi Dei in Scripturis 
consignati. Iam hane normam unicam iudicii si intellige- 
rent solum negative ita, ut nihil possit admitti in Tradi- 
tione, quod repugnet verbo Dei scripto; hoc esset utique 
verissimum, sed nihil confert ad demonstrationem, de qua 
agitur. Nam Traditionem veteris Ecclesiae de inspiratione 
librorum novi Testamenti quos habent in suo canone, non 
repugnare verbo scripto facile quidem convincent; at nec 
magis repugnat Traditio de libris aliis, quos tamen Pro- 
testantes repudiarunt; et generatim ex sola non repugnan- 
tia cum verbo scripto non possunt concludere veritatem 
testimonii, quod in Traditione continetur de suorum libro- 
rum inspiratione; sed haec veritas testimonii debet desu- 
mi ex auctoritate ipsius Traditionis. Tum vero Scriptura 
iam non est norma unica, ad quam omnia dogmata iudi- 
canda sint; nec iam verum est, nullum posse esse aut esse 
dogma sola Traditione transmissum, sed relicto principio 
Protestantismi admittatur oportet principium Traditionis 
catholicum, et ex hoc adoptetur cum ceteris dogmatibus 
etiam integer canon Scripturarum secundum Traditionem 
Ecclesiae catholicae. : 

Si autem, quod revera habet principium Protestantismi, 
Scriptura unica sit regula fidei, et si Traditio ac veteris 
Ecclesiae sententia generatim, et consequenter etiam Tra- 
ditio de inspiratione librorum N. T. iudicanda sit ad nor- 
mam Scripturae ita, ut positivum postuletur testimonium 
Seripturae ad probandum dogma contentum in Traditione 
et in sententià veteris Ecclesiae, atque adeo silentium 
Scripturae sufficiat ad repudiandam Traditionem et ad iu- 
dicandam falsam aut saltem dubiam sententiam veteris 
Ecclesiae; tum profeoto inspirationem horum librorum ne- 
que ex Traditione probare possunt. Scriptura enim de nu- 
mero et canone librorum N. T., quos Protestantes ado- 
ptarunt, omnino silet. Ergo si silentium Scripturae est 
ratio iudicandi Traditionem falsam vel dubiam , iam pro 
eis nullus potest esse valor illius suae Traditionis histo- 

* 

ricae ad probandam inspirationem librorum novi Testa— 
menti. 

Porro ex hoc ipso, quod in antecedente thesi demonstravi - 
mus, testimonium de inspiratione omnium librorum canonis 
etiam & Protestantibus admissi sola Traditione ad nos usque 
servatum esse, facile videbis evidentem contradictionem in 
tribus principiis Deformatorum, quae initio commemoravi- 
mus. In primo enim principio continetur implicite affirmatio 
illius, quod in secundo principio explicite negatur, esse 
scilicet dogma aliquod sola Traditione transmissum. Pari- 
ter in tertio principio statuitur norma ad iudicandam Tra- 
ditionem, qua eiusdem Traditionis valor explicite negatur, 
qui in principio primo implicite affirmatur. Vide de Tradit. 
th. XX. n. III. 

SECTIO Il. 


DE CANONE SCRIPTURARUM SACRARUM EX TRADITIONE 
ECCLESIAE CATHOLICAE. 


CAPUT I. 


DE LIBRIS SACRIS ET CANONICIS VETERIS TESTAMENTI. 


THESIS IX. 


Traditio apostolica de omnibus libris Scripturae 
declarata est a Concilio Tridentino. 


« Suppositis principiis catholicis de divina Traditione, Concilii Tri- 
» dentini solemnis definitio sess. IV. per se sola satis est, ut libri omnes 
» in canon? eiusdem s. synodi enumerati demonstrentur ab Apostolis 
traditi tanrquam pertinentes ad sacram Scripturam et divinitus in- 
» spirati; nulla enim veri specie dici potest, quod non nemo asserere 
» ausus est, ex s. Concilii sententia supponi et admitti posse discrimen 
» inter libros protocanonicos, ut vocant, eosdemque inspiratos et inter 
» deuterocanonicos, qui sint libri ecclesiastici inferioris auctoritatis. » 


3 


I. Demonstratio primae partis huius theseos continetur, 
ut in enuntiatione ipsa indicamus, in toto nostro tractatu 
de Traditione. Complectemur recapitulationem paucis ver- 
bis argumento generali de doctrina tradita, in qua inclu- 
ditur doctrina a Concilio definita de libris inspiratis, et 
argumento speciali pro Traditione huius doctrinae a Pa- 
tribus Tridentinis definitae. 

1°. Argumentum generale deducitur ex statutis princi- 
piis de Traditione. Demonstratum est, universam doctri- 
nam a Christo et ab Apostolis traditam ex Christi insti- 
tutione conservari a successione apostolica; ideo iudicium 
infallibile sub assistentia Spiritus Sancti tum de genui- 
nitate Traditionis tum de vero sensu doctrinae traditae 
esse penes eandem apostolicam successionem; criterium 
denique assistentis Spiritus Sancti et inde consequentis in- 
fallibilitatis esse consensum, qui sive alio modo sive modo 
eeteris clariori per solemne iudicium (1) manifestetur (vide 


(1) Solemne iudieium seu definitio saltem per se et essentialiter 
non refertur ad consensum iam existentem velut effectus ad causaur, 

de Tradit. praesertim th. V; VIII; XIV. n. I. 2^). In fidei 
autem deposito continetur tamquam pars in toto etiam di- 
vinum testimonium de libris inspiratis, quot et quinam 
illi sint (cf. de Trad. th. XXI. n. II.). Ergo custodia huius 
testimonii et exortis dubiis infallibile iudicium de genuini- 
tate Traditionis qua transmissum est, pertinet ad functio- 
nem custodum et doctorum fidei in successione apostolica 
sub assistentia promissa Spiritus Sancti; proindeque sive 
per consensum sive per solemne iudicium quod ad illum 
tamquam causa refertur, infallibiliter manifestatur divinum 
testimonium de libris inspiratis et genuinitas Traditionis, 
qua illud transmissum est. Atqui solemne hoc iudicium in 
Concilio Tridentino latum est; est enim ea definitio non 
solum disciplinaris et mutabilis dispositio sed definitio fidei 
irreformabilis, ut tum ex rei natura tum ex scopo praefixo 
evidenter constat. Ergo demonstratis iam principiis catho- 
licis de Traditione, decretum Tridentinum per se solum 
satis est, quo ducamur in cognitionem genuinae Traditio- 
nis de libris inspiratis. 

2". Subiungere possumus argumentum speciale. Quamvis 
non semper omnibus de omnibus libris exploratum erat, 
utrum ab Ecclesia revera traderentur tamquam pertinen- 
tes ad Scripturam inspiratam , principium tamen ipsum 
semper, ubique, apud omnes Ecclesiae filios erat inconcus- 
sum, &b ipsa Ecclesia discendum esse, qui sint libri Seri- 
pturae. « Ágnitio vera est Apostolorum doctrina... per suc- 
cessiones Episcoporum, quae pervenit ad nos custodstione 
sine fictione Scripturarum. » « Omnis sermo ei constabit, 
si et Scripturas diligenter legerit apud eos qui in Ecclesia 
sunt presbyteri, apud quos est apostolica doctrina » Iren. IV. 
c. 92. n. 1; c. 33. n. 8. Vide et Origenem ep. ad African. n. 4. 


ged refertur ad consensum efficiendum velut causa ad effectum. Ideo cri- 
terium ad cognoscendam infallibilitatem iudicii sub assistentia promissa 
Spiritus Sancti per se non est iam existens consensus universalis; sed 
ut in tractatu de Traditione saepe ostendimus, criterium est ipsa po- 
testas magisterii super universam Ecclesiam in definiente, et huius po- 
testatis actus per definitionem, quae exigat assensum Ecclesiae. (Vide 
Scholion I. post th. XII. de Tradit.) 

Ubi Cyrillus Hierosolym. agit de libris canonicis, statuit 
principium: « eos solos (libros) studiose meditare, guos 
etiam in Ecclesia certa cum persuasione legimus... tu igitur 
filius Ecclesiae ne transponaa terminos » (ab ea positos) Cat- 
eches. IV. n. 34. sqq. Disertissime id declarat Augustinus. 
« In canonicis Scripturis, inquit, Ecclesiarum catholicarum 
quam plurium auctoritatem sequatur (solers indagator), in- 
ier quas sane illae sunt, quae apostolicas sedes habere et 
epistolas accipere meruerunt. Tenebit igitur hune modum 
in Scripturis canonicis, ut eas quae ab omnibus accipiun- 
tur Ecclesiis catholicis, praeponat eis, quas quaedam non 
accipiunt » etc. Doctrin. Christ. 1. II. c. 8. Generatim Patres 
statuunt criterium , ex quo cognoscendi et credendi sint 
libri certo ad Scripturas inspiratas pertinentes, quod sunt 
libri agniti ab omnibus Ecclesiis (óp.oXooup.evot); cum con- 
tra, nondum solemni iudicio Ecclesiae pronuntiato et de 
quibusdam libris in nonnulis Ecclesiis adhuc vigente hae- 
sitatione et inquisitione aliquorum Doctorum, de his mi- 
nus eliquata res esset, quia minus manifestus consensus, 
qui ideo dicebantur &u.qiaAXouevot , &vetAevop.evot, h. e. libri 
qui in controversiam seu in dubium vocantur a nonnullis (1). 
Origenes apud Euseb. VI. 25; Athanas. ep. festali; Cyrill. 
Hieros. l. c.; Synops. Athanasiana; et data opera Eu- 
geb. III. 25. Clarum est igitur, hoc semper ratum fuisse 
principium, libros Scripturae a consensu et iudicio ipsius 
Ecclesiae esse discendos. Nihil ergo aliud egerunt Patres 
Tridentini, quam quod omni tempore ad munus ac magi- 
sterium custodum fidei sub charismate Spiritus Sancti im- 
primis pertinere agnoscebatur, quando dogmatica defini- 
tione librorum inspiraàtorum canonem proposuerunt. 

II. In altera parte theseos defendimus verum sensum 
` decreti Tridentini eontra falsam interpretationem Ioan- 
nis Iahn (Introduct. ad libr. V. T. T. I. 8. 30.). Postquam 


(1) Dubia haec nonnullorum tantum fuisse patet manifesto inde, 
quod libri communi aut fere communi consensu relegati ex censu Scri- 
pturarum non avri;Aevyopevo: ac dubii vocabantur, sed constituebantur in 
tertia classe dicti apocryphi seu spurii (vo0o:), a quibus iterum distincti 
erant libri perniciosi ab haereticis intrusi. Sed de his paulo post dicetur. 

narravit, aliquos Patres Concilii proposuisse, ut duplex 
classis librorum distingueretur, prima eorum qui semper 
ab omnibus recepti, altera eorum qui aliquando in du- 
bium vocati erant, Iahnius haec subiungit. « Reliqui 
vero (Patres Concilii) censebant, exemplum veterum Con- 
ciliorum esse sequendum, et libros sacros indiscriminatim 
in una serie collocandos; discrimen enim inter duplex li- 
brorum genus supponebant alioquin esse notum, et conse- 
quenter in hoc decreto non minus quam in vetustioribus 
Conciliis per se intelligi; unde omnes concesserunt in hanc 
sententiam... Érgo iuxta ipsam Patrum Tridentinorum as- 
severationem discrimen inter libros deuterocanonicos et 
protocanonicos non est sublatum; nec etiam potuit auferri, 
ut Patres Tridentini optime intelligebant, sicut nec factum 
ipsum, in quo illud discrimen fundatur, quod scilicet libri 
deuterocanonici antiquitus non ubique et non ab omnibus 
suscepti erant. Unde Bernardus Lamy suam tractationem 
de hac re in Apparat. Biblic. 1. II. c. 5. p. 333. ed. Lugd. 
1728. coneludit his verbis: idcirco libri, qui in secundo 
canone sunt, licet coniuncti cum ceteris primi canonis, 
tamen non sunt eiusdem auctoritatis» (1). Ita Iahnius ap- 
pellans confidenter pro veritate suae narrationis ad Histo- 
riam Pauli Sarpi l. II. et Cardin. Pallavicini l. VI. 

Atqui tota haec narratio componitur mendaoiis, doctri- 
na vero ipsa est evidenter falsa. Tam Pallavicinus 1. VI. 
c. ll. quam ipsemet Sarpius l. II. p. 149. 150. ed. Lon- 
din. 1619. diserte testantur (2), inter opiniones quae in 


(1) In editione operis Lamiani anni 1696. haec verba non compa- 
rent; habetur tamen aliquid simile 1l. II. c. .2. p. 335. In posterioribus 
editionibus posthumis verba a Iahnio citata leguntur quidem (ed. 1771. 
l. II. c. 5. p. 875.), sed ita, ut non satis manifestum sit, utrum referan- 
tur ad statum quaestionis, qui erat saeculo IV. et V, an vero ad aeta- 
tem etiam praesentem post editam definitionem Tridentinam. Sine dubio 
tamen nominatim in illo capite 5° plura sunt ambigue dicta et suspecta- 

(2) « La terza (sentenza) fu di fare un solo catalogo ponendo tutti 
i libri d'uguai autorità.... La terza (in congregatione generali) fu appro- 
vata dalla maggior parte » Sarpi l. c. 

« Tal divisione quantunque fatta innanzi da qualche autore ed al- 
lora promossa dal Seripando in una scrittura eruditissima ch'egli coma- 

eongregationibus particularibus in. medium proferebantur, 
praevaluisse et in congregatione generali adoptatam fuisse 
ac tandem in sessione definitam sententiam, ut libri omnes 
sine discrimine haberentur eiusdem auctoritatis. Qua de 
causa Sarpius more suo calumnias struit definitioni, ac si 
contraria esset antiquae doctrinae; et Pallavicinus ait, opi- 
nionem quae discrimen aliquod statuebat, Patribus Conci- 
lii nec verisimilem visam et reiectam fuisse. Sane inspi- 
ciatur ipsum decretum Tridentinum; ex eo enim evidenter 
constat, eandem rationem Scripturae sacrae et eandem au- 
etoritatem verbi Dei seripti omnibus libris ibi enumeratis 
assertam esse. 

1°. Id evidenter constat ex iis quae antecedunt libro- 
rum enuimerationem. Ait synodus, se suscipere pari pieta- 
te ac reverentia omnes libros tam veteris quam novi Testa- 
menti, nec non Traditiones ipsas. Ad utrumque obiectum 
definitionis addit rationem; ad Traditiones quidem, quia 
sunt vel a Christo vel a Spiritu Sancto dictatae et conti- 
nua successione conservatae; ad omnes libros veteris et novi 
Testamenti, quia unus Deus est auctor utriusque Testamenti 
(cf. supra th. II.). Ita Deus non distinctim aliquorum li- 
brorum esse, aliorum non esse, sed sine discrimine omnium 
librorum auctor declaratur. 

2'. In enumeratione ipsa libri deuterocanonici intermi- 
scentur protocanonicis secundum ordinem materiae vel tem- 
poris sine ulla distinctione dignitatis ; tum subditur: « si 
quis autem libros ipsos cum omnibus suis partibus... pro 
sacris et canonicis non susceperit, anathema sit. » Est hic 
prorsus evidens, praedicata quibus definiuntur libri sacri 
et canonici , non habere nec posse habere pro diversis li- 
bris diversam significationem , unam ab omnibus semper 
intellectam, alteram saltem quoad epitheton canonici num- 
quam in Ecclesia auditam. Imo si ita esset, tota defini- 
tio inanis evaderet. Cum enim Concilium non distinguat 
ullo modo, quinam libri sint canonici significatione usita- 
pose per esaminazione di tutti i libri canonici, come in verità non avea 


sussistenza, cosi non ebbe apparenza; onde appena ritrovó approvatore » 
Pallavic. 1. c. n. 4. 

ta, et quinam significatione illa alia supposita, quod sci- 
licet sint libri quamvis non inspirati, tamen utiles ad ae- 
dificationem fidelium, vi huius definitionis non excludere- 
tur dubium etiam de protocanonicis singulis, utrum sint 
inspirati; atque adeo huc tandem rediret definitio, ut in- 
ter omnes hos libros credamus alios inspiratos, alios solum 
pios ac utiles, quantum ex nostra eruditione nostroque in- 
genio nobis persuaserimus. Qui sensus definitionis in oecu- 
menico Concilio editae sineingentiabsurditate supponi non 
potest. 

9", Sensus verus decreti praeterea apparet etiam ex 
eius scopo. Aiunt enim Patres in ipso lecreto, voluisse se 
Traditionem, et Scripturam omnibus li*iis enumeratis con- 
stantem definire tamquam principia cognitionis christianae 
et velut canales, quibus revelatio pridem promulgata ad 
nos usque derivata est, et ideo se praemisisse hanc de- 
finitionem de Traditione et de libris omnibus Scripturam 
canonicam constituentibus, ut « omnes intelligant, quibus 
potissimum testimoniis ac praesidiis in confirmandis dog- 
matibus et instaurandis.in Ecclesia moribus (s. synodus) 
sit usura. » His verbis evidenter libri omnes sine discri- 
mine in eadem auctoritate infallibilis verbi Dei scripti con- 
stituuntur, et testimonia ex iis omnibus declarantur irre- 
fragabilia ad confirmationem dogmatum. Hune ipsum sco- 
pum declaravit primus legatus Pontificis in proponendo 
decreto, videri necessariam enumerationem singulorum li- 
brorum, ut catholici certi reddantur, quinam libri sint 
scripti divinitus et ideo regula fidei (1). 

Sine ullo igitur dubio sub poena anathematis proponi- 
tur credendum , libros omnes enumeratos esse canonicos, 
eo quod sunt libri divinitus inspirati. Quare fateor, me non 


(1) <Il legato espose: parergli ottimo consiglio, che in primo 
luogo s'accertassero e 8i annoverassero i libri cononici della Scrittura, 
per istabilire con quali armi si dovesse pugnare contro gli Eretici, ed 
in qual base dovessero fondare la loro credenza i Cattolici; alcuni de' 
quali vivevano sopra ció in perplessità miserabile, veggendo che in uno 
stesso libro era da molti adorato il dito dello Spirito Santo e da altri 
esecrato il dito d'un fulsatore della Divinità » Pallavic. 1. VI. c. 11. n. 4. 

intelligere, quomodo Melchiori Cano (de Locis 1. II. c. 9; 
l]. XII. c. 7. ed. Lovan. 1564. pp. 63. 718.) visum sit minus 
gravi censura dignum, si quis librum Baruch quam si ce- 
teros libros deuterocanonicos veteris Testamenti repudia- 
ret; et iterum, si quis hos V. T. deuterocanonicos, quam si 
protocanonicos vel deuterocanonicos novi Testamenti ad 
censum Scripturarum inspiratarum pertinere negaret. Sen- 
sus decreti Tridentini, quem diximus, nunc solemniter 
definitus est ab oecumenico Concilio Vaticano Constit. De: 
Filius cap. II. et can. IV. 

Corollarium. Distinctio librorum Scripturae in proto- 
eanonicos et deuterocanonicos satis commoda est et post 
saeculum XVI (1) passim a catholicis scriptoribus usur- 
pata ad indieandam historiam definitionis canonis; esse sci- 
licet libros alios de quibus numquam in Ecclesia ortum 
erat dubium, quin pertinerent ad canonem Scripturarum, 
et esse alios de quibus aliquando dubitatum est, et post 
aliquas haesitationes demum eliquata quaestione inter 
omnes catholicos certo constare coepit. At appellatio et di- 
stinctio eadem falsa prorsus et intolerabilis evadit, si per 
eam internum discrimen librorum et diversus gradus 
auctoritatis designetur, ut duplex statuatur canon, primus 
in quo libri inspirati, secundus in quo alii libri ecclesia- 


(1) Ante saeculum XVI. sane res ipsa designata his nominibus erat 
nota, nomina vero non erant in usu, et haud scio, utrum ante Sixtuu 
Senensem (defunctum 1569) fuerint adhibita. « Libri canonici primi or- 
dinis, inquit, quos protocanonicos appellare libet, sunt indubitatae fidei 
libri, h. e. de quorum auctoritate nulla umquam in Ecclesia catholica 
fuit dubitatio... Canonici seeundi ordinis, qui olim ecclesiastici vocaban- 
tur, e£ nunc a nobis deuterocanonici dicuntur, illi sunt, de quibus... in- 
ter catholicos fuit aliquando sententia anceps » Bibl. Sanct. 1. I. sect. 1. 

Libri deuterocanonici numerantur septem V. T. et septem N. T. Ba- 
ruch, Tobiae, Iudith, Sapientiae, Ecclesiastici, 1. et 2. Machabaeorum; 
Epistolae sex N. T. Heb. Iac. 2. Pet. 2. et 3. Io. Iud. et Apocalypsis. 
Praeter haec sunt deuterocanonicae aliquot partes librorum Danielis 
(in Vulgata III. 24-90; XIII. XIV.) et Esther (in Vulgata X.4-XV1.24); 
ab aliquibus huc etiam numerantur fragmenta Evangeliorum illa, quae 
in quibusdam codicibus exciderunt. Ceterum appellatio deuterocanon ici 
magis in usu est pro libris veteris quam pro iis novi Testamenti. 

stici inferioris auctoritatis comprehendantur, ad quam si- 
gnificationen a Ioanne Iahn et fortasse a Bernardo Lamy 
illa nomina detorta esse vidimus. 


THESIS X. 


Demonstratur Traditio apostolica de canone librorum sacrorum 
ex constanti et universali usu Ecclesiae. 


« Si ad vindicandam suisque in fundamentis distinctius intelligen- 
» dam Patrum Tridentinorum definitionem inquiratur modus, quo prac- 
» dicatio ecclesiastica de canone ss.librorum diversis aetatibus se ha- 
» buit; certissimis conficitur argumentis, 1°. ecclesiastico usu et univer- 
» gali consuetudine ad ipsa tempora apostolica pertingente praeter Seri- 
» pturas censionis hebraicae etiam reliquos veteris Testamenti libros qui 
» canone Tridentino comprehenduntur, in Ecclesiis christianis susceptos 
» fuisse; 2°. consuetudinem, quam diximus, ecclesiasticam iis insignem 
» esse characteribus , ut hos libros omnes tamquam ad s. Scripturam 
» pertinentes ab Apostolis Ecclesiae traditos fuisse demonstret. » 


Praemittimus factum Aistorice indubitatum, quod dog- 
matice in se continet totam veritatem, quam in thesi enun- 
tiamus. Huius itaque facti distincta explicatio constituet 
ipsam demonstrationem theseos. Factum historicum indu- 
bitatum est, tribus primis saeculis censionem Scriptura- 
rum penes Ecclesias christianas fuisse in multis diversam 
a censione, ut exstabat penes Iudaeos; quae diversitas non 
tantum ad singularia incisa sed etiam ad ampliores par- 
tes librorum et ad libros integros referebatur, non secus 
ae nune adhue existit idem discrimen. Hic autem Eccle- 
siarum usus vi assistentiae, qua Deus adest Ecclesiae suae, 
ita auctoritate eminens credebatur a christianis doctoribus, 
ut eis absurdum videretur a Iudaeis discere velle genuinum 
Scripturarum canonem. Habes haec pluribus disputata apud 
Origenem in epistola ad Africanum. Quoniam Africanus du- 
bium moverat de partibus deuterocanonicis Danielis, Orige- 
nes et has partes Danielis et alias in libro Esther apud Hebraeos 
non esse, atque in multis aliis nostros libros ab iis quos 
Iudaei habent, differre fatetur n. 2-6; imo agnoscit etiam 
libros integros ut Tobiae et Iudith, quibus utitur Ecclesia, 
a Iudaeis non admitti n. 13. At vero apud Christianos inau- . 


e 

ditum et non ferendum esse significat, imo crimen fore 


contra ipsa promissa facta Ecclesiae sanguine Christi em- 


ptae, ideo de hisce Scripturarum nostrarum partibus velle du- 
bitare. « Tempus est igitur, exclamat, si haee nos non la- 
tent, abrogare quae in Ecclesiis feruntur exemplaria, et fra- 
tribus lege praecipere, ut abiectis quos penes se habent, 
sacris libris, adulando Iudaeis persuadeant, ut nobis puros 
et qui nihil habeant figmenti, impertiant. An etiam provi- 
dentiae, quae in sacris Scripturis dedit omnibus Christi 
Ecclesiis aedificationem, curae non fuerunt empti pretio, 
pro quibus Christus mortuus est? » n. 4. Ceterum ad usum 
polemicum, ait, oportere novisse discrimina inter utrumque 
canonem, idque se ipsum diligenti comparatione investi- 
gasse, « ut cum Iudaeis disserentes non proferamus ea, quae 
in eorum exemplaribus desunt, sed simul utamur iis, quae 
penes se habent, licet in nostris desiderentur » n. 5. 
Discrimina haecinter collectionem Seripturarum ut exsta- 
bat penes Ecclesiam, et inter illam Iudaeorum commemorat 
etiam Iustinus medio saeculo secundo paulo post aetatem 
apostolicam in dialogo cum, Tryphone Iudaeo n. 71-79. 


Quamvis enim directe ibi agat de singularibus textibus vel - 


corruptis vel truncatis a Iudaeorum magistris, quia non 
erat ei propositum de ipso diverso canone Seripturarum 
disputare; conqueritur tamen, a Iudaeis Scripturas aliquas 
penitus esse sublatas, quae exstant in exemplaribus Chri- 
stianorum. His vero Scripturis quae penes Christianos et 
non etiam apud Iudaeos sunt, pollicetur non se usurum ad 
scopum polemicum, eodem modo ut post Iustini tempora 
Origenem id commendasse vidimus. « Quod (magistri Iu- 
daeorum ) multas Soripturas, ait lustinus, omnino sustule- 
runt (1) ex interpretatione apud Ptolomaeum facta a senio- 
ribus... scire vos volo. Quas quia ab omnibus generis ve- 
stri negari scio, huiusmodi quaestionibus non implicabor; 


sed ex iis quae etiam apud vos in confesso sunt, disputa- 


tiones instituam » n.71. Hoc loco accusatio ablationis mul- 
tarum Scripturarum ita generalis est, ut non ad singulares 


(1) ‘Ori moAAac qomQag TtÀsov sregieiAo». 

textus dumtaxat, sed ad libros etiam integros protendatur, 
quos in canone Iudaico non comprehensos penes Ecclesias 
fuisse luculenter deinceps demonstrabimus, et in quibus dis- 
crimen inter utramque censionem lustinus sane non igno- 
rabat; licet in sequentibus deinde exempli causa afferat 
tantum textus singulares, quos de Salvatore Christo pro- 
phetieos a Iudaeis corruptos fuisse queritur. 

Iam si librorum veteris Testamenti qui in canone He- 
 braeorum desunt, et quos ideo (ut iam monui) ad compendium 
deuterocanonicos appellabimus, usum et frequentationem in 
Ecclesiis christianis investigemus, facile apparebit, eos inde a 
temporibus apostolicis non secus ac libros protocanonicos in 
censu Scripturarum sacrarum habitos, et ut Scripturas sa! 
cras usurpatos fuisse. Conficiemus id triplici argumento, 
l° ex modo quo libri hi omnes citantur a ss. doctoribus; 
2° ex codicibus et versionibus; 3° ex publica eorum le- 
ctione; ex quibus demonstratis deinde 4" sequetur sponte 
sua, non aliud in hoc universali usu ecclesiastico exhiberi 
quam eorundem librorum transmissionem et traditionem ab 
Apostolis ad Ecclesias. 

I. Usque ad initia saeculi IV. nulla comparet (1) de 
his libris controversia alicuius momenti; sed deuterocano- 
nici sicut protocanonici eodem prorsus modo absque ullo 
discrimine citantur, ut manifestum sit, omnes habitos fuisse 
libros sacrae Scripturae et unius collectionis. Citant enim 
Patres illi vetusti textus deuterocanonieos permixtos cum 
protocanonicis, et citant iisdem formulis solemnibus: scri- 
ptum est, dicit (not), secundum illud (xaxa to), Scriptura, sa- 
cra Scriptura, divina Scriptura, Spiritus Sanctus in divina 


(1) Dubitutio, cuiusmodi proposita est Origeni ab Africano, potius 
clare demonstrat, nullam adhuc inter catholicos motam fuisse contro- 
versiam. Africanus proponit dubium solvendum Origeni ut novum et ut 
suum, non ut commune aliis; dubium deinde ex indiciis quibusdam in- 
ternis ortum refertur ad solas partes deuterocanonicas Danielis, maxime . 
ad historiam Susannae; nec adhuc videtur novisse Africanus, alios et- 
iam libros qui sunt penes Ecclesiam, hebraice non exstare. Unde Ori- 
genes de hac utriusque censionis diversitate eum docere in sua respon- 
sione opus habuit. Quae quidem clare ostendunt, de hisce libria qui penes 
Hebraeos desunt, nullam adhuc in Eeclesia auditam fuisse dubitationem. 

Scriptura dicit, dicit prophetia, dicit propheta, dicit lem, dicit 
Deus. 

a) Patres ipsi apostolici, quamvis in paucis monumentis 
quae supersunt, copia citationum exspectari nequeat, adfe- 
runt tamen non secus ac protocanonicos etiam libros deute- 
rocanonicos, quantum satis est, ut hos aeque ac illos in usu 
fuisse et Scripturis adnumeratos intelligamus, praesertim si 
simul respiciamus citationes solemnes et plenissimas se- 
quentis aetatis, de quibus mox dicemus. Ita adhiben- 
tur apud Clementem Romanum ep. I. ad Cor. partes deutero- 
canonicae Esther n. 55; liber Iudith ibid.; Sapientiae n. 27; 
tum in epist. II. ad Virgines n. 13. liber Ecclesi. et partes 
deuterocanonicae Danielis; in ep. Barnabae n. 19. liber £c- 
clesi.; in ep. Polycarpi n. 10. Tobiae; in Pastore Hermae 
l. III. similitud. 9. n. 28. Sap. et Ecclesi. 

b) Frequentissimae et solemnes citationes librorum deu- 
terocanonicorum eo modo, quo diximus, sine ulla distin- 
ctione a libris protocanonicis in oculos incurrunt apud 
omnes scriptores sseculi II. exeuntis et saeculi III, quo- 
rum 'opera prolixiora supersunt. Quod si alii aliis frequen- 
tius citati reperiuntur, id provenit non ex diversa libro- 
rum auctoritate sed ex diversa materia, qua pro scopo 
Patrum magis aut minus citationibus opportuni erant. 
Haec librorum diversitas per se satis intelligitur, et 
non minus in citandis etiam protocanonicis usuvenit. Unde 
frequentissime libros Sapientiae et Ecclesiastici, minus 
frequenter libros historicos Tobiae, Iudith, Machabaeorum 
citatos reperimus , quod (ut diximus) non ex diversa au- 
ctoritate libris tributa, sed ex diversitate argumenti repe- 
tendum est. 

Modo quo indieavimus promiscuo, occurrunt citati apud 
Clementem Alex. libri omnes deuterocanonici; Sapientiae 
plus quam vigesies, Ecclesiastici quinquagies et amplius, 
Baruch (nomine Ieremiae) quater (1), Tobiae ter, Iu- 

(1) Baruch citant veteres frequentissime sub nomine Ieremiae, cuius 
ille scriba erat; ita praeter Clementem Irenaeus, Tertullianus, Orige- 


nes, Cyprianus, Methodius, Lactantius, Athanasius, Hilarius, Ambro- 
sias, Leontius aliique. 

dith semel, 9. Machabaeorum semel (1). Eodem modo libri 
adferuntur in Opp. Origenis (ed. De la Rue), Sapientiae 
fere vigesies, Ecclesiastici plus quam septuagies, Baruch (no- 
mine Ieremiae) quinquies, Tobiae amplius quam decies, Tu- 
dith ter, 1. Machabaeorum semel, 2. Machabaeorum decies 
et quinquies. Apud utrumque citantur etiam cum protoca- 
nonicis partes deuterocanonicae Danielis et Esther. Pariter 
occurrunt citationes omnium librorum (exceptis Tob. et 
Esther) apud Tertullianum ; omnium (excepto l. Iudith) 
apud Cyprianum ; omnium (exceptis Ecclesi. et Esther) 
in Operibus Hippolyti (ed. Fabricii et in Bibl. Gallan- 
di T. IL). Citantur libri Baruch, Tobiae, Sapientiae, 
Ecclesiastici a s. Melitone (saeculo II.) in Clavi s. Seri- 
pturae (si opus genuinum est), quam primus edidit Einus 
Pitra (Spicileg.Solesm. T.III.); libri Sapientiae, Baruch (no- 
mine Ieremiae), partes deuterocanonicae Danielis a s. Ire- 
naeo; Sapientiae, Ecclesiastici , Baruch , Tobiae in Ope- 
ribus Dionysii Alexandrini (ed. de Magistris); Sapien- 
tiae, Ecclesiastici, Baruch (nomine Ieremiae) a Methodio;. 
Sapientiae, Ecclesiastici, Baruch, Tobiae, Iudith, partes 
deuterocanonicae Danielis in sex primis libris Constitutionum 
apostolicarum, qui a recentioribus criticis censentur seri- 
pti saeculo III; Sapientiae et Ecclesiastici in Testamento 
duodecim patriarcharum; item Sapientiae in disput. Arche- 
lai cum Manete; item Ecclesiastici ab anonymo contra No- 
vatianum (Galland.III.p.376.), a Petro Alexandrino Fragm. 
de paschaten.b.(2)et ab Alexandro Alexandrino ep. ad Ale- 
xandrum CP. n. 5; item f. Machabaeorum in Concilio II. Car- 
thaginensi anni 253 (Hard.I.p.152.); item Sapientiae, Eccle- 
siastici (uterque nomiue Salomonis), Baruch (nomine Iere- 
miae) a Lactantio (Divin. instit. IV. n.8. 18. 16.) eto. 


(1) Habet insuper Olemens quandam synopsim totius Scripturae 
Strom. I. p. 323-329. edit. Paris. 1641, ubi omnes omnino libros recenset 
excepto l. Iudith, cuius tamen historiam enarrat l. IV. p. 521. Nomine 
Ieremiae comprehendisse et Baruch, patet etiam ex Paedagog. I. c. 10; 
II. c. 8. 

(2) De genuinitate huius fragmenti vide C. I. Hefele in Lexico Eccles. 
Friburgensi T. VIII. p. 841. 

c) Hie indiseriminatus ss. librorum usus perseveravit 
omnino idem saeculo IV .et V, postquam exorta erat nonnulla 
haesitatio de libris, qui penes Hebraeos non sunt recepti. 
Imo quo ampliora supersunt ex hac aetate Patrum et scri- 
ptorum ecclesiasticorum monumenta, eo evidentius demon- 
stratur universaliset constans librorum deuterocanonicorum - 
auctoritas tamquam ad sacram Scripturam pertinentium, quin 
inter eos et libros protocanonicos in publico usu ullum fa- 
ctum fuerit discrimen. Affirmari enim tuto potest,ex omnibus 
Patribus quorum scripta satis ampla supersint, nullum esse, 
qui libros deuterocanonicos tamquam Scripturam sacram 
non usurpaverit. Nos hic eos solos appellabimus Patres, 
qui ut postea videbimus,in suspicionem vocari possent trun- 
cati canonis. 

Athanasius citat librum Tobiae sub formula scriptum 
est una cum textibus protocanonicis (ed. Maur. Paris. 1698.) 
T.I. p. 133. 905. Sub eadem formula, scriptum est, Scri- 
ptura (7 ypọxọn ) dicit, cum aliis textibus protocanonicis 
p. 11. 125, et ad probandam divinitatem Spiritus Saneti 
p. 674. 675. adfert librum Sapientiae. Tum citat Ecclesi. 
sub formula a Spiritu Sancto dictum est, iuæta illud, sa- 
cra Scriptura dicit p. 183. (1) 272. 1204. 1210. 1214. Ad 
Baruch appellat sub nomine Ieremiae p. 188. et ad eundem 
textum nomine proprio Baruch p. 517; ad partes deuteras 
Dan. sub ipso Danielis nomine p. 417. et alibi. 

Gregorius Nazianzenus sub una formula, ait Scriptura, 
adfert Sap. simul cum textu Ps. (0r.28.21.94.n. 8.); sub for- 
mula inquit (pno:) citat Ecclesi. cum Proverb. (or. 7. al. 10. 
n. 1.); Baruch (ep. 102. ad Cledon. al. or. 51.); partes deu- 
terocanonicas Dan. (or. 36. al. 27. n. 3.). 

Amphilochius nomine prophetae citat Baruch, et admit- 
tit Ecclesi. ut Scripturam veteris Testamenti ( Galland. 
T. VI. p. 510.). 

Cyrillus Hierosolymitanus adfert Sap. nomine Salomo- | 
nis; simplici citatione Ecclesi. et partes deuterocanou:cas 


Dan. (Catech. IX. n. 2. cf. n. 16; VI. n. 4; XVi. n. 81.). 


(1) Hie locus est Alexandri Thessalonicensis in ep. ad Athanas., 
quam ipse Athanasius recitat. 
FRANZELIN, 21 

Epiphanius sub formulis divina Scriptura («o 0evov ypap- 
Ua), Scriptura, Dominus per Salomonem , praestantissimus 
prophetarum citat saepius Sap. et Ecclesi. ; sub formula 
Scriptura, propheta dicit aliquoties adfert Baruch; Iudithae 
mentionem facit cum aliis rebus et personis Scripturae, 
quarum ibi numeros disponit: « tres mulieres prophetissae 
Maria, Debora, Iudith» (de mysterio numeror. T.II.p.305.). 

Hilarius nomine vocis propheticae et prophetae citat Sap. 
in Ps. 185. n. 11; Trin.I. n. 7; sub formula dicit (Scriptura) 
et sub inscriptione Salomonis adfert Ecclesi. Prolog. in Pss. 
n. 20; in Ps. 140. n. 5; Baruch nomine Ieremiae in Ps. 68. 
n. 19; Tob. in Ps. 118. litt. 2°. n. 6; Ps. 129. n. 7; denique 
l. Iudith citat ut librum Legis in Ps. 125. n. 6; ibi enim 
promittens testimonium « ex Lege et Prophetis et Evange- 
liis et Apostolis, » ex Lege non adfert nisi unicum textum 
Iudith XVI. 3. 

Hieronymus maiorem quam ceteri omnes Patres hac in 
quaestione difficultatem creare solet, quando prae oculis ha- 
bens canonem Iudaeorum loquitur de libris in eo non re- 
ceptis, ut inferius videbimus. At vero Traditio ac consue- 
tudo Ecclesiarum firmior erat et universalior, quam ut 
ipsemet in usu quotidiano horum librorum ab ea recedere 
potuisset. Videtur itaque Hieronymus respiciendo canonem 
Iudaeorum de librorum deuterocanonicorum aequali cum 
protocanonicis auctoritate privatim minus certus fuisse; 
in usu tamen et praxi secutus communem Ecclesiae con- 
suetudinem nullum ponit diserimen inter libros utriusque 
ordinis. Hoc autem ipsum argumentum est evidens constan- 
tis ac universalis consuetudinis Ecclesiae, quaecumque fue- 
rit privata s. doctoris opinio et haesitatio tempore, quo 
res nondum undique eliquata erat et solemni Ecclesiae iu- 
dicio definita. Operae igitur pretium erit diligentius con- 
siderasse modum, quo s. Pater libris deuterocanonicis 
utitur. 

Imprimis usurpat librum Sap.in suis operibus saltem 12'", 
Ecclesi. saltem 19'*. iis citandi modis, qui non possunt ad- 
hiberi nisi de libris s. Scripturae. Utrumque enim citat 
frequenter sub formula scriptum est simul cum textibus ex 

libris — à vel post huiusmodi textus sub for- 
mula: in alio loco, aut alibi dictum est ep. 66. n. b. ad Pam- 
mach. (ed. Vallarsi); ep. 125. n.19. ad Rustic.; contra Pelag. 
dialog. 1. II.n.11; in Ezech.T. V.p.207; in Is. T.IV.p. 27. 48; 
idque ad probanda dogmata, sicut e. g. divinitatem Spiri- 
tus Saneti probat ex libro Sapientiae aeque ac ex aliis 
textibus biblieis in Gal. III. T. VII. p. 420. Citat Ecclesi. 
cum Proverb. sub una formula in nostris libris legimus in 
Is. T. IV. p. 50; in textibus huius libri agnoscit datum 
nobis praeceptum 'T. III. p. 462; T. IV. p. 55; imo ad 
eundem Ecclesi. provocat sub diserta appellatione Seri- 
pturae sanctae et divinae Scripturae: « divina Scriptura 
loquitur n ep. 118. n. 1. ad Iulian. (T. I. p. 786.); « dicente 
Scriptura sancta n in Is. T. IV. p. 57. Librum utrumque ad- 
fert sub nomine Salomonis; Sap. quidem ep. 58. n. 1. ad 
Paulin. ( « Salomone testante » ), Ecclesi. in cap. X. Eccl. 
T. III. p. 472. (1). 

Librum Judith computat ut sacrum cum protocanonicis 
Ruth et Esther. « Ruth et Esther et Iudith tantae gloriae 
sunt, ut sacris voluminibus nomina indiderint » ep. 65. n. 1. 
ad Principiam T. I. p. 372; iterum citat ep. 79. n. 11. ad 
Salvin. p. 504. et cum aliqua significatione dubii ep. 94. 
n. 16. ad Fort. p. 291; in Agg. I. T. VI. p. 745. Librum To- 
biae adfert in Eccl. VIII. T. IIT. p. 451; illum testatur 
esse in usu Ecclesiae, licet non sit in canone Iudaeorum: 
« liber Tobiae licet non habeatur in canone, tamen usur- 
patur ab ecclesiasticis viris» (in Ion. T. VI. p. 390.). Par- 
tibus deuterocanonicis Esther utitur non secus ac protoca- 
nonicis in Is. T. IV. p. 768. 774; in Ez. T. V. p. 302; in 
Amos T. VI. p. 319; ita et partibus deuterocanonicis Da- 
nielis in Os. T. VI. p. 75; in Nahum ib. p. 574. Ad libros 
Machabaeorum appellat suh nomine Scripturae in Is. T. IV. 
p. 227. cf. in Dan. T. V. p. 675. 


(1) Disputans cum Pelagianis semel indicat suspicionem , ne forte 
Ecclesi. ab haereticis reiiciatur eo, quod circa illum aliqua erat ambi- 
guitas. « Ac ne forte huic volumini contradicas, audi Ap c:tolum.... Et ` 
Ecclesiastes ( protocanonicus) de quo certe libro nulla est ambiguitas, 
inquit » ete. Dialog. 1. I. n. 33. T. II. Simile aliquid de Semipelagianis 
habet Augustinus (de Praedestin. SS. c. 14.) quoad librum Sap. 

v 

Denique in utraque praefatione ad libros Tobiae et Tu- 
dith satis diserte declarat diversitatem consuetudinis et 
sententiae ecclesiasticae a canone ludaeorum quoad hos li- 
bros, quos ipse e chaldaica in latinam linguam transtule- 
rat rogatu Episcoporum. « Árguunt nos Hebraeorum stu- 
dia, inquit in Tob., et imputant nobis contra suum cano- 
nem latinis auribus ista transferri. Sed melius esse iudicans 
Pharisaeorum displicere iudicio et Episcoporum iussionibus 
deservire, institi ut potui. » Et in Iudith: « quia hunc li- 
brum synodus Nicaena in numero sanctarum Scripturarum 
legitur computasse, acquievi postulationi vestrae. »,In Apo- 
logia cohtra Rufinum indignabundus accusationem repellit, 
ac si ipse veterem editionem LXX. interpretum, quae eo- 
usque in Ecclesiis legebatur, non magni faceret, vel no- 
minatim in Daniele quae in hebraico textu non exstant, 
reiiceret ( Apolog. contra Rufin. l. II. n. 24. 38. T. II. 
p. 518. 527.). 

Ex his omnibus clarum est, reperisse Hieronymum hos 
libros deuterocanonicos usu et consuetudine Ecclesiae con- 
secratos ac inter Scripturas sacras receptos. Cum tamen 
ex altera parte eos videret in cánone Hebraeorum non ex- 
stare, hinc orta est aliqua in eius privata opínione fluctua- 
tio, cum solemne Ecclesiae iudicium nondum latum erat. Ad 
euius explieationis confirmationem animadverte , episto- 
lam 53". ad Paulinum non serius anno 394, praefationes in 
libros Regum (prologum galeatum), in libros Salomonis, in 
Esdram, ex quibus locis maiores difficultates petuntur, editas 
fuisse ab Hierony mo ante annum 393. (Vide praefat. Benedi- 
ctinorüm in s. Bibliothecam Hieronymi ed. Vallarsi T. IX. 
p. 21.). S. doctoris dubia igitur vel certe difficiles modi lo- 
quendi de libris deuterocanonicis pertinent ad tempus, quo 
canon omnes hos libros comprehendens ab Hipponensi Conci- 
lio totius Africae (anno 393.) et a Carthaginensi (anno 397.) 
nondum erat editus, vel Hieronymo nondum innotuerat. At 
commendationes magnificae eorundem librorum ut pertinen- 
tium ad Seripturam sacram, quas ex Hieronyino recitavimus, 
exstant omnes vel fere omnes in libris, quos scripsit aliquam- 
diu post illud Concilium celebratum, quando propositus canon 

Seripturarum ei iam innotuisse potuit. Nam epistolae da- 
tae sunt ad Paulinum 58". anno 395; ad Pammachium et 
ad Principiam anno 397; ad Salvinam anno 399; ad Iulia- 
num anno 406; ad Rusticum anno 411; Commentarii in Ia. 
non absoluti ante annum 410, post illos editi alii in Ezech.; 
in Ionam scripsit anno 397; in Oseam 406; contra Rufinum 
anno 402; contra Pelagianos anno 415. 

Prosequimur scriptores adhuc reliquos, de quibus du- 
bium moveri posset. 

Rufini pauca proprio marte scripta, sed interpretationes 
supersunt multorum Operum Origenis, in quibus Scripturae 
deuterocanonicae eodem in censu habentur ac protocanonicae. 
In Operibus suis propriis citat Ecclesi. sub formula « san- 
ctae Scripturae sententia est, » « Scriptura dicit » (de be- 
nediection. patriarch. p. 38. 46. ed. Vallarsi). In ipsa ex- 
positione symboli, ex qua creari solet difficultas, citat Ba- 
ruch prophetam n. b, et sententiam conflatam ex Sap. et 
protocanonico Dan. sub formula: « prophetae praedicarunt » 
n. 46. Partes deuterocanonicas Danielis data opera QE ut 
,Seripturam sacram in l. II. n. 33. 35. 

Leontius Byzantinus citat Ecclesi. « ut ait Scriptura, 
et Baruch nomine Ieremiae (Galland. XII. p. 630. 664.). 

Ioannes Damascenus in sacris Parallelis cum ceteris li- 
bris tamquam pertinentes « ad veterem sacrorum oraculo- 
rum Scripturam » (T. II. p. 279.) enumerat frequentissime 
libros Sap. (nomine Salomonis), Ecclesi. Baruch, partes 
deuteras Danielis. Diserte ut divina Scriptura (5 Bera oan) 
citantur Sap. (Fid. Orthod. IV. c. 15.) et libri Mach. (or. de 
defunctis n. 8. T. I. p. 58b.). 

Apud alios Patres occidentales et orientales diversarum 
Ecclesiarum usus et citationes horum librorum sunt adhuc 
frequentiores (cf. cl. Vincenzi sess. IV. Trid. Conc. vindi- 
cata). Nobis sufficit appellasse eos, quos inferius videbimus 
quaestionem movisse de certitudine canonieae auctoritatis 
eorundem librorum. Ex ceteris unum adhuc testem sae. 
culi IV. adfero pro Ecclesia syriaca s. Ephrem. Is in Ope- 
ribus quae tantum habemus graece et latine, sub formula 
scriptum est frequentat Sap. Ecclesi. partes deuteras Dan. 

In paraenesi 39. (inter edita a Vossio T. II. p. 175.) citat 
l1. Tobiae. In Ezech. T. II.Opp. syr.lat. p.198.inducit Iudith. 
In suo testamento Opp. syr. lat. T. I. p. 401, qui locus ex- 
pressior exstat in Bibl. Orient. Assemani T. I. p. 143, ad- 
hibet 2. Machabaeorum ad probandum dogma de offerendis 
sacrificiis et suffragiis pro defunctis, et diserte testatur, 
eos libros legi apud Syros inter Scripturas. Ait suis Sy- 
ris: « si filii Mathathiae, qui solum in figura celebrabant 
festa et commemorationes, quemadmodum legistis in Scri- 
pturis (2. Mach. XII. 43.) (1), oblationibua expiabant debita 
eorum qui in bello ceciderant... quanto magis sacerdotes 
Filii Dei expiabunt debita defunctorum oblationibus suis?» 
Item inducit 1. Mach. T. II. syr. lat. p. 228; 2. Mach. 
ibidem p. 203. (2). Saeculo igitur JV. non eos solos libros 
habebant Syri in sua versione ecclesiastica, qui nune adhue 
exstant in versione Peschito seu simplici sic dicta (3), sed 


» 

(1) pss lero, rl 

(2) Quoniam non ita frequens erat occasio usurpandi textus ex libris 
Mach. sicut ex aliis nonnullis, et ideo rariores sunt horum librorum ci- 
tationes, in unum conspectum colligam aliquot PP. loca, quibus ad Mach. 
appellant. Clemens Alex. Strom. I. p. 329; Tertull. adv. Iudaeos ed. Ri- 
galt. p. 210; Hippolyt. de Antichrist. ed. Fabricii p. 24; Origenes (ed. De 
La Rue) Exhortat. martyr. T. I. p. 287. sq.; de Orat. ib. p. 213; de Princip. 
l. I. e. 1. n. 5. p. 79; in Exod. X. 27. T. II. p. 113; in Cant. Cantic. T. III. 
p. 75; in Ioan. T. IV. p. 273; in Rom. p. 540. 621; Cyprianus ep. 55. ad 
Cornel. p. 80. (ed. Baluz. Paris. 1726); ad Fortunat. de Exhort. martyr. 
p. 270; Concilium Carth*g. II. Harduin. T. I. p. 152; Eusebius Praepar. 
Evang. 1l. XIII. c. 3; Athanasius in Ps. 78; Lucifer Calarit. (ed. Colet. 
Venet. 1778.) De non conven. cum haeret. p. 15. 23; De non parcendo in 
" Deum delinquentibus p. 190. 197. 211. 236; Ephrem Syrus ll. cc.; Hilarius 
(ed. Veron. 1730.) in Ps. 134. n. 25. T. I. p. 537; contr. Constant. T. II. 
n. 6. p. 505; Gregorius Naz. tota or. 15. al. 22; Ambrosius de Iacob. 1. II. 
c. 10-12, et idem vel alius auctor De excidio Hierosolym. Galland. T.VII. 
p. 655; Q. Julius ITilarianus (Hilarion in Bibl. Max. PP. T. VI.) De mundi 
durat. Galland. T. VIII. p. 237; Chrysostomus in homiliis in Machabaeos 
T. 1I. p. 622. sqq.; Augustinus Civ. Dei XVIII. c. 36; de cura gerend. pro. 
mortuis n. 3; contra Gaudent. 1. I. n. 36-39; ep. 204. ad Dulcitium ete.; 
Idacius Clarus(vel alius) contr. Varimad. Bibl. Max. PP. T. V. p. 735. 742; 
Cassiodorus Instit. div. litt. c. 6; Ioannes Damascenus de dormientib. 
n. 8. T. I. p. 585. 

(8) Si verum est, quod contendit I. L. Hug et confirmat cl. Le Hir 

etiam deuteroeanonicos, quos habebant et habent ceterae 
Ecclesiae. 

Il. Usus librorum deuterocanonicorum tam constans et 
universalis etiam eo tempore quo dubitationes aliquae in- 
duci videbantur, et penes eos etiam doctores omnes qui has 
dubitationes commemorant, manifesto iam per se solus de- 
monstrat, hos libros publiea Ecclesiarum consuetudine ha- 
bitos fuisse cum libris ceteris in collectione Scripturarum sa- 
crarum, etinter Scripturas recensitos. Hoc idem argumento 
ducto ex codicibus et versionibus ecclesiasticis constat. 

Certum est, Scripturarum codices publica auctoritate in 
Ecclesiis diligentissime fuisse custoditos; unde memorantur 
archiva (1) Ecclesiae ab Ignatio (ep. ad Philadelph. n.8.); . 
digesta Ecclesiae a Tertulliano (cont. Marc. IV.c.8.); exem- 
plaria Ecclesiae ab Origene (ep. ad Afric. n. 4.); codicum 
divinarum Scripturarum apparatus Ecclesiae maxime neces- 
sarius a Constantino M. (apud Euseb. vita Constant. 1. IV. 
c. 96.); Ecclesiarum bibliothecae ab Hieronymo (ep.ad Au- 
gustin. inter Augustinianas 75. n. 19.). Iam vero in his Scri- 
pturarum sacrarum collectionibus publicis et ecclesiasticis 
tam orientis quam occidentis omnes continebantur libri, 
quos adhuc nune servat Ecclesia catholica, et ad Scriptu- 
ras inspiratas pertinere in Concilio Tridentino ac Vatica- 
no iterum definivit. Nam praeter usum et modum citandi 
omnium Patrum de quo diximus, et praeter catalogos seu 
canones ecclesiasticos Scripturarum de quibus postea dice- 
mus, constat id ex monumentis, quibus immediate sistitur 
ipsa ecclesiastica editio Scripturarum eiusque indoles et 
velut facies exhibetur, qualis fuerit inde ab antiquissimis 
temporibus. | 

Cassiodorus Institut. divinar. litt. c. 12-14. describit tri 
plieem divisionem librorum Scripturae. Tertia est « secun- 
dum antiquam translationem, » quam inter codices alios le- 


(Études Bibliques T. I. P. IT. art. 3. n. 4.), versionem syriacam V. T. 
esse profectam a Iudaeis interpretibus ante Ohristi adventum , facile 
patet, quomodo in ea primitus non nisi libri canonis hebraici fuerint 
comprehensi. ] 

(1) Fere certa lectio apud Ignatium est iv agxeiorc, non 2v dpxouoig. 

gavit suo monasterio Vivariensi « in codice grandiore... in 
quo septuaginta Interpretum translatio veteris Testamenti 
in libris quadraginta quatuor continetur; cui subiuncti sunt 
novi Testamenti libri viginti sex, fiuntque simul libri se- 
ptuaginta. » Ordinem librorum V. T. secundum hane « an- 
tiquam translationem » ita describit. « Dividitur in Gene- 
sim, Exodum, Leviticum, Numerorum, Deuteronomium, Iesu 
Nave, Iudicum, Ruth, Regum libros quatuor, Paralipomenon 
libros duos, Psalterii librum unum, Salomonis libros quin- 
que, id est Proverbia, Sapientiam, Ecclesiasticum, Ecclesia- 
sten, Canticum Canticorum, Prophetas, id est Isaiam , Iere- 
miam, Ezechielem, Danielem, Osee, Amos, Michaeam, Ioel, 
. Abdiam, Ionam, Nahum, Habacuc, Sephoniam, Aggaeum, 
Zachariam, Malachiam qui et Angelus, Iob, Tobiam, Esther, 
Iudith, Esdrae duos, Machabaeorum duos.» Igitur in « anti- 
qua translatione » et editione Scripturae habebantur libri 
deuterocanonici non forte solum adiuncti,sed sine ullo discri- 
mine permixti cum protocanonicis, quod ipsum observatur 
in omnibus catalogis inferius adferendis, et in codicibus qui 
adhuc supersunt. 

Codices graeci vel praeseferunt collectionem totius Seri- 
pturae, vel sunt fragmentarii continentes solum aliquos li- 
bros. Inter priores nullus exstat, qui solos habeat libros 
protocanonieos; sed omnes continent intermixtos etiam deu- 
terocanonicos. Vetustissimi sunt Vaticauus (apud criti- 

, cos B) et Alexandrinus (Londini, apud criticos A), Sinai- 
ticus Tischendorfi, qui omnes continent libros nostros (1), 
nisi quod praeterea habent l. apocryphum 3. Esdr. (ibi 1. 


(1) In Vaticano post ll. Esd. sequuntur Tobiae, Iudith, tum Esther; 
post Cantica Canticorum sequuntur ll. Sapientiae, Ecclesiastici, tum Pro- 
phetae minores postea maiores, ubi Daruch inter Ieremiae prophetiam 
et Lamentationes. 

In Alexandrino post ll. Moysis, Iosue, Iudicum, Ruth, Regum, Pa- 
ralipomenon sequuntur Prophetae minores, tum maiores, ubi eodem modo 
ut in Vaticano et in aliis codd. Baruch inter prophetiam et Lamenta- 
tiones Ieremiae, licet in indiculo codici praefixo Baruch non nominetur, 
comprehensus scilicet pro more sub Jeremiae nomine. Post Prophetas 
l. Esther, Tobiae, Iudith, 1l. Esdra, Machabaeorum, Psalmi, Iob, Prov. 
Eccles. Cantic. Oantioor. Sapientiae, Ecclesiastici. 

Esdr.), et Alexandrinus ae Sinaiticus 3. et 4. Mach. In 
Vaticano autem sieut initio totus fere liber Genesis vetu- 
state periit, ita in fine desunt libri Mach. Codices frag- 
mentarii, inter quos vetustissimi Parisiensis (dictus Ephre- 
mi C) et Friderico-Augustaeus Tischendorfii, siquidem plu- 
res continent libros, cum libris Salomonis coniungunt fere 
semper Sap. et Eccelesi.; inter ll. historicos protocanonicis 
commiscent deuterocanonicos omnes vel saltem aliquos Tob. 
Iudith et (plerumque nisi mutili sint) Mach.; inter Pro- 
phetas iungunt Baruch cum Ieremia. | 
Hine omnes antiquae versiones et editiones ecclesiasti- 
cae Seripturarum, quae fluxerunt ex editione graeca, con- 
tinent eodem modo permixtos sine discrimine libros deute- 
rocanonieos cum protocanonicis; ita versio aethiopica (sae- 
euli IV.) (1), armena (saeculi V.), syriaca hexaplaris (2) 
(ex editione hexaplari Origenis derivata), slavonica etiam 
ut servatur & schismaticis (9). 
In versione ecclesiastica latina, facta « primis fidei tem- 
poribus » (ut Augustinus ait) ex graeca LXX., constat libros 


(1) Vide Hodium (de Bibliorum textibus p. 650.); I. A. Fabricium 
(1. Lux Evangelica p. 717.). 

(2) Versio simplex continet tantum libros, quorum textus hebraicus 
exstat; sed tempore 8. Ephrem Syros in sua editione habuisse ll. deu- 
terocanonicos, constat ex superius dictis. Exstat versio syriaca alia, 
quae ineunte saeculo VII. ex graeca LXX. derivata continet etiam li- 
bros deuterocanonicos, quos apud Syros haberi et ab eorum scriptoribus 
usurpari alioquin certum est (Assemani B. O. pluribus locis). Ad distin- 
ctionem a vetere simplici haec aliquando dicebatur figurata; nec alia est 
quoad gubstantiam quam hexaplaris. Hexaplaris istius versionis syria- 
cae codex Mediolani servatur in Ambrosiana descriptus a pluribus (vid. 
Repertor. Eichhorn. T. III. p. 166. sqq.). Sed codex iste Ambrosianus est 
tantum pars II’. continens ll. Pss. Iob, Prov. Eccl. Cantic. Sapientiae, 
Ecclesiastici , Prophetas minores, Ierem. cum Baruch, Threnos, Dan. 
cum partibus deuterocanonicis , Ezech. Isai. Saeculo XVI apud Masium 
servabatur pars prior huius recensionis, ex qua ipse latine versum edi- 
dit librum Iosue; eaque ipso Masio testante continebat postrema capita 
Deuteronomii et ceteros ll. historicos atque inter hos Iudith et Tobiae. 
Sicut initio perierant ll. Pentateuchi, ita in.fine 1l. Mach. desidera. 
bantur. 

(8) V. Hodium 1. c. 

omnes exstitisse sine distinctione duplicis ordinis; imo haec 
latina versio a veteribus (Hieronymo, Augustino, Cassio- 
doro) appellatur ipsamet « Septuaginta interpretum n a suo 
exemplari, ex quo erat expressa. Ex illa libri, qui hebrai- 
ce non exstant atque ideo a s. Hieronymo in sua transla- 
tione erant omissi (Baruch, Ecclesiastici, Sapientiae, 1. 2. 
Machabaeorum), susceptisunt in vulgatam Hieronymianam, 
quamprimum haec usu communi coepit esse editio eccle- 
siastica. 

Hine codices continentes editionem Hieronymianam tum 
vetustissimi ante recensionem Alcuini, tum qui eam recen- 
eionem consequuntur, habent omnes nostros libros, si exci- 
pias quod in nonnullis desideratur liber Baruch. Quae 
&vou.aXux consuetudini Patrum et codicum graecorum imo 
totius Ecclesiae repugnans nescio unde explicari possit, nisi 
quod librarii haberent librum (ut multi Patres) velut par- 
tem leremiae, quam cum in Hieronymi bibliotheca sancta 
non reperirent, eam et ipsi omiserunt, quod in aliis libris 
integris et per se consistentibus ut Sap. Ecclesi. Mach. 
ausi non sunt. Codices omnium vetustissimi huius latinae 
editionis sunt Amiatinus (in Laurentiana Florentiae) seri- 
ptus saeculo VI, Toletanus, Cavensis (monasterii SS. Tri- 
nitatis Cavae in regno Neapolitano), S. Pauli (in via Ostien- 
si), Vallicellanus. (Vide cl. P. Vercellone in Apparatu bi- 
blico ad lectiones varias Vulgatae c. 2. p. 89. sqq.). 

III. Constat ab ipsa aetate apostolica libros veteris et 
novi Testamenti in publicis Christianorum conventibus legi 
consuevisse (Iustin.apolog.I.n. 67; Tertull. apologetic. c. 89; 
Constitut. apostol. 1. II. c. 57. Galland. III. p. 76.). Quam- 
vis porro etiam libri alii ut acta Martyrum, epistolae Pon- 
tificum et ss. Patrum legerentur (cf. Euseb. H. E. 1. IV. 
c. 28. ad calcem), lectio tamen librorum Scripturae omnino 
distincta erat, ita ut publica huiusmodi lectio haberi debeat 
tamquam publiea agnitio et professio, qua Ecclesia libros 
ita legi solitos, inter ss. Scripturas susceptos et suscipien- 
dos esse declarabat. Ita iam in fragmento Muratoriano n. 4. 
dicitur de Pastore Hermae: « legi quidem eum oportet, pu- 
blicare vero in Ecclesia populo neque inter Prophetas com- 

pletum numero neque ínter Apostolos in finemtemporum 
potest » ( Galland. II. p. 208. ). In Concilio Hipponensi 
anni 393, in Carthaginensi III. anni 397 et inde in cano- 
nibus Ecclesiae Africanae praecipitur: « ut praeter Scri- 
pturas canonicas mhil im Ecclesia legatur sub nomine di- 
vinarum Scripturarum... Liceat etiam legi passiones Mar- 
tyrum, cum anniversarii dies eorum celebrantur » (Hard. I. 
p. 968.). Huius decreti opportuna mentio est apud Augu- 
stinum ep. 64. al. 235. n. 3. ad Quintianum Episcopum 
scripta anno 401. « Vos ipsi, inquit, prius nolite in scan- 
dalum mittere Ecclesiam legendo in populis Scripturas, 
quas canon ecclesiasticus non recepit... Miror ego pruden- 
tiam tuam, quod... non memineris in Concilio institutum, 
quae sint Scripturae canonicae, quae in populo Dei legi 
debeant. » Docet deinde, legendis Scripturis sacris proprium, 
ordinem lectorum ecclesiasticorum destinatum esse, ad quem 
non pertinent, quibus etiam in Ecclesia committitur lectio . 
librorum aliorum, qui canonici non sunt. Secundum hoc 
principium auctoritatem canonicam libri Sapientiae probat 
duplici argumento, ex usu nempe tractatorum qui proximi 
fuerunt temporibus Apostolorum, et ex eiusdem libri le- 
ctione de gradu lectorum in Ecclesia. « Non debuit repu- 
diari sententia libri Sapientiae, qui meruit in Ecclesia Chri- 
sti de gradu lectorum Ecclesiae Christi tam longa annosi- 
tate recitari et ab omnibus Christianis, ab Episcopis usque 
ad extremos laicos fideles, poenitentes, catechumenos cum 
veneratione divinae auctoritatis audiri » de Praedest. SS. 
n. 27. 28. 

Iam vero Concilia et Patres Ecclesiae praesertim occi- 
dentalis (1) inter libros, quos ita « legendos & Patribus se 


(1) In Ecclesia orientali factum ipsum publicae lectionis horum li- 
brorum non minus constans est, ut praeter modum citationum penes 
omnes Patres, diserte testantur Athanasius ep. festali, Synopsis Atha- 
nasiana, Hieronymus (Praefat. in ll. Salomonis etc.) et Rufinus (Expos, 
Symb. n. 38), qui duo quamvis latini hac in quaestione potius ad orien - 
tales accedunt. At saeculo IV^. et ineunte V°. illi, qui haerebant an- 
cipites de pari cum ceteris horum librorum auctoritate, publicae lectioni 
quae fleret etiam coram catechumenis, non eandem amplius significa. 
tionem tribuebant. « Non sunt in canone positi, ait Athanasius de hisce 

accepisse » testantur, enumerant omnes et solos illos, quos 
Concilium Tridentinum suo canone comprehendit, ut patet 
ex citatis decretis Conciliorum Africae et ex ceteris cano- 
nibus, de quibus paulo post dicemus. 

Ex modo itaque, quo Patres et doctores ad libros deu- 
lerocanonieos non secus ac ad protocanonicos quavis aetate 
appellabant, ex ipsa complexione editionum ecclesiastica- 
rum, ut codices et antiquae versiones eas exhibent, ex pu- 
blica demum horum librorum in Ecclesia lectione velut per- 
tinentium ad Scripturas divinas, conficitur hos omnes libros 
inde ab antiquissimis temporibus usu et consuetudine con- 
stanti in universa Ecclesia habitos fuisse inter sacras Scri- 
pturas. 

IV. Porro characteres huius consuetudinis ii sunt, qui 
illam ex apostoliea Traditione derivatam esse demonstrent. 
Nam a) usus horum librorum ut pertinentium ad Scriptu- 
ras non solum est privatorum hominum, sed usus publicus 
et ipsius Ecclesiae. 5) Est usus perpetuus tempore, univer- 
salis loco seu extensione, constans et uniformis frequenta- 
tione. Nam inde a temporibus apostolicis usque ad IV. sae- 
culum videmus hos libros cum ceteris protocanonicis inter 
Scripturas recenseri et ut Scripturas usurpari, cum libris 
celeris intermixtos in codicibus comprehendi, controversiae 


libris, sed designati sunt a Patribus, ut legantur recenter accedentibus 
et volentibus institui in doctrina pietatis. » Eisdem fere verbis loquitur 
auctor Synopsis. Simili modo Rufinus et Hieronymus. « Sicut Iudith et 
Tobiae et Machabaeorum libros egit quidem Ecclesia, sed eos inter ca- 
nonicas Scripturas non recipit, sic et haec duo volumina (Sap. et Ecclesi.) 
legat ad. aedificationem plebis, non ad veritatem ecclesiasticorum dogma- 
tum confirmandam » Hieronym. 1l. c. At vero Patres occidentales hoc dis- 
crimen numquam noverunt, et in oriente ipso causa cur hi libri etiam 
c&techumenis legerentur, ante ortas haesitationes saeculi IV. longe alia 
reddebatur. « Est aliquibus, ait Origenes, etiam in verbo Dei cibus la- 
etis, apertior scilicet simpliciorque doctrina, ut de moralibus esse solet, 
quae praeberi consuevit iis, qui initia habent in divinis studiis et pri- 
ma eruditionis rationalis elementa suscipiunt. His ergo cum recitatur 
talis aliqua divinorum voluminum lectio, in qua non videatur aliquid 
obscurum, libenter accipiunt; verbi causa ut est libellus Esther aut Ju- 
dith vel etiam Tobiae aut mandata Sapientiae » Origenes in Num. 
hom. 27. n. 1. 

nullum esse indicium usque ad istud tempus IV. saeculi, 
tum vero aliquá& haesitatione ex causis externis, de quibus 
mox dicemus, penes singulares doctores ortá eundem usum 
publicum perseverare ita, ut illi ipsi doctores & communi 
et publica consuetudine discedere nec vellent nec possent. 
Eandem porro librorum susceptionem reperimus, saltem mo- 
rali aestimatione, in omnibus Ecclesiis latinis, graecis, Syris, 
aethiopicis, armenis. Denique non agitur de singularibus 
solum. actibus sed de consuetudine, quae ex ipsa rei natura 
continuo et quotidiano exercitio sese manifestabat. c) Est 
usus, qui nisi apostolica Traditione niteretur, fuisset ma- 
gnus quidam et universalis abusus et error circa ipsos di- 
vinae revelationis fontes. Neque enim res talis est, quae 
ab Ecclesia posteriori tempore potuisset institui, sed quae 
tantum ab Apostolis tradita custodiri et conservari a suc- 
cessoribus potuit ac debuit (cf. th. VII.). Postremo d) usus 
talis est, qui exort& controversi& non solum non est infra- 
ctus sed etiam confirmatus, dum statu quaestionis lucidius 
perspecto controversia ipsa tandem in universalem consen- 
sionem et manifestam veritatis praedicationem desiit. Atqui 
hi ipsi sunt characteres Traditionis apostolicae. Ergo haoc 
apostolica Traditione libros omnes quos habemus in canone, 
Ecclesiae consignatos esse documenta demonstrant, quae 
universalem exhibent horum omnium librorum usum tam- 
quam librorum Scripturae. Confer tract. de "Traditione 
th. I. V. VIII. IX. XIV. XXIII. XXIV. 

= Bcholion. Quod libri nonnulli, qui non sunt in canone 
Ecclesiae catholicae ut Q'*, Esdr. 9", Mach.; 4". Esdr. et 4". 
Mach. ex veteri Testamento (1); et ex novo Testamento Pa- 


(1) In codicibus graecis, in quibus tres continentur libri Esdrae, 
ille qui in Vulgata nostra appendicis loco reperiri solet, ponitur ut 
1" Esd. duo vero canonici libri ut 2"* et 3/ Esdr. vel ut 2"* Esdr. et 
8! Nehem. Liber 4** Esdr. non amplius exstat graece sed solum in versione 
latina, aethiopica et arabica. Librum 3'"" Mach. canon apostolicus 85. 
(al. 76.) ponit eum reliquis duobus inter Scripturas canonicas; quia vero 
ii canones a Coneilio Graecorum in Trullo suscepti sunt, inde a Graecis 
schismaticis numerabantur, et (etiam a Russis) adhuc nunc numerantur 
tres libri Machabaeorum. In codice Alexandrino et Sinaitico (sed , ut 
videtur, serius adiunctus) continetur, atque in &ynopsi pseudo-athana- 

stor Hermae, epp. Barnabae et Clementis commemorantur 
& quibusdam Patribus velut libri sacri, aut etiam continen- 
tur in nonnullis codicibus s. Scripturae, id longe diversum 
est ab illo usu universali et constanti, quem quoad libros 
canonicos demonstravimus. Nam a) numquam obtinuit con- 
suetudo universalis libros illos memoratos connumerandi 
Scripturis, sed ea spectabat ad singulares aliquos doctores 
vel particulares aliquas Ecclesias. Hine in eo qui inter 
veteres canones est omnium plenissimus, in canone acilicet 
occidentalis Ecclesiae, ubi Conciliorum et Pontificum mens 
fuit consignare ipsam Traditionem apostolicam de ss. Seri- 
pturarum libris, et in codice ecclesiastico versionis latinae, 
ut ex ipsis illis canonibus colligitur, & primis fidei tem- 
poribus usurpatae (1), nullus illorum librorum comparet (2); 
in canonibus orientalibus unus vel alter aliquando inter 
libros &v«tAeyopevoue, plerumque inter &xoxpupoug locum 
habet. b) Temporis progressu et quaestionibus de canone 
sacrorum librorum magis magisque sub directione et as- 
sistentia Spiritus Sancti eliquatis sententia illa non modo 
robur universalis consuetudinis non obtinuit, sed in catho-. 
lica Ecclesia penitus exstincta est; immo obsolevit etiam in 
Ecclesia schismatica orientali, si librum 9", Mach.excipias. 


siana inter libros zvriAsyop:vou: memoratur cum tribus Machabaeorum 
etiam 4"5, cuius auctor ab Eusebio et Hieronymo putabatur Iosephus Fla- 
vius (cf. Philostorg. in historia a Photio in compendium contracta 1. I. 
n. 1. H. E. edit. Valesii T. III. p. 476.). 

(1) Vide Cassiodorum supra p. 424. 

(2) S. Augustinus, aeque ac Concilia Africana et reliqui Patres occi- : 
dentales, in suo canone (de Doct. christ. 1. IT. c. 8.), ut mox videbimus, 
recenset libros « Esdrae dwos.» Est autem apud hos saltem Patres lati- 
nos inauditum, quod duos canonicos libros Esdrae contraxerint in unum; 
unde nec Augustinus nec alii numerantes duos Esdrae, existimari pos- 
. Bunt 3"" Esdrae habuisse in canone. Quod ergo Augustinas Civ. Dei XVIII. 
c. 96. appellat ad dictum aliquod ex 3. Esdr. III. 12, ut ostendat posse 
forte dici Esdram prophetasse de Christo, id demonstrat quidem hunc 
librum fuisse notum et etiam forte alicubi (apud plures in oriente) com- 
putatum cum canonicis; sed non potest inde inferri, ab Augustino aut 
ceteris PP. Africanis et occidentalibus habitum fnisse librum canonicum, 
quandoquidem canon tum ab Augustino tum ab aliis recensitus claris- 
sime oppositum testatur. | 

THESIS XI. 


Canones et diserta doctrina antiquitatis christianae 
exhibent Traditionem apostolicam de omnibus libris divinis 
veteris Testamenti. 


« Sensum huius usus constantis, quo Ecclesia omnes Scripturae li- 
» bros fideli custoditione semper servavit, diserta doctrina et praedicatio 
» ecclesiastica post obortas controversias expressius declaravit. Ad hanc 
» declarationem nominatim pertinent ss. librorum consignati indices cum 
» ipsa practica consuetudine conspirantes, quibus pastores doctoresque 
» Ecclesiae praesertim occidentalis Traditionem de sacri codicis ampli- 
» tudine distinctius explicuerunt, et ab obscuratione quae imminere po- 
» tuisset , clariorem in lucem vindicarunt, donec ex eadem apostolica 
» Traditione acceptum Scripturarum canonem solemni tandem iudicio 
» deflniverunt. » 


I. Ad canones in Ecclesia occidentali propositos merito 
connumeratur ipsa vetus latina editio Scripturae, in qua 
omnes et solos libros canonis Tridentini comprehensos et 
deuteroeanonicos cum protocanonicis permixtos fuisse con- 
stat tum ex diserta descriptione Cassiodori (vid. supra 
p. 424.) tum ex citationibus Patrum latinorum III. saeculi, 
Tertulliani, Cypriani aliorumque quos citavimus in thesi 
praecedenti, tum ex canonibus subsequentibus Ecclesiae 
occidentalis, qui sine dubio ecclesiasticam ubique receptam 
editionem et publicum eius usum tamquam normam prae- 
stitutam habuisse dicendi sunt. Si i&m ex hisce catalogis 
manifestum fit, saeculo IV. in omnium Ecclesiarum codi- 
cibus, qua late patebat latina lingua et latina Scripturae 
versio, habitos fuisse libros deuteroeanonicos sine ullius 
discriminis indicio cum protocanonicis permixtos; haec sane 
Seripturarum dispositio immediate ad ipsam originem ver- 
sionis, et mediate ad aetatem apostolicam revocanda est. Ne- 
que enim in Scriptura publice in Ecclesia quotidie legi so- 
lita et omnibus notissima integri libri serius demum inserti 
fuissent, nec tam gravis innovatio fieri ullo modo potuisset, 
quin et Episcopi et fideles tantae rei rationem aliquam po- 
stulassent. Si Episcopus in Africa populi tumultu coactus 
est antiquam resumere editionem, eo quod in versione Hie- 


- 

ronymi unum alterumve verbum aliter esset positum quam 
populus audire consueverat (Aug. ep. 71. n. 5. ad Hieronym.); 
quanto minus libri integri induci potuissent, quin pastores 
et plebes saltem huius rei causam quaererent? Atqui nec 
quando hi libri fuerint coniuncti cum ceteris in Ecclesia- 
rum editione et publica usurpatione, nec alicuius contro- 
versiae antecedentis ulla exstat memoria. Sine dubio ergo 
simul cum protocanonicis tamquam ad unam divinam Scri- 
pturam pertinentes in linguam latinam versi sunt et lati- 
nis Ecclesiis traditi « primis fidei temporibus. » Hoc autem 
posito publice et ubique receptus canon omnes nostros libros 
comprehendens &d ipsa « prima fidei tempora » pertingit, 
quibus pro latina Ecclesia latina Scripturae editio facta 
est (1). Porro quí fieri potuisset, ut inter Scripturas divi- 
nas et verterentur in linguam latinam et publice recipe- 
rentur libri alii, quam qui exstabant in Ecclesiarum edi- 
tione graeca, ex qua illam veterem latinam fluxisse omnes 
norunt? Exstabant ergo iidem libri omnes penes Ecclesiam 
in editione graeca ipsis temporibus apostolicis. Atqui graeca 
editione Apostolos ipsos usos fuisse, est ex ipsorum scriptis 
evidentissimum , et ex parte altera primitivam Ecclesiam 
ab ipsis Apostolis una cum praedicatione etiam Scripturas 
sacras accepisse dubitare nemo potest. Ipsa igitur collectio 
Scripturarum ab Apostolis divinae revelationis et fidei pri- 
mis promulgatoribus approbata, consecrata, Ecclesiis tra- 
dita constituit primum et fundamentalem canonem com- 
pletum omnium librorum sacrorum, ex quo tamquam ex fonte 
promanarunt et ad quem tamquam testimonia "Traditionis 
referuntur omnes sequentium aetatum eitationes, definitio- 
nes, statuti canones, ac denique universalis usus eorundem 
librorum in tota Ecclesia ut Scripturarum sacrarum. 

Cum haec traditio et commendatio totius collectionis 


(1) Latinas versiones « primis fidei temporibus » fleri coepisse, et 
per se valde est credibile et Augustinus testatur(Doctr. Christ. II. n. 16.). 
Inter omnes versiones unam, quae Itala dicebatur, eminuisse idem Aug. 
ib. n. 22. nos docet. Exeunte II. et ineunte III. saeculo eam in Africa 
iam «in usum exiisse.» et ubique propagatam fuisse, disci potest ex Ter- 
tulliano De monogam. c. 11; contr. Prax. c. 5; contr. Marc. II. 9. 

Scripturarum ab Apostolis ad Ecclesias perveniret velut 
in propositione compleza, quae doctrinam de inspiratione 
singulorum librorum continebat implicitam, et proponere- 
tur magis usu et praxi quain diserta et instanti de libris 
singulis praedieatione; hinc fieri potuit et factum esse no- 
vimus, ut posterioribus temporibus intra ipsos fines Eccle- 
siae ex causis externis, de quibus inferius dicemus, ori- 
rentur haesitationes quaedam ac dubia de libris illis ve- 
teris Testamenti, quos viri docti in Iudaeorum canone non. 
haberi inonebant. Ita a primo stadio consuetudinis eccle- 
siasticae in simplici fide fundatae transitus factus est ad 
stadium secundum alicuius controversiae et obscuritatis. 
Recole, quae diximus tract. de Tradit. th. XXIII. 

II. Ex hoe ipso periculo obscurationis necessitas orta 
est pastoribus et doctoribus Ecclesiae ad custodiam et ex- 
plieationem depositi iam etiam diserta doctrina expres- 
sisque decretis Traditionem ab Apostolis et a Patribus an- 
tecedentibus acceptam muniendi, ac valorem consuetudinis 
ecclesiasticae vindicandi. 

1". Celeberrinum est Hipponense Concilium totius Afri- 
cae habitum VIII. Idus Octobris anno 393. (Hard. I. p. 882.). 
Canonum huius synodi compendium miserunt Episcopi pro- 
vinciae Byzacenae ad Concilium Carthaginense III. (sub 
Aurelio) anno 897, in quo lecti et iterum confirmati sunt. 
In his statutis Hipponensibus XXXVI" ita decernit. « Ut 
praeter Scripturas canonicas nihil in Ecclesia legatur sub 
nomine divinarum Scripturarum. Sunt autem canonicae 
Seripturae: Genesis, Exodus, Leviticus, Numeri, Deute- 
ronomium , lesu Nave, Iudicum , Ruth, Regnorum libri 
quatuor, Paralipomenon libri duo, Iob, Psalterium Davi- 
dicum, Salomonis libri quinque, duodecim libri Propheta- 
rum, Esaias, Ieremias, Daniel, Ezechiel, Tobias, Iudith, 
Hester, Hesdrae libri duo, Machabaeorum libri duo. Novi 
autem Testamenti Evangeliorum libri quatuor, Actus Apo- 
stolorum liber unus, Pauli Apostoli epistolae tredecim, 
eiusdem ad Hebraeos una, Petri duae, Ioannis tres, Iacobi 
una, Iudae una, Apocalypsis Ioannis. Ita ut de confirmando 
isto cunone transmarina Ecclesia consulatur. Liceat etiam 

legi passiones martyrum, cum anniversarii dies eorum cele- 
brantur » (Opp. Leonis M. ed. Ballerini T. III. p. 98. et in 
Collect. Mansi T. III. p. 924.). In Concilio Carthaginensi III. 
in edd. idem est canon XLVII. (Mansi ib. 891.). Idem de- 
cretum eodem servato ordine librorum repetitum est ca- 
none XXIX. in Concilio Carthaginensi anni 419 (quod vul- 
go dici solet VI.) celebrato ab Episcopis circiter 218 co- 
ram legatis Romanae Sedis Philippo et Asello presbyteris. 
Solum conclusio mutata est in hunc modum. « Hoc etiam 
fratri et consacerdoti nostro Bonifacio urbis Romae Epi- 
scopo, vel aliis earum partium Episcopis pro confirmando 
isto canone innotescat, quia a Patribus ita accepimus in 
Ecclesia legendum » (Dionys. Exig.: « a Patribus ista acce- 
pimus in Ecclesia legenda ») Opp. Leonis M. 1. c. p. 643. 

Circa tempus Concilii Carthaginensis III. anno 397. s.Au- 
gustinus (Doctr. christ. l. II. c. 8.) (1) eosdem omnino 
libros tamquam canonicos consignavit licet ordine paulum 
diverso. Post numeratos libros Octateuchi, quatuor Reg. et 
duos Paralip. sequuntur « Iob et Tobias et Esther et Iudith 
et Machabaeorum libri duo et Esdrae duo.... deinde Pro- 
phetae, in quibus David unus liber Psalmorum, Salomonis 
tres, Proverbiorum , Cantica Canticorum et Ecclesiastes. 
Nam illi duo libri, unus qui Sapientia et alius qui Ec- 
elesiasticus inscribitur, de quadam similitudine Salomonis 
esse dicuntur; nam lesus Sirah eos (2) conscripsisse con- 
stantissime perhibetur, qui tamen quoniam in auctoritatem 
recipi meruerunt, inter propheticoa numerandi sunt. » Ñe- 
quuntur postremo 12 Prophetae minores et 4 maiores (2). 


(1) Libros primes duos et maiorem partem III. de Doctr. Christ. scri- 
psitAugustinus paulo post susceptum episcopatum. Partem reliquam 1. III 
etl.IV complevit diu postea circa annum 426, quando libris suis retra- 
ctandis operam impendit. 

(2) Librum etiam Sap. a Iesu Sirach scriptum esse Aug. tum putabat, 
quod postea retractavit (Retract. II. c. 4. n. 2.). 

(8) Ab Augustino sieut a Conciliis Africanis ceterisque PP.Baruch 
comprehensum fuisse sub nomine Ieremiae non solum inde constat, quod 
textum ex Baruch citat expresse nomine Ieremiae contr. Faust. XII. c. 43, 
scd ex diserta etiam attestatione. Citato enim Bar. III. 36. subdit: « Hoc 
testimonium quidam non Ieremiae sed scribae eius adtribuunt, qui vo- 

« His quadraginta quatuor libris veteris Testamenti termi- 
natur auctoritas; novi autem quatuor libris Evangelii (no- 
minantur singuli Evangelistae), quatuordecim epistolis 
Pauli Apostoli (singulae recensentur), Petri duabus, tribus 
Ioannis, uná Iudae, et uná Iacobi, Actibus Apostolorum 
libro uno, et Apocalypsi Ioannis libro uno. Zn his omnibus 
libris timentes Deum et pietate mansueti quaerunt volunta- 
tem Dei. » 

2^, In Romana Ecclesia ad quam Patres Africani ap- 
pellabant, eundem viguisse canonem constat ex epistola, qua 
anno 405. Innocentius I. respondit ad quaesita Exsuperii 
Tolosani. Ita habet ep. 6. c. 7. (ed. Coustant. p. 795.). 
u Qui vero libri recipiantur in canone, brevis (1. e. indi- 
culus) annexus ostendit: Moysi libri quinque... Salomonis 
libri quinque, Psalterium; item historiarum, Iob liber unus, 
Tobi liber unus, Hester unus, Iudith unus, Machabaeorum 
duo (1), Esdrae duo, Paralipomenon libri duo. Item novi 
Testamenti » etc. Sicut vero Episcopi Africani ad Traditio- 
nem a Patribus antecedentibus transmissam provocabant, 
ita Pontifex ipso initio epistolae protestabatur , se docere 
quod sequendum « custodita series temporum demonstraret. » 

Gelasius Pontifex in Concilio septuaginta Episcoporum 
anno 496. in decreto de libris recipiendis eosdem nullo dem- 
pto nulloque addito enumerat. Ex diversitate inscriptionis 
codicum videtur colligi probabilissime, decretum idem fuisse 
iterum editum ab Hormisda Pontifice (anno 514. ad 523.), 
cui tribuitur in antiquissimo codice Urgellensi et Iurensi, 
in quo habet hunc titulum praefixum: « Incipit decretale 
in urbe Roma ab Hormisda Papa editum. » In textu: « De 
Scripturis divinis quid universaliter catholica recipiat Ec- 
clesia, vel post haec quid vitare debeat. Ordo de veteri Te- 
stamento, quem sancta et catholica Romana suscipit et ho- 
norat Ecclesia, iste est: Geneseos l. I. » etc. Nihilominus 
in codicibus plerisque decretum istud tribuitur Gelasio et 


cabatur Baruch, sed Ieremiae celebratius (i. e. communiori usu) habetur» 
Civ. Dei XVIII. c. 33. n. 1. cf. supra p. 416. 

(1) Adverte tam ab Augustino. quam ab Iunocentio libros Macha- 
baeorum eollocari ante libros protocanonicos Esdrae. 


* 

synodo Romanae 70 vel 72 Episcoporum, atque sub eius no- 
mine susceptura est in colleetionibus canonum Burchardi et 
Gratiani (1). Vide Mansi Conc. T. VIII. p. 151. et Supplem. 
Concil. T. I. p. 855. sqq.; Ios. Blanchinium in Vitis RR. Pon- 
ticum T. IV. p. LXI; Hefele Hist. Concil. T. II. p. 597. 

9', Ex Conciliis Africanis et decretis Pontificum idem 
Scripturarum catalogus cum aliis statutis susceptus est 
circa tempus Gelasii Pontificis in eas quae inscribuntur 
« Constitutiones Sedis Apostolicae » Opp. s. Leonis ed. Bal- 
ler. T. III. p. 98, et deinceps in alias vetustas collectiones 
canonum, Dionysii Exigui saeculo VI. (Opp. s. Leonis 
T. III. p. CLXXIV. sq.), Ferrandi Carth. can. 228. item 
saec. VI; Cresconii can. 299. exeunte saeculo VII. (Bibl. 
Max. PP. T. IX. p. 486. 494.); tum in collectionem Hispa- 
nicam saec. VII. (Opp. Leonis p. CXCV. sq.), Burchar- 
di ineunte saec. XI, Ivonis saec. XI. mediante, Gratiani 
saec. XII. Huiusmodi autem collectiones praesertim Dio- 
nysiana et postea Gratiana cum pervulgatae essent et sal- 
tem Episcopis universoque Clero notissimae in tota Ec- 
elesia occidentali, patet hanc ipsam Conciliorum et Pon- 
tifieum doctrinam de canone Scripturarum in tota Eccle- 
sia saltem latina de qua nune loquimur, fuisse universa- 
lem. Unde saeculo VIII. s. Nicolaus I. Pontifex ad decre- 
tum Innocentii I. ita appellabat, ut illud ubique et sine 
controversia notum esse supponens, ex ipsa integri cano- 
nis Scripturarum per universam Ecclesiam receptione ab 


(1) In cod. vetusto collectionis canonum Dionysii Exigui et in cod: 
Frisingensi adscribitur hoc decretum Damaso Pontifici. Of.Ballerini Opp. 
8. Leonis T. III. p. CLI. sqq. 

In cod. Lucensi, ex quo illud vulgavit Mansius, et in Vaticano ex 
quo edidit Fontaninius, deest tota prima pars continens catalogum Scri- 
pturae, hancque formam Mansius credidit primitivam, cui assentitur 
Hefele, ut adeo index Scripturarum censeri deberet additus ab Hormisda 
Pontifice. Mihi quidem videtur contextus huic hypothesi repugnare, prae- 
gertim ut est in cod. Vaticano. Incipit ibi decretum his verbis: « Post 
propheticas et evangelicas atque apostolicas Scripturas, quibus Ecclesia 
catholica per gratiam Dei fundata est, etiam illud intimandum putavi- 
mus, quod » etc. Ergo evidenter praecessit enumeratio Seripturarum, 
quae a librario omissa est, forte quod eam notissimam esse seiret. 

Innocentio imperata, argumentum duceret ad probationem 
alterius rei, de qua tum agebatur (1). 

4". Scriptores ecclesiastici latini qui in suis operibus 
exegeticis, dogmaticis, liturgicis inde a saeculo VI. indices 
librorum sacrorum consignarunt, eundem habent canonem 
plenum nullo libro dempto nullo addito, nec profecto consi- 
gnarunt aliud, nisi quod suo tempore in Ecclesia repererunt 
a maioribus traditum. Ita ss. librorum catalogum conscri- 
pserunt Cassiodorus saec. VI. divin. institut. cc. 1-9.!18. 14; 
Isidorus Hisp. saec. VII. qui ter eundem proponit ed. Are- 
vali T. III. p. 241; T. V. p. 190; T. VI. p. 372; Ildephon- 
sus 'Toletan. de ordine baptism. c. 79. in miscellan. Baluzii, 
T. VI. p. 57; Eugenius Toletan. (apud Hodium l. c. p. 654.). 

Saeculi VIII. est decretum Leonis III. Pontificis editum 
a Iosepho Blanchinio in Vindic. canon. Script. p. CCCV. 
« Legitur autem omnis Scriptura divina sancti canonis ab 
initio anni ad finem in Ecclesia s. Petri hoc ordine » etc. 
A medio Octobri legi dicuntur: « liber Salomonis ( quo 
comprehendebantur quinque sic dicti sapientiales), et Mu- 
Uerum (i. e. Ruth, Iudith, Esther) (2)' atque Machabaeorum 
et Liber Tobi usque Kal. Decembris » (3). Saeculi IX. ineun- 


(1) Probat videlicet Nicolaus, decretales epistolas Romanorum Pon- 
ticum suscipiendas esse, etiamsi collectionibus canonum non sint in- 
sertae, hoc utens argumento: « si vetus novumque Testamentum recipien- 
da sunt, non quod codici canonum (corpori Iuris) ex toto habeantur 
annexa, sed quod de his recipiendis sancti Papae Innocentii prolata 
videtur esse sententia, restat nimirum, quod decretales epistolae Roma- 
norum Pontifleum sunt recipiendae, etiamsi non sunt canonum codici 
compaginatae, quoniam inter ipsos canones unum beati Leonis capitu- 
lum constat esse permixtum, quo ita omnia decretalia constituta Sedis 
apostolicae custodiri mandantur, ut si quis in illa commiserit, noverit 
Sibi veniam negari » Nic. ep. ad Episcop. Galliae (Hard. V. p. 592.). 

(2) In Sacramentario Gallicano cod. Bobiensis saec.VII. habetur « Ca- 
pitulus de vetere (Testamento) canonizatus... Liber Genesis... Libri Mu- 
herum Ruth, Sterh (Esther) et Iudith, Machabaeorum libri duo, Iob et 
Tobias libri singuli » etc. Mabillon. Museum Italie. T. I. p. 396. 

(8) In libro qui dicitur Comes et adscribitur s. Hieronymo, quamvis 
post Hieronymum auctus sit, ut illum edidit B. Card. Thomasius, repc- 
riuntur assignatac lectiones ex plerisque deuterocanonicis. Ex Sapientia 
quo nomine designantur tres libri Prov. Sap. Ecclesi., lectiones sunt 

tis est catalogus versibus descriptus, et codex Scriptura- 
rum 'Theodulphi Aurelianensis in Opp. Sirmondi T. II. 
p. 1046. Eodem saeculo floruit Rhabanus Maurus, qui 
l. II. c. 53. de instit. Clericorum haec testatur. « Pronun- 
tiantur autem lectiones in Christi Ecclesiis de Scripturis 
sanctis... Hi sunt ergo libri V. T. quos ob amorem do- 
ctrinae et pietatis legendos recipiendosque Ecclesiarum 
Principes tradiderunt. » Sequitur catalogus comprehendens 
omnes et solos libros, quos habemus in canone Tridentino. 

Ineunte saec. XII. Honorius Augustodunensis in Gemma 
animae 1. III. c. 118. Bibl. Max. PP. T. XX. p. 1128. consi- 
gnavit libros Scripturae in divinis officiis legendos, qui sunt 
iidem omnes et soli comprehensi in canone Tridentino. Ex 
eodem saeculo habemus in Historia Scholastica Petri Co- 
mestoris enarrationem omnium librorum Seripturae. Ubi 
incipit enarrare librum Iosue, commemorat ex s. Hiero- 
nymo divisionem canonis hebraici in tres ordines cum hac 
adnotatione: « Iob, David, tres libri Salomonis, Daniel, 
Paralipomenon, Esdras, Hester (scilicet pertinent ad ter- 
tium ordinem Hebraeorum). Sapientia, Ecclesiasticus, Iu- 
dith, Tobias Pastor (1), Machabaeorum apocrypha sunt, 
quod auctor ignoratur eorum; sed quod de veritate non du- 
bitatur, ab Ecclesia recipiuntur. Si autem nec auctor nec 
veritas sciretur, non reciperentur, ut liber de Infantia Sal- 
vatoris et de Assumptione B. Mariae Virginis » fol. 82. ed. 
Lugdun. 1542. Clarius adhuc explicat, quid ipse nomine 
apocryph: intelligat, in principio enarrationis l. Tobiae 
fol. 146. Ad animadversionem suam quod liber Tobiae a 
ludaeis inter apocrypha, a s. Hieronymo inter hagiographa 
computatur, addit: « Recole supra in principio Iosue di- 


frequentes e. g. Prov. n. 106. 108. etc. Sap. n. 80. 110. etc. Ecclesiastic. 
n. 11. 44. 107. ete.; praeterea ex 2. Mach. n. 43. 231; ex deuteroc. Esth. 
n. 49; ex deuteroc. Dam. n. 59. 71. 91; Tob. n. 217. In alio Lectionario 
a B. Thomasio ex codicibus collecto Baruch inducitur nomine Ieremiae 
num. 7. 

(1) Si non est error editoris in coniunctione vocum , quod tamen 
probabilissimum videtur, Petrus Tobiam aut Tobiae librum Pastorem 
nominari putasset. Desumpta autem haec sunt ex s. Hieronymi prologo 
galeato: « Sapientia... et Tobias et Pastor non sunt in canone. » 

ctum, quod .apocryphum dicitur, vel cuius auctor incertus, 
vel ouius materia incerta. De materia autem huius (libri) 
patet et constat. Hagiographuin sacra Scriptura interpre- 
tatur, et sic quaelibet Scriptura (i. e. quivis liber perti- 
nens ad Scripturam) sacra potest dici. » 

Petrus Blessensis hoc saeculo XII. enumerat primo se- 
eundum s. Hieronymum libros canonis hebraici triplici or- 
dine Legis, Prophetarum et hagiographorum. Sed monet 
de pleniore canone christiano. « Quartus est apud nos 
(Christianos) ordo V. T. eorum librorum , qui in canone 
Hebraeorum non sunt. Quorum primus Sapientiae liber 
est, secundus Ecclesiasticus, tertius Tobias, quartus Iudith, 
quintus et sextus Machabaeorum , quos licet Iudaei inter 
apocrypha separent , Ecclesia tamen Ohristi inter divinos 
libros et honorat et praedicat. In novo autem Testamento 
duo sunt ordines » etc. De division. et scriptor. libror. sa- 
crorum (Bibl. Max. PP. T. XXIV. p. 1268.). Eundem cano- 
nem saec. XIII. Vincentius Bellovacensis (Specul. doctrin. 
1. XVII. 83.) aliique multi consignarunt usque ad Conci- 
lium Florentinum. 

In hoc Concilio summus Pontifex Eugenius IV. in Bulla 
seu decreto « Cantate Domino » declaravit Iacobitis doctri- 
nam Ecclesiae catholicae, atque inter alia capita ibi.sa- 
erosancta Romana Ecclesia dicitur profiteri « unum atque 
eundem Deum veteris et novi Testamenti, hoc est Legis et 
Prophetarum atque Evangelii auctorem, quoniam eodem Spi- 
ritu Sancto inspirante utriusque Testamenti sancti locuti 
sunt, quorum libros suscipit et veneratur, qui titulis se- 
quentibus continentur: Quinque Moysis » ete. Sequitur 
enumeratio librorum omnium eodem ordine ut in Conc. Tri- 
dentino (1) (Hard. IX. p. 1023.). 

5°. Ad Ecclesiam graecam quod spectat, saec. VII. Con- 
eilium Trullanum a Graecis habitum velut continuatio 
oecumenici V.et VI. suscepit can. 2°. cum aliorum Concilio- 
rum et ss. Patrum statutis etiam centum triginta quinque 


(1) Solummodo libri Act. locus mutatus est; nam in Florentino sicut 
penes Augustinum aliosque penultimus ante Apoc., in Tridentino post 
Evangelia ante epistolas s. Pauli ponitur. 

canones Africanos, qui exinde penes Graecos partem consti- 
tuunt iuris ecclesiastici ab eorum doctoribus Balsamone, 
Zonara, Alexio Aristeno etc. commentariis illustrati. lnter 
istos canones Africanos vigesimus septimus ponitur ipsum 
illud decretum Carthaginensis Concilii anni 419. de cano- 
nicis Scripturis, quod superius retulimus (Beverege Pan- 
dectae canonum Ecclesiae graecae T. I. p. 549.). Graeci 
igitur catalogum librorum Scripturae, qui illie omnes et 
soli nune adhuc in canone catholico comprehensi enume- 
rantur (1), repererunt a fide et praxi orientalis suae Ec- 
clesiae minime dissentientem. Quod ibidem can. 2". susci- 
piuntur etiam canones 85. apostolici et 60. Laodiceni, quo- 
rum in 85°. apostolico et 60°. Laodiceno alius catalogus 
Seripturarum continetur, nulla est contradictio, sed tantum- 
modo canonis unius incompleti per alterum completum expli- 
catio vel integratio. Apposite hanc ad rem Cassiodorus ani- 
madvertit in comparatione huiusmodi canonum inter se: 
Patres et Concilia « non contraria dixerunt sed diversa, » 
quia scilicet canones incompleti non sunt excludentes sed 
opportune supplendi (cf. Cassiod. instit. divin. litt. c. 14.). 

Certe Ecclesia graeca etiam schismatica libros eosdem 
omnes adhuc nunc servat in suo canone. Hinc saec. XVII. 
Cyrillum Luearim qui reiiciendo libros deuterocanonicos 
Protestantibus gratificari volebat, videmus etiam huius er- 
roris causa damnatum esse in synodis coactis a Parthenio 
Constantinopolitano , Dositheo Hierosolymitano , Macario 
Antiocheno schismaticis patriarchis. Sententia harum syn- 
odorum ita erat: « Sapientiam Salomonis, Iudith, Tobiam, 
draconis historiam, historiam Susannae, Machabaeos, Sa- 


(1) In nonnullis codicibus et editionibus huius canonis Africani 
eliam in editione Beveregii, et in sic dictis Constitutionibus Sedis Apo- 
stolicae ex ed. Quesnelli can. XXXVI. omittuntur duo libri Mach. Id 
autem perperam fleri ostendunt Harduinus (Concil. T. I. p. 878.) et me- 
lius Ballerinii (Opp. s. Leonis T. III. p. 98. in nota ad can. XXXVI. 
Const. Sedis Aplicae). Ceterum si revera in editione graeca per errorem 
omissi sint libri Machabaeorum in hoc canone Africano, habet tamen 
eos Ecclesia graeca certissime inter Scripturas sacras, eosque susci- 
piendi legem ipsum Conc. Trullanum agnovit in 85°. ean. apostolico, in 
quo libri tres Mach. ponuntur inter canonicos. 

pientiam Sirach cum ceteris genuinis s. Scripturae libris 
ceu germanas eiusdem Scripturae partes censemus esse nu- 
merandas. Quoniam quae Evangelia..... tradidit antiqua 
consuetudo seu magis Ecclesia catholica, et istos ceu s. Seri- 
pturae partes procul dubio tradidit » (Hard. XI. p. 268.). 
Vide etiam attestationes in Opere « Perpetuitas fidei de- 
fensa » T. III. p. 462. 463. 464. 46b. 547. 

In eadem sententia esse alias orientis nationes iam pri- 
dem &b Ecclesia catholica divulsas probari potest, quantum 
praevalens inter eas gentes ignorantia permittit. Suscipiunt 
libros deuterocanonicos Syri et Chaldaei (Assem. Bibl. Or. 
T. III. p. 5-7; IV. p. 2836; Hard. Conc. T. X. p. 306; Per- 
petuit. fidei defens. T. III. p. 551; Hodius l. c. p. 650); 
Aethiopes seu Abyssinii (Ludolph. Histor. Aethiop. 1. III. 
c. 4, quae eadem ex Ludolpho describit Fabricius in libro 
« Lux Evangelica » p. 717. et Hodius 1. c. p. 650) (1); Ar- 
meni (Perpetuit. fid. defens. T. III. p. 560. 566, ubi re- 
feruntur testimonia Episcoporum monophysitarum in Cili- 
cia et in Persia). 

III. Si iam simul conferamus, quae in hac et in supe- 
riori thesi dicta sunt, evidens est conclusio totius demon- 


(1) Gregorius Abyssinius anno 1652 ab Ernesto duce Gothano in 
Saxoniam evocatus Ludolpho exposuit sententiam Abyssiniorum de li- 
bris Scripturae. « Libris canonicis, ait Protestans Ludolphus, apocry- 
phos (deuterocanonicos) miscent incuria an ignorantia incertum. Grego- 
rius certe fatebatur, se tale vocabulum numquam audivisse. Primus 
tomus dicitur Lex et Octateuchus est; octo enim continet libros (5. Moy- 
sis, Ios. Iudic. Ruth.). Alter tomus vocatur Reges, et continet libros tre- 
decim (4. Reg. 2. Paralip. 2. Esd. Tob. Iudith, Esth. Iob, Psalm.). Ter- 
tius Salomon quinque libros continet (Prov. Eccl. Cantic. Sap. Ecclesi.). 
Quartus Prophetae continet libros octodecim (Is. Ierem. Thren. Baruch. 
Ezech. Dan. duodecim minores). His addunt coronidis loco duos libros 
Machabaeorum. Novum 'Testamentum continet 27. et similiter in 4 par- 
tes dividitur » etc. Ludolph. 1. c. Quatuor partes N. T. sunt Evange- 
lium i. e. 4. Evangelia; Acta; Paulus 14 epistolis; Apostolus i. e. septem 
epistolae catholicae. « Pro additamento est illis Visio Ioannis Abuka- 
lamsis » (zroxaAvd:ic). Versio aethiopica facta est IV. saeculo ex editione 
graeca, eoque gravius suppeditat argumentum, omnes hos libros tam- 
quam ad Scripturam pertinentes semper fuisse in graeca editione ec- 
clesiastica, atque in illa ab Apostolis traditos Ecclesiae (th. X. n. II.). 

strationis. Libri sic dicti deuterocanonici V. T. omnes ab 
antiquissimis temporibus et ab ipsa aetate apostolica non 
solum appendicis instar adnexi, sed sine distinctione per- 
mixti erant cum libris protocanonicis Scripturae. In uni- 
versa Ecclesia tam in oriente quam in occidente quavis 
aetate usus erat publicus, amplissimus, constans et quoti- 
dianus horum librorum tamquam s. Scripturae sine ullo 
discrimine a libris protocanonicis. In occidente publica haec 
consuetudo et persuasio diserte et expressis declarationibus 
confirmata est a Pontificibus et Conciliis tamquam Traditio 
propagata inde ab origine rei christianae et ab aetate apo- 
stolica; idque factum est, quando alicubi theoria induci 
videbatur dissona a publico illo usu, et factum est per de- 
clarationes prorsus consentientes cum universali et perpetua 
illa praxi et persuasione. Sicut vero libri hi omnes cum 
ceteris permixti erant in editionibus Scripturarum, ita in 
occidentali Ecclesia numquam de illis controversia ali- 
euius momenti mota est. S. Hieronymus enim, Rufinus et 
Hilarius in hae re, ut alibi dixi, ad orientales potius do- 
etores respiciunt. In oriente aliqua haesitatio orta quidem 
est IV. saeculo et aliquamdiu deinceps tenuit; publica tamen 
praxis Ecclesiae etiam orientalis perseveravit semper ea- - 
dem, donec ex evidentia publici usus et ex necessitate con- 
eiliandi doctrinam cum ipsa publica consuetudine in orien- 
talibus quoque Ecclesiis omnis dubitatio desiit. Iam vero 
libros hoc modo semper in Ecclesia habitos inter Scriptu- 
ras ac proinde ut libros divinos, etiamsi argumentum s0- 
lum A:storice spectetur, ab Apostolis traditos esse moraliter 
certum demonstratur, quia talis perpetua, universalis et 
constans praxis et persuasio aliunde quam ex Traditione 
apostolica originem habere nequit. Si autem Traditio spe- 
ctatur sensu catholico, munus videlicet infallibiliter custo- 
diendi depositum fidei sub assistentia Spiritus Sancti, ab- 
solute repugnat ut libri eo modo conservati, in veneratione 
habiti, usurpati, divini declarati in Ecclesia universa, non 
sint tamquam Scriptura sacra traditi ab Apostolis. Quoad 
methodum itaque et valorem demonstrationis Traditio chri- 
stiana probe distinguenda est ab historia canonis librorum 
in veteri Testamento penes ludaeos. 

1°. Non ex historia canonis Iudaici, sed ex Traditione 
christiana demonstratur, in collectione Scripturarum quam 
Apostoli tamquam complexum librorum inspiratorum et 
tamquam verbum Dei scriptum Ecclesiis consignarunt, 
comprehensos fuisse hos omnes libros, quos Ecclesia inde 
ab aevo apostolico legit inter Scripturas et quos adhuc 
habet definitos in suo canone. Illa vero ipsa consignatio 
et Traditio Seripturae per Apostolos continebat revelatio- 
nem Spiritus Sancti per suos praecones, hos omnes libros 
esse Scripturas divinitus inspiratas et verbum Dei sceri- 
ptum. Haec revelatio et Traditio apostolica non necessario 
supponit revelationem et Traditionem iam praeexistentem 
penes ludaeos in veteri Testamento. Quia enim Apostoli 
non solum erant infallibiles in próponenda et declaranda 
revelatione iam facta in veteri Testamento, sed per eos 
Christus et Spiritus Sanctus etiam revelationem complevit, 
atque ita erant etiam promulgatores novarum revelationum, 
quae in V. T. factae non erant; propterea ex doctrina quod 
Apostoli hos omnes libros tamquam Scripturam sacram tra- 
diderunt, non potest certo inferri, iam in V. T. Iudaeis 
hos libros omnes fuisse propositos ut divinos atque ab eis 
ut divinos creditos. | 

2°. Attamen si non solum spectemus fundamentum dog- 
maticum, cui demonstratio christiana proprie innititur; sed 
etiam historice examinemus in hac doctrina, quaenam fuerit 
relatio praedicationis apostolicae in hoc capite ad antece- 
dentem Traditionem penes Synagogam, a) certo constat, 
eosdem libros deuterocanonicos Iudaeis fuisse cognitos et 
apud ipsos in magna auctoritate , qua re revelationi apo- 
stolieae de eorum inspiratione via velut praestructa erat. 
Vide supra p. 324. testimonium Iosephi de libris scriptis 
post Artaxerxem , et Iudaeorum sententias honorificas de 
singulis hisce libris deuterocanoniocis apud Iosephum Voisin 
in Observationibus ad Pugionem Fidei ed. Paris 1601. 
p. 102-106. SS. Patres etiam memorant hos libros velut 
notos ludaeis et in veneratione habitos. Ita Origenes penes 
Iudaeos invenerat libros Machabaeorum sub nomine Sarbat 

Sarbaneel (1) (apud Euseb. VI. 25.); Epiphanius libros Sa- 
pilentiae et Ecclesiastici (haeres. VIII. n. 6. cf. Isidor. de 
div. Off. 1. I. e. 12.); Hieronymus libros Tobiae et Iudith 
(Prolog. in ll. ec. cf. Hilar. Prolog. in Pss. T. I. p. 10.) Au- 
ctor Constit. Apost. testatur, suo tempore librum Baruch in 
synagogis legi consuevisse (Const. Apost. l. V. c. 20. Co- 
teler. T. I. p. 324.). Vide Malou de Lect. Script. ling. vul- 
gari T. II. p. 32-51. 

b) Imo probabile est, omnes hos libros a Iudaeis Helle- 
nistis tempore Christi et Apostolorum habitos fuisse cum 
libris ceteris inter Scripturas, proindeque eosdem eis tradi- 
tos fuisse ut divinos. Iudaeos Hellenistas legisse Scripturas 
in editione graeca Alexandrina saltem usque ad versionem 
institutam ab Aquila saeculo christiano II, non est du- 
bium (2). Atqui in hac editione, quousque monumenta per- 
tingunt, libri deuterocanonici reperiuntur (ut demonstra- 
vimus) non solum additi sed immixti libris protocanonicis. 
Est quidem fatendum, haec monumenta stricte probare so- 
lum illam permixtionem in editionibus Christianorum, adeo- 
que potuit ea profecta esse ab Apostolis vel a Christianis 
ex doctrina apostolica. Quia tamen nullum exstat vestigium 
Alexandrinae editionis continentis solos libros protocano- 
nicos, et quia Traditio ipsa christiana ita se habet, ut 
potius suadeat Apostolos in exemplaribus suis iam con- 
tentos reperisse hos omnes libros, negari nequit huius sen- 
tentiae a pluribus catholicis recentioribus defensae proba- 
bilitas. Si Apostoli exemplaria graeca cum permixtis iam . 
antea libris deuterocanonicis tradebant Ecclesiis ut codi- 
cem librorum Scripturae , non erat necessaria alia expli- 
cita et distincta doctrina Apostolorum de singulis horum 
librorum. Tum vero eo facilius intelligitur, quod superius 
diximus de Traditione hae quodammodo implicita et po- 
tius usu ae praxi primum conservata, atque inde de sub- 


(1) Alii aliter explicant hanc appellationem ab Origene allatam, 
probabiliter ON Ya "v vyny sceptrum principis filiorum Dei. 

(2) R. Azariae hane citant sententiam: « cum permiserunt graccam 
linguam (Magistri Iudaeorum), non permiserunt nisi propter librum le- 
gis et propter opus Ptolomaei regis» De Voisin l. c. p. 115. 

secuta posteriori tempore aliqua controversia intra ipsos 
fines Ecclesiae. 

Quae quamvis.ita sint, manet tamen illud ritum ac 
firmum, demonstrationem canonis Soripturarum ab hac hy- 
pothesi historica minime pendere; et certe falluntur gra- 
vissime qui libros V. T. Christianis nonnisi a veteri Sy- 
nagoga tradi potuisse, et nonnisi ex traditione ac sententiá 
Synagogae suscipiendos esse affirmant. 

Corollariwm 1. Longe diversa erat conditio doctrinae de 
libris deuterocanonicis in Ecclesia christiana etiam eo in sta- 
dio, quo non obtinebat plenus consensus, quam in veteri Te- 
stamento ante Christi et Apostolorum praedicationem.In V.T. 
propositio divini testimonii vel non exstabat, vel certe com- 
plenda et confirmanda erat per nóvam revelationem; in N.T. 
revelatio iam facta et semper in Ecolesia conservata solum ab 
ipsa Ecclesia sub directione Spiritus Saneti explicatius erat 
proponenda et instantius praedicanda. Vide de Trad.th.X XII. 
n. II; th. XXIII. n. I; th. XXV. 

Corollarium 2. Absurde doctrina catholica de inspira- 
tione librorum deuterocanonicorum a Protestantibus impu- 
gnatur testimoniis Iudaeorum, quibus prophetiam et Spiri- 
tum Sanctum sub templo secundo enbiractmn fuisse probare 
contendunt. 

Nam a) nulla est auctoritas dogmatica horum testimo- 
niorum, ut per se constat. Non probamus inspirationem deu- 
terocanonicorum librorum auctoritate veteris Synagogae, 
multoque minus testimonia requirimus Iudaeorum, postquam 
populus Dei esse desierunt; sed ex perpetua Traditione chri- 
stiana demonstramus, eam revelatam esse a Christo vel a 
Spiritu Sancto per Apostolos. Testimonia autem illa Iudaeo- | 
rum de cessatione prophetiae, si intelligenda essent de ces- 
satione doni inspirationis, et si fidem historicam de sen- 
tentiis antiquitatis Iudaicae mererentur, tantummodo pro- 
bare possent, Synagogam V. T. in hac opinione fuisse, ac 
proinde ei inspirationem librorum qui scripti sunt sub tem- 
plo secundo, non fuisse compertam; nullo autem modo pos- 
sent probare, inspirationem non exstitisse vel à Christo et 
Apostolis non fuisse Ecclesiae revelatam. 

b) Testimonia Iudaeorum quatenus fidem historicam me- 
rentur, si rite exaiminentur, probant contrarium ; demon- 
strant scilicet persuasionem Synagogae et factum "psum 
charismatum prophetiae et continuae revelationis etiam sub 
templo secundo perdurantium; imo idem evangelicis te- 
Stimoniis demonstratur. 

Iosephus commemorat omnino plures, qui dono prophe- 
tiae et divinis alloquiis fruebantur. Ioannes Hircanus Si- 
monis filius tria maxima obtinuisse dicitur « principatum, 
summum sacerdotium, et prophetiam » de Bello l.I. c. 2. n. 8. 
(ed. Havercamp); idem divina responsa in templo accepisse 
narratur Antiq. l. XIII. c. 10. n. 3. Generatim nonnisi du- 
centis annis antequam Iosephus scriberet suam historiam, 
ergo centum circiter annis ante Christum responsa huius- 
modi sacerdotibus fieri desiisse dicuntur Antiq. 1. IIT.c.8. 
n. 9. (1). Prophetiae dono insignes alii sub secundo templo 
memorantur e. g. Iudas Essaeus,«qui in praedictionibus suis 
numquam est lapsus aut mentitus » de Bello l. I. c. 8.n.5; 
Samaia Antiq. 1. XV. c.1. n. 1; Manahem ib. c. 10. n. 5; plu- 
res ex Essaeis (de Bello 1. II. c. 8. n. 12), iuxta populi per- 
suasionem etiam Pharisaei Antiq. 1. XVII. c. 2. n. 4. Mira- . 
cula et apparitiones supernaturales narrantur in libris Ma- 
chabaeorum. Philoni de perduratione charismatum et ipsius 
nominatim inspirationis ad scribendum adeo persuasum erat, 
ut etiam LXX interpretes inspiratos fuisse crederet ( vide 
supra p. 929.). Ipsi scriptores Talmudici et Rabbinici una- 
nimes sunt in asserendo gradu prophetiae et divinae mani- 
festationis temporibus secundi templi, quem dicunt «filiam 
vocis » cf. tract. de Tradit. p. 9316. nota, et Malou de Lect. 
Script. ling. vulg. T. II. p. 42. sq. 

In Evangelio ipso, ne quidquam dicamus de Zacharia et 
Elisabeth Luc. I, memoratur Simeon homo iustus, « et Spi- 
ritus Sanctus erat in illo... et responsum acceperat a Spi- 


(1) Cum hac definitione temporis coincideret scriptio postremi inter 
libros canonicos veteris Testamenti; probabilibus enim argumentis con- 
fieitur, 2 Machabaeorum ultimum inter libros V. T. scriptum esse uno 
circiter saeculo ante Christum natum (vide Welte Introduct. in libros 
deuterocan. V. T. c. 2. 8. 9.). 

ritu Sancto... et venit in Spiritu in templum; » pariter 
« Anna prophetissa » Luc. II. 25. 36. Immo indicatur, cha- 
risma extraordinarium mansisse pro certis adiunctis cum 
ministerio ordinario sacerdotii connexum Io. XI. 61. 

c) Denique si quae sunt testimonia, quibus affirmatur, 
prophetas nullos amplius fuisse missos post Zachariam, Ag- 
gaeum et Malachiam, ea intelligi nequeunt de charismate 
extraordinario revelationis, prophetiae et inspirationis ge- 
neratim sumpto, sed intelligenda sunt de publico munere 
prophetis illis vetustioribus divinitus iniuncto populum Dei 
praenuntiatis praemiis et poenis monendi, confirmandi, ca- 
stigandi et regendi. Quo sensu non modo Iosephus contra 
A pion. II. 8. dixit, «successionem prophetarum post Artaxer- 
xem non fuisse patentem et accuratam; » sed etiam 1. Mach. 
IX. 27. idem indicari videtur, ubi post Iudae et Ionathae 
interitum dicitur fuisse « tribulatio qualis non fuit ex die, 
qua non est visus propheta in Israël » (cf. Ioseph. Antiq. 
l1. XIII.c. 1. n. 1.). Ceterum charisma inspirationis sub altero 
templo perdurasse fateantur necesse est illi omnes Prote- 
stantes, qui libros protocanonicos inspiratos esse concedunt 
simulque fatentur, aliquos ex Psalmis hac aetate et non 
ante tempora Machabaica scriptos esse. 


THESIS XII. 


De origine controversiae circa libros deuterocanonicos 
veteris Testamenti. 


« Negandum non est, cirea aliquos libros Scripturae veteris Testa- 
» menti intra ipsos fines Ecclesiae controversiam aliquando exstitisse; 
n verum contendimus, 1°. quaestiones alicuius momenti de canone eccle- 
» Siastico Scripturarum V. T. non ante saeculum IV. excitatas fuisse; 
» 2°. hanc controversiam non ex maiorum Traditione originem habuisse, 
» sed ex instituta comparatione Scripturarum Ecclesiae cum Scripturis 
» canonis hebraici, quae post editionem hexaplarem Origenis late diffu- 
n sam potissimum promota est. » 


Duo dicimus in thesi, controversiam de libris sic dictis 
deuterocanonicis nullam alicuius momenti fuisse ante sae- 
culum IV; contradictionem deinde non ex Traditione sed ex 
comparatione Scripturarum Ecclesiae cum Scripturis he- 

braicis ortum habuisse (1). Sive potius duplex adhibemus 
argumentum, quo demonstretur posterior origo controver- 
siae, primum negativum ex silentio antiquitatis, alterum 
positivum ex fonte huius controversiae. 

I. Agitur de facto historiae ecclesiasticae seu specia- 
lius historiae dogmatum, utrum controversia quam circa 
aliquos libros veteris Testamenti nonnullam saeculo IV. 
et deinceps fuisse novimus, derivata sit ex tempore ante- 
cedenti, ac proinde idem status quaestionis iam fuerit IIT. 
et II. saeculo. Supersunt documenta satis multa II. et III. 
saeculi, ut ex iis facti veritatem explorare liceat. 


(1) Facile concedimus, inter fideles Ecclesiae Hierosolymitanae usque 
ad urbis excidium (anno 70) non fuisse iu usu libros V. T. nisi he- 
braice scriptos, cum illi Christiani ex circumcisione Hierosolymis non 
graeca sed syro-chaldaica (ut vocant) lingua uterentur. At haec res ad 
explicandam ambiguitatem canonis in aliis Ecclesiis saec. IV. et V. non 
solum non sufficit, sed mihi quidem nullius momenti esse videtur. 
Nam a) post urbem excisam Christiani illi iudaizantes, qui iuxta mo- 
nitum Domini ante obsidionem fugá sibi consulentes in regiones trans 
Iordanem se receperant, partim abdicatis tandem ritibus Iudaicis sese 
commiscebant aliis Ecclesiis ex gentibus, partim degenerabant in sectas 
Ebionitarum et Nazaraeorum , ita ut saeculo II. iam nulli superessent 
catholici iudaizantes. (Quartodecimani enim catholici celebrabant qui- 
dem pascha 14". mensis Nisan appellantes ad auctoritatem Apostolorum 
Ioannis et Philippi, sed nullatenus observabant ritus Iudaicos.) Hiero- 
solymis cum imperator Hadrianus (anno 135.) expulsis omnibus natione 
Iudaeis induxisset colonos graecos, constituebatur Ecclesia christiana ex 
gentibus, quorum primus Episcopus Marcus. Ab hoc igitur tempore sta- 
tus canonis in ista Ecclesia sine dubio idem erat ac in aliis Ecclesiis 
orientis, ut demonstrat ctiam usus librorum deuterocanonicorum ex cate- 
chesibus Cyrilli Hierosolymitani manifestus. Penes sectas iudaizantes 
non fuisse libros V. T. nisiiuxta canonem Iudaeorum ultro concedimus, cum 
haeretici illi neque ex N. T. videantur admisisse nisi unum Evangelium 
« secundum Hebraeos » lingua syro-chaldaica (sive fuerit Matthaei sive 
aliud interpolatum). At sectae istae quae nullius auctoritatis et abo- 
minationi erant omnibus catholicis, quomodo quaeso quidquam vale- 
bant ad inducendam ambiguitatem circa canonem inter catholicos ? 5) Si 
ambiguitas a primitiva Ecclesia Hierosolymitana nationis Iudaicae de- 
rivabatur, qui fit, ut nullus umquam Patrum aut scriptorum ecclesia- 
sticorum pro canone breviori ad auctoritatem huius Ecclesiae appella- 
verit, et contra non raro indicent (ut videbimus) rationem dubitandi 
de quibusdam libris fuisse, quod illi inter Scripturas Iudaeorum non 
exstarent? 

1°. Constat ex thesibus antecedentibus X. et XI, tribus 
primis saeculis hos libros omnes fuisse inter Scripturas Ec- 
clesiarum et in eodem censu habitos ae libros protocano- 
nicos ; controversiae autem vel dubitationis nulla exstat me- 
moria usque ad initia IV. saeculi. Atqui in tam frequenti 
horum librorum citatione penes Patres II'. et IIT'. saeculi, 
penes Clementem Alexandr., Tertullianum, Origenem, Cy- 
prianum et alios (vide th. X.) non est credibile, numquam 
indieatam fuisse controversiam, si aliqua iam exstitisset; 
praesertim cum diversitas librorum Ecclesiae et librorum pe- 
nes Hebraeos saltem nonnullis et maxime Origeni optime 
esset perspecta , et cum de aliis libris hine inde inter 
Seripturas numeratis significare dubitationes non omiserint, 
ut de libro Enoch Tertullianus (de cultu feminar. 1. I. 
c. 9.) (1); de Pastore Hermae idem Tertullianus (de Pudicit. 
cc.10.20.), fragmentum Muratorianum (Galland. II. p. 208.), 
et Origenes (hom. 8. in Num. T. II. p. 294; hom. 1. in Ps.37. 
ib. p. 681; in Matth. tract. 30. ib. p. 872.), atque inde a 
III. saeculo etiam de libris deuterocanonicis N. T. ut Orige- 
nes (apud Euseb. VI. 25.). Quin imo modus ipse privatae 
dubitationis Iulii Africani de partibus Danielis et modus 
responsionis Origenis clare indicat, nullam adhuc contro- 
versiam quoad ss. librorum numerum ex diversitate codi- 
cis ecclesiastici et hebraici fuisse in Ecclesia auditam (vid. 
p. 414. nota). 

2^. Dixi, nullam exstare memoriam controversiae aut du- 
bitationis de hisce libris usque ad IV. saeculum. Nam Melito 
saec. II. (Euseb.IV.26.) et Origenes saec. III. (Euseb. VI. 25, 
et in Philocalia c. 5.) consignarunt quidem canonem, qui 
solos libros protocanonicos comprehendit; at in illo non enu- 
merare libros ab Ecclesia receptos propositum habebant, sed 
docere tantummodo, qui et quot libri etiam a Iudaeis essent 
admissi. 

Quoad Origenem res est luculentissima ex disertis eius 
verbis. « Non est ignorandum, librosin Testamento posi- 
tos (èvòıaðnxouç), ue Hebraei tradiderunt, esse viginti duos, 

(1) « Scio Scripturam Enoch non recipi a quibusdam, quia nec in 
armarium Iudaicum admittitur » Tertull. 1. c. 

quantus penes ipsos numerus est litterarum... sunt autem hi 
viginti duo libri ?:uvzta Hebraeos sequentes » etc. Est idem 
deinde evidens ex modo ipso numerandi; non solum enim 
servat studiose numerum hebraicarum litterarum, et ad hunc 
finem, ita ut penes Iudaeos minime vero apud Christianos 
fieri constat, coniungit plures libros in unum; sed etiam 
indicat singulorum appellationes Hebraeis solemnes: Gene- 
sis « apud Hebraeos ex libri initio Bresith;... Iudices, Ruth 
apud ipsos in uno Sophetim; Reg. I. II. apud ipsos liber 
unus Samuel » etc. Denique non hunc Hebraeorum sed alium 
canonem ampliorem penes Christianos ab Origene agnitum 
fuisse, constat ex diserta eius doctrina in epistola ad Afri- 
canum et ex modo, quo libris omnibus s. Scripturae utitur 
(supra p. 416.) (1). 

Idem fuisse Melitonis consilium designandi scilicet libros 
a Iudaeis admissos, colligitur ex adiunctis. Nam Onesimus 
Episcopus pro quo Melito et catalogum et excerpta ex libris 
in catalogo indicatis composuit, desiderabat discere, quot 
et quales essent libri penes Synagogam.' De veteris in- 
quam Testamenti libris quaerebat Onesimus et responde- 
bat Melito, uterque nihil sollicitus de libris novi Testa- 
menti; et ex Lege ac Prophetis postulabat ille excer- 
pta « de Salvatore et universa fide nostra, » idque ex 
studio fidei et doctrinae ad pugnandum pro religione chri- 
stiana (7spt Tng &teovtou covnptxo &yovizopcvoc ). Melito 
autem « profectus in orientem et ad ipsum locum, in quo 
haec (i. e. illa quae Onesimus quaerebat) praedicata et 
faeta sunt, diligenter exquisivit libros V. T. (nihil de 
novo Testamento) eorumque indicem descripsit. » 

Atqui a) studium tam sollicitum de libris tantummodo 


(1) Quod legitur de Princip. 1. IV. n. 33. librum Sapientiae non ab 
omnibus recipi in auctoritatem, non Origeni sed Rufino interpreti tri- 
buendum est, qui maxime in his libris de Princip. vertendis liberius 
versatus est. Docetur ibi, materiam 9^7» in Scripturis nunquam occurrere 
sensu philosophico nisi in Sap. quae Salomonis dicitur, quo in contextu 
pronum erat Rufino addere id, quod suo tempore aliqui et, ut videbimus, 
Rufinus ipsemet sentiebat de auctoritate libri. Origenes quanta frequen- 
tia sine ulla dubitatione usus sit cum suo magistro Clemente hoc libro 
Sap. tamquam Scriptura divina, ostensum est supra l. c. 

veteris Testamenti, et cognoscendi accurate quae in illis li- 
bris sunt de Salvatore et religione christiana, atque ardor 
pugnandi pro hac aeterna salute, ob quem Onesimus a Me- 
litone laudatur, plane indicant scopum polemicum defen- 
dendi religionem christianam adversus Iudaeos, eiusque ve- 
ritatem demonstrandi ex libris ab ipsis Iudaeis admissis, ut 
eadem aetate et in eadem Asia minori factum est prolixo 
opere a Iustino, qui dialogum cum Tryphone Ephesi habuit 
teste Eusebio 1. IV. c. 18. Ad hunc utique scopum opus erat 
perspectum habere canonem Iudaeorum, ut Iustinus et postea 
Origenes monuerunt (cf. supra p. 413). b) Quod Melito ad 
cognoscendos libros V. T. in Palaestinam profeetus est non 
forte eo, quod inde religio et praedicatio christiana exor- 
dium sumpserit, sed quod illie data fuerit et acta revela- 
tio et historia veteris Foederis, pariter persuadet, eum 
Iudaeorum canonem exquisivisse; quod enim ait, se ad lo- 
eum profectum esse, in quo res illae praedicatae et gestae 
sunt, perinde est ac si diceret, se gentem ipsam adiisse, in 
qua praedicatio illa vetus primum facta est. De librorum 
scilicet numero non ex loco, sed a gente aliquid discere po- 
tuit (1). Canonem profecto christianum Melito et Onesimus 
Episcopi Asiae minoris, ubi Apostoli Petrus, Paulus, Ioan- 
nes Ecclesias fundaverant, iam aliunde perspectum habe- 
bant; nec opus erat adire locum, ubi vetera illa praedicata et 
gesta erant, et illic « diligenter discere libros veteris Te- 
stamenti. » c) In canone Christianorum ab Apostolis tra- 


(1) Quomodo Melito canonem a Iudaeis exquirens librum Esther omit- 
tere potuerit , eausam indicavimus supra (p.394. nota 2.). Si Rabbino- 
rum narrationibus fidi posset, optima ratio redderetur alia. Auctor ve- 
tusti operis Iudaici Bereschit Rabba narrat, tempore Rabbi Meir in tota 
Asia (penes Iudaeos) ne unum quidem exemplar libri Esther inventum 
fuisse (Morin. Exercit. 1. TI. exerc. 22. c. 6. n. 10; Branca de Vulg. auct. 
T. I. p. 424). Iste R. Meir in Talmude traditur mortuus circa annum 
mundi 3890. i. e. aerae christianae anno 130. atque adeo aetate Me- 
litonis (Bartolocci Biblioth. Rabbin. T. III. p. 302; Wolf Biblioth. hebr. 
T. II. p. 850.). Quod ergo tum temporis Melito librum Esther non re- 
perit penes eos, a quibus canonem exquirebat, confirmat (si vera est 
narratio) egregie nostram sententiam, Melitonem quaesivisse penes Iu- 
daeos canonem Iudaeorum. 

8 

dito Melito non eos solos libros habuit, quos in canone a 
Iudaeis &ccepto descripsit, quantum constat ex modo, quo in 
« Clavi s. Scripturae » citat libros deuterocanonicos absque 
discrimine aeque ac protocanonicos tamquam partes s. Scri- 
pturae (vid. supra p. 416). Denique d) quinam erant Chri- 
stiani medio saec.II, qui libros tantum protocanonicos admit- 
terent? Penes Ecclesias ex gentibus seu secundum harum 
ritum constitutas non reperisset Melito aliam Scripturam, 
quam quae ubique terrarum ab Apostolis tradita erat in 
editione graeca Alexandrina; Christiani iudaizantes tempore 
Melitonis (1) iam nulli erant nisi sectarum haereticarum. 
At apud has canonem certe non quaesivit; et si id conten- 
deretur, perinde nobis esset ab his sectis vel a Iudaeis ca- 
talogum ss. librorum repetiisse. Maneat ergo, quod diximus 
de recensione canonis Iudaici et non christiani facta a Me- 
litone. Quod vero Eusebius ait, Melitonem confecisse cata- 
logum librorum V. T. qui apud omnes in confesso sunt, vov 
óp.oAovoogevov, nullam creat difficultatem; ea enim distin- 
ctio in óp.oAoyoup.evouc et &p.oudaAXop.svouc quoad libros V.T. 
non ad Melitonis sed ad Eusebii aetatem refertur. 

Fragmentum Muratorianum (Galland. II. p. 208.) non ve- 
teris sed novi Testamenti catalogum exhibet. De libris V.T. 
nihil ibi aliud habetur, nisi quod una cum libris novi Te- 
stamenti inter Scripturas computatur « Sapientia ab ami- 
cis Salomonis in honorem ipsius scripta. » 

Dubitationem singularem Africani nihil ad indicandam 
ortam iam tunc controversiam sed magis ad oppositum per- 
tinere, iam supra demonstravimus. 

In Constitutionibus Apostolicis l. II. c. 57. non comple- 
tum Scripturarum canonem describere, sed summatim libros 
in synaxi legendos indicare propositum est. Qui enim secus 
fit, ut nec protocanonici Ruth et Esther, et in N. T. nullae 
ex epistolis catholicis nominentur? Ceterum quantum gene- 
ralis ille modus indieationis permittit, etiam omfíes deute- 
rocanonici V. T. ibi comprehensi reperiri possunt (£). Ubi 


(1) Defunctus est Melito post annum 170 aut 171, quo Marco Aurelio 
apologiam pro Christianis obtulit. 
(2) Locus ita est: « Medius autem lector stans in loco excelso legat 

enim dicitur, legendos esse libros qui pertinent ad reditum 
ab exilio (tæ Tns £xavo3ov), facile intelligi possunt non modo 
libri Esdrae, sed etiam omnes historici scripti post Arta- 
xersem (cf. Iosephum contr. Apion. IT. c. 8.). Nomine au- 
tem Salomonis comprehendi libros quinque (i. e. etiam Sap. 
et Ecclesi.)apparet ex ipsis Constitutionibus l.IV. c. 11; VI. 
c. 15. 80. ete., ubi Ecclesi. et Sap. simul eum Prov. expresso 
etiam nomine Salomonis citantur; librum Baruch more solito 
sub Ieremia includi, constat ex l. V. c. 20; VI. c. 28. 

Canon apostolicus 85. huc non pertinet utpote consen- 
tientibus criticis, saeculo III. longe posterior. 

Nulla igitur ante saeculum IV. exstat certa memoria 
alicuius controversiae. | 

II. Putamus primam occasionem inquisitionis, cui usus 
et praxis Ecclesiarum in omnibus hisce libris V. T. reci- 
piendis non amplius sufficere videretur, unde apud aliquos 
doctores dubia excitata sunt, utrum de libris in canone 
hebraico non exstantibus aeque certo constaret, atque adeo 
controversiam in suo exordio repetendam esse ex Origenis 
recensione et comparatione Scripturarum ut erant in graeca 
et ecclesiastica editione, cum textu hebraico. 

1°. Id probatur ex nexu synohrono ortus controversiae 
cum amplissima diffusione recensionis Origenianae. A saecu- 
lo III. exeunte ad medium saec. IV. hexaplaris editio Ori- 
genis, ubi, quae deessent in hebraico textu, obelis transfixa 
notabantur, propagata erat ita, ut non modo « in erudito- 
rum libris reservaretur » (Hieron. ad Sunn. et Fretel.ep.106. 
n.2.), sed etiam omnes Ecclesiarum bibliothecas occupaverit; 
et siquis eam abolere vellet, quemadmodum ait s. Hierony- 
mus, « omnes Ecclesiarum bibliothecas damnare cogeretur; 
vix enim unus aut alter inveniebatur liber, qui ista non ha- 


libros Moysis et Iesu Nave, Iudicum et Regum, Paralipomenon, et qui 
pertinent ad reditum (ab exilio), ad haec Iobi et Salomonis et sexdecim 
prophetarum. Binis autem lectionibus peractis alius canat Davidis hy- 
mnos, et populus extrema versuum succimat. Postea Actus nostri (Apo- 
stolorum) legantur et epistolae Pauli adiutoris nostri, quas scripsit Ec- 
clesiis ductu Spiritus Sancti, et post haec diaconus vel presbyter legat 
Evangelia. » 


/ 

beret » (ad Aug. ep. 112.n.19); iamque « omnes Christi Eccle- 
siae tam Graecorum quam Latinorum Syrorumque et Aegy- 
ptiorum hane sub asteriscis et obelis editionem legerent » 
(Hieron. praefat. in Dan. T. V. p. 622.). In tanta autem 
horum exemplarium cum suis obelis propagatione simul pro- 
posita erat velut provocatio, ut diligentius inquireretur, 
qua ratione tam multa legerentur in editione ecclesiastica, 
quae ab Hebraeis non agnoscerentur. Atqui hoc ipso tempore 
primum audita est divisio librorum veteris Testamenti in 
óp.oAoYoup.svoug qui essent in confesso apud omnes, et ġyri- 
Aevop.svouc quibus contradiceretur, quam forte primus expli- 
cite declaravit Eusebius 1. VI.c.19, homo assiduus in operibus 
Origenis. Accedit quod illa controversia et librorum distin- 
ctio se continuit intra limites Ecclesiae graecae, ubi graeca 
editio sola exstabat, et cum signis Origenianis propagata 
est in bibliothecis Ecclesiarum. Contra vero in occidente 
editio ecclesiastica /atina diu ante Origenis recensionem 
derivata ex graecis exemplaribus adhuc illa signorum su- 
pellectili destitutis, perseveravit in publico usu esse absque 
signis Origenianis saltem usque ad s. Hieronymum (1). 
Quod enim ipse de latinis lectoribus codicum Origenario- 
rum ait, intelligi debet de graecis codicibus apud Latinos 
etiam propagatis. Hine eadem illa vetus editio latina abs- 
que ullo discrimine cum libris protocanonicis immixtos con- 
tinens deuterocanonicos felici et fortissimo velut aggere 
irruptionem illius controversiae et haesitationis a docto- 
ribus occidentalis Ecclesiae arcebat. Re etiam vera nullam 
videmus umquam in occidente dissensionem nisi apud s. Hie- 
ronymum, qui evidenter nititur comparatione oum libris 
Hebraeorum, et aliquam controversiae indicationem ex Grae- 
cis translatam apud Hilarium et Rufinum. Quisque iam 


(1) Hieronymus antequam ipse ex textu hebraico biblia latine ver- 
teret, instituit etiam emendationem veteris editionis latinae additis 
siglis diacriticis; sed in hoc labore non attigit ullo modo libros deu- 
terocanonicos; nec editio ita emendata nisi aliquot librorum in vulgus 
exiit, nec umquam videtur fuisse late diffusa, si Psalterium excipiatur, 
quod secundis curis Hieronymi iuxta LXX. emendatum adhuc nunc 
habemus in Vulgata. 

videt, tum conditionem graecae editionis Scripturarum eo 
tempore, quo primum occurrit vestigium controversiae , 
tum diversum statum quaestionis in occidente et in oriente 
conspirantem cum ipso diverso statu editionis ecclesiasti- 
cae in utraque parte Ecclesiae vehemens esse indicium, si 
non est certa demonstratio, controversiam ex ea quam di- 
ximus occasione, ortum habuisse (1). 

2. Ad eandem controversiae originem suadendam liceat 
addere animadversionem, quae saltem coniecturae loco va- 
leat. Mirum videtur, graecos doctores omnino plures librum 
Esther, qui sine dubio est in canone hebraico, non com- 
putare cum libris canonicis, sed cum iis qui in quaestionem 
vocati sint (&vvevopcvo)). Ita Athanasius, Nazianzenus, 
Amphilochius, Synopsis Athanasiana, Leontius, Nicepho- 
rus. Contra vero librum Baruch, qui iam diu inter hebrai- 
cas Scripturas non amplius exstat, collocant in suis cata- 
logis expresso nomine inter libros ab omnibus admissos 
Athanasius, canon 60.,Laodicenus, Cyrillus Hierosolym., 
Nicephorus Constantinopolitanus (inter scriptores Byzanti- 
nos post chronograph. Syncelli; apud Pithoeum cod. canon. 
p. 948; apud Montfauc. Bibl. Coislian. p. 204.); alii com- 
prehenderunt Baruch sub nomine Ieremiae, ut ex modo 
citationum constat.-Eádem ratione inter libros extra dubi- 
tationem positos referunt partes deuterocanonicas Danielis, 
ut tum ex Synopsi Pseudo-Athanasii et Chrysostomi (T. VI. 
p. 989.) tum ex citationibus clarum est. Atqui totus hic 
modus valde singularis librum unum, qui exceptis paucis 


(1) Quisquis aliqua attentione comparaverit statum quaestionis de 
canone V. T. ante et post Origenem, vel etiam solum consideraverit du- 
bitationes Patrum saeculi IV. et V, imo quisquis noverit, quid fuerint 
et spectaverint hexapla; non poterit non mirari de hac recentiorum 
quorundam assertione, audeo dicere, absurda. « Origenes praeprimis 
effecit, ut fixus canon Scripturarum constitueretur... Per eius hexapla 
horumque auctoritatem et diffusionem libri deuterocanonici exclusis du- 
bitationibus universalem usum in Ecclesia nacti sunt. Quodvis dubium 
in eorum usu disparuit, atque ita canon integer V. T. in ea extensione, 
qua illum adhuc habemus, potissimum operáà Origenis ab omnibus sus- 
ceptus est » Lexic. Eccles. Friburg. T. VII. p. 835. sub v. Origenes. Ita 
eruditi aliquando historiam non narrant sed confingunt, 

capitibus est in canone Hebraeorum, collocandi inter eos 
qui apud Hebraeos non sint, et ita inter &vctAevopsvouc; vi- 
eissim vero librum alterum qui in hebraeo non exstat, et 
libri adhuc tertii partes deficientes in canone Hebraeorum, 
connumerandi libris penes Hebraeos admissis et ita o1.02o- 
Y9»psvote, totus inquam hie distributionis modus plenis- 
simam habet explicationem in hypothesi; quod Origenis 
hexaplaris editio illis doctoribus pro norma fuit in cen- 
sione canonis; hac autem hypothesi non admissa explicari 
vix potest. 

Nam librum Baruch repererat Origenes versum a LXX 
interpretibus in linguam graecam, atque ideo signa ei ap- 
posuit non velut libro deficienti sed velut exstanti in textu 
hebraico. Constat id ex celebri codice Chisiano, ex quo Si- 
mon de Magistris edidit librum « Daniel secundum LXX.» 
Ibi p. 112 post Ieremiam exstat liber Baruch « secun- 
dum LXX » (1). Iamvero illie non singulae lineae obelo — 
transfixae sunt, ut fit in libris hebraice non repertis; sed 
imo solum hine inde in quibusdam locis per obelos — in- 
dicatur differentia versionis LXX ab hebraico textu, quem 
ergo Origen adhuc praesto fuisse recte colligimus. Ita mihi 
vir doctus bibliothecae Chisianae praefectus testatus est. 
4 Obeli — solum hine inde in quibusdam locis reperiuntur, 
rari admodum lemnisci. » Insuper in codice syriaco hexa- 
plari bibliothecae Ambrosianae exstant huius eiusdem libri 
Baruch lectiones variae ex 'Theodotione additis signis Ori- 
genianis (Eichhorn Repertor. T. III. p. 170.). 'Theodotion 
ergo versionem graecam instituerat, ac proinde textum he- 
braicum saeculo II. superstitem fuisse dicendum est. Ac- 
cedunt ad confirmationem dicta veterum. Ab ipso Origene 
in catalogo quem describit ab Hebraeis adoptatum ( Eu- 
seb. VI. 25.), ponitur « Ieremias cum lamentationibus et 
epistola (i. e. cum nostro cap. VI. Baruch) in uno libro; 
in Const. Apostol. 1. V. c. 20. affirmatur, eo adhuc tem- 
pore (saeculo III.) Baruch legi consuevisse in synagogis, 


(1) In fine libri adscripta est adnotatio Bapouy oAog eei ou xata 
rou; o: Nempe textus LXX per totum eollatus est cum textu hebraico et 
suis locis obelis distimctus. 


COUR ER nag m —-—— 


— 451 — 
et Epiphanius (forte ex Origene) ponit Baruch inter 


libros, quos habebant Iudaei reduces ab exilio ( Hae- 
res, VIII, n. 6.). 

Porro partes Danielis quae nunc hebraice non amplius 
supersunt, non secus ac librum Baruch reperit Origenes 
versas a LXX, et eas non obelis — sed partim lemniscis Z 
notavit, partim reliquit absque siglis, ut designarentur 
velut exstantes in textu hebraico, quemadmodum palam 
facit idein codex Chisianus, ex quo Simon de Magistris 
versionem Danielis secundum LXX et secundum Theodo- 
tionem cum signis Origenianis edidit. Theodotionem illas 
partes vertisse in graecum alioquin constat (iuxta Theo- 
dotionem enim habemus eas in nostra Vulgata); exstitisse 
autem etiam versionem Aquilae et Symmachi colligit de Ma- 
gistris ex ipso codice Chisiano, in quo primis versibus c. 18. 
h. e. historiae Susannae adduntur lemnisci c» cum litte- 
ris A. 2. ©. quibus significetur tres interpretes Aquilam, 
Symmachum, Theodotionem sensu convenire cum LXX. (Da- 
niel secundum LXX. p. 77. 81.). 

In hoc igitur statu editionis hexaplaris (1) non est mi- 


(1) Hexapla Origenis sex columnis continebant 1. textum hebraicum 
litteris hebraicis, 2. eundem textum litteris graecis, 8. versionem Aqui- 
lae, 4. Theodotionis, 5. Symmachi, 6. versionem ecclesiasticam LXX, ad 
cuius correctionem, et ad exhibenda ea omnia, quibus haec versio a textu 
hebraico discreparet, totum opus maxime spectabat. Ideo in hac versione 
ecclesiastica si quid esset, quod deerat in hebraico, apposuit Origenes 


obelos —-; si quid in ea deesset, quod exstabat in hebraico, illud sup- 
plevit ex aliis versionibus addito asterisco :*K; lemnisci «> autem (de 
quibus eruditi disputant) probabilius addebantur « iis locis, quae s. Seri- 
pturae interpretes eodem sensu sed diversis sermonibus transtulerunt », 
ut ait s. Isidorus Origin. I. c. 20. (de Magistris l. c. p. XXIV.). Iam vero 
non est putandum, ipsa hexapla quae ultra 50. volumina magnae molis 
implebant, tam late propagari potuisse, ut supra indicavimus; sed solus 
textus graecus versionis ecclesiasticae LXX cum suis signis diacriticis 
per Ecclesias diffundebatur. Hinc patet, quomodo Baruch et partes Da- 
nielis, etiam quando textus hebraicus non amplius supererat, ex addi- 
tis vel non additis signis in versione hexaplari, & multis potuerint 
credi adhuc exstantes in canone Iudaeorum. 

Praeter hexapla edidit Origenes adhuc tetrapla et octapla, quorum 
priora comprehüendebant quatuor columnis quatuor versiones graecas, in 

rum, à doctoribus quibus illa pro norma erat, Baruch et 
partes deuterocanonicas Danielis poni inter libros ab omni- 
bus admissos. Contra vero initium libri Esther in hexaplari 
editione erat somnium Mardochaei (in Vulgata e. XI) (1) 
praefixis obelis — per integruim caput, ut nune adhuc com- 
paret in codice Árundeliano edito ab Usserio (Syntagma 
de LXX versione ete. Londini 1655. p. 111. 112. ). Obeli 
vero significabant, locum non exstare in textu hebraico. 
Inde pronum erat, ut illa hexaplari norma semel praesti- 
tuta doctores iidem librum Esther simpliciter ad ġvytiňsyo- 
u:vou; numerarent. 

9'. Denique magna consensione doctores illi, qui hane 
de libris deuterocanoniecis controversiam indicant, appellant 
ad numerum 22 litterarum hebraicarum , atque hoc ipso 
modo numerandi ostendunt, se pendere a censione hebraica. 
Ita libros numerant non solum illi, qui evidenter cano- 
nem exhibent hebraicum, ut Origenes, Epiphanius, Hila- 
rius, quos imitantur Cassiodorus, Beda, Anastasius Sinaita 
iunior, Primasius, Agobardus;sed eidem numerationi insi- 
stunt etiam alii, qui de libris agunt quatenus apud Chri- 
stianos unanimi consensu recipiuntur, ut Athanasius, Cy- 
rillus Hierosol., Synopsis Athanasiana; iidemque indicant 
illam plurium librorum in unum coagmentationem , quam 
in censione Hebraeorum observari ab Origene didicerant. 
Imo etiam disertis verbis aliquando sjgnificant, rationem 
ponendi librum inter admissos ab omnibus vel inter con- 
troversos ex eo pendere, utrum is liber sit vel non sit in 
canone hebraico. Ita auctor Synopsis Athanasianae pri- 
mum ponit Esther inter libros, qui non censentur in ca- 
none, leguntur tamen catechumenis; tum subdit: « ali- 
qui tamen veterum dixerunt, apud Hebraeos etiam Esther 
poni in canone, hine vero Ruth ut unum librum computari 


posterioribus ad hexapla additae erant in duabus ulterioribus columnis 
versiones quinta (reperta in doliis Hierichunte sub Caracalla) et sexta 
(inventa Nicopoli ad Actium sub Alexandro Severo). 

(1) Etiam in Synopsi Áthanasiana quae librum Esther seiungit a 
canonicis, diserte assignatur hoc libri initium: « Anno secundo regnante 
Artaxerxe, prima die mensis Nisan etc. » quod est nostrum caput XI. 


Y, 2. 8Q. 

cum libro Iudicum, atque ita iterum numerum 22 expleri 
librorum , qui apud ipsos sunt in canone. » Atqui utrum 
liber aliquis in canone Hebraeorum admissus sit an secus, 
iidem doctores imprimis intelligebant ex signis hexaplari- 
bus Origenis. Omnibus igitur consideratis omnino prima 
occasio controversiae ab illa Origenis editione repetenda 
esse videtur (1). 


THESIS XIII. 


Patres saeculi IV. et V. catalogos librorum Scripturae 
deficientes exhibent non velut canones conclusos 
sed velut supplendos. 


« De libris veteris Testamenti, qui in hebraica censione non ex- 
» Stant, hic IV. et V. saeculi erat status quaestionis: 1°. Patres complu- 
» res illius aetatis indicant controversiam aliquam de hisce libris fuisse 
» inter ipsos doctores catholicos; attamen 2°. nullus Patrum rata sen- 
» tentia umquam negavit, illos libros inter sacras Scripturas recensen- 
» dos esse; unde canones deficientes [V. et V. saeculi non ad negationem 
n pertinent sed ad stadium inquisitionis ante definitivam iudicium, et 
n scopum habent complectendi solos libros ab omnibus sine controversia 
» admissos pro divinis, excludendi certo non divinos, designandi con- 
n itroversos, prae quibus canones non conclusi erant, sed postmodum re 
» eliquata supplendi. » 


In hae thesi declaramus genuinum sensum illorum Pa- 
trum, qui canones Seripturarum exhibent deficientes. Et 
primum quidem ipsa eorum testimonia describemus, ex qui- 


(1) Hanc sententiam de statu quaestionis ante Origenem et de ortu 
controversiae non ante saeculum III.labens aut IV. iniens nos quidem 
convicti rationibus, quas exposuimus, veram aut saltem probabilissimam 
putamus; sed longissime absumus, ut existimemus ab ea pendere defen- 
sionem theologicam canonis Scripturarum. Eius certitudo nititur funda- 
mentis multo firmioribus. Etiamsi enim dubia quae de libris deuterocano- 
nicis comparent saeculo IV, pertingerent usque ad saec. III. et II; id qui- 
dem mirum videretur, sed non ideo iudicium Ecclesiae infallibilis minus 
firmum, et ex eo Traditio apostolica minus certa maneret. Haec animad- 
versio non fuisset necessaria pro iis, qui dignantnr nostras theses in- 
vicem conferre; sed non defuerunt, qui obiicerent, nostram defensionem 
canonis totam niti hac explicatione duplicis status controversiae prio- 
ribus saeculis, quam ipsi dicunt incertam hypothesin. Appelletur hypo. 
thesis, si placet; quamvis ea rationibus firmior videatur quam multae 

bus manifestum erit, non posse probari illorum theologo- 
rum sententiam, qui affirmant omnes hos Patres nihil aliud 
quam historice tantummodo canonem Hebraeorum referre 
voluisse; cum ipsa verba Patrum clarissime exhibeant con- 
troversiam , quae erat inter Christianos. Tum altero loco 
statuemus certa principia ad verum sensum illorum cano- 
num intelligendum. 

I. Sunt aliquot Patres, qui re ipsa non Christianorum 
sed tantummodo Iudaeorum sententiam referunt de numero 
librorum Scripturae, et qui propterea ad praesentem quae- 
stionem nullo modo pertinent, nec ullam circa canonem 
Ecclesiae creare possunt difficultatem. Imprimis praeter 
Melitonem et Origenem (th. XII. n. I) a censu Patrum qui 
difficultatem creare possent, seiungendus est Epiphanius, qui 
Haeres. VIII. n. 6. et l. de Ponder. ac mensur. n. 4. 22. 23. 
profitetur se canonem describere, ut & Iudaeis receptus est. 
Haeresi vero LXXVI. confut. 5. T. I. p. 941. solum sum- 
matim nominat libros viginti septem V. T. ac cum illis 
libros Sap. Ecclesi. et dein in confuso « omnes universim 
Scripturas divinas. » Seiungendus etiam Hilarius, qui di- 
recte non agit de canone Scripturarum , sed de mystica 
significatione et plenitudine numeri 22 secundum litteras 
hebraicas, eàáque occasione describit 22 libros Hebraeorum, 
ut penes eos numerari ab Origene acceperat. Tantum vero 
abest a sententia, ac si illa plena esset numeratio omnium 
librorum divinorum, ut si numerus litterarum graecarum 
et latinarum assumatur, duos libros Tobiae et Iudith illis 22 
addi posse moneat ad numerum 24 complendum ( Hilar. 
praefat. in Pss. n. 15. T. I. p. 10.). 

Reliqui sunt, qui potissimum difficultatem creare exi- 
stimantur ex IV. et ineunte V. saeculo, Athanasius ep. fe- 
stali T. I. p. 961. ed. Maur. Paris 1698; Gregorius Naz. 
carm. 12. al. 94. T. II. p. 259. ed. Maur.; Amphilochius in 
iambis ad Seleuc. ibid. p. 1103; Cyrillus Hieros. catech. IV. 


aliae sententiae, quae a nonnullis appellantur theses demonstratae; 
neque tamen ideo theologicam demonstrationem dogmatis, sed tantum- 
modo aliquam explicationem obortae olim controversiae et modi Tra- 
ditionis in ea constituimus. 

n, 33. sqq.; Synopsis Athanasio tributa (inter Opp. T. II. 
p. 126); Canon Apostol.85". (al. 84. vel 76.Coteler. PP. App. 
T.I.p.448; Hard.Concil. I. p.30); Concilium Laodic. can. 60" 
Hard. I. p. 791; Hieronymus Praefat. in ll. Salomonis (cf. 
Prolog. galeatum, Praefationes in Esdr. , Tob. , Iudith, 
Paralipomen., Prolog. in lerem.); Rufinus de Symbol. 
n. 97. 98. | 

Quoniam interest ipsa verba prae oculis habuisse, te- 
stimonia praecipua transcribam. 

Athanasius l. c. ita loquitur (1). « Quia vereor, ne 
aliqui.... de cetero impingere incipiant in libros dictos 
apocryphos decepti nominum cum genuinis libris similitu- 
dine,... monens scribo propter necessitatem et utilitatem 
Ecclesiae... Evangelistae Lucae forma utar dicens et ego: 
quoniam quidem aqui conati sunt ordinare sibi, quae apo- 
crypha dicuntur , et haec immiscere Scripturae divinitus 
inspiratae , de qua plenam habemus persuasionem , sicut 
Patribus tradiderunt, qui ab initio ipsi viderunt et mini- 
stri fuerunt sermonis; visum est et mihi... ordine expo- 
nere libros in canone positos, et traditos, et divinos cre- 
ditos... Sunt igitur V. T. libri omnes numero 22; tot 
enim etiam litteras, ut audivi, apud Hebraeos esse tradi- 
tum est. Ordine ac nomine singuli sunt ita. Primus Ge- 
nesis... Iudices et post hunc Ruth; rursum ex ordine qua- 
tuor Regum, quorum primus et secundus in unum librum 
computantur, tertius et quartus pariter in unum... Pro- 
phetae duodecim (minores) in unum librum numerati; dein 
Isaias, leremias et cum ipso Baruch, Lamentationes, epi- 
stola... Hactenus V. T. libri sistuntur. » Numerat scilicet 
omnes protocanonicos excepto l. Esther et addito l. Baruch. 
Tum ponit catalogum omnium librorum N. T. et conclu- 
dit: « Hi sunt salutis fontes, ut qui sitit, horum eloquiis 
impleatur; in his solis pietatis doctrina annuntiatur; nemo 
iis addat, neque ab iis aliquid subtrahat. De his Dominus 


(1) Epistolam festalem genuinum Athanasii foetum esse Maurini 
non dubitant T. I. p. 958. cf. etiam Ceillier T. 1I. p. 280; cl. Vincenzi 
contra suadere conatur, eam non esse Athanasii (Sessio 1V.Trident.Conc. 
vindicata p. 103). 

Sadducaeos pudore affecit... Sed maioris accurationis causa 
scribendo etiam illud necessario addo, quod scilicet sunt etiam 
alii libri ezstra hos, non in canonem quidem redacti , sed 
a Patribus designati, ut legantur recenter accedentibus et 
volentibus institui in doctrina pietatis: Sapientia Salomo- 
nis, et Sapientia Sirach, et Esther, et Iudith, et Tobias, 
et doctrina quae dieitur Apostolorum, et Pastor. At vero, 
dilecti, dum et illi sunt in canone et hi leguntur, nuspiam 
apocryphorum mentio habetur, sed haereticorum sunt com- 
mentum... ut velut vetera proferentes occasionem habeant 
fallendi simplices. » 

Synopsis Athanasiana in numerandis libris sequitur 
ipsum genuinum Athanasium. Nonnulla tamen singillatim 
cirea illam observanda sunt. Statim initio declarat , ser- 
monem esse de libris Scripturae, qui sunt penes Chri- 
stianos. « Omnis nostra Christianorum Scriptura divini- 
tus inspirata est; libros autem non indefinitos habet, 
sed definitos et certo canone comprehensos. » Numerat de- 
inde 22 libros ut Athanasius, indicans singulorum initium, 
ex quo videmus partes deuterocanonicas Danielis et Esther 
non distingui a partibus protocanonicis; l. Daniel enim in- 
cipit ab historia Susannae (Vulg. c. XIII.), l. Esther a 
somnio Mardochaei (Vulg. c. XI. v. 2); ille totus inter 22, 
hic sicut apud Athanasium totus extra eum numerum po- 
nitur inter libros, «qui non sunt quidem in canone sed le- 
guntur tantum, » et « quibus contradicitur » (1. c. p. 168. 
201). Additur nihilominus monitum p.129, « iuxta quosdam 
veterum hunc librum Esther apud Hebraeos inter canonicos 
censeri; » propterea admisso illo in canonem , iungendum 
esse librum Ruth cum libro Iudicum , ut maneat nume- 
rus 22. In enumeratione librum Baruch non nominat, 
sed in analysi subiecta catalogo recenset p. 167 cum Iere- 
mia « et Baruch et Lamentationes et epistolam; » unde ma- 
nifestum fit, in catalogo haec omnia comprehendi nomine 
Ieremiae. 

Post libros in canone positos sequitur duplex alius 
ordo tam veteris quam novi Testamenti: ponuntur nempe 
a) libri quibus contradicitur (&vvAevop.evow), ©) apocryphi. 

Ad libros controversos seu &vcsyopzvoug pertinent « Sa- 
pientia Salomonis, Sapientia Sirach , Esther , Iudith, et 
Tobias. Cum his etiam numerantur sequentes: Machabaeo- 
rum libri quatuor, Ptolomaici, Psalmi et canticum Salo- 
monis, Susanna. Hi sunt libri controversi V. T. » Sequitur 
classis apocryphorum, inter quos sunt « libri Sophoniae 
prophetae, Zachariae patris Ioannis, Baruch , Habbacuc , 
Ezechiel, Daniel falso inscripti » (j:o3smwpaox) (1). 

Gregorius Naz. et Amphilochius , si carmen ad Seleu- 
cum Amphilochii est et non etiam ipsum Gregorii, monent 
imprimis sicut Athanasius et auctor Synopsis, catalogum 
ss. librorum se designare, ut fideles ab apocryphis sibi 
caveant, librorum inquam, quos in canone esse iam certo 
constet. Ita Gregorius: « ne peregrinis libris decipiaris 
mente; sunt enim multa prava figmenta sub falsis inseri- 
ptionibus: accipe, amice, hunc a me numerum librorum, 
qui definito iudicio inserti sunt » cov iyxptrov dptuov. Nu- 
merat eosdem 22, quos Athanasius omittens et ipse librum 
Esther, et in N. T. recenset omnes omissa Apocalypsi. 
Tum concludit: « habes omnes; si quid extra hos est, non 
est in genuinis Scripturis » (óox ¿v qvasixw). In carmine 
ad Seleuc. eadem est Scripturarum numeratio ; liber Esther 
vero dicitur poni a quibusdam in canone ut certus, «ws 
mpoceyxptvouct; in libris N. T. indicatur controversia de epp. 

Heb. 2. Pet. 2. et 3. Io. Iud^ et de Apocalypsi; epistola vero 

Iacobi numeratur inter Scripturas indubitatas. Conclusio: 
« hic certiss?mus fuerit canon Scripturarum divinitus in- 
spiratarum » óutoç apeu so ra. coc XGvov &y &w Twy Üsomvzu- 
G6 ^70 vy Ye*xqoov. 

Cyrillus Hieros. eodem prorsus modo ut Patres hactenus 
commemorati, haec duo significat, videlicet in recensendo ca- 
talogo librorum sacrorum scopum sibi esse praefixum prae- 
muniendi catechumenos ab apocryphis, nec alios numerandi 
quam libros unanimi consensu ab omnibus admissos. « Stu- 


(1) Patet per se, libros Susannae, Baruch etc. hic memoratos diver- 
Sos esse a genuinis, quos supra posuit inter canonicos. Liber Baruch 
apocryphus syriace exstat in Polyglottis Parisieusibus et Londinensibus 
(T. IV.) sub nomine Zpistolae primac. 

diose ab ipsa Ecclesia disce, qui sint veteris Testamenti 
libri, qui vero novi; nec quidquam apocryphorum legas. Qui 
nescis, quae apud omnes in confesso sunt, quid circa dubia 
frustra laboras (1)? Lege divinas Scripturas, illos 22 li- 
bros V. T. à LXXII interpretibus translatos... Horum 22 
libros lege, cum apocryphis autem nihil habeto commune. 
Hos solos studiose meditare, quos etiam in Ecclesia cum 
certa fide (uzta mxóġnoias) legimus. Multo prudentiores et 
religiosiores te erant Apostoli et veteres Episcopi, Eecle- 
siae praesides, qui eoa tradiderunt. Tu ergo, Ecclesiae filius 
cum 818, ne transponas terminos. » Sequitur recenaio libro- 
rum V. T. secundum numerandi modum Hebraeorum; cum 
Ieremia vero ut librum unum ponit « Baruch et Lamenta- 
tiones et epistolam, » sicut ab Athanasio factum esse vi- 
dinus. Esther numerat inter 22 canonicos, et ideo ad nu- 
merum servandum iungit Ruth cum Iudic. in unum. In 
N. T. ponit omnes excepta Apocalypsi. Concludit: « reliqua 
omnia extra sunto in secundo loco, et quae in Ecclesia non 
leguntur, ea neque privatim legas, sicut iam audisti. » In- 
dieat videlicet Cyrillus, quod alii Patres illius aetatis di- 
stincte docent, tres esse ordines librorum, primo loco 22 ex 
canone Hebraeorum, secundo loco alios libros legendos, tertio 
apocryphos qui in Ecclesia non leguntur, nec privatim le- 
gendi sunt. Quod ait editor Opp. Cyrilli Touttée, in se- 
cundo loco iv Š:zutzp idem esse ac im nullo loco, tum per 
se absurdum est nec ullo modo exemplis ab eo allatis pro- 
batur, tum repugnat doctrinae omnium Patrum illius aeta- 
tis ac praxi omnium Ecclesiarum et ipsius Cyrilli senten- 
tiae, qui libris extra numerum 22 positis tamquam Scripta- 
rà S&cra utitur in hoc ipso catecheseon opere (vide p. 417.). 

Hieronymus in Prologo galeato recenset solos libros 
V. T. qui &dhuc exstant in hebraico textu, quos omnes in 
latinum vertendi tum iam consilium inierat. His itaque 
libris qui hebraice supersunt, iste prologus, inquit, est « vel- 
ut galeatum principium, ut scire valeamus, quidquid ex- 
tra hos est, inter apocrypha esse ponendum, Igitur Sapien- 

(1) 'O yap ta mapa masiy ópoħoyoupeya pn Eus, Ti TEI TA Gu Qi - 
Ao Eya T&AOATUQEIG MATNY, 

tia quae vulgo Salomonis inscribitur, et Iesu filii Sirach 
liber, et Iudith et Tobias et Pastor (1) non sunt in canone. 
Machabaeorum 1". librum hebraicum reperi; 2". graecus 
est, quod ex ipsa quoque phrasi probari potest. Quae cum 
ita se habeant, obsecro te lector, ne laborem meum repre- 
hensionem existimes antiquorum. » Qui igitur libri inter 
hebraicas Scripturas et in censione etiam Hebraeorum re- 
periuntur, dicuntur a s. Hieronymo esse in canone ; qui 
vero in usu quidem, sunt ecclesiastico sed extra illum nu- 
merum, dicuntur apocryphi non absolute, sed prae illo ca- 
none h. e. in illo numero non comprehensi. Hoc sensu re- 
lativo ad canonem librorum qui admittantur etiam ab He- 
braeis et nullibi vocentur in dubium, nomen apocryphi 
h. l. intelligi debere, patet tum ex contextu tum ex addita 
monitione, ne quis hunc laborem quo'solos libros hebraicos 
vertit, reprehensionem existimet antiquorum. His namque 
verbis satis indicatur, penes Christianos inde a prima an- 
tiquitate istud inter libros discrimen non fuisse agnitum. 
Patet deinde idem evidenter ex modo, quo ipse Hieronymus 
utitur libris extra Iudaeorum canonem positis (p.418. sq.), 
postremo ex diserta attestatione, qua s. doctor ipse hos 
libros in usu Écclesiae christianae fuisse, confirmat in pro- 
logo ad libros Salomonis. 

Hoc in prologo ad ll. Salom. simul prae oculis habet 
canonem Iudaeorum et usum Ecclesiae, atque inter utrum- 
que discrepantiam conciliare conatur. Postquam indicavit li- 
bros Ecclesiastici et Sapientiae inter Hebraeorum Scripturas 
non admitti, haec subiicit. « Sicut ergo Iudith et Tobiae 


(1) Quod nomine Pastoris Hieronymus non opus notissimum Hermae 
sed librum Iudaicum nemini auditum indicaverit, aut pro voce Pastor le- 
gendum sit PAZopator et intelligatur 3" Machabaeorum, haec nihili sunt; 
quod in codice Urbinate nomen Pastor omittitur, commodum quidem sed 
vix probabile argumentum. Nihil succurrit melius, quam quod Hierony- 
mus aliud agens inter dubios libros V. T. voluerit etiam obiter monere 
de hoc opere N. T. a nonnullis vetustis PP. citato sub nomine Scripturae. 

Ridiculum est, quod legitur apud Ioannem Sarisburiensem (ep. 172. 
Bibl. Max. T. XXIII. p. 468.), ubi Jeremias et B. (Baruch) dicuntur vi- 
disse et legisse librum Pastoris!!, qui ergo fuisset liber V. T. Sed pro- . 
babiliter pro Ieremia et B. legendum Zeronymwus et Beda. 

FRANZELIN, 80 

et Machabaeorum libros legit quidem Ecclesia, sed eos inter 
canonicas Scripturas non recipit, sic et haec duo volumina 
legat ad aedificationem plebis, non ad auctoritatem eccle- 
siasticorum dogmatum confirmandam. Si cui sane LXX 
interpretum magis editio placet, habet eam a nobis olim 
emendatam; neque enim nova sic cudimus, ut vetera destrua- 
mus. » Videlicet hos omnes libros habet Ecclesia in sua 
lectione , siquidem omnes accepit sibi traditos in editione 
ecclesiastica graeca Alexandrina; non tamen accepit eos in 
illo canone, qui hebraicas tantum Scripturas complectitur. 
Porro ex hoc ipso librorum defectu in canone hebraicarum 
Seripturarum de pari illorum auctoritate apud quosdam 
tum temporis quaestiones ortae erant; unde Hieronymus 
(Prolog. in 1l. Salom. iuxta LXX. T. X. p. 436) eos appellat 
libros dubios in comparatione cum certis, quales erant Seri- 
pturae hebraicae. « In Sap. et Ecclesi. calamo temperavi, 
inquit, tantummodo canonicas Scripturas vobis emendare 
desiderans, et studium meum certis magis quam dubiis com- 
mendare. » Hinc factum est, ut non ubique et apud omnes 
pari confidentia adferri potuerint ad auctoritatem ecclesia- 
sticorum dogmatum confirmandam. Ipsemet Augustinus qui 
certe hos omnes libros habuit in canone Ecclesiae Africa- 
nae, fatetur tamen quaestione nondum plene liquida, « ad- 
versus contradictores non tanta firmitate proferri, quae seri- 
pta non sunt in canone Iudaeorum » Civ. Dei XVII. c. 20. 
n. 1; idque fatetur simul attestans, libros eosdem «ab Ec- 
clesia maxime occidentali antiquitus in auctoritatem recipi 
meruisse. » 

Ex dictis clarum est, longe diverso sensu libros apo- 
eryphos appellari ab Hieronymo in Prologo galeato quam 
in aliis locis pluribus, ubi apoeryphas Scripturas plane re- 
pudiat. Quando in Prologo ad Matth. T. VII. p. 6. appel- 
lat «apocryphorum naenias mortuis magis haereticis quam 
ecclesiasticis vivis canendas, » agit de apocryphis Evan- 
gelis; quando in Is. LXIV. 4. T. IV. p. 761. et contr. 
Rufin. 1. II. n. 26. T. II. p. 619. praecipit: « apocry pho- 
rum deliramenta conticeant, » respicit apocryphos libros, 
quales erant « Ascensio Isaiae » et « Apocalypsis Eliae. » 

Simili modo loquitur de Pseudo-Esdra in Prolog. in Esdr. 
et contr. Vigilant. n. 7; de Evangelio Iacobi contr. Helvid. 
n. 8; de apocryphis libris nomine Patriarcharum et Prophe- 
tarum inscriptis contr. Rufin. T. II. p. 528; contr. Vigi- 
lant. l. c.; in Eph. V. 30. T. VII. p. 659. Plane ergo erra- 
vit, qui has omnes apocryphorum reprehensiones ad illa 
etiam pertinere dixit, quae in Prologo galeato apocrypha“ 
nominantur (Folia trimestr. Tubing. 1839. p. 291). 

Vides apud s. Hieronymum eo fere modo, quo apud alios 
Patres huius aetatis et sententiae, distingui tres librorum 
classes: eorum qui sunt in canone hebraico et omnibus certi; 
eorum qui leguntur suntque in usu ecclesiastico, sed non 
sunt in canone hebraico, atque ex hac ratione dubii et prae 
canone hebraico apocryphi; postremo eorum qui certo ad 
Scripturas non pertinent, sed sunt apoceryphi repudiandi. 

Rufinus eadem habet, quae Patres graeci paulo ante ci- 
tati et quae Hieronymus. Primum ait, velle se enumerare 
« novi ac veteris Testamenti volumina, quae secundum ma- 
iorum Traditionem per ipsum Spiritum Sanctum inspirata 
creduntur et Ecclesiis Christi tradita; » quae quidem sen- 
. tentia praefixa .enumerationi duplicis ordinis librorum Ec- 
clesiae traditorum, videtur omnino pertinere ad illum utrum- 
que ordinem. Sequitur catalogus protocanonicorum V. T. 
et nullo dempto omnium librorum N. T. cum conclusione: 
« Haec sunt, quae Patres intra canonem conoluserunt, et 
ex quibus fidei nostrae assertiones constare voluerunt. » 
Patres hic appellati non possunt esse alii praeter eos IV. 
saeculi, quos nominavimus. Prosequitur Rufinus: « Scien- 
dum tamen est, quod et alii libri sunt, qui non canonici sed 
ecclesiastici a maioribus appellati sunt, id est Sapientia quae 
dieitur Salomonis, et alia Sapientia quae dicitur filii Sirah.... 
: Eiusdem vero ordinis libellus est Tobiae, et Iudith et Ma- 
chabaeorum libri... Quae omnia legi quidem in Ecclesiis 
voluerunt, non tamen proferri ad auctoritatem ex his fidei 
confirmandam. Ceteras vero scripturas apocryphas nomina- 
runt, quas in Ecclesiis legi noluerunt.» 

Ubinam ante Rufinum libri controversi a maioribus fue- . 
rint « ecclesiastici » appellati hoc expresso nomine ad distin- 

e 

ctionem a libris canonicis et extra controversiam positis, 
non apparet. Videtur Rufinus prae oculis habuisse distin. 
ctionem Eusebii scriptoris ipsi notissimi, cuius historiam 
verterat in latinum; ex Eusebio ergo declaratio huius ap- 
pellationis petenda est. Is autem distinguit Scripturas ca- 
nonicas quae numquam in controversiam vocatae sunt, et 
Scripturas de quibus a nonnullis dubitatur, quae tamen 
« in plerisque Ecclesiis sunt publicae,» « quae plerisque sunt 
probatae, » quae « plerisque ecclesiasticorum virorum sunt 
cognitae n Euseb. H. E. 1. III. cc. 25. 91. Redit ergo distin- 
ctio Rufini in libros canonicos et ecclesiasticos ad illam al- 
teram in libros ċuoħoyovm:voug, de quibus nulla umquam erat 
dubitatio, etin libros gyttàsyomsvouę, qui licet in usu essent 
publico tamquam Scriptura sacra, a quibusdam tamen in 
quaestionem vocabantur. 

Reliqui sunt duo canones Laodicenus LX. et ultimus in- 
ter apostolicos. Laodicenus sive sit genuinus huius Conci- 
lii celebrati post medium saeculum IV. sive sit ei suppo- 
situs (1), nihil ditfert ab iis, quae ex aliis graecis PP. hu- 
ius aetatis adtulimus. Primum scilicet severe proscribuntur 
libri apoeryphi; tum recensentur libri, « quos legi oportet 
veteris Testamenti » 22 secundum numerationem hebrai- 
cam. lungit autem, ut apud Athanasium et Cyrillum fieri 
vidimus, uno libro cum Ieremia « Baruch et 'Threnos et 
epistolas. » In N. T. concors cum Gregorio Naz. et Cyrillo 
Hierosol. recenset omnes excepta Apocalypsi. 


(1) Ratio qua plures vetustiores et recentiores eruditi hunc cano- 
nem non genuinum esse putant, una fere est, quod collectores canonum 
saeculo VI, Dionysius Exiguus, Martinus Bracarensis, et inter Graecos 
Ioannes Ántiochenus canones alios quidem huius Concilii, non tamen 
hune 60" susceperunt in suas collectiones. Quod vero aliqui appellant 
ad vetustos graecos codices, qui habeant solum 59. canones Laodicenos, 
fallax est; in illis enim codicibus ut etiam in Nomocanone Photii (Mai 
Spicil. Rom. T. VII. P. II. p. 181.) ponuntur 59'"*, et 60^. ambo sub uno 
numero (Hefele Hist. Conc. T. I. p. 750.). Porro plures eruditi hoc Con- 
cilium ab Arianis Episcopis celebratum dicunt, et Theodosium Arianum 
existimant potissimum auctorem canonum, qui tamen deinceps, ad di- 
Sciplinam quod pertinet, ab Ecclesia sint adoptati (Pagii Critica ad 
Annal. Baronii anno 314. n. 25. Opp. Baronii T. III. p. 587.). 

Ultimus inter sic dictos canones apostolicos et, ut recen- 
tiores eruditi consentiunt, additus reliquis etiam tempore 
novissimus , nullius est auctoritatis non solum dogmatice 
sed etiam historice spectatus. Non habet auctoritatem dog- 
maticam; imprimis enim canones hi apostolici sin minus 
& Gelasio certe ab Hormisda Pontifice (Decret. de libris re- 
cipiendis) recensiti sunt inter libros apocryphos. Praeterea 
quamvis quinquaginta priores à Dionysio Exiguo latinitate 
donati paulatim etiam in occidentali Ecclesia fuerint sus- 
cepti, posteriores tamen 35 numquam admissi sunt. Nul- 
lius est auctoritatis historice, saltem si accipiatur ut re- 
censio librorum sacrae Scripturae, multoque magis si in- 
telligatur ut recensio plena. Sunt enim in hoc canone multa 
prorsus singularia, quae in nullo alio ss. librorum catalogo 
umquam visa, huius auctoris, quisquis fuerit, specialibus 
adiunctis vel singulari ingenio tribui debent. Huiusmodi 
sunt, quod licet omittat alios libros deuterocanonicos V. T., 
tamen ponit ¿res libros Machabaeorum, et secundum quos- 
dam codices etiam Iudith in mediis libris protocanonicis; 
quod extra numerum pfotocanonicorum, ubi alii deuteroca- 
nonicos ponunt inter libros legendos, ipse memorat solum 
librum Ecclesiastici omittens etiam l. Sapientiae, licentia 
inaudita. Omnium vero alienissimum est, quod inter libros 
N. T. idque ante librum protocanonicum Actuum ponit duas 
epistolas Clementis et octo libros Constitutionum apostoli- 
carum. 

Ceterum ipsi Graeci, qui hunc etiam canonem in suo 
Concilio Trullano susceperunt velut ab Apostolis profectum, 
videntur illum intellexisse non ut recensionem librorum 
solius divinae Scripturae, sed ut catalogum librorum, qui 
sive ex libris Scripturae sive ex aliis maximae auctoritatis 
commendentur prae reliquis ad lectionem ; certe numquam 
eum habuerunt ut canonem plenum librorum Scripturae. 
Nam non solum in ipso Trullano susceperunt ex synodis 
Africanis libros, qui in hoc canone apostolico praetereuntur 
(supra p. 439); sed etiam diserte reiecerunt Constitutiones 
apostolicas velut interpolatas ab haereticis, et neque has 
neque epistolas Clementis Ecclesia graeca umquam habuit 
velut partes Scripturae sacrae. 

II. Expositis omnibus divergentibus catalogis librorum 
penes doctores orientales illius temporis, qui catalogi nec 
inter se consentiunt, nec cum canone Ecclesiae occidentalis 
nec cum usu communi totius Ecclesiae conveniunt; nunc 
demum opportunitas imo et necessitas nobis oritur hos ca- 
nones deficientes comparandi cum constanti praxi totius 
Ecclesiae, non exceptis his ipsis doctoribus, in usu ss. li- 
brorum, pariterque cum unanimi doctrina Ecclesiae occi- 
dentalis et cum subsequente universali consensu. Ex hac 
enim comparatione consequentur certa principia, sine qui- 
bus verus sensus eorundem canonum divergentium intelligi 
et vindicari non potest. 

1"^ Principium. Nomine canonis et nomine canonicorum 
librorum intellexerunt Patres illi indicem eorum librorum 
et eos libros 22 Hebraeorum, qui etiam tum apud omnes in 
confesso erant, et de quibus nulla erat mota quaestio (àp.o- 
Aeyoupsvot). Unde libri, qui tum in controversiam vocari 
coeperant (&vctAeyop.svot), erant quidem extra canonem col- 
locandi eo sensu intellectum ; at non ideo simpliciter nega- 
batur, eos pertinere ad divinam Soripturam; sed tantum 
indicabatur, de iis motam esse quaestionem, ac proinde eos . 
non pertinere ad libros, de quorum pari cum ceteris aucto- 
ritate apud omnes citra controversiam constaret (1). 


(1) Si opus est, denuo monemus, nequaquam nos sequi sententiam 
manifeste falsam eorum, qui totam difficultatem facili negotio expediri 
posse existimant dicendo, Patres non Christianorum sed Iudaeorum ca- 
nonem recensuisse. Si Melitonem , Origenem , Epiphanium, Hilarium 
initio memoratos, Leontium et Damascenum de quibus mox dicemus, 
excipias; Patres reliqui a nobis citati recensuerunt certissime canonem 
Christianorum et pro Christianis, ut ex contextibus evidenter constat. 
Sed in ipsis Scripturis sacris Christianorum distinxerunt duas classes, 
a) librorum qui absque controversia ab omnibus Christianis admitteren- 
tur ut s. Scriptura, et horum complexum appellabant canonem, i. e. cata- 
logum Scripturarum extra controversiam. Quamvis vero hi libri (saltem 
maximam partem) sint iidem, qui admittuntur etiam a Iudaeis, et imo 
ipsa distinctio in duas classes ortum habuerit ex comparatione Scriptura- 
rum Ecclesiae cum catalogo Iudaico; non tamen ideo PP. recensent ca- 
nonem Iudaeorum aut pro ludaeis. Quomodo enim loquentes de Iudaeo- 
rum sententia appellarent ad Traditionem Apostolorum, ad auctoritatem 
Ecclesiae et Patrum antecedentium, quibus argumentis ipsi confirmant 

Hie sensus canonum probatur multipliciter. Nam a) Eu- 
sebius qui ceteris expressius sensum divisionis librorum in 
óp.oAoYoup.zvoug et GvctAevopsvoug declaravit, et post quem 
ceteri illam divisionem secuti sunt, synonyma habet haec 
duo, librum esse canonicum vel esse in confesso apud omnes; 
pariterque librum esse eztra canonem et esse probatum qui- 
dem et agnitum a multis sed tamen a nonnullis in contro- 
versiam vocatum. Ita l. III. c. 3. promittit testimonia vete- 
rum « de Seripturis, quae canonicae et in confesso sunt apud 
.omnes n (nepi cov. ÉvOta xov xat Op.oÀoYOUp.evov ypoapwy); 
ibidem epistolam 2 Petri dicit « non canonicam, quae tamen 
utilis visa multis cum ceteris Scripturis frequentatur;n 1.III. 
c. 25. invicem opponit « Scripturas in confesso apud omnes, 
et alias non canonicas quibus contradicitur , sed quae ni- 
hilominus a plerisque ecclesiasticorum virorum sunt agni- 
£ae;» ibidem memorat Seripturas « quibus contradicitur, 
sed quae tamen probatae sunt plerisque » of. c. 81. Contra 
vero libri apocryphi ib. c. 9. sunt scripta, « quae ómnino 
non novimus in catholicis tradita » óu9' óñwç iopev èv xafo- 
AÀtx ote m xoa dedou.eva. 

ò) Nomina canon et canonica Scriptura etiam a Patri- 
bus latinis illa aetate usurpari consuevisse strictiori signi- 
ficatione de libris qui sunt in canone hebraico, quin ideo aliis 
libris auctoritas canonica apud Christianos negari intelli- 
geretur, manifestum est ex s. Augustino Civ. Dei XVIII. 
c. 96. « Restituto templo, inquit, non reges sed principes 
fuerunt usque ad Áristobulum, quorum supputatio tempo- 


canonem, quem recensent librorum extra controversiam seu rwy ópoào- 
youj4svuoy ? Quomodo in canone Iudaeorum ponerent libros N. T. quos ad- 
numerant? 5) Praeter hos libros in canone h. e. in catalogo indubita- 
torum positos enumerant alias Scripturas Christianorum, quibus a non- 
nullis contradiecitur, seu quae sunt libri zvsiAeyopnevoi,. Verum est, hos 
esse libros qui desunt in canone Iudaeorum , et inde repeti primam 
originem controversiae inter ipsos Christianos; at non propterea ap- 
pellantur libri controversi (dvriAsyop.t»oi), quia Iudaei eis contradicunt; 
sed erant controversi, quatenus aliqui doctores christiani de iis dubi- 
tabant, atque ideo numerabantur extra canonem h. e. extra catalogum 
indubitatorum , non autem solum extra canonem Iudaicum, de quo isti 
Patres non erant solliciti. 


— 472 — 
rum non in Scripturis sanctis, quae canonicae appellantur; 
sed in aliis invenitur, in quibus sunt et Machabaeorum li- 
bri, quos non Iudaei sed Ecclesia pro canonicis habet.» 

c) Declarant ipsi illi Patres orientales, in primo ordine 
quem secundum archetypum censionis hebraicae ab Origene 
exhibitae appellant canonem, eos solos libros se comprehende- 
re voluisse, qui à nemine in quaestionem vocati sint, «de qui- 
bus plena est persuasio, » ut ait Athanasius; « qui sunt apud 
omnes in confesso (ótoAov0ut.2v0t), ut est apud Cyrillum et in 
Synopsi Áthanasiana; « qui definito iudicio inserti » (iyxgt- 
zot) (1), ut apud Nazianzenum; « quorum certissimus canon,» 
ut apud Amphilochium; qui sunt libri cert? in oppositione 
ad dubios, ut apud Hieronymum. 

d) Res extra omne dubium ponitur ex modo, quo Patres 
hi omnes libris quos ponunt extra canonem, usi sunt tam- 
quam ad sacram Scripturam pertinentibus ex communi Ec- 
clesiae persuasione. Vide supra th. X. 

2" Principium sequitur ex antecedenti. Canones huius- 
modi habent quidem propositum excludere a censu Scriptu- 
rarum sacrarum libros apocryphos; at libros secundi ordi- 
nis, &ytthzyouzvougs, ecclesiasticos et lectos in Ecclesia mi- 
nime excludunt velut certe et definita sententia non perti- 
nentes ad s. Scripturam. Excludentes ergo locutiones ad- 
ditae libris in solemni numero viginti duorum comprehensis, 
quando dieitur « in his solts esse doctrinam pietatis,» « hos 
solos esse genuinam Scripturam, » « hos solos a fidelibus 
esse legendos, » intelligi debent in oppositione ad libros 
apocryphos, non ad libros secundae classis, qui nondum 
eliquatá quaestione erant dubii (2). 


' 

(1) Nazianzeni éyxe:rov prorsus idem significat ac :v£ia32xov apud 
Eusebium et alios; :vài492zov autem est ex demonstratis idem ac opo- 
Aowyoup4svovy, nec. adhibetur nisi de libris citra controversiam in canone 
positis. Multo melius antiqua versio Billii habet « certum numerum » 
quam nova Caillavii, qui perperam interpretatur « selectum numerum, » 
ac si graece esset &zxpirov. 

(2) Nomen hoc quo dicuntur /ióri controversi, avriAeyopssvoi dugiBaà- 
Aopcvoi, accipi potest dupliciter; sensu generico significat omnes libros 
& quibusvis etiam a solis haereticis velut Scripturas sacras adoptatos 
et inter opoAoyoupsvou; non comprehensos, adeoque significare potest 

Constat id a) ex ipsa natura diversitatis inter libros 
certo divinos, inter dubios, seu potius divinos habitos ex 
communi ecclesiastica consuetudine, qui tamen in dubium 
vocabantur a nonnullis, et inter certo non divinos. Constat 
b) ex praxi horum ipsorum Patrum, qui frequentissime hisce 
libris utebantur ut Scripturis divinis, non secus ac proto- 
canonicis. Constat c) ex diserta Patrum declaratione in his 
ipsis eatalogis, in quibus scopum sibi propositum esse aiunt 
praemunire fideles contra libros apocryphos, qui undique 
ab haeretieis obtrudebantur. 

Quapropter inter canonem completum et canones illos 
deficientes non est oppositio contradictionis, sed diversitatis 
tantummodo, sieut inter perfectum et perficiendum suoque 
tempore supplendum. Ita Cassiodorus commemoratis di- 
versis indicibus incompletis Hilarii, Epiphanii, Hieronymi, 
Rufini ex una parte et canone completo codicum ecclesia- 
sticorum atque Augustini ex parte altera, verissime ani- 
madvertit: « Patres non contraria dixerunt sed diversa, ut 
non impugnare sed invicem se potius exponere videantur;» 
sicut etiam inter definitiones Conciliorum diversitas est, 
sed nulla contradictio. Divin. institut. c. 14. Pariter abs- 
que contradictione Concilium Trullanum suscipere et secun- 
dum illud Graeci in suum Corpus Iuris inserere potuerunt 
una serie canones diversos, incompletum Concilii Laodiceni 
ét completum Conciliorum Africanorum (in Nomocan. Photii 
apud Mai Spicil. Rom.T. III. P. II. p. 181.), ut scilicet unus 
suppleretur per alterum. 

9"" Principium consequitur pariter ex primo. Quando 
aliqui Patres, ut Hieronymus et Rufinus, dicunt hos libros 


etiam libros apocryphos, quibus contradicitur universim ab Ecclesia 
catholica; sensw specifico proprium est libris secundae classis, quamdiu 
Scilicet de illis intra fines Ecclesiae fuit aliqua controversia. Ita Eu- 
gebius III. 25. post enumeratos libros tum specifico sensu avriAesopevouc 
tum libros apocryphos concludit: « hi omnes fuerint inter controversos » 
TauTa pey mayta Twy GyTiAevyoj4evuv 6m. De apocryphis intelligendus vi- 
detur Cyrillus catech. IV. n. 84, ne sibi ipsi-et consuetudini totius Ec- 
clesiae, etiam Hierosolymitanae contradicat, quando ait: « qui ignoras 
opoAoyoupsva, quid frustra laboras circa controversos libros » mse: 7« 
ap Qi aAXoptva. 

secundi ordinis legi quidem ad aedificationem plebis, non 
tamen proferendos esse ad auctoritatem fidei confirmandam; 
id intelligi debet non ideo dictum, quod de eorum inferiori 
auctoritate iam constaret, sed quod ea aetate nondum omni- 
bus constabat de pari auctoritate cum ceteris libris Seriptu- 
rae. Erant igitur isti libri etiam tum praxi universali Ec- 
clesiae satis confirmati, ut tuto tamquam Scriptura sacra 
et eloquia Dei et oracula Spiritus Sancti ad fideles pro- 
ferri possent; non tamen erant apud omnes extra controver- 
siam ita, ut polemice etiam adversus contradictores eadem | 
firmitate possent adhiberi. Patet hic sensus tum ex propria 
ratione libri, qui in quaestionem vocatus est, utrum certo 
sit liber Scripturae inspiratae, et qui proinde sit &ytiňeyo- 
Lsvog seu controversus, tum evidentissime ex modo quo 
iidem ili PP. his libris usi sunt etiam ad dogmata con- 
firmanda. Cf. supra p. 417. 419. 422. 

Hine non est mirum, Patres etiam eos qui ipsi hos li- 
bros sine dubitatione inter Scripturas habebant, tamen in 
eorum usu polemico aliquam cautionem commendasse, quam- 
diu res nondum undequaque liquida erat nec solemne de ea 
iudicium latum. Ita Augustinus fatetur, ut paulo ante vi- 
dimus, «adversus contradictores non tanta firmitate proferri, 
quae scripta non sunt in canone Iudaeorum » Civ. Dei XVII. 
c. 20. n. 1. (1). In ipso illo loco (de Doctrina christ. 1. II. 
c. 8. n. 12.), ubi exhibet iuxta consensum Ecclesiarum Afri- 
cae imo totius Ecclesiae latinae canonem librorum sacro- 
rum, simul tamen indicat, non ubique aequalem esse de li- 


(1) Immerito huc etiam trahi videtur illud, quod habet Augustinus 
Retract. 1. I. c. 10. n. 8. delibro Ecclesiastici. « Video, non recte appel- 
lasse verba prophetica, quibus scriptum est: quid superbis terra et 
cinis; quia non in eius libro legitur, quem certi simus appellandum 
esse prophetam. » Cum verba scilicet non sint prophetia futuri, pos- 
sent dici prophetica ex munere prophetico scriptoris, de quo non con- 
stat. Librum autem Ecclesi. computandum esse inter propheticos, quia 
in auctoritatem recipi meruit, seu quatenus liber est inspiratus, testa- 
tur de Doctrin. Christ. 1. II. c. 8, nec illud corrigit in Retract. 1. II. c. 4.7 
n. 2, quamvis ibi retractet, quod eo loco operis de Doct. Christ. dixerat 
de scriptore Ecclesiastici, quasi idem etiam scripsisset librum Sapien- 
tiae. Vide supra p. 434. 

bris omnibus consensum et ideo, quamdiu is maneat status 
quaestionis, esse aliquod discrimen observandum in usu po- 
lemico et dogmatico « Scripturarum canonicarum,» ut solers | 
indagator « eas quae ab omnibus accipiuntur Ecclesiis ca- 
tholicis, praeponat eis quas quaedam non accipiunt; in eis 
vero quae non accipiuntur ab omnibus, praeponat eas quas 
plures gravioresque accipiunt, eis quas pauciores minoris- 
que auctoritatis Ecclesiae tenent. » 

S. Augustinus nomine Scripturae canonicae nihil um- 
quam aliud intellexit quam libros divinitus inspiratos et 
ideo auctoritatis prorsus divinae, in qua non possunt esse 
gradus, ut unus liber canonicae Scripturae maioris, alius 
inferioris auctoritatis censeatur. Deus ipse, inquit, « Sori- 
pturam condidit, quae canonica nominatur, eminentissimae 
auctoritatis » Civ. Dei XI. 8. « Ita sibi omnia in canonica 
auctoritate concordant, ut tamquam uno ore dicta, iustis- 
simá et prudentissimá pietate credantur » contr. Faust. XI. 
ec. 5. 6. cf. ep. 82. (al. 19.) n. 8. ad Hieronym. 

Quando igitur ex loco citato (de Doctr. christ. II. c. 8. 
n.12-14.) opponitur trita difficultas: Augustinus inter libros 
ipsos quos appellat canonicos, discernit alios maioris alios 
inferioris auctoritatis; responderi debet distinguendo. Dis- 
crimen agnoscit in auctoritate insita librorum canonicorum, 
ita ut aliquos eorum minoris auctoritatis esse, et tamen 
libros canonicos appellari posse existimaverit, nego. Constat 
ratio negationis ex paulo ante dictis. Discrimen indicat 
in modo, quo libri canonici innotescant, subdistinguo : quasi 
ipsi Augustino non satis innotuissent ut canonici libri 
omnes quos enumerat, aut non consentiens et constans 
esset Traditio Ecclesiarum Africae et Ecclesiae occidenta- 
lis universae, nego; discrimen in modo, quo libri alii omnium 
consensu, alii non sine aliquorum tum adhue obtinente 
contradictione innotescebant, Augustinus indicat Aistorice 
et ad usum polemicum, concedo. 

Ratio huius negationis et concessionis patet ex ipsa le- 
etione loci Augustini. Monet imprimis, ut solers indagator 
divinarum Scripturarum legat totas Scripturas, « dumtaxat 
eas quae appellantur canonicae. » Proponit deinde totum 

canonem Scripturarum complectentem libros omnes et solos, 
quos nune adhue habemus in canone Ecclesiae catholicae. 
Coneludit: « in his omnibus libris timentes Deum et pie- 
tate mansueti quaerunt voluntatem Dei. » Testatur igitur 
Augustinus, hos omnes libros esse positos in canone Ec- 
clesiae, esse Scripturas canonicas, quae appellatio non est 
ambigua, sed certa et ratá significatione designat « Seri- 
pturas eminentissimae auctoritatis, » ut constat ex dictis. 
Nihilominus quia novit s. doctor excitatas alicubi dubita- 
tiones de nonnullis ex his libris, utrum sint canonicae Scri- 
pturae; ipse nec voluit nec potuit haesitationem et dissen- 
sionem illam quamdiu in Ecclesia tolerabatur, velut haere- 
ticam condemnare. Unde in eo quaestionis statu fatendum 
sane erat, libros alicubi minus certos «non tanta firmitate 
adversus contradictores proferri.» Qua de re solers Seri- 
pturarum indagator monendus erat et docendus. « Tenebit 
igitur hune modum in Scripturis canonicis, ut eas quae 
ab omnibus accipiuntur Ecclesiis catholicis, praeponat eis 
quas quaedam non accipiunt» etc. 

Ex isto contextu simul patet, hoc loco sicut alibi (contr. 
ep. Manich. n. 6. et saepe contr. Faust.) constitui ab Au- 
gustino principium, Scripturas canonicas nonnisi auctori- 
tate Ecclesiae catholicae cognoscendas et suscipiendas esse. 
Quo principio Augustini et reliquorum Patrum admisso iam 
pridem omnis de libris deuterocanonicis dubitatio sublata 
et causa finita est; utinam aliquando finiatur et error. Cf. 
th. IX. n. I. 

Partim ad hane ambiguitatem indicandam, quae aliquan- 
do fuit inter doctores orientales, partim eo sensu, quo Au- 
gustinus loco superius citato Machabaeorum libros seiunxit 
a canonicis Scripturis, potuit adhuc Gregorius M. Moral. 
1. XIX. c. 21. n. 34. eosdem libros Mach. distinguere a 
Scripturis canonicis, ubi citans factum Eleazari ex 1. Mach. 
VI. 46. ait: « non inordinate agimus, si ex libris licet non 
canonicis sed tamen ad aedificationem Ecclesiae editis testi- 
monium proferamus. » Certe in Ecclesia Romana post de- 
creta praesertim Innocentii, Gelasii, Hormisdae dubium 
nemini esse poterat, libros Mach. esse inter canonicos Ec- 

clesiae ; non tamen erant inter viginti duos in canone He- 
braeorum, unde poterat Gregorius adhue munere Apocri- 
siarii Constantinopoli fungens, cum haec scriberet, distin- 
ctionem orientalium, Hieronymi et Rufini prae oculis ha- 
bere, et nomen libri canonici eo quo ab illis factum erat, 
sensu usurpare. 


THESIS XIV. 


Expediuntur diffcultates, quae ex scriptoribus 
sequioris aetatis produci solent. 

« Si qui scriptores ecclesiastici inde a saeculo VI. et doctores scho- 
» lastici ante Concilium Tridentinum libros deuterocanonicos adhuc ex- 
» ira canonem numerare videntur, ii vel solum historice referunt ve- 
» tustiorum sententias; vel distinguunt canonem Hebraeorum a com- 
» plexu Scripturarum sacrarum in Ecclesia; vel permoti alicuíus anti- 
» qui doctoris sententiis indicant, ante deflnitivum iudicium nondum 
» penes omnes certo constitisse de pari horum librorum cum protoca- 
» nonicis auctoritate. Generatim vero totius huius quaestionis ea est 
» ratio, ut in triplici suo stadio necessitatem quidem demonstret infal- 
» libilitatis Ecclesiae in custodiendo deposito, non autem (quod Eccle- 
» siae hostes dixerunt) necessitatem novae revelationis ad canonem 
» Tridentinum constituendum. » 


Complanatis difficultatibus, quae ex PP. IV'. et V'. sae- 
culi (addito Gregorio M.) opponi possent, superest, ut pauca 
subiungamus de scriptoribus ecclesiasticis sequioris aetatis. 
Reperiuntur enim ex iis aliqui, qui fere referunt catalogos, 
quos penes Athanasium, Nazianzenum, Epiphanium, Hiero- 
nymum legerant. At ea est relatio historica potius status 
quaestionis ut fuerat IV^. et V". saeculo, quam testimonium 
de dissensione adhuc horum scriptorum tempore permanente, 
licet fateamur etiam tum quaestionem sententia definitiva 
et ab universa Ecclesia necessario tenenda nondum fuisse 
terminatam , vel potius ut terminatam nondum omnibus 
innotuisse; unde fit, ut sequiori adhuc aetate fere usque 
ad Concilium Tridentinum vestigia aliqua antiquae haesi: 
tationis apud nonnullos doctores superesse potuerint. 

I. Ad hos quos dicimus enarratores historicos , perti- 
nent Iunilius Africanus saec. VI. (de Partibus div. leg. 
l. I. c. 9-7. Galland. T. XII. p. 79.); Leontius Byzantinus 

saec. VII. (de Sectis Act. 2. Galland. ib. p. 627.) ; Ioannes 
Damascenus saec. VIII. (de Fide orthodoxa l. IV. c. 17.); 
Nicephorus Constantinopolitanus saec. IX. (in Stichometria 
post Chronographiam edita a Goario Paris. 1652. p. 419. 
et a Pithoeo in Codice canonum p. 348.). 

Iunilius sua didicit Constantinopoli a Paulo quodam 
gente Persa ex schola Nissibena. In divisione generica con- 
currit cum s. Hieronymo et aliis supra citatis Patribus sae- 
culi IV. Distribuit libros omnes quoad auctoritatem in tres 
classes. In prima classe sunt libri «auctoritatis perfectae,» 
qui unanimi consensu et quoad V. T. etiam ab Hebraeis sus- 
cepti sunt, appellanturque canonici. In altera classe ponun- ` 
tur libri « auctoritatis mediae» (1), qui a pluribus iungun- 
tur cum canonicis, non tamen ab omnibus in pari auctori- 
tate habentur, « quoniam apud Hebraeos quoque super hac 
differentia recipiebantur,sicut Hieronymus ceterique testan- 
tur.» Tandem « nullius auctoritatis» sunt libri apocry- 
phi. At vero in distributione speciali singulorum librorum 
Iunilius singularis est ita et manifesto falsus, ut non solum 
a sua Ecclesia Africana sed etiam ab aliis omnibus docto- : 
ribus dissentiat, nec ullus umquam sive ante sive post ipsum 
simile quidquam dixerit. Collocat inter libros mediae aucto- 
ritatis h.e. inter &vvAeyop.svou, non modo Iudith (2), Esther, 
duos Mach., Sap.; sed etiam duos Paralipomenon, Iob, duos 
Esdrae, Canticum Canticorum, qui posteriores omnes sunt 
in canone Hebraeorum et inter ójoAoyoup.cvouc. Contra vero 
Ecclesiasticum Iesu filii Sirach adnumerat canonicis primi 
ordinis, quod aeque ceteris huius divisionis auctoribus re- 
pugnat. Potest itaque Iunilius testis esse de divisione libro- 
rum in tres classes apud PP. nonnullos IV. et V. saeculi, ad 
quos appellat, et de sensu huius divisionis, quae ceterum 
aliunde satis perspecta habemus; at quoad distributionem - 
singulorum librorum nullius est frugis. 


(1) Simile aliquid est in Amphilochii iambis ad Seleuc. v. 255, ubi 
praeter Scripturas primi ordinis et canonicas appellantur aliae mediae 
et aliae spuriae miveg pey épuecoin, di ĝe æu vodor 

(2) Liber Tobiae omissus est, ut equidem non dubito, errore libra- 
rii; nam paulo post l. II. c. 9. Iunilius diserte eum allegat cum Dan. 
ut Scripturam sacram. 

Leontius libros N. T. omnes quidem recenset; ex V. T. 
autem nonnisi 22. qui sunt apud Hebraeos, omittens cum 
Athanasio, Nazianzeno aliisque librum Esther. Satis vero 
indicat suum consilium, non omnes Scripturas Christiano- 
rum sed in V. T. solos libros ab Hebraeis etiam admissos 
enumerandi. Refert enim hune canonem, ubi aggreditur 
confutationem Iudaeorum, ita concludens recensionem. «Ve- 
teris Testamenti hos libros omnes recipiunt Hebraei. Quae 
cum ita sint, decet Hebraeorum dogmata primum expo- 
nere etc. » 

Damascenus fere transcribit verba Epiphanii, ubi hic 
(de ponder. et mensur. n. 4.) recenset libros, quos Iudaei 
in arcam sive, ut loquitur Tertullianus, suum in armarium 
admiserunt. Pariter Nicephorus libros omnium trium clas- 
sium V. T. xexavovtoj.evouc, &yvtÀeyopevous, &noxpugoue de- 
sumpsit ex Synopsi Athanasiana; in N. T. autem tran- 
scripsit catalogum Nazianzeni, Cyrilli, et Concilii Laodi- 
ceni, in quo Apocalypsis omittitur. Neque igitur Damasce- 
nus neque Nicephorus, qui ambo scripserunt post Conci- 
lium Trullanum, possunt censeri st&tum quaestionis exhi- 
bere, ut erat in Ecclesia graeca VIII. et IX. saeculo. Sed 
alter quidem ex Epiphanio recenset libros, ut sunt apud 
Hebraeos; alter vero historice refert librorum divisionem, 
ut erat consignata ab illis doctoribus saeculo IV. et V. 
Quis enim, ut de aliis nihil dicam , in animum inducat, 
adhuc IX. saeculo Apocalypsin in dubium vocatam fuisse, 
seu potius neque inter libros dubios numeratam ? Quia sci- 
licet Nicephorus eam non reperit in catalogis deficientibus 
IV. saeculi quos transcribit, etiam ipse historicus fidelis 
eam omittit; sicut vicissim in V. T. describit libros omnes, 
ut eos invenit in suo auctore notatos velut controversos 
aut apooryphos, licet inter hos sint aliqua monstra nomi- 
num, de quibus saeculo IX. nemo amplius erat sollicitus. 

II. Specialem aliquam explicationem postulat vetustio- 
rum Scholasticorum et scriptorum medii aevi modus sen- 
tiendi et loquendi quoad hoc caput doctrinae. Generatim 
eos inhaesisse universali usui Ecclesiae et disertae doctri- 
nae, ut explicite proposita est in Conciliis Africanis, a s. Au- 

gustino et aliis Patribus, et in decretis Romanorum Ponti- 
ficum, iam demonstravimus in thesi XI. Nihilominus au- 
ctoritate potissimum s. Hieronymi factum est, ut plures 
sequerentur modum eius loquendi de canone tamquam com- 
plexu eorum tantummodo librorum, qui etiam ab Hebraeis 
admissi essent. Inde vero singuli aliqui magistri in suis 
lucubrationibus et intra scholae cancellos, ubi intendebant 
distinguere, quid stricte loquendo ad fidei iam tum definita 
dogmata pertineret, quid licet doctrina communis, supre- 
mum hune gradum non attingeret, ancipites sese monstra- 
bant de ipsa horum librorum pari cum canonicis primi or- 
dinis auctoritate usque ad tempora fere Concilii Tridentini. 
Post decretum autem Tridentinum, eoque magis post sole- 
mnem eius declarationem in definitione Concilii Vaticani 
(Const. I. cap. 2. can. 4.) penes catholicos iam nullus dubi- 
tationi locus esse potest. 

Itaque scriptores illi mediae aetatis, qui libros penes 
Hebraeos non &dmissos videntur adhue numerare extra ca- 
nonem, fere unice pendent ex sententiis s. Hieronymi, ad 
euius prologos plerique diserte appellant, ubi s. doctor hos 
libros dixit apocryphos, qui proferendi non sint ad fidei 
dogmata confirmanda. Dividi autem possunt illi magistri 
in duplicem classem. | 

1°. Plerumque ea quae legebant apud s. Hieronymum, 
componebant cum communi Ecclesiae doctrina et praxi ita, 
ut nomine canonis secundum genuinum Hieronymi et alio- 
rum PP. sensum intelligerent canonem librorum, qui sunt 
etiam penes Iudaeos; unde recte docebant alios libros non 
quidem in canone esse, sed tamen ab Ecclesia inter sacras 
Seripturas acceptos fuisse. 

Ita saec. XII. Petrus Blessensis supra citatus p. 439. 

Petrus Cluniacensis cognomento Venerabilis distinguit 
quidem modum probandi libros Scripturae V. T. quod, qui 
erant in canone Iudaeorum, non solum Traditione Christia- 
norum sed etiam codicibus et testimonio Iudaeorum , alii 
vero auctoritate Ecclesiae demonstrantur. Priores « non so- 
lum Christianis sed et ipsis Iudaicis litteris attestantibus... 
paris auctoritatis sunt.... Restant post hos authenticos 


— 481 — 

s. Scripturae libros sex non reticendi. libri, Sapientiae, 
Iesu filii Sirach, Tobiae, Iudith, et uterque Machabaeo- 
rum liber, qui etsi ad illam sublimem praecedentium di- 
gnitatem (quoad testimonia quibus probantur) pervenire 
non potuerunt, propter laudabilem tamen et perquam neces- 
sariam doctrinam ab Ecclesia suscipi meruerunt... quod si, 
sicut Iudaeis de Moyse Christus dimit, eius Ecclesiae non 
creditis, quomodo verbis meis credetis ?» Pet. Cluniac. contr. 
Petrobrusian. Bibl. Max. PP. T. XXII. p. 1044. 

Petrus de Riga in manu scripta Paraphrasi metrica 
V. et N. T. (apud Hodium p. 655) ait: « sed licet excepti (ex 
canone), tamen hos auwthenticat usus Ecclesiae, fides regula, 
scripta Patrum, n Similiter Joannes Beleth in Explicat. di- 
vinor. officior. c. 60. fol. 339. (ed. Venet. 1577. cum Ratio- 
nali Durandi) primum numerat 22 libros, qui a Iudaeis 
quoque habentur « authentici, » inter quos recenset etiam 
Iudith. Tum sequitur: « quatuor tandem enumerant apocry- 
pha, librum videlicet Tobiae, Machabaeorum, Philonis cuius 
principium est Diligite iustitiam (i. e. librum Sapientiae), 
et Iesu filii Sirach, appellaturque etiam Ecelesiasticus. Ve- 
rum hos quatuor quidam non recipiunt, Ecclesia tamen eos 
approbat, quod argumentum fere habeant librorum Salomo- 
nis, etiamsi eorum auctores pro certo ac vere non sciat (1). 
Alios duos credimus Esdram composuisse » (2). 

Eodem modo nomen apocryphorum, quod legitur in Pro- 
logo galeato s. Hieronymi, explicant alii, e. g. Petrus Co- 
mestor in Historia Scholastica: «apocry pha sunt, quod auctor 
ignoratur eorum; sed quod de veritate non dubitatur, ab Ec- 
clesia recipiuntur. n Vide supra p. 438. 439. Ipsis Comestoris 
verbis saec. XIII. utitur Hugo a S. Charo in explicatione 
Prologi galeati (initio Postillae in ll. Reg.) et alibi, iisdem 
Ioannes Ianuensis (apud Hodium p. 687.). Ex manuscripta 


(1) Manifesto absurda est horum verborum paraphrasis, ut citantur 
ab Hodio p. 655: « Hos quatuor non recipit Ecclesia, tamen authenticat, 
etsi eorum auctores nesciat, quia sententiam librorum Salomonis tenent. » 

(2) Vides, etiam hunc scriptorem libros deuterocanonicos immiscere 
sine distinctione auctoritatis inter protocanonicos, ad quos certe per- 
tinent libri Esdrae. 

FRANZELIN. 81 

Postilla Hugonis in l. Ios. refert Hodius versiculos: « Hi 
quia sunt dubii (sensu explicato quoad nomen scriptoris), 
sub canone non numerantur ; sed quia vera canunt, Ecclesia 
suscipit illos. » In eundem sensum explicari debet Hugo Vi- 
ctorinus (saec. XII.), qui in 1. de Seriptur. et scriptor. ss. 
c. 6. (inter Opp. Richardi Victorini T. I. fol.156.) simpliciter 
recitat verba s. Hieronymi, ceterum vero libris deuteroca- 
nonicis utitur sine discrimine ut Scriptura sacra. 

2'. Negari tamen non potest, aliquos ex magistris scho- 
lae ob s. Hieronymi sententias ante definitionem Concilii 
Tridentini ancipites haesisse, et videri tribuisse hisce libris 
iuferiorem gradum auctoritatis quam iis, qui sunt in canone 
Hebraeorum, ut saec. XII. Ioannes Sarisburiensis ep. 172. 
(Bibl. Max. PP. T. XXIII. p. 468.);. Radulphus Flaviacensis 
in Lev. ]. XIV. praefat. (ibid. T. XVII. p. 177.) in multis 
fere sequens Iunilium Africanum; saec. XIV. Okam in Dia- 
logo P. III. Tract. I. 1. 8. c. 16, in quo alioquin sunt multa 
erronea (in Monarchia Goldasti T. II. p. 834.). Ambigue lo- 
quitur Lyranus praefat. in Tob., ubi tamen videtur posse 
explicari ita, ut hos libros solum sub inferiori gradu in- 
spir&tionis scriptos esse censuerit, sicut Iudaei docent. de 
hagiographis. Difficilia pariter sunt, quae habet adhuc sae- 
culo XV. s. Antoninus in Summa theolog. P. III. titul. 18. 
c. 6. S. 2. Tostatus in Matth. praefat. q. 2. negat quidem ir- 
refragabilem deuterocanonicorum librorum auctoritatem ; 
alibi vero (in ll. Reg. praefat. qq. 28. 29.), ubi data opera 
explieat Prologum galeatum s. Hieronymi, clarissime sa- 
nam tradit doctrinam. Postremo Caietanus saeculo XVI. 
paulo ante Cone. Trid. in fine Commentarii in l. Esther ea 
habet, quae post Concilium nemini catholico fas esset sen- 
tire aut docere (1). 

Summa itaque totius causae haec est. Doctores medii 


(1) Ubi in Conc. Tridentino postulabatur sanctio anathematis ad- 
versus eos, qui omnes libros pro sacris et canonicis non reciperent, in- 
ter auctores catholicos quorum audacia accusabatur, nominatim etiam 
Caietani mentio facta est. Maior pars Patrum iudicabat, anathema esse 
addendum « a fin di comprimere l'ardimento contrario d'alcuni Catto- 
lici, fra cui numerasi ancora il Gaetano » Pallavic. 1. VI. c. 11. n. 8. 

aevi habuerunt hos libros omnes inter ss. Scripturas, eos- 
demque viderunt in ecclesiastico usu et in ipsis catalogis 
quos saltem ex Augustino et collectionibus canonum no- 
verunt, indiscriminatim susceptos. Simul vero cum eis ob- 
versarentur sententiae quorundam Patrum maxime 8. Hie- 
ronymi de differentia canonis hebraici, alii quidem iique 
plurimi, ut res ipsa postulabat, ex Ecclesiae ipsius sensu 
satis manifestato difficultatem componebant; aliis tamen us-. 
que ad solemnem Ecclesiae definitionem nondum satis con- 
stare videbatur de pari cum protocanonicis auctoritate eo- 
rum librorum, quos extra canonem hebraicum et apooryphos 
& tanto doctore dictos esse videbant. Et sane ex concessione 
gravissimorum etiam doctorum illius aetatis apparet, rem 
nondum ita liquidam et omnibus satis propositam fuisse, ut 
citra fidei discrimen in dubium vocari non potuerit. Ita 
s. Thomas 1. q. 89. a. 8. ad 2. ait, apparitionem Samuelis 
(1. Reg. XXVIII. 12. sq.) posse explicari sensu proprio ex 
operatione et revelatione divina, ut apparet ex Ecclesi. XLVI. 
29; « vel illa apparitio, inquit, fuit procurata per daemo- 
nes, s? tamen Ecclesiastici auctoritas non recipiatur propter 
hoc, quod inter canonicas Scripturas apud Hebraeos non ha- 
betur.» Cf. August. 1. de cura pro mortuis gerenda c.15.n.18. 

III. Ex omnibus quae in hac et in antecedentibus the- 
sibus dicta sunt, manifestum est triplex stadium, quod in 
explicatione dogmatis de divinitate librorum deuterocano- 
nieorum V. T. distingui potest: a) simplicis fidei et susce- 
ptionis librorum in usu et praxi Ecclesiae usque ad initia 
IV. saeculi; b) ortae deinde ex comparatione Scripturarum 
Ecclesiae cum canone hebraico inquisitionis et haesitationis 
penes doctores praesertim in Ecclesia graeca saec. IV. et V, 
quae paulatim, ad perseverantem usum Ecclesiae accedermti- 
bus decretis Conciliorum Africae, Pontificum Innocentii I. et 
Gelasii, desiit quidem in consensionem moraliter univer- 
salem, non tamen ita, ut adhuc media aetate non remane- 
rent vestigia prioris controversiae. c) Sequitur denique so- 
lemnis definitio ac iudicium, quo controversia omnis ter- 
minatur et dissensio inter catholicos excluditur. Huc trans- 
ferenda omnino sunt, quae de triplici stadio in explicatione 

æ 

dogmatum quorundam praeeunte Augustino diximus in 
tractatu de Traditione th. XXIII. n. IV. 

Ex demonstratis satis etiam constat, non nova profe- 
cto revelatione opus fuisse ad horum librorum divinam 
inspirationem et auctoritatem definiendam ; sed iudicium 
versatum esse circa Traditionem apostolicam, cuius indicia, 
monumenta, et documenta exstant quam plurima inde ab 
aetate apostolica vel Apostolis proxima. Nihilominus tamen 
ea est inter catholicos aliquos doctores per plura saecula 
ambiguitas, ut, quamvis Protestantes reiicientes hos libros 
intolerabilis temeritatis convinci possint etiam ex solis mo- 
numentis Traditionis, plena tamen nostra securitas et ex- 
clusio cuiusvis dubitationis innitatur Ecclesiae infallibili- 
tati in discernenda genuina Traditione apostolica. 

In thesibus totius huius capitis studuimus non modo sta- 
tuere principia, sed etiam exponere speciales declarationes ad 
solutionem omnium difficultatum, quas oontra Traditionem 
apostolicam librorum deuterocanonicorum Protestantes ac 
prae ceteris Humfridus Hodius (De Bibliorum textibus origi- 
nalibus) coacervarunt. Mirum vero est, quod Leibnitium non 
puduerit easdem velut demonstrationes refricare in ep. 81. 
ad Bossuetum (Opp. Leibnitii ed. Dutens T. I. p. 626. aq.). 
Compendiaria responsio Bossaeti videri potest ibidem ep.37. 
p. 007. sq. 

CAPUT II. 


DE LIBRIS SACRIS ET CANÓNICIS NOVI TESTAMBNTI. 


THESIS XV. 
Libri canonici omnes N. T. sunt ab Apostolis traditi. 
« Argumenta eadem, quibus divinum testimonium T raditione con- 
» servatum de integro canone Scripturarum veteris Testamenti demon- 
» Stratur, non minus lucide demonstrant libros omnes novi Testamenti 


» qui in decreto Tridentino enumerantur, Traditione apostolica tam- 
» quam Seripturas sacras Ecclesiis consignatos fuisse. » 


Argumenta ubi actum est de libris veteris Testamenti, 
revocavimus ad duplicem classem, ad usum scilicet eccle- 
siasticum et ad disertam doctrinam in ss. Scripturarum 
catalogis consignatam; iisdem nunc demonstrabimus Tra- 
ditionem apostolicam quoad omnes libros novi Testamenti 
in canone Ecclesiae catholicae comprehensos. 

Nihil necesse est probare, libros N. T. universim spe- 
ctatos inde ab aetate apostolica, qua scripti erant, in Ec- 
clesia Dei creditos fuisse pertinere ad Scripturam inspira- 
tam. De hac enim re partim dictum est, ubi de inspira- 
tione egimus (vid. th. II. n. III; th. VII. n. II. 2°.), partim 
evidenter constat ex modo, quo saeculo iam II. ineunte et 
mediante libri novi Testamenti una cum Scripturis prophe- 
ticis in Ecolesiis legebantur; ex coniunctione eorundem 
librorum eum libris inspiratis veteris Testamenti (cf. Hug 
Introduct. T. I. 8. 16. 17.) ; ex modo, quo PP. imo etiam 
haeretioi ipsi semper usi sunt his libris; ex diserta deni- 
que ac universali doctrina. Absque ulla enim controversia, 
quamdiu Scripturae N. T. ita generatim spectantur, inter 
Christianos semper ratum erat, quod Athanasius ait (ep. 
festali) de libris N. T. aeque ac de Scripturis V. T., eos 
esse « inspiratam Scripturam , sicut Patribus tradiderunt 
qui ab initio ipsi viderant et fuerant ministri sermonis,» 
et quod repetit Augustinus contr. Faust. 1. XI. c. B: « di- 
stincta est a posteriorum libris excellentia canonicae au- 
ctoritatis veteris et novi Testamenti, quae Apostolorum con- 
firmata temporibus per successiones Episcoporum et propa- 

gationes Ecclesiarum tamquam in sede quadam sublimiter . 
constituta est, cui serviat omnis fidelis et pius intellectus.» 

Haec omnia utique valent non solum de Seripturis N. T. 
generatim , sed etiam in concreto de omnibus et singulis 
illis libris N. T. qui (nisi forte a sectis ad Iudaicas fabu- 
las aut gentilium philosophemata declinantibus, Ebionaeis, 
Marcionitis, Manichaeis et Gnosticis aliis) numquam inter 
Christianos in dubium vocati sunt, et ideo (si placet) pro- 
tocanonici appellari possunt. De his scilicet libris absque 
speciali demonstratione ex generalibus argumentis paulo 
ante indicatis assumere possumus ut evidens, eos semper 
et ubique et ab omnibus sacrae Scripturae adnumeratos 
fuisse. Rationalistae vero antichristiani et anticritici, qui- 
bus consensus perpetuus totius nominis christiani de libris 
publieis societatis christianae non sufficit, non hoc loco sed 
(quantum operae pretium est) in Introductione ad singulos 
libros confutandi sunt. 

Verum sicut ex V. T. ita et inter libros N. T. sunt 
nonnulli, de quibus aliquando dubitatum esse veteres refe- 
runt, et quos etiam novatores aliqui saec. X VI, postquam 
iam pridem plenus in Ecclesia de iis omnibus obtinuerat 
consensus, in controversiam revocare tentarunt, ac versatili 
jngenio modo admittendos modo reiiciendos esse statuebant. 
Sunt autem in hoc numero sex apostolicae epistolae, videli- 
cet quinque ex sic dictis epistolis catholicis, Jacobi, 2. Pe- 
tri, Iudae, 2. et 8. Ioannis, tum ep. ad Hebraeos, ac denique 
Apocalypsis, Hos igitur sicut illos veteris Testamenti qui 
aliquando erant &veAeyopevot, brevitatis causa appellabi- 
mus libros deuterocanonicos, eosdemque ut pertinentes ad 
sacram Scripturam Traditione apostolica Ecclesiae consi- 
gnatos fuisse, in thesi demonstrandum proponimus duplici 
argumentorum classe. 

I. Ita se habet usus Ecclesiae antiquissimus in susci- 
piendis et frequentandis hisce libris, ut eos inter Scriptu- 
ras divinas et in eadem auctoritate ac sunt libri protoca- 
nonici, ab Apostolis traditos esse convincatur. 

1°. Totam suam vim quoad libros deuterocanonicos novi 
Testamenti exserit argumentum, quod suppeditat vetus ec- 

 elesiastica editio Scripturarum tam graeca scilicet, quam 
nominatim latina et syriaca. Quae igitur diximus de libris 
veteris testamenti (th. X.n.II.III.), huc transferenda sunt. 

a) Monumenta antiquitatis, ex quibus discere possumus 
ordinem quo libri N. T. in ecclesiastica et publica editione 
sese exceperint, cuiusmodi sunt codices et catalogi libro- 
rum, omnia exhibent insertos ac commixtos libros deutero- 
canonicos inter protocanoniceos ita, ut pari omnino omnes 
auctoritate habitos fuisse demonstrent, et quodvis indicium 
diversae dignitatis excludant. Codices qui non singulos tan- 
tum libros aut sola continent Evangelia ( Evangelistaria 
dicti ), comprehendunt vel omnes N. T. libros, vel Acta cum 
omnibus epistolis et Apocalypsi («o &-oocoXuxov), vel se- 
ptem epistolas catholicas cum Apocalypsi. lam vero ordo 
in plerisque hic est, ut post Acta ante epistolas Paulinas 
ponantur septem catholicae, et in his primo loco epistola 
lacobi, quem locum teste Eusebio H. E. II. 23. retinere 
perseveravit eo ipso tempore, quo a nonnullis haec cum 
aliis epistolis memoratis vocabatur in dubium. In catalogis 
etiam Athanasii, Synopsis Áthanasianae, Nazianzeni, Am- 
philochii, Cyrilli, Concilii Laodiceni, Epiphanii, Leontii, 
Damasceni, Nicephori prima inter septem catholicas est 
haec Iacobi. Canon ultimus apostolicus inter Graecos, et 
inter Latinos Concilia Africana, Rufinus, Philastrius 
(haeres. 60.), Augustinus aliique primo loco ponunt duas 
Petri; Innocentius I. vero tres Joannis. 

In epistolis Paulinis eam ad Hebraeos post 2. Thess. et 
&nte epistolas ad singulares personas, ad Timotheum, Ti. 
tum, Philemonem, collocatam habent multi codices, inter 
quos vetustissimi Vaticanus (B), Parisiensis Ephremi (C), 
et Sinaiticus. Eundem ordinem servant catalogi Athanasii, 
Synopsis Athanasianae, Concilii Laodiceni, Ioannis Dama- 
sceni; item versiones Coptica et Armena; imo in versione 
S&hidiea (Aegypti superioris) haec ad Hebraeos erat post 


2. Cor. ante epistolam ad Galatas (Hug Introduct. T. II. . 


p. 476.). Quae quidem evidenter demonstrant, in publico 
et ecclesiastico usu libros hos quibus nonnulli contradi- 
Cebant, retentos fuisse in eadem cum ceteris auctoritate 

Seripturae sacrae, nec illius contradictionis ullam ratio- 
nem habitam fuisse. 

b) In versione syriaca veteri simplici (Ingas) ut nunc in 
codicibus exstat, desunt quidem quatuor epistolae catholi- 
cae (2. Pet. Iud. 2. et 3. Io.) et Apocalypsis; at primitus et 
saeculo adhuc IV. in ea fuisse, colligitur ex s. Ephraem, qui 
scribens syriace et pro Syris utitur omnibus his Scriptu- 
ris non secus ac protocanonicis. Epistolam Iudae recitat 
integram (serm. advers. impudicit. Opp. graec. lat. T. III. 
p. 01.); ex 2. Petri describit fere integrum caput 2. (ib. 
p. 60.); alibi citat verba: « clamat et Petrus Apostolorum 
vertex et caput de illa die dicens: dies Domini sicut fur... 
in qua coeli solventur igne » 2. Pet. III. 10. 12. ( Inter- 
rogat. et Respons. Opp. graec. lat. T. II. p. 387. cf. T. II. 
syr. lat. p. 942.). Epistolam 2. et 8 Ioannis diserte adfert. 
« Non meus est hic sermo sed Ioannis Theologi sic dicentis: 
omnis qui recedit et non permanet in doctrina Dei, Deum non 
habet » 2. Io. 9. (Serm. de amore pauper. graec. lat. T. III. 
p.52.) ; « ait Scriptura: maius gaudium non habeo, quam 
ut audiam filios meos in veritate ambulare » 3. Io. 4.(Serm. 
de timore Dei graec. lat. T.I.p.76.). Ad Apocalypsin appel- 
lat: « Vidit in Apocalypsi sua Ioannes librum magnum » etc. 
(Serm. exeget. in Ps. CXL. 3. T. II. syr. lat. p. 332; item 
graec. lat. T. II. p. 194. 252. 253.). Habuit ergo Ecclesia 
syriaca in sua versione facta II. saeculo ineunte omnes 
novi Testamenti libros absque discrimine (1); neque enim 
alia praeter illam veterem cognoscitur versio syriaca usque 
ad VI. saeculum. Quod narrat Cosmas Indicopleustes circa 
annum 535, « apud Syros nonnisi tres reperiri epistolas (ex 
catholicis) videlicet Iacobi, Petri unam, et Ioannis unam » 
(Galland. T. XI. p. 535.), non potest referri nisi forte ad 
veterem versionem simplicem in eo statu, quo eratsaeculo VI; 
universim enim intellectum Cosmae testimonium manifesto 
falsum esset, cum eo tempore, non solum simplex vetus sed 
- etiam altera versio iam exstiterit instituta anno 508 ( Phi- 


(1) De mutationibus saeculo IV. aut V. inductis in veterem versio- 
nem Peschito legendus est cl. Le Hir Études Bibliques T. I. P. II. prae- 


x»ertim art. 3. 

loxeniana h. e. iussu Xenaiae Mabugensis. Episcopi mo- 
nophysitae adornata), in qua sunt omnes libri N. T. ut in 
canone Ecclesiae catholicae (1). 

c) Ad versiones latinas « primis fidei temporibus » factas 
quod spectat, illae non minus luculentum pro libris deute- 
rocanoniois N. T. quam pro libris V. T. suppeditant argu- 
mentum, eos semper ab Ecclesia inter Scripturas sacras 
habitos et ab Apostolis acceptos fuisse (vide th. X. n. II.). 
Latini codices saeculi IV, quibus Augustinus ceterique PP. 
usi sunt, et quorum textum Hieronymus graece fidei red- 
didit, continebant sane libros omnes N. T. sine distinctione 
inter ópoAoYougsvoug et &ytriàsyopevoug. Ex canonibus enim 
Conciliorum Africae, Innocentii I, et ex innumeris citatio- 
nibus PP. latinorum evidens est, libros deuterocanonicos 
cum protoeanonieis in pari omnino auctoritate fuisse re- 
ceptos, eosque omnes quos Origenes et Eusebius indicarunt 
esse &yttàeyouevouç, positos fuisse absque indicio contro- 
versiae inter sacras et canonicas Scripturas in Ecclesia 
legendas, qua late patebat usus codicum latinorum. Atqui 
non poterant septem illa scripta postliminio saeculo forte IV 
intrudi in versionem et editionem latinam publicam divi- 
nae Seripturae in universa Ecclesia occidentis receptam. 
Transierant ergo illa scripta primis fidei temporibus una 
cum libris aliis absque ulla memoria aut mentione discri- 
minis ex collectione primaeva aetatis apostolicae in hanc 
versionem destinatam usui Ecclesiae Romanae matricis et 
magistrae, ac ceterarum Ecclesiarum occidentis. Proindeque 
continebantur scripta illa omnia inter Scripturas primitus 
&b Apostolis Ecclesiae traditas. 

Non poterant, inquam, ea scripta postliminio intrudi in 
versionem inter ss. Scripturas. Id constat imprimis ex ipsa 


(1) In editione Oxoniensi huius versionis Philoxenianae deest qui- 
dem Apocalypsis; sed monophysitae qui hanc versionem in publico et 
liturgico usu habent, Apocalypsin certe comprehendunt inter suos li- 
bros canonicos. Dionysius Bar-Salibi Episcopus Amidae monophysita 
Saeculo XII. inter alia scripsit, ut in catalogo syriaco eius operum 
notatur, « librum magnum expositionis in novum Testamentum et in 
Apocalypsin Ioannis Apostoli » (Assemani B. O. T. II. p. 23. 157. 211.). 
Apocalypsis versio syriaca edita est ex codice Iosephi Scaligeri. 

rei de qua agitur, natura (vide p. 429.). Praeterea partes 
easdem sacrarum Scripturarum iam saeculo III. ineunte in 
suis latinis editionibus habebant Tertullianus et ceteri illius 
saeculi scriptores. Patres deinde saeculi IV. et inter hos 
s. Hieronymus ipse, qui antiquam versionem ad codices 
graecos correxit, quos maximae auctoritatis reperire pot- 
erat, nihil aliud noverunt, quam quod hi libri semper fue- 
rint in latina versione cum ceteris commixti, et quod ita 
suscipi inter Scripturas non potuissent alii libri, nisi quos 
Apostoli tradidissent. Hoc PP. testantur in suis canonibus, 
quibus omnes libros ut canonicos et ab Apostolis acceptos 
enumerant non sane aliter, quam ut legebantur in ipsarum 
Ecclesiarum editione latina. « Statutum est ab Apostolis 
et eorum successoribus, ait Philastrius, non aliud legi in 
Ecclesia debere catholica nisi Legem et Prophetas et Evan- 
gelia et Actus Apostolorum et Pauli tredecim epistolas et 
septem alias, Petri duas, Ioannis tres, Iudae unam, Iacobi 
unam, quae septem Actibus Apostolorum coniunctae sunt n 
Philast. Haeres. LX. Ne forte putetur, epistolam ad He- 
braeos et Apocalypsin defuisse, legantur ibi sequentia. 
« Epistola Pauli ad Laodicenses... non legitur in Ecclesia, 
et si legitur a quibusdam, non tamen in Ecclesia legitur 
populo, nisi tredecim epistolae ipsius et ad Hebraeos inter- 
dum » (1) Haeres. LXI. De Apocalypsi quid sentiendum sit, 
iam antea dixerat. « Sunt haeretici, qui Evangelium se- 
cundum loannem et Apocalypsim ipsius non accipiunt, et 
non intelligunt virtutem Scripturae » Haeres. XX XII. (Gal- 
land. T. VII. p. 489. 494.). 

2°. Usu et consuetudine publica ac universali libros hos 
omnes susceptos fuisse in Ecclesia diu ante Origenem et 
Eusebium, eandemque publicam consuetudinem perdurasse 
etiam eo tempore, quo controversia aliqua obtinuit, demon- 
strat ipse status quaestionis, ut ab Origene primum sae- 
eulo III. et deinde distinctius ab Eusebio saeculo IV. re- 
fertur. | 

a) Primus inter scriptores ecclesiasticos quorum quidem 


(1) De hoc discrimine dicemus inferius. 

monumenta supersunt, data opera catalogum librorum N. T. 
conscripsit Origenes hom. VII. n. 1. in Iosue cf. hom. XIII. 
n. 2. in Genes., ubi sine ulla distinctione omnes enumerat. 
Supersunt quidem istae homiliae solum ex versione Rufini; 
modus tamen ipse enumerationis librorum is est, ut hic lo- 
cus non videatur merito de interpolatione suspectus. « Sa- 
cerdotali tuba primus in Evangelio Matthaeus increpuit; 
Marcus quoque, Lucas et Ioannes suis singulis tubis sacer- 
dotalibus cecinerunt. Petrus etiam duabus epistolarum sua- 
rum personat tubis; Jacobus quoque et Iudas. Addit nihi- 
lominus adhue et Ioannes tuba canere per epistolas suas 
et Apocalypsim, et Lucas Apostolorum gesta describens. 
Novissime autem ille veniens, qui dixit: puto autem, nos 
Deus novissimos Apostolos ostendit, et in quatuordecim 
epistolarum suarum fulminans tubis, muros lericho... ad 
fundamenta deiecit. » 

Nihilominus ab ipso Origene prima derivata est notitia, 
fuisse III. saeculo, qui de quinque ex epistolis catholicis 
aliquid dubii inferrent ; unde ortum habuit distinctio in li- 
bros óp.oAov oup.evoug et &veiAevop.evouc, quae forma discernen- 
di libros Scripturae ab Origene ad Eusebium et deinceps ad 
alios propagata est. Modus vero ipse quo hanc distinctio- 
nem referunt, manifesto ostendit, hos omnes libros iam pri- 
dem fuisse inter Scripturas sacras, et a plerisque etiam tum 
habitos in auctoritate Scripturarum; ipsosque contradicto- 
res huic auctoritati non rata sententia repugnasse, sed in- 
quirentium more haesisse ancipites. 

Origenis locus ex deperdito quinto tomo in Ioannem nobis 
conservatus est partim ab Eusebio (H. E. VI. 25.) partim 
in Philocalia Nazianzeni et Basilii c. 5. Ibi per modum 
obiectionis contra se ipsum probaturus non esse multos li- 
bros seribendos, inducit exemplum Apostolorum, qui pau- 
eissima scripserint; adeoque in eo est, ut quantum fieri 
potest, numerum scriptorum diminuat. « Paulus... non omni- 
bus Ecclesiis quas docuerat, scripsit; sed et iis quibus seri- 
psit, paucas admodum lineas exaravit. Petrus autem cui 
tamquam fundamento superstructa est Ecclesia Christi... 
unam dwmta»xat quae apud omnes in confesso est (iay óyo- 

Aoyoup.svnv), epistolam reliquit. Concedamus vero et alteram, 
de hac enim ambigitur (¿ctw Ò: xat Ocuccepaxv, &u quaerat 
yxp). làm vero quid dicendum... de Ioanne? Qui quidem 
unum reliquit Evangelium... Seripsit praeterea Apocaly- 
psin... Scripsit etiam epistolam perbrevem. Concedamwus 
vero etiam secundam et tertiam, neque enim omnes consen- 
tiunt has esse genuinas (ioco Òe xat Osucepav XAL cotra, 
ETEL OU TMAVTEÇ QXGOt Yvvotouc £tvXt 7cXuvcX;). Ambae tamen 
vix centum versus continent. » Iudae epistolam non ex 
omnium sententia necessario admittendam esse indicat in 
Matth. (ed. De la Rue T. III. p. 814.): « si quis Iudae quo- 
que epistolam admittat » etc.; eodemque fere modo de epi- 
stola Iacobi loquitur in Ioann. (T. IV. p. 318.). Alibi vero 
absque ulla existentis dubii significatione iisdem epistolis 
Iacobi, Iudae, 2. Petri utitur expresso etiam Apostolorum 
nomine. « Judas epistolam scripsit paucorum quidem ver- 
suum, sed plenam efficacibus verbis gratiae coelestis » in 
Matth. T. III. p. 463. cf. ib. 607. 692. 693. « Sicut Iacobus 
Apostolus dicit » in Rom. T. IV. p. 654. et saepius alibi. 
« Iterum Petrus dicit: consortes, inquit, facti estis divinae 
naturae » 2. Pet. I. 4. in Levitico. hom. 4. T. II. p. 200. De 
. epistola ad Hebraeos velut libro Scripturae N. T. nulla 
Origeni nota erat controversia, sed propter styli & ceteris 
epistolis Paulinis diversitatem quaeri tantum posse indicat, 
quis sit epistolae scriptor. « Antiqui homines (oi &pyatot 
&v0ps;), inquit, non temere ut Pauli eam tradiderunt; » 
sententias et res certe esse Pauli, dictionem tamen a 
nonnullis adscribi Lucae vel Clementi Romano (apud Eu- 
seb. VI. 25.). Ita iam Origenis magister Clemens Alexan- 
drinus (apud Euseb. VI. 14.) diversitatem styli explicave- 
rat, ut Paulus epistolam scripserit hebraice, Lucas vero 
graeco sermone eam interpretatus sit. Utitur Origenes fre- 
quentissime in suis operibus hac epistola expresso Pauli 
nomine e. g. in Io. tom. II. n. 6. (T. IV. p. 60.); tom. X. 
n. 11. (ib. p. 174.); in Ps. IV. 7. (T.II.p.572.); in Ps. VIII.6. 
(ib. p. 584.); in Thren. IV. 20. (T. III. p. 350.). 

Ex his apparet facile status quaestionis tempore Ori- 
. genis. «) Libri omnes novi Testamenti iidem, quos adhue 

habemus in canone servabantur [II. saeculo inter Scriptu- 
ras sacras ab Apostolis acceptas. B) De Apocalypsi nulla, 
et de epistola ad Hebraeos nulla quoad auctoritatem sed 
solum quoad scriptorem usque ad haec tempora (Origenes 
obiit anno 256.) audita erat controversia. y) Quinque sic 
dictae deuterocanonicae epistolae ex septem catholicis pa- 
riter comprehensae erant cum ceteris inter ss. Scripturas 
Ecclesiae, et in usu communi agnoscebantur ut Scriptura 
divina; non tamen deerant aliqui, qui eas in dubium vo- 
carent. 

b) Verum Origenes solum per incidens huius rei men- 
tionem fecit; distinctius et data opera Eusebius statum 
quaestionis non modo sui temporis, sed etiam aetatis ante- 
cedentis declarat. Locus princeps est Hist. Eccles. 1. III. 
c. 25. Discernit quatuor classes librorum , qui modo ali- 
quo dicti fuerint ad Scripturam sacram N. T. pertinere. 
Terminus comparationis est Scriptura sacra, non autem 
per se genuinitas librorum. Distinguit nempe initio tres 
classes: libros in confesso apud omnes (óp.oXoyoupcvouc), in 
controversiam vocatos (AvvOepop.evoug), et spur?os (voouc), 
quatenus vel omnium consensu pertineant ad Scripturam 
sacram, vel aliqui de hac eorum dignitate dubitent, vel 
communi sententia certum habeatur, eos ad Scripturam non 
pertinere; non autem distinctio inde est, quod certus aut 
incertus sit scriptor, cui adtribuuntur. Id tum ex aliis tum 
ex eo non obscure colligitur, quod inter spurios ponit e. g. 
Pastorem, cuins auctor Hermas; alios vero libros falsis no- 
minibus Apostolorum suppositos e. g. Evangelium Petri ne- 
que inter spurios sed in quarta classe numerat, de qua 
mox dicam. 

. lam in prima classe ut libri omnium consensu inter 
Scripturas recepti (óp.oAoyoupevot) sunt quatuor Evangelia; 
Actas Apostolorum; epistolae Pauli (nulla facta exceptio- 
we); 1. Io.; 1. Pet.; « his &dnumeranda, si videatur, Apoca- 
lypsis Ioannis. » 

In secunda classe continentur libri quibus contradicitur 
| (&vmXxevopevoo);hi vero generatim sumpti dirimuntur in dupli- 
cem ordinem. Ordo prior solus constituit secundam classem 

librorum, et continet illos qui, licet eis contradicatur & non- 
nullis, sunt tamen ut libri Scripturae agniti et approbati 
a plerisque (1); sive « qui sunt publici apud multos in ple- 
risque Ecclesiis » 1. LII. c. 81; « qui cum libris reliquis in 
plerisque Ecclesiis sunt publici » 1. IT. c. 28; « qui cum re- 
liquis Scripturis sunt frequentati » 1. III. c. 8. 

Haec igitur secunda classis teste Eusebio comprehende- 
bat libros, qui publico in usu et a plerisque erant agniti 
ut partes Scripturae divinae; nec ab illis primae classis di- 
stinguebantur, nisi quod a nonnullis vocarentur in dubium, 
ideo specifice dicti controversi (&yriheyopevoi), Numerat in 
hae secunda classe epistolas quinque catholicas Iacobi, Iu- 
dae, 2. Petri, 2. et 3. Ioannis. Porro has omnes epistolas in 
una ecclesiastica collectione fuisse cum protocanonicis 1. Pet. 
et 1. Io. idque ita, ut epistola Iacobi primum locum tene- 
ret, manifesto indicat ipsemet Eusebius II. 28: « huius (Ia- 
cobi fratris Domini) dicitur esse prima em sic dictis epi- 
stolis catholicis... etiam ea quae Iudae dicitur, una est ex 
septem, quae appellantur catholicae » (2). 

Tertia classis constituitur libris, qui pertinent quidem 
ad &vrıňeyopevouç generatim dictos; sed sunt in alio ordi- 
ne, et omnino diversi a libris secundae classis. Nomine 
specifico isti tertiae classis non dicuntur &vciXAevopevot, sed 
libri spurii (vo0o1)), h. e. quamvis non perniciosi tamen non 
solum in dubium et quaestionem vocati, sed vel a pleris- 
que vel saltem a nonnullis omnino exclusi ex censu Scri- 
pturarum (cf. 1. III. c. 3.); ut sunt (teste Eusebio) Actus 
Pauli, Pastor, Apocalypsis Petri, epistola quae cireumfertur 
Barnabae... « adhue autem, si videatur, Ioannis Apocaly- 
psis, quam aliqui, ut dixi, reiiciunt (ex numero Scriptura- 


(1) 'AyriAeyojesvos, yywpipos ouy opc rois moAAoic. Istud yyweruoy non 
significat quovis modo cognitum, sed de quo est certa persuasio (vetus 
Lexicon apud Henr. Stephanum in Thesaur.); de libris usurpatum ipsi 
Eusebio idem significat ac genuinum 1. III. c. 38. 

(2) Où 5» mewtn twy ovopaÇopevwy xaJoXixev imiGTOÀwY eivas Aevyetaw 
OU 7T0ÀÀO! *yoUy TWY MAAAIWY AUTNE EJMYQ|AOYSUC Y , wÇ oude TNE Aevyop.tvme 
"[ov3a, pixs xat GYUTNG OUCTQG TWY ENTA Acyopeywy xafoAXixuy, Opws 9: TT 
AAi TAUTAS META TWY AOITMWY EV mÀtiGTOUG ÜsÜmpAOGiEUJAEYa 6 ExxÀmaiaus. 

rum), alii vero rata sententia inserunt inter libros omnium 
consensu receptos » (iyxgivouct Toig Óp.oXoyoupcvot;). Quae 
duae sententiae de Apocalypsi quomodo consistere potue- 
rint, inferius patebit. 

Q:artam classem denique nonnisi ab haereticis sub no- 
mine Apostolorum intrusi et perniciosi libri componunt, . 
« qui neque inter spurios numerandi sunt, sed prorsus re- 
pudiandi ut absurdi et impii. » 

Igitur Eusebius «) reperit epistolas quinque catholicas 
in publico Ecclesiarum usu et in una collectione cum pro- 
tocanonicis, et a plerisque approbatas tamquam pertinentes 
ad sacram Scripturam novi Testamenti. 2) Nemo eas de- 
finitiva sententia negabat pertinere ad Scripturas; secus 
non in secunda illa classe, sed in eodem ordine cum Apo- 
calypsi collocari debuissent. y) Aliqui nonnihil dubitationis 
de eis inferebant, qui tamen publicam et communem earum 
receptionem non poterant interturbare. 3) De epistola ad 
Hebraeos nulla erat dubitatio, quae mentionem mereretur 
in enumeratione sedulo instituta librorum, qui sint in con- 
fesso apud omnes, et qui a nonnullis vocati in dubium. (Alibi 
l. III. c. 3,1. VI. c. 20. memorat de hac epistola quaestio- 
nem aliquam Latinorum, de qua postea dicemus.) c) Apo- 
calypsim pertinere ad Scripturas sacras aliqui post aetatem 
Origenis negare coeperunt, et ideo iuxta principium ordinis 
ab Eusebio adoptatum ponenda fuisset in tertia classe. At 
ea negatio nullius fuit auctoritatis, et sin minus ad hae- 
reticos unice restricta certe nonnisi paucorum inter catho- 
licos; unde nulla habita ratione istius erroris liber Apoca- 
lypseos computatus est inter Scripturas omnium consensu 
admissas. 

- Est igitur manifestum, etiam aetate Origenis et Eusebii 
hos omnes libros fuisse publico usu inter ss. Scripturas, 
atque ut tales a plerisque agnitos et approbatos; dubita- 
tiones autem non ad Ecclesiam, sed ad scholam et ad pau- 
corum aliquot doctorum criticam inquisitionem esse refe- 
rendas. 

9". Quod pertinet ad Patrum citationes ante saeculum IV, 
est aliquod discrimen inter appellationes ad epistolas catho- 

licas, ac frequentationem epistolae ad Hebraeos et Apoca- 
lypseos. Epistolas illas animadvertit Eusebius 1. II. c. 23, 
non frequenter citari a veteribus; in ipsa autem hac rari- 
tate citationum nonnulli saeculo III. et IV. reperire sibi 
visi sunt rationem, cur illae in dubium vocari possent. 
Nihilominus praesto sunt testes satis multi ex Patribus, 
quos ab aetate apostolica usque ad IV. saeculum iniens 
has epistolas velut Scripturas sacras in suis lucubratio- 
nibus prae oculis habuisse apparet ex modo, quo sive di- 
serte appellant sive manifesto aliudunt ad textus earun- 
dem epistolarum. 

Nominamus pro epistola Jacobi Hermam propter expres- 
sas et manifestas allusiones ( Pastor. 1. II. mand. XII. n. 4. 6; 
].IIT.simil.VIII.n.6.); Clementem Rom. ep. I. Cor. n. 10. 12. 
91. coll. Iac. IT. 21.25; in epistolis syriacis ad Virgines ep.I. 
n.11.12.coll. Iac. III. 1. 2. 5. 27; Irenaeum 1. IV.c. 16. coll. 
Iac. II. 23; Clementem Alex. qui teste Eusebio (VI. 14.) in 
hypoty posibus enarravit etiam libros ġvtrıňeyopevovç, «Iudae 
et reliquas catholicas epistolas » tny 'Iouóa xat Tac ÀAouraG 
xaxÜoXAux xg émtwcoAxg (1). Nomine cathoJicarum epistolarum 
intellectas esse septem easdem quas adhuc habemus, con- 
stat ex Euseb. l.II. e. 283. De Origene diximus superius.. 
Dionysius Alex. (de martyrio c. 6. p. 82. ed. de Magistris) 
diserte ad Iac. I. 18. appellat tamquam ad Scripturam. In 
versione syriaca saeculi saltem II. etiam ut nunc est, hanc 
Iacobi cum 1. Pet. et 1. Ioan. contineri, superius p. 468. 
vidimus. 

Pro 2. Petri praeter Clementem Alex. et Origenem af- 
ferri possunt Theophilus Antioch. ad Autolyc. 1. II. c. 18. 
coll. 2. Pet. II. 19; Firmilianus ep. ad Cyprianum (inter 
Cypr. 75. p. 144. ed. Baluz.) (2); Novatianus de Trin. c. 8. 


(1) Quando igitur Cassiodorus (instit. divin. litt. c. 8.) ait, « Cle- 
mentem Alex. epistolam s. Petri primam, s. Ioannis primam et secun- 
dam, et Iacobi attico sermone declarasse; » intelligi-debet, non has 
solas epistolas a Clemente enarratas fuisse, sed barum commentarios 
expresse nominari a Cassiodoro, quia ipse eos « transferri fecit in la- 
tinum. » , 

(2) Quod ibi Firmilianus scribit: « Petrus et Paulus in epistolis suis 
haereticos exsecrati sunt, » non ad primam sed necessario ad 2. Pet. 
refertur. 

011.2. Pet. III. 10. 12. Verba illa « dies Domini sicut mil]e 
anni,»quae hac forma nullibi exstant nisi 2. Pet. III.8. (longe 
enim diversa est sententiae conformatio Ps. LXX XIX. 4.) ci- 
tantur iam in ep. Barnabae n. 15, tum a Iustino dialog. 
cum Tryph. n. 81, et ab Irenaeo V. 23. 

Pro epistola Iudae sunt inter testes expresso Judae et 
Iudae Apostoli nomine Clemens Alex. (Paedagog. 1. III. c.8. 
p. 239; Strom. III. p. 431; VI. p. 647.); fragmentum Mura- 
torianum (Galland. II. p. 208.); Tertullianus (de Cultu fe- 
min. l. I. c. 3); nomine Soeripturae anonymus 1. de lapsis 
n. 16. ad Novatianum (inter Opp. Cypr. p. XVII.). 

Ioannis epistolas plures una ae inter Scripturas habuis- 
se, declarant Irenaeus l. I. c. 16. diserte citans 2. Io. et ex 
1. ac 2. textus ooniungens, quasi utraque esset una epistola 
l. III. c. 16. n. 5. 7; Clemens. Alex. (Strom. II. p. 889), a 
quo citatur « Ioannes in maiori epistola »; fragmentum Mau- 
ratorianum ubi dicitur: « epistola sane Iudae et superscri- 
pti Ioannis duas (sic) in catholica habentur » (1). Dionysius 
Alexand.omnes tres appellat (apud Euseb. VII.c.20.). « Ioan- 
nes nec Evangelio, inquit, nec epistolae catholicae suum no- 
men praescripsit; sed nec in secunda quae habetur (2), et 
tertia sane brevibus Ioannis nomen prostat, verum sine 
nomine scriptum est presbyter. n Oyprianns 2. Io. citat ad 
Quirin. l. II. c. 27. p. 296; 1. III. c. 78. p. 825, pariterque 
Aurelius a Chullabi in Concilio eub Cypriano (inter Opp. 
Cy pr. p. 837.). | 

De epistola ad Hebraeos Origenes testis est (apud Eu- 
geb. VI. 25), eam « ab antiquis hominibus traditam esse ut 
Pauli epistolam. » Post Origenem Eusebius testatur , eam 
in omnibus Ecclesiis orientis in confesso esse, apud quas 
omnes « quatuordecim epistolae Pauli publicae sunt et mg- 
nifestae » mpoðnàot xat cx9si, (Eus. III. 8.). Hieronymus 
repetit, « eam non solum b Ecclesiis orientis, sed ab omni- 


(1) Forte hic scriptor cum Irenseo 1. et 2. Io. computavit velut nnm 
epistolam. 

(2) "Ev rn 8surspa. Cspopsvn. Hoc verbum per se non indicare dubiam 
epistolam, patet ex Euseb. III. 25, ubi ipsam 1. Io. sane a nemine in 
dubium vocatam dicit rn» Qrpopivnv luavvou vportsgav. 

bus retro ecclesiasticis graeci sermonis scriptoribus quasi 
Pauli Apostoli suscipi » (ep. 129. ad Dardan. n. 8. T. I. 
p. 965.). Sane ante Origenem Clemens Alexandrinus et ante 
hune « beatus senex, » qui Pentaenus esse creditur, testati 
sunt epistolam esse Pauli (Euseb. VI. 14.). Irenaeus item 
ea usus est (Eus. V. 26), et Romanus -Clemens ex eadem 
« multas inseruit sententias » in sua I. ad Corinthios epi- 
stola (Euseb. III. 38; Hieronym. de vir. illust. sub verbo 
Clemens). Quamvis vero aliqui, ut referunt Clemens Alex. 
et Origenes (Euseb. VI. 14. 25.) et s. Hieronymus (ep. ad 
Dardan. 1l. c.), dictionem graecam epistolae non Pauli sed 
Lucae vel Clementis vel Barnabae esse dicerent, nulli ta- 
men erant in universo oriente usque ad Arianos (Theodo- 
ret. praefat. in Heb.; Epiphan. haeres. LXIX. n. 27), qui 
canonicam epistolae auctoritatem in dubium vocarent. In 
occidente saeculo III. primum occasione disputationum cum 
Montanistis aliquid -dubii incidisse, seu verius aliquam 
oeconomiam in usu epistolae fuisse adhibitam, quae non- 
nullis ansam praebere potuit dubitandi de ipsa epistola, 
referunt Eusebius III. 3; VI. 20. 21. et ex Eusebio s. Hie- 
ronymus (de vir. illust. v. Paulus et Caius; comment. in 
Is. VIII. 18. T. IV. p. 125); Philastrius haeres. LXI; Au- 
gust. Civ. Dei XVI. 22; Exposit. inchoat. in Rom. n. 11; 
ex illis deinde Primasius praefat. in Heb. et Isidorus Ety- 
molog. VI. c. 2; de Ofric. I. c. 12. De hac dubitatione in- 
ferius dicemus. 

Apocalypsin inde & tempore quo scripta erat, usque ad 
saeculum III. labens Patres vetustissimi unanimi consensu 
testantur opus esses. Ioannis Apostoli, pertinens ad Seriptu- 
ram. In eam ut in divinum Apostoli librum commentarios 
scripserunt Melito (Euseb. IV. 26), Hippolytus (ut testan- 
tur inscriptio in statua Vaticana, Hieronymus de viris il- 
lustr., Iacobus Edessenus in Ephremi Opp. syr. T.I.p.292, 
Andreas Caesar. Bibl. Max. PP. T. V. p. 590x). Papias qui 
fortasse ipsius Ioannis fuerat auditor, hune librum « ut 
divinum et fide dignum tradidit » (Andreas Caesar. in Apoc. 
l. c.). Praeterea diserte et expresso etiam loannis Apostoli 
et divinae Seripturae nomine citabant Apocalypsin usque 

ad aetatem Origenis Iustinus dialog. n. 81; Theophilus An- 
tiochenus (Euseb. IV. 24); Irenaeus IV. 20; V. 26. 30; 
Apollonius Ephesinus presbyter (Euseb. V. 18); Ecclesia 
Viennensis ep. ad Ecclesias Asiae n. 15. (Galland. I. p.704); 
fragmentum Muratorianum; Clemens Alex. Paedagog. II. 
n. 12. et alibi; Tertullianus cóntr. Maroc. IV. 5; Cypria- 
nus ad Quirin. et alibi saepe; Confessores Romani ep. ad 
Cyprianum (inter Cyprianicas ep. 25. p. 36.). Imo Irenaeus 
l. V. c. 90. provocat ad codices suo tempore iam vetustos, 
et ad discipulos tamquam testes, qui « facie ad faciem vi- 
derant loannem. » Origenes vero eo ipso in loco, ubi dubia 
omnia diligenter commemorat quae suo tempore de non- 
nullis libris N. T. alicubi exstabant , Apocalypsin cum 
Evangelio et prima epistola absque ulla significatione con- 
troversiae collocat inter opera loannis Apostoli, de quibus 
apud omnes constabat unanimi consensu (Euseb. VI. 25. 
supra p. 492. 493.). Primus qui in disputatione cum Nepo- 
tianis millenariis alicuius controversiae de hoc libro me- 
miniase reperitur, est Origene posterior Dionysius Alexan- 
drinus (Eus. VIII. 25.), de quo inferius dicemus. 

Ex modo igitur, quo Patres vetustissimi usque ad III. 
saeculum labens usi sunt epistola Pauli ad Hebraeos et Apo- 
calypsi Ioannis Apostoli manifestum est, et ex modo quo 
usi sunt epistolis catholicis, quantum ex ipsa indole harum 
epistolarum et operum Patrum exspectari potest, apparet , 
hos libros omnes inde à temporibus apostolicis universali 
consuetudine fuisse inter ss. Scripturas receptos. 

II. Susceptio horum omnium librorum inter Scripturas 
divinas, et apostolica origo Traditionis confirmatur ex di- 
serta doctrina, ut continetur in eatalogis, quibus libros 
unanimi et universali consensu in Ecclesia sacris Scriptu- 
ris adnumeratos consignare propositum erat. | 

1°. Canones omnes Ecclesiae occidentalis quos memora- 
vimus th. XI, absque ullo diseriminis indicio et deuteroca- 
nonicos libros commiscendo protocanonicis, ad significandam 
nempe eorum omnium identicam auctoritatem, comprehen- 
dunt omnes et solos libros N. T., quos adhuc habemus in 
canone Ecclesiae catholicae. Huiusmodi sunt collectio Seri- 

pturarum, qualis probatur fuisse in ipsa primitiva editione 
latína; tum canones Conciliorum Africae et Augustini, Pon- 
tificum Innocentii I, Gelasii I. vel Hormisdae, subsequentium 
deinde recensiones, nempe Cassiodori, Isidori, Ildephonsiete.; 
atque ex istis Patrum documentis inde a saeculo VI. in 
corpus luris seu in diversas collectiones canonum inserti 
indices librorum sacrorum. 

2^. Imo illi etiam Patres, qui in oriente quoad libros 
V. T. controversiam aliquam existentem suis in eatalogis 
declarare necessarium existimabant, consensum quoad li- 
bros N. T. invenerunt tam universalem, ut saltem plerique 
controversiam non putaverint mentione dignam , et libros 
nostros omnes numeraverint inter óuoAoYoupucvoug et ad- 
missos unanimi consensione. Ita quoad N. T. plenum re- 
ferunt canonem, fit deinceps definitus est in Concilio Tri- 
dentino, Athanasius, Synopsis Athanasiana, Epiphanius 
(haeres. LXXI. confut. b. T. I. p. 941.), Rufinus, Hie- 
ronymus (ep. 58. n. 8. ad Paulin.), Leontius, Damasce- 
nus (1) ll. co. 

9'. Inter Patres reliquos, qui ratione dubitationis exor- 
taé aliquos ex his libris collocant extra numerum univer- 
sali consensu receptorum (op.oAoyougcvov), nullus est, qui 
non retineat eorum saltem unum vel alterum. In libris 
deinde quos omittunt, plerique neque inter se consentiunt. 
Epistolam ad Hebraeos omnino omnes ponunt inter ceteras 
Pauli epistolas, si excipias fragmentum Muratorianum. De 
Origene et Eusebio primis alicuius distinctionis rélutoribus 
superius satis dictum est. Ex ceteris habent inter libros 
communi consensu receptos omnes septem epistolas catholi- 
cas, et solam omittunt Apocalypsin Nazianzenus, Cyrillus, 
Concilium Lauodicenum, canon ultitius apostolicus, Nice- 
phorus (exscribens Nuzianzenum vid. p. 468. 464. 479.). 
Tres epistolas catholicas 1. Pet. 1. Io. Iac. habent inter 
ópoAotYoul:vie, remissis quatuor reliquis eum Apocalypsi 
ad &vvi:(oyivxc, editio syriacae versionis simplicis (forte 
inde à saeculo 1V. aut V. cf. supra p. 488.), tum An. phi- 


(1) Damascenus in eo abundat, quod ex Concilio Trullano ponit inter 
libros &xcroà N. T. etiam é&^hó^hvs dposiblicol. l 

lochius et auctor Synopsis inter Opp. Chrysostomi T. VI. 
p. 918. Duas tantum 1. Pet. 1. Io, ponit in primo ordine Iu- 
nilius Africanus, quibus, inquit, « adiungunt quamplurimi 
quinque alias, quae Apostolorum canonicae nuncupantur, 
id est Iacobi unam, Petri secundam, Iudae unam, Ioannis 
duas. » De Apocalypsi, ait, « apud orientales admodum du- 
bitatur » (de Part. div. leg. 1. I. c. 4. 6.). Fragmentum Mu- 
ratorianum (1) recenset quatuor Evangelia, Acta, tredecim 
epistolas Pauli, Apocalypsin loannis, qui dicitur Pauli 
praedecessor; ex epistolis catholicis illam Tudae et duas 
loannis. Desunt igitur non solum ep. Heb. Iac. 2. Pet. sed 
etiam 1. Pet. (2), de qua nemo umquam dubitavit. Unde 
quamvis in eo documento non pauca sint obscura, et sco- 
pus ipse partieularis &d quem ibi librorum censio institui- 
tur, non satis liqueat, illud tamen certum est, auctori, 
quisquis fuerit, nog fuisse propositum distincte et sensu 
excludente designare catalogum omnium librorum, quos 
reperit in Ecclesia catholica admissos inter Scripturas. 

Si iam haee simul computes, Patres inde a saeculo II. 
et IIT, et adhuc frequentius ac disertius IV. et V. saeculo 
ad libros omnes novi Testamenti tamquam ad Scripturam 
divinam appellasse absque ullo discrimine; cum diserta 
deinde doctrina qua omnes iidem libri numerantur inter 
Scripturas unaniui consensu receptas in Ecclesia, plenis- 
sime conspirare uníversalem usum ecclesiasticum; si in- 


(1) Textum correctius edidit Wieseler (vid. Introduct. in N. T. Val- 
roger T. I. p. 76.). 
(2) Non videtur probabilis coniectura Hugii, qui (Introduct. T. I. 
p. 125.) reperire voluit in fragmento utramque epistolam Petri, primam 
. ut certam, alteram tamquam dubiam. Locus fragmenti hic est: « Episto- 
la sane Iudae et guperscripti Ioannis duas (sic) in Catholica habentur; 
et Sapientia ab amicis Salomonis in honorem ipsius scripta. Apocalypse 
(Apocalypsis vel Apocalypses) etiam Ioannis. Et Petri (vel: etiam Io- 
annis, et Petri) tantum recipimus, quam quidam ex nostris legi in Ec- 
clesia nolunt. » lam Hug hoc ultimum incisum coniectat graece fere ite 
fuisse: xa: l:7pou pravny ma2z0:42u:9z, 0; pass Tivs; nwr ayaysivwT x eg Iai 
dy ixxÀ"-cim ov 3sÀougi, « et Petri unam solam (epistolam) suscipimus, 
praeter quam quidam nostrum aliam in Ecclesia legi nolunt. » At in 


fragmento omnino de Apocalypsi Petri, non de epistolis sermo esse vi- 
detur. 

super- prae oculis habeas regulas, secundum quas scopus 
et genuinus sensus Patrum in canonibus deficientibus con- 
signandis explicari debet (th. XIII. n. II): manifestum est 
libros omnes N. T. in Ecclesia semper ita fuisse receptos 
tamquam sacras Scripturas, ut Traditione apostolica trans- 
missi demonstrentur. Sane vero ad vim demonstrationis 
intelligendam adtendatur oportet tum generatim ad prin- 
cipia, quibus Ecclesia in custodiendo deposito quavis aetate 
regebatur (de Trad. th. IX. n. I. 4^.), tum nominatim ad 
sollicitudinem , qua Scripturae « apud presbyteros » Ec- 
clesiarum Sustodiebantur et privatim ac publice lege- 
bantur. 


THESIS XVI. 


Explicatur origo dubitationum circa libros 
| deuterocanonicos N. T. 


« « Si quae saeculo III. et IV. de aliquot novi Testamenti libris dubi- 
» tatio incidit, ea cum libri iidem iam manifesta Traditione suscepti 
» erant in Ecclesia, ex adiunctis quibusdam causam habuit et originem, 
» ita ut nec Traditionis constantiam interrumpere nec certitudinem la- 
» befactare potuerit, moxque ama iam saeculo universali consensioni 
» penitus cesserit. » 


. Vidimus th. X. dubitationes circa libros deuterocanoni- 
cos V. T. qui sane omnes simul ab Apostolis fuerant Ec- 
clesiae traditi, unam et eandem originem habuisse ex com- 
paratione Seripturarum Ecclesiae cum censione hebraica. 
Libros N. T. quos Apostoli non iam scriptos repererunt, 
sed paulatim longiori temporis decursu (inter annum 32. 
et 96. aerae vulgaris) ipsi conscripserunt, facile quidem 
intelligitur non fuisse simul omnes omnibus Ecclesiis tra- 
ditos, atque potuisse plures paucioresve per aliquod tem- 
pus non valde diuturnum nonnullis Ecclesiis {manere in- 
compertos. At diffücilius explicatur, quomodo III. saeculo 
post collectionem Scripturarum sacrarum iam pridem ab- 
solutam et quotidiano usu confirmatam, ut ex ipsis rela- 
tionibus dubitationum aperte colligitur, potuerint nihilo- 
minus intra fines Ecclesiae in controversiam vocari libri, . 

de quibus agimus. Declaratio originis dubiorum simul de- 
monstrabit labile eorum fundamentum, eoque magis pate- 
fiet firmitas et certitudo Traditionis. 

Si dubia illa III. saeculo commemorata penitius inspi- 
ciantur, apparet eorum originem revocari potissimum ad 
duplicem fontem; ad applicationem criterii negativi ex ra- 
ritate citationum penes antiquiores scriptores, et ad cau- 
tionem ac quandam oeconomiaim inductam propter abusum 
errantium in interpretatione doctrinae libris contentae. 
Criterium negativum maxime ad epistolas catholicas appli- 
 eabant; sublesta aut falsa interpretatio doctrinae librorum 
primum minus frequenti usui eorundem in nonnullis Ec- 
clesiis, et deinde dubitationi de scriptore ac demum de 
auctoritate epistolae ad Hebraeos et Apocalypseos ortum 
dedit. Primo igitur de catholicis epistolis, deinde de ep. 
Heb. et de Apocalypsi dicemus. 

I. Quamvis critici illi doctores saeculo III. et IV. re- 
pererint epistolas catholicas omnes in una collectione septe- 
narii numeri easque numquam seiunctas, ac viderent sine 
discrimine hane collectionem totam et singulas eius epi- 
stolas publico in usu Ecclesiarum, putabant tamen Tradi- 
tionem maxime exquirendam esse in citationibus veterum 
Scriptorum ; cuiusmodi diligentissimae inquisitionis exem- 
plum habemus in Eusebio. Cum vero insuper nonnisi cita- 
tionum expressarum rationem haberent, ubi has raro eta 
paucis factas esse reperiebant, existimabant rationem esse 
sufficientem non quidem negand: genuinitatem et consequen- 
ter auctoritatem canonicam. libri, sed tamen dubitandi, 
utrum de ea certo constaret; ae propterea librum non in 
prima sed in secunda classe inter &vcOeyopevoug recense- 
bant. « Sciendum est, inquit Eusebius de epistola Iacobi, 
quod suppositionis suspecta est. » Quomodo haec suspicio 
cadere potest in epistolam , quam ipsemet fatetur ordine 
primam inter catholicas? En rationem: « scilicet non multi 
veterum eius meminerunt, sicut neque illius quae Iudae di- 
citur, et est ipsa quoque ex septem catholicis sic àppella- 
tis» Euseb. II. 28. At quis non videt, hane rationem ne- 
gativam nullius esse valoris, si de Traditione aliunde et- 

iam constare potest quam ex citationum frequentia, et si 
raritas eitationum demonstrari nequeat causam habuisse 
in ignoratione librorum aut in negatione canonicae eorum 
auetoritatis ? 

1°. Argumentum negativum , etiamsi hypothesis esset 
verissima, id unum efficeret, Traditionem non potuisse pro- 
bari disertis veterum testimoniis, quod profecto non sufficit 
ad eam dubiam reddendam, si aliis certis argumentis et 
indiciis probatur. Atqui publicus Ecclesiarum usus et imme- 
morabilis comprehensio harum epistolarum inter Scripturas 
sacras, quem usum et quam comprehensionem Eusebius ipse 
testatur, atque adeo semper vigens et constans Ecclesiae 
persuasio efficacius et certius demonstrat apostolicam Tra: 
ditionem, quam singulae eitationes hinc inde in veterum 
scriptis repertae. 

2 Argumentum negativam nullam prorsus vim habet, 
nisi demonstretur ea fuisse adiuncta, et eam librorum de 
. quibus quaeritur indolem, ut scriptores necessario ad talem 
librum appellare debuissent, ai eius auctoritatem agnovis- 
sent. Nisi enim adiuncta ita habeant, ex silentio numquam 
inferri potest, quid scriptor de libro eiusque auctoritate 
senserit. Atqui generatim talia adiuncta et talis libri in- 
doles non nisi rarissime demonstrari possunt; speciatim in 
eausa praesenti aliqui ex his libris ita comparati sunt, ut 
potius vehementer mirandum foret, si frequentes eorum 
apud PP. primae aetatis occurrerent citationes. Quomodo 
enim frequentem exspectes necessitatem aut opportunitatem 
appellandi ad epístolas paucis omnino versibus constantes, 
insuperque rebus ae sententiis fere cum aliis libris conve- 
nientes, ut sunt epistola Iudae coincidens cum 2. Petr. II. 
et utraque Ioannis, quarum secunda fere ex integro, tertia 
quatemus non de privatis personis agit, convenit cum epi- 
stola prima Ioannis? 

8°. Hypothesis ipsa non est undequaque vera, si non 
solum ad disertas citationes restringatur, sed ad usum ha- 
rum epistolar&m generatim apud vetustos Patres exten- 
datur. Saltem ita res et verba ex his epistolis in su& scripta 
iranstalerunt, ut ex Patribus illis constans et communis 

usus Ecclesiae inde ab aetate apostolica confirmetur (vide 
supra p. 496. sq.). Tantum abest, ut ex silentio aliquid in- 
ferri possit contra universalem consuetudinem et viventem 
in praxi Ecclesiae Traditionem. 

4*. Alioquin fatentur illi ipsi, qui dubitationes ortas re- 
ferunt, epistolas easdem in publico usu Ecclesiarum perse- 
verasse et a plerisque fuisse agnitas, atque ipsimet eis tam- 
quam Seripturis saeris et apostolicis utuntur. Nemo autem 
umquam retulit aut explicuit, quando, à quibus, quomodo 
libri humani imo supposititii in Scripturas divinas intru- 
di, et inter Seripturas in Ecclesiarum constantem et pu- 
blieum usum adoptari potuerint. Et sane talis usus nisi 
ex Traditione apostolica explicari nequit. 

D^. Porro genuinitas Traditionis extra omne dubium po- 
nitur per consensum universalem omnium Ecclesiarum tem- 
pore subsequente. Nam IV. et V. iam saeculo catalogi fere 
unanimes, exceptis paucissimis orientalibus (Amphilochii, 
&ynopseos Chrysostomi) qui Eusebium sequuntur, habent 
omnes epistolas inter óp.oAoyoupcva;, ut vidimus superius 
p. 800. 501. Deinceps vero vix amplius apparent dubitatio- 
nis vestigia, niai forte in extremo oriente inter Syros, unde 
Iunilius Africanus (de Partibus divin. legis 1. I. c. 6.) a suo 
magistro Paulo ex schola Nisibena acceperat notitiam de 
aliqua controversia quoad has quinque epistolas catholicas, 
si tamen ea non sit potius erudita relatio animadversio- 
num Origenis et Eusebii quam expositio status quaestionis, 
V°. saeculo. 

Ex dictis iam satis constat, dubia quoad epistolas ca- 
tholicas non solum non universalia sed restricta fuisse ad 
» scholam, quae nec usum in vita publica Ecclesiae intertur- 
bare mec Traditionis constantiam interpolare potuerunt. 

II. De epistola ad Hebraeos Eusebius l. III. c. 3; l. VI. 
e. 20, et ex eo s. Hieronymus (in Is. VIII. 18. T. IV. p. 125; 
ad Dardan. ep. 129. n. 8; de viris illustr. v. Paulus, Caius, 
. et alibi); s. Augustinus (Expos. in Rom. inchoata n. 11; 
Civ. Dei XVI. 22.); ex illis deinde Primasius (praefat. in 
Heb. quamvis non sine stomacho contra dubitatores Bibl. 
Max. PP. T. X. p. 246.) ; Isidorus (Etym. 1. VI. c. 2; de 

Offic. 1. I. c. 12.) referunt, eam unanimi consensu apud orien- 
tis quidem Ecclesias, non tamen ab omnibus occidentalibus 
esse receptam ut Pauli. Imo Hieronymus in Is. et ad Dar- 
dan.1. c. ait: hanc epistolam « latina consuetudo inter cano- 
nicas Seripturas non recipit; » etiam secundum opinionem 
Augustini in Rom. l. c. quia nomen Pauli non est praefi- 
xum, « nonnulli eam in canonem Scripturarum recipere 
timuerunt. » 

Res est valde mira; tam multi post Eusebium sermonem 
habent de hominibus, qui huic epistolae contradicant, et illi 
homines nuspiam comparent. Ipsi qui hoc narrant, eam sine 
ulla dubitatione recipiunt; nullus est catalogus sive occi- 
dentalis sive orientalis, qui eam non recenseat cum reliquis 
Pauli epistolis inter Scripturas unanimiter receptas, unico 
excepto fragmento Muratoriano, ex quo ipso quid eius auctor 
genserit, non est liquidum; nullus potest proferri scriptor ca- 
tholicus, cuius opera supersint et a nobis examinari queant, 
qui epistolae auotoritatem canonieam in dubium vocave- 
rit (1); innumeri eam citant non solum orientales sed oc- 
cidentales Hieronymi et Augustini aetate absque ullo dubio 
ut librum Scripturae et ut epistolam Pauli Apostoli. Vix 
non suspicareris, Eusebium errasse, et reliquos simpliciter 
retulisse illius narrationem. Attamen re penitius inspecta 
non potest negari, fundamentum exstitisse huius narratio- 
nis; apparet enim III. et alicubi adhuc IV. saeculo, ex quo 
tempore Montanistarum et Novatianorum haeresis Ecclesiam 
infestam habuit, occidentales Patres caute hac epistola usos 
esse. Cyprianus numquam in suis scriptis eam adhibet, Ter- 
tullianus ipse iam Montanista quamvis pro more suae se- 
ctae ex illa errorem confirmare nitatur, tamen non Paulo 
sed Barnabae tribuit (de Pudicit. c. 20.). Ex hoc autem usu 
minus frequenti poterant induci dubitationes, quas tamen 
necesse est dicere numquam nisi ad paucos propagatas fuisse. 


(1) Eusebius VI. 20. narrat quidem, Caium Romae disputantem ad- 
versus Proclum Montanistam tredecim solum numerasse Pauli episto- 
las; sed ex omissione appellationis nondum inferri debet dubitatio de 
ep. Heb.; potuit enim omissionis esse alia ratio. Ceterum quid Caius 
senserit, non possumus examinare, cum nulla eius scripta habeamus 
reliqua, nisi forte eius sit fragmentum Muratorianum, ut multi putarunt. 

Sane constat testimonio veterum, Novatianos suum er- 
rorem quo peccata aliqua potestati clavium subtracta et irre- 
missibilia asserebant, potissimum ex Heb. VI. 4. 5. defendere 
consuevisse. Testantur id Epiphanius Haeres. LIX. n. 2; 
Hieronymus contr. Iovin. l. II. n. 8. T.II. p. 325; auctor 1. de 
falsa et vera Poenit. c. 9. (in appendice Opp. August. T. VI.); 
Theodoretus in h. 1.; Marcus Aegypt. opusc. III. de Poenit. 
(Galland. VIII. p. 32.); Eulogius Alex. (apud Photium 
cod. 280.). De Montanistis Novatianorum praedecessoribus 
idem indicat s. Hieronymus l. c., et sane Tertullianus iam 
Montanista (l. de Pudicit. c. 20.) pro eodem errore eundem 
locum urget non sine vehementia. | 

Iam vero videmus, primum in disputatione cum Monta- 
nista Proclo hanc cum ceteris epistolis Pauli « non fuisse 
connumeratam » a Caio presbytero, ut narrat Euseb. VI. 20; 
vel, ut s. Hieronymus narrationem Eusebii exprimit effi- 
eacius, eam Caius dixerit « Pauli non esse. » Hanc oecono- 
miam catholici alii videntur imitati esse. Certe Philastrius 
asserit, eam minus frequenter legi quam reliquas epistolas 
Pauli, et huius rei rationem adfert ex difficultate nonnul- 
lorum textuum, nominatimque commemorat periculum hae- 
resis Novatianae, quod sane non ex verbis epistolae sed 
ex praepostera haereticorum interpretatione timeri potuisse 
intelligendum est (Haeres. LX. LXI.). a Leguntur, inquit, 
Pauli tredecim epistolae et ad Hebraeos interdum... Quia 
factum Christum dicit in ea (Heb. III. 2.), inde non legi- 
tur; de poenitentia autem propter Novatianos aeque. n Ce- 
terum eos qui epistolam Pauli esse negant, ipse Philastrius 
(Haeres. XXXII.) haereticis accenset; unde evidens est, 
quod diximus, Philastrium errores, quos indicat, non ipsi 
epistolae sed detorsionibus haereticorum adscripsisse. 

Tota itaque historia ad haec fere capita revocari potest. 
a) Patres vetustissimi qui data opera de libris canonicis et 
de hac epistola nominatim disseruerunt, docent eam Eccle- 
siis inde a prima antiquitate (rapa twv &pycxtov &vOpov 
Orig.) traditam esse ut librum Scripturae et epistolam 
Pauli. Doctores Alexandrini, ut Clemens et Origenes, ani- 
madverterunt aliquam diversitatem a ceteris epistolis Pau- 

linis, sed eam opportune conciliabant cum Traditione (supra 
p. 498.). b) In Ecclesiis orientalibus unanimis semper fuit 
consensus tum de auctoritate canonica epistolae tum de 
scriptore Paulo saltem quoad res et sententias. c) Im occi- 
dente eadem continebatur semper inter libros s. Scripturae, 
et in omnibus catalogis occidentalibus aeque ac orientali- 
bus numerata est inter libros canonicos. d) Propter abusum 
tamen Montanistarum et Novatianorum III. saeculo aliqui 
scriptores catholici occidentales libentius abstinebant ab 
appellationibus ad illam, alicubi etiam cautius legebatur in 
Ecclesia. e) Inde nonnulli eam alteri quam Paulo tribuere 
malebant, non Traditione sed argumentis nixi internis; tum 
aliqui etiam canonicam auctoritatem in quaestionem voca- 
bant, qui nec multi nec magnae auctoritatis esse poterant, 
oum nullus scriptor supersit qui ita senserit, sed id unice 
memoriae proditum sit ab aliis. Atqui talis ab externa oc- 
casione postliminio superveniens oeconomia et aliquorum 
dubitatio profecto Traditionem apostolicam et persuasionem 
communem ijinterturbare non poterat. 

III. Superius vidimus, Apocalypsin perpetua serie te- 
stiam inde ab ipsis Ioannis discipulis usque ad Origenem 
in Ecclesia non modo occidentis sed etiam orientis babitam 
fuisse inter libros sacros, et genuinam Seripturam Ioannis 
Apostoli. Nec Origeni adhuc quidquam de dubitatione inter 
catholicos innotuerat; secus eniu eam non cum Evangelio 
et prima epistola inter libros cp.oXoyoupevoug et unanimi con- 
sensu susceptos, sed cum 2. et 3. epistola inter libros po- 
euisset, de quibus dubitabatur (vide supra p. 499.). 

Ultimis annis Origenis Episcopus Aegyptius Nepos con- 
tendens, Scripturas ubique sensu non tropico sed immediato 
intelligendas esse, doctrinam de regno millenario ex Apoca- 
lypsi asseruit scripto etiam libro «adversus Allegoristas.» 
Cum multi in Arsinoitica praefectura Nepotis doctrinam 
amplecterentur, et res paulo post Origenis obitum in aper- 
tum schisma et defectionem Ecclesiarum vergeret (Origenis 
obitus contigit anno 256 , schisma Nepotianum circa an- 
num 264.), Dionysius Origenis in regenda schola cateche- 
tica successor et deinde Episcopus Alexandrinus ad hos ho- 

mines ab errore revocandos scripsit adversus Nepotem duos 
libros « de Promissionibus, » quorum in II. egit de Apoca- 
lypsi. Admittebat ipse quidem eam ut librum « prophetae » 
et hominis «sancti ac divinitus inspirati » (1); ex argumentis 
tamen internis, ex stylo et ductu sermonis, facta compa- 
ratione cum Evangelio et epistolis Ioannis, eam alterius 
Ioannis non Evangelistae esse censuit. Quoad doctrinam 
autem libri: « arcanum quemdam, ait, planeque admirabi- 
lem singularum rerum sensum latere existimo. Nam etsi 
ipse non intelligo, sed tamen assumo profundiorem quem- 
dam sensum verbis subesse ; eaque non meo ipsius iudicio 
metior atque aestimo, sed plus fidei tribuens, sublimiora 
esse censeo, quam ut & me percipiantur. » Ipse itaque Dio- 
nysius de inspiratione et divina auctoritate libri consentit 
cum ceteris, solum dubitans de homine libri scriptore, quis 
fuerit. Imo sicut quoad doctrinam libri eonfutavit Nepo- 
tis opinionem, ita de scriptore et divinitate libri ea quae 
commemoravimus, scripsit adversus libri calumniatores. 
Paulo enim ante verba citata ita narrat. « Nonnulli ex iis 
qui fuerunt ante nos (vtveg Twy «po uwy), librum hunc re- 
pudiarunt penitus ac refutarunt, singula eius capita refel- 
lentes eumque absque sensu et ratiocinatione (&cvAXovyte cov) 
esse monstrare volentes... Non modo Apostolorum neminem 
sed neque omnino aliquem ex sanctis et Ecclesiae viris hu- 
ius scriptionis esse auctorem ; Cerinthum Ioannis nomen... 
operi suo indidisse » (apud Euseb. 1. VII. cc. 24. 25.). 

Haec prima audita est adversus Apocalypsin non modo 
dubitatio, sed plena negatio et atrox calumnia. Iam vero 
aio, hos calumniatores non fuisse homines Ecclesiae catho- 
licae sed haereticos; nihilominus hanc Dionysii narrationem 
fuisse unicam rationem Eusebio, cur Apocalypsin non certo 
et necessario inter libros óuoAoyoupevouz ponendam esse si- 
guificaverit (l. III. c. 25.). 

Non possunt esse catholici, talem enim catholicorum 
sententiam Origenes, ut de aliis rationibus nihil dicam, 
non potuisset ignorare; et si eam novisset, non potuisset 
Apocalypsin cuim Evangelio et prima epistola numerare 


(1) 'Aqiou. pey yap lyon tivog xeu. Seomveuavou. cvvaiva. 

inter libros unanimi consensu susceptos, eo in loco ubi to- 
tus est in indicandis omnibus dubiis, quae quovis modo 
de libris Seripvurae existebant (p. 499.). Epiphanius (Hae- 
res. LI. n. 8. 92. sq.) describit haereticos nomine Alogorum 
(vov &Aoyov), qui scripta omnia s. Ioannis respuentes Apo- 
calypsin nominatim adscribebant Cerintho, eamque velut 
absurdam per singula capita refutabant. Iam vero haec 
Epiphanii narratio plane coincidit cum iis, quae Dionysius 
refert de nonnullis, qui ante suam aetatem Apocalypsin 
penitus repudiarunt singula eius capita refellentes velut 
scripta absque sensu et ratione. Ergo hos et Alogos vel his 
similes haereticos non vero homines Ecclesiae catholicae a 
Dionysio ut repudiatores libri sacri indicatos esse puta- 
bimus (vide Hug. Introduct. T. II. S. 184.). 

Alterum, quod dixi de Eusebio unice hane Dionysii 
narrationem secuto, prorsus evidens est. Nam a) eo in loco 
ubi describens libros N. T. ait, Apocalypsin posse poni vel 
inter receptos unanimi consensu (ópoAoyouusvoog) vel inter 
spurios: «quam aliqui repudiant, alii vero definitive collo- 
cant inter susceptos unanimi consensu,» eo inquam ipso 
loco (l. III. c. 25.) promittit, se alibi expositurum, « quid 
de ea veteres senserint. » Atqui nullo alio in loco quid- 
quam exponit de veterum sententia circa Apocalypsin, 
nisi hisce capitibus 24. 26. 1. VII, ubi refert narrationem 
Dionysii. Ergo haec sola narratio continet sententiam illam 
veterum, quae ei fundamentum erat affirmandi, Apocaly- 
psin ab aliquibus inter libros certo non divinos ac spurios 
recenseri. b) Solum ex narratione, ut est apud Dionysium, 
explicari potest illa sane mira affirmatio Eusebii, cum li- 
brum non in secunda classe inter dubios, sed vel in prima 
inter certos vel in tertia inter spurios collocandum esse 
dicit. Ad hoc enim necesse est, ut neminem repererit du- 
bium de libri auctoritate; sed plerosque illum certo asse- 
rentes divinum, nonnullos vero omnino respuentes eo pror- 
sus modo, quo est in narratione Dionysii. In eo deceptus 
est Eusebius, quod illos nonnullos putaverit fuisse ca- 
tholicos. 

Post Eusebium IV. et V. saeculo saepius narratum re- 


- 

perimus, apud orientales Apocalypsin non recipi, eo fere 
modo quo dicebantur occidentales non admisisse epistolam 
ad Hebraeos. « Quod si epistolam ad Hebraeos Latinorum 
consuetudo non recipit inter Scripturas canonicas, ait s. Hie- 
ronymus, nec Graecorum quidem Ecclesiae Apocalypsin 
Ioannis eadem libertate suscipiunt; et tamen nos utraque 
suscipimus non huius temporis consuetudinem sed veterum 
Scriptorum auctoritatem sequentes » (ep. 129. n. 3. ad Dar- 
dan.). Reipsa in nonnullis catalogis orientalibus eius aeta- 
tis omittitur, vel ponitur inter libros &v«Xeyop.evouc (supra 
p. 500.). Aliqui etiam Patres, ut Cyrillus Hierosolymita- 
nus, ab eius citationibus abstinent. Nihilominus non modo 
occidentales sed etiam multi catalogi orientalium eodem 
tempore pergunt eam recensere inter óp.oAoyoupcvoug nulla 
habita ratione invectae dubitationis, et PP. graeci numero 
plurimi, auctoritate gravissimi saec. IV. eam sine ullo in- 
dicio controversiae adhibent ut librum s. Scripturae et li. 
brum loannis Apostoli, adeo ut quemadmodum Philastrius 
in occidente (Haeres. XXXII.) ita Epiphanius in oriente 
(Haeres. LI.) impugnatores Ápocalypseos non alios noverit 
quam haereticos. 

Quamvis igitur IV. saeculo in oriente non idem unani- 
mis fuerit consensus sicut tempore ante schisma Nepotia- 
num, huiusmodi tamen non ex Traeditione sed aliunde sero 
superinductae haesitationes Traditionis constantiam labe- 
factare non poterant; unde sicut de ceteris libris N. T. 
ita etiam quoad Apocalypsin post saeculum V. nulla am- 
plius reperiuntur vestigia dissensionis. 

THESIS XVII. 


Declaratur , quod s. Hieronymus dixit de consuetudine non 
suscipiendi epistolam ad Hebraeos et Apocalypsin. 


« Quod s. Hieronymus ait ep. ad Dardanum n. 3, « si Latinorum 
» consuetudo epistolam ad Hebraeos non recipit inter Scripturas cano- 
» nicas, nec Graecorum quidem Eeclesiae Apocalypsin Ioannis eadem 
» libertate suscipiunt; » id nec ipse s. doctor dixit nec inspectis mo- 
» numentis intelligi potest de consuetudine communi et publica, sed tam 
» quoad epistolam quam quoad Apocalypsin accipi debet sensu restricto 
» ad privatas dubitationes. » 


I. « Latinorum consuetudo » tempore s. Hieronymi, vel 
ut habet in Is. VIII. 18. « latina consuetudo, » quae episto- 
lam ad Hebraeos non receperit, a) non potest intelligi com- 
munis et publica; sed privata aliquorum fuit dubitatio. Imo 
b) inter hos ipsos plerique magis de scriptore quam de di- 
vina auctoritate epistolae disputasse putandi sunt. 

1°. Quod spectat ad amplitudinem illius negativae con- 
suetudinis, a) Hieronymus ipsemet eodem in loeo ep. ad 
Dardan. ubi contrariam Latinorum consuetudinem memo- 
rat, simul testatur eandem epistolam « quotidie .Ecclestiarum 
lectione celebrari. » Opponit ergo s, doctor consuetudinem 
publieam Ecclesiarum consuetudini privatae quorundam 
Latinorum. 5) Hieronymus non simpliciter affirmat, Latino- 
rum esse consuetudinem non recipiendi epistolam inter Scri- 
pturas canonicas; sed loquitur velut permittendo et trans- 
mittendo argumentum petitum ex latina consuetudine , 
quam primus Eusebius asseruit (l. IIT. 3; VI. 20.), si ea 
quoquomodo existat. Patet hoc utrumque quod dicimus, ex 
ovvia loci Hieronymi inspectione. « Illud nostris dicendum 
est, hanc epistolam quae inscribitur ad Hebraeos, non 
solum ab Ecclesiis orientis sed ab omnibus retro ecclesia- 
sticis graeci sermonis scriptoribus quasi Pauli Apostoli sus- 
cipi , licet plerique eam (quoad dictionem) vel Barnabae 
vel Clementis arbitrentur; et nihil interesse cuius sit, cum 
ecclesiastici viri sit, et quotidie Ecclesiarum lectione cele- 
bretur. Quodsi eam Latinorum consuetudo non recipit inter 
Scripturas canonicas, nec Graecorum quidem Ecclesiae Apo- 

ealypsin Ioannis eadem libertate suscipiunt; et tamen nos 
utramque suscipimus, nequaquam huius temporia consue- 
tudinem (quae si quoquomodo existat, nec perpetua erat 
nec universalis est), sed veterum scriptorum auctoritatem 
sequentes, qui plerumque utriusque abutuntur testimoniis, 
non ut interdum de apocryphis facere solent... sed quasi 
canonicis et ecclesiasticis. » c) Inter tot scriptores ecclesia- 
- &ticos latinos saeculi IV.et ineuntis V. usque ad annum 414. 
quo Hieronymus scripsit ep. ad Dardanum, nullus reperi- 
tur, qui de ep. Heb. dubitaverit; scriptores omnes insignes 
et diversarum latinarum Ecclesiarum Episcopi, Pontifices, 
Concilia eam citant indubitanter ut Pauli epistolam et Scri- 
pturam sacram, atque in catalogis ponunt cum reliquis 
Pauli epistolis inter Scripturas canonicas. Ita Lucifer Ca- 
laritanus (de non conven. cum haeret. Bibl. Max. PP. T.IV. 
p.224.); Hilarius Pictaviensis (in Ps. 129. n. 7.) ; Marius 
Victorinus Afer (contra Arium l. I. B. M. PP. T. IV. p.264; 
l. II. p. 272.); Ambrosius Mediolanensis (de Poenitent. 1. II. 
c. 2.), etiam agens contra Novatianos; Pacianus Barcino- 
nensis (ad Sympron. ep. 9. n. 13.); Faustinus Romanus pre- 
sbyter (contr. Arian. saepe Bibl. Max. T. V. p. 645. sq.); 
idem Faustinus et Marcellinus presbyteri Romani (in libello 
ad Theodos. ibi p. 659.); Philastrius Brixianus (Haeres. 61.); 
Gaudentius Philastrii successor (de Pasch. B. M. T. V. 
p. 945.); Chromatius Aquileiensis (de octo beatitud. ib. 
p. 979.); Rufinus Aquileiensis (in Symbol. n. 87.); Augu- 
stinus et ipse Hieronymus frequentissime; Concilia Hippo: 
nense et Carthaginense III; Innocentius I. Pontifex. Inter 
haee monumenta Concilium Hipponense et Carthaginense, 
s. Innocentius I, Rufinus, Augustinus data opera descri- 
bunt catalogum Scripturarum canonicarum a maioribus ac- 
ceptum, interque has Scripturas vel simpliciter 14 Pauli 
epistolas ponunt, vel distincte epistolam ad Hebraeos inter 
reliquas Paulinas esse et in Ecclesia legi testantur (Con- 
cilia Africana). Evidenter ergo illa « consuetudo latina » 
non recipiendi ep. Heb. restricta ad paucos fuisse dicenda 
est. Eodem modo seu potius tamquam versio et relatio ex 
Eusebio accipi debet illud, quod Hieronymus habet l. de 

viris illustrib. v. Caius: « sed et apud Romanos usque hodie 
quasi Pauli Apostoli non habetur. » Eusebius paulo lenius 
dixit: « usque nunc a quibusdam Romanorum (1) non cre- 
ditur Apostoli esse » 1. VI. c. 20. 

2^. Apud illos ipsos dubitantes saltem plerosque non tam 
de auctoritate quam de scriptore quaestio fuisse dicenda est. 
Nam a) licet s. Hieronymus et s. Augustinus aliquando 
meminerint etiam dubiorum de receptione inter canonicas 
Scripturas, locis tamen aliis iidem (Hieron. de vir. illust. 
v. Paulus et Caius; Aug. Civ. Dei XVI. 22.) et plures alii 
scriptores, Philastrius, Primasius, Isidorus solum mentio- 
nem faciunt controversiae de scriptore (locis citatis supra 
p. 498.). Porro 5) rationes quas adferebant occidentales ex 
nomine Pauli non praefixo, ex stylo ornatiore, et scriptores 
epistolae quos coniectando proponebant, prorsus conve- 
niunt cum iis, quae iam Alexandrini Clemens et Origenes 
dixerant (supra p. 498.). Atqui Alexandrini illi certe non 
de auctoritate, sed de solo scriptore erant ancipites. Ergo 
idem de Latinis saltem plerisque, qui eorum vestigia se- 
quebantur, sentiendum est. 

II. Restringi etiam admodum debet, quod s. Hieronymus 
primo intuitu dicere videtur de consuetudine Ecclesiarum 
graecarum quoad Apocalypsin. Usque ad Origenem nullam 
fuisse nec in oriente nec in occidente de hoc libro dubi- 
tationem, supra demonstratum est (p. 498. sq.). De occiden- 
talis Ecclesiae consensu etiam ipse s. Hieronymus fatetur, 
non posse esse quaestionem. Sane sicut ante Dionysii Alex- 
andrini aetatem , qua primum mentio alicuius controver- 
siae occurrit, ita et post illam nullus inventus est in oc- 
cidente, qui dubium moveret. Patres Romanae et ceterarum 
Ecclesiarum Italiae, Galliae, Hispaniae, Africae, Concilia 
et ss. librorum indiculi Apocalypsin inter Scripturas divi- 

(1) Nomine Romanorum posse intelligi Latinos generaliori signifi- 
catione, ex usu loquendi communi Graecorum certum est, et patet ex 
Eusebio ipso, qui 1. II. ec. 2. 25. Tertullianum Romanum appellat. L. III. 
c. 9. ait Eusebius: « non est tamen ignorandum, quod aliqui epistolam 
ad Hebraeos deiecerunt (79:77xac:) dicentes, illi contradici apud Roma- 


norum Ecclesiam ; » quem locum Rufinus ita vertit: « scio tamen apud 
Latinos de ea, quae ad Hebraeos inscribitur, haberi dubitationem. » 

nas et Ioannis Apostoli esse testari perrexerunt. À Diony- 
sii usque ad Hieronymi aetatem habemus testes Cyprianum 
Dionysio synchronum (ad Quirin. et alibi saepe), Confes- 
sores Romanos (ep. 26. inter Cypr.), Victorinum Petavionen- 
sem (Galland. T. IV. p. 52.), Hilarium (Prolog. in Pss.; 
comment. in Ps. 1. et 140. etc.), Pacianum (Galland. VII. 
p. 264. 270. 273.), Ambrosium (de Poenit. 1. I. c. 9; de Vir- 
gin. 1. I.), Faustinum Romanum presbyterum (contr. Arian. 
c. 9.), Augustinum et Hieronymum (saepe), Orosium (Apo- 
log.cont. Pelag.), latinos canones Scripturarum omnes, quot- 
quot exstant. 

At vero etiam in Ecclesia orientali de qua nunc agitur, 
eodem tempore non solum non praevaluit consuetudo con- 
traria, sed imo Patres gravissimi ex diversis Ecclesiis non 
minus permanserunt in consensione cum suis antecessori- 
bus. Inter PP. orientales, qui post s. Dionysium usque ad 
tempora s. Hieronymi utuntur Apocalypsi ut libro divino 
vel expresso etiam Apostoli loannis nomine, recensendi 
sunt Methodius (Conviv. virg. Galland. III. p. 677; apud 
Phot. cod.234.237; apud Andream Caesar.B.M.T.V. p.590.); 
Gregorius Nazianzenus (or. 29. al. 35. n. 27. et apud Andr. 
Caesar. l. c., quamvis ipse in catalogo ubi solos libros 
óU.oAoyoupcvoug describere propositum erat, Apocalypsin 
omittat); Caesarius Gregorii frater (dial. I. n.29.Galland.VI. 
p. 19. si Caesarius est auctor); Basilius (cont. Eunom. 1. II. 
n. 14; 1l. IV. n. 2.) (1); ex patriarchatu Alexandrino, unde 


(1) S. Gregorius Nyssenus Basilii frater, Nazianzeni amicus orat. 
in suam ordinationem (Migne T. XLVI. p. 549.) ut est in editis, ita 
citat: « Audivi Evangelistam Ioannem aenigmatice huiusmodi homines 
(haereticos) in apocryphis alloquentem: utinam, inquit, frigidus esses 
vel calidus » etc. Apoc. III. 15. Mihi quidem nomen apoeryphorum h. 1. 
suspectum redditur. Nam alibi Nyssenus Apocalypsin citat simpliciter 
ut Scripturam sacram. « Dicit alicubi verbum Scripturae (rns yegans ó 
Àoyo;): ego sum principium » Apoc. I. 8. (Antirrhetic. cont. Apollinar. 
Migne XLV. p. 1208.). « Ante oculos habere oportet in Apocalypsi Ioan- 
^is scriptam condemnationem contra eos, qui divina oracula immutant 
additione vel subtractione » Apoc. XXII. 19. (in Psalmor. ihscript. c. 10. 
Migne XLIV. p. 541.). Praeterea haud verisimile est, Nyssenum a Ba- 
silio fratre in hac re dissentire; postremo modus ipse citandi suadet 

* 

prima audita est mentio controversiae alicuius de hoc libro, 
Athanasius (frequenter e. g. cont.Árian. or. II. n. 23; or. IV. 
n. 28; ad Serapion. ep. II. n. 2; in epistola festali ponit 
Apocalypsin cum ceteris libris N. T. inter Scripturas ca- 
nonicas absque significatione exortae controversiae); Didy- 
mus Alexandrinus (Trin. l. I. c. 15; et in catena Corder. 
in 1. Io. et in Ps. 50.); Marcus Diadochus (cont. Arian. 
Galland. T. V. p. 213.); Macarius Aegyptius (hom. 27. 
et 30. ibid. T. VII. p. 103. 117.); non omittendus quamvis 
Hieronymo posterior Cyrillus Alexandrinus (de ador. in 
spiritu T. I. p. 188; Glaphyr. in Exod. ibid. p. 233. et apud 
Andr, Cretens. l. c.); tum ex insula Cypro Epiphanius (Hae- 
res. 51. n. 32. sq. data opera refellens Alogos qui Apoca- 
lypsin respuebant; Haeres. 76. confut. 5". T. I. p. 941, ubi 
ponit Apoc. in canone cum ceteris libris N. T.; citationes ex- 
presso nomine Ioannis habet frequenter); in Syria s.Ephraem 
(T. II. syr. p. 332; T. II. graec. p. 194. 252. 253. eto.). 

Ex hae testium serie manifestum est, Apocalypsin etiam 
post Dionysii et Eusebii aetatem nominatim in Ecclesia 
Alexandrina permansisse inter Scripturas communi consensu 
receptas utlibrum canonicum et scriptum a Ioanne À postolo; 
pariterque in ceteris Ecclesiis orientalibus perrexisse esse 
in publico usu, nec testes apostolicae Traditionis etiam in 
Graecorum Ecclesiis umquam defecisse. Nihilominus fate- 
mur, aliquot Patres orientales post Eusebium tum in oata- 
logis indicandam putasse dubitationem alicubi exortam, et 
ideo Apocalypsin non posuisse inter libros universali con- 
sensu &dmissos (supra p. 500.), tum ob controversiam mo- 
tam et ex rationibus polemicis a citationibus eiusdem abs- 
tinuisse, inter quos sunt s. Cyrillus Hierosolymitanus et 
s. Joannes Chrysostomus. Sub hoe temperamento dumtaxat 
intelligi potest libertas, qua Graecorum Ecclesiae antequau 
diserta quaestionis definitio data esset aut eis innotuisset, 
Ioannis Apocalypsin non suscepisse dicuntur. 


pro illo £v azoxgugoi; legendum esse ey amoxaAvie: neque enim Toan- 
nes Evangelista commode dici potest loqui in apocryphis. Si tamen vera 
esset lectio edita, necessario accipi deberet apocryphum in oppositione 
ad libros in confesso apud omnes, ut designaretur liber tum temporis 
adhuc dubius apud aliquos. Of. supra p. 465. 

SECTIO III. 


DE AUTHENTIA EDITIONIS VULGATAE IN CONCILIO 
TRIDENTINO DECLARATA. 


THESIS XVIII. 


De notione authentiae , et de dogmatica declaratione authenticae 
editionis Scripturarum, 


« Quamvis authentia Scripturae universim spectatae et authentia 
» editionis alicuius aut versionis Scripturarum, inter se differant; ad 
» idem tamen munus custodiendi depositi, ad quod pertinet definitio 
» canonis Scripturarum, spectat etiam declarare authentiam determinatae 
» editionis aut versionis. Argumentum vero theologicum , quod Patres 
» Tridentini ad declarandam authentiam vulgatae editionis latinae aeque 
» ac ad definiendum ss. librorum canonem ex Zongo tot saeculorum usu 
» deduxerunt, non aliud tandem est quam appellatio ad supernatura- 
» lem providentiam et perpetuam assistentiam Spiritus Sancti, sub qua 
» Ecclesia depositum etiam quatenus verbo Dei scripto continetur, in- 
» fallibiliter custodit. » 


I. Nomen &vÜcvcw; significat apud graecos scriptores 
eum, qui potestatem seu auctoritatem habet (1). In iure 
autem nomen transfertur ad scripta et instrumenta prae- 
sertim publica, quorum authentia idem est ac auctoritas ad 
faciendam fidem, non unius semper modi sed eam, ad quam 
faciendam proferuntur. 

Potest a) quaeri de auctoritate instrumenti in ipsa sua 
origine atque adeo in ipso &ucoypx9o, quam possumus di- 
cere authentiam originalem. Haec revocatur ad auctorita- 
tem eius, qui est ipse auctor instrumenti; profecto enim 
instrumentum non aliunde habet auctoritatem, sed eam sui 
auctoris exhibet ac repraesentat. Unde si constat de au- 
ctoritate eius, cui scriptum tribuitur, quaestio de authentia - 
originali instrumenti quod supponitur rite confectum, co- 
incidit cum quaestione de eiusdem genwuinitate. Hinc fa- 
ctum est, ut authentia et genuinitas (yynciotns) documen- 
torum saepe confundantur, licet notio utriusqne non sit 
omnino eadem. 


(1) Aubetas X00voc ànpoc Euripid. Supplic. 

Potest b) supposita &uthentia originali, quam diximus, 
quaeri de authentia exemplarium, quae sint sive &voypaoa 
give versiones. Si scriptum originale habet auctoritatem, ut 
supponitur, sane exemplaria descripta et versiones saltem 
intrinsecus et in se eandem habent, quatenus conformia sunt 
ipsi originali. Unde possumus hanc dicere authentiam con- 
formitatis. Haec ergo, originali authentia supposita, coin- 
cidit cum integritate (exclusione interpolationis et corru- 
ptionis) in exemplaribus, et cum sinceritate in versionibus 
(ut nempe sensus instrumenti originalis sincere sit expres- 
sus). Sed si documentum originale ipsum auctoritatem non 
habet, integritas exemplarium et fidelitas versionum non- 
nisi improprie ex sola conformitate cum originali minime 
authentico dici potest authentia. Ita Serarius sensu impro- 
prio pro sola conformitate accepit authentiam, quando scri- 
psit: « posse versionem esse authenticam , non scriptum 
(originale)... cuius generis exemplum est, si quis falsam 
epistolam aut pseudepigraphum et mendacem librum fide- 
liter verteret » Prolegom. Bibl. c. 19. q. 11. Hac generali 
significatione nominum supposita, deducimus notiones spe- 
ciales de authentia sacrae Scripturae. | 

1°. Authentia originalis Scripturarum seu illa aucto- 
ritas divina, quae eis vindicatur, exsurgit et constat ex 
eo, quod libri sunt divinitus inspirati, et Deus est eorum 
auctor : « quid est autem Scriptura sacra nisi quaedam epi- 
stola omnipotentis Dei ad creaturam suam ?» s. Gregor. M. 
l. IV. ep. 31. Vide th. II. Demonstratio itaque inspirationis 
est demonstratio divinae authentiae originalis, proindeque 
demonstratio canonis librorum ad Scripturam pertinentium 
est demonstratio authentiae saltem originalis omnium ho- 
rum librorum. 

At vero fides et definitio Ecclesiae, dum canonem ss. li- 
brorum credit et proponit, non solum declarat factum pri- 
mitivum inspirationis, seu primitus exstitisse libros inspira- 
tos his nominibus censitos; sed fides ac definitio refertur 
ad Scripturas adhue nunc in Ecclesia Dei existentes. Unde 
definitio canonis declarans has determinatas Scripturas esse 
inspiratas, duo includit: libros scilicet sub his nominibus 

cognitos primitus esse & Deo inspiratos, et libros quos in 
Ecclesia Dei habemus, esse eosdem ut primitus Deo inspi- 
rante scripti sunt; h. e. fides et definitio Ecclesiae pro ob- 
jecto habet tum authentiam originalem quam appellavimus, 
tum authentiam conformitatis, 

In hac tamen definitione per se declaratio authentiae 
conformitatis nondum applicatur determinatae alicui èdi- 
tioni aut versioni; sed solummodo declaratur, libros pri- . 
mitus inspiratos adhuc nunc in Ecclesia Dei haberi, sal- 
tem ita, ut in omnibus recensionibus simul sumptis ver- 
bum primitivum exstet et dignosci possit, Aliud enim est 
loqui de conformitate in editione determinata et aliud de 
conformitate vel indeterminate in aliqua ex omnibus edi- 
tionibus exstantibus, vel prout confici et haberi posset ex 
omnibus editionibus. simul sumptis. 

Concedimus quidem et vero etiam vindicamus, usu ipso 
publico et universali alicuius editionis aut versionis in 
Ecclesia iam satis proponi eius authentiam conformitatis 
simpliciter dictam. Hoc tamen non impedit, quominus de- 
elaratio &uthentiae recensionis singularis distincta sit a 
declaratione authentiae Scripturae universim spectatae; 
sicut Scriptura ipsa quatenus consideratur in omnibus re- 
censionibus simul sumptis, distinguitur a singulari aliqua 
editione vel recensione. 

Authentia itaque originalis potest quidem abstracte per 
se concipi, quin includatur et intelligatur authentia Scriptu- 
rae nunc exstantis; sed authentia Scripturae in Ecclesia Dei 
exstantis non potest concipi, quin duo includat tum authen- 
tiam originalem tum authentiam conformitatis cum libris 
primitus Deo inspirante conscriptis. Hoc ipso etiam authen- 
tia singularis editionis aut versionis Scripturae eandem 
utramque authentiam originalem et conformitatis includit. 

2*. Alia distinctio in usum venit inter authentiam in- 
ternam et externam. Authentia interna est ipsa auctoritas 
quae inest scripto vel instrumento ex sua origine et ex 
conformitate cum originali authentico; authentia externa 
omnino generice sumpta potest dici authentia interna, qua- 
tenus manifestata est. Haec igitur quae dicitur authentia 

externa, praesupponit et includit authentiam internam. 
Hine patet, tam authentiam originalem quam authentiam 
conformitatis posse esse vel internam tantum, vel simul 
internam et externam; non posse vero esse authentiam e- 
ternam sine interna. 

Quando de Scripturis agitur , authentia originalis in- 
terna constituitur ipsa inspiratione; manifestari autem, 


sicut oportet, et ita evadere authentia externa non aliter 


potest nisi testimonio divino. De his superius dictum est 
(th. V. seqq.). 

Hie supposita authentia originali, quaeritur de authen- 
tia conformitatis in editione vel versione. Haec authentia 
conformitatis interna est ipsum factum conformitatis cum 
authentico textu primitivo independens a manifestatione 
aut declaratione; externa authentia conformtitatis generice 
sumpta ex dictis est conformitas cum textu originali, gua- 
tenus conformitas est manifestata. Haec manifestatio potest 
et ipsa esse duplex privata et publica. 

Seripta omnino privata quorum auctores nullam habent 
auctoritatem iuridicam sed solum scientificam , habent et 
ipsa authentiam zn£ernam solum sensu scientifico, non au- 
tem sensu iuridico auctoritate publica valent; ita ergo et- 
iam haec qualiscumque eorum auctoritas solum scientifice 
per historiam et criticam manifestatur. De his non est no- 
bis sermo. 

Si instrumenta sint publica, quibus societas ipsa uti- 
tur, regitur, in suis legibus constituitur, potest quidem 
etiam historice et critice manifestari interna authentia eo- 
rum. At talis manifestatio nondum constituit authentiam 
ecternam huiusmodi instrumentis convenientem. Eorum 
enim auctoritas debet esse publica pro tota societate; sed 
talis eius manifestatio est solum privata pertinens ad pau- 
cos, quatenus singuli ipsi eam intelligunt. Societas tota 
non regitur nisi auctoritate. Unde authentia externa proprie 
dieta publicorum instrumentorum constituitur tantum per 
declarationem vel expressam vel aequivalentem, quae fiat 
ab ipsa publica auctoritate societatis. 

Hine editio aliqua vel versio Scripturae, quae est in- 

strumentum publicum Ecclesiae a Deo ei consignatum, si 
sit conformis originali primitus sub Dei inspiratione seri- 
pto, est intrinsecus authentica. Si haec conformitas mere 
selentifice demonstratur et ab iis qui sunt idonei demon- 
strationi, cognoscitur, poterit forte dici authentia externa 
privata vel authentia critica; non tamen erit authentia 
externa publica, quae tantummodo per declarationem con- 
formitatis ab Ecclesia ipsa vel expresse, vel aequivalenter 
per eonstantem publicum usum factam constituitur. 

9", Ex praestructis notionibus haec de authenticis Scri- 
pturis in Ecclesia catholica ex una parte et penes Prote- 
stantes ex parte altera consequuntur theoremata. 

a) Sicut authentiam originalem seu inspirationem Sori- 
pturae, ita etiam internam authentiam conformitatis decla- 
ratio Ecclesiae non efficit, sed supponit et iam praeexisten- 
tem manifestat. b) Authentiam publicam externam aequi- 
valens vel expressa Ecclesiae declaratio efficit. c) Quamvis 
alicuius editionis aut versionis Scripturae authentia ex- 
terna per usum publicum Ecclesiae iam constituta sit, ac 
per eum de authentia conformitatis interna simpliciter 
dicta, praescindendo a gradu perfectionis, publice constet ; 
possunt tamen adiuncta utilem vel necessariam reddere 
expressam authentiae et eius gradus declarationem, sicut 
non raro adiuncta opportunam vel necessariam reddunt 
dogmatum de quibus ex praedicatione ecclesiastica iam 
pridem satis constabat, solemnem definitionem. d) Si ali- 
qua editio aut versio per longum tempus desierit esse in 
publieo usu catholicae Ecclesiae, et ita custodia Ecclesiae 
eorruptelia forte inducendis non amplius obsistat, potest 
accidere, ut de authentia externa quae fuerat aliquando 
per publicum usum satis constituta, non amplius pari dog- 
matica certitudine constet. e) Cum in communione Prote- 
stantium ex eorum principiis nulla exstet potestas et aucto- 
ritas ecclesiastica , atque ideo non sit societas nisi mate- 
rialiter, formaliter vero singuli regendi sint iudicio proprio 
(si practice sequerentur sua principia fundamentalia); hinc 
nulla apud eos. potest esse Scripturae publica authemtia 
esterna, Sicut namque apud eos nullum potest esse. iudi- 

eium publicae auctoritatis de vero sensu, ita nullum de 
authentia Scripturarum. Imo cum ex eorum principiis nulla 
publica auctoritas, et hoc ipso nulla formalis societas ec- 
clesiastica existat, Scripturae non possunt esse instrumenta 
publica societatis legalis; sed sunt solum scripta destinata 
singulis. Quare iudicium sicut de sensu ita de authentia 
non potest esse nisi scientificum tantummodo, ac proinde 
ad scholam pertinet et ad paucos. Hinc saltem maximae 
` parti hominum, quippe qui seientificis et diffieilibus de- 
monstrationibus idonei non sunt, non solum intelligentia 
veri sensus, de quo diximus in tractatu de Traditione 
th. XVIII. XIX, sed etiam cognitio authentiae Scriptura- 
rum secundum eadem illa principia est impossibilis. 

II. Ex eodem iure et officio custodiendi depositum re- 
velationis, ex quo Ecclesia definit canonem librorum sacro- 
rum, ipsa etiam declarat authentiam determinatae editionis 
aut versionis Scripturarum, 

1°. Promissa assistentia Spiritus Sancti ad infallibilem 
custodiam depositi fidei sine dubio extenditur ad infallibi- 
lem propositionem librorum canonicorum et verbi Dei scri- 
pti, ut ipso charismate infallibilitatis arceatur periculum, 
ne verbum humanum pro verbo divino, libri humani pro 
libris divinis umquam fidelibus proponantur (supra th.IX.). 
Atqui in hoc ipso iure et officio infallibiliter proponendi 
verbum Dei scriptum includitur munus infallibiliter iudi- 
candi, utrum quod tamquam verbum Dei scriptum sub certa 
quadam forma, in certa quadam editione vel versione ex- 
hibetur, sit ipsum verbum primitus inspiratum, h. e. utrum 
git editio aut versio conformis suo prototypo originali. Non 
enim minus verbum humanum traderetur fidelibus pro verbo 
divino, si editio vel versio simpliciter difformis a libris 
primitus Deo inspirante scriptis, vel etiam certa aliqua 
classis textuum difformis ab originalibus proponeretur vel- 
ut Scriptura divina, quam si libri et textus primitus hu- 
mana tantum ope scripti definirentur esse scripti divinitus. 
Ergo ad munus idem custodiae depositi infallibile sub as- 
sistentia Spiritus Sancti spectat sicut definitio canonis 
Scripturarum, ita declaratio conformitatis in editione vel 

versione cum primitivo textu. Idem argumentum distinctius 
declarari potest. 

Ecclesiae ex munere a Christo iniuncto docendi omnes 
gentes ius est et officium proponendi et tradendi etiam ver- 
bum ‘Dei scriptum. Hoc munus non solum complectitur tra- 
ditionem doctrinae abstractae, existere aliquod verbum in- 
Spiratum , sed etiam propositionem ipsius verbi scripti in 
concreto sub certa et determinata forma, praesertim quoad 
ea quae in hoc verbo per se spectant ad « aedificationem 
doctrinae christianae. » Unde in hoc munere continetur et- 
iam ius designandi aliquam editionem vel versionem tam- 
quam genuinam Scripturam sacram, ac proinde conformem 
textui primitivo praesertim in iis quae per se ad fidem et 
morum regulam pertinent; vel si una aliqua talis non exi- 
steret, efficiendi ut ex omnibus simul sumptis recensionibus 
talis restitueretur, eamque fidelibus proponendi. Atqui in 
munere docendi a Christo iniuncto promissum est Ecclesiae 
charisma infallibilitatis: « docete omnes gentes.... et ecce 
ego vobiscum sum omnibus diebus » (de Tradit. th. V. sq.). 
Ergo tum ius declarandi tum charisma infallibiliter decla- 
randi authentiam editionis vel versionis Scripturae prae- 
sertim quoad ea, quae diximus et postea distinctius decla- 
rabimus per se spectantia ad fidem et mores, in munere et 
eharismate infallibiliter docendi continetur ut particulare 
in universali. 

2. Imo in hypothesi, quod una aliqua recensio aut ver- 
sio Scripturae sit in Ecclesia publico usu per longum tempus 
consecrata eo modo, ut erat editio vulgata latina tempore 
Concilii Tridentini, in solemni definitione canonis Scriptu- 
rarum jam continetur definitio indirecta authentiae talis ver- 
sionis et editionis; definitio inquam authentiae sufficientia 
et simpliciter dictae (de determinando enim gradu perfe- 
ctionis in authentia conformitatis alia est quaestio). Sane 
quando definiuntur libri pertinentes ad Scripturam inspi- 
ratam, nominibus librorum non designantur aliae Scriptu- 
rae, quam ut exstant et ab omnibus cognoscuntur in usu 
publico Ecclesiae. Atqui in usu publico Ecclesiae omnibus 
cognito ex hypothesi libri non sunt nisi sub forma talis - 

versionis. Ergo sub hac forma declarantur pertinere ad 
Scripturam inspiratam, ac proinde indirecte declaratur, sub 
hac forma seu versione libros mansisse identicos, ut fue- 
raut Deo inspirante primitus scripti. Si vero nominatim de 
Tridentina canonis definitione loquamur, ea hy pothesis quoad 
vulgatam latinam editionem non solum reipsa obtinebat ; 
sed Concilium etiam expresse suam canonis definitionem 
referebat ad libros, ut exstabant sub forma illius editionis: 
« si quis libros ipsos integros cum omnibus suis partibus, 
prout in Ecclesia catholica legi consueverunt et in veteri 
vulgata latina editione habentur, pro sacris et canonicis non 
susceperit...anathema sit. » Ergo saltem indirecte iam per 
definitionem canonis authentica declarata est editio latina 
vulgata, sub cuius forma libri et librorum partes pro ca- 
nonicis suscipi iubebantur. Hanc deinde authentiam Conci- 
lium paragrapho sequenti declaratione etiam directa pro- 
posuit. | 

III. In tertia parte agimus de argumento, quod Patres 
ipsi Tridentini tamquam suae definitionis fundamentum in- 
dicabant (1). 

Quoniam Ecclesia in suis iudiciis non regitur novis 
revelationibus sed assistentia Spiritus Sancti, hinc elemen- 
tum humanum inquisitionis et examinis fundamentorum 
ad ferenda iudieia ab ipsa etiam Ecclesia adhibendum est 
(cf. de Tradit. th. XXV.). Iam sicut in definitione cano- 
nis librorum sacrorum duplex patebat via, vel novae hi- 
storicae inquisitionis in Traditionem apostolicam vel ap- 
pellationis ad. manifestam consuetudinem et praedicationem 
universalis Ecclesiae, quae ipsa erat criterium certum 
apostolicae Traditionis; ita etiam in decreto de authentia 
editionis vulgatae latinae poterat quidem institui novum 
criticum examen, quod tamen nec necessarium erat nec a 
PP. Tridentinis opportunum existimatum est. Publicus 


(1) « Sacrosancta synodus... statuit et declarat, ut haeo ipsa vetus 
et vulgata editio, quae longo tot saeculorum usu in ipsa Ecclesia pro- 
bata est, in publicis lectionibus, disputationibus, praedicationibus, et 
expositionibus pro authentica habeatur; et ut nemo illam reiicere quo- 
vis praetextu audeat vel praesumat » Sess. IV. 

enim et solemnis totius Ecclesiae occidentalis usus dogma- 
ticus, liturgicus, polemicus ex novem saltem saeculis ob- 
tinens fundamentum iudicii suppeditabat dignitati et praxi 
Ecclesiae multo magis conveniens, cum ipsa divino-hu- 
mana constitutione Ecclesiae intime nexum et ita certum, 
ut instituto examine non ad aliam conclusionem, quae qui- 
dem veritati consona esset, perveniri potuisset quam ad 
eam ipsam, quae universali illo tot saeculorum usu iam 
demonstrata prostabat. 

Ratio suprema cur constans ille usus sit criterium cer- 
tum sieut ad discernendos libros canonicos, ita ad digno- 
scendam saltem simpliciter dictam authentiam conformita- 
tis in editione librorum eorundem, atque adeo principium 
quo PP. Tridentini nitebantur in appellatione ad illum 
usum tam in definitione canonis quam in declaranda au- 
thentia editionis vulgatae, tandem revocatur ad perpetuam 
assistentiam Spiritus Sancti Ecclesiae in docendo et propo- 
nendo verbo Dei promissam. Principium scilicet in utraque 
appellatione hoc erat, sub assistentia Spiritus Sancti pro- 
missa fieri non potuisse, ut universa Ecclesia theoretice et 
practice per multa saecula susceperit et omnibus fidelibus 
eredendos proposuerit libros re ipsa humanos tamquam 
Seripturam divinam, eorumque testimoniis constanter tam- 
quam divinitus soriptis usa sit ad fidei et morum doctri- 
nam exponendam ac confirmandam. Hoc enim consequens 
fuisset, ut paulo ante dixi, in hypothesi quod versio et 
editio, qua Ecclesia constanter utebatur, fuisset simplici- 
ter difformis ab archetypo inspirato, ac proinde libri sub 
hac forma fuissent diversi ab inspiratis atque non iam li- 
bri Dei auctoris sed humani ac fallacis interpretis, non 
minus quam si libri propositi ut divini iam in sua ori- 
gine fuissent humani. Unde non modo assistentia Spiritus 
Saneti principium erat activum praemuniens ab errore Pa- 
tres Concilii in ferendo iudicio; sed eadem assistentia, 
quatenus est perpetua in Ecclesia, erat eis etiam princi- 
pium obiectivum cognitionis ad iudicandum de authentia 
versionis vulgatae. 

Ad intelligendum valorem criterii, quo Patres Triden- 

tini usi sunt, distinctiorem considerationem postulat theo- 
ria et praxis universae Ecclesiae quoad Scripturas sub hac 
forma versionis vulgatae. 

In primis practice inde & saeculo VI aut saltem VII (1) 
in Conciliis sive Episcoporum occidentis sive simul unitis 
oceidentalibus et orientalibus, in decretis Pontificum et 
Pastorum omnium, in sacra liturgia, in confutatione hae- 
reseon, in institutione populi christiani, in libris scriptis 
dogmaticis, polemiecis, moralibus, in scholis, publice et pri- 
vatim Scripturae ut sacrae et canonicae usurpabantur, ea- 
rumque testimoniis confirmatio et explicatio doctrinae fidei 
ac regulae morum nitebatur in tota Ecclesia occidentali 
vel unice vel potissimum, ut exstant Scripturae in hac 
forma versionis vulgatae. Hic porro usus saltem mediate 


(1) S. Gregorius in epistola scripta haud diu post annum 590, qua 
opus Moralium (elucubratum Constantinopoli inter annum 578. et 585.) 
s. Leandro dedicabat, ait c.5, Sedem Apostolicam uti tum antiqua tum nova 
Hieronymi versione. « Novam translationem dissero (in enarrando libro 

' lob); sed cum probationis causa exigit, nunc novam nuno veterem per 
testimonia assumo, ut quia Sedes Apostolica cui Deo auctore praesideo, 
utráque utitur, mei quoque labor studii utráque fulciatur. » S. Isido- 
rus l. I. c. 12. n. 8. de divin. Officiis (qui libri scripti sunt circa an- 
num 620.) universalem iam usum praedicat. « De hebraeo in latinum 
eloquium tantummodo Hieronymus presbyter sacras Scripturas convertit, 
cuius editione generaliter omnes Ecclesiae usquequaque utuntur, pro eo 
quod veracior sit in sententiis et clarior in verbis. » Legendum est 
istud caput 12. Isidori etiam propter alia quaedam, de quibus nos suis 
locis diximus; inter haec illud est praecipuum, quod egregie scriptores 
et auctorem librorum sacrorum distinguit. « Hi (quos singulos nomina. 
vit) sunt scriptores librorum sacrorum divina inspiratione loquentes... 
auctor autem earundem Scripturarum Spiritus Sanctus esse creditur, 
qui (per) prophetas suos scribenda dictavit » ib. n. 13. Hine fit, ut 
Scripturae in versione quantumvis per humanam industriam facta, dum- 
modo in ea sensus textus originalis sint expressi, non minus quam in 
texta et forma primitiva sint ac maneant Zibr$ Dei auctoris; quia ni. 
mirum pars formalis, cuius ratione Deus est auctor Scripturarum, in 
versione humana quidem sed tamen sincera ac fideli, manet eadem, 
licet pars materialis quae est scriptoris humani, aliter se habeat. Dis- 
crimen tantummodo illud intercedit, quod in seriptore inspirato per di- 
vinam assistentiam et a priori certum est, partem materialem respon- 
dere parti formali; hoc autem in interprete sibi permisso non nisi a 
posteriori et ex facto constare potest (vide th. lII.). 

ex ratione capitis Ecclesiae.et ex principalitate ac supre- 
mo magisterio in Ecclesia Romana, ac denique ex commu- 
nione, consensu et approbatione omnium Ecclesiarum, per- 
tinebat ad Ecclesiam universam. Ergo certe vel funda- 
mentum humanum in universa Ecclesia per multa saecula 
supponebatur tamquam divinum ad aedificationem fidei et 
morum, vel Scripturae, ut exstant in versione vulgata, 
sunt sincerum verbum Dei scriptum saltem quoad rei sum- 
mam et in iis partibus, quae ad scopum hune principem 
Seripturarum spectant, ac proinde saltem in his versio est 
conformis primitivo textui librorum inspiratorum. Illud 
prius constitutioni Ecclesiae essentiali et assistentiae per- 
petuae Spiritus Sancti a Christo promissae evidenter repu- 
gnat; ergo usus ille publicus et constans est criterium cer- 
tum authentiae conformitatis in editione latina vulgata (1). 

Unde etiam theoretice inde a tempore, quo diximus, argu- 
menta omnia quibus libri sacri proponebantur ut Scriptura 
divinitus inspirata, librorum sacrorum canones, demonstra- 
tiones pro Scripturarum divinitate consequentes ex solemni 
usu et Patrum ac doctorum citationibus respiciebant imme- 
diate in Ecclesia occidentali, mediate in Ecclesia universa 
Scripturas sacras sub hac forma editionis vulgatae. In occi- 
dente enim non sub alia forma Scripturae erant in publi- 
co usu; dum ergo legebantur, citahantur, enumerabantur 
Scripturae, id totum immediate referebatur ad libros, ut 
gunt in editione vulgata. Mediate autem haec propositio edi- 
tionis vulgatae tamquam Scripturae inspiratae ex rationibus 
paulo ante indicatis fiebat ab "universa Ecclesia. Eadem 


(1) « Si condusse (la Chiesa) a voler dichiarare in virtù dell'assi- 
stenza promessale dallo Spirito Santo, per autentica e sicura qualche 
traslazione latina delle sacre lettere.... Ed in ció fare il Concilio, do- 
vendo procedere con le diligenze umane, pensó che secondo esse non 
convenía tra le interpretazioni approvarsi altra allora che la Volgata, 
come quella che avanzava tutte d'autorità, e che essendosi adoperata 
universalmente dal tempo di S. Gregorio fin a quest' età nella Chiesa, 
toccò alla divina providenza il farla esenta dẹ errori in cose di fede e 
costumi, per tenerne esenta la Chiesa che di lei si valeva. E vide che 
se non bastava una tal ragione, tutte le nuove industrie-non sariano 
bastate a schifar la medesima dubietà » Pallavic. 1. VI. c. 17. n. b. 

ergo argumenta, quae libros exhibent ut sacros et divinos, 
eos exhibent hoc charactere insignes, quatenus sunt sub hac 
forma editionis vulgatae latinae. 

Corollarium 1. Iudicium de canone librorum sacrorum in 
Concilio Tridentino erat explicitum iudicium de dogmate 
revelato hos libros omnes esse divinitus inspiratos, et iu- 
dicium implicitum de facto dogmatico conformitatis cum 
textu primitivo in hac latina editione vulgata longo sae- 
culorum usu publice recepta. 

Quare etiam decretum alterum sess. IV. quo explicite 
declaratur authentia editionis vulgatae, censendum est de- 
cretum dog maticum, definiens scilicet factum conformitatis 
huius versionis et editionis cum textu originali ita, ut sub 
hac forma vere permanserit et habeatur in Ecclesia Dei 
8. Scriptura divinitus inspirata. Huius sane facti veritas 
est intime nexa cum dogmatibus ipsisque divinis documentis 
et (ut dici solet) fontibus dogmatum, seu cum obiectiva fide 
Ecclesiae. Haec itaque eonformitas seu interna authentia 
vulgatae est factum eminenti sensu dog maticum. Quare equi- 
dem non intelligo, quomodo recentiores quidam possint di- 
cere, decretum primum quidem de recipiendis libris cano- 
nicis prout in veteri vulgata editione habentur, esse dog- 
maticum; hoc vero alterum de authentia vulgatae esse di- 
sciplinare. Sicut definitio, e. g. in epistola Cyrilli (lecta 
in Concilio Ephesino) contineri doctrinam orthodoxam, in 
scriptis Nestorii doctrinam haereticam de Incarnatione, 
vel in libro Iansenii « Augustinus » contineri quinque pro- 
positiones haereticas, est decretum non disciplinare sed 
dogmaticum ; ita sensu etiam strictiori dogmaticum decre- 
tum est, quo declaratur, versionem aut editionem aliquam 
s. Scripturae esse authenticam, h. e. exhibere sincerum 
verbum Dei scriptum. Quod in decreto explicite mentio fit 
publicarum lectionum, disputationum, praedicationum, et 
expositionum, hoc certe non tollit valorem dogmaticum. 
Aliud esset, si intelligeretur pro huiusmodi actibus so- 
lemnioribus usus vulgatae praescriptus prae textibus aliis 
genuinis e. g. prae originalibus; haec posset dici consecutio 
disciplinaris deducta ex decreto dogmatico. Concilium vero 

hune usum vulgatae in publicis lectionibus , disputationi- 
bus, praedicationibus et expositionibus certe non praescri- 
psit ad exelusionem textuum originalium, sed secundum 
eum modum', ut authentia vulgatae non in discrimen vo- 
cetur, sed integra retineatur ac nemo illam reiicere quovis 
praetextu audeat. Sub hac vero ratione iam praescriptio et 
prohibitio non est disciplinaris, sed est pro determinatis 
actibus applicatio authentiae dogmatice declaratae. 

Corollarium 2. Cum veritas veritati non possit contra- 
dicere , examen oriticum quod fallax non sit, authentiam 
internam editionis vulgatae intra eos limites, quibus usus 
et diserta declaratio Ecclesiae eam definivit, numquam con- 
futabit, sed in dies clariorl in luce constituet. Poterunt 
tamen opiniones quaedam privatae theologorum de ampli- 
tudine authentiae tali examine critico falsae demonstrari. 
Quare declaratio authentiae sensu, qui ex certis principiis 
ei inesse demonstratur, praelucere debet sine dubio in exa- 
mine eritico tamquam norma saltem negativa, quae studium 
demonstrandae et defendendae veritatis non solum non im- 
pedit, sed praemuniendo ab erroribus etiam iuvat. Non vero 
possunt haberi normae instar opiniones ineerlae vel etiam 
improbabiles nonnullorum theologorum. 

THESIS XIX. 


De extensione authentiae editionis vulgatae 
a Concilio Tridentino declarata. 


« Ex contextu ac scopo decreti dogmatici de auctoritate canonica 
» librorum integrorum cum omnibus suis partibus, prout in Ecclesia ca- 
n tholica legi cónsueverunt et in veteri vulgata latina editione habentur, 
» demonstratur, 1°. vi declarationis Concilii Tridentini veterem editio- 
» nem vulgatam latinam habendam esse authenticam non solum velut 
» indeterminate, quatenus libri sistantur cum originalibus quoad rei 
» summam identici; sed etiam speciatim hoc gradu authentiae, quod in 
eius textibus ad fidem et morum regulam per se pertinentibus verbum 
Dei originale secundum substantiam dogmatis sincere exhibeatur; non 
tamen 2°. authentia versionis declarata est in eo gradu perfectionis, 
ut in singulis etiam per se non pertinentibus ad aedificationem do- 
ctrinae christianae, vel secundum modum quoque enuntiationis ubique 
cum originalibus conformis credi iubeatur; neque vero 3°. perfectissima 
» huiusmodi conformitas in vulgata, etiam iussu Pontificum hactenus emen- 
» data, aut vi decreti Tridentini aut alia ratione probabili asseri potest. » 


3 3 3 3 3 3 


Ante omnia ipse sensus quo decretum Tridentinum intel- 
ligendum esse putamus, distincte exponendus est, ut constet 
de statu quaestionis. : 

De vi et ratione istius decreti duae sunt opiniones ex- 
iremae sibique invicem ex toto, nostrae mediae sententiae ex 
parte oppositae. Veteres enim plures theologi non contenti 
authentia editionis vulgatae eo sensu, secundum quem ex 
scopo tum Scripturarum tum decreti declarata esse intelli- 
gitur et ex multis testimoniis confirmatur, contendebant, vi 
definitionis Tridentinae conformitatem versionis cum textu 
primitivo indiseriminatim in omnibus incisis et particulis 
tenendam esse. Cum enim Scriptura sit verbum Dei inspi- 
ratum sicut in magnis ita et in iis, quae nobis possint 
videri parva; inde concludebant, authenticam editionem 
ab Ecclesia declarari non potuisse, quin ea sit tam in mi- 
nimis quam in maximis plene conformis Scripturae primi- 
tivae et originali. Si enim , aiebant, Scriptura sub hac 
forma vulgatae editionis declarata authentica quantumvis 
per se leves contineret errores sive amanuensium sive multo 
magis interpretis defectu induotos, iam Ecclesia solemni 

suo decreto &pprobasset verbum humanum imo hominum 
errata velut verbum Dei; quod sane qui dicit, Ecclesiam 
ipsam gravissimi erroris accusat. 

Ex adverso nostris temporibus sensus Tridentini decreti 
in significationem, ut nobis quidem videtur, iusto laxiorem 
& quibusdam viris eruditis explicatur. Docent nimirum, 
quando de intensione et extensione a&uthentiae versionis et 
editionis vulgatae sermo est, inter textus « dogmaticos et non 
dogmaticos » vel, ut melius cum veteribus dicere possumus, 
inter textus enuntiantes propter se revelata fidei dogmata ac 
morum regulam et inter alios continentes inspirata propter 
aliud atque adeo revelata per accidens (cf. tract. de Tradit. 
th. XXIII. n. I.) distinctionem nullam admitti posse; non 
quasi distinctionem quoad res contentas in textibus sim- 
pliciter negarent, imo admittunt maiorem quam quae no- 
bis concedi posse videtur; sed quod omnes textus Scriptu- 
rae sunt aeque verbum Dei inspir&atum ac proinde supre- 
mae atque divinae auctoritatis. Nimirum ut idem paucis 
dicatur, non negant inter textus Scripturae distinctionem 
materialem (quoad materiam comprehensam), sed negant 
cum omnibus sinceris catholicis distinctionem formalem 
(quoad formam auctoritatis). Statuunt itaque cum illis 
nonnullis theologis vetustis paulo ante commemoratis idem 
principium, in quo ceteroquin omnes consentimus: indiscri- 
minatim omnes textus Scripturae (considerati in sensu au- 
etoris Scripturae) sunt verbum Dei. Unde sicut veteres illi 
theologi ita et hi recentiores inferunt conclusionem: ergo 
decretum Concilii de authentia editionis vulgatae ad omnes 
textus, quantumcumque differant materia, eodem modo ex- 
tenditur. At hane conclusionem sensu contrario intelligunt. 
Priores dicunt: vi decreti conformitas vulgatae cum tex- 
tibus primitivis necessario intelligitur in locis « per se 
dogmaticis, » ut clare demonstratur; ergo eodem modo vi 
decreti conformitas intelligenda est quoad omnia, quae ex- 
stant in vulgata. Posteriores ex adverso concludunt: vi 
decreti illa conformitas non potest intelligi de omnibus et 
singulis incisis ac particulis, ut clare demonstratur; ergo 
eodem modo etiam in textibus « per se dogmatiois » vi de- 

# 

ereti non est intelligenda; sed sufficit admittere conformi- 
tatem vulgatae cum Scriptura primitus inspirata ita, ut 
maneant quoad substantiam libri identici; salva autem hac 
substantiali conformitate , de singulis locis cuiuscumque 
argumenti etiam per se dogmatici decreto Tridentino nihil 
definitum est, sed genuinitatis agnitio vel negatio in sin- 
gulis ab examine critico pendere debet. 

Nos sensu mox declarando putamus verissimum tum il- 
lud quod priores probant, vi decreti conformitatem tenen- 
dam esse in iis, quae sunt per se res fidei et morum chri- 
stianorum; tum illud quod posteriores demonstrant, confor- 
mitatem non esse decretam in supremo gradu et quoad sin- 
gula incisa, etiam quae non continent dogma aliquod propter 
se revelatum. Qua in utraque sententia simul iuncta con- 
tinetur negatio conclusionis, quam tum priores tum poste. 
riores ex vero principio per consequentiam non legitimam 
deducunt. Primum itaque probabimus sententiam priorem 
adversus recentes quosdam eruditos, tum alteram contra 
illos nonnullos vetustiores theologos. 

I. Fundamenti instar a nobis supponitur distinctio di- 
versarum classium locorum Scripturae. At hoc suppositum 
ipsum in vero suo sensu explicandum et demonstrandum 
nobis est, quoniam et hoc in dubium vocatur, imo huius 
negatio vel detorsio in sensum alienum, ut ex dictis pa- 
tet, constituit argumentum praecipuum adversariorum. 

1°. Nemo negare potest, in Scripturis universim lo- 
quendo et quantum ad praesens pertinet, contineri res et 
sententias duplicis ordinis valde diversi. a) Quae spectant 
ad Deum, ad hominis finem, ad media et ad instituta in 
hunc finem, ad principia et regulas morum, ad facta quibus 
oeconomia revelationis innititur aut quae cum ea speciali 
modo .nexa sunt, aliaque multa quae in theologia tractan- 
tur, seu complectendo omnia formula generali, « quae sunt 
res fidei et morum ad aedificationem doctrinae christianae 
pertinentium » (Trid. Conc. sess. IV); haec inquam sunt 
huiusmodi, ut Deus ea inspiraverit ad scribendum et hu- 
mano generi per Scripturam proponere voluerit velut prin- 
cipali intentione (mponyovpevn tuðoxıg) propter res ipsas, 

geu quia sunt tales veritates, et ideo dicuntur veritates pro- 
pter se revelatae. b) Plurima alia Scripturis consignata 
reperiuntur, quae utique sunt et ipsa verbum Dei inspira- 
tum (siquidem « omnis Scriptura divinitus inspirata est »), 
adeoque ubi constat ea esse in Scripturis divinis, non mi- 
nus quam priora illa propter auctoritatem Dei loquentis 
fide divina credenda sunt (1); at differunt a prioribus, 
quod non principali intentione neo propter se inspirata ac 
revelata sunt, sed propter nexum historicum aut logicum 
(tempore, loco, notione ete.) cum aliis propter se inspiratis 
ao revelatis. Huiusmodi sunt plurima adiuncta historica, 
geographica; pertinentia ad physicam, ad zoologiam, bota- 
nicam, mineralogiam; tum ad exornationem conceptus per 
se revelati; ad vitam, prudentiam, mores in ordine natu- 
rali ac civili etc. Haec sunt, quae dicimus revelata per ac- 
cidens vel propter aliud. 

Duplicis huius ordinis rerum distinctio saepissime obvia 
lectione per se innotescit. Quis potest dubitare, utrum textus 
sicut in veteri vulgata editione leguntur, agentes de my- 
sterio SS. Trinitatis vel de Filio Dei incarnato (e. g. 1. Io. 


(1) Ex his intelliges, posse quidem textus prioris ordinis per emi- 
nentiam dici dogmaticos, hos autem posteriores nou simpliciter, sed in 
comparatione cum illis prioribus appellari non dogmaticos. Unde facile 
solvitur obiectio a viro erudito nostrae doctrinae epposita. « Ait nempe: io 
non posso ammettere in teologia e molto meno in critica la distinzione, 
che costoro ci danno fra luoghi dogmatici e non dogmatici; » ex altera 
parte mox subiungitur distinctio his verbis: « la parola di Dio ha sempre 
eguale ed assoluta autorità, sia che ci parli di ciò che dobbiamo credere 
ed operare per raggiungere il nostro fine, sia che ci esponga la storia 
della rivelazione o qualsivoglia altro fatto divino o umano » (Sulla au- 
tenticità delle singole parti della Bibbia Volgata Roma 1866). Ex nostra 
sententia non modo certissimum est, verbum Dei (quando de eo constat) 
semper esse aequalis auctoritatis, quodeumque sit eius obiectum mate- 
riale; sed etiam « historia revelationis et plurima facta divina vel hu- 
mana » sunt propter se revelata, atque ideo textus huiusmodi facta re- 
ferentes sunt eminenter dogmatici. At simul dicimus, multa esse in 
Scripturis revelata per accidens et propter aliud, et textus quibus huius- 
modi res continentur, si constet esse textus s. Scripturae, non quidem 


simpliciter dicimus non dogmaticos, sed dogmaticos secundum quid seu 
per accidens. 


` 

V. 7; Ps. CIX. 3.), de institutione sacramentorum, de fu- 
tura resurrectione; de facto peccati Adae, vocationis Abra- 
ham et Moysis, nativitatis, mortis, resurrectionis Christi etc. 
enuntient res propter se revelatas, atque adeo sint textus 
eminenti hoc sensu dogmatici? Contra quis non videt, mi- 
nime ad res propter se inspiratas pertinere plurima adiuncta 
ut leguntur in eadem vulgata, quod Adam usque ad gene- 
rationem Seth vixerit 190 annis, et patriarchae reliqui vi- 
xerint tot annis, quot in vulgata numerantur; quod lapides 
pretiosi in pectorali sacerdotis fuerint illi ibidem nominati; 
quod numerus occisorum post adoratum vitulum aureum 
fuerit 22000 hominum (1); quod virgultum sub quod obdor- 
mivit lonas, fuerit hedera; quod urbs Raguelis vocaretur 
Rages; quod urbi cuius templum depraedari molitus erat 
Antiochus, nomen fuerit Elymais(2), et alia innumerabilia 
(Gen. V. 3; Exod. XXVIII. 17; XXXII. 28; Ion. IV. 6; 
Tob. III. 7. coll. IX. 3; 1. Mach.VI. 1. coll. 2. Mach. IX.2.)? 
Saepe ad sensum textuum, prout sunt in vulgata, eruen- 
dum ut intelligatur, ad quam classem pertineant, opus 
erit subsidiis hermeneuticis externis et internis, ubi ante 
omnia respiciendum ad iudicium Ecclesiae et ad consen- 
sum Patrum, si exstat. Aliquando poterit manere dubium, 
ad utram classem locus referendus:'sit; sed profecto absur- 
dum est, propterea distinctionem ipsam reiicere, vel tum 
etiam negligere, qflando de ea constat, quia aliquando ex 
nostra ignorantia eam in usum deducere non valemus. 
Distincetionem de qua loquimur, realem esse et in interpre- 


(1) Tam in textu hebraico quam in versione LXX numerantur tria 
millia, in vulgata viginti tria millia (cf. P. Patrizi de Interpr. SS. SS. 
P. I. n. 240.). Difficultas similis ex ipsa editione graeca nascitur 1. Cor. 
X. 8. Ibi nunc legimus, viginti tria millia hominum occisa fuisse ob 
fornicationem, quod non referri posse videtur nisi ad Num. XXV. 9; 
at hoc in loco Num. dicuntur occisa viginti quatuor millia hominum. 
Habent tamen pauci aliqui codices graeci et latini, versio syriaca Phi- 
loxeniana et armena in loco Paulino viginti quatuor millia. Probabiliter 
antiquum cẹaàpa librariorum est sxosirgeig pro éixogiregccagec ortum 
ex litterarum compendio 2ixocirg:. 

(2) De hac urhe in libris Machabaeorum vide P. Patrizi de Con- 
sensu utriusque libri Mach. Annotat. ad 8. XXVI. p. 255, 

tanda Scriptura adhibendam , ipsum Concilium Tridenti- 
num satis indicavit, ubi edixit, « ut nemo suae pruden- 
tiae innixus, in rebus fidei et morum ad aedificationem do- 
ctrinae christianae pertinentium , sacram Scripturam ad 
suos sensus contorquens contra eum sensum, quem tenuit 
et tenet sancta Mater Ecclesia... interpretari audeat. » Nec 
minus clare eandem distinctionem Concilium Vaticanum 
expressit (Const. de Fide cap. 2). Quantum vero « res fidei et 
morum » in Scriptura determinari possunt ab interprete , 
eur tantumdem distingui nequeant a critico? Sane non 
pereipio, quomodo nostro tempore affirmari potuerit, eam 
distinctionem « theologice admitti non posse, » eo quod 
« textus dogmaticos » ab aliis non semper valemus cum cer- 
titudine discernere. 

2». Quando dicimus, decreto Tridentino declaratam esse 
conformitatem editionis vulgatae in textibus per se dogma- 
ticis, non affirmamus, exemplar aut codicem aliquem fuisse 
designatum, in quo sit tenenda haec conformitas; sed de- 
cretum respicit editionem veterem, prout « longo tot saecu- 
lorum usu in ipsa Ecclesia probata est. » 'Textus itaque 
per se dogmaticus qui est in editione Clementina utique ex 
multis rationibus praesumitur esse veteris editionis, prout 
in Ecclesia longo saeculorum usu legi consuevit; sed si de 
aliquo tali textu posset demonstrari, non esse ex veter? vul- 
gata editione , eius conformitas cum Seriptura primitiva 
non posset diei per decretum Concilii declarata. Qui ergo 
textum ita admittit vel non admittit, prout exstat vel non 
exstat in veteri vulgata editione , quae longo saeculorum 
usu in Ecclesia probata est, is nihil agit contra decretum 
Concilii. l | 

9". Neque affirmamus, conformitatem in singulis texti- 
bus per se dogmaticis declaratam esse in gradu supremo 
perfectionis; sed sufficit, quod dogma expressum in vulgata, 
fuerit etiam expressum in Seriptura primitiva. Unde di- 
cimus, a) dogma quod expressum exstat in editione ve- 
teri vulgata, non deerat in Scriptura primitiva; b) adeo- 
que etiam non erat expressum aliud dogma in textu, et 
aliud in loco respondente editionis vulgatae; c) multo mi- 

nus dogma quod in vulgata affirmatur, ibi erat negatum, 
aut vicissim. Sed non dicimus, d) vi decreti Concilii cre- 
dendum esse dogma in vulgata eodem modo expressum, ut 


erat in Scriptura primitiva, dummodo dogma maneat idem; 


propterea neque dicimus, e) in huiusmodi locis nullum pos- 
se esse errorem versionis, dummodo non sit huiusmodi, qui 
substantiam dogmatis mutet vel obliteret ita, ut etiam ad- 
hibitis praesidiis necessariis et opportunis intelligi nequeat. 
Sic non censendus esset contra decretum Tridentinum reii- 
cere authentiam vulgatae, qui yeram lectionem in textibus 
quibusdam etiam per se dogmaticis putaret esse aliam, qua 
idem quidem dogma, sed non eodem modo ut in vulgata 
enuntiaretur. Exempla esse possunt, si quis contenderet 
textus: Gen. III. 15. « ipsa conteret caput tuum; » Ps. CIX.8. 
« ante luciferum genui te; » Luc. XXII. 20. « qui pro vobis 
fundetur; » Rom. V. 12. « in quo omnes peccaverunt; » 
1. Cor. XV. b1. « omnes quidem resurgemus, sed non omnes 
immutabimur, » et si qui sunt alii, iuxta Scripturam pri- 
mitivam legi oportere: « ipse conteret caput tuum » (1); 
u sicut em matutino ros est, genui te; » « qui pro vobis ef- 
funditur; » « quia omnes peccaverunt; » « omnes quidem dor- 
miemus (ad resurgendum cf. Io. XI. 11; Matth. IX. 24; 
XXVII. 52; 2. Mach. XII. 43. 45.), sed non omnes immuta- 
bimur;» imo etiam si legeretur: « omnes quidem non dor- 
miemus (vel diuturno vel perpetuo somno mortis cf. 1. 
Thess. IV. 14-106.), sed omnes immutabimur » (vel omnes iusti 
ad gloriam, vel omnino omnes non quidem ad gloriosam sed 
tamen ad immortalem vitam corporis) (2). Utrovis modo seri- 
ptum primitus fuisse dicas, dogmata eadem promissi Redem- 
ptoris et immaculatae eius matris; aeternae generationis 
Fili; sacrificii eucharistici relativi ad sacrificium crucis; 
peecati originalis; universalis resurrectionis, utrimque licet 


(1) De hoc loco vide eruditissimum opusculum cl. P. Franc. Xaverii 
Patrizi « De NAT h.e. de immaculata Mariae origine » Romae 1853. 

(2) De tribus variis lectionibus huius loci conciliandis, quae mihi ma- 
iorem omnibus aliis discrepantiis afferre videntur difficultatem, legendus 
omnino est Suarez in 8. P. q. 56. a. 2. disput. 50. sect. 2. Cf. Melch. Canum 
l. II. c. 14; Sabatier Italam h. 1. 

paulo aliter reperies enuntiata. Huiusmodi varietates mo. 
. dorum Apostoli ipsi frequenter admiserunt in citationibus, 
non solum suas sententias aeque inspiratas substituendo 
sententiis inspiratis V. T., ut aliqui persuadere vellent; sed 
ubi profitentur se citare ipsam Scripturam V. T., adhibent 
versionem LXX modaliter diversam a textu primitivo, ut 
e. g. Heb. X. 5. Postremo f) neque contendimus, ei decret: 
Tridentini constare et tenendum esse, nullum textum dog- 
maticum exstitisse in Scriptura originali, qui desit in edi- 
tione vulgata. Advertatur autem plurimum differre haec 
duo, quod żali declaratione, qualis est Tridentina, decerne- 
retur authentica editio, in qua textus exprimens: dogma 
exstaret non sacer et canonicus; vel quod in editione ita 
declarata authentica aliquod dogma (de quo aliunde consta- 
ret) non esset expressum, licet fuerit in Scriptura originali. 
Dicimus, Spiritum Sanctum non permissurum fuisse, ut tali 
decreto declararetur authentica vulgata editio, si e. g. 1. 
Io. V. 7. textus esset spurius et proinde non canonicus (cf. 
tract. de Trin. th. IV.); sed non affirmamus, versionem in 
qua ille textus desit e. g. syriacam, si adsint cetera requi- 
sita, non posse etiam tali decreto approbari ab infallibili Ec- 
. elesia. Uno verbo dicimus, vi decreti Tridentini in textibus 
per se dogmaticis ut sunt in veteri vulgata latina editione, 
comparate cum Scriptura originali non posse admitti dif- 
formitatem contradictionis , nec difformitatem diversitatis 
positivae in dogmate; non tamen negamus, posse adesse et 
in pluribus locis revera adesse in ipsis etiam dogmatibus 
exprimendis difformitatem modalem. 

Quod vero spectat difformitatem diversitatis negativam, 
in ipso dogmate, dicimus eam v: decreti Tridentini uno 
sensu excludi, alio sensu non excludi. Excluditur talis dif- 
formitas , quod dogma expressum in vulgata defuerit in 
Seriptura originali, et proinde in vulgata textus sit spu- 
rius et humanus; non tamen excluditur, quod dogma ali- 
quod expressum in Scriptura originali forte exciderit in 
editione vulgata. 

II. Hunc quem declaravimus, genuinum esse sensum de- 
oreti Tridentini, nunc. demonstrandum est. 

1°. Intelligitur hic sensus ex ipso contemtu ac scopo de- 
finitionis. Iam primum decretum sess. IV. de libris cano- 
nicis, ut diximus in thesi antecedenti, saltem indirectam 
continet declarationem authentiae veteris editionis vulga- 
tae. Concilium ait: « si quis autem libros ipsos integros 
cum omnibus suis partibus, prout in Ecclesia catholica legs 
consueverunt et in veteri vulgata latina editione habentur, 
pro sacris et canonicis non susceperit... anathema sit. » Igi- 
tur Concilium libros enumeratos cum omnibus suis parti- 
bus determinate sub hac forma vulgatae editionis latinae 
declarat canonicos, h. e. divinitus inspiratos (1). Inspiratae 
autem non sunt nisi partes illae, quae secundum res et 
sententias seu secundum sensum habent originem a primo 
scriptore, qui solus erat inspiratus; neque enim quisquam 
dicet, interpretem seu interpretes latinos fuisse inspiratos. 
Ergo partes omnes prout in veteri vulgata latina editione 
habentur, ad quas haec declaratio extenditur, declarantur 
secundum sensum profectae a primo scriptore inspirato , 
h. e. secundum sensum conformes primitivae Soripturae. 
Quaestio igitur tota ad illud revocatur, quid in definitione 
Concilii nomine partium librorum intelligatur. Ostendemus 
primo negative, quae extensio partiwm.non sufficiat; tum 
demonstrabimus, quousque positive significatio omnium par- 
tium librorum sacrorum, quae ibi nominantur, sese porri- 
gere intelligenda sit. 

a) Solent quidam extensionem declaza tions Concilii re- 
stringere affirmantes, nomine partium fuisse a Tridentinis 
Patribus intellectas partes deuterocanonicas libri Esther et 
Danielis, de quibus cum Protestantibus erat controversia. 
Hinc putant, utrum e. g. partes Evangeliorum iam antiqui- 
tus & quibusdam etiam Patribus notatae velut deficientes 
in codicibus sive pluribus sive paucioribus, et a recentio- 
ribus nonnullis criticis Protestantibus omnino repudiatae (2) 
habendae sint genuinae et canonicae, nondum vi decreti 


(1) Of. Concilii Vaticani Const. de Fide cap. 2. can. 4. 

(2) Partes istae sunt Marc. XVI. 9-20; Io. V. 4; VII. 53-VIII. 11; 
quo etiam ob similem rationem referri possunt Luc. XXII. 42. 48; 
l. Io. V. 7. de quo agimus in tráct. de Trin. th. IV. 

Tridentini certum esse; sed si id constare debeat auctori- 
tate Ecclesiae, aliam eius declarationem esse exspectandam; 
quae donec edatur, causam integram criticis rationibus 
commissam manere. Si quis ergo nixus argumentis criticis 
ea loca reiiceret, non ideo quidquam contra decretum Tri- 
dentinum agere censendus esset (1). 

At vero «) verba decreti restrictionem ad partes deu- 
terocanonieag Esth. et Dan. non permittunt. Enumeratis 
enim omnibus libris veteris et novi Testamenti, de čis omni- 
bus subditur: «si quis autem libros $psos (enumeratos) cum 
omnibus suis partibus, prout in Ecclesia catholica legi con- 
sueverunt et in veteri vulgata latina editione habentur, 
pro sacris et canonicis non susceperit..... anathema sit. » 
Ergo omnium librorum omnes partes, quae ex tenore et 
contextu decreti merito partes libri dici queant, prout in 
veteri vulgata legi consueverunt, declarantur canonicae. 
&) Scopus non erat unicus declarare canonicas partes, quas 
tum temporis Protestantes reiiciebant; sed scopus praeci- 


(1) Ita statuitur in opusculo « Sulla autenticità delle singole parti 
della Bibbia Volgata » p. 10. 45. 46. De hoc opusculo eruditissimi viri 
Caroli Vercellone plura inferius dicemus; heic aliquam eius sententiam 
adnotare iuvat, quae mihi in tota disputatione de vulgatae authentia 
velut principium videtur tenenda; ibi vero solum obiter et per inci- 
dens occurrit. Sententia haec est p. 13: « quando sorge un dubbio sul- 
l'autenticità d'una parte di quei libri, si deve esaminare se quella 
parte sia stata solita leggersi nella chiesa cattolica, e se si trovasse 
nell'antica edizione volgata. Verificandosi queste condizioni, noi dovre- 
mo ricevere quella parte controversa come porzione de'libri sacri e ca- 
nonici.» Si hoc principium a cl. auctore tenetur, plenus inter nos erit 
consensus. Sed fateor, me hanc sententiam de sensu decreti Tridentini 
quam puto omnino esse sequendam, non posse conciliare cum iis, quae 
ibidem dicuntur de valore eiusdem decreti quoad loca Evangeliorum 
paulo ante memorata. Numquid forte non satis constat vel constare 
non potest, utrum Mr. XVI. 9-20. pars sit libri sacri, « prout in Eccle- 
sia catholica legi consuevit et in veteri vulgata latina editione habe- 
tur?» Si id constat vel saltem constare potest, quomodo decretum Trid. 
non sufficit, sed alia exspectanda est declaratio ad partis illius cano- 
nicam auctoritatem decidendam? Si cl. auctor forte hoc solum sibl vo- 
luit, pro catholicis quoque non fore certam authentiam horum locorum 
vi declarationis Tridentinae, nisi legi consuevissent in veteri vulgata 
editione latina; res tam clara potuisset dici verbis clarioribus. 

puus ab ipso Concilio indicatus in hac ultima conclusione 
decreti erat, editionem vulgatam declarare veram Seriptu- 
ram sacram in omnibus suis partibus, prae fine nominatim 
ad quem synodus ipsa erat usura testimoniis tamquam di- 
vinis ex eadem hac editione. Insuper controversiae indu- 
ctae a Protestantibus de partibus ss. librorum et notae Pa- 
tribus Tridentinis non erant de solis illis Esth. et Dan. 
(ef. tract. Trin. th. IV.). y) Maxime in hac re tenendum 
est principium certum et evidens. Quod error contra unam 
veritatem particularem praebet occasionem definitioni uni- 
versaliori, in qua proinde etiam ille error sed non solus 
damnatus reperitur; non ideo propositionem universaliorem 
definitionis restringere fas est ad solam damnationem illius 
erroris particularis. Quod Dominus Io. XX. 21. propositio- 
nem universalem « sicut misit me Pater, et ego mitto vos, » 
adhibet, ubi subiungit et confert Apostolis potestatem 
specialem: « quorum remiseritis peccata, remittuntur eis» 
(cf. Matth. XXVIII. 18. sq.); non propterea missio Aposto- 
lorum restringitur ad unum hoc munus remittendi peccata. 
Pariter si occasione negantium valorem sacramenti ab apo- 
statis aut traditoribus ss. codicum administrati definitur 
valor sacramenti collati extra Ecclesiam catholicam; non 
ideo definitio solum errorem attingit eum specialem, cuius 
oecasione prolata est. Sic ergo licet concederetur, negatio- 
nem partium Esth. et Dan. fuisse occasionem et moven- 
tem rationem decreti Tridentini, non propterea restrictio 
admitti posset, quam significatio et contextus verborum 
respuit. | 

b) Nune dicendum, quid positive nomine partium ibi 
comprehendatur. | 

x) Non tam ex significatione verborum quam potius ex 
scopo decreti, quem Concilium ipsum expresse declarat, 
consequitur ad partes declaratas canonicas pertinere in 
primis loca omnia prout in veteri vulgata latina editione 
habentur, quae per se « testimonia ac praesidia » continent 
ad «confirmanda dogmata et instaurandos in Ecclesia mo- 
res, » sive quae per se sunt testimonia de « rebus fidei et 
morum ad aedificationem doctrinae christianae pertinen- 

tium. » Namque Concilium ex definita divinitate librorum 
cum omnibus suis partibus prout habentur in veteri vul- 
gata editione latina, (et ex divinitate Traditionis) conclu- 
dit, ex hisce fontibus adeoque ex omnibus libris se usu- 
rum esse testimoniis (utique nonnisi divinis) ad confir- 
manda dogmata et instaurandos in Ecclesia mores. « Omnes 
itaque intelligant... quibus potissimum testimoniis ac prae- 
sidiis in confirmandis dogmatibus et instaurandis in Eccle- 
sia moribus (ipsa synodus) sit usura.» Ergo significavit 
Concilium , divinitatem librorum omnium nominatim in 
omnibus partibus, quae per se pertinent ad hunc duplicem 
scopum, suo decreto esse stabilitam. Ratio scilicet Concilii 
haec est: primo definit infallibili decreto libros enumeratos 
omnes cum omnibus suis partibus prout habentur in veteri 
latina editione vulgata, esse libros divinos; inde habet et 
proponit eosdem ut documenta, ex quibus tuto depromi pos- 
sint testimonia tamquam divina, quaecumque ex sensu quem 
habent, sint valida ad duplicem illum scopum (1). Ergo 
Concilium ipsum iudicavit, vi sui decreti stabilitam esse di- 
vinitatem et auctoritatem canonicam (inspirationem) omnium 
testimoniorum ut habentur in vulgata veteri latina edi- 
tione, quae ex suo sensu praebeant normam ad confirmanda 
dogmata et instaurandos mores, seu quae per se enuntient 
res fidei et morum ad aedificationem doctrinae christianae 
pertinentium. At nisi testimonia, prout habentur in veteri 
editione vulgata, sensu saltem quatenus enuntiant dogma, 
essent conformia Scripturae originali, non essent testimo- 
nia divina et canonica. Ergo testimonia omnia in veteri 
editione vulgata, quae sunt dicto modo per se dogmatica, 


(1) Hane rationem explicat etiam Pallavicinus. « Perché nel sen- 
tenziar di cotanti articoli contro Eretici pertinaci e sofistici convenia 
levare ogni dubbio sopra i fondamenti delle future decisioni, come ben 
parla il decreto...... 8i condusse (la Ohiesa) a voler dichiarare in virtù 
del!’ assistenza promessale dallo Spirito Santo, per autentica e sicura 
qualche traslazione latina delle ss. lettere, essendo quell'idioma l'unico 
universalmente noto a tutti i bene intendenti di Teologia e però ca- 
paci di giudicare intorno a' dogmi della fede » Hist. Conc. Trid. 1. VI, 
c. 17. n. D. 


* 

declarata sunt a Concilio quoad sensum conformia Scriptu- 
rae originali; seu in his omnibus versio habenda est au- 
thentica vi decreti Concilii. 

Hac igitur significatione intelligi debet authentia in 
secundo decreto, in quo explicite declaratur, veterem hanc 
vulgatam editionem longo saeculorum usu in ipsa Ecclesia 
probatam « pro authentica » habendam esse nominatim in 
iis actibus, quorum unica vel praecipua pars est exponere, 
declarare, defendere dogmata christiana morumque regu- 
las, « in publicis lectionibus, disputationibus, praedicationi- 
bus et expositionibus. » 

P) Quamvis contextus decreti sit maxime proprius lo- 
cus et sufficiens ad hunc sensum probandum, constat tamen 
praeterea adhue testimoniis, talem extensionem authentiae 
intellexisse ac tenuisse Patres ipsos Concilii et theologos, 
qui vel interfuerant vel paulo post secuti sunt. Legati no- 
mine Pontificis praesidentes Concilio in suis litteris Romam 
scriptis aperte indicant, agnovisse quidem Patres Concilii 
imperfectiones et errores vulgatae in rebus minoris mo- 
menti, non autem in iis quae per se spectant ad fidem et 
morum regulam (1). De theologis non loquor illis, qui iu- 
stos limites transgressi et fere dixerim fanatici conformi- 
tatem asserebant in singulis particulis et paene syllabis; 


(1) In litteris ad Card. Alexandrum Farnese Pauli III. nepotem le- 
gati respondent difficultatibus Romae motis eo, quod in decreto de au- 
thentia vulgatae nihil dicatur de necessaria aliqua eius correctione. 
Aiunt legati: « Quanto alla incorrettione sua, se ben s'è conosciuta, in 
lochi però che non mutano le cose essentiali della fede » etc. Rationes 
cur de correctionibus adhibendis Patres maluerint nullam mentionem fa- 
cere, sunt: « perché altro à a dire essere incorretta l'edizione, altro es- 
sere incorretti i libri (codices) più o meno. » Tum vero maxime, quia ex 
confessione incorrectionis Scripturae qua Ecclesia utitur, haeretici po- 
tuissent inferre, esse mendosam etiam in locis per se fidem spectanti- 
bus, quod legati habent ut calumniam intolerabilem: « Né saria bastato 
a dire che le mende fussero dove non importava alla fed, perché da 
uno errore si potria (ab haereticis) argvire a infiniti. » Ex hac defen- 
sione contra accusationes apparet commune principium tum Romae tum 
Tridenti fuisse, errores in editione vulgata non reperiri, « dove importa 
alla fede, » Vide litteras legatorum editas a cl. P. Vercellone; Disser- 
tazioni Accademiche p. 79. sqq. 

sed sapientiores qui fatebantur, non esse declaratam omni- 
modam conformitatem cum textibus originalibus, ut in ul- 
tima parte huius theseos ostendam , unanimes tamen reti- 
nebant hune sensum decreti de conformitate non solum 
velut abstracte in substantia librorum , sed nominatim in 
locis quatenus per se exhibent res fidei et morum regulas. 
Fere omnes expresse eam declarant; pauci sunt, qui non di- 
serte de ea loquuntur, sed tamen toto suo modo argumen- 
tandi eam supponunt, dum aiunt non esse contra decretum, 
si « in minimis » quibusdam error in vulgata esse dicatur. 
At inter veteres multos quos consului, hactenus nullum 
inveni, qui expresse dixerit vel indicaverit, vi decreti non 
esse determinatam vulgatae authentiam in textibus huius- 
» modi per se doginaticis. In re autem tam gravi a doctrina 
et interpretatione communi non est recedendum. 

y) Ad rationem nostri argumenti bene advertendum est, 
ne nobis supponatur opinio quae nostra non est, et deinde 
rationibus contra hanc forte validis nostrum argumentum 
confutatum putetur. Aliud est loqui de authentia versionis 
vel editionis generatim, aliud de gradu seu de intensione 
et extensione authentiae; nulla de priori saltem inter ca- 
tholieos potest esse disputatio, sed tota quaestio est de hac 
altera. Poterit versio aut editio Scripturae dici adhuc sim- 
pliciter conformis originali, licet in locis paucis quibus- 
dam etiam per se dogmaticis esset discrepantia negativa, 
vel etiam positiva; h. e. licet alicubi in versione aut edi- 
tione aliud dogma (quod tamen aliunde revelatum constaret) 
esset expressum quam in originali; dummodo non sit dif- 
formitas contradictionis in dogmate, talis enim versio foret 
haeretica. Quod si ita est, neque repugnaret, ut versio vel 
editio Seripturae adhuc simpliciter licet illo infériori modo 
&c gradu conformis textui originali etiam usu publico in 
Ecclesia, quatenus simpliciter conformis, approbaretur; qua- 
tenus vero secundum quid difformis est, toleraretur. Ratio 
ergo, cur putemus tenendam esse authentiam vulgatae in 
eo gradu superiori, quo diximus, non est, quia quomodo- 
cumque ab Ecclesia proposita est tamquam authentica vel 
usu publico vel etiam expressa declaratione; sed argumen- 

tum ducitur ex» modo declarationis. Unde concedimus qui- 
dem, versiones alias e. g. latinam antehieronymianam, sy- 
riacam, armenam usu ecclesiastico probatas esse ut Bim- 
pliciter authenticas; sed si quis in iis posset demonstrare 
alicubi difformitatem ab originali Scriptura negativam 
vel forte etiam positivam in aliquibus textibus per se 
dogmaticis (sensu explicato), atque inde contenderet, ta- 
lem difformitatem neque obesse authentiae veteris latinae 
editionis vulgatae; negaremus consequentiam. Non enim 
eodem modo, non decreto simili declarata est authentia 
ilarüm versionum, quo authentiam vulgatae definitam 
habemus non solum generatim sed ex decreti contextu et 
scopo secundum talem gradum intensionis et extensionis. 

2°. Ex omnibus dictis patet, quid sentiendum sit de diver- 
sitate inter textum hebraicum et graecum ex una parte et 
inter editionem vulgatam versionis latinae ex parte altera 
in iis, quae per se ad fidem et morum regulam spectant. 
a) Negamus in his umquam reperiri diversitatem contra- 
dictionis, ut in textu affirmetur quod in versione negatur 
vel vicissim, quin omnibus praesidiis adhibitis demonstrari 
possit, lectionem genuinam esse eam, quae in sensu dog- 
matis non discordet ab editione vulgata, prout longo sae- 
culorum usu in Ecclesia catholica legi consuevit. 5) Idem 
putamus dicendum de diversitate positiva discrepantiae rea- 
lis, ubi non est eiusdem affirmatio et negatio, sed affirma- 
tio aut negatio discrepantium, hic quoad unum illic quoad 
aliud dogma. c) Eodem etiam pertinet diversitas negativa 
discrepantiae, si in editione vulgata exstet textus dogma- 
ticus, qui in graeco aut hebraico (in praesenti conditione 
lectionum) videretur deesse. Si quando verificaretur hypo- 
thesis, quod loci genuinitas in veteri editione vulgata ut 
in Ecclesia legi consuevit, saltem secundum substantiam 
dogmatis praesidiis criticis demonstrari nón posset , insi- 
Btendum esset principiis theologicis, ut concedendo vetustam 
aliquam in textu hebraico vel graeco corruptelam, is ex 
vulgata supplendus intelligeretur. d) Non eadem esset ra- 
tio, si textus per se dogmaticus exstaret in hebraico vel 
graeco, qui deesset in latina vulgata; hic enim defectus 

per se minime demonstraret hebraicum aut graecum textum 
interpolatum. Postremo e) in discrepantia modal? seu quoad 
modum solum significandi eandem veritatem,textus hebraicus 
et graecus plurimum confert et adhibendus sane estad vim 
et genuinum sensum versionis vulgatae rite aestimandum. 

III. Ut de veritate non solum ex argumentis directis 
sed etiam comparate cum sententia contraria iudicari pos- 
sit, necessarium hic putamus examinare recentium adver- 
sariorum argumenta, licet pleraque in superioribus prae- 
occupata iam fuerint. 

Ne eorum vim dissimulasse videar, ipsa fere verba viri 
doctissimi a nobis in hac re dissentientis describam ex opu- 
sculo superius citato (Sulla autenticità delle singole parti 
della Bibbia Volgata). Eius disputatio haec est p. 23. sqq. 

1°. Distinctio inter « textus dogmaticos et non dogma- 
ticos » (ita enim cl. auctor loquitur) theologice non potest 
admitti, a) quia omnes textus Scripturae sunt inspirati et 
proinde omnes aeque verbum Dei et divinse auctoritatis. 
« Verum quidem est, verbum Dei non exprimere semper 
sententiam pertinentem ad doctrinam revelatam; sed non 
ideo desinit esse verbum infallibile, auctoritatis supremae, 
et divinum ; ergo pro theologo non datur distinctio quoad 
auctoritatem inter diversas partes librorum divinitus inspi- 
ratorum. » Ad hoc argumentum a priori accedit b) alte- 
rum a posteriori. « Si quis in Scripturis velit distinguere 
ea, quae plus minusve directe pertinent ad doctrinam fidei 
et morum,» id in concreto fieri nequit, quia plerumque 
nequeunt discerni huiusmodi loca ab aliis; «saepe enim 
maxime in latina vulgata et in graeca versione LXX primo 
intuitu locus videtur indicare doctrinam dogmaticam vel 
moralem, qui penitius inspectus nihil huiusmodi continere 
deprehenditur. » Nihilominus fatetur cl. auctor, « saepe 
sine periculo errandi affirmari posse, in textu enuntiari 
vel non enuntiari doctrinam dogmaticam. » Imo concedit, 
distinctionem inter textus qui versantur in rebus fidei et 
morum et inter loca alia, saepe esse utilem in hermeneu- 
tica sacra; yidit enim ipse nimis clare hanc distinctionem 


indicatam in Concilio Tridentino sess. IV. decret. 2. In 
FRANZELINX., 8b 


— 546 — 
summa asseritur, textus dogmaticos a non dogmaticis saepe 
quidem facillime, vel saltem adhibita diligentia discerni, 
hancque distinctionem in hermeneutica esse adhibendam; 
esse tamen textus « praesertim in libris sapientialibus et 
prophetieis, » quorum valor dogmaticus cum certitudine 
determinari nequit. Ex his praemissis infertur conclusio: 
« ergo distinctio illa £heolog?ce in suo complexu saltem est 
impossibilis, et practice nulli usui pro studiis criticis. » 
Argumentum utrumque ab ipso auctore in hanc summam 
contrahitur. Universa Scriptura est verbum Dei; atqui 
verbum Dei in omnibus est aequalis et supremae auctori- 
tatis; ergo etiamsi cum certitudine discerni possent omnia 
loca, quae « referuntur ad fidem et ad mores, » non tamen 
possemus affirmare his locis competere maiorem auctorita- 
tem quam locis aliis Scripturae (1). 

2^. Oritice spectata distinctio inter textus Scripturae 
« dogmaticos et non dogmaticos » est absurda, a) quia ama- 
nuenses et correctores aeque in illis ac in his poterant er- 
rare et reipsa errabant, nec id sine miraculis perpetuis 
poterat impediri. Ergo non apparet, eur errores in locis 
«qui praetenduntur non dogmatici, » liceat emendare, «in 
locis vero aliis (dogmaticis) debeant conservari et intacti 
relinqui. » Mox vero 5) subiungitur, nullos esse in editione 
vulgata errores « qui repugnent sanitati fidei; » sed esse 
« errores innocuos, » hosque (in locis « dogmaticis, » de qui- 
bus agitur) emendari posse a corrigendo voces erroneas, re- 

(1) Quia nemo facile perspiciet vim argumenti, quo videtur pro- 
bari, quod certum apud omnes sinceros catholicos non indigebat pro- 
batione, et non probari (ut ostendam) quod solum in quaestionem venit, 
describam ipsa cl. auctoris verba. « In breve: la S. Scrittura à parola di 
Dio, la quale ora c' insegna il dogma, ora c'insegna altre cose che Iddio 
volle fossero scritte dagli autori iņspirati a benefizio della Chiesa. Ma 
la parola di Dio ha sempre eguale ed assoluta autorità sia che ci parli 
di ciò che dobbiamo credere ed operare per raggiungere' il nostro fine, 
sia che ci esponga la storia della rivelazione o qualsivoglia altro fatto 
divino o umano. Dunque quand' anche si potessero conoscere Sempre con 
certezza tutti i luoghi che più o meno direttamente si riferiscono alla 
fede e ai costumi, noi non potremmo mai affermare, che a questi lnoghi 


debba attribuirsi maggior peso di autorità che non al rimanente dei li- 
bri inspirati» l. c. p. 25. 

secando additamenta, supplendo lacunas. » Ad haec c) facto 
constat, etiam loca nonnulla ex iis quae dogmatica appel- 
lant, fuisse post Concilii decretum adhuc emendata. | 

9^. Custodia et vigilantia Ecclesiae a) solum refertur 
ad substantiam ss.librorum, ne scilicet libri prae eorun- 
dem scopo corruptelis inductis essentialiter alii evadant, 
quam primitus fuerant. Scopus autem ss. librorum non so- ` 
lum est dogmaticus; certe «in nomnullis libris historicis 
V. T. substantia et pars praecipua non spectat doctrinam.» 
Insuper b) Scripturae per se sunt littera mortua, spiritus 
vivificans non potest contineri ih litteris sed in authentica 
doctrina, qua Ecclesia litteram mortuam vivificat. « Unde 
apparet, quomodo Ecclesia non sit custos Scripturarum 
quatenus mere sunt littera mortua, » sed quatenus conti- 
nent verbum Dei vivum et vivificans, quo in munere Ec- 
clesià numquam potest deficere. 

4°. « Etiamsi a) Ecclesia nequeat tribuere Soripturae 
Sensum falsum et errare in illa interpretanda, potest tamen 
uti etiam textu non legitimo ad confirmandum sensum legi- 
timum. » b) « Textus dogmatici critice certi sunt necessarii 
solis Protestantibus negantibus auctoritatem Ecclesiae et 
Traditionis, non autem nobis qui nullum dogma primario 
in Scripturis fundatum esse novimus » (p. 26. 28. 80.). 

5°. Multae versiones sunt legitime receptae in Ecclesia, 
puta versio graeca V. T., latina antehieronymiana, syra, 
armena, coptica. lam vero istae versiones inter se compa- 
ratae habent plurimas lectiones « diversas quoad sensum 
in locis, qui putantur dogmatici; » necessario ergo ibi sunt 
errores vel interpretum vel amanuensium. Attamen « omnes 
versiones legitime usurpatae in Ecclesia catholica dogma- 
tice pares sunt, et proinde dogmatice etiam pares sunt 
textui (originali), quamvis critice differant tum a textu 
tum inter se» (p. 28. 38.). 

6°. Si textus dogmatici non essent supponendi examini 
artis criticae, hermeneutica deberet praecedere criticam, et 
haec illi subiiceretur atque ab illa dirigenda esset. At haec 
est perversio ordinis logici scientiarum ; primum enim sta- 
bilienda est vera lectio per examen criticum, et tum de- 

mum sequi potest eius interpretatio. «Ergo ordo scientiarum 
non sinit, ut textus quos volunt esse dogmaticos, subira- 
hantur examini critico « (p: 27.). 

Hae videntur esse omnes et solae rationes, quibus sen- 
tentia theologorum quam sequimur, in erudito opusculo im- 
pugnata est ; reliqua enim argumenta quae ibi proferuntur, 
non nostrae sed illorum doctrinae opponuntur, qui confor- 
mitatem versionis vulgatae cum textu primitivo indiscri- 
minatim in omnibus incisis et particulis, atque adeo au- 
thentiam in gradu supremo vi decreti Tridentini tenendam 
esse censuerunt. Hanc opinionem a cl. auctore inviote con- 
futatam esse video, et plene quoad hanc partem ei consentio; 
sed vim argumentorum contra nostram sententiam nondum 
perspicio, neque ab ea recedendum esse puto. Rationes ex- 
ponam respondendo brevissime ad singula. 

Ad 1*'^. Probatur optime, distinctionem inter textus qui 
aunt canonicae Scripturae, non esse intelligendam ratione 
diversae auctoritatis, quod hie non indigebat probatione; 
sed non probatur, nullam posse admitti distinctionem ne- 
que ratione rei seu materiae quam continent. Imo hanc 
distinctionem quae sola a nobis supponitur, adversarius 
ipse diserte admittit verbis longe efficacioribus, quam qui- 
bus nos eam explicamus, et extensione multo ampliori quam 
admitti posse videtur. Porro ex principio certissimo, in 
textibus, si sunt canonici, auctoritatem non esse diversam, 
quamvis diversa sit materia, non sequitur quod unice pro- 
bandum erat, a sacra synodo in editione veteri latinae ver- 
sionis fuisse declaratos conformes originali et ideo cano- 
nicos non alio sensu textus primae classis, quibus expresse 
dicit se usuram tamquam verbo Dei, quam singula incisa 
secundae classis, de quibus non loquitur. Nemo ex diversa 
auctoritate textuum qui sunt Scripturae inspiratae, pro- 
bare umquam instituit diversam relationem decreti ad loca 
diversa; sed nostra demonstratio longe alia est. Concilium 
in declaratione authentiae editionis vulgatae expresse in- 
dicat, se prae oculis nominatim habuisse testimonia perti- 
nentia ad « confirmanda dogmata et instaurandos in Ecclesia 
mores, » et ideo conocludimus, hos textus per se dogmaticos 

omnes, ut sunt in editione veteri vulgata, comprehensos 
esse in declaratione authentiae huius eiusdem editionis. 
Hoc autem de aliis textibus et incisis Concilium non dicit; 
et ideo pro his non valet idem argumentum, sed v: decreti 
sufficit in his admittere conformitatem eam, quae requiri- 
tur, ut versio non sit quoad substantiam difformis et sim- 
pliciter non authentica. Si propter aequalem auctoritatem 
omnium textuum qui sunt canonici, sequeretur, versionem 
in omnibus pari modo conformem originali declaratam esse, 
potius concedendum foret in sententiam contrariam, qua 
affirmatur authentia conformitatis in omnibus incisis, etiam 
enuntiantibus quae per se non pertinent ad aedificationem 
doctrinae christianae in rebus fidei et morum. Hoc autem 
quia et nos et pariter adversarius noster certis argumentis 
falsum demonstrari putamus, idcirco necessario tenendum 
est, declarationem authentiae a Concilio alia intensione de 
textibus unius et alia de textibus alterius classis intelle- 
ctam fuisse, et intelligendam esse; atque adeo cum authen- 
tia veteris latinae editionis vulgatae dicitur declarata 
fuisse quoad substantiam, in hao substantia Scripturae in 
primis comprehendi ea loca, quibus synodus « ad confir- 
manda dogmata et instaurandos in Ecclesia mores se usu- 
ram esse» tamquam sacris et canonicis, utique prout exstant 
in veteri latina editione, et quorum causa se inductam esse 
dicit, ad libros omnes cum omnibus suis partibus eub hac 
forma, « prout in Ecclesia catholica legi consueverunt, et 
in veteri vulgata latina editione habentur, » definiendos sa- 
cros et canonicos. 

Altera pars argumenti quae inducitur a posteriori, vix 
indiget responsione. Eo quod a nobis privata interpreta- 
tione non semper potest certo determinari sensus alicuius 
loci, utrum sit de rebus per se fidei et morum, et utrum 
proinde pertineat ad partes Scripturae nominatim compre- 
hensas in decreto, nullatenus sequitur, vel distinctionem 
ratione diversae materiae universim reiiciendam esse, vel 
usui esse non posse ac debere, ubi de valore dogmatico 
textus constiterit; adeoque etiam non sequitur, hunc quem 
diximus , non esse sensum decreti Tridentini. Si propter 

rationem adversarii distinctio potest relici a critico, non 
video, cur eodem iure non posset seponi ab interprete, pro 
quo tamen ipsemet eam admittit; neo video, quomodo Con- 
cilium ipsum eandem distinctionem nobis ob oculos ponere 
potuerit: « ut nemo in rebus fidei et morum ad aedificatio- 
nem doctrinae christianae pertinentium sacram Seripturam 
ad suos sensus contorquens contra eum sensum quem te- 
nuit et tenet sancta Mater Ecclesia... aut etiam contra 
unanimem consensum Patrum interpretari audeat. » Quam 
quidem distinctionem Concilium Vaticanum in authentica 
declaratione decreti Tridentini iterum repetiit (Const. de 
Fide c. 2.). 

Ad 2'". Quod hic dicitur in prima parte argumenti, 
non est in quaestione. Concedimus, in codicibus sive seri- 
ptis sive excusis posse esse errores amanuensium et corre- 
ctorum etiam in locis dogmaticis, imo posse esse haereses, 
hosque errores posse et debere modo opportuno emendari. 
Quaestio non est de singulis codicibus, sed de veteri vul- 
gata editione, prout longo saeculorum usu in Ecclesia Dei 
legi consuevit. Et in hac iterum non quaeritur, utrum velut 
a priori interpres, vel antiquissimis temporibus omnes aut 
fere omnes amanuenses (1) errare potuerint in textibus etiam 
dogmaticis; concedimus, id fieri utique potuisse. Quaestio 
est unica, utrum re ipsa sint in editione veteri vulgata er- 
rores in textibus per se dogmaticis, iique non qualescum- 
que sed qui transmutent ipsam substantiam dogmatis, ut 
erat in originali divinitus inspirata Scriptura. Áffirmamus, 
huiusmodi errores nullos esse; idque constare dogmatice, 
quia Spiritus Sanctus non permisisset, ut Ecclesia eo modo 
quo factum est, versionem ita mendosam atque adeo in hu- 
iusmodi locis continentem non verbum Dei inspiratum sed 
verbum humanum, declarasset authenticam. Si supernatu- 
ralis divina providentia et assistentia Spiritus Sancti in 
conservatione verbi Dei soripti et in iudicio Ecclesiae de 
integritate ac puritate huius verbi scripti removetur vel 
non attenditur, et insuper Scriptura consideratur in con- 


(1) Nisi supponatur error antiquus et universalis, iam non esset in 
vulgata veteri editione, sed in aliquot mendosis exemplaribus. 

ditione libri privati; tum sane non aliud remanet ad con- 
servationem integritatis et sinceritatis Scripturae quam 
industria humana (in qua totum fere negotium redit ad 
solertiam interpretum ex una lingua in aliam, amanuen- 
sium, correctorum); et ad iudicandum de eadem integritate 
ac sinceritate remanet unum atque ideo independeus exa- 
men criticum et historicum. At suppositis principiis catho- 
licis, de facto integritatis et sinceritatis Scripturae sub 
hao determinata forma versionis ac editionis, seu de au- 
thentia conformitatis eiusque gradu certi reddi possumus 
per iudicium Ecclesiae. Demonstrato igitur iudicio Eccle- 
siae de tali gradu authentiae veteris vulgatae editionie, ut 
in eius textibus « ad confirmanda dogmata et ad inatau- 
randos in Ecclesia mores, » seu ad « aedificationem doctri- 
nae christianae » pertinentibus exhibeatur sincerum verbum 
Dei scriptum secundum substantiam saltem dogmatis, iam 
etiam dogmatice demonstrata est conformitas eiusdem edi- 
tionis cum primitiva Scriptura in omnibus huiusmodi tex- 
tibus. Hine quoniam veritas veritati non repugnat, ipso 
hoc iudicio Ecclesiae securi reddimur, numquam critice de- 
monstratum iri talem aliquem errorem in veteri vulgata 
editione, ut longo saeculorum usu in Ecclesia legi consue- 
vit. Potest tamen fieri, ut ob defectum praesidiorum ne- 
cessariorum vel ob alias causas sola critica per se aliquando 
non possit demonstrare veritatem lectionis vulgatae etiam 
in huiusmodi locis; tum vero quod critice non liquet, con- 
stabit nihilominus ex principio theologico. Hoc modo dici- 
mus, sicut alias scientias humanas ita etiam criticam sub- 
esse theologiae Ecclesiae, hancque oportere velut normam 
saltem negativam et velut stellam rectricem ad praeocaven- 
dos errores prae oculis haberi. 

Ad alteram partem huius obiectionis respondemus. Si 
agitur de « erroribus innocuis, » mutatur status quaestionis. 
. Sermo nobis est de erroribus, qui transmutent sensum dog- 
matis, ut erat in Scriptura originali inspirata, cuiusmodi 
non putabimus « errores innocuos. » Eadem valet responsio 
de eo, quod ambigue dicitur « emendatio vooum erronearum.» 
Porro non contendimus, vi decreti credi debere in editione 

vulgata nuilas esse lacunas textuum dogmaticorum, adeoque 
non negamus, eas posse suppleri (si revera demonstrentur 
esse). Negamus vero, in editione veteri vulgata, ut longo sae- 
culorum usu in Ecclesi Dei legi consuevit, et quae eo modo 
quo ostendimus, declarata est authentica, haberi textus dog- 
maticos spurios. Rationem dedimus, quia scilicet decretum 
ex suo contextu et scopo nominatim testimonia ad «confir- 
manda dogmata» declarat esse canonica; unde si textus 
essent spurii, declaratum fuisset scriptum verbum hominum 
pro scripto verbo Dei. Ideo negamus, quod dicitur de « re- 
secandis additamentis, » si haec intelligantur per se dog- 
matica, et quae exstent in veteri vulgata editione. Nec pro- 
fecto video, quomodo hoc ius critices ex veteri vulgata edi- 
tione « resecandi additamenta » per se dogmatica possit con- 
eiliari cum verbis ipsius cl. adversarii, quae superius in 
nota p. 539. citavimus. 

Ad partem tertiam desiderassemus exemplum emendatio- 
nis textus per se dogmatici post Concilium Tridentinum, 
sed emendationis, de qua sola disputamus; videlicet a) tex- 
tus certo exstantis in veteri vulgata editione, b) emenda- 
tionis non secundum modum solum exprimendi dogma, sed 
secundum -ipsam rem et substantiam dogmatis. Huiusmodi 
vel uno exemplo prolato cl. auctor suum propositum effi- 
cacius demonstrasset quam omnibus argumentationibus; 
donec proferatur, negabimus tale aliquod idoneum exstare. 
Nam talis emendatio non posset esse alia nisi tum inducta, 
quando correctiones in editione vulgata iussu Pontificum 
institutae sunt (emendatio enim alia privatorum nihil pro- 
baret). At non credam, correctores contra suum primum 
principium mutasse textum certo exstantem in veteri edi- 
tione vulgata, idque inducendo mutationem substantialem 
sensus dogmatici, qui fuisset enuntiatus in illa editione, 
quam ipsimet « suae pristinae integritati ac puritati, quoad 
eius fieri potuit, restituere » propositum habebant (Praefat. 
ad edit. Clementinam). 

Ad 3"", Huius diffieultatis primam partem, ubi dici- 
tur custodia Ecclesiae referri solum ad substantiam libro- 
rum sacrorum, possumus transmittere. Neque enim nostra 

demonstratio extensionis et gradus authentiae, quae refe- 
renda sit ad omnes textus per se dogmaticos, innititur sim- 
pliciter huie muneri custodiae Scripturarum, sed ducitur 
ee modo definitionis, quo Concilium authentiam editionis 
vulgatae declaravit. Ceterum scopus princeps Scripturae 
atque ideo prae hoe scopo substantia sacrorum librorum 
constituitur in rebus fidei et morum h. e. in iis, quae 
(iuxta superius exposita) propter se revelata sunt in Sori- 
pturis, non autem solum per accidens et propter aliud in- 
spirata ad scribendum. Unde illud quod cl. auctor in li- 
bris .V. T. dicit substantiam e. g. complexum historiae 
et prophetiae etc., nos comprehendimus inter partes dog- 
maticas. Adeoque possemus dicere: custodia Ecclesiae hoc 
ipso, quod (fatente adversario) refertur ad substantiam li- 
brorum sacrorum, in primis pertinet ad partes omnes «fidei 
ac morum, » seu ad ea quae per se revelata sunt, ac spe- 
ctant ad « aedificationem doctrinae christianae; » de his 
enim non autem de minimis adiunctis historiae, geogra- 
phiae, botanicae, zoologiae hisque similium Ecclesia pro 
munere suo directe et per se est sollicita, et sub hac ra- 
tione ei est per se commissa non minus custoditio quam in- 
terpretatio verbi Dei scripti. Ex hoc munere custodiae non 
sequitur quidem, non potuisse textus aliquos etiam per se 
dogmaticos, imo libros integros inspiratos intercidere, quo- 
niam doctrina revelata non in solis Seripturis sed imo et- 
iam principalius in Traditione conservatur; omnino autem 
ex munere custodiae verbi Dei sub assistentia Spiritus 
veritatis consequitur, non posse fieri ut Ecclesia custos 
verbi Dei proponat verbum humanum tamquam verbum 
Dei in Scripturis. At haec propositio verbi Dei per Ecele- 
siam non ex eo adhuc intelligitur, quod verbum continea- 
tur in aliqua editione Scripturae, sed intelligitur ex di- 
serta vel saltem aequipollente declaratione authentiae edi- 
tionis ; et haec authentia declarata ipsa quousque exten- 
datur, ex sensu et modo declarationis discendum. est. Ideo 
munus custodiae verbi Dei sub assistentia Spiritus veri- 
tatis est quidem ratio, cur Ecclesia infallibiliter etiam au- 
thentiam seu conformitatem versionis et editionis Scriptu- 

rae discernere et declarare queat, sed non ex eo munere 
per se sine huiusmodi declaratione authentiam eiusque ex- 
tensionem cognoscere possumus. Quare frustra in argumen- 
to adversarii illud munus custodiae Scripturarum induci- 
tur, eui nostra demonstratio de authenti& vulgatae editio- 
nis et eo magis de eiusdem authentiae amplitudine mini- 
me innititur. Possumus ergo nunc haec omnia omittere, 
quia authentiam editionis vulgatae in omnibus locis per 
se dogmaticis non deducimus simpliciter ex munere custo- 
diendi Scripturas, sed ex modo quo authentia declarata est. 

Pars altera obiectionis si urgeretur, deveniendum es- 
set ad absurdum, ab Ecclesia totam doctrinam revelatam 
conservari tantummodo in Traditione, atque ideo non ma- 
gni interesse, si scripta humana habeat ac proponat pro 
divinis. Sine dubio Ecclesiae transmissa est ct sub assi- 
stentia Spiritus veritatis in ea conservatur intelligentia 
verbi Dei; quae res tota pertinet ad Traditionem et ad in- 
fallibilem interpretationem Scripturarum. Sed ideo non pot- 
est negligi imo in praesenti providentia necessario suppo- 
nitur custoditio ipsius verbi Dei scripti, quod a cl. auctore 
u littera mortua » appellatur. « Ágnitio (yvoct) vera est,..: 
quae pervenit usque ad nos tractatio plenissima neque 
additamentum neque ablationem recipiens, et lectio sine fal- 
satione et secundum Scripturas empositio legitima n Iren. IV. 
c. 33. n. 8. (cf. th. IX. n. I.). Licet non absolute et ex rei 
natura, attamen in praesenti providentia Scriptura est ne- 
cessaria Ecclesiae, neque independenter a Scripturis Tra- 
ditione distincta conservatur totius revelationis deposi- 
tum; sed Scripturae ipsae sunt pars magna depositi custo- 
diendi, et vicissim medium ad custodiam depositi; ex eis 
enim utpote verbo Dei scripto Ecclesia sub assistentia Spi- 
ritus Saneti veram intelligentiam, explicationem, defensio- 
nemque veritatum revelatarum depromit. « Sicut illis (hae- 
reticis) non potuisset succedere corruptela doctrinae sine 
corruptela instrumentorum eius, ita et nobis et a nobis 
integritas doctrinae nón competisset sine integritate eo- 
rum, per quae doctrina tractatur » Tertull. Praescript. 
c. 98, Uno verbo: quia Seriptura sine vera intelligentia et 

« verbo vivificante » nec sufficit nec prodest, non ideo Seri- 
ptura « littera mortua » ad veram intelligentiam et prae- 
dicationem « vivificantem » non necessaria censeri potest, 
aut eius conservatio maxime in « rebus fidei et morum » 
ibidem divinitus scriptis minus pertinet ad munus custo- 
^ diendi depositum. | 

Ad 4". Si prima pars obiectionis dirigitur contra no- 
stram explicationem decreti Tridentini, responsio in prom- 
ptu est. Potest quidem fieri, ut Ecclesia verbis alicuius 
versionis Scripturae utatur ad piam aoccommodationem, 
ad exornationem, sub certis conditionibus etiam ad argu- 
mentum, quin ideo iam declarare velit, aut verba esse 
genuina aut hunc esse verborum sensum. At Concilium 
in decreto de quo agimus, testimonia quorum usum ex 
editione vulgata ad confirmanda dogmata sibi vindicat, evi- 
denter declarat divina ac proinde authentica, ut satis de- 
monstravimus. | 

Si in secunda parte textus critice certi dicuntur solis 
Protestantibus necessarii eo sensu, quod Protestantes non 
nisi per criticam et historiam atque ideo plerique ex ipsorum 
principiis nullo modo possunt certi fieri de genuinitate Seri- 
pturarum, nobis autem sicut de vero sensu ita de genuini- 
tate et authentia Scripturarum constare potest per infalli- 
bilem auctoritatem Ecclesiae, id nos maxime contendimus et 
saepe iam demonstravimus. At si dicitur, necesse non esse 
ut Ecclesiae catholicae et per Ecclesiam nobis constet de 
genuinitate textuum per se dogmaticorum, hoo ita universe 
dictum quam falsum sit, ex paulo ante disputatis constat 
et etiam per se evidens est. 

Ad 5™, Admittimus, versiones in eo statu, quo sunt et 
quamdiu sunt in publico ugu Ecclesiae catholicae, esse sim- 
pliciter aythenticas authenti& etiam manifestat seu ex- 
tern& quae internam supponit et includit, ut thesi supe- 
riori explicatum est. Dixi pro statu, in quo et quamdiu 
manent in publico usu Ecclesiae; quia si versio per longum 
tempus desierit esse in tali usu catholicae Ecclesiae , pro 
hoc tempore auctoritas Ecclesiae nullum facit vadimonium 
contra inductionem errorum, atque hoc ipso integritas non 

amplius authentice manifestata est et theologice cognosoibi- 
lis (cf. supra p. 519. 521.). Quamvis vero illis versionibus pro 
statu et tempore, quo diximus, concedamus com petere au- 
thentiam generice et simpliciter dictam, quae manifestatur 
publieo usu ecclesiastico; attamen gradus et extensio au- 
thentiae nulla żal: declaratione determinata est, sicut de- 
finitam esse vidimus authentiam editionis veteris vulgatae 
latinae; non ergo eodem modo constat deillarum sicutde huius 
authentia. Quoad illas authentia simpliciter et generatim 
atque usu tantum, quoad hane specifice et in aliquo deter- 
minato gradu per solemne Ecclesiae decretum manifestata 
est. Ceterum revera putainus, versiones illas (pro statu quo 
diximus) demonstrari non posse in locis per se dogmaticis 
« positive diversas quoad sensum » ita, ut aliud dogma quoad 
substantiam (multo vero minus sensus contrarius, qui esset 
haereticus) exprimatur, quam fuerit in Scriptura originali 
inspirata. 

Quidquid vero sit de gradu illarum authentiae, de quo 
disputare nolumus, in obiectione non valemus conciliare 
haec duo, quod a) versiones illae in locis dogmaticis « dif- 
ferunt sensu », utique (si aliquid dicitur ad rem perti- 
nens) quoad dogmatis substantiam , &c proinde vel illae 
omaes vel omnes unà exceptá habent errorem quoad sub- 
stantiam dogmatis; nihilo tamen minus b) omnes cum vul- 
gata editione et cum textibus originalibus theologice pares 
sunt. Quomodo quaeso instrumentum quoad substantiam ali- 
euius vel aliquorum dogmatum exhibens textum humanum 
(talis enim profecto est, si est error quoad sensum ipsius 
dogmatis, licet supponatur non esse sensus haereticus, 
quia non negationem dogmatis sed aliud diversum enun- 
tiat), quomodo, inquam, tale instrumentum  ?Aheologéíce par 
diei potest alteri, quod exhibet textum divinum ac inspi- 
ratum ? 

Ad 6", Si textus genuinitas dubia est et de ea nullo 
alio ex fonte quam per regulas critices constare potest, 
debet praecedere critica hermeneuticam, ut constet, hanc 
versari circa textum genuinum. In textibus dubiis ergo pro- 
fanis et privatis hic ordo inter oriticam et hermeneuticam 

semper consistit, quia de eorum genuinitate non nisi ex hi- 
Storia et critica constare potest. At si agitur de instru- 
mento publico et quidem theologico ac nominatim de s. Seri- 
ptura, in qua de genuinitate certae cuiusdam classis textuum ` 
iudicari potest ex fonte duplici, a) ex auctoritate Ecclesiae 
tamquam ex fonte theologico, superiori, infallibili, qui pro- 
pterea sit pro fonte altero sibi subordinato instar normae 
dirigentis, et b) ex critica tamquam fonte mere humano et 
priori subordinato; in hac hypothesi logicus ordo postulat, 
ut in huiusmodi textibus primum consulatur auctoritas 
tamquam norma prae oculis habenda, per quam critica di- 
rigenda est. Unde hermeneutica solum praecedit, quando et 
quatenus necessaria est, ut constet, num locus pertineat ad 
eam classem textuum, de quorum genuinitate secundum 
substantiam sensus ex duplici fonte iudicari potest. Porro 
ubi etiam ex auctoritate et declaratione custodis Scriptu- 
rarum certiores reddimur de genuinitate secundum substan- 
tiam dogmatis, possunt in textibus dogmaticis nihilominus 
remanere aliae difficultates lectionis quoad modum enun- 
tiandi dogma, quae ante exegesim pleniorem totius enun- 
tiationis et ex sola critica solvendae sint. Ordo ergo hio 
est: si oritur dubium de genuinitate substantiae sensus dog- 
m&tici, praecedit auctoritas et quadamtenus h.e. quando 
et quatenus requiritur ad dignoscendum valorem dogma- 
ticum, praecedit etiam hermeneutica; succedit et subservit 
critica auctoritati. Si dubium est de genuinitate pertinen- 
tium (salva substantia sensus) ad modum enuntiationis; 
praecedit critica, sequitur applicatio plenior hermeneuticae 
et exegesis. Absoluta antecessio criticae prae auctoritate 
theologica (Ecclesiae), ubi iudicatur de genuinitate textuum 
dogmaticorum, non magis admitti potest, quam absoluta an- 
tecessio aliarum scientiarum humanarum, e. g. philosophiae 
prae theologia Ecclesiae in materiis etiam ad hanc pertinen- 
tibus et secundum aliquam rationem communibus. De. hac 
re dicemus in Appendice horum Tractatuum. (Vide Con- 
cilii Vaticani Constit. de Fide cap. 4. cf. Coroll. 2. ad 
th. XVIII.). 

IV. In postrema parte, theseos impugnamus alteram opi- 

nionem hactenus confutatae contrariam, qua nonnulli ve- 
tustiores theologi contendebant, vulgatam editionem esse a 
Concilio declaratam authentioam in gradu supremo confor- 
mitatis cum originali textu quoad singula incisa et paene 
verba, quaecumque sit materia, in qu& textus versentur. 
At talem sensum profecto vix oredibilem decreti vel colli- 
gunt ex ipsa appellatione authentéicae editionis simpliciter 
dictae, vel ex speciali aliqua ratione decreti. Ex utraque 
consideratione manifestissime erroris convincuntur. 

De priori nihil opus est multis dicere. Sane diuturno 
Ecclesiae usu authentica demonstrabatur versio latina usur- 
pata usque ad s. Hieronymum et deinceps adhuc simul cum 
nostra vulgata saltem usque ad Gregorium M. Nihilominus 
nemo ex illo usu inferri posse putabat conformitatem cum 
textu primitivo in singulis quibusque minutioribus rebus 
et verbis. Imo ss. Patres illo ipso tempore, quo versio 
erat in usu universali, passim plura adnotabant in illa mi- 
nus reote posita, s. Hilar. in Ps. 118. v. 96. T. I. p. 854; in 
Ps. 138. n. 43. p. 582; Marius Victorinus contr. Arian. l. II. 
Bibl. Max. PP. T. IV. p. 278; s. Hieronym. in Gal. IV. 5; 
V. 4. T. VII. p. 449. 481; ep. ad Sun. et Fretel. passim et 
alibi.saepe. Universim s. Augustinus ep. 82. n. 9. ad Hie- 
ronym. et l. XT. c. 5. cont. Faust. statuit: « ibi (in Soripturis) 
si quid velut absurdum moverit, non licet dicere: auctor 
huius libri non tenuit veritatem; sed aut codex mendosus 
est, aut interpres erravit, aut tu non intelligis. » Tandem 
vetus illa editio, licet publico usu demonstrata authentica, 
paulatim seposita est et ei substituta haec nostra in multis 
minutioribus huiusmodi rebus non solum modo enuntiandi 
sed etiam sensu ab illa discrepans. Quae quidem diversitas 
demonstrat, non potuisse saltem utramque perfecte respon- 
dere archetypo textui, non tamen impedivit, quominus utra- 
que esset authentica, quantum ad scopum Scripturarum satis 
erat. Simile aliquid dicendum est de versionibus vetustis 
publice per multa saecula usurpatis in Ecclesiis catholicis 
aliarum linguarum. Opportune unus ex deputatis ad corre- 
ctionem vulgatae D:. Valverde in libello supplici ad Ponti- 
ficem Clementem VIII. (apud cl. P. Vercellone in Prolegom. 

ad Lectt. var. Vulg. T. I. p. LXVII.) ita loquitur. « Multa, 
Pater Sanote, permisit Ecclesia legi publice, non quod omni- 
no probaret, aut rectius legi non posse statuerit... neque 
ideo dicenda est errores tolerasse in Bibliis, cum haec neque 
sanam fidem neque mores corrumpant. Plura quidem et ma- 
iora multa toleravit Ecclesia, antequam Hieronymus Bi- 
blia emendaret, et nemo Ecclesiae hoc exprobravit. » 

In declaratione igitur authentiae universim spectatae 
certe haeo opinio nullum habet fundamentum; probari ita- 
que deberet ex specialibus rationibus et adiunctis decreti 
Tridentini. At ex his omnibus potius evidenter falsa con- 
vincitur. 

1°. Ex fine declarationis Concilii. Finis prepositus est 
« non parva utilitas accessura Ecclesiae Dei, » quae distin- 
cte assignatur in eo, ut omnibus innotescat sinceritas fon- 
tium, ex quibus in Ecclesia et a synodo ipsa depromenda 
sint « testimonia in confirmandis dogmatibus et instauran- 
dis in Ecclesia moribus. » Atqui ad hunc finem nihil per- 
tinent minutiora quaeque geographiam, chronologiam, ad- 
iuncta infima historiae, botanicam, zoologiam etc. spectan- 
tia; sed ad hunc finem satis est versionis et editionis, qua 
Ecclesia ad fidei et morum aedificationem tamquam genuino 
- verbo Dei utitur, authentia conformitatis in rebus fidei et mo- 
rum, ac in ceteris quoad rei summam. Ergo hanc non autem 
illam strictiorem conformitatem declarare propositum erat. 

Alia inflexione idem dici potest. Iudicium Ecolesine de 
authentia vulgatae est iudicium infallibile de facto dog- 
matico, et eatenus assistentia Spiritus Sancti atque per eam 
infallibilitas in iudicando promissa est, quatenus factum est 
dogmaticum h. e. proxime nexum cum conservanda integri- 
tate fidei et regulae morum, de quo propterea non secus ac 
de dogmatibus in se revelatis infallibiliter constare magni 
" interest totius Ecclesiae. Atqui huiusmodi factum est utique 
editionis Scripturae in publicum catholicae Ecclesiae usum 
adoptatae conformitas cum archetypo in iis, quae saepe iam 
diximus, non autem conformitas in minutissimis quibusque. 
Ergo de illa non de hac authentia Ecclesia infallibilis iu- 
dicium tulit. 


— 500 — 

2°. Ex circumstantiis declarationis. Synodus declaravit 
authenticam editionem vulgatam tum temporis existentem; 
eam enim tamquam authentieam Concilium ipsum in suum 
usum adoptavit. Simul vero agnovit in ea aliqua posse 
emendari, hocque negotium Romanorum Pontificum curae 
commendatam voluit; qua quidem in agnitione defectuum 
et erratorum levioris momenti tam Cardinales ao theologi 
Romae deputati et consulti a Pontifice, quam Patres Conci- 
lii consentiebant (vide epistolas Legatorum supra -citatas 
p. 542.) (1). Nihilominus tamen etiam in hoc statu editio 
vulgata declarata est authentica , et tamquam authentica 
adhibita ab ipso Concilio. Ergo de authentia in huiusmodi 
minutioribus Patres Concilii in sua declaratione non agebant. 

His iam etiam responsum est ad id, quod patroni stri- 
ctissimae conformitatis dicere solebant, non utique errores 
librariorum esse approbatos; sed vulgatam editionem expur- 
gatam & mendis, ut nuno eam habemus, etiam in omnibus 
minimis declaratam esse authenticam. At a) declaratio non 
ad futuram tantummodo editionem referebatur, quae est 
calumnia Protestantium, sed ad vulgatam ut tum exstabat 
et a Concilio ipso potuit adhiberi. b) Concilium nulla in- 
dicavit speciatim principia, secundum quae emendatio esset 
instituenda. Non ergo potuit velle in antecessum declarare, 
futuram emendationem quae profecto plus minusve a per- 
fectione abesse poterat, talem fore, ut etiam in minimis ar- 
chetypo primitivo responderet. Propterea c) Ecclesia non 
modo post solemnem illam authentiae declarationem sed 
etiam post emendationem auctoritate Pontificum institu- 
tam, adhue permittit et ratum habet usum publicum et 
liturgicum non solum editionum in aliis linguis, sed etiam 


(1) De magna varietate in codicibus et exemplaribus illius tempo- 
ris ita loquitur Bellarminus (opusc. posthumo edito a Zaccaria in Proleg. 
ad T. I. Tirini 1795). « Testatur Nicolaus Cardinalis (apud Bessarionem 
in commentar. in illa verba: sic eum volo manere), se scrutatum essc 
plurima armaria, et invenisse tantam codicum latinorum varietatem, 
ut paene tot essent exemplaria quot codices. Cum autem veritas non 
possit esse nisi una, certum est, in tanta varietate plurimos contineri 
errOoIeg, » 

alicubi versionis latinae a vulgata ‚in rebus huiusmodi 
minoribus multum diversae. Ita Psalterium vetustissimum, 
quod in non paucis differt a Psalterio vulgatae, retentum 
est in Ecclesia Vaticana S. Petri, in Ambrosiana, in sacello 
Mozarabico Toleti, et usque ad annum 1808 in Ecclesia 
S. Marei Venetiis (cf. Brunati dissert. Della Volg. n. 8.); 
Psalmus 94. (Venite exulteinus) ex illa antiqua recensione 
quotidie in officio divino recitatur, et solum in festo Epi- 
phaniae ex recensione vulgata (1); chronologia in annis pa- 
triarcharum iuxta LXX diversa ab ea, quam habet vulgata, 
conservata est in Martyrologio Romano, nec in eius corre- 
ctione & Benedieto XIV. cirea illam quidquam mutatum 
(cf. I. B. Branca de latinae vulg. auctoritate p. 041. Me- 
diolani 1781.). Quis autem non videt, talem liturgicum usum 
textuum in rebus huiusmodi minutis etiam sensu discrepan- 
tium manifestissime demonstrare, Ecclesiam auctoritate sua 
neutros textus in huiusmodi rebus voluisse declarare certe 
conformes archetypo primitivo? 

9^. Ápertissime patroni absolutae etiam in minimis au- 
thentiae supponunt multa miracula minime necessaria, et 
quae facta esse nullis probabilibus rationibus suadere pos- 
sis. Unum ex his commemorasse satis est. Versio nostra vul- 
gata in longe maxima parte librorum V. T. auctorem habet 
s. Hieronymum , estque immediate derivata ex textu he- 
braico, ut tempore s. Hieronymi exstabat, et consequenter 
in multis discrepans a versione latina vetustiori, quae fa- 
cta erat ex graeco LXX. In quibusdam libris, in Psalmis, 
Baruch, Sap. Ecclesi. Mach. conservata est vereio Hiero- 


* 

(1) Psalterium versum ex graeco luxta recensionem, ut erat ante 
curas a s. Hieronymo impensas, adhibetur (paucis mutatis) in Ecclesia 
Ambrosiana et in sacello Toletano. Psalterium primis curis ab Hiero- 
nymo emendatum, quod dici solet Romanum, usui est Basilicae Vati- 
eanae, olim erat etiam Basilicae S. Marci; ad idem pertinent Ps. 94. in 
nostro quotidiano Matutino, Gradualia et Tractus, Antiphonae ad In- 
troitum, Offertorium, Communionem in Missa. Alterum denique ab Hiero- 
nymo secundis curis emendatum, quod Ga//icanum appellatur, exstat in 
nostra editione vulgata. Psalterium autem versum ab eodem s. doctore 
ex textu hebraico publice receptum non est, sed exstat in editionibus 
eius Operum. | 

nymo vetustior. Psalmos licet verterit s. doctor ex hebraico, 
. tamen Ecclesia non eius versionem adoptavit, sed ne aures 
populi offenderentur, retinuit interpretationem veterem ex 
graeco LXX, modice a s. Hieronymo secundis curis emen- 
datam, et a versione ipsius Hieronymi non parum diver- 
sam. His positis ad asserendam plenam illam conformita- 
tem affirmari debet, translationem s. Hieronymi perfecte 
in omnibus particulis respondisse textui primitivo in ce- 
teris libris, solo excepto Psalterio; vicissim vetustiorem 
versionem quae eo usque fuerat in usu Ecclesiae, non fuisse 
saltem perfecte authenticam nisiin solo Psalterio et in iis 
libris, quos s. Hieronymus non attigit. Insuper consequitur, 
textum hebraicum aetate Hieronymi fuisse corruptum in 
solo Paalterio, in ceteris libris perfecte conformem arche- 
typo; interpretes LXX non accurate libros ceteros, perfe- 
ctissime Psalterium vertisse, vel certe eorum versionem 
solum in Psalterio perfectissimam et incorruptam ad ve- 
tustum interpretem latinum pervenisse. Haec omnia et alia 
plura quae supponi debent, nemini persuadebis sine mani- 
festis argumentis; argumenta autem non solufn nulla sup- 
petunt quae haec demonstrent, sed suppetunt, quae osten- 
dant has hypotheses esse falsas. Certe illi theologi si rem 
melius considerassent, vel adacti fuissent ad suam opinio- ` 
nem deserendam, vel debuissent affirmare, authentiam in- 
ternam et libros inspiratos per declarationem Ecclesiae 
non solum manifestari sed etiam effici, quod quam falsum 
sit, alibi demonstravimus. 

4°. Testes gravissimi qui ipsi interfuerant vel suppares 
erant Concilio Tridentino, et theologi paulo post Concilium 
magno numero consentiunt, eâ qua diximus, non autem stri- 
etiori significatione authentiam editionis vulgatae a Tri- 
dentinis PP. fuisse declaratam. Id manifestum imprimis est 
ex epistolis legatorum Romam scriptis, quas supra com- 
memoravimus (cf. Pallavic. 1. VI. c. 17. n. 15. 16.). Prae- 
terea Card. Cervinus hoc idem theologo Concilii Andreae 
Vegae pridie quam firmaretur decretum, et postea non se- 
mel diserte testatus est, ut gravissimis verbis Cervino ad- 
hue superstite scripsit Vega in opere dedicato Cardinali 

Paceco, qui et ipse illius IV. sessionis magna pars fuerat 
(Vega de Iustificat. 1. XV. c. 9.). Idem P. Ioanni Marianae 
significavit Iacobus Lainez postea Societatis lesu Praepo- 
situs Generalis, qui iussu Pontificis Concilio adfuerat (Ma- 
riana de Editione vulgata c. 21. p. 101.). Consentiunt Sal- . 
meron (Opp. T. I. p. 24. 25. ed. Colon. 1602.), amplissime 
Didacus Payva de Andrada (Defens. Conc. Trid. l. IV. 
fol. 247. sqq.), alii multi quos nominant Bellarminus opusc. 
citato, Mariana l. c., Serarius (in Prolegom. Bibl.), Ioan. 
Bernardus de Rossi (de Causis neglectie linguae hebrai- 
cae c. 4.), Hodius describens ultra octoginta catholicorum 
theologorum conspirantes sententias (de antiquis Biblior. 
versionib. P. II. 1. 3. c. 15.). Ex Seholastieis confer Do- 
minieum Bañez in S. Th. 1. q) 1. a. 8; ex recentioribus 
Wirceburgenses T. I. c. 1. a. 4; Dealio Ephemeri- 
des 1750. mense Iulio; 1753. mense Septembri et Octobri; 
Iosephum Brunati (opusculo supra citato, inter disserta- 
tiones biblicas ed. Mediolani 1838.). 

D'. Argumenta enumerata nemo suspicabitur de editione 
tantum valere nondum emendata, nunc autem post corre- 
ctionem iussu Pontificum institutam iam v: decreti Triden- 
tini in singulis etiam minimis plenam conformitatem cum 
archetypo esse asserendam. Huiusmodi suspicio evidenter 
excluditur. 

a) Argumenta nostra omnia ita sunt comparata, ut 
valeant etiam supposita emendatione. ' 

b) Talem mirabilem conformitatem, quae nonnisi per in- 
spirationem divinam et interpretis et theologorum a Pon- 
tifice ad corrigenda Biblia deputatorum constitui potuisset, 
profecto PP. Tridentini non prophetice praedixerunt; sed 
sicut vulgatam editionem theoretiee declararunt et pra- 
etice adhibuerunt tamquam authenticam etiam ante corre- 
ctionem, ita desiderabant expurgationem mendorum, quan- . 
tum fieri posset, ut uniformitas lectionis in Ecclesia con- 
stitueretur. Non ergo decreto Tridentino perfectissima illa 
emendatae editionis conformitas cum archetypo i in ante- 
cessum declarata est. 

c) Neque vero alia ulla exstat Pontificum — 
E 

qua talis authentia conformitatis in supremo gradu asseri 
deberet. Imo ex historia correctionis Bibliorum constat, 
ab ipsis viris gravissimis ad hoc negotium deputatis non 
solum tantam emendatae editionis perfectionem non fuisse 
agnitam, sed etiam plura, quae viderant corrigi potuisse, 
ob prudentes rationes consulto fuisse relicta. Id monetur 
in praefatione ad lectorem emendatae editioni praefixa, 
euius auctor est Bellarminus certe mandato et consensu 
reliquorum ad opus correctionis deputatorum, atque ut res 
ipsa loquitur, etiam ipso summo Pontifice annuente. Ibi 
disertis verbis amovetur in primis praeiudicium, ac si haec 
vulgata editio post institutam emendationem iam necessa- 
rio haberi deberet « omnibus numeris absoluta. » Deinde 
succincte redditur ratio methodi observatae in correctione, 
ubi duo dicuntur: non solos codices latinos editionis vul- 
gatae fuisse adhibitos, sed etiam textus hebraicl et graeci 
rationem habitam; tum vero in pervulgata lectione esse ali- 
qua consulto mutata, « alia quae mutanda videbantur, con- 
sulto immutata relicta.'» Huius consilii tres causae adfe- 
runtur, «) vitanda iusta PP. monitum offensio populorum; 
B) quod incertum nobis sit, utrum vetusti interpretes non 
meliores codices hebraicos et graecos habuerint, quam nunc 
sint; unde fit, ut aliquando non constet, utrum vetus latina 
interpretatio non melius referat textum originalem, quam 
textus ipse hebraicus et graecus in praesenti suo statu; 
y) postremo quod scopus correctionis non erat novam cu- 
dere editionem respondentem scilicet in omnibus originali 
textui, « ged ipsam veterem et vulgatam editionem latinam 
a mendis veterum librariorum neo non pravarum emenda- 
tionum erroribus repurgatam suae pristinae integritati ac 
puritati, quoad eius fieri potuit, restituere. n Haec certe 
omnia clarissime enuntiant, emendationem non ita institu- 
tam esse aut institui potuisse, ut iam etiam in omnibus 
 minutioribus verbis ac sententiis, quae ad fidem et morum 
regulam firinandam per se non pertinent, textui archetypo . 
perfecte respondere vi decreti Tridentini ac subsecutae 
emendationis eredi debeat. 

In eandem sententiam correctione et editione iam a de- 

cennio ad finem perducta scripsit Bellarminus anno 1603 
ad Lucam Brugensem: « scias velim Biblia vulgata non 
esse & nobis accuratissime castigata; multa enim de indu- 
stria iustis de causis pertransivimus, quae correctione in- 
digere videbantur. » Et ut subdit Brugensis, « similia seri- 
psit I. B. Bandinus praefectus typographiae Vaticanae lit- 
teris iussu Illi Card. Baronii ad Moretum Romae datis 
pridie kal. Augusti 1604. » 

d) Idem demonstratur ex modo, quo sequentes theologi 
et interpretes catholici sciente et annuente Ecclesia Scri- 
pturas tractare et explicare solebant. Huc faciunt, quae ad 
insigne opus variarum Lectionum editionis vulgatae sum- 
mo Pontifici Pio IX. dicatum praefatur cl. P. Carolus Ver- 
cellone T. I. p. CVIII. « Interim lectorem rogamus, ut ob- 
iter animadvertat, singulas huius nostri operis paginas re- 
ipsa luculentissime retundere calumniam heterodoxorum, 
qui Romanam Ecclesiam errores librariorum tamquam ve- 
ram lectionem ita comprobasse affirmant, ut iam nobis non 
liceat de vera versionis lectione sollicitos esse, sed quam- 
vis lectionem, etiamsi a textu graeco et hebraico aberret, 
pro vera nobis agnoscendam esse (Mash Bibl. Sacr. vol. 3. 
p. 50.). Haec, inquimus, re ipsa nostro volumine satis su- 
perque refutantur. Neque enim nobis fas esset varias le- 
etiones expendere, si catholica Ecclesia cui ex divina in- 
stitutione Romanus Pontifex praeest, vel errores librario- 
rum comprobasset vel quamlibet vulgati lectionem pro vera 
ita habendam iussisset, ut numquam vel minimus error ei 
subesse possit. » 

Corollarium 1. Patet tum ex aüctoritate qua correctio 
et editio est instituta, tum ex eius scopo qui inter reliqua 
eliam erat, ut uniformitas lectionis ecclesiasticae in omni- 
bus et ubique servaretur, nemini fas esse in vulgatae 
editionis lectionibus quidquam mutare , nisi forte ipsius 
8. Sedis auctoritas aliquando tale aliquid fieri iuberet. 

Ex eadem auctoritate et ex modo, quo facta est corre- 
ctio et lectiones sunt in usum susceptae, aeque patet, vul- 
gatae editionis lectiones ut nunc sunt, etiam in acciden- 
talibus et minutis caute et prudenti reverentia esse tra- 


— 566 — 

- etandas, quamvis, ut iam Bellarminus indicavit Lucae 
Brugensi (1), laude digni sint viri docti, qui a scientia ce- 
terisque praesidiis satis comparati suam conferunt operam 
ad genuinas lectiones in minutissimis quibusque exploran- 
das et stabiliendas. 

Si quando ipsi genuinae vulgatae lectioni in huiugmodi 
accidentalibus realis discrepantia a textu originali subesse 
certo demonstrari possit, non sane ideo « praetextu aliquo 
editio vulgata reiicitur, » quod prohibuit Concilium ; sed 
sacri textus explicatio iuvatur et suppletur ex aliis prae- 
sidiis, quae suppetunt. Tiletinus qui inter theologos ad- 
fuerat Concilio, ita loquitur. « Non vetant Patres Triden- 
tini, ut vetus et vulgata editio latina diligenter ab expla- 
natoribus cum fontibus conferatur, et si quid certa ratione 
comperiatur cum fontibus non satis quadrare, id commo- 
dius ac magis proprie aut etiam magis vere explanare et 
iransferre. Sed hoc solum est, quod synodus constituit, ut 
vetus et vulgata editio latina, quae per multa saecula cum 
reverentia et honore usitata est in omnibus Ecclesiis, nullo 
praetextu reiiciatur... Hoc est autem editionem aliquam 
reilicere, eam de suo loco quem obtinet, destituere et tam- 
quam publico usu et honore indignam reiicere, aspernari 
et contemnere. Quod non est censendus facere, qui editio- 
nem in omnibus Ecclesiis receptam et multorum saeculo- 
rum usu approbatam et commendatam sie suscipit et ve- 
neratur, ut tamen eam ad fontem diligenter conferat ; et 
ex fonte illustrat, quae obscura sunt, et explicat quae am- 
bigua, aut denique etiam corrigit, ubi certo deprehenditur 
vel vitium aliquod irrepsisse vel interpretem Scripturae 
sensum non plene assecutum, nihil tamen temere aut mu- 
tat aut corrigit » (Iodocus Ravesteyn Tiletanus in Apo- 
logi& pro Conc. Trid. 1568. T. I. fol. 99.). 

Corollarium 2. Absurdi plane sunt, qui ut olim An- 
glicanus Thomas Iames (in libro inscripto « Bellum Papale»), 


(1) « Tu ipse plane vides, scripsit Bellarminus Brugensi 1. Nov. 1606, 
non facile huiusmodi mutationes in sacro textu esse faciendas, quamvis 
utilissimum sit, ut viri docti tum de variis lectionibus tum de iudicio 
peritorum hominum tui similium admoneantur. » 

contra infallibilitatem Pontificum argumentum deduci posse 
putant ex eo, quod editio vulgata iussu Sixti V. typis iam 
impressa iterum ad incudem revocata et iuxta canones cri- 
ticos paulum mutatos correcta tandem in lucem prodiit iussu 
Clementis VIII. Ut enim omittamus reliqua, totum illud ne- 
gotium diversitatis inter utramque recensionem nihil ad 
res fidei et morum pertinebat. 

Corollarium 3. Authentia editionis vulgatae non est 
declarata in comparatione cum textibus hebraico et graeco 
nec cum antiquis versionibus, multoque: minus ad exclu- 
dendam auctoritatem horum textuum; sed declarata est in 
` comparatione oum versionibus latinis, quae recentius ab 
haereticis plerumque hominibus proeusae tum circumfere- 
bantur, ut constat ex verbis decreti, ex historia Concilii 
(Pallavic. 1. VI. c. 15; c. 17. n. 5. 8.), ex testimonio theo- 
logorum qui interfuerunt Concilio, suntque iidem supra a 
nobis citati. Manserunt ergo illi textus et illae antiquae 
versiones in tota externa auctoritate, ut fuerant ante edi- 
tum decretum, in quo de illis nullo modo agebatur. Porro 
licet nullo explicito Ecclesiae decreto declarata sit authen- 
tia textus hebfaici in V. T. et textus graeci in N. T. ut 
nobis adhuc praesto sunt, de ea tamen certo constat non 
solum critice et historice, sed de authentia quoad rei sum- 
mam etiam dogmatice. Ipsa enim authentia editionis vul- 
gatae quae dogmatice declarata est, supponit authentiam 
textus hebraici et graeci, saltem ut in omnibus exempla- 
ribus simul sumptis in Ecclesia Dei adhuc exstat. et di- 
gnosci potest. Ad quam intimam connexionem cum vulgata 
accedit quoad textum graecum N. T. ipse multorum sae- 
culorum publicus usus in Ecclesia inde ab aetate aposto- 
lica. Utrumque , hoc argumentum suo modo valet etiam pro 
authentia versionis LXX. « Profecto, inquit Bellarminus 
in opusculo superius citato, valde male merentur de Ec- 
clesia, qui tam insignem thesaurum illi eripiunt, quique 
de scriptis originalibus Apostolorum et Prophetarum tam 
contemptibiliter loquuntur, ut ea authentica esse negare 
non vereantur. » Ánimadvertendum nihilominus est, non 
eandem vigilantiam catholicae Romanae Ecclesiae, et ex 


La 

multis iam saeculis non eundem publicum usum ad textum 
graecum multoque minus ad textum hebraicum referri sic- 
ut ad versionem et editionem latinam, nec utrimque eun- 
dem esse modum declarationis ecclesiasticae, per quam ipsa 
authentia et praesertim extensio et gradus authentiae no- 
bis proponitur et manifestatur. 

Scholion. Decretum, quod velut a s. Congregatione Car- 
dinalium Concilii Trid. interpretum die 17 Ianuarii 1576 
sancitum circumfertur, Serarius Prolegom. c. 19. q. 11. me- 
morat editum ab haereticis Francofurthi 1608; Leo Alla- 
tius in « ÀAnimadversionibus ad antiquitates Etruscas » num- 
quam a se editis sed post ipsius obitum publicatis (Pari- 
siis 1640) idem decretum n. 101. descripsit ex scheda reperta 
in bibliotheca Cardinalis Biscia. Dieitur autem ibi: « Con- 
gregatio generalis censuit, nihil posse asseverari, quod re- 
pugnet vulgatae latinae editioni, etiam quod esset sola 
periodus, sola clausula, vel membrum, sive vox, vel dictio 
sola, vel syllaba, iotave unum. » At iam Serarius l. c. 
suspicatus est illud supposititium ; pluribus id contendunt 
Branea (de Vulg. T. I. p. 31) et Brunati (Dissert. della 
Volg. p. 79. 80.). « Aut commentitium est, ánquit Branca, 
quod nullae nisi trànsalpinae editiones quaedam privata 
fide ex variis privatorum schedis collectae aliae aliter hoc- 
que etiam uno suspectae protulerunt, aut expers auctori- 
tatis, quod ex alicuius e Cardinalibus eorumque anagnostis 
vel theologis parata scripto sententia , quale ego in rem 
hane ipsam nonnihil olim in Ms. quodam vidi, fortasse ex- 
cerptum, neque vel totius Concilii vel, ut opus est, summi 
Pontificis auctoritate firmatum. » Certe in Archivis Romanis 
ultimis his annis rogatu cuiusdam harum rerum studiosis- 
simi scientissimique viri diligenter quaesitum, nuspiam hoc 
documentum repertum est. Ceterum si vere aliquando prod- 
iit, intelligi debet prohibere, ne quid asseratur repugnans 
editioni vulgatae in rebus fidei et morum. Quod quidem 
responsum ante paucos annos (1. Aug. 1859) summo Pon- 
tifice per vivae vocis oraculum approbante datum est, cum 
ille idem vir doctus de decreti sensu, eius genuinitate 
supposita, s. Congregationem Concili Trid. interpretum 

nterrogasset. 


APPENDIX | 
DE HABITUDINE RATIONIS HUMANAE 


AD DIVINAM FIDEM 


Non est nobis propositum hoc loco in tota sua amplitu- 
dine tradere doctrinam de habitudine, quae sit inter scien- 
tiam mere rationalem ac naturalem et inter supernaturalem 
cognitionem fidei, quamvis de ea etiam necessario aliquid 
dicendum erit; sed scopus princeps est declarare ipsas ra- 
tionis humanae per gratiam elevatae functiones in super- 
naturali cognitione fidei. In superiori duplici tractatu ha- 
buimus pro obiecto fidem guae creditur , eiusque fontes , 
organa , ac praesidia; hic appendicis instar subnectimus 
praecipua quaedam capita doctrinae de fide subiectiva qua 
ereditur, eiusque internis principiis. 


CAPUT I. 


DE NOTIONIBUS QUIBUSDAM PRAEVIIS. 


I. De veritate. 


1. Veritas definiri solet « assimilatio rei et intellectus. » 
Potest ergo veritas considerari in rebus sive obiectis, et in 
intellectu. | 

Veritas ut est in obiectis, est eorum habitudo ad intel- 
lectum quatenus, sicut sunt, cognosci possunt, seu est eo- 
rum cognoscibitas. Quidquid habet rationem entis, prae 
aliquo intellectu est cognoscibile; et vicissim quidquid co- 
gnoscibile est, habet rationem entis. Tam late ergo patet 
haec veritas, quam ratio entis; unde ens et verum conver- 
tuntur. 

Quia ratio entis ac proinde'entis habitudo ad intellectum 


transcendit omnes categorias, haec veritas dicitur transcen- 
dentalis. 

Quia cognoscibilitas non est formaliter sed tantum 
fundamentaliter assimilatio rei et intellectus, haec veritas 
etiam dicitur fundamentalis. 

Veritas ut est in intellectu h. e. in actu intelligendi 
seu in cognitione, consistit in conformitate cognitionis cum 
obiecto seu cum veritate fundamentali. Haec conformitas est 
veritas formalis, quae in definitione initio posita declaratur. 

2. Si cognoscens manifestat suam cognitionem, confor- 
mitas manifestationis cum cognitione est veritas moralis 
seu veracitas, quae magis pertinet ad voluntatem quam ad 
intellectum. Praesupposita veritate formali in intellectu , 
in manifestatione cognitionis est etiam conformitas cum 
obiecto. Haec conformitas manifestationis cum obiecto est 
veritas manifestationis simpliciter, quae oritur ex veritate 
formali in intellectu et ex veritate morali seu veracitate 
pertinente ad voluntatem. 

9. Deus quatenus est Esse infinitum et necessarium (ó àv) 
infinite cognoscibile, a quo ut principio et fine essentialiter 
pendet omnis ratio entis, est prima veritas fundamentalis. 
Quatenus est intellectus infinitus 1dentificatus cum infinita 
essentia et ideo substantialis intellectio veri infiniti atque 
in eo omnis veri, pariterque quatenus sub hac ratione in- 
finitae intellectionis est exemplar, fons et origo omnis lu- 
minis intellectualis participati; Deus est substantialiter 
prima veritas formalis. Quatenus est ipsa rectitudo, norma, 
exemplar, principium et finis omnis rectitudinis; Deus est 
prima veritas moralis. Propterea omnis Dei manifestatio, 
omne verbum Dei est necessario verum veritate morali et 
veritate manifestationis simpliciter dicta. Deus est veritas 
(ù &Xv0sx). Per appropriationem posset praedicari Pater 
prima veritas fundamentalis, Verbum prima veritas forma- 
lis, Spiritus Sanctus prima veritas rectitudinis seu sancti- 
tatis. Vide tract. de Deo th. XXVIII. XXXVI. sqq. 

Intellectus (1) creatus non est ipsa veritas; est tamen 
naturalis imago Dei, quatenus ex natura sua factus est ad 


(1) Intellectum in hac tractatione non sumimus stricto illo sensu quo 
distinguitur & ratione, sed generalius tum pro facultate intellectuali et 
rationali, tum pro eadem facultate ut est in actu seu actu cognoscens. 


| — 571 — 

veritatem, quam cognoscendo possidet, et per quam ex po- 
tentia (i. e. possibilitate et ordinatione ad ulteriorem con- 
naturalem perfectionem) fit in actu (h. e. in sua propria per- 
fectione). Veritas ergo est proprium bonum intellectus, eoque 
maius, quo veritas est nobilior; unde veritas suprema i. e. 
Deus obiective, et possessio Dei per cognitionem subiective 
est ultimus finis intellectus (1). 

Corollariwn 1. Veritas formalis quadamtenus est etiam 
in simplici obiecti apprehensione. Est enim apprehensio sim- 
plex conformis et quidem semper suo obiecto; unde simplex 
perceptio sive sensuum sive imaginationis sive intellectus 
nulla potest esse in se falsa, quamvis praebere possit oc- 
casionem falsi iudicii. Quia tamen huiusmodi simplex re- 
praesentatio est potius inchoatio et elementum cognitionis 
humanae quam cognitio, quae demum per iudicium comple- 
tur; ideo aliquando dicitur in simplici perceptione nec ve- 
ritas esse nec falsitas. Cognitio itaque sensu magis proprio 
in praesenti nostra conditione perficitur per compositionem 
et divisionem seu per iudicium, dum unum conceptum com- 
paramus cum altero,.et sic unum eum altero convenire vel 
non convenire iudicamus. In iudicio potest esse conformitas 
vel difformitas intellectus cum obiecto, i. e. potest esse ve- 
ritas formalis aut falsitas. Haec igitur iudicii conformitas 
magis proprie quam conformitas simplicis perceptionis est 
et dicitur veritas formalis.'« Intellectus mostri, inquit s. Tho- 
mas, duplex est operatio. Una qua format simplices rerum 
quidditates, ut quid est (ro «t hy é&tvot) homo, vel quid est 
animal; in qua quidem operatione non invenitur verum per 
se nec falsum, sicut nec in vocibus incomplexis. Alia opera. 
tio intellectus est, secundum quam componit et dividit affir- 
mando et negando, et in hac iam invenitur verum et falsum 
sicut et in voce complexa (enuntiatione seu sententia), quae 
est eius signum » S. Th. de Veritat. q. 14.a. 1. e. 


(1) Per se patet, hic solum in confuso sermonem esse de ultimo fine. 
In praesenti ordine elevationis finis ultimus nobis praestitutus est su- 
pernaturalis, excedens scilicet sicut exigentias ita vires omnes intelle- 
ctus creati, possessio Dei per visionem intuitivam. De hac visione agi- 
mus in tract, de Deo sect. II. cap. II. 

Corollarium 2. Veritas in rebus, ut diximus, est earum 
habitudo ad intellectum; unde patet, quae possit et quae non 
possit rebus subesse falsitas. In ordine ad ideas divinas et ad 
divinum intellectum practicum veritas rerum est earum con- 
formitas cum intellectu divino, qui (ut practicus) vel ef- 
fieiens est vel praecipiens. Repugnat difformitas ab ideis 
divinis effectrieibus (Xoyot odctoxotot Dionys. div. nomin. oc.5. 
n. 8). Sed supposita libera voluntate creata potest esse in 
ordine morali difformitas a ratione divina praecipiente et 
a divina norma rectitudinis. Unde omne peccatum in Scri- 
pturis dicitur mendacium. In ordine ad ideas intellectus 
creati etiam practici potest esse et saepe est difformitas in 
rebus ab illo practico intellectu pendentibus. In ordine ad 
intellectum speculativum sive divinum sive humanum nulla 
potest rebus ipsis subesse faleitas proprie dicta, quamvis 
possint esse occasio falsitatis in intellectu creato. In ordine 
ad intellectum divinum id, quod dicimus, per se patet; est 
enim intimá essentiá et perfectione su determinatus ad 
comprehendendum omne verum. In ordine etiam ad intel- 
lectum creatum facile intelligitur, quod affirmavimus. Ve- 
ritas enim in rebus est entis cognoscibilitas, cui falsitas non 
contradictorie sed contrarie opponitur. Negatio ergo cogno- 
scibilitatis nondum esset falsitas; deinde haec ipsa negatio 
non est in obiecto, sed est ex imperfectione intellectus crea- 
ti; ens enim in se tantum est cognoscibile, quantum ens 
est. Falsitas autem contraria veritati esset talis ex ipsa 
entis naturá habitudo, ut ab intellectu recte cognoscente 
eliceret iudicium falsum; hoc autem est evidenter absurdum. 
Nulla ergo in rebus secundum habitudinem ad intellectum 
speculativum potest esse falsitas. Possunt tamen esse et sunt 
multae res ita comparatae, ut intellectui imperfecto facile 
et frequenter occasionem praebeant eis tribuendi praedica- 
ta, quae reapse non competant, aut vicissim negandi quae 
competant. Illa quibus alia et praesertim nobiliora prae- 
dicata quam conveniant, tribuuntur, si facile praebeant 
occasionem ita errandi, a scientibus denominantur eo prae- 
dicato ut falso; quod ab errantibus eis tribuitur ut verum: 
falsi dii, falsi amici, falsa virtus, falsum aurum. 

II. De assensu, certitudine, evidentia. 


l. Assensus est adhaesio seu conquiescentia mentis in 
obiecto iudicii tamquam vero. In simpliei apprehensione 
nullus est assensus. 

Ássensus proprie est facultatis intellectivae ; conquie- 
scentia autem voluntatis in suo obiecto quod est bonum, di- 
citur potius consensus, quia voluntas ad inhaerendum suo 
obiecto praerequirit aliquam propositionem obiecti per iu- 
dicium intellectus, ut ipsa quasi sentiat cum illo. « Volan- 
tas, inquit s. Thomas, respicit aliquam praecedentem po- 
tentiam scilicet intellectum, non autem intellectus; et ideo 
assentire proprie pertinet ad intellectum, quia importat ab- 
solutam adhaerentiam ei cui assentitur; sed consentire est 
proprie voluntatis, quia consentire est simul cum alio sen- 
tire, et sic dicitur in ordine vel per comparationem ad ali- 
quid praecedens » S. Th. Veritat. q. 14. a. 1. ad 3. 

4. Certitudo obiectiva rei est ipsa veritas rei manifestata 
iis rationibus, quae postulent firmum assensum; seu aliis 
verbis: certitudo obiectiva est dignitas rationum postulans 
firmum assensum absque formidine erroris. 

Unde certitudo subiectiva simpliciter dicta erit firmitas 
assensus absque formidine erroris respondens obiectivae 
dignitati rationum, quibus veritas menti manifestatur (1). 


(1) Dignitas rationum postulans assensum intellectus habet suos 
gradus superiores et inferiores, quod maxime attendendum est, ubi ratio 
assentiendi non est veritas intrinsecus manifestata et perspecta, sed 
auctoritas extrinsecus manifestans. Hine sicut sunt gradus in certitudine 
obiectiva, ita his respondeant necesse est gradus in certitudine subiectiva 
seu in firmitate assensus. Ad veritatem igitur perfectam assensus requiri- ` 
tur, ut gradus firmitatis eius respondeat gradui dignitatis rationum, ut 
nimirum nec maior sit nec minor firmitas assensus, quam postulet digni- 
tas rationum, relata non modo ad intellectum sed etiam ad voluntatem 
(cf. Propos. XIX. inter damnatas 2 Martii 1679.). Unde porro duo cou- 
sequuntur magni momenti corollaria. a) Ubi ratio assensus est aucto- 
ritas Dei revelantis veritatem, firmitas assensus debet esse super omnia, 
quod fleri nequit nisi ex inclinatione seu (ut dici solet) ex imperio 
voluntatis et ex elevatione ac viribus gratiae, de qua re alibi sermo 

Oertitudo mere subiectiva autem poterit forte dici firmitas 
assensus absque formidine erroris, praescindendo a digni- 
tate rationum (motivorum), quae assensum postulent. 

Ex his intelligitur repugnantia, ut assensui simpliciter 
certo subsit error. Si enim obiectiva et realiter exstans di- 
gnitas rationum manifestata intellectui postulat firmum as- 
sensum mentis, et mens assentiens secundum dignitatem 
rationum adhuc falleretur, falsitas inesset ipsis rebus, quod 
paulo ante vidimus repugnare. Profecto enim in illa hy- 
pothesi res ipsae eam haberent habitudinem ad intellectum, 
ut ipså illâ sui manifestatione, qua sunt cognoscibiles tam- 
quam verae, postularent falsum iudicium intellectus. Vi- 
cissim intellectus operans secundum ordinem veritatis ad 
ipsum et secundum naturam suam, qua factus est ad ve- 
ritatem , falleretur in ipso fine suae naturae, amplectens 
errorem pro veritate; nec iam ad veritatem-sed ips& facul- 
tate cognoscendi verum ad errorem ordinatus esset, sicque 
non imago Dei esset sed metaphysica contradictio. 

Hine certitudo etiam dici solet necessarius nexus iudicii 


recurret. b) Ubi ratio assensus est auctoritas non infallibilis, digna 
tamen assensu in relatione tum ad intellectum tum ad voluntatem, fleri 
potest, ut firmitas assensus ex imperio voluntatis respondeat dignitati ra- 
tionum h. e. auctoritatis re ipsa existenti, atque adeo sit simpliciter cer- 
titudo licet solum in gradu inferiori, qui respondet gradui inferiori aucto- 
ritatis; veritas autem in iudicio h.e. adaequatio intellectus cum suo obiecto 
manifestato sit solum secundum praesentem manifestationem, non autem 
secundum: omnem manifestationem possibilem. Hoc ipso ibi semper est 
veritas i^ iudicio reflexo, licet aliquando forte non sit veritas in iudicio 
directo; seu exactius loquendo, veritas ibi semper est in iudicio, in quo 
mens proprie acquiescit; de eo autem, quod supponitur esse falsum, mens 
proprie non iudicat. Sic in ordine naturali dignitas rationum hic et 
nunc existentium potest esse talis, ut ex iustitia tenear credere homini 
afirmanti. Iudicium meum respondens dignitati rationum solummodo 
est, rem affirmatam esse tenendam ut veram secundum praesentem rei 
manifestationem, et in hoc non erratur, etiamsi res affirmata forte non 
sit in se vera; neque enim exigitur aut fertur iudicium, regm absolute 
et infallibiliter esse in se veram. In ordine supernaturali haec doctrina 
suo modo applicationem habet in iis, quae alibi diximus de obedientia 
intellectus erga auctoritatem providentiae doctrinalis, cum doctrinam ali- 
quam proponit tenendam vel proseribit non tenendam, quin eam defi- 
niat ut infallibiliter veram aut falsam (in tract. de Tradit.p.127.8qq.). 

cum veritate. Videlicet intellectus reflexe certitudinem co- 
gnoscit, quatenus videt necessarium nexum sui iudicii cum 
veritate; hoc autem ipsum ideo videt, quia cognoscit digni- 
tatem obiectivam rationum exigere firmum assensum prae 
quovis intellectu. 

9. Evidentia obiectiva est ipsa cognoscibilitas obiecti se- 
se manifestans intellectui ea claritate, ut assensum per se 
et necessario determinet. Quamvis evidentia (ivæpysta) ab 
auctoribus classicis forte solum dicta sit ista claritas ob- 
iectiva, et evidens solum obiectum cognitionis; a posterio- 
ribus tamen etiam evidens (quasi videns) cognitio, et evi- 
dentia (quasi videntia) in intellectu esse dicitur. 

l Evidentia itaque subiectiva est ipsa claritas intellectio- 
nis cum necessitate assensus respondens evidentiae obie- 
ctivae. mM ` 

4. Iam his positis possumus declarare originem certitu- 
dinis subiectivae. Aio certitudinem simpliciter dictam quae 
sola est vera certitudo, nasci dupliciter: naturaliter quidem 
ex modo, quo dignitas rationum menti se manifestat; su- 
pernaturaliter etiam ex modo speciali, quo mens tendit in 
veritatem seu assentitur veritati. 

Modum priorem ita declaramus. Potest certitudo gene- 
rari naturaliter ex evidentia veritatis, et etiam citra evi- 
dentiam veritatis ipsius quae certa redditur. Sane digni- 
tas rationum (motivum formale) postulans firmum assensum 
potest intellectui manifestari dupliciter, a) ita ut claritas 
manifestationis per se determinet et rapiat assensum in 
ipsam veritatem, quae rationibus manifestatur; ac proinde 
veritas manifestata menti sit evidens, quo ipsa possibilitas 
formidinis give prudentis sive imprudentis excluditur. 5) Pot- 
est manifestatio talis esse, ut prae quovis intellectu dignitas 
rationum postulet firmum assensum, non, tamen rapiat as- 
sensum in veritatem manifestatam, eo quod excludit qui- 
dem possibilitatem prudentis formidinis de errore, non ta- 
men formidinis imprudentis. Hac in hypothesi manet ergo 
intellectus ex sese indeterminatus inter firmum assensum 
veritati praestandum respondentem cognitae dignitati ratio- 
num et inter negationem talis assensus. Determinatio autem 

facultatis ex sese non determinatae ad unum pertinet ad vo- 
luntatem. Voluntas habet motivum sufficientissimum, ut in- 
clinet intellectum ad firmum assensum et excludat formi. 
dinem imprudentem seu, quod dici solet, ut imperet assensum 
firmum intellectus. Habet inquam voluntas motivum suffi- 
eientissimum ad imperandum firmum assensum in eo ipso, 
quod intellectus ei exhibet dignitatem rationum, quae po- 
stulet firmitatem assensus; hoc vero bonum recti ordinis 
insuper habet saepe coniuncta bona alia efficacissima ad 
movendam voluntatem (1). Voluntas autem manet libera 
ad imperandum vel non imperandum assensum, quia ab in- 
tellectu non ei proponitur consensus ut bonum absolutum 
clare cognitum. Quod si ergo voluntas inclinat intellectum 
non ad firmum assensum postulatum a dignitate rationum 
seu motivi formalis, sed ob bonum aliquod apparens potius 
ad negandum assensum; ordo intellectus ad veritatem ut 
suum finem et rectus ordo voluntatis ad bonum violatur 
levius vel gravius, quando nempe et quantum veritas pro- 
posita et motiva manifestantia inducunt officium assentiendi 
maioris vel minoris gravitatis ac necessitatis. Ex his de- 
nuo intelligitur, quod iam supra dixi, firmum assensum re- 
spondentem obiectivae dignitati rationum quamvis libere 
praestitum habere nexum necessarium cum veritate, atque 
adeo esse assensum simpliciter certum, 

Porro ex dictis intelligitur, omnem cognitionem eviden- 
tem esse etiam certam, non tamen omnem cognitionem cer- 
tam esse necessario evidentem. Latius igitur patet certi- 
tudo quam evidentia veritatis. Nihilominus in omni cogni- 
tione quae ex ipso modo manifestationis rationum certa sit, 


(1) Hoc tantum sibi vult s. Thomas, cum ait: « quandoque intel- 
lectus determinatur per voluntatem, quae eligit assentire uni parti de- 
terminate et praecise propter aliquid sufficiens ad movendum voluntatem 
non autem ad movendum intellectum , utpote quod videtur bonum vel 
conveniens huic parti assentire...Sic etiam movemur ad credendum di- 
etis in quantum nobis repromittitur, si crediderimus, praemium aeter- 
nae vitae; et hoc praemio movetur voluntas ad assentiendum his, quae 
dicuntur, quamvis intellectus non moveatur per aliquid intellectum » 
S. Th. Verit. q. 14. a. 1. O. cf. 3. dist. 23. q. 2. 4.2. sol. 1; et 2. 2. q. 1. a. 4. 
ad 2; q. 2. a. 9. ad 8. 

necessario adest aliqua evidentia, videlicet evidentia digni- 
tatis rationum. 

5. Dixi altero loco, certitudinem sapernaturaliter posse 
oriri ex ipso modo, quo tendit intellectus in obiectum. Hoc 
autem non est ita intelligendum, ac si assẹnsus supernatu- 
ralis non posset esse et per sese deberet esse certus obie- 
ctive ex modo etiam manifestationis, qua vel veritas in se 
evidens sit intellectui supernaturaliter elevato vel evidens 
sit dignitas rationum postulans firmitatem assensus, quorum 
unum aut alterum diximus esse semper necessarium ad cer- 
titudinem naturalem. Sed aio, supernaturalem certitudinem 
h. e. nexum necessarium cognitionis cum veritate oriri ex 
modo supernaturali, quo mens supernaturaliter elevata ten- 
dit in obiectum, etiamsi dignitas rationum non eo modo es- 
set manifestata, ut prae quovis intellectu poata pE firmum 
assensum. Hoc ita declaramus. 

Ex dignitate rationum manifestata quae godtdlot firmum 
assensum, et ex firmitate assensus respondente dignitati 
rationum constituitur certitudo simpliciter dicta, quia talis 
assensus nexum habet necessarium cum veritate, nec um- 
quam ei potest subesse error. At hoc verum est, si dignitas 
rationum manifestata excludat absolute et prae quovis in- 
tellectu possibilitatem formidinis prudentis, ac postulet fir- 
mitatem assensus. Si autem manifestatio talis sit, ut non 
prae quovis intellectu, sed solum prae aliquo intellectu et 
quasi per accidens excludat formidinem prudentem ; sane 
talis assensus non habet necessarium nexum cum veritate, 
nec repugnat subesse errorem, quamdiu actus assensionis 
elicitur viribus naturalibus intellectus. At si actus subie- 
etivus assensionis procedat ab interno principio superna- 
turali, et ideo ex natura sua elici numquam possit suppo- 
sito errore, sed solum adhaerendo veritati; profecto talis 
assensus intrinsecus et ex sua natura habet nexum neces- 
sarium cum veritate; et si talis assensus existat, prorsus 
repugnat ei subesse errorem. 

Unde firmus assensus supernaturalis respondens digni- 
tati motivi ita manifestati, ut prae hoc determinato intel- 
lectu licet non prae quovis intellectu excludat formidinem 

prudentem, est simpliciter certus; non tamen in lisdem ad- 
iunctis assensus naturalis esset certus simpliciter. Ratio 
discriminis est, quia firmus assensus naturalis non ex na- 
tura sua excludit possibilitatem erroris, sed solum quate- 
nus eius firmitas respondet manifestationi motivorum, quae 
evidenter et prae quovis intellectu excludit formidinem pru- 
dentem; assensus autem supernaturalis ex sua ipsa natura 
excludit possibilitatem erroris, etiamsi manifestatio motivi 
per accidens ita sit comparata, ut non prae quovis sed tamen 
prae hoc determinato intellectu excludat formidinem pru- 
dentem. Supplet igitur supernaturalis modus actus, quod 
per accidens deest modo obiectivae manifestationis ad con- 
stituendam certitudinem simpliciter. Cur autem postuletur 
manifestatio excludens formidinem prudentem prae hoc sal- 
tem determinato intellectu, facile patet. Neque enim assen- 
sus imprudens posset esse supernaturalis. 

Nondum agimus de fide supernaturali; sed quoniam haec 
omnia per se spectant ad declarationem ipsius actus fidei, 
nec ullum aliud exemplum suppetit talis supernaturalis 
assensus, principia exposita applicamus ad actum fidei, ut 
in concreto considerata facilius intelligantur. Sine dubio 
motivum fidei, auctoritas scilicet Dei et locutio Dei, sive 
auctoritas Dei has veritates determinatas revelantis, per se 
manifestatum est et potest in Ecclesia catholica facile ap- 
plieari singulis credentibus ita, ut prae quovis intellectu 
modus ipse manifestationis excludat possibilitatem formidi- 
nis prudentis; atque ideo dignitas rationum postulans re- 
spondentem firmissimum assensum est simpliciter evidens. 
Nihilominus pro rudibus obieetiva manifestatio aliquando 
ita se habet, ut non prae quovis intellectu sed tamen prae 
illis excludat formidinem prudentem. Tum vero non ew modo 
manifestationis repugnat, ut sub tali inodo posset etiam 
proponi error; repugnat tamen error in actu fidei, quae est 
virtus theologica, ex ipsa propria ratione assensus superna- 
turalis. 

« Ássensus fidei, ait Card. de Lugo, habet certitudinem 
et infallibilitatem imprimis a suo principio (quo elicitur), 
quod cum sit habitus supernaturalis vel auxilium supplens 

pro habitu, exigit concursum Dei ad solos assensus veros. 
Deinde habet infallibilitatem ex obiecto formali saltem pro- 
ximo, quod diximus esse revelationem Dei mediatam adae- 
quate sumptam... cum non minus repugnet Deum decipere 
per alios quam per se immediate. Loquendo vero de proposi- 
tione parochi exempli gratia, illa quidem licet secundum se 
non habeat infallibilem connexionem cum veritate rei revela- 
tae, adhuc dici posset, quod prout attingitur ab assensu fidei, 
habet infallibilitatem. Nam licet parochus possit proponere 
falsum, fides (habitualis) tamen exigit non concurrere ad 
suum assensum, nisi quando paroehus proponit revelatio- 
nem veram, et hoc sufficit ad infallibilitatem fidei» Lugo 
de Fide disp. I. sect. 8. n. 171. Eodem pertinet, quod ait 
idem Cardinalis disp. VI. sect. 1. n. 21. « Adverte, inquit, 
nec etiam requiri ad assensum certum, quod obiectum ta- 
liter proponatur, ut iudicari prudenter possit, non posse sub 
tali motivorum gradu proponi aliquid falsum; nam hoc iu- 
dicium plerumque in rusticis ante assensum fidei esset fal- 
sum, siquidem aliquando cum aequalibus motivis proponi- 
tur eis aliquid falsum tamquam pertinens ad fidem... Unde . 
id requiri diximus et sufficere, quod proponatur obiectum 
taliter, ut iudicari evidenter possit repugnantia hic et nunc 
cum prudenti dubitatione, quod iudicium etiam in rustico 
datur ante actum fidei;... nam evidens ei est, taliter propo- 
ni obiectum credendum, ut hic et nunc ipsemet non possit 
prudenter dissentire vel dubitare de veritate obiecti.» 

Corollarium 1. Non omnis assensus praestitus absque 
formidine erroris est assensus simpliciter certus. 

Corollarium 2. Licet certitudo negative spectata, quatenus 
est exclusio formidinis actualis, non habeat gradus diver- 
sos; possunt tamen spectatis elementis positivis esse diversi 
gradus tum certitudinis obiectivae quoad dignitatem ratio- 
num, tum certitudinis subiectivae quoad firmitatem adhae- 
" sionis. Non ergo excluditur comparatio inter certitudinem 
maiorem et inferiorem, quae ceteroquin penes theologos 
communis est. 

CAPUT II. 


DE DISCRIMINE RATIONIS FORMALIS IN 8CIENTIA 
ET IN FIDE UNIVERSIM fPECTATA. 


Ut verum (veritas fundamentalis i. e. obiectum ipsum) 
cognoscatur, rationes eius intellectui sese manifestent opor- 
tet ac velut illucescant. 

Rationes quibus veritas sese manifestat intellectui, di- 
cuntur cognitionis obiectum formale sub quo. Sunt autem 
illae rationes vel intergae vel ewternae. Rationes manife- 
stantes internae iterum vel identificantur cum veritate 
manifestata, atque ita ea se manifestat per se ipsam; vel 
sunt veritates aliae praecognitae, per quas veritas cogno- 
scenda in illis inclusa manifestatur. Est ergo omnino ge- 
nerice loquendo triplex modus diversus, quo veritas no- 
stro intellectui manifestatur; huicque modo diverso mani- 
festationis respondet triplex modus diversus cognitionis, 
intellectio specifice dicta quae est immediata cognitio ve- 
.ritatis in se ipsa; scientia quae est rationalis cognitio ve- 
ritatis per rationes internas praecognitas; fides quae ge- 
neratim est cognitio veritatis per rationem externam au- 
ctoritatis. 


I. De veritatibus per se notis. 


.1. Ratio interna in nonnullis veritatibus lucet immediate 
ex ipsis terminis perceptis. Sunt nimirum veritates, in quibus 
vel omnis intellectus sui compos vel saltem paulo excultior 
comprehensionem notarum in una et altera idea, quae compa- 
rantur suntque termini iudicii ac propositionis, facili intuitu 
percipit sufficienter, ut ex ipsa percepta notione immediate ei 
evidens sit earum convenientia vel discrepantia. Cuivis/intel- 
lectui hoe modo evidentia sunt illa vera, quorum elementa 
sunt ideae universalissimae et ideo comprehensione nota- 
rum simplicissimae, quas primo format intellectus exiens 
in actum. Haec sunt prima principia, ex quibus intellectus 
ad alia intelligenda progreditur. Unde apparet, cur nobis 
sit principium simpliciter primum (in ordine logico) illud, 


— 581 — 

« non posse idem simul esse et non esse. » In idea scilicet 
entis, quam intellectus omnium primam format, istud prin- 
cipium fundatur, et ex ea immediate intelligitur; in ipso 
autem fundantur omnes cognitiones subsequentes. Omnes 
enim conceptus subsequentes formantur ex additione ad ens 
universalissime et ideo abstractissime acceptum, non qui- 
dem ex additione alicuius quod sit extra rationem entis, 
extra quam nihil est, sed per expressiorem conceptionem 
modorum qui afficiunt omne ens (res, unum, aliquid, verum, 
bonum), vel per conceptionem graduum entis, secundum quos 
sunt diversa rerum genera.Vide S. Th. de Verit. q. 1.a. 1. 0. 
Quia lumen intellectus seu vis intellectualis nobis con- 
genita huiusmodi fundamentales conceptus et prima prin- 
cipia connaturaliter format sine studio et cultura discipli- 
nae, quam primum sese exserit in proprios suos actus, et 
quia tota activitas subsequens intellectui connaturalis ex 
ilis primis principiis progreditur; ideo illa dicuntur prin- 
cipia nobis innata. « Praeexistunt in nobis quaedam scien- 
tiarum semina, scilicet primae conceptiones intellectus, 
quae statim lumine intellectus agentis cognoscuntur per 
species `a sensibilibus abstractas, sive sint complexa ut di- 
gnitates (žčtwuæra seu principia), sive incomplexa ut ratio 
entis, unius et huiusmodi, quae statim intellectus appre- 
hendit. Ex istis autem principiis universalibus omnia prin- 
cipia sequuntur sicut ex quibusdam rationibus seminalibus» 
S. Th. de Verit. q. 11. (de Magistro) a. 1. cf. q. 10. a. 6. 
2. Aliquando ideae conferendae seu termini iudicii et 
propositionis non & quovis intellectu qui sui compos sit, 
sed solum ab intelleetu iam pluribus notionibus praefor- 
mato et exeulto sufficienter percipiuntur secundum suas 
notas, ut ex ipsis terminis perceptis convenientia vel dis- 
crepantia earundem evidenter intelligatur. Huiusmodi ve- 
ritates non omnibus sed solum doctioribus immediate evi- 

dentes multae sunt in omnibus disciplinis. 
Utramque classem veritatum quae sunt per se notae, de- 
elarat s. Thomas. « Sicut dicit Boëthius, quaedam sunt di- 
gnitates (žķrwuara) vel propositiones per se notae communi- 
` ter omnibus, et huiusmodi sunt illae propositiones, quarum 

termini sunt omnibus noti... Quaedani vero propositiones 
sunt per se notae solis sapientibus, qui terminos propositio- 
num intelligunt, quid significent... In his autem quae in 
apprehensionem hominum cadunt, quidam ordo invenitur. 
Nam illud quod primum cadit in apprehensionem, est ens 
cuius intellectus includitur in omnibus, quaecumque quis 
apprehendit; et ideo primum principium indemonstrabile 
est, quod non est simul affirmare et negare, quod fundatur 
super rationem entis et non entis, et super hoc principio 
omnia alia fundantur » S. Th. 1. 2. q. 94. a. 2. 

9. In veritatibus quae ex ipsis terminis perceptis intel- 
liguntur, seu quae sunt per se notae, obiectum materiale (quod 
manifestatur intellectui et quod cognoscitur) est etiam ob- 
tectum. formale (sub quo illud manifestatur et cognoscitur); 
recte ergo dicuntur veritates cognitae se ipsis. Nihilominus 
tamen etiam in his obiectum materiale et formale potest 
ratione et consideratione mentis distingui. 

Cognitio veritatis per sese mapifestatae seu per se no- 
tae, ut patet, est cognitio immediata, haecque a veteribus 
specifice dicitur éntellectio seu intellectus in distinctione a 
scientia (de qua mox); unde aiunt: intellectus est principio- 
rum. Hinc etiam facultas mentis seu mens ipsa quatenus 
refertur ad intuitionem veritatis per se notae, dicitur in- 
tellectus ad distinctionem a ratione, quae refertur ad scien- 
tiam veritatum cognitarum ex aliis ut ex principiis. 

Corollarium. Quando simpliciter et sine addito loqui- 
mur de veritatibus per se notis, significamus veritates per se 
notas quoad, nostrum intellectum humanum. Quoad se ipsas 
omnes veritates necessariae essent per se notae; sufficien- 
ter enim intellecta quidditate terminorum, eo ipso intelli- 
geretur eorundem convenientia vel discrepantia. Sed quando 
humanus intellectus quidditatem terminorum non satis pe- 
netrat, inde fit, ut neque convenientiam et discrepantiam ex 
ipsis terminis possit intelligere; atque ita huiusmodi veri- 
tates quoad nos non sunt per se notae. S. Th. de Verit. 
q. 10. a. 12. 

II. De veritatibus cognitis per alias. 


1. In ordine ontologico exstat connexio, dependentia, 
et relatio entium inter se. Generalissima significatione no- 
minum possumus pro re praesenti revocare omnes relatio- 
nes ad connexionem causae ac principii cum effectu et prin- 
cipiato. Unde etiam in ordine cognitionis veritates, seu en- 
tia quatenus cognoscibilia, mutuo nectuntur, ut a cognita 
veritate una ad cognitionem alterius mens humana pro- 
gredi possit. Causa enim secundum suam perfectionem spe- 
ctata continet in se effectum saltem in potentia, et quate- 
nus est causa univoca h. e. operans secundum perfectionem 
naturae ad producendum effectum homogeneum et eiusdem 
rationis cum ipsa, eius perfectio determinat simpliciter per- 
fectionem effectus; quando vero est causa aequivoca h.e. 
non agens secundum totam perfectionem virtutis et pro- 
ducens effectum heterogeneum ac diversae rationis a se ipsa, 
eius perfectio quadamtenus determinat perfectionem effe- 
etus. Porro causa necessaria, et causa quatenus est in actu 
quamvis non necessario agens, nectitur cum existentia ef- 
fectus; causa vero in potentia et non necessario agens co- 
haeret cum possibilitate effectus. Vicissim perfectio effe- 
etus nectitur cum perfectione causae, et effectus existens 
cum existentia causae ac seriei causarum usque ad primam, 
quae non habet causam. Hinc in ordine cognitionis potest 
effectus cognosci ita, ut intelligatur eius nexus et relatio 
ad causam, et supposito hoc nexu ex cognita natura et per- 
fectione effectus cognoscatur perfectio causae, quantum 
haec ex illo nexu et ex perfectione effectus manifestatur; 
vicissim et causa potest in sua perfectione et formali ra- 
tione ita cognosci, ut cognoscatur eius nexus cum effectu, 
et ex eius perfectione et actione cognoscatur propria ratio 
et perfectio effectus. Quod dicimus de causa efficiente, suo 
modo valet de causa formali in ordine ad ea quae ab ipsa 
pendent, et de causa finali in ordine ad ea, quae sunt ad 
finem, et generatim de quavis relatione principii ad prin- 
eipiatum. 

Dum ratio humana ex eo, quod est solum in cognitione 
prius sed ontologice posterius, cognoscit illud quod est on- 
tologice prius et solum in cognitione posterius, dicitur co- 
gnitio a posteriori. Cognitio a priori descendit ab eo, quod 
tum in esse tum in cognitione prius est, ad cognitionem 
posterioris. 

Quatenus causa seu principium est medium, ez quo co- 
gnoscitur effectus seu principiatum vel vice versa; in sum- 
ma quatenus una veritas est obiectum formale, sub quo 
manifestatur et cognoscitur altera, cognitio est mediata. 
Facultas autem mentis quatenus pertingit ex una vel plu- 
ribus veritatibus cognitis ad alias cognoscendas, specifice 
ratio vocatur saltem apud scriptores ante hane nostram 
aetatem, ut iam supra dictum est. Cf. S. Th. 1. q. 79. a. 8. 

2. Cognitio eorum quae pendent ab aliis tamquam causis 
et principiis in ordine ontologico, numquam est perfecta 
nec menti cognoscenti plene satisfactum est, nisi cognoscan- 
tur ex ipsis suis causis et principiis. Tum vero non iam 
solum causae et veritates quae sunt cognoscendi medium in 
quo, ut vocant, sed ipsi effectus et veritates ex principiis 
intellectae cognoscuntur in se ipsis et secundum ntestinam 
suam rationem, Quo vero altiores causae usque ad supre- 
mam cognoscuntur, et quo plenius ex ipsis cognoscuntur 
dependentes effectus et consequentia, eo perfectior est co- 
gnitio. 

Cognitio ex causis a veteribus proprie dicitur scientia. 
Haec si sit scientia ex causis altissimis, ex quibus pendent 
omnes ordines scibilium, adeoque si sit scientia ex eminenti 
universalitate principiorum, quae sub se velut norma con- 
tinent principia inferiora particularium scientiarum, nomen 
habet sapientiae. 

« Verum est dupliciter considerabile, ait s. Thomas, uno 
modo sicut per se notum, alio modo sicut per aliud no- 
tum. Quod autem est per se notum, se habet ut principium 
et percipitur statim ab intellectu, et ideo habitus perficieng 
intellectum ad huiusmodi veri considerationem vocatur tn- 
tellectus, qui est habitus principiorum. Verum autem quod 
est per aliud notum, non statim percipitur ab intellectu 

sed per inquisitionem rationis, et se habet in ratione ter- 
mini. Quod quidem potest esse dupliciter; uno modo ut sit 
ultimum in aliquo genere, alio nodo ut sit ultimum respe- 
ctu totius cognitionis humanae. Et quia ea quae sunt poste- 
rius nota quoad nos, sunt priora et magis nota secundum 
naturam... ideo id quod est ultimum respectu totius cogni- 
lionis humanae, est id quod est primum et maxime cogno- 
scibile secundum naturam. Et cirea huiusmodi est sapien- 
tia, quae considerat altissimas causas... Ad id vero quod 
est ultimum in hoc vel illo genere cognoscibilium, perficit 
intellectum scientia; et ideo secundum diversa genera sci- 
bilium sunt diversi habitus scientiarum, cum tamen sapien- 
tía non sit nisi una» S. Th. 1. 2. q. 57. a. 2. 

Advertes ex his obiter, quomodo Deus etiam hoc sensu 
sit ipsa sapientia (ñ &uvocootx), quatenus nimirum in sua 
essentia ut in suprema ratione intuetur totam amplitudi- 
nem, omnes ordines, et omnes relationes cognoscibilium. . 
Omnis vero creata sapientia est divinae illius quaedam as- 
similatio et participatio (vide Lessium de Perfection. divin. 
1. IV.). In Deo non est sicut in nobis sapientia rationis pro- 
gredientis ab intellectis causis ad intelligendum effectus et 
quidquid a causis et principiis pendet; sed est sapientia 
intellectus omnia intuentis in sua ipsius essentia ut reprae- 
sentatione omnis veri; non autem intuentis solum ut est 
omne verum in divina essentia tamquam in suprema ratione, 
sed etiam ut est in se ipso (cf. tract. de Deo th, X XXVI- 
XXXIX.). 
= 9. Omnes illi qui assumunt, modum nostrae cognitionis 
esse perfectissimum, et eius ordinem inde a primis suis ini- 
tiis respondere ordini ontologico cognoscibilium, eo ipso et- 
jam statuunt, primam inchoationem ac progressum cogni- 
tionis nostrae incipere ab immediata intuitione entis abso- 
luti, quod est suprema causa et ratio omnium cognoscibi- 
lium; et consequenter sub ratione et per ideam entis absoluti 
omnium primam cognosci a nobis, quidquid cognoscimus. 
Cum vero ex una parte ens absolutum immediate in se in- 
tellectu oonspici non possit, quin propter ipsam suam sim- 
plieitatem conspiciatur secundum omnem perfectionem ut 

in se est (tract. de Deo th. XVII.), et cum ex altera parte 
prorsus evidens sit, illam rationem entis quam primum co- 
gnoscimus, ex qua progredimur ad omnes gradus entis co- 
gnoscendos , et sub qua omnia cognoscimus, esse ens abs- 
tractum universale; sane periculum imminet, ne ens abso- 
lutum intensione perfectionis infinitum, unum ac singulare, 
et eminens super totam rationem entis, quam nos natura- 
liter immediate in se ipsa cognoscere possumus, confunda- 
tur cum ente universali, intensione perfectionis omnium 
quae cogitari possunt minimo, utpote quod abstractissimum 
unica constet nota (tract. de Deo th. XXIV.). Cf. Concil. 
Vatican. Constit. de Fide cap. 1. can. 3. 4. 

Modus itaque nostrae rationalis cognitionis non ita ha- 
bet, ut ab altissiņa causa incipiat et ex ea progrediatur ad 
intelligenda cetera , quae ab illa causa suprema pendent; 
sed imo quae sunt ontologice posteriora, sunt priora in 
cognitione nostra. Ex phaenomenis et operationibus primum 
intelligimus substantiam eis substantem, ex effectibus cau- 
sam, ex sensibilibus incipit progressus cognitionis ad su- 
persensibilia, ex inferioribus ad superiora quadamtenus in- 
telligenda. Maxime vero ipsam primam causam non nisi a 
posteriori, quatenus in effectibus et in omnibus ab ipsa 
pendentibus sese manifestat, possumus naturali lumine ra- 
tionis cognoscere. Ex cognita realitate posterioris, possu- 
mus cognoscere realitatem prioris, ex existentia effectus 
existentiam causae; perfectio autem et quidditas causae 
ex effectu eatenus solum cognoscitur, quatenus perfectio 
actionis transeuntis seu effectus eam manifestat. Ubi ergo 
effectus est aequivocus h. e. alterius plane rationis, ac est 
essentia causae, cognitio causae ex effectu , quid illa sit, 
non potest esse nisi imperfecta concludendo ex perfectio- 
nibus praecognitis effectus vel actionis ad perfectiones ana- 
logas sed eminentes ipsius causae (tract. de Deo th. X. sqq.). 
Insuper effectus ipsi et ea quae a causis pendent, non per- 
fecte cognoscuntur, ut menti plene satisfactum sit, quam- 
diu non cognoscuntur ex suis causis. 

Haec igitur cognitio a posteriori, quamdiu unice in ea 
sistitur, imperfecta quidem in ratione scientiae, necessaria 

autem est scientiae humanae inchoatio; potest tamen sine 
dubio simpliciter appellari scientia, licet hoc nomen ei com- 
petat sensu minus stricto quam cognitioni ez causis. Co- 
gnita autem saltem aliquatenus iam causa ex effectu, pot- 
est ratio ipsa diligentiori consideratione perfectionum cau- 
sae proficere ad cognitionem earundem profundiorem , ex 
eis progredi ad cognoscendas alias, et denique regredi ac 
velut descendere ad scientiam effectuum ex causis. Vide 
S. Th. in Bo&th. de Trin. lect. 2. q. 2. a. 1. solut. 3. 

Ex dictis etiam patet, quomodo rationalis cognitio me- 
diata, ubi una veritas intellectui manifestatur per alteram, 
sit tamen cognitio ez rationibus internis. Lumen enim ra- 
tionis unam veritatem quae ei est principium cognitionis, 
ita intelligit, ut simul videat eius intestinum nexum eum 
alia veritate, et hanc intelligat vi sua ex perspecto illo 
nexu interno cum veritate instar principii praecognita. Est 
tamen verum, magis in 'se ipso et ideo magis ex ratione 
intima cognosci effectum ex sua causa , quam causam em 
effectu. ' 


III. De formali ratione fidei generatim spectatae. 


1. Verum cognoscere possumus non solummodo, quatenus 
in se per rationes: internas immediate vel mediate intel- 
lectui nostro sese manifestat; sed etiam ex ratione ester- 
na, quatenus certi reddimur, ab aliquo alio intellectu illud 
cognosci tamquam verum. Sic quivis etiam expers scientiae 
astronomicae potest cognoscere futuram solis eclipsin, qua- 
tenus certus redditur, eam ab astronomis futuram cognosci 
ex fixis et (physice) immutabilibus legibus. Cognitio astro- 
nomi est cognitio veritatis in se ipsa ex perspectis causis, 
adeoque est scientia ez rationibus internis; cognitio ho- 
minis rudis nititur unice scientia et veracitate praecognita 
astronomorum. Quamvis scientia astronomorum dici possit 
nexa cum futura eclipsi velut posterius cum priori, hic ta- 
men nexus praecognitus non efficit, ut homo rudis intelligat 
veritatem (futuram tali hora eclipsin) ín se ipsa, cur sit 
et quomodo sit; sed pro eius intellectu illa auctoritas astro- 

nomorum est ratto emterna cognoscendi existentiam obie- 
eti, de quo testantur. : 

Hie modus cognitionis non est proprie dicta scientia et 
intelligentia veritatis, quia non intus legit, ut dicere solent 
Scholastici; sed est fides, quia fidens scientiae et veracitati 
alterius praestat assensum veritati, quae ipsa assensio si- 
gnificatur per verbum credere. Quatenus respicitur obiectum 
formale, credimus alicui; quatenus est assensus in obiectum 
materiale, credimus aliquid (1). Comprehendendo utrumque 
dicimur credere in aliquem; sed id proprie non dicitur nisi 
relate ad primam veritatem quae Deus est, quatenus fide 
in Deum tendimus ut in supremam veritatem et ultimum 
finem ; unde et in symbolo credimus in Deum, et credimus 
sanctam Ecclesiam (cf. S. Th. 2. 2. q. 1. a. 9. ad 5.). Vide de 
toto hoe modo distinguendi Gregor. Nazianz. or. 91. (al. 97.) 
n. 6; Rufinum in Symbol. n. 36; s. Aug. in Io. tract. 29; 
serm. 144. c. 2; theologos in 3. dist. 23; in S. Th. 2. 2. 
q. 2. a. 2. | 

Sicut ergo in intellectu specifice sic appellato obiectum 
formale seu motivum assensus est interna ratio veri imme- 
diate sese manifestans intellectui, et in scientia specifice 
sic dicta obiectum formale sunt principia a priori vel sal- 
iem a posteriori manifestantia veritatem cognoscendam in- 
trinsecus et in se ipsa, licet mediate et per aliud; ita odie- 
ctum formale seu motivum assensus in fide est praecognita 
scientia et veracitas (auctoritas) alterius, quae quia non 
reddit veritatem in se intelligibilem pro intellectu assen- 
tientis, prae hoc intellectu est ratio externa postulans as- 
sensum in veritatem. Est igitur fides generatim spectata 
assensus in obiectum iudicii tamquam verum praestitus pro- 
pter auctoritatem testantis. Cf. S. Th. de Verit. q. 14. a. 1. 

2. Constat ex dictis, cognitionem veritatis credendae ex 
ipsa fidei natura esse semper mediatam; cognoscimus sci- 
licet veritatem credendam tamquam obiectum materiale per 


(1) Ita distinguit etiam s. Thomas credere Deum, quatenus est ma- 
teriale obiectum fidei, et credere Deo, quatenus est obiectum formale, 
propter quod creditur 2. 2. q. 2. a. 2. Res est per se manifesta; sed in 
celebri editione Romana 1570. errore typographico legitur ordo inversus. 

veritatem aliam praecognitam tamquam per obiectum for- 
male, quo illa ut credenda manifestatur. 

Praesupponitur ergo ad quemvis' assensum fidei (sive 
. naturalem sive supernaturalem, sive divinae sive humanae 
fidei) multiplex cognitio. Praerequiritur enim a) cognitio, 
alterum in notitia seu scientia veritatis non falli, et in eius 
ma&nifestatione non fallere; b) cognitio existentiae talis ma- 
nifestationis; c) ut aliquo modo sin minus distincte saltem 
in confuso intelligatur sensus testimonii; quod fieri nequit, 
nisi mens res ipsas terminis seu verbis externis vel internis 
significatas conceptibus saltem analogicis apprehendat. Ma- 
nifestum est autem, has ipsas praerequisitas cognitiones no- 
minatim in fide divina, praestanda scilicet propter auctori- 
tatem Dei loquentis, supponere mentem iam pluribus ideis 
et principiis intellectualibus informatam. Unde evidenter 
repugnat eorum doctrina, qui vel primam cognitionem men- 
tis humanae tamquam conditionem ad explicandum usum 
rationis et tamquam fundamentum totius certitudinis, vel 
omnino omnem cognitionem certam derivandam esse putant 
ex fide, in qua formale obiectum ac motivum assensus sit 
auctoritas sive divina sive humana (auctoritas consensus, 
ut putant, generis humani). Ad fidem divinam quod spectat, 
huc pertinet propositio iussu s. Sedis subscripta (8. Sept. 
1840. et 11. Iunii 1855.): « Rationis usus fidem praecedit, 
et ad eam hominem ope revelationis et gratiae conducit. » 
Cf. Encycl. S. P. Pii IX. 9. Nov. 1840. 

Corollariwum 1. Fides obiecto formali, quo manifestatur 
et propter quod credendum est obiectum materiale, ac con- 
sequenter modo cognitionis differt a scientia. Neque tamen 
inde sequitur, non posse esse aliquam scientiam fidei, no- 
minatim fidei divinae quae creditur. Potest enim esse scien- 
tia fundamentorum fidei; et fide supposita potest esse aliqua 
soientia ipsarum veritatum fidei, dum aliae assumuntur 
velut principia ad aliás velut ex eis consequentes intelli- 
gendas; ac denique veritates fidei possunt esse instar prin- 
eipiorum ad veritates alias, quae per se fidei non sunt, am- 
plius et profundius intelligendas. Cf. Concil. Vatican. Con- 
stit. de Fide cap. 4. Haec fidei divinae scientia est sacra 

theologia, quae secundum formam accidentalem, secundum 
amplitudinem etiam et profunditatem potest esse varia va- 
riis aetatibus, simpliciter tamen numquam potest in Eccle- 
sia Dei deficere, quia custodes fidei ex divina institutione 
sunt etiam doctores fidei , et quia ex suavi divina provi- 
dentia ad custodiam depositi elementum humanum requi- 
ritur sub assistentia Spiritus Saneti eo ipso, quod Ecclesia 
non perpetuis novis revelationibus et proprie dicta inspi- 
ratione, sed per assistentiaim Spiritus Saneti regitur (de 
Tradit. th. XXV .). 

Corollarium 2. Rationalistae omnium diversissimarum 
classium fidem, quae sit assensus propter auctoritatem Dei 
revelantis , nullam possunt admittere, cum ipsum funda- 
mentum, revelationem scilicet, negent. Quando igitur ni- 
hilominus multi sunt in commendanda fide religiosa, eius 
notionem essentialem necessario pervertunt. Distinguunt illi 
fidem prout est in vulgo hominum, tamquam cognitionem 
religiosarum veritatum sub involucris symbolicis citra co- 
gnitionem scientificam et ideo in infimo gradu; tum fidem 
rationalem quam alii appellant metaphysicam, prout est in 
hominibus doctis ac philosophis fides iam eliquata et ele- 
vata ad scientiam. Cum ergo fides haec cui soli puram ve- 
ritatem attribuunt, nan sit aliud quam scientia rerum di- 
vinarum ad religionem pertinentium , pro diversa ratione 
qua religionem et divinorum scientiam declarant, etiam 
alias atque alias tradunt definitiones fidei religiosae. Ratio- 
nalistis speculativis non alia fides est in sua plena veritate, 
quam scientia speculativa ; unde pantheistis suprema per- 
fectio religionis et ultima eliquatio fidei in eo est , quod 
homo se ipsum scit identicum cum Deo. Kantiani fidem 
non aliam agnoscebant, quam idearum religiosarum (mora- 
lium) approbationem propter ezigentiam practicam, ut homo 
servet suam propriam dignitatem. Qui dicuntur Pietistae, 
fidem constituunt in religioso quodam anini sensu vel in- 
teriori sensibili experientia, quae ad caecum quendam in- 
stinctum revocatur, sive eam derivent fanatice a Spiritu . 
Sancto (Methodistae, Quakeri etc.), sive eam rationalistice 
reponant in vago quodam sensu dependentiae, qui cum ra- 

tionali natura cohaerens dicitur esse unica essentialis nota 
verae religionis (Schleiermacher). Rationalistae qui vulgares 
appellantur, fidem generatim dicunt mentis assensum in 
obiectum, quod non immediate in se sed mediate ex demon- 
stratione verum intelligitur; unde fidem religiosam decla- ` 
rant esse persuasionem rationis de rebus divinis (Wegschei- 
der Instit. S. 2. et alii plurimi). 

Ab his quoad ipsam fidei notionem parum differt doctri- 
na Georgii Hermes. Is enim omnem firmam persuasionem ra- 
tionibus cogentibus theoreticis vel practicis inductam dicit 
esse fidem proprio sensu. « Exclusá falsá credulitate, inquit, 
etiam illà quae per accidens verum credit, sed secundum 
rationem non minus reprehensione digna est, fidei definitio 
haec esse debet: fides est in nobis status certitudinis seu 
persuasionis de veritate rei cognitae, in quem statum indu- 
cimur per necessarium assensum rationis theoreticae vel per 
necessarium consensum rationis practicae. Haec fides ratio- 
nalis est finis supremus totius philosophiae, unica vera 
norma hominis in hae vita, et conditio necessaria ad eius 
elevationem » (Hermes Introduct. philos. in theolog. p.269.). 

Alii recentiores cognitionem immediatam veritatum, quae 
non deductae sint ae demonstratae ex principiis saltem lo- 
gice prioribus, fidem appellant. Ordine inverso alii (nomi- 
natim Güntheriani) eodem nomine fidei significant cogni- 
tionem causae ex effectu , fundamenti ontologici ex phae- 
nomenis, ontologice prioris ex posteriori; nempe quae ab 
ipsis fides dicitur, non aliud est quam scientia a posteriori. 
Huiusmodi cognitionem causae ex effectu, ubi pro obiecto 
habet veritates religiosas, putant esse fidem eam, qua fi- 
deles nominamur et sumus. Ita unus ex illis (in Lexico 
Ecclesiastico Friburg. T. IV. p. 522.). « Quid est fides 
sensu sublimissimo ? Fides est apprehensio eorum, quae 
` phaenomenis et experientiae substant. Christianus cognoscit 
et cred:t Dei existentiam, dum in universo eius maiestatem 
et divinitatem conspicit. » Atqui haec certe non est virtus 
fidei christianae; imo cognitio causae ex effectibus ipsis 
supernaturalibus, formaliter ut est illatio rationis, non est 
fides proprie dieta; sed pertinet sub una ratione ad scien- 

tiam, sub alia ratione ad motiva credibilitatis, et iterum 
sub alia ad fundamenta fidei (Tract. de Deo th. VIII.). 

In hisce omnibus theoriis obiectum formale fidei divinae, 
quae nempe assensus est propter auctoritatem Dei revelan- 
tis, tollitur ei substituendo obiectum formale scientiae. Hoc 
autem ipso essentialis ratio fidei proprie dictae, quae vir- 
tus est theologica, omnino pervertitur, et pro christiana 
inducitur fides philosophica, si illam scientiam improprie 
et ex aliqua analogia fidem appellare placet. Vide Conc. 
Vatican. Constit. de Fide cap. 3. can. 2. 

Est quidem inter duplicem modum cognitionis, quam di- 
ximus ab his recentioribus fidem appellari, et inter fidem 
proprie dictam analogia aliqua, quae causa esse potuit per- 
mutationis nominis. Quoad modum priorem enim, ubi intel- 
lectio immediata veritatis nomine fidei appellatur , aliqua 
analogia in eo est, quod sicut veritas immediate evidens, 
ita veritas verbi Dei non demonstratur ex alio principio 
ontologice priori. Hoc sensu a Clemente Alexandrino fides 
dicitur « gratia ex indemonstrabilibus deducens ad princi- 
pium universorum » Strom. 1. II. p. 864; 1. VII. p. 767. 772. 
cf. inter Opp. s. Basil. comment. in Ps. 115. n. 1. Modus 
alter, cognitio nempe causae ew effectibus comparari potest 
cum fde, quod sicut substantia ut principium ontologicum 
se manifestat in suis phaenomenis et operationibus, atque 
ex his manifestationibus eam intelligimus (5x «ov oatwop.cvov 
to voougevov) of. S. Th. 2. 2. q. 8. a. 1; ita Deus se suam- 
que veritatem manifestat in verbo auditus fidei, et ex hoc 
Deum cognoscimus. Porro sicut cognitio substantiae ex suis 
phaenomenis est directa et secundum quid immediata, quan- 
tum pro praesenti conditione fieri potest; in comparatione 
tamen cum intuitione substantiae in se ipsa, est cognitio 
imperfecta et mediata: ita cognitio per fidem in compara- 
tione cum cognitione Dei ex creaturis est magis directa et 
immediata, in comparatione autem cum visione intuitiva 
est et ipsa mediata et imperfecta « per speculum in aenig- 
mate » 1. Cor. XIII. 12. At huiusmodi analogiae non tol- 
lunt eagentiale discrimen inter fidem et rationalem cogni- 
tionem causae ex effectu, secundum obiectum formale; quod 

diserimen multo etiam maius est, si fides formaliter qua- 
tenus est supernaturalis, conferatur cum cognitione natu- 
rali, de qua re nune non est dicendi locus. Nomen itaque 
fidei non univoce sed solum analogice commune censeri pot- 
est utrique cognitionis modo. 


CAPUT III. 
DE NECESSITATE FIDEI TUM GENERATIM SPECTATAE 
TUM SPECIATIM FIDEI DIVINAE. 


Potest spectari a) necessitas fldei sive in communi et 
abstrahendo a specifica ratione fidei humanae aut divinae 
sive speciatim fidei divinae, universim in ordine ad cogni- 
tionem cuiusvis veritatis. b) Singillatim considerabimus 
necessitatem fidei, quae asseritur inclusa in necessitate ab- 
soluta institutionis socialis et doctrinalis ad explicandum 
usum rationis, et quae fides ultimatim ad primitivam Dei 
revelationem revocanda sit. c) Potissimum considerationem 
postulat necessitas fidei divinae ac proinde revelationis , 
qua continetur fidei obiectum , tamquam medii ad assecu- 
tionem ultimi finis hominis in hoc praesenti ordine super- 
naturalis elevationis. d) Huic doctrinae connectitur quae- 
stio altera de necessitate revelationis et fidei ad hominis 
finem naturalem assequendum pro hypothesi, quod humana 
natura non esset elevata ad finem supernaturalem. Tota 
vero haec disquisitio pertinet ad designandos generatim li- 
mites humanae rationis, ne vires negemus quae revera ei 
insunt, et sine quibus fides ipsa consistere non posset; et 
ne ex parte altera ei adscribamus vires confictas , quibus 
necessitas et beneficium revelationis ac fidei labefactaretur. 
Non sane nobis propositum est hoc compendio argumentum 
amplissimum pro dignitate tractare; sed principia solum 
indicasse contentis nobis esse licebit. 


I. De asserta a quibusdam necessitate fidei 
in communi et nominatim fidei in revelationem relate 
ad totum ordinem nostrarum cognitionum. 


Ad hane priorem quaestionem quod spectat, prorsus re- 
pugnat, primam cognitionem velut fundamentum totius cer- 
FBANZELIN, 88 

titudinis esse cognitionem fidei; nullus enim potest esse 
assensus fidei, quin in mente praevertat sin minus tempore 
saltem ratione prius intellectualis cognitio plurium veri- 
tatum, quae non sit per assensum ex motivo externo au- 
otoritatis in testante, sed omnino sit per assensum ex in- 
irinsecus perspecta veritate vi insiti luminis; huius autem 
principii negatio accommodata est ad omnem certitudinem 
et fidem ipsam labefactandam. 

1. Profecto fides non est assensus in veritatem credi- 
tam ex perspecta interna ratione, et multo minus assensus 
in veritatem notam per se et immediata sui manifestatio- 
ne; sed est essentialiter et ex formali sua ratione assensus 
mediatus in veritatem propter veritatem aliam fundamenti 
instar praecognitam, propter praecognitam scilicet aucto- 
ritatem testimonii. Unde necessario quemvis et ergo etiam 
primum assensum fidei praevertunt in mente multiplices 
intellectuales conceptus seu ideae requisitae ad intelligen- 
dum aliquatenus sensum testimonii, tum cognitio certa au- 
etoritatis testantis, et cognitio certa existentiae testimonii, 
ut paulo ante dictum est. « Nemo credit aliquid, nisi prius 
cogitet esse credendum » Augustin. de Praedest. SS. c. 2. 
« Quamvis nisi aliquid intelligat, nemo possit credere in 
Deum , tamen ipsa fide qua credit, sanatur ut intelligat 
ampliora » Id. in Ps. CXVIII. serm. 18. n. 8. « Etiam cre- 
dere non possemus, nisi rationales animas haberemus.... Si 
rationabile est ut ad magna quaedam, quae capi nondum 
possunt, fides praecedat rationem, procul dubio quantula- 
cumque ratio quae hoc persuadet (ut credamus), etiam ipsa 
antecedit fidem » Id. ep. 120. n. 3. Nempe « fides non habet 
inquisitionem rationis naturalis demonstrantis id quod cre- 
ditur; habet tamen inquisitionem quandam eorum, per quae 
inducitur homo ad credendum; puta quia sunt dicta a Deo 
et miraculis confirmata » S. Th. 2. 2. q. 2. a. 1. ad 1. 

Si quis forte exciperet, illam praevertentem cognitio- 
nem auctoritatis testimonii esse ipsammet cognitionem fidei, 
aequivocatio dilucidanda esset. Poterit dici cognitio fidei, 
quatenus tamquam fundamentum supponitur et ita ut ele- 
mentum necessarium ingreditur omnem assensum fidei; at 

non potest esse per se cogn?tio fidei formaliter, h. e. assen- 
sus propter cognitam auctoritatem alterius testimonii, quin 
ultimo tandem sistendum sit in cognitione ex intrinsecus 
intellecta ratione. Quaero enim, si auctoritatem testimonii A 
credis et suscipis propter auctoritatem testimonii B, quo“ 
modo cognoscis hanc auctoritatem ? an ex cognita ratione 
interna? Tum habeo, quod contendo. An propter auctori- 
tatem tertii testimonii C? Tum eadem redibit quaestio, et 
progressus erit in infinitum. Hoc autem ipso evidens est, 
nullius testimonii auctoritatem fore certo cognosoibilem , 
eodem prorsus modo, quo in singulis entibus contingentibus 
cuiuscumque seriei nulla est ratio sufficiens existentiae, nisi 
perveniatur ultimo ad ens necessarium. Est ergo evidens, 
non posse affirmari primam cognitionem esse cognitionem 
fidei propter auctoritatem testimonii, quin fundamentum 
ipsum fidei subtrahatur (1). Eadem argumentatio recurrit 
in quaestione, quomodo certo cognoscatur existentia testi- 
monii, et undenam originem habeant praecognitiones ne- 
cessariae ad intelligendum sensum cuiusvis proindeque et- 
iam primi testimonii. 

Haee ratio omnino evidens et ineluctabilis est, saltem 
quamdiu agitur de fide solum naturali. Nihilominus ad eam 
eludendam invenerunt aliqui novam theoriam de cognitione 
immediata. Dixerunt scilicet, primam cognitionem esse uti- 
que per fidem, non tamen esse ex praecognita auctoritate 
testimonii, sed ex quodam animi instinctu, quod quidem 
negotium obscurissimum docto vocabulo appellarunt cogni- 
tionem immediatam. At ille assensus in verum vel est ex 
perspectione veritatis in se ipsa, tum ea non erit fides pro- 
prio sensu, de qua agitur, sed cognitio immediata veritatis 


(1) Haec labefactatio fundamentorum fidei certe praeparatur sen- 
tentiis, cuiusmodi sunt sequentes. « Toute certitude repose sur la foi; » - 
«la certitude n'est qu'une foi pleine dans une autorité infaillible » 
Lamennais Essai sur l'indifférance etc. T. II. p. 41. 132. 184. 225. « Le 
principe d'autorité ou de foi étant la base de la certitude même, la 
raison de chacun ne peut exister, que par l'adhésion á ce principe. Ce 
n'est pas la foi qui nait de la raison, c'est la raison qui nait de la 
foi » Gerbet Doctrines philos. sur la certitude p. 70. 

per se notae lumine intellectus (cap. II. 8. I.), nec opus est 
alio animi instinctu; vel si dicitur assensus esse, quin ve- 
rum ulla ratione interna vel externa sese intellectui ma- 
nifestet ut veruin, huiusmodi assensus esset utique ex in- 
stinctu eximie caeco, sed nec fides esset (quamvis Iaoco- 
bius hoe nomine illum assensum appellaverit), nec ulla veri 
cognitio, multoque minus cognitio certa (cap.I. S8.II.). Perin- 
de absurdum est, si dicitur esse assensus in rem testimonio 
propositam, ex caeco tamen instinctu, quin cognoscatur cre- 
dibilitas et veritas testificationis (scientia et veracitas in 
testante) (1). Sane talis assentiendi modus indifferenter se 
habet ad verum et ad errorem propositum, nec potest esse 
ullatenus certus seu necessario nexus cum veritate. Proinde 
quomodocumque concipias assensum fidei (saltem quamdiu 
agitur de assensu naturali rationis), cui non supponatur 
aliqua cognitio certa ex interna veri ratione sese mani- 
festante intellectui, cognitio videlicet saepe iam commemo- 
rata auctoritatis testimonii, certitudo cognitionis fidei con- 
sistere non potest; et quando talem fidei cognitionem nullo 
certo nixam fundamento ponunt ut fundamentum vel ne- 
cessariam conditionem omnis certitudinis, haec ipsa sub- 
vertitur (2). 

2. Aiunt alii, fundamentum fidei esse certissimum ipsam 
revelationem Dei infinitae veritatis; hane enim fidem se 
ponere ut fundamentum omnis certitudinis. At a) iuxta hanc 
doctrinam revelatio positiva et fides in illam dicenda esset 


(1) « Il faut que la verité se donne elle méme à l'homme... Quand elle 
se donne, il la reçoit; voila tout ce qu'il peut; encore faut-il qu'il la 
recolve de conflance, et sans exiger qu'elle montre ses titres; car il n'est 
pas méme en état de les vérifier » Lamennais Pensées diverses p. 488. 

(2) « L'évidence méme emprunte sa force du témoignage, par lequel 
nous nous assurons que l'évidence affecte les autres hommes de la même 
manière que nous et à l'égard des mêmes objects »; « y a-t-il quelque 
chose? toute raison humaine est impuissante à résoudre cette question » 
Id. Pensées p. 485. 491. « Soutenir que chaque homme (consideré isole- 
ment) a en soi méme la certitude rationnelle de son existence, c'est dé- 
clarer qu'on adopte la philosophie Cartésienne avec toutes ses consé- 
quences. C'est se rejeter dans les inconvenients, les contradictions, les ab- 
surdités inhérentes à cette philosophie » Id. Défense de l'Essai etc. p. 193. 

complementum absolute necessarium humanae rationis, quo 
haec compleatur et reddatur idonea ad suas naturales fun- 
etiones; in hoc autem principio continetur radix confusionis 
ordinis naturalis et supernaturalis. b) Quaero, quomodo 
certo cognoscatur auctoritas Dei revelantis et existentia 
revelationis? Veritas enim formaliter est in intellectu; nec 
de obiecto quidquam affirmare possumus, nisi quatenus est 
cognitum. Si certo cognoscitur auctoritas revelationis ex 
rationibus internis sese manifestantibus intellectui , non 
ergo prima cognitio ac fundamentum omnis certitudinis est 
vel esse potest fides formaliter accepta, quae est assensus 
propter testimonium ; si ea auctoritas revelationis cognosci- 
tur per aliam revelationem, redibit eadem quaestio, donec 
sistatur in cognitione aliqua ex rationibus internis, ut su- 
perius declaratum est. 

Verum reponunt, si ita est, certitudo reducitur ad cogni- 
tionem subiectivam, nec iam Deo sed sibi ipsi homo credit. 
Haec difficultas est argumentum perturbationis omnium no- 
tionum. Certitudo formaliter est in cognitione, cognitio au- 
tem est actus vitalis intellectus; adeoque repugnat certitudo 
formalis, quae non sit subiectiva, h.e. quae non sit in subie- 
cto cognoscente; at certitudo simpliciter non est, nisi qua- 
tenus firmus assensus respondet dignitati obiectivae ratio- 
num postulantium firmitatem assensus; adeoque certitudo 
subiectiva respondens cognitae auctoritati divini testimonii 
est certitudo fidei, de qua agitur. Non autem est certitudo 
mere subiectiva, quam non nos admittimus, sed adversarii 
admittere coguntur, si asserunt firmum assensum in te- 
stimonium absque cognitione rationum obiectivarum, qui- 
bus veritas testimonii sese intellectui manifestet (cap. I. 
S. II.). Porro hominem credere sibi ipsi est locutio absurda 
ex eo derivata, quod certitudo formalis et reflexa cognitio 
certitudinis confunditur cum motivo seu formali obiecto as- 
sensus. In omni cognitione certa utique homo ipse cognoscit 
cum certitudine, et potest reflexe cognoscere hanc certitudi- 
nem; nemo autem credit vel credere potest nisi alteri, cum 
credere propria significatione nihil sit aliud, quam assensum 
praestare propter auctoritatem cognitam alterius testantis. 

9. Postremo dici posset, non naturalem sed supernatu- 
ralem fidem esse illud fundamentum omnis certitudinis; in 
hac autem fide ipsum infusum lumen fidei determinare in- 
tellectum ad assensum in veritatem revelatam, et ideo non 
requiri praeviam cognitionem rationum postulantium assen- 
sum. At a) si hoc modo supernaturalis fides constituitur ne- 
cessarium fundamentum omnis certitudinis, eo ipso asseri- 
tur talis fides naturae rationali debita, atque adeo naturalis, 
non supernaturalis. Cum vero fides supernaturalis sit fun- 
damentum et radix totius supernaturalis iustitiae (Conc. 
Trident. sess. VI. cap. 8.), ex illa doctrina consequitur 
subversio totius ordinis vere supernaturalis ac indebiti. 
b) Quoniam tamen verbis saltem appellatur fides supernatu- 
ralis, dicimus assensum huiusmodi absque cognita ratione 
postulante assensum non posse esse supernaturalem , quia 
imprudens est. Quamvis enim lumen fidei possit supplere, 
quod in modo proponendi obiectum per accidens forte deest, 
dummodo cognitio rationum praecedat hic et nunc exclu- 
dens formidinem prudentem (cap. II. S. III.), non tamen 
lumen fidei potest concurrere ad assensum, quin obiectum 
ut credibile manifestetur. c) Imo assensus fidei absque co- 
gnitione formalis obiecti, et absque cognitione aliqua qua 
percipiatur verus sensus obiecti materialis, est impossibilis. 
« Sequeretur enim , inquit Suarez, fidem (habitum fidei ) 
non praebere assensum rationali et intellectuali modo sed 
per modum naturalis agentis, quod nee dici nec cogitari 
potest; quomodo enim intellectus praebebit assensum, nisi 
videat et cognoscat aliquod sufficiens motivum assentiendi?» 
de Fide disp. III. sect. 3. n. 2. Unde d) lumen fidei adeo 
non ordinatur ad excludendam necessariam cognitionem 
obiectivarum rationum (auctoritatis Dei et Dei revelantis), 
ut imo detur et necessarium sit ad supernaturalem eleva- 
tionem et confortationem cognitionis earundem rationum. 
Vide Conc. Vatican. Constit. de Fide cap. 3. can. 8. 

II. De necessitate fidei, quae dicitur inclusa 
1n necessitate institutionis soctalis. 


Omnem nostram cognitionem saltem ordinis metaphy- 
sici , theologici, ethici-ex fide suscipi vel tamquam ultimo 
fundamento necessario fidei inniti, contenderunt aliqui pro- 
bare ex illa opinione, quae absolutam statuit necessitatem 
institutionis et eruditionis in societate humana ita, ut sine 
hac institutione homo perpetuo et necessario maneret expers 
omnium huiusmodi idearum et cognitionum, atque ita de- 
stitutus usu rationis (1). Pleniore disputatione de his sen- 


(1) Sacra Congregatio Indicis anno 1843. et 1844. in Theodicea et in 
Logica Professoris Lovaniensis cl. Gerardi Ubaghs « emendandas iudica- 
vit » propositiones nonnullas, quod mandatum deinde Congregationes 
S. Officii et Indicis coniunctim conflrmarunt annis 1864. et 1866. (vide 
tract.: de Traditione p. 1832. s8qq.). Inter eas propositiones huc maxime 
pertinent sequentes. « Haud posse nos in cognitionem cuiusvis externae 
metaphysicae veritatis venire (nempe quae respiciat ea quae sub sensus 
nostros non cadunt), absque alterius instructione, ac im ultima analysi 
absque divina revelatione. » « Probationes existentiae Dei reduci ad 
quandam fidem aut fundari in hac fide, qua non tam videmus quam 
credimus, seu naturaliter persuasum nobis est, ideam hanc esse fidelem, 
id quod evidentia mere interna cernere non possumus. » « Veritatem 
internam immediate cognoscere possumus, externam non sine interposita 
Jide.» « Necesse est, ut institutio aliena nobis manifestas faciat veritates, 
quae nec merae animi affectiones sunt, neo sub sensus nostros externos 
, cadunt.» Vide Revue des sciences écclésiastiques T. X. p. 568; T. XI. 
p. 184; T. XII. p. 168. 

Ut in contextu distinctius intelligi possit doctrina auctoris, descri- 
bam aliqua ex Theodicea ed. 8. 1852, ubi recentiora systemata ontologismi 
(ut vocant), idearum innatarum , traditionalismi simul coniunguntur. 
« Idea Dei est illud lumen intelligibile menti nostrae semper praesens, 
quo fit ut Deus & nobis cognosci possit, etiamsi non semper cognoscatur... 
Nobis haec idea Deus ipse esse videtur menti nostrae numquam non prae- 
gens, etsi non semper notus (cf. Propos. 1. inter prohibitas 18. Sept. 1861. 
et descriptas in nostro tract. de Deo th. XXIV.)... Cognitio seu notitia Dei 
est actus mentis, quo sibi insitae Dei ideae vere conscia flt. Ut Dei co- 
gnitio in nobis aperta gignatur, aeque ae ut rationis usus acquiratur , 
hae conditiones necessariae sunt: 1°. ut Dei idea nobis insita wit; 2°. nt 
aliquot rerum sensibilium perceptiones habeamus; 3°. ut ope instructionis 
excitemur ad mentem elevandam a rebus sensibilibus ad ideas, quae su- 
pra sensus sunt, utque mens ita excitata sua ipsius alacritate ad ideam. 

tentiis ad psycho'ogiam remiss&, ubi de origine idearum 
agitur, nobis ad praesentem scopum sufficiet declarare mu- 
nus institutionis ordinatae ad cognitionem veri em rationi- 


Dei sibi insitam attendat, eam distincte percipiat atque ita Deum vere 
cognoscat. Cum porro huiusmodi instructio vera primaevae revelationis 
continuatio sit, et sicut nos instructione ita primi homines divina reve- 
latione indiguerint , ut ad Dei notitiam pervenirent; hoc sensu revela- 
tione divina homini opus esse dicimus, ut ad veram Dei cognitionem 
pertingat.... Homini mente sano naturaliter certum fit Deum esse, hoc 
ipso quod huius ideam aperte percipit... Ratio autem qua tunc vere du- 
citur et nititur, etsi eam nondum reflexe advertat, ipsa illa est intuitio 
divinae ideae, quam videt et agnoscit, at non distinguit; sicut etiam 
fleri potest, ut lumen physicum vere intueamur et reflexa cogitatione 
non distinguamus. (Quomodo cl. auctor non intellexit, fieri quidem posse 
ut quod sensibus videmus, mente non cogitemus; sed fieri nullo modo 
posse, ut aliquid mente videamus, et idem tamen non cogitemus?) Ita- 
que haec naturalis nostra de Deo institutio vera et proprie dicta cer- 
titudo est, certitudinem philosophicam antecedit, atque hnius fundamen- 
tum seu rationem vere continet. Haec enim posterior certitudo , quae 
argumentis philosophicis ad scientiae regulas exactis perficitur, tunc 
tantum in nobis oritur, quum mediate cogitando et scientifice ratioci- 
nando eo pervenimus, ut rationum momenta, propter quae Deum esse 
iam naturaliter eredebamus, si ita loqui licet, recogitemus et recogno- 
sScamns... Deum esse philosophice probare seu demonstrare non possumus 
aliter quam idoneis verbis exponendo ea rationum momenta, quibus is 
nititur, cui naturaliter certum est Deum existere..... Aliud igitur est 
primam rei cuiusdam notitiam aequirere, aliud rem quomodocumque 
cognitam probare. Prius si de Deo agitur, sine ullo institutionis atque 
adeo divinae revelationis auxilio a nobis fieri nom posse censemus (et 
proinde censet etiam auctor, ut mox patebit, nullam supersensibilem 
veritatem quae sub experientiam non cadit, sine revelatione cognosci 
posse); posterius, ubi prima illa notitia acquisita iam est, non invo- 
cata revelationis auctoritate fieri posse existimamus (i. e. ad cognitio- 
nem quam ope revelationis acquisivimus reflectere, et ratíonum momen- 
ta, quae sunt revelatio et divinae ideae seu Dei ipsius intuitio, idoneis 
verbis exponere possumus sine nova revelatione)..... Haec idea, quae 
ipsa entis vere infiniti idea est, nulli posterior aut inferior dici potest, 
siquidem in nulla alia tamquam generaliori includitur nec ex ulla alia 
tamquam priori consequitur, Sed contra omnium idearum realium ipsa 
maximae comprehensionis et ordine prima est, a cuius veritate pendet 
veritas omnium aliarum, seu quidquid veri in quibusvis aliis depre- 
henditur, proindeque ipsa veritas omnium prima dici stricte debet 
(committitur nempe nota illa confusio ordinis ontologici cum ordine 


— 601 — 
bus internis, quam brevitatis causa dicemus scientiam, hu- 
iusque institutionis discrimen a traditione, qua proponitur 
obiectum credendum propter. auctoritatem testimonii, cui re- 
spondet fides. 

]. Institutio quaevis, seu quae extrinsecus fit veritatis 
propositio, vires intelligendi subieotivas non efficit sed sup- 
ponit. At vero, respondent adversarii, institutio necessaria 
est ad vires rationis humanae expliecandas; sine institutione 
enim, ut constat experientia, homo numquam pervenit ad 
usum rationis. Sit ita; quaero iam, quid sibi vult, hominem 
habere usum rationis? Puto non aliud, quam quod suppo- 
sita sana harmonia facultatum cognoscitivarum eius intel- 
lectus iam informatus est sufficienti amplitudine idearum 
et veritatum (iudiciorum in habitu), quibus pro vi insita 
rationis recte uti possit, atque ex iis progredi ad veritates 
alias cognoacendas. Quod ergo institutio, sive connaturalis et 
communis in societate humana sive artificialis et scientifica, 
necessaria esse dicitur ad explicandum usum rationis, non 
potest significare aliud, nisi quod institutio necessaria est ad 
acquirendam sufficientem amplitudinem idearum et cogni- 
tionum veri (seu iudiciorum). Institutio ergo considerari 
debet in ordine ad aequirendas ideas seu conceptus intel- 
lectuales, et in ordine ad formanda iudicia seu cognoscen- 
das relationes idearum et obiectorum quae ideis exhibentur. 

a) Ideae formari non possunt nisi ab ipso intellectu vi 
sua insita ex obiectis ei logice praesentibus, h. e. cognosci- 
biliter exhibitis (1). Institutio ergo ad formandas ideas non 


logico)... Hinc sequitur, 1°. eam veritatem primum rectá seu immediate 
percipi debere, quia veritas prima, non derivata est; sequitur 2°. oan- 
dem eo apertius certo veram esse, quod sine ipsa nihi? aliud verum esse 
attt philosophice probari queat, aut alterius veritatis ratio reddi possit 
(cf. Propos. 2. inter prohibitas 18. Sept. 1861.); sequitur 3°. argumenta 
philosophica quae ratiocinando et inferendo procedunt, huius veritatis 
certitudinem non gignere sed vere confirmare » l. c. p. 10. 11. 12.28. 24. 

(1) Non posse formari aio ideas nisi operatione intellectus prae- 
scindendo ab hypothesi, quod Deus ideas actuales vel habituales iam 
ad usum expeditas menti infunderet, ad quas acquirendas sane iam nulla 
institutione opus esset. Si qui vero ideas sic dictas innatas admittunt, 
quae ab aliis aliter sed ab emnibus obscurissime describuntur, parvi 

aliud potest conferre, quam quod apto modo facultatibus 
cognoscitivis obiecta exhibeat, primum quidem ea quae ca- 
dunt sub experientiam, deinde vero formatis ab insita vi 
intellectus illorum conceptibus intellectualibus, et hoc ipso 
perspectis iam relationibus et formatis ab intellectu sponte 
sua iudiciis ac primis principiis, apta connexione cum prae- 
eognitis repraesentet cognoscibiliter intellectui obiecta alia, 
etiam quae nulli subsunt experientiae, ut sua vi intellectus 
eorum ideas concipiat. In summa totum negotium institutio- 
nis in concipiendis ideis unice revocatur ad aptam obiecto- 
rum exhibitionem. Non igitur ex auctoritate testimonii ac 
proinde non per actualem fidem idea concipitur aut concipi 
potest; sed intellectus vi sua naturali vel supernaturaliter 
elevatà format conceptum ex obiecto sibi repraesentato. 

Dantur quidem obiecta, quae sola revelatione divina 
exhibentur intellectui, et ad quorum apprehensionem num- 
quam pervenisset sine revelatione: attamen apprehensionem 
simplicem, qua nihil affirmatur vel negatur, intellectus non 
format ew auctoritate revelationis; sed dum per revelatio- 
nem obiectum in connexione cum aliis ideis et cognitioni- 
bus iam praehabitis exhibetur, aliquem format analogum 
conceptum ipsius obiecti exhibiti. Ita formamus ideam ali- 
quam e. g. de generatione Filii Dei, de processione Spiritus 
Sancti, de persona constituta per relationem, de natura hu- 
mana unita Verbo secundum hypostasim etc. « Intellectus 
nostri duplex est operatio, una qua format simplices rerum 
quidditates, ut quid est homo vel quid.est animal; in qua 
quidem operatione non invenitur verum per se nec falsum, 
sicut nec in vocibus incomplexis. Alia operatio intellectus 
est, secundum quam componit et dividit affirmando et ne- 
gando; et in hac iam invenitur verum et falsum sicut et 
in voce complexa (in propositione), quae est eius signum. 
Non autem invenitur credere in prima operatione, sed in 
secunda; credimus enim vera et discredimus falsa » S. Th. 


de Verit. q. 14. a. 1. 8. 


refert ad praesens negotium; ad eas enim excitandas requiruntur omnia, 
quae nos dicimus sufficere ad formandas ideas. 

Est igitur prorsus evidens, institutionem et doctrinam 
externam quoad formationem idearum non posse ita se ha- 
bere, ut ideae concipiantur per fidem seu per assensum 
propter auctoritatem , cum ibi nullus adhue sit assensus; 
sed institutionem pertinere unice ad aptiorem obiecti exhi- 
bitionem. | 

b) In ordine ad iudicia seu ad cognitionem veritatum - 
proprie dictam, quam altero loco posuimus, institutio pot- 
est se habere dupliciter; potest videlicet tendere ad inge- 
rendam scientiam vel ad provocandam fidem. Hic alter mo- 
dus propositionis ac institutionis locum utique habet in 
quam plurimis obiectis nostrae cognitionis, quae nonnisi 
fide vel divina vel humana novimus; sed nec est nec potest 
esse universalis quoad universas ac nominatim quoad eas co- 
gnitiones veritatis, quae fidei necessario supponuntur velut 
eius fundamenta eamque praecedunt, ut superius satis de- 
monstratum est. In propositione vero ac institutione ad 
scientiam veritatum omnia eadem valent, quae diximus de 
institutionis munere relate ad concipiendas ideas. Totum 
seilicet negotium consistit in apta veri exhibitione ad in- 
tellectum, ut vi sua propria verum perspiciat ex rationi- 
bus intestinis. | 

2. Possumus hane institutionem tam relate ad ideas 
quam ad scientiam veritatum considerare distinctius, ut 
perficitur rebus vel signis. Quatenus perficitur rebus, non 
est aliud quam obiectorum sensibilium et signorum natu- 
ralium (horum enim eadem est ratio ac rerum), repraesen- 
tatio ad sensus, ut vis insita intellectus conceptus formet 
intellectuales et prima quaedam iudicia ac principia; qua 
in institutione, si tamen hoc nomine appellanda est, au- 
ctoritas et fides nullam habet partem, non secus ac quando 
obiecta exhibentur per sese nemine monstrante. 

Institutio proprie dieta tum incipit, quum iam signis 
utitur arbitrariis, inter quae primum locum tenent verba 
et verborum contextus (sermo scilicet). De hac proprie dicta 
institutione sequentia sunt manifesta. 

a) Repugnat, institutione per signa arbitraria, cuius- 
modi praeprimis sunt verba, concipi primas ideas et pri- 

mas cognitiones intellectuales. Nisi enim mens disoentis 
i&m informata sit pluribus conceptibus intellectualibus et 
cognitionibus veritatum, signa arbitraria (e. g. vocabula) 
non erunt ei signa formaliter sed res tantummodo, sonus 
inquam. «Cum primum istae duae syllabae, cum dicimus 
caput, aures meas impulerunt, tam nescivi, quid signifi- 
carent, quàm cum primum audirem legeremve saraballas 
(Dan. III. 27.). Sed cum saepe diceretur caput, notans at- 
que animadvertens, quando diceretur, reperi vocabulum 
esse rei, quae mihi iam erat videndo notissima. Quod prius- 
quam reperissem, tantum mihi sonus erat hoe verbum; si- 
gnum vero esse didici, quando cuius rei signum esset in- 
veni, quam quidem, ut dixi, non significatu sed aspectu 
didiceram. Itaque magis signum re cognita, quam signo 
dato ipsa res discitur» s. Aug. de Magistro n. 38. Lege 
ibi reliqua. 

b) Cum mens iam novit rationem signi, et quid verba 
audita significent, adeoque plures ideas iam praehabuit, et 
plurium veritatum ac principiorum intellectione instructa 
est, oratio ordinata ad ingerendam scientiam tantum potest 
in connexione cum veritatibus iam praecognitis discenti 
exhibere per signa nota veritates alias modo apto, ut eius 
intellectus has alias veritates ex illis praecognitis et.ex 
rationibus intestinis perspiciat. Institutione igitur per verba 
quae sit ad scientiam directa, nihil aliud efficitur nisi apta 
exhibitio veri in connexione cum veritatibus praecognitis; 
lumen autem intellectus a Deo datum, eonservatum, adiu- 
tum (naturali vel supernaturali concursu) veritatem ex in- 
tima ratione perspicit. Ergo hac institutione nec primae 
ideae et primae veri cognitiones acquiri possunt, sed illae 
tamquam fundamentum aut conditio necessaria ei suppo- 
nuntur; nec scientia, ad quam institutio iuvat, auctoritati 
innititur aut rationem habet fidei. 

De tota hac re subtilissime disputat s. Augustinus 1. c. 
n. 98. sqq., cuius sensum explicatum habes apud doctorem 
Angelicum. « In scientiae acquisitione eodem inodo docens 
alium ad scientiam ignotorum deducit inveniendo, sicnt si 
aliquis deducit se ipsum in cognitionem ignoti. Processus 

autem rationis pervenientis ad cognitionem ignoti in inve- 
niendo est, ut principia communia per se nota applicet ad 
determinatas materias, et inde procedat in aliquas parti- 
culares conclusiones et ex his in alias. Unde et secundum 
hoc unus alium docere dicitur, quod istum discursum ra- 
tionis quem in se facit ratione naturali, alteri exponit per 
signa; et sic ratio naturalis discipuli per huiusmodi sibi 
proposita sicut per quaedam instrumenta pervenit in cogni- 
tionem ignotorum... Cognitio rerum in nobis non efficitur 
per eognitionem signorum sed per cognitionem aliquarum 
rerum magis certarum scilicet principiorum, quae nobis 
per aliqua signa proponuntur et applicantur ad alia, quae 
prius erant nobis ignota simpliciter, quamvis nota secun- 
dum quid (in principiis praecognitis).... In discipulo descri- 
buntur formae intelligibiles, ex quibus scientia per doctri- 
nam accepta constituitur, immediate quidein per intellectum 
agentem (discipuli) sed mediate per eum qui docet. Pro- 
ponit enim doctor rerum intelligibilium signa, ex quibus 
intellectus agens accipit intentiones intelligibiles et de- 
scribit eas in intellectu possibili (1); unde ipsa verba do- 
ctoris audita vel visa in scripto, hoe modo se habent ad 
causandam scientiam in intellectu, sicut res quae sunt ex- 
tra animam... Quod aliquid per certitudinem sciatur, est 
ex lumine rationis divinitus interius indito, quo in nobis 
loquitur Deus, non autem ab homine exterius docente, nisi 
quatenus conclusiones in principia resolvit nos docens; ex 
quo tamen nos certitudinem scientiae non acciperemus, niei 
inesset nobis certitudo principiorum, in quae conclusiones 
resolvuntur » s. Thomas de Verit. q. 11. a. 1. ©. et. ad 2. 
11. 18. 

Ex omnibus hactenus dietis ita concludimus. Longe alia 
est quaestio, utrum ideae et primae nostrae cognitiones ve- 
ritatum vel omnino omnes cognitiones certae suscipiantur 
aut suscipi possint per fidem, h. e. propter auctoritatem te- 
stimonii; et alia est quaestio, utrum et quatenus necessaria 
sit institutio sive connaturalis in humana societate sive ar- 


(1) Intellectus quatenus agens, format rerum intellectuales conce- 
ptus; quatenus possibilis recipiens et perficiendus, illis informatur. 

tifieialis per disciplinam ad informandum intellectum suf- 
ficienti amplitudine idearum et cognitionum veritatis in 
quovis ordine. Illud prius evidenter falsum est, et negan- 
dum esset, etiamsi necessitas institutionis absoluta affirma- 
retur. Necessitas enim haec unice consequeretur ex eo, quod 
obiecta cognitionis nullo alio modo quam per institutionem 
cognoscibiliter intellectui exhiberi possent, ut ex declarata 
functione institutionis constat; non autem inde ortum ha- 
beret, quod veritas nonnisi ex auctoritate et per fidem 
nobis sit certo cognoscibilis. 

9. Reliquum est, ut de hac ipsa institutionis necessi- 
tate ad sufficientem cognitionum amplitudinem acquirendam 
dicamus, quid nobis verum videatur. Necessitas institutio- 
nis ad sufficientem amplitudinem idearum et principiorum 
acquirendam, ut usus rationis humanae satis explicatus 
censeri possit, non oritur ex defectu vis intellectualis ad 
verum intelligendum in obiectis rite propositis; si enim ita 
esset, omnis etiam institutio esset inutilis. Sed quaecum- 
que tandem sit necessitas positivae doctrinae aoc institu- 
tionis, ea prae veritatibus rationalibus et naturaliter co- 
gnoscendis revocatur ad necessitatem aptioris modi in pro- 
positione et exhibitione obiectorum, ut intellectus facilius 
et promptius et ideo etiam ad ampliorem et distinctiorem 
veritatum cognitionem perveniat. 

Status hominis connaturalis, ad quem ex ipsa sua na- 
tura factus est, certe est socialis in communione et coniun- 
ctione cum aliis hominibus. Cum homo ex ipsa conditione 
naturae compositae animalis rationalis indigeat praesidiis 
externis ad explicationem sicut aliarum ita et intellectua- 
lum virium, praesidia connaturalia ad congruam facul- 
tatis cognoscitivae explicationem habet in ipsa humana so- 
cietate, ut obiecta in primis proponantur sufficienti amplitu- 
dine et varietate, ut excitetur et foveatur constans attentio 
ad obiecta, ut apta eorundem copulatione ratio ex aliis ad 
alias cognitiones deducatur. Si iam supponatur, qua hypo- 
thesi nonnulli mire abutuntur, homo inde ab infantia ab hu- 
mana societate extorris, eo ipso supponitur destitutus prae- 
sidiis connaturalibus ad aptiorem obiectorum propositionem, 

ad attentionis excitationem, ad idoneam idearum et iudicio- 
rum inter se invicem comparationem. Obiecta quam pluri- 
ma, ex quibus facilior est et promptior idearum et princi- 
piorum praesertim moralium efformatio , proponentur ei 
numquam; ex iis obiectis quae ei per sese obgerentur, 
ideas abstrahet et iudicia efformabit fere non alia, quam 
quae vi insita intellectus sponte enascuntur; consideratio 
enim et constantior aliqua attentio in praesenti naturae 
conditione, ubi appetitus inferiores multo vehementius tra- 
hunt et distrahunt, exspectari non potest in homine ita, 
ut supponitur, destituto externis praesidiis, nisi Deus quod 
in externis subsidiis deest, suppleat specialibus adiutoriis 
internis. 

Ad distinetiorem declarationem possumus considerare 
in homine facultates subiectivas intellectus et voluntatis, 
deinde vero externam obiectorum propositionem ad intelle- 
ctum et excitationem voluntatis, ac postremo interna Dei 
adiutoria. Facultates physieae adsunt homini tum intelle- 
etus tum voluntatis ex ipsa sua natura, ita tamen ut ne- 
cessaria sit pro intellectu obiectorum conveniens propositio, 
.ut a voluntate deinde figatur et contineatur satis constans 
attentio et consideratio; voluntas vero morali necessitate 
indigeat excitatione et praesidiis etiam externis. Iam in 
statu illo abnormi propositio obiectorum pro intellectu non 
quidem omnino deficit, sed est admodum manca; externa 
excitatio et subsidia pro voluntate, quae in societate sunt 
plurima, ibi fere desunt. Conceptus igitur intellectuales et 
prima rationalia iudicia intellectus efformabit , quantum 
sponte et necessario enascuntur ex obiectorum licet manca 
propositione. Ámplitudo harum idearum et horum iudicio- 
rum non potest certa aliqua norma definiri. Sine dubio 
illuc pertinent rerum sensibilium ideae universales; con- 
scientia sui suorumque actuum, et iudicia ex his sponte 
enascentia. Ad huiusmodi spontaneas cognitiones referri de- 
bere etiam obscuram et confusam notitiam entis superioris 
alieuius, & quo omnia pendent, et inde similiter confusam 
cognitionem boni et mali moralis, tum philosophice persua- 
detur ex natura humanae rationis imaginis Dei et ex na- 

turali eius destinatione, tum theologice deducitur ex modo, 
quo ss. Patres praeeuntibus Scripturis constanter describunt 
primam confusam notitiam Dei velut insitam et congenitam 
naturae rationali, spontaneam , nulla indigentem institu- 
tione (ép.guvov, &ucop.xcov, &òıðaxtov yena). Vide tract. 
de Deo th. VI. VII. Cum mens primis ideis et iudiciis iam 
informata est, posset homo (possibilitate physica) libera et 
deliberata voluntate attentionem figendo in obiecta et re- 
flectendo ad se ipsum suasque iam acquisitas cognitiones, 
pervenire ad ulteriorem aliquem profectum et expolitionem 
cognitionum ; attamen ex ipsa confusione et obscuritate co- 
gnitionum, ex modo minus aecommodo quo obiecta consi- 
deranda sistuntur, ex defectu omnis excitationis externae 
pro voluntate, ex sensualium cupiditatum vigore, difficul- 
tates tantae sunt, ut oriatur moralis impotentia perveniendi 
‘in conditione tam abnormi et connaturalibus externis prae- 
sidiis destituta ad gradum aliquem sufficientem claritatis 
et distinctionis idearum ac cognitionum. 

At in hae consideratione facta est abstractio ab adiu- 
toriis Dei specialibus internis. Haec adiutoria interna con- 
sideranda sunt, quatenus hominem excitarent ac dirigerent, 
ut moraliter posset adhibere sufficientem attentionem ad 
comparandam clariorem cognitionem Dei et actionum mo- 
ralium, ut deinde moraliter posset adhibere diligentiam in 
observanda lege naturali secundum cognitionem iam acqui- 
sitam ; quod si praestaret, Deus abundantioribus adiutoriis 
eum promoveret, et in praesenti ordine supernaturalis ele- 
vationis ei vel provideret externam revelationis doctrinam, 
vel gratiam externam suppleret interna extraordinaria il- 
lustratione. Ita certe docent s. Thomas et alii theologi. 
Illi nimirum huiusmodi homines in ordine ad divinam pro- 
videntiam non spectant velut infantes rationis usu desti- 
tutos, de quibus baptismo praemorientibus quomodo sen- 
tiendum sit, explicatur in tractatu de voluntate Dei sal- 
vifica (tract. de Deo th. LIII.); sed considerant eos ut ra- 
tionis satis compotes ad merendum ac demerendum, atque 
ideo capaces ac indigos gratiae actualis. Ad obiectionem, 
quod si fides explicita necessaria est ad salutem, consequen- 

ter homo « nutritus in sylvis » careret necessariis ad salu- 
tem, huuc in sensum respordet s. Thomas. « Non sequitur 
inconveniens posito, quod quilibet teneatur aliquid expli- 
cite credere, si in sylvis vel inter*bruta animalia nutria- 
tur; hoc enim ad divinam providentiam pertinet, ut cui- 
libet provideat de necessariis ad salutem, dummodo ex 
parte eius non impediatur. Si enim aliquis taliter nutritus 
ductum naturalis rationis sequeretur in appetitu boni et 
fuga mali, certissime est tenendum, quod ei Deus vel per 
internam inspirationem revelaret ea quae sunt ad creden- 
dum necessaria, vel aliquem fidei praedicatorem ad eum 
dirigeret » S. Th. de Verit. q. 14. a. 11. ad 1; 3. dist. 25. 
q. 2. a. 1. sol. 1. 4d 2. Eodem modo loquitur Hugo a S. Charo 
in Scholiis ad Rom. II. 12. « Sit aliquis nutritus in ne- 
more ab aliqua bestia, et post fuerit ibi diu; talis nihil 
scit de Christo, talis videtur exeusari... Respondeo, in ta- 
libus iudicia Dei abyssus multa; verumtamen quod nec 
talis excusatur, quia habuit rationem naturalem, qui si se- 
cundum eam fecisset, quod. in se esset, Dominus contulisset 
gratiam. » 

Ceterum de tota hac hypothesi status abnormis extra 
societatem homini connaturalem haec tenemus. a) Inepte 
assumitur talis conditio velut terminus comparationis ad 
iudicandum de naturalibus viribus humanae rationis; non 
secus ac si quis vim vegetalem et animalem discendam esse 
contenderet ex consideratione hominis inde ab infantia ar- 
ctissimis vinculis toto corpore constricti. b) Explicatio ra- 
tionis in huiusmodi hominibus erit varia pro diversa in- 
dole et pro diversis conditionibus externis, in quibus ver- 
santur. Quaecumque vero futura sit illa explicatio, hoc 
unum. discere possumus, quod aliunde est certissimum, in- 
digere hominem accommoda obiectorum cognoscibilium pro- 
positione, et pro diverso gradu magis minusve aptae pro- 
positionis diversos etiam esse gradus explicationis rationis, 
acquisitionis idearum et cognitionum. Si obiecta intellectui 
proposita essent paucissima et omnino uniformia, ut ante 
quinquaginta fere annos accidit misero illi iuveni Gaspari 
Hauser in Germania inde ab infantia tenebricoso carcere 

incluso, et si inde homo reipsa maneret expers omnium 
idearum ordinis superioris, id'non probaret absolutam ne- 
cessitatem institutionis in societate humana ad eas acqui- 
rendas; sed solum demonstraret aliquam satis amplam re- 
quiri obiectorum propositionem. c) Inepte provocatur ad 
experientiam, qua probetur nullas posse acquiri ideas or- 
dinis metaphysici, theologici, ethici citra institutionem in 
socletate humana. Nam exempla tamquam termini compa- 
rationis sunt paucissima; si vero in illis etiam concedere- 
tur factum suppositum defectus omnium huiusmodi idea- 
rum, nondum probaretur non posse aut potuisse acquiri, 
cum praeter privationem institutionis multa sint, quae ac- 
quisitionem impedire potuerint. At probatio ipsa facti ex 
sola experientia haberi non potest; constat enim, recorda- 
tionem idearum ef cognitionum obscurarum et confusarum 
obliterari supervenientibus ideis claris ac distinctis; illo- 
rum ergo hominum posterius testimonium edicentium, se 
omnibus huiusmodi ideis fuisse destitutos, non pluris est 
quam nostra oblivio, quod non recordamur nostrarum idea- 
rum et cognitionum. obscurarum ex prima pueritia. 


III. De revelationis et respondentis 
ei fidei supernaturalis necessitate 
ad assecutionem ultimi finis in ordine 

praesenti elevationis. 


1. Finis ultimus creaturae rationalis non potest esse 
constitutus nisi in cognitione Dei supremae veritatis et 
amore Dei summi boni ita, ut destinationi intellectus et 
voluntatis ad verum et bonum plene satisfiat, atque hoc 
ipso creatura suam ultimam perfectionem consequatur, et 
in suo ultimo fine veri et boni plene beata sit. Modus au- 
tem cognitionis et amoris finalis potest dupliciter se ha- 
bere, a) ita ut exigentiam creatae naturae rationalis non 
excedat, sed eius viribus in ultima naturali perfectione 
constitutis sit accommodatus; 5) ita ut supra exigentiam 
omnem naturae et facultatum naturalium per donum su- 
peradditum et per singularem participationem ( assimila- 

tionem) divini luminis quo Deus videt se ipsum, creatus 
intellectus elevetar ad divinam essentiam, infinitam veri- 
tatem intuitive-in se ipsáà (non ideis aliunde comparatis) 
clare videndam ut in se est, et consequenter voluntas su- 
pernaturaliter elevata Deum infinitum bonum amet amore 
respondente intuitivae visioni; atque ita creatura fruitione 
Dei supernaturali beata sit. Priori modo spectatus finis ul - 
timus creaturae est finis naturalis, supposita creatione con- 
sequens non ex libera Dei destinatione distincta et diversa a 
voluntate ereante, sed ex necessario obiectivo ordine, ex ne- 
cessariis nempe Dei perfectionibus et ex perfectione creaturae 
rationalis. Unde hic finis ex ipsa perfectione Dei quatenus 
in operibus creationis se manifestat, et ex perfectione crea- 
turae rationalis, lumine rationis cognosci potest. Spectatus 
posteriori modo est finis supernaturalis, ad quem supposita 
etiam creatione potuit creatura non destinari, et ad quem 
non nisi libera Dei largitione elevata est; adeoque hic finis 
non nisi ex revelatione Dei per fidem a nobis cognosci potest. 

Iam si creatura rationalis et, quoniàm de homine solum 
nunc agimus, si homo constituitur in via ad illum termi- 
num, necesse est ut status viae aliqua proportione respon- 
deat statui termini; ut media quibus & Deo homo dirigitur 
ad finem, apta sint fini ad quem ordinantur; ut hominis 
dispositiones, quibus praeparatur fini assequendo , tum in 
intellectu tum in voluntate pertineant ad illum ordinem 
tamquam inchoatio, in quo est visio et fruitio finalis tam- 
quam consummatio. 

Quoniam igitur in ordine praesenti homo non est reli- 
etus in sua destinatione solum naturali, sed elevatus ad 
eum quem diximus, finem supernaturalem , et ad hunc in 
via constitutus; cognitio et cognitioni respondens dilectio 
naturalis non sufficit, sed cognitionem et dilectionem di- 
rectam ad illum finem oportet esse supernaturalem in pri- 
mis subiective, ratione principii elicientis ac virium, quae 
superadditae intellectui et voluntati constituant facultates 
idoneas ad actus supernaturales proportionatos illi fini. 
Tum vero obiective praeter manifestationem Dei in suis 
Operibus creationis respondentem hominis fini naturali, re- 

quiritur alia Dei manifestatio immediata respondens finali 
manifestationi facie ad faciem, in qua videbimus eum sic- 
uti est. Haec autem manifestatio in via non est ita , ut 
. Deum intueamur sicuti est; talis enim intuitio est finis, 
non medium et praeparatio ad finem; sed revelatio in via 
est per ipsius Dei testimonium, quo (ut ait s. Thomas 1. 
q. 1. a. 2.) veritas tamquam nota in scientia Dei nobis in- 
notescat, cui proinde revelationi non iam visio sed fides 
respondet. « Est igitur triplex cognitio hominis de divi- 
nis. Quarum prima est, secundum quod homo naturali lu- 
mine rationis per creaturas in Dei cognitionem ascendit; 
secunda est, prout divina veritas intellectum humanum 
excedens, per modum revelationis in nos descendit, non ta- 
men quasi demonstrata ad videndum, sed quasi sermone 
prolata ad eredendum; tertia est, secundum quod mens hu- 
mana elevatur ad ea quae sunt revelata, perfecte intuenda» 

S. Th. contr. gent. 1. IV. c. 1. 

. 2, Distinctius necessitas revelationis et respondentis ei 
fidei supernaturalis in hypothesi elevationis ad finem su- 
pernaturalem considerari potest tam secundum ipsum finem 
quam secundum media fini proportionata. 

a) Finis ipse supernaturalis ad quem homo rationali 
modo dirigendus esset, erat ei necessario cognoscendus, nec 
cognosci niai per revelationem et revelationi respondentem 
fidem potuit. Iusuper sin miuus absolute necessarium certe 
naturae ipsius finis valde conveniens erat, ut homo Deum 
finem suum obiectivum in termino possidendum fruitione im- 
mediatae visionis et respondentis amoris, iam in via ad hunc 
finem cognosceret secundum perfectiones etiam illas, quae 
ex operibus creationis lumini rationis non manifestantur; 
non solum secundum « notum Dei » Rom. I. 19. quod per 
se respondet fini naturali, sed etiam secundum « profunda 
Dei » 1. Cor. II. 10, quae respondent fini supernaturali, 
ubi « videbimus Deum, sicuti est, » et « cognoscemus, sic- 
ut et cogniti sumus. » Haec autem profunda Dei sicut sola 
supernaturali et immediata visione innotescere possunt ad 
intelligendum , ut in se sunt; ita solo testimonio Dei et 

revelatione possunt innotescere ad credendum (1). Hinc et- 
iam postquam revelata sunt fidei nostrae, non tamen lu- 
mine intellectus in se ipsis ex sua propria ratione intel- 
liguntur, quia cum ereaturis ,, ex quibus intellectus suas 
cognitiones accipit, non ita habent nexum intestinum , ut 
intellectus sive eorum essentiam quid sint, propriis notio- 
nibus perspicere, sive existentiam an sint, ex suis princi- 
piis demonstrare valeat. Ideo veritates sunt simpliciter 
-superrationales, quae proprio sensu appellantur mysteria 
(vide tract. de Trin. th. XVII). 

b) Media ad finem supernaturalem ordinata eidemque 
proportionata, atque adeo saltem in formali ratione medio- 
rum sunt supernaturalia, Patet horum cognitionem homini 
tendenti ad finem esse necessariam; attamen nlsi per revela- 
tionem et fidem innotescere non poterant. Nam partim sunt 
non ex sese et ex natura finis necessaria, sed libera Dei 
voluntate in ratione mediorum constituuntur, hocque ipso 
manifestum est, quod dicimus. Partim sunt quidem neces- 
saria ex sese et ex natura finis; at primo finis ipse non. 
nisi revelatione eognoseitur, unde cognitio mediorum ultimo 


(1) « Est autem duplex hominis bonum ultimum... quorum unum est 
proportionatum naturae humanae, quia ad ipsum obtinendum vires na- 
turales sufficiunt... aliud est hominis bonum naturae humanae propor- 
tionem excedens, quia ad ipsum obtinendum vires non sufliciunt, nec ad 
cogitandum vel desiderandum; sed ex sola liberalitate homini repromit- 
titur 1. Cor. II. 9... Nihil autem potest ordinari in aliquem finem, nisi 
praeexistat in ipso quaedam proportio ad finem... Unde oportet etiam, 
quod ad hoc quod homo ordinetur in bonum vitae aeternae, quaedam 
incloatio ipsius fiat in eo, cui repromittitur. Vita autem aeterna con- 
sistit in plena Dei cognitione Io. VIII. 3. Unde oportet huiusmodi cogni- 
tionis supernaturalis aliquam inchoationem in nobis fieri, et haec est 
per fidem, quae ea tenet ex infuso lumine, quae naturalem cognitionem 
excedunt » S. Th. de Verit. q. 14. a. 2. cf. a. 10. 

Obiter animadverte, quam clarum sit ex hisce verbis, s. Thomam 
quoties loquitur de desiderio naturali videndi Deum, intelligendum esse | 
loqui ex supposita revelatione et ordinatione ad hunc finem supernatu- 
ralem, vel agere non de desiderio naturali visionis beatificae , qualis 
nobis promissa est, sed de desiderio elieito et inefficaci, quo homo in 
confuso vellet cognoscere Deum, sicut in se est. Quomodo enim Ange- 
licus censuisset naturale desiderium illius finis, ad quem ne cogitandum 
quidem et desiderandum vires naturae sufficere diserte docet? 

nititur revelatione; deinde quoniam natura finis etiam sup- 
posita revelatione non cognoscitur in sua propria ac in- 
testina ratione, non est consequens, ut revelato fine iam 
sine explicita et speciali revelatione cognoscatur necessi- 
tas talium mediorum, quantumvis ex sese pertinentium ad 
talem finem; multo vero minus est consequens, ut intelli- 
gatur insita ratio ac natura mediorum (1). 

Quae diximus, confirmantur verbis summi Pontificis 
Pii IX. in litteris ad Archiepiscopum Monachiensem (11. 
Dec. 1862), ubi postquam locutus est de rebus fidei super- 
rationalibus, subdit continuo: « atque ad huiusmodi dog- 
mata ea omnia maxime et apertissime spectant, quae su- 
pernaturalem hominis elevationem ac supernaturale eius 
cum Deo commercium respiciunt, atque ad hunc finem re- 
velata noscuntur. Et sane cum haec dogmata sint supra 
naturam, idcirco naturali ratione ac naturalibus principiis 
attingi non possunt. » 

Constat igitur supposito ordine elevationis ad finem su- 
pernaturalem , fuisse humano generi simpliciter necessa- 
riam aliquam revelationem mysteriorum fidei, saltem ipsius 
finis supernaturalis; et fuisse necessariam revelationem in 
ea extensione, qua Deus voluit ratione obiecti inchoatam 
cognitionem « profundorum Dei » in via respondere visio- 
ni in patria, cognitionem « in aenigmate » sperandae vi- 
sioni « facie ad faciem. » Quae necessitas revelationis ut 
medii et principii obiectivi ad cognitionem illarum veri- 
tatum absoluta, atque ut dici solet physica censeri debet, 
quoniam mysteria sunt supra ambitum luminis naturalis, 
et proinde simpliciter desunt rationi vires ad ea ex suis 
principiis cognoscenda. 

9. At erraret omnino, qui factum ipsum vel necessita- 


(1) Possunt media ita esse comparata, ut proprio sensu superius in- 
~ dicato adnumerentur mysteriis; possunt vero etiam ita se habere, ut post- 
quam revelata sunt, secundum suam insitam rationem et naturam in- 
telligantur (quo pertinent e. g. plures notae ac proprietates Ecclesiae, 
primatus Romani Pontificis etc.). Posterioris ordinis dogmata possunt 
dici supra rationem veritate existentiae, sicut priora sunt supra rationem 
veritate tum existentiae tum essentiae. 

tem revelationis ad solas veritates per sese superrationa- 
les seu proprie dicta mysteria restringeret. Alia quidem 
sed tamen verissima in praesenti ordine est necessitas re- 
velationis etiam quoad eas veritates ad religiosam ac mo- 
ralem doctrinam pertinentes, quae per se vires rationis non 
transcendunt. 2 

Sine dubio tam de Deo qui omnium creatorum ultimus 
finis est etiam in ordine naturali, quam de mediis neces- 
sariis ad hunc finem multa lumine rationis humanae citra 
revelationem per se loquendo intelligibilia sunt, ut Dei 
existentia et attributa absoluta, naturalis hominis ordina- 
tio ad Deum, lex naturalis, quae ideo in se simpliciter sunt 
veritates rationales. Quaeritur ergo, quae sit necessitas re- 
velationis et fidei quoad has veritates. Dicimus necessita- 
tem esse triplicem: ex nexu harum veritatum cum super- 
rationalibus; ex modo quo cognoscendae sunt; ex ipsa ne- 
cessitate cognitionis simpliciter et (ut loquuntur) quoad sub- 
stantiam spectatae. ' 

a) Essent hae veritates cognoscendae etiam in hypo- 
thesi, quod finis tantum naturalis homini praestitutus es- 
set, unde dici solent constituere religionem naturalem. Iam 
vero sicut finis hominis supernaturalis non est negatio sed 
elevatio finis naturalis, ita etiam religio naturalis per re- 
ligionem supernaturalem revelatam non exclusa, sed ad su- 
periorem ordinem elevata censeri debet. Unde veritates hu- 
iusmodi in ipsa revelatione veritatum superrationalium et 
praeterrationalium saltem implicite revelatae continentur; 
non ergo possunt hae revelari, quin et illae revelatae sint. 

b) Omnes huiusmodi veritates, quatenus iam referuntur 
ad finem hominis supernaturalem, cognoscendae sunt modo 
proportionato fini adeoque cognitione supernaturali. Quia 
vero modus proprius supernaturalis cognitionis in via est 
fides, vel saltem habet fidem pro fundamento (1); ideo etiam 


(1) Utrum rationalis cognitio Dei et ordinis moralis ex obiectiva 
naturali manifestatione per creaturas etiam ante fidem in ordine prae- 
senti sit supernaturalis per illustrationem supernaturalis gratiae, dis- 
putatio aliqua est inter theologos; plurimi graves doctores negant, 
Certum est, talem cognitionem Dei non sufücere ad iustificationem; da- 

hae veritates fide credendae sunt, ac proinde ut modus co- 
gnitionis nostrae res ponderet fini, etiam harum revelatio 
divina erat necessaria. 

c) At non solum spectato modo supernaturali cognitionis, 
sed etiam cognitione simpliciter per se spectata debet in 
praesenti ordine affirmari necessaria revelatio veritatum 
licet per se rationalium , quae brevitatis causa possumus 
dicere veritates religionis naturalis. Non est sermo de ve- 
ritatibus omnibus rationalibus, quas omnes in complexu 
Spectatas a nemine cognosci posse sine charismate extraor- 
dinario tam evidens est, ut mirum sit a theologis argu- 
menta conquiri ad probandam thesim, qua statuunt « ne- 
minem sine gratia posse assequi omnes. veritates naturales 
in complexu. » Sermo nobis est de veritatibus theoreticis 
et praeticis religiosis ac moralibus per se rationi humanae 
non imperviis. Porro de his ipsis non quaeritur , utrum 
omnes in complexu ab omnibus ac singulis hominibus solo 
rationis lumine possint cognosci; id enim nec necessarium 
est, et fieri moraliter non posse, fere aeque evidenter con- 
stat ac illud, quod paulo ante diximus. Postremo neque 
quaeritur, ad quas veritates singuli rationis lumine absque 
revelatione possent et deberent pertingere, ita ut ignoran- 
tia ceterarum excusaretur in illis tamquam  invincibilis; 
haec enim invineibilitas ignorantiae in maiori vel maxima 
parte hominum quoad veritates per se necessarias licet sin- 
gulos posset excusare a peccato, esset tamen ipsamet ratio, 
cur revelatio veritatum etiam rationalium humano generi 
censeri deberet necessaria. Status itaque quaestionis hic 
est, utrum in praesenti ordine veritates rationales religio- 
sae et morales humano generi in communi spectato suffi- 
cienter manifestatae censeri possint per lumen rationis ita, 
ut ad substantiam cognitionis consequendam revelatio non 
sit necessaria. Quae sit et quae non sit necessitas revela- 
tionis ita spectatae, ex certis prineipiis declaratur. 


mnata est enim a s. Sede haec propositio: « Fides late dicta ex testimo- 
nio creaturarum similive motivo ad iustificationem sufficit » (Prop. 28. 
inter damnatas ab Innocentio XI. 2. Martii 1679.). 

x) Revelatio eo, quo diximus, modo considerata est adiu- 
torium quoddam ad cognitionem veritatum; gradus autem 
necessitatis adiutorii ad actum respondet gradui impoten- 
tiae in subiecto ad actum eundem. In humano genere non 
est impotentia physica ad veritates rationales assequendas; 
ideo enim dicuntur rationales, quia vires rationis humanae 
eas assequi possunt; ergo spectata solum substantia cogni- 
tionis, i. e. abstrahendo a modo supernaturali cognitionis 
qui in praesenti ordine requiratur, non esset quoad has 
veritates rationales necessitas physica revelationis. Atta- 
men saltem pro maxima parte hominum adeoque pro ge- 
nere humano in communi spectato ad assequendas has ve- 
ritates debito tempore, sufficienti amplitudine , sufficienti 
claritate et plena certitudine, sine admixtione errorum, dif- 
fieultates tantae sunt, ut pro more modoque quo homines 
in huiusmodi difficultatibus semper agunt, potentia phy- 
sica saltem in maxima parte hominum sine speciali adiu- 
torio numquam ad actum secundum talis cognitionis per- 
ventura sit. Difficultates ita comparatae constituunt impo- 
tentiam moralem. Impotentiae morali respondet moralis ne- 
cessitas adiutorii. Ergo in praesenti conditione humani ge- 
neris ad sufficientem illam veritatum etiam rationalium 

cognitionem est moralis necessitas adiutorii specialis. Quam- 
» vis porro adiutoria sufficientia plura divinae omnipoten- 
tiae praesto essent; ubi unum prae aliis omnibus possibi- 
libus elegerit, illud sane debet dici adiutorium necessarium. 
Cum ergo Deus prae aliis adiutoriis in praesenti ordine 
elegerit revelationem, revelatio etiam quoad has veritates 
rationales, spectata cognitione simpliciter et secundum. sub- 
stantiam , debet dici humano generi in praesenti ordine 
moraliter necessaria. 

8) Scriptura ipsa in locis, quibus docet manifestationem 
Dei pro lumine rationis per ea quae facta sunt (vide tract. 
de Deo th. II. sqq.); distinguit ubique possibilitatem co- 
gnitionis ipsamque actualem aliquam cognitionem imperfe- 
ctam a facto cognitionis sufficientis ad cultum Deo natu- 
raliter debitum exhibendum. Possibilitatem affirmat; sed 
simul docet, universim homines (sua utique qulpa).ad ta- 

lem sufficientem cognitionem et ad practicam applicatio- 
nem non pervenisse, atque huie infirmitati et indigentiae 
tamquam salutarem ac necessariam medicinam opponit mi- 
sericors Dei auxilium per revelationem, quae in praesenti 
ordine utique etiam prae his veritatibus per se naturalibus 
datur ad finem supernaturalem. «Nam quia in Dei sapien- 
tia (effusa super omnia opera eius) non cognovit mundus 
per sapientiam (per sapientiam humanam, qua potuisset 
et debuisset cognoscere) Deum; placuit Deo (c090xqocv ó 0coq 
misericorditer decrevit Deus) per stultitiam praedicationis 
salvos facere credentes » 1. Cor. I. 21. (1); Act. XIV. 15; 
XVII. 30; Sap. IX. 14-19. 

Causae ex quibus oritur moralis illa impotentia et con- 
sequenter respondens ei moralis necessitas revelationis, de- 
clarari solent verbis notissimis s. Thomae 1. q. 1. a. 1; 2. 2. 
q. 2. a. 4; Verit. q. 14. a. 10. 6; contr. gent. 1. I. c. 4. 
« Necessarium est homini accipere per modum fidei non 
solum ea quae sunt supra rationem, sed etiam ea quae 
per rationem cognosci possunt; et hoc propter tria. Primo 
quidem..... scientia ad quam pertinet probare Deum esse, 
et alia huiusmodi de Deo, ultimo hominibus addiscenda 


(1) « Quia mundus, id est mundani non cognoverunt Deum per sa- 
pientiam ex rebus mundi acceptam; et hoc in Dei sapientia, divina enim 
sapientia faciens mundum sua indicia in rebus mundi instituit, secun- 
dum illud Ecclesi. I. 10: effudit illam super omnia opera sua; ita quod 
ipsae creaturae per sapientiam Dei factas se habent ad Dei sapientiam, 
cuius indicia gerunt, sicut verba hominis ad sapientiam eius, quam signi- 
ficant. Et sicut discipulus pervenit ad cognoscendum magistri sapientiam 
per verba, quae ab ipso audit; ita homo poterat ad cognoscendum Dei 
sapientiam per creaturas ab ipso factas inspiciendo pervenire secundum 
illud Rom. I. 20: invisibilia Dei per ea quae facta sunt, intellecta con- 
spiciuntur. Sed homo propter sui cordis vanitatem a rectitudine divi- 
nae cognitionis deviavit; unde dicitur Ioan. I. 10: in mundo erat, et 
mundus per ipsum factus est, et mundus eum non cognovit, Et ideo Deus 
per quaedam alia ad sui cognitionem salutiferam fideles adduxit, quae 
in ipsis rationibus creaturarum non inveniuntur... Et huíusmodi sunt 
fidei dogmata. Et est simile sicut si aliquis magister considerans sen- 
sum suum ab auditoribus non accipi per verba quae protulit, studeat 
aliia verbis uti, per quae possit manifestare, quae habet in corde » 
s. Thomas in 1. Cor. I. Lect. III. 

proponitur praesuppositis multis aliis scientiis , et sic 
non nisi post multum tempus vitae suae homo ad Dei 
cognitionem perveniret. Secundo ut cognitio Dei sit com- 
munior; multi enim in studio scientiae proficere non pos- 
sunt... Tertio propter certitudinem; ratio enim humana in 
rebus divinis est multum deficiens.... Ut ergo esset indu- 
bitata et certa cognitio apud homines de Deo, oportuit 
quod divina eis per modum fidei traderentur, quasi a Deo 
dicta qui mentiri non potest » S. Th. 2. 2. l. c. Conferenda 
est th. VI. tract. de Deo, ubi n. III explicatum etiam re- 
peries, quomodo s. Thomas aliquando « de facili, » aliquan- 
do non nisi « magno labore » Deum cognosci posse affirmet. 

4. Omnia itaque quae de necessitate revelationis ac fi- 
dei supernaturalis pro praesenti ordine elevationis hac pa- 
ragrapho dicta sunt, ad hanc summam rediguntur. Modus 
proprius supernaturalis cognitionis tendentium ad finem su- 
pernaturalem visionis Dei in praesenti ordine est fides. Ve- 
ritates revelatae verbo Dei sunt in triplici differentia, ve- 
ritates scilicet simpliciter secundum existentiam et essentiam 
superrationales, superrationales secundum emistentiam, per 
se rationales. Unde ad modum supernaturalem cognitionis, 
h. e. ut fide divina apprehendantur veritates, earum omnium 
revelatio erat necessaria; ut exstet sufficiens earum mani- 
festatio, ac proinde ut cognitio simpliciter quoad substan- 
tiam (abstractione facta a modo) locum habere possit, re- 
velationis necessitas absoluta est in veritatibus primi et 
secundi ordinis, necessitas moralis pro humano genere in 
communi spectato quoad veritates tertii ordinis. Obiectorum 
primi ordinis etiam supposita revelatione nec emistentia 
ex solis principiis rationalibus demonstrari, nec essentia 
(to me *»» &vat seu quidditas) ideis propriis, sed analogicia 
tantummodo apprehendi potest; obiectorum alterius ordinis 
existentia quidem non nisi ex revelatione certo demon- 
Stratur, sed essentia (quid sint) notitiis propriis intelligi 
potest; obiectorum tertii ordinis ewistentia etiam ratione 
demonstrari potest, licet essentia aliquando ideis solum 
&nalogicis apprehendatur. Vide Concil. Vaticani Constit. 
de Fide cap. 2. . 

Corollarium 1. Pro omni intellectu finito qui non com- 
prehendit omnem veritatem, absolute loquendo potest locum 
habere fides propter testimonium Dei, intellectus infiniti 
comprehendentis omnem veritatem. In praesenti ordine, 
ubi fides divina est praeparatio ad visionem beatam tam- 
quam via ad terminum, fides evacuabitur in visione, sicut 
inchoatio quatenus est aliquid imperfectum et in potentia 
ad perfectionem , desinit succedente perfectione 1. Cor. 
XIII. 10. sqq. cf. S. Th. de Verit. q. 14. a. 10. ad 8. 

Corollarium 2. Comparatione instituta inter scientiam 
et fidem, si sunt in eodem ordine, scientia magis perficit 
intellectum quam fides; si autem fides est superioris or- 
dinis, ex ea maior oritur intellectui perfectio quam ex 
scientia inferioris ordinia. « De rebus nobilissimis quantum- 
cumque imperfecta cognitio maximam perfectionem animae 
confert; et ideo quamvis ea quae supra rationem sunt, ratio 
humana plene capere: non possit, tamen multum sibi perfe- 
etionis acquiritur, si saltem ea qualitereumque teneat fide» 
S. Th. contr. Gent. 1l. I. c. 5. Id si verum est ratione nobi- 
litatis obiectorum, multo magis fide quae tum habitu tum 
actu supernaturalis est, inhaerendo primae veritati anima 
perficitur supra scientiam naturalem. 


IV. De necessitate revelationis et fidei naturalis 
pro hypothesi purae naturae , utrum ea ex hactenus dictis 
consequatur. 


Ex antecedentibus videri posset consequi, revelationem 
etiam supposito fine solum naturali fore humano generi ne- 
cessarilam necessitate morali. Quod si concedatur, ulterius 
inferendum esse videbitur , revelationem immediatam Dei 
non esse supernaturalem, utpote debitam humanae naturae 
ex ipsa creatione et destinatione essentiali ad suum finem 
naturalem ; vel si nihilominus revelatio dicitur supernatu- 
ralis, concedendum videbitur, statum purae naturae fore 
talem, ut in eo humano generi consecutio finis naturalis 
esset moraliter impossibilis. Hoc autem posito status huius- 
modi spectatis perfectionibus divinis dicendus.esset simpli- 


e 

citer impossibilis, cuius tamen possibilitas negari non potest 
sine perturbatione distinctionis inter ordinem naturalem et 
supernaturalem (1). 


(1) Non desunt aliqui catholici, qui asserant Deum potuisse quidem 
hominem condere mortalitati ac concupiscentiae subiectum, si sola con- 
sideretur absoluta Dei potentia, sed non potuisse ex decenti" (Noris Vindic. 
s. Augustini c. 3. $. 3. Op. T. I. p. 923.). Hanc vero decentiam explicant 
distinguendo potentiam Dei absolutam et ordinatam. Potentia absoluta 
Deus potest facere, quidquid in suo conceptu entis non involvit contra- 
dictionem, atque id solum non potest, quod non habet rationem entis; 
potentia vero ordinata Deus non potest facere, quod licet habeat ratio- 
nem entis, repugnat tamen divinis perfectionibus , puta sanctitati vel 
iustitiae. Inxta hanc distinctionem Bellellius ait: « nulla impossibilitas 
aut repugnantia relate ad potentiam emergit, quin ad tartara Beatum 
quemlibet detrudere possit Deus, aut damnatos quotquot inde libuerit, 
ad coelum trahere. Sed id iustitiae repugnat; nam repugnantia ex iusti- 
tiae legibus sobolescit » (Mens Augustini etc. T. II. ad Propos. LXX.8. 2.). 
Iam hoc modo dicunt repugnare non quidem potentiae sed sanctitati ac 
iustitiae divinae creationem hominis in statu purae naturae subiecto 
concupiscentiae. « Neque instent, ait Noris, damnatam esse hane Baii 
propositionem (b55'".): non potuisse Deum condere ab initio hominem, 
qualis modo nascitur. Nam reponitur cum Gregorio Ariminensi(1. dist. 42. 
q. 1. a. 2. ad argum. cont. 2. conclus.): Deus non potest de iustitia, quae 
potest de potentia. Ita nulla est impossibilitas Iudam in coelum trahi; 
sed id contra Dei iustitiam est. Quare licet sit possibile potentiae, non 
est possibile iustitiae talem condi hominem, qualis modo nascitur; in 
priori vero tantum sensu qui negat, cum damnata Baii propositione sen- 
tit. Et certe, uti superius dicebamus, Deus ab initio non potuit coudere 
hominem cum peccato originali, cum quo modo nascitur » Noris l. c. 
p. 931. At Baius l. de Peccato origin. c. 5, unde illa propositio desum- 
pta est, hominem qualis nune nascitur, intellexit obnoxium concupiscen- 
tiae, atque ita condi potuisse negat, quia concupiscentia est malum et 
vitium naturae corruptae, atque ideo sanctitati et iustitiae Dei repu- 
gnaret hominem condere obnoxium concupiscentiae. Non dicimus eandem 
ex integro esse sententiam Norisii ac Baii; hic enim ipsam concupiscen- 
tiam dixit esse peccatum damnabile, quod Norisius negat (l. c. p. 924.); 
verum si immunitas a necessitate moriendi et a concupiscentia ita per- 
tinet ad bonum naturae humanae, ut (supposita creatione) Deus sine 
iniustitia homini innocenti illam negare non posset, profecto ea sunt 
bona omnino naturalia et debita secundum exigentiam naturae. Porro 
eodem sensu dicunt, potentia Dei ordinata (h. e. spectatis perfectionibus 
Dei sapieatissimi provisoris) hominem rationalem factum ad imaginem 
Dei non potuisse non destinari ad visionem Dei intuitivam, qualis no- 
bis in revelatione promittitur; ac proinde eadem ratione debitas fuisse 

1. Ad hane difficultatem solvendam remque totam de- 
clarandam oportet prae oculis habeatur notio, quid sit do- 
num supernaturale. Supernaturale est, quidquid supposita 
creatione superat exigentiam ac vires naturae (sensu theo- 
logico acceptae, ut est complexus substantiarum creatarum 
et accidentium, quae eis ex sese conveniunt); naturae in- 
quam totius exigentiam et vires superat vel in se ontolo- 
gice spectatum (entitative et quoad substantiam dicunt), 
vel quoad modum quo efficitur et confertur, Potest d 
donum tripliciter se habere. 

a) Potest esse donum huiusmodi, ut ontologice in se su- 
peret exigentiam naturae, adeoque creaturam perficiat ultra 
totum ordinem naturae. Quemadmodum enim sunt in natura 
ipsa gradus diversorum ordinum toto genere differentium 
a substantia materiali inorganica et eius accidentibus usque 
ad purum. spiritum , ita est ordo aliquis communicationis 
divinae et consortii divinae naturae superior omnibus ordi- 
nibus naturalibus. Secundum haec intelliguntur illae defi- 
nitiones theologorum , quorum alii supernaturale dicunt, 
quod est in ordine divino constitutum, alii quod participat 
divinam naturam ut est in se, alii quod pertinet ad ordi- 
nem intwitivae visionis Dei (vide Ripaldam de Ente super- 
nat. disp. IV. sect. 9. n. 22.). Huc pertinent imprimis ipsa 
visio beatifica, et deinde dona omnia illi proportionata tam- 
quam inchoatio et praeparatio ad consummationem. Haec 
est a ss. Patribus praedicata deificatio (0c«octc) per gratiam, 
et adoptio filiorum per intimam transformationem ac im- 
pressionem similitudinis cum Deo, et per inhabitantem Spi- 


docent gratias, sine quibus homo ad illum flnem pertingere non potuisset. 
Vide Laurentium Berti de theolog. disciplin. T. II. Append. ad 1. XII. At 
quomodo cum hisce sententiis ratio ordinis vere supernaturalis, qui 
nempe est supra exigentiam totius naturae creatae, adhuc concipi ac 
defendi possit, ingenue fateor, me non intelligere. Iam vero tota ista 
doctrina non est aliud quam per partes distincta negatio possibilitatis 
purae naturae, et vicissim affirmatio huius possibilitatis non est aliud 
quam compendiosa negatio totius istius doctrinae. Quare patet, genuina 
notio et solida vindicatio possibilis status naturae purae quanti sit mos 
menti ad declarandam ac defendendam veram rationem ordinis super- - 
naturalis nostris temporibus multipliciter perturbatam ac impugnatam . 

ritum Sanctum, qui datus est nobis. Vide tract. de Trin. 
th. XLIII. Cum hae gratia nectuntur vel ad eam referuntur 
alia dona et adiutoria et charismata et virtutes et actus sive 
ut dispositiones sive ut effectus et consectaria. Praeter haec 
ontologice supernaturalis in supremo, licet diverso, ordine 
est humanae naturae Christi unio hy postatica, et quidquid 
cum ea intrinsecus cohaeret. 

b) Potest esse donum indebitum et ultra exigentiam na- 
turae, quod ex nullis quidem principiis naturae aut con- 
sequitur aut exigitur, non tamen elevat naturam ad supe- 
riorem illum ac divinum ordinem. Haec dici possunt dona 
praeternaturalia vel supernaturalia secundum quid, vel ab 
aliis dicuntur supernaturalia quoad modum, quamvis haec 
appellatio aptius servabitur modo donorum, de quo statim 
dicemus. Ita secundum guid supernaturalis esset habitualis 
exemptio ab imperfectione consequente ex principiis natu- 
rae, quae exemptio fieret a: Deo non per qualitatem infu- 
sam in se supernaturalem sed solum naturalium faculta- 
tum contemperatione et directione, idque in natura totius 
speciei. Quo modo supernaturalis erat status integritatis (1) 
(immunitas a concupiscentia et a necessitate moreno) in 
natura humana. 

c) Supernaturale solum quoad modum est, quod in se 
quidem naturale efficitur tamen modo, qui superet exigen- 
tiam et vires naturae, ut sunt plurimi effectus miraculosi 
proprie dicti. | 

Porro supernaturale distingui praeterea potest in id, 
quod intrinsecus, et quod solum extrinsecus supernaturale 
est. Illud prius est supernaturale in se aliquo ex tribus 
modis indicatis, hoe alterum erit, quatenus ex divina vo- 
luntate ad finem supernaturalem ordinatur. Quare in prae- 
senti ordine etiam bona naturalia sunt extrinsecus super- 
naturalia; unde patet, id quod solum extrinsecus superna- 
turale est, simpliciter et proprio sensu non esse superna- 


(1) Si nempe status integritatis et originalis iustitiae (rectitudinis) 
per se spectetur, praecisione facta ab eius fundamento congruentiae, 
quod in primis parentibus erat sanctitas simpliciter et ontologice su- 
pernaturalis. 

turale. Contra vero in alio ordine etiam praeternaturalia 
et supernaturalia quoad modum, possent dirigi ad finem 
naturalem adeoque non esse etiam extrinsecus supernatu- 
ralia. 

Insuper ex dictis colliges, non ideo iam aliquid esse su- 
pernaturale , quia est beneficium indebitum et gratuitum 
ei cui confertur, nisi simul sit supra exigentiam et su- 
pra vires totius naturae. Qui secus existimaret f is ple- 
raque bona animi et corporis quin et bona externa super- 
naturalia dicere deberet, eo fere modo quo Pelagiani dona 
naturalia, imo naturam ipsam humanam nomine gratiae 
appellabant, quo nulla maior ordinis utriusque confusio ex- 
cogitari posset (vide Ripaldam 1. c. disp. I. sect. 4. n. 27.). 

2. Cum statu et donis supernaturalibus hactenus decla- 
ratis comparandus est status purae naturae. 

Pura natura dicitur in oppositione tum ad naturam in- 
tegram per dona supernaturalia secundum quid, tum ad 
naturam elevatam per dona swpernaturalia simpliciter; in- 
telligitur ergo natura absque omnibus hisce donis, instru- 
cta solis donis cohaerentibus cum interna exigentia et cum 
internis principiis ac viribus ipsius naturae. Esset ergo 
imprimis natura destinata ad finem naturalem cognitionis 
et amoris Dei secundum naturae exigentiam. Esset sub pro- 
videntia Dei creatoris et ultimi finis naturalis, qua ad hunc 
finem suum dirigeretur. Deus creans ad hunc finem, infinite 
sapiens et infinite bonus, qui nihil odit eorum quae fecit 
(Sap. XI. 25.), voluntate antecedente vellet omnes homines 
pervenire ad suum finem; eoque ipso praeparasset media 
sufficientia, quibus assecutio finis redderetur moraliter pos- 
sibilis. Quia finis longe alius esset quam in praesenti or- 
dine supernaturali , etiam media ad finem aliter se habe- 
rent, ac proinde alius esset ordo providentiae. Media respon- 
derent omnia indoli ipsius finis formalis (cognitionis et 
amoris naturalis), et insitae indoli naturae humanae com- 
positae (animalis rationalis). Adiutoria externa multiplicia 
ad aptam obiectorum propositionem, ad insuperabilium dif- 
ficultatum remotionem; adiutoria interna per honestas co- 
gitationes et affectiones excitatas ab ipsis obiectis propo- 

aitis sufficientem Dei ac legis naturalis cognitionem, et le- 
gis adimpletionem redderent moraliter possibilem, ut homi- 
nes finem suum naturalem assequi possent. Neque esset su- 
pernaturale donum, si Deus in hominibus pro specialibus 
adiunctis operatione immediata excitaret bonas cogitationes 
affectionesque naturales et eiusdem rationis, cuius sunt af- 
fectiones excitatae per repraesentationem obiectorum; imo 
nec supernaturale donum esset, si Deus sub conditione con- 
tritionia naturalis in illo statu vellet remittere peccata com- 
missa. Quamvis enim haec essent singulis personis beneficia 
gratuita, non tamen excederent pro tota natura naturalem 
providentiam Dei dirigentis homines ad suum naturalem 
finem. Unde in illo statu sine dubio locum haberet etiam 
impetratio beneficiorum a divina misericordi providentia 
tum per orationem tum per bona opera ordinis naturalis. 
Nee valet obiectio, quod beneficia haec sunt indebita et eo 
ipso supernaturalis. Nam quod naturalia dicuntur debita na- 
turae, profecto non est ita intelligendum, ac si Deus obli- 
garetur humanae naturae; sed nomine debiti intelligitur 
tum emigentia connemionis ex principiis insitis naturae, 
tum ezigentia necessitatis, Unde si moralis necessitas horum 
subsidiorum ad finem naturalem obtinendum consideretur 
' in relatione ad providentiam Dei infinite boni dirigentis ad 
hune finem, huiusmodi adiutoria quae utique in se et on- 
tologice non essent supernaturalia, essent in illo statu se- 
cundum exigentiam naturae et simpliciter naturalia; atque 
adeo neque quoad modum supernaturalia censeri possent 
ita, ut per illa status desineret esse purae naturae. Quamvis 
enim singulis concederentur gratuito, esset tamen in natura 
humana pro sua ad finem naturalem destinatione moralia 
quaedam eorum exigenti&, quod satis est iuxta superius di- 
cta, ut quae sunt (ex hypothesi) ontologice naturalia, neque 
quoad modum stricto sensu supernaturali& censeri possent. 
Vide Suarez de Gratia Prolegom. IV. c. 2. n. 15. et in 1.2. 
disp. XV. sect. 2. n. 11; Ripaldam de Ente supernat. disp. I. 
n. 27; disp.V. n. 17. 31; disp. CXIV. n. 26-29; disp. CXVI. 

9. Nune tandem ex praestitutis notionibus ad ipsam 
quaestionem initio propositam de revelatione veniendum est. 

FBANZELIN. ; 40 

a) Intelligitur ex dictis, revelationem veritatum super- 
rationalium esse in se et ontologice supernaturalem, quia 
non solum modus talis manifestationis, sed etiam mani- 
festatio ipsa talium veritatum est supra exigentiam totius 
naturae. Id patet tum ex eo, quod principia naturae cogni- 
tionem veritatum simpliciter superrationalium non exigunt; 
tum eo magis constat, quod tali revelationi sin minus ex 
intestina necessitate saltem ex magna convenientia fides su- 
pernaturalis respondere debeat, ac proinde cum tali gratia 
externa connexa sit supernaturalis gratia interna, atque 
hine porro etiam destinatio ad finem supernaturalem. Ubi 
ergo talis datur revelatio, ibi iam non est status purae 
naturae, sed status ordinis supernaturalis. 

b) Revelatio veritatum rationalium per se spectata est 
saltem quoad modum supernaturalis; licet enim manifestatio 
et cognitio talium veritatum non sit supra exigentiam na- 
turae, est tamen supra exigentiam talis modus manifesta- 
tionis. Hoc ipso etiam acquisitio cognitionis, quae supponi- 
tur esse per externam revelationem et per actus internos 
naturales, deberet dici supernaturalis quoad modum. In prae- 
genti autem ordine-et ut re ipsa facta est, certe etiam haec 
revelatio est simpliciter et ontologice supernaturalis, qua- 
tenus intestinam habet relationem ad actum fidei superna- 
turalem, et tota directa ad finem hominis supernaturalem 
est unum ex elementis constituentibus hune ordinem in se 
et ontologice supernaturalem. In alio providentiae ordine, 
ubi finis solum naturalis praestitutus esset homini, posset 
quidem huiusmodi revelatio veritatum rationalium locum 
habere tantummodo ut adiutorium ad assecutionem finis 
naturalis; ipsa tamen in se, utpote supra exigentiam natu- 
rae, esset supernaturalis saltem quoad modum, atque ideo 
talis status non esset simpliciter purae naturae, sed secun- 
dum quid supernaturalis (1). 


(1) Non possumus consentire iis, qui docent hane revelationem per 
ge et pro natura immuni a peccato pertinere tamquam elementum ne- 
cessarium ad providentiam naturalem, et « solum supposita turbatione 
ordinis per peccatum, et quatenus est extraordinarius modus collationis 
bonorum naturalium, posse dici supernaturalem quoad modum.» Hac in 

c) Iam ex his omnibus colligitur, cur in praesenti or- 
dine revelatio veritatum etiam per se rationalium sit ne- 
cessaria et tamen supernaturalis, in statu autem purae na- 
turae necessaria non esset; et si necessaria affirmaretur, eo 
ipso negaretur esse supernaturalis. In ordine scilicet prae- 
senti necessaria est imprimis, quia cognitio debet esse su- 
pernaturalis, ut superius declaravimus (p. 615. 616.). Dein- 
de est pro humano genere necessaria necessitate morali etiam 
ad cognitionem snfficientem harum veritatum simpliciter et 
in se spectatam, abstrahendo à modo cognoscendi superna- 
turali, quia in ordine praesenti Deus humano generi in com- 
muni sufficientem cognitionem harum veritatum non aliis 
adiutoriis naturalibas citra revelationem , sed per ipsam 
revelationem reddere voluit moraliter possibilem; adiutoria 
autem remota alia quae singulis impertit, eo diriguntur, 
ut homines ad cognitionem revelationis et in hao ad pro- 
portionatam huic supernaturali statui cognitionem fidei per- 
ducantur. Contra vero in statu purae naturae licet insitae 
vires naturales essent eaedem, quae nune sunt, providen- 
tia tamen Dei in directione huius naturae esset alia , re- 
spondens scilicet praestituto fini naturali, ut adeo adiuto- 
riis naturalibus finis assecutio redderetur moraliter possi- 
bilis. In 'his adiutoriis naturalibus proinde continerentur 
maxime illa, quae ad sufficientem religionis naturalis co- 
gnitionem praepararent ac perducerent, ut haec humano 
generi redderetur moraliter possibilis. Sine dubio igitur 
falluntur, qui praesentem ordinem providentiae cum statu 
purae naturae ita comparant, ut statum praesentem consi- 
derent detractis omnibus auxiliis supernaturalibus et nul- 
lia substitutis aliis, quam quae nunc sunt, adiutoriis na- 
turalibus; tum vero talem fore statum purae naturae sibi 
persuadent. Hoc posito sane consequens est, ut revelatio 
veritatum rationalium, sicut nunc est moraliter necessaria 
humano generi ad solam substantiam sufficientis cognitionis, 
ita etiam moraliter necessaria existimetur pro statu purae 


sententia talis revelatio omnino et simpliciter ingrederetur etiam con- 
stitutionem status purae naturae, quod nos non concedimus. Cf. cl. Den- 
zinger de Cognit. relig. T. I. p. 117. 

náturae; unde sequitur, vel talem revelationem esse natu- 
ralem et secundum exigentiam naturae, vel, quod fere eo- 
dem recidit, statum simpliciter purae naturae impossibi- 
lem esse secundum sapientem et benignam Dei creatoris 
providentiam. At si prae oculis habeatur diversa in utro- 
que statu providentia modo declarata, tota haec difficultas 
desinit. Vide Ripaldam 1. c. disp. CXIV. 


CAPUT IV. 


DE ACTU FIDEI DIVINAE. 
I. Notio rei, quid sit analysis actus fidei. 


1. Omnis assensus nostri intellectus est vel immediatus, 
ubi veritas obiectiva ex se ipsà non autem per aliam ve- 
ritatem praecognitam intellectui manifestatur, vel est as- 
sensus mediatus, ubi veritas manifestatur non per se ipsam, 
sed pe? aliam veritatem praecognitam. Cognitio igitur ve- 
ritatis mediata eatenus solum locum habere potest, quate- 
nus nititur veritate alia praecognita tamquam principio; 
adeoque nisi aliqua sit veritas immediate cognita, cui ut 
principio innitantur cognitiones sequentes mediatae, nulla 
. omnino cognitio (per iudicium) locum habere potest (vide 
supra cap. II.). Declaratio, quaenam sit in singulis cogni- 
tionibus mediatis veritas illa immediate cognita, est et di- 
citur resolutio cognitionis in sua principia. 

Omnis fidei proprie dictae assensus est necessario me- 
diatus, adeoque nixus altero assensu immediato in veri- 
tatem aliquam, quae est principium seu obiectum formale, 
propter quod assensus fidei praestatur (supra cap. II. S. LII.). 
Inquisitio igitur et dete? minatio veritatis immediate cogni- 
tae, cui non amplius propter aliud distinctum motivum for- 
male praestatur assensus, et quae est motivum formale as- 
sensus fidei divinae, dicitur analysis actus fidei seu resolutio 
assensus fidei in sua principia (intestina). 

2. Veritas revelata quam credimus, e. g. tres esse perso- 
nas divinas, est obiectum materiale fidei. Assensus in veri- 
tatem revelatam innititur veritati alteri praecognitae. Haec 
autem est duplex: a) quod Deus est infallibilis in cogno- 

scendo et in revelando (infinita scientia et veracitas, quae 
ut infinita maiestas et dignitas cui debeatur assensus, ap- 
pellatur uno verbo auctoritas Dei); et b) quod Deus hanc 
veritatem credendam e. g. Trinitatem personarum revela- 
vit. Utrumque complexum dicitur et est auctoritas Dei re- 
velantis. Haec igitur auctoritas Dei revelantis est ratio, 
propter quam creditur, seu ' est obiectum formale fidei di- 
vinae. 

Omnis ergo actus fidei divinae necessario includit as- 
sensum in tres veritates inter se distinctas; in veritatem 
ipsam revelatam (in obiectum materiale), qui est formalis 
actus fidei; in auctoritatem Dei, et in existentiam talis re- 
velationis divinae, qui posterior assensus in hapc utram- 
que veritatem potest dici assensus in principia fidei. Sive 
iam hie actus sit duplex distinctus sive unicus complexus 
habens pro obiecto auctoritatem Dei hoc illudve revelantis; 
semper requiritur saltem ratéone prior cognitio duplicis 
huius veritatis. Neque enim auctoritas Dei per se spectata 
nisi consideretur in revelatione huius determinatae verita- 
tis, neque existentia revelationis nisi cognoscatur ut Dei 
infallibilis in sciendo et in revelando, potest esse ratio fide 
divina credendi hane talem veritatem revelatam. Unde in 
omni actu fidei est virtualis discursus, ut aiunt, seu assen- 
sus in unam veritatem propter duplicem veritatem aliam 
praecognitam, in quam assensus vel explicitus praecedit, vel 
implicite includitur in ipso actu fidei. 

9. De hac re numquam multoque minus post defini- 
tiones s. Concilii Vaticani debuisset esse inter viros catho- 
licos disceptatio. Quid enim? nonne evidens est, fidem Deo 
revelanti hanc illamve veritatem e. g. SS. Trinitatem aut 
Verbi incarnationem praestari nullo modo posse, nisi in 
hunc articulum revelatum assensus mentis praestetur pro- 
pter auctoritatem h. e. propter infinitam veritatem (in co- 
gnoscendo et in loquendo) Dei revelantis hunc ipsum arti- 
culum credendum? Nonne omnes catechismi docent, et omnes 
fideles semper et ubique elicuerunt et eliciunt actum fidei 
hoc uno modo: credo hanc rem propositam, hunc articu- 
lum e. g. tres esse divinas personas, Verbum esse incarna- 

tum, quia Deus infinita veritas, qui nec falli nec fallere 
potest, hano ipsam rem revelavit? Definitio s. Concilii tam 
lucida est, ut nullus ambiguitati locus relinquatur. « Fi- 
dem quae humanae salutis initium est, Ecclesia catholica 
profitetur, virtutem esse supernaturalem, qua, Dei aspiran- 
te et adiuvante gratia, ab eo revelata vera esse credimus, 
non propter intrinsecam rerum veritatem naturali ratio- 
nis lumine perspectam, sed propter auctoritatem ipsius Dei 
revelantis, qui nec falli nec fallere potest. » « Si quis di- 
xerit, fidem divinam a naturali de Deo et rebus moralibus 
scientia non distingui, ac propterea ad fidem divinam non 
requiri, wt revelata veritas propter auctoritatem Dei reve- 
lantis credatur; anathema sit » Conc. Vatic. sess. III. cap. 3. 
et de Fide can. 2. 

Iam vero evidens est, haec tria ad quae actus fidei refer- 
ri dicitur, rem revelatam e. g. incarnationem Verbi, auctori- 
tatem Dei qui nec falli nec fallere potest, factum Dei actu 
revelantis seu factum revelationis, esse tres veritates in- 
ter se omnino distinctas. Porro declaratur: rem revelatam 
veram esse credimus, mentis ergo assensum praestamus in 
unam ex tribus illis veritatibus distinctis , propter duas 
alias veritates, nempe propter auctoritatem ipsius Dei re- 
velantis, qui neo falli nec fallere potest; non propter au- 
ctoritatem Dei infallibilia tantummodo in se spectatam, 
nec propter factum revelationis spectatae seorsum ab au- 
etoritate Dei infallibilis, sed propter auctoritatem Dei re- 
velantis, qui nimirum non solum possit revelare veritates, 
sed qui actu revelet hane veritatem ceredendam, adeo ut 
auctoritas Dei infinitae et substantialis veritatis veluti 
informet factum revelationis seu verbum Dei. 

Nam a) veritati infinitae tantummodo in se spectatae 
nec debet nec potest in ordine ad revelationem alius men- 
tis assensus praestari nisi hio universalis: quidquid Deus 
veritas revelaverit , necessario verum est et credendum & 
ratione creata increatae veritati penitus subiecta. Hic au- 
tem, facto revelationis nondum supposito, tandem est as- 
sensus conditionatus: si Deus veritas aliquid revelet, id ne- 
cessario verum est ac credendum; nullatenus autem est aut 

esse potest assensus absolutus in hane illamve veritatem 
e. g. in Trinitatem personarum aut Verbi incarnationem. 
Hine s. Thomas concedit, etiam infideles tenere, « quod Deus 
(si loquitur) non loquitur nisi verum; » sed discrimen inter 
fidelem et infidelem in eo ponit, quod infidelis « non credit 
Deo in homine (actu) loquenti » 3. dist. 23. q. 2. 801. 2. ad 9. 
Pariter Angelicus velut unum inclusum in altero coniun- 
git haec duo, « adhaerere Dei loquentis testimonio , in quo 
infallibiliter veritas invenitur; » et « adhaerere veritati, 
quae in divina cognitione consistit » S. Th. de Veritat. 
q. 14. a. 8. O. Ex altera igitur parte b) ratio credendi fide 
divina (ut per se patet) non est nec concipi potest testi- 
monium, nisi formaliter spectatum wt revelatio seu verbum 
ipsius Dei. « Ego dedi eis sermonem tuum... sanctifica eos 
in veritate, sermo tuus veritas est....... non pro eis autem 
rogo tantum, sed et pro eis, qui credituri sunt per verbum 
eorum in me » (1) (per verbum quod eis & Christo, et Christo 
licet aliter a Patre datum est) Io. XVII. 14. sqq. « Cum 
a&ccepissetis a nobis verbum auditus Dei (2), accepistis illud 
non ut verbum hominum, sed, sicut est vere, verbum Dei n 


(1) 'Ayixcov durou; iv tn aànbsig. Nunc in editione recepta legitur 
èy 7» œànfisiæ cov, 8ed hoc pronomen omittunt codices antiquissimi; ver- 
giones Vulgata, Itala, Gothica, Sahidica; Patres plures graeci et latini. 
Ait ergo: sanctifica eos in ipsa veritate (iv tn dàn0sia); Filius autem 
cum Patre est ipsa veritas: « ego sum veritas » n œànhsia Io. XIV. 6. 
Unde subdit (XVII. 21. 23.): « sicut tu Pater in me, et ego in te, ut 
et ipsi in nobis unum sint... ego in eis, et tu in me, ut sint consum- 
mati in unum. » Pater ergo et Filius est ipsa veritas 5 aA20:«, atque 
hinc « sermo tuus (quem dedisti mihi) veritas est » «ànsia icti, quia 
nimirum est sermo ipsius veritatis 7r»; «A»05a;. Hic sermo a Patre - 
principio datur Filio in aeternitate generando (veritas a veritate), in 
temporis plenitudine (secundum humanitatem) mittendo, a Filio misso 
datur Apostolis, et fit verbum ipsorum ut legatorum Dei, manens tamen 
verbum Dei veritatis; et per hoc ipsum verbum a Patre, a Ohristo, ab 
Apostolis communicatum credituri sunt, quotquot sunt fideles sanctifl- 
candi in veritate. « Ego dedi eis sermonem tuum (rov Xoyov cov)... Bicut 
tu me misisti in- mundum, et ego misi eos in mundum... pro eis (rogo), 
qui credituri sunt per verbum eorum (ĉia vou Aoyou durw») in me. » 

(2) llagaXAaQovrtg Aoyov axons mag nj4wv Tou Osou, Oredidistis acci- 
pientes verbum auditus a nobis quidem, at non auditus nostri sed Dei, 
adeoque obedientes per nos ministros audivistis Deum. 

1. Thess. II. 13, Porro c) cum actus fidei a nobis tpsis eli- 
ciatur (interne aspirante et adiuvante gratia Dei), sane 
non possumus propter auctoritatem Dei revelantis, qui nec 
falli nec fallere potest, credere vera esse ab eo revelata, 
e. g. mysteria Trinitatis aut incarnationis Verbi, nisi qua- 
tenus nobis cognita est auctoritas Dei (actu) revelantis, 
propter quam credimus. « Obiectum formale munus obiecti 
exercere non potest... nisi ab intellectu cognoscatur sub 
illa ratione, sub qua potest illum movere, quia ab obiecto in- 
cognito non movetur intellectus » Suarez disp. 9. sect. 6. n.1. 
Adeoque Deus veritas infallibilis, et Deus credendas veri- 
tates actu per verbum suum revelans est ratio obiectiva, 
eademque nobis per cognitionem (supernaturalem) applicata 
est ratio formalis in nobis (subiectiva), propter quam cre- 
dimus vera esse ab eo revelata (1). 

Haee non video, quomodo a quopiam theologo in dubium 
vocari queant, cum sint quoad rera ipsam doctrina catho- 
liea & s. Concilio Vaticano iterum declarata ae definita. 
Quare indubitatum est, quod diximus, assensum fidei pro- 
prie dictae necessario ex ipsa sua essentia esse assensum 
mediatum, h. e. assensum in unam veritatem propter ve- 
ritatem aliam, eamque non modo obiective existentem, sed 
etiam subiective cognitam, cui ipse formalis actus fidei 
innititur: « revelata vera esse credimus propter auctorita- 
tem Dei revelantis. » Quod idem ita exprimit s. Thomas. 
.« Fides de qua loquimur, non assentit alicui, nisi quia est 
a Deo revelatum; unde ips? veritati divinae (nimirum reve- 
lanti, ut habet membrum antecedens) fides innititur. tam- 
quam medio » S. Th. 2. 2. q. 1. a. 1. 

4. Nomine discursus in actu fidei, de quo nunc iterum 
quidam theologi multa minus recte disserunt, non intelli- 
gitur aliud quam assensus in unam veritatem propter co- 
gnitam veritatem aliam, quoniam nimirum una nobis non 
patefit nisi per alteram. 


(1) Conferri potest quod docere solent theologi, Deum summum bo- 
num in se esse nostram beatitudinem ob:iectivam, idem summum bonum 
possessum seu possessionem (visione et fruitione) summi boni esse no- 
stram beatitudinem formalem. Vide tract. de Deo th. XXIX. 

Si uno actu mentis praestatur assensus uni veritati 
propter alteram, quoniam una e. g. incarnatio Filii Dei 
patefit ac velut nobis illuminatur per cognitam alteram, 
videlicet per infallibilem veritatem hoc mysterium reve- 
lantem, hune dicimus discursum virtualem; si actibus distin- 
ctis assensus praestatur in infallibilem auctoritatem Dei, 
in existentiam verbi Dei revelantis hoc mysterium, ac de- 
nique propter auctoritatem Dei revelantis in ipsum hoc 
mysterium , appellatur discursus formalis (vide Card. de 
Lugo disput. 7. sect. 1.). Igitur in omni actu fidei pro- 
prie dictae saltem virtualis discursus continetur eo ipso, 
quod & Deo revelata vera esse credimus propter auctori- 
tatem ipsius Dei revelantis. « Quid enim est discursus vir- 
tualis circa incarnationem, nisi moveri ab auctoritate di- 
vina ad illam credendam ; aut quomodo potest divina aucto- 
ritas movere ad credendam incarnationem, nisi quatenus 
apparet talis connexio inter unam et alteram, ut non pos- 
sit esse Deus summe verax revelans incarnationem , quin 
incarnatio vera sit? » Card. de Lugo disput. 7. sect. 1. n. 7. 
u Actus fidei licet videatur simplex, in illo includitur vir- 
tualis discursus » Suarez disput. 3. sect. 12. n. 10. 

Huiusmodi discursus virtualis, videlicet ab una veritate 
cognita et propter eam veritatem quam praecognoscimus 
(saltem ratione prius), assensus ad aliam veritatem, quae 
unice per illam nobis patefit, hic inquam discursus virtua- 
lis profecto declaratur in doctrina Concilii, qua dicitur 
« ad fidem divinam requiri, ut revelata veritas propter au- 
ctoritatem Dei revelantis credatur. n Nam « illud propter si- 
gnificat connexionem, alioquin non crederetur unum pro- 
pter aliud, » ut recte monet de Lugo disp. 1. sect. 19. n. 293. 

D. Recentiores quidam theologi plus minusve perver- 
tendo aliorum sententias magna contentione demonstrandum 
sibi esse putant, actum fidei non esse « logicam conclusio- 
nem. » Non est otium novas horum theologorum senten- 
tias examinandi (1); sed ne quos supponunt et impugnant 

(1) Id accurate et plene praestitum est a viro de theologia et phi- 


losophia optime merito P. Iosepho Kleutgen in Appendice (fasciculo III.) 
ad sua Opera insignia « de Theologia et Philosophia antiquitatis. » 

errores « conclusionis logicae, » nobis aut veteribus theolo- 
gis tribuant; tria adhuc licet per se clara animadvertam. 

a) In analysi actus fidei non agitur de «iudicio practico,» 
quod fidem antecedit, dum ex motivis credibilitatis homo 
iudicat, has veritates esse credibiles et credendas tamquam 
& Deo infallibili veritate revelatas. Videtur recens theo- 
logus impugnando « conclusionem logicam , » statum quae- 
stionis ita exhibere, ac si Card. de Lugo aut quispiam 
alius umquam dixisset, infidelem ex motivis credibilitatis 
efformare iudicium practicum, rem propositam esse credi- 
bilem et eredendam, atque inde per « conclusionem logi- 
eam » consequi actum fidei. At profecto id nemo veterum 
theologorum umquam dixit, nec quispiam mente sana di- 
cere potest. Ex eo enim iudicio practico non sequitur « con- - 
elusio logica »: est officium credendi, ergo Deus est trinus 
personis, quia ipse Deus veritas hoc revelavit; sed « con- 
clusio logica » foret tantummodo haec: ergo nisi libera 
voluntate inclinem intellectum ad fidem propter auctori- 
tatem Dei revelantis, quae mihi satis proposita est, violo 
meum gravissimum officium erga Deum, meque expono ae- 
ternae damnationi. Quaestio itaque non est de actibus, qui 
antecedunt, nequaquam vero ingrediuntur ipsum actum 
fidei; sed in ipsa fide, dum iam credimus veritatem reve- . 
latam non sane propter motiva credibilitatis, sed propter 
auctoritatem Dei revelantis, quaeritur, utrum et quis sit 
ordo obiectorum fidei, in quae assentimur sive uno actu 
complexo sive pluribus actibus distinctis. Hic igitur dici- 
mus, assensum fidei in rem revelatam inniti veritati al- 
teri, quae in ipso actu fidei praecognoscitur, quod, Deus 
infallibilis hane rem eredendam revelavit; atque ideo for- 
malem fidei assensum non esse nec posse esse immediatum, 
sed necessario esse mediatum utpote praestitum propter 
veritatem aliam (prioritate rationis) praecognitam (1). 


(1) Theologus qui nuper multis disputavit contra « conclusionem 
logicam, » considerat assensum fidei in relatione ad antecedens iudicium 
practicum de credibilitate et officio credendi, ac per illud iudicium ait 
praesentari rem credendam ad eum modum, quo in iudicio immediate 
evidenti (e. g. idem non potest simul esse et non esse) sese habet ap- 

b) Videntur adversarii quandoque ita disputare, ac si 
quaestio esset, an actus fidei sif logicus in veritatem con- 
sequentem assensus propter naturaliter perspectam legiti- 
mam consequentiam. Huius enim haereseos suspicionem 
videtur obtrudere illa saepe repetita monitio: actum fidei 


prehensio terminorum. Unde concludit: « assensus fidei secundum suum 
characterem logicum nom est assensus mediatus, sed considerandus est 
et habendus ut assensus immediatus. » At profecto haec totum statum 
quaestionis pervertunt, et in se vera non sunt, nec video quo sensu 
intelligi queant. Iudicium illud practicum praesupponitur quidem ante 
actum fldei, sed ipsum formalem assensum fldei, de cuius elementis 
quaeritur, non ingreditur; et si ingrederetur, profecto non se haberet 
per modum apprehensionis terminorum in iudicio evidenti, sed ut iu- 
dicium de una re ad iudicium connexum de alia re. Verum ut diximus, 
quaestio est de elementis ipsius actus fldei, dum revelatam veritatem 
credimus (atque adeo ei assensum praestamus) « non propter intrinsecam 
rei veritatem perspectam, sed propter auctoritatem Dei revelantis, » Ubi 
sane auctoritas Dei revelantis non solum obiective ut existens, sed 
etiam subiective & nobis per assensum apprehensa enuntiatur ab ipso 
Concilio Vaticano ut causa h.e. ut ratio, propter quam assensum prae- 
stamus veritati revelatae, Atque adeo veritas una (seu potius duplex, 
Deus infallibilis actu revelans) assensu (supernaturali) apprehensa no- 
bis est ratio, propter quam assentimur (formali actu fidei) veritati al- 
teri (e. g. Verbum esse incarnatum); qui proinde assensus fidei essen- 
tialiter est mediatus. s 

Unde etiam nec sequi possumus, nec (ingenue fateor) intelligere va 
leo doctrinam aliquot theologorum, qui « discursum virtualem » in actu 
fidei excludi putant hac ratione. « Oum divina revelatio non sit causa 
rei revelatae, sed pura attestatio, neque fidelis credens prospiciat ul- 
lam colligationem inter revelationem et rem revelatam; sed revelatio 
sit quasi lux sub qua rem revelatam cognoscit, et fldelis immediate 
credat ratione divini testimonii: ideo sicut oculus videndo eolores me- 
dia luce, non discurrit virtualiter etiam ex parte obiecti; ita neque 
fides credendo ratione divini testimonii » Card. Gotti de Fide q. I. 
dub. IV. 8. 2. n. 12. Profecto divina revelatio non est quidem causa 
efficiens rei revelatae, sed est tamen credentibus causa obiectiva seu 
ratio et quidem unica, per quam eis manifestatur veritas rei reve- 
latae, et propter quam cognitam assentiuntur credendo rei revelatae ut 
verae. Unde fidelis non quidem perspicit colligationem ut inter causam 
et effectum, sed profecto perspicit in omni actu fidei saltem virtualiter 
mente sua credente colligationem absolute necessariam inter attesta- 
tionem Dei qui nec falli nec fallere potest, et inter veritatem rei quam 
attestatur. « Non potest credi flde certa, nisi credatur certo propter 

non esse « conclusionem logicam. » At illi ipsi theologi, 
qui docent in actu fidei esse aut esse posse discursum for- 
malem (ut Card. de Lugo, Vasquez et alii), huiusmodi ab- 
surditatem « conclusionis logicae » numquam somniarunt. 
Nimirum meus elevata per lumen fidei tenet firmitate su- 
per omnia tum veritatem Dei essentialiter infallibilem tum 
existentiam divini testimonii (obiectum formale fidei) de 
re credenda (obiecto materiali fidei), seu in complexu au- 


auctoritatem Dei; nec potest eredi certo propter auctoritatem Dei, 
nisi credatur certo (id est teneatur firmissime) connexio auctorita- 
tis divinae cum veritate mysterii revelati » Card. de Lugo disp. 7. 
sect. 9. n. 40. Porro similitudines a nobis excogitatae non suant pro- 
bationes, sed possunt adhiberi ad veritatem aliunde demonstratam 
illustrandam, si rite usurpentur; si vero applicentur praepostere, nec 
probant nec illustrant, sed obscurant et pervertunt. Oculus sane non 
visa luce procedit ad visionem corporis, sed corpus reflectendo lucem 
in oculum imaginem sui efformat; unde haec similitudo potest adhiberi 
ad illustrandum modum, quo verum ex intrinseca sua ratione menti no- 
strae sese manifestat. Quoad fidem vero valet, quatenus nihil potest esse 
obiectum fldei, nisi quod nobis manifestatur ac velut illuminatur testi- 
monio divino (S. Th. Verit. q. 14. a. 8. ad 4.). At testimonium Dei non 
illuminat rem revelatam ita, ut haec ex intrinseca sua ratione nobis il- 
lucescat (quod flet in lumine gloriae); in actu enim fldei mens non as- 
sentitur rei propositae propter perspectam eius rationem intrinsecam 
(qui non esset actus fidei), sed unice proptér auctoritatem Dei revelan- 
tis, quae est ratio rei illi e. g. facto incarnationis extrinseca, et veritas 
distincta; adeoque « fldes credendo ratione divini testimonli, » assen- 
titur uni veritati ita, ut hic assensus totus innitatur alteri veritati 
tamquam rationi, propter quam assentitur. Hic autem est assensus me- 
diatus, huneque nos appellamus discursum virtualem. Fidelis « imme- 
diate credere ratione divini testimonii » dici utique potest, quatenus 
non aliud est medium (sub quo), non alia obiectiva formalis ratio cre- 
dendi praeter testimonium Dei revelantis; at per hoc ipsum assensus 
non est immediatus, quía non est ex ipsa rei veritate intrinsecus per- 
specta, sed mediatus quia est ex infallibili testimonio extrinseco. Hoc 
modo etiam s. Thomas indicat in fide esse discursum. Primam enim ex 
rationibus cur Apostolus (Heb. XI. 1.) fldem dicat argumentum, Angeli- 
cus hanc assignat. « Argumentum quandoque significat ipsum actum ra- 
tionis diseurrentis de principiis in eonclusiones..... Fides potest dici 

argumentum primo (hoc) modo (nempe ut actus discurrens), in quantum ` 
ratio assentit alicui ex hoc, quod est a Deo dictum, et sic ex auctoritate 
dicentis efficitur assensus in credente; quia etiam in dialecticis aliquod 
argumentum ex auctoritate sumitur » S. Th. de Verit. q. 14. a. 2. ad 9. 

etoritatem Dei actu hane veritatem credendam revelantis. 
Hoc est quod s. Thomas dicit « intellectu adhaerere ve- 
ritati, quae in divina cognitione consistit, » et « adhaerere 
alicui testimonio, in quo infallibiliter veritas invenitur » 
S. Th. Verit. q. 14. a. 8. O. In qua quidem adhaesione iam 
implicite continetur adhaesio ad ipsam rem revelatam te- 
stimonio, sicut assensus in praem:ssas continet implicitum 
assensum in consequens. At non ideo fidelis assentitur rei 
divino testimonio propositae, quia naturali ratione regulas 
logices earumque firmitatem perspicit; sed intellectus ex 
imperio voluntatis sub lumine gratiae supernaturaliter 
et firmitate super omnia adhaerens testimonio Dei reve- 
lantis qui nec falli nec fallere potest, propter auctorita- 
tem Dei attestantis in particulari hanc illamve veritatem, 
ut propter rationem formalem assentiendi, sub eodem lu- 
mine gratiae assentitur etiam veritati a Deo revelatae. 
Eodem igitur actu supernaturali quo tenet infallibilem re- 
velationem Dei ut motivum formale credendi veritatem 
revelatam, etiam tenet connexionem infallibilis revelatio- 
nis cum veritate rei revelatae; nam esse motivum formale 
credendi veritatem, et habere hanc connexionem necessa- 
riam cum veritate credenda unum idemque est. Esse au- 
tem necessarium ad divinam fidem, ut revelata veritas 
propter auctoritatem Dei revelantis credatur, constat apud 
omnes catholicos et a s. Concilio iterum declaratum est. 
(Vide de Lugo disput. 7. sect. 3.). 

c) Postremo disceptatio ista ac cautio contra a conclu- 
sionem logicam » ita doctrinam theologorum quos impu- 
gnat, exhibere videtur, ac si illi &ctum fidei reducerent ad 
conceptus quosdam abstractos veritatum, atque ita tandem 
non Deus vivus veritas revelans, sed conceptus abstractus 
in mente nostra tamquam logicum antecedens intelligeretur 
motivum formale assentiendi logico conseguenti. Unde do- 
etrinam Cardinalis de Lugo et aliorum redigi dicunt ad 
« conceptionem logiéám et mechanicam, » qua corrumpatur 
« indoles transcendentalis propria ac necessaria fidei, ut sit 
elevatio ed intimam unionem cum Deo. » Verba haec ne 
significationem urgendo graviores errores eis adscribere 

cogamur, ad hunc sensum reducenda videntur. Fides tran- 
scendit modum naturalem cognoscendi; neque enim inni- 
titur propriis viribus rationis in cognoscenda veritate, 
sed supernaturali firmitate innititur atque ita unitur ve- 
ritati ipsius Dei revelantis (1). Quoniam hane « indo- 
lem transcendentalem » divinae fidei Card. de Lugo et alii 
"viri [docti a recenti de quo agimus, theologo impugnati 
corrumpere dicuntur, videtur consequi contra eos accu- 
satio nimis gravis, ac si ili tum generatim supernatu- 
ralem indolem fidei in discrimen vocarent, de quo paulo 
ante diximus, tum speciatim reducentes fidem « ad logi- 
cum et mechanicum modum concipiendi per conclusiones 
logicas » in credendo non inniterentur substantiali inerea- 
tae veritati revelanti; sed conceptu in mente efformato 
tamquam motivo formali « per logicam conclusionem » in- 
ducerentur ad tenendam veritatem aliam ex illo conceptu 
consequentem. 

At profecto haec posterior obiectio, quam iam olim fa- 
ctam Card. de Lugo commemorat (disp. 7. sect. 2. n. 23. 
cf. sect. 9. n. 98.), totum modum humanum cogitandi et 
cognoscendi susque deque vertit. Nimirum infallibilem ve- 
ritatem et revelationem Dei ut certam et realiter existen- 
tem non possumus concipere nisi mentis iudicio (quod in 
actu fidei elicitur sub lumine gratiae et viribus superna- 
turalibus), sicut eam enuntiare non possumus nisi aliqua 
propositione et affirmatione; illud autem cui adhaeremus et 
cui innitimur in credendo, non est conceptus noster ac no- 
strum iudicium, sed ipsa substantialis veritas actu reve- 
lans, quam iudicio nostro supernaturali apprehendimus ut 
realiter existentem. Haec ergo infallibilis veritas revelans 
est motivum formale, sub quo rem ab illa revelatam ve- 
ram esse credimus. Et eodem modo id quod credimus, est 
res ipsa revelata e. g. SS. Trinitas, quam tamen credere 


(1) « Neque hominis neque angeli testimonio assentire infallibili- 
ter in veritatem duceret, nisi quantum in eis loquentis Dei testimo- 
nium consideratur; unde oportet quod fides quae virtus ponitur, faciat 
intellectum hominis adhaerere veritati, quae in divina cognitione con- 
sistit, transcendendo proprii intellectus veritatem » S. Th. de Verit. l.c. 

seu (ut loquitur Augustinus) cum assensu cogitare non 
possumus nisi aliquo (supernaturali) mentis nostrae iudi- 
eio. « Aotus credentis non terminatur ad enuntiabile, sed 
ad rem; non enim formamus enuntiabilia, nisi ut per ea de 
rebus cognitionem habeamus, sicut in scientia ita et in 
fide » S. Th. 2. 2. q. 1. a. 2. 

6. Supposita iam doctrina catholica a s. Concilio iterum 
definita, « revelatam veritatem propter auctoritatem Dei 
revelantis credendam esse, » magna oritur quaestio, quae 
non quidem apud veteres, sed inter paulo recentiores theo- 
logos inde a saeculo XVI. magnis contentionibus habita est 
et nunc iterum a nonnullis excitata, quomodo haec ipsa 
veritas auctoritatis et locutionis Dei cognoscenda sit. Si 
ntraque cognoscitur per se ipsam, atque adeo assensus in 
illam est émmediatus, in ea sistit analysis fidei tamquam 
in ultimo principio. Si autem etiam illa utraque veritas 
vel alterutra cognoscitur per aliam veritatem tamquam 
per principium formale, propter quod assensus praestatur, 
atque ita assensus est mediatus, ulterius quaeratur opor- 
tet, quaenam sit illa altera veritas praecognita, donec per- 
veniatur ad assensum aliquem immediatum, non amplius 
praestitum propter aliam distinctam veritatem, cui tam- 
quam principio ac motivo innitatur (cf. supra cap. III. 
S. I. n. 1.). i 

Si assensus praecedens in obiectum formale fidei dicitur 
esse mediatus et praestitus propter veritatem aliam prae- 
cognitam, difficillimum erit illam definire, quaenam sit, et 
quomodo tum non admittatur progressus in infinitum, quin 
umquam perveniatur ad ultimum assensum immediatum. Si 
vero dicitur uterque ille assensus esse immediatus, duplex 
oritur difficultas; nam primum videbitur esse assensus ex 
solis viribus rationis et ideo naturalis, quod nullo modo 
potest admitti; tum vix concipi posse videtur, quomodo iste 
assensus praesertim quoad existentiam revelationis seu lo- 
cutionis Dei sit immediatus. De hoc ergo utroque in primis 
dicendum est. 


— 640 — 
II. De cognoscenda auctoritate Dei. 


1. Assensus fidei divinae est ontologice supernaturalis, 
utpote proportione respondens visioni beatificae in patria 
velut inchoatio suae perfectioni (cap. III. 8. II.). Unde 
fides dicitur divina ad distinctionem fidei humanae non 
solum obiective ratione obiecti formalis et ratione obiecti 
principis materialis, quod Deus est; sed etiam subiective 
ob rationem intimam supernaturalem actus ipsius. Porro 
ex ipsa hac supernaturali ratione assensus eliciti viribus 
supernaturalibus est etiam supernaturalis firmitas adhae- 
sionis; pia enim voluntas elevata per gratiam imperat 
adhaesionem in veritatem revel&tam  aestimative super 
omnia, et formalis adhaesio ipsius intellectus supernatu- 
ralem firmitatem habet ex elevatione intellectus per su- 
peradditas vires gratiae; quae quidem duplex ratio eleva- 
tionis est tum per supernaturalem infusum ac permanentem 
habitum fidei tum per gratiam actualem (auxilium trans- 
iens) illuminationis in intellectu et inspirationis in volun- 
tate (cf. Conc. Arausic. Il. can. 7; Concil. Vatican. cap. 3.). 
Quoniam vero formalis assensus fidei includit, et tamquam 
principium cui innititur, supponit assensum in obiectum 
formale (in auctoritatem Dei revelantis); etiam hic assen- 
sus, quatenus ingreditur actum fidei, supernaturalis sit 
oportet et per vires gratiae firmissimus aestimatie super 
omnia. Neque enim formalis assensus fidei supernaturalis 
posset velut principio inniti assensui naturali inferioris 
ordinis et minoris firmitatis. S 

Haec fuit ratio Suarezio, ut ipsemet fatetur (disp. 8. 
sect, 6. n. 6.), cur putaverit ipsum assensum in auctori- 
tatem Dei loquentis necessario debere esse per formalem 
actum fidei propter auctoritatem Dei loquentis. Ex una 
scilicet parte statuit principium, ante formalem actum fidei 
non dari cognitionem supernaturalem; ex parte altera cer- 
tum est, illum assensum in auctoritatem Dei loquentis de- 
bere esse supernaturalem; unde consequens erat, hunc as- 
sensum esse formalem actum fidei. Hoc vero si ita intelli- 

gatur, ut auctoritatem Dei revelantis necesse sit in omni 
actu fidei iterum credere ob formale motivum locutionis 
Dei revelantis suam auctoritatem et suam locutionem; sane 
manifestissime inducitur progressus in infinitum, quin um- 
quam ad aliquem assensum immediatum ' perveniatur. Cf. 
supra cap. III. S. I. Unde ita intellectam doctrinam Sua- 
rezii (l. c. n. 8.), ubi ostendere conatur assensum in aucto- 
ritatem Dei esse actum fidei et nihilominus esse assensum 
immediatum , Cardinalis de Lugo paulo acrius refellit. 
« Quantumcumque hoc explicetur, inquit, totum est ludere 
verbis, cum numquam assensus reducatur ad aliquem as- 
sensum immediatum alicuius obiecti, cui non propter aliud 
sed propter se ipsum assentiamur, quod tamen in omni as- 
sensu intellectuali necessarium est » Lugo de Fide disp. I. 
sect. 6. n. 82. 

Sane si verba Suarezii urgeantur in sua propria si- 
gnificatione, qua fateor ea intelligi a theologis tum appro- 
batoribus tum impugnatoribus mirae istius opinionis, ni- 
mis manifesto aut processum in infinitum inducunt, aut 
involvunt contradictionem; nec etiam a recentissimis defen- 
soribus opinionis Suareziange quidquam prolatum reperio 
validum ad elucidationem, nisi quod tandem coincidat cum 
nostra sententia, intellectum nempe per habitum et lumen 
fidei supernaturali assensu adhaerere primae veritati non 
ut obiecto materiali propter testimonium ut obiectum for- 
male, sed propter se ipsam quatenus se sistit et manife- 
stat in ipso actu supernaturalis revelationis, adeo ut haud 
secus ac in veritatibus per se cognitis, obiectum mate- 
riale assensus identificetur cum obiecto formali (cap. II. 
S. L). Non assero, hane esse ipsam doctrinam Suarezii; 
sed aio eius doctrinam recisis contradictionibus ad hanc 
sententiam reducendam esse, quod si fiat, duumviri Sua- 
rezius et Card. de Lugo, expPieationibus utriusque con- 
iunctis, splendidam exhibent veritatis illustrationem. 

2. Doctrina Suarezii, quae nisi temperetur, ut dixi, 
processum in infinitum aut contradictionem continet, ad 
haec capita revocatur. Coneedit, obiectum formale fidei 
propter quod creditur, et obiectum materiale quod propter 

illad creditur, saltem ratione inter se distingui. Obieotum 
formale in omni actu fidei divinae est testimonium primae 
veritatis (Dei) cognitum, obiectum materiale est omne et 
solum illud, de quo testatur. Ergo essentiale est in omni 
actu fidei, ut cognitione utique supernaturali praecogno- 
scatur (saltem ratione prius), tum Deum esse veritatem in- 
fallibilem in cognoscendo et in loquendo (nec falli nec 
fallere posse), tum Deum hanc veritatem e. g. incarnatio- 
nem Verbi revelasse, quia hoc utrumque pra&ecognitum est 
unicum et necessarium obiectum formale, propter quod cre- 
ditur obiectum materiale e. g. incarnatio (1). 


(1) « Deus sub ratione primae veritatis non potest exercere, ut sic 
dicam, munus obiecti formalis fidel, nisi a credente cognoscatur ut testis 
infallibilis in loquendo; nam illud est obiectum formale assentiendi, in 
quod ultimo resolvitur assensus tamquam in primum motivum assen- 
tiendi; unde huiusmodi obiectum tanc censetur actu exercere munus 
obiecti, quando movet et de se suffcientér inclinat intellectum ad as- 
sentiendum. Hoc autem praestare non potest, nisi ab intellectu cogno- 
scatur sub illa ratione, sub qua potest illum movere, quia ab obiecto in- 
cognito non movetur intellectus. Ad credendum ergo necessarium est, 
ut qui credit Deo, etiam cognoscat Deum esse omnino testem veracem, 
qui nec falli nec fallere potest...... Certitudo fidei tota nititur in suo 
obiecto formali, atque adeo in cognitione eiue; nam ut cognitum movet 
ad credendum. » Haec Suarez docet de ea quae in omni actu fidei ne- 
cessaria est, cognitione obiecti formalis, quatenus hoc obieetum consti- 
tuitur infallibili veritate Dei (disp. 8. sect. 6. n. 1. 6. 7.). Nec minus 
clare asserit in omni actu fidei necessariam supernaturalem praecogni- 
tionem (prioritate rationis) obiecti formalis, quatenus hoo obieetum est 
ipsa actualis revelatio. « Dependentia fldei et certitudo eius ab hoc prin- 
cipio, Deus dicit hoc, non est minor quam sit dependentia eiusdem fldei 
&b alio principio, Deus est verax; ergo si evidentia (naturalis) illius prin- 
cipii non sufficit ad obiectum formale fidei, nec potest sufficere humana 
credulitas divinae revelationis (sed requiritur supernaturalis cognitio 
existentiae revelationis)... Revelatio divina non quomodocumque est ratio 
obiectiva, sed tamquam medium et motivum credendi. Credimus enim my- 
steria fidei, quia Deus nobis illa r$velavit; impossibile autem est aliquid 
esse motivum assentiendi, nisi ait cognitum; ergo qui credit aliquid, quia 
dictum a Deo, necesse est ut cognoscat et iudicet Deum id revelasse seu 
dixisse.... Supra ostensum est, cognitionem primae veritatis et quod non 
possit fallere, mecessorjiam eese ad credendum aliquid tamquam certum 
propter testimonium eiusdem veritatis, ergo non minus necessarium est 
gpraecognoscere, ipsam primam veritatem hoo vel illud credendum asseruisse, 

Iam verofpost deolaratam et demonstratam hane luci- 
dissimam: doctrinam, idem Suarezius contendit, illam |prae- 
cognitionem tum veritatis Dei tum existentis revelationis, 
quae ut fundamentum et motivum formale supponitur in 
omni actu fidei, esse et ipsam per actum fidei. Proinde in 
hoc actu fidei, quem possumus dicere fundamentalem, dum 
credo Deum esse veritatem, unice propter testimonium, quo 
dicit se esse veritatein, necessario iterum distinguitur sal- 
tem ratione obiectum formale, propter quod credo, nempe 
testimonium infallibilis veritatis revelantis, se esse veri- 
tatem, et obiectum materiale, nempe Deum esse veritatem, 
quod eredo propter testimonium. Sine hac enim distinctio- 
ne nullus concipi aut esse potest actus fidei, qui fatente 
Suarezio essentialiter est assensus in rem revelatam pro- 
pter infinitam veritatem revelantem. Primus ergo actus 
fundamentalis est: credo Deum esse infallibilem veritatem 
(obiectum materiale), quia Deus infallibilis veritas hoc re- 
velavit (obiectum formale). Hoc obiectum formale quod 
enuntiatur in propositione causali, ex ipsius Suarezii di- 
serta doctrina praecognoscitur prioritate rationis ante 
assensum formalem fidei, qui huic ipsi veritati praecogni- 
tae innititur tamquam suo medio (ut ipse loquitur). Porro 
haec praecognitio debet iterum esse actus fidei, quoniam 
est praecognitio obiecti formalis fidei, quod ex sententia 
Suareziana praecognoscendum est per actum fidei. Proinde 
secundus hic fundamentalis actus fidei denuo resolvitur 
in obiectum formale praecognoscendum alio actu fidei, at- 
que ita in infinitum. a) Credo ss. Trinitatem , quia Deus 
infinita veritas eam revelavit; 5) credo Deum esse infinitam 
veritatem, et credo Deum revelasse Trinitatem, quia Deus 
dicit se esse infinitam veritatem, et se revelasse Trinita- 
tem; c) credo Deum hoc utrumque dixisse iterum propter 
testimonium, quo dicit se dixisse; et hoc testimonium ite- 


Probatur consequentia, quia non minus pendet assensus fidei ab hoc 
principio quam ab illo, et quia parum nobis confert ad credendam hane 
vel illam propositionem, quod Deus in se verax sít, nisi cognoscatur 
ipsam primam veritatem suo testimonio talem propositionem confirmasse 


et quasi informasse » ibid. gect. 12. n. 4. 6. : 

rum credo propter testimonium ratione distinctum ; neces- 
sario enim (ut diximus et Suarez fatetur) omnis actus fidei 
habet obiectum formale propter quod creditur, saltem ra- 
tione distinctum ab obiecto materiali, quod ereditur. Atque 
ita numquam ad terminum pervenitur, nisi sistatur tan- 
dem in &amplectenda veracitate et locutione Dei non pro- 
pter testimonium ratione distinctum, quod sit motivum as- 
sensus, ac proinde non per formalem actum fidei, sed per 
assensum immediatum in veracitatem Dei et existentiam 
locutionis Dei sese per se ipsam sistentem cognoscibilem 
intellectui (elevato lumine gratiae). 

9. Perspexit sane doctor eximius absurditatem huius- 
modi processus in infinitum, quae suae doctrinae subesse 
videbatur. In explicatione autem qua illam amoliri cona- 
tur, ita loquitur, ut vel suis ipsis principiis de analysi 
actus fidei contradicat, vel tandem quoad rei summam li- 
cet verbis obseurioribus illud ipsum sibi velit, quod postea 
Card. de Lugo luculentissime declaravit. Explicatio Suare- 
zii ita habet. « Si comparetur obiectum formale ad mate- 
riale, sic ordine naturae (si utrumque cognoscitur diversis 
actibus) vel rationis (si utrumque cognoscitur uno actu com- 
plexo) supponitur obiectum formale cognitum ad materiale... 
Si vero obiectum formale et materiale cognitum sit idem (sci- 
licet eadem res sub diversa tamen ratione), ut quando di- 
recte credo Deum esse primam veritatem, propter se ipsum 
et quia ipsemet hoc dixit, tunc multo minor est prioritas 
naturae, sed rationis sufficit per quandam reflexionem, quae 
virtualiter in ipsomet actu includitur, atque etiam in obie- 
cto, quia (Deus) dicendo verum, consequenter dicit se esse 
veracem in eo, quod dieit, ut explicavi.... Neque repugnat 
huic fidei ille modus resolutionis, qui obiicitur (1), sive 


(1) Obiectio haec erat. Si in omni actu fidei ipsum fidei formale obie- 
ctum et motivum fide credendum esset, resolutio foret huiusmodi: « cre- 
do Deum esse trinum quia ipse dicit; credo autem illi dicenti, quia est 
verax; credo autem illum esse veracem, quia ipse etiam dicit. Hic au- 
tem modus resolutionis videtur incredibilis , tum quia iu eo committi- 
tur vitiosus circulus.... tum quia fides cognosceret, Deum esse veracem, 
ger se et sine alio medio, quod videtur excedere virtutem cognitionis 
obscurae et abstractivae » ibid. n. 2. 

illa resolutio fiat mediante discursu sive absque illo; sem- 
per enim fatendum est, resolutionem fieri e; obiecto mate- 
riali ad formale; ipsum autem formale obiectum non in 
aliud resolvitur, sed per se ipsum creditur, quia potest de 
se ipso testificari, et ita in se ipso reflectitur, et tali modo 
de se testificatur, ut faciat evidenter credibilia non solum 
alia quae dicit, sed etiam quae de se ipso testificatur, quod 
pertinet, ut dixi, ad infinitam excellentiam divinae verita- 
tis » disp. 3. sect. 6. n. 8. | 

Imprimis non est quaestio, utrum Deus sive explicite 
sive implicite (in omni actu revelationis) etiam revelave- 
rit se esse veracem (de quo Suarez hic agit), et se re- 
velasse mysteria (de quo alio loco inferius disputat). Con- 
cedimus sane haec esse revelata, et proinde posse et debere 
credi formali actu fidei propter auctoritatem Dei revelan- 
tis, sicut dicimus, ipsam existentiam Dei fide credendam 
esse etiam ab illis, qui eam naturali evidentia cognoscunt 
(tract. de Deo th. IX). Quaestio itaque haec una est, an in 
omni actu fidei ipsum obiectum formale (Dei veracitas et 
existentia revelationis) uitimatim iterum actu fidei sive vir- 
tualiter sive realiter distincto credendum sit. Suarez id affir- 
mans verbis citatis haec statuit. a) In omni actu fidei obie- 
ctum formale propter quod credo, ordine saltem rationis 
praecognitum supponitur obiecto materiali, quod creditur; 
idque utpote actui fidei essentiale sane non minus verum 
est, etiamsi quoad rem idem sit obiectum formale et ma- 
teriale; e. g. sub una ratione praecognosco (prioritate ra- 
tionis) ut obiectum formale Deum veracem revelantem, sub 
alia ratione unice propter veracitatem Dei ita praecognitam 
qui dicit se esse veracem, credo Deum esse veracem. Ergo 
. in omni actu fidei virtualiter distinctus est duplex assen- 
sus, unus in obiectum formale ut in fundamentum et mo- 
tivum credendi, alter in obiectum materiale propter illud 
motivum: « semper fatendum est resolutionem fieri ex obie- 
eto materiali ad formale. » b) Ipsum obiectum formale in 
omni actu fidei iterum per actum fidei credendum est; et 
tamen quamvis ex paulo ante assertis in omni actu fidei 
« gemper fiat resolutio ex obiecto materiali ad formale, » 

nuno repente nobis dicitur, in hoc actu fidei quo creden- 
dum est obiectum formale actus prioris, nullam fieri reso- 
lutionem: « sed per se ipsum creditur. » Atqui haec est 
contradictio manifesta: omni actui fidei essentiale est, ut 
credatur obiectum materiale propter obiectum formale prae- 
cognitum (prioritate rationis), atque ita fiat resolutio ex 
obiecto materiali ad formale; nihilominus datur actus fidei, 
in quo nulla huiusmodi resolutio locum habet, ac proinde 
non creditur obiectum materiale propter obiectum formale. 
Si haec ita sunt, iste assensus in quo talis resolutio ne- 
gatur, non est assensus fidei proprie dictus, quia id quod 
eredi dicitur, non creditur propter aliam veritatem prae- 
cognitam; sed est veritas, quae per se ipsam cognoscibilem 
menti se sistit et per se ipsam cognoscitur. 

Si itaque illud, quod dicitur: « obiectum formale non 
in aliud resolvitur, sed per se ipsum creditur, » habet hunc 
sensum: veracitas Dei revelantis quae est obiectum formale 
pro aliis mysteriis revelandis, credenda est actu fidei pro- 
prie dictae, ita ut propter praecognitam (prioritate ratio- 
nis) veracitatem Dei dicentis, se esse ver&cem, credenda sit 
veracitas Dei, et nihilominus asseratur, non fieri resolu- 
tionem ab obiecto materiali ad formale, h. e. non credi ve- 
racitatem sub una ratione propter veracitatem testimonii 
praecognitam sub alia ratione; tum manet evidens contra- 
dietio, quam modo demonstravi. Si conceditur fieri hanc 
resolutionem , et nihilominus asseritur in omn: actu fidei 
obiectum formale esse iterum credendum fide proprie dicta, 
evidens est processus in infinitum ex superius demonatratis. 

4. Quia haec res mihi tam manifesta videtur, propter- 
ea non quidem alios quosdam theologos, qui doctrinam 
Suarezii contra Card. de Lugo se tueri profitentur; sed 
eximium doctorem ipsum alio sensu forte intelligi posse 
putavi, quem initio huius disquisitionis (p. 641.) indicavi, 
vel certe eius doctrina non nisi hac temperatione adhibita 
admitti potest. Quando nimirum dicitur, « obiectum formale 
(praecognita veracitas et locutio Dei) non in aliud resolvi- 
tur, sed per se ipsum creditur; n hoc verbum credere sensu 
paulo latiori accipiendum est, quo etiam a Cardinali de 

Lugo in hac disputatione et ab aliis theologis saepe adhi- 
betur de supernaturali assensu per habitum fidei et per 
gratiam elicito in veritatem, quae in ipsa revelatione my- 
sterii ut formale obiectum menti se sistit per se ipsam et 
non per aliam veritatem praecognitam, cui tamquam mo- 
tivo assensus innitatur. Ita non modo absurdus ille pro- 
cessus in infinitum et omnis contradictio excluditur, sed 
veritas habetur lucidissima in eo, quod dicitur: « formale 
obiectum non in aliud resolvitur , sed per se ipsum credi- 
tur, » nimirum per se ipsum et non per aliud cognitione 
apprehenditur ut obiectum formale in actu fidei, atque 
adeo propter illud (prioritate rationis) praeoogiitum cre- 
ditur obiectum materiale revelatum. 

Sane quod Suarez potissimum, imo unice spectat in tota 
ista disputatione (disp. 3. sect. 6.) illud est, ut conficiat 
ac obtineat, cognitionem obiecti formalis in fide divina non 
posse esse naturalem, sed necessario esse supernaturalem ; 
quem suum scopum proponit in ipsa .istius sectionis in- 
scriptione: « utrum prima veritas sit obiectum formale fidei, 
ut cognoscitur lumine naturae, vel ut supernaturaliter co- 
gnita? » In hac autem assertione supernaturalis cognitio- 
nis profecto ab omnibus est ei plenissime assentiendum. 

Hoc etiam solo sensu potuit appellare ad doctrinam 
s. Thomae; profecto enim absurdum est Angelico tribuere 
sententiam, formale obiectum fidei, quatenus est veritas Dei, 
quae nec falli nec fallere potest (de quo solo ibi disputat 
Suarez), necessario esse actu fidei proprie dictae creden- 
dum (1). Nam ex una parte haec infallibilis veritas Dei non 


(1) Citationes Suarezii ex s. Thoma sunt omnino mirae. « Sola evi- 
dens cognitio, inquit, quod Deus sit prima veritas, non sufficit pro fan- 
damento et obiecto formali fidei, sed necessaria est fides infusa eiusdem 
veritatis. Hanc assertionem sumo ex D. Thoma 2. 2. q. 1. a. 5. ad 1. 
et 8, quatenus dicit, principia quae naturaliter cognosci possunt, et ad 
alia credibilia snpponuntur, etiam per fldem posse cognosci; et q. 2. 
&. 4. quatenus absolute dicit, ad certitudinem fidei necessarium fuisse 
nobis revelari de Deo, etiam quae naturaliter cognosci possunt » Suarez 
disput. 3. sect. 6. n. b. 

AÁnimadvertimus sequentia. Verissimum est et in doctrina Cardi- 
nalis de Lugo clarissimum, non sufücere in actu fidei naturalem cogni: 

minus « demonstrative probari » potest quam existentia Dei, 
et ex parte altera Angelicus 2.2. q. 1. à. 6. atque alibi saepe 
disertissime docet, « impossibile esse, quod ab eodem idem 
sit scitum et creditum », et tantummodo « ab his qui de- 
monstrationem non habent, per fidem praesupponi oportere 
. ea, quae demonstrative probari possunt » (vide tract. de Deo 


tionem veracitatis Dei, sed oportere esse hanc cognitionem supernaturalem 
ex fldei habitu infuso; sed inde non sequitur, eam esse per actum fidei 
proprie dictae, quia infusus habitus fidei seu lumen tum habituale tum 
actuale fidei valet non modo ad materiale obiectum credendum propter 
auctoritatem Dei revelantis, sed etiam ad principia fidei supernaturali- 
ter cognoscenda actu cognitionis immediatae, sicut intellectus naturalis 
valet non modo ad intelligendas conclusiones, sed a fortiori etiam ad 
intelligenda principia, sine quorum intellectu repugnaret scientia con- 
clusionnm. Quod s. Thomam attinet, ipse numquam dixit nec ex suis 
principiis dicere potuit, in omni actu fidei veritatem primam ut obie- 
ctum formale fide credi, et non cognitione immediata cognosci oportere; 
sed (ut paulo post videbimus) clarissime docuit contrarium. Imo in ipsis 
articulis a Suarezio citatis doctrina contraria continetur, ut demonstrant, 
quae indicamus in textu ex 2. 2. q. 1. a. 5, ad quem articulum ille 
provocat. In locis & Suarezio citatis sensus est longe alius, quam ipse 
refert. In q. 1. a. 5. ad 1. doctor Angelicus loquitur de obiectis fidei 
materialibus, quae « non possunt esse scita; » fideles vero « eorum 
notitiam habent non quasi demonstrative, sed in quantum per lumen 
fidei vident esse credenda » (e. g. mysteria Trinitatis aut Incarna- 
tionis). Ibidem ad 3. etiam agit de obiectis materialibus, et minime di- 
cit, quod Suarez refert, naturaliter cognita posse etiam fide credi; sed 
imo docet, non posse fide credi ab omnibus, sed ab iis solis, « qui eo- 
rum demonstrationem non habent. » In q. 2. a. 4. nequaquam docet, 
quod Suarez indicat, naturaliter cognoscibilia nobis revelari necessa- 
rium fuisse, ut de iis certitudinem fidei per actum fidei haberent illi, 
qui ea per demonstrationem sciunt. Hac enim doctrina s. Thomas evi- 
denter sibi ipsi contradiceret; sed semper sibi constans etiam hic ad 2. ` 
repetit: « de. eodem non potest esse scientia et fides apud eundem, 
sed id quod est ab uno scitum, potest esse ab alio creditum. » Neces- 
sitatem vero revelationis eornm quae absolute et per se loquendo ra- 
tione cognosci possunt, repetit s. doctor « pro humano genere » (ibi 
ad 1.) ex causis, quas indicavimus superius p. 618. Haec igitur loca 
8. Thomae a,Suarezio citata si quid ad rem praesentem pertinent, po- 
tius demonstrant, ex doctrina Angelici minime necessarium esse imo 
nec fleri posse, ut in omni actu fidei ipsa etiam cognitio obiecti for- 
malis, quatenus veracitate Dei seu « veritate prima » constituitur, sit 
per actum fidei proprie dictae. 

th. IX.). Quam quidem s. Thomae sententiam esse, Suarez 
ipse (ibi sect. 9. n. 1.) fateri cogitur. Unde qui adscriberet 
8. Thomae opinionem, in omni actu fidei ipsum obiectum 
forinale, quatenus continetur infallibili veracitate Dei, ne- 
cessario fide proprie dicta credendum esse, is profecto as- 
gereret ex doctrina s. Thomae consequi, neminem qui « de- 
monstrative sciat » infallibilem Dei veracitatem, posse quid- 
quam credere fide divina, quoniam ipsum motivum formale 
fidei nempe Dei veracitatem, « cuius demonstrationem ha- 
bet, » credere non potest. Haec autem non solum falsa sed 
risu digna esse, nemo non videt. Vel igitur Suarez omnino 
praepostere ad s. Thomae doctrinam appellavit, vel haec 
ipsa appellatio suadet, Suarezium non esse intelligendum 
de actu fidei proprie dictae, qua motivum formale veracita- 
tis Dei « non per aliud sed per se ipsum » credere oporteat. 

Mihi itaque doctrina Cardinalis de Lugo (de Fide 
disp. I. sect. 6.) omnino vera videtur, quam argumentis 
sive vetustiorum sive recentiorum theologorum qui eam 
omni molimine expugnandam susceperunt, non solum non 
labefactatam, sed potius magis confirmatam esse existimo, 
cum nihil hactenus ab eis actum esse videam, nisi ut vel 
manifesto falsa aut nihil ad rem pertinentia dicant, vel 
sententiam Cardinalis in alienum sensum deflectant, ac 
tandem ipsimet in explicationibus consistere cogantur, 
quae cum vero sensu huius principis inter theologos co- 
incidant. In hoc itaque capite sicut in pluribus aliis ve- 
rum puto, quod ait Doctor Ecclesiae s. Alphonsus: « do- 
ctissimus Lugo qui post D. Thomam non temere inter 
alios theologos facile princeps dici potest,.... saepe nullo 
praeeunte falcem ita ad radicem ponit, ut rationes quas 
ipse in medium adducit, difficulter solvi queant » (s. Al- 
. phons. 1l. III. n. 532.). Si aliorum theologorum requiras au- 
ctoritatem, in eandem sententiam concessere post Card. de 
Lugo doctores gravissimi, Petrus Hurtado disp. VII. sect. 6. 
(diversus a Gaspare Hurtado, cui cum Card. de Lugo non- 
nulla lis erat); Ripalda de Fide disp. III; Card. Pallavi- 
cinus in Cursu theol. de Fide n. 56-58; Haunoldus de Fide 
cap. I. controv. V. S. 5; Amicus disp. II. sect. 1. n. 27; 

Mastrius in l. III. sent. disp. VI. q. 7. a. 4. n. 39. et alii. 
Totius porro propositae quaestionis explicatio quam ado- 
ptamus, ad hanc summam revocatur. 

D. Auctoritas seu veritas Dei tam in cognoscendo quam 
in loquendo, quatenus est formale obiectum fidei, non potest 
ultimatim esse credita propter auctoritatem Dei revelantis 
hane suam veritatem in cognoscendo et loquendo. Quam- 
vis enim dicas cum Suarezio, Deum ipso actu revelatio- 
nis, quo dicit e. g. tres esse personas divinas, revelare 
etiam suam veracitatem, semper quaerendum manet: si cre- 
ditur veracitas Dei propter formale motivum et unice, quia 
Deus eam revelat, quomodo cognoscis veracitatem Dei in 
hac ipsa revelatione, qua explicite vel implicite dicit se 
esse infinite veracem? Si hanc veracitatem credis iterum, 
quia Deus eam revelat, redibit. eadem quaestio; sicque in 
infinitam pregrediendum erit, quin umquam perveniatur 
ad fundamentum, cui omnes subsequentes assensus in Dei 
veracitatem et in mysterium revelatum innitantur. Si au- 
tem dicitur: Deus revelans e. g. SS. Trinitatem, hac eadem 
locutione revelat exercite suam veracitatem, quam assen- 
tiendo teneo non ex alio motivo distincto (puta, quia Deus 
verax est in revelando suam veracitatem) sed immediate 
propter se ipsam; hoc tandem nihil est aliud, quam quod 
tali assensu veracitatem Dei teneo non assentiendo propter 
testimonium ut motivum formale sive re sive ratione di- 
stinctum, quia Deus dixit se esse veracem, sed quia vera- 
citas Dei in actu revelationis mihi se sistit per se ipsam 
immediate ut certissimam, Atque ita video officium pro de- 
bita submissione latriae erga Deum, firmissime et super 
omnia tenendi infinitam Dei veracitatem ; et inde simul 
video officium eadem firmitate assentiendi veritati propo- 
sitae (puta SS. Trinitatis), non quod haee veritas imme- 
diate per se ipsam mihi sistatur ut obiectum adhaesionis, 
sed propter formale motivum infinitae veracitatis Des eam 
revelantis. Ideo hic secundus est certe formalis actus fidei; 
utrum vero prior illa assensio in veracitatem Dei imme- 
diate per se ipsam mihi se sistentem ut obiectum adhaesio- 
nis dicenda sit fides, quaestio erit potius de nomine, de 
quo postea aliquid dicam. 


— 6051 — 

Videlicet assensus in auctoritatem Dei est immediatus, 
ubi idem est obiectum formale et obiectum materiale (cf. 
supra eap. II. S. 1.); quare veracitas Dei in cognoscendo 
et in loquendo nobis primitus certa sit oportet non ex testi- 
monio tamquam ratione externa assensus, sed ex sua in- 
testina ratione. Attamen hic assensus licet sit ex perspecta 
intima ratione, non est naturalis; sed quatenus ingreditur 
&ctum fidei, elicitur viribus supernaturalibus, dum volun- 
tas per gratiam elevata imperat assensum super omnia (1), 
et intellectus adhaeret veritati non iam naturalibus sed 
supernaturalibus viribus. 

Haec supernaturalitas assensus in veracitatem Dei, qua- 
tenus est principium fidei, necessario admitti debet, tum 
a) quia (ut diximus) formalis assensus fidei supernaturalis 
ac super omnia elieitus propter testimonium Dei, inniti- 
tur illi priori assensui; assensus autem supernaturalis ac 
super omnia non potest pro fundamento habere assensum 
naturalem ac proinde ordinis inferioris et minus firmum; 
tum 5) adhuc evidentius, quia assensus fidei ex integro 
debet esse supernaturalis, non esset autem ita supernatu- 
ralis, si in suo fundamento quod est cognitio veracitatis 
Dei, esset naturalis; tum c) quia intellectus supernaturali- 
ter elevatus non potest versari circa obiectum materiale 
e. g. mysterium Trinitatis credendum, quin simul versetur 
circa obiectum. formale (h. e. circa veracitatem Dei in te- 
stando), propter quod creditur; sicut voluntas non potest 
amare proximum charitate supernaturali propter Deum, 
et in Deum non charitate supernaturali sed amore solum 
ferri naturali. Quamvis igitur auctoritas Dei non ex testi- 
monio sed ex intestina ratione cognoscenda sit, refertur 
tamen ad intellectum elevatum supernaturali lumine fidei. 
Sicut enim lumen seu vis intellectus naturalis, quod iam 
superius animadvertimus, non modo valet ad scientiam con- 


(1) Infallibilis auctoritas Dei vel menti solum obscure proposita 
est, vel evidenter iflucescit; in priori hypothesi voluntatis imperium 
necessarium est non solum ad firmitatem sed ad ipsam determinatio- 
nem assensus; in hypothesi altera locum habet liberum voluntatis im- 
perium ad assensus firmitatem super omnia. 

lusionum ex principiis et propter principia, sed hoc ipso 
et a fortiori etiam ad principiorum quibus conelusionum 
veritas innititur, intelligentiam ex se ipsis; ita habitus et 
lumen fidei supernaturale non solum valet ad credendas 
veritates revelatas propter auctoritatem Dei revelantis, 
sed etiam velut a fortiori ad supernaturalem assensum in 
auctoritatem Dei revelantis, propter se ipsam 8e proinde 
in se ipsa et non per aliud apprehensam. « Ipsum testi- 
monium veritatis primae se habet in fide ut principium 
in scientiis demonstrativis » S. Th. Verit. q. 14. a. 8. ad 16. 
Probe autem advertendum ac tenendum est, in praesenti 
ordine dari actus supernaturales ante fidem formalem et 
velut completam, qua fideles nominamur et sumus; constat 
enim praecedere pias supernaturales cognitiones et voli- 
tiones tendentes ad fidem , supernaturalia fidei desideria, 
orationes, credulitatis affectum, voluntatem credendi. Qui 
has primas velut conceptiones fidei negaret oportere esse 
ex gratia supernaturali, cum Semipelagianis saperet, et 
incideret in propositiones 26. 27. 29. damnatas in Bulla 
« Unigenitus; » 5. damnatam ab Alexandro VIII.; 22. Pi- 
storiensium, A fortiori admitti debet supernaturalis cogni- 
tio auctoritatis Dei et locutionis Dei, quae ingreditur 
ipsum actum fidei (1). 

6. Si iam conceditur, auctoritatem divinam, quatenus 
est obiectum formale fidei, non ex motivo formali testi- 
monii divini sed ex se ipsa apprehendi cognitione super- 
naturali; ulterius quaeritur, quomodo haec auctoritatis co- 
guitio sit immediata, et non potius deducta ex alia veri- 
tate praecognita. Difficultas in eo est, quod auctoritas Dei 
non videtur cognosci posse nisi ex praecognita divina na- 
tura eaque existente, existentia autem Dei (ante fidem di- 
vinam) videtur solum cognosci lumine naturali ex creatu- 
ris vel ex fide humana; unde ultima resolutio fidei divi- 


(1) Quando theologi multi, de quibus supra dixi (p. 615. in nota), 
negant cognitionem et actus supernaturales ante fidem, hoc intelligi 
debet de actibus non per se ordinatis ad concipiendam fidem. Doctri- 
nam luculentissime declaratam et probatam lege apud Card. de Lugo 
disp. XII. 

nae fieret in naturalem cognitionem, quod plane falsum 
esse constat. 

Theologi fortasse subtilius quam opus esset, de hac re 
disputant; responsio vero eorum fere ad duplicem formam 
revocatur. Primum sufficit cognitio veritatis conditionatae: 
Deus si loquitur, est infallibilis. Haec cognitio non inclu. 
dit iam affirmationem Dei existentis, sed solum hypothe- 
tice affirmat: si Deus infinite perfectus existit et aliquid 
revelat, est infallibilis. Hoc modo veritas est sine dubio 
ex ipsa (licet acquisita) idea Dei immediate evidens, vel 
saltem ab omnibus immediate cognita cognitione obscura 
et confusa. Hoc autem sufficit, ut sub lumine supernaturali 
possit esse assensus immediatus supernaturalis et firmissi- 
mus. Unde non est quaerenda alia veritas praecognita. Ipsa 
actualis existentia Dei et auctoritatis divinae deinde affir- 
matur in altero principio fidei, in propositione scilicet: « Deus 
hoc revelavit. » Quae revelationis existentia quomodo co- 
gnoscenda sit, paulo post dicemus. Essent igitur tres ve- 
ritates cognitae: si Deus loquitur, est infallibilis (cognitio 
immediata); Deus revelavit e. g. SS. Trinitatem (de qua 
propositione infra); propter Dei infallibilem auctoritatem 
credo tres esse divinas personas (formalis assensus fidei). 
Ita de Lugo (disp. I. sect. 6. n. 100.); Ripalda (de Fide 
disp. III. sect. 1.) et alii. 

Altera responsio est Petri Hurtado, quae huc redit. 
Potest admitti, auctoritatem Dei realiter existentem pri- 
mum cognosci mediate ex praecognita natura divina; nec 
minus prima cognitio existentis naturae divinae seu Dei 
entis perfectissimi est mediata ex praecognitis creaturis 
. vel ex fide humana. Tum vero postquam cognitio iam ac- 
quisita est, homo nihil cogitans de medio demonstrationis 
potest immediate ex ipsis terminis iudicare: Deus existit; 
Deus existens est infinite verax. Haec cognitio immediata 
per se posset esse naturalis; sed ad constituendum funda- 
mentum actus fidei supernaturalis, Deus lumine infuso 
elevans intellectum efficit, ut actus cognitionis sit superna- 
turalis. Ita Hurtadus disp. VI. sect. 4. n. 41. 

Posterior haec Hurtadi explicatio ut admitti queat, in 

hune sensum intelligenda est. Naturalis aliqua notitia Dei 
ordinarie praerequiritur non utique velut fundamentum, 
sed velut conditio, ut supernaturalis actus assensionis in 

auctoritatem Dei elici possit, eo fere modo quo aliqui di- 
eunt (Suarez disp. III. sect. 12. n. 13), ordinarie praere- 
quiri notitiam acquisitam ac naturalem de existentia re- 
velationis, velut conditionem, ut elici possit assensus su- 
pernaturalis in eandem revelationis existentiam. Hoc modo 
etiam s. Thomas loquitur de « praeambulis fidei, » cuius- 
modi sunt naturalis cognitio existentiae Dei, et aliorum 
quae per rationem naturalem nota possunt esse de Deo. 
« Sic enim fides praesupponit cognitionem naturalem, sicut 
gratia naturam, et ut perfectio perfectibile » S. Th. 1. 
q. 2. a. 2. ad 1. Actus vero cognitionis et assensionis qui 
ut fundamentum continetur in ipso actu fidei, cum sit ex 
lumine superaddito supernaturali, ipsemet ontologice seu 
secundum substantiam (ut loqui solent) supernaturalis est, 
adeoque essentialiter seu secundum suum esse omnino dif- 
fert a cognitione naturali auctoritatis Dei. Hoc ergo sen- 
su speotatis viribus quibus elicitur, spectata origine, et 
secundum suum esse potest ac debet dici nova cognitio, 
non vero secundum obiectivum modum cognoscendi, quod 
theologus recentior contendit, ita ut auctoritas Dei qua- 
tenus per se ipsam ex intestina ratione et non per testi- 
monium ultimatim se manifestat, nihilominus ultimatim 
fide credatur propter testimonium. Hoe enim primo qui- 
dem in se repugnat, tum vero de lumine supernaturali quod 
nobis in via donatur, ubi etiam supernaturalis cognitio 
est adhuc per speculum et in aenigmate, omnino certum 
manet, quod s. Thomas de nostra cognitione « per radium 
revelationis » dixit, per illum non fieri, ut aliter quam 
« secundum modum nostrum » cognoscamus, secundum quem 
« divinus radius nobis superlucet » (1). 


(1) « Divinae revelationis radius ad nos pervenit secundum modum 
nostrum, ut Dionysius dicit; quamvis enim per revelationem elevemur 
ad aliquid cognoscendum, quod alias nobis esset ignotum, non tamen 
ad hoc, quod alio modo cognoscamus nisi per sensibilia; unde Diony- 
sius dicit (cap. 1. caelest. Hierarch.), quod impossibile est nobis aliter 

Haeo quamvis ita sint, non puto tamen in sola explica- 
tione Hurtadi etiam hoo sensu intellecta consistendum, sed 
ei superaddendam esse declarationem Cardinalis de Lugo, 
in quam incidit etiam illa Suarezii, si eo modo quo superius 
dixi, intelligatur vel temperetur. Nimirum non solum sub- 
lectiva illuminatio, sed ipsa etiam obiectiva manifestatio 
auctoritatis Dei quatenus obiectum formale fidei consti- 
tuit, supernaturalis est. Nam auctoritas Dei cognoscitur 
per se ipsam et ut obiectum immediatum &adhaesionis in 
ipsa locutione divina supernaturali, quae nobis sese sistit 
ut locutio divina. Hao ratione Card. de Lugo dixit, aucto- 
ritatem Dei immediate cognoscibilem esse in ipso facto 
revelationis, quod enuntiatur propositione: « Deus hoc re- 
velavit. » At de modo, quo factum revelationis ex se ipso 
immediate ac supernaturaliter cognoscatur, potissima ori- 
tur difficultas diligenter explicanda. 


III. De cognoscenda eanstentia divinae revelationis. 


1. Non sufficit ad formalem actum fidei cognovisse in- 
finitam Dei veracitatem tamquam obiectum formale pro- 
pter quod assensus fidei praestatur, nisi cognoscatur vera- 
citas Dei ut revelans aliquam veritatem, h. e. nisi simul 
cognoscatur existentia revelationis. Neque enim quia Deus 
verax est, possum credere e. g. SS. Trinitatem, nisi cogno- 
scam Deum veracem revelasse hoc mysterium. Credimus er- 
go determinatam veritatem propter anctoritatem Dei reve- 
lantis hanc veritatem (vide supra p. 630. sq.). Unde remanet 
quaerendum, quomodo cognoscatur existentia revelationis, 
quatenus ingreditur ipsum actam fidei. Non posse ipsam 
existentiam revelationis ultimatim (1) credi propter testi- 
monium divinum sive re sive ratione distinctum , quia 


superlucere divinum radium, nisi circumvelatum varietate sacrorum 
velaminum » S. Th. in Boéth. de Trin. lect. II. q. 2. a. 3. 

(1) Dico w/timatim et regrediendo ad primum actum, in quem fides 
resolvenda est; ceterum posse et debere credi etiam actibus fidei for- 
malis existentiam revelationis ipsamque auctoritatem Dei, quia utraque 
veritas est etiam revelata, iterum dicemus inferius. 

Deus dixit se hane illamve veritatem revelasse, sed esse 
cognoscendam ex se ipsa et ex sua ratione intestina, pari- 
terque hanc cognitionem debere esse supernaturalem , eo 
modo probatur, quo id de auctoritate divina demonstra- 
vimus. 

Dum Deus hominibus loquitur, sive immediate ut pro- 
phetis et primis suis legatis sive per legatos suos, debet 
utique sibi, ut verbum suum quibusdam characteribus et 
velut sigillis reddat hominibus quibus destinatur, cognosci- 
bile tamquam divinum; seu quod perinde est, ut reddat ho- 
minibus cognoscibile, Deum ipsum esse, qui vel immediate 
vel per suos legatos loquitur. « Posuit in nobis verbum re- 
conciliationis; pro Christo ergo legatione fungimur, tamquam 
Deo exhortante per nos » 2. Cor. V. 20. « Cum aecepissetis 
a nobis verbum auditus Dei, accepistis illud non ut ver- 
bum hominum, sed sicut est vere, verbum Dei, qui operatur 
in vobis, qui eredidistis » 1. Thess. II. 18. Signa autem et 
characteres, quibus verbum velut insignitum ut verbum 
Dei revelantis cognoscibile sistitur, sunt multiplicia facta 
et charismata supernaturalia, quae intelliguntur non posse 
esse nisi a Deo testante per illa pro verbo suo. «Fiducialiter 
agentes in Domino 4estimonium perhibente verbo gratiae suae 
(Emt To Xupto, TY U.XpvupouvTt: TY AÀoYOo TNS yXptvoc Xucou), 
dante signa et prodigia fieri per manus eorum » Act. XIV. 3. 
« Ñi tantam neglexerimus salutem, quae cum initium acce- 
pisset enarrari per Dominum, ab eis qui audierunt , in nos 
confirmata est contestante Deo (cuvemiuaptupouyroç vou Ücou) 
signis et portentis et variis virtutibus (Juvausoi) et Spi- 
ritus Sancti distributionibus » Heb. II. 3. 4. 

2. Ut paulo distinctius concipiatur, quod dicimus de 
characteribus conspieuis locutionis divinae, et quomodo 
divina revelatio existens manifestetur ex se ipsa, animad- 
vertendum est, locutionem divinam esse complexam ex ver- 
bis enuntiantibus veritatem et ex factis, quibus verba ex- 
hibentur ut locutio divina. « Sicut humana consuetudo 
verbis, ita divina potentia etiam factis loquitur, et sicut 
humano sermoni verba nova vel minus usitata moderate et 
decenter aspersa splendorem addunt, ita in factis mirabili- 

bus aliquid significantibus quodammodo luculentior est di- 
vina eloquentia » Aug. ad Deogratias ep. 102. q. 6. n. 83. 
Unde etiam sensu eodem dictum est: « fides nostra nisi 
auditu non constat et visu » (s. Maximus vel alius serm. 
in Epiphaniam n. 3. Opp. s. Ambrosii Append. serm. 10.). . 

Si consideretur fastigium divinae revelationis in Christo; . 
imprimis tota vita Iesu Christi, miracula, mors, et prae 
ceteris resurrectio, electio paucorum rudium hominum ad 
conversionem generis humani, missio Spiritus Sancti spe- 
ctata in evidentibus effectibus; tum tota historia humani 
generis et maxime historia populi Israel cum omnibus suis 
manifestationibus supernaturalibus ut praeparatio et pae- 
dagogia ad Christum, atque tota historia christiana subse- 
quens ut effectus promanans ab ipso Christo; apostolica 
praedicatio, mirabilis religionis propagatio, media ad finem 
propositum omnia contraria iis, quibus homines utuntur, 
et quae humanitus spectata non tam ad obtinendum quam 
ad impediendum effectum viderentur idonea; effectus autem. 
ex nulla humana causa ingens et.universalis in humano 
genere, inter ferrum et ignem inter tormentorum omnia 
genera, quibus per tria saecula et amplius saevitum est, con- 
versio omnium idearum ordinis theologici et moralis, eom- 
mutatio totius vitae publicae et privatae; non minus mi- 
rabilis totius institutionis conservatio per saeculorum de-. 
cursum, omnibus aetatibus moraliter perpetua sanctitas et 
virtutum nuspiam extra hane religionem cognitarum con- 
stans exercitium heroicum in multis, aestimatio in omni- 
bus, charismata supernaturalia effectibus externis etiam 
sese manifestantia ; postremo totus hic rerum divinarum 
complexus tum universim tum in factis singulis diu antea. 
promissus et praenuntiatus; haec inquam omnia simul spe- 
ctata sunt totidem radii, quibus verbum propositum ut di- 
vinum resplendet et suam originem divinam manifestat 4) 


(1) Locutio cum omnibus his factis divinis composita sese sistit ut .. 
subiectum, utique non sine consideratione elementorum quibus constat;.. 
ei autc convenire praedicatum. locutionis divinae intelligitur ex ipsa ` 
natura subiecti ita considerati et ex notione praedicati (vide Card. de 
Lugo disp. I. sect. 7. n. 124.) Non mihi videtur haerendum in vepri- 

(cf. tract. de Deo th. VIII.). Vide Concil. Vatican. Const. 
de Fide cap. 3. can. 3; Encycl. litt. S. P. Pii IX: 9. Nov. 1846. 

3. Secundum haee declarat s. Thomas actum fidei, quod 
fidelis Deum loquentem cognoscit « certis experimentis, » 
atque ita suscipiens verbum ut verbum Dei, credit ipsi 
Deo (hoc nempe est obiectum formale et motivum fidei) ea, 
quae hoc verbo dicuntur (obiectum materiale fidei) Diff- 
cultas proposita haec erat: « Nullus est ita infidelis, quin 


bus difficultatum, quae nuper promotae sunt contra doctrinam Card. de 
Lugo, quasi in ea non satis sibi constaret resolutio fidei in solam au- 
ctoritatem Dei revelantis, eo quod ad intelligendum locutionem propo- 
sitam esse locutionem Dei, opus sit consideratione multorum factorum, 
quae sunt aliquid creatum, et licet a Deo supernaturaliter operante 
profectum, tamen non in se ipso divinum. Sed profecto Deus in hac 
vita nec naturaliter nec supernaturaliter sese nobis manifestat sine 
factis creatis, ex quibus est cognoscendus, atque ita etiam per huius- 
modi facta sese nobis exhibet cognoscendum ut loquentem seu revelan- 
tem; neque ideo minus est cognitio ipsius Dei revelantis. Unde etiam 
motivum seu obiectum formale solum ac proinde primum et ultimum, 
proximum et supremum, propter quod credimus rem dictam a Deo, est 
auctoritas ipsius Dei revelantis, non autem illa facta quatenus sunt 
aliquid creatum, per quae Deus ut revelantem se nobis manifestat. In 
theophaniis veteris Testamenti Deus Moysi ac prophetis sese loquentem 
manifestavit per signa. et ostenta sensibilia (e. g. in rubo ardente); 
cui autem credebant, erat Deus ipse revelans et per ea signa se reve- 
lantem manifestans. In fastigio revelationis Dei, Deus in carne se ut 
Deum revelantem et revelatum exhibuit suis factis divimis. « Opera 
quae dedit mihi Pater ut perficiam ea, ipsa opera quae ego facio, testi- 
monium perhibent de me, quia Pater misit me. » « Pater in me ma- 
nens ipse facit opera. » « Vidimus gloriam eius, gloriam quasi unige- 
niti a Patre. » « Magnum pietatis sacramentum, quod manifestatum est 
in carne (oç = Osos iẹavspwĝn £v cupzi), iustificatum est in spiritu, ap- 
paruit angelis, praedicatum est im gentibus, creditum est in mundo, 
assumptum est in gloria » (Io. I. 14; V. 36; XIV. 10; 1. Tim. III. 16.). 
Quod illis qui ab initio ipsi viderunt, erant facta divina per physicam 
praesentiam, idem nobis sunt toto suo valore permanentia in Ecclesia; at- 
que sicut illi in factis cognoverunt Deum revelantem, et non alteri quam 
ipsi Deo crediderunt revelata, ita et nos cognoscimus et credimus. In 
modo perveniendi ad cognitionem factorum diversitas accidentalis est, 
sed Dei revelantis cognitio in factis, et fides qua propter auctoritatem 
Dei revelantis credimus revelata, utrobique eiusdem est rationis: « quia 
vidisti me Thoma, credidisti; beati qui nom viderunt, et crediderunt » 
Io. XX. 29. 

credat, quod Deus non loquitur nisi verum; ergo credere 
vera esse quae Deus loquitur, non est actus fidei; sed ma- 
gis credere vera esse, quae nuntius Dei loquitur; et sic 
credere homini magis est actus fidei quam credere Deo. » 
Respondet Angelieus: « Dicendum, quod fidelis credit ho- 
mini non in quantum homo, sed in quantum Deus in eo 
loquitur, quod em certis experimentis colligere potest; infi- 
delis autem non credit Deo in homine loquenti » S. Th. 3. 
dist. 23. q. 2. a. 2. sol. 2. ad 2. Insuper ex doctrina An- 
gelici fides quoad obiectum materiale non habet inquiei- 
tionem rationis, quia nimirum ei assentimur unice pro- 
pter veritatis primae testimonium; sed quoad locutionem 
Dei quae est obiectum formale propter quod creditur, ea- 
tenus inquisitionem habet, quatenus locutio divina non 
propter testimonium credenda sed ex factis divinis cogno- 
scenda est. « Fides non habet inquisitionem rationis na- 
turalis demonstrantis id, quod creditur; habet tamen inqui- 
sitionem quandam eorum, per quae inducitur homo ad cre- 
dendum, puta quia sunt a Deo dicta et miraculis confir- 
mata » 2, 2. q. 2. a. 1. ad 1. Dixerat autem paulo ante, 
hoc ipsum quod sunt a Deo dicta, esse formale obiectum 
fidei in omnibus quae creduntur: « in fide si consideremus 
formalem rationem obiecti, nihil est aliud quam veritas 
prima; non enim fides assentit alicui, nisi quia est a Deo 
revelatum » ibi q. 1. a. 1. 8. 

4. Quando igitur verbum characteribus divinae locu- 
tionis insignitum sistitur homini, illud ex sese non quidem 
evidenter sed certo (ut mox explicabimus) cognoscibile est 
tamquam verbum non hominum; sed, sicut est vere, verbum 
Dei. Est igitur obiectum sufficienter propositum, non ut ne- 
cessarlo determinet assensum intellectus, sed ut voluntas 
mota et confortata per gratiam, pio credulitatis affectu et 
ex debito infinitae veritati obsequio imperet assensum fir- 
missimum; atque ita intellectus itidem illuminatus et con- 
fortatus gratia firmissime assentiatur veritati, Deum esse, 
qui hoc (e. g. dogma SS. Trinitatis) revelavit. Unde appa- 
ret et bene notandum est, non esse hunc assensum mere 
philosophicum (ut Hermesiani rationabili obsequio „idei 


s 


— 660 — 

substituerunt fidem rationis naturalis ex argumentis eviden- 
tibus necessariam), nec ininus quoad hunc assensum, quam 
quoád àctum fidei formalis, damnabilem esse propositionem: 
« voluntas non potést efficere, ut assensus fidei in se ipso sit 
magis firmus, quam mereatur pondus rationum ad assensum 
impellentium » Prop. XIX. inter damnatas 2. Martii 1679. 

Si quaeritur de nomine, utrum talid assensus superna- 
turalis, de quo loquimur, àppellandus sit actus fidei ; di- 
cimus, noh esse fidem formaliter, quia non est ex motivo 
formali testantis; neque enim hic ideo creditur , Deum 
revelasse Trinitatem, quia Deus dicit, se eam revelasse. 
Potest quidem sine dubio etiam talis actus fidel elici, de 
quo postea dicemus; sed tum pro illo obiecto materiali fidei: 
« Deus dicit, se Trinitatem revelasse, » iterum motivum for- 
. male assentiendi debet esse locutio Dei ex sese cognoscibilis, 
vel saltem debet sisti ultimatim in locutione Dei ex sese co- 
gnoscibili, ne progressus sit in infinitum, ut superius de co- 
gnitione auctoritatis Dei declaratum est. Quod vero spectat 
illum immediatum àssensum, de quo agitur; si nomine fidet 
intelligitur assensus supernaturalis ex habitu ac lumine 
fidei, imperatus a libera voluntate ex debito obséquio erga ` 
supremam maiestatem , atque assensus in divinitatem lo-' 
cutionis quae ut divina cognoscibilis sistitur, imo assen- 
gus ingrediens ipsum actum fidei formalis velut principium 
ac fundamentum ; istae omnes proprietates tali immediato" 
assensui conveniunt. Ex his rationibus etiam Card. de Lugo 
ait, melius istum assensum designari per verbum credere 
quam per verbum scire (disput. I. sect. 7. n. 129. ), quem- 
admodum et s. Thomas et alii theologi verbum credere. 
saepissime latiori sensu accipiunt. Verum quia ille assen- 
sus est immediatus, non est proprie et formaliter actus 
fidei, qui deberet esse elicitus ex motivo formali, quia 
Deus dicit hanc locutionem esse suam, non autem quate- 
nus locutio ut divina ex se ipsa cognoscitur. Testimonium 
itaqQüe divinum ex se ipso apprehensum per assensum su- 
pernaturalem se habet ut principium, per quod et propter 
quod veritates testimonio enuntiatae creduntur formali actu 
fidei, ' 

b. S. Thomas certissime numquam docuit, ipsam te- 
Btificationem divinam ut, formale obiectum in omni actu 
fidei esse credendam fide proprie dicta. Solvendam sibi op- 
posuit hanc difficultatem. ,4. Veritas prima (Deus) compara- 
tur ad fidem dupliciter, scilicet ut testificans, et ut id de 
quo est fides (ut obiectum formale testificando, et ut obie- 
ctum materiale testimonio revelatum e. g. Deum esse tri- 
num personis). Sed non potest poni ut obiectum fidei, ut egt 
testificans; sic enim est extra fidei essentiam (1); nec ite- 
rum ut id de quo est fides, quia sic de quocumque enun- 
tiabilia formentur de veritate prima, essent credibilia, quod 
patet esse falsum. Ergo ; yeritas prima non est proprium 
fidei obiectum. » In hac obiectione dicuntur duo, unum sup- 
ponitur per se clarum, Deum videlicet formaliter ut te- 
stificantem, seu existentiam testimonii divini non esse id, 
de quo est fides; alterum intenditur probari, Deum verita- 
tem primam neque esse obiectum fidei ut obiectum, mate- 
riale, de quo est fides, quia sic omnis propositio.enuntiabi- 
lis de Deo esset fide credenda. Iam in responsione, quicum- 
que sequeretur sententiam & nobis impugnatam, necessario 
simpliciter negaret suppositum , relate ad fidem distin- 
gui posse Deum ut testificantem de quo non sit fides, et 
eundem ut id de quo est fides; nam in hac sententia Deus 
ut testificans imprimis et maxime est id, de quo est fides. 
' In nostra vero sententia haec distinctio debet admitti, sci- 
licet Deum quatenus est testificans, ultimatim non esse id, 
de quo est fides formaliter et proprie dicta. Additum vero 
in obiectione, « ut testificans est extra egsentiam fidei, » 
distinguitur: est extra essentiam fidei ut obiectum mate- 
riale fidei, concedo; ut principium.et obiectum formale, 
nego. Propterea solutio tota vel saltem praecipue referen- 
da est ad id, quod dieitur de obiecto materiali, scilicet. 
Deum non esse id, de quo est fides. Atqui haec. ipsa est 
responsio 8. Thomae, « Dicendum, quod pro tanto veritas 


, 

(1) Videlicet non assentimur in existentiam testimonii propterea ,. 
quod Deus dicit, hoc testimonium esse suum ; sed id ex certis experi- 
mentis colligere possumus, ut paulo ante audivimus ex Angelico. 

prima dicitur esse fidei obiectum, quta de ea est fides (1); 
neo tamen oportet, quod quodlibet enuntiabile de Deo for- 
matum sit credibile, sed illud solum de quo veritas divina 
testificatur (haec est solutio rationis allatae in obiectione)... 
Ipsum autem testimonium veritatis primae se habet in fide 
ut principium in scientiis demonstrativis n S. Th. de Verit. 
q. 14. a. 8. ad 16. Ait nempe: sicut in scientiis demonstra- 
tivis principium est obiectum intellectus immediate cogni- 
tum, consequens est obiectum scientiae cognitum ex prin- 
cipio (vide supra p. 582.); ita in fide testimonium verita- 
tis primae est obiectum per se cognitum ab intellectu su- 
pernaturaliter elevato per gratiam; illud de quo veritas 
divina testificatur, est obiectum fidei formaliter dictae (2). 


(1) Ad obiectionem ,ergo, qua dicebatur: non potest Deus poni ut 
obiectum fidei (materiale), ut est testificans, quia sic est extra fidei es- 
sentiam (spectando obiectum, quod creditur), nec iterum ut id, de quo 
est fides; hic respondet Angelicus: concedo primam partem; nego secun- 
dam partem. | 

(2) Vix oculis creditur, quando apud quosdam theologos etiam hac 
nostra aetate leguntur citationes ex hac ipsa quaestione 14. art. 8. de 
Verit., ex quibus serio afirmant demonstrari s. Thomam diserte do- 
cuisse, primam veritatem in quavis revelatione principaliter testari de 
se ipsa et de facto revelationis seu de existentia divini testimonii, ita 
ut secundum doctrinam s. Thomae in omni actu fidei non solum obie- 
ctum materiale, sed etiam obiectum formale (nempe Dei veracitas in 
cognoscendo et loquendo atque existentia divini testimonii) fide pro- 
prie dicta credatur, quia Deus dicit se esse veracem et se revelasse 
e. g. mysterium incarnationis. Si haec diserte docet s. Thomas, mirum 
profecto Suarezium qui, ut vidimus, tam infeliciter praesidium quaesi- 
vit a doctore Angelico, ad haec loca diserta quaestionis 14. numquam 
appellasse; multo magis mirum, quomodo isti theologi s. doctorem nobis 
exhibeant tam aperte sibi ipsi contrarium suaeque doctrinae, quam in 
hoc ipso articulo et aliis locis citatis defendit, atque verba ex textu 
et contextu avulsa proferant velut diserta testimonia pro opinione, cu. 
ius nec in illo nec in alio loco s. Thomae ullum est vestigium. Quae 
tam confidenter producunt, verba haec sunt: « divinum testimonium pri- 
mo et principaliter est de se ipso » ibi q. 14. a. 8. ad 2; tum haec al- 
tera: « veritas prima principaliter de se testificatur; unde se habet in 
fide et ut medium et ut obiectum » ibidem ad 9. 

Iam quaeso legatur textus et contextus. Toto illo articulo Angelicus 
declarat quaestionem, utrum Deus ipse sit obiectum fidei principale seu 
subiectum attributionis, ita ut principaliter revelata ac credenda sint 

Forte quoad rem ipsam etiam Suarez, ut superius de 
assensu in veracitatem Dei diximus, non multum distat 
ab hac explicatione; licet obscure loquatur propter illud 


divina, alia autem quae creaturas spectant, revelata et credenda sint in 
ordine ad Deum, quod s. Thomas etiam alibi saepius tractat (vide 1.q. 1. 
a. 7. cf. tract, nostrum de Deo Proleg. 8. I.). Fides, inquit, est quaedam 
participatio scientiae divinae; unde sicut « veritas divinae cognitionis 
primo et principaliter est ipsius rei increatae, creaturarum vero quodam- 
modo consequenter, in quantum quidem cognoscendo se ipsum omnia alia 
cognoscit; ita fides quae hominem divinae cognitioni coniungit per assen- 
sum, ipsum Deum habet sicut principale obiectum, alia vero quaecum- 
que sicut consequenter adiuncta » (de Verit. q. 14. a. 8. O. cf. 1. q. 1, 
a. 8; prolegom. in 1. sentent. q. 2; in Boéth. de Trin. prooem. q. 2. a. 2.). 
Ad ulteriorem huius doctrinae illustrationem Angelicus (ut solet) sibi 
opponit difficultatem , qua contenditur, aequo modo pertinere ad obie- 
ctum fidei creata sicut divina: « medium fidei est hoc, quod credit 
Deo aliquid dicenti (obiectum formale fidei); Deo autem credendum est 
non tantum de veritate prima, sed de qualibet alia veritate; ergo quae- 
libet veritas est per se materia et obiectum fidei. » Huic obiectioni 
g. doctor iuxta sensum expositum in corpore articuli et paulo ante a 
nobis descriptum respondet: « dicendum quod quamvis divino testimo- 
nio sit de omnibus credendum ; tamen divinum testimonium sicut cognitio 
primo et principaliter est de se ipso, et consequenter de aliis, Ioan. XIV.8: 
ego testimonium perhibeo de me ipso; unde fides est principaliter de 
Deo, consequenter de aliis » ibi ad 2. Evidenter in his verbis, quorum 
nonnullis partieulis ex contextu abruptis adversarii abutuntur, sermo 
non est de modo, quo ipsum testimonium divinum ut medium fidei co- 
gnoscendum sit, ut illi fingunt; sed agitur unice de ordine inter obiecta 
materialia fidei: sicut cognitio Dei ad intra, ita etiam eius testimonium 
ad extra est principaliter de Deo ipso, quemadmodum in corpore ar- 
ticuli non solum eodem sensu sed etiam simillima constructione gram. 
matica dixerat: « veritas divinae cognitionis cognoscendo se ipsum 
omnia alia cognoscit. » 

Eadem fallacia in citatione altera adversariorum recurrit non mi- 
nus patens, dummodo contextus s. Thomae ob' oculos habeatur. Nempe 
in obiectione 9" quam sibi opponit, iterum asseritur, veritatem pri- 
mam esse quidem medium cognitionis fidei, non tamen. veritates de 
Deo esse obiectum fidei principalius quam veritates de creaturis: 
« in qualibet cognitione illud in quod deducimur, obiectum est; illud 
&utem per quod in illud deducimur, medium est. Sed in fide de- 
ducimur ad assentiendum aliquibus veritatibus de Deo et creaturis per 
veritatem primam, in quantum credimus (assensu tenemus) Deum esse 
veracem. Ergo veritas prima non se habet ut cognitionis (fidei) obie- 
etum » (principale, de quo tota ista Thomae disputatio est). In respon- 

suum principium, assensum qui sit supernaturalis et ex 
gratia fidei, debere esse assensum fidei. Accipimus sane, 
quod dieit in sua explicatione principali. « Inter homines 
etiam, quamvis qui loquitur, per expressum actum refle- 
xum non dicat se loqui, loquendo id satis dicit actu exer- 
cito; et hac ratione, quando aliquid sufficienter proponitur 
ut dietum & Deo, eo ipso locutio illa sufficienter propo- 
nitur ut verbum Dei; et ideo non tantum res dicta, sed 
etiam locutio ipsa accipienda est et credenda (res dicta 
formaliter" credenda, locutio ut divina accipienda per gra- 
tiam fidei et ex libero mentis obsequio erga Deum, non 
tamen ultimatim credenda ex motivo formali, quia Deus 
dicit, se loqui) iuxta illud Pauli 1. Thess. II. 18: cum ac- 
cépissetis a nobis verbum auditus Dei, accepistis illud 
non ut verbum hominum, sed sicut est vere, verbum Dei. 

Hoc ergo modó divinum verbum et rem dictam et se ipsum 


sione concedit Angelicus, veritatem primam esse medium seu obicctum 
formale fidei, quatenus attestans est, quae attestatio quomodo cognoscen- 
da sit, hoc loco non dicit; sed simul ait, veritatem primam (Deum) esse 
princeps obiectum materiale fidei, quia veritates credendas principali- 
ter de se ipsa et consequenter de creaturis revelat. « Dicendum, quod 
quamvis per veritatem primam deducamur in creaturas, principaliter 
tamen per eam deducimur in se ipsam, quia ipsa principaliter de se te- 
stificatur; unde veritas prima se habet in fide et ut medium (quatenus 
testatur) et ut obiectum » (quatenus de ea principaliter est testificatio 
seu revelatio) ibi ad 9. Quaenam vero sint illa, quae veritas prima de 
se ipsa testetur, et in quae per ipsam veritatem primam attestantem 
deducamur, s. doctor declarat articulo 9. sequenti, sicut ct alibi saepis- 
sime. Sunt nimirum pro omnibus fidelibus illa omnia et sola, quae a 
Deo revelata simpliciter humanam rationem superant, et pro aliquibus 
sunt etiam illa, quae licet per se rationis vim non excedant, excedunt 
tamen eorum actualem cognitionem; constanter enim tenet Angelicus 
opinionem, non posse simul consistere scientiam et fidem de eodem obie- 
cto. Unde iam superius diximus, quam falso ei tribuatur ista recentio- 
rum inde a saeculo XVII. sententia, qua in omni actu fidei.etiam infal- 
libilitatem Dei fide proprie dicta credi oportere contendunt. Vide cl. 
P.Kleutgen in Appendicibus ad « Theologiam antiquitatis » fascicul, ILI. 
8. XI. p. 197. sqq. (Beilagen zu den Werken über die Theologie und. 
Philosophie der Vorzeit), in qua Appendice et multo amplius in ipso 
opere Theologiae T. IV. tract. III. reperies, quae ad doctrinam de Fide 
pertinent, egregie probata et declarata. 

dicit, et hac ratione per fidem infasam creditur «on per 
resolutionem in aliud verbum sed per se ipsum » disp. III. 
sect. 12. n. 12. 

6. Postremo ne quae de locutione Dei composita ex ver- 
bis et factis diximus, praepostere intellecta occasionem 
praebeant confundendi metivum formale fidei cum motivis 
credibilitatis, plures rationes diversae factorum divinorum 
distinguendae sunt. Complexus ille factorum, de quibus di- 
ximus, quatenus referuntur ad hoc verbum, quo determina- 
tae veritates credendae proponuntur, potest ac debet specta- 
ri tripliciter. a) Possunt considerari facta ut referuntur ad 
veritatem, quae proponitur tamquam revelata; ita exhibent 
intellectui veritatem illam evidenter credibilem , et con- 
sequenter intellectus exhibet voluntati evidens officium 
credendi. Hoc iudicium, veritatem esse credibilem et cre- 
dendam , sub consideratione motivorum non est liberum 
immediate sed necessarium, quia est evidens. Hoc modo si 
spectantur illa facta, sunt et dicuntur proprie motiva credi- 
bilitatis; non autem sunt formale motivum fidei, quod est 
unice prima veritas revelans. Neque enim credimus fide di- 
vina e. g. Trinitatem ex motivo formali, quia patrata sunt 
miracula et signa cetera ad confirmandam veritatem; sed uni- 
ce quia Deus hanc veritatem revelavit: miracula sic spectata 
solum reddunt evidentem credibilitatem huius veritatis. 
b) Possunt considerari facta per se, ut referuntur ad exi- 
stentiam revelationis manifestandam. lta sunt ratio, qua 
intellectui exhibetur ut certa non tamen ut evidens exi- 
stentia revelationis, ac proinde sunt ratio, propter quam. 
intellectus ex imper$o voluntatis assentitur existentiae re- 
velationis. Hoc etiam modo spectata solent dici motiva cre- 
dibilitatis, quamvis ita existentiam revelationis seu divini- 
tatem locutionis potius exhibeant certo intelligibilem , ut 
dictum est, quam fide credibilem et eredendam. Denique 
c) potest spectari complexus factorum, formaliter ut in con- 
iunctione cum verbo complet locutionem divinam. Ita in- 
grediuntur et componunt locutionem Dei, quae est motivum 
formale fidei; non enim solis verbis sed una cum verbis 
etiam factis illis omnibus loquitur ipse Deus. Cf. de Lugo 
disp. I. sect.7. n. 130. 181; Ripalda de Fide disp. LII. sect. 4. 

7. Totam seriem actuum intellectus et voluntatis in 
ordine ad actum fidei quos distincte consideravimus, iam 
possumus connumerare. 

a) Infallibilitas Dei in cognoscendo et loquendo ex in- 
testina sua ratione menti affulget sive sub forma hypo- 
thetica: « si Deus loquitur, eius verbum est infallibile ; » 
sive sub forma absoluta (praesupponendo acquisitam cogni- 
tionem Dei existentis velut conditionem): « Deus est infal- 
libilis in loquendo. » Mens non naturalibus viribus sed lu- 
mine supernaturali fidei, quo credit ipsam veritatem reve- 
latam, assentitur actu supernaturali; et per idem lumen 
fidei hic assensus ex submissione erga supremam maiesta- 
tem est aestimative super omnia. Haec auctoritas Dei per 
se est quidem evidens, per accidens pro aliquibus potest 
esse non evidens sed certa tantummodo. Imperium volunta- 
tis supernaturaliter elevatae requiritur quoad ipsum assen- 
sum simpliciter, si manifestatio non est evidens; etiamsi 
vero haec sit evidens, locus tamen est imperio voluntatis 
elevatae quoad firmitatemfassensus. Adeoque iam hic actus 
vel simpliciter vel seeundum quid liber est atque adeo me- 
ritorius. | 

b) Locutio aliqua (e. g. tres esse divinas personas) com- 
plexa ex verbo formali et ex rebus ac factis divinis pro- 
ponitur intellectui tamquam locutio divina. Res et facta 
referuntur tum ad manifestandam divinum originem locu- 
tionis, cuius in complexu spectatae sunt elementnm inter- 
num; tum ad manifestandam credibilitatem veritatis enun- 
tiatae (e. g. Trinitatis personarum), et ad manifestandum 
officium credendi. Nam quoad primum illis rebus et factis 
tamquam rationibus internis evidenter excluditur formido 
prudens, ne forte talis locutio non sit divina, et postula- 
tur firmus assensus in divinitatem locutionis. Quoad se- 
eundum per res illas et per illa facta, quatenus referuntur 
ad veritatem enuntiatam (Trinitatem personarum), intelle- 
ctus tamquam per motiva credibilitatis evidenter cognoscit, 
hane veritatem esse credibilem et esse credendain. Utrum- 
que hoc iudicium, videlicet iudicium de dignitate ratio- 
num postulantium firmum assensum in divinitatem locu- 

tionis includens alterum de credibilitate rei dictae et of- 
ficio credendi, utrumque aio est ex evidentia; utrumque 
iamen supernaturale, quia intellectus non viribus natu- 
ralibus sed viribus gratiae confortatus elicit assensum (1). 
At licet evidenter cognoscatur utrumque obiectum quod di- 
ximus, dignitas nempe rationum pro divinitate locutionis et 
credibilitas rei dictae; non tamen nobis evidens sed solum 
obiective certa est ipsa divinitas locutionis, de quo mox 
dicemus. . | | 

c) Dum igitur intellectus sub supernaturali illustratione 
videt hanc dignitatem rationum pro divinitate locutionis 
et credibilitatem rei dictae atque officium credendi; volun- 
tas per inspirationem gratiae libere concipit pium ac su- 
pernaturalem credulitatis affectum. 

d) Voluntas supernaturaliter elevata ex submissione erga 
divinam maiestatem libere inclinat intellectum ad assensum 
firmissimum in divinitatem locutionis exclusa omni formi- 
dine de opposito; et intellectus ex imperio voluntatis per 
vires superadditas gratiae assentitur firmissime, aestimative 
super omnia, veritati: « haec talis locutio est locutio Dei.» 

Gratia tum voluntatis tum intellectus ad actus &ntece- 
dentes omnes datur in ordine ad ipsum formalem assen- 
sum fidei. 

e) Denique supposito assensu supernaturali in obiectum 
formale: « Deus est infinite verax, et Deus revelavit hanc 
doctrinam e. g. tres esse personas divinas, » sequitur illu- 
Strante et inspirante divina gratia assensio supernaturalis 
&aestimative super omnia in ipsam veritatem revelatam ec 
motivo formali auctoritatis Dei loquentis, atque adeo unice 
inhaerendo primae veritati. Hic iam est formalis actus fidei. 


(1) Iudicium de credibilitate debere esse supernaturale, non est du- 
bium, quatenus pertinet ad initium fldei, et requiritur ad concipiendam 
voluntatem credendi, quae sane iuxta Conciliorum et PP. doctrinam est 
ex gratia supernaturali. Neque Suarez solas apprehensiones dixit super- 
naturales, ipsum vero iudicium credibilitatis tantummodo naturale, ut 
alicui legenti relationem criticam Cardinalis de Lugo videri posset; docet 
enim Suarez loco citato a Cardinali disertissime, ipsum iudicium cre- 
dibilitatis posse quidem elici viribus naturae, sed non posse esse sicut 
oportet, nisi elevetur per illuminationem gratiae. Suarez disput. VI. 
Sect. 8, n. 14; Lugo disp. XI. sect. 1. n. 2. 

IV. De libertate actus fidei formalis. 


1. Ad libertatem assensus fidei formalis necessario prae- 
$upponitur et requiritur, ut liber sit assensus in obiectum 
formale saltem secundum eius partem alterütram divinae 
auctoritatis et revelationis. Nam sub evidentia non habet 
locum libertas assensus; atqui omnino evidens est, posita 
infallibilitate Dei et posita locutione Dei, id quod conti- 
netur in hac locutione, esse verum. Ergo quando necessa- 
rium est utrumque actuale hoc iudicium: « quidquid Deüs 
dicit, non potest non esse verum; Deus dicit tres esse per- 
sonas divinas; » profecto etiam necessarius est assensus 
in veritatem: tres*esse personas divinas. Ut enim assensus 
liber sit libertate specificationis, de qua hic agitur, necesse 
est ut in potestate mentis sit etiam obiecti negatio vel de 
eodem dubitatio. At negatio vel dubitatio in conclusione 
(tres sunt divinae personae) iam continet negationem vel 
dubitationem de alterutra praemissarum; hoc scilicet ipso, 
quod quis dubitat vel negat tres esse divinas personas , 
jam étiam dubitat vel negat, quidquid Deus dicit, esse ve- 
rum; aut Deum hoc dixisse; aut utrumque simul. Nemo 
enim potest dubitare de evidenti consequentia: si quidquid 
Deus dicit, est verum, et si Deus dicit tres esse divinas 
personas, evidenter consequi verum esse hoc a Deo dictum, 
tres esse personas divinas. Iam vero ex hypothesi iudicium 
iilud utrumque in praemissis esset evidens, et proinde ne- 
ce8sarium absque possibilitate dubitationis vel negationis; 
ergo etiam in consequenti dubitatio vel negatio esset im- 
possibilis, et hoc ipso nulla libertas specificationis. 

2. Posset forte aliquis concedendo totum quod diximus, 
ulterius contendere, cum actuali assensu in obiectum for- 
male quantüiuirvia necessdrio adhue posse consistere dom qüi- 
déi libertatem contrarietatis, sed tamen libertatem ezercitii 
in actu formali fidei, quia potest assensus in ipsam veri- 
tatem revelatam suspendi propter specialem diflicultatem, 
quae in ea reperitur. At haec suspensio assensus estne sô- 
lum zmientis diversid &b obiecto, an est dubitatio de verità" 

te? Ubi agitur de libertate assensus propfer defectum, avi- 
dentiae, numquam est quaestio de libertate avertendj cogi-. 
tationem ab obiecto; tali enim modo sumus etiam liberi in, 
iudicio 2+2= 4, Dubitatio autem de veritate. propositionis 
singularis una cum iudicio actuali et firmissimo, eam conti- 
neri in propositione g generali et propositionem generalem. esse. 
certissimam, puta dubitatio de veritate Trinitatis una, cum 
iudicio actuali, Trinitatem esse revelatam a Deo, et quid; . 
quid est revelatum a Deo esse necessario verum, profecto.. 
consistere non potest. Nam dum assentiris obiecto utrique , 
formali, iam virtualiter assentiris veritati ipsi revelatae;. 
8i ergo assensus ille prior esset necessarius, posterior non. 
posset esse liber, nisi forte illa libertate divertendi cogita-. 
tionem, de qua non agitur. Ceterum haec i ipsa diversio co- 
gitationis ab obiecto revelato est necessario simu] diversip . 
ab obiecto formali ; ergo haec ipsa qualiscumque. libertas 
ecerciti componi non posset cum actuali congensu necessa- 
rio in veritatem utriusque praemissae. Neque enim potest 
actu iudicari: Deus infinite verax dicit hoe verum, et si- 
mul diverti iudicium ab hoc vero. Ad summum posset esse , 
iudicium non explicitum sed solum implicitum, 

Quod dicitur de speciali difficultate, quae reperiri solet. 
in obiecto materiali, ea certe efficere potest, ut.negetur vel 
suspendatur assensus, si hic liber est; eo ipso autem iam, 
etiam suspenditur vel negatur assensus in, alterutram. ex, 
praemissis. Potest sane aliquis speciali difficultate induci. 
ad dubitandum e. g. de unitate naturae in tribus perso- 
nis, at hoc ipso iam dubitat , utrum haec doctrina sit a. 
Deo revelata; nam de altero, utrum. Deus sit verax in re-. 

velando, nemo nisi forte valde. ignorans vel delirans dubi- 
tare potest (1). | 


(1) Disputationes theologorum etiam prolixae ad probandam abgo- 
lutam veracitatem Dei, et ex altera parte sophisticae orationes contra 
eam inductae hoc ünum ostendunt, veritates etiam evidentes (exceptis 
primis principiis) licet demonstratione non indigeant, tamen eam ad- 
mittere. Quod autem dicuntur fuisse disputatores theologici, qui dubitari 
posse putaverint de absoluta repugnantia falsitatis in revelatione vere di- 
vina, probat sophisticam subtilitatem quandoque yicinam esse dilirio.. 


— 6070 — 

Dici solet, libertatem assensus fidei inde esse, quod obie- 
ctum materiale in se et intrinsecus non intelligimus. At 
hoc imprimis universim admittere nequeunt, qui nobiscum 
tenent posse etiam fide divina et libera credi, quae aliun- 
de ex ratione intestina sunt evidentia (cf. tract. de Deo 
th. IX. n. ID; tum etiam in veritatibus quas in se minime 
intelligimus, potest quidem ex hac ratione specialis diffi- 
cultas in assentiendo ortum habere, sed non potest inde 
explicari libertas fidei, nisi quatenus simul supponitur in- 
evidentia et libertas assentiendi in alterutro obiecto formali. 
Si enim obiectum formale in utraque sua parte esset evi- 
dens, etiam eum evidentia manifestaret existentiam, quam- 
vis non declararet internam rationem obiecti, quod credi- 
tur; unde iam non esset libertas in credendo existentiam 
talis veritatis utpote evidenter manifestatam. Quando igitur 
8. Thomas vel alii theologi considerant libertatem fidei in 
relatione ad illam internam inevidentiam obiecti materia- 
lis, intelligendi sunt supposita inevidentia obiecti formalis 
loqui de illa,speciali difficultate, quae oritur ex non per- 
specta ratione ipsius veritatis credendae. Ceterum ut iam 
dixi, interna inevidentia veritatis credendae seu obiecti 
materialis neque necessaria est, ut possit esse obiectum 
liberi actus fidei, dummodo sit non evidens obiectum for- 
male. Licet enim aliquis evidenter cognoscat veritates ra- 
tionales, potest tamen eas credere libero actu fidei, si si- 
mul sunt propositae revelatione , quam certo non tamen 
evidenter cognoscit ut divinam; tum vero non quidem ra- 
tione obiecti materialis sed tamen ratione obiecti formalis 
dicetur fides « argumentum non apparentium n Heb. XI. 1. 

Itaque ipsa possibilitas dubiorum de veritate doctrinae 
revelatae, quae dubia oriantur ex insita doctrinae difficul- 
tate, supponit et ostendit libertatem assensus in alteru- 
tram ex duabus veritatibus constituentibus obiectum for- 
male. Vide Suarez disp. III. sect. 8. n. 19-21; de Lugo 
disp. II. sect. 1. n. 9. sqq. Iam vero cum actus fidei sit ex 
sua natura actus liber, ut non solum experientia et factis 
heu nimis confirmatur , sed omnino constat ex Scriptura, 
ex doctrina PP. et consensu theologorum, et ex intima eius 

ratione, quia est actus meritorius virtutis) (vide Suarez 
disp. VI. sect. 6), ex diserta denique definitione Concili oe- 
cumeniei Vaticani (Constit. de Fide cap. 8. can. 5.); cum 
deinde veracitas Dei forte omnibus sit vel saltem possit 
esse evidens, ac proinde assensus in eam, spectatus in se 
et non spectata eius supernaturali firmitate super omnia, 
necessarius sit vel saltem esse possit: consequitur divini- 
tatem locutionis non esse, et quatenus pertinet ad obiectum 
formale liberi actus fidei, non posse esse EXIBemem licet 
sit et cognoscatur certissima. 

9. Quomodo vero divinitas locutionis certa sit, nec ta- 
men evidens, ex superius declaratis facile explicatur. Si 
verbum seu doctrina consideretur illo sacro velut apparatu 
cireumvestita, de quo diximus, evidenter dignitas rationum 
prae quovis intellectu postulat firmum assensum et excludit 
formidinem prudentem de opposito, est ergo certitudo obie- 
ctiva (supra cap. I. n. II. 2.) relucens intellectui ex ipsa in- 
testina ratione revelationis spectatae in complexu, ut con- 
stat verbis et factis. Quamvis vero tot splendeant rationes 
manifestantes existentiam revelationis, ut sit evidens ex- 
clusio prudentis formidinis de opposito, adeoque dum perspi- 
ciuntur et saltem dum actu considerantur rationes, rapia- 
tur assensus in hane veritatem: « prudenter absque formi- 
dine erroris teneri posse ac debere existentiam revelatio- 
nis; » et quamvis proinde in sensu composito cum actuali 
consideratione rationum non maneat libertas ad iudicium 
hoc alterum: « prudenter posse dubitari de existentia reve- 
lationis; » nihilo tamen minus existentia ipsa revelationis 
non est evidens, sed tantummodo ob:?ective certa, h. e. ma- 
nifestatio rationum non est clara eo gradu, ut excludat 
etiam possibilitatem formidinis imprudentis. Ideo assensus 
intelleetus non rapitur sublata libertate in hoc iudicium: 
« existit revelatio; » non rapitur inquam necessario, sal- 
tem ubi non de revelatione generatim spectata sed de re- 
velatione singularum veritatum agitur. Unde intellectus 
manens per se indeterminatus ad assensum praestandum 
vel negandum , per voluntatem inclinandus est ad alteru- 
irum; si tamen perspectis rationibus negat assensum, ne- 

cessario simul iudicat, imprudenter et contra certum offi- 
cium se agere. Dum igitur locutio Dei complexa, h. e. lo- 
cutio formalis per doctrinam et realis per facta menti ex- 
hibetur, illa ex se ipsa et ex sua ihsita rátione non au- 
tem per aliud motivum diversum, atque ideo immediate 
intelligitur cum certitudine non tamen per evidentiam ut 
verbum non hominum, sed sicut est vere, verbum Dei. Pri- 
mum iudicium : « debetur assénsus firmus, hanc locutionem 
esse divinam, » iudicium est ex evidentia; alterum iudi- 
clum: « haec locutio est divina, »'debet esse iudicium cer- 
twm exclusa formidine de opposito, non tamen est ex evi- 
dentia, et ideo ad firmum assensum requiritur imperium 
liberae voluntatis. 

Si quis existimet, aliquando saltem primis fidei promul- 
g&toribus, prophetis et Apostolis fuisse stricto sensu evi- 
dentem divinitatem revelationis; in hac hypothesi assensus. 
in rem dictam posset quidem appellari actus fidei , quia 
fuisset assensus propter cognitam auctoritatem Dei revelan- 
tis; attamen assensus liber non fuisset, et ideo alterius ra- 
tionis censeri deberet ac est virtus fidei nostrae; unde ali- 
qui:talem assensum malunt dicere cognitionem propheticam ` 
quam fidem. Ex hoc autem ipso apparet, etiam illos san- 
ctos Dei homines saltem non in omnibus veritatibus reve- 
latis habuisse talem stricte dictam evidentiam revelationis, 
quia sane virtutem fidei meritoriam et eiusdem rationis 
ac fidem nostram in eis nemo negare potest. Suarez disp. III. 
sect. 8. n. D. sqq.; de Lugo disp. II. sect. 1. 

Ex omnibus dictis constat, quomodo se habeat volunta- 
tis imperium in formali actü fidei. Voluntas per gratiam 
confortata inclinet oportet intellectum ad firmissimum as- 
sensum in veritatem revelataim propter Dei loquentis au- 
etoritatem praestandum; unde voluntatis imperium non 
potest inclinare intellectum ad assensum in veritatem re- 
velatam, quin simul inclinet ad assensum in divinitatem 
locutionis; et ideo locum habet actus liber voluntatis quoad 
obiectum materiale fidei, quia intercedit eiusdem voluntatis 
actus liber quoad obiectum formale, h. e. quoad divinita- 
tem revelationis propositae. 

Corollarium 1. Peccatum internae negationis fidei non 
committunt homines ita, ut retento assensu in existentiam 
verbi revelati negent vera esse, quae illo verbo suo Deus 
dicit; neque enim id fieri potest. Unde vidimus s. Thomam 
concedere, « quod nullus est ita infidelis, quin credat, quod 
Deus non loquitur niei verum. » Peccant vero infideles eo, 
quod revelatione suffcienter proposita ut evidenter credi- 
bili et credenda negant tamen assensum in existentiam ta- 
lis revelationis, et consequenter negant assensum in veri- 
tatem revelatione propositam. Exigit enim suprema Dei 
maiestas atque auctoritas hoc absolutum obsequium crea- 
turae rationalis, ut quando verbum Dei sufficienter est 
propositum, assensus praestetur firmissimus. « Fidelis ere- 
dit homini, in quantum Deus in eo loquitur, quod ex certis 
experimentis colligere potest; infidelis autem non credit 
Deo in homine loquenti » S. Th. l. c. (supra p. 681.). Hinc 
etiam patet, auctoritatem Dei, ut obiectum formale fidei, 
relate ad intellectum credentis esse quidem (ut diximus) 
infinitam veritatem in cognoscendo et veracitatem in reve- 
lando; sed relate ad voluntatem, ut imperet assensum, mo- 
tivum inclusum in auctoritate esse etiam supremam Dei 
maiestatem. Ita etiam a s. Thoma loco mox citando « ra- 
tio inclinans voluntatem» dicitur « ipsa veritas prima sive 
Deus » (1). 

Ex his ulterius sequitur, fidem habitualem consistere 
in ea animi dispositione per supernaturale permanens do- 
num effecta, secundum quam homini veluti connaturalis 
est voluntaria subiectio intellectus sub auctoritatem Dei, et 
promptitudo sub auxilio actualis gratiae credendi, quidquid 
ut divinitus revelatum sufficienter proponitur. Ex quo in- 
telligitur, fidem habitualem manere eandem, sive amplior 


(1) Relate ad voluntatem debent utique etiam spectari ut obiective 
moventia bona ipsi credenti promissa et mala non credenti intentata, 
quae saepe commemorat Angelicus. Quoniam vero fides formaliter est in 
intellectu, non sane haec quae movent voluntatem, sed sola veritas prima 
revelans, propter quam intellectus (imperante voluntate) praestat as- 
sensum, est formale obiectum fidei, ut saepe iam dictum est in superio- 
ribus. 

FRANEBLH, 45 

sive minus ampla sit cognitio explicita obiectorum fidei 
materialium ; et simul redditur intima ratio, cur habitus 
fidei penitus amittatur, quando deliberate negando assen- 
sum etiam in unicam veritatem sufficienter propositam pec- 
catur contra fidem. 

Corollarium 2. Firmitas ussensus potest intelligi du- 
pliciter, primo ita, ut ex ipso modo cognoscendi exclu- 
datur physica possibilitas formidinis de opposito ; secundo 
quatenus assensus liber est, adeoque non ex sua natura 
excludit physicam possibilitatem formidinis, sed ew imperio 
voluntatis adhaeret suo obiecto cum exclusione cuiusvis for- 
midinis actualis, Prior illa firmitas est propria evidentiae, 
adeoque de ea in actu fidei non est sermo. Altero modo 
spectata firmitas in assensu fidei divinae est aestimative 
super omnia, h. e. voluntas per gratiam confortata ita 
imperat assensum firmum intellectus supernaturaliter illu- 
strati cum exclusione formidinis de opposito, ut quantum 
a libertate pendet (1), omnia quae cognoscuntur scientia 
naturali, vellet habere falsa, si opponerentur veritatibus 
fidei sufficienter propositis, quia infinita Dei auctoritas 
digna est hoc absoluto mentis obsequio. « Certitudo quae 
est in scientia et intellectu est ex ipsa evidentia eorum, 
quae certa esse dicuntur; certitudo autem fidei est ex firma 
adhaesione ad id, quod creditur. In his ergo quae per fi- 
dem credimus, ratio voluntatem inclinans ut dictum est, 
est ipsa veritas prima sive Deus, cui creditur, quae habet 
maiorem firmitatem quam lumen intellectus humani, in quo 
conspiciuntur principia, vel ratio humana, secundum quam 
conclusiones in principia resolvuntur: et ideo fides habet 
maiorem certitudinem quantum ad firmitatem adhaesionis, 


(1) « Regula generalis haec esse potest, ait de Lugo, ut per fidem 
assentiatur intellectus firmissime, ea scilicet firmitate, ut promptus 
sit ad neganda potius omnia obiecta contraria, quae saltem ex impe- 
rio voluntatis negare potuerit; neque enim potest esse paratus negare, 
quae nullo modo negare potuerit... Chimaericum est proponi per fidem 
id, quod omnimoda claritate et undequaque constet esse falsum, et quod 
intellectus non posset credere esse verum, cum evidentia perfectissi- 
ma cogat illum ad assentiendum eius contradictorio » de Lugo disp. VI. 
n. 51. 53. 

quam sit certitudo soientiae vel intellectus; quamvis in 
scientia et intellectu sit maior evidentia eorum, quibus as- 
sentitur » S. Th. 3. dist. 28. q. 2. a. 2. sol. 3. Cf. Ripalda 
de Fide disp. XI. sect. 8. n. 87. 48. 45. sq. Ex his intelli- 
guntur duo. 

a) Apparet ratio, cur haeretici formales qui recusant 
assensum alicui veritati fidei eis sufficienter propositae, 
neque circa alias fidei veritates quibus assentiuntur, eli- 
ciant actus fidei super omnia, quales actus supernaturales 
fidei divinae esse oportet. Sicut enim repugnat, ut Deus 
summum bonum ametur charitate super omnia in observa- 
tione ceterorum mandatorum, dum unum violatur, et eo 
ipso Deus appretiative alicui bono non praefertur; ita Deus 
prima veritas non potest coli mentis obsequio et subiectione 
appretiative super omnia in credendis ceteris veritatibus. 
dum hoc obsequium in una aliqua veritate satis proposita 
negatur. In hoc enim ipso consistit animi dispositio per 
fidem habitualem et firmitas super omnia, quae includitur 
in quovis actu fidei divinae, ut homo propter solam aucto- 
ritatem Dei promptus sit aequali modo sese subiicere cuivis 
veritati, quamprimum tamquam revelata sufficienter est 
proposita. Cf. de Lugo disp. XVII. sect. 6. n. 122. (1). 

b) Pariter ex dictis constat, cur possibilitas dubii imo 
etiam actualis indeliberata dubitatio non obsit firmitati 
fidei. Exelusio enim formidinis de opposito, ut dixim"., 
est ex imperio liberae voluntatis; quamdiu ergo per«-verat 
deliberata voluntatis repugnantia adversus formidinem er- 
roris, manet etiam firmitas fidei propria. Cf. S. Th. 1. c. 
ad 2.; Ripalda disp. XI. sect. 2. n. 18. 19. 


(1) Inter veteres scholae theologos solus Dura:.tus censuit, haere- 
ticos errantes culpabiliter circu unum articulum adhuc »licere actus fldei 
theologicae circa articulos alios. Ripalda de Fide disp. IX. sect. 4; 
disp. VI. sect. 4. n. 34. 8b. valde propendet in sententiam, elici ab illis 
haereticis actus fidei supernaturales licet imperfectos; concludit tamen 
n. 63: « equidem affirmarem, si praeter Durandum duces essent nostri 
secundi scriptores; sed cohibeo sententiam, donec alii praeluceant. » 
Sane consensus theologorum adeo constans satis est, ut illis quibus- 
cumque actibus imperfectis propria ratio fidei divinae ac theologicae 
neganda sit, nec modus deest, quo 20e res explicetur, ut apparet ex 


dictis in textu. 
r 


e 

Corollarium 8. Quamvis auctoritas Dei et locutio divina 
sint motivum et obiectum formale fidei, atque sub ista ra- 
tione haec motiva saltem in primo actu fidei non per assen- 
sum fidei propter auctoritatem Dei revelantis, sed ex ma- 
nifestatione intrinsecus cognoscibili intelligantur modo, quo 
declaravimus; nihilominus sub alia ratione tum auctoritas 
Dei tum existentia locutionis divinae sunt etiam obiectum 
materiale fidei, atque adeo veritas credenda propter aucto- 
ritatem Dei revelantis. Revelavit enim Deus sive explicite 
sive saltem actu exercito tum suam infinitam veracitatem 
tum suae revelationis existentiam. In hoc autem actu fidei 
auctoritas et locutio Dei ut obiectum formale propter quod 
creditur, cognoscitur modo supra explicato ex rationibus 
internis, et eadem auctoritas atque locutio creditur ut ob- 
iectum materiale. Est ergo in tali actu fidei duplex assensus 
supernaturalis in idem obiectum sub duplici diversa ratione 
spectatum. Praecognosco uno actu auctoritatem Dei reve- 
lantis ex rationibus internis; tum alio actu saltem virtua- 
liter distincto (actu fidei), propter auctoritatem Dei reve- 
lantis assentior utrique huic veritati: « Deus est infinita 
veracitas, » « Deus se manifestavit supernaturali revelatio- 
ne. » Vide tract. de Deo th. IX. 

Corollarium 4. Quamvis ex dictis cognitio obiecti for- 
malis ultimatim non sit mediata per actum fidei propter 
motivum auctoritatis Dei revelantis, sed immediata ex ra- 
tionibus intestinis; potest tamen ille supernaturalis firmis- 
simus assensus in auctoritatem Dei et adhuc magis assensus 
inevidens et liber in divinitatem locutionis propositae la- 
tiori nominis significatione appellari assensus fidei, tum 
quia veritas utraque est obiectum formale fidei et ingre- 
ditur ut motivum ipsum fidei actum, tum maxime quia 
assensus uterque elicitur ab intellectu sub lumine fidei su- 
pernaturali. Cf. de Lugo disp. I. sect. 7. n. 129. 


— 077 — 


"CAPUT V. 


DE NECESSITATE PROPOSITIONIS VERITATIS PER ECCLESIAM. 


Declarandus primum est status praesentis quaestionis. 
Aliqui theologi docuerunt, ultimam fidei analysin fieri in 
auctoritatem infallibilem Ecclesiae. Quaerenti enim cur 
hanc illamve veritatem credamus, respondemus: quia Deus 
infinita veritas revelavit; porro interroganti quomodo con- 
8tet, Deum revelasse, reddimus rationem fidei nostrae: quia 
Ecclesia infallibilis id docet. Referuntur in hac opinione 
fuisse Durandus, Gabriel Biel, Almainus in 8. dist. 23-25; 
Michael Medina 1. V. de recta in Deum Fide aliique, quo- 
rum sensum non adeo extra controversiam certum explicat 
Petrus Hurtadus de Fide disp. VII. sect. 2. Communis theo- 
logorum consensus hane doctrinam improbat. Si enim au- 
ctoritas Ecclesiae assumitur ut infallibilis sub assistentia 
Spiritus Sancti; ita ipsamet est obiectum materiale fidei 
quod creditur, nec ergo potest esse principium , in quod 
ultimo fides resolvitur. Quaerendum scilicet superest, cur 
eredatur haec ipsa assistentia Spiritus Sancti ad consti- 
tuendam infallibilem Ecclesiam; et sane respondendum, 
eam credi propter auctoritatem Dei revelantis. Si vero au- 
ctoritas Ecclesiae intelligitur humana tantummodo, qua- 
tenus constituitur sapientia, integritate vitae, constantia, 
consensu tantae multitudinis per omnes aetates; ita haec 
auctoritas constituit utique motivum credibilitatis, non ta- 
men obiectum formale, propter quod fide divina credatur 
veritas proposita ab Ecclesia, et in quod proinde fiat re- 
solutio fidei; cum assensus fidei divinae esse non possit 
nisi propter auctoritatem Dei revelantis. Quomodo de hac 
re sentiendum sit, et quid veri quid falsi subsit illi pau- 
ciorum theologorum doctrinae, prout referri solet, hic de- 
elarare conabimur iuxta principia paulo ante in analyasi 
fidei et in tractatu de Traditione demonstrata. 

Tria considerabimus, a) quomodo Ecclesia velut factum 
divinum pertineat ad ipsam locutionem divinam; 5) quo- 
modo propterea per Ecclesiam divinitas revelationis sit 

omnibus cognoscibilis; denique c) quomodo ad fidem divi- 
nam ae catholicam se habeat ipsum formale testimonium 
Ecclesiae. 


I. Quomodo Deus per Ecclesiam 
tamquam per factum suum seu tamquam per verba realia 
coniuncta cum suis verbis formalibus 
loquatur omnibus diebus usque ad consummationem saeculi. 


1. Loeutio 4.4e nunc proponitur ut divina, et cuius 
divinitas ex rexc^ibus internis cognoscenda est modo, quo 
diximus toto antecedenti capite IV., haeo inquam locutio 
nunc proposita, non nunc primum a Deo prodiit, sed ante 
multa saecula a Deo profecta ad nos usque conservata est. 
Unde cognoscere hoc verbum (e. g. « Deus est unus et tri- 
nus») tamquam divinum, idem est ae cognoscere, hoc ver- 
bum quod nunc proponitur, pridem a Deo revelatum ad nos 
usque conservatur esse. lam vero organon a Deo institu- 
tum ad promulgationem, propagationem et conservationem 
totius revelationis est docens Ecclesia, h. e. constituti a 
Christo Apostoli et eorum perennes successores. Hinc Deus 
rebus et factis cognoscibiles reddidit primum Apostolos 
tamquam suos legatos in promulganda revelatione. « Eun- 
tes in' mundum universum praedicate Evangelium omni 
creaturae... Illi autem profecti praedicaverunt ubique Do- 
mino cooperante et sermonem confirmante sequentibus signis» 
Marc. XVI. 20.: Heb. II. 4. etc. Suecessores serie perpetua 
immediate nectuntur cum ipsis Apostolis, et in mundo uni- 
verso communione et doctrina inter se coniuncti velut 
unum corpus ad nos usque pertingunt. Ex connexione cum 
Apostolis et cum Christo ipso res illae et facta Christi et 
Apostolorum pertinent ad totam Ecclesiam subsequentem, 
quae et ipsa insuper novis rebus et factis quavis aetate 
insignitur tamquam sigillis demonstrantibus eius institu- 
tionem divinam et connexionem cum Christo et Apostolis. 
Res enim et facta indicata superius (p. 656. sq.) pertinent 
omnia ad Ecclesiam , et cum Ecclesia cohaerent vel tam- 
quam eius principia efficientia et constituentia vel tamquam 

effectus et, si ita. loqui fas est, tamquam eius actus vita- 
les, quibus Ecclesia ipsa ut societas divinitus instituta et 
supernaturalis manifestatur. Lege s. Augustini mirabilem 
epistolam 197. n. 15. seqq. ad Volusianum, et libellum de 
utilitate credendi n. 32. 35. 

Ita'ergo Ecclesia, corpus cum capite Christo, inde ab 
origine humani generis usque ad nos exhibetur tamquam 
moraliter unum grande quoddam factum divinum, in quo 
Christus historice cognoscibilis in sua vita, suis miraculis, 
impletis prophetiis, doctrinae sanctitate, sublimitate, modo 
docendi, sua morte et resurrectione et glorificatione est 
principium et finis, A et Q; multiplices autem series facto- 
rum antecedentium et consequentium quae sunt ipsius Ec- : 
clesiae manifestationes, progrediuntur a Christo et ad Chri- 
stum convergunt tamquam radii ad centrum sive ut prae- 
parationes sive ut effectus, atque Christum ipsum partim 
ut supernaturalem suam causam demonstrant, partim ex. 
Christo cognito in se perfectius intelliguntur, sicut gene- 
ratim causa ex effectibus et vicissim effectus ex causa co- 
gnoscuntur. Sicut ergo Christus Dominus ipse, sicut de- 
inde Apostoli rebus et factis sese exhibebant cognoscibiles 
ut legatos divinos, ita Ecclesia tum per ipsam connexio- 
nem cum Christo tamquam capite ac fundatore et cum 
Apostolis tamquam primis suis plantatoribus, rigatoribus 
ac membris, tum per novas et perpetuas series rerum et 
factorum sese exhibet velut continuationem legationis 
Christi et Apostolorum. Cf. tract. de Traditione th. IV.sqq. 

2. Hinc iam apparet, quomodo Ecclesia spectata secun- 
dum res e£ facta, quibus divina eius institutio et missio co- 
gnoscibilis redditur, sit velut elementum componens locu- 
tionem divinam perpetuo permanentem et perpetuo cogno- 
scibilem. Praedicatio et prima promulgatio revelationis, lo- 
quendo nunc de novo Testamento, peracta a Christo et ab 
Apostolis componebatur verbis et rebus, et per res locutio 
erat cognoscibilis ut divina, « Domino testimonium perhi- 
bente verbo gratiae suae , dante signan Act. XIV. 3.; hoc 
est, revelatio composita verbis et rebus ex sua insita ratione 
erat cognoscibilis ut divina postulans assensum in hanc 

veritatem : talem locutionem (quae est subiectum) esse lo- 
cutionem divinam (quod est praedicatum). Vide gupra p. 657. 
in nota. Pari ergo modo revelatio, quae nunc ab Ecclesia 
proponitur tamquam revelatio derivata inde a Christo et ab 
Apostolis, non tantum verbis constat sed etiam tota serie 
rerum et factorum, quibus Ecclesia exhibetur ut divinitus 
instituta et pro Christo legatione fungens ad, conservatio- 
nem et praedicationem doctrinae. Ergo non solum in per- 
sonali praedicatione Christi et Apostolorum, sed etiam per- 
petuo in Ecclesia res illae et facta, connexio inquam Ec- 
clesiae cum Christo et Apostolis, mirabilis propagatio et 
conservatio, consensio, supernaturalia charismata sese ma- 
nifestantia, constantia in fide accepta, martyria, tota spi- 
. ritualis vita Ecclesiae manifestata, oinnia scilicet illa quae 
diximus Ecclesiam spectatam secundum res et facta, com- 
ponunt ipsam divinam locutionem, quatenus constat du- 
plici elemento verborum ac rerum. 

9. Est autem hic sedulo adtendendum ad triplicem diver- 
sam considerationem rerum et factorum, quam supra p. 665. 
declaravimus, ne quis in re tam gravi fallatur, vel modo - 
loquendi occasionem praebeat errandi. Ut saepe diximus, 
motivum formale fidei est unice auctoritas Dei loquentis. 
Unde si res et facta per se et seorsum spectentur, sunt in 
ordine ad locutionem divinam signa manifestantia intelle- 
etui eius divinitatem , in ordine ad rem credendam signa 
manifestantia eius credibilitatem , atque adeo modo utro- 
que sunt motiva credibilitatis. Solum tertio modo conside- 
rata, ut Deus suam locutionem et divinam suam eloquen- 
tiam iuxta dictum Augustini componit verbis et factis, facta 
ingrediuntur ipsam locutionem divinam ex suis internis 
rationibus cognoscendam, hocque modo ingrediuntur ipsum 
motivum formale. Ita dum rex loquitur per suum legatum, 
motivum formale credendi fide debita verbo regio est au- 
ctoritas regis loquentis, non diploma et sigillum regium vel 
apparatus, quo legatus comparet. At si res illae conside- 
rantur ut elementum componens cum verbis unam locutio- 
nem regiam , quae ita in complexu spectata ex sese est 
cognoscibilis; hoc modo res illae ingrediuntur ipsum mo- 
tivum formale. 

II. Quomodo divinitas revelationis 
per Ecclesiam tamquam per factum divinum 
omnibus facile sit cognoscibilis. 


1. Diligens consideratio doctrinae paulo ante expositae 
magni momenti est propter consectaria, quae ex ea conse- 
quuntur. Inde enim intelligitur, facile esse et etiam rudibus 
obvium in Ecclesia catholica cognoscere revelationis pro- 
positae divinitatem, sine cuius utpote obiecti formalis certa 
licet inevidenti cognitione fides locum habere non potest. 
Dico cognitionem hanc in Ecclesia catholica etiam rudibus 
esse obviam, quia Ecclesia ut complexus rerum et facto- 
rum (tamquam motivum credibilitatis) evidenter ostendens 
credibilitatem doctrinae et officium credendi, et quatenus 
componit ipsam locutionem divinam, reddens locutionis di- 
vinitatem certo cognoscibilem , etiam a rudibus facile co- 
gnoscitur modo forte confuso sed certe sufficienti , ut eis 
evidens sit officium assentiendi in existentiam locutionis 
divinae, et evidens credibilitas rei in tali locutione propo- 
sitae. Facile enim omnes possunt cognoscere e. g. 8uos 88- 
cerdotes cohaerere in fide et doctrina oum Episcopis, a qui- 
bus missi sunt ad docendos et pascendos fideles, Episcopos 
esse unitos cum Pontifice Romano et cum Ecclesia in toto 
orbe terrarum. Unde facile eis innotescit, doctrinam propo- 
sitam esse in fide totius Ecclesiae. Nec minus obvia eis est 
confusa saltem notitia aliquot proprietatum Ecclesiae et 
miraculorum, quibus revelatio confirmata est. Haec autem 
cognitio rerum et factorum per se sufficiens plane est, ut 
pariat evidentiam credibilitatis et officii ad firmissime cre- 
dendum propter auctoritatem Dei revelantis; nec quoad rei 
summam cognitio alia est per scientiam philosophicam et 
theologicam. In doctoribus amplior et distinctior scientia 
motivorum credibilitatis potissimum requiritur ad defen- 
sionem fidei, et ad detegendas fallacias (1). 


(1) Ex eadem ratione evidens est, quam gravis urgeat necessitas 
amplioris et distinctioris institutionis quoad simplices fldeles quibus- 
dam luctuosis temporibus, ubi acerbior imminet hostium fidei impugna- 
tio et maius perversionis periculum. 

2. Divina nempe bonitas et sapientia verbum suum 
ita reddidit cognoscibile, et veritates revelatas ita motivis 
eredibilitatis exhibet credibiles in Ecclesia catholica, ut in 
hac et in hac sola Ecclesia omnes etiam rudes habeant modo 
sibi accommodato fundamenta certitudinis, qua omne pru- 
dens dubium excludatur non solum relative pro praesenti 
sua mentis cultura, sed absolute pro quovis stadio scientiae; 
ac proinde etiam pro ipsis ex motivis quae actu cognoscunt, 
incommutabiliter certum sit ac maneat, rationes oppositas, 
quaecumque illae sint, non posse esse nisi apparentes. 

Sane quoniam Deus revelationem suam per Christum 
et per Spiritum Sanctum missum in Apostolos completam 
destinavit omnibus gentibus et omnibus temporibus; ideo 
pro omnibus gentibus usque ad ultimum terrae et pro 
omnibus temporibus usque ad consummationem saeculi 
(Matth. XXVIII. 19; Act. I. 18.) misit legatos suos in per- 
petua successione et mutua consensione insignitos chara- 
cteribus divinae missionis et auctoritatis. Quae tandem est 
institutio Ecclesiae in sua apostolicitate, catholicitate, uni- 
tate et sanctitate facile cognoscibilis, ut per eam Christus 
caput perpetuo conservet, praedicet, et explicet totam do- 
ctrinam revelatam. 

In hae igitur Ecclesia et per hanc solam voluit Deus 
propositionem totius revelatae doctrinae reddere accommo- 
datam omnibus gentibus et omnibus temporibus. Est enim 
Ecclesia & Christo ita instituta iisque insignita characte- 
ribus, ut ipsamet verissime sit ac dici debeat magnum 
quoddam ac perpetuum motivum oredibilitatis, seu potius. 
compendium omnium motivorum, quibus divina revelatio 
eognoscibilis, et revelata doctrina credibilis ac credenda 
exhibetur. Motiva namque credibilitatis omnia quibus Chri- 
stus ipse et quibus Apostoli in virtute Spiritus Sancti 
suam praedicationem ocollustrarunt, ad Ecclesiam catholi- 
cam in sua manifesta connexione cum Christo et Aposto- 
lis et ad nullam aliam communionem pertinent, sicut ad 
eam solam pertinet motivorum continuatio in mirabili pro- 
pegatione et conservatione religionis christianae, in eius- 
dem effectibus omnes naturales causas excedentibus, in mar- 

tyriorum modo ae multitudine, in multiplici charismatum 
manifestatione (cf. s. Augustin. de utilit. credendi c. 17.). 

Quae omnia licet fideles catholici rudiores non nove- 
rint distincte nec ipsi explicare valeant, noverunt tamen 
modo ipsis accommodato unam, sanctam, catholicam et apo- 
stolicam Ecclesiam, atque in hac semper eis ob oculos ver- 
satur incommutabile, plene sufficiens ac certum credibili- 
tatis motivum motivorumque complexus ita, ut fundamen- 
tis innitantur firmissimis parati semper, quantum ad sin- 
gulos pro eorum conditione spectat, per Ecclesiam ad sa- 
tisfactionem omni poscenti rationem de ea, quae in eis 
est spe. 

8. Quoniam itaque modus locutionis divinae omnibus 
accommodatus et quoad omnes veritates revelatas secundum 
praesentem oeconomiam et institutionem Christi non repe- 
ritur nisi in sola Ecclesia catholica, et quoniam facta 
omnia divina quae tum motiva credibilitatis tum elemen- 
tum componens ipsam divinam locutionem constituunt, in- 
time pertinent ad Ecclesiam catholicam, per quam solam 
omnibus gentibus cognoscibilis et credibilis revelatio di- 
vina integra per omnes aetates conservata est et conser- 
v&bitur; inde consequitur, etiam illos qui Ecclesiam catho- 
licam ignorant, saltem indirecte huic ipsi Ecclesiae debere 
cognoscibilem et oredibilem, si quae eis fit, revelationis 
propositionem et exhibitionem. Nominatim illis, qui in 
communione haeretica sunt extra Ecclesiam et hano invin- 
cibiliter adeoque inculpabiliter ignorant, revelationis di- 
vinitàs velut per radios ex Ecclesia catholica progredien- 
tibus illustratur et redditur cognoscibilis. Praesertim ru- 
dibus ordinarie praesens locutio ut divina non est alio 
modo cognoscibilis nisi per Ecclesiam, quatenus haec rebus 
et factis sesa exhibet in connexione cum Christo et Apo- 
stolis custodem depositi; adeo ut etiam ad eos, qui incul- 
pabiliter extra corpus Ecclesiae versantes fide divina cre- 
dunt, verbum Dei per Ecclesiam catholicam pervenire di- 
cendum sit. Quamvis enim huiusmodi Aaeretici materiales 
instituantur a ministris suae sectae, divinitatem tamen lo- 
cutionis in dogmatibus vere revelatis quae eis proponuntur, 

cognoscunt, quatenus componitur praesens locutio cum per- 
petua successione et cum serie factorum divinorum perti- 
nentium ad Ecclesiam catholicam, quam Romanam esse ipsi 
ex hypothesi inculpabiliter ignorant. 

4. Verum in tota hac causa propositionis fidei tum pro 
iis qui sunt in corpore Ecclesiae, tum pro aliis qui ad illud 
nondum pertinent, primum et praecipue spectari debet su- 
pernaturalis gratia interna, sive quatenus est infusio vir- 
. tutis permanentis (Conc. Trid. sess. VI. cap. 7.), sive qua- 
tenus est adiutorium «illuminationis et inspirationis » ad 
actus fidei salutaris ipsumque eius initium. Fides itaque 
non est naturalis convictio, tantummodo « quantum me- 
reatur pondus rationum ad assensum impellentium » (Pro- 
pos. XIX. inter damnatas ab Innocent. XI. 2. Martii 1679.); 
sed fidei assensus eiusque firmitas est supernaturalis ex 
gratia elevante ac confortante tum voluntatem, ex cuius . 
imperio seu inclinatione elicitur, tum intellectum qui pro- 
pter veritatem primam revelantem adhaeret veritati reve- 
latae assensu respondente dignitati auctoritatis divinae 
(supra cap. IV. 8. IV. coroll. 2.). 

a) Ex hac supernaturali gratia explicatur, quomodo f- 
des divina firmissima locum habere possit, etiamsi propositio 
externa non sit huiusmodi, ut per se et absolute evidens 
reddatur credibilitas veritatis propositae. Si quando per ac- 
cidens revelata veritas rudibus ita proponitur, ut non prae 
quovis intellectu parere posset evidentiam  credibilitatis, 
necesse tamen est ut saltem pro ipsorum captu eis evidens 
fiat exclusio formidinis prudentis et officium credendi. Hoc 
autem posito voluntas adiuta per gratiam potest et tene- 
tur inclinare intellectum ad assensum super omnia propter 
&uctoritatem Dei loquentis, et assensus ipse intellectus per 
gratiam confortati erit supernaturalis. In hac itaque hy- 
pothesi Deus illustratione interna supplet, quod deest pro- 
positioni externae. Sicut enim generatim etiam ubi plenis- 
sima est propositio externa locutionis divinae, requiritur 
tamen illustratio süpernaturalis interna; ita facile est Deo 
illustrare intellectum ad assequendam cum plena certitudine 
existentiam revelationis, etiam ubi per accidens modus exter- 

nae propositionis veritatem non redderet prae quovis intel- 
lectu evidenter credibilem. Ita docent Suarez disp. IV.sect.b. 
n. 9. et alii appellantes etiam ad doctrinam s. Thomae 
2. 2. q. 2.a. 9. ad 8. Qui credit, inquit Angelicus, « indu- 
citur auctoritate divinae doctrinae miraculis confirmatae 
et, quod plus est, interiori instinctu Dei moventis; ideo non 
leviter credit. » Plura vide apud S. Th. Quodlibet 2. a. 6. 

Quamvis igitur sub huiusmodi motivis externis, per: 
se insuíficientibus ad absolutam evidentiam  credibilitatis, 
possit aliquando rudibus falsum proponi nomine revelatio- 
nis; imo possit simul sub motivis iisdem proponi creden- 
dum unum obiectum verum et reipsa revelatum, alterum 
falsum et non revelatum (si e. g. eis proponeretur tamquam 
doctrina Ecclesiae tres esse personas divinas et omnes tres 
esse inearnatas); non tamen ad assensum utrumque motiva 
inducentia eodem modo se habent, quia supernaturalis sua- 
sio interna supplet defectum in externa propositione quoad 
revelationem veram, non autem potest referri ad revelatio- 
nem falsam, ut per se constat. Ássensus ipse in utramque 
propositionem non erit eiusdem firmitatis, in veritatem 
enim revelatam firmitas erit assensionis supernaturalis, in 
errorem vero mere naturalis (1). Tum igitur propositio ex- 
terna in se est diversissima, una vera altera falsa , quae 
diversitas ex magisterio Ecclesiae ut regula proxima fidei 
etiam & rudibus inquisitione facta saltem ordinarie poterit 
facile cognosci; tum etiam ratione adiutorii gratiae in ho- 
minibus, qui simul credunt veritatem revelatam et propo- 
sitionem falsam, quam errore invincibili putant revelatam, 
dispositio quoad utramque non censenda est aequalis. In 
supernaturali fidei adhaesione ad veritatem revelatam iu- 
vantur & gratia, nec umquam iustam causam habere pos- 
sunt eam in dubium vocandi (2) ; contra vero quoad adhae- 

(1) Voluntas credendi poterit esse supernaturalis et meritoria, et- 
iamsi per errorem invincibilem existimata solum et non vera sit reve- 
latio obiecti; non tamen potest esse supernaturalis ipse assensus intel- 
lectus utpote erroneus. Of. de Lugo disp. IX. n. 22. 

(2) « Aliqui habentes gratiam gratum facientem possunt hebetudi- 


nem pati cirea aliqua, quae sunt praeter necessitatem salutis, sed circa 
ea quae sunt de necessitate salutis , suílicienter instruuntur a Spiritu 

sionem in propositionem falsam iuvantur a gratia ita, ut 
data opportunitate per doctrinam Ecclesiae externam et per 
adiutorium internum ab ea persuasione retrahantur, ipsique 
optime intelligant, in hac retractatione non contra sed iuxta 
suum officium se agere (1). 

b) Ex eadem supernaturali gratia fidei eo clarius intel- 
ligitur, quomodo non sane par sed omnino opposita sit 
conditio credentium fide divina ac sectatorum religionis 
falsae. Hi enim per gratium inducuntur ad examen appa- 
rentium rationum sui erroris et rationum veritatis, atque 
in hoe examine quo sincerius divina illustratione implo- 
rata coram Deo ex desiderio salutis consultaverint, eo ma- 
gis Deus qui omnes homines vult salvos fieri et ad agni- 
tionem veritatis venire (1. Tim. II. 4.), per suam gratiam 
eos deducet ab errore, et adducet ad agnitionem veritatis. 
Ex adverso quoniam « Deus non deserit, si non deseratur, 
ut pie semper iusteque vivatur » (s. Aug. de natur. et grat. 
contra Pelag. c. 26.; Concil. Trid. sess. VI. cap. 11. 18.; Conc. 
Vatican. de Fide cap. 9.), a vera fide sub lumine gratiae 
iam suscepta et credita ad deliberatam dubitationem vel 
omnino ad negationem homines infelices negligendo gratiam 
eique resistendo delabuntur. Naufragia circa fidem ante- 
cedit et semper coinitatur repulsio bonae conscientiae. « Mi- 
lites in illis bonam militiam, habens fidem et bonam con- 
scientiam, quam quidam repellentes circa fidem naufragave- 
runt » (1. Tim. I. 19. cf. Heb. VI. 4. sq.; 2. Pet. II. 21 ). 

c) Ex utroque capite, tum scilicet ex modo propositic. 
nis fidei in Ecclesia et per Ecclesiam catholicam propor- 


Sancto secundum illud 1. Io. II. 27: unctio eius docet vos de omnibus... 
Etsi non omnes habentes fidem plene intelligant ea, quae prooonuntur 
credenda, intelligunt tamen ea eese credenda, et quod ab eis «silo modo 
est deviandum » S, Th. 2. 2. q. 8. a. 4. ad 1. et 2. 

(1) Non tamen defendimus, quod docuerunt Antonius Perez (disp.II. 
c. 8.) et alio modo Pallavicinus (Curs. theol. de Fide n. 66.), ordinarie 
posse ab homine credente discerni flrmitatem assensus supernaturalis 
ab assensu naturali, et hoo ipso posse cognosci vocem Dei internam 
ita, ut ex modo illius suasionis internae tamquam ex motivo credibi- 
litatis cognoscatur veritas obiectivae revelationis. Huíus sententiae re- 
futationem prolixam habes apud Haunoldum Controv. III. c. 2. 

tionato omnibus etiam rudibus ad evidentiam credibilita- 
tis gignendam, quae ulteriori examine et ampliori doctrina 
solum distinctius explicari et confirmari potest; tum maxi- 
me et proprie ex supernaturali lumine, quo Deus neminem 
deserit nisi deseratur, et ex supernaturali firmitate fidei 
intelligitur, quam falsa sit doctrina Hermesii, qui iubet ca- 
tholicos saltem eruditos et theologos fidem a Matre Ecclesia 
susceptam et iam creditam ita examini subiicere, ut fidem 
hane ipsam serio in dubium vocent atque incertam habeant, 
donec sollicita inquisitio eis persuaserit, quid sequendum, 
quae religio amplectenda sit. Ab hoc commento re ipsa ac 
principiis non multum differt aliorum quorundam doctrina. 
Quemadmodum, inquiunt, instituto examine potest homini 
illucescere officium transeundi a religione falsa in qua edu- 
catus erat, ad Ecclesiam catholicam; eodem modo et (ut 
aliqui loquuntur) iure suo posse hominem catholicum in- 
stituto examine per errorem invinoibilem et absque culpa 
deficere & fide catholica hactenus credita. Quasi nempe ve- 
ritas divina et error, supernaturalis fides in Ecclesia ca- 
tholica et adhaesio in errorem paris aut similis esset con- 
ditionis! 

Hic error explicite damnatus est ut háereticus a sacro- 
sancto Concilio Vaticano l. c. c. 9. et can. 6. Praeterea ad 
confirmationem doctrinae hac paragrapho expositae perpen- 
datur proscriptio propositionum 19^". 20". 21". inter da- 
 mnatas ab Innocentio XI. « Voluntas non potest efficere, ut 
assensus fidei in se ipso sit magis firmus, quam mereatur 
pondus rationum ad assensum imnpellentium. » « Hinc pot- 
est quis prudenter repudiare assensum, quem habebat su- 
pernaturalem.* « Ássensus fidei supernaturalis et utilis ad 
salutem stat cum notitia solum probabili revelationis, imo 
cum formidine, qua quis formidet, ne non sit locutus Deus.» 
Vide Dominicum Viva, « Theses damnatae » T. I. p. 208. aqq. 

d) Postremo ex dictis consequitur, necessitatem gratiae 
internae in relatione ad externam propositionem fidei du- 
pliciter spectandam esse. Locutio divina realis, sive ut 
componitur rebus et factis, obiective et in se ita habet, 
ut talis atque hoc modo facta locutio sit et cognosci possit 

necessario divina. « Nonne cum omni confidentia, inquit 
Richardus a S. Victore de Trin. 1. I. c. 2., Deo dicere pot- 
erimus : Domine si error est, a te ipso decepti sumus; nam 
ista in nobis tantis signis et prodigiis confirmata sunt et 
talibus, quae nonnisi a te fieri possunt? » Attamen ex una 
parte perspectis rationibus evidens est tantummodo offi- 
oium tum divinitati locutionis tum veritati rei revelatae 
assentiendi, seu evidens est credibilitas ; liber tamen manet 
assensus in existentiam divinae revelationis et in verita- 
tem rei revelatae, atque adeo ad eum praestandum requi- 
ritur imperium piae voluntatis: ex altera autem parte su- 
pernaturalis ordo revelationis ipsaque indoles veritatum 
Superrationalium rerumque supersensibilium, ac denique op- 
positio contra inclinationes sensualis naturae difficillimum 
et moraliter impossibilem reddunt viribus naturae firmum 
et immutabilem assensum in veritates omnes sufficienter 
propositas, etiamsi de assensu fidei solum naturali agere- 
tur; assensum autem fidei sicut oportet, proportionatum 
scilicet revelationi divinae ac fini supernaturali, atque 
adeo supernaturalem constat naturalibus viribus esse ab- 
solute impossibilem. Quapropter spectatis etiam solum- 
modo difficultatibüs, praescindendo ab ordine fidei super- 
naturali, gratia externa revelationis et propositionis fidei 
cum omnibus quantumvis evidentibus motivis credibili- 
tatis non sufficit ad subiectionem debitam intellectus et 
voluntatis sub auctoritatem Dei loquentis; sed requiritur 
speciale adiutorium Dei internum ad hanc animi disposi- 
tionem, &d promptitudinem scilicet amplectendi firmissime 
quasvis veritates sufficienter propositas. Habitus autem fidei 
proportionatus ad finem praesentis elevationis est ontologice 
supernaturalis et per se infusus, h. e. qui non actibus ac- 
quiri sed a solo Deo in anima effici possit operatione su- 
pernaturali. Praeterea ad actum fidei supernaturalem, ut 
credatur sicut oportet, absolute necessaria est gratia su- 
pernaturalis interna tum illustrationis pro intellectu tum 
excitationis et confortationis pro voluntate. Patet proinde, 
fidem quae est fundamentum et radix totius vitae spiritualis 
ac salutis aeternae, donum Dei esse speciale non solum ra- 


— 689 — 
lione vocationis externae sed maxime ratione vocationis et 
unctionis internae (1. Io. II. 20.). 

Quatenus Deus in donis suis cum effectu conferendis 
postulat nostram quoque cooperationem, sine dubio requiri- 
tur etiam motivorum diligens consideratio sub lumine gra- 
tiae tum ad amplectendam tum ad conservandam fidem (cf.. 
Conc. Vatican. l. c.; Encyclic. S. P. Pii IX. 9. Nov. 1846.); 
at falleretur perniciosissime, qui putaret, philosophica in- 
quisitione vel sola vel potissimum se posse sibi aut aliis 
fidem divinam persuadere. Cooperatio nostra sub gratia et 
cum gratia iu toto hoc negotio, ut perveniatur ad fidem 
et maneatur in fide, consistit maxime et ante omnia et post 
omnia in magna animi humilitate, in profundissima reve- 
rentia erga divinam maiestatem, in instanti et constanti 
oratione: « nisi efficiamini sicut parvuli, non intrabitis in 
regnum coelorum. » » 


III. De necessitate testimoni: Ecclesiae ad fidem divinam 
et ad fidem catholicam. 


l. In declarationibus praemissis iam etiam continetur, 
quomodo testimonium Ecclesiae in se ipso spectatum ad 
fidem divinam se habeat, quod erat tertium hoe capite 
propositum. In primis certum est, testimonium Ecclesiae 
formaliter, quatenus est Ecolesiae, sicut et testimonium 
Apostolorum et prophetarum quatenus est ab hominibus, 
non esse obiectum formale et motivum fidei divinae, cum 
huiusmodi motivum non possit esse nisi auctoritas Dei lo- 
quentis, adeoque verbum Dei formaliter ut Dei est: « cum 
accepissetis a nobis verbum auditus Dei, accepistis illud 
non ut verbum hominum sed, sicut est vere, verbum Dei, 
qui operatur in vobis: qui eredidistis » 1. Thess. II. 13. 
Quaeri igitur solum potest, quomodo propositio verbi Dei 
per Ecclesiam sit necessaria, ut revelatio seu verbi divi- 
nitas cognoscatur atque ita sit obligatio credendi. Haec 
propositio per Ecclesiam, ut initio diximus, potest spectari 
duplieiter , vel quatenus infallibilitate nondum supposita 
spectatur testimonium Ecclesiae formaliter, ut proficiscitur 

ab Ecclesia instructa characteribus seu motivis credibili- 
tatis; vel quatenus Ecclesia est et fide creditur infallibilis 
sub assistentia Spiritus Sancti. 

a) Ex natura rei et absolute propositio Ecclesiae neutro 
modo spectata est necessaria, ut obligatio credendi et fides 
divina locum habere possit. Non enim aliud requiritur, 
quam ut locutio divina sufficienter cognoscibilis reddatur; 
id autem per se et absolute multis aliis modis fieri potest. 
Ita penes omnes illos, qui fidem susceperunt ex revelatione 
Dei immediata et constituti erant primi revelationis pro- 
mulgatores, profecto nulla intercessit Ecclesiae propositio; 
ita etiam nune absolute loquendo revelationis pridem fa- 
ctae divinitas miraculis vel aliis motivis credibilitatis pot- 
est reddi cognoscibilis. 

b) Si testimonium Ecclesiae spectatur nondum ET 
fide infallibilitatis, tantummodo ut est testimonium huius 
societatis instructae tot ac tantis motivis credibilitatis; ita 
illud proprie loquendo non est aliud quam rerum et facto- 
rum, quae saepe iam diximus, applicatio ad determinatas 
veritates et ad earundem revelationem. Sicut enim res et 
facta quae sunt aliquid ipsius Ecclesiae , per se spectata 
reddunt existentiam revelationis cognoscibilem et veritates 
in ea contentas credibiles; ita per testimonium Ecclesiae 
proponuntur ipsae determinatae.veritates, ad quarum re- 
velationem demonstrandam illa motiva credibilitatis perti- 
nent. Haec igitur non tam est necessitas testimonii forma- 
liter spectati seu testimonii verbalis, de quo nunc quaeri- 
mus, quam necessitas factorum divinorum in Ecclesia, de 
quibus dictum est in superioribus. 

c) Si testimonium Ecclesiae intelligitur iam supposita 
infallibilitate sub assistentia Spiritus Sancti ; certe talis 
Ecclesiae &uctoritas non potest esse sive necessarium mo- 
tivum sive necessaria conditio ad omnem actum fidei. Nam 
hie modus infallibilitatis et haec assistentia Spiritus San- 
cti non potest cognosci ex rationibus internis, sed tantum 
credi per actum fidei propter auctoritatem Dei eam reve- 
lantis. Unde si hic actus fidei in talem infallibilitatem 
Ecclesiae necessario supponeretur omnibus aliis actibus 

fidei, saltem ipse ille primus actus non posset supponere 
iterum alium actum fidei in infallibilitatem Ecclesiae per 
assistentiam Spiritus Saneti. At neque ad alios omnes 
actus fidei cognitio infallibilitatis Ecclesiae quae pendet ab 
assistentia Spiritus Sancti, necessaria est. Possunt enim 
sine dubio hominibus nondum cognita hac Ecclesiae infalli- 
bilitate alii articuli fidei sufficienter proponi, ut possint et 
teneantur fide divina eos credere. Nec est ratio, cur negen- 
tur actus fidei divinae iis, qui absque sua culpa in aliqua 
secta nutriti infallibilitatem quidem hane Ecclesiae invin- 
cibiliter ignorant, alias tamen veritates revelatas habent 
sufficienter propositàs per res et facta, quae ab Ecclesia eis 
incognita et ipsis insciis ad eos derivantur. Huiusmodi enim 
homines quamdiu graviter contra fidem non peccant, et 
promptum gerunt animum revelationem quamvis ac proinde 
etiam Ecclesiam veram, ubi sufficienter erit proposita, cre- 
dendi et practice sequendi, solum materialiter haeretici, dis- 
positione autem ac habitu vere fideles sunt (1). 


(1) Modum, quo homines invincibiliter adeoque inculpabiliter igno- 
rantes veram Ecclesiam, possint Dei adspirante et adiuvante gratia 
elicere actus fidei supernaturales, et consequenter gratia auxiliante Deum 
amare super omnia et pervenire ad iustificationem ac salutem aeter- 
nam, explicat Card. de Lugo disp. XII. n. 50. 51; idque supposita com- 
muniori theologorum sententia, ante fldem non dari gratias superna- 
turales , nisi quae directe spectant ad fidem consequendam, et sup- 
posita veritate, fidem late dictam seu cognitionem Dei ex creaturis 
non sufficere ad iustificationem, cum radix iustiflcationis et salutis sit 
fides stricte dicta propter auctoritatem Dei loquentis. Verba doctissimi 
Cardinalis ita habent. « Qui cum catholica Ecclesia non credunt, dividi 
possunt in plures classes. Nam in iis aliqui sunt, qui licet non cre- 
dant dogmata omnia catholicae religionis, agnoscunt tamen Deum unum 
et verum, quales sunt Turcae et omnes Muhammedani atque etiam Iu- 
daei; alii agnoscunt etiam Deum trinum imo et Christum, ut plures 
haeretici; quibus omnibus non redditur facilior salus et iustificatio in 
illa sententia (omnia opera moraliter bona ab eis fleri praeveniente 
gratia supernaturali) quam in nostra (non admittente ante fldem gra- 
tiam supernaturalem nisi tendentem directe ad fidem). Nam vel excu- 
santur a peccato infidelitatis et incredulitatis circa nostram fldem, 
vel non excusantur. Si non excusantur, in neutra sententia. salvari 
possunt, quamdiu fldem catholicam non amplectuntur. Si vero excusan- 
tur propter ignorantiam invincibilem, in utraque sententia salvari pos- 

2. Quae quamvis ita sint, nihilominus sub alia ratioue 
secundum ordinariam Dei providentiam verissima est ne- 
cessitas testimonii Ecclesiae per assistentiam Spiritus San- 
eti infallibilis. Est enim hie modus propositionis omnibus 
credentibus ad veritates fidei omnes in complexu sine ad- 
mixtione erroris cognoscendas ex natura rei aptissimus, 
atque in praesenti oeconomia ad unitatem fidei in catho- 
lieitate conservandam necessarius et a Christo ipso insti- 
tutus. (Vide de Tradit. th. VI.). 

Quare revelatae veritatis propositio per Ecclesiam se- 
eundum providentiam Dei ordinariam et secundum oecono- 
miam & Christo institutam est necessaria , ut sufficienter 
innotescat, quaenam sint veritates revelatae. Quoniam com- 
muniter atque eo modo, ut omnes credere teneantur, veritas 
tamquam revelata sufficienter proponi non potest nisi per 


sunt. Nam errantes invincibiliter circa aliquos articulos et credentes 
alios, non sunt formaliter haeretici; sed habent fldem supernaturalem, 
qua credunt veros articulos, atque adeo ex ea possunt procedere actus 
perfectae contritionis, quibus iustificentur et salventur. Quod idem di- 
cendum est de Iudaeis, si qui sunt, qui invincibiliter errent circa chri- 
stianam religionem; possunt enim adhuc habere veram fidem superna- 
turalem circa Deum et alios articulos fundatam in Scriptura sacra, 
quam recipiunt (ex traditione), atque ideo ex ea fide possunt habere 
contritionem, qua iustificarentur et salvarentur, si fides explicita Chri- 
sti non sit necessaria necessitate medii... Denique Muhammedani si qui 
essent, qui etiam invincibiliter errarent circa Christum et eius divini- 
tatem, non est cur non possent vera fide supernaturali credere unum 
Deum remuneratorem supernaturalem ; hoc enim ipsi non credunt pro- 
pter argumenta ex creaturis naturalibus desumpta, sed dogma hoc ex 
traditione habent, quae traditio processit a vera Ecclesia fidelium et ad 
ipsos usque pervenit. » Hoc modo etiam putat de Lugo traditionem suf- 
fileientem ad gentiles philosophos pervenisse. « Unde si aliqui corum 
dolorem de peccatis super omnia et veram contritionem conceperunt , 
non fuit ex assensu per discursum philosophicum comparato, sed ex 
illo alio quem de Deo ex fide vera potuerunt habere. » Ita ille. At sane 
probabilius videtur, praesertim si agitur de infidelibus nutritis iuter 
idololatras, qui de revelata religione nihil audierunt, Deum quando co- 
rum miseretur, simpliciter supplere defectum externae propositionis per 
illustrationem internam , ut docent s. Thomas aliique yeteres theologi 
(supra p. 609.), quam quad inccrta illa traditio universalis tamquam 
suficiens externa propositio in subsidium vocauda sit. 

Ecclesiam sive solemni iudicio sive publica professione; 
inde est, quod propositio facta ab Ecclesia requiritur, ut 
veritas pertineat ad fidem catholicam. Quamvis ergo veritas 
nondum ab Ecclesia proposita ómnibus ad credendum, pro 
illis quibus sufficienter innotescat tamquam comprehensa in 
deposito revelationis, sit obiectum fidei divinae; imo quam- 
vis etiam revelatio privata praesertim ab iis, quibus fit, 
possit eredi fide divina, quando de divina locutione suffi- 
cienter eis constat (de Tradit. th. XXII. corollar.); nihi- 
lominus nec priori modo ante propositionem Ecclesiae, nec 
altero modo umquam constituitur obiectum fidei catholicae 
seu universalis. 

9. Porro ubi Ecclesia iam cognoscitur ut organon infal- 
libile Spiritus Sancti ad proponendam doctrinam revelatam; 
facile patet, talem testificationem non esse humanam tan- 
tummodo, sed esse locutionem Spiritus Sancti per Ecclesiam, 
dum locutio Spiritus Sancti olim facta per prophetas et 
Apostolos (cf. Heb. I. 1.) nunc eadem proponitur a Spiritu. 
Sancto per Ecclesiam. Locutio autem divina est motivum 
formale fidei. Ergo hoc modo spectatum testimonium Eccle- 
siae non quatenus est hominum sed quatenus est Spiritus 
Sancti , pertinet ad formale motivum fidei. Hunc sensum 
exprimit s. Thomas in explicatione discriminis inter fide- 
lem ae infidelem, quam superius ex Angelico descripsimus. 
« Fidelis credit homini non in quantum homo, sed i» quan- 
twm Deus in eo loquitur, quod em certis experimentis col- 
ligere potest, infidelis autem non credit Deo in homine lo- 
quenti» S. Th. iu 8. dist. 23. g. 2. a. 2. sol. 2. ad 3. 


CAPUT VI. 


DE HABITUDINE INTER FIDEM AC SCIENTIAM. 


Generatim omnes haereses quae umquam adversus fidem 
catholicam excogitatae sunt, originem et incrementa sum- 
pserunt ex perversione subordinationis et genuinae relatio- 
nis, quam Deus auctor naturae ac gratiae esse voluit inter 
manifestationem naturalem et revelationem supernaturalem, 
inter rationem et auctoritatem, inter soientiam et fidem. 

At nostris temporibus non modo haeretici sed quidam et- 
iam eruditi inter catholicos statuere ac vindicare conati 
sunt falsum principium plenae libertatis in scientiis tra- 
ctandis, a quo solo dependere ipsi aiebant tum validam fi- 
dei defensionem adversus incredulos, tum praesertim huma- 
narum disciplinarum omnium ae nominatim philosophiae 
perfectionem (1). Postulabant nimirum, ut plena libertas et 
autonomia inquisitionis et sententiarum in scientiis inde- 
pendens a quavis auctoritate, nominatimque independens a 
doctrina fidei admitteretur, atque ab Ecclesia ipsa agno- 
sceretur. Haec vero autonomia non solum in eo est, quod 
scientiae humanae suis propriis nitantur principiis ratio- 
nalibus vel empiricis, diversis & principiis fidei; et quod 
philosophia non possit progredi nisi ex principiis ratione 
perspectis « nihilque in se admittere, quod non fuerit ab 
ipsa suis conditionibus acquisitum aut fuerit ipsi alienum,» 
quae sane esset «iusta philosophiae libertas » (2): sed id 
obtinere volebant, ut doctrina fidei neque instar normae 
haberetur, qua errores cavendi praemonstrarentur, quem- 
admodum summus Pontifex Pius IX. (litt. 21. Dec. 1868.) 
edixit, « catholicis naturalium disciplinarum cultoribus di- 
vinam revelationem velut rectricem stellam prae oculis ha- 
bendam esse, qua praelucente sibi & syrtibus et erroribus 
caveant.» Unde etiam negabant, in veritatibus quae tum 
fide constant tum ratione demonstrari possunt, revelatio- 
nem respicilendam esse ita, ut in antecessum debeat esse 
ratum ac fixum, non posse in scientifica investigatione 
statui principia vel deduci ac teneri conclusiones, nisi quae 
cum fide praehabita ac praelucente consentiant, vel illi 
saltem non adversentur; hanc enim aiebant non seriam sed 
ludieram fore scientiae tractationem (9). Ex eorum quippe 
principiis libertas est scientiae ita essentialis, ut sine ea 


(1) Günther Lydia 1849. p. 8b. 38. 381. sq. 357; Lydia 1851. p. 310; 
Propaedeut. I. p. 122; Euryst. et Heracles p. 251. etc. 

(2) Litter. Apostolic. Pii IX. ad Archiep. Monach. 11. Dec. 1862. 

(3) Frohschammer Introduct. in philos. p. 807. 814; de Libertate 
scientíae p. 82. 111. Hic auctor infelix deinceps ad plenam fidei catho- 
licae negationem delapsus est. 

consistere non posset, et scientia esse desineret ; libertas 
inquam essentialis est, quae constituitur « in iure sequendi 
sine ullo impedimento solummodo leges scientiae, ut non 
aliunde quovis modo limitetur vel circumseribatur » (1). 
Atque hine propositio XIV. in Syllabo damnata consequi- 
tur: « Philosophia tractanda est, nulla supernaturalis re- 
velationis habita ratione. » Porro facta distinctione inter 
philosophum et philosophiam concedebant, pro philosopho 
posse fortasse oriri ius et officium sese submittendi aucto- 
ritati, quam veram ipse probaverit; at scientiam nec de- 
bere nec posse subiici fidei et auctoritati, quoniam ita in 
ipsa sua essentia et ratione formali destrueretur. Non est 
auctoritatis scientiam etiam errantem corrigere; sed scien- 
tia ipsa ex propriis suis principiis errores optime emen- 
dare valet (2). 

Cum vero iidem philosophi simul negarent, latius patere 
veritates revelatas quam vim luminis rationis ad veritatum 
intelligentiam ac demonstrationem, ex positis eorum prin- 
cipiis evidenter consequebatur, in tota amplitudine verita- 
tum etiam revelatarum énquisitionem philosophicam eo mo- 
do, quo dictum est, debere esse autonomam et independen- 
tem a praelucente lumine revelationis ita, ut per se et directe 
non revelatio sed solae propriae leges rationis humanae 
constituant normam investigationis ae scientiae, quamvis 
revelatio indirecte vim suam exserat in ipsam scientiam, 
quatenus iuvat ac promovet historicam culturam generis 
humani (2). Hoc sensu Propositiones VIII. IX. damnatae 
sunt in Syllabo. « Quum ratio humana ipsi religioni aequi- 
paretur, ideirco theologicae disciplinae perinde ac philoso- 
phicae tractandae sunt. » « Omnia indiseriminatim dogma- 
ta religionis christianae sunt obiectum naturalis scientiae 


(1) Frohschammer de Libert. scient. p. 330. 

(2) Cf. Litt. Apostol. 11. Dec. 1862; Syllab. Proposit. X. XI. 

(3) Günther Iani Capita II. p. 272. sq. 412; Euryst. et Heracl. p. 527; 
Propaedeut. I. p. 122. 347. 898. sq.; Lydia 1849. p. 331. sq.; Lydia 1851. 
p. 910; Thomas a Scrupulis p. 196. 215; Aurorae austr. et boreal. p. 134; 
Pabst Iani Capita I. p. 6; Frohschammer Introduct. in Philosoph. 
p. 277. sqq. 

seu philosophiae; et humana ratio historice tantum enculta 
potest ex suis naturalibus viribus et principiis ad veram de 
omnibus etiam reconditioribus dogmatibus scientiam perve- 
nire, modo haec dogmata ipsi rationi proposita fuerint. » 

In oppositione igitur ad hos errores dupliciter conside. 
rabimus rationis humanae ac scientiae subordinationem ad 
fidem et auctoritatem custodis fidei, ut ea se habet 1°. in 
scientiis mere naturalibus ; 2°. in scientia veritatum fidei 
seu in sacra theologia. 


I. De modo quo fides, et euctoritas infallibiliter proponens 
doctrinam fidei sit, et quo non sit norma 
respicienda in rationalibus 
et naturalibus scientiis. 


1. Subordinatio intestina sicut in diversis scientiis in- 
ter se mutuo, ita inter scientias ac fidem intelligi nulla 
potest, nisi quatenus aliquo modo commune habent obie- 
ctum formale vel obiectum materiale (1). Quae enim co- 
gnitiones sive scientiae tum ratione formali, sub qua suum 
obiectum considerant, tum ipso obiecto cognoscendo nihil 
haberent commune, illae omnino disparatae essent et abs- 
que ulla connexione; neque ergo una alteri subordinata 
esse posset (2). In scientiis vero quae obiectum formale 
habent cominune ita, ut quae in una intelliguntur aut de- 
monstrantur, altera assumat tamquam principia, quibus 
innitatur, ea est subiectio, ut inferior non suis propriis 
sed superioris principiis regatur; unde huiusmodi scien- 
tiae subalternae a veteribus dicebantur (2). 


(1) Loquimur de subordinatione intestina, quae sit in ratione co- 
gnitionis seu scientiae; nam respectu finis praesertim finis ultimi sub- 
ordinatio potest aliunde derivari. De hac subordinatione inferius aliquid 
dicemus. 

(2) Patet hoc modo disparatas esse non posse scientias proprie di- 
ctas, quae omnes habent communia saltem principia metaphysices, cui 
propterea merito nomen factum est philosophiae primae. 

(3) Ita multi veteres theologiam seu scientiam fidei in viatoribus 
dixerunt scientiam subalternam ad scientiam Dei et beatorum in patria 
iuxta doctrinam s. Thomae. « Quaedam sunt scientiae quae procedunt 

Hinc factum est, ut recentiores illi qui obiectum formale 
fidei ac scientiae non rite distinxerunt, alii totam cognitio- 
nem rationalem ac scientiam supersensibilium revocaverint 
ad fidem, de quibus diximus cap. III. 8. I.; alii vero, contra 
quos hoc capite disputamus, fidem ipsam converterint in 
meram scientiam rationalem. Quoniam utrique unicam ratio- 
nem formalem totius nostrae intellectualis cognitionis ad- 
mittunt, priores illi auctoritatem ac traditionem, hi poste- 
riores veritatem lumini rationis evidentem et intrinsecus 
perspectam; hine prioribus omnis rationalis scientia est 
subalterna ad fidem, cui tota innititur; posterioribus fides 
religiosa, quam dicunt, est subalterna ad scientiam, seu 
potius est pars aliqua philosophiae. 

Doctrina catholica nec talem subiectionem scientiae ad 
fidem, eoque minus subiectionem quam isti induxerunt, fi- 
dei sub scientiam admittit. Talis enim subordinatio solum- 
modo locum habet, quatenus (ut diximus) utrimque idem . 
est obiectum formale. At secundum doctrinam catholicam 
obiectum formale utrimque est diversum. Nec scientia pot- 
est esse rationalis aut naturalis philosophia sub ea for- 
mali ratione, qua veritas creditur propter auctoritatem Dei 
revelantis; neo fides proprie dicta multoque minus fides di- 
vina potest esse sub ea formali ratione, qua veritas intelli- 
gitur ex sua intrinsecus perspecta ratione (supra cap. II.). 
Nisi igitur in obiecto material? sit nexus aliquis inter fidem 
ac scientiam, solo spectato obiecto formali scientia natura- 
lis non potest dici intrinsecus subordinata fidei divinae. 

lam vero materiale obiectum non quidem adaequate in 
omnibus, attamen in multis commune habent fides et scien- 
tia. Veritates enim a Deo revelatae in triplici diversa ha- 
bitudine ad humanam rationem referuntur: sunt revelata 
mysteria, quae nec quoad existentiam. (an sint), nec quoad 
essentiam (quid sint) nisi analogice, etiam revelatione sup- 


ex principiis notis lumine superioris scientiae, sicut prospectiva proce- 
dit ex principiis notificatis per geometriam, et musica ex principiis per 
arithmeticam notis. Et hoc modo sacra doctrina est scientia, quia pro- 
cedit ex principiis notis lumine superioris scientiae, quae scilicet cst 
scientia Dei et beatorum » S. Th. 1. q. 1. a. 2. cf. a. 0. ad 1. 

posita, ex principiis rationis intelligi possunt; sunt revelata 
dogmata, quorum existentia quidem ex sola revelatione in- 
notescit, essentia tamen (postquam revelata sunt) notionibus 
propriis intelligitur; sunt denique veritates, quae tum na- 
turali lumine rationis intelligibiles tum supernaturali reve- 
latione credendae proponuntur, atque ideo constituunt obie- 
ctum materiale commune rationis ac fidei, licet sub alia for- 
mali ratione quatenus intrinsecus intelligibiles ad lumen 
naturale mentis, et sub alia formal? ratione quatenus reve- 
latae ad lumen supernaturale fidei referantur. Sicut autem 
in mysteriis auctoritas Dei revelantis et ipsa natura fidei 
divinae exigit, ut veritates credantur certissimae, licet ra- 
tione non intelligantur, imo etiamsi rationi occurrant ap- 
parentes contradictiones; ita omnino idem valet etiam in 
veritatibus revelatis, quae per se sunt intelligibiles rationi, 
si per accidens non intelligantur vel occurrant contradi- 
etiones, quae non nisi apparentes esse possunt. Nempe quae- 
cumque sit materia dogmatis, motivum formale fidei sem- 
per idem est, auctoritas Dei revelantis; quapropter qui fide 
divina credit, eo ipso omnia quae dogmati sufficienter pro- 
posito contradicere videntur, credit falsa esse vel simpli- 
citer vel saltem sub ea ratione, qua dogmati opponuntur, 
de quocumque dogmate sive ad mysteria sive ad veritates 
per se rationi non impervias pertinente agatur. Discrimen 
solum est, quod in prioribus ignoratio est ex ipsa natura 
intellectus humani, atque ideo negatio quidem perfectionis 
Superioris non autem privatio perfectionis naturalis; in po- 
sterioribus ignorantia est privatio, et est vincibilis sin mi- 
nus promime, potentia moral: et pro singulis hominibus, sal- 
tem remote, potentia physica, pro ratione humana per se 
spectata (cf. cap. III. S. ILI. IV.). 

Ex his iam deducitur, quomodo revelatio revelationem- 
que in genuino sensu proponens ac declarans auctoritas 
Ecclesiae et fides divina non sit, et quo sensu sit norma 
ac « stella directrix» respicienda in scientiis mere natu- 
ralibus. 

2. Ecclesia pro suo munere infallibiliter custodiendi in- 
tegrum depositum fidei, de iis quae in scientiis humanis 

traduntur, non iudicat nisi ex principiis revelatis, quatenus 
illa cum doctrina fidei ac christiana morum disciplina con- 
gruunt aut eidem adversantur. Vicissim scientia mere ra- 
tionalis ac philosophica non potest progredi ex principiis, 
quatenus fide creduntur, sed unice ex principiis rationa- 
libus, quatenus lumine rationis intelliguntur; nec potest 
quidquam admittere velut obiectum sibi proprium, « quod 
non fuerit ab ipsa suis rationibus acquisitum. » Adeoque 
revelatio et revelationem proponens Ecclesia theologiae 
quidem non autem philosophiae suppeditat principia, ut his 
fide creditis innitatur; hoc enim ipsum essentiale est dis- 
crimen inter philosophiam ac theologiam fidei. Cf. S. Th. 
1. q. 1. a. 1. ad 2. Quoniam nempe obiectum formale fidei 
ac scientiae mere rationalis diversum est, illic revelatio 
supernaturalis per verbum Dei, hic manifestatio naturalis 
per veritatem intrinsecus perspectam; propterea sensu de- 
clarato revelatio et fides non potest esse principium ac 
norma positiva ad scientiam rationalem ac philosophicam. 
« Naturales illae disciplinae suis propriis ratione cognitis 
principiis nituntur » S. P. Pius IX. (litt. 21. Dec. 1863.); 
« nec sane ipsa (Ecclesia) vetat, ne huiusmodi diseiplinae 
in suo quaeque ambitu propriis utantur principiis et propria 
methodo » (Cone. Vatican. Const. de Fide cap. 4.). 

9. At si spectentur veritates, quae revelatae sunt et 
constituunt materiale obiectum fidei, et cum his comparen- 
tur sententiae ac opiniones, quae in disciplinis humanis ex 
fontibus ac praesidiis naturalibus statuuntur; evidens est 
posse fieri, et luctuosa experientia ostendit saepe fieri, ut 
vel tamquam principia assumantur vel tamquam conclusio- 
nes deducantur, quae doctrinis fidei eo sensu, quo ab Ec- 
clesia catholica intelliguntur ac proponuntur, directe vel 
indirecte repugnent. Ratio humana in iis quidem, in qui- 
bus veritatis evidentia vel vera certitudo ei illucescit, num- 
quam fallitur nec in &ctu evidentiae et verae certitudinis 
potest falli (cap. I. $. II.), atque adeo in his numquam 
potest esse realis oppositio contra veritatem revelatam; 
-~ Deus enim , auctor luminis rationis creati et ordinati ad 
verum cognoscendum et infinite verax revelator veritatum 


- 

per verbum suum, non potest sibi ipsi contradicere , nec 
verum vero potest repugnare (1). At plurima sunt, cogno- 
scibilia, quae pro lumine humanae rationis limitato ac in- 
firmo evidentia et vere certa vel actu non sunt vel etiam 
fieri non possunt, et de quibus homo nihilominus saepe 
praesumit iudicare, ac si eorum manifestatio esset plena et 
adaequata. Saepe enim quod certo verum cognoscitur sub 
una ratione, iudicatur verum sub rationibus aliis, sub qui- 
bus nec certo cognoscitur nec verum est; vel quod est ve- 
rum hypothetice, iudicatur verum absolute; vel ex rationi- 
bus apparentibus assumitur falsum pro vero, quia compa- 
ratio cum rationibus oppositis vel non instituitur vel ali- 
quando etiam institui non potest. Hinc fit, ut in omnibus 
fere scientiis sicut generatim- quandoque falsum pro vero 
assumi (2), ita etiam sententiae vero revelato oppositae sta- 
tui possint, 

Res est per se clara, si de scientiis contemplativis agi- 
tur, quae Deum et spiritum, operationes Dei creaturarum- 
que relationes ad Deum ac inter se, doctrinam proinde re- 
ligiosam et moralem pro obiecto habent; haec enim omnia, 
etiam quatenus lumine rationis investigari possunt, simul 
continentur in revelatione supernaturali (cap. IIT. S. III.). 
Verum cum facta plurima quae latiori nominis significa- 
tione possumus dicere historica, verbo Dei vel per se vel 
per accidens revelata contineantur (cf. tract. de Scriptura 
th. XIX.), imo eum revelatio ipsa tota factum sit histori- 
cum et magnam partem factis historicis componatur; inde 
scientiae etiam Aistoricae, et quae his accenseri possunt 
(archaeologia, ethnographia, geologia) (3), non infrequen- 


(1) « Ea quae naturaliter rationi sunt insita, verissima esse con- 
siat, in tantum ut nec ca esse falsa sit possibile cogitare; nec id quod 
flde tenetur, cum tam evidenter divinitus confirmatum sit, fas est cre- 
dere esse falsum. Quia igitur solum falsum vero contrarium est... im- 
possibile est illis principiis quae ratio naturaliter cognoscit, praedictam 
veritatem fidei contrariam esse » S. Th. cont. gent. I. e. 7. 

(2) Excipi solum possunt scientiae, quae totae ideis simplicissimis 
et propterea iudiciis evidentibus constant, ut est mathematice; quam- 
diu nempe illae intra suum proprium obiectum sese continent. 

(3) Inter multa exempla'quae adferri possent, memoro illud notis- 

ter obiecto coneurrunt cum doctrina revelata. Universim 
nemo negare potest, quod Güntherus fatetur (Symposion 
Peregrini p. 365.), « nullam scientiam esse absolute ab aliis 
- omnibus separatam, et propter hunc nexum organicum in 
unaquaque disciplina posse occurrere oppositionem contra 
obiectum theologiae. » 

Huiusmodi igitur sententiae non solum pAilosophice 
falsae, sed etiam errores sunt theologici, atque ex principiis 
revelatis quibus opponuntur, iudicari possunt, et vero a 
custodibus depositi pro suo munere divinitus iniuncto iu- 
dicari ac proseribi debent. Quo quidem in munere custodiae 
et in definitionibus ad illud pertinentibus magisterium Ec- 
clesiae infallibile esse a nemine catholico negari potest, ut 
in toto tractatu de Traditione satis demonstratum est, sive 
magisterium illud spectetur in corpore docentis Ecolesiae 
sive in solo capite ac centro unitatis fidei, Pontifice Romano. 

4. Scopus quidem altior praefixus est revelationi et Ec- 
clesiae custodi atque interpreti revelationis, quam humana- 
rum disciplinarum doctrina; verumtamen Apostoli eorum- 
que in munere infallibiliter docendi successores usque ad 
consummationem saeculi sicut acceperunt « apostolatum ad 
obediendum fidei in cunctis gentibus » (Rom. I. D.), ita in 
ipsa hac fidei praedicatione habent « arma militiae non car- 
nalia.... consilia destruentes et omnem altitudinem extol- 


simum. Homines eruditi sed increduli ad flnem clapsi et initio huius 
saeculi gloriabantur, narrationem biblicam de diluvio se falsam demon- 
Strasse ex zodiacis Aegyptiis (Tentyrensi et Latopolitano, Denderah et 
Esne). Ex positione enim signorum astronomicorum in illis monumentis 
constare aiebant, templa illa fuisse acdiflcata saltem ter mille aunis ante 
Christum. At mox cum temerariis aflirmationibus diligentius examen 
successisset, ex aedificiorum structura, ex sculpturis et picturis, ex in- 
scriptionibus graecis et hieroglyphicis manifestum erat, templum La- 
topolitanum sub Antonino Pio saec. II. post Christum, zodiacum Ten- 
tyrensem pariter sub aliquo ex Imperatoribus Romanis (AY TG KPATOD) 
constructum fuissc, Vide Letronne Recherches pour servir à l'histoire 
de l'Egypte (p. XXVIII. 449); Champollion Système hiéroglypBique 
(p. 64). Sors simillima, ubi scientia ex statu infantiae paulum profe- 
cerit, sine dubio manet plurimas hypotheses « praehistoricas, » quas non- 
nulli ex levibus coniecturis iactant, doctiores autem et prudentiores 
iam nunc aut rident aut incertas esse fatentur. 

lentem se adversus scientiam Dei, et in captivitatem redi- 
gentes omnem intellectum in obsequium Christi » (1) 2. Cor. 
X. 4. b. Eodem apostolatus munere confirmant fideles , ne 
« decipiantur in sublimitate sermonum, per philosophiam et 
inanem fallaciam secundum traditionem hominum » Col. II. 
4. 8., et proseribunt «falsi nominis scientiam, quam quidam 
promittentes circa fidem exciderunt» 1. Tim. VI. 20. 21. 

Sane sententiae repugnantes veritatibus a Deo revela- 
tis non ideo desinunt esse errores contra fidem , sed imo 
eo maius periculum creant, quod forma scientifica produ- 
cuntur. Hine principium ipsum iam a Concilio oecumenico 
Lateranensi V. damnatum est tamquam haereticum. Neo- 
peripatetici saeculo XV. et XVI. philosophiam autonomam 
dividebant a theologia ita, ut leges secundum quas de vero 
iudicandum sit in philosophia, possint esse oppositae legi- 
bus, secundum quas verum credendum sit in theologia. Quae 
igitur secundum leges philosophicas deducuntur, ea dice- 
bant habenda esse pAilosophice vera, licet secundum leges 
alterius plane ordinis, quibus theologia regatur, non vera 
sed theologice falsa sint habenda. Sic aiebant secundum phi- 
losophiam esse unam numero animam rationalem (intelle- 
ctum agentem), animas vero humanas distinctas in singulis 
hominibus esse mortales; atque huiusmodi conclusiones po- 
stulabant, ut impune tradere liceret velut consequentes ex 
prineipiis philosophicis. Si demas absurdam compositionem 
veri et falsi, quae non nisi per simulationem umquam in- 
duci potuit, ut recentius a Petro Bayle (Dictionn. T. IV. 
Eclaireissement II. et III.) factum est, in ceteris omnino 
idem statuitur, cum nostris temporibus assertum est: « phi- 
losophiam tractandam esse nulla supernaturalis revelatio- 
nis habita ratione. » Hoc itaque principium in Concilio La- 
teranensi (Constit. Apostolici regiminis) praedamnatum cen- 
seri debet. « Cum verum vero minime contradicat, omnem 


(1) Asyispous xabaipouvtes xa) may upþwpa fmaipop vov xaTa tng yyw- 
G:wsg TOU ÜsoU, zæ GV uA TICOVTSS may vonpa $i; TQY UTAXONY TCU Xpic ToU. 
Singula verba Acyicj42: (ratiocinia), vijoua xata Tn; yywssw; vou eou, 
, v?nj4z indicant falsi nominis scientiam; haec per doctrinam revelatam 
vincenda est, et intellectus subiiciendus fldei ab Apostolis annuntiatae. 

assertionem veritati illuminatae fidei contrariam omnino 
falsam esse definimus; et ut aliter dogmatizare non liceat, 
districtius inhibemus; omnesque huiusmodi erroris asser- 
tionibus inhaerentes velut damnatissimas haereses semi- 
nantes... vitandos et puniendos fore decernimus» (Hard. IX. 
p. 1719.). 

Distinctissime errores de relatione inter fidem ac ratio- 
nem damnati sunt in Sy/labo iussu summi Pontificis edito, 
ac demum ab oecumenico Concilio Vaticano (Constit. de . 
Fide cap. 4.). 7 

-5. Iam etiam constat, quid de essentiali illa libertate 
sentiendum sit, sine qua scientiam consistere non posse di- 
cunt. Ex dictis subordinatio rationis et scientiae ad aucto- 
ritatem et fidem non in eo est posita, ut philosophia ao 
scientia profana suas leges, sua principia, suas conclusio- 
nes suscipiat a fide et per fidem. Hoc qui generatim de co- 
gnitione humana affirmant, ii sane tum ipsius fidei funda- 
menta labefactant tum universim certitudine sublata in sce- 
pticismum deferuntur (cap. III. 8. I.). Multo etiam minus 
subordinatio est huiusmodi, ut quod rationis lumine eviden- 
ter aut proprie dicta certitudine cognoscitur verum, haberi 
umquam debeat falsum, quia contrarium fides doceat. Qui 
ita loquuntur, statuunt seu potius simulate obtendunt hy- 
pothesin absurdam Neoperipateticorum in Concilio Latera- 
nensi damnatam, qua dicitur verum in philosophia posse es- 
se falsum in theologia. « Etsi enim fides sit supra rationem, 
nulla tamen vera dissensio nullumque dissidium inter ipsas 
inveniri umquam potest, cum. ambae ab uno eodemque im- 
mutabilis aeternaeque veritatis fonte Deo Optimo Maximo 
oriantur » (S. P. Pius IX. Encyoelic. 9. Nov..1846.). His 
itaque sepositis subiectio rationis ac scientiae tota revoca- 
tur ad illud, quod verbum a Deo revelatum et ab Eccle- 
sia (sive ordinaria praedicatione sive formali definitione) 
propositum tum ratione Dei revelantis tum ratione Ecclesiae 
proponentis infallibiliter verum est, et incommutabili fide 
credendum aestimative super omnia (cap. IV. S. IV. co- 
roll. 2.); hoe igitur ipso eâdem infallibilitate falsum est et 
eâdem certitudine habendum ut falsum, ac proinde non de- 

monstratum secundum genuinas leges'cuiusvis scientiae, nec 
demonstrabile nec probabile, quidquid veritati ita proposi- 
tae et credendae re ipsa et non solum apparenter contra- 
dieat (1). 

Antevertens haec certitudo fidei scientiam ver?, quae uti- 
que sola nomen scientiae meretur, non tantum non destruit 
aut impedit, sed etiam magnopere iuvat ac promovet. 

a) Quae in revelatione continentur per se quidem etiam 
lumine rationis cognoscibilia, attamen magnis quandoque 
impedita difficultatibus (cap. III. S.IlI.), ea per fidem prae- 
monstrantur infallibiliter vera; unde fit, ut ratio ex suis 
principiis eadem facilius et securius intelligere ao. demon- 
strare valeat. Quae autem revelatae veritati opponuntur, ea 
etiamsi quandoque magnam speciem veritatis praeseferre 
videantur, per fidem praecognoscuntur (ut revera sunt) 
falsa, hocque ipso ratio tum praemunitur ab errore, licet 
forte nondum intelligat, cur et quomodo sit error, tum iu- 
vatur ut lumine proprio expeditius et profundius intelligat 
veritatem in directa appositione contra errorem. « Quidquid 
autem de quibuslibet suis voluminibus his nostris litteris, 
id est catholicae fidei contrarium protulerint, aut aliqua 
etiam facultate ostendanus, aut nulla dubitatione creda- 
mus esse falsissimum » August. de Gen. ad litt. 1. I. n. 41. 
Unde in Concilio Lateranensi Constit. cit. mandatur phi- 
losophiae magistris, « ut cum philosophorum principia aut 
conclusiones in quibus a recta fide deviare noscuntur, au- 
ditoribus suis legerint aut explanaverint, teneantur... omni 
studio huiusmodi philosophorum argumenta, cum omnia 
solubilia existant, pro viribus exeludere atque resolvere. » 
Cf. S. Th. 1. q. 1. a. 8; in Boéth, Trin. prooem. q. 2. a. 3. 


(1) « Aliarum scientiarum principia vel sunt per se nota et probari 
non possunt, vel per aliquam rationem naturalem probantur in aliqua 
alia scientia. Propria autem huius scientiae (sacrae doctrinae) cognitio 
est, quae est per revelationem, non autem, quae est per naturalem ra- 
tionem. Et ideo non pertinet ad eam probare principia aliarum scien- 
tiarum (propter diversum obiectum formale), sed solum iudicare de cis 
(secundum commune obiectum materiale). Quidquid enim in aliis scien- 
tiis invenitur veritati huius scientiae repugnans, totum condemnatur 
ut falsum » S. Th. 1. q. 1. a. 6. ad 2. (cf. tract. de Tradit. p. 126. sq.). 

b) Per revelationem et fidem veritatum superrationa- 
lium non minus praemunitur ratio contra errores in scien- 
tiis etiam mere naturalibus et rationalibus; quae enim ve- 
ritati licet superrationali repugnant, ea necessario simpli- 
citer falea sunt, neque profecto philosophice verum esse 
potest, quod £heologice falsum est. Deinde etiam positive 
huiusmodi veritatum cognitio per fidem non solum mentem 
humanam altiori in ordine illustrat et perficit (cap. III. 
8. III. coroll. 2.), de quà theologica scientia nunc non lo- 
quimur; sed etiam plurimum iuvat ad ampliorem ac pro- 
fundiorem scientiam veritatum rationalium. Sicut enim in 
ordine ontologico- gratiae dona quae sunt supra naturam, 
hane non destruunt sed eyehunt et nobilitant; ita in or- 
dine logico veritates superrationales non sunt omnino dis- 
paratae a rationalibus , sed oum his multiplici analogia 
cohaerent; atque ideo quod per fidem cognoscimus verum 
in superrationalibus, deducit nos ad profundiorem penetra- 
tionem veri in analogis rationalibus. Ita notiones per se 
rationales naturae et hypostaseos, generationis, sacrificii, 
extensionis corporum, sensibilium phaenomenorum ex re- 
velatis veritatibus multipliciter expoliri posse ac debere, 
saepe vidimus in tractatibus de Trinitate, Incarnatione, 
Eucharistia. | 

Hoo quo diximus sensu (praeter efficaciam in voluntates 
ac mores hominum), revelatio supernaturalis intellectualiter 
iuvat et promovet ipsas scientias naturales ac rationales; 
hocque sensu verum est, rationem humanam A:storice ezcul- 
tam per revelationem, proficere in scientiis etiam humanis, 
et omnino recte philosophia christiana comparatur ac multis 
modis praecellere ostenditur philosophiae paganae, nisi 
forte rectius haec comparatio institueretur inter philoso- 
pham christianorum et philosophiam paganorum (1). Illud 


(1) Valor huius comparationis etiam plenius percipitur, si respi- 
ciamus philosophiam neopaganorum (baptizatorum et non baptizato- 
rum), qui abiectis et conculcatis omnibus principiis christianis, hoc ipso 
etiam conculearunt principía rationis, ac suam philosophiam, quam di- 
cunt, reddiderunt quanto strictius logice consequentem, tanto absurdius 
ex absurdis principiis metaphysice irrationalem, atque (ut ipsimet fa- 

FRANZELIN. 4b 

autem dictum, quo aliqui nimium delectantur, alii nimium 
offenduntur, philosophiam nec christianam esse nec paganam 
sed tantum rationalem, verum quidem est, si spectetur for- 
male obiectum et principium philosophiae; sed quoad prio- 
rem sui partem verum non est, si spectentur omnia adiu- 
menta quae tum materialiter ac remote per mentis culturam 
tum formaliter et proxime conferunt ad veram philoso- 
phiam. Sic enim omnino datur pAilosophia christiana, non 
in oppositione ad philosophiam rationalem, sed quae ipsa- 
met perfectiori modo rationalis est. 

6. Ex dictis omnibus aestimari potest, quid valeat illa 
a quibusdam recentioribus inducta distinctio inter philoso- 
phiam, quae numquam possit subiici fidei vel auctoritati 
Ecclesiae, et inter philosophum singularem, « qui fortasse 
possit etiain suae convictioni imperare eamque subdere ex- 
ternae auctoritati » (Frohschammer Introduct. in phil. 
p. 272.). 

a) Si philosophia accipitur obiective, ut est (metaphy- 
sice) summa inutuusque nexus veritatum rationalium, et 
(dialectice) complexus legum quibus scientia regitur; hoc 
sensu in philosophia est mera veritas quamvis non tota ve- 
ritas, atque ideo nulla ibi potest esse oppositio contra veri- 
tatem et auctoritatem fidei revelatae. « Sicut sacra doctrina 
fundatur super lumen fidei, ita philosophia super lumen 
naturale rationis. Unde impossibile est, quod ea quae sunt 
philosophiae, sint contraria iis, quae sunt fidei; sed deficiunt 
ab eis, continent tamen quasdam similitudines eorum (su- 
perrationalium) et quaedam ad ea praeambula, sicut natura 
praeambula est ad gratiam. Si quid autem in dietis philo- 
sophorum inveniatur contrarium fidei, hoc non est philo- 
sophiae sed magis philosophiae abusus ex defectu rationis» 
S. Th. in Boéth. Trin. prooem. q. 2. a. 8. (cf. S. P. Pii IX. 
Encycliec. 9. Nov. 1846. Tract. de Tradit. p. 125. sqq.). 

b) Si philosophia sumitur subiective, ut mente humana 


tentur) contrafium intellectui et rationi communi (dem gemeinen Ver- 
stande widersprechend); quae utique (ut dixit s. Thomas) « non sunt 
philosophiae, sed philosophiae abusus. » 

investigatur, acquiritur, tenetur; hoc sensu non solum omnes 
veritates superrationales ab ambitu philosophiae excludun- 
tur, quod ad priorem iam significationem philosophiae obie- 
ctive ac per se spectatae pertinet; sed in primis ad multas 
veritates per se rationales philosophia seu scientia philo- 
sophiea vel omnino non pertinget, vel eas assequetur im- 
perfecte, modo incerto et solum probabili ex imperfectione 
rationis humanae. Ex eadem deinde causa, ut superius (n. 3.) 
declaratum est, accidere potest et frequenter accidit, ut hu- 
mana ratio sibi permissa errando suscipiat tamquam prin- 
cipia vel tamquam conclusiones scientiae, quae revera talia 
non sunt; sed sunt errores contrarii infallibili veritati re- 
velatae, proindeque etiam contrarii veritati scientiae. Unde 
quum supposita fide secundum ipsam rationem et obiectivam 
philosophiam evidens sit officium gravissimum vitandi hu- 
iusmodi errores, hoc ipso iam fides et infallibilis auctoritas 
custodum depositi constituitur norma dirigens prae oculis 
habenda eo modo, quo dictum est. Non igitur solum singu- 
laris philosophus, quatenus Christianus est et manere velit, 
potest fortasse (ut aiunt) se subiicere auctoritati fidei; sed 
ex infallibilis fidei et auctoritatis atque ex fallibilis ra- 
tionis et ingenii humani natura consequitur, atque adeo 
in ipsa obiectiva philosophia continetur lex et officium sub- 
ordinationis pro rationali inquisitione veritatis et pro scien- 
tiis, ut excoluntur a fidelibus, qui verum revelatum te- 
nent per fidem, et verum naturale quaerunt per rationem. 

Hoc ipsum edicitur verbis summi Pontificis (litt. ad Ar- 
chiepiscop. Monach. 11. Dec. 1862.). « Numquam non solum 
philosopho, verum etiam philosophiae licebit, aut aliquid 
contrarium dicere iis quae divina revelatio et Ecclesia do- 
cet, aut iudicium non suscipere, quod Ecclesiae auctoritas 
de aliqua philosophiae conclusione , quae hucusque libera 
erat, proferre constituit. Accedit etiam , ut idem auctor 
(Frohschammer) philosophiae libertatem seu potius effrena- 
tam licentiam tam acriter, tam temere propugnet, ut mi- 
nime vereatur asserere, Ecclesiam non solum non debere in 
philosophiam umquam animadvertere, verum etiam debere 
ipsius philosophiae tolerare errores, eique relinquere, ut ipsa 

* 

se corrigat (1); ex quo venit, ut philosophi hanc philosophiae . 
libertatem necessario participent , atque ita etiam ipsi ab - 
omni lege solvantur... Ecclesia ex potestate sibi a divino 
suo Auctore commissa non solum ius, sed officium praeser- 
tim habet non toler&ndi sed proseribendi ac damnandi omnes 
errores, si ita fidei integritas et animarum salus postula- 
verint, et omni philosopho qui Ecclesiae filius esse velit, 
ac etiam philosophiae officium incumbit, nihil umquam di- 
cere contra ea, quae Ecclesia docet, et ea retractare, de 
quibus eos Ecclesia monuerit. Sententiam autem quae con- 
trarium docet, omnino erroneam et ipsi fidei Ecclesiae eius- 
que auctoritati vel maxime iniuriosam esse edicimus et de- 
claramus. » 

Corollarium. Sicut dantur veritates revelatae tamquam 
principia, secundum quae doctrinae ac propositiones eis op- 
positae, quae in scientiis naturalibus statuantur vel dedu- 
cantur, iudicari possunt et ab Ecclesia authentice ac in- 
fallibiliter iudicantur; ita nihil impedit, quominus fideles 
etiam privati qui a scientia satis parati sint, de huiusmodi 
propositionibus etiam ante formale iudicium Ecclesiae scien- 
tifice et theologice iudicent secundum principia fidei. Hu- 
iusmodi iudicia theologica vel certa sunt vel solum proba- 
bilia, prout certo vel solum probabili ratione cognoscuntur 
haec tria: verus sensus principii revelati secundum quod 
iudicatur; verus sensus doctrinae quae iudicatur; realis et 
non solum apparens oppositio inter haec duo. Quando haec 
tria, ut frequenter facillimum est, vera. certitudine cogno- 
scuntur, cui numquam potest subesse falsum (supra n. 9.), 
profecto etiam ante directum et formale iudicium Eccle- 
siae obligatio est doctrinas ita repugnantes veritati fidei 
iam sufficienter propositae habendi non ut legitimas dedu- 
ctiones scientiae sed omnino ut falsas, licet ex ipsis prin- 
cipiis scientiae forte nondum liqueat, ubi et quomodo sit 


(1) Vides profecto, non de philosophia obiective spectata, in qua 
nulli sunt nec esse possunt errores, ut evidens est et paulo ante ex 
s. Thoma a nobis dictum , sed de philosophia ut subiective excolitur et 
in mente philosophorum suscipitur, apud istum auctorem ac proinde 
etiam in eiusdem doctrinae condemnatione sermonem esse. 

erratum: « quidquid... his nostris litteris i. e. catholicae fidei 
cóntrarium protulerint, aut aliqua etiam facultate osten- 
damus (ex ipsa scientia) aut nulla dubitatione credamus 
(ex solis principiis fidei) esse falsissimum. » Quod itaque 
Güntherus suadet (Euryst. et Heracles p. 251.), ut in hy- 
pothesi huiusmodi oppositionis inter fidem et scientiam, 
quemadmodum loqnuntur, h. e. inter veritatem fidei et er- 
rorem in systemate scientifico, ?udicium suspendatur spe- 
rando profectum scientiae, idem est ac suadere dubium in 
fide ac proinde saltem virtualem defectionem a fide; quando 
nempe illa tria, de quibus diximus, certo: cognoscuntur. 
Tum enim suspensio iudicii non potest sine crimine admitti 
quoad veritatem principii revelati et falsitatem doctrinae 
oppositae, sed solum quoad rationes cur et quomodo sit 
oppositio, quarum elucidatio ex profectu scientiae (ut hi- 
storia scientiarum ostendit) merito speratur. 

At vero quamdiu illa tria quae diximus, clara non sunt, 
caute omnino in rebus huiusmodi obscuris et difficilibus 
procedendum est, ne temere afirmando sensum aliquem in 
verbo Dei, qui forte nec sensus revelationis nec in se verus 
est, oppositiones confingamus velut inter fidem et errorem 
in sclentia, ubi revera non inter fidem et doctrinam iudi- 
candam est oppositio, sed fortasse inter nostram falsam 
opinionem et inter veritatem scientificam. De his sapien- 
tissime et gravissime monet s. Augustinus Gen. ad litt. 
l. I. n. 87. sqq. « In rebus obscuris atque a nostris oculis 
remotissimis si qua inde scripta etiam divina legerimus, 
quae possint salva fide qua imbuimur (salva praedicatione 
ecclesiastica et intellectu catholico), alias atque alias parere - 
sententias, in nullam earum nos praecipiti affirmatione ita 
proiiciamus, ut si forte diligentius discussa veritas eam 
recte labefactaverit, corruamus; non pro sententia divina- 
rum Scripturarum sed pro nostra ita dimicantes, ut eam 
velimus Scripturarum esse quae nostra est, cum potius eam 
quae Scripturarum est, nostram esse velle debeamus.» Ponit 
deinde exempla ex rebus physicis. Geneseos I. sermo est de 
creatione lucis, de die ac nocte ante creationem firmamenti 
et solis; quaeritur ergo, utrum lux corporalis creata dicatur 

in Scripturis ita, ut antequam sol et firmamentum existe- 
ret, dies ac noctes sibi succederent, an potius ibi agatur 
de luce et creaturis spiritualibus? Audi responsiones cautis- 
simas ad hanc et huic similes quaestiones. « Esse spirita- 
lem lucem in creatura spiritali fides nostra non dubitat 
(hoc nempe ex fide certo constat); esse autem lucem corpo- 
ralem coelestem, aut etiam supra coelum vel ante coelum, 

eui succedere nox potuerit, tamdiu non est contra fidem, 
. donec veritate certissima refellatur (1). Quod si factum fue- 
rit, non hoc habebat divina Scriptura, sed hoc senserat hu- 
mana ignorantia. Si autem hoc verum esse certa ratio de- 
monstraverit, adhuc incertum erit, utrum hoc in illis verbis 
sanctorum librorum scriptor sentire voluerit, an aliud ali- 
quid non minus verum... Plerumque accidit, ut aliquid de 
terra, de coelo, de ceteris mundi huius elementis, de motu 
et conversione vel etiam magnitudine et intervallis side- 
rum, de certis defectibus solis ac lunae, de circuitibus an- 
norum et temporum, de naturis animalium... atque huius- 
modi ceteris etiam non Christianus ita noverit, ut certis- 
sima ratione vel experientia teneat. Turpe est autem nimis 
et perniciosum ac maxime cavendum, ut Christianum de his 
rebus quasi secundum christianas litteras loquentem ita de- 
lirare quilibet infidelis audiat, ut quemadmodum dicitur, 
toto coelo errare conspiciens risum tenere vix possit... Quid 
enim molestiae tristitiaeque ingerant prudentibus fratribus 
temerarii praesumptores, satis dici non potest, cum si quan- 
do de prava et falsa opinione sua reprehendi et convinci 
coeperint ab eis, qui nostrorum librorum auctoritate non 
tenentur, ad defendendum id quod levissima temeritate et 
apertissima falsitate dixerunt, eosdem libros sanctos, unde 
id probent, proferre conantur... non intelligentes neque quae 
loquuntur, neque de quibus affirmant. » Haec certe monita 
prae oculis habuerunt prudentes illi theologi, de quibus di- 
ximus in tract. de Traditione (p. 155. 156. in nota); sed 


(1) Nimirum si veritate certissima demonstretur esse falsum, con- 


tra fidem erit asserere id, quod falsum cognoscitur, dictum esse in di- 
vina Scriptura. 

nescio, utrum ad ista satis adtenderint in eadem causa 


qualificatores, quorum censuram videre est apud Riccio- 
lium (Almagest. P. II. p. 498.). 


II. De usu ac subordinatione scientiarum in ipsa 
explicatione doctrinae fidei. 


1. Aliud est loqui de relatione ac subordinatione ratio- 
nis ad fidem, et aliud loqui de usu ac subordinatione scien- 
tiarum in explicatione doctrinae fidei, seu in sacra theo- 
logia. De priori in tota hac tractatione satis diximus. « Cre- 
dere non possemus, nisi rationales animas haberemus. » 
Ratio enim ipsa, seu anima quatenus rationalis est, elevata 
et confortata per gratiam oredit veritates revelatas propter 
auctoritatem Dei revelantis. Unde fide explicita, quae sit 
virtus et fides divina, credere nemo potest, quin haec tria 
cognoscat: a) infallibilem veracitatem Dei; b) factum re- 
velationis divinae; c) quae sint veritates revelatae, eoque, 
ipso quis sit sensus veritatis credendae. Aliqua nempe ana- 
logica et saltem confusa notitia sensus verbi Dei necessario 
requiritur ad explicitam fidem; neque enim sonus verbo- 
rum, sed sensus proponitur credendus (1). Verum ut fides 
eiusque firmitas sit, sicut oportet, supernaturalis nempe ac 
proportionata tum fini tum obiecto formali, necessaria est 
voluntatis et intellectus elevatio per gratiam. Rationis 
igitur usus fidem (actualem) praecedit, et ad eam hominem 
ope revelationis et gratiae conducit (Propos. 8. s. Congreg. 
Indic. 1855.). 

Iam vero harum rerum cognitio quantum opus est ad 
simplicem fidem, qua fiunt Christiani, in oeconomia a Christo 
instituta per se non praesupponit nec postulat naturalem 
mentis culturam per scientias humanas. Sicut enim prae- 
dicatio apostolica non est «in persuasibilibus humanae sa- 


(1) « Ne putemus quasi consecratis sonis ita muniri veritatem, 
tamquam Deus nobis quemadmodum ipsam rem, sic verba quae propter 
illam sunt dicenda, commendet » s. Aug. de consens. evangel. 1. II. c. 66; 
s. Hieron. in Gal. I. 11. 12. (T. VII. p. 886). Of. August. in Ps. 118. 
serm. 18. n. 3. l 

pientiae verbis, sed in ostensione spiritus et virtutis » (9u- 
væuswç); ita et « fides non est in sapientia hominum, sed 
in virtute Dei » 1. Cor. II. 4. 5. (Confer supra cap.V.8. II.). 

Attamen triplex illa cognitio quae iam ipsam fidem co- 
mitatur et in fide explicita includitur, potest et ad expli- 
cationem ac defensionem ipsius revelationis debet in Ec- 
clesia Dei excoli ad distinetiorem et ampliorem scientiam 
fidei , quae est sacra theologia (vide tract. de Deo Prole- 
gomen. S8. II. III.). Haec scientia tum secundum obiectum 
formale tum secundum obiectum materiale fidem supponit 
eique tota innititur, quoniam omnes veritates considerat, 
quatenus a Deo nobis revelatae sunt aut cum revelatis con- 
nectuntur, nec nisi sub hac ratione est scientia proprii 
nominis et theologia sacra (tract. de Deo 1. c. 8. I.). Sicut 
vero fides ipsa (actualis) sine usu rationis et sine triplici 
illa, de qua diximus, partim praeambula partim funda- 
mentali cognitione esse non potest; ita mens humana ad 
excolendam scientiam sacram indiget subsidio multiplicium 
scientiarum naturalium et rationalium (cf. de Tradit. 
th. XXV. n. II.). Potest igitur doctrina revelata seu, ut 
s. Thomas loqui solet, doctrina sacra spectari tripliciter: 
obiective et in ratione veri revelati; quatenus fide creditur; 
quatenus fides quaerit intellectum. Primo et secundo modo 
si spectetur, non requiritur, tertio modo requiritur subsi- 
dium scientiarum naturalium. Licet enim vera revelata in 
se.ipsis sint maxime intelligibilia , nobis tamen intelligi- 
bilia non sunt nisi secundum modum nostrum. Hoc ipsum 
est, quod ait s. Thomas 1. q. 1. a. 5. ad 2. « Haec scientia 
accipere potest aliquid a philosophicis disciplinis, non quod 
ex necessitate eis indigeat, sed ad maiorem manifestatio- 
nem eorum, quae in hac scientia traduntur. Non enim acci- 
pit sua principia ab aliis scientiis, sed immediate a Deo per 
revelationem. Et ideo non accipit ab aliis scientiis tam- 
quam a superioribus, sed utitur eis tamquam inferioribus - 
et ancillis; sieut architectonicae utuntur subministranti- 
bus, et civilis militari. Et hoc ipsum quod sic utitur eis, 
non est propter defectum vel insufficientiam eius (obiective 
spectatae), sed propter defectum intellectus nostri, qui ex 

his quae per naturalem rationem, ex qua procedunt aliae 
scientiae, cognoscuntur, facilius manuducitur in ea, quae 
sunt supra rationem, quae in hac scientia traduntur» (1). 
Verum haec ampliori aliqua indigent explicatione, ut quae 
sit habitudo ac subordinatio scientiarum naturalium ac ra- 
tionalium ad theologiam, distinctius intelligatur. 

2. Scopus ad quem aliae scientiae in sacra theologia in 
usum veniunt, non est ut veritates sub ea formali ratione, 
quatenus demonstrantur ratione et naturalibus praesidiis 
in aliis scientiis, assumantur et habeantur tamquam obie- 
ctum proprium theologiae. Hoc modo theologia subordinata 
esset aliis scientiis; seu potius haec ex ipso suo obiecto for- 
mali esset philosophia, non autem tAeologia fidei. Scopus . 
ad quem per scientias alias tenditur in theologia, suppo- 
sita fide est « amplior manifestatio eorum, quae in doctrina 
sacra traduntur; adeoque mon intellectus quaerit fidem, 
quae praesupponitur in sua supernaturali certitudine ac 

firmitate; sed fides quaerit intellectum. 

| a) Illa « amplior manifestatio » considerari potest in 
cognitione facti revelationis, ac proinde motivorum credi- 
bilitatis in tota historia supernaturalis providentiae ac re- 
velationum Dei; pariterque in cognitione modi, quo reve- 
latum Dei verbum ad nos pervenit ac perpetuo intemera- 
ium conservatur (in Scriptura ac Traditione per ministe- 
rium Ecclesiae divinitus institutae); ac proinde in cognitio- 
ne fundamentorum, fontium, et regularum fidei, ex quorum 
omnium scientifica demonstratione constituitur theologia 
apologetica. 

b) Spectanda est « amplior manifestatio » per intellectio- 
nem et demonstrationem , guae veritates sive theoreticae 
sive practicae et quomodo contineantur in verbo Dei, prout 
in Scriptura ae Traditione conservatur et ab Ecclesia pro- 
ponitur. Scientia haeo, quid et quomodo in verbo Dei con- 
tineatur, est £heologia dogmatica (et moralis), quae dici 
solet positiva. 


(1) Non dicit Angelicus, quod Dr. Kuhn (Introduct. in Dogmatic. 
p. 208-282.) ei adtribuit, ipsam scientiam speculativam theologiae esse 
immediate a Dco infusam, et ideo non egere subsidio philosophiae; sed 
potius dicit contrarium. 

c) Porro « amplior manifestatio » dogmatum secundum 
intimam eorum rationem (quantum intellectus fide illustra- 
tus per speculum et in aenigmate cognoscere potest), per- 
ficitur per theologiam speculativam. Potest enim intellectus 
fide illustratus etiam superrationalia per notiones ratio- 
nales analogice, seu (ut s. Thomas loquitur) secundum si- 
militudinem cognoscere, quid sint; eorum mutuum nexum, 
unius veritatis ab altera consecutionem, unius cum altera 
convenientiam, atque aliquam cum ipsis veritatibus rationa- 
libus congruentiam perspicere. « Ratio manuducta per fidem 
crescit in hoc, ut ipsa credibilia plenius comprehendat; et 
tunc ipsa quodammodo intelligit, unde dicitur Is. VII. 9. 
secundum aliam litteram (LXX): nisi credideritis, non in- 
telligetis » S. Th. prolog. ad ll. sentent. q. 1. a. 9. sol. 3. 

d) Cum his omnibus denique cohaeret, et in eis inclu- 
ditur theologia polemica ad defensionem doctrinae revela- 
tae adversus errores contrarios, sive ii versentur circa 
ipsos fontes doctrinae ex perversione fundamentorum fidei, 
sive circa singula dogmata ex falsa interpretatione verbi 
Dei, sive circa verum intellectum eorundem ex abusu phi- 
losophiae. 

Iam ad haec omnia rite praestanda non modo opportu- 
num sed intra certos limites omnino necessarium subsidium 
repeti ex omnibus fere scientiis naturalibus et rationalibus, 
per se evidens est. Critica, philologia, hermeneutica, scier- 
tiae historicae, maxime vero sana philosophia ubique fere 
in usum veniunt (1); quodsi in prioribus illis defectus pro- 


(1) « Etiam philosophia e longiquo ( oppo0:v) opem fert assecu- 
tioni veritatis variis notionibus tendens ad nostram scientiam (chri- 
stianam), quae proxime (rpossxw;) apprehendit veritatem; sed opem fert 
ei, qui studet ratione apprehendere sapientiam (Aoymwe; dv8amrtcüoi 
y»u0:2;).. À Deo enim docti sumus, qui litteras vere sacras a Filio Dei 
didicimus... Si propter litigiosos distinctius loquendum est, dicemus phi- 
losophiam, ut quae in indaganda veritate versatur, esse concausam et 
adiutricem comprehendendae veritatis , ac fatebimur eam esse discipli- 
nam praeviam hominis gnostici (theologi) mpomaiósiav ToU *yvwc TixoU.... 
non ita tamen, ac si sine philosophia esse non posset nostra veritatis 
appreheusio (per fidem), cum vix non omnes sine cyclo disciplinarum et 
sine philosophia graeca, aliqui etiam sine litteris omnino.... susceperi- 

priae scientiae a theologo aliquatenus mentalibus oculis 
aliorum eruditorum potest suppleri, in philosophia non potest. 

9. Quoniam veritates credendae non ab his rationalibus 
scientiis desumuntur, sed immediate & Deo manifestantur; 
scientiae autem se habent velut subsidia ac instrumenta ad 
distinetiorem aliquam intelligentiam earundem veritatum, 
ideo theologia « non accipit ab aliis scientiis tamquam a 
superioribus, sed utitur eis tamquam inferioribus et ancil- 
lis» (1). Scientiarum subordinatio sub fidem in earum ap- 
plieatione ad theologiam dupliciter spectari debet, finali- 
ter tamquam mediorum ad finem superiorem, et formaliter 
in ratione scientiae dirigendae a fide tamquam norma. 

a) Sicut inter omnia entia subordinatio est pro fine in- 
feriore vel superiore, ad quem singula ex sua natura diri- 
guntur; ita et in ordine cognitionis inter scientias, quae 
obiectum aliquo modo commune habent, hierarchia quaedam 
est et subiectio unius ad alteram, prout finem immediatum 
habent inferiorem vel superiorem. Ex hoc principio s. Tho- 
mas id, quod dicimus de subordinatione scientiarum ad 
theologiam fidei, ita declarat. « Omnes qui recte senserunt, 
posuerunt finem humanae vitae Dei contemplationem. Con- 
templatio autem Dei est dupliciter, una per creaturas quae 
imperfecta est (quia procedit ex effectibus non proportionatis 
ad cognitionem causae, ut in se est), in qua contemplatione 
philosophus (Ethic. X. 9.) felicitatem contemplativam po- 


mus fidei doctrinam de Deo, eruditi sapientia per se efficaci (auroveyw 
copia m:moiOiU|4tYOi)... Est quidem per se perfecta et nullius indiga Sal- 
v&toris doctrina, cum sit Dei virtus et sapientia. Áccedens autem graeca 
philosophia non veritatem facit potentiorem, sed debilem adversus eam 
facit sophisticam argumentationem, et propulsans dolosas adversus ve- 
ritatem insidias dicta est vineae apta sepes ac vallum » (?eaypog 0125:5; 
xai 3pryxog TOU dursàwyoçs) Clem. Alex. Strom. I. p. 318. 819. 

(1) De re ipsa, quomodo naturales scientiae sint ancillae theologiae, 
agimus toto hoc capite; nomen vero ac modum loquendi scholastici 
mutuati sunt ex Patribus, qui Saram dominam et Agar ancillam dicunt 
allegoriam esse relationis inter theologiam et philosophiam. Clem. Alex. 
Strom. I. p. 2. 84; Gregor. Naz. (vel Amphilochius) carm.-8. ad Seleuc. 
al. carm. 125. v. 240. sqq.; Hieronym. ep. 70. al. 84. n. 2. ad Magnum; 
Damascen. dialectic. c. 1. T. I. p. 8. cf. Philo de congressu eruditionis 
quaerendae causa p. 840. ed. 1618. 


` 

guit, quae tamen est felicitas viae; et ad hanc ordinatur 
tota cognitio philosophica, quae ex rationibus creaturarum 
procedit. Est alia Dei contemplatio, qua videtur immediate 
per suam essentiam ; et haec perfecta est, quae erit in pa- 
tria, et est homini possibilis secundum fidei suppositionem. 
Unde oportet, ut ea quae sunt ad finem, proportionentur 
fini, quatenus homo manuducatur ad illam contemplationem 
(in patria) in statu viae per cognitionem non a creaturis 
sumptam, sed immediate ex divino lumine inspiratam (obie- 
ctive per revelationem, subiective per fidem supernatura- 
lem), et haec est doctrina theologiae. Ex hoc possumus ha- 
bere duas conclusiones: una est, quod ista scientia (fidei) 
imperat omnibus aliis scientiis tamquam principalis; alia 
est, quod ipsa utitur in obsequium sui omnibus aliis scientiis 
quasi vassallis (1); sicut patet in omnibus artibus ordinatis, 
quarum finis unius est sub fine alterius, sicut finis pigmen- 
tariae artis, qui est confectio medicinarum, ordinatae ad 
finem medicae, qui est sanitas; unde medicus imperat pig- 
mentario, et utitur pigmentis ab ipso factis ad finem suum. 
Ita cum finis totius philosophiae sit infra finem theologiae et 
ordinatus ad ipsum, theologia debet omnibus aliis scientiis 
imperare (cf. S. I. huius capitis), et uti his, quae in eis tra- 
duntur» (2) S. Th. in 1. sent. prolog. a. 1. 

b) In inquisitione et scientia theologiae, ut dictum est 
(n. 2.), tamquam fundamentum supponitur fides eiusque 
supernaturalis firmitas, ac proinde etiam supponitur su- 
pernaturalis cognitio iam inclusa in ipsa fide, tum nempe 


(1) Nostra aetate ex perversione finis hominis consecuta est neces- 
sario etiam inversio ordinis inter scientias. Primum locum obtinent illae, 
quae circa materiam versantur. Istae tamquam norma imperant omni- 
bus aliis scientiis, ipsi etiam philosophiae, omnesque alias in servitutem 
mancipare conantur. 

(2) « Quemadmodum liberales disciplinae (ra évyxvxXia pa0npata) 
inserviunt philosophiae, quae est ipsarum domina; ita etiam ipsa phi- 
losophia inservit ad parandam sapientiam (theologiam).... Est enim sa- 
pientia domina philosophiae, sicut haec domina est propaedeuticarum 
disciplinarum » (tns mọoraiðeiaçs) Clem. Alex. Strom. I. p. 284. cf. Origen. 
ep. ad Gregor. n. 5. T. I. p. 20; Gregor. Naz. (vel Amphilochius) ad Seleuc. 
carm, 8. v. 240. sqq. 

Dei revélantis seu existentiae revelationis divisae; ium 
sensus veritatum revelatarum, in quo ab Ecclesia catholica 
proponuntur. Haec cognitio ante omnem inquisitionem soien- 
tificam eandem certitudinem ac firmitatem supernaturalem 
habet sicut ipsa fides, quaeüm complicita est. Sicut ergo in 
scientiis naturalibus et rationalibus praevertit cognitio prin- 
cipiorum et veritatum quarundam, quae per scientiam sub- 
sequentem intelligi quidem distinctius et explicari amplius, 
numquam autem labefactari possunt, sed imo sunt norma 
totius scientiae subsequentis adeo, ut haeo illis innitatur, 
et quidquid illis: adversatur, verum esse nequeat; simili 
omnino ratione fides atque in ea inclusa cognitio verita- 
tum praecedit scientiam theologicam, atque illae ipsae ve- 
ritates per fidem supernaturali firmitate apprehensae ac 
creditae principia sunt, quibus innititur et quibus tamquam 
normis regitur tota scientia theologiae (1). « Haec scientia 
accipit sua principia immediate & Deo per revelationem. » 
Hine ea quae tractantur in aliis scientiis, non sunt prin- 
cipia ac normae, quibus accommodentur veritates fidei; sed 
tamquam subsidium assumuntur ad illas in eo sensu, quo 
ab Ecclesia proponuntur, distinctius intellectu nostro ap- 


(1) « Fides est compendiosa eorum quae necessaria sunt, cognitio; 
sapientia (y»»c:;) autem est firma et stabilis demonstratio eorum, quae 
per fidem assumpta sunt: sapientia per doctrinam Domini super fidem 
aedificatur n (n vyvacis Jia tne xupiaxns BiBaakaAies EmoixoSououjaeym TN TI- 
crtsı) Clem. Alex. Strom. VII. p. 782. cf. p. 767. « Sapientia fidelis, et fides 
sapiens est divina quadam consecutione mutua » mio7*» r0:vu» Ñ) vois, 
qvegotn è « mia zig Ocio Tivi &xoAoufDim TE zzi ayraxoAovuSia yivezaa. Id. 
Strom. II. p. 865. cf. Anonym. in Ps. 115. n. 1. (inter Opp. s. Basilii 
T. I. p. 471.). « Quamvis nisi aliquid intelligat, nemo possit credere in 
Beum (vide supra cap. III. $. I.), tamen ipsa flde qua credit, sanatur, 
ut intelligat ampliora. Alia sunt enim (praecognita et praesupposita ante 
fidem), quae nisi intelligamus , non credimus; et alia sunt, quae nisi 
credamus, non intelligimus... Nisi essent aliqua, quae intelligere non 
possumus, nisi ante credamus, propheta non diceret: nisi credideritis, 
non intelligetis (Is. VII. 9. LXX.). Proficit ergo noster intellectus ad 
intelligenda quae credat, et fldes proficit ad credenda quae intelligat; 
et eadem ipsa ut magis magisque intelligantur, in ipso intellectu pro- 
ficit mens. Sed hoc non fit propriis tamquam naturalibus viribus , sed 
Deo iuvante atque donante » Áugust. in Ps. 118. serm. 18. n. 8. 


hy 

prehendendas et copiosius defendendas. Propterea ille ipse 
sensus dogmatum fide apprehensus et creditus in applica- 
tione eorum, quae ex aliis scientiis assumuntur ad theo- 
logiam, praelucet tamquam « stella directrix », ut ad intel- 
ligentiam ac probationem illius sensus accommodentur, et 
ubi opus est, secundum illum expoliantur aut etiam corri- 
gantur (cf. de Tradit. th. XXV. n. III.). 

Sieut igitur intellectus « ope revelationis et gratiae ad 
fidem conducit » (Propos. s. Congreg. Indic. 1840. 1855); 
ita fides quaerit intellectum. Qua quidem rationis per re- 
velationem, scientiae per fidem velut consecratione regitur 
et sustentatur sacra doctrina seu theologia, quam ss. Pa- 
tres et catholici doctores tum verbis tum multo magis ex- 
emplo suo commendarunt, et ad magnum Ecclesiae fructum 
tot fidei ac sapientiae monumentis illustrarunt. Quomodo 
haec intelligentia quaerenda sit, s. Augustinus prudentis- 
sime monet tota epistola 120. ad Consentium, quae potest 
dici tractatus de relatione fidei ac scientiae theologicae. 
a Absit ut ideo credamus, ne rationem accipiamus sive 
quaeramus; cum etiam credere non possemus, nisi ratio- 
nales animas haberemus. Ut ergo in quibusdam rebus ad 
doctrinam salutarem pertinentibus quas ratione nondum 
percipere valemus, sed aliquando valebimus, fides praecedat 
rationem, qua cor mundetur, ut magnae rationis capiat et 
perferat lucem, hoc utique rationis est. Et ideo rationa- 
biliter dictum est per prophetam: nisi credideritis , non 
intelligetis (Is. VII. 9. LXX.). Si autem iam fidelis ratio- 
nem poscat, ut quod credit, intelligat, capacitas eius in- 
tuenda est, ut secundum eam ratione reddita sumat fidei 
suae quantum potest, intelligentiam ; maiorem, si plus ca- 
' pit, minorem, si minus: dum tamen quousque ad plenitu- 
dinem cognitionis perfectionemque (in visione beata) per- 
veniat, ab itinere fidei non recedat,.. Iam ergo si fideles 
sumus, ad fidei viam pervenimus, quam si non dimiseri- 
mus, non solum ad tantam intelligentiam rerum incorpo- 
rearum et incommutabilium, quanta in hac vita capi non 
ab omnibus potest, verum etiam ad summitatem contem- 
plationis, quam dicit Apostolus facie ad faciem, sine du- 


- 

bitatione perveniemus... Haec dixerim, ut fidem tuam ad 
amorem intelligentiae cohorter, ad quam ratio vera per- 
ducit, et cui fides animum praeparat» August. l. c. n. 8-6. 
De hac eadem subiectione rationis ad primam veritatem 
revelanter ac revelatam, scientiae ad fidem loquitur s. An- 
selmus paucis multa complectens. « Non tento Domine pe- 
netrare altitudinem tuam, quia nullatenus comparo illi in- 
tellectum meum; sed desidero aliquatenus intelligere ve- 
ritatem tuam, quam credit et amat cor meum. Neque enim 
quaero intelligere, ut credam; sed credo, ut intelligam: nam 
et hoc credo, quia nisi eredidero, non intelligam » Anselm. 
Proslog. c. 1. Hoc modo sacrum Concilium Vaticanum cap.4. 
Constit. de Fide, cui tota haec nostra expositio innititur, 
desiderat ac verbis Vincentii Lirinensis (Common. n. 98.) 
filiis Ecclesiae commendat, ut « crescat et multum vehe- 
menterque proficiat tam singulorum quam omnium, tam 
unius hominis quam totius Ecclesiae, aetatum ac saeculo- 
rum gradibus, intelligentia, scientia, sapientia; sed in suo 
dumtaxat genere, in eodem scilicet dogmate, eodem sensu, 
eademque sententia. » 


AD TRACTATUM - 
DE DIVINIS SCRIPTURIS 


XZYMBOAH 


ANIMADVERSIONUM 


IN DISSERTATIONEM INSCHIPTAM 


« De Bibliorum inspiratione eiusque valore ac vi 
pro libera scientia. » 


Novam quandam de extensione inspirationis librorum 
sacrorum opinionem in opusculo lingua germanica scripto 
explieatam ac propugnatam viri boni mihi indicarunt, ut 
quae sentirem, edicerem. Eam sine dubio falsam et cùm 
gravioribus periculis coniunctam vidi, quam ab auribus et 
animis catholicorum omnino arceri oporteat. Cum vero ipse 
dissertationis auetor ab illa tanti discriminis sententia iam 
discessisse dicatur, gratulandum , nox crimen inferendum 
est. Et certe nisi scirem eandem doctrinam alicubi latius 
serpere coepisse, abstinuissem & movenda hac quaestione; 
at falsae opinionis propagatio mihi persuasit, operam ne- 
cessariam et auctore non invito me impensurum, si ad ea, 
quae ipse iam improbat, ego quoque nonnullas conferrém 
animadversiones, Nec sane a theologi eruditi et catholici 
laude quidquam detractum velim , dum non hominem ac- 
cuso, sed dissertationis im lucem publicam editae argu- 
menta oppugno., 


I. Nova et falsa doctrina dissertationis. 


1. Disceptatio in opusculo cl. Doctoris non est illa cri- 
tica, quae subinde haberi solet, utrum partes omnes libro- 
rum sacrorum ut nunc nóbis prostant, genuinas censeri 
oporteat et ab ipsis primis librorum conseriptoribus pro- 
fectas; sed quaestio nunc inducitur alia, inter catholicos 


fere nova eaque prorsus ĉheologica, an libri canonici se- 

cundum omnes suas partes genuinas credi debeant conscripti 
Deo inspirante? Insuper quaestio non est, utrum nomine 
partium librorum necessario intelligi debeant singula vel 
minutissima incisa, cuiusmodi sunt e. g. salutationes ab 
Apostolis adnexae epistolis, vel quae habet Paulus de pae- 
nula relicta Troade, vel (ut auctor ait) de vino modico, 
quod Apostolus commendat discipulo. Non ignoro, unum 
vel alterum theologum (loquor de paulo vetustioribus) re- 
pertum fuisse, qui ad huiusmodi minutissima inspirationem 
extendi, ausus fuerit negare (1). Verum nuno nostra dis- 
sertatio longe ulterius progreditur, doctrinamque proponit, 
cui equidem censeo auctoritatem repugnare ineluctabi- 
lem, ex qua insuper pericula intelligo consequi gravissima 
et ab auctore certe numquam intenta, quam denique nullo 
argumento sed meris coniecturis fulciri video. 

2. Examinemus summa capita huius novae commenta- 
tionis. In sacris libris, ibi dicitur, distinguenda est doctrina 
fidei et morum, quae etiam ab auctore verbis Magistri 
(non rite intellectis) appellatur «scientia animae» (die Wis- 
senschaft der Seele) (2), tum vero discernendae sunt (ut ait) 
«res profanae » in iisdem Scripturis comprehensae. In re- 
bus fidei et morum scribendis auctor humanus a Deo su- 


(1) De hac opinione legi possunt Canus de Locis 1. II. c. 16. sqq. 
et Bellarminus de Verbo Dei l. I. c. 6. n. 16. sqq., qui eam simpliciter 
appellat haeresim. Of. Benedictum XII. loco quem citavi in tractatu de 
Scripturis p. 351. nota. 

(2) In illa phrasi toties a nostro Professore repetita « scientia 
animae, » apud Magistrum 2. dist. 28. anima non accipitur pro obiecto, 
ut dissertator interpretatur; sed pro subiecto scientiae. Agit enim ibi 
Lombardus de quaestione, « qualis fuerit primus homo (in statu origi- 
nalis iustitiae), secundum animam. » Fuit autem in illo statu multiplex 
scientia animae, scientia naturalis ad usum vitae, scientia praeternatu- 
ralis, et supernaturalis. Iam ait, scientiam naturalem ad usum vitae, 
« ut sciret animalibus ac propriae carni providere necessaria, » per 
peccatum non periisse generi humano; sed perdidimus scientiam super- 
naturalem. « Hanc scientiam (naturalem) homo non perdidit; et idcirco 
in Scriptura homo de huiusmodi non eruditur, sed de scientia (superna- 
turali) animae, quam peccando amisit. » Etiamsi enim in Scriptura do- 
ceantur aliqua ratione obiecti naturalia, haec tamen non ibi docentur 
propter se, sed in ordine ad supernaturalia et modo supernaturali. 


pa o s 
pernaturali ope praeservabatur ab omni errore; utrum ho- 
mines in iis scribendis non modo per assistentiam divinam 
ab errore praemuniti, sed etiam per inspirationem fuerint 
. illuminati in intellectu et moti in voluntate ad ea omnia 
et sola scribenda, quae Deus voluit per Scripturam homi- 
nibus proponere tamquam verbum suum scriptum, cl. dis- 
putator nullibi satis declarat. Hypothetice dumtaxat pro- 
ponit notionem aliquam «inspirationis strictiori sensu » 
p. 102, quae vero notio vel admodum obscura est vel, si 
sumitur in obvio verborum sensu, minime sincera, et quae 
maxime post definitionem Vaticanam non amplius possit 
sustineri. i 

9. Certissimum quidem est, in inspiratione ad scriben- 
dum gradus -fuisse diversos; sed aeque certum haberi de- 
bet, neque veritatis revelationem per se esse inspirationem 
ad scribendum, neque ad huius essentiam sufficere praemu- 
nitionem ab errore per divinam assistentiam, cuiusmodi re- 
quiritur etiam in infallibilibus definitionibus Conciliorum 
vel Romanorum Pontificum, quin propterea definitiones istae 
constituantur Scriptura inspirata. Omnium vero minime ad - 
mitti potest, quod auctor p. 100. 101. docet de discrimine 
inter « infallibilitatem Ecclesiae et inspirationem Scriptu- 
rae,» quasi istud tantummodo in diversitate obiecti consi- 
steret, quatenus per inspirationem novae veritates revelen- 
tur, per infallibilitatem Ecclesiae non novae sed iam pridem 
revelatae veritates proponantur. Nec revelatio stricto sensu, 
manifestatio nempe rei occultae, nec nova revelatio sensu 
latiori, prima videlicet veritatis propositio divinitus facta, 
pertinet ad essentialem notionem inspirationis. Multa inspi- 
rabantur ad scribendum, quae hominibus inspiratis per hu- 
mana subsidia et per humanam industriam comperta erant: 
« qui hagiographa conscripserunt, ait s. Thomas (2.2. q.174. 
a. 2. ad 3), eorum plures frequentius loquebantur de his, 
quae humana ratione cognosci possunt, non quasi ex per- 
sona Dei sed ex persona propria, cum adiutorio tamen di- 
vini luminis.» Hoc lumen explieat «lumen intellectuale 
divinitus infusum non ad cognoscendum aliqua supernatu- 
ralia (ut in superiori prophetiae vel inspirationis gradu), 

è 

sed ad iudicandum secundum certitudinem veritatis divinae 
ea, quae humana ratione cognosci possunt. » Pariter doctrina 
evangelica pridem erat revelata, in Ecclesia praedicata et 
quotidie in praxim deducta, antequam eadem inspiraretur 
Evangelistae s. Matthaeo ad scribendum; imo plurima 
quae iam etiain in Scriptura erant proposita, denuo sub 
charismate inspirationis consignabantur ab aliis sacris scri- 
ptoribus, quod, ne de reliquis dicam, ex comparatione qua- 
tuor Evangeliorum omnibus compertum est. Discrimen ita- 
que inter propriam rationem infallibilitatis Ecclesiae et 
inter essentiam inspirationis nequaquam eo modo, quo au- 
ctor asserit, positum est in obiecto, sed omnino in diver- 
sitate ipsius charismatis in subiecto, quoniam ad infallibi- 
litatem sufficit assistentia divina, qua error in definitione 
excludatur, ad inspirationem scriptionis praeter munitio- 
nem ab errore essentialiter requiritur positiva supernatu- 
ralis operatio Dei in intellectum et voluntatem scriptoris, 
qua fiat, ut Deus ipse per hominem inspiratum proprio 
sensu sit auctor libri, ac proinde liber non quomodocum- 
que contineat verbum Dei sine errore, sed quatenus est 
liber scriptus, sit efJicienter a Deo auctore, et verbum Dei 
scriptum. Hane inspirationis notionem ex Scripturis ipsis, 
ex Conciliis et ex consentiente doctrina PP. satis demon- 
stravimus in tract. de Scripturis sect. I. 

4. Verum nunc non tam de notione et essentia inspi- 
rationis quam de eius amplitudine, non de intensione sed 
de extensione inspirationis disceptatio est. Facta enim dis- 
tinctione, quam commemoravi, inter doctrinam « religio- 
sam » et inter « res profanas » in Scripturis sacris, dis- 
sertatio affirmat, in his « rebus profanis» scribendis hbo- 
ines fuisse omnino sibi relictos adeo, ut in his etiam 
errare potuerint, ac proinde ad harum rerum scriptionem 
nec inapiratio (quaecumque eius notio statuatur) nec assi- 
stentia divina praecavens errores extenderetur. Secundum 
omnes ergo has partes, quae non continent « doctrinam 
fidei vel morum, » si novae theoriae fidendum esset, Scri- 
ptura haberetur mere humana, viribus nimirum dumtaxat 
humanis exarata, quae propterea in hisce partibus nec in- 

spirata credi posset, nec a priori haberi immunis ab er- 
roribus; eonsequenter in hisce omnibus partibus, sive actu 
insint sive non insint errores, neque Scriptura canonica 
censenda foret. In hac doctrina porro quaerentibus nobis 
certam normam, qua partes has humanas distinguamus ab 
ilis, quae vel inspiratae sunt vel saltem infallibiliter con- 
tinent verbum Dei, hanc regulam auctor proponit p. 98. 99. 
« Ñi narratio aliqua historica (inquit) necessarium funda- 
mentum constituit veritatum religiosarum, ita ut ipsae hae 
veritates pendeant a veritate historiae, quemadmodum e. g. 
commoratio populi Israel ad montem Sinai veritatem legis- 
lationis sustinet ac communit; tum debuit Deus in gra- 
tiam veritatis religiosae scriptorem immunem servare ab 
errore. Si autem huiusmodi connexio facti narrati cum ve- 
ritate religiosa non obtinet; tum ab humana critica pendet, 
utrum veritas huiusmodi historiae agnoscenda an repu- 
dianda sit» (1). | 

Haec normam praebent satis claram, quam vero nemini 
catholico fas fuerit adoptare. Libri sacri sub charismate in- 
fallibilitatis (an etiam inspirationis, non dicitur) scripti sunt 
in iis partibus dumtaxat, quae continent « veritates religio- 
sag» vel facta historica ut «fundamentum necessarium, sine 
quo ipsa veritas religiosa concideret; » reliqua igitur omnia 
in iisdem libris scripta sunt mere humanitus; ac proinde 
de his omnibus sicut de aliis libris humanis ad criticam 
pertinet iudicare, non iam utrum divinitus an humanitus 
sint scripta (constat enim secundum normam propositam, 
opera esse omnino humana), sed utrum vera sint an falsa. 
S1 examine critico vera fuerint reperta , sine dubio cre- 
denda sunt fide humana h. e. propter demonstratam seien- 
tiam et veracitatem hominis narrantis, sed numquam pos- 


(1) « Entweder bildet eine historische Darstellung das nothwendige 
Fundament religioeser Wahrheiten, mit dem diese stehen und fallen, 
wie der Aufenthalt am Sinai die dortige Gesetzgebung stützt und 
traegt, und dann muss Gott den Schriftsteller im Interesse der reli- 
gioesen Wahrheit eor Irrthum schützen; oder solches ist nicht der Fall, 
und dann Aaengt die Verwerfung oder Anerkennung der fraglichen 
Darstellung von der menschlichen Kritik ab.» 

sunt credi fide divina tamquam verbum Dei propter aucto- 
ritatem Dei, quoniam in iis omnibus non Dei, sed tantum- 
modo hominis verbum est et auctoritas. Hinc apparet, quid 
valeant, quae ibi infert cl. auctor: « Si animo sincero 
examen instituatur, rarissime eveniet, ut narrationem bi- 
blicam, etiam cum religione non connexam, cogamur repu- 
diare » (1). Nempe sicut in Thucidide vel Tacito ita in 
hisce libris rarissime reiiciemus huiusmodi narrationem ut 
falsam, sed tamen semper negabimus inspiratam vel ex 
divina saltem assistentia infallibilem, et admittemus docu- 
mentum dignum fide humana, quantum scientia et vera- 
citas testis humani fuerit demonstrata. 

D. At hac ratione magna pars librorum et libri integri 
praesertim veteris Testamenti censebuntur libri mere huma- 
ni, quantumlibet fide humana veraces demonstrari queant. 
Quaeso enim e. g. in libris Ruth, Esther, in epistola ad 
Philemonem aliisque, quaenam proponuntur in sensu nostri 
auctoris « veritates religiosae, » quae facta « sine quibus 
veritas religiosa consistere non posset»? Iuxta novam igi- 
tur doctrinam isti libri cum magna parte aliorum non pos- 
sent haberi canonici in sensu ecclesiastico huius appella- 
tionis. Átqui de fide est in Conciliis Florentino, Tridentino, 
Vaticano definitum, ne de aliis dicam, libros ibi enumeratos 
veteris et novi Testamenti.« integros cum omnibus suis 
partibus » esse sacros et canonicos, ipseque sensus huius 
appellationis est a Concilio Vaticano diserte declaratus: «eos 
(integros cum omnibus suis partibus) Ecclesia pro sacris 
et canonicis habet... propterea quod Spiritu Sancto inspi- 
rante conscripti Deum habent auctorem, atque ut tales Ec- 
clesiae traditi sunt. » 

6. Error in ipsa re et doctrina viri eruditi, nisi ego 
fallor, originem habet ex errore methodico. Voluit nimi- 
rum ex rerum intestina necessitate et a priori decernere 
de amplitudine inspirationis, cum tamen de ea non nisi a 
posteriori ex testimonio divino constare queat. Notio enim 


(1) « Indem wir gewissenhaft zu Werke gehen, gelangen wir nur in 
den seltensten Faellen dazu, eine auch nicht religioese Mittheilung der. 
Bibel fallen zu lassen.» 


" 

inspirationis tota theologica est, ac proinde inquirenda in 
divina revelatione, ut haec in Ecclesia Dei traditur et de- 
claratur, ex eademque revelatione ab Ecclesia proposita 
discamus oportet inspirationis extensionem. Omissa quae- 
stione de genuino conceptu inspirationis, quoad eius exten- 
sionem omnino certum est, a) nomine excellentiae Scriptura, 
Scriptura sacra , et formulis scriptum est, Scriptura dicit 
hisque geminis non modo totam collectionem vel integros 
libros, sed singulas eorum partes et singulos etiam textus 
fuisse ab ipso Christo, ab Apostolis, ab universa Ecclesia 
designatos; b) hoc nomen Scripturae fuisse semper intelle- 
ctum pro Scriptura inspirata Taca ypxpn Ocomveuvoroç, et 
illas formulas fuisse aequipollenter ac promiscue adhibitas 
cum aliis: Deus dicit, Spiritus Sanctus dicit, homo in Spi- 
ritu Sancto dicit; c) hanc excellentiam Scripturae, ut omnis 
Scriptura tum nempe in integris libris tum in singulis - 
partibus declararetur et crederetur inspirata et verbum Dei 
scriptum, non fuisse repetitam ab excellentia materiae sed 
formaliter a modo, quo scripta est, ut nomen ipsum inspi- 
rationis satis manifestum reddit. Haec in tractatu de Scri- 
pturis divinis satis demonstrata nunc assumo. 

Iam vero ex hac universali doctrina consequitur, illas 
partes historicas de quibus loquitur cl. auctor, tam certo 
et indubitanter ab Ecclesia fuisse habitas et haberi ut seri- 
ptas sub charismate inspirationis, quam certo accensebantur 
et accensentur Scripturae sacrae, Atqui numquam in Ec- 
clesia catholica dubitatum est; sed semper in homiliis, in 
commentariis, in citationibus Patrum et Doctorum, in syn- 
opsibus et indieulis librorum sacrorum est expressum et 
praedicatum, e. g. caput I. Gen. 2-25, de quo auctor disser- 
tationis nominatim agit, omnino pertinere ad Scripturam 
sacram, ut profecto caecus sit oporteat, qui hac de re du- 
bium non dico praevaluisse, sed permissum aut toleratum 
aut aliquando auditum fuisse dicat. Ergo partes istae, ac 
singillatim Gen. I. 2-25, ab Ecclesia catholica creditae sunt 
et creduntur scriptae sub charismate inspirationis, in quo 
a fortiori charisma infallibilitatis includitur. 

7. Legantur, quaeso, homiliae Basilii et his gemini 

libri Ambrosii &e iterum homiliae hexaemeron Chrysosto- 
mi, libri deinde Augustini in Genesin ad litteram alio- 
rumque Patrum frequentissimae lucubrationes in historiam 
creationis, in quibus interpretatio verborum ac sententia- 
rum diversa quidem et multiplex, at persuasio non iam 
privata sed publica Ecclesiae de inspiratione Moysis in 
his scribendis expressa prostat velut per se certa ac indu- 
bitata omnibus Christianis. Chrysostomus exordiens enar- 
rationem, « has litteras, inquit, quasi longe absentibus 
Deus misit, attulit autem Moyses... Quasi ad omnes nos 
clamat: qui haec cum non essent, fecit ut essent, is et 
linguam meam ad horum enarrationem impulit. Igitur ita 
auscultemus, ut quae non a Moyse sed per linguam Moysis 
ab omnium Deo audiamus » hom. I. in Gen. Aequipollentia 
invenies apud Basilium etf Ambrosium. 

8. Sed quoniam adversarius nescio quomodo ad Hiero- 
nymum et Augustinum provocavit; de utroque hoc doctore 
singillatim dicendum est. Hieronymus in Scripturis agno- 
scit « normam veritatis » pro ipsa scientia « de naturis 
rerum, » quatenus nempe de his in Scripturis aliquid con- 
tineatur. « Urges, ait contra Rufinum (Apol. 1. IIT. ed. Mar- 
tian. p, 465), ut respondeam de matura rerum. Si esset 
loeus, possem tibi vel Lucretii opiniones iuxta Epicurum, 
vel Aristotelis... vel Platonis atque Zenonis... dicere. Et 
ut d Ecclesiam transeam, ubi norma est veritatis, multa 
et Genesis et prophetarum libri et Ecclesiastes nobis de 
huiusmodi quaestionibus suggerunt. » Eodem sensu disse. 
rit in epistola ad Paulam (T. II. p. 708). « Dixi, quomodo 
philosophi solent disputatjones suas in physicam, ethicam, 
logicamque partiri, ita et eloquia divina aut de natura 
disputare, ut in Genesi et in Ecclesiaste, aut de moribus, ut 
in Proverbiis et in omnibus sparsim ]ibris, aut de logica pro 
qua nostri (seriptores sacri) theologicen sibi vindicant, ut in 
Cantico Canticorum et in Evangeliis.» Aeque igitur eloquia 
diving credit Hieronymus in disputationibus de matura 
ac in illis de moribus et de theologia. Generatim Hiero- 
nymus explieat, quomodo etiam quae minutiora videantur 
in sacris libris, sint habenda vere ut Scriptura divina 

atque hoc ipso, ut quae Christus loquatur in homine, et 
quae homo loquatur per Spiritum Sanctum. Refellens enim 
homines sine dubio haereticos, qui ob eandem rationem quam 
nunc noster adversarius inducit, repudiabant epistolam ad 
Philemonem,et similia « humanae imbecillitatis exempla » in 
aliis libris veteris et novi Testainenti negabant esse dicta 
per Spiritum Sanctum, doctor maximus responsum profert, 
quod prorsus argumento praecipuo recentis dissertationis 
occurrere videtur. « Quod si non putant eorum esse parva, 
quorum et magna sunt; alterum mihi conditorem, iuxta 
Valentinum, Marcionem et Apellen, formicae, vermium, 
culicum, locustarum, alterum coeli, terrae, maris et Ange- 
lorum debent introducere. An potius eiusdem potentiae est 
(divinae), ingenium quod in maioribus (in « rebus fidei et 
morum » iuxta nostrum auctorem) exercueris, etiam in mi- 
noribus non negare? » (Prolog. ad ep. Philem. T. IV. p. 442). 

Cur vero pro nova vindicanda doctrina ad Hierony- 
mum in Ier. XXVIII. provocare, imo s. doctoris verba ex 
contextu avulsa praefigere placuerit velut totius disser- 
tationis compendium, nemo facile intellexerit. Nec Hiero- 
nymus nec ullus umquam ss. Patrum sensit aut dixit, scri- 
ptores sacros quandoque sibi relictos opiniones falsas sui 
temporis combibisse, hosque errores ut suam sententiam 
in libris canonicis perseripsisse. Inter doctrinas enim, quae 
in universa Ecclesia & nemine in controversiam vocatae 
constanti et unanimi praedicatione traderentur, omnes cum 
Origene (Praefat. in ll. de princip.) etiam hanc habebant : 
« Scripturam sacram (sine distinctione) esse a Spiritu San- 
cto inspiratam. » Hieronymus in loco citato et in Matth. 
XIV. 9. non aliud dicit, nisi quod aliquando in Scripturis 
res exprimuntur verbis ac nominibus, quibus non ab au- 
ctore Scriptnrarum et secundum rei veritatem, sed ab aliis 
secundum apparentiam censentur. Idque locum habet non 
modo in « rebua profanis » sed aeque in dogmaticis, ut 
exempla a s. doctore inducta satis demonstrant. Ananias 
pseudopropheta ibi appellatur propheta, quod nomen LXX 
omisisse Hieronymo non probatur. « Prophetam (Septua- 
ginta) non dixere Ananiam, ne scilicet prophetam vide- 

rentur dicere, qui propheta non erat; quasi non multa in 
Scripturis sanctis dicantur iuxta opinionem illius tempo- 
ris, quo gesta referuntur, et non iuxta quod rei veritas 
continebat. Denique et Ioseph in Evangelio pater Domini 
vocatur, et ipsa Maria quae sciebat se a Spiritu Sancto 
concepisse... loquitur ad filium: ego et pater tuus dolentes 
quaerebamus te. » 

9. Multo magis miror, viro docto opportunam visam 
fuisse appellationem ad s. Augustinum. In loco quem citat 
(de actis cum Felice Manich. 1. I. c. 10), nullum est ve- 
stigium sententiae, de qua nunc quaeritur. Non enim de 
textibus agit Augustinus qui sint in Scriptura, sed de 
doctrinis quae nec in Scriptura ullo modo reperiuntur, nec 
in praedicatione ecclesiastica traduntur. Porro non dicit, 
nihil omnino in doctrina christiana doceri de sole et luna ; 
sed ea quae Felix affirmaverat per paracletum Manichaeum 
esse revelata « de initio, medio et fine, de fabrica mundi, 
quare facta est et unde facta est et qui fecerint, quare 
dies et quare nox, de cursu solis et lunae, » haec inquam 
dogmata Manichaei negat Augustinus contineri in Evan- 
gelio, non autem dieit aut somniavit, ea ibi legi quidem 
et nihilominus posse censeri falsa. 

Quid doctor Hipponensis senserit de inspiratione et 
infallibili divina veritate omnium textuum in libris cano- 
nicis, ipse declaravit locis pluribus, in quibus repetit 
illud notissimum: « ego solis eis Scripturarum libris qui 
iam canonici appellantur, didici hunc timorem honoremque 
deferre, ut nullum eorum auctorem scribendo aliquid er- 
rasse firmissime credam. Ac si aliquid in eis offendero lit- 
teris, quod videatur contrarium veritati, nihil aliud quam 
vel codicem mendosum esse, vel interpretem non assecutum, 
quod dictum est, vel me non intellexisse, non ambigam... 
De prophetarum et Apostolorum scriptis, quod omni er- 
rore careant, dubitare nefarium est » Aug. ad Hieronym. 
ep. 82. n. 8; Civ. Dei XI. 3; contr. Faust. XI. 5. 6. 

Speciatim autem in re, de qua nunc disputamus, in iis 
inquam testimoniis, quae de historia creationis aliquid con- 
tinent, Augustinus testatur: « Scripturam veracem esse 

nemo dubitat, nisi infidelis aut impius » in Gen. ad litt. 
l. VII. c. 28. Prae ceteris vero lectu dignissima sunt, quae 
disputat l. I. quatuor ultimis capitibus c.. 18-21, in qui- 
bus haec potissimum advertantur a s. doctore inculcata 
a) Aliud est quaerere de interpretatione, aliud de sensu 
libri; illa saepe est incerta vèl erronea; hie-semper est 
infallibiliter verus. b) Interpretatio in locis Scripturae 
quae agunt de rebus naturalibus, multum iuvari potest 
per scientias naturales (1). c) At si constat, in scientiis 
naturalibus aliquam sententiam proferri contrariam ge- 
nuino et indubio sensui Scripturae, illa certissime pro er- 
rore haberi debet; adeoque studendum est, ut etiam ex 
propriis principiis scientiae naturalis refellatur, quod si 
nondum fieri potest, ex principio fidei « nulla dubitatione 
credamus esse falsissimam.» Nam d) «quidquid his nostris 
litteris profertur contrarium » (agitur de rebus natura- 
libus), id « contrarium est catholicae fidei. » e) Eo maiori 
cautione opus est, ne nostram interpretationem temere ven- 
ditemus ut certam, cum ea fortasse sensum nostrum fal- 
sum non sensum Scripturae verum contineat, quae quidem 
temeritas et fidelibus molestiam tristitiamque ingerit, et in- 
fidelium salutem impedit; « s? namque hos libros putaverint 
fallaciter esse conscriptos de his rebus, quas ipsi infideles 
indubitatis numeris percipere potuerunt, quo pacto iisdem 
libris credituri. sunt. de resurrectione mortuorum, de spe 
vitae aeternae regnoque coelorum? » 

Plurium ss. Doctorum testimoniis non opus esse exi- 
stimo, manifeste enim hi quos obiter citavi, modo ipso lo- 
quendi demonstrant, doctrinam quam proponunt, esse uni- 
versalem et communem omnibus Christianis, quae nefarie 


(1) Hine ait: « esse lucem corporalem coelestem , aut etiam supra 
coelum vel ante coelum , cui nox succedere potuerit, tamdiu mom est 
contra fidem, donec veritate certissima refellatur. Quod si factum fuerit, 
non hoc habebat divina Scriptura, sed hoc senserat humana ignorantia 
(interpretis).» Qui igitur sentit in hisce rebus, aliquam sententiam esse 
veritati certíssimae contrariam, et nihilominus errorem hunc putat in- 
, esse ipsi Scripturae, is ab Augustino iudicatur sentire « contra fidem. » 
Quis autem non videt, in nova doctrina quam impugnamus, omnino 
illud ipsum statui, quod Augustinus damnat? 

et non nisi ab impiis et infidelibus negetur. Concludam 
ergo ex omnibus praestitutis, novam doctrinam quae pro- 
ponitur, nec cum integritate canonis Scripturarum consi- 
stere, nec cum manifesta praedicatione ecclesiastica con- 
ciliari posse. 


II. Fallacia argumentorum pro nova doctrina. 


10. Reliquum est, ut brevissime inspiciamus auctoris 
argumenta, quorum potissimum, et si verum fateamur, 
unicum constituitur in ratione finis, quem Deus dicitur 
propositum habuisse in scribendis libris sacris. Neque vero 
finis iste velut fundamentum novae theoriae ab auctore 
assumptus probationem ullam habet sive in ipsa sacrorum 
librorum indole sive in explicita aut implicita doctrina 
revelata; sed ex generali dumtaxat principio circumscri- 
bitur, quod nimirum Deus revelationem suam dederit ad 
nostram aeternam salutem; unde continuo infertur, nullas 
veritates quae ez sese cum aeterna hominum salute nexum 
non habent, esse aut posse esse a Deo nobis propositas, 
atque adeo nec scriptas sub inspiratione aut saltem sub 
assistentia, divina praemuniente ab erroribus. 

Consequens istud, Deum nec voluisse nec potuisse in- 
spirare scriptionem rerum non per se pertinentium ad re- 
ligionem, ex principio posito velut per gradus quosdam 
ab auctore deducitur. Primum ex eo quod « finis Dei in- 
spirantis unice est communicatio veritatis religiosae, » tan- 
tummodo infertur, Deum potuisse sine contradictione cum 
fine proposito seriptores in rebus aliis sibi ipsis relin- 
quere (p. 98), quod quidein fortasse concedi posset, quam- 
vis in hae hypothesi finis paulo aliter quam in praesenti 
providentia revera est, se habere dicendus foret. At mox 
ab auctore absque ulla ratione addita ex eodem principio 
(p. 100) longe aliud concluditur: non potuisse Deum, quin 
insipienter (zwecklos) ageret, nobis velle proponere, quae 
praeter res fidei et morum in ss. libris continentur. Denuo 
(p. 101) repetitur eadem illatio: sicut Ecclesia ita et reve- 
latio universim (i. e. Deus revelans) si tractaret huiusmodi 

res profanas, « merito videretur tractasse, quae sunt extra 
artem, » et egisse contra suum finem. Verum haec duo, 
« potuisse Deum sine contradictione cum fine res, quas 
profanas dicere placuit, non inspirare, » et « non potuisse 
Deum siue contradictione cum fine eas inspirare, » quantum 
inter se differant, quisque videt et a logicis docetur. 

Hoc alterum dumtaxat, non potuisse Deum ratione finis 
sibi in inspirandis Seripturis praestituti extendere suum 
charisma inspirationis ad illas « res profanas, » validum es- 
set ad demonstrandam thesim adversarii; at in hoc ipso error 
contiuetur et absurditas & nemine umquam probanda. Ad 
summum in hae re dici posset, nos non intelligere omnes 
rationes ac fines, eur Deus veritates etiam per se ra- 
tionales et empirieas ac historicas immediate ad ordi- 
nem naturalem pertinentes nobis verbo suo et superna- 
turali revelatione proponere voluerit, sicut generatim ra- 
tiones divinae providentiae in ordine naturae multoque 
magis in ordine gratiae non nisi imperfectissime assequi- 
mur. Sed profecto intolerabile est, hane ipsam nostram 
ignorantiam convertere in temerariam sapientiam, qua nos 
« consiliarios Dei » constituamus, et a priori definiamus, 
quas veritates nobis verbo suo tradere potuerit, quas sine 
laesione finis, quem ipse sibi liberrime in inspirandis Scri- 
pturis praestituit, scribendas inspirare non potuerit. De 
supernaturali facto divino agitur, quod an et quomodo 
locum habuerit, h. e. secundum existentiam et essentiam, 
secundum intensionem et extensionem, non a priori conie- 
ctandum est, sed a Deo ipso discendum, quatenus id nobis 
vel expresse in doctrina tradita Ecclesiae declarare digna- 
tus sit, vel ex doctrina tradita nobis deducendum reli- 
querit. Methodo illa decernendi a priori de huiusmodi fa- 
ctis supernaturalibus, si quibus forte cum D. Hirscher 
« dogmata speculativa » non magni momenti pro regno Dei 
esse videantur, pervenietur tandem ad commentum Kan- 
tianum, in Scripturis sola « praecepta moralia » retinenda, 
reliqua vero vel insuper habenda vel tamquam moralium 
praeceptorum symboliea involuera aestimanda esse. 

11. Ceterum ut directe respondeamus, ordo gratiae et 

revelationis supernaturalis non destruit sed evehit et con- 
secrat ordinem naturae et scientiae naturalis ; et ordo uter- 
que naturae et gratiae in praesenti statu elevationis finem 
habet gloriam Dei in fide, spe et charitate rationalis crea- 
turae pro hac vita, in beata glorificatione pro vita futura. 
Ex hac coniunctione utriusque ordinis fit, ut quemadmo- 
dum elementa naturalia evehantur ad statum supernatu- 
ralem sacramentorum, et « animale ac terrenum » aliquando 
transformabitur in « spiritale ac coeleste, » ita etiam ve- 
ritates quae per se sunt in ordine rationis et scientiae 
naturalis, eleventur secundum beneplacitum Dei sanctifica- 
toris ad supernaturalem ordinem revelationis et fidei. Hac 
autem ipsa elevatione per verbum Dei supposita, veritates 
istae attingunt duplicem ordinem. Per se spectatae sunt 
ordinis naturalis et « profanae, » atque ita obiectum ra- 
tionis ac scientiae naturalis; quatenus verbo Dei propo- 
nuntur, sub hac formali ratione iam pertinent ad ordinem 
supernaturalem, sunt « veritates religiosae, » constituunt- 
que obiectum fidei et theologiae. Quamvis igitur etiam 
in libris inspiratis rite distinguantur ea, quae per se sunt 
« res fidei et morum ad aedificationem doctrinae christia- 
nae pertinentium, » et alia quae per se et ex insita sua 
natura non pertinerent ad ordinem religiosum fidei et mo- 
rum christianorum; haec tamen distinctio non ita intel- 
ligi potest aut umquam in Ecclesia intellecta est, ac si 
alia in Scripturis proposita haberentur verbo Dei infalli- 
bili, alia fallibili verbo humano; sed quod alia ibi sunt 
per sese et ex sua intima ratione ordinis supernaturalis 
et ordinis religiosi, haecque dicuntur per se et propter se re- 
velata, h. e. quia sunt tales veritates; alia ibi sunt ex 
sese et ex propria sua indole ordinis naturalis et ratio- 
nalis, quae a theologis post s. Thomam (2. 2. q. 1.a. 6. ad 1) 
dicuntur inspirata aut revelata per accidens, quoniam seri- 
pta quidem sunt Deo inspirante atque ita proposita per 
verbum Dei, non tamen propter se sed propter alia (1), 


(1) Non dico, omnes veritates per se naturales et rationales csse 
in Scripturis inspiratas tantummodo per accidens; sed aio, dari in Sori- 
pturis veritates easque plurimas hoc tantum modo inspiratas. 

quibuscum historice vel logice cohaerent, cuiusmodi sunt 
illa, quae cl. auctor commemorat p. 98 et alia innumera- 
bilia. Priores illae veritates sunt revelatae, quia sunt re- 
ligiosae; posteriores sunt religiosae, quia et quatenus sunt 
ad scriptionem inspiratae, ac propterea revelatae. 

Ad difficultatem igitur adversarii patet responsio. « Fi- 
nis Deo propositus in revelatione unice est communicatio 
veritatis religiosae; ergo non potuit velle in revelatione 
comprehendere veritates profanas.» Respondemus. Distin- 
guo antecedens: unicus finis est communicatio veritatis, 
quae ex sese et ex natura sua religiosa sit; nego. Qui hoc 
assumeret velut concessum pro principio demonstrationis, 
is committeret petitionem principii; hoc enim ipsum est de- 
monstrandum, noluisse Deum ullas alias veritates homi- 
nibus in sua revelatione proponere nisi per se et ex na- 
tura sua religiosas. Finis est communicatio veritatis reli- 
giosae, quae vel ex sese talis sit vel per ipsam inspiratio- 
nem ad ordinem religiosum revelationis ac fidei evehatur; 
concedo. | 

12. Non puto necessarium multis contendere de tribus 
alis argumentis, quae in dissertatione adduntur deproin- 
pta ex extensione infallibilitatis Ecclesiae ad solas res 
fidei ac morum, ex deperditis aut corruptis Scripturarum 
lextibus, ex quibusdam Patrum dietis. 

1.» Si concederetur , infallibilitatem Ecclesiae tantum- 
modo extendi ad ea, quae ex sese pertinent ad fidem et mo- 
res; inde nullo modo sequeretur, inspirationem in scripto- 
ribus sacris fuisse ad haec sola restrictam. Charisma enim 
utrumque omnino diversum est, ac propterea ex limitibus 
unius non posset demonstrari, eosdem esse limites alterius. 
Sicut ex eo, quod Deus infallibil:: auctoritatem instituisset 
dumtaxat ad conservationem veritatum per se revelatarum, 
non sequeretur has veritates omnes necessario esse conser- 
vandas $n Scripturis; ita neque consequens esset, in Sori- 
pturis nullas esse veritates inspiratas, nisi per se revelatas. 
Ceterum longe diversa sunt haec duo, magisterium Ecclesiae 
primo et maxime sollicitum esse de custodienda integritate 
ac sinceritate depositi per se revelati, quod quidem veris- 

simum est; tum vero ad Ecclesiae iudicium non pertinere 
veritates in Scriptura inspiratas non propter se sed pro- 
pter alia, quod ita absolute ac simpliciter dietum theolo- 
gus catholicus numquam concedet, quoniam veritates illae 
per ipsam inspirationem (ut paulo ante dixi) elevantur 
ad ordinem religionis ac fidei. Potest sane Ecclesia de his 
iudicare infallibiliter, maxime si opus sit propter alia, ad 
custodiam nempe depositi per se revelati. 

2." Ex eo quod sententia aliqua in Scripturis ad nos 
usque incorrupta non pervenerit, aut saltem an pervene- 
rit, non constet; tantummodo sequitur, eam sententiam, 
ut nune legitur, non pertinere ad Scripturas inspiratas, 
vel dubium esse, an ad eas pertineat; sed nullo modo inde 
confici potest, ut adversarius putavit, sententiam primi- 
tus scriptam non fuisse inspiratam. Sine temeritatis nota 
potest affirmari et affirmarunt magni theologi, libros ali- 
quos integros Scripturae inspiratae tam novi quam vete- 
ris Testamenti nobis periisse, quin ideo eorum  inspiratio 
negari debeat aut divina providentia accusari possit. 

9." Doctores qui p. 103-106 inducuntur, evidenter ni- 
hil dicunt, quod ad rem praesentem pertineat. Specimen 
habes in iis, quae potissimum ex ss. Hieronymo et Au- 
gustino ab auctore ad confirmationem suae sententiae pro- 
lata superius confutavimus. 

13. Argumento, quod unum superest ex Concilio Vati- 
cano depromptum, non diffiteor animum meum fuisse com- 
motum; tam manifesto falsa est interpretatio. In disserta- 
tione eontorquetur textus Concilii in hunc sensum, ut 
a) revelatio in sacris libris intelligenda sit tantummodo 
« de rebus fidei et morum, » h. e. de iis quae sunt per se 
revelata; ut b) revelatio et inspiratio a Concilio fuerit re- 
stricta ad nonnullas partes Bibliorum, quae solae conti- 
neant revelationem sine errore, et propterea (ratione nem- 
pe materiae contentae) credi debeant inspiratae. Incredi- 
bili rerum perturbatione haec dicuntur contineri in verbis 
Concilii: « Eos (libros cum omnibus suis partibus) Eccle- 
sia pro saeris et canonicis habet, non ideo quod sola hu- 
mana industria concinnati, sua deinde auctoritate sint 

approbati; nec ideo dumtaxat, quod revelationem sine 
errore contineant; sed propterea quod Spiritu Sancto in- 
spirante conscripti Deum habent auctorem, atque ut tales 
Ecclesiae traditi sunt » sess. 3. cap. 2. Tres istas pro- 
positiones Concilii putat auctor ita inter se nexas, ut in 
prima quidem excludatur error (libros esse scriptos hu- 
manitus et postmodum ab Ecclesia approbatos); in secun- 
'da vero unita cum tertia determinetur extensio inspira- 
tionis, ac si diceretur: libri tum revelationem, in quibus- 
dam nempe partibus, sine errore continent, tum in his 
partibus Deo inspirante conscripti sunt (p. 102. 103). At- 
qui verba Concilii tum in se spectata tum' prae indole 
duplicis erroris, qui reiicitur, tam clara sunt ac manife- 
8ta, ut sententiam Professoris de restrictione verbi Dei 
scripti omnino excludant, atque adeo ipsa sola ad eam 
confutandam sufficiant. 

1°. Repetit Concilium definitionem Tridentina, « libros 
integros cum omnibua suis partibus, prout in Conc. Tridens 
tini decreto. recensentur, et in veteri vulgata latina editio- 
ne habentur, pro sacris et canonicis suscipiendos esse. » Sine 
tergiversatione igitur pro canonicis et sacris habendae sunt 
partes omnes absque ulla distinctione materiae, quae pri- 
mitus scriptae erant in istis libris. Quia vero de genuini- 
tate singularum partium aliquando dubia excitata erant 
et excitari poterant, ideo Concilia pro norma statuunt ve- 
terem editionem latinam vulgatam. In iis omnibus, quae 
vere partem libri in sensu Concilii constituunt, libri ha- 
bendi sunt pro sacris et canonicis. At quis umquam dabi- 
tavit aut dubitare potest, quin caput Gen. I. 2-25 exempli 
causa evidenter constituat et in Ecclesia Dei semper cre- 
ditum sit constituere partem libri Geneseos? Haberi ergo 
debet idem caput ex definitione utriusque Concilii pro Seri- 
ptura sacra et canonica. 

2°. Post hane definitionem verbis a nostro auctore ci- 
tatis et paulo ante descriptis Concilium declarat sensum, 
quo isti libri integri cum omnibus suis partibus haberi 
debeant pro sacris et canonicis. a) Definitio in se secun- 
dum id, quod affirmando docet, declarat libros esse sacros 

et canonicos ratione modi supernaturalis, quo scripti sunt, 
« ideo quia Deo inspirante conseripti Deum habent aucto- 
rem. » Unde hoc existit argumentum. Ex paulo ante de- 
finitis a Concilio omnes partes librorum sunt sacrae et ca- 
monicae, Atqui sacrae et canonicae sunt, quatenus sunt 
scriptae Deo inspirante. Ergo partes librorum omnes sunt 
seriptae Deo inspirante. 5) Quoniam declaratio a Conoilio 
data est in oppositione ad errores nostrae aetatis, consi- 
deremus eandem prae istis erroribus, secundum id, quod 
Concilium negando excludit. Non unus, ut noster auctor 
p. 103 existimat; sed dupleæ error excluditur: primo non 
gunt libri cum suis partibus sacri et canonici ex ea, quam 
inepte dixerunt inspirationem subsequentem , quod nimi- 
rum humana tantum ope scripti postmodum fuerint au- 
etoritate Ecclesiae approbati; neque secundo sacri et cano- 
nici sunt ideo dumtaxat, quod revelationem sine errore 
contineant. 

Prior ille error non est Rationalistarum , qui libros 
Scripturae universim dicunt humana tantum industria 
coneinnatos; illi enim nullam agnoscunt approbationem 
Ecclesiae, qua libri constituantur sacri. Sed error est quo- 
rundam eruditorum catholicorum, qui non iam libros uni- 
versim, sed in quibusdam tantummodo partibus et texti- 
bus, « in narrationibus historicis rerum, quae subsunt ex- 
perientiae, » dixerunt scriptos humana industria, et post- 
modum auctoritate Ecclesiae approbatos. Loquebantur ergo 
de iis partibus et textibus, de quibus noster auctor asserit 
homines in scribendo fuisse relictos suae industriae. Dum 
ergo Concilium hano reiicit sententiam, eique opponit af- 
firmationem, libros cum omnibus suis partibus esse haben- 
dos Deo inspirante conscriptos; clarissime eas ipsas partes, 
in quibus illi eruditi et nunc auctor noster dicunt seri- 
ptores suae industriae relictos fuisse, asserit et docet credi 
debere sub divina inspiratione conscriptas. 

Si error alter, quod libri vel universim (ut loqueban- 
tur lahnius et alii) velin quibusdam partibus nominatim 
in partibus quibusdam poeticis (ut alii aiebant) sint sacri 
dumtaxat, quatenus « revelationem sine errore contineant, 7 

si hic inquam error consideretur simul cum antithesi Con- 
cilii, non ex hae solum ratione sed ew inspiratione libros esse 
sacros, deducitur assistentiam divinam ad praecavendos er- 
rores non sufficere pro genuina notione inspirationis, qua 
omnes libri Scripturae cum omnibus suis partibus habendi 
sunt sacri. Verum haec missa facio, quoniam de notione 
inspirationis nunc directam disceptationem non instituimus. 
Ad rem praesentem pertinet, quod noster adversarius non 
rite intellexit « revelationem in Scripturis, » de qua in 
condemnatione istius erroris sermo habetur. Concilium dum 
his verbis errorem describit, nomine « revelationis conten- 
tae in Scripturis» non potuit intelligere dumtaxat per se 
revelata (ut adversarius putat); sed necessario intellexit 
omnia, quae in Scripturis continentur, atque hoc ipso vel 
per se vel per accidens’ pertinent ad revelationem verbo 
Dei propositam , imo potissimum intellexit, quae non per 
se (quia sunt tales veritates) sed per accidens (quia scripta 
sunt) ad revelationem pertinent, quoniam illi, quorum er- 
ror exprimitur, de his posterioribus rebus directe et ma- 
xime asserebant, libros esse sacros dumtaxat, quatenus re- 
velationem (propositionem harum rerum sub divina assi- 
Stentia) sine errore contineant. 

Sive igitur spectes generalem definitionem Tridentinam 
& Vaticano Concilio repetitam, libros integros cum omni- 
bus suis partibus pro sacris et canonicis suscipiendos esse; 
sive consideres condemnationem duplicis erroris et declara- 
tionem, quo sensu libri habendi sint pro sacris et canoni- 
cis; non eo nimirum sensu sunt sacri et canomici, quod 
libri sive integri sive in aliquibus suis partibus scripti 
sola- humana industria, deinde Ecclesiae auctoritate fuerint 
&approbati; nec eo sensu, quod in libris sive integris sive 
quibusdam eorum partibus non alia habeatur praerogativa 
quam infallibilis veritas revelationis; haec enim in Scri. 
pturis requiritur quidem , sed non sufficit; verum sacri 
sunt et canonici libri integri cum omnibus suis partibus, 
de quibus ut de subiecto Concilium loquitur, quia Spiritu 
Saneto inspirante conscripti Deum habent auctorem: haec 
inquam sive simul omnia sive singula respicias , constat 

novam doctrinam de partibus librorum sacrorum sola hu- 
mana industria scriptis, atque adeo minime inspiratis, sub- 
inde etiam erroneis, undequaque et evidenter per definitio- 
nem Vaticanam excludi. 

Unum itaque rogo et obtestor, ne innovationibus contra 
certam in Ecclesia doctrinam aditus aperiatur; hoc autem 
vitari qui possit, nisi continuo prae oculis habeatur, quod 
tam sollicite monet sacrosanctum Concilium Vaticanum ? 
« Ecclesia ipsa non vetat, ne huiusmodi disciplinae (hu- 
manae) in suo quaeque ambitu propriis utantur principiis 
et propria methodo; sed iustam hanc libertatem agnoscens 
id sedulo cavet, ne divinae doctrinae repugnando errores 
in se suscipiant, aut fines proprios transgressae, ea quae 
sunt fidei, occupent et perturbent. » 

